
САДРЖАЈ КЊИГЕ ТРИДЕСЕТ ПРВЕ, 


ЈУ, АВГУСТ, СЕПТЕМБАР, ОКТОБАР, НОВЕМБАР И ДЕЦЕМБАР 1913. 


СВЕСКА ПРВА. 


Страна 


СиРсТА НАША МуМИЦА. Приповетка од Вељка Петровића 
Дивљак. Приповетка, УП, од Светозара Ћоровића. 
Сирано Де БЕРЖЕРАК, ТУ, од Едмона Ростана. 
МРШАВА Мачка. Приповетка, ТУ, од Анатола Франса 
ТЈЕСКОБА. Песма од Др. Драгутина Домјанића 
Расно. Песма од Љуб. Дамјановића . ..... .. 
РАТНА Писма, (Крај), од. капетана Милана Прибићевића 
ЕСТЕТИЧКА Писма из Рима, [, од МАРКА ЦАРА 
Едмондо ДЕ Амичис, (Крај), од Бенедета Крочеа . 
Позоришни ПРЕГЛЕД: 
Ујка Вања, од Антона Чехова. — Г-ђица Суханкова. 
— Косовска Трагедија, од Жарка Лазаревића, од 
Миодрага Ибровца. Мар 
Политички ПРЕГЛЕД: - 
Балкански Савезници између себе, од Иностраног . 
ОЦЕНЕ и ПРИКАЗИ: 
Спљет, Диоклецијанова палата, од Ернеста Хебрара, 


од Марка Цара . 
БЕЛЕШКЕ : | 
Књижевност : Цар Душан у Дубровнику. — Основни 
етички проблеми. — Две руске приповетке. — 
Српске Победе. — Дванаест година пропаганде 
за Балканске Народе. — Маћедонски Румуни. — 


Привредно развијање Бугарске до Балканскога 
рта БИН РАЧЕ НАРОДЕ О Уа ИВЕ ЧИНА ЗИА, ИА 


1» 

78 


ЊУ 
СВЕСКА ДРУГА. 
Стран= 

СиРОТА НАША МУМИЦА. КЕ (Крај), од Вељка Пе- 

тровића. . ·. ОРИ Нер 
Дивљак. Приповетка, МШ, од те "воривива о АЕ УЛ 
Сирано ДЕ БЕРЖЕРАК, М, од Едмона Ростана . . . . . 100 = 
МРШАВА МАЧКА. Приповетка, М, од Анатола Франса . . 10 4 
МАЈКА. Песма од Милорада М. Петровића. . -.- . . . :19 
Зезна. Песма од Милорада М. Петровића . . . .. .19 
Сталност. Песма од Милана Луковића . . .. . . .121 
ПРОЛЕТЊА Но. Песма од Милана Луковића. . . . . 122 
ЕНЕРГИЈА У Биологији, од Др. Ивана Баје. . . . . . 122 
ЕСТЕТИЧКА Писма из Рима, ТУ, од. Марка Цара . ... . 134 


Научни ПРЕГЛЕД : 8 
Одговор на један реферат, од Др. Јована Туромана 142 
Политички ПРЕГЛЕД: 
Савезници Балкански и Румунија, од Иностраног . 14% Ка 
ОЦЕНЕ и ПРИКАЗИ: | 
Од Балкана до Адрије, од Стевана Влад. Каћанског, + 
од Др. Јована Скерлића. . .. 108: 84 
Привреда и трговина у Новој Срби од у Мите ње Ра 
митријевића, од Др. Јована Лончарића . . . . 155... + 
Бугарска Егзархија и њен утицај на Балканске Сло- >; 14 
вене, од Др. Јована Хаџи- Васиљевића, од Др. Ми. 


лана Ђ. Милојевића . . .. му Бе ан НИ х 
Истина о српско-бугарском СРИ од МЕ па Енен НИЦИ 1 
БЕЛЕШКЕ : | 21 
Књижевност : Ново издање „Јазавца пред судом“. — КЕМ је 
Двадесето издање „Горског Вијенца“. — Понор. 3 

— Балканске Песме. — Зидање Скадра у руском 11 
преводу. — Ревизија српско- бугарског: уговора . 158. Мр 
Позориште : Крај позоришне године . . . . . . 1602: = 4 


СВЕСКА ТРЕЋА. 


Никоговић Приповетка од Невесињског . . . . . .:61. 
Дивљак Приповетка, 1Х, од Светозара Ћоровића. . . 168 
Сирано Де БЕРЖЕРАК, М], од Едмона Ростана. . . . . 175 


МРШАВА Мачка, Приповетка, МГ, од Анатола Франса . . 182 





Жетеоци. Песма од Алексе Шантића . 

Химна ВАРДАРУ. Песма од Мирка Королије 

ПОВРАТАК ПОБЈЕДНИКА. Песма од Јосипа Миличића. 

Вук. Ст. КАРАЏИЋ, од Др. Јована Скерлића 

ЕСстЕТИЧКА Писма из Рима, У, од Марка Цара 

БугаРСКИ Војник, од Лудовика Нодоа 

_ УМЕТНИЧКИ ПРЕГЛЕД : 
Једна српска музичка премиера у АН ВАЕ. Позо- 
ришту, од Милоја Милојевића 45: 25. 

Научни ПРЕГЛЕД: 


Одговор на један реферат, од Др. Јована Туромана · 


" Политички ПРЕГЛЕД: 
Букурешка конференција за мир, од Иностраног 
ОЦЕНЕ и ПРИКАЗИ: 
Две француске педагошке књиге, од Јаше а 
новића 
Кроз Албанију и Црну аи од х Др, Хута Гротеа, од 
Јована М. Јовановића. 
БЕЛЕШКЕ : 
Књижевност : „Лазарево Васкрсење“. — Једна књига 
о српско-бугарским односима у прошлости и са. 
дашњости 


СВЕСКА ЧЕТВРТА. 


Никоговић. Приповетка, П, од Невесињског 
Дивљак. Приповетка, (Крај), од Светозара Иновина 
Сивано Де БЕРЖЕРАК, УП, од Едмона Ростана 
МРШАВА МАЧКА. Приповетка, (Крај), од Анатола Франса 
Ка. Песма од Владимира Назора пау 
Сенке. Песма од Милорада М. Петровића . 
Пред Пад. Песма од. Кловиса Хига 
О Црној Гори, од Тихомира А. Поповића , 
Вук Ст. КАРАЏИЋ, И, од Др. Јована Скерлића 
Бугарски Војник, (Крај.), од Лудовика Нодоа 
Ситни Прилози: 

Једна Вукова згода у хрватској јавности, од Др. 

Ђура Шурмина пе Дифиј БУЋЕ 

Страна 
Политички ПРЕГЛЕД: 
Букурешки Мир, од Иностраног . .. .. . .312 
БЕЛЕШКЕ : 

Књижевност: „Срби и Бугари“. — Једна лепа вој- 
ничка књига. — „Српске Победе“. — 0 српским 
мемоарима. — „Молитва“. — »Пртора но пола 
тички изгледи“ . .. . 816 

Друштва и Установе: а Музичка Та У“ Ба 
враду с а А 


Прославе : Шездесетогодишњица од х рођења в. Ко. 


розвенка ал но у ЕН М 


СВЕСКА ПЕТА. 


Никоговић. Приповетка, (Крај), од Невесињског . . . 321 
Доста ЈЕ, од Ивана С. Тургењева . .. И: 
СираНО ДЕ БЕРЖЕРАК, УШ, од Едмона Раса ЊЕ Ва ДАН 
Под ЈАСИКАМА. Песма од Алексе Шантића. . ... . . 349 
ПЕЋИНА. Песма од Алексе Шантића . . .. .. . . 350 
Смртни Плес. Песма од Боже Ловрића. . . . . . . 380 
ЗА Мир. Песма од Антониа Фогацара . . а. УН 
Атот Атогит. Песма од Антониа Фа анана ХИ НЕ 
Вук Ст. КАРАЏИЋ, (Крај), од Др. Јована Скерлића. . . 352 
О Црној Гори, П, од Тихомира А. Поповића. . . . . 364 
Естетичка Писма из Рима, М!, од Марка Цара . . . . 373 


Књижевни ПРЕГЛЕД: 
Две женске књиге. (Сапутници, од Исидоре Секулић. 
— Исповести, од Милице Занко о од 5 Јо- 


вана Скерлића И АН по а с о ОН 


Уметнички ПРЕГЛЕД: 


Наш музичко- а не прОтрајА од пераја Мило- 
јевићау оллсн ли“ з - пора АНИ 


Политички ПРЕГЛЕД: 


Мир на Балкану, од Иностраног . . . . . . . 395 


ОЦЕНЕ и ПРИКАЗИ: 
Данашња српска књижевност у Херцеговини : Алекса 
Шантић, од Др. Јозефа Хостовског, од : Вла- 


димира "Ћоровића Де НЕ 
БЕЛЕШКЕ : 
Књижевност : „Наш највећи јунак“. — „Нове јуначке 


песме“ оре а Бе Е рннлнини ананас н 

СВЕСКА ШЕСТА. 


У 


Страна 


Купус СА СслАНИНОМ. Приповетка од а Милутина М. 
Ускоковића " 
Том БрЕД и Џон БрЕД. и човетеа од Нана еНајии 
Сирано ДЕ БЕРЖЕРАК, 1Х, од Едмона Ростана. 
МЕТЕОР. Песма од Данице Марковић . 
Епилог. Песма од Данице Марковић . 
и Месма од Силиа Шридома . .-. 025.» 
Сонет. Песма од Феликса Арвера МИК 
ГЕНЕРАЛ Симеон НЕРАНЏИЋ ЗОРИЋ, од Милоша С. Москов- 
љевића АИ > 4 = 
О Црној Гори, Ш, од Па вира А. Поповића 
ЕСТЕТИЧКА Писма из Рима, УП, од Марка Цара. 
Ситни Прилози: 
Питање о једној стогодишњици, од Александра Ар- 
НлукОвина ан У и кмет па Бије ма па ата ба 
Књижевни ПРЕГЛЕД: 
Мирабо, од Луја Бартуа, од Слободана Јовановића 
Уметнички ПРЕГЛЕД: 
О музичком образовању у стручним школама, од 


Милоја Милојевића 
Политички ПРЕГЛЕД: 

Цариградски уговор о миру. — Нова Албанија, од 

Иностраног 
ОЦЕНЕ и ПРИКАЗИ: 

Књига о срећи, од Силвена не од Јаше М. Про- 
дановића 

Реформе у Азијској пуцао од ис де аатЕле 
еона, од Јована М. Јовановића 

БЕЛЕШКЕ: 

Књижевност: Тристотинита свеска „Српског Књи- 
жевног Гласника“. — „Дивљак“. — „Гласник Срп- 
ског Географског Друштва“. — Прилог стати- 
стици Србије, — Ориенталски Проблем . 


Друштва и Установе: Југословенска Академија у 
1912 години 

. 464 

. 475 


. 476 


. 479 


УШ 


СВЕСКА СЕДМА. 


Страна 
ПрРвА. Приповетка од Л. Михајловића . 481 
Том Бред и Џон Бред. МЕ (Крај. ), од пола 
Хервјеа . 5. 94 
Сирано Де БЕРЖЕРАК, ЖЕ. од вамева РОСТАН у : 501 
Химна Поколења. Песме од Милутина Бојића . - .О40 
ГЕНЕРАЛ Симеон НЕРАНЏИЋ ЗОРИЋ, Ј од Милоша С. 
Московљевића у . 516 
О Црној Гори, ТУ, од и А по наенна. .· 525 
ЕСТЕТИЧКА Писма из Рима, УШ, од МаРКА ЦАРА. МЕ: 
Ситни Прилози: 
Прилог за биографију Миљка Радоњића, Карађор- 
ђева министра спољних послова, од Доброслава 
М. Ружића. | . 543 
Књижевни ПРЕГЛЕД: е 
Г. Мурко о епским пјесмама босанских муслимана, 
од Др. Владимира Ћоровића . . 947 
Позоришни ПРЕГЛЕД: 
Проучавање душа. („Онај стари“, од Жоржа де 
Порто-Риша), од Косте Луковића . 552 
Политички ПРЕГЛЕД; 
Арбански упади у Србију. — АИ турски мир, 
од Иностраног . . 956 
БЕЛЕШКЕ : 
Књижевност : „Моје Симпатие“. — „Гедеон Јосиф 
Јуришић“. — па рад“. —— Румунија и Балкан- 
ско Питање паж еј . 960 
СВЕСКА ОСМА. 
ЈЕ ЛИ МОРАЛО ТАКО БИТИ 2 НЕ од Исидоре Се- 
кулићеве 561. 
„До КРАЈА !“ Приповетка од Ме веннја ПН · 565 
Сирано Де БЕРЖЕРАК, ХГ, од Едмона Ростана 579 
Легија. Песма од Јована Дучића . 598 
ВАРДАР. Песма од Јована Дучића на 
ПРЕ НЕГО ХЛАДНА ЗОРА СВАНЕ... Песма од Љуб. Дамња- 
новића 59+ 





МАТЕРИНЕ Очи. Песма од Љуб. Дамњановића 
Српска ОМЛАДИНА И ХРВАТИ, од Др. Ђура Шурмина 
Ана ОБРЕНОВИЋЕВА, од Милана В. Богдановића 
ЕСТЕТИЧКА Писма из Рима, 1Х, од Марка Цара . 
Ситни Прилози: 

Дан рођења Павла Соларића, од Михаила Соларића 

Позоришни ПРЕГЛЕД: 

Краљева јесен, од Милутина Бојића. — Стана Бју- 

чића, од Милана Беговића, од Милана Предића 
Политички ПРЕГЛЕД: 

Албанија, Србија и Аустро Угарска. — Грчко-турски 

преговори. — Бугарске илузије, од Иностраног 
ОЦЕНЕ и ПРИКАЗИ: 

Граматика немачког језика, Српска конверсациона 
Граматика и Кључ за Српску Граматику, од Во- 
јислава М. Петровића, од Милоша Московљевића 

Срби, Хрвати и Бугари, од Луја Лежеа, од Х. 

На позорници Балканског Рата, од генерала Хера, 
од Д. 

БЕЛЕШКЕ : 

Књижевност : Књиге Г. Дачића. — Песме Г. Давида 
Пијада. — „Куманово“. — „Српско-Турски Рат“. 
— Шеста свеска „Писци и Књиге“, — Данашњи 
српско-хрватски национализам. — Споменица сто- 
годишњице Петра [1 Петровића Његоша. — Из 
Нове Албаније па аи 

Друштва и Установе: Коларчева Задужбина . 


СВЕСКА ДЕВЕТА. 


ЈЕ ли МОРАЛО ТАКО Бити7 Приповетка, (Крај), од Исидоре 
У Е Б ада ни Пе Ћи у на а о А ан 
„До Краја !“ Приповетка, (Крај). од Максима Горког 
Сирано ДЕ БЕРЖЕРАК, ХИ, од Едмона Рогтана 
„Гигг15 Еђигпеа“. Песма од Владимира Назора. 
ВЈЕТАР. Песма од Владимира Назора . 
Зашто > Песма од Милутина Јовановића 
ПЕСМА МРТВИХ. Песма од Милутина Јовановића . 

Страна 


КиЈЕВСКА АКАДЕМИЈА И СрБи, од Др. Николе Радојчића 
ЕСТЕТИЧКА Писма из Рима, Х, од Марка Цара 
ЧИТАЊЕ КРИТИЧАРА, од Емила Фагеа 
Ситни Прилози: 
„Хасанагиница“ на словеначком, од Уроша Џонића 
Позоришни ПРЕГЛЕД: 
Браћа Карамазови, по роману Достојевског израдили 
Жак Копо и Жан Круе, од Милана Предића. 
УМЕТНИЧКИ ПРЕГЛЕД: 
Концерт Јура Ткалчића, од Милоја Милојевића 
Политички ПРЕГЛЕД: | 
Нерешена питања, од Иностраног 
ОЦЕНЕ и Прикази : 
Срби и Бугари у Балканском Савезу и у међусобном 
рату, од А. Белића, од Др. Милана Ђ. Милојевића 
БЕЛЕШКЕ : 
Књижевност: „Чланци и студије“, — „Србија у 
слици и речи“. — Г. Б. Ђ. Нушић код Хрвата. 
— „Међу рањеном српском браћом“. — Хрвати 
и Мађари. — „Наустица“. — „Ликвидација мора- 
ториума“. — „Аграрна политика“. — Једна чешка 
књига о Србији. — „Србијини успеси у Балкан- 
ском Рату“. 5 : · 
Уметност : „Неронова Па тви на“ 
Друштва и Установе : Српска Краљевска ла тенија. 
— Годишња скупштина Српске Књижевне Задруге 


СВЕСКА ДЕСЕТА. 


Под ЈЕДНИМ ШЉЕМЕНОМ. ИН [, од Рикарда Нико- 
лића БА еј аи аћа ииа ИМ ИН А 
_ ДВЕ ЖЕНЕ БРИШКОГ ГРАЂАНИНА. Приповетка, од Мориса 
Бареса ОИ СТЕ и сан Не 
Сирано Де БЕРЖЕРАК, Хи, од Едмона Ростана 
Крштење ЕгЕЈА. Песма од Др. А. Тресића Павичића . 
После ПоБеда. Песма од Милорада М. Петровића . 
Химна ЈЂуБАМА. Песма од Мирка Королије 

БРИ И 
КЊИЖЕВНИ ГЛАСНИК. 


СИРОТА НАША МУМИЦА! 


Мумица је већ навршила деветнаесту, кад јој је најзад 
успело скинути матроску блузу и продужити до чланака ши- 
року, швигаричку, карнирану сукњу. Сестре су се дугом 
очајно опирале, и у двоје тихо, али узбуђено се саветовале 
иза затворених врата. Мумица је стојала пред њима као осу- 
ђеник, дурила се, ударала ногом о под и плакала. 

— Већ ме другараце дирају и „млади људи“ ми се ру- 
гају за леђима. 

— Шта те се тичу те другарице! — разјарено и пре- 
зриво су је прекидале сестре. — Ти имаш само нас да слу- 
шаш, ми смо само троје, и ми те само волемо. Људи су 
рђави !... А млади људи су данас неваспитани. И испод твог 


2 


_ је достојанства да слушаш њихове ни У осталом, 


та ти си још дете ! 
— Нисам ја више дете, ја сам деветнаест година! Да! 
— протестовала је јогунасто Мумица, а сестре су се ужаснуто 


__ згледале, као да не разумеју и као да је то крај света. 


+: И од то доба су настали све чешћи спорови између 
_ трију сестара, наставница више женске школе, и Мумице. И 
дотле је било разилажења и сукоба, али су се они расправ- 
љали с мање узрујавања. 

Већ сама чињеница што је Мумица била апсолутно без 
амбиције, жалостила је била сестре. Тешко је учила, памет 
јој никад није била око књиге, него се врзла око игара. А 
кад је с великом муком положила вишу школу, одједном се 
узјогунила и никако да пристане на даље студије. Бадава су 
се сестре напрезале да јој побуде частољубље позивајући се 
на покојног оца, професора, вегетеријанца и сачинитеља трију 
уџбеника, земљописа, аритметике и физике за српске право- 
славне автономне средње школе, о коме су оне говориле 
с обожавањем великог научника, кога је само смрт спречила, 
што није могао, на директни позив, заузети катедру у бео- 
градској Великој Школи. Свакидашње апеловање : — зар ти, 
кћи Василија Поповића, да не будеш прва у школиг — Му. 
мица је одбијала раменима. 

— Па шта ће бити од тебе ако не учиш, а ми умремор 

— Ја ћу се удати! 

Сестре би се укочиле на столицама са толике вулгарне 
тривијалности. 

— Срам те било! И то си научила од оних распуште- 
них другарица ! 4 

Али помоћи није било. Попустиле су. Најзад, јако су је 
волеле. Само су часове своје распоредиле тако, да увек једна 
буде крај „детета“. Чувале су је, облачиле лепше но себе,и 
ако стално по лањској моди, и водиле је у шетњу, не про- 
пуштајући ни ту прилику за паметне савете о животу који 
је тежак, и људима који су гадни, нарочито мушкарци, који 
су створени да женске лажу, варају и упропашћују. 

Сестре, Катарина, Ангелина и Вукосава, биле су све 
ружне, црне, кошчатих лица и снопастих струкова, ситних, 
бодљикавих, неповерљивих очију, поповићских, птичјих, ши- 
љастих носева и тепава хода. Пунђице су им биле свом силом 
стегнуте и масне, да су се преливале у модро и изукрштане _ 
премногим и великим иглама. А Мумица је била смеђа, ру- 
мена, с крупним плавим очима и с непокорном вијугастом 
косом. Сва округла, с рупицама на образима, и на бради и. 
на пуним, белим рукама. Права словенска, демократска ле- 
пота. Сестре су је звале међу собом: — Материна слика.“ 
А о матери, коју Мумица није ни упамтила, причале су пу- 
новажно да је била лепотица. Но ако би Мумица на то ве- 
село кликнула: — па сви кажу да сам ја на матер! — оне 








оте ни 

би је строго разочаравале: „Има нешто, али мама је била 
лепша. Само немој да уобразиш. У осталом лепота тела је 
случајна и површна појава. Главно је лепота душе“. 

Сестре су волеле Мумичину лепоту, дичиле су се њоме 
и уживале у њој, али су се у исто доба и бојале ње. Љубо- 
морне су биле на њу као и кржљави мужеви на своје лепе жене. 

Кад већ није хтела да учи школе, сестре су предузеле 
домаће образовање. Задавале су јој да чита класична и у 
нарочитом савету за њу редигована и цензурисана дела. По- 
највише Шилера и Марлита. Но Мумица није имала много 
смисла за такву лектиру. Била јој је досадна. Док су јој чи- 
тале и тумачиле сестре, она је фантазирала. Шашаве дево- 
јачке снове о мору, о спортовима, особито о крикету на 
коњима. У белом дресу, с каквим избријгним, неустраши- 
вим лордовима, као што је видела на слици у „У1!епег Моде“. 
Или о милосрдништву. Да оде куда, где је рат, па да пре- 
вија рањенике, па да је заволи један официр, над којим би 
лебдела не спавајући месец дана. Па деца. Страсно је волела 
децу. Чим би уграбила прилику, просто би украла из су- 
седства мало дете, и гушила га пољупцима и ваљала се с њим 
по поду. Само да јој се удати, па да има тако мало, мало, 
румено дете, па да је попрска ножицом кад га купа. 

Што се Мумица лепше развијала, сестре су све више 
страховале за њу. Пазиле су на сваки њен покрет. Чим би 
се замислила, оне су се споразумевале очима и почело би 
званично испиткивање. Дизале би јој главу за браду: „Шта 
ти је > Гледај у очи. О чему си мислила сад Тајити ма шта 
од нас, то је ружан грех“. Чим би једна нешто приметила 
што би јој се учинило необично и симптоматично, одмах би 
саопштавала шапућући другима, те би се повлачиле на саве- 
товање, шта то може бити и какву тактику да примене. По- 
некад би дошло до љубоморе и међу сестрама. Појавила би 
се сумња да је Мумица према једној поверљивија, да једну 
више воли. И онда би избиле пригушене сцене, пребацивања, 
— да, ти њу квариш! — и хистерични плачеви, грљења и 


помирења. 
Оне су стварно патиле кадгод би се с Мумицом ше- 


"тале. Требало је пазити и на њу, а мотрити и пролазнике. 


И оне би бледеле и дрхтале од једа и јада, јер би прола- 


зници дубље скидали шешире кад је Мумица међу њима. 

Застали би на углу или чак и крај пута, очевидно да их са: 
чекају. Па би се онда наклонили, и као договорено, дугим, 
поклонственим, а, и то је најгрозније, и значајно веселим по- 
гледима осули Мумицу. Зашто им се засветли. тај гнусни 
осмех у очима 2 

— У мушке се не гледа кад се јавља! Зашто си поцр- 
венела > — Шапутале су три сестре укочено ни не мичући 
уснама. — Да се ниси осмехнула, кад климнеш главом, на- 
опако! То чине којекакве. Они су безобразни и богзна шта 
уобразе одмах! Само преда се, само преда се ! 

Сестре о удаји нису никад говориле пред Мумицом. И 
међу собом ретко, али и тада, наравно, тек онако теоретски, 
не помишљајући ни часа ни на једног младића из града. Јер 
те су све виђале оне ићи у кавану, смејати се, гледати за 
женама или чак и ићи с њима. Оне су говориле о једном 
озбиљном човеку, који ће једанпут наићи, кога ће оне добро 
упознати, простудирати и наћи за достојног да му повере 
дете, задрживши, наравно, и даље своја права врховног над- 
зора и саветовања. Оне су говориле о томе, и ако у куту свог 
срца нису веровале да ће доћи једном дан растанка, мала 
су непрестано саме кројиле и везле дивну и солидну опрему 
и рубље за своју Мумицу. 

У марту месецу кад је Мумица навршила двадесету го- 
дину, сестре су удвостручиле пажњу. У адвокатску канцела- 
рију крај њихове куће почео је долазити кандидат Матић, 
који је сваки пут у пролазу демонстративно загледао у њи- 
хове прозоре. Од то доба нису више допуштале Мумици да 
код прозора чита и везе. Но, преплашено су приметиле да 
она сваки час налази ипак нове изговоре да се. показује код 
окана и да отвара капију. Оне су биле усплахирене, али у 
смислу уговорене и установљене тактике нису хтеле да ствар 
по имену спомињу. Но понашање Мумицино је било из дана 
у дан сумњивије. Не само да мења без разлога расположење; 
час пева и ради да све гори, и послове које је пре мрзела. 
Извлачи ћебета, удара по њима извијуганом лопатом од шпан- 
ске трске да све грува као топови о Божићу и да се сва за- 
дува, час се опет заћути као да куња, једва се љуља и не 
обзире се на пожуркивања. Колико пута за столом у сред 
смеха се замисли, да јој кашика пуна чорбе застане пред 
уснама. Сада је сваки час ухвате како се огледа у огледалу, 

мења фризуре, и као дете облачи старе материне свилене 
сукње-са шлепом и шета се по соби пред огледалом као 
пауница. 

Напослетку су је узеле пред себе. Но пошто су и оне 
саме обилазиле главно питање, нису сазнале позитивно ништа. 

О мајалесу су се сестре увериле да им је противник 
срчан и да се и терен и прилике и људи, сви пакосно заве- 
рише против њих. И ако су оне биле бодре и гледале у усне 
Мумице и њених каваљера, ипак нису могле сваку реч до- 
кучити. Бунило их је, то пре није било, пре 10-15-20 година, 
кад су оне долазиле на мајалес као младе девојке, што се 
ту у тој шумици свет готово раскалашно понаша. Те вије, 
кад сукњице лете, мушкарци хватају оберучке, и те шетње 
испод руке. Сви младићи говоре живље, гледајући више 
дрва као да траже оно мало плаветнила и изломљене сун- 
чеве зраке међу гранама, а девојчице једу руже са прсију, 
лист по лист, и зарумењене као броје колико се пута покажу 
врхови ципелица испод сукања. Оне су селе на велики ћилим, 
прострт по трави за старије, подвивши ноге под сукње, и пра- 
тиле очима дете, коју Матић од другог кола никако не пушта 
од себе. М што је горе, изгледа да ни Мумица нема ништа 
против тог, и да неће да разуме значајне погледе сестара. 
Или их обиђе очима, или их погледа некако расејано и обе- 
шењачки наивно, као да ништа не схвата. И те мајалесе су 
измислили само да олабаве дисниплину ! | 

За време окретних игара сваки час бих устала Вукосава 
да тобож поправи и зглади Мумицину сукњу, или намести 
широку, плаву, атласку траку око паса, спуштену до доле. 
У пролазу су се сваки пут јављале с којом примедбом : — 
Мумице, испашће ти чешаљ! Мумице, доста је било, одмори 
се! Мумице, огрни шал, преладићеш се! Или би Катарина 
устала и шанула јој нешто на уво, што би се тицало или 
једног откопчаног пуцета, или крајичка беле кошуље, која 
се указала у малом изрезу на врату. 

Кад је Мумица зажеднела, сестре су је силом посадиле 
крај себе и укоравале како је лакомислена, што мисли на 
пиће овако угрејана. 

— Знаш, тако је и покојна Лујка попила на забави чашу 
лимунаде на искап, па се одмах стресла. Сутрадан је ухва- 
тила грозница, и за шест недеља јој је био крај. 





Кћи 
; НИЧЕ 

— Па нисам ја угрејана, забога ! 

— Како ниси. То је као на усијани „пеглајз“. Причекај. 

И онда су сестре једну чашу воде грејале међу длано- 
вима по сата, редом, све три, и тек јој онда давале да по 
мало гута. 

–- Не тако одједанпут! Наопако. Стани. Сад опет мало. 
Стани. Сад. Доста. Доста је, доста и толико. 

Сирота Мумица никад није смела јести сладоледа, пре 
но што би га сестре сасвим размутиле, да буде као умокац, 
па онда пажљиво кашчицу по кашчицу. 

Но маневар сестара није успео. Матић није хтео да на- х 
пусти своју играчицу. Сео је иту близу ње и поругљиво гле- 
дао по сестрама, но није смео ништа да каже, јер га је већ 
раније због једне такве опаске Мумица укорила: 

— Немојте дирати моје сестре. Оне мене воле. И ако 
хоћете да се спријатељимо, морате се њима умилити. 

— Ух! — Матић је добоко уздануо. 

Код куће су обзирно и дипломатски опомињале сестре 
Мумицу да не слуша на ласке Матићеве, јер је он као и 
други, и да није требала скоро цело време бити с њиму 
друштву, јер то износи на глас, и не пристоји се. 

— Па шта ја могу ! 

— То није лепо. И више то да ниси урадила. Измисли 
ма какав разлог и дођи к нама. 

Идући дан кроз отворен прозор је неко бацио киту 
цвећа на клавир. Мумица се обрадовала, а сестре су пре- 
бледеле. 

— Одмах да си бацила на улицу. 

== „Белу. 

— Ти знаш од кога је> 

Мумица поцрвене до врата. 

— Не знам. 

— То је — онај. 

— Одмах да си бацила, или ћемо ми, пред њим кад наиђе. 

Но Мумица оте цвеће и енергично се раскорачи. 

— Не дам. 

— Шта > 
; — Па, па, то ти онда... шта наопако 7... па ти то њега... 
је ли могуће 2 

И сестре је довукоше за руке пред себе, а она окрете 
лице и бризну у плач. 

— Па да, па шта има у томе, па и друге девојке се тако 
с младим људима. Зато се и удају. И ја ћу се за њега удати. 

— И ти то иза наших леђаг Срам те било! Сирота наша 
мати да је жива, она би плакала. 

И све се расплакаше. 

— Па је л ти он казао да те воли и да би се усудио 
да те проси 2 

— Није, није... још... — јецајући одговара Мумица — 
ал ја знам. 

И сад је тек настало чување. Али љубав је досетљива 
и лукава. Мумица и Матић су ипак нашли начина да се спо- 
разумевају. Како су то уговорили, остала је тајна, главно је 
да је Мумица исекла својим дијамантским прстеном комад 
стакла на прозору, који је прикривао јастучић, те су ту под њим 
свако јутро и сваке ноћи измењивали писма. 

Једног дана само је Мумица храбро објавила, да ће 
Матић у недељу доћи званично да је запроси, и ако је оне 
не даду, она ће побећи, да, направиће скандал, или ако је 
спрече она ће се убити, или навући јектику, па умрети, а 
оне онда после нека се кају и нека наричу. Али ће бити пре- 
касно, јер ње неће више бити. Бр-р-р! 

Опште згрожавање, грчеви, плач, пребацивања : — не: 
захвалност црна! — и опет сузе. 

Мумица је после тог заћутала и ни клештама нису могле 
извући ни једну реч из ње. Претурише целу кућу да пронађу 
замку, испиташе слушкињу, посумњаше на све суседе и на 
саме себе, саветоваху се дубоко у ноћи, и закључише да се 
ствар мора спречити ако неће да се дете унесрећи. Добро, 
оне ће га примити, али ће га ставити на пробу, да му виде 
карактер, и пошто ће се он показати као и сви други, Му- 
мицу ће проћи, и онда ће је однети само још на село једној 
рођаки да потпуно заборави. 

У недељу су се сестре изоправљале и у одлучном, рат- 
ном, дефанзивном ставу су заузеле положаје на трима фоте- 
љама. Букет је дошао раније, али су га оне ставиле у спаваћу 
собу, где је Мумица затворена чекала с рукама на срцу, и 
бројећи минуте кад ће пробити међу зараћене стране, да од- 


лучи исход битке. Пошто јој се дуго чинило, скочила је кроз 

прозор у ходник и довукла се до врата од салона, и против 
двадесетгодишњег лепог васпитања, вирила је кроз кључа- 
оницу и прислушкивала. 


Матић је био укочен у фраку као у панциру. Округло 
његово здраво лице било је беље, или због бријања или је 
можда и пребледео. 


Говорио је мирно, али се осећало у гласу да му је та 
церемонија досадна и да му је мучно бирати речи. Рекао је 
да оне сигурно знају зашто је дошао. Хоће да запроси го- 
спођицу Мумицу. — Интересантно — помисли Матић — тре- 
бало би је по крштеном имену звати у овом свечаном тре- 
нутку, а он га се не сећа. 


Катарина, по договору, дрхћућим гласом одговори, да 
се чуди, да је Мумица још дете, (Матић се једва уздржа да 
се не насмеје), да оне нису на њену удају још ни помишљале, 
и да оне не могу дати своју сестру тако човеку, чији карак- . 
тер и погледе на свет и на брак ни не познају. Треба да 
прође времена да га оне упознају. 

Матић је већ био нервозан. Он је волео све послове» 
кад се већ одлучи на што, одмах да решава. 

— Молим вас, опростите, шта се има ту упознавати» 
Ви знате ко сам, шта сам, ко ми је отац, чиме ћу се бавити, 
ја Мумицу волим, она мене, ја хоћу само њу, новаца ни 
опреме не требам; шта има, молим вас, ту компликовати 
тако једноставне ствари ! 

(Свршиће се.) 
Вељко ПЕТРОВИЋ. 


ДОРЕВАЈВААК 
(0 | 
— Шта Вам је... Забога, шта радите» — тихо, попла- _ 
шено, запита Јованка која је осамљена, замишљена, са затво- 
реном књигом руци, пролазила туда и опазила га. — Шта 
вам је скривила ружа, господине Поповићу 2... 
— Шта — запита Младен, као будећи се, и зачуђено 
је погледа. — Шта сте казали, молим 2... 


— Зашто ломите ружу... Шта вам је скривила 7... 


/ 7 

И Јованка му повјерљиво приступи и застаде пред њим, 
са наклоњеном главом према десном рамену и са превијеном 
руком у којој је држала књигу, на прсима. 

— Скривио ми је, госпођице, читав свијет. И небо и 


земља су ми скривили, — мукло одговори Младен, гњечећи 
једну ружу у шаци и расипајући је. — Криви сте ми и ви. 
ако хоћете, и сам сам себи крив... 

— Зашго 2... 


Запита га тако безазлено, наивно, да он застаде, зани- 
јеми, не знајући шта би одговорио. И намах као да се утиша, 
смири. Оставивши ружу и приближивши се њојзи, Јованци, 
ухвати је за руку и збуњено промуца: 

— Опростите. . 

— Баш сте чудни!... Заиста чудни! —- благо прошапта 
Јованка, не измичући се и не извлачећи руке из његове. — 
Зашто сте такви 2... 

Тек сада опази он да су му руке окрвављене. Брже-боље 
извади убрус и поче их отирати. 

— Грдите ме, госпођице, грдите, молим вас, — рече оте- 


З гнуто, меко, готово молећи. — Научио сам да ме сви грде,и 
~ то ми је најмилије... 
у — Али.. 
— Ако се ви стидите, знам се ја и сам грдити, — уз- 
вакну ватреније. — ИМ, уневши јој се у лице, повјерљиво, 
. Ј ријатељски настави. — Ја сам мангуп, вјетрогоња, распи- 
„| кућа, несрећник... 
УјЕ — Зашто ми то причате2 — живо га прекиде она, нагло 
/ _ одступајући. — Коме је то требало 7... 


Младен се грко осмјехну и одмахну руком 

— Ако вам ја све ово не кажем, казаће вам други, — 
рече пригушено. — Можда су већи причали... Али кад други 
причају обично воле понешто и накитити, допунити... Приче 
о другом сухопарне су, ако им се понешто свога не придода, 
а то своје је најинтересантније јер је измишљено... Кад сео 
себи прича никако не може бити занимљиво, ако се не прича 
искрено... А ја сам, чини ми се, и одвише искрен... 

— 0.. 

Младен се прислони леђима уз плот, а шешир који му 
је сметао баци у траву. Два-три пута провуче прсте кроз 

косу, тобож да је уреди, па, запевши напошљетку палцем 
о прсник, настави жешће: 

— Колико су ми имена пришили, можда сам сва заслу- 
жио. То не поричем.. Али сва та имена, и још далеко грђа, 
заслужило је читаво наше друштво, сва моја околина. Они 
су ме управо нагнали да будем овакав... Они су желили да 
пошто пото постанем потпуно њихов, онакав какви су и они, 
како се све не зову: мирни, часни, уредни, разборити, че- 
стити грађани. А ја то никако нијесам хтио. Видио сам све 
наготе њихове и све прљавштине биједнога им живота, и 
гадио се... Ако, случајно, запанем у чопор волова, зар и ја 
морам бити вог.. Ако међу свињама дођем до блата, хоћу 
ли с њима заједно заронити у блато 2... Не дају да се човјек 
развија како сам хоће и како жели, него како га они, како 
га њихова честишосш, разборишосш и тако даље, осуди... 
Без кривице, без злочинства икаква осуђују човјека да ро- 
бује њима, њиховом моралу, њиховим увјерењима, навикама, 
обичајима... 

Отпочину мало, одахну и погледа јој у очи. Слушала 
га је пажљиво, готово не предишући. Све јаче стеже ону 
књигу на прсима, притиска је, и слуша га, слуша. 


— Побјегао сам из првог разреда гимназије, — поче. 


лакше, — што ме учитељ нагонио да се чешљам, да сједим 
и да држим држаље према некаквом пропису, како и остали 
раде, док сам се ја чешљао, сједио и држао онако, како ми 
било згодније. Три пут ме истукао због тога, четврти пут 
сам побјегао... Из реалке ме истјераше јер нијесам потврдио 
лаж професорску... Један професор, ловац, причао нам како 
је близу нашег мјеста убио фазана. Ја сам још само додао 
како сам близу своје куће убио слона... „Нема овдје слонова“ 
повика он бијесно. „Нема ни фазана...“ „Има...“ „Нема!...“ Он 
ме осуди, разред се побуни због тога, истјераше ме... И, што 
је најчудније, сви се наши часни грађани сложише са профе- 
сором... Брат ме чак истуче, изгрди... „Да старији и лаже, ти 
мораш шутити“, рече. „Није твоје да њега поправљаш, него 
да се покораваш и да учиш...“ Због таких савјета и оставио 
сам наскоро кућу. Тукли ме и савјетовали, савјетовали и 
тукли... Ко би још обоје могао издржати 27... - 

Видећи како се Јованка стидљиво гури од хладноће, 
брже скиде свој горњи капут и огрну је. Препираху се мало 





ВИЛИ 


Д ИВЉАК. 11 





око тога, кошкаху се, али он ипак побиједи. Њезина глава 
као да потпуно утону у његов горњи капут, сакри се. 


=— Пребацивали су ми још и што трошим много, — на- , 
стави мирније, — а они ме и на то нагнали. Док сам био 
млађи, нијесу ми давали новаца, — и ако их је било одвише, 


— ни за оно што је било најпотребније. „Учи се штедити, 
учи се штедити“, набацивали су непрестано своје убиствене 
савјете, не дајући ми готово ни паре, као кад би гладну чо- 
вјеку препоручивали да буде умјерен у јелу, а никако му не 
давали јела. Због тога сам просто омрзнуо на ријеч „штшедња...“ 
Да им напакостим, крао сам каткада ствари из куће и прода- 
вао, а добивене суме, — које су према онима што ми каткад 
давали изгледале преголеме да се не могу ни потрошити, — 
бацао сам, расипао... Ако су ме казнили, крао сам поново, из 
освете... А кад сам већ постао пунољетан и, напошљетку, 
ослободио се тутора и дочепао се свега, хтио сам уједанпут 
накнадити све што сам прије пропустио... Као пас кад га са | 
ланца пусте, трчао сам, ишао, облијетао свуда и трошио... :: 
трошио... трошио... 4 

Са необичним задовољством избаци задње ријечи и по- 4 
носито се удари у прса. | 

— Још мало па ћу потрошити све... Никоме ништа након 
мене остати неће !... 

— То вам не ваља, — полугласно прошапта Јованка +: 
испод капута. — Зашто да не остане никоме 2 Зар баш не- | | 
мате осјећања, љубави ни према коме 2... | 

Младен дубоко уздахну и главу обори на прса. | 

— Љубави 2 — запита очајно, болно, готово јаукнувши. 

— А зар је неко имао љубави према мени2... Зар да волим 
брата, који ме је мјесто са љубављу васпитавао батином, који 
ме никад није хтио да схвати и да разумије... У осталом, он 
се, јадник, разумије само у рачуне... Или да волим пријатеља, 
једног од оних шрезвених, дичних, честитих људи, коме сам 
се био одао срцем и душом и... и који, само да би се брзо 
обогатио, згази ми срце, а душу упрља, омрачи... 

Нагло ухвати Јованку за руку и стегну, стиште из све снаге. 

— Или да волим ону која ми се једина чинила боља, уз. 
вишенија, умнија од других, која је једина имала срца и хра- 
брости, да — одбацивши свачије савјете, — приступи мени и 
погледа ме као свог избраника... У њу сам вјеровао као у 

Бога, надао се да ће само она разујети ме, дигнути, осоко- 
лити на рад, на велика дјела... Па се и она играла, само 
играла са мном... Дао сам јој био све своје; она мени ништа, 
ни мрвице... Када сам ја, који ни пред ким прије клекнуо ни 
прегнуо се нисам, њој хтио панути пред ноге, почела је бје- 
жати; када сам пристајао да је само гледам, почела је тра- 
жити друге; кад сам готов био да умрем за њу — пошла 
је за другога... Све, све сам јој дозвољавао, све осим што 
нијесам пустио да ми се подсмијева и да ме понижава... 

Па пусти руку Јованчину и отегнуто, промукло рикну: 

— И опет ме тешко понизила.. понизила до скота... 
змија !... 

Раздражен, узбуђен окрену се и, не рекавши ни „збо- 
гом“ отрча из баште... Нијема, непомична, сва утонула у ши- 
рокоме капуту, остаде она осамљена и, као чекајући да се 
опет поврати, окрену се према његовој башти... Стежући 
књигу на прсима и гледајући у башту чекала је дуго... дуго... 
Ни чула није кад су је звали из куће. 


УШ 


Са забаченим рукама на леђима, лагано, звиждућући и 
трескајући главом, шетао је началник по својој пространој 
канцеларији, кад Милојевић на прстима уљезе и, застаде код 
врата, понизно, и као старјешини наклони му се. 

— Неки људи чекају на пољу... Имали би с тобом го- 


ворити, — промуца полугласно. 
— Ко чека> — запита началник суво, одижући главу'и 
гледајући изнад њега у кривудаве шаре на зиду. — И шта 


сад траже 2 

— Неколико радника без посла... Моле да их препо- 
ручиш,... 

Началник измахну руком, пресијече. 

— Немам ни мало времена за какве препоруке, — окреса | 
брзо. — Нека дођу други пут.. 


— А Антун Замлата би желио некакве дозволе, — на- 
стави Милојевић тише, — па... 3 

— Антун Замлата, чини ми се, наш је човјек, — опет 
прекиде началник, као присјећајући се нечега. — И при избо- | 


рима је помагао 2... 
Милојевић потврди главом. 








и РОБА К, 


| јђ 
и 


| 





— Одличан је агитатор, — рече. Има много уплива у 
средњој класи... 

— Хм.. 

Замисливши се мало, началник застаде. Затим полако 
приступи Милојевићу, и, држећи га за дугме од прсника, 
отегну : 

— Нека ти напише какве дозволе тражи... Надам се да 
ћу му ход господина барона испословити.. ИМ напомени му 
да се радујем што му могу учинити услугу... 

— Разумијем... 

Па некако плашљиво и као постиђено прошапта : 

— А има и једна и једна депутација... 

Началник се намргоди и принесавши кажипрст са вели- 
ким прстеном до образа отегну: 

— Депутација 2... Каква 2.. 

— Неколико грађана... Наших... хоће да нешто про- 
тестују... м 

— Да протестују 2 

— ЈЉуте се нешто на те и оштро вичу, псују... Криво 
им, — додаде Милојевић збуњено. 

— Стока! — окреса началник јетко и удари се по бедри. 
— Пусти их мени !... | 

Брзо се окрену, сједе за сто и дохвативши три-четири 
овећа снопа разних, запрашених хартија, који су лежали у 
страни превезани црвеним концем, поче их разређивати, раз- 
гледати. Врата се отворише и неколико њих, грађана, лагано, 
лијено, уљегоше у собу, један за другим. Поређаше се у дну 
собе. Као да се спремали на свадбу, сви су били љепше убу- 
чени, опремљени. Дугачки, дебели ланци блистали се у сва- 
кога преко прсију и спуштали се по новим, тешким траболо- 
зима; везени копарани шаренили се, прелијевали; широке 
чохане чакшире гибале се, шуштиле. Ненавикнути да имају 
много посла са „властима“, били су некако неприродно уозби- 
љени, укочени, крути; нека чудновата збуњеност и као плашња 
огледало им се на лицу. Непрестано су поправљали јаке око 
врата, стресали копоране који су били чисти, или држећи 
опуштене руке чупкали чакшире на бедрима. Често су, испод 
ока, погледали један на другога, нијемо се споразумијевајући, 
и непрестано указивали главом према началнику, који је 
журно радио, писао, тобоже не опажајући их. 

Након дуже почивке подиже он главу и љубазан, готово 
весео осмијех разли му се по лицу... Нагло се диже са сто- 
лице и пође према њима. 


— Каква срећа !... Каква срећа !... — узвикну раздрагано, 
пружајући им руке, поздрављајући се са свима. — Изволите 
сјести, господо моја !.. Каквом срећном случају имам захва- 


лити што вас овдје ВИДИМ 2... 

Изненађени оволиком љубазношћу још се више збунише 
и сметоше. Отежући вратовими, гуркајући један другога, ни- 
јемо се препирући, једва посједаше на крајеве столица, спу- 
стивши руке на кољена и још се више укрутивши. 

— Па шта је било 7... Шта је2... Какво вас је добро дотје- 
рало 2... -— убрза он живо, нудећи их цигарама и старајући 
се да их још више збуни. — Има ли ишта ново 2... 

Почеше се сашаптавати, потајно намигивати један дру- 
гоме. Нико није желио да први проговори. Сваки је соколио 
другога. 

— Да немате какву жељу >» — запита началник благо и 
окрену се једном дугајлији, који се исправио на столици 
као да се слика, па нити миче оити трепеће очима. — Мени 
ће бити нгобично мило, ако вас могу ма у чему задовољити... 

Дугајлија, очито незадовољан што се баш њему обра- 
тио, састави мало обрве, накашља се и, подавивши ноге под 
столицу, збуњено промуца : 3 

— Ама ето... ми дошли због некаквих нереда... Кеа 

— Јест, због нереда у општини, — додаде некакав гла-_ 
воња, са стране, прекрстивши руке на прсима као ђаче кад 
чита оченаш... Е 

— Молим... Молим... Мени ће бити необично мило да 
чујем, — дочека началник меко и исправи се пред њима. —_ 
Ја управо и желим, и захвалан сам свакоме ко би ме на њих 
упозорио.. Сам не могу на све доспјети, све запазити... А 
ваша је дужност, као грађана, да ми помажете, да укажете 
на све нереде... 

Опет се збунише. Дугајлија се на силу закашља и окрену 
се у страну тобоже да кога не упрска. Главоња поче превр- 
тати очима и уздисати. | 

— Кад смо вас бирали и кад сте нам рекли да ћете све 
уредити, — отегну напошљетку он, исправљајући се и бира. 
јући ријечи, — сви смо били срећни... Старога смо началника 

и оборили зато што нам, бива, није ваљао и што је само 
слушао Владу, а на наске, и на друго није се ни освртао... 
· Ви сте то и сами виђели, па сте ударили и по њему и по 


Влади, — алал вам часни крст! — и казали сте им отворено 
што им нико није смио казати... 
— Из душе наше... — допуни неко одострага, дубоким, 


уобљеним гласом. 

— „Е овај ће нам ваљати, мајка га родила!“ сви смо 
рекли, — настави Главоња осокољен и попридиже се мало, 
—- и вама смо, што се рекне, дали наше пуно повјерење... 
Заглаварили смо вас лијепо ко свога човјека и ето... 

— Кх, кх, кх, — опет се закашља Дугајлија у раство- 
рену шаку. М Главоњу спопгде кашаљ. Остали, као снеби- 
вајући се, гледаху преда се... 

— Неред остао стариг — запита началник тихо, осмје- 
хујући се. — То сте хтјели рећи 2... 

— То, — потврди Главоња кроз зубе, видећи како му 
началник погађа мисли. — Неред, ево, опет какав је и био... 
Влада се и опет мијеша, намеће и слуша к'о и прије; служ- 
беници и опет раде шта хоће и како хоће... Краде се, раз- 
носи се, сви се богате, а град још неуређен, јадан, жалостан... 

— У мом сокаку нема ни лампе, — допуни уобљени глас. 

— Вода нам рђава... 

— А камо канализација 2... 

Као да се тек сада разбудише. Сви заграјаше у један 
глас... Сваки је имао нешто да примјети, свак на нешто да 
се потужи. Началник, погледавши их, одмах погоди куда би 
то одвело. Брже их иопет понуди цигарима, и сам упаливши 
кресавицу поднесе им да припале. 

— Знам, господо моја, све ја то знам, — рече некако 
болно, с дубоким уздахом једним. — Што се за толико го: 
дина искварило не може се кроз неколико мјесеци попра: 
вити... Ни о чему другом и не мислим него само о томе: 
како би се све поправило и довело у ред 2... Али залуд кад 
сам не могу, хоћу рећи не могу тако брзо како би ви желели... 

_ Приступи лагано столу и указа им на хартије. 

— Видите ли колико је овдје посла, — јекну паћенички, 
— и видите ли шта све сам морам прегледати 7... Ни у дану 
ни у ноћи мира немам; радим као кртица, малаксах од по: 
сла... Нијесте ли ме и сами затекли при раду... Надам се, 

додуше, да ће ми сада бити лакше, јер сам узео у посао, 
мјесто туђинаца, наше људе, наше синове, Милојевића и Пле- 
тикосића... - | 

— Добри су момци, Бог их живио! — скромно при- 
мјети Дугајлија. 

— Добри су и поштени, — дочека началник јаче, — а 
биће и још таких, осим њих... Потискујем туђинце, доводим 
наше... Зар то већ није један успјех > 

— За дочек некаквих странаца потрошило се ономадне 
неколико хиљада, а наша сиротиња гладује, —- опет затутња 
уобљени глас, — Зар није» | 

Началник се причини као да није 'чуо. Објема рукама 
ухвати се за главу која као да му једнако бучи од преве- 
лика посла и неколико пута одхукну. Главоња, као из сау- 
чешћа, одхукну према њему и поново запита : 

— А какви су ово нови намети 2... Ви сте баш говорили 
против намета а сада нам се ударају нови 

— Не бојте се !... То су само привремени намети, — од- 
говори началник мекше, — који ће брзо отпасти. Ви сами 
тражите да се нешто уреди, то тражим и ја, али за сад ни- 
како није могло без намета... Да нијесам ја на овоме мјесту, 
да је други, ударио би вам још трипута веће... Али ја... ја 
не могу да више товарим на народ... Мене боли. мучи ме 
сваки нови терет, јер осјећам с народом, јер патим с њиме 
заједно... Немојте мислити, господо, да сам ја каква власт 
која хоће да гњечи !... Ја сам ваш брат, искрени брат, и ако 
је вама тешко, тешко је и мени... Какав би ја човјек био 
кад бих и покушао да изиграм повјерење тако дивних, че- 
ститих, поштених људи као што сте ви и као што је читави 
измучени и напаћени народ наш 2... Ви сте моји, ја сам ваш, 
браћа смо, а куд би брат рођени на брата рођеног > 


— Живио ! — одушевљено узвикну Дугајлија и сагнувши 
се потрча да му пољуби руку. 

— Живио, — повикаше и остали, измахујући капама и 
фесовима. 


— Таки нам треба !... 

—- Такога и хоћемо !... 

Срећни, задовољни, весели стискоше му руку, поздра- 
више се њиме. И измичући се на леђа и гуркајући један дру- 
гога извукоше се из собе, изиђоше. 

Бојећи се да га не би још ко узнемиривао, началник 
хитно зграби шешир и пође. На вратима се судари са го- 
спођом де Фабијани, која, нарумењена и намирисана, препри- 
јечи му пут и меко, шалећи се, проговори: 

— А ја идем вама... 

— Извините, молим вас, имам журна посла, — промуца 
збуњено, гледајући јој преко рамена и старајући се да из- 
макне. — Збогом |... 

— Али, Богдане... 

Ухвати га за руку и пријекорно погледа. 

— Зар ме заборављате р .. 

— Нека... Оставите сад... Доћи ћу вам сјутра, — убрза 
он и вјешто се измакну. — Данас немам времена... 

Оставивши је, стрча низа степенице и крену кући. Ишао 
је журно, не осврћући се. Причињавало му се непрестано 
као да га госпођа де Фабијани, — које се поприлично наси- 
тио, — узастопце гони, дозива. Кушао је да се што прије 
сакрије, уклони испред ње. 

Дошавша кући затече Љубицу и Јованку саме. Читава 
гомила шешира, са крилима, рајерима, плерезама разним, из- 
дизала се око њих, а оне се увијале, угињале, окретале према 
огледалу, успијајући уснама, нагињући главу час према де- 
сном час према лијевом рамену, пробајући. 

— Како ти се свиђа овај шешир 2... — запита Љубица 
благо, опазивши га у огледалу. — Пристаје ли ми како... 

— Лијеп је, — одговори он кратко, не гледајући је. 

Па сједе на диван и, опруживши ноге унапријед, за- 
вали се. 


— Знаш ли, да сам данас доживео и критику 2 — из- 
баци подругљиво ломећи прсте и трескајући ногама. — Чи- 
тава депутација дошла да ме изгрди... 

— Па>2... 


— Па ништа... Познајем ја те тице... Умирио сам их... 
Саставивши руке изнад главе поче се протезати. 
— А свему је томе, сигурно, крив онај вртоглави Мла- 


ден, — отегну зијевајући. — Смио бих се кладити да их је 
„он подбунио... 
— Он... 


— Тај поганац одиста је постао несносан ! — викну на- 
· и! 


– 











18 Српски Књижевни ГЛАСНИК. 





чалник јаче и покуша да се исправи. — Видим да ћу мо- 
рати наскоро да се разрачунам с њиме... 

Она је једнако пробала шешире, загледала. 

— Збиља> — нехајно запита, и ако му није ни чула 
пошледње ријечи. 

— Показаћу му ко сам ја и шта могу! | 

Јованка одбаци овећи шешир у страну, па, загладивши 
косу, приступи брату и погледа га отворено. 

— Ти му се нећеш осветити, — одлучно проговори. — 
Нипошто !... | 

— Охо!... 

И сав се наже, накриви према њој. 

— А зашто, молим >... 4 

— Зато... зато што не би било лијепо, што је он много 


бољи него ли га приказују, — дочека Јованка ватрено и 
преко ока погледа на Љубицу. — И зато јер је несре кан 
— Зар 2... 


Мачалник стаде према њој и, цупкајући, помилова је по 
образу. 

— Зар га ти боље познајеш од мене 2 — запита подемјеш- 
љиво. — Је ли»... 

— Познајем га боље него сви ви, — узбуђено одговори 
Јованка, старајући се да му издржи поглед. — Више вриједи 
него десет Милојевића и Плетикосића !... 

Љубица, која је рукама придржавала један шешир и као 
пробала га, застаде и нијемо их слушаше обоје. У крупним, 
плавим очима као да засвијетли нешто, крајеви танких скуп- 
љених усана задрхташе, ноздрве се раширише... Изненада се 
измаче испред огледала, прихвати Јованку за мишице, и, сти- 
скајући као клијештима, повика отегнуто : 

— Ти га волиш р... Волиш 2... | 

— Волим, — дочека Јованка пркосно, отимајући се, а 


прси јој се надимају и нешто као да пишти, цијуче у њима. 
— Волим, волим, волим !... 


=— А он тебе 2... 

Догура је до дивана и, не пуштајући из шака, питаше 
узбуђено, задихано : 

— А он тебе2... 

Настаде крако комешање, хрвање међу њима. Љубица, | 
наваљујући и питајући, стезала је све јаче, снажније, жешће, 

док се Јованка, бранећи се непрестано, извијала, отимала, 
трзала. Напошљетку се преви до тала, саже се и, напрегнувши 
сву снагу, отрже се, полети. Рашчупана, уплакана, заруме- 
"њена, застаде крај врата и поносито, изазивачки, са уздигну- 
том руком изнад главе, повика обома: 

— Бићу његова !... Бићу његова !... 


(Наставиће се.) 


СВЕТОЗАР ЋОРОВИЋ. 


СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(4) 
ВАЛВЕР. 
Али... 


Сирано. 
То је мало ! 
Боже !... Шта би ствари мени на ум пало !... 
Мењајући гласом, овако бих рек'о: 
Вређајући: „Кад бих ја такав нос стек, 
Сместа бих га дао да се ампутира !“ — 
Другарски: „За њ мора чаша да се бира: 
С њим се може пити само из бокала |“ — 
Описно: „К'о стена !... Не, стена је мала ! 
Гребен !... Шта 7... У' полуострва се броји !“ 
Радознало: „Шта у тој футроли стоји 2 
Прибор за писање, или маказице ;“ — 
Љубазно: „Без сумње, драге су вам тице, 
Те им ваша љубав ту пречагу мете, 
Где могу без страха на одмор да слетер;“ — 
Дрско: „Кад пушите, он тол ки дим створи, 
Да суседи дрекну : ено, димњак гори!“ — 
Услужно: „Зашто вам глава клоне тако 7 
Пазите, тај терет срушиће вас лако |!“ — 
Нежно: „Ах, амрелчић за такав нос вреди, 
Јер од јаког сунца може да избледи!“ — 
Цепидлачки: „Само животињска фела, 
Е Звана Хипокампелефантокамела, 

Могла је да носи, не марећи ништа, 
На толицној кости толико месишта |!“ — | 
Каваљер : „О, мода сад све лепша бива ! 
Да окачим шешир, баш је згода жива !“ — | 
Са заносом: „Само мистрал када хуче, 
Кијавицу може цео да навуче!“ — 
Драмски: „Кад му цури крв, Море Црвено!“ — 
Парфимер: „За фирму себи бих га прено !“ — 
Лирски: „Он је шкољци Тритоновој раван !“ — 
Наивно: „Је л приступ у ту зграду јаванр“ — 
Са респекшом: „ја вам завидим на срећи! 
То се, богме, зове мало крова стећи!“ — ПИ 
Сељак: „Шта, зар то носр Хо, мај, мене слепа ! 
Мишљах да је кромпир, или шаргарепа !“ — 
Војник: „С њим се лако нишани далеко |!“ — 
Пракшичар: „Кад бих га на лутрији стек'о, 
О главном згодитку да не сањам више!“ — 
И најзад, ко Пирам, кад се пародише: | 
„Гле носа што газди складност лица квари ! Уз 
Зато и црвени, тај издајник стари !“ 
Ето, шта си мого отоич ми рећи, 
Да су ти писменост и дух мало већи! 
Ал' ни атом духа мозак твој не крије, | 
О, бедно створење, од свих најбедније !... 
У шест је писмена писменост ти стала, ре 
Која скупа чине једну реч: будала ! | 
— Ал баш да у теби те мисли се роде, | 
Па, у кругу ове отмене господе, | 
Покушаш да кажеш мени редом ово, | 
| 
| 
; 


"РЦУ СРУРУЕРРТИИ ЧУО. 


Ти не би ни прво изустио слово 

Реченице прве, а у првој речи, 

Јер то себи рећи ништа ме не пречи, 

Али не допуштам таквом к'о ти што си!!.. 


Гиш. 
(Хоће да одведе Валвера који је потпуно збуњен). 
Хајдмо! 
ВАЛВЕР. 
(Пригушено). 


Баш не може више да се сноси ! 
Зар да се још плашим и таква простака 
Што ни рукавица нема, нити трака > 

СираАно. 
Ал' отмено срце бије ту у мени! 
Образ мој од стида никад не румени! 
Поносим се чашћу, не гиздањем глупим. 
Ја никада нећу међ' људе да ступим, 
Док увреду најпре нисам добро спрао, 
Да ми савест дрема, да ми понос пао ! 
Ја ничега немам, што личи, на мени, 
Али су ми срце и дух одевени 
Слободом и снагом. Тело не утежем, 
Али душу своју увек чврсто вежем. 
Мене дела красе, кудгод се осврнем; 
Уместо бркова, ја дух свој уврнем, 
И одважно ступам од круга до круга, 
Истином звечећи, уместо оструга !... 


ВАЛВЕР. 
Господине... 


СирАно. 
Јесте, немам рукавица ! 
Некој хуљи бацих једну усред лица ! 
Била ми на сметњи, уз то врло стара, — 
Бог би свети знао од којег је пара !... 


ВАЛВЕР. 
Нитков, лудак, клипан !... 


СирАНО. 
(Скине шешир и учтиво се поклони, као да му се Валвер пред- 
ставио). 
О, молим! Част кака !... 
(Представља се). - 
Сирано Савинјен, Херкул од Бержрака !... 
(Смејање). 
ВАЛВЕР. 
(Ван себе од беса). 
Лакрдијаш, хуља !... 


СираАно. 
(Као да га је грч ухватио). 
| Ух!.. 
| ВАЛВЕР. 
(Који је хтео да оде, окрене се). 


Зар још не ћутиг 

Сирано. 
(Са гримасама бола). " 


Треба га помаћи, да се не укрути !... 
Велика је штета кад беспослен спава !... 


Уа 

ВАЛВЕР. 
Шта вам је» 
СирАНО. 
Не знам, к'о да је пун мрава ! 
ВАЛВЕР. | 
(Тржући свој мач). 

Добро ! 

Сирано. 


Мој ударац биће вам по вољи! 
ВАЛВЕР. 
(Презриво). 
Песник !... 
СирАНО. 
Господине, песник, нигде бољи! 
Он ће вам у борби, више ко у шали, 
Спевати баладу ! 
ВАЛВЕР. 


Баладу > 


СирАНО. 
Ал зна ли 
Господин шта значи уопште реч ова> 


ВАЛВЕР. 
Але 


СирРАНО. 
(Као да говори задаћу). 


Има три строфе по осам стихова... 


ВАЛВЕР. 
(Негтрпељиво). 
О 
СирАНО. 
(Као горе). 


Једну са четир... 


ВАЛВЕР. 
Зар ви... 

Сирано. 
И још нешто: 


На крају баладе, борећи се вешто, 
Убошћу вас ! 


ВАЛВЕР. 
Али ја се нећу дати ! 
СирАНО. 
(Декламирајући). 
„Двобој Сирана у Бургоњској Палаши 
„Са једним глупаком !..“ 


ВАЛВЕР. 
Шта му то сад значи г 


СирАНО. 
Натпис ! 
ДВОРАНА. 
(Са највећом узбуђеношћу). 
Ово, збиља, све више привлачи ! — 
Места !... Мир!... Тај има много поуздања !... 
(У партеру се направио круг радозналих, затим маркизи и официри, 
помешани са грађанима и народом; пажеви се пењу другима на рамена 


да боље виде. Даме по ложама стоје. Десно, Гиш и његови племићи. Лево, 
Ле Бре, Рагно, Кижи и т. д.). 


СирАНО. 
(Заклопи очи за један тренутак). 
Стихови већ ту су, стављам вам до знања! 
(Речи у балади пропраћује покретима који одговарају радњи). 
Ошмено скидам сад огртач свој, 
И бацам га да ме не саплеша. 
Ево пи мача, нека Почне бој ! 
Шешир доле, да оку не смеша ! 
К'о Селадон, лака, жива креша, 
К'о Скарамуш, ком се шале граде, 
Ја ши напред јављам, раго клеша, 
Убошћу ше на крају баладе! 
(Прво укрштање мачева). 
Што те враг носи, је л', ћуране мој 2... 
Ал' је мени шо брига девеша ! 
Да ши боцнем срце, ил трбух швој 2 
Гле, брзином једног мувјег леша 
Око шебе мач мој сад облета, 

На победу мени пружа наде. 
Нек' огласи добош ил шрумбеша : 
Убошћу ше на крају баладе! 


Сад ми још треба један слик на ој.. 
Што си блеђи од кринова цвеша 2 
Посрћеш 2 Клецаљц 2... Сад секунде број ! 
Срце швоје мачу мом је меша ! 
— Цак !... Чувај се, мешишно напеша, 
Сакри шај свој ражањ од параде, 
Зар ше није срамоша од свеша !.. 
Убошћу ше на крају баладе ! 
(Објављујући свечано). 

КРАЈ. 
Нек ши душа сад Богу одшеша, 
Ту, кроз прорез, одмах испод браде !... 
Режем, сечем, кољем... 


(Убоде Валвера). 
Шта ми смеша 2... 


(Валвер посрне. Сирано поздравља). 
Убодох ше на крају баладе !.. 

(Радосни узвици. Пљескање по ложама. Цвеће и џепне мараме лете 
доле. Официри опколе Сирана и честитају му. Рагно игра од одушевљења. 
Ле Бре изгледа срећан и тужан у исти мах. Пријатељи придрже Валвера 
и поведу га напоље). 


СВЕТИНА. 
(Отегнуто). 


А 
ЈЕДАН КОЊАНИК. 
Изврсно !... 


ЈЕДНА ЖЕНА. 
Дивно !... 
Рагно. 


(У заносу). ; 
Ах, пирамидално !... 


ЈЕДАН МАРКИЗ. 
Ново ! 


ЛЕ Бре. 
Глупо !... 


Многи. 
(Гурајући се око Сирана). 
Славно !... Срећно !... Гениално !... 





Е-: 
у: 

ЈЕДАН ЖЕНСКИ ГЛАС. 
Херој !... 
ЈЕДАН МУСКЕТАР. 
(Приближи се живо Сирану, пружајући му руку). 
| Господине, то вам вреди злата ! 
Честитам !... И ја сам човек тог заната ! 
Лупао сам ногом од одушевљења !... 


(Удаљи се). 

СирАНО. 
(Кижиу). 

Ко је тај> 
Кижи. 
Д' Артањан. 

Ле БРЕ. 

(Сирану, ухвативши га за руку). 
Руј 
Сирано. 


Мало стрпљења, 
Док свет оде. 


(Белрозу). 
Смем ли остати по часа > 
БелРоЗ. 
(Врло учтиво). 
Молим !... 
(Споља чује се жагор). 
ЖОДЛЕ. 


(Погледа напоље). 
Монфлериу то сад звижди маса ! 
БеЕлЛрРоЗ. 

(Свечано). 

Зе (гап5зи |... 
(Промењеним гласом, вратару и лампаџији). 

Бришите !... 
(Жодлеу). 
На вечеру брже, 

Треба још за сутра пробе да се држе !... 
(Вратару и лампаџији). 

Оставите свеће! — Нека се затвара ! — 
(Жодле и Белроз оду, поклонивши се најпре дубоко пред Сираном). 


ВРАТАР. 
(Сирану). 
Нисте гладни 2 


у Фе Да 


“о 15 


# Ур МУ а 





26 Српски КЊИЖЕВНИ ГЛАСНИК. 





СИРАНО. 
Не ! 


ЛЕ БРЕ. 

(Сирану). 
Што 2 

СираАно. 

(Гордо). 
Јер... 
(Промењеним гласом, пошто се вратар удаљио). 
„јер немам пара ! 


Ле БРЕ. 
(Убезекнуто). 5 
Шта» Зар с оном кесом... 
СирАНО. 
Оде трошак цео ! 
Ле БРЕ. 
И сад месец дана.. 
(СИРАНО. 
Тхе, макар не јео! 
ЛЕ БРЕ. 
Чујеш, то је лудо! 
СирАНО. 
Али гест тај вреди !... 
ПРОДАВАЧИЦА. · 
(Кашљући за својим малим столом). 


Хм |... Хм... 
(Сирано и Ле Бре окрену се. Она им приђе слободно). 
Ја бих да вам... помогнем у беди... 
(Показујући на бифе). 
Имам свега овде... Да не гладујете... 
(Живо). у 
Извол те узети |... 


Сирано. 
(Скине шешир). 


Драго моје дете, 
И ако ми понос гаскоњски сад брани 
Да ме ваша рука у невољи храни, 
Ипак, да не вређам ваше срце чедно, 
Узећу од грожђа... 


: (Приђе бифеу и бира. Она му пружа цео грозд, али он откине само _ 
Једно зрно). 

Само зрно једно... 
Макароне... 
(Она му пружи целу макарону, али јој он врати половину). 
Пола !... 
(Она хоће да му сипа вино, али јој он не допушта). 
Чисте воде мало... 
— Тако, то је доста... 


Ле БрЕ. 
Еј, моја будало! 


ПРОДАВАЧИЦА. 
Још што 2 


СирАНО. 

Да пољубим вашу руку малу ! 

(Она му пружи руку. Сирано је пољуби, као да је рука какве 
принцесе). 
Хвала !... 

(Поклонип се). 

Збогом !... 
(Оде). 

(Наставиће се.) 
Едмон РОСТАН. 


(С француског превео Милан Димовић). 


МРШАВА МАЧКА. 
(4) 

Реми је сваког јутра пролазила крај Ликсанбура кроз 
чију је гвоздену ограду видео таласасте брежуљке обрасле 
"травом и жбунове егзотичног дрвећа под лаком маглом. Он 
је долазио до улице Карно и улазио у атеље. Кључ су му 
остављали под застирач за брисање ногу. 

Лабанов атеље био је тако пун књига да би човек рекао: 
књижарски магацин. Гомиле књига пеле су се око почетих 
кипова запуштених под сасушеним крпама. Под је био сасвим 
покривен нагомиланим свескама. Корачало се по плочама од 
кожног повеза. Са свију страна биле су ивице полеђина са 
испупчењима од повезивања и вињетама, предње ивице пр: 
вене или ишаране разним бојама, корице жуте, плаве, црвене, 
које су висиле полуоткинуте. Огуљени крајеви фолио-формата 

зевали су и картон се листао испод искривљене коже. Стара. 
прашина лагано је покривала ову хрпу књнжевности и науке. 

Зидови су били некада бело окречени. Горњи део остао 
је чист, али докле човечји стас допире они су били замрљани_ 
угљеном, и то је био полу-грчки полу француски текст. Ко- 
ментар на Федона који је Бранши написао кад му је дошло 
надахнуће после једне ноћи неспавања. Врата су била покри- 
вена записима различито написаним различитим рукама. 

Највиши запис, урезан врхом перореза, великим сло 
вима, гласио је: 


ЖЕНА ЈЕ ПО РА ЛО ЦНС ТАРЛ И 
Други писан ронд-словима, писаљком Конте, гласио је: 
Академици су ћифте, Кабанел је берберин. 


Трећи, забележен графитом, курсивом, гласио је: 


Слава телима женским која, античким начином, 


Певају свету химну пластичне лепоте ! 
Пол Дион. 


Трећи записан кредом, невештом руком, гласио је: 
Донела сам опрано рубље. У понедељак ћу од вратарке узети прљаво. 
Пети, који је угљеном набацао Лабан, гласио је: 


Атино! вароши за навек достојна поштовања, да ти ниси постојала, 
земља још не би знала шта је лепота. 


Шести обележен укосницом која је боју лако здерала, 

гласио је: 
Лабан је тврдица. Носи га ђаво. 
МАРИЈА. 

Било је још и других записа на тим вратима. 

У једном углу, покрај пећи, једно коњско ћебе било је 
бачено на књиге и новине. Те новине, те књиге, и то ћебе 
сачињавали су постељу моралиста Браншиа. 

Једнога дана кад је Бранши, седећи на свом коњском 
ћебету, мислио на Демостена, немачке професоре и кнеги- 
њицу Федору, Реми је, заузет прецртавањем једног бокала 
за воду, плазио језик услед претеране пажње. Хтевши из- 
брисати поправке он запита филозофа да ли овај у своме 
џепу има мало средине сувог хлеба. И, не пазећи, назва га 

Бранши ди Тик. Бранши, кога су несреће чиниле раздраж- 
љивим, погледа га рачјим очима. Силан дрхат пројури дуж 
његовог носа. Он изиђе бесан. 

Песник Дион по кога је отишао у пивару и Лабан кога 
је пронашао на кеју пред сандуком књига, узеше његову 
ствар у своје руке. Песник Дион хтео је крви; али скеп: 
тични Лабан показа се благ и доведе до неке врсте изми- 
рења. У осталом, Реми није био злопамтило. 

Моралист и Креолац поживеше у миру месец-два. Али 
Браншиу, чија је судбина хтела да пати од жена, деси се не- 
срећа да почне са нежношћу посматрати газдарицу Мршаве 
Мачке. Међутим, кад је Браншиево лице издавало нежност 
оно је страховито личило на лице епилептичара. Виргинија, 
коју је посматрао закрвављеним, избуљеним очима уплаши 
се и нададе велику ларму о свом страху. Није пропуштала 
ни једну прилику да филозофу не покаже гнушање пуно вр- 
лине које јој је он уливао, и како је у исто време на Ремиа 
бацала значајне погледе пуне сладострашћа, Браншиа изуба- 
даше све жаоке љубоморе. Али је патио, постао је зао. 

Прво се изузе на благог Лабана, који је двоструко гре- 
шио што је примао неке мале ренте и филозофу чинио услуге. 
Свакога јутра Бранши му је свечано враћао кључ од атељеа, 
који је вајар свакога јутра остављао под застирач за брисање 
ногу, одакле га је Бранши узимао сваке вечери. 

Месеца јула и августа, Бранши је био горак, скептичан 
и јак. Преображавао се у великог човека. Презирао је жену 
која је, говораше он, ниже биће. Правио се да чак и не 
гледа Виргинију, заповеднички тражећи од ње боце пива, 
које је Лабан плаћао. 

О уметности стварао је транцедентне теорије. 

— Скоро сам видео у музеуму, говорио је он, једну 
фигуру мамута врхом белутка изрезану на плочи од фосилне 
слонове кости. Та фигура датира из преисторијске епохе; она 
је старија од најстарије цивилизације. То је дело једног белд- 
ног дивљака. Али она открива уметничко осећање више од 
најлепше замисли Микел-Анџела. То је остварење идеално и 
истинито у један мах. А наши најбољи модерни уметници 
жртвују било истину идеалу, било идеал истини. 

Говорећи тако гледао је на Лабана изврнутим очима. 
Али Лабан је био задовољан. Он потврди и разви мисао 
свога пријатеља филозофа. 

— Уметност, рече он, пада у колико се мисао развија. 
У Грчкој, за време Аристотела, већ више није било вајара. 
Уметници су нижа бића. Они личе на трудне жене: порађају 


се не знајући како. Праксител је створио Венеру као што је_ 


мати Аспазијина створила Аспазију, сасвим природно, сасвим 
глупо. Вајари Атине и Рима нису читали опата Винкелмана.“ 
Они се у естетици ништа нису разумевали а начинили су Те: 
зеја Партенонског и Августа у Лувру. Човек од духа не про. 
изводи ништа лепо нити велико. 

Бранши одговори пакосно : 


— Па, у том случају, зашто сте вајар ви који себе др- 
жите за човека од духа Истина је да од вас ја никад нисам 
видео ништа што би и најмање на свету личило на кип, по- 
прсје или барељеф. Ви немате ни један једини модел или 
скицу да покажете, и има добрих пет година како се нисте 
дотакли длета. Ако свој атеље задржавате једино да мени 
дате уточишта, ја сам и вама и самом себи дужан објавити 
да ми неће бити мука наћи преноћишта на другом месту. 
Колико знам, ја вам нисам дао права да ме теретите својим 
доброчинствима. 


Али, и поред своје душевне величине филозоф се не мо- 
гаде дуго одржати на тим висинама. Он опет постаде слаб. 
Заборави мамута из музеума и доби очи само за Виргинију. 
Он паде у суморну утученост. Ипак му дође један леп час 
у животу. Како је једнога јутра срео Виргинију која се вра- 
ћала са пијаце са по једном котарицом у свакој руци, зно- 
јећи се, дахћући, кашљући и гушећи се услед почетка сипње, 
он, пола милом пола силом, пође за њом и измоли од ње да 
јој понесе котарицу с месом. Он се осети очаран. Та радост 
га поквари. Он се понада, усуди се на све. Једне вечери 
ушуња се у кујну и дочепа у наручје Виргинију која је прала 
судове. Она испусти један тањир и ужасно задреча. Не, кне- 
гињица Федора није викала тако јако. 


То начини скандал. Песник Дион био је срећан. Очи 
Мерсјеа светлуцале су испод наочара. Лабан је слегао раме- 
нима. Реми, мало ражљућен, насмеши се у себи кад. је нашао 


' Немачки археолог, (1717— 1768) писац Историје умешности ход 
старих народа, који је први научним методом испитао античке спо- 
ПРИМ. ПРЕВОД. 


менике. 





~ 

своју освету. То је била ђачка и дивљачка освета због које 
се унапред облизивао. Он је остави да дрема у његовом 
облапорном и лењом срцу као тегла слатка у орману добре 
домаћице. 

Песник Дион опет поведе реч о оснивању часописа. 
Прошлогодишњи покушај пропао је, јер се десило да су ба- 
биних триста динара били отишли на домаће трошкове. Али 
Дион је примио других триста динара. 

— Треба наћи наслов, говорио је он. 

Растадоше се после два часа пошто су изређали велики 
број безумних или познатих именица. 


Сутрадан, песник Дион поздрави скуп Мршаве Мачке 
овим античким узвиком : 

— Нашао сам: Идеја /... Идеја, нов часопис. 

И стискајући прстима замишљени лист, главе накрив- 
љене, унатраг забачених аполонских коса, лица озареног 
осмејком, он је у себи читао крупним словима написано: | 

Идеја, нов часопис, дирекшор Пол Дион. 

— Каква идеја2 упита скептични Лабан, милујући своју 
жуту браду. 

— Идеја ниже математике, до ђавола! одговори Мерсје. 

— Идеја надмоћности поезије и идеала над прозом и. 
стварношћу, одговори Дион. 

— А можда исто тако, протури моралист Бранши са 
киселом сладуњавошћу, тарући свој криви нос, а можда исто 
тако идеја новог морала, за чије излагање теорије нудим се 
ја, ако бих вам у том случају ипак био пријатан. 


Лабан стави примедбу да би часопису ваљало дати назив 
не Идеја него Идеје, пошто је сваки имао своју. 


Ипак се задржа први наслов и песник Дион на листу 
хартије за писма, пером којим је Вирганија писала своје ра- 
чуне, састави садржај првога броја у коме су требали бити: 

1. Реч чишаоцу, од Пола Диона; 

2. Један неопредељен чланак о филозофији од Клода 
Браншиа ; 

3. Један јо:л већма неопредељен чланак о уметностима, 
од Емила Лабана ; 

4. Драгана шшо смрш носи, песма од Пола Диона; 

5. Нешто врло магловито о науци, од Гијома Мерсје. 

Што се тиче позоришних и библиографских чланака, ди- 
ректор је то узимао на себе. 

Пошто је текст тако био утврђен, Дион нађе, у једној 
рђаво калдрмисаној улици кварта Сент-Андре-дез-Ар, неког 
штампара у пропадању, који се са суморном равнодушношћу 
прими да штампа часопис. Тај штампар био је мали, ћелав, 
као крпа блед човек, чије је тело својим мршављењем под- 
сећало на остатке свеће што догорева на промаји. Послови 
су му били у бедном стању. То је био штампар у очајању, 
али био је штампар. Он је штампао. Слао је коректуре које 
је Дион мастио по свима кафанским столовима. Али, морало 
се признати, и поред неколико песама Идеје, рукописа није 
било довољно. Број је обећавао бити тим мршавији што је 
Бранши оно што је написао од филозофског чланка губио 
испод колских капија и што је Лабан нарочито имао потребу 
да прочита петнаест стотина свезака пре него напише прве 
редове своје уметничке студије. Чланак Мерсјеа постојао је 
бар, али писац, збијен у рукопису, у стилу, у идејама као у 
своме оделу, могао би тај чланак сместити у стакла својих 
наочара. Што се тиче Драгане шшо смрш носи, она је већ 
била на трећој коректури. 

У том тренутку Сент-Лиси, секретар редакције, предложи 
песнику Диону да му престави Г. Годе-Латерас, који неће 
пропустити дати један чланак. Била је то знаменита ноћ кад 
је Г. Годе-Латерас сишао са крова једног омнибуса и ушао 
у Виргинијину радњу. Он обрну кваку руком човека који 
зна да га зову; и док је ласкаво мрмљање дочекивало његов 
улазак, он пређе дућан африканском достојанственошћу убла- 
женом креолским увијањем. Чувши како га песник Дион назва: 
„драги учитељу“, осмејак идола откри му све зубе. Али од“ 
једном његово лице поново узе израз поносите горчине. Видео 
је како Лабанов поглед равнодушно клизи кроз дим једне 
грдне луле. Он је знао да се Лабан једног дана решио пред- 
ставити га у узвишеном ставу са часовничким бројевима на 
трбуху. Од тога доба он је лагано сматрао за једног од нај- 
покваренијих скептика. Испуњен том мишљу, он окрете Диону 
и Мерсјеу своје водоравно лице и рече им: 

— Млади људи, чувајте се скептицизма! То је отровни 
дах који суши душу у њеном цвету. 

За часопис обећа једну неиздату главу своје велике 
књиге о регенерацији човечанства помоћу црне расе. 

Он разви своју идеју. Црна раса није била заражена 
том хришћанском губом која већ осамнаест столећа прождире 
све беле народе. 

Исприча како је он, тек једанаестогодишњи деран, ше- 
тајући се морском обалом, лице у лице са неизмерном вели- 
чином, у себи рекао: „Свештеници узалуд говоре; ја никада 
нећу веровати да је хришћанство ишта учинило за укидања 
робовања“. 

Кад је излазио испратили су га. Омнибус који је Сент- 
Лиси дозвао, приближавао се. Г. Годе Латерас, разделивши 
стиске руке, пријатељски ухвати за рамена свога ученика и 
повуче га у страну: 

— Заборавио сам новчаник, рече му. Како сам расејан! 
Позајмите ми неколико петпараца. 

Затим, при руковању вешто дочепавши једну белу пару, 
он ускочи на кров викнувши: 

— Храбро, Реми! Проучавајте Тацита ! 


М1 


И по други пут, најприродније на свету, испитивачи 060- 
рише Ремиа. Његово схватање тог испита било је све неја- 
сније и нејасније и све даље. Кад је Г. Годе-Латерас те, 
нимало чудне, неуспехе, тумачио, све је узимало сумњив и 
мрачан вид. 

— Нису они одбили вас, говорио је учитељ, они су од- 
били мене. На мене су они нишанили кад су вас погодили, 
будите у то уверени. Ах! та господа са Сорбоне не опра- 
штају ми мој последњи чланак. 

После. сличних говора Реми је био тако потпуно збу- 
њен да није више знао је ли матура књижевни испит или 
тајно удружење. Он зиму доврши у сладострасном дремежу. 
Плашљиво априлско сунце које је белело зидове пробуди 
га упола. 

Врапци су цвркутали по крововима. Капетан у пензији 
сејао је жито у зеленим сандуцима. Прозори тако дуго за- 
творени и чија су окна недавно била замагљена од густе 
паре, отворили су се, пропуштајући зраке још бледог дана 

и први млаки дах пролећа. Реми, који је од лета изгубио из 
вида и из мисли своје пријатељице са четвртог спрата, са задо“ 
вољством поново угледа кавез са канарином и бакарну ру- 
чицу гласовира. : 

Кад је први пут спазио у позлаћеном салону матер. и 
кћер, он се уздржа да их не поздрави пријатељским накло- 
ном. Један старчић седео је на канабету, држећи између ногу 
свој шешир и кишобран, а по лицу му се видело да го- 
вори срдачно. Он је дизао руку и човеку се чинило да чује 
како каже: 

— Како сте порасли, Марија, (или Жана, или Лујза!) 
Ето сте сад госпођица. 

Реми је био мрзовољан што види једног странца да се 
тако посадио на канабе његових пријатељица. Не што му се 
старчић није, допао. Сасвим напротив! Старчић је изгледао 
честит човек. Али Реми га није познавао, и Реми је помислио 
да те две госпође имају тајне за њега, што му до сад још 
није пало на ум. Човек не може мислити на све, Он затвори 
прозор и дурио се до сутрадан. Сутра ујутру отвори га само 
зато да види је ли кавез са канаринама на своме месту. Он 
виде девојчицу у округлом шеширу где грицка свој сунцо- 
бран и тапка ногама с нестрпљивошћу младог коња, како је 
радила увек кад је, потпуно спремна за шетњу, очекивала 
мајку која се задржавала пред огледалом, везујући траке 
свога шешира. Ипак, треба бити правичан, жена од четрде- 
сет пет година не облачи се као девојчица у два или три 
тичја покрета. 

Тога дана, као обично, мати подробно разгледа одећу 
своје кћери. Али овога пута морало је бити озбиљна нереда 
на сивој хаљини, јер мати рече нешто што се прими са сва- 
коврсним ситним покретима дурења и нестрпљења, подска- 
кивањем и знацима очајања Најзад, госпођица откопча дуг- 
мад на струку, и неко гурну прозор који се, после неколико 
тренутака сам од себе отвори. У том тренутку, Реми виде 
мајку која је, стојећи, држала у рукама сиву хаљину и нешто 
зашивала, док је госпођица, у корсету и доњој сукњи, обу- 
чена у бело и кратко, чекала. Она окрете главу и виде ђака 
како је гледа. Онда, лепим покретом зимљивог детета које 
купају, она обема рукама покри груди. Усне јој врло брзо 
изговорише нешто што је морало бити: „Мама ! мама !“ 











~ 

Мати, врло мирна, слеже мало раменима као да хтеде рећи: 

— Боже мој, госпођице, чудна ми чуда ! 

И она нехатно гурну прозор. 

Од тога дана, не знајући баш због чега, Реми се уз- 
држа од упорног посматрања својих суседа. Али њему паде 
на ум да оне могу отићи и да их он неће више видети. Та 
помисао га растужи. Мисли му узеше озбиљан и промишљен 
ток. Он рече у себи да је матура како је Г. Годе-Латерас 
схвата мало озбиљна ствар и одлучи да буде сликар. Сли- 
кати! то му је изгледало јасно и лепо. Затим, помисао на 
Телемека прође му кроз мозак. 

— Треба отићи и видети га, помисли он. 


(Наставиће се). 
Анатол ФРАНС. 


(С француског превела Ј. Ћ.). 


ЕЗБЕСЛеОНЊБ 


Сати су стали. Све теже на груд 
пада једнолично, мрачно вело. 
Нема сна, нема, а гасне око, 
тако би болно спавати хтјело. 
Знам како милују чело жарко 
сни као прамови женске косе, 
заборав мирну ко мирис чудни 
опојног поноћног цвијећа носе. 


Нема их, нема. Што јеца вјетар, 
Зашто низ пусте га цесте гоне 
С јаблана сабласних трга грање, 
С кровова мутне се капи роне. 


Како су јаблани златни били, 
Када се недавно сутон хвато. 
Зар је све лажно што је лијепо 


И сање земље и неба злато2! 
3: 

Чујем на ури су сати пошли; 
Опет равнодушно иде вријеме. 
Осјећам шаптање, тко то збори, 
Зар ни тишине те нису нијеме 2 


Очи грчевито склапам, залуд. 
Видим ја поглед пун тиха руга, 
Злобно он ријетку ми гледа радост, 
Смијг се када ме кини туга. 


О, да једанпут већ сване јутро, 
Бојим се погледа тога, бојим, 
Хтио бих починут, смирити се, 


Што ме он мотри тим оком — мојим > 


ДрАгУТИН М. ДОМЈАНИЋ. 


РОНЕ 


Ја само једну вечно верно волим, 
волим у нади и у очајању, 

волим кад другу за милошту молим, 
гледам је ноћу и сањам је дању. 


Ја сам је позно још у доба давно: 
у доба кад ме сан младости сколи, 
у доба кад ме к'о слућење тавно 
обузе чежња да ме жена воли. 


Постала је тад у мени она 

када и љубав — у божанској моћи, 
као молитва уз вечерња звона, 

при благом ветру и звезданој ноћи. 


И с њом у души ја кроза свет блудим, 


и заволим ли икад какву жену: 
у лику њеном њу ћу да пробудим, 
и сен сневану у живу пут њену. 





а а дада ла “<=. ___ 

Ја само једну вечно верно волим, 
волим у нади и у очајању, 
волим кад друге за милошту молим, 
гледам је ноћу и сањам је дању. 
Љ. ДАМЈАНОВИЋ. 


РАТНА ПИСМА. 


НАШ НАЈВЕЋИ ЈУНАК. 


(Крај.) 
4, 


Кажу : није разумео, ни осећао право. Довела га и те- 
рала напред дисциплина. старешине ишле испред њега при- 
мером, па је морао да идеи онг Како је смешно такво твр- 
ђење, како је далеко од познавања народне душе ! 

Ако сељак није знао зашто иде, ако није осећао зашто 
је кренуо у рат, одакле она запиткивања војника уочи пре- 
лаза: кад ће се прећи, зашто се не прелази, страховања да 
прелаза неће бити» Одакле онај силни полет у покрету када 
се прешло 7 Одакле запиткивања прозеблих, гладних и измо- 
рених војника на висовима над долином Лаба: „Је ли то Ко- 
сово, када ћемо на Косово, где је Косово, оно је — није!“ 
Одакле оно грљење и љубљење и плакање војника у опанку, са 
браћом што их затекоше на Косову, која још остадоше жива 
испод турског и арнаутског ножа и дављаху се у сузама, јер 
дочекаше дан да српска војска слегне на Косово» Одакле 
иста запиткивања пред Скопљем, пред Призреном, пред При- 
липом 2 

Да српски сељак није знао, свесно и несвесно, зашто је 
кренуо у рат, не би свега тога било. Не би било ни оних 
безбројних примера самопрегорења појединаца војника се- 
љака и целих одељења. Дисциплина и пример су чинили своје, 
али пре свега и над свим деловима је свест његова, сељачка, 
српска, национално његово осећање које је код многих и 
многих било мутно, нејасно, неспособно да се изрази, али је 
ту било као силни мотор који је кретао гомиле напред ! 

Доказ су о томе безбројни примери јунаштва војника, 
који већ иду у песми и причи кроз народ чак тамо за гра- 
ницама. За најтеже радње, најопасније смртне радње имало 

се увек стотине који су се јављали добровољно. Кроз Арна- 
утлук ишле су патроле, сваки корак доносио је војнику смрт, 
гинули су дневно, а увек је било нових за исти посао сутра. 
У ноћима са предстража . требало је ићи у извиђања. Сваку 
ноћ било их је који су тражили сами да иду. За време нај- 
жешћих бојева, где је куршум падао као град, десно и лево, 
требало је трчати кроз кишу олова и однети заповест или 
извештај. Сваки корак био је корак у смрт. У свакој борби 
неколико их је погинуло или. рањено у тој важној ордонан- 
ској служби, али се налазило увек нових, који су полазили 
весело, прекрстивши се само, стопама онога што је још 
лежао мртав на корак два пред новим јунаком-сељаком. 
Кувара официрских и посилних је било који су кроз шрап- 
неле и гранате и куршуме трчали, голоруци, само са пор- 
цијама у рукама, на положаје, носећи јело својим стареши- 
нама, као деца што код куће трче кроз шуме којих се боје, 
на њиве где ору родитељи... Нису ретки примери где је вој- 
ник ступио између куршума и свога старешине, наивно ми- 
слећи да ће тиме спасти старешину, као да куршум не иде 
кроз неколико тела. На Једрену, у опкопима, у последње време 
пред јуриш, сваку ноћ слати су бомбаши у турске опкопе да 
узнемирују непријатеља, кроз маглу, кроз снег, кроз ветар, 
кишу, увек у сигурну смрт. Сваку ноћ их је погинуло и ра- 
њено неколико, па ипак сутра их је било увек безброј нових. 
И они што су умрли били су се јавили добровољно, и ови 
што су ишли да умру јавили су се добровољно. 

Па, та свест да буде резултат обичне „дисциплине“, по- 
следица страха само пред казном Када би то било узрок, 
када би наша војска кроз својих шест месеца кадровске 
обуке могла да добије такву силну дисциплину, у каквој раз- 


мери стајали би према европским војскама, где се у касар-. 


нама седи године > Те европске војске морале би према нашој 
да буду боговске у дисциплини, њихов војник према нашем 


див. А да то није, показао је талијанско-турски рат, за Та- 


лијане; показују манифестације ових дана у француској војсци 
против трогодишње службе, за Французе; и тако даље. 
Када наш војник сељак није гоњен свешћу национал- 
ном својом нагрнуо у рат и прогрмео Турском, одакле оно 
море песама народних о томе рату, које су испевали војници 
одмах после борби, а које говоре само о Српству, а нигде ни 

једном речи о дисциплини 2 Одакле оне друге песме које су 
певали заостали у селима, одакле оне песме у писмима, ода- 
кле цела та поезија народна, што израза даје ономе што се 
догађа, и то не после дугог времена и размишљања о дога- 
ђајима, него упоредо са њимаг Уз куршум који зуји, иде и 
песма из срца. Је ли и то последица дисциплине > 

Јест, била је дисциплина све то што је показао наш 
војник у рату. И касарнска, али на првом месту, дисциплина 
коју је донело јединство идеје, једна идеја код свих, српска 
идеја код свих, национална душа, велико национално осе- 
ћање, исто код оног полуголог у опанку са пушком као код 
оног у штабу сагнутог над плановима... 


о. 


Улогу сељака у рату, његово велико значење за победе, 
показују најбоље жртве које су пале на њега. 

Сваки рат, па и победоносан, товари жртве на народ, 
на државу, сатире народну и државну снагу. Рат је божји 
бич. Битка сатре много пута и победну војску, а не само 
побеђену. Рат је бацање живота, новца, стоке, материјала, 
ломљење, разоравање. Он спасава много пута народ и др- 
жаву, када победоносан доноси, после, благостање и на- 
предак, али тренутно значи жртвовање и страдање. Дарови 
рата, као што је био овај наш, биће учвршћена слобода Ср- 
бије и српског племена, ојачано благостање свих нас, напре- 
дак, развој Српства у сваком правцу, али, то све има тек да 
дође, то све је данас само у моралу, а у материјалном су 
само жртве у великом дугачком низу. 

Те жртве су најјаче код њега, сељака. Он је највише 
страдао. Највише је мртвих сељака, умрлих и рањених, про- 
мрзлих, назеблих, са одсеченим ногама и рукама, оболелих 
од разних болести. Он за своје ратовање, сем издржавања 
у храни, није примао ништа, па је трошио и од свога од куће. 
Он је у сва три позива изишао из села својих, која су остала 
празна, а с њиме и његов во, његов коњ и његова кола. И 
во је падао и пропадао тамо по планинама и јаругама бал. 
канским, и коњ скапавао и смрзавао се, бијен ветром и дру- 
гом непогодом, кола су се ломила, опрема се кидала. А во 
је отац сељаков и брат. Он је извор моћи његове и живота. 
Није редак случај чути целу кућу сељачку да кука кроз село 

када им пропадне крава или во, да нариче као да им је умрло 
најмилије чељаде у кући, млада девојка јединица, или син 
јединац ! 

Гинули су и умирали сељак, тамо на бојним пољима, и 
његов во, а из празних села су слаби и немоћни, старци, 
жене и деца слали помоћ ратницима, много пута продавајући 
најпотребније што су имали на дому. Јесен је била када су 
таласи сељака прешли преко граница, и остале су многе њиве 
необране, зима је дошла са ветром и снегом, у многим ку- 
ћама, са мало зимнице или нимало, седеле су жене и старци 
и деца, и мрзли се, јер није било ни сељака ни вола да до- 
несе дрва за огрев. А када је грануло пролеће и цветало 
цвеће и замирисала земља, жељна рала и мотике, када је 
требало радити, са оно мало стоке што је остало, кидала су 
се деца и старци, жене и девојке, држећи плугове и вукући 
џакове семена на њиве, орући и копајући. Уз то су цело 
време давали, слали помоћ онима на бојном пољу. 

Било је жртава за рат и код интелигенције, официра, 
трговаца, чиновника свих грађанских струка. Но све су оне 
мале према овим великим жртвама сељака. И све ове жртве 
подносио је сељак, не, не само што је морао, што је закон | 
то тражио, што је дисциплина ту била. Онај на бојном пољу 255 
знао је и за све ове невоље на дому, па је опет ишао онако 
свесрдно напред, ишао херојски напред, поред свих невоља 
својих на бојишту и поред свих ових на дому. Они што су 
остали код кућа, знали су за све невоље својих на бојиштима, 
а осећали ове своје на дому, па су ИН подносили све, 
и поднели и издржали. 

Ако је овај рат дао јунака, први највећи јунак рата је. 
српски сељак. | 

Његов високи ступањ херојства, први и највиши који | 
припада сељаку, доказује, на послетку, и то што је он јунак 4 
без награде, херој непознати, незнани јунак. 4 

Сви ми интелигентни, његове старешине и остали чла: | 
нови интелигенције, примамо за своје жртве награде, у унапре- | 


ђењима, орденима, неки од нас, који су се бавили лиферацијама, | 
могли су се путем рата и обогатити. Сељак не прима ништа. ' 
За њега нема класа, а одликовати их се неће моћи ни стоти 
део од броја који је одликовање заслужно. Ни имена се | 


свих тих храбрих сељака не знају. Мајки сељачких још увек 

има које ни данас не знају где су им синови закопани, у 
којој болници су умрли, да ли су у гробу, на болесничкој 
постељи, или живи и здрави негде у биваку, а камо ли да 
по имену знамо све наше храбре сељаке. Да би херојство 
било потпуно, високо и највише, оно треба да има знак тра- 
гике на челу, а тај знак, ево, у свој потпуности има херој- 
ство нашега спљака, јер он је јунак без награде и признања, 
са огромним жртвама, многи и многи и именом нам непознат! 
Не зато што се то хоће, него зато што тако мора да буде, 
јер много их је јунака, а да би се сви могли знати, много их 
је заслужних, а да би се сви могли наградити; премного бед- 
них, болесно пропалих, а да би се могло помоћи. Држава и 
друштво чине све што могу за њих и чиниће, па ипак, има 
их много и остаће их много без награде и помоћи. 

Заиста, ако је овај рат дао хероја, први највећи херој 
рата је наш сељак... 


6. 


Сада када је рат престао, када нема на бојиштима до- 
гађаја, него је тишина, у стању смо да управимо очи и мисли 
на околину око себе и да посматрамо. 

Да ли се види у престоници нашој да смо били у ратуг 
Не. Ври живот у Београду. Каване су пуне, биоскопи пре- 
пуни, позориште препуно, на улицама врви свет, а пуне су 
и трговине. Застој је, може бити, по гдегде, али се не види. 
Београд кипи и ври животом. Па ипак, види се и у Бео- 
граду да смо у рату. Сретамо сељаке војнике, жуте у лицу 


и бледе, на штакама, без пушака и са пушкама и торбама. 


Иду из болница на боловања, у команде из болнице, од над- 
лештва до надлештва где траже помоћ, од одбора разних 
до одбора, где опет траже помоћи. Пред зградама војних ко- 
манди леже на тврдом камену гомиле сељака војника, са 
торбама под главом, чекају објаве за пут у команде, коми- 
сијске прегледе, обавештења где могу добити помоћ. На 
улици сретамо носила на њима војник кога носе у болницу, 
блед, испијен, затворених очију, сунце га пржи, он се не 
миче. А у болницама2 Ту су дугачки низови кревета са 6о- 
лесним сељацима, покупљеним и донесеним из Албаније, Старе 
Србије, Македоније, Тракије. Када оставите Београд и по: 
ђете у унутрашњост, ту у варошицама, где је све слично 

Београду, шум животи је мањи, а ове су престоничке слике 
сељака војника чешће, али, ипак, и ту човек још право не 
осети да смо колико јучер имали рат. : 

Тамо на селу се то тек право осети. 

У цвету су ливаде, шљивици, жита се зелене, шуме и 
виногради, све буја и кипи, али природа само, село са сво- 
јом природом, али све без њега, без сељака. 

Празна су села. Оно мало људи и деце и жена што је 
у њима ћутке иду за пословима у неизвесности и ишчеки- 
вању. Сретају се црне шамије, војници на штакама, писма се 
читају и пишу, види се војник без руке или ноге, у двори- 
штима на сунцу на поњавама, где лежи и кашље. Село је мртво. 
Рат је. Село вам каже да је рат био, да је још увек рат. 
Просидби нема, сватова нема, правог свечарства нема, кола 


нема. Остављене саме, вире недељом кроз плотове на пут, | 


жене и девојке. Са станице отуда, однекуда доноси пут вој- 
ника. Долази на одсуство. За час скупљају се гомиле око њега, 
здраве се с њим и питају за своје. Рат је свршен, али за село 
још траје. Код оно крава што је остало од рата, и јунади, 
стоји жена бременита, муж јој у рату, два брата и два де- 
вера. У дворишту чучи бака и пребира жито, два сина јоју 
рату, девер и два брата, тамо. у малој кући до њене, сиро- 
машној, стриже жена трећу овцу, а још има две. Једно јој 
дете у колевци, два мала отерала су краву и јуне на пашу; 
девер јој, такођер дете, оре на њиви са суседом; на њој је 
црна шамија, јер муж јој је погинуо, тамо негде, да је питаш 
сада, не зна право где... На сред друма стоји сељак, нагнуо 
се на штаку. Био је у варошици да прими храну, рањен је 
на Куманову, али му нога остала краћа. Ишао је по новчану 
храну, али му рекоше да иде у дивизију. Вратио се, далеко 
је до тамо, а нема ни трошка. Сада се вратио. Нема никога 
свога, ни земље ни куће, ни рада. Био је слуга пре рата, 
сада је богаљ. И такве слике иду редом. Ни једне куће нема 
која није осетила рат. Ни једног лица које није нешто изгу- 
било, а ни једног које је нешто добило. Зато куће и вире 
онако суморни на вас из оног зеленила и цвећа. Као да вам 
говоре: јест, ми смо то, ми гнездо сељака, првих јунака, ваших, 
и наших, народних, ми смо то, гледајте нас |... 

Суморни постајете, али се одмах пренете. Тресу се гране, 
цвеће пада са њих, зеленило буја на све стране. Живо је то 

све, ипак, јест, живо! Све буја, ипак. Све њиве узоране, сви 
виногради подсечени, све овце стрижене. Не да се село, без 
сељака је, али је живо. Као лукаво и мало подсмешљиво гле: 
дају те куће на вас; није то суморност, подсмех је вашој сла- 
бости и понос због своје јачине. Без сељака, са свом бедом 
и жртвама, урађено је све, цветало је све, родило је све. Срп- 
ском селу ни рат није могао ништа ! 

Ово дивно село, ту непобедну кулу српског живота, 
зашто је тако слабо познајемо, ми који смо, колико јуче, из- 
летели из њега у господство. Сељака, нашег првог и највећег 
јунака, зашто га тако мало волимог Како то да сва наша 
господа још увек не виде да нам је све на свету неприја- 
тељ, а једино уздање наше снага ова, наша, народна 2 Како 
може да буде међу нама још увек малодушних, слабе вере 
у испуњење наших народних идеала, када је овакав сељак 
основ наше народне снаге 2 

У једној болници играју прездравели војници-сељаци 
коло. Један војник без ноге хвата се да игра, па пошто не 
може на вештачкој нози, ухвативши се рукама око врата за 
рањене другове и игра се њима телом, на једној нози, дру- 
гом једва додирује земљу. Болничарке, лекари и неки по- 
сетиоци стоје запрепашћени и гледају. Војник без ноге се 
смеје, а њима хоће сузе на очи. 


Ново време наше с правом ништа тако не мрзи као 
сентименталност. Али, зар је то сентименталност, ако скинемо 
капу до земље и до земље се поклонимо пред силном снагом 
наших сељачких милиона, коју је на дани видело сазнања 
свију нас изнео овај наш славни рат 


Капетан Милан ПРИБИЋЕВИЋ. 


ЕСТЕТИЧНА ПИСМА ИЗ РИМА. ' 


(Крај.) 
П 


Рим 2 јуна. 
У оној чудној књизи у којој је Свети Августин исписао 
·_ своје Исповести, прича нам овај божји угодник како је дошао 
до тога да, након толико јалова мозгања, проникне одједном 
у тајну Бога творца и васионог свијета. „Пукло ми је — вели 

— пред очима, кад сам једног дана застао покрај мора једно 
дијете које које су својој невиности узалуд мучило да скуп- 
љеном шачицом прецрпе неизмјерну пучину морску“. 
Аполог је овај врло подесан да обиљежи чуства која су 
ми, ових дана, душом кружила на очиглед ове друге, не мање 
неизмјерне пучине, што се зове Рим. Мада ми главне зна: 
менитости у њему бјеху познате још из ране младости, сила 
обновљених утисака била је опет тако јака да ми се збиља 
чинило као да неке ствари посматрам први пут у животу. 
Узрок је томе била очито прилика што сам многој поједи- 
ности тек сада — усљед дубљег, у потоње вријеме стеченог 
сазнања — могао да схватим праву цијену и уочим сву ље- 
поту. А већ се само каже да је за потпуно и свестрано упо- 
знање римских старина једва довољан људски вијек. | 
Ова последња три дана протекла су ми не знам ни сам 
како — баш као у некој хипнози. Ја вам, госпођо, нећу по- 
ново описивати споменике старог Рима: Квиринал с киповима 
Диоскура, остатке Форума и Колосеја, рушевине царских дво- 
рова на Палатину, чувени Капитолски Бријег, и т. д. То би 
напросто значило поново низати оне исте адмиративне усклике 
који су нам — сјећате ли се» — на уста навирали, кад смо 
те класичне старине посматрали раме уз раме. Обилазећи 
сада инокосан неке римске знаменитости (које сам, у своје 
вријеме опширно описао у својој књизи У Лашшнима), мени 
је некако у души било као да сам се од њих истом јуче ра- 
стао. Па ипак је од оног доба, особито на Форуму и Пала- 
тину, много што-шта, усљед новог трагања и скорашњих 
откопа, сасвим нови изглед добило. Форум је, може се казати, 
што се опсега тиче, у новије вријеме готово подвостручен. 
Али разне археолошке принове на њему могу да запазе тек 
посвећени стручњаци; ми лаици примјећујемо само оно што 
је крупније, видније. Тако, између осталога, путнику удара 
у очи продужена Ига Баста, која се протегла чак до славо- 
лука Титова, и онда дом у ком су становале Весталке, чува 
рице светог огња — што је све сткривено истом 1901 го- 
дине. Но покрај тих нових старина, или боље старинских 
новина, подигнут је у центру вароши и један нов, огромни 
и модерни споменик, који, по љепоти и димензијама, нема 
шта да завиди класичним споменицима императорског Рима. 
То је грандиозни монуменат што га Италијанци подигоше 

„оцу отаџбине“, првом краљу уједињене Италије, Виктору 
Емануилу [. Овим спомеником, којему је основе ударио одвећ 
рано преминули неимар Сакони, испунила је Италија дав- 
њашњи свој завјет да у мрамору и бронзу овјековјечи успо- 
мену народног уједињења, а то је што и рећи: најважнији 
догађај у италијанској историји послије пропасти римскога 
царства. 

Наслоњен уз Капитолски Бријег, с лицем окренутим ка 
модерном Риму, на сама два корачаја од Форума и од Коло- 


"сеја, овај је дивот-споменик својом мраморном гомилом заузео 


185 метара у ширину, а толико отприлике у дужину. Зачелни 
колонат узвисио се до на осамдесет метара „небу под облаке“, 
Успркос својим оријашким размјерима и античкој стро- 
гости својих линија, споменик је овај пун склада и орнамен- 
талске хармоније. Око њега — у непосредној близини — 
збило се неколико торњева и кубета, које је тај нови и ја- 
мачно неочекивани сусјед, бој се, толико уплашио и изнена- 
дио. Али са којегод стране вароши на њега погледате, би- 
јели мраморни колос привлачи вам неминовно поглед својом 
маестатичном громадом. А кад, о западу сунца, сумрак стане 
да се спушта на „седмохумачку варош“, човјек који се слу- 
чајно испео на Пинчову раван, не може да без чуда свога, 
у конгломерату разноврсних кућа и господских домова, не 
издвоји од свега осталог ова три велика споменика у којима 
је канда оваплоћена историја модерног Рима : храм Св. Петра 
у Ватикану, коњанички стас Јосипа Гарибалда на Јаникулу и 
монуменат Виктора Емануила на подножју Капитола. 
Чепљући овакво тле и посматрајући оваке ствари, ч0- 
вјека понекад обузме луда жеља да би напрасно узрастао за 
неколико педаља — тако се осјећа ситан и кукаван у гран- 
диозном амбиенту што га окружује! Јер на свијету нема 
вароши која би могла да се с Римом такмачи, не само по 
улози коју је ова варош над варошима одиграла у историји 
човјечанства, него и по васпитној сили њених благородних 
споменика, који су драгоцјени сваком културном човјеку. 
Кад бисте хтјели да чујете мој лични утисак пред спо- 
меником „оца отаџбине“, исповиједам, госпођо, да би ме ваша 
радозналост малко збунила. Прво и прво, цјелокупна радња 
није још докончана, нарочито што се тиче скулптура и круп- 
них рељефа, што ће имати да сачињавају украсни дио спо- 

меника; затим је врло тешко напосе говорити о разним де- 
таљима који су намијењени да својом појединачном љепотом 
допринесу ефекту и потпуне перспективну љепоту цјелине. 
На сваки начин, треба признати да овај колосални споменик, 
као архитектонско дјело, неће постидан бити у колу својих 
старијих старијих и прастаријих другова у Вјечном Граду. 
Вјеран својим архаистичким симпатијама, ја сам своје 
римске екскурзије ових дана започео с Форума и Палатина, 


а наставио сам их облазом старине једне из императорског | 


доба, која ми дојако — морам признати на срамоту своју — 
бијаше позната тек по гласу. Мислим на Терме ћесара Диокле- 
цијана. Ова киклопска зграда, највеће римско здање ове врсте, 
била је у новије вријеме ослобођена од паразитних грађевина 
што се земаном бијаху збиле око њених зидина, те је тако 
у једном дијелу њезиних просторија могао да буде смјештен 
нов државни музеј (Мизео Магопаје), а у другом дијелу ју- 
биларна археолошка изложба коју сам споменуо у почетку 
овога писма. Но о томе, бива о музеју и изложби, биће го- 
вора другом приликом. За овај мах, рад бих да вам штогод 
кажем о самој купци. 

Ако у пространом римском Н ишта може да да- 
нашњег човјека ориентује о исполинским потхватима оног 
надчовјечног соја, то су за цијело ове 7Легтае, које су за 
читаве двије трећине веће од Каракалиних. Да грдна ли гра- 
ђевног склопа! Изгледа чисто као да је ово огромно здање 
зидано не за један или више нараштаја, него за чигаву вјеч- 
ност, а овамо га је вријеме претворило у развалину, али 
развалину која свједочи о гвозденој вољи и о колосалним 
насновама једног доиста изванредног времена. Да човјек до- 
бије приближна појма о томе шта су ове Диоклецијанове 
Терме морале бити за вријеме њихова подигнућа, у ЈУ вијеку 
прије Христа, довољно је да треном завири у пространу цркву 
ата Мата дер Апсеп, која је и сама смјештена у једној 
дворани гигантске бање, у тако званом 7ебидарију, где ју је 
још у ХУТ вијеку, тако рећи, импровизовао славни папински 
неимар Микеланђело Буонароти. 

Кад сам јуче у јутро, пробив се кроз обичну гомилу 
просјака у црквеној порти, ушао у ову настрану богомољу, 
чинило ми се као да ступам у /оуег каква позоришта, у при- 
јамну дворану каква поклисарства или у другу какву свје- 

товну дивот-просторију, али никад и нипошто у дом хриш- 
ћанске смирености и молитве! Микеланђело је ову огромну 
сухоту, тако рећи, усјекао у Термама Диоклецијановим. Осам 
големих монолита од црвеног мисирског гранита, што се на- 
лазе у црквеном транзепту, стрше на томе мјесту још од 
времена Диоклецијанова. Ванредно красно сведено небо цр: 
квеног брода, по којему око кружи као по небу природном, 
блиста се у гизду богате позлате. Патос црквени поплочен 
је разноврсним мозаиком, а зидови и нише украшене су 
драгоцјеним сликама од Доменикина и Батонија, те разним 
мајсторским статуама, међу којима се љепотом своје израде 
издваја чувени С. Бруно од Худона. У ротунди до уласка су 
гробови Салватора Розе и Карла Марате, двају типских сли- 
кара у којима је, на неки начин, оличена синтеза италијан- 
ског сликарства у ХУП вијеку. До цркве је некадашњи ма- 
настир Траписта (данас преобраћен у Лационални Музеј), 
чија се адаптација, у баснословним Термама, приписује такође 
великом Микеланђелу. 

За мога боравка је ова блистава богомоља била поплав. 
љена јасном подневном светлошћу, те изгледаше весела као 
каква паганска невјеста. У њој не бјеше ни трага од каких 
богомољаца, већ по шареном плочанику миле странци с „цр- 
веном књигом“ у руци. Скроз пагански карактер овог хриш- 
ћанско-католичког храма, а нарочито његови размјери, дози- 
ваху ми и нехотице на памет творца и оснивача првобитног 
здања, великог римског императора који отраг хиљаду и шест 
стотина година — сит славе и господства — бијаше дошао да 
потражи мира и покоја на процвјеталим обалама Јадрана, те 
да ту, у нарочито сазиданом двору, заврши као прост гра 
ђанин своју триумфалну кариеру. 

Диоклецијан се, према најновијем трагању, родио у Ду- 
кљи, крај данашње Подгорице. Његова отаџбина је према 
томе, за коначног уређења римскога царства, припадала рим: 
ској Далмацији, која је обухватала, покрај данашње политичке 
Далмације, источну Истру, добар дио Хрватске, Рашку, Босну, 
Херцеговину, Црну Гору, Сјеверну Албанију и све „илирске“ 
отоке од кварнерског залијева до конала отрантског. Ако га 
дакле, с обзиром на познија насељавања и на етничке мијене 
у току вијекова, не можемо да назовемо земљаком по крви, 
и оно имамо свакојако право да у њему гледамо „своје горе 
лист“, барем по географском и климатском атавизму. 


м 

Било како му драго, овај велики ћесар оставио је сви- 
јетла трага не само у архитектури, него и у политичкој исто- 
рији свога времена. Његова владавина обиљежила је у рим- 
ској повијести једну важну етапу, као што његова чувена 
палача у Спљету значи преокрет у римској архитектури. Ен- 
глески историчар Фриман каже попријеко да је Диоклецијан, 
у неку руку, основао римску империју, јер је он био први 
римски ћесар који забаци старе републиканске уредбе што 
их Август бијаше оставио у насљеђе апсолутизму, те који 
пође за трагом великих азијатских монархија, присвојивши 


од њих раскошни луксус и помпозне обреде дворске. Но 


какогод се о томе мислимо, нема сумње да је Диоклецијан, 
као градитељ, оставио непропадно име у историји Рима и 
римске умјетности. Спљетски Рајапшт и ове римске ТЛлегтае 
броје се данас у најљепше и најзначајније архитектонске спо 
менике што се сачуваше из доба царско-римскога. 


Нека вам, одлична пријатељице, та прилика објасни зашто 
сам се оволико задржао на Диоклецијановим Термама. У њима 
је, као што сам већ поменуо, покрај сталног националног му- 
зеја, смјештена и јубиларна изложба римских старина, репро- 
дукованих већим дијелом по оригиналима из разних провин- 
ција (данас царстава и краљевстава), над којима је римски 
орао ширио своја крила. Диоклецијанова је купка, према 
томе, овом приликом постала привлачна тачка, једна од глав- 
них атракција оводанашњег Рима. Међу изложеним стварима 
предњачи, међутим, прекрасна репродукција спљетских двора, 
коју је израдио француски археолог Хебрар, некадашњи пи- 
томац овдјашње француске академије лијепих вјештина. Дво- 
рана у којој се тај модел налази, готово је увијек пуна сви- 
јета, а то ме, госпођо, као адмиратора и, у неком смислу, 
земљака великог паганског ћесара, у велике весели и испу- 
њава поносом. 


Ш 
Рим, 8 јуна. 
Ваше писмо, драга и незаборављена пријатељице моја, 
испунило ме је радошћу, покрај свега тога што сувише не- 
милосрдно замјерате „пјесничком нагласку“ задњих редака 
моје некадашње посланице. Као да вас гледам како се не- 
сташно подсмјехујете и као тобож велите: ударио у пое- 

зију ! Смијте се колико вам драго; ја велим опет зато: пое- 
зија, то је једина сшварностш која није до краја лажна. 

У осталом, лака стријелца која се одвојила од вашег 
лука није могла да мојој кавалирској сујети нанесе осјетна 
вриједа, јер је умотана била у китици газија. Док вам захва- 
љујем на пажњи и учтивој обазривости, ја не могу ипак да 
се отресем једне бодљикаве мисли. Волио бих, наиме, знати 
_имају ли се оне ваше ријечи да схвате као иронисање мог 
јесењег лиризма, или као неко набацивање на поезију у опће2 
Пошто би се овом потоњем тумачењу противило све што ми 
је познато из ваше прошлости, ја волим вјеровати у ону прву, 
и ако за ме не баш најласкавију ипотезу. Како било да било, 
ви сте, госпођо, оним приговором дирнули у мој књижев- 
нички понос, и ја сам ево ријешио да вам се осветим. Мје- 
сто Рима и римских старина, ово ће вам писмо говорити... 
о поезији. 

Немојте, молим вас, да се узнемирујете. Предавање ће 
бити кратко и што је могуће простије. О поезији су досле 
коване многе теорије, писане многе расправе, држане многе 
дисертације. Па ипак науци није још пошло за руком да јој 
тачно обиљежи идеалну суштину, као што није могла да про- 
зре ни у суштину религије. Један њемачки научник покушао 
је, у своје вријеме, да тачно похвата и у музикалне ноте 
збије пјесму славуљеву. С каквим успјехом, о том би тре- 
бало да се изразе... славуљи. Ја не знам, искрено рекавши, 
што ћу овдје о поезији казати; али вам једно могу рећи на 
ваше умирење: нити ћу се позивати на писце које не позна- 
јем, нити ћу на своју руку ковати какве нове теорије. Ја 
ништа не знам, ништа учио нијесам, а ако и јесам штогод 
из књига дознао, оно сам много више осјећао и у својој 
глави маштао (не знам, додуше, да ли напразно или с ка- 
квом коришћу); а пошто намјеравам да говорим само о ономе 
што сам осјећао и у себи мозгао, то вас, госпођо, молим да 
моје ријечи саслушате пријазно, самилосно. 

Кад бисте ме дакле упитали: шта је поезија 7 — ја бих 
вам без оклијевања одговорио: поезија, госпођо, то сте ви! 

Овај ће вам налаз, можда, измамити осмијех на уста. 
Но ја остајем опет при својој дефиницији. Поезија, то сте 
"ви, јер је поезија прије свега осјећање, а осјећање је, наро- 
чито, особина женска. 

Поезија сте дакле ви, јер она неодређена тежња за ље- 
потом, што особито карактерише поезију и што се у човјеку 
јавља као особина умна, то је код вас нешто сасвим приро- 
ђено, нешто, рекао бих готово, инстинктивно. 

И немојте, госпођо, да ми пребацујете да сам тобоже уда. 
рио у мадригале. Не; ово што о вама кажем не односи се 
на вас саму, то вриједи за „вјечито женскиње“ у опће, наро- 


чито за вјечито женскиње које вам је подобно срцем и па- 


мећу. Јер ви то добро знате: на пјесничкој лири има струна 
које као да су женскога рода и које изразују њежност, страст, 
љубав. Без тих струна би човјек љепоту замишљао сувише 
једнострано, сувише јуначки, нити би му позната била њеж- 
ност, која није друго но осмијех љепоте Ја не могу, према 
томе, да појмим зашто жене и пјесници не живе међу собом 


у бољем складу. Та они се узајамно попуњују, и једно се 


без другога не да, чисто, ни замислити. Но, манимо се ска- 
кања у страну. Е 

Ријеч је дакле била.. ах! да, ријеч је била о поезији. 

За човјека је поезија особина скроз и скроз душевна; 
она се рађа и борави у његовој души, и живот што га она 
ту проводи сав је, може се рећи у нематеријалној мисли. Је 
ли вољан да јој да израза, човјек треба да за то нађе и по: 
десну форму. Отуда извор пјевању и умјетничком стварању. 
Женској је глави, на против, поезија испунила цијело биће; 
њезине аспирације, њезине мисли, њезине страсти, све је то 
сушта поезија; жена живи у некој атмосфери идеалности, 
што се око ње шири попут свијетла и чаровна нимбуса. 

Па ипак је било писаца који су — невјероватно! — у 
жени гледали оличену прозу. Није чудо. Код жене су много 
поетичније прећутане мисли, него ли изговорене ријечи. Узрок 
томе није мучно погодити, и ви га, госпођо, знате врло добро. 

Рекао сам навише, да ја нових теорија о поезији ковати 
нећу. Нека ми буде просто казати само то да поезија, напрам 
осталих осјећања људских, заузима од прилике оно мјесто, 
што га љубав заузима напрам осталих страсти. 

Поезија, као год и љубав, огрнута је лаким велом ми- 
стериозности, понекад чак и нелогичности, па је стога ра- 
зумљиво што неке вулгарне душе немају за њу ни осјећања, 
ни разумијевања. Ми, просјечни људи, њену суштину већма 
осјећамо, него ли појмимо. Само поједини између нас имају 








|РУРРРЕ У УЛРУТРУ 





~ ЕСТЕТИЧНА ПИСМА из РИМА. 51 





ту богодану моћ да поезију у исто вријеме и осјећају и ра- 
зумијевају. 

Ја држим да су ти одабрани људи оно што се обично 
каже пјесници. Шта више, држим да то баш и јесте узрок 
што су они пјесници. 

Свијет, доиста, пјеснике обично замишља кас људе абнор- 
малног темперамента, који непрестано раде под импулсом 
одушевљења и који, тобоже, са очима још влажним од узбу- 
ђења, стварају оне крилате пјесме којима се вршњаци диве, 
а потомци поносе. 

Али, госпођо, пазите. Ни ту теорија не иде увијек на- 
поредо са праксом. 

Ако добро памтим, ми смо о томе још једном дискуто- 
вали. Кад пјесници своју љубав преко мјере узносе и сувише 
звучним и кићеним стиховима описују, тад о њиховој искре- 
ности треба помало сумњати. 

Прохтије ли се, насупрот, којем од њих да вам своје 
срце раскрије у прози, тада му будите милостиви, па та проза 
и не била најбоља. 

Али сам ја, бојим се, поново зашао с пута. Ако је тако, 
извините; или боље, сматрајте ову малу дигресију као нов 
доказ моје предавачке невјештине. 

Кад сам стао да говорим о поезији, ја сам своју спрему 
за то, очито, прецијенио. Писати у прози о поезији !... Да 
сам тој вјештини дорастао, ја бих, вјерујте ми, са висине гле- 
дао и на саме пјеснике. Јер писати добро у прози, то је збиља 
једна велика, ријетка вјештина. Кад би читаоци знали како 
је то тежак посао, и како се и најотмјеније мисли, у мукама 
рађања, могу да унаказе, да окржљају и постану обичне; кад 
би они знали како је мучна ствар непослушну мисао стезати 
под јарам писмености, и ону танку, златну пређу, што се 
зове фантазија, у одређене облике запредати, — они би за- 
наго мање површно судили о заслугама појединих писаца ! 

Ја сам дакле рекао да је поезија осјећање. Али осјећање, 
као што знате, није никакав узрок, него тек Џосљедак, неког 
узрока. Потражимо ли сам узрок божанствене силе која нам 
душу испуњава неодређеним, сјетним аспирацијама, која ри- 
јечи, што нам на уста навиру, понскад преобраћа у складну 
музику, наћи ћемо да то може бити једино љубав. 

Љубав је, не може бити сумње, неисцрпно врело пое- 

зије, плодни извор свега што је узвишено, принцип свега 
што је лијепо. Љубав -је, према томе, супстракт пјесничког 
осјећања, супстракт поезије; али... али... шта је управо љубав» 

Као што видите, госпођо, питање се под мојим пером 
још једаред заплеће, проширује, док сам ја међутим ово писмо 
развукао и одвише. Ред је завршити. 

Но не. лези, враже! Ви се, одлична пријатељице, канда 
смјешкате и у моме опраштању назирете можда неко „не- 
вољно“ укидање дебате, или, још горе, узмицање са попришта. 

Па нека је и тако. Нећу да се пред вама извињавам, 
што не умијем да разлажем о љубави. Шта више, рећи ћу 
вам искрено: ја нити знам, нити се усуђујем да с вама о 
томе говорим. 


А ргепгог. 
МаРкО ЦАР. 


ЕДМОНДО ДЕ АМИЧИС. 
(Крај). 
М 
Таква је, у великим линијама, историја обимне књижевне 
продукције де Амичиса. Представивши је овако, као што смо. 
је ми представили, као рад не чистог уметника, већ писца 
моралиста, да ли се учинила неправда симпатичном писцуг 
Не изгледа, судећи о томе по одсуству сувише високих умет- 
ничких претенсија, која се види у целокупној његовој персо- 
налности. Али има нешто више. Сам де Амичис, пре много 
година, у прво време његова књижевног рада, схватио је 
себе и овако се дефинисао као што смо га ми описали!. Он 
није претеривао у схватању наклоности публике, која је доче- 
кивала његово литерарно дело. „Наклоност публике» Шта 
је ова наклоност публикег Шта она доказује» Ко, пишући, 
не добија мало те наклоности, само ако има мало срца, не 
вређа ниједну друштвену класу, иде за током времена, и пише 
о стварима које већина друштва осећа или мисли, или нема 
интереса да их пориче 7“ Признавао је да талас његове умет- 
ничке фантазије није много обилан: „Једно је бити рођен 


' Види: Обестрабрења у Растуреним странама. 

да се прође кроз стадиум писца, а друго је бити рођен да 
се у њему остане; једно је имати духа за писање, а друго 
је имати само толико духа да се не може оправдано ништа 
друго радити до писати. Ми смо изван правог пута! Сви 
смо изван нашег пута, зато што смо схватили као свој главни 
дар, споредни дар, који је имао само да служи као помоћ, 
као украс другим даровима; зато што смо мислили да је оно 
што је требало да нам заузме само један час на дан, довољно 
да испуни цео наш живот; зато што смо сматрали као позив 
оно што је била само склоност.“ Осећао је јаким у својој 
души нешто што је било различно од обичног уметничког 
духа: „Ја сам... био рођен да будем учитељ, толико да, кад 
сагледам у соби четири клупе и сто, осетим да се нешто у 
мени узбуди! М то не само учитељ: ја осећам да би мој 
прави живот био да имам посла са сиромашним светом, са 
радницима; осећам да би ми се, да сам претор у каквом 
селу, подигла статуа.“ Али се после охрабривао, помишља. 
јући: „Велики писци буде дивљење, одушевљење; остали 
само љубав и симпатију. Ех, лепо, породити и симпатију 
изгледа ми ефекат који оправдава једну књигу, зато што је 
" симпатија наклона диспозиција срца, 2 наклона диспозиција 
је половина добре акције. А, осим тога, зашто би велико тре- 
бало да искључи мало и врло лепо да искључи нежно 2 Зар 
_би требало да не постоји мали цветак маргерите и љубичице, 
зато што постоје сунцокрет и ружа» Зар да ме Дантеова 
песма спречава да не плачем и да не осећам охрабрење душе 
читајући Туарове причер“ И ево његовог. схватања задатка: 
писац не велике моћи, „човек духа другог реда,.. треба да 
пише о моралним стварима и да не узима став бунтовника, 
циника, проналазача ружних ствари и човека који псује“. Ова 
искреност и скромност јесте друга од оних црта које чине 
драгом де Амичисову личност. 

Поред оних које, антономазијом, називамо аршисшима, 
које покрећу обимне, солидне, коерентне групе слика које 
имају да остваре, има и других темперамената, мање богатих, 
мање органских, кадрих само за ретку и фрагментарну про- 
дукцију. Кад ови последњи желе да постигну обимну про- 
дукцију, морају да изиђу из правог и сопственог поља умет- 
ности; морају да се ослањају на нешто друго. М тако ми 
видимо истина уметничке духове, али недовољне да у великом 

стварају чисту уметност, како се одају, према својим разно. 
врсним интелектуалним способностима, студијама филозофије, 
историје или критике, и постају они филозофи богати то- 
плином, хуморизмом или сатиричким духом, они историчари 
колорисане и живе моћи представљања карактера и акција, 
они критичари оживљачи или полемичари, којима се сви 
·дивимо. Сувишно је наводити примере и помињати имена, 
којих се свако сећа. Други се предају политичком беседни- 
штву или састављању књига психолошке опсервације, моралног 
васпитања; а други опет на друге ствари. Умегници, у колико 
критичари, историчари, филозофи, психолози, беседници, они 
немају даха за сложена дела чисте фантазије, а, ако ли ризи- 
кују да у њих уђу, претрпљују бродолом. Они су одлични, 
али не кад служе уметности, већ кад се њоме служе. Овој 
класи припадао је де Амичис. 

Која је опасност којој иду у сусрет и од које треба да 
се чувају такви писци» Јасно је: хибридизам. Њихов садржај, 
њихов дух који их оживљује дат је рефлексијом, он је про- 
заичан; али њихове споредне и фрагментарне уметничке осо- 
бине вуку их који пут да теже ка поезији. И за де Амичиса, 
као и за друге који су у његовим приликама, могла би се 
дати ова формула, привидно парадоксална: да, у колико 
више тражи уметност, у толико се више од ње удаљује; што 
ће рећи да је његова естетичка форма у толико боља, у ко-_- 
лико је простија и прозаичнија. ИМ, извесно, по општем при- 
знању, најслабије де Амичисове радње јесу оне које би требало 
да су резултат чисте инвенције, као Новеле. ИМ, такође по 
општем признању, доста су слаби његови стихови. Стихови, 
овај врло нежни цвет књижевног духа, код њега су прости. 
отпатци његове прозе. Лако се распознаје да су они постали 
што је он стављао у стихове час ствари из Војничких Скица, 
час ствари из Успомена 1870-71, час из путописних књига, 
час из Растурених Страна. МИ не дају више, чак дају мање, 
од онога што дају прозне стране. То су стихови, било из ва- 
спитних листова за дечаке, било из хумористичних листова: 
псеудо-стихови. Осећања су честита и нежна; шала је невина 
и који пут оштроумна: описи, потанки и тачни; али нема 
ништа друго. Описује ли рат, он је суптилан, али не прост. 
Звижде ли куршуми, он пева: 

И како фантастична и занимљива раса ! 
Један ти улази у тело и крије се у њему; 
Други клизи даље, други опет расејан, 
Игра се часовником и ланцем. 

Један, нежан, једва те омилује, 

Други те сравни са земљом ; други, манит, 
Улази у груди, врти се, шета, 

И весело излази на леђа... 


Војни лекари: 


Видех једног плавог и младог, 
пренеражен пред страшним крвопролићем, 
али са неизмерним саучешћем у грудима; 
умируће покривао је пољупцима, 

и његов свети ужас био је лепши 

од гордог мира смелих, 


Овде недостаје слике и хармоније. Нисмо цитирали баш 
најбоље стихове; али и најбоље праве хладнима вечито исте 
мане, које се овде виде јасно и отворено. | 

И, може бити, овим уметничким велеитетима ван тона 
треба придужити, бар делимично, другу једну ману, толико 
пута пребачену де Амичису, и која се наводи као његова ка- 
рактеристика, мада се, истину рећи, јавља само у његовом 
првом маниру, од прича из војничког живота до путописних 
књига. Подсмевао му се Кардучи: „..Едмондо чежњиви, љу- 
базни капетан“, и шаљивим завршетком Иншермеца : 


Ох да ми је плакати на звонику 
Као мој слатки Едмондо !... 


М, мучен због ове своје навике и од самих својих пријатеља, 
писац се шалио због тога на свој рачун: „О моји наклони 
пријатељи, и ви који ми нисте пријатељи, који сте ми рекли 
толико пута и са толико права, да је моје срце сунђер, да 
су моје очи два извора суза, да су моји војници женице и 
да су сви редови мојих страница као толики потоци који 
јуре великом мору плача у коме ћу се једног дана и сам 
_утопити...“ — У прекору, извесно има нешто неправедно, а 
то је начин на који је он изречен. Јер, од када до данас 
један уметник не може да плаче и да учини да други плачу, 
ти често, сваки пут кад му се за то да прилика 2 Али основа 
оптужбе, праведна је. Де Амичис је посигурно заиста плакао, 
заиста се узбуђивао ; али, и ако нам често даје такву вест, он 

не уме да успе да ми плачемо, да се ми узбудимо. Његов 
аналитички и рефлексивни тон сусреће се са објављеним су- 
зама и леди их. — Али, да ли је заиста плакао и да ли се 
заиста узбуђивао колико вели» Ја у то сумњам. По некој 
младићској романтичарској и сентименталној пози, он је про- 
налазио и стварао емоције, које није никада осетио и које 
није успевао да осети чак ни у фантазији. Типична књига, у 
овом погледу, јесте Шпанија. На врху куле у Сарагоси писац 
држи један мали емфатични говор чувару, чинећи помен слав- 
ној одбрани 1809 године; и завршава га пољубивши гау 
образ — као потомка оних јунака! — Улази у Ваљадолид и 
не може да гледа његове улице а да не види како „пролазе 
с ове стране Гонгора, с оне Сервантес, а тамо с друге неке 
Леонардо д' Аргенсола“. Милост! Ни најватренији шпанофил 
не би никада дошао до таквих ревокација и море. И, ако је 
допуштено, који од двојице Леонарда де Аргенсоле: Луперсо 
или Бартоломео — Улази у оружницу у Мадриду: „При 
првом уласку у врло пространу салу,. срце вам одскочи, а 
крв потоне, и ви остајете непомични на прагу као неко ко 
је изгубио свест. Читава војска витезова покривених гвож“ 
ђем, са мачем у руци, са копљем у устави, сјајни, страшни, 
устремљују се на вас, као какав легион авети..“ Је ли ово 
утисак који он има на изложби оружјаг — Одлази у музеј 
Прадо: „Дан у који се први пут улази у музеј као што је 
мадридски, чини историски датум у животу једног човека; 
то је важан догађај, као венчање, рођење детета, примање 
наследства; дејство тога осећа се до смрти. А то зато што 
је музеј као мадридски, као фирентински, као римски, један 
свет; један дан, проведен међу оним зидовима, јесте једна 
година живота; година живота узнемирена свима страстима 
стварног живота; љубав, вера, превелика страст за отаџби- 
ном, ревност за славом; година дана живота због онога што 
се ту ужива, због онога што се ту учи, због онога што се 
ту мисли, због поуздања које се ту добија за будућност; једна 
година живота у којој се прочитало хиљаду књига, искусило 
хиљаду гфеката, пројурило хиљаду авантура. Ове мисли про- 
лазиле су ми у глави док сам се хитним корацима управљао 
ка сликарској Галерији, и толика ме радост била обузела да 
сам се, стигавши пред врата, зауставио и рекао самом себи: 
— Да видимо! — шта си ти учинио у животу да заслужиш 

да уђем ту унутраг Ништа! Ех лепо, кад те једнога дана 
снађе несрећа, приклони главу и сматрај да си измирен. — 
Уђох и скидох шешир и не приметивши: срце ми је силно 
куцало, а лака дрхтавица ме је пролазила од главе до пета!..“ 
Којекако још када присуствује борби бикова: „Време је, по- 
" чиње се. Сећаћу се целога живота хладноће коју сам осетио 
у томе тренуту... какав потрес, каква дрхтавица, какви на- 
ступи хладноће у срцу и крви у главу обузимају човека за 
време овог призора! Колико изненадних бледила |...“ — Од- 
лази у Гренаду, и улази у рано ае [05 ![еопез: „Дрхтао сам 
као лист“. Његов пратилаџ му вели да посматра: „Погледах 
и, заклињем се главом својих читалаца: осетих како ми се 
скотрљаше две сузе низ образе“. — Опет у Гренади, пока- 
„зују му тако звано сандуче краљице Изабеле: „Ох, нека кажу 
шта хоће јаки људи; што се мене тиче, то су ствари пред 
којима дрхтим и плачем! Држао сам у рукама кутију у којој 
је било благо помоћу кога је Колумбо открио Америку! Сваки 
пут кад споменем ове речи, крв ми се ускомеша ! И додајем: 
— Овим рукама сам је додирнуо, — и посматрам своје руке“. 
Леп раззе, ег дех тешеитг!) Један мој пријатељ, са којим 
сам, пре много година, путовао баш по Шпанији, — и са 
којим сам, с времена на време, погледао у де Амичисову 
књигу — додаваше: — После овога свога пута, де Амичис 
морао се разболети, али не од стомачне болести, као што 
ће се нама десити, већ од нервне изнурености! — Међутим, 
здрави физички састав красног и практичног Лигурца није 
био изложен органским потресима, које је писац измишљао. 
И не заклињући се главом наших читалаца (малобројних, али 
драгих), ми за то дајемо овде један занимљив доказ. Де Ами- 
чис мисли, или- налази написано, да у севиљској Галерији 
слика има једна слика Св. Аншоније из Падове од Мурила; 
и опомиње се да је прочитао да је једна слика Св. Антонија 
" „Ннајбожанственије инспирисан од његових радова, и једна 
од највећих чудесности људскога рода“. То је дакле случај 
да се човек егзалтира, да лудује! И ево га на послу: „По- 
сетио сам ту Галерију у друштву господина Гонцала Сеговие 
и Ардицоне, једног од најчувенијих севиљских младића, и 
волео бих да је он сада овде, крај мога стола за писање, да 
посведочи потписаном изјавом да сам га ја, у тренуту кад 
сад управио очи на ту слику, ухвегтио за мишицу и испустио 

крик“. И наставља: „Један једини пут у своме животу осетио 
сам узбуђење такве природе као што је било ово које ме је 
обузело, видевши ту слику. Била је лепа летња ноћ, цело 
небо било је посуто сјајним звездама..“, и у том тону на. | 
ставља да описује, на читавој једној страни, измену нежних 
осећања, учињену са једном женом на ведром небу. Затим, у 
осам редова, настаје опис слике, који је преписан из Гот- · 
_јеа;!' и завршује: „Такав је био потрес који сам добио од 
ове слике, да су ме оно мало тренута што сам је посматрао, 
заморили као да сам био прошао читаву једну Галерију; и 
обузе ме нека дрхтавица, која је ме држала за све време што 
сам провео у тој сали“. Само, крик, уверење сведока, потрес, 
дрхтавица, препис: из Готјеа, све, све је овог пута било уза- 
луд. Чувени Свети Антоније, Свети Антоније кога сви по- 
знају и кога Готје описује, и није онај из сликарске Гале: 
"рије: то је у ствари други портрет који се налази у кате- 
драли, у капели Крстионице; испред кога је добри де Амичис 
прошао равнодушно, јер је мислио да свој товар ентузиазма 
има на друго место да стовари. 

Задржали смо се на овој мани, зато што је она ушла у 
пословицу кад се говори о де Амичису. ИМ могли бисмо до- 
дати друге сличне примере, из његових дела, у којима се 
ипак налазе у мањем ступњу. Али ми је много стало до тога 
да поновим да се он, под бољом свешћу својих врлина и сво: 
јих слабости, коју је стекао у току година, тога готово пот- 
пуно ослободио у своме зрелијем и важнијем периоду рада. 


М 


Као артист, де Амичис је артист описа, комичних или 
нежних „макјета“, психолошких и моралних опсервација. Овим 


| „Бе за! еп ехђазе езБ а сепопх ап пиец де Ја сеШе... Ге ћаш 


«а. гађјеац поуб 4' ипе Јапеге Џопде, уарогецзе... АбИг6 раг Та Гогсе де Ја 
ртјете, Гепапћ Језиз Фезсепа де пиве еп пибе, еђ уа зе рјасег епте |е5 
ђтаз Фа вата! регзопласе, допб Ја Феђе езе Ђђајопее 4'е иуез тауоппапфез еђ 
ве гепуетзе ап пп зразше де уојпрфе сејезђе“. (ТА. баш ег, Уоџаде ет 
Ехградте, 1843, Сћаграпег, 1888, стр. 380—1). 

„Светац клечи на сред своје ћелије: Исус, дете, у плавој и вазду- 
шастој светлости, привучен силом молитве, спушта му се у наручја; Свети 
Антоније, обузет екстазом, баца се целим својим телом и целом својом 
душом ка њему, забацујући назад своју главу у једном грчењу надчове- 
чанске жудње“. (Едмонд де Амичис, Шпанија, 809, издање, Фиренце, Бар- 
бера, 1883, стр, 355). 5 Е 

стварима испунио је стотине и стотине врло срећних страна, 
које се читају са непромењеним задовољством. На овом пољу 


он се осећа, и јесте, господар. " 


Његови описи немају песничке енергије; често имају 
очевидности и минуциозности топографске карте рађене са 
тичјег лета; отуда и у њима честа процедура путем набра- 
јања. Али ово, пре но њихова мана, изгледа ми њихов ка- 
рактер. У њима има дужине и сигурности погледа; не око 
покривено унутрашњим узбуђењем. На такве описе наилази 
се, као што је забележено, већ у скицама из војничког жи- 
вота и у свима његовим књигама првог манира; Мароко их 
има одличних. 

И макјета има од првих књига. Свако се сећа: „Ориги- 
налног посилног“, у збирци Војнички Живош; „Драги педант,“ 
у Расшуреним Странама; а за тим толике и толике друге у 
доцнијим збиркама, као „Дечји књижар“, „Непознати пе- 
сник“, у збирци Од школе до куће. У последњој његовој 
књизи, Општа Кола, пролазе као у калеидоскопу фигуре 
двоје младих, ружних, сиротних, бојажљивих, који се волеи 
узимају из саучешћа једног према другоме; кочијаш на трам: 
вају, који не види пред очима другог раја да доручка и ручка; 
старица сељанка, која има сина заробљеника у Африци ; млада 
девојка, профил девице, студенткиња медицине; љубитељи 
трамваја ; љубавници, посетиоци тога јавног зборишта ; мла- 


"дић који тражи жену на томе месту; писмоноша, љубитељ 


политике и страсни ратоборац; чиновничка жена и пешадиј- 
ски капетан, који ту заказују прве љубавне састанке; гаџег, 
нежан према своме Турину; гонилац чиновника ; жена из на- 
рода, која се служи лукавством, да би возила на трамвају 
своје дете, не плаћајући; госпођа, смела и готова на пре: 
пирку, заштитница слабих ; професор, који је немилосрдан у 


жељи да рецитује сопствене стихове; радник пропагандист,; 





радник политичар, пијанац ; стара пропала сосопе ; ветеран из 
1848 ; граф, спао да буде писмоноша ; стари друг из школе 
и пука, постао контролор; и многи други. Исти калеидоскоп 
се налази и у: На Океану и Роман Једног Учитеља. Примећено 
је већ да ове де Амичисове личности имају све свој ис и да 
се увек представљају са тим #Ис-ом, као да рецитују какву 
улогу. М то је истина, и то зависи од тога што су оне само 
скице лица, ухваћених у каквој њиховој најистакнутијој од“ 

одлици, и што никада не постају део сложене акције, која би 
открила у њима богатији -а различнији живот. Кад де Амичис 
хоће сувише да их употребљава, она постају механичка и по- 
нављају се. МИ овде напор ка уметности у великоме много 
оштећава уметност у маломе. 

Капитално дело психолошких опсервација јесу Прија- 
шељи, једно од најбољих и, може бити, најбоље дело које је 
он написао. Али су их пуне и претходне књиге. Отворите 
Новеле. Ево ова, под насловом Фурпџо, има, у средини; стране 
као ове: 

„Оне три или четири године, прелазне између детињства 
и младићства, пуне су обесхрабрења и меланхолија, као кад 
се почиње осећати да се стари. Душа, жудна да се појави у 
живот, види како јој је он са сваке стране затворен, и отима 
се у мучном затвору. Као што зрно, у пролеће, опире о љуспу 
која га омотава и креће се нестрпељиво, тако се у тим го- 
динама човек осећа затворен у дечаку и трепти због тога. 
Треба му ваздуха и светлости, и хтео би да полети; и удара 
крилима о домаће зидове, и савија их оштећена и тужна. Он 
види ниже од себе мали свет деце, која се играју, смеју се, 
певају, шале, он не може више да се спусти до њих; изнад 
себе види други један свет, пространији, у коме се мисли, 
ради, бори, воли, и у који још не може да уђе. Већ сагледа, 
као иза каквог вела, жену, лепу, драгу и мистериозну, тајни 
аргуменат жеља и снова; и жена се сагиње да љуби децу, 
окреће се да посматра људе, а поред њега пролази и не 
види га. Он би желео привући тај поглед, учинити јој се 
леп, допасти јој се; а он је само издужен дечак, са великом 
главом на два слаба бедна рамена, са опуштеним трупом на 
две танке ноге, са којих искачу напоље два оштра колена. 
Он осећа прве подстицаје сујете, хтео би бити добро обучен, 
елегантан, а даје му се да носи изношено одело старијег брата, 
а кравате му праве од старог сестриног одела, и још немају ' 
вере да му даду часовник у руку. Хтео би да га сматрају као 
младог човека и да рачунају са њим; а отвори ли у дру: 
штву уста, или казује какву неуспелу шалу, која прође нео- 
пажена, или каже какву глупост, и онда га прекидају. Хтео 
би бити углађен и допадљив, а дође ли у салон, не зна како 
у њему да се окрене, закачи за столицу, стаје на шлеп каквој 
госпођи, и згази на жуљ домаћину куће. Хтео би дати трага 

ономе што ври у њему, понудити своје срце, открити се; пише 
стихове којима се учитељ смеје, а отац му их отима из руке, 
и ставља му под нос уџбеник из аритметике. Хтео би кре- 
тати се, разонодити се, лутати, видети нове ствари; а мора 
да се врати у осам у вече, да претура латински речник, у 
каквом малом углу своје собе, сам, док до њега допире шу- 
штање хаљина његових сестара, које се спремају за позо- 
риште или за игранку. Обесхрабрен, унижен, час се увлачи 
у сред свега, молећи поглед или осмејак; час се затвара у 
сама себе, љутит и дивао, као уморан људима и животом. ИМ 
тада долазе два часа самоће, проведена на прозору, ноћу; или 
у пољу, гледајући биљчице ; а његова жива и немирна фан- 
тазија жудно се баца у безграничну и непознату будућност, 
пуну великих планова и великих нада. Гада он замишља себи 
живот по своме начину; дивне и чудновате догађаје, борбе, 
опасности, триумфе, путовања, зоре непознатих небеса, и про- 
стране неме баште, у којима се налазе драге творевине ње: 
гове фантазије. Али га затим та сјајна визија растужује и 
замара, и он опет помамно пригрљава живот ; враћа се струји 
дечијих задовољстава: оставља их, незадовољан, и страсно 
се опет предаје студијама; немиран, он их напушта, и тражи 
одмора духу у великим напорима тела; његов фантастични 
свет меша му се у глави са стварним, и у мраку напада на 
њега изненадни страх, који је већ одавна изгубио ; религиозни 
терор га обузима, пробуђен без икаквог размишљања ;, затим 
дивљачна хладноћа, која оружа његову руку противу невиних 
животиња, и безумна смелост која га гони на ивице кровова 
и на врхове дрвета; за тим га обузима дубока меланхолија 
у којој тражи материне груди, да на њима пролије топле сузе, 
које му враћају мир. 

Прекомерна бојажљивост многих дечака у ово доба до- 
лази управо од тога, што они имају сву ту мешавину мисли 
и ефеката и желе да је одрже скривену, и стално дрхте да 
је други не открије, и да их због тога не сматра дечацима 


_више но што јесу; они сами мисле да је то кривица де- 


тињског доба, и стиде је се, док је то у ствари прва варница 
младости која их оплођава и преображава“. 
Прочитајмо који став из Безименог писма: 
„Разноликост облика, код безимених писама, исто толико“ 
достојна је посматрања колико разноликост садржине, зато 

што се много пута приказује боље у једној но ли у другој, 
дух писца. Постоји у писмима, у овом погледу, фина града- 
ција безобразности, као што у физичким повредама, постоји 
градација између лаког штипања нежне руке и удара тешке 
жуљевите руке. Постоји писмо које је цело безобразно, по- 


чевши ож адресе која садржи какав подругљив епитет и грубе 


хартије у коју се увија салама на којој је написано, која је 
нарочито изабрана да се манифестује презирање: наслов је 
увредљив, писац вам говори са ти, сав садржај је састављен 
од многих гадости, појачаних овде и онде речима и изра- 
зима пијачног говора, написано је крупним ружним словима, 
у којима је такође увредљива намера. Такво је типично бе- 
зимено писмо, прави епистоларни лавеж, продужени помаман, 
без и једног слабљења тона: у својој врсти, савршено дело. 


Постоји опет безимени писац који вас вређа не грешећи се_ 


ни о једно правило доброг књижевног васпитања : хартија је 
фина, по неки пут намирисана, адреса је пуна части, ослов- 
љава вас са врло цењени господине, писмена су аристократска, 
написана са великом бригом као што се обичава са угледним 
особама, али је са поштом и љубазношћу — изузевши зна. 
чење прозе, у којој вам се вели да сте лупеж и глупак; али 


вам се то казује у лепом стилу, завијено, изразима који секу, | 


али чистим и сјајним, преко којих се, по који пут, прелази 
руком са задовољством. Нека писма су састављена од исе- 
чака из листова, и залепљених гумом за хартију ; увредљиве 


речи, великих слова, узимају се из огласа са последње стране, 


у којима се баца анатема на фалсификаторе. Ова последња, 
ако ништа друго, читате без умора. Али су индискретни, заиста, 
они који вам шиљу четири стране најситнијег слога, у тала- 
састим редовима, који се додирују и прелазе један у други, 
са красним претензијама да скинете наочари, да би сте извукли 
из те збрке њихове неучтивости, као што се из каквог не- 
јасног палимпсеста извлаче знатне речи кога грчког или рим- 
ског класика. Највећи део таквих писама, међутим, написан 


је у подражавању штампаном слогу, и у њима бар имате 


утеху, што се лопужа око њих добро помучио; осим тога, 
што увређено лице, у томе декоративном слогу, који даје 
увреди неки озбиљан и величанствен изглед епитафа или ин- 
скрипције са триумфалног лука, — што вам делом спасава 


частољубље. У неком од ових писама прво велико слово. 





» 

украшено је калиграфским украсима. Зашто тог Да ли је, 
може бити, писац хтео да вам докаже да је, у тренутку кад 
се спремао да вас вређа, уживао у оном миру душе који 
долази од исправне савести. Ако није ово, онда је дели- 
катна пажња“. : 

Опет одатле јесте и следећа анализа осећања онога који 
шиље безимено писмо: 

„Уображење тих тортура охрабрава лупежа да пише бе- 
зимено писмо. Али задовољство које он осећа много је сло 
жено, или боље, то је низ задовољстава, која он куша и 
преварује за неко одређено време. У тренутку када пише, он 
осећа потпуно и дивно уживање слободне речи, задовољство 
што може за тренут да прекрши и да осећа како пада онај 
танки слој цивилизације, који је за по некога као лудачка 
кошуља, у којој се стално бори јаросни примитивни човек, 
слава моћи се наплатити једном за толике мучне жртве, учи- 
њене друштвеним конвенционалностима и страху, давнашња 
атавичка пожуда моћи брљати пером по својој вољи по угроби 
човека, као каквом стрелом. Он тиме готово задовољава једну 
своју жалосну потребу. Веле: — То је ниско! — Али њему 
изгледа да се готово брани, бацајући увреде које су се за- 
гушиле у његову грлу, олакшавајући мржњу, коју носи пре- 
пуњену у своме срцу. И када је, бацивши поглед око себе, 


"спустио писмо у кутију, за њега отпочиње један период при- 


јатног ишчекивања, као оно ловца у заседи који чека живо- 


тињу да падне у јаму и да постане његов плен. Он зна да · 


израчуна час у који ће његова литерарна бомба, стављена у 
руке жртве, експлодовати Ко ли зна колика ли лица, насме- 
јаног изгледа, са којим се сусрећемо у шетњи, јесу лица писаца 
слепих писама која чекају тренут да експлодују. Час је куцнуо. 
Потајник замишља сцену. Човек који је његова жртва, мирно 
отвара писмо, шалећи се са својим домаћима. Какво задовољ. 
ство видети његово лице како постаје замишљено, за тим се 
помрачава, а по том помодри! Ах! како гужва лист у руци, 
како гризе своју браду, и како жути светлаци избијају из 


„његових очију! — Да, пронађи ко је! — При помисли на 
"овако грчење његових мишића, његов непријатељ, који га је 


из заседе погодио, осећа на својим устима блажен осмејак. 
И ако има прилике да га сретне на улици са лицем по коме 
се да видети да стално носи оно писмо, припијено на гру- 


4 

дима, као какав облог, његова радост се удваја. И ако, по- 
знаник његов, може да му приђе, да се рукује са њим, да га 


запита о узроку његове убијености, да опипа његову рану. 


и осети његово јецање, његово уживање му је два пута драже. 
А ако, најзад, види да подрозење пада на другога, на кога 
такође баца увреде и противу кога смишља освету, и ако 
може увређенога да подржи у подозрењу, да му да савета и 
осети да му се благодари на добром срцу, тада је освета 
тако јака, да се његова мржња претвара готово у једно осе- 
ћање наклоности према ономе ко му га је створио, и кадар 
је да га искрено теши“. 

Ево, из ГЛријашеља, последњих периода срећног портрета 
пријатеља кога де Амичис назива господар : 

„Он нама влада природно, не зато што би хтео, и не 
злоупотребљавајући своју супериорност ни у најмањој ствари; 
што повећава његову снагу и нашу потчињеност. Он је обично, 
за дуго времена, загонетка за нас. Ми тек после дугог испи- 
тивања успевамо да откријемо разлог његове претежности. 
У чему је он према нама супериоран» Није интелигентнији, 
није образованији, није богатији срцем, није лукавији, није 
смелији, није богстији од нас. Има једну једину ствар: он је 
неупоредиво логичан у свима својим актима и у свима сво- 
јим речима. Због тога, можемо да га окушамо са свих страна: 
његов оклоп тако је потпун и чврст, да не налазимо ни нај- 
мањег отвора, на коме би смо у њега наишли на какву слабост“. 

Из исте књиге, једна страна из главе о Оговарању: 

„Како су, готово сви, речити у оговарању ! Изгледа да 
интелектуалне моћи добијају кад се говори рђаво о пријате- 


_љима: и најглупљи избацују из себе коју варницу духа. Свет 


који је у стању да вам угробу преврне, кад се говори ма о 
чему другоме, људи безбојни и монотони, при чијем причању 
би сте будни спавали, налазе у оговарању оштроумне шале 
и колоритне изразе, који запрепашћавају пријатеље и примо- 
равају их на пажњу. Лудаци које свако исмева, први откри- 


вају код важних и угледних лица извесне скривене и смешне _ 


мане, које су измакле најоштроумнијима, стварају слану ка- 
рактеристику, која их дефинише, и која успева. Безјаци и 
лопуже, препуни недостатака и порока, постају најсмишље- 
нији људи на свету кад говоре рђаво о пријатељима; чини 
се да заиста имају, и на високом степену, све врлине за које 

се жале да недостају другима, изванредно расуђују, са досто- 
јанственом и убедљивом мирноћом, са акцентом искрености, 
важног и очинског лица, које улива поштовање и симпатију 
онима који их не познају интимно. Врло многи, који ни у 
чему другоме немају уметничког духа, јесу прави уметници 
у оговарању...“ 

Довољно ће бити поменути величанствену главу, у којој 
се описује испраћај на гробље умрлог пријатеља: /7оследњи 
Поздрав. 

Рећи ће се да Амичисови описи, макјете и психолошке 
анализе не остављају дубок утисак. То је зато што је дубок 
утисак производ онога што има велики уметнички интенси- 
тет или велику снагу мисли: концентрације слика или кон- 
центрације идеја, управо дарови који недостају де Амичису. 
Што ипак није оправдан разлог да му се одричу многи други, 
које он заиста има, и због којих је био, и сада је, највише 
читани писац од наших модерних писаца. Како сам имао да 
се занимам њиме, и не нашавши у својој библиотеци више 
његових књига, које сам, и не једанпут, био набавио (и ово 
је знак брзе циркулације његових дела!) а како нисам хтео 
понова их све куповати, послао сам те су се неке узеле у 
јавној библиотеци на зајам. Донесени примерци били су тако 
раскупусани и умашћени, да сам, из хигијенских обзира, морао 
одмах набавити нове од књижара. Али ипак, погледавши овде 
онде, неке странице ових примерака, доведених у овако рђаво 
стање, спазио сам на њима сталне знаке и узвике читалаца: 
Лепо ! Нежно ! Истинишшо ! Красно ! Величансшвено ! — Ве- 
личансшвено је нешто сувише, и де Амичис га дугује вашој 
младићској топлоти, о непознати читаоци; али што се тиче 
ваших лепо, нежно, исшинишо и красно, имали сте право 
што сте њима посули стране тих врло драгих и испреврта- 
них књига. 


БЕНЕДЕТО КРОЧЕ. 


(С талијанског превео М. Р.) 

ПОЗОРИШНИ ПРЕГЛЕД. 


Ујка ВАЊА, комад из провинцијског живота у четири 
чина, од Антона Чехова. Превела с руског Зорка Велимиро- 
вићева. Редитељ Г. Андрејев. (Први пут 31 маја.) — Г-ђица 
Суханкова у Мариши А. и В. Мршћика и Саломи Оскара 
Вајлда. — Крај позоришне сезоне: КОСОВСКА ТРАГЕДИЈА, драм- 
ска песма у четири певања, с прологом, од Жарка Лазаревића. 
Музика од Петра Ј. Крстића. Редитељ Г. Андрејев. (Први пут 
13 јуна.) – 


Антон Чехов је код нас познат махом по својим малим 
причицама, пуним хумора и незлобиве сатире, писаним у мла- 
дости, и које се данас не узимају у обзир кад је реч о ве- 
ликом приповедачу. Од његових већих ствари, ако се не 
варамо, преведен је само, у овом часопису, Мој живош.: 
Један леп оглед о Чехову објавио је његов преводилац Г. 
Др. Јован Максимовић, такође у овоме листу.“ 

Поред више драмских сцена у једном чину, као што је 
Просидба, Чехов је написао неколико драма, које не силазе 
с репертоара руских позорница. Најпознатије су Ујка Вања 
и Вишњев врт. 

Достојан наследник Тургењева и Достојевског, и млађи 
савременик Толстојев, Чехов је сматрао уметност као један 
племенит друштвени позив, а књижевност као моћног про- 
пагатора лепога и доброга, средство за буђење и васпитање. 
Отуда су његове приповетке и драме у исти мах уметничка дела 
и социални документи, и отуда нам оне у исти мах оплемењују 
душу и помажу да себи створимо једно високо схватање жи- 
вота, ако не да назремо и сам смисао његов. 

Чехов је почео писати осамдесетих година прошлога 
века, у доба разочарења и опште клонулости која је била 
обузела руско друштво после једне бујне периоде узалуд- 
них напора. Изгубивши веру у поправку друштва, поко- 
лење тих година почиње да се мири са укорењеним пре- 
драсудама ширих слојева. Тај тежак тренутак обарања главе 
и покоравања судбини приказује Чехов у већини својих при- 


10. Б. Гласник, књига ХХН. 
2 С. К. Гласник, књига ХХТУ. 

поведака. Тај тренутак оставио је свој отисак и на ову ње- 
гову драму, мада је она писана много доцније. 


Ово Чеховљево дело, дакле, носи печат једнога посеб- 
ног доба, и било би погрешно по типовима из њега закљу- 
чивати о данашњем руском друштву. Сем тога, у комаду је 
приказана једна нарочита средина: закржљао живот руског 
земљепоседничког сталежа, таворење оних који су прома- 
шили, и чије је срце преливено болом неиспуњених жеља и 
оманулих нада. Ујка Вања, то је трагедија бића прегажених 
од живота, победа свакидашњости над сновима. 


Доктор Михаило'Лавовић Астров, човек уман и добар, али _ 
и сам огрубео у својој суровој средини, живи од данас до сутра, 
предан своме лекарском занату, не жели ништа, мисли да не 
воли никога, и једино ужива у подизању и чувању шума, које 
улепшавају земљу и облагорођавају људе. Он је гајзоплешгу 
_ комаду, и кроз њега очевидно говори сам писац. Он има у 
себи нешто од занимљивога руског типа „раскајаних пле- 
мића“, који, из гриже савести због неправди почињених од 
стране својих предака, иду у народ да испаштају њихове 
грехе и олакшавају судбину беднога мужика, али се отуда вра- 
ћају разочарани у своме идеализму, уверени да је сељак су- 
више утучен, „спутан великим ланцем“, „материално и ду- 
ховно осакаћен... спахиском најездом, — савршено неспреман 
да појми значај новога, грађанског живота који му интели- 
"генција спрема“. „Сељаци су врло једнолики, неразвијени, 
живе у блату“, жали се Астров. „Непроходно блато по дру- 
мовима, мразеви, вејавице, огромна растојања, народ груб, 
дивљи; кудгод бациш поглед: беда, оскудица, болести...“ — 
то је оквир његовога живота, једнога живота за који је Чехов 
негде рекао да „нити је расписом забрањен, ни одобрен“,! 
И тако, после надахнутих и бујних Базарова и Некљудова, 
јављају се они што не виде светлости у даљини, разочарани 
и млитави људи које приказује Чехов у својим делима, бар 
_ У онима из првог доба свога стварања, јер његове доцније 
личности, после 1890, ипак све више чезну за идеалом, теже 
једној вишој идеји, кадрој да надахне сваку посебну радњу 
људску и да да потребан смисао животу. 


1 Наводи су из поменутог огледа Г. Др. Ј. Максимовића. 

Серебрјаков подсећа на Чеховљевог университетског про- 
фесора из Досадне историје, онога што пати од несанице, 
која сачињава „главну и основну црту његовог бића“. Обо- 
јица иду слепо за својом самообманом: њихов рад на науци 
остаје неплодан, мада су век провели у држању досадних 
предавања и писању излишних књига. 

Поред професора чами његова млада жена Јелена Ан- 
дрејевна, која се за њега удала такође из заблуде, засењена 

његовом ученошћу, и која сада негује мужевљу подагру и под- 
носи његову пензионарску зловољу и старачку љубомору. 

Из исте заблуде, за тога празног и сувог професора 
који им је изгледао више биће, жртвовали су се и његова 
кћи из првог брака Софија Александровна (Соња), и брат 
његове прве жене Иван Петровић Војницки (ујка Вања). Овај 
се ради зета одрекао наследства у корист сестре, жртвовао 
му своју младост живећи у селу и радећи за њега. 

Пензионовани професор долази у село са својом мла- 
дом женом, и уноси неспокојство у мирни сеоски живот. 
Војницки се заљубљује у Јелену, и тек тада примећује да 
је оседео. Њој се међутим допада доктор Астров, „особењак“ 
који воли шуме. И шта се догађа > Прељуба, двобој, самоуби- 
ство 2 Ни једно од тога... или боље: све то, али не до краја, 
и на особит начин. Јелену Андрејевну штити од љубавног 
искушења њена жеља да остане на правом путу, или боље: 
бојазан да с њега скрене. Али она ипак не може да одоли, 
и, „ма шта било, једанпут у животу“, баца се у наручја 
Астрову, у часу растанка. Као залутали путник, Војницки се 
у једном тренутку осврће, види да је промашио живот и да је 
доцкан да га изнова почиње. Баш у том тешком часу, Серебрја- 
ков му саопштава своју намеру да прода имање, да би дошао до 
потребне ренте за живот у вароши. Видећи да ће остати без 
крова над главом, он који је век провео радећи за Серебрја- 
кова, Војницки у очајању потеже оружје на виновника своје _ 
судбине и на самога себе. Али он промаша, и, као што после 
олује настаје дубља тишина, тако и ујка-Вања немоћно обара 
главу још ниже, да је више не дигне. Они се мире, Серебрја- 
ков понова иде у град, и све „остаје по старом“: Вања ће 
радити са Соњом и слати му приход. Астров се враћа сво- 
јим болесницима. А Соња, несрећна у својој љубави према 
Астрову, предаје се покорно својој судбини, теши ујка Вању 











Позоришни ПРЕГЛЕД. 69 





и очекује покоја тек после смрти. „Ми ћемо се одморити“. 
И завеса лагано пада, док самовар зуји, попци зричу и 
стари филозоф Тељегин сетно свира на балалајци своју ста- 
ринску арију. 

Кроз комад веје известан пантеистички дах, који је у 
природи руске душе (сетите се Астровљеве метафизике шума) 
и који се као црвена нит провлачи кроз цело Чеховљево дело, 
мада се он труди да из себе ишчупа корен те опасне клице, 
која је често храна песимизму. 

То колебање између песимистичког и оптимистичког схва- 
тања живота чини битну одлику Чеховљевих дела, и, ако се 
може судити по последњим списима, код њега би најзад пре- 
овладала вера у бољи, савршенији живот. „Човечанство иде 
вишој истини, највишој срећи каква се само замислити може 
на земљи, и ја сам у првим редовима“, говори студент Тро- 
фимов трговцу Лопахину у Вишњевом Врту. „А хоћеш ли 
стићи тамо 2“ пита овај представник животне вулгарности. 
„Стићи ћу... Стићи ћу, или ћу бар указати другима пут како да 
стигну“. То „указивање пута како да стигну“ најдостојнија је 
одлика Чеховљеве уметности. 

Чехов није драматичар, у обичном смислу речи: човек који 
зналачки комбинује стварност и прилагођава је драмским за- 
хтевима. Његова драма тече широко и спокојно као Волга, 

__и његове се личности шетају преко позорнице као да су код 
своје куће, заборављајући да смо ми у партеру и да жудно 
очекујемо „заплет“, по правилима драмске теорије. 

Скоро сасвим лишена радње у драмском смислу речи, 
без много гестова и узрујаних диалога, његова драма не 
тргује гледаочевом пажњом и не изазива у њему грозничаву 
језу. Али зато Чехов и у драми црта унутрашњи живот лич- 
ности; а то нас занима више него вештина драмског заната. Ко- 
__лико Чехову не иде од руке драмски занат, види се по невештом 
__трећем чину, који је требао бити драматичан, а који тако оду- 
__ дара од осталих и квари пријатни штимунг овога комада. Анри 
" Бернстен је, на пример, извесно већи драмски вештак; али како 
__ су његове личности празне према Чеховљевим ! Његова драма 
- нас држи приковане на месту док траје, али нам зато, као 
Е- код Чехова, не оставља у души ону дубоку сету и разнежену 
Е-: симпатију према јунацима, који однекуд као да личе на нас, и 
__чије су просте речи кадре да се толико косну наших срца. 





а Сим" 


Кор мена 

Заиста, речи Чеховљевих личности звуче болно, и из њих веје · 
дах нечега промашеног и поповратног, нека стара коб: вечна 
трагедија људских бића, везаних за земљу а жељних неба. 


Сви којима је досадила драмска и вештина, њени лажни 
и јевтини ефекти, осећали су се ове вечери као у оази (ма 
колико та асонанција била недопуштена). Нарочито су у овој 
драми могли уживати они који познају и воле руску књижев- 
ност, њену моралну и социалну подлогу, њен интерес за уну- 
трашњи живот личности. Ни у једној књижевности нема толико 
тога унутрашњег живота личности, онога што се једном неодре- 
ђеном али лепом речи зове душа. Добра, широка, сетна руска 
душа ! Она нас је задахнула те вечери, и изгледа нам да смо 
из позоришта изашли мање рђави него што смо. 5 

Што ова отмена и дубока драма, поред све успешне, 
праве руске режије, није имала заслужног успеха на нашој 
позорници, кривица је и до публике и до приказивача. 

Чеховљева драмска техника не може задобити дана- 
шњега површног и расејаног гледаоца кинематографа, чију 
машту узбуђују само стравични догађаји криминалних „драма“, 
и који је навикао само на контрасте у сјап-обзсцг-у. Али 
каква је да је, публика је скоро неприкосновена. 





Што се тиче глумаца, они то не могу бити. Пре свега, 
они нису имали ничега руског, чак ни у својим маскама. Изу- 
зимамо Г. Илију Станојевића, који је ове вечери био најбољи у 
својој епизодној улози „вечитог госта“ Тељегина. Затим, њихово 
основно схватање улога било је погрешно: Г. Љ. Станојевић 
је играо пре Карла Мора него ујка Вању; Г-ђа Таборска је 
била површна, а Г. Милутиновић, противно својој улози, плахи 
циничан, нарочито у трећем чину. Г. Гавриловићев Серебрјаков 
нема довољно ауторитета, мада му је основни став добар. 
Г-ђица Бандић је искрена, али сувише експанзивна Соња. Г-ђица 
Поповић и Г-ђа Павловић играле су врло добро своје живо: 
писне споредне улоге. 


Г-ђица Суханкова, чланица прашког Дивадла и кћи брат- 
скога чешког народа, који нам је у овим великим данима дао 
дирљивих доказа своје велике словенске љубави и солидарности, 
није заборавила Београд, и дошла је да гостује у двема уло- 

гама: као Мариша у драми својих земљака Алојза и Виљема 
Мршћика, и као Салома у чувеној драми Оскара Вајлда. 
Г-ђица Суханкова је наша стара познаница, најпре као · 
чланица нашег Позоришта, затам као гошћа из 1910, и о · 
њој је већ говорено на овоме месту. То је глумица која има 
дара и велике љубави за своју уметност, али још већих претен- 
зија. Она је код наше публике имала великог успеха. У чеш: 
кој сеоској мелодрами Г-ђица Суханкова је показивала више 
искрености него вештине; у Саломи обратно. Њена Салома 
је сувише хистерична; то је била физиолошка студија стра- 
сти. Још од првих сцена, још док није ошинута љубављу, 
њена Салома се показује сувише преласна и перфидна (сцена 
са Наработом) без имало наивности, чија ореола још лебди 
око њене бледе главе, тако да изгледа „као слика беле руже 
у сребрном огледалу“. Њена љубавна екстаза наступа сувише 
нагло, и њен атавистички нагон разбуктава се сувише плахо, 
без потребних прелаза. А кад је већ једном обујима, наступ 
не попушта до краја: она се грчи, тресе као у грозници, 
тако да њена игра пре изазива код гледаоца нелагодно са- 
учешће него уметничко уживање. Њени гестови местимице 
прелазе у грчеве, њена мимика у гримасе, а њене речи у 
грцање. Кажемо местимице, јер је Госпођица имала и склад- 
них покрета, и изразитију дикцију. Њена прва појава, на при- 
мер, кад се, обасјана месецем, ослони на довратак и руком 
чежњиво превуче по зиду, оставља утисак источњачке визије. 


Г. Жарко Лазаревић је погрешио што је штампао своју 
„драмску песму у четири певања“. Као патриотска мелодрама, 
уз пригодну музику Г. Петра Крстића, његова Косовска тра- 
гедија правила је известан утисак на широку публику, и 
њени млаки стихови, заогрнути велом наше снажне народне 
поезије, успевали су како-тако да се спасу. Али кад се читају 
овако у књизи, неприхваћени музиком, они губе равнотежу, 
и падају на земљу, као птице подсечених крила. 

Тако садржина књиге верно испуњава што њене умет- 
ничке корице обећавају. У колико се није послужио стихо- 
вима из народне поезије, који су често без потребе дотери- 
вани, то јест сакаћени, Г. Лазаревић је у слободном ритму 
ропски подражавао стиховима Г. Ива Војновића из његове 

високо поетске Смрти Мајке Југовића. Њиме се Г. Лаза. 
ревић инспирисао и за своју трећу слику, која је најслабија, - 
мада је имала бити најефектнија. Прва слика је бледо пре- 
· причавање легендарне косовске вечере; друга је неиздрж- 
љиво дуга и неукусна травестија поласка на Косово (сетите 

се оне бедне поворке љуба Југовића, у „ампирима“ свирепих 
боја); трећа је скоро сва у Соколовом декламовању. Највише нам 

се ипак свиди четврта, која је само „жива слика“ : визија пропа. - 
сти српског царства, — можда зато што има свега четири стиха. 


МиодРАГ ИБРОВАЦ. 


ПОЛИТИЧКИ ПРЕГЛЕД 


БАЛКАНСКИ САВЕЗНИЦИ ИЗМЕЂУ СЕБЕ. 


После царевога телеграма упућенога Србији и Бугарској 
дошао је говор графа Тисе, новога министра председника 
угарскога, у Сабору, и говор аустријскога председника ми- 
нистарскога савета у аустријскоме Горњем Дому. Оба ова 
државника, један јаче а други нешто завијеније и округлије, 
рекли су од прилике ово: Аустро-Угарска је доказала да нема 
територијалних амбиција, да из својих интереса је спречила 
Србију да изађе на Јадране, а Србију и Грчку да поделе 
Албанију. Аустро-Угарска има и за даље једну политику која 
је и алфа и омега целе источне политике њене, а та је да 
балканске државе стварно буду независне. И у будућем уре- 
ђењу ствари између савезника на Балкану Аустро-Угарска ће 
тражити само оно решење које не би ни једној сили у Европи 
дало нарочиту превагу, управо такву превагу која би окрњила 

· начело независности балканских држава. Не треба нарочито 
истицати да се ова два говора тичу онога телеграма ру- 
скога цара. 

- Докле се у Београду и у Софији разговарало о томе 
кад ће се поћи у Петроград, и под каквим погодбама при- 
мити арбитража, између Атине, Београда и Софије мењане 
су ноте које су добијале све јаче акценте. Ноте више нису 
биле, него полемике, изливи давно пригушенога незадо- 
вољства и нерасположења. Уз ове ноте, које су из Софије 

често неприличним вестима и оценама о суседима, постајале све 
оштрије и непомирљивије, почеле су на демаркационој линији 
од Осогова до Солуна чарке, које су биле чешће и у већим 
размерама. 

У Народној Скупштини у Београду председник владе 
дао је једну изјаву из које се видело да су Бугари до по- 
следњега часа одуговлачили с одговором на ноту о ревизији 
уговора, за ноту о разоружању, само да добију у времену. 
Т. ј. да своју војску концентришу дуж горње демаркационе 
линије (на Злетовској Реци, Брегалници, Вардару до Солуна). 
Из те изјаве даље се видело да Русија прима становиште 
српске и грчке владе да се спор о деоби има расправити 
у четворо и о целоме сопдотишт-у задобивеноме у рату са 
Турцима и да се спор има расправити на широј основи од 
основе коју су хтели Бугари. После те изјаве, коју је већина, 
истина не велика (13 гласова), одобрила — сваки се надао да 
ће сад председници влада бугарске, грчке, српске и црно- 
горске поћи у Петроград да се тамо, и то мирним путем, ра- 
справи ствар. Место дога дошло је нешто друго. Ноћу између 
17 и 18 јуна, Бугарска војска је, у јачини од 100.000 људи, 
ударила на цео фронт грчки и српски и на тај начин отво- 
рила рат. Напад је учињен изненада и на начин који је до 
сада био невиђен код цивилизованих народа. Објашњења 
тражена од софијскога кабинета, а од стране београдскога и 
атинскога кабинета, нису добивена као одсечна, него је ре- 
чено да су Срби и Грци изазвали бугарске предстраже, да 
_је наређена обустава непријатељстава, да Бугарска прима да 
иде у Петроград, да се само чека на одговоре из Београда. 
Непријатељства су ишла, међутим, свом жестином и свире- 
пошћу. И ако није било објаве рата ни с једне стране, и ако 
дипломатски односи нису прекинути, рат је почео, крвав 
и страшан. 

Приликом вођења оштрих разговора између Бугарске и 
__ Србије чуо се и толико очекивани глас Румуније. Њена влада 
одједном је објавила, најпре европским кабинетима, да она 
неће бити неутрална на случај сукоба између некадањих са- 
везника, а затим и софијској влади да она не може допу- 
стити да се начело равнотеже ремети, и да задржава одре- 
шене руке за своју акцију. Изненађење је било свуда велико. 
До сада мирна ·Румунија одједном је постала не само одлучна 

него и агресивна. Тражени су, наравно, одмах и разлози овоме 


држању Румуније. Једни су нашли да је Румунија, дотле са• 


везница Тројнога Савеза, одједном прешла у Тројни Спора-. 


зум под утицајем Русије, — чији утицај се у Букурешту од 
зимус осећао, — нарочито од решења спора око Силистрије. 
Други су налазили да је Румунија, видећи Бугарску у шкрипцу, 


решена да потражи сада поред Силистрије и онај појас до 


Балчика (Тутрукаја—Балчик), кад га није могла добити у 
Петрограду. Трећи су мислили да је Румунија видела да је 


Бугарска почела сувише много тражити, и да је сада моме-_ 


нат умерити је, специјално што не верује да ће Србија и 
Грчка моћи одолети сили. Четврти су били мишљења да је 
Румунија хтела да добије и земљу драговољно- од Бугарске 
(увек Тутрукаја—Добрич— Балчик), и да се умеша и даље ако 
Бугарска буде победоносна над Србијом, и потражи цео че- 
твороугао Рушчук—Варна. Највероватније ће бити да је Ру- 
мунија донела своју одлуку о акцији у циљу да се сада очува 
начело равнотеже на Балкану, то јест не допусти стварање 
једне велике Бугарске. За свакога Балканца су јасни и на- 
мера Бугарске и њени планови за будућност. Освојивши целу 
Тракију, и добивши Маћедонију, Бугарска ствара једну др- 
жаву од 7 милиона и скоро 200.000 квадратних километара. 
Та држава за неколико година има да присаједини све кра- 
јеве који сад не би ушли у њен састав, а некада су улазили 
у састав Сан-Стефанске Бугарске. Србија и Грчка били би 
или послушни савезници или би се оружјем морали приво- 
лети да буду то, ако не што више. Добивши то, Бугарска би 
имала да врати Добруџу, и Дунав учини својом границом 
према Румунији. Кад се и то сврши онда остаје још Цари- 
град с околином, и на Балкану би била једна моћна држава 
и господар Црнога и Белога, Мраморнога и Јадранскога Мора. 
Ето, такви планови се не могу сигурно допасти Румунима, и 
за то они данас сматрају да треба довести Бугарску на њен 


прави ред, наједнако са свима и по величини и по снази. 34- 


довољити се сада поново јединим новим делом бугарске те- 


риторије, уступљеним под притиском догађаја, за Румунију. 


би била једна ситна политика и опасна погрешка и добит. 
Пример Немачке, која је победивши Аустро-Угарску 1866 го- 


дине, задржала само један мали део Аустрије и увела је одмах 

у Савез, још делује благотворно на мудре државнике. Узети 
много сад од Бугарске, значило би у будућности чекати на 
реванш, и зато ваља узети мало сада и нагнати је да напоредо 
расте с другима на Балкану. Растећи уз друге, можда ће Ру- 
мунија узети главну улогу у будућем балканском савезу. Бал- 
кански Савез је могућан само тако ако се савезници, једни 
помоћу других, могу одржати у границама интереса Балкан- 


скога Савеза, а сузбијати посебне и сувише себичне интересе. · 


_ Тога Савеза мора бити, јер без њега не могу за дуго посто- 
јати Румунија, Бугарска, Србија, Грчка и Црна Гора. Овај 
нови несрећни рат даће једну крваву, али добру лекцију о 
томе Савезу и његовој вредности. 


ИНОСТРАНИ. 


ОЦЕНЕ И ПРИКАЗИ. 


мира Ја Рог Ке раја 15-д е- Втогсте Етел, тејеувз егтег 
заџтанопз раг Бтпег!г Небгага, атсћнесје ди сопуегпетепт, ап- 
сеп репчоппате де ГАсадепле де Егапсе а Коте; ([ехје раг 
Јасаиег Гешет, ртоћеззешгт а У лиуегће де Епђошге (5ш55е), 
апсјеп тешђге де | Есоје Капсајће де Коте. Ргтејасе де Сћаг- 
1е8 Птећа, тетђте де | Таи, ргојеззешг а Ја Зођоппе. Оугасе 
ћопоге 4' ипе зопзспрноп ди тишзјете де пзбисноп рибћаие 
ећ дез ђеаих-ат5. Рап5, Бргаше оепегаје де | агсћиесште е! 


Де ап5 десоганћ. Сћ. Маззп, банеит, 1912. 


Класичним остатцима Диоклецијанових „двора“ у Спљету 
бавили су се одвајкада домаћи и инострани писци, које је 
заносила њихова и данас видљива грандиозност и љепота. 
Још у ХУШ вијеку један енглески архитект, Мг. Кођег Адат, 
дошао је у Спљет да проучава Диоклецијанову палачу, те је 
"у прекрасним сликама приказао изворну зграду са свима при- 
падностима, и односну књигу изложио у Лондону својим зем- 
љацима на удивљење. Ма да је у својој реконструкцији дао 
можда и сувише маха произвољном нагађању, Адамово дјело 
је, опет зато, најбољи покушај ове врсте што смо га до 
недавно имали. Тек у најновије доба, усљед методичког и 
научног претраживања драгоцјених спљетских рујина, у ком 

су учешћа узели и домаћи инжињери Мвековић и Тончић, 
могло се отићи један корак напријед, те са солиднијим ре- 


зултатима изићи пред публику која се за оваке ствари за. 


нима. Настојањем пак познатог конзерватора спљетских ста- 
рина, професора Булића, који је знао да за то заинтересује 
аустријску владу, и захваљујући готово паралелној, и ако 
одвојеној акцији француске Асадетге дез твзстрпопз е! ВеЏез· 


Тентег и бечког министарства просвјете, ми смо недавно о 


Диоклецијановој палачи добили два стручна дјела, која се у 
сваком погледу могу да сматрају као урнеци у своме роду. 
Једно је од тих дјела израдио Г. Ђорђе Ниман, професор на 
Академији Лијепих Вјештина у Бечу, који у своме елаборату 
показује „садашње стање“ палаче на основу стварног и ми- 
нуциозног снимања преосталих старина; друго дјело — 
ово, наиме, којему смо наслов исписали поврх овог приказа 
и које је најновије по реду времена — саставили су Г. Ер. 


нест Хебрар, бивши питомац Француске Академије у Риму, и. 


Г. Жак Зелер, професор университета у Фрибуру. 

Ко је преклањске године, у Риму, посјетио изложбу пе- 
десетогодишњег јубилеја италијанске државе, биће јамачно 
задржао у памети велики рељефни модел Диоклецијанових 
двора, који је изложен био у Термама овог прослављеног ће- 
сара. У том моделу је Г. Хебрар величанствену спљетску па- 
лачу напросто ускрснуо из мртвих. Ми који смо римску из 
ложбу лично посјетили, сјећамо се и данас пријатна утиска 
што га собом понијесмо о раду француског неимара. Књига 
његова, која данас пред нама стоји, може да се сматра као 
писмени и пластични коментар поменутог, у Риму изложеног 
модела, који је у њој илустрован и протумачен још и детаљним 
снимцима и прегледним видицима, по којима се могу да увиде 
резултати трагања постигнути од времена Адамове рекон- 


струкције до дана данашњег. Осим тачног описа очуваних 


старина и њихове умјетничке оцјене, којом нас је задужио 
Хебраров сарадник Г. Зелер, из овога дјела први пут нај- 
строжом тачношћу дознајемо који је био унутрашњи распоред 


царевих одаја. Мз потанкога и тачнога описа, који је плод · 


дугогодишњих истраживања на лицу мјеста, увидјеће читалац 
најбоље колико су сачинитељи овога дјела морали да уложе 
оштроумнога труда, али ће се он увјерити уједно и о несум- 
њивом, позитивном успјеху њихова потхвата. Њиховом за- 

слугом данас се тачно зна у којим су одајама становали цар 
и његова породица, која ли су помјешћа имала другу намјену; 
у томе се рестаурација Хебрара издваја од свих ранијих 
сличних потхвата. 

И тако се цјелокупна Диоклецијанова палача данас истиче 
пред нашим очима у своме изворном сјају, правећи достојан 
репадап! оној грандиозној „вили“ цара Хадријана у Тибуру, 
која и данас привлачи путнике из цијела свијета. „Али „уШа“ 
тибурска — вели с разлогом Зелер — представља остварење 
раскошнога сна једног владаоца умјетника, који је себи по- 
дигао љетниковац у тихој безбједности римске „Кампање“ 
другога стољећа. Напротив, двори Диоклецијанови су утврђени 
замак једног ћесара војника који је — одрекавши се власти 
у часу кад је у пространом царству и око његових граница 
грозила обнова грађанских и спољашњих ратова — имао у 
виду своју личну сигурност, таман онако као што се раније, 
за свога владања, старао за сигурност државе. Његови спљетски 
двори спадају добрим дијелом у војничку архитектуру, те их 
треба сматрати већма као тврђаву, него ли као музеј.“ 

Као тврђаву дакле — нека буде; али као тврђаву која 
је изнутра обложена била разноврсним мраморјем, позлатама 
"и драгоцјеним мозаиком, и чији су украс допуњали гранитски 
египатски сфингови ! „Царска палача —- завршује француски 
писац — подигнута је на размеђи двају свијетова: свијета 
латинског и свијета источног. Она у исто доба представља 
мост између двије епохе у историји умјетности : пријелаз из 
епохе римске у епоху византијску.“ 

Шарл Дел, професор на париској Сорбони и члан фран- 
цуског Института, давнашњи пријатељ нашег Приморја и ње- 
гових класичних старина, написао је увод за ово дјело, у 
којем се врло ласкаво изразује о резултатима заједничког 
рада Г. Г. Зелера и Хебрара, истичући како је ово први пуг 
да се два „пансионера“ Француске Академије у Риму здру- 
жују у дјелу које је заједничко и археолозима и научницима. 


МАРКО ЦАР. 

БЕ ЉЕЛИОЕ. 


КЊИЖЕВНОСТ. 


„ЦаР ДУШАН У ДуБРОВНИКу“. — У издању Матице Српске 
у Дубровнику, изишла је књига Г. Вида Вулетића Вукасовића 
„Цар Душан у Дубровнику“. Писац је покушао, без успеха, 
да у виду приповетке изнесе неколико момената из влада- 
вине Цара Душана. М. 


„Основни ЕТИЧКИ ПРОБЛЕМИ“. — Г. Владан Максимовић- 
професор богословије у Карловцима, прештампао је из „Бо- 
гословског Гласника“ своју студију „Основни етички про, 
блеми“. Књига је штампана у Српској Манастирској Штампа- 
рији у Карловцима. Цена је 1.60 круна. 


ДвеЕ РУСКЕ ПРИПОВЕТКЕ. — Универсална Библиотека из 
Сарајева наставља серију својих свешчица опет једном рус- 
ком ствари, која њену универсалност почиње да демантује. 
Сад је изишла, као трећа и четврта свеска, приповетка рус- 
ког револуционара Степњака „Кућа крај Волге“. То је по- 
зната старинска приповетка, пуна револуционарне реторике, 
чак и поезије, наивна и по предмету и по композицији. Пре- 
вод је, као и прошла два, слаб и некњиже ван. 

Истовремено са том новом публикацијом Универзалне 
Библиотеке, изишао је, у издању Свесловенске Књижаре, у 
Београду, превод лепе Тургењевљеве приповетке „Прва Љу- 
бав,“ у добром и читком преводу Г-це Станке Глишић. _ 

Г. 


„СРПСКЕ ПОБЕДЕ“. — Француски новинар Г. Анри Барби 
(Непгу Вагђу), као дописник париског „Јоштпа!-а“, био је јесе- 
нас, као ратни дописник, у српској војсци, у Маћедонији и 
зимус у Тракији, под Једреном. Он је један од сних ретких 
европских новинара који су били очевидци историјске битке 
код Битоља. Своје дописе „Јошгпа!“-у и накнадно написане 
утиске и успомене, Г. Барби је прикупио у једну књигу и 
штампао је у Паризу ове године, под насловом „Српске По- 
беде“ (без УМасјоџше5 зетез. Рап5, Вегпата газзећ, едНешт. 
1913; 80, р. М, 309; 350 Н.). Г. Барби прича оно што је 
видео, и живе слике ређају се пред читаочевим очима. Битке 
на Куманову, Прилипу и Битољу, са плановима бојишта, врло 
добро и прегледно су изложене. Драматичне слике су прелаз 
Црне Реке и Облакова код Битоља. О једренској опсади 

писац даје свој занимљив дневник, који је раније, под на- 
словом „Срби под Једреном“, преведен на српски. Цело дело 
богато је украшено сликама, фотографисаним на лицу места. 
Овом ваљаном делу, у коме један објективан посматралац 
одаје највеће признање српској војсци, написао је нарочити 
предговор Г: Емил Оман, професор париског университета, 
један од најбољих страних познавалаца српско-хрватског на- 
рода. О самој књизи вели уважени научењак и најбољи сла- 
вист француски: „Његова књига показује нам Србе онакве 
какви су, онакви какве, у току векова, Европа није умела 
да их види. Нека зла срећа дуго их је гонила. Збрисани са 
карте Европе у тренутку када их је талас Ренесанса додир- 
нуо, они су продужили тући се против угњетача, али забо- 
рављени, непознати, као авангарда Аустријанаца и Венеција- 
наца. Доцније, када су се ослободили једино својим напором, 
име Карађорђево одјекнуло је Европом, али име Наполеоново 
такође је одјекивалс. и врло брзо, пошто је доба битака 
прошло, бавили су се песмама, старим епским поемама, више 
но стварношћу, на коју су дошли, у доба краља Милана, и 
нашли је мало повољну по Србију Међутим, од Петрограда 
до Париза, прешав преко Беча и Берлина, јавно мњење се 
заљубило у Бугаре... Књига Г. Барбиа ставља ствари на њи- 
хово место. У овим истинским страницама, ми налазимо ју- 
наштво хероја из песама, ту словенску храброст која је пре 
свега стоичка меланхолија, али која код Срба има нечега 
живљег...“ 

Ова лепа књига, која ће ускоро изићи и у српском пре- 
воду, заслужује што већи круг српских и хрватских читалаца. 


Апдте Сћетадате: Пошхе апз де ргорасапде еп 
Тауецг де5з реџр!ез ба! Кап!ачпе5, Рап5 1918. — Овај 
балкански пријатељ скупио је у једну књигу око стотину чла- 
нака, које је писао од 1900 до 1918 године, о питањима која 
се тичу политичких догађаја у Европи, а специјално дога- 
ђаја у Турској. Видећи како се нагло и стално развија Не- 
мачка, Г. Шерадам је, после дужега личнога испитивања, 
дошао до уверења да је за Француску најбоља политика одр- 
жавања равнотеже којој развој још неослобођених у Европи 
народности може много помоћи. Новим распоредом европ- 
ских снага, мисли он, створен би био један сталан мир, огра- 
ничила би се сувише јака експансивност Немачке и помогле 
легитимне аспирације западних Словена. Ступање аустриј- 
ских Словена и балканских народа на снагу и у потпуне по- 
литичке слободе, произвело би ту промену, која би могла да 
буде од велике користи за Француску. У целој књизи, кроз 
све готово чланке, промиче стара мисао Шерадамсва : Аустро- 

Угарска да се развија у смислу јачега зближења са Русијом 


и са свима балканским државама, и на тај начин се спречи јака 


германска експансивност, која прети толико Француској ко 
лико и европскоме. миру. Ин. 


Мехапдте Биђш; Сез Копта1! па де Маседо!1пе, Ви- 
сагез,, 1913. — Ова књига је дошла у своје време. Кад сеу 
Лондону расправља питање о заштити мањина у заузетим 
Турским областима које ће припасти Грцима, Србима и Бу- 
гарима, природно је да и Куцо-Власи или Арумуни нађу свога 
браниоца. И, морамо признати да су га, растурени по некада- 
њој Турској, Аромуни доиста нашли. Ако се одбију недостатци 
који прате сваку расправу ове врсте: нетачна статистика и 


националистичка нетрпељивост, — може се казати да досад“ 


нису Румуни нашли бољега браниоца за очувавање права ма- 
ћедонских Арумуна на самостално развијање у духу њихове 
расе. Ако лондонски амбасадори стигну да прочитају ову 
књигу, ствар Куцо-Влаха, које су тек у последње време по- 
чели прибијати уз себе Румуни из краљевине Румуније, неће 
стајати тако рђаво. Ако ли то не буде, ја држим да ће се 
Куцо-Власи брзо прилагодити, као и Јевреји, својој новој 
отаџбини, као и до сада, дајући јој своју специјалиу умешност 
и предузимљивост која их одликује од Словена на Балкану. 
Никада Аромуни у Турској нису осећали за Румуне, оно што 
су Патријаршисти и Егзархисти осећале за Србију, Грчку и 
Бугарску. Да ли је то одлика или недостатак расе, тек ће 
се видети. ЈУ Ма 


Рт. М. К. Уез5 Вапепзјап: Ви!саглепз Мо1К5: 
у 1т,5сћа зсће Епу1сК]ипо ђ!озгит Ва!Кап- 
Кттебе, т1; Безопдегег ВегиеКкатећЕ још пеани 
Ва!КапкКг1е о е, Плешећ Кешпег, 1913, Вешп. — Вештина уве- 
равати свет о своме постојању и о својој животној снази, 
привредној и финансијској моћи и војничкој сили, — постала је 
у нашем суседству друга природа. Откако је балкански рат 


настао ово је, колико ја знам, трећа књига о Бугарској у. 
којој се не говори о рату, него о прошлој и данашњој Бугар- _ 


ској. И та књига говори о привредној снази Бугарске, о шумар- 
ству, земљорадњи, индустрији, трговини, саобраћајним сред- 
ствима, кредиту и кредитним установама, о порезивању и т. д. 
Скупљени податци су вештом употребом и распоредом дали 
слику Бугарске која има све више будућности. Из ње треба 
немачка публика да види да германска дипломатија има и 
где и за кога да се заузима. Ин. 





Власник, Богдан Поповић. — Уредник, Јован СКЕРЛИЋ. 

КЊИЖЕВНИ ГЛАСНИК. 


Књига ХХХ/, Бвој 2. — 16 јул 1913. 


СИРОТА НАША МУМИЦА! 
(Крај) 

Катарина и Вукосава погледаше у Ангелину, коју су сма- 
трале најнепосреднијом наследницом очеве памети 

Ова скупи и иначе као на конац навучене усне, и с тоном 
индигниране презривости запита: 

— Молим, молим. А јесте ли ви озбиљно промислили 
шта то значи брак, какве он дужности захтева, колико мо: 
ралне чврстине и озбиљности, колико одговорности Имате 
ли ви довољно снаге да понесете на себи одговорност и за 
срећу једне друге, тако чисте, особе» Не, не, господине, живот 
је јако озбиљна ствар. 

— О, Господе! Па ваљда нисам балавац2 

— О, пардон. Видите како сте напрасити, а знате ли да 
у браку мора бити темељ трпељивостр Ви сте се можда тако 
одлучили као на једну парницу, која се може добити, а и из- 
губити. Но ми, сестре, које смо њој и мати и отац, ми не 
· можемо тако лакомислено предати своје дете у руке непо- 
знатом човеку. Не, не, ми вас морамо добро упознати, пре 
но што би дале свој пристанак. 

— Али, молим вас, кад Мумица хоће; ето дозовите је, 
и запитајте је одмах ! 

— (О, не, не. Мумицу смо ми тако васпитале да она 


хоће само то што и ми хоћемо. И онда, зар ви мислите да 
6 

би ми дале наше дете куда од себе. О, то нека нико не за- 
хтева од нас! То никако! Она мора бити увек у нашој бли- 
зини. Та она је тако нежна, она је тако дете, златно наше 
дете, да би ми биле без душе, и не би свој завет, који смо 
задале мајци, испуниле, кад би је у свет пустиле саму с 
туђим човеком. 

— Е, госпођице, опростите, али то је страшно! Па како 
ви замишљате 2 Жена мора ићи с мужем. Част вама и пошто- 
виње, хвала вама на бризи, нези и љубави, коју сте потро: 
шили на њу, ја бих вас, наравно, стално поштовао, долазили 
би к вама у госте, али тек то морате признати да ја канцела- 
рију и жену морам имати у једном месту. 

— Дакле такви сте ви! Па ви сте прави тирјанин. Видиле 
смо ми да Мумица није за вас. 

Матић је већ хтео да скочи и да се свади, кад Мумица 
улети. Сестре се запањише, Матић хтеде нешто да јој рече, 
но она га ућутка једним покретом руке. 

— Сад ја не знам ко ја дете. Сви сте ви детињасти, и 
ви што тако говорите, и ви, господине Матићу, што се тако 
обрецате. Сви ви мени добра желите, јер ме волите, и кад 
је реч о мени, хоћу и ја да кажем своју. 

— Али Мумице !... 

-— Маните се сад... Јесте ли ви мене запросили, госпо: 
дине Матићу, јер ме волите> 

— Јесам. 

— Ето. Ммате ли ви што против господина Матићаг 
Онако, па да, стварно 2 

— Али Мумице, од куда ти тако !... Отеззћсћ ! 

— Немате. И сад пошто и ја пристајем, па да, то је 
свршено. Сад лепо да се договарамо. 

— Али Мумице, од кога си то научила 2! 

Матић скочи и пољуби је у руку, а она румена, са су- 
зама и са осмехом у очима, поче грлити сестре и љубити. 

— Па он мене воли, сестрице моје, као и ви, ја ћу бити 
срећна, хајде пољубите се! 5 

И Матић окупи пренеражене девојке и пољуби сваку 
у суве, лабаве образе. 

Сестре тек полако долажаху к себи, згледаху се, почеше 
брисати очи и утучено и збуњено се опираху: 

— Не, не, то не иде тако, ми нисмо тако хтеле ! 








| 

___— Шта ћете»% — насмејано и задовољно ће Матић, сти. 
скајући Мумичину руку. 

Мумица се охрабрила и причини јој се да је постала 
овог часа паметнија и старија од сестара: 

— Чекајте. Ја наравно морам с њим куд он буде хтео, 
али ћу зато увек остати ваша иста Мумица, ваше прво дете, 
а он ваше друго — па се онда збуни. — Не. Ја ђу бити и 
његово дете, а он ваш брат. Он ће вас волети као и ја,аи 
ви њега као и мене. Је л' тер 

Матић весело климну главом, а сестрама се образи још 
више продужише у недоумици. 

Кад је Матић полазио, оне још нису дошле до речи које 
од суза а које од Мумичина чаврљања. Само су и код ка- 
пије понављале с пребацивањем : 

— Шта учинисте, шта то учинисте ! 

Матић је ускоро отишао да положи адвокатски испит. 
За подруг месеца се вратио. Онда се прстеноваше, а после 
две недеље се венчаше и одоше у његово родно место где 
је отворио канцеларију. 

Сестре су се свему опирале, све су негодовале, али су 
све чиниле што је Мумица наређивала по својој вољи а под 
њиховим именом. 

Преплакале су цело време до венчања, и пребацивале 
Мумици да их не воли. Она се већ уморила од уверавања. 
На венчању су плакале као на погребу. Још једном пред по- 
лазак су је увукле у собу и позвале да им све, али све пише, 
и да се одмах врати к њима, ако би се разочарала. 

Матић се невољно смешио и од љутине чупкао бркове. 

— Чудне сте; као да је шаљете у тигрову пећину. 

Кад су остале саме, туговале су као удовице. Разгова- 
рале су се само о њој. И слагале су се у том да је он неће 
волети као оне, да ће она трпети и свиснути од поноса. Сваки 
дан је једна писала, с пуно савета О најмањим ситницама. 
Како се кућа уређује, где је место за коју ствар, како стан 
да удеси, слале су јој рецепте за јела, кројеве за блузе, не- 
престано везле за њу. И што је најважније, давале јој мудре 
савете како ће с њим. Ти су савети наличили на наивна, не- 
мачка, теоријска упуства, како се зверови дресирају. Писма 
су заједнички склапале, и исто тако њене одговоре читале, и 
реч по реч тумачиле. Било је израза око ког би се сатима 

препирале, шта значи, да ли је срећна, или је он већ почео 


хладнети. Распитивале су се да ли примећује на њему какву 
промену 2 Да ли је већ који пут увече изостаор Да ли иде 
у клубг Јавља ли се каква „страст“ 2 Је ли нежан > 

Што су дуже остале без ње све су више постале за- 
грижљивије и једна према другој. Почеле су се натицати 
која више воли Мумицу. Која ју је више волела Досећале 
су се свих несугласица и пребацивале су једна другој, која 
ју је чешће увредила. 

Њега су звале „он“. Нешто из стидљивости, а нешто из 
љубоморе. 

Оне због школе нису могле да се крећу из места. И 
зато је млади пар одлучио да ће четврти месец по венчању, 
о Божићу доћи к њима у госте, на две недеље. 

У велико су се спремале да их дочекају. Свака је нешто 
тајно радила за изненађење. 

Опет ће живети, бар те две недеље, као пре. На њега 
нису хтеле ни мислити. Опет ће спевати у истој соби. Она 
ће у средини међу два кревета, а четврта ће на комоду. Те 
ће се мењати, да би свака могла опет бити крај ње. Покрити 
је, ако склизне с ње покривач, љубити јој извраћену, утрнулу 
руку у сну, полагати јој длан на чело од бриге, да ли је 
у ватри. 

Њега ће сместити у салон на „шеберле“. 

Они су стигли обоје руменији, и пунији но што су 
отишли. 

На њему се огледао грађански понос сталоженог и свог 
господара, који сигурно држи кајасе свог живота у рукама. 
Већ по гласу, како је наручивао носаче и фијакер, и како је 
пребирао новац у новчанику, видело се да зна заповедати. 
А Мумица је добила онај мирни израз заобљености младе 
жене, коју су престали трзати снови ишчекивања и слутње. 

Кад су се изљубиле, она је и нехотице погладила сестре 
по образу, загледала се у њих готово зналачки, и доброћудно 
се смешила као најстарија међу њима. 

— Добро изгледате. Ти си само, Ангелина, нешто по- 
пустила. Опет ваљда твоја несаница. Тамо код нас има добар 
доктор, питала сам га за твоју болест. Па да, писала сам ти 
у последњем писму. И понела сам тај сируп с гвожђем и 
бромом. 

— Па како сте, децо, како сте, јесте ли нас жељно оче- 
кивале 2 Ах, овај мој целог пута је хркао, ха, ха, ха! 

Кад су дошли кући и док су је сестре свлачиле, Матић 
викну из друге собе: 

— Молим воде ! 

Мумица се истрже од сестара. 

— Чекајте, чекајте, он воли кад ја њему поливам руке. 

И узе бокал из слушкињине руке, и, поливајући му руке 
весело, док је он дувљо и прскао воду из шака, шану му 
на ухо: | 

— Буди добар, знаш! 

Он се насмеја и пољуби је у спремне, напућене усне. 

Сестре су само измењивале погледе. Чим би се чуо његов 
корак, или кашљуцање из друге собе, она се одмах извила и 
прислушнула : 

— Хоћеш што, Миливоје 2 

Довољно је било само да се осврне, и она је већ остав- 
љала сестре, и тражила жижице или четку. Увек је погодила 
шта хоће, и чему су се сестре највише чудиле, она је то чи- 
нила тако радо. 

Она се распитивала о њима, али је нису толико тронуле 
и обузеле те ситнице непромењеног сестринског живота, који 
је био њој познат. Више је волела сама да прича. ИМ то све 
о њему, о његовим навикама, које су све њој биле миле, или 
макар о граду, о канцеларији, о његовој породици. И то је 
све она звала „наше“, према овом „вашем“: Код нас су лепше 
баште, код нас има баштован који и прозоре за багателу . 
украшује цвећем. Али наш хлебац што је укусан! Неки Ма- 
ћедонци. Мама прави за зелени цушпајз ређу запригу. И Ми- 
ливој то воли. Па и ја сад тако кувам. Па изистине је боље 
тако, верујте ми! Ха, ха, ха! Ви се згледате, што сам се про- ) 
менула. Е, није, само тако. 

Кад су вадиле одела, Катарина примети измене на неким 
блузама што су оне шиле за њу. 

— Шта си то урадила 2 — запита прекорно. 

Мумица порумени. 

— Па, знаш, Миливој не воли блузе с голим вратом, 
па сам дошила тај пластрон и штуарт. 

— Ваљда ти не заповеда и како да носиш блузе, које 
ти сестре поклањају 2 

— Ах, Боже мој, немојте одмах све трагично узимати. 
Па овде ћу опарати за вашу љубав. 

И сви покушаји сестара да се врати онај стари живот, 
нису успели. Мумица је најзад све учинила по њихову укусу, 
али се није могла понова да уживи у улогу „детета“ Било 
јој је смешно то и детињасто, на што су сестре полагале ве- 
лику важност. 

Но оне су се са свом амбицијом и љубомором дале да 
униште „његов“ утицај. Ни часа их нису пустили на само, 
као да ће их он тиме ускратити. Оне су је мазиле и на само 
и пред њим, тепале јој, да се Мумица чисто стидела због 
тога пред њим. А њему је било већ трећи дан досадно. 
Морао је да измишља којекакве глупе изговоре, да би је 
домамио у својој собу насамо. И смејао се и једио што је 
морао своју рођену жену да заводи и да краде пољупце 
убрзо као ђачић. Јер и званични пољубац при опроштају 
после ручка, кад би одилазио у читаоницу, доводио је сестре 
у неприлику. Оне су црвениле и мрским очима га пресецале. 

А кад им је Мумица признала да ће бити нешто код ње, 
оне су удариле у плач, претрнуле су од страха, и нису га 
могле да гледају очима. Одмах су га позвале на само и пре- 
бациле му, шта је учинио с тим дететом, каквој ју је смртној 
опасности изложио, и да сад пази на њу као очи у глави, 
да се окане лудорије, да се не даје служити од ње као паша, 
јер је свако напрезање за њу опасно по живот. 

А кад се он насмеја : 

— Ех, шта ви то знате ! 

Оне су му сикнуле у очи. 

— Циник, бездушник ! 

Сад их тек нису остављале на само. Нису јој допуштале 
ни да му ишта руком пружи. 

— Немој ти. Нека узме сам. 

Када за столом Матић положи руку на њену, или јој од 
милоште заглади прамен са очију, оне су скупљале обрве, и 
непријатно су се врпољиле на шкрипавим столицама. Чим 
остану један час на само, оне наилазе да их спрече. Кад се 
неопажено искраду, оне уздрхтало слукте, и сваки шум одела, 
сваки тихи пуцањ чланака или пригушели смех и шапат, испре- 
кидан као од пољубаца, испијао је њима крв из образа. И 
тада једна мора закашљати и премештати столицу и лупати 
њоме о под. 


Јали 

Младу жену је готово ухватио страх. Она је осетила за- 
тегнутост и мржњу која је палацала из сваке речи сестара, 
из њихових очију против Матића, као змијини језици. Она 
се сама колебала, али је изгубила самосталност, одлучност и 
сигурност понашања и разазнавања. Њен смех, којим је хтела 
да прикрије неугодну студен и да унесе топлине, постао је 
неискрен, дрхтао као лепетање ухваћене птице. За недељу 
дана бављења у своме девојачком кругу она је почела под- 
легати вољи и ћудима сестара. То је приметио и Матић, и 
лице му се мрачило. Настала су ћутања; испричало се све 
и натезало се с новим стварима. 


Осмог дана се већ Мумица превртала без сна. Сестре 
је одједном почеше грлита, и јецајући је запиташе: 

— Признај да си несрећна ! 

Мумица их је разуверавала. И смејала се и љутила. 

— Ја сам срећна. Он је диван човек. Само га ви не ра- 
зумете. Ви уопште „то“ не разумете. 

Одједном Матић удари песницом у зид. Мумица упла- 
шено скочи и викну: 

— Шта је2 Зар ти не спаваш > 

Матић је хтео исто то да запита. 

— Не. Боли ме рука, ходи да ми истрљаш. 

По женином лицу сину осмех, па забринуто полети к њему. 

— Мумице, ваљда нећеш тако! — у један глас викнуше 
сестре, ужаснуте од њеног неглижеа и пружајући јој сукњу 
и блузу са столице. 

— Таман! — скоро поругљиво одврати Мумица и отрча 
у другу собу. 

„ Сестре су остале узверене и укочено седећи у посте- 
љама. МИ дуго нису могле заспати. Слушале су напрегнута 
слуха и немирних срдаца, и да је Мумица прешла руком 
преко њихових очију када се вратила, осетила би да су 
влажне. 

Бол Матићеве руке није попуштао. Сваке ноћи га је 
жигао. Сад је Мумица већ и сама примећивала да јој сестре 
јецају у душецима. То ју је болело, нагнула се да их пољуби, 
али оне тек тада бризнуше у плач, одвраћаху лица од њеи 
као с гнушањем пискаху : 


— Иди, ти нас не волиш више ! 

Сутра дан није смела да види, је ли мужу боље. Но 
после два дана, Матић опет удари о зид. 

Али сад се сестре дигоше и раширише руке: 

— Не, нећеш ићи! Ти ћеш пропасти. Назепћеш. Какав 
је то човек 2 Тирјанин један ! 

А кад Матић удари поново, оне викнуше у глас, а он 
је трептао од мржње и злобе : 

— Она не сме ићи! Већ је сва пропала од зиме. Зар 
ви немате срца» Није она ваша робиња ! 

— Шта-а» Шта се ви петљате ту 2 Бабе! Ја жену своју 
зовем. 

— Пашо, тирјанине ! Она је наша БРЕ Ако ви немате 
душе, ми морамо на њу пазити ! 


Мумица је узалудо крхала руке, пламен који је букнуо. 


није могла угасити. 

Матић опсова нешто, поче грувати око себе стварима, и 
викну пред њиховим вратима. 

— Жено, сутра пакуј! Ја идем у кавану. 

И опет падање у несвест, грчеви и плач. 

— Ти сутра немој с тим дивљаком и убојицом. Остани 
код нас. Немој да будеш несрећна целог века. 

Узалуд их је Мумица тешила и корела, оне су остале 
при свом, да је она несрећна. 

Сутрадан су отпутовали. Сестре су их испратиле на ста- 
ницу, пожутеле и поцрвенелих очију. Мумица је силом из- 
вела да се бар света ради измире и рукују. Али се нису 
гледали. | 

Чим је Матић осетио угљени, жељезнички дим, насме- 
шио се, зграбио жену испод руке, као да се боји, отеће је 
неко. А она се прионула уза њ, и кад јој је погледао у очи, 
њене се зенице засијаше. 

— Хоћемо ли нашој кући 

Она срећно климну главом. 

Сестре их нису могле да гледају, окретоше главе. 

Кад је већ жељезница пошла, они се нагоше кроз про- 
зор, да би женске могле лепршати рупцима. Он је жену 
држао око паса, и раздраган, опраштајући сада све, и сам 
махао шеширом. Код завијутка Матић само одахну као да 
му је пао камен са срца, рашири руке и загрли жену, која 
се сва скупљена положи на његово раме. 


ПУЧ ЗРР Р 

— Немој се срдити на њих. Оне су добре, само су не- 
срећне ! 

— Ех, не срдим се ја, само једва чекам да смо код куће. 

Мумица се насмеја: 

— И ја — Па полу-тужно и детињасто додаде : — Боже 
прости ! 

А Катарина, Ангелина и Савета не проговорише ни речи 
при повратку у свој пусти, чисти стан. Само кад се нађоше 
саме у својој соби, нагонски падоше једна другој у загрљај, 
ударише у гласан, очајан плач, док се Ангелина не трже, и 
дошавши себи и осетивши потребу да се нешто каже, готово 
стидљиво прошапта, а сестре одмах за њоме поновише: 

— Сирота наша Мумица, она је несрећна ! 


Вељко ПЕТРОВИЋ. 


ДРИВЉ АЕ. 
(8) 


1Х 


Пробудивши се раније него обично, Љубица се диже и 
оде пред огледало. И нагло устукну, одступи као да се пре: 
паде сама од себе. Очи јој бијаху пожутиле, зацрвениле; 
капци отекли, поднадули; образи поблиједили и као упали; 
од ноздрва до усана испријечиле се двије косе бразде; на 
бради избила округла модрица као након чијег ударца. Љу- 
тита, раздражена, осорна, одбаци и сапун, и четку за зубе, и 
пудер. Разасу све по руменкастој мраморној плочи на уми: 
ваонику, па, уздигнувши рамена, лупну вратима и упути се 
Јованкиној соби. 

На топлој, мекој постељи, која се испријечила на сре- 
дини и запремала половину собе, покривена свиленим чар- 
шафом чије су жућкасте ресе падале по тлима, лежала је 
Јованка. Коса јој се разасула по уздигнутом јастуку и као 
да га ишарала, окитила; једна рука опустила се по чаршафу 
као свилом извезена грана, док је другу држала под обра- 
зом који се руменио, а око сочних, напућених усана, које као 
да се спремале на пољубац, заигравао је блажен осмијех и, 
дрхтећи непримјетно, као да се топио у зраци сунчаној, што 

се, у једном сребреном млазу, изијевала на њу кроз бјели- 
часте, мало разгрнуте завјесе. 

Погледавши је, ЈЉубица стаде и као да се замисли. Ра- 
жали јој се... Ипак, након краће почивке, осоколи се мало, 
охрабри саму себе, па јој приступи и немилосно продрма 
за раме. Ј 

— Устај!... · 

Јованка се прену. пробуди. Протре очи, прокомеша 
голим раменима, зијевну. Затим, преврнувши се на другу 
страну, као да опет хтједе заспати. 

— Устани! — подвикну ЈЂубица јаче и опет је гурну. 
— Доста си спавгла !.. 

— Молим 2 — промуца Јованка буновно, купећи сеи 
увијајући. 

— Имам да се објасним с тобом.. Одмах !... 

Јованка се, протежући, придиже, и, придржавајући се 
за зид, сједе на постељи. 

— Шта има» –— запита отегнуто, пребацујући косу преко 
рамена. 

ЈЉубица сједе поред ње, на постељу. Грицкајући нокат 
на малом прсту и гледајући некуд у страну, оштро запита: 

— Ти ми не рече отворено: воли ли те он2.. 

— Хихи... 

Јованка се брзо сакри за чаршаф и поче се смијати. 

— Кажи! 

Јованка не одговори. 

= Реци!... 

И, исправивши се, опружи обје руке према њој: 

— Реци, молим те... 


— Рекла сам већ, — пригушено одговори Јованка и 
опет се засмија. — Шта ћеш више 2... 
— Лажеш!... Лажеш!... Лажеш!... — цикну Љубица злобно, 


и тога часа учини јој се да јој на свијету нико мрскији није од 
Јованке. Дође јој да нападне на њу, да је дави, бије, раш- 
чупа. — Он те не може волити!... Не може... — избаци, 
отимајући јој чаршаф из рука. 

Није више била она мирна, хладна, присебна Љубица. 
Помућене, закрвављене очи, блиједи образи који су због 
завјеса, — што их осјенчавале, — изгледали још блеђи, не- 
уређена, неочешљана коса, и пригушен, полупромукао глас, 

одавали су потпуно једну пијану, избезумљену жену која не 
зна шта ради, која је потпуно на се заборавила. Јованка, по- 
гледавши је боље, препаде се и хтједе вриснути. И, као бра- 
нећи се, измичући, грчевитије се ухвати за чаршаф, са жељом 
да се сасвим сакрије, да се огрне њиме. 

— Никад он тебе волио није, нити те волити може, — 
осијече Љубица жешће и раширене прсте поче јој подно- 


сити под очи. — Он сада не може волити!... Не може !.. 
— Али шта је теби 2 — запита Јованка увријеђена и из- 

ненада бризну у плач. — Зар га још и сад волиш2 . Зар га 

нијеси заборавила 2.. . 
— Ја»... 


Тек сада као да се Љубица освијести. Одступи од по. 
стеље, заглади косу и суво избаци: 

— Ја га презирем... 

— Па тражиш, зар, од мене да га презирем и ја» — 
отегну Јованка мекше. — Зашто 2 

— Недостојан је твоје љубави. 

Јованка. одбаци чаршаф, отре сузе, па скрсти руке на 
прсима и, погуривши се, безазлено узвикну : 

— А јесам ли ја достојна њега 2 

— Ја сам ти причала ко је и какав је, — осијече Љу- 
бица сурово, закопчавајући хаљине, — а ти ме нијеси чула. 

— Зато сам чула њега, — мазно одговори Јованка и 
осмјехну се, — а он је лијеп, лијеп !... 
| ЈЂубица одиже кажипрст и рече заповједнички: 

— Више га не смијеш чути... 


— Слушаћу сваки дан, — одлучно одговори Јованка и 
узви гаравим обрвама. — Сваки дан! 
– Нећеш !... 


Спустивши мало глас, додаде развлачећи: 

— Он те не воли.. Никако... И ја, желећи ти добро, за- 
брањујем ти састајање с њиме... 

— Забрањујеш 2... 

Јованка прасну у смијех, преви се. 

— Ко мени може забранити 7... Ја нећу тутора !... 

— Видићемо. 

Љубица, ударивши ногом о тле, нагло изађе из собе и 
закључа врата. 

— Не смијеш никуд ни излазити, — довикну с поља. — 
Треба те казнити као дијете !... 

Јованка погледа око себе, устаде с постеље и, притр- 
чавши вратима поче лупати, ударати. Видећи да брава не 
попушта опет се врати и, онако гола, у самој кошуљи, поче 
табати по соби, тумарати, као поплашена птица у кавезу. 
Дође јој и да виче, и да заплаче, и да запомаже у исти мах... 
Хтједе да отвори прозор, да искочи на авлију... Хитно од- 
гурнувши завјесу, прислони чело уз стакло и погледа даље... 
Опази само Марију . Румена, весела, ведра напунила широку 
бошчу кукурузом, па залијевајући читаву авлију јасним и звон- 
ким смијехом, прегрштима га баца на све стране, међу голу- 
бове и кокоши, које, са нечувеном грајом, оптрчавају, узли: 
јећу око ње. Један омален голуб спустио јој се на главу, други 
слетио на раме, трећи се раширио на руци којом је придр- 
жавала бошчу, па гугућу и, као хладећи је, размахују кри: 
лима, док се она све јаче и гласније смије и све живље и 
живље разбацује кукуруз око себе. 

Јованка цикну и као да се нечег досјети. Брже отшкрину 
прозор, и стидљиво покривајући обнажене прси својим ру- 
жичастим рукама, позва је шапатом... 

Марија !... 

— Молим 2... 

Отпочинувши мало, Марија погледа на прозор. 

— Ста зелите 7... 

— Немојте ићи!... Причекајте!... ел ања ме нешто)!... 

Па се брзо врати и сједе за сто. Из књиге, која јој 
прва дошла под руку истрже, — да изгледа потпуно шам: 
нички, — један изгужван листић, исправи га, подреза. Затим, 
узевши оловку, — на мастило није хтјела ни погледати, — и, 
не размишљајући много, хитно написа: 


Сад осјећам како прогоне џ како се свеше некоме који 
хоће да има своју вољу. Зашворили су ме у собу данас само 
зашо да се више не бих састајала с вама... Не мари!... Јав- 


љаћу вам се макар и овако. 
ЈОВАНКА. 


Прочита шта је написала и сави хартију. И дође јој да се 
из гласа засмије... Макар и затворили, доскочила им је ипак... 
Сад је сама себи изгледала некако одважнија, храбрија, јача... 

Необично задовољство обузе је што је, и нехотице, постала 
слична многим јунакињама из прочитаних романа. Сваку су 
мучили и кињили због велике и страсне љубави, па су ипак, 
на крају, све побјеђивале и успијевале... Зар неће овога пута 
побиједити и она 2... Неће ли и њезин витез дотрчати да је 
избави 2... 

Опет приступи прозору м, пажљиво се обзирући да ко 
не гледа, прстом домами Марију и баци јој хартију. 

— Носите то господину Поповићу, — рече шапатом, 
плашљиво гледајући како се вјетар игра са хартијом и како ко- 
витла њоме изнад Маријине главе. — И немојте да вас опазе. 

Марија поскочи, вјешто ухвати хартију и објешењачки, 
лукаво намигнувши, сакри је под бошчу. Климну главом у 
знак да је разумјела и, окренувши се брзо, на пети, оде, 
отрча... Јованка опет погледа унаоколо, затвори прозор и 
поново се врати постељи... 

Младен је сједио у дну баште, на трави, опкољен паш- 
чадима и дјецом којој је правио свирале, кад се појави 
Марија. Зајапурена, задихана. поплашена, лако поскочи до 
њега и баци хартију у крило. Опет отрча. 

— Шта ли је овог — лијено запита он, па одгурнувши. 
свирале, дохвати хартију и поче размотавати. Прочита. 

— Хм, — прогунђа немарно, отпрснувши. Па, узевши 
га између два прста, као са неком насладом, поцијепа писмо 
и надалеко око себе разбаца парчад, „која, попут снијежних 
пахуљица, почеше лепршати и повијати се у вазлуху. Затим 
опет прихвати за свирале и поправи једну. 

— А зар сам ја разбојник, па да забрањују некоме са- 
стајање са мномр — изненада, као досјетивши се, запита сам 
себе, и, протежући се, с натегом устаде. — Зар сам отрован2.. 

Поправи мало шешир, накриви га и пође Ни сам није 
знао куда ће окренути. Два пута је застајкивао и као разми- 
шљао: на коју ће страну 2... Напошљетку одмахну руком, 
окрену се и пође право према началничкој канцеларији. 

Затекао га је сама. Сједио је на столици миран, безбри- 
жан, задовољан, са заваљеном главом унатраг и, пјевуцкајући, 
разгонио колутове дима који се извијали из танке, са позла- 
ћеним врхом, цигаре. Опазивши Младена нагло се исправи, 
подави ноге под столицу, и, на силу се правећи љубазан, 
избаци : 

— О мило ми је... мило ми је... Дакле ипак... 

— Немој се, молим те, измотавати, — прекиде га Мла- 
ден осорно, сједајући на столицу према њему. — Ја сам дошао 
да се озбиљно разговоримо, ако се уопште може озбиљно 
разговарати с тобом.. 

— Ја се, опет, необично радујем што си се и ти заже- 
лио озбиљна разговора, — дочека началник попијевајући, па 
и њега понуди цигаром. — Хвала Богу !... 

Младан спусти шешир поред себе, заглади косу руком 
и, не примајући цигару, запита набусито: 

— Зашто си забранио сестри да се састаје са мном 7... 

-– Ја... 

Началник устаде и збуњено се поче освртати као да 
тражи нешто. 

— И због тога је, зар, затворио као сужња у тамницу... 


— Али... — замуца началник једнако се осврћући, — то... 
— Не знам како бих управо назвао такав поступак, 
окреса Младен немилосно. — Јесмо ли Африкандери, шта 


ли СМО >... 

Началник пође према њему, погледа га и, као досје- 
тивши се, хладно одговори: 

— Нико нема права да се мијеша у моје породичне 
ствари.. 

— Али ја имам права, — дочека Младен дрско и удари 
се по кољену, — јер је то учињено ради мене... 

— Свеједно... Нијесам дужан да ти полажем рачун... 

И, окренувши му леђа, началник оде прозору и прстом 
поче шарати по замагљеним стаклима. 

А то Младена потпуно раздражи. Диже се са столице, 
коракну, и, избацивши десну ногу напријед, узвикну пријетећи: 

— Нијесам ја човјек твоје врсте да је опасно са мном 
састајати се. 

Началник не одговори. 

— ИМ ја не могу дозволити да због мене, ни крива ни 
дужна, пати једна честита дјевојка. 

Началник одиже главу и опет поче пјевуцати. 

— Ја отворено захтијевам да је не мучите !... Ја... 

Началник искриви главу и подругљиво се осмјехну: 

Ти захтијеваш> — запита мукло, са пуно омалова- 

жавања. — 712... 

И, уневши му се у лице отегну презриво : 

— А ко си ти2.. 

Младен се изви, одиже руку, измахну.. Ипак, савла- 
давши се, одступи мало, опусти руку низ бедру и јетко, па: 
косно окреса: | 

— Знаш лобро ко сам, а познаћеш ме још боље !... 

Па, прихвативши за штекавицу на вратима, додаде јаче: 

— ИМ кућу ћу ти разорити и ослободићу дјевојку !... 
Отећу је !... 

Снажно залупнувши вратима оде из канцеларије. Начал- 
ник набра обрве, прогунђа нешто, и, запаливши нову цигару, 
опет се узвали на столици... 


Х 


Док јој началник причао о свом разговору са Младеном, 
ЈЉубица је немирно чупкала крај од завјесе и грицкала нокат 
на маломе прсту. Два-три пута је само дизала главу и нијемо 
га гледала својим крупним, овлаженим очима, као тражећи 
да понови поједине ријечи, да их објасни. Кад је све свршио, 
она прошета по соби и суво, промукло запита: 

— Па шта сад мислиш 7 

— Шта мислим — нехајно одговори он и слегну ра: 
менима. — Зар. се може неко плашити од Младенових при- 
јетња 2 

— Али она га воли! 

— За кратко вријеме. Чим га боље упозна, неће га 
волити. 

Љубица лагано задрхта. Узе са стола чашу воде и 
искапи је. 

— А ако је отме2 — запита мирније, савлађујући се. — 
Шта тада 2.. 

— Он то неће учинити, — одговори началник хладно. 

— За инат он ће све учинити |. 

Началник погледа на своје прстење и поче их чистити. 

— А шта је са Милојевићем 2 — запита као узгред, при- 
сјећајући се. — 3 р је на њега заборавила 2 

— Милојевић је једна велика нула, — јетко дочека ЈЂу- 
бица, и одмах се могло познати да је и сама размишљала о 
њему. — Зар се он код дјевојака може успоређивати са Мла- 
деном 2... 

— А ако би удесили да је сад запроси 2 — нагласи на- 
чалник јаче. 

— Она би га одбила. 

— Вјерујеш 7... 

Он као с муком устаде и, спустивши јој руку на раме, 
одлучно рече: 

— Ту је нећемо много ни питати. 

— А ако одбјегне 2... 

— Не бој се !... 

Узе јој главу међу руке и пољуби је у чело. Затим, из: 
махнувши главом као да поздравља, окрену се, оде... 

Остаде. сама. Неколико минута гледала је према вра- 
тима куда је отишао и као да је хтјела још нешто казати. 
Затим се врати, сједе крај стола и објема рукама подуприје 
главу. Има часова кад човјек изгледа најзамишљенији, а кад 
у ствари не мисли ништа. Ни она, у овом тренутку, нити је 
што мислила нити је могла мислити. У глави јој је зујало, 
врило, пиштало; ситне некакве пјеге као безбројни ројеви 
мушица колутале јој се испред очију; трепавице се, каткада, 
саме склапале и, изненада, нагло, отварале се опет, шириле 
се... Поново узе чашу воде и напи се. 

— А ако му сдбјегне2 Ако је отме 7... — запита сама 
себе и брзо устаде. Погледа унаоколо као да тражи некога. 
Хитно отвори врата, на прстима дође до собе Јованкине, 
ослухну. Нешто је шуштало унутра, у соби, комешало се. 
Провири кроз кључаницу. Опази Јованку како се нагла, по- 
гурила се над некаквим хартијама и пише нешто, пише. Лице 
јој ведро, свијетло; око усана игра осмијех... 

— Шта пише 2... 

Ухвати за штекавицу и хтједе да отвори врата, да је 
изненади. „Сакриће“ као да јој шапну неко. 

— Неће му отићи !... Неће !... 

Готово шиштећи прошапта и попријети према соби: 

— Неће !... 

Па одступи од врата и опет пође. Дошавши до степе- 
ница, ни сама не знајући зашто, спусти се низа њих и крену 
према башти. Мирис расцвјетана цвијећа надахну је, вјетар 
јој се заигра косом. Као освјеживши се мало, пође даље трга- 
јући гранчице и стружући папучама по ситном, шареном пи- 


јеску, који јој хрштао под ногама. Сађе, спусти се у дно 








сва А ата 

баште. Ту, прикупивши „шлафрок,“ сједе на траву и, жваћући 
отргнуто лишће, гледаше унаоколо једним широким, тупим, 
безизразним погледом. 

Сва се стрекну кад изненада, иза ограде, истрча једно 
керче, малено, ситно, кудраво, са оклемпљеним ушима и за- 
коврченим репом, и, ситно жевкајући, поче облијетати око 
ње. Диже руку да га удари, отјера. Тада, одједном, као да 
јој се ражала за њим. Нагло га узе у наручје и, милујући, 
поче стезата, привијати на прси. 

— Како сте милостиви према пашчадима, а како неми- 
лостиви према људима, — узвикну неко са стране и, иза 
ограде, кроз лишће и цвијеће лехандерово, провири блиједа, 
чупава глава Младенова. — Ко вас не познаје, скупо би вас 
платио |... 

— Шта 2... Зар ваше 7... — избаци Љубица поплашено 
и хитно одбаци керче, које жалосно цијучући одлети у страну. 
— Опростите !.. — Нијесам знала... 

— Ипак сте се промијенили, — осијече Младен јетко, 


старајући се да је што јаче пецне. — Керче сте пажљивије 
одбацили него мене... 


— Тхе... Како ко заслужује |... 

Неко вријеме стајали су обоје ћутећи. Она је ударала 
папучицом по пијеску и као шарала нешто; он је, држећи 
се за ограду, овјенчан расцвјетаним лехачдером, прождирао 
погледом. Ћутали су обоје, а ни једно нити је хтјело нити 
могло да се макне, да оде одатле. | 

— Смишљате ли какву нову муку којој ће те подврћи 
вашу симпатичну заовицу 2 — запита он пакосно, након по- 
дуже почивке. -— Чујем да сте у томе ненадмашни. 

Она скупи усне. поблиједи. 

— Никаква мука не би јој била страшна колико би било 
страшно ближе познанство с вама, — одговори му полу- 
гласно, прибирајући се. 

— Не бих рекао да то и из искуства знате, госпођо... 

— 0.. 

Љубица поносно узви главом и хладно одговори: 

— Ја је волим и хоћу да је спасем... Могу је спасти само 
ако јој забраним састајање с вама... 

— А ако је ја волимр — отегну Младен лукаво и поче 
њихати лехандером. — Шта може тада бити7.. 


~ 

— Ви> 

Љубици узви једним раменом и брзо осијече: 

— Ви никога не можете волети ! 

— Али ако волим 2... ; 

Некако поплашено, збуњено погледа она унаоколо. Не 
опазивши никога, пође према Младену и рече убрзано : 

— Најбоље ће бити ако се ја и ви о том озбиљно раз- 
говоримо... Господине Поповићу, пођите за мном !... 

— За вама 2... у вашу. кућу 2... 

И зачуђен, узбуђен провири он кроз лехандер, а раза- 
сута кудрава коса лепршала му се по танким гранама, око 
главе. 

— За љубав тој дјевојци, морамо се разговарати... 

Она га погледа њежно, молећи. 

— Молим вас... 

Дохвативши се за ограду, он се преви и снажно затресе 
њоме. Прескочи. И паде, клекну пред Љубицу. 

— Ево ме на кољенима! — узвикну весело, отресајући 
траву са хаљина. — Изгледам као какав сентиментални љу“- 
бавник !... | 

— Ја никад нијесам волила сентименталне љубавнике, 
измичући се добаци она. 

— Зато сте, сигурно, и изабрали господина барона 2... 

Састави обрве, напући усне и не хтједе му одговорити. 
Он се диже и, нехотице се дотјерујући и уређујући, пође 
за њом. 

— Сад ми кажите искрено и отворено: волите ли Јо: 
ванку 2 — запита она јаче, пошто су уљегли у собу и стали 
једно према другоме, лице у лице. — Гледајте ми право у 
очи и кажите истину !.. | 

— Гледајући у ваше очи, не може се говорити истина, 
— ватрено избаци он, исправљајући се. 

— А ви гледајте куд хоћете.. Само реците ! 

— Искрено г.. 

— Искрено !... 

— Ха.. А јесте ли ви када били искрени 2... 

Она му се примаче и лагано га удари по образу. 

— Говорите !... 

Он је погледа дрско, дражећи. 

—- А ако и опет кажем да волим 2... 

— Волите 2... 

–—- Волим... 

Она издиже руке као да зове у помоћ и опружи их 
према њеиу. 

— И хоћете да буде ваша 7 — готово цикну. 

— Тхе... Хтио бих... 

— Неће! — узвикну она јаче, а сва се усплахирила, па 
дрхће, стрепи, ломи се, кида. — Неће никада !... 

И изнемогла, малаксала спусти се на столицу. Мале, 
румене, ноздрве шириле јој се сад више него икада поцрве- 
ниле ; преко блиједих образа прелијевало се све јаче руме- 
нило ; бујна, једра прса дизала јој се, надимала непрестано. 
Рука, коју је спустила на кољено, још и сада је дрхтала, 
тресла се, а везена јој папучица при крају остала ситно, 
ситно клепетала... 

— Неће... Неће !... Неће!.. — понови неколико пута 
болно, изнемогло, као да за себе говори. Затим, погледавши 
Младена, оснажи се опет и готово заповједнички окреса: 

— Кажи да неће !... Реци !... 


— А зашто не бих2 —- одговори он пркосно, са необич- 
ном насладом гледајући је како се мучи. — Зар бих био 
ружан младожења 2... | 

— Не смије она... Не може... — готово јаукну Љубица, 
грчећи се на столици и увијајући, — јер те је и сад волим, 
несрећниче !... 


Младен, са раширеним очима, тупо и бесвјесно је по- 
гледа испод неуређених бичева. Сав се нагео према њој, пре- 
вио се, и као да је очекивао да ће још нешто рећи, по- 


НОВИТИ... ' 
— Ја те волим... ја... ја... ја, — задихано, испресијецано 


убрза она, пружајући бијеле, пуначке руке да га ухвати, 
обгрли. — Нико те волис није... нико те волити не може као 


ја... тиранине !... 

Нијемо, без ријечи, спусти се он, стропошта преда њу 
а чупава му глава клону у крило њезино. И сав се скупи, 
стресе, проплака. Проплака и она, загрливши га и спушта- 
јући му усне на блиједо, високо чело. Јецајући поче га 
љубити 2... 

— Како си икад могао и помислити да те не волим 2... 

— Како си икада и могла поћи другоме >... 

Дугим једним пољупцем зауставише даље даље пре. 
коре. У томе часу сувишне су им биле ма какве ријечи. 
Силна, велика љубав, у својим најљепшим тренутцима, и јест 
увијек нијема : њојзи су ријечи непотребне. 

(Наставиће се.) 


СВЕТОЗАР ЋОРОВИЋ. 


СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(5) 
ПЕТА ПОЈАВА. 


Спрано, ЛЕ БрЕ, затим вратар. 


СИРАНО. 
Ево, све је на асталу ! 

(Седне за сто и спусти половину макароне). 

Јело !... 
(Спусти чашу воде). 

Пиће !... 
(Спусти зрно грожђа). 
Воће !... Ал' ће да се једе ! 

Гладан сам ко хала!.. 

(Ле Бреу). 


Шта ми рећи хтеде» 
(Једући). 


— Дакле2 
Ле БРЕ. 
Ове хуље толико те љуте, 
Да се бојим да ти ум већ не помуте ! 
Иди па запитај разборите људе 
О испаду твоме како опи суде! 


СирАНО. 
(Довршујући макарону). 
Славно !... 
Ле БрРЕ. 
Кардиналу... 
СирАНО. 
(Задовољно). 


Зар је и он био 

Ле БРЕ. 
Изгледа... 
СирАНО. 
Не, њему испад мој је мио! 
ЛЕ Бре. 
ДОГ 2. 
СирАНО. 


Он пише. Зато и ужива крадом 
Кад се неко титра са туђим комадом ! 


Ле БРЕ. 
Ти душмане ствараш као из рукава ! 


(СИРАНО. 


(Убаци у уста зрно од грожђа). 


Кол ко сам вгчерас навукао глава > 
Ле БрЕ. 
Педесет, без жена ! 
Сирано. 
То суг 


Ле БРЕ. 
Од Валвера, 


Гиш, Монфлери, Баро, затим из партера... 


Сирано. 
Доста, јер и ово сувише ми годи ! 

Ле БрРЕ. 
Али знаш ли куда такав начин води 2 
— Шта је принцип теби 


СирАНО. 


Вртех се без плана; 


На вољи ми беху разни сваког дана; 
Ја изабрах... 

Ле БРЕ. 

Који 2 
СирАно. 
Нема равног њему: 

Узвишен да будем за све и у свему !... 

Ле БРЕ. 


(Слежући раменима). 
Лепо !... Сад ми реци разлог мржње твоје 
Према Монфлериу, али прави! 

Сирано. 
(У стане). 
То је 
Што тај глупак, коме напет трбух крати 
Да свој рођен пупак прстима дохвати, 
Замишља још да је опасан по жене, 
Па очима жабљим страсно у њих блене !... 
— Ја га силно мрзим од једне вечери, 
Кад се гад тај дрзну њу да оком мери ! 
Чини ми се гледах где љигава глиста 
Мили преко једног лепог свежег листа !... 
Ле БрЕ. 
(Забезекнуто). 
Како 2 Је л могућег 


Сирано. ~ 
(Са горким осмејком). 


Да ми срце пати 2... 
(Промењеним гласом, озбиљно). 


Да! Ја волим !... 
Ле БРЕ. 
Коју 2 Може ли се знати 


(СИРАНО. 
Да сним чак и ружна жена да ме воли, 
Смета ми нос што се свуд први помоли 


За четврт пре мене! — Ипак, не застрепих 
Да изберем — бедник! —- најлепшу од лепих |... 
Ле БРЕ. 
Најлепшу 2 
Е СирАНО. 


Ниједна од свих женских глава 
Није тако сјајна, нежна... 
(Утучено). 
..тако плава !... 
Ле БРЕ. 
Која је то жена 2 


Сирано. 

Створ што мозак мути, 
Бесвесно убија! Она и не слути 
Колико је дивна! Тако лепа није 
Ни ружа у којој љубав замке крије ! 

Њен осмејак мора сваког да очара, | 
(Она ни из чега савршенство ствара: | 
, На божанство личи кретање јој свако. | 
Венеро, у шкољку ти не стајеш тако, | 
Ни теби, Дијано, ход није ни близу, | 
К'о њен што је, кад се шета по Паризу !... | 
ЛЕ БРЕ. 
До ђавола ! То је... | 
СирАНО. | 
Сад знаш, ваљда, која 2 | 
Ле БРЕ. ; 
Магдалена Робен 2 | 
Сирано. | 
Да ! | 
Ле БРЕ. 
Рођака твоја > 
СирАНО. 
Роксана ! 
ЛЕ БрЕ. 


Што кријеш2 Буди сад бар смео 
Па јој признај ! Ето, сам је случај хтео 
Да ти славу види ! 


СирАНО. 


Погледај па кажи 
Чудовиште ово шта може да тражи 
Што да се заносим 2... Каткад, у самоћи, 
Мене свали туга, па у плавој ноћи 
Уђем у врт неки. Мирис се разлива, 
Ја носину ову пустим да ужива, 
Удишући април... А кад месец сине, 
И каваљер неки поред мене мине, 
С каквом женом, руку стиснувши у њену, — 
Ја сањам! Ах, како слатко у том трену 
Стиснуо бих и ја руку каквој жени, 
Кад би таква срећа била дата мени! 
И сав се занесем... Ал тренутка тога 
Угледам на зиду сенку носа свога !... 

Ле БРЕ. 
(Дирнуто). 
Пријатељу !... 
СирАно. 


Такав час ми тешко пада ! 
Осамљен и ружан... 


Ле БРЕ. 
(Живо, зграбивши га за руку). 
Да не плачеш тада > 


Сирано. 
Ах, не, никад! Пре ће главе да ме стане, 
Него што ће суза на мој нос да кане ! 
Никад нећу дати, догод владам собом, 
Да ми се помеша са овом ругобом 
Божански чар суза !... Шта на свету буди 
Узвишеност већу, но суза у људи!.. 
— И ја у грех већи не бих мого пасти, 
Но да једну сузу подсмех обешчасти !... 


Ле Бре. 
Немој да си тужан !... Љубав то не пита |... 


СирАНО. 
(Тресући главом). 


Волим Береницу, личим ли на Тита 2 
Волим Клеопатру, да л сам Цезар, реци 2 


Ле БРЕ. 


Ал' дух, храброст твоја !... Ево, и сам стеци 
Уверења за то: она мала не би, 
Да си ружан тако, никад пришла теби ! 


СирАНО. 
(Потресено). 


Да!.. 
Ле БрРЕ. 
Нит' би ти дала да бираш од јела !... 
— И сама Роксана, за време дуела, 
Била је сва бледа ! 
СирАНО. 
Бледа 7 

Ле Бре. 
Бледа, веруј мени ! 


Дух и срце су јој тобом опијени! 
Приђи... 
Сирано. 
Шта 2 Да ми се још у нос насмене г 
— Само тог се плашим !... 


ВРАТАР. 


(Улази, Сирану). 
Траже вас... 


СИРАНО. 


(Спазивши дружбеницу Роксанину, усплахирено). 


А!.. Њене 


Дружбенице ево ! 


ШЕСТА ПОЈАВА. 


Спрано, Ле Бре, дружбеница. 


ДРУЖБЕНИЦА. 
(Поклони се дубоко Сирану). 
Молим где се може 
Храбри рођак наћи 
СирАНО. 


(Збуњено). 
Ја > 


ДРУЖБЕНИЦА. 


(Са реверансом). 
Ви. Кришом. 


СирРАНО. 
(Посрћући). 

Боже !... 
ДРУЖБЕНИЦА. 


(Опет са реверансом). 
Важне ће се ствари с вама да говоре. 


Сирано. 
(Као горе). 
Боже !... 


ДРУЖБЕНИЦА. 
Ићи ће се сутра, још пре зоре, 
У цркву. 

СирАно. 
(Ослањајући се на Ле Бреа). 
Ах, Боже !.. 
ДРУЖБЕНИЦА. 


Око седам сати 
Где ћете ви бити> 





Сирано. + 
(Залуђено). | 
Гле 
ДРУЖБЕНИЦА. 
Брзо ! 
(СИРАНО. 
Нек' сврати... 
ДРУЖБЕНИЦА. 
Где#2.. 
СирАНО. 
(Збуњено). 


Колачар Рагно .. Ту... 
ДРУЖБЕНИЦА. 
Улица која 2 
РАЈА СираАно. 
Сент-Оноре... Боже, та збуњеност моја !.. 


ДРУЖБЕНИЦА. 
(Одлазећи). 


Тачно седам сати! 
СирРАНО. 
Да, кад она жели! 
(Дружбеница оде). 


СЕДМА ПОЈАВА. 


Сирано, ЛЕ БрЕ, затим глумци, глумице, Кижи, БРИСАЈ, ЛињиЕР, вратар, 


свирачи. 
СирАНО. 
(Падне на руке Ле Бреу). 
Ја! .. Састанак“: 
Ле БРЕ. 
Више ниси тужан, је ли> 
СирАНО. 


Зна да живим !... 


а дни 

Ле БРЕ. 
Мир сад! 
СирАНО. 


(Ван себе). 
Луд сам и сав горим !... 


Са читавом војском хоћу да се борим ! 
Ја сад десет срца, дваест руку носим; 
Не кепеце, хоћу... 
(Узвикне громко). 
| ..џинове да косим !... је 
(У томе тренутку на позорници, у дну, виде се сенке глумаца и глу- 
мица како се крећу, шапућући: проба почиње. Свирачи су поново зау- 
зели своја места). 
ЈЕДАН ГЛАС. 
(Са позорнице). 
Еј, пст !... Мир, ви тамо, сад се држи проба !... 
Сирано. 
(Смејући се). 
Хајд !... 
(Пође натраг. Кроз велика врата, у дну, улазе Кижи, Брисај, више 
официра, придржавајући Лињиера, који је трештен пијан). 
Кижи. - 
Сирано ! Рој 
Сирано. 
Шта је> 
Кижи. 
Гле, у ово доба 
Ког ти водим! 


СирАНО. 
(Познавши Лињиера). 
Откуд сад та стара тица 2 


Кижи. 
Тебе тражи ! 
БРИСАЈ. 
Стра' га! 
СИРАНО. 
Што 2 
ЛИЊИЕР. 
(Промуклим гласом, показујући му једну сасвим изгужвану це- 


дуљицу). 
Та цедуљица... 


Сто њих вребају ме... због мојих стихова... 


И 

Код капије Нелске... Испод твога крова... 
Допусти да ноћим... Ту се ја не бојим... 


СИрАНО. 
Сто 2... Ноћићеш зато баш под кровом својим !... 


ЛИЊИЕР. | 
(Уплашено). | 


Ал' 
Сирано. 
(Страшним гласом, показујући му запаљену лампу, коју вратар 
љуља у руци, радознало посматрајући ову сцену). 
Узми ту лампу !... 
(Лињиер брзо зграби лампу). 
И не смеш се крити ! 


Вечерас ћу теби /а покривач бити ! 
(Официрима). 
Будите сведоци !... 
Кижи. 
Ал' сто њих се скрише! 


Сирано. 
То је мало! Ноћас треба ми још више !!... 


(Глумци и глумице, у разним костимима, силазе са позорнице и 
прилазе к њима). 


ЛЕ БРЕ. 
Страшно !... Ко за такву... 

СирАНО. 

Ћути ! 
Ле БРЕ. 
.„„пијаницу мари ! 
Сирано. 
(Тапшући Лињиера по рамену), 

Да, али то буре, тај ракијаш стари, 
Учини по каткад изврсну ствар коју: 
Једанпут, у цркви спазив драгу своју 
Где замаче прст у освећену воду, 
Он, тај водомрзац, улучи тад згоду 
И искапи до дна то знамење свето ! 


ЈЕДНА ГЛУМИЦА. 
(У костиму субрете). 


То је дивно !... 
Сирано. 
Зар не, ви, лепа субрето > 

ГЛУМИЦА. 
(Осталима). 


Што прете сто људи том јадном поети 2 


Сирано. 
Напред !... 
(Официрима). 
Вашу помоћ, ма шта да ми прети, 
Не тражим ! 


ДРУГА ГЛУМИЦА. 
(Скочивши са позорнице). 
И ја ћу! 
СирАНО. 
Напред !... 


ТРЕЋА ГЛУМИЦА. 
(Скочевши такође са позорнице, једном старом глумцу). 
Хајд, Касандре 
СирАНО. 


Пођите сад напред, Докторе, Леандре, 
Изабело, сложно сви сад за мном скупа, 

К'о шарена каква позоришна трупа ! 

С драмом шпанском нек' се здружи ово вече 
Талијанска шала, и док борба тече 

Нек" прапорци ваши весело зазвоне:!... 


СВЕ ЖЕНЕ. 
(Скачући ед радости). 
Шал !... Огртач !... 
Сирано. 
(Свирачима). 


Нек' вам рука сад не клоне !... 
(Свирачи се придруже поворци која се образује. Са позорнице узи- 
мају се запаљене лампе и поделе. Цела поворка добије изглед бакљаде). 
Напред сви сад!.. Глумци, официри, жене, 
Ал' преда се најпре... 


(Стане испред њих). . 
у ..пустићете мене, 


Самог, с перјаницом коју слава вије, — 
Сципион Назика ништа био није !... 

Ни откуд ми помоћ не сме бити дата !... 

— Један! Два! Вратару, отвори нам врата !... 


(Вратар отвори обадва крила на вратима. Види се један живописан 
крај старога Париза, обасјан месечином). 








о - 7 

Париз !... Око њега ноћ и магла сива; 

Низ кровове плаве месец се разлива... · 
Дивна позорница !... А тамо далеко, 

Сена, к'о чаробно огледало неко, 

Трепти испод лађа... Лепше сцене нема !... 
— А сад да гледате комад што се спрема ! 


Сви. 
На капију Нелску ! 


(СиРАНО. 
(Стојећи на прагу). 
Напред !... 

(Пре поласка окрене се субрети). 

Драго дете, 
Питаш што песнику оном сшо њих прете 2 
Пријатељ је мени, — жељни су му крви! 

(Извуче мач). 

На капију Нелску !... За мном. ја ћу први !... 

(Оде. Поворка, — Лињиер, на челу, посрћући, глумице руку под 
руку с официрима, глумци скакућући, — пође за њим у мрак, уз свирку 
свирача и жмираву светлост лампи). 

(ЗАВЕСА). 





(Наставиће се.) 
Едмон РОСТАН, 


(С француског превео Милан Димовић). 


МРШАВА МАЧКА. 
6) 4 
МИ | 
После другог неуспеха, Годе-Латерас врло заузет јавним | 
пословима, јако занемари свога ученика. Реми, који се уте- | 
шио што не виђа свога наставника, одлазио је у Лабанов 
атеље да црта. Неупоредиви вајар, пронашавши на зиду кеја 
Малаке песме Колардоа, би испуњен дивљењем. 
— Колардо је највећи међу француским песницима, го- 
ворио је он. 
Док је тешка врућина притискивала варош од каменаи 
асфалта, моралист Бранши био је оденут у дебео горњи капут 
са дугим длакама, због чега је, по речима својих пријатеља, 

личио на Скита покривеног животињском кожом. Мисао о 
жени није напуштала његов дух и расположење му никад 
није било тако крвожедно. Није више имао онај стари апе. 
тит којим је јео свакога дана један хлепчић од пет пара. 
Али, под тим густим руном њега је сагоревала неутољива 
жеђ. Једнога дана кад је Реми по стоти пут, под Лабановим 
руководством, прецртавао лонац за воду који су зими став- 
љали на пећ у атељеу, моралист Бранши дочепа модел-суд и 
оде да га напуни на чесми. Кад се Бранши поврати влажна 
носа и браде низ коју је цурила вода, млади Креолац баци 
на њега прикривен поглед који је нешто обећавао. Бранши 
је призивао муњу и жудио за северцем. Из најлепших Лаба- 
нових књига цепао је листове да на њима исписује мрачне и 
ужасне мисли. Олуја с пљуском освежи варош и олабави 
нерве моралиста. 

Време је протекло ; време је повратило змајеве по узне- 
миреном септембарском небу, маглу по октобарским хоризон- 
тима, пећи са печеним кестеновима пред вратима винарских 
трговаца, поморанџе у ручним колицима, чаробну лампу на 
Савојчевим леђима и, под крововима белим од снега, у топ- 
лим трпезаријама, пару од печених гусака, о Божићу, о Новој 
Години, о Богојављењу. Али време није изменило срце Бран- 
шиово. 

На Богојављење, око четири часа, пролазећи са песни. 
ком Дионом преко трга Сен-Силпис, Реми баци поглед на 
ледене сталактите који су упола покривали четири камена 
епископа и воду смрзнуту под њиховим нога у студенцу. Он 
протрља руке и рече уз крупан смеј: 

— О поноћи, овде на тргу, неће бити топло. 

Затим су поразговаралм, Реми са грубом радошћу, а 
Дион са префињеним задовољством, о неком писму које су 
послали по једном носачу, и нису се умарали наводећи му 
почетак : „Ви сте мрки, а ја сам плава; ви сте јаки, а ја сам 
слаба. Ја вас разумем и волим вас“. Зацело су била сковали 
какву одвратну мистификацију којом су били задовољни и 
горди. 

Те вечери Бранши је вечерао код Мршаве Мачке са 
Мерсјеом који је старио и чије је смањено лице ишчезавало 
испод наочара, са Лабаном који је од осам дана био јако 
заузет једном књигом о учтивости у ХУП веку, са песником 

Дионом и Сент-Лисиом. Виргинија им изнесе супу од купуса. 
силнога мириса. Филозоф Бранши одгурну тањир из кога се. 


дизала пара који му је Лабан пружио. Та тешка храна њега 
би угушила, рече он. Лабан, дакле, није имао ни најмање 
појма о начину исхране својственом одабраним природама 

Један носач уђе, затражи господина Браншиа и предаде 
му писмо које је мирисало на перунику и на чијој је куверти, 
нежно сиве боје, био ударен плав монограм. Док је фило: 
зоф читао, многобројни дрхтаји пројуривали су његовим по- 
кретним носом. Најзад, метну писмо у џеп свога капута (фрака 
који му је Лабан био дао) и баци око себе поглед пун тајан- 
ствености. Сва његова сиромашна и узбуњива крв оживе му 
лице ишарано црвеним жилицама. Био је преображен. Нос 
му је изгледао обасјан унутрашњим огњем. Дион је посма- 
трао црвене пруге на својој сервиети. Реми је ножем по соли 
у сланику правио брда и долине и чинио се сав заузет по- 
сматрањем поларних предела у миниатури које је стварао и 
разоравао са ћудљивом свемоћношћу каквог лапонског Је- 
хове. Разговор који је носач прекинуо, млитаво се продужи. 
Само је Лабан имао нешто полета. Врло занет учтивошћу 
ХУП века, он је жалио за Лујем ХМ. 

— Краљ Сунце није вредио колико Цезар Борџија, го: 
ворио је он. Али био је много бољи од Права Човекових и 
„бесмртних начела“. 

Бранши је покаткад турао руку у џеп свога фрака и 
нешто притискивао уза срце. Занесеном дубоким сновима, 
њему се, с времена на време, из натечених и испуцалих усана, 
отимале медене речи о регенерацији човека помоћу љубави. 
Још у једанаест часова диже се да узиђе; доњом страном 
рукава протрља свој прсник, што је од његове стране била 
необична префињеност и неумерен култ своје спољне особе. 

— До виђења сутра! рече му Лабан. 

Али филозоф промрмља неколико тајанствених речи о 
свом могућном ишчезнућу и промаче напоље тако лако, рекао 
би човек да је постао ваздушаст. После неког времена Дион 
и Лабан изиђоше из Мршаве Мачке. 

О поноћи моралист је у балској одећи обилазио око 
Студенца четири епископа. Неколико задоцнелих пролаз- 
ника живо су ишли преко трга. Вода која се била прелила 
из корита замрла се по асфалту, и моралист се клизао при 

сваком кораку. Оштар ветар покретао је крајеве његовог 
фрака. Али као слепи коњ који окреће млин моралист је 
ишао бескрајном ивицом округлог каменог корита. По пу- 
стом тргу, једна млада радница, без сумње задржана каквом 
авантуром, пресецала је ветар живим ходом и чврстим кора- 
ком праве Парижанке. На општинском часовнику изби један 
час, а моралист се још окретао. Само су звонке потпетице 
двојице ноћних чувара једноликим лупкањем реметиле ћу- 
тање ноћи. У један и по филозоф се удаљи да испод фе- 
њера поново прочита намирисано писамце. 

„Ви сте мрки, а ја сам плава. Ви сте јаки, а ја сам слаба; 
ја вас разумем и волим вас. Вечерас, о поноћи, будите на 
тргу Сен-Силпис, око басена“. 

Састанак је био тачно означен. Филозоф опет заузе своју 
кружну стражару. Иње га је покривало диамантским прахом. 
Крајеви његовог фрака, од влаге отежали, висили су. Трг је 
био пуст. Он се још дуго окретао. Затим, преварен, изнурен; 
очајан, клону на једну клупу и оста непомичан са главом 
међу рукама. Кад се поново диже, учини му се да спази 
Диона и Сент-Лисиа како се трчећи губе у мраку улице 
Оноре-Швалије. У његовој болној глави блесну светлост, и 
нос његов уздрхта од гнева. 

Сутра дан, обавијен својим коњским ћебетом, он изјави 
Лабану да ће убити Сент Лисиа. 

— Мени није много стало до мога живота, рече он, али 
ми је још много мање стало до његовог живота. 

Лабан узалуд покуша да га умири. 

За то време Реми, спокојан и без злопамћења, уживао 
је у благој топлоти своје перине и мислио: 

— Мпак би требало једног од ових дана обићи ђене- 
рала Телемака. 


УШ 


Телемак, у платненој капи на глави и опасан белом ке- 
цељом, смешио се, са прага свога дућана, на лепо јутарње 


"сунце које је плавило прашњаву алеју засађену мршавим 


платанима. Изглед му се пружао десно до касарне, одакле 

је допирало трештање труба, и лево до Царевог „круга“, у 

чијој средини се налазио један пједестал који је плакао за 

својом статуом. Широка алеја била је са обе стране ограни- 

чена ниским грађевинама и празним земљиштима по којима 


су се ређале бели кочеви праља. Винске крчме на углу 


улица, које су гледале на необрађену земљу, биле су замр- 


љане црвено-мрком бојом, да би привукле погледе и из да- 


лека изазвале жеђ војника и радника. Све остало, зидови и 


земља било је једнолико сиво. Две куће које су се дизале · 


преко пута Телемакове радње имале су малтерисану фасаду три 
спрата високу, са малим стубићима, овалним прозорима, укра- 
шену бистама по удубљењима, испуцалу, ољуштену, плесниву, 
са окнима закрпљеним округлим хартијама и дроњцима обе- 
шеним по прозорима. Смешане групе деце и паса мицале се 
у прашини. Војници су лагано ишли ка узвишењу, а жене у 
једноставним сукњама носиле су ведра или корпе. 

Дућан Телемаков био је црвено обојен; иза окана један 
комад од говеђих леђа и бифтек били су изложени у чини- 
јама. Телемак је држао за уши једног мртвог зеца и осмеј- 
кивао се. Сјајан емаљ његових косих очију, са стране узди- 
гнутих испупчењем јабучица, блистао се на његовом лицу од 
абоноса, спљоштеног носа и меснатих усана. Још црна вуна 
коврџала му се по глави. Али чело, кога је ћела оголила, 
подизало се забачено и откривало један део лобање, чији је 
врх сачињавао неку врсту кресте. 

Седећи на својим стражњим ногама Мирагоана је са ин- 
тересом посматрала људе, животиње и ствари. Али слободна 
од страсти и мирне душе, она се спокојно грејала на сунцу. 
Понекад, испружајући унапред интелигентну главу, својим 
увијеним језиком лизала је крв усирену на њушци зеца кога 
је Телемак држао за ноге. Затим, задовољена овим деликат- 
ним чулним уживањем, она је поново посматрала алеју, а реп 
јој је покаткад уздрхтао. 

Телемак окрете зечју кожу као рукавицу и, спустивши 
на један мали сто одерану животињу која се сијала у нај- 
лепшим тоновима, он је вешто расече и комађе поређа на 
једну чинију. 

Затим уђе у дућан чија спољна врата су водила у малу 
башту украшену ладњацима. Пошто је врло чисто приправио 
своје јело, он седе, док је шерпења од црвеног бакра певала 
на пећи, и остаде замишљен. Његове очи које су изгледале 
скоро намалане на сасвим новој играчки, нису гледале више 
ни у шта. Телемак је без умње видео нешто друго а не своју 
пећ са четвртастим плочама од фајанса, калајну тезгу и сто- 

лове са мушемом, јер је мрморио неку чудновату, благу песму 
и говорио одсутнима. Најзад, бацивши један поглед на зеца 
који је, како кувари веле, лагано крчкао: 

—- Мирагоана, рече он, чувај дућан. 

Мирагоана управи на њега свој интелигентан поглед и 
приђе каменом прагу, који заузе са изразом важности. Теле- 
мак се попе у једну врло лепу собу, обложену шареном хар- 
тијом по којој се слика лова на дивљег вепра бескрајно по- 
нављала. У тој соби од намештаја био је један орман од 
ораховине, постеља са белим памучним завесама и четири стола, 
и она је служила у исти мах као соба за спавање гостиони- 
чару и трпезарија недељним друштвима Телемак извади из 
ормана један ковчег који метну на сто и опрезно отвори. 
Тај ковчег био је пун ствари увијених у свилене мараме и 
хартије. Он, једно за другим, одви један црвени шал, еполете 
са китњастим ресама, обоце за уши, ј дан крст и једну значку 
непознатог ордена и велики шешир са ширитима на коме се 
сваки од два рога завршавао огромном златном кићанком. 
Кад се та блага распростреше по столу, Телемак их је посма: 
трао својим зачуђеним погледом малога детета, затим на своју 
коврџасту главу метну шешир чије се кићанке затресоше, 
уви се у црвени шал своје жене Оливете, и посматраше се 
у свом малом ручном огледалу. 

Он тада поново преживе свој прошли живот, и поврати 
се времену кад је био ђенерал. Поново виде блесак круни- 
сања Његовог Величанства Фаустина |, плаве огртаче војвода, 
кнежева и грофова, црвене хаљине барона; црно лице царево, 
уоквирено златном круном; Оливету, коју су, у хаљини са 
шлепом, довезли у двоколицама и која је заузела место 
међу госпођама у сред цркве. Све му је било пред очима, 
хиљаде боја хаљина, топовска паљба, војна музика и уз- 
вици: Живео Цар! Затим је видео великолепне светковине 
у царској палати, кад су, под светлошћу свећа и кристалних 
полијелеја, у бесном витлању игара, бели муслински струкови 
пуцали стежући величанствене црне груди госпођа. Он поново 
виде војнике постројене пред његовим очима на голој и свет- 
лој равница. Сви, спремни за битку, показивали су му своје 
оружје. А он, Телемак, с рукама на леђима, као Наполеон са 
бакрореза, пролазио је кроз редове и говорио: 

„Војници, ја сам с вама задовољан !“ 

Затим му се у успомени указаше мрачније слике. Он 
виде догађаје који су убрзали његов пад; кад је у децембру 
1851, са царском свемоћношћу развијајући свој дух плашљи- 
вог и свирепог детета Сулук захтео да зарати са домини- 
канском републиком, Телемак је, на челу своје бригаде, уча- 
ствовао међу послатим трупама којима је заповедао генерал 
Волтер Кастор, гроф од Крављег Острва. У својој прокла- 
мацији војсци Император је био рекао: „Официри, подофи: | 
цири, војници! Људи са Истока, говедари из Санто-Доминга 
бежаће испред вас. Идите“. Пун поверења у речи свога цара, 
ђенерал Телемак, метнувши свој шешир са кићанкама, но- 
сећи на грудима императоров орден и војнички ордена Све- 
тог Фаустина и велику ленту хаитске Почасне Легије, наки- 
ћен ширит"ма, наџиџан, босоног, гордо је ишао на челу црног 
пука, који је представљао претходницу, кад одједном снажан 
плотун изненади га на граници једног воћњака банана. Зачу- 
ђен, разгневљен, запрепашћен, он трупама окрете своје уна- 
кажено лице и узвикну са искреном речитошћу : 

— Цар је исмејао сиромах свет ! 

На те ђенералове речи бригада окрете пете и побеже 
свом брзином. Пустивши у посао опруге својих мајмунских 
мишића ногу и исплазивши језик, Телемак поново заузе место 
на челу трупа, не бринући се о пушкама, шаторима, пакетима 
фишека и сандуцима бисквита остављених на путу. Добивши 
вест о тој војној операцији, Сулук уздрхта свим својим удо- 
вима и, да би себи повратио срчаност, нареди да се ђенерал 
Волтер Кастор пушкара. Издаде заповест да се ухапси ђене- 
рал Телемак, који осам дана остаде сакринен у тропској шуми 
на обали. Француски консул, на молбу лепе госпође Сент- 
Лиси, прими Телемака и даде га пребацити на кров Најаде, 
која се припремала на пут за Марсељ 

При тој успомени Телемак узе израз интелигентног пса 
кога су ишибали, и поново уви крст, еполете и шешир у 
свилене мараме. Он, забринуто, погледа кроз прозор да когод 
није прошао алејом, и, пошто је драгоцени ковчег поново 
метнуо у закључан орман, он сиђе у дућан и нали неколико 
капи воде у мирисну шерпу која је певала. 

Часовник, прикуцан изнад места за тезгом, показивао је 
једанаест часова. Гомила малих мангупчића са замршеним чу- 
перцима и којима су крајеви кошуље вирили кроз рупе на 

панталоницама, у облаку прашине јурну на стаклена врата. 
Оштро кричање дизало се из тог облака. 

Телемак се појави на прагу са једном чинијом за супу 
пуном заосталих комада живине и печене рибе чисто увијених 
у хартије. Мирагоана, пажљива и озбиљна, седећи на прагу, 
са репом који је подрхтавао, надгледала је раздавање. 

Преврћући једно друго, мали народ опседе две ноге Те- 
лемакове, који командова нарочитим тоном кроз нос: 

— На десно, строј се ! 

Онда се деца поређаше у једну линију, са рукама уз 
ноге, испружена врата, очију увећаних од жеље. 

Телемак их разгледаше неко време са веселом озбиљ- 
ношћу, затим : 

— Одговарајте на прозивку, рече он. Број један... број 
два... број три... 

И свакоме је давао његову порцију. Број један, два и 
три побегоше, обема рукама стежући уз трбух свој део уку- 
сних ствари и поједоше га сваки у по једном углу, бацајући 
око себе неповерљиве погледе. 

— Број четири... број пет... број шест... 

Број шест, који је био риђ, одгурну број четири, који је 
_рамао, и чије се пилеће кости откотрљаше у олук. 

Мирагоана наћуљи уши, број четири поново узе своју 
кост, и ђенерал Телемак, пошто је тако по обичају снабдео 
своју војску, врати се пећи. Видевши да је зец добро, он 
извуче из фијоке једну малу дрвену пушку црвено обојену, 
и зовну Мирагоану. Она се приближи оборених ушију, а из- 
гледало је као да хоће да каже: 

— Боже мој! чему све то може служити» Не ваља што 
узалуд живот чинимо сложенијим; ја никако задовољство не 
осећам да вршим обуку. Али пристајем на то да бих била 
пријатна своме господару Телемаку. 

И, стојећи на својим стражњим шапама, Мирагоана пусти 
да јој се уз ружичаст трбух прислони мала дрвена пушка. 

— Узми оружје! Пред перси! 

Мирагоана учини по команди. Али су јој мишићи на но- 
гама изнемагали; она паде на четири шапе и, оставивши 
оружје на плочама, нишући се, пође дућанском прагу. 

— Рђаво, млитаво, рече јој Телемак. Поновићемо сутра. 

Али Мирагоана непомична, наћуљена, лану двапут. Затим. 
поче трчати од прага пећи док су јој стражњи нокти куп- 
кали по плочама. 

Са сламним округлим шеширом какве носе мрнари, 
Реми уђе у дућан и представи се Телемаку који му, у својој 
радости, без речи окрете леђа, да би отворио једну боцу 
белога вина. 

— То сте ви, муше,: рече црнац, ви муше Реми, син 
муше министра и кумче сироте моје жене Оливете, која је 
продавала арак, кокосово пиће и сапотиље у Порто-Пренсу. 
Мулати су је грозно убили у њеном базару и попили су јој 
тафју. Догађај се надугачко описао штампаним словима у 
Хашшском Монштору. Конзул, муше Морел-Латас дао ми је 
да га прочитам. И мени је било жао, јер је Оливета била 
добра жена. Како сам задовољан што вас видим, муше Реми! 
Оливета није више била млада кад сам је узео за жену. Те- 
лемаку се смејали што узима стару; али Телемак је знао да 
што је жена старија, она боље кува. Седите, муше Реми. Ево 
белог вина које неће више остарити, јер ћемо га ми испити. 

И црнац стаде дуго да се смеје. Кад је отчепио боцу, 
одухну восак са грлића, он се замисли и рече: 

— Живот не траје увек, али смрт траје увек. 

Затим, приближивши своје дебеле усне уву Сент-Лисиа, 
додаде полако: А 

— Па онда, тамо горе, у једној кеси, ја имам приличну 
суму новаца да дам сазидати Оливети леп споменик. 

И опет поче да се смеје. Он запита како је госпођа 
Сент-Лиси, која је тако лепа жена, и хтеде да сазна шта 
Реми ради у Паризу. 

— Спремам се за испит зрелости, одговори младић зе- 
вајући. 

Телемак није знао шта је то матура, али је мислио да 
то мора бити „нешто доброг. 


(Наставиће се). 


Анатол ФРАНС. 
(С француског превела Ј. Ћ.). 


1 Мопеће, како Црнци изговарају топзгеит, господин. 

МАЈКА. 


Сваке ноћи, кад људи спавају најдубљим сном, а дуси 
почну да говоре, излази на на крваво разбојничке, да обиђе 
гробове деце своје. 

Иде од гроба до гроба, од хумке до хумке, и љуби 
крвљу натопљену земљу. 

— Децо моја, синови моји! Ја сам мајка мајке ваше, 
која се зове Ошаџбина. 

Нека вас не стеже бол, што на последњем издисају нисте 
видели своје најмилије. Ја сам вам очи склопила, и ваше кр- 
ваве ране целивала. Ја сам мајка мајке ваше, која се зове 
Отаџбина. 

Нека не ломи туга срца ваша, што не почивате тамо 
где сте први пут сунце угледали. Ви сте донели овде ваше 
лепо сунце, ваше слободно сунце, а оно ће грејати груду 
која вас покрива. Ја сам груда, мајка мајке ваше, која се 
зове Отаџбина. 

Ви сте посејали мирисне цветиће по пољима овим, и 
они ће кадити гробове ваше. Ја ћу их својим сузама радо- 
сти и захвалности заливати. Ја сам мајка мајке ваше, која 
се зове Отаџбина. 

Целивам стопе куда сте проходили, целивам ваше лепе, 
младе ватрене очи; целивам ваша ведра и поносита чела ; це- 
ливам ваше мушке јуначке груди; целивам ваше челичне ми- 
шице, које су нам челичном кишом објавила рађање сунца. 
Целивам ваша лепа, насмејана уста, децо моја. Ја сам мајка 
мајке ваше, која се зове Отаџбина. 


" 
Куманово. 


Милорад М. ПЕТРОВИЋ. 


ВУЕЗЊЕ А 


пр 


Звекир тресну, Латиф-бег се врати, 
Златне ноћи проћердани сати, 

Ко ли ће вас ноћас да позлати 7 — 
Звекер тресну, Латиф бег се врати. 

Зејна, Зејна, око моје црно, 
Како бих ти у кавезе прно, 
И фереџу и јашмак разгрн'о... 
Зејна, Зејна, око моје црно! 


Али каког... Латиф-бег је гуја, 
Што ђауре и твога славуја 
Мрзи, мрзи.. око моје црно, 
Како бих ти у кавезе прно!... 


Сад се гуја око тебе свија 
Сад те гуја у наручје нија, 
Па ти очи и усне испија, 

Сад се гуја око тебе свија ! 


Отруј гују !... отрова му спреми, 
Нек' са првим пољупцем занеми, 
Ми ђаури у љубави мремо, 
Ми ђаури слађе милујемо! 


2. 


Убих скота, моја је грехота, . 
Кад ми ноћас у ложницу сврати, 
Да ми санак сузама прекрати, — 
Убих скота, нек' је и грехота. 


Сад ми дођи, моје радовање, 
Узми чевре па ми вежи очи, 
Да не гледам ни дане ни ноћи, 
Дођи, дођи, моје радовање ! 


Поведи ме куд те очи воде, 

Дан за даном, од зрака до мрака, 
На крај света, стотину конака, 
Одведи ме, куд те очи воде. 


Па ме љуби, као онда што си, 
Ти још незнаш како вену буле, 
Кад познаду ђаурске булбуле, 

Па ме љуби, као онда што си. 

Па ми испи и очи и уста, 

Па ме испи сву целу до капи, 
Алаху су угодни севапи, 
Дођи, дођи, испи ме до капи. 


Куманово. 


Милорад М. ПЕТРОВИЋ, 


КА ЉЕКОЧСТЕ. 


Ја те волим! Дани, ноћи пролазе. 
Сваки тренутак односи по мало 
Од младости. Дани нови долазе; 
Али је једно ипак остало: 
Ја те волим! 


Ја те волим! У звезданим ноћима, 
На клупи, у дну парка, ко некада, 
Ја те сањам у најлепшим сновима; 
Успомена је вечито млада. 
Ја те волим ! 


Ја те волим! После твога одласка, 
Мени је радост непозната била. 
Људи су говорили то је маска; 
Али ти си друкчије мислила: 
Ја те волим! 


Ја те волим! У рђавим данима, 

Као на мрачном небу светлост блага, 
Твој нежни лик се пред мојим очима 
Појављује. Сећај ме се драга. 

Ја те волим ! 


Ја те волим! Дани, ноћи пролазе. 
Сваки тренутак односи по мало 
Од младости. Дани нови долазе; 
Али је једно ипак остало: 
Ја те волим ! 

ПРОЛЕТЊА НОЋ. 


Шапати се проносе по тами. 
Све по двоје пролази и сања. 
Ова ноћ је пуна миловања. 
Ту смо и ми, на путањи, сами. 
Шапати се проносе по тами. 


Прилике су чврсто припијене, 
И усне се додирују страсно. 

Корачамо тихо као сене. 

У срцима љубав пева гласно. 
А срећа је као бескрај сами. 

Шапати се проносе по тами. 


Месец светлост лије изнад грања. 
Сваки руку стеже својој дами. 
Ова ноћ је пуна миловања. 

Све ло двоје пролази и сања. 
Шапати се проносе по тами. 





ЕНЕРГИЈА У БИОЛОГИЈИ. 


Без тачна појма енергије у биологији, измене материје 
између живога створа и његове средине и хемијске појаве 
којима је седиште жива материја, остале би необјашњене у 
своме циљу, загонетне у своме правцу. Без науке о енергији 
примењене на живот, кружење материје у живоме свету, цео 
метаболизам како се вели у физиологији. био би неразумљив 
из узрока што он бива у енергичној сврси. Друкчије речено, 
Биохемија без Биоенергетике била би наука свакако интере- 
сантна која би нас упознала том чудотворном лабораторијом 
живе материје; али без науке о енергији сва познавања био- 
хемије остала би готово бесплодна у ширим закључцима, јер 
би прави циљ — или последица — сложеног хемизма живих 
створова остао неоткривен. Живот се не да замислити без 
хемијске основе; а пошто све хемијске појаве стављају у игру 

енергију, то је јасно да је посматрање метаболизма у живих 
створова једино са материјалне стране непотпуно ако се не 
посматра у исто време и са енергетичне стране. То се данас 
увиђа, али свакако не одавно. Доста је зато бацити поглед 
на многобројне књиге у којима су изложени основи физио- 
лошке науке. Док се у њима више или мање надугачко из: 
лаже функционисање срца и његових валвула, утицај разних 
сокова на храну, закони надраживања живаца електричном 
струјом ит.д. дотле се о биоенергетици не говори нимало 
или само врло мало, и то под именом животињске топлоте, 
и ако све оно што је изложено служи енергетичним сврхама, 
било стављајући организму на расположење хемијску енер 
гију хране, било употребљујући ту енергију и претварајући 
је у неку другу врсту енергије. Али, мора се признати, у но: 
вије доба биоенергетика почиње заузимати место које јој 
припада у физиологији. Проблемима биоенергетике присту- 
пило се са свих страна. Томе служи као доказ скорашње зна- 
менито дело Ј. Бегеуге-а, Слафепг аттиае ет Вгоспетосепдие, у 
коме је на не мање од хиљаду страна изложено наше знање о 
биосенергетици за коју, у предговору тог дела вели професор 
Разпе: „Могло би се рећи да је она средиште или пупак фи- 
зиологије у ономе смислу у коме су стари говорили за Грчку, 
матер цивилизације, да је пупак света“. 


БЕЗ = 


Особиту важност у биологији добила је енергија од како 
је од нејасна појма постала одређена ствар коју смо кадри 
мерити и пратити у њеним променама за које имамо зајед- 
ничку меру. Хемијска енергија, механичан рад, топлота, елек- 
трицитет, све то разне су ствари у којима смо пронашли не- 
чега заједничкога што смо кадри пратити и мерити. Као год 
што се за материјалне измене створа може држати биланс 
између „примања“ и „издавања“, тако се исто може учинити 
биланс и за промет енергије кроз економију живога створа. 
То је све последица истине да се у живих створова ни ма- 
терија ни енергија нити губе нити стварају. И једна и друга 
само пролазе кроз живи створ не одступајући у томе од ве. 
ликих закона хемије и физике. Применом закона консерва- 
ције енергије и консервације материје на живот, одузета је 
одједном животу она тајанственост која му је давана као 

спонтаном извору енергије, а жива материја пада у делокруг 
хемије. Животиње и човек не само да сву енергију којом се 
манифестују примају из спољашњег света, него они још ту 
енергију деградују претварајући енергију више врсте у енер- 
гију ниже врсте, као што ћемо даље видети. 

Дакле, данас хемијски закони мртвих тела владају живом 
материјом, а у енергичном погледу увиђамо да су живи ство: 
рови само место промена, метаморфоза, енергије која им до: 
лази споља и која се у њима не губи. 

Када би то била једина тековина биологије било би већ 
нешто. Ставивши биологију на такву основу, физичари и хе- 
мичари учинили су више за ту науку него ли природњаци 
свих времена. 

Колико су неки велики принципи хемије и физике у самој 
основи живота показује нам и то да су их њихови проналазачи 
одмах опазили у живих створова и опробали на њима скре- 
ћући тиме са свога пута. Чим је Лавоазје схватио шта је то 
сагоревање, он постаје физиолог и изучава дисање и живо- 
тињску топлоту, убеђен да и у живих створова нешто гори 
као што свећа гори и развија топлоту. То је била прва ве- 
лика тековина физиологије. Доцније, Бертло изучавајући хе- 
мијске реакције са енергетичне стране и оснивајући термохе- 
мију, даје упутства којима се треба водити за изучавање жи- 
вотињске термохемије. У другим случајевима велики је фи- 
зички принцип најпре опажен у живих створова: Р. Мајер, 
размишљајући о пореклу рада у живих створова, дошао је до 
идеје принципа консервације енергије. 


с 3 


Цео свет зна да се механичан рад може претворити у 
топлоту. Трљајући два комада дрвета једно о друго њихова 
ће се температура повисити. Кад се топовски метак заустави 
у оклопу брода, његова жива снага претвара се у топлоту 
којом челична плоча може бити доведена до усијања. Меха- 
ничан рад се претвара у топлоту по сталноме односу: треба 
425 килограм-метара да би се добила једна калорија и обратно 
за сваку несталу калорију добива се 425 килограм-метара, па 
то претварање било помоћу парне машине, мишића итд Све 
врсте енергија спојене су међу собом таквим сталним одно- 
сима, што је у осталом последица закона о консервацији 
енергије. 

Многе хемијске реакције пропраћене су развијањем топ- 
лоте. На тај начин се ослобађа оно што се зове потенцијална 
хемијска енергија једнога тела, која се мери тим претварањем 
у топлоту. На пример када ! грам шећера сагори и претвори 
се у воду и угљендиоксид, та реакција одаје стално 3,8 кало- 
рија. Та потенцијална енергија која лежи скривена у молекулу 
шећера, беланчевини и масти и која ће се у извесним погод- 
бама ослободити, јесте једина енергија којом животињски свет 
располаже. Она је рптит тотепх целог животног механизма. 
У мишићноме раду, у животињској топлоти, у светлосним и 
електричним појавама којима је седиште живи створ, свугде 
је она и једино она, Њено провлачење кроз живи створ у 
разноврсним облицима пропраћено хемијским појавама за које 
је везана, ето то је најособенија ствар живота и сав је живот 
у томе. И на крају крајева, пошто је одиграла своје много- 
бројне улоге, енергија се расгаје са живим створом у оној 
истој количини у којој је ступила у њ, али само деградована 
у облику топлоте. 
У циљу изучавања материјалних и енергетичних биланса 
у живих створова, физиолози су саградили разноврсне апа- 
рате помоћу којих се могу тачно мерити „примања“ и „из- 
давања“ створа, како енергије тако и материје. Ти биланси 
подсећају на билансе новчаних завода у којима су изложени при- 
ходи и расходи, и чија разлика сачињава добит или губитак 
предузећа. Ми смо данас у стању држати тачна рачуна о 
промету енергије и материје кроз живи створ пратећи и ме- 
рећи једно и друго са великом тачношћу. У новије доба томе 
је много допринела америчка школа са Абуајег-ом на челу, 
саградивши савршене апарате и установивши методе којима 
се са највећом тачношћу могу мерити измене између створа 
и његове средине и тиме у исто време проверити принцип 
консервације материје и енергије у живих створова. Чувени 
А'уајег-ов калориметар јесте у ствари једна затворена соба 
у којој станује особа на којој се врши оглед и која у њој 
има удобности да би могла провести више дана. Помоћу апа- 
рата који су у вези са том собом мере се тачно све гасовите 
измене створа као и топлота коју развија. С друге стране 
држи се тачна рачуна о узетој храни и о екскретима и у по- 
гледу њихове количине и у погледу њихове енергетичне вред- 
ности. Енергија коју створ добива налази се искључиво у 

храни. Она се мери у облику топлоте коју развија та храна 
када потпуно сагори. Али пошто та храна неће сва у орга- 
низму тако потпуно сагорети, то ће она у ствари мање енер- 
гије пружити створу. Добићемо тачну количину ако од то- 
плоте добивене сагоревањем хране ван организма одбијемо 
топлоту сагоревања екскрета који произлазе од те хране. Та 
разлика представља количину енергије којом је створ распо- 
лагао. И заиста, мерећи топлоту коју је створ развио за од- 
ређено време налазимо да одговара тачно оној израчунатој 
енергији коју је храна ставила на расположење томе створу. 
Тиме се верификује принцип консервације енергије у живих 
створова. Храна, сагоревајући у организму развија тачно оно- 
лико топлоте колико би развила сагоревши изван организма 
до истог ступња. Као што се види, у енергетичном смислу 
живот није више тајна. 

Ако упоредимо тежину хране коју је створ узео за из- 
весно доба, са тежином тела која су оставила створ за исто 
доба (продукти дисања, бубрежног лучења и остала екскрета) 
налазимо потпуну једнакост ако створ није променио своју 
тежину за време огледа. Ако биланс није потпун, разлика се 
налази у промени тежине самога створа. Тиме је верифико- 
ван у живих створова принцип консервације материје. 


З 


ж ж 

Рекли смо да живи створови не само што сву енергију 
којом располажу примају споља, него да они ту енергију и 
деградују. Да би појам консервације енергије био тачан, треба 
му додати и појам деградације енергије која бива у живих 
створова као и изван њих. Међу разним облицима енергије 
треба разликовати више и ниже облике. У прву врсту долазе 
механична, еластична, електрична и хемијска енергија, а у 
другу топлота и светлост. Главна разлика је између тих двеју 
врста енергија у томе што се енергије више врсте могу лако 
и пошпуно претворити у енергију ниже врсте, док обратно 
није могућно под истим погодбама. Претворити механичан 
рад у топлоту лака је ствар, али претварати топлоту у меха- 
ничан рад тежа је ствар. М дивљачка племена умеју трљањем 
произвести ватру, док је претварање топлоте у механичан рад 
можемо рећи јучерашња тековина. И ништа није толико ути- 
цало на нашу цивилизацију као проналазак који је дозволио 

претварање енергије ниже врсте у енергију више врсте. Реч 
је о парној машини. 

Кад би се претварање топлоте у механичан рад разли: 
ковало од обрнутог процеса само тешкоћом којом се оно 
може остварити, тада име енергије ниже врсте које се даје 
топлоти не би било оправдано. Али оно што разликује енер: 
гију више врсте од енергије ниже врсте јесте то, да се прва 
може потпуно претворити у другу, док се друга може само 
делимично претворити у прву. На пример, када при једноме 
удару два не-еластична тела развијамо рад извесног броја ки- 
лограм-метара, цео ће се тај рад претворити у топлоту, и то по 
односу 425 килограм-метара: 1 калорија. Ако пак претварамо 
калорије у механичан рад, тада ће опет свакој несталој кало: 
рији одговарати 425 килограм-метара, само што неће бити 
могућно претворити све калорије у механичан рад, већ ће 
их извесан број спасти са више температуре на нижу не пре- 
творивши се у механичан рад. То изискује принцип Карно- 
Клаузиус-а, и из тог узрока парна машина не претвара никад 
више од 10—15 процента развијене топлоте у котлу у меха- 
ничан рад; онај остатак од 90—95 процента не претвара се 
у рад већ спада са температуре котла на температуру кон- 
дексатора или атмосфере и према томе остаје неупотребљив; 
али без њега онај мањи део топлоте не би се могао претво- 
рити у механичан рад. Не треба мислити да то непотпуно 
претварање топлоте у рад зависи од несавршености машине 
помоћу које се то претварање врши. Не, оно је у принципу 
немогућно, оно је немогућно што је топлота енергија ниже 
врсте. Када се има на уму да је онај остатак топлоте који 
је погодба за употребу другога дела, спао на ниску темпе- 
ратују и према томе постао готово неспособним за претва- 
рање у рад, тада је јасно да, и ако се енергија не губи у 
својим разним променама, ипак се, падајући са вишег ступња 
на нижи, тиме смањује количина упошребљиве енергије, то 
јесте енергије која је кадра претворити се у рад. Дакле, прин- 
ципу да се енергија не губи и не ствара треба додати да се 
у разним променама употребљива енергија губи прелазећи у 
неупотребљиву енергију. 

Животињска машина добива енергију у вишем облику, 
а то је хемијска потенцијална енергија хране која је исто што 
и потенцијална енергија угља за парну машину. Али у пар. 

ној машини та енергија више врсте претвара се на огњишту 
у енергију ниже врсте, у топлоту, па затим се топлота обр- 
нутим путем претвара у енергију више врсте, у механичан 
рад, са познатим губитцима. То је заобилазан и штетан начин 
претварања хемијске енергије у рад. Међутим, могућно је извр- 
шити исто претварање без прелаза кроз ступањ топлоте и 
према томе и без губитака. То бива када се у једној бате- 
рији хемијска енергија претвара у електричну, па ова у ме- 
маничан рад. У овоме случају нема прелаза енергије више 
врсте у енергију ниже врсте, већ промене остају међу вишим 
енергијама које се могу интегрално претварати једна у другу. 
Теоријски је дакле много корисније извлачити хемијску енер- 
гију из цинка у електричној батерији него из угља на огњи- 
шту парне машине, а ако није тако и у индустрији то је због 
скупоће цинка према угљу. 

Питање је сада како животињска машина претвара по- 
тенцијалну енергију хране у механичан рад. Да ли слично 
електричној батерији без посредовања енергије ниже врсте 
или посредовањем топлоте. Према томе знаћемо у исто време 
да ли топлота коју створови развијају игра важну улогу по- 
средника између хемијске енергије и механичне енергије или 
је само последица механичних енергија, слична топлоти која 
се развија под чекићем на наковњу и која може бити према 
томе сматрана неком врстом физиолошког екскретума. 

Пре свега треба имати на уму да у организму живога 
створа нема знатне разлике температуре која би омогућила 
пад топлотне енергије са више температуре на нижу, што је 
неопходна погодба, као што смо видели, за претварање то- 
плоте у механичан рад. Највећа разлика температуре између 
разних тачака људског организма не премаша много 209. Дакле, 
искључена је могућност претварања топлоте у рад у оном 
смислу како то бива у парној машини, јер са тако малом 
разликом температуре само би се бескрајно мали део топлоте 
могао претворити у рад. Да видимо пак у ком се односу хе- 
мијска енергија хране претвара у организму у механичан рад; 
другим речима, које је искоришћавање (гепдетепћ људске 
машине. 


Знамо сви да наш организам развија више топлоте при · 


раду него ли при одмору. Ако дакле одредимо количину хе: 
мијске енергије која је ступила у игру у вези са продукова- 

ним мишићним радом, тада налазимо да је око 20 процента 
те хемијске енергије претворено у рад а остатак прелази у 
топлоту. Значи да је искоришћавање људске машине веће од 
искоришћавања парне машине, али да није идеално као што 
је случај када се хемијска енергија претвара посредовањем 
електричне енергије у механичан рад. у ком случају искориш- 
ћавање може бити 100 процента. На који се начин у живих 
створова хемијска енергија претвара у рад, није нам познато; 
али је једно несумњиво, а то је да се претварање врши само 
посредовањем неке енергије више врсте, физиолошке енер- 
гије, а не посредовањем топлоте, јер у овоме случају, имујући 
у виду незнатну разлику температуре између разних тачака 
организма, не би се могло добити искоришћавање од 20 про- 
цента већ бескрајно ниже. 

Кад говоримо о механичном раду живих створова, чита 
лац свакако замишља дизање руком једнога тега на извесну 
висину или извлачење терета уз стрму раван. Међутим, поред 
тог правог, динамичког рада, у физиологији треба разлико- 
вати и такозвани статични рад који је у ствари рад без кре- 
тања, рад који се сав збива у унутрашњессти мишића. Када 
на пример држимо непомично опружену мишицу и један тег 
у руци, знамо да тиме вршимо нзвесан рад, јер развијамо 
напор коме следује умор. Али у ствари, физички није про- 
изведен никакав спољашан рад, јер се исти резултат може 
добити без употребе и најмање количине енергије, обесивши 
на пример тег о један клин. Стога што у статичном раду 
нема продукције спољашњег механичног рада, сва хемијска 
енергија употребљена у томе циљу претвара се у мишићу 
у топлоту, док у динамичноме раду видели смо да је 20 про- 
цента претворено у рад који мишић стварно продукује. У 
случају статичнога рада дакле нема продуковања рада већ 
само деградовање хемијске енергије у топлоту. 


Сви живи створови производе топлогу, неки више неки 
мање. То је неизбежна последица самога живота који ставља 
у игру увек извесну количину хемијске енергије потребну за 
животне манифестације и која се на крају крајева налази у 


облику топлоте. Сав механични рад који се збива у организму 
9 

најзад се претвара у топлоту. Тако на пример, механичан рад 
срца претвара се у топлоту која се развија трењем крви о 
судове. 

Управо рећи хладнокрвних животиња нема, јер и у оних 
које се таквим сматрају температура је виша од средине и 
ако та разлика може бити доста мала. Уместо што делимо 
животиње на хладнокрвне и. на топлокрвне, тачније је делити 
их на животиње са променљивом и непроменљивом темпера- 
туром. Прве мењају своју температуру према температури 
средине, док друге са човеком имају сталну температуру не- 
зависну од спољашње. Човек у поларним пределима и на 
екватору има исту температуру од 37', сисари 39%, тице 240. 
Разумљиво је да одржавање сталне температуре у срединама 
које могу имати разлику од близу 1009 није тако лака ствар 
и да човек мора имати поред разног начина одевања и на: 
рочити физиолошки механизам за своју терморегулацију. 

За човека и животиње са сталном температуром, за хо- 
меошерме како се вели у физиологији, стална температура је 
погодба живота. Знамо сви, када нам се температура удаљи 
од нормалне да је то знак поремећености функционисања 
нашег организма. Животиње умиру када им је температура 
тела подуже држана на 59 изнад нормалне (Клод Бернар). 

Виши створови, отргнувши се од покорности спољашњој 
температури, ступили су тимг на један виши степен органске 
савршености јер је тиме њихова потпуна активност омогућена 
беспрекидно без обзира на годишња доба. Али, еманципујући 
се на тај начин, створена им је једна могућност више кобном 
подлегању спољашњим утицајима која не постоји за створове 
који су остали подчињени спољашњој температури. Хомео- 
термни створ не покорава се спољашњем топлотном чиниоцу, 
али ако у својој борби сустане за тренутак, тада, одвикнут од 
начина живота својих предака, умире. 

Између тих крајности, животиња потчињених и живо- 
тиња еманципованих према утицају спољашње температуре, 
налази се трећа врста која се такође отргнула од тиранства 
спољашње температуре, али која претпоставља у критичним 
тренутцима деспотски јарам упорној борби, очекујући опет 
згодан тренутак да примљени јарам збаци. То су сисари који 
преспављују зиму, „зимовњаци“ — ако се може тако рећи, — 
ћђетпап!ез, и у које спадају јеж, мрмот, слепи мишеви и тТ.Д. 

Ничега интересантнијега од романа ·борба тих створова са 
термичним чиниоцем. 

Док је спољашња температура изнад 159, мрмот се по- 
наша као прави хомеотерм са сталном температуром од 
37%,5. Падне ли пак температура испод 15%, тада организам 
мрмота напушта борбу за одржавање сталне температуре, 
успава се и постаје хладнокрвна живошиња: то јесте, његова 
температура се управља према температури средине, остајући 
увек мало виша од ове. Мрмот тада живи на рачун својих 
резерва, пошто се пре летаргичног сна необично угојио, а и 
буди се с времена на време и једе оно мало зимнице што је 
спремио у својој јазбини. У осталом, у летаргичном сну ње- 
-гова енергетична потреба врло је мала, око 35 пута мања 
него ли за време бдења, па према томе и потреба хране мала, 
јер је истинита она француска пословица: ко спава обедује. 

Али не треба мислита да ће се мрмот потчињавати свим | 
фантазијама спољашње температуре; јер ако ова падне испод 
30, мрмот се буди, његова температура се нагло пење на 
37%,5 и бори се свим могућим средствима за одржавање своје 
сталне температуре. Ако је савладан он умире као прави 
хомеотерм. 

Као што се види, организам мрмота, драговољно се 
ставља под господарство сталне температуре када ова не иде 
далеко у својим захтевима ; али када ова пређе извесну гра- 
ницу он јој се одупире. Слично бива и са јежом и са слепим 
мишевима. 


Рекли смо да је животни механизам скопчан одавањем 
извесне количине топлоте. Та топлота коју је немогућно из- 
бећи и која постоји у свих живих створова без разлике, јесте 
такозвана физиолошка шоплоша. У животиња са променљивом 
температуром она једина и постоји. То је топлота која није 
произведена у циљу грејања, већ која је последњи облик 
енергије што је животу потребна и која је њиме деградована. 
Она је тако рећи врста ененергетичног екскретума сличан ма- 
теријалним којих се организам ослобођава и који су последњи 
резултат метаболисма разних елемената хране кроз животињ-· 
ски организам. Међутим, та физиолошка топлота игра једну 
важну физиолошку улогу у човека и животиња са сталном 

9% 

температуром. Она служи њиховој терморегулацији и она 
може у томе циљу бити довољна, недовољна или сувишна, 
према погодбама у којима се створ налази. Ако је спољашња 
температура доста висока, тако да организам губи релативно 
мало од своје топлоте, тада је она неизбежна физиолошка 
топлота више него довољна за одржавање сталне нормалне 
температуре организма. И тада организам прибегава сред 


ствима за одбрану од хипертермије, на име знојењу и пове- | 


ћању зрачења своје топлоте. Али ако је спољашња темпера- 
тура доста ниска, тако да физиолошка топлота није више у 
стању одржати сталну температуру тела, тада организам при: 
бегава једноме новоме механизму за борбу против хипотер- 


мије. Тада се дешава да организам продукује потребну ко-“ 


личину топлоте — ради топлоте. То је допунска шоплоша. 
И она води своје порекло из хемијске енергије хране, само 
што у овоме случају она није више онај екскретум, последњи 
ступањ енергије која је животним манифестацијама потребна, 
већ је продукована у непосредном циљу грејања. Ето разлога 
зашто зими узимамо више хране него лети. У осталом мо- 
жемо избећи производњу допунске топлоте на рачун пове: 
ћана оброка, ако ту топлоту примамо споља седећи у топлој 
соби или ако смањујемо зрачење топлоге нашега тела одевши 
се добро. Због тога је тачно речено: да зими један бифтек 
може бити замењен топлим капутом или једном цепаницом. 


ж = 


Тешто је схватити праву важност улоге биљнога света 
у кружењу енергије. Ако треба говорити о деградованој енер- 
гији у живоме свету, изгледа да то треба пре свега да се од- 
носи на биљни свет који се свакако не одликује својом „енер- 
гичношћу“. Међутим каква активност под привидном пасив- 
ношћу! Какав живот у тих створова за које деца сумњају да 
су живи, јер се не туже кад им ломе грање и парају кору! 
Гледајући зелене ливаде које као да дремају под сунцем и 
шуме које не дају знака живота, ретко ко наслућује чудо- 
творну активност која се збива у тишини лишћа. Хтео бих 
видети једну биоенергетичну панегирику шума и лугова која 
би славила праву величину биљнога царства за коју не знају 


песници. Јер је зелено биље оно чему човечанство и цео жи:. 


вотињски свет дугују свој живот. Оно је веза између сунца, 

извора живота, и човека. Без биљнога света животињском 
свету нема опстанка јер је овај паразит који троши енергију 
коју је зелени лист у тишини уштедео. Па и цела наша тех- 
ничка активност модернога живота води своје порекло из 
биљнога света, подложена костурима прашума које немилице 
трошимо — док их буде било. 

До сада смо у живих створова видели само деградовање 
енергије, прелаз хемијске енергије у топлоту, енергију ниже 
врсте. Пошто је сунчево зрачење готово једини извор енер: 
гије коју прима наша планета, а то је енергија ниже врсте 
— топлота и светлост — јасно је да се у живоме свету мора 
наћи један чинилац који је кадар ту енергију попети до 
ступња хемијске енергије органских тела која су, као што 
смо видели, једини извор енергије животињског света; јер 
иначе би ти носчоци хемијске енергије једнога дана понестали. 
Тај чинилац јесте зелено биље, — биље са хлорофилом. 

Као год што парна машина спасава један известан део 
топлоте при њену паду са температуре котла на температуру 
конденсатора, тако и зелено биље у деградацији сунчева зра- 
чења које пада са високе температуре сунца на температуру 
атмосфере наше планете, спасава извесну количину тог зра- 
чења подижући га на виши ступањ енергије која је пред 
стављена потенцијалном хемијском енергијом угљеникових је- 
динења која је зелено лишће синтетизовало: беланчевине, 
масти, шећери и 7. д. Пошто је животињски свет кадар узети 
потребну енергију једино из тих тела која лостају биљном 
синтезом, то је јасно да је биљни свет погодба за опстанак 
животињског света; а ако има и месоједих животиња ипак 
без биљнога света њихов плен не би могао постојати. 

И тако нам животињски свет са енергетичне тачке гле. 
дишта изгледа у опреци са биљним светом. Док овај игра 
тако рећи улогу регенератора хемијске енергије, онај је на- 
против озбиљан чинилац деградације енергије у природи. 
Биљни свет дакле само за један часак спасава коначно де- 
градовање сунчеве енергије коју животињски свет довршује 
у своме организму и људска индустрија на својим огњиштима. 


Иван ЂАЈА. 

ЕСТЕТИЧНА ПИСМА ИЗ РИМА. 


М 


Рим, 11 јуна (недјеља). 


Не кажем то у намјери да тобоже сам себе тјешим, а 


још мање да у лаж угоним оног талијанског свеца! који је 
тврдио да је на овом свијету „све дим и таштина, изузевши 
само добру екипажу у вјечноме граду“, — али морам искрено 
рећи : ко у туђој вароши жели збиља да штогод види, треба 
да се по њој креће апостолски. Само оно баврљање које 
Французи назваше фланеријом, може да путника доведе у 
ближи дотицај с људима и људским срединама; само по ту 
цијену човјек налази подстицаја да очима мисли и дас 
времена на вријеме понешто запази, што би му се иначе 
поткрало и што сачињава не само радост и уживање за ње- 
гове очи, већ понекад и читав један проналазак у области 
љепоте. Возећи се непрестано у колима, ви ће те се, без сумње, 
упознати са архитектуром и са извањским споменицима ва- 
роши коју обилазите, али оно што чини оригиналност, не- 
видну психу једне вароши, то ће вам зацијело избјећи, као 


што мора да вам избјегне физиономија куће којој сте зави- 


рили само у гостинску собу. Овај стари римски Согзо, који 
у неким моментима личи на људски мравињак и по чијим 
тротоарима ја се обично с муком пробијам, има за се ту добру 
страну што путник на њему може увијек да наиђе на нешто 
ново и непредвиђено, на нешто што ће га, ма у ком било 
правцу, изненадити. 

Ја сам, госпођо, јутрос ту срећу имао да сам у Корзу 
набасао на једног старог пријатеља и земљака, доктора П. 
из Дубровника, који је малко послије тога — шетајући се 
са мном по Пинчу — имао прилику да још једном у животу, 
и кад се томе најмање надао, доживи потврду оне народне 
ријечи која вели да „по шали и просо рађа“. Чувена „раз- 
зеоолаја“ бијаше данас необично живахна; свијет се извезао 
у сваковрсним кочијама и аутомобилима, а пјешаци и јахачи 
растурили се и разиграли у свима правцима, те једни чепу- 
кају и ћаскају, а други се окупили у гомилице, па слушају 

концерат музике војничке. Ми се двојица спустили на једну 
клупу и у најбољем расположењу посматрамо људско шаре- 
нило што се пред нама роји. Мој друг, права дубровачка 
подругуша, воли да збија шалу, те радо хвата ма коју при- 
лику да се безазленом пошалицом очеше о мимопролазнике. 
Нарочито ужива кад у којем од њих може да запази неку 
физичну сличност, или ма какву заједничку црту с каквим 
познатим лицем из богате галерије наших домаћих оригинала 
и личних познанстава. У неки ће мах, тако, покрај нас проћи 
један господин у сивкастом путном „комплету“, са вуненим 
докољеницама, фотографским апаратом преко рамена и плит- 
ком /алоп-тепт5-капом на глави. С њиме у друштву бјеше и 
млада, врло гиздава госпођа. Мој ће шаљивчина брже-боље 
добацити : 

— Гле нашега Јоска! Откуд он овдје 2... 

Погледам инстинктивно у странца и — замислите, го: 
спођо, мога чуда — : умотрим пред собом, у живом портрету, 
свога старог побратима пл ет Јосипа Берсу и његову убаву 
полутицу, с којима се тек отраг мало дана бијах растао на 
задарској Новој Обали! Сличност бијаше потпуна, тако пот- 
пуна, да се смјеста увјерих.. е се пошалица мога веселог 
друга ненадно претворила у најозбиљнију збиљу. Наш пје- 
сник и његова госпођа бијаху тог истог јутра допутовали 
жељезницом из Фиоренције. 

Можете замислити како им се обрадовасмо. Ништа у 
туђем свијету није пријатније од тих неслућених принова у 
пријатељском друштву; то даје новог маха духу и ногама, 
особито ногама, на које се, дабогме, у оваким приликама по: 
стављају велики захтјеви. Берса је са својом другом и раније 
у Рим долазио. ИМ он спада у категорију оних римских ха- 
џија, који у вјечиту варош свраћају чешће, зато што су први 
пут у њој подуже боравили. И, у истини, свети отац Гргур ХМ! 
(СарреПап) није без узрока странце који би у Риму тек не- 
колико дана провели, отпуштао лаконским „збогом“, док је 
напротив путнике за које знађаше да су у вароши дуже вре- 
мена боравили, на поласку увијек поздрављао узречицом: 
„Дакле, господине, до виђења!“ Берса ће дакле, као и ја, 
овога пута између римских старина пробираши ; а пошто су 
пробирачи, као што сви знамо, један ћудљиви сој људи, то 
се наши програми, док заједно будемо, неће увијек подуда- 

рати. На сваки начин екскурзије, што их евентуално скупа. 


учинимо, биће за ме несумњиво уживање, јер Јосип Берса 
није само један одличан познавалац римских старина, већ је 


у његовом случају археолог, у пуном смислу француске ри- 


јечи, аопбје а ип агтзге. Међутим, да бисмо овај наш случајни 
састанак како-тако прославили и уједно угодили заједничком 
пријатељу Др. П,, који је у Риму новајлија, те једва чека 
да се домакне Петрова храма, ми смо се данас договорили 
да сви скупа „ходочастимо“ Светоме Петру Ватикгнском, и 
то, пога фепе, пјешице. 

Сјећате ли се, госпођо, препоруке нашег римског ци- 
церона деведесетих година, услужног и духовитог вајара Кси- 


менеса2 „Обилазите римске знаменитости ргапо, ргализзто; 


нема вароши на свијету, која од посјетиоца изискује више 
физичког труда и више умног напрезања; али, с друге стране, 
никаква вам варош неће тако издашно наградати муку као 
вјечити Рим“. 

Имајући на уму ту препоруку, ја сам са својом дру- 
жином јутрос прије свега хтио да прођем покрај историјског 
стуба на форуму Трајановом, да се још једаред поклоним 
његовој љепоти и освјежим успомене што се за њега везују. 
Отишао сам затим да своје очи разгалим на грчком прочељу 


(лобувос) Агрипиног Пантеона и да, узгред, посветим неко. 


лико тренутака мајсторским барок-студенци на старом бори- 


лачком циркусу (Рлаг7а Мауопа) Најзад сам, на новом мосту“ 


Отфето 1%, премостио Тибар, и, прошавши покрај тврђаве 
запГ Апрдејо, убрзо стигао на помол Петрове пијаце, пред 
прослављену Бернинијеву колонаду, што се у двоструком по- 
лукругу раскрила око чувеног гранитског обелиска и двају 
водоскока пред исполинским храмом. 

Овога се пута нијесам толико журио да превалим црхвени 
траг и зађем под Микеланђелово кубе; ја се овог пута дуже 
но обично задржах у црковном тријему. Бјеше недјељни дан, 
те је свијет одлазио и долазио у најшаренијим поворкама. 
На десној страни до цркве ижђикао мучаљиви, тајанствени 
Ватикан. који не опомиње ама баш ни чим на јединствену 
палачу са одређеном архитектуром, но је више налик на згртај 
разних, поступно надограђених станова. Па ипак је то један 
мали свијет што се угњијездио у вароши која је сама по 
себи један свијет! 

Наканим се најзад и уђем. Као год први пут, као више- 
мање сваки пут, моја уобразиља је фрапирана бодљикавим 
контрастом између религиозне идеје којој је овај џиновски 
храм посвећен, и огромног умјетничког сјаја и материјалног 
богаства које је у њему нагомилано. Но, не водећи рачуна 
о томе, Петров храм, по својим размјерима и ефектима свјет- 
лости која се по њему разлила, остаје опет ствар јединствена. 
Свјетлост у овом оријашком здању спушта се с такве 
висине, да ти чисто изгледа као да се спушта с неба ; она се 
по огромној базилици на све стране шири у таком изобиљу 
да су њоме поплављени чак и најзабитнији углови. Но гдје 
се она управо блијешти, то је под самим кубетом ; чисто би 
рекао да је ту издашније концентрисана, канда у намјери да 
вјечно пјесму поје умјетности Браманта и Микеланђела ! 

У цркви сам провео пуна два часа, обилазећи разне ка- 
пеле, чувене папинске гробнице и остале историјске и умјет- 
ничке знаменитости у њој. Сликарство је из Петрова храма 
готово махом проскрибовано. Једна Ђотова слика која је кра- 
сила асгтшт првобитне базилике, а данас је смјештена у црк- 
веном улазу, претрпјела је у току времена такових „ресто- 
рација“, да од Ботове руке на њој нема већ ни трага. На- 
против, Петрова базилика обилује мозаицима, и то је можда 
једина овећа мана у украсу ове цркве. Мјесто да се мозаиком 
послуже само у подређене, декоративне сврхе, папе му овдје 
намијецише главну улогу; они хтједоше управо да мозаиком 
сликају, да се њиме надмећу са живописима на платну, те- 
жећи за једнаким перспективним и пластичним ефектима, као 
год и сликари. Отуда, по црквеним зидовима, ово обиље 
живописа у мозаику, који су напосљетку — покрај све вје- 
штине њихових твораца — у својој блиставој стаклености 
тако хладни! 

Најљепши су украс ове цркве, како се мени чини, њене 
скулптуре. Један образац старинске умјетности сачуван је у 
тучној статци Св. Пешра, којој је богобојазни пук силним 
целивањем изглодао стопала. Чији је тај кип и у које је 
доба израђенг — То се тачно не зна; по свој прилици, у 
М вијеку. По једној версији, тај некада је Св. Петар друго 
име носио и представљао ништа мање но поглавицу старог 
паганског Олимпа, громовника Јупитра. 


о РЕЂА 
Ко 
"ЕРИ ~ 

Италијанско вајарство не води своје поријекло из Рима, 
него из Тоскане. Ранија Ренесанса представљена је у Петрову 
храму са два значајна дјела од Полајуола: гробним споме- 
ницима Сикста ЈУ и Инокентија УШ. Гробница Сикстова, која 
се налази у капели Св. Сакрамента, сушто је ремек-дјело и 
приказује сахрањеног папу у понтифичкој одежди с тијаром 
на глави и крстом око врата. Израда појединих делова одаје 
такав мар и детаљну тачност, каква се могла очекивати само 
од скулптора који бијаше уједно гравер и мајстор златар. 
Лице је право чудо анатомске скрупулозности — лице испи- 
јено, коштуњаво, на коме је сваки мишић, свака жилица под 
увелом кожом обиљежена. Тоскански реализам дао је у тој 
скулптури један од својих најљепших образаца. Тешко да су 
Донатело или Верокио, покрај све своје вјештине, ишта са- 
вршеније из бронза створили. 

Ова гробница је 1483 године израђена по налогу кар: 
динала Јулијана дела Ровере, познијег папе Јулија [. Улога 
папе Сикста ЈУ у умјетничком и литерарном покрету његова 
доба није била мање важна од улога што их на Петровој 
столици одиграше Никола У, Јулије П и Лав Х. Човјек оштра 
ума и широког видокруга, овај папа, Сикст ЈУ, бијаше до 
краја схватио замашај и дух Ренесансе и успио да се у њ 
уживи. За његова понтификата разни умјетници почињу да 
се окупљају у Риму; мајстори које ће он нарочито к себи 
позвати и својом протекцијом одликовати зову се: Подајуоло, 
Ботићели, Верокио, Лука Сињорели, Перуђино, Пинтурикио, 
Мелоцо да Форли: читава елита. 

Што се тиче моралних одлика овога папе, о томе су 
мишљења скроз у опрјеци. По неким писцима је Сикст био 
у суштини добар, обазрив, па чак и побожан човјек; он је, 
веле, на Петровој столици само наставио беспријекоран и 
неокаљан живот на који се бјеше навикао кроз четрдесет 
година свога фратровања. По другима је то био човјек без 
стида и без вјере, окрутан, пријетворан, похлепан, окаљан 
најцрњим пороцима, — у једну ријеч прототип папе Алек- 
сандра М]!. Контроверзија о томе није ни данас довршена. 
Но макар како та препирка свршила, Сикст ЈУ остаје у сва- 
ком случају једна истакнута историјска личност и један веома 
заслужан папа. - 

То исто не би се могло казати за Инокентија УШ, чија 
гробница је подигнута у лијевом црквеном броду. Човјек без 

моралног рељефа и у свему ограничен, овај папа се некако 
губи и ишчезава између својега претходника (Јулија Л) и 
својега насљедника (Александра МУП). Рекох да је његова гроб- 
ница подигнута у лијевом црквеном броду, и тај израз „по- 
дигнута“ одговора тачно положају Инокентијева саркофага, 
који је дословце прикачен уза зид и заоквирен статуетама 
увученим у нишама. Али се вајар овдје није задовољио да 
упокојеног понтифика истеше на капси, него га је приказао 
у два различита момента; на неки начин: с ову и с ону страну 
гроба. У огромној статуи која је над капсом, Инокентије сједи 
и у лијевој руци држи копље којим је, по хришћанском 
предању, Исус мучен на Голготи. То злогласно копље овај 
папа — кажу — дипломатским путем је откупио од султана 
Бајазита [. ИМ ова статуа је третирана једнаким реализмом 
као и Сикстова. 

У првој капели десно од улаза налази се чувена Б020- 
родичина туга („Ртеја“) од Микеланђела. 

Кад је то дјело стварао, велики фиорентински умјетник 
бијаше истом навршио двадесет трећу годину живота. Ство- 
рио га је у часу своје велике биједе, љуто уцвијељен и пора- 
жен смрћу свога великог учитеља и пријатеља Савонароле, 
чувеног фратра мученика који у то доба погибе на ломачи 
Свете Инквизиције. Отуда, веле, чемерни и јадовити израз 
ове у бога дивне скулптуре. 

Ви је се, госпођо, сјећате. Божанствена дијева сједи на 
Калварију и држи на скуту свог малаксалог, узвишеног синка. 
По дивном чуду неком, Марија је своју љиљанску младости 
своју идеалну љепоту задржала, успркос годинама. Лице јој 
одише анђеоском милоштом, а нијема, непреболна туга чита 
се из сваке црте његове. Малаксали Христос узео је облик 
неисказаног благородства. У опреци са усвојеним обрасцима 
религиозне умјетности, на овом тијелу, које је толико препа- 
тило, нема ни трага од какве озледе, или поднесеног вриједа. 
Рекло би се, живот у њему није изумро, него се тек прита- 
јио. Само бог један могао је тако уснути. 

Наша мала дружина подуже времена пред овом про- 
слављеном радњом забленуто је оклијевала, док нас у неки 
мах пријатељ Берса не трже из заноса, одредивши правац 
нашем даљем опхођењу овом смисленом напоменом: 

— Естетичка еволуција, господо, која је овим Макелан- 
ђеловим дјелом започета, домакла се, на неки начин, циљу и 

крунисала је своје поступно напредовање двама споменицима 
у црквеној апсиди, а то су вам опет двије папске гробнице: 
гробнице Павла Ш, од Вилима дела Порта, и гробница Ур- 
бана УШ, од Берниниа. МИзволите само припазити. 

Пођосмо скупа ка црквеној апсиди. 

Павле Ш, родом Фарнез, саливен у бронзу, привлачи 
пажњу посјетилаца већ из даљине. Свети отац сједи гологлав, 
огрнут плаштем; десну је руку подигао у знак благослова. 
Ово дјело се одликује ријетком снагом и изразом — двјема 
велим особинама школе Макеланђелове. Двије голе женске 
прилике подну саркофага симболишу Обазривосш и Правду. 
У првој је приказана зрелија, стамена жена, што се огледау 
огледалу и држи у руци затворену књигу. ГТравди се, на про- 
тив, младост смјешка не само из очију, но из читавог тијела. 
Само тијело, пак, право је чудо складности и облине, једро: 
сти и елеганције. Таласаста коса, прикупљена га потиљком, 
подсјећа у неку руку на фризуре Лизипове. Ова статуа је из 
умјетникових руку изишла гола. Али се 1595 године тадашњи 
„намјесник Христов“ побоја за јавни морал и душевну чи- 
стоћу своје пастве, те Тодор дела Порта, Вилимов син, буде 
позван да голе облине божице Правде застере смоковим ли: 
стом, тачније рекавши, тучном кошуљом у којој су данас 
(срећом, доста прозриво) умотане. 

По једном предању, ова би статуа била пуки портре 
Јулије Фарнез, рођене сестре Павла Ш, назване Ота !а 
ВеЏа, која је спадала у најгалантније красотице свога вре- 
мена и коју римски народ, као титуларну милосницу папе 
Александра М]!, бијаше прозвао „вјереницом Христовом“ (1а 
зроза Ф!! Спзро). 

Маузолеј Урбана УШ опомиње такође, у некој мјери, на 
манир Микеланђелов. Али је необуздани Бернини у овом дјелу 
свом знао дивно да сам себе обузда, и док је дао маха сво- 
јим умјетничким одликама, успио је као мало кад да своју 
ужагрену фантазију свлада. Па ипак, која разлика између 
Полајуолова пластичног веризма и Берниниеве виртуозности, 
а да већ и не говоримо о његовом јурењу за сликарским 
ефектима ! Гдје је први назирао прилику за проучавање истине 
и природе, ту други назире једино, или барем претежно, 
ефекте пиктуралне и декоративне. 

И у овом споменику је „свети отац“ приказан у свеча- 
ним одеждама и уздигнут над маузолејом. Лице нема можда 

довољно карактера, али је статуа моделисана мајсторски. 
Знаоци се диве нарочито капси која је, веле, ремек-дјело рез- 
барске вјештине. Вриједно је овом приликом споменути још 
нешто. На овој гробници (након мистичких оргија Средњега 
Вијека) слика Смрши први пут се јавља као мотив скулпту. 
рални. Ренесанса, која је страствено вољела живот, бијаше 
ту мрку појаву истиснула сасвим из своје архитектуре. 
Новина се публици опет зато допаде. Бернини, охра- 
брен успјехом свог језивог проналаска, попусти поново уз- 
дице својој фантазији, те ће за маузолеј Александра М! искле- 
сати читав људски скелет — скелет, наиме, који се узнио из 
мраморне драперије и као да светом оцу наговјештује судњи 
час. Од тада ће се грозна Самрт, у свим могућим позама, ке- 


зити на људским гробницама, као неминовни атрибут вјеч- 
нога покоја. 
• 


Томе гробном укусу најзад ће крај учинити ново-кла- 
сична реакција скулптора Канове. У своме маузолеју Кли- 
мента ХШ (1795) прекида овај даровити умјетник са свима 
екстраваганцијама Берниниеве школе, те се повраћа једно: 
ставним облицима класичног идеала. Али, као што је добро 
познато, његов стил одаје, у својој траженој простоти, опет 
неку врсту конвенционалности и опомиње на оно што се 
обично назива академски стил. 

Заморени овим опходом око папинских гробница, ми 
смо из Петрова храма изишли претресајући питање: да ли 
да се још данас, једном првом, приступном посјетом, оду- 
жимо Ватиканском музеју. Али је засићени дух тражио од- 
тора, да се прибере и асимилује утиске што их истом бијаше 
примио. И тако се ријешимо за паузу. 


Ја сам, уважена пријатељице, требао иначе да уграбим 
времена за ово писмо. Ви ћете, до душе, наћи да је оно, за 
човјека заморена, и сувише дуго, и да ваш дописник у њему 
много више дредаје, него ли своје утиске исказује; али га 
извините. У Риму је човјек и нехотице гоњен да се често 
пење на катедру. 

Дааго, сага зртога. Изволите примити на поклон моје 
најбоље жеље и допустити да ваш дописник њежно и сни- 
сходљиво пољуби врхове ваших мирисавих прстију. 


МаРКО ЦАР. 

НАУЧНИ -ПРЕРБЛЕД. 


ОДГОВОР НА ЈЕДАН РЕФЕРАТ. 


Још претпрошле године, месеца фебруара, био је у Глав- 
ном Просветном Савету на дневном реду реферат о мојој по. 
нуди Министарству Просвете да откупи известан број ексем- 
плара књиге: „Омањи списи Луке Зиме“, а за библиотеке 
наших гимназија и за награђивање наших одличних ученика 
из виших гимназијских разреда. Референти су били Г.Г. Ми- 
ливоје Поповић, професор немачког језика у Војној Академији, 
и Милан Мајзнер, професор латинског језика у ! београдској 
гимназији. Њихово мишљење је гласило: „да Министарство 
Просвете и Црквених Послова може откупити неки број књига 
„Омањи списи Луке Зиме“ за наставничке и друге школске 
књижнице. А за давање ученицима као награда књига није 
подесна због полемике и реферата; који би својом личном 
страном могли код њих (т. ј. ученика) могли изазвати по- 
метњу и забуну.“ 


Мишљење ове Г. Г. референата усвојио је Просветни 
Савет. | 


И сад да видимо с колико су основа референти изре- 
кли да поменута Зимина књига не би била подесна да се 
даје ученицима као награда. 

Зиминих омањих списа има деветнаест. Међу њима има 
три полемике и један реферат. Од ове три полемике довољно 
је да с једном упознам читаоце овог часописа; из те једне 
видеће они какве су Зимине полемике; видеће да ли су оне 
такве да би „својом личном страном могле код ученика иза- 
звати пометњу и забуну.“ 

Та полемика има наслов: „Примедба на реферат Спире 
Калика, професора, о Синтактичним Задацима, П. део, од дра 
Јована Туромана“. 

1896 био је потрошен П део мојих Синтактичних Зада- 
така за превођење са српског на латински, па га је требало 
прештампати. Министар Просвете пошље Просветном Савету 
моју књигу с питањем: да ли се она може прештампати онака 
каква је, или треба може бити у њој учинити какве измене 
и допуне. За једног од референата избере Просветни Савет 
професора 1 гимназије Спиру Калика. Садржину његова ре- 











"РРА РГ" 


Би Научни ПРЕГЛЕД. 143 





ферата чинило је ово двоје: најпре похвала Малинине латин- 
ске граматике, а за тим окривљивање моје књиге за неуспех 
у латинском језику у 8 разреду прве београдске гимназије. 
Када реферат изиђе у „Просветном Гласнику“, прочита га Зима, 
изненади се Каликовим извртањем истине и незнањем, па ће 
ми рећи једног дана у почетку летњег течаја 1897: да ће 
он место мене написати одговор Калику. То он и изврши. 
Својим списом, којим сам напред наслов исписао, збрисао је 
Каликову похвалу Малинине латинске граматике; а исто је 
тако збрисао и све замерке које је Калик учинио мојој књизи. 

Вредно је да од разних замерака које је Калик учинио 
мојој књизи истакнем нарочито оне које је учинио мојем 
српском језику, а уједно и да наведем како је прошао с тим 
својима замеркама. Ево тих његових замерака, а ево и при- 
медаба које је Зима на њих учинио: 

„Даље налази г. референат (стр. 620), да „сем тога има 
још и нетачних превода и грешака у српском језику.“ 

„Трећа рубрика погрешака : нетачни преводи. Међу такве 
рачуна се ово: „Ехрјогашт езћ оптђиз, извиђено је од свију, 
место: свима је јасно.“ — Ту свако може видети, да је баш 
Туроманов превод тачан, а Каликов слободнији и по том не- 
тачнији. — „ВеПштп зизстреге, рат започети, место: предузети 
војну.“ То је г. референат написао, тек да нешто рекне; јер 
реч војна не налази се у Вукову речнику, премда за то није 
лоша, али бешит значи управо рат; а ни глагол аредузеши 
нема у Вукову речнику и одговара немачком уогпећтеп. Сва- 
како је то Туроман боље превео. Тај пример узет је из Кор. 
нелија Непота, а Опчау Оетз55 у речнику за Корн. Непота 
зизстреге ђелит преводи: епеп Кпео штеглећтеп, ђе тппеп. 
— Ргто пшћПо дисете == ни пода шта не држати, место ни за 
што сматрати.“ Да та Туроманова фраза није погрешна, до- 
казују оваки примери: Да се ругаху другим тлачећи њии 
под ништо држећи. — Која многи ни пода што не држе. 
Акад. речн. 1. стр. 8287 т. — „Тизсшапае Ффзршанопез (аиа- 
езнопе5), тускуланска испитивања, место: расправе или разла- 
гања.“ Ако Туроманов превод тих речи није бољи него Ка- 
ликов, лошији за цело није, а никако нетачан. — „Реч збиљ- 
ски прихватај == гет [ог ег асотедеге место : лаћај се озбиљно 
посла. Није то тако у Туромановој књизи, како г. референат 
наводи. „Реч збиљски прихватај“, то је у Туромановој књизи 

наслов једне приче (на страни 69. број 16) и није преведен 
с латинског језика. У ноти под текстом даје Туроман значење 
за „збиљски прихватај: [општег асотеф!.“ А тај српски наслов 
г. референат криво преводи на латински: гет [опшег асоте. 
Чете, па тај криви превод с латинског преводи натраг на 
српски језик: лаћај се озбиљно посла. Није ту дакле Туро- 
ман нетачно превео, јер није ништа с латинског превео, него 
је г. референат Туроманове речи криво на латински језик 
превео. — Даље истиче се: „аџаегеге де, преслушати, место: 
испитивати, саслушати.“ Све те три српске речи могу се у 
том случају употребити, али кад је говор о тачности, то је 
преслушаши тачније, јер по Вучову речнику значи уегћбгеп 
дакле специјилно пред судом (као што је на овом месту), а 
испитивати и саслушати имају опште значење, које је за тај 
случај мање тачно. — Кез ргорозна == упитни предмет, место 
питање.“ И ту је Туроманов превод тачнији, јер је питање 
опћенитији појам него упитни предмет. — риИпсшајет ехзог- 
ђеге == тегобу издржати место: савладати.“ Ехзотеге је ту 
метафора, која се не да тачно превести, за то није тачније 
савладати него издржати. Еле ни у тој рубрици г. референат 
није далеко прокопсао, јер је Туроман наведене изразе тачније 
превео него он. 

„Четврта рубрика. Као грешке у српском језику наводе 
се ови изрази: „Ово писмо дикшујем на ше. Да је ово дикто-· 
вати страна реч, и овде за невољу употребљена, то знамо 
сви, па и сам писац; а што је „писмо диктујем на те“ бра. 
хилогички казано место. „писмо диктујем управљајући на те“, 
не мора већ за то бити погрешно. А како треба на латински 
превести назначено је у књизи. — „Тешко је човеку стидљиву 
молити за што год велико онога, за кога је заслужан.“ Да 
то није грешкг, доказује овај пример: Да смо и ми за ота- 


частво заслужни људи. Вук, Одговор Улаку, 30. — „Ја бих 
био шребао. Шта шребају многе речи» Нисам шребао бити 
извештен; где глагол требати —, није безличан.“ Да се гла- 


гол требати и лично употребљава, доказују оваки примери 
из народнога говора: Ко хоће самљети, треба засути. Вук, 
Нар. посл., 158. Ја ћу теби једаред врло требовати, само узми 
од мене једну љуску, па кад ти затребам само је протри. 
Вук, Нар. прип., 20. — „Или ходом убрзаним ; човеку стид- 
љиву ; поштење беспримерно, где су атрибути после именице, 

погрешни су.“ — Да су атрибути после именица погрешни, 
то од г. референта сад први пут чујемо. Али да атрибути 
намештени после именица у српском језику нису погрешни 
(као што нити у латинском нити грчком), то доказују многи 
примери у народном говору. Ја ћу их овде само неколико 
навести: Буздован несрећом ковачевом прсне. Вук, нар. прип,, 
3. — Он ће теби давати, шта год заиштеш: сребра, злата и 
камења драгога. Вук, нар. прип., 11. — Ту се бурад оправ- 
љају, ту се вино сипа, људи раде, село чишаво.. Вук, нар. 
прип., 80. — Јадан ти је, да он пребаци бедеме градске, кад 
синови Мухамедови не могу. Вук, нар. прип., 270. 

Пета рубрика. „Погрешне конструкције као: „Чим би 
Квинт окуџао се и ужинао.“ Да такав положај заменице „се“ 
није погрешан, види се из оваких примера у народном го- 
вору: Овај је сирома послије домпшљао се, што ће и како 
ће. Вук, нар. прип., 268. — А сутра дан и отац и мати дре- 
сшаве се. Вук, нар. прип., 78. — Тек што заспао бјеше, чује 
у пећи клопот... док у томе и пробуди се. Вук, нар. прип., 
95. — Даље г. референат наводи: „Цезар прећаше, да ће гу- 
саре строго казнити, — би мислио он је њихов господар.“ 
Испореди оваке примере: Чини ми се, би за тебе била. Вук, 
нар. пјесме. 3, 89. — Би рек, ми вељаше све нјешто: не 
ходи ! Акад. рјечн. 1. стр. 365". — Даље истиче се: Оно да је 
најбоље мислимо, што буде најправичније.“ Период, из кога 
су те речи истргнуте, у Туромановој књизи цео овако гласи: 
„ЈЉубимо отаџбину, покоравајмо се сенату, бринимо се за 
добре, садашње плодове презиримо, на славу (код) потомства 
се обзиримо, оно да је најбоље мислимо, што буде најпра- 
вичније.“ Ту се јасно види, да споменуте речи за то онај нео- 
бичан положај имају, да се постигне ритам у том периоду. 
Намести оне речи у обичан положај, а ритам тог периода је 
покварен. Али на то није се г. референат обзирао, него је 
ту само погрешну конструкцију видео — Даље он наводи: 


· „Већ ако мислите. Већ ако Ханибала ваља бројити.“ Чудно 


нам је, да израз већ ако смета г. референту. Испореди у Ву 

кову речнику под „већ“ 3.: већ ако, апззег мепп. — Даље се 

истиче ово: „Када Римљани већ шаман хтедоше. Г. рефере- 

нат добро би урадио, да је доказао, зашто то не ваља. — 

За тим он наводи ово: „Будући да Ксеркс особито Атину 

беше узео на око. Будући да код војске беше.“ Израз „бу- 
10 

дући да“ налази се често у књигама разних писаца и како 
Вук у свом речнику вели, у Војводини са значењем „пдет, 
сит (На1. еззепдо сће —); у осталом тај израз у народном 
говору није обичан. — Даље следује: „Тако врло порасло.“ 
У Туромановој књизи стоји овако: „Услед ових дела беше 
углед Темистоклов тако врло порастао, да завист својих су- 
грађана није могао избећи.“ Кад се може латински казати: 
„кат уећетептег, јат уајде, зашто не и српски: тако јако, 
тако врло 2 — Тој рубрици, у којој се наводе погрешне кон- 
струкције, додане су на крају још две поједине речи: „нуж- 
дан, цељи“, као да једна поједина реч може чинити конструк- 
цију. У осталом те речи тако су се удомаћиле и у говору и 
у књизи, да би их тешко било одстранити. 

Шеста рубрика. „Граматике (треба граматичке) и орто- 
графске погрешке као: од Алпа.“ Ја нећу да одлучујем, је 
ли у туђој речи боље „од Алпа, од Алпи, или од Алапа.“ 
Тако се ниже наводи: „мазага“, што се не противи нити ана- 
логији, а говори се и мазга и мазага. — Даље истиче се 
као погрешно „новајлиштво“, што је Туроман за невољу упо- 
требио, а г. референат добро би урадио да је бољу реч за 
тај појам изнео. — Фразу „стоје сваком од воље“ г. рефере- 
нат као граматичку погрешку бележи; али испореди из на- 
роднога говора овај пример: Одбер' соколе, што т је од 
воље. Вук, нар. пјесме, 1, 438. — Даље наводи се као по- 
грешно : „са основом“. Ово је добра српска реч, а и пред- 
лог није погрешан уз њу. Испореди тај предлог у истој 
служби у овом примеру: Он се замоли, да га приме, да пре- 
ноћи, а они га са свим срцем приме. Вук, нар. прип., 82. — 
Даље има: „Бој бојоваше.“ Бојовати бојујем није нечувено, 
ако и није обично. Види ту реч у Речнику Југосл. Акад. !. 
стр. 518; уз то има у споменутом речнику „бојевати боју- 
јем (1. стр. 516), где се међу другим наводе ови примери: 
Срећни с Грци бој бојујућ. Да бој бојује с змајем пакленим. 
· Обичније говори се: бој бити, војску војевати. — Даље се 
истиче као погрешно: „од стра“. У народном говору је то 
обично, на пр.: Па га од стра увати грозница. Вук, народне 
пјесме, 3, 38. Правилније дакако јест: од страха. — Што се 
тиче речи „неатост“, коју г. референат међу погрешке броји, 
ваља приметити, да Вук само тај облик у свом речнику има. 
— У реченици: „Пошље га с једном посадом“ г. референту 

ваљда смета реч „једном: али испореди у народном говору 
оваке примере: Извади један бокунић круха и даде га ца- 
реву сину. Вук, нар. прип., 93. Идући тако за дуго по свету, 
дође једанпут на једно језеро, и онде нађе једне велике и 
богате дворе и у њима једну бабу, царицу, и једну девојку, 
бабину кћер. Вук, нар. прип., 17. — Даље: „Живљаше са 
највећом славом“ није криво; испореди у народном говору 
оваке примере. Дома га љуба с пошшењем чека. Вук, нар. 
пјесме 1, 138. Са сшратом ће стајати, и с опрезом гледати. 
Вук, нар. пјесме 1, 209. — Даље истиче се: „Најпријатељ- 
скије“ као погрешка. Тај облик и не може друкчије гласити, 
али га ваља другим заменити. — Речи: „умалити, прекора- 
вати, прихватимо, пожиљка, престолница, користовати, прија- 
тељоваше, преузме“, за које такођер г. референат вели „да 
не подносе за такву књигу, могу се све наћи у Вукову реч- 
нику. Ако дакле чисте српске речи, које Вук наводи у свом 
речнику, „не подносе за такву књигу“, а да какве речи онда 
подносер — У тој рубрици има још фраза „захвалност ука 
зати“, коју г. референат такођер као граматичку погрешку 
наводи; а мало ниже завршује он свој реферат „благодарећи 
Просветном Савету на указаноме му поверењу.“ Дакле кад 
Туроман каже „захвалност указати“, то је граматичка по- 
грешка, 23 кад г. Калик каже „указано поверење“, то није 
граматичка погрешка. Јачега ударца, мислим, већ не би мо: 
гао г. референат сам себи задати !“ 

„Кад би сад, рецимо, одлични ученици | београдске гим- 
назије прочитали све Зимине примедбе на реферат Каликов, 
шта би између осталог видели 2 Видели би, да њихов профе- 
сор латинског језика Мајзнер данас оно исто чини, што је 
пре њега чинио пок. Калик, т. ј., да препоручује својим уче- 
ницима латинску граматику, за коју је у Јагићеву Архиву и 
ово речено: деца, која буду учила латински језик по овој 
књизи, јесу „ђеКјасепз мемће јипсе УУезеп“ (млади створови 
које треба жалити). 

Да упознам сад читаоце са Зиминим рефератом о ла- 
тинској читанци Владимира Малине. На срећу наших гимна- 
зија беше Главни Просветни Савет изабрао Луку Зиму за 
једног од референата о Малининој књизи. Овај поднесе оп- 
ширну и темељну оцену, али по писца врло неповољну. Про: 
светни Савет усвоји ову оцену, и Малинина латинска књига 

буде одбијепа. Ова оцена Зимина главни је узрок због кога 


је професор Мајзнер, који у ! београдској гимназији служи за- 


једно са Малином, био противан награђивању наших одличних 
гимназиста Зимином књигом. Истину овог мог тврђења до- 
казује и ово што ћу сад рећи. Кад је изишла латинска гра- 
матика Малинина, изрекао је о њој у Јагићеву Архиву др. 
Милан Решетар овакав суд: „Плезе Тајетизсће 5сећшоташтанк 
ђези; п ћојет Фтаде фје Е!сгепзсћаћ деп !:п Зетлјеп оћпеђп 
аш! зећуасћеп Риззеп зјећепдеп Отегисћ! 1п Кјаз5тасћеп Зргасћеп 
отпансћ 21 штметотађеп.“ Па при свем том, што је у Архиву 
овакав суд о њој изречен, проф. Мајзнер налаже својим уче- 
ницима да је купују и по њој уче латински језик. 

Напред сам рекао, да је срећа за наше гимназије у Ср- 
бији, што је Зима био један од референата о латинској чи- 
танци Малининој, па Просветном Савету предложио, да је 
одбије, што је овај и учинио. 

Но и Малинина је срећа, што му је латинска читанка у 
Просветном Савету пропала ; јер да је штампана, она би била 
најјачи доказ против његове латинске граматике. Као што је 
познато, читанком треба да се илуструје и потврђује оно 
што је речено у граматици; а међу тим примерима у латин- 
ској читанци, коју је Малина поднео Просветном Савету, по- 
бија се готово све, што је речено у његовој латинској гра- 
матици. Ради потврде ових мојих речи чујмо, шта . Зима у 
свом реферату каже: „Прем да овде није мој задатак, да 
говорим о латинској граматици г. Малине; али свако ће при- 
знати, да примери у читанци треба да су удешени према 
граматици, и да су потпуно у складу са науком у граматици 
изложеном. Због те околности ја се већ дотле на више места 
освртах на граматику Г. писца и показивах, да примери чи- 
танке не стоје у складу с граматиком ; а особито код те пар- 
тије, на коју сада прелазим, нужно је примере читанке с нау- 
ком у граматици испоредити, да се види, како се једно с дру- 
гим подудара. 


(Свршиће се.) 


Др. Јован ТУРОМАН. 

ПОЛИТИЧКИ ПРЕГЛЕД 


САВЕЗНИЦИ Балкански и РУМУНИЈА. 


Од 17 јуна догађаји су се развијали врло брзо. Бу- 
гарска војска, њен најбољи део, почела се повлачити к Со- 
фији и укопавати се. Др. Данев, сад већ бугарски Емил Оливје, 
покушао је да, на супрот очигледној истини спасе образ 
земље на тај начин што је дао у Народноме Собрању изјаву 
да су Срби и Грци отпочели рат а не Бугари, и што се, за- 
једно са својим владаоцем, обратио у Петроград за помоћ и 
повраћај у првобитно стање. Ни једна ни друга ствар није 
успела. Фактима је утврђено да су Бугари спремали одавно 
овај изненадни препад, који на срећу није успео, али који је 
оставио траг најкрвавији можда после Косова и Марице. Са: 
везници су примили да преговарају са Бугарима, али непо- 
средно и не обустављајући никако ратна непријатељства, по- 
знавајући карактер бугарских преговарача и намера. 


Докле су у Софији настала саветовања о томе шта да 
се ради и на све стране тражила помоћ, дотле је румунска 
војска прешла Дунав, заузела сву територију Туртукаја-До- 
брич-Балчик и целу десну обалу Дунава на бугарскоме зем- 
љишту. Заузевши ту територију, она је наставила своје на- 
предовање ка престоници Бугарске. На питање Сила чему 
тежи њена акција, Румунија је одговорила нотом која овако 
карактерише намере Румуније: Ступајући на бугарско зем- 
љиште Румунија не иде ни за освајањем ни за уништавањем 
бугарске војске. Њена војничка акција своди се, на првоме 
месту, на потреби да у Добруџи прибави себи сигурну границу. 
Садашњи сукоб међу балканским државама,а нарочито порекло 
тога сукоба, који лежи у непомирљивости бугарске владе и 
у нападу на њене дојучерашње савезнице, учврстили су ру- 
мунску владу у уверењу да се сама од себе намеће страте- 
гијска граница према Бугарској, како би у будућности могли 

_бити помирљиви односи између Румуније и Бугарске. Та гра- 
ница јесте Туртукаја-Добрич-Балчик, с извесним бројем ки- 
лометара на западу и југу, а према саставу земљишта. Поред 
тога, основни интерес Румуније на Балканскоме Полуострву 
није могао допустити да остане миран посматрач пред хеге- 

монистичким тежњама које је Бугарска показала на штету. 


својих савезника сутра дан после рата за ослобођење који 
су заједнички водили. Као стални елеменат реда и мира на 
Истоку Европе, Румунија има дужност да участвује у конач- 
номе решењу питања које је често пустила, на њеноме прагу, 
да ремети мир. Да би Румунија дошла до коначнога уре- 
ђења између ратујућих страна, Румунија мисли да ће на тај 
начин не само допринети обезбеђењу законитих интереса ра- 
тујућих страна, него и потпомоћи помирљиве напоре Великих 
Сила. — Краљ Фердинанд, који је онако неприличан телеграм 
био упутио рускоме цару, сад се обратио молбом на румунскога 
краља да не иде даље, а бугарска краљица, Елеонора, другом 
депешом краљици румунској, у истоме смислу. Одговори су 
били исти: не може се обустављати ништа докле се не пот- 
пише мир између ратујућих страна. 

Петроград и Париз, којима се Софија опет обратила за 
посредовање, добили су одговоре да Србија и Грчка хоће да 
разговарају само непосредно са Бугарском. Овај одговор је дат 
после састанка председника влада грчке, српске и црногорске 
у Скопљу.На томе састанку је постигнут цео споразум у држању 
према Бугарима који носи само помирљиво обележје, без икакве 
мржње и подцењивања, обрнуто држању које је Бугарска по- 
казала већ на последњој лондонској конференцији за мир. 

Крунска саветовања у Софији најзад, су довела до уну- 
трашњега решења питања о кабинету. У тај кабинет су ушли 
као шеф Др. В. Радославов, шеф једног дела либералне пар- 
тије, и Др. Н. Генадијев, шеф т.зв. стамбуловистичке партије 
као министар спољних послова. Др. Радослав, познат само 
по злу у Бугарској, јер су под њим некад свршени насилни 
законодавни избори (помоћу „сопаџија“-буџоносаца), државник 
је без широка даха и видика. Др. Генадијев је већ познатији, 
пореклом Цинцарин из Крушева, енергичан и интелигентан. 
Генадијев је одлучан противник Срба и Грка и руковао је 
још као министар трговине свима револуционарним покретима 
у Турској. И он и његово друштво из кабинета (од 1903-1907) 
под судом су за злоупотребе учињене државним новцем: под 
суд их је дало Народно Собрање. Нова влада је учинила по- 
ново кораке, као и њихов краљ, у Букурешту. Резултати су 
до сада остали исти, а нова бугарска влада даје такве изјаве 
као да хоће са Србима и Грцима да настави рат. 

И Турска се користила непомирљивом политиком Кра- 
љевине Бугарске, прекинула сваке преговоре са њом и по- 
слала војску у правцу Једрена. Војска је до сада окупи- 
рала сву територију која јој је по лондонскоме миру доде- 
љена, а коју Бугари нису до сада хтели да изпразне. Турци 
су и преко те линије прешли и узели много више земљишта, 
правдајући то својим унутрашњим политичким приликама и 
дајући уверења да ће се у своје време повући. 

Велике Силе су биле врло много изненађене последњим 
ратом међу савезницима, тако брзим сломом Бугарске и не- 
културним поступцима и њене владе и њене војске. Али, како 
је њима стајало да се што пре заведе и учтврсти мир, и 
после овога рата, — који све Силе осуђују, — и спрече све- 
могући заплети, оне су чиниле коракеи у Београду, иу 
Атини, и у Софији, и у Цариграду и у Букурешту. Ти ко- 
раци су остали до сада без успеха. Савезници, којима се 
придружила и Румунија, хоће непосредно преговарање са Бу- 
гарском о условима мира и после одобрења Сила, а Бу- 
гарска хоће европски суд. Савезничке владе траже поред 
нових територијалних заузећа, одузетих од Бугарске, и која 
се могу свести на стратегиске границе према Бугарској, још 
и јемства да ће Бугарска у будућности бити један миран 
сусед. Исте те владе не траже деобу целе Бугарске, нити то 
желе, и то одговара намерама Европе, која не би то допу- 
стила ни под којим условом. Оне траже једне исте погодбе 
за мирно и самостално развијање и неку врсту равноправности. 
Тако су се ствари и догађаји развијали. Даљи развој зави: 
сиће од држања Румуније и Бугарске. Нова бугарска влада 
може да ради двоје у данашњем положају. Или да прими 
још могућан, частан и повољан мир од својих некадашњих са- 
везника, или да настави један очајнички рат. Судећи по томе 
што је нови бугарски министар спољних послова изјавио от- 
ворено да хоће споразум са Румунијом, и по неколиким те- 
леграфским молбама краља Фердинанда упућеним краљу Ка- 
ролу |, могло би се рећи да влада Др. Радославова хоће да 
настави рат са Србијом и Грчком, у нади да извојује боље 
територијалне услове на западној и јужној граници. Та би 
се политика онда имала састојати у овоме, —- наравно ако 
то није само један БИН, — задовољити Румунију за сада, 
оставити Турску Европи, а поверити војничке операције једном 

од њихових највиђенијих вођа, генералу Савову, и покушати 
један велики напор против Србије и Грчке — са надом у 
успех. Ако ови ратоборни планови нису само један став да 
се умире колико толико Бугари, а пред Европом поправи 
нешто садашњи положај Бугарске, онда је ово решење још 
најгоре. Нови рат је нови ризик, и нови и тежи услови за 
побеђенога, остављајући на страну нове жртве. Ако Руму- 
нија прихвати понуде Др. Радославовљева кабинета, онда је 
доста вероватно да се рат наставља. Али, ако Румунија остане 
при своме досадашњем држању онда је и такав план осуђен 
на пропаст. Вероватније је да ће Румунија остати при овоме 
данашњем држању. У питању о односима са Бугарском, Ру- 
мунија зна колико имају вредности и иначе бугарска оде- 
ћања, а камо ли уступци које би Бугари данас дали; сем 
тога, она се и пред Европом ангажовала за своје држање и 
рад, а тај рад је договаран са савезницима. После ових по- 
кушаја са Румунијом, бугарска влада мора или преговарати 
непосредно, или ући у рат са Румунијом којој до данас није 
нигде давала војничкога отпора. Акција Грчке, Србије и Ру- 
муније у Бугарској ићи ће стално и умерено ка Софији. Турска 
ће сигурно за себе дејствовати, јер је тешко веровати да ће 
је примити савезници у заједницу. Што се тиче сила теже је 
претпоставити да ће интервенисати. Аустро-Угарска и Русија 
су најзаинтересованије у питању о разграничавању међу бал- 
канским државама, и оне би биле најпозваније да интерве- 
нишу врло енергично. Због Румуније, која је почела очигледно 
показивати Аустро·-Угарској да има засебних својих инте- 
реса, неће се моћи то извести. М тако ће доћи тренутак 
да Бугарска, сем какве нове авантуре, призна да нема 
куда изван својих суседа, и прими преговоре. Европа ће 
рећи своју реч ако Бугарска изађе у истини много ума- 
њена и гко услови буду тешки. Јер, не треба мислити да 
сваки нови дан у одуговлачењу Бугарске да узме један правац, 
не доноси собом и нове услове. Србија, Грчка и Румунија нису 
хтеле рат, њима је Бугарска тај рат наметнула из пусте сла- 
вобоље и грамзивости. М, кад она њих нагони да одржавају 
под оружјем читав народ, и чине нове жртве материјалне и 
моралне, онда с правом најзад могу тражити и за то накнаду. 


ИНОСТРАНИ. 

Сшеван Влад. Каћански: Од БАЛКАНА до АдрРИЈЕ. Бео- 
град, 19138. 


Стеван Влад. Каћански, један од бољих песника нашега 
романтизма, остао је и до данас познат само неколиким својим 
патриотским песмама („Где је Српска Војводина...“, „Са Авале | 
оро кликће...“, Хеј, трубачу с бојне Дрине...“). Његов песнички 
рад није велики, али све његове песме ни до данас нису при- 
купљене. 1879 изишле су у Новом Саду његове Скупљене 
Песме. У тој збирци не налазе се сви песникови стихови, на- 
рочито не лирске песме из педесетих година, растурене по ча- 
сописима онога доба. Затим, после 1879, све до своје смрти, 
1890, Каћански је испевао приличан број стихова. На тај начин, 
његова збирка из 1879 садржи само мањи део његовога рада. 

Било је потребно да се издаду целокупна песничка дела 
Стевана Влад. Каћанског. Српска Књижевна Задруга, која по- 
следњих година од старијих писаца издаје само она дела која 
имају трајну књижевну вредност, намеравала је да сврши тај 
посао. Али услед политичких прилика од последњих година, 
да Задруга не би тим издањем једног великосрпског, иреден- 
тистичког, песника дошла у сукоб са законима аустро-угарске 
монархије, та намера одложена је за боља времена. Син пе- 
сников, Г. В. С. Каћански, дао је сада ново издање песама 
свога оца, али и то издање није потпуно. Ту има известан 
број песама испеваних у последњем периоду песникова рада, 
од 1879 до 1890, али су изостављене све лирске песме, нису 
унете песме из ранијих година којих нема у првој збирци, и 
ми опет нисмо дошли до целокупног издања. 

Међу песмама које се налазе у овој збирци има их врло 
мало познатих, неке се сада први пут штампају („Спомен 
Карађорђа...“, „Свршило се..“) Некоје од њих су, у своме 
роду, врло добре и доказују да песничка снага Каћанског у 
старости није била спала. Тако песма „Што тугом шушти 
Дрина.. “ спевана 1885: 

Што тугом шушти Дрина, 
Што хукти љут Врбас: 
Што Тара из дубина 
Потмуо даје глас: 

Самом издању даје се учинити неколико напомена. Систем 
издања не види се. Песме нису поређане ни хронолошки ни по 
предмету, него на дохват. Затим, издавач, је имао пиетет према 
оцу, испуњавао „синовљи дуг према оцу“, али није имао изда- 
вачких скрупула према писцу. Мењао је, како сам признаје, 
не само правопис и интерпункцију, но и текст (сам помиње 
„неке мање измене у тексту“). Издавач је могао видети из 
последњих издања наших старијих песника како се данас раде 
ти послови. (Г. Драгутина Костића издање песама Војислава 
Ј. Илића, Г. Др. Милана Ћурчина издање песама Васе Живко: 
вића, а нарочито Г. Др. Милана Решетара издање Мањих 
Пјесама Његсшевих). Текст никако није имао права мењати, 
а за остале измене имао је у предговору или поговору ка- 
зати колике су и какве су. 


И после ове књиге ми ћемо имати да чекамо пуно и 
критично издање песама Стевана Влад. Каћанског. Али као 
пригодно издање једног старијег патриотског песника, ова 
књига долази у добар час. Каћански је један од оних људи 
који су имали веру у српски народ и у Србију, и он ту веру 
није губио у оним тешким и мрачним временима осамдесе- 
тих година Х1Х века, после буне у Србији и сливничког по-. 
раза. Када је он опевао „витешку Шумадију“ и њен „дух сло- 
боде,“ када је у дубини душе старог идеалиста узвикивао: 


Шумадијо, надо моја, 
ЛТумадијо, чврсто стој! 

Сад се за част целог Српства 
Вије само барјак твој! 


— када је стари песник тако певао, практичари и мудрице, 
они који су расправљали теме „зашто наш народ пропада“ 
и писали расправе „Дванаести час Србије“, презриво су сме- 
јали његовој слепој вери, и сматрали га за неизлечивог фан- 
таста. Време је дало за право песнику, и његови снови ве- 
ликим делом постају стварност. „Од Балкана до Адрије“ 

то је 1875 године било његова песничка машта ; 1913 то је гео- 
графска стварност, то су границе двеју спојених српских кра- 
љевина. 


ЈАН 

Мита Димитријевић, ПРИВРЕДА И ТРГОВИНА У НОВОЈ СРБИЈИ, 
Београд, 1913. 


Г. Димитријевић је у овој књизи изложио опширно и 
са разумевањем стање привреде у нашим ново-ослобођеним 
крајевима. Овакав један рад код нас је још увек новина. Ми 
смо, као што је познато, до царинског рата са Аустро-Угар- 
ском имали веза трговачких готово искључиво са Пештом. 
Кад смо после прекида уговорних трговинских односа били 
приморани да тражимо и друге правце за нашу трговину и 
друге купце за нашу робу, ми смо за тај посао били потпуно 
неспремни: ништа нисмо знали, јер никакве информационе 
службе нисмо имали. Систем почасних конзула на страни по- 
казао је сву своју некорисност. Отпочели смо са подизањем 
трговинских агенција, које нису одговориле потпуно својим 
задатцима. Међутим, ближим додиром и непосредном везом 
са западним државама та информациона служба постајала је 
сваком даном све потребнија. Ми смо се морали упознати са 
приликама и обичајима који постоје на светским трговима са 
којима смо отпочели рад, и своје после управљати према 
њима. Морали смо постати способни и спремни за међуна: 
родну шрговину, коју до тога времена нисмо имали у правом 
смислу речи. | 


Регулисање наших трговинских односа са Аустро-Угар- 
ском 1910 године одложило је дефинитивно уређење консу- 
ларне информационе службе. Међутим Балкански Рат ће из- 
менити са свим ситуацију. Ми ћемо преко Солуна доћи у још 
непосреднији додир са Западом, и уређење те информационе 
службе биће само питање времена. 


Г. Димитријевић је један од добрих изузетака у коле- 
гиуму конзула од кариере. Он је своју дужност разумео на 
шири начин, и није сматрао за непотребно да прикупи по- 
датке који нас морају у највећој мери интересовати. Његова 
књига је добро дошла баш у овоме тренутку кад нас у новим 
крајевима чека цео један низ задатака за чије смо решење 
без података апсолутно неспособни. Практичари који имају 
сад да спроводе тамо ма коју грану привредне политике, а 
којима су ти предели због оскудице консуларне информа- 
ционе службе апсолутно непознати, биће захвални Г. Дими- 

тријевићу на овој публикацији. За нас би била велика добит . 

кад би писац у брзо издао и другу књигу са податцима о 

трговини и потрошњи појединих артикала у појединим цен- 

трима. С друге стране треба се надати, да ће ова публика- 

ција изнети на дневни ред и питање о консуларној инфор- 

мационој служби. ; 
Др. Јован ЛОНЧАРИЋ. 


БУГАРСКА ЕГЗАРХИЈА И ЊЕН УТИЦАЈ НА БАЛКАНСКЕ СЛОВЕНЕ. 
Написао Др. Јов. Хаџи-Васиљевић. Београд, 1918. 


Године 1912 и 1913, када се правила нова историја и 
нова географска карта Балканског Полуострва, необично су 
богате политичким расправама. На српском језику се појавио. 
низ књига о појединим проблемима балканске политике, и ова 
најновија књига Г. Јована Хаџи-Васиљевића има да представи 
српској публици како је створена бугарска егзархија у Маће- 
донији, и какав је био утицај ове установе која је од једне 
словенске цркве постала главно средство бугарске националне 
пропаганде. 


После толико расправа и чланака о постанку бугарске 
егзархије и њеном утицају на Балканске Словене, брошура 
Г. Хаџи-Васиљевића није без интереса за читаоце. Писац је 
покушао да изнесе главне политичке елементе који су до- 
принели оснивању егзархије. У кратко је изложен рад руске 
дипломатије и руских славенофилских кругова на стварању 
егзархије. Тачно је представљена и тактика отоманске владе, 
која је после дугог одуговлачења, прихватила руски предлог 
о егзархату, надајући се да ће тиме успети да паралише по: 
литичку акцију Русије, као и да створи заваду и пометњу 
међу својим поданицима Грцима, Србима и Бугарима. 

У другом делу своје расправе писац наглашава како је 
егзархија одмах у почетку свога рада пошла странпутицом. 
У место да буде чувар интергса Словена — Срба и Бугара — 
она је постала расадник за бугаризовање словенске масе у 
отоманској царевини. Срби су нарочито имали много непри- 
лика од оваквог рада егзархијских органа. 

Књига Г. Хаџи Васиљевића је тешко писана, али ипак 
спада у релативно боље радове Г. Хаџи-Васиљевића. Он је 
у свом раду стално стајао између науке и новинарства, био 

мешавима између научника и публициста. Његови радови 
одбијали су ширу публику својим научним претенсијама и 
тешким стилом, а у научним круговима нису налазили на 
признање због сувише пригодног, публицистичког начина 
расправљања. Ово дело, схваћено као популаран Лгзботсит 
егзархијског питања, као нека врста подсетника за полити- 
чаре, долази у релативно боље публицистичке радове Г. Хаџи- 
Васиљевића. У сваком случају, оно долази у згодан час, када 
се то питање решава, — ако већ није и дефинитивно решено. 


МОЛИ, 


Рани уенлие ол Керфева ссота. зетђобђи1еате 
бепеуе, 1913. 


Као једна од појава патриотске делатности наше омла- 
дине јесте и ова књига коју је издала „Српска Колонија у 
Женеви“, састављена готово искључиво од студената. 


Српско-бугарски спор, чија важност ником није измакла, 
пробудио је општу пажњу у европском јавном мњењу. Било 
је потребе да се српско гледиште и српско образложење што 
јаче истакне, и женевски Срби су дошли на срећну мисао да 
приберу известан број докумената и чланака који се тичу 
тога питања и да их, у једној књизи, изнесу пред страну 
публику, обично непотпуно и рђаво обавештену о балкан- 
ским стварима. 


У овој књизи налазе се ови документи од српске стране: 
експозе министра-председника Г. Николе Пашића, прочитан 
у Народној Скупштини, српска нота Бугарској о ревизији 
уговора о Савезу, говор народног посланика Г. Милорада Дра- 
шковића, — и чланци Г. Др. Гргура Јакшића — који је у току 
ове године успешно заступао српске интересе у „Тетрз-“у: — 
„Српско-бугарски сукоб“ и „Зашто Србија хоће да задржи 
Битољ“. О истој ствари, непристрасно и повољно по Србе, 
писали су и страни публицисти, и у овој књизи налазе се не- 
колико важнијих чланака. И то су: „Српско бугарски спор“, 
ванредно прегледно, јасно и убедљиво излагање инжињера-гео- 
графа Г. Ф. Бјанкониа у „Тетрз-“у; чланак у „Јоштпа! дез 
Пебђаћ“ о српском експозеу; „Срби и Бугари“, чланак од- 
личног швајцарског публициста Г. А. Бонара у угледном 

„Те Јоштпа! де Зепеуе“, чланци Анриа Барбиа у „Ке Јоштпа!---у, 


Др. Лардиа у „а Тмлђипе де Депеуе“, Ренеа Мулена у „Га 
Реше Отопде“, одличног познаваоца Балкана Андреа Ше- · 
радама у „Ге Реш Јоштпа!“, ваљаног српског пријатеља Жана · 


Ербета у „Е' Есћо де Рап5“. Као што се види, ту су мишљења 
француске штампе, кога је најбрже и најпотпуније схватила 
српско гледиште, и која је српску ствар бранила најинтели- 
гентније и најубедљивије. 

И пре но што је решење овога било предато мачу, Ср- 
бија је имала оно што се зове „добру штампу“, јер су стварно 
право и сви разлози очевидно били на њеној страни. Сада, 
после вероломног напада бугарског и исхода овог крвавог рата, 
који Србија није хтела, али кога се није плашила и из кога је са 
чашћу и са успехом изишла, страна штампа, готово без изу- 
зетка, на страни је Србије. Оружје је пресудило тај замршен 
спор, и то, надајмо се у интересу мира и напретка на Бал- 
канском Полуострву, једном за свагда. Али добро је да се 
сачувају сви аргументи којима је Србуја бранила своја и мо- 
рална и стварна права. 

Срби у Женеви учинили су услугу српској народној 
ствари што су српску аргументацију и повољне одзиве по- 
званих прикупили и издали у засебну књигу, апелујући на 
„здрави разум јавнога мњења које се не даје никада заве- 
сти у заблуду“ и које „зна да нађе на којој је страни истина 
и правда“. М. 


Ба АЕ ОЛИ 


КЊИЖЕВНОСТ. 


Ново издање „ЈАЗАВЦА ПРЕД судом“. — У нашој новој књи- 
жевности ниједан спис није имао толико широког успеха и 
доживео толику популарност као Кочићев „Јазавац пред су- 
дом“. Догађаји од 1908 па на овамо дали су му велику акту- 
алност, и он је често прештампаван. Сада је у Америци, у 
Чикагу, изишло једанаесто издање. Књига је штампана лати- 
ницом, а издавач је ондашњи српски штампар и књижар Ду- 
шан Б. Поповић. Н. 

ДВАДЕСЕТО ИЗДАЊЕ „Горског ВијЕНЦА“. — Његошев „Гор- 
ски Вијенац“ остаје не само најбољи песнички производ но 
и најпопуларније дело целе српско-хрватске књижевности. 
Ових дана изишло је у Котору његово двадесето издање. 
Књижара г. Јована Секуловића у Херцег-Новом у Боци Ко- 
торској почела је издавати „Библиотеку за народ“, и као 
прву њену књигу дала је „Горски Вијенац“. Пред књигом је 
краћи предговор Г. Марка Цара о Његошу. Карактеристично 
је да су за последње три године изишла четири нова издања 
„Герског Вијенца“: 2 у Београду (1910 и 1912), и по 1 на 
Цетињу (1912) и Котору (1918). Л. 


„Понор“. — Иван А. Гончаров припада оној сјајној пле- 
јади руских писаца шездесетих. година каква се ретко видела 
у историји светске књижевности. Али и поред Толстоја. Тур- 
гењева и Достојевског, Гончаров се води и заузима велико 
место у руској књижевности. Као и остали велики руски 
писци тога доба и Гончаров се врло рано почео преводити 
на српски. 1872 изишао је у Новом Саду, у издању „Пре- 
ходнице“, на српском његов „Један обичан догађај“, у пре- 
воду Марије Лебедове, — књига која је данас библиографска 
реткост, а која заслужује да буде прештампана. „Обломов“, 
најбоље дело Гончарова, изишло је у Београду, у веома до- 
бром и књижевном преводу Милована Ђ. Глишића (прво у 
„Српским Новинама“ за 1876, потом у Забавнику Српске 
Књижевне Задруге, 1898). Исти роман превео је и вредни хр- 
ватски преводилац са рускога Мартин Ловренчевић (Загреб, 
1891). Трећи велики роман Гончарова „Понор“ („Обрш: з=5“) 
није у целини преведен на српски. Француски писац Е. Готи 
тај роман је скратио за француске читаоце, и са те францу- 
ске прераде превео га је Миливој Максимовић и 1892 издао 
под насловом „Верина Љубав“. Књига, увек радо читана, по- 
стала је реткост, и Г. С. Б. Цвијановић је приредио ново из- 
дање, које је преправљено према руском оригиналу. Желети 
би да српска књижевност дође до непосредног и пуног пре- 
вода овог снажнога дела руске књижевности, али када га 
још немамо, задовољимо се овим иначе интелигентним изво- 
дом. — „Понор“ је изишао као 3 књига „Модерне Библио- 
теке“, и стаје 3 динара. 


„БАЛКАНСКЕ ПЕСМЕ“. — У овом часопису било је речи о 
песмама које је под утиском последњих догађаја на Балкану 
испевао чешки песник Јан Рокота (Др. А. Черни). Те песме, 
које су биле изишле по разним чешким часописима, („Мај“, 
„Везеду Сазш“, „2моп“, „Лајга Ргаћа“) сада су изишле у за. 
себној књизи, под насловом „Ва!капзке 2Дреуу“ (Праг, 1913; 

цена 60 хелера). Наши песници добро би учинили кад би 
превели на српски коју од ових песама, у којима је јаком 
словенском осећању дат висок песнички израз. 


„ЗИДАЊЕ СКАДРА“ У РУСКОМ ПРЕВОДУ. — У Нижњем Новго- 
роду, у Русији, ове године покренута је библиотека „Славан- 
ское Чтенје“. Као њена прва свеска изишао је превод познате 
српске народне песме „Зидање Скадра“. („Сазиданје Скадра. 
Сербскал белина“.) Преводилац је Т. В. Ржига. Пред самим 
преводом налази се неколико речи предговора о граду Ска- 
дру у прошлости и о српској народној митологији и обича- 
јима (виле, виленик, побратимство, дружичање). К. 


„РЕВИЗИЈА СРПСКО -БУГАРСКОГ УГОВОРА“. — У низу брошура 
о балканској кризи је и ова књижица руског публициста, са- 
радника „Новог Времена“ Јеронима Табурна, који је пре две 
недеље напрасно умро иза једне политичке конференције у 
Петрограду. Књижица „Ревизија српско-бугарског уговора“ 
садржи у главном скуп аргумената који српској публици нису 
непознати, али које је писац прегледно средио и логично по- 
везао. Издање г. Цвијановићево је превод с руског истоимене 
брошуре. 


ПОЗОРИШТЕ. 


КРАЈ ПОЗОРИШНЕ године 1912—1913. — Народно Позо: 
риште завршило је у овој позоришној години рад 20 јуна. 
За десет месеца (с прекидом од месец дана у новембру) имало 
је 214 представа, од којих су близу половина чиниле дневне 
(111 вечерњих, 51 дневних). Велики број дневних представа 
је био нарочито у првој половини сезоне од септембра до 
децембра, када је због ратних околности сав рад сведен био 
на популарне представе. Од 1 јануара настао је нешто редов: 
нији рад, и ако још непрестано у нередовним околностима 
због осуства великог броја глумаца и техничких радника на 
позорници. 

Поред свих нередовних прилика Народно Позориште 
успело је дати 15 премијера и десетину реприза. Изнесена су 
и три оригинала: драма „Без среће“ од Аделе Милчиновић. 
Војновићева поетска драма „Лазарево Васкрсење“, и „Косовска 
Трагедија“, драмска песма у 4 чина, од Жарка Лазаревића 
с музиком Петра Крстића. — Позоришни Годишњак упознаће 
нас свакако с потпуном статистиком ове сезоне. 





Власник, Богдан Поповић. — УРЕДНИК, Јован СКЕРЛИЋ. 











о НЕ ће 


ОАРИАЉСК И 


КЊИЖЕВНИ ГЛАСНИК. 


Књига ХХХ[, Бреој 3. — 1 август 1913. 


РИКИ (ОВ И: Ћ. 


| 


Једног прољетног јутра, и то подоцкан, пробудио ју је 
врућ млаз сунчане огрије који је одједном продро кроз маз- 
галу на врху сухомеђасте листре у бабовој јој колиби. Сун: 
чарица се у виду златне тканице спустила косо до на одар 
од стржевине, под којим је приспјела Јаглика провела ноћ, 
и пала јој управо међу обрве, у повије. Заголицана наглом 
топлином сунчаних зрака, лијепа горштакиња се прену и 
промешкољи под кдстретним губером у својој сиромашној 
постељи од папрати, претури с десна на лијево, отвори једно 
па друго око, издиже лакат, те их заклони од сагорљиве сун- 
чане свјетлости, зијевну, и протеже се као двизица на уранку, 
од чега јој вратни и хрбатни обручеви запуцкаше као карике 
на ланцу од туча, а ручни и бедрени живци се затегоше као 
тетива на запосленој дрнди. 

Промрмљавши неколике зијевањем испрекидане ријечи 
које је од своје мајке чула и научила и молитвом их звала, 
протрља очи па погледа около себе по колиби. ИМ, видећи 
да је сама, прокрће се поново у постељи, као покренута пе. 
пељуга у зеленој ливади, хити рукама, те отури губер са себе 
и ђипи с кревета као одапета стријела са лука. Низ њено 
младо, гипко и танковијасто тијело, којим се изви пут сни- 

ског шувита попут разбукталог пламена у полутами, објеси се 
згужвана и већ изношена кошуља до кољена; а низ врати 
низ леђа јој се разасуше и чак до кукова допријеше црнеи 
густе косе попут нигда неподшишаване гриве у црне бедевије. 

На огњишту је горела ватра. Над њом је висио гарави 
котао, у ком је кркљао качамак, који је стара Рижна, мајка 
Јагличина, зором бијелом и прије но је изјавила млад на 
пашу, наставила, оставивши да јој га шћер омете и доготови, 
кад се пробуди. 

Мухе су лећеле и зујале по колиби, и купиле се у чита- 
вом роју на један распукли шкип у буџаку, у коме се ви- 
ђело разливено млијеко поврх кога се нахватила мршава 
крпа скорупа. На крушчини пред кућом ћиликтало је јато 
врабаца. Из села је час-по допирао по нечији храпав глас 
попут расушене чегртаљке. Чуо се и нечији бахат и кашљу- 
цање пред колибом на друму. 

Јаглика скочи као лане с одра, приђе сандуку, јединој 
сопствености јој под бабовим шљеменом, отвори га и извади 
нову и чисту кошуљу са свиленим дшвицама, куповну котулу, 
вунене чарапе, плетену јакету, сукнени зубун и опанке са 
шпагом. М мада у колиби никога сем ње не бијаше, ипак, 
по навици, сакри се иза купусног бадња, те ту свуче своју 
дојакошњу и обуче нову кошуљу, по њој котулу, под овом 
чарапе, а по њима обу опанке. Затим из бурила насу водеу 
конату, те уми руке, грло и лице. Очешљавши се на брзу 
руку, косе сплете у двије плетенице које сколута и намјести 
на потиљак, а по њима натаче ђевојачку капицу. 

На полици је нашла колач урметиновице, а у каблу ки- 
сјела млијека; задробила је једно у друго и предручковала. 
Затим је узела метлу те помела колибу; опрала суде и ста- 
вила на своје мјесто; поспремила одрове; размела качамаки 
скинула котао с верига, па га поклопила и оставила у крај да 
се хлади за ручак домаћим кад дођу кући; и најзад обукла 
јакету и зубун, отворила кутња врата и изишла на бијел дан, 
па их поново замандаливши за собом, кључ им оставила у 
уски прозорчић без стакла под самом стрехом од колибе. 
Ако би се које од чељади вратило, то нека га и нађе ту, као 
што су обично и радили. 

Витка и гипка као мачка, крочила је и искочила на 
осунчану плочу у авлији; ту стала и, подбочивши се, упрла 

своје јастребовске очи далеко изнад села и Главица над селом, 

покупила у њих, као у дурбин, брда и долине, уздахнула 

тешко и дубоко и замислила се још теже и дубље, као што 

обично све приспијенке њена доба раде. | 
Знала је да су јој два старија брата с оцем рано јутрос 

у неђељу отишли на пазар у Никшић, оћеравши једну јало- 20) 

вицу да продаду, те да за добивени новац купе што им за | 


кућу треба, — јер тако су још јуче били углавили. Најмлађи :: 
јој је брат, као и увијек, поодавно изјавио неко пет-шест | 
козјачи и десетак оваца на пашу. Мајка јој пак, уставши као | 


и вазда рано, отворила котац и изјавила сама јањад и козлад | 
у Главице на траву, а своју од јучерашњег рада и кркачења 
бремена дрва и виша уморену јединицу и мезимицу оста- 
вила да се сита изаспава и отлочине. Јаглика се томе није 
зачудила, јер то јој доброј мајци није била првина. А сад 
смисли и оверчи да ће јој мајка с млади бити у Главицама; 
и упути се тамо. 


П 


Сунце одскочило за читаво копље изнад Крнова. Ша- 
рени, а за највише зелени, свијет блистао је под његовом 
свјетлошћу као раскошно ођевен делија под сребрним то- 
кама а у зеленој долами. Росом обисерено дрвеће се расцвје- 
тало и зазелењело у изобиљу, окитило поље по рубовима и 
подножје натокљечених и кршевитих брда. Ваздух набрекао 
јутарњом харијом, топлотом прољећа и мирисом расцвјетаних 
липа. А над повијарцем сурих и голишавих планина што се 
у даљини топе у некакву сигаву сумаглицу, блуде два бијела 
облака као посмртни остатци нечије растрзане душе, испод 
којих се у лахору расипа чиста ведрина и здрава свјежина. 
Кокотови се и још дозивају по селу; а, усхићене блажен- 
ством које им природа пружа, пољске птице се натијечу са 
шумским: које ће љепше и достојније опјевати љепоту и 
одати хвалу својој небесној добротворци. 

Сва бијелећи се у бијелом зубуну и бијелој јакети као 
бијели лабуд, јављајући се и називајући добро-јутро сусје- 
дима и интопаоцима, Јаглика је оставила сеоски коловоз и 
припела се уза стрмене стране Студеначких Главица. Одатле 


се упутила по беспућу и на индивин, правећи сама својим 
А 

стопама по росној трави и маховини пут за саму себе, управо 
путну бројаницу. 

Скакутала је, попут разиграног јарета, с буса на бус и 
с камена на камен; замицала, као јаребица, кроз густеж од 
цердбва, грабова, клекова и расцвјеталих глдгиња са трњи- 
нама; и, као соколић у лету, час се појављивала а час гу- 
била с кланца на кланац, из рупе у рупу, с бријега на бри- 
јег и из шумарка у шумарак, — докле се најзад не докотура 
и не испе наврх цикуљатог Плочника. 

И ставши, попут громобрана на барутани наврх Плочни- 
ковог врха што се као голошија орао издигао и наткипио 
над свим осталим Главицама, Јаглика баци испитљив поглед 
на све четири стране испод себе: неће ли ђегод у влакама и 
долинама угледати своју стару мајку с млади. Пред њом се 
отвори панорама од мноштва кршевитих и ђе-ђе пошумље- 
них рупа и брежина, посутих наранџастом позлатом јутарњег 
сунца. Не угледавши пак мајке, би готова те се припе на 
најистакнутији крш на самоме врху од бријега, метну прсте 
у уши и зазва што је грло служи: 

— Ооо, на-а-а-не!.. 

Није морала понављати здва, — јер јој се, у исти душак, 
одазвао старачки, прозукао, бакарни глас из блатачке вале 
испод Плочника, искрај самих врела. | 

Јаглика хити очима на ту страну, и пред њом пуче ље- 
пота блатачких вода и пољана, које су се блистале јутрос на 
прољетњем огледалу а у свој раскоши својих богатих свој- 
става: бисерних врела, жуборљивих потока, зелених вирова, 
дубоког понора и саливађених ледина и пошумљених и рас- 
цвјетаних окрајака око њих. 

Као да је вила под крилима, Јаглика је за тили час сле- 
ћела низа страну до у Блаца к мајци, коју је замијенила на 
чобанији и послала кући да че и готови ручак. Подузбивши 
јагањце и козлиће тамо ђе јој се учинила гушћа трава и здрп- 
љенији лист, млада чобаница одскакута до једног од четири 
блатачка извора, захити воде у шаке те се напи, а затим 
пробра мјесто у хладу једног грдно разгранатог бријеста, 
под којим, на мечини од зеленог кадца, подави сукњу пода 
се, олружи ноге до саме ивице врела, сједе и намјести се да 
се ни с каквом царицом из стола сребрна не би мијењала. 

Блаца су се својом источном половином и још купала у 
сјенци натквачених брегова, докле му је на западном дијелу 
сунчана огрија позлаћивала бујно зеленило и обилато шаре- 
нило лишћа, траве, цвијећа, маховине, лишаја и кршева под 
њима и међу њима, и одбијала се и блијештала са глатке 
површине блатачког вира као с огромног по земљи поло. 
женог огледала Бистра као ђечија суза, вода је роморила 
и клокотала, пробијајући се кроз тијесне шкрипове. Пје- 
нушави изворски кључиви су се носили у ковитаоцу низ по- 
токе, сукобљавали се с гредама и дрвљем, багушали и кло- 
бучали од бола и иједа, инадили се са стијенама на путу и 
сусрету, засијецали озбиљну раван зеленог вира, и, незадо- 
вољни и собом и свијетом, јурили стрмоглавџе и губили се у 
коловрату у хучни понор под жалосним врбама испод натка- 
пљене литице при самом Плочнику. Небески свод се чинио 
двострук, као и брегови на које се наслањао: и над Бла: 
цима и под њима у води, да је изгледало као да ће се сад 
стропоштати и пропасти у бездању. Повјетарац би пирнуо с 
времена на вријеме, мрскајући водену површину, легујајући 
траву и лишће. Птичице узавреле: славуји по трњинама 
отаврзли своја богохвална јектенија; косовци скачу и шу- 
шкају по шушњу; овчарке шибају крилима над потоцима и 
одмарају се било на израслом заборавку у води, било на ву. 
неним леђима мирних јањаца по ледини; орао шестари изнад 
Плочника. Стоји крекетање жаба у локвању и цика змија по 
сухим шкрипинама. Над изворима и понором зузукају ко- 
марци, а по цвијећу зује пчеле и шарене се лептирови. 

И колико је Блатаца и блатачких страна унаоколо, ниђе 
живе људске душе, сем Јаглике под бријестом. Неки свечани, 
манастирски, мир и пустињска самоћа свуд около ње. Усхи- 
ћеној свјежином јутра и росе и живих вода испод ње, заго- 
лицаној мирисом цвијећа и бехара и тргве и лишћа, раздра- 
ганој милином прољетног сунца и љепотама окружавајуће је 
природе, и узнесеној напоном блаженог ђевојаштва, Јаглици 
су се груди надимале и таласале као разапета једрила, крв 
јој је обузимала језа, кожу јој подилазили жмарци, а душу 
притискала страва од нечег тајанственог, непознатог, силног, 
и опасног и неопасног. Па ипак, и ако пуни страха и иску- 
шења, тај горски мир и брдска пустиња јако су годили гор- 





166 Српски Књижевни ГЛАСНИК. 





штачкој природи наше прирасле брђанке, као кад се у њима 
родила а с њима сродила и погодила. 

Плетиво је била понијела собом. Имајући млад на оку, 
покуша да плете те се замарињава. Држала је да ради, а ни 
осјетила није да је, умјесто у чарапу, забола иглу из деснице 
у земљу, љевицу с плетивом опустила низа се, а очи укочила 
и упиљила се у једну влат метивице на пољаници пред собом, 
па, непокретна и лијено предишући, потонула у дубоке мисли, 
тако да би је, гледајући је са стране и поиздаље, прије узео 
за какву окамењену загоркињу него за живо чељаде. 

Мислила је — а да како би и могла не мислити у то 
доба дана и године и живота тек започетога> Јер као што 
пјенушави бук надире кроз воденички бадањ те окреће тешке 
витлове, тако је и њена млада и упаљива крв навалила из 
срца на дамаре а из ових на мозак, те мисаоно коло стала 
окретати свом силином своје неначете и необуздане ватре. 

И чудне су јој се слике врзле по памети. Гледала је себе у 
чему није била, подавала се жељама и повијала за страстима 
своје младости; чезнула и уздисала за нечим никад не окуша- 
ним а тако познатим и тако блиским да јој између прста клизи, 
а тако далеким и неприступачним да га ни оком ни умом замје- 
рити не може; страдала је од нечег горчег од чемера и исто- 
времено слађег од меда; борила се сама са собом; и отимала 
се својим распаљивим шипаричким маштанијама, са којим од 
стида није смјела ступити пред своју горштачку савјест. 

Пред очи су јој излазиле, све редом једна за другом 
као на причешћу, шарене прилике њених тако исто шарених 
мераклија и просилаца. Ту је био Јанко Кезунов, што јој је, 
кадгод би се ђе за бравима срели, прелазио преко пута и 
по пуну јој торбу љешника давао да крца; па Рушо Бра- 
цанов, што јој је онако лијепо преслицу ишарао и поклонио; 
па Митар Перишин, што јој вазда на пландишту онако дивно 
уз дипле свира и шалом је на смијех нагони; па Томаш Ђу- 
ричин, господарев перјаник, што јој сваке неђеље, избријан 
и наређен, с накривљеном капицом на челу и грбом међу 
очима, долази кући оцу и браћи на разговор, не пропушта- 
јући никад прилике да пред њом не нагласи, како га Господар 
добро држи и како му је обећао да ће га убрзо поставити 
за капетана. Све су то добри момци а од добрих кућа, да 
би се многе и многе њене познанице у „длан пољубиле“ кад 

би им се ма који од њих ашик учинио. Ема сви они Јаглици 
некуд обични, те, кад мисли о њима, равнодушна је, као да 
то и нијесу момци ни људи но лијепо дрвеће које се љуља. 

Али јој се памет, баш као завитлана муња кад налети 
на гомилу од жељеза, насука и заустави да се и не одвоји 
на Мркана Грмаљева. 

И не зауставила га се! М која је то сеоска дикуница 
што се с њиме дајбуди и мимогред срела, а да јој они ње- 
гово око ђаволово и лице анђелово и брци на фија-фић и 
џински стас и господска ријеч нијесу за очи запрле а за жеље 
им се зачангале. Није давно да су се срели, а његова је по- 
јава Јаглици и мозак заврћела и срце заробила. Јер куд ишла 
да ишла, шта радила да радила, и шта мислила да мислила, 
он јој је увијек у срцу, у памети, и пред очима. 

Па тако и сад. 

И премећући га у својим мислима, сјети се цура свога 
ноћашњега сна. Као обрела се у некаквој ливади, чија јој је 
трава с цвијећем до рамена допирала. Брала је цвијеће себи 
за вјенчани вијенац. Набравши га довољно, ходе те сједе у 
хлад под један храст; и ту стаде савијати вијенац. Сави га 
за тили час, и, да га опроба како јој стоји, стави га себи на 
главу. Док се наједанпут од тога вијенца претвори змија, 
исто онако шарена и китњаста као и вијенац, дугачка колико 
најдужи момак, дебела колико њен врат, а мјесто змијске 
главе са главом Мркана Грмаљева. ИМ, уколико би оком тре- 
нуо, змија се сколута око Јагличиних ногу, обави јој струк, 
стеже груди да јој сва ребра попуцају, своју глатку шију 
провуче између њених једрих дојака, а своју главу прислони 
на њену и своја уста притиште на њена. И запухну је тако 
силовито, опојно и ватровито, да јој се од тога даха зажди 
сва крв као јелова смола, у чијем пламену сагоре и онаи 
змија и храст над њима и ливада около њих. Али у тој 
ватри не осјећаху бола ни она ни змија око ње; на против, 
нека ненадмашна сласт и рајско миље струјаше у њеним 
пламеновима и кроз њихове кости и дамаре. И кад су пре- 
стали да горе, растужило им се, да су зажељели да поново 
горе... Даље јој је сан био нејасан, испрекидан, бунован... 

Јаглика је уздахнула, тргла се и прекрстила. 


(Наставиће се.) 
НЕВЕСИЊСКИ. 

ДР ВАЉА 


х (9) 

На велико чудо свију знанаца и пријатеља, Младен као 
да се потлуно помири са началником. Два пута заједно 
прошли су кроз чаршију; у кавани их виђали чешће, за јед- 
ним столом. Никола као да је био најсрећнији ради те по- 
мирбе. Мало по мало сва она живина коју је Младен са 
собом донио поче се пресељавати из његове у началникову 
кућу. Најприје пренесоше папагаја, па паунове, па мајмуна. 
Сваки дан Младен је слао по нешто, поклањао. И изгледао 
је некако питомији, мирнији, сређенији... Бријао се готово 
свакога јутра, бркове поткресавао, косу зачешљавао, уређи- 
вао. Изгужвани, широки шешир замијенио је новим; и испе- 
глане хаљине чистио по неколико пута дневно; краватне ми- 
јењао свакога јутра и везао их кицошки, пустивши крајеве да 
падају по шаренкастом прснику и лепртшају се. 


И он и Љубица као да су пажљиво избјегавали да више 
говоре о прошлости. Као да се плашили обоје е би опет 
могло доћи до неспоразума, ината. Сједнувши једно поред 
другога на меканоме, широком дивану и чврсто се ухвативши 
за руке само су се гледали у очи искрено, топло, весело и 
само се смјешкали. 


— Како сам срећан! — шаптао је он испрекидано, при- 
носећи јој час једну час другу руку својим уснама и љубећи 
их. — Како сам задовољан сада !.. 

— А ја2г — размажено је питала она, нагињући се ла- 
гано и наслањајући му главу на раме. — Ко је могао и ми- 
слити да се овако можеш упитомити, дивљаче мој... 

Док су њих двоје, све се више приљубљујући једно 
другоме, сашаптавали се, смијали, шалили, дотле је Јованка, 
у другој соби, прислонивши чело уз хладно стакло прозор- 
ско, бесвјесно гледала на авлију сјетна, невесела, замишљена. 
Први пут, када је опазила како је Младен дошао Љубици и 
како су се пријатељски растали, мислила је да је то због ње, 
због њезина трочасовнога сужањства... Дошло јој бијаше да 
заплаче од радости.. А када је, након тога, угледала Љу 
бицу како јој прилази осмјехујући се, раширила је обје руке 

према њој и готово вриснувши пала јој на прса, љубећи на- 
мирисане хаљине и свјетлуцаве гривне на грлу. 


— Нико бољи од тебе !... Нико бољи од тебе!... — му- 
цала је заносно, не допустивши ни да што проговори, ни да 
се одбрани. И као пуштена птица залепрша, одлети из собе, 
потрча у авлију и поче пјевати, пјевати из свега гласа. 


Истога дана неколико је пута силазила у башту и обзи- 
рала се, тражила га погледима... Чинило јој се, као да је при 
кривен чека, пази на њу, да јој све, све каже и све јој објасни. 
Завиривала је око ограде, лутала, чекала... Напошљетку ра- 
зочарана, смућена, враћала се у собу, сједала поред стола и 
по неколико пута смишљала и размишљала : би ли му писала 
опет, и шта би опет рекла 2... . | 

Сјутрадан, кад га је угледала како поново долази, хтјела 
му потрчати у сусрет, дочекати га весело, са набујалом и као 
крв црвеном ружом у рукама, коју му још синоћ одабрала. | 


— А неће ли бити боље ако га овдје дочекамр — за- 
пита саму себе и брзо се поче уређивати и дотјеривати према 
огледалу. — Он мени иде, мени |... И згр не треба да га овдје 
примим, у својој соби, као што га јуче Љубица примила у 
својој 2 

Залуд га је чекала, залуд се надала. Чула је лијепо, јасно 
је чула како се у предсобљу разговара с Маријом и како пита 
за Љубицу. Чула је, након тога, како се за њим затворише 
врата од Љубичине собе... И покуњена, постиђена некако, са 
немоћно опуштеним рукама, прислонивши се уза зид погле- 
дала је тамо, забленула се... 

— Шта ће му сада Љубица 2... Шта опет има с њоме 
говорити 2... 

Хтједе да сиђе и да запита Марију... Да ли је њојзи 
макар што рекао 7... Зна ли она ишта2... Је ли шта чула... 

Али се ни макла није. 


— Зар ми неће Љубица и сама казатиг — помисли. — 
Зар се од мене може нешто сакрити, ако се о мени ради"... 
Ако2.. ; 


Први пут посумња, да можда и не говоре о њој, да на 
њу и не мисле. Принесе своју малу, руменкасту руку устима 
и жестоко је загризе. И не осјети бола. Приступи своме столу, 
па, ни сама не знајући рашта, дохвати папир на коме му ми- 

слила писати и поче кидати, цијепати, разбацивати. Опет се 
окрену према вратима и тихо, на прстима, крену према Љу- 
бичиној соби... 


Изненада се сусрете са Маријом. Безбрижна, живахна, 
лака, као и обично, трчала је она уза степенице и, размаху- 
јући једрим обнаженим рукама низ које се циједила вода, 
весело узвикну : 


— Господин Милојевиц пита за вас... пита: мозе ли го- 
ворити с вама> 


— Милојевић 2... 


Јованка се ухвати за чело и, тобож, поче забацивати 
чупе, који јој пали по лицу. 

— Боли ме глава, — протепа уморно, болећиво. —— Данас 
не могу разговарати ни с ким. 

-— Али он казе да је вазно... 

— Свеједно... Други пут... 

Објема рукама ухвати се за главу и раздражено узвикну: 

— Зар не видите како ми је 2... Пустите ме!.,. Оставите!... 

И, вративши се у собу, сама закључа врата и, потрчавши, 
паде по постељи... 


Кашње је све боље и јасније увиђала, да на њу и не 
мисли, нити долази због ње. Али у колико је више увиђала, 
у толико је више и лагала, обмањивала саму себе, надала се. 
Вјеровала је, управо на силу хтјела вјеровати, како обоје 
нешто крију, вјешто, пажљиво крију само због тога, да је 
једанпут, изнебуха, што пријатније изненаде. ИМ, ко зна ради 
чега, али то изненађење требало је свакако доћи једног пра- 
зничног дана, о светковини каквој... Читава кућа освијетлиће 
се окитити и биће препуњена гостима. Окупиће се сви, чак 
и највећа господа, са бароном заједно, а барон ће битиу 
сјајној, блиставој униформи и сав окићен орденима. М кад 
раздрагани и развесељени гости, дижући препуњене чаше у 
вис и куцајући се, пропјевају уз пратњу читаве војничке му- 
зике, њој ће приступити неко, прихватити је и јавно, пред 
свима, открити јој чудну ову тајну. 

— Ах!... 


Осјећајући на себи радознале погледе толиких, необич- 
них гостију, она постиђено обори очи и, као приљубљујући 
се уз њега, Младена, приљуби се и приви уз своју чисту, ме- 





| паре. 

кану постељу. Снажно, грчевито стегну, пригрли свилени, ре- 
снати покривач и, као сакривајући од некога, брзо га покри 
младим, облим, топлим тијелом својим... 


== Ах! -Боже!... 


Пренувши се из таквих чудних сањарија, за дуго није 
смјела макнути собом, мрднути се. И поново је склапала очи 
и поново је желила: да опет измами слике какве, да их при- 
вуче. Тек након дуге почивке одскочила би, тргнула се и, по- 
лако прилазећи вратима, провиривала према Љубичиној соби: 


— О чему зборег... О чему зборе 7... 


Једнога дана одлучи да га сачека на степеницама, да 
му се јави. Обуче се, нагизда, окити. Образе, по којима се 
познавали трагови суза, мимо обичај обасу руменкастим пу- 
дером, обрве мало нагарави сочне, румене усне још јаче на: 
рушени. Застајући према огледалу неколико пута покуша да 
се насмије, указујући ситне, бисерне зубе. Затим лагано пође 
и заустави се на степеницама. Прислони се уза зид, поред 
лонаца са цвијећем. 


— Сад ће, — прошапта полугласно стрепећи, очеку- 
јући. — Сад!... 


Кад се врата од Љубичине собе отворише, сва претрну. 
Младен, указавши се на њима и још држећи за штекавицу 
весео, срећан, задовољан тресао је својом дугачком гривом 
и наклањао се по неколико пута. 

-— Ево га! 

Јованка подиже очи као према икони и лако затрепери. 

— Ево !... 

Он затвори врата и пође низа степенице. Опазивши њу, 
само се дотаче до шешира и збуњено, нејасно промуца нешто. 
Отрча даље. Ружа једна, која му била задјевена у рупици од 
капута, испаде и заустави се на дну степеница. 

— Оде!... 

Уздахну Јованка и обори главу. Затим, као у несвје. 
стици некој, лагано се спусти, дохвати ону ружу, његову 
ружу, и, загледајући је, пажљиво принесе уснама. Тако је 
стајала неколико минута, 

— Оде!... 

Непрестано загледајући ружу и љубећи је, врати се у собу. 

ХИ 


Јован, названи Франц, мирно је сједио на авлији, одби- 
јајући димове из нове, порцеланке луле, и, лијено гладећи 
браду, испијао ракију. Добивши добру напојницу од барона, 
који се управо вратио са подужег допуста и кога је са Љу. 
бицом пратио на излет, очекивао је Марију да се похвалии 
да је подражи. Очекујући је, није ни примјетио Младена, 
који је дошао преко баште. Кад му своју снажну руку спу- 
сти на раме и добро га продрмуса сав стрекну и, преваливши 
боцу са ракијом, поплашено скочи. 


— Кажи ми гдје сте били јуче2 — оштро запита Мла 
ден и као бојећи се да му не побјегне, стегну га још јаче. 
— Говори !... 

— Тхе... 


Јован поче комешати раменима, снебивати се. 

— То су наше ствари... 

— Говори! — узвикну Младен бјешње, високо одижући 
руку као да ће ударити. 

— Куд ми излазимо, не пита ни господин началник, — 
лукаво одговори Јован и, очекујући ударац, скупи се, поле- 
гути. — А кад он не пита, не треба да пита ни други... 

— Живино |... 

Младен га пусти, одгурну и брзо пође у кућу. Крену 
право Љубичиној соби. 

Затекао је за столом. Разбацани, растворени модни жур- 
нали из Беча, Берлина и Париза шаренили се пред њом; она 
их, поднишивши се објема рукама, пажљиво окретала и раз- 
гледала, као савјестан трговац када разгледа књиге и ра- 
чуне своје. 

— Надао сам се да ћу вас затећи необично располо- 
жену, госпођо, — избаци он јетко, хотимично прелазећи на 
вас и то нарочито наглашујући. — Јуче сте имали веома 
пријатно друштво. 

— Одиста је било врло пријатно, — мирно му одговори 
она, и даље разгледајући журнале... 

— Можда пријатније него ово данашњег — отегну он 
жешће и осврћући се унаоколо одбаци шешир у страну. 

— Свакако, — прошапта она полугласно, не гледајући 
га. — Разговор је барем био много пријатнији... 

Он се нагло приближи, једном руком покупи све жур- 
нале испред ње и, згужвавши их, одбаци до под прозор. 

— Оставите то и гледајте ми право у очи, — окреса 
осорно поносито се исправљајући пред њом. — Ја морам 
сазнати истину... 

— Ко тражи истину код жена, треба га сажаљевати, — 
тихо отповрну она и поче поправљати косу. — Кад би жена 
постала апостол истине, изгубила би све дражи за мушкарце; 
она не би више била жена! 

— Ја најмање могу волити жену која ми почне фило- 
зофирати, — осијече Младен мргодећи се. 

— А ја најмање могу волити мушкарца који ми почне 
постајати досадан .. 

Младен забаци косу, рашчешља је прстима и, као ло- 
мећи се, избаци увријеђено : 

— Ако сам вам досадан, госпођо, могу се и удаљити. 

— Ако сте уобразили да сте поп па би желили испо- 
ведити ме, можете се удаљити... Ја се нерадо исповиједам... 

И, поносито уздигнувши главу, она му указа на врата. 

Младен заломи прстима, нарогуши се. Хитно пође према 
вратима и, дошавши до њих, поново застаде. 


— Желите ли да се више не вратим» — мукло запита, 
гледајући јој право у лице. 
— Дођите кад се растријезните, — одговори она то- 


плије и осмјехну се. 

Осмијех њезин као да га изненада умекша, ублажи. Врати 
се опет, спусти се поред ње на столицу и, узевши је за руку, 
припушено јекну: 

— Зашто си таква према мени> 

— А тир.. Зашто си такавр — запита она тепајући и, 
кокетно зажмиривши, унесе му се у лице. Свилени бичеви 
плаве, мекане косе пошкакљише га по челу. 

— Како можеш, како срца имаш да примаш другога, 
да се извозиш с другимр — застења Младен играјући се ње: 
зином руком и непрестано је љубећи. — Ако не лажеш, ако 
ме волиш, зашто ме вријеђаш 2... Зашто дозвољаваш да ту 
љубав ико дијели са мном 2... Зашто 2... 

Па је објема рукама ухвати око паса и, наслонивши јој 
главу на прси узвикну: 

— Ја хоћу само мене да волиш и никога више!... То 

хоћу, чујеш ли... Презри, одбаци све друде и само се У" 
ме приви... Само уза ме:!... 

Она, узвијајући главом, завуче му руку у косу и чупка- 
јући њежно протепа: 

— Дивљаче мој!... 

Затим лако га одгурнувши устаде и, увијајући златни 
сахатни ланац око прста, поче ходати по соби. 

— Па само тебе и волим, — прозбори мирније зака- 
чивши га, као нехотице, лактом по образу, — а то сам ти, 
чини ми се, и доказала... Али зато што те волим, ипак немаш 
права контролисати ме, испитивати моје поступке... Не... 
Била сам увијек слободна и хоћу да останем потпуно сло- 
бодна... Нико не смије ни покушати да ми ту слободу огра- 
ничи!... Нико!... 

— Али шта ће ти барон 2... Шта ћег... — запита Мла- 
ден ватреније, па и он устаде и поче ходати с њоме заједно. 
— Зар зато што је нека власш, па ти мило што вам се сви 
клањају кад се извозите #,.. Или се радујеш што ти завиде 
понеке „пријашељице“ 2 

— Можда и зато, — одврати она поносито. — Па шта2... 

— Али барон се само игра с тобом, — узвикну Младен 
и стегну шаку као да би да смрви, уништи некога. — Макар 
што ти ласка и удвара се, у души те својој презире, као што 
презире и све нас... 

— Ништа зато... Презирем и ја њега, — кратко окреса 
Љубица и узви раменима. 

— И ипак га не можеш одбити 2... 

— И ипак га нећу одбити... 


Младен се заустави, скрсти руке на прсима и пажљиво 
је погледа. 


— Ја те никако не РАНИЈА — рече. — Не могу да 
те разумијем... 

— Да си жена, можда би и разумио... Само се ми жене 
у томе потпуно разумијемо... 

Милујући га по образу додаде размажено: 

— А зашто и да испитујеш 2... Ја те волим, само шебе 
волим и зар ти то није доста... Шта би желио вишег... И 
зар можеш желити нешто вишег... 


(Свршиће се.) 


СВЕТОЗАР ТОРОВИЋ. 

СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(6) 
а о Ија 
ПЕСНИЧКА АШЧИНИЦА. 


Дућан Рагноа, ашчије-колачара, на углу улице Сент-Оноре и улице 
Л'Арбр-Сек. Кроз стаклена врата виде се ове две улице, обвијене сивом 
јутарњом маглом. 

Напред, лево, велик дућански сто. Над њиме гвозден обруч, на коме 
висе гуске, патке и бели пауни. У великим судовима од порцулана стоје 
дугачке ките пољскога цвећа, већином сунцокрета. На истој страни, више 
у дну, огроман камин; пред њиме, између великих саџака, пржи сеи 
пишти печење у тигањима. 

Напред, десно, врата. Иза њих, у дну, степенице које воде у једну 
омању, уздигнутију, преграђену собу. Кроз отворена врата види се наме- 
штен сто и мали фламански свећњак који гори: то је засебно одељење, 
где се једе и пије. Једна дрвена галерија наставља се од врха степеница, 
као да води у друге сличне собе. ј 

На средини ашчинице, ва тавану, виси као лустер велик гвозден 
обруч који се помоћу конопца може спустити, и на коме је обешена 
разна крупна дивљач. 

Зажарене пећи, испод степеница, сијају у тами; бакарни судови 
блистају се; ражњеви окрећу се. Уређена дивљач диже се као пирамида. 
Шунке висе. 

Почиње јутарње спремање. Дебели кувари, жустри колачари и њи- 
хови мали шегрти журно долазе и одлазе; многима су капе окићене ко- 
кошјим пером, или бисеркиним крилом. У великим тепсијама и корпама, 
доносе колаче разне врсте. 

Више столова покривени су чинијама и колачима. Други, окружени 
столицама, остављени су за госте. Један мали сто, у углу, претрпан је 
артијама. Ту седи Рагно, кад се завеса диже, и пише. 


ПРВА ПОЈАВА. 
Рагно, колачари, затим Лиза. Рагно пише за малим столом, одбрајајући, 
сав инспирисан, стихове на прстима. 


ПРВИ КОЛАЧАР. 
(Носећи велик тањир, украшен унаоколо). 
Суџук!... 
ДРУГИ КОЛАЧАР. 


(Носећи таблу). 
Алва !.. 


ТРЕЋИ КОЛАЧАР. 
(Носећи тепсију). 


нај Ра 








"Фе 

ЧЕТВРТИ КОЛАЧАР. 
(Носећи тигањ). 





Уштипци!... 
ПЕТИ КОЛАЧАР. 
(Носећи дугачку чинију). 
Ћурани !... 
Рагно. 

(Престане да пише и дигне главу). 

Гле, зора већ руди... Рагно, све сад мани! — 

Престани да певаш у мени, о, Боже! 


После, — сад је време да се пећи ложе:... 
(Устане. Једном кувару). 


Овај сос је кратак, развући га треба! 


КУВАР. 
Кол'ко 2 
Рагно. 
За три стопе !... 
(Оде). 
ПРВИ КОЛАЧАР. 
Бурек !... 


ДРУГИ КОЛАЧАР. 
Врућа хлеба !... 
Рагно. 
(Пред камином). 
Музо моја, бежи сад од ове ватре, 
Јер дим може да ти лепе очи сатре ! 
(Једном колачару, показујући на хлеб). 
Пресек тога хлеба нимало не вреди: 
Упамти, цезура увек је по среди! 
(Другом колачару, показујући на један недовршен колач). 
Дворцу том од теста кров да се сагради !... 
(Једном шегрту, који седи на земљи и натиче живину на ражањ). 
А ти на том ражњу, пријатељу млади, 
Мешај горде петле и смирене патке, 
К'о Малерб стихове дугачке и кратке, 
Догод не направиш строфе од печења !.. 


ДРУГИ ШЕГРТ. 


(Приближи се с једном тепсијом, која је покривена чаршавом). 

Мајсторе, да чујем каквог сте ви мњења 
О мојој вештини. Не имађах мира 
Док то не испекох. Погледајте ! 


(Открије тепсију, на којој се укаже велика лира од колача). 


Рагно. 
(Усхићено). | 
Лира !... 
ШЕГРТ. 
Од кисела теста ! 
Рагно. 


(Занесено). 
И воћа са стране ! 


ШЕГРТ. 
Шећерне јој струне! 


Рагно. 
Дивна је, без мане !... 

(Даје му новац). 

Попиј |... . 
(Спазивши Лизу која улази). 

Моја жена!... У џеп новац мети! 

Бежи !... 

(Показује Лизи лиру, мало као устручавајући се). 


Лепо 
ЛИЗА. 


Смешно |... 
(Спусти на сто кесе од артије за завијање колача). 


[] 


Рагно. 
Хвала ! 


(Посматра артије). 
Боже свети, 


Писци које волим !.. Шта те ствари значе! 
Зар ти у стихове завијаш колаче 7 

— Све је искидано, без везе, без реда !... 
Ти радиш ко некад, тако ми изгледа, 

С Орфејем Менаде ! 


ЛИЗА. 


Суво). 
Шта ја за то марим! 


Кад од тих шкрабала ништа не пазарим, 
Нек' бар тако плате што нам се задуже ! 

Рагно. 


Мируј, мраве !... Нек' се преда мном не руже 
Ти божански попци! 


ЛИЗА. 
Пре те шакг јада 
Ја вам мрав не бејах, још мање, Менада ! 


Рагно. 
(Очајно). 
С поезијом тако !... 
ЛИЗА. 
Али се уштеди ! 


Рагно. 
Шта ли онда, госпо, броза код вас вреди 7... 


ДРУГА ПОЈАВА. 
Исти. Два ДЕТЕТА улазе у колачарницу. 


Рагно. 
Шта желите, децо 2 


ПРВО ДЕТЕ. 
Дајте три пастете. 


Рагно. 
(Услужујући га). 
Румене и вруће. Ево, драго дете. 
ДРУГО ДЕТЕ. 
Завите нам ! 
Рагно. 
(Уплашено, за себе). 
Боже !... У коју ћу кесу 2 
(Узме једну кесу, и у тренутку да завеје пастете, он прочита). 
„Када Уликс...“ Не, не!... Оне друге где су !... 


(Остави кесу на страну и узме другу. У тренутку да завије пастете, 
он прочита). 
„Плави Феб се...“ Ни то!... 
(Као горе). 


ЛИЗА. 
(Нестрџељив)о). 


Хајде, шта си стао! 
Рагно. 


Одмах !... Ево, одмах !... 
(Више за себе). 





ЕР" 
У 


7. 

Свију ми је жао! 
(Узима трећу кесу, у резигнацији). 
Ах !... „Сонеш Филидц...“ 


ЛИЗА. 


Све му нешто смета! 
(Слежући раменима). 


Глупак ! 
(Попне се на столицу и намешта чиније на једном орману). 


Рагно. 
(Чим му је Лиза окренула леђа. викне децу с врата). 
Пст, пост !... Децо !... Ево још пастета ! 


Вратите ми сонет! Ја га морам спасти ! 
(Деца му врате кесу, зграбе брзо колаче и побегну. — Рагно исправља 


кесу, болно). 


Њено слатко име цело је у масти !... 
(Сирано улази журно). 


ТРЕЋА ПОЈАВА. 
Рагно, Лиза, Сирано, затим мускетар. 


СирАно. 
Колико је сати 2 


Рагно. 
(Поздрави га снисходљиво). 


Шест. 


СИрРАНО. 

(Узбуђено). 

Још сат до седам ! 
(Иде по дућану). 


Рагно. 
(Пратећи га). 
Славно!... 
СИРАНО. 
Шта > 
Рагно. 
Ваш двобој! К'о да га сад гледам!... 
СирАНо. 
Који то 2 
Рагно. 


У сали Бургоњске Палате ! 
12 

СирАНО. 
(С омаловажењем). 


А !... Сећам се !... 


Рагно. 
(Дивећи се). 


Двобој ког стихови прате !... 


ЛИЗА. 
(Сирану, показујући на Рагноа). 


Пуна су му уста! Он вас обожава ! 


Рагно. 
(Учини испад са једним ражњем, кога је зграбио). 
„Убошћу ше, раго...“ 


СирРАНО. 
(Као горе). 
Ех, играчка права !... 
Рагно. 
(Као горе). 


„Убошћу ше...“ Дивно! Вреди да се плати!... 
(Боде са ентузијазмом). 


„Убошћу ше..“ 


Сирано. 
Рагно, колико је сати 
Рагно. 
(Престане да/ боде, погледавши у сат). 
Шест и пет минута. 


(У заносу). 
Како стихом влада !... 


Их, да мени падне на памет балада !... 


ЛИЗА. 





(Сирану, који јој је расејано пружио руку, пролазећи поред њеног 


стола). 
Шта вам је на руциг 
Сирано. 
Огребох се јуче. 
Рагно. 
Да се нисте тукли 
Сирано. 
Ни трага од туче! 


ЛИЗА. 
(Претећи му прстом). 


"ПР 

| Ви лажете, канда р 
Е СирАНО. 
Верујте ми, шала ! 
Зар ми се нос мичег.. То би лаж се звала !... 
(Другим тоном). 
Дође ли ког чекам, хоћу да смо сами! 


Е 
5 Рагно. 
К" (Сумњајући). 
| Тешко !... Песнике ће јутро да домами... 
Ј | ЛИЗА. 
| (Иронично). 
| Гладнице !... 
СирАНО. 
Ти с њима на мој знак изађи... 
Сати 2... 
Рагно. 
Шест и десет. 
Сирано. 


(Седне за мали сто и узме артију). 
Једно перо нађи! 
Рагно. 
(Пружи му перо, које је држао иза ува). 
Од лабуда ! 


ЈЕДАН МУСКЕТАР. 
(Великих бркова и громким гласом, улази на врата). 

















| Здраво !... 
Њ' (Лиза пође му живо у сусрет). 
СирАно. 
(Окрене се). 
; Ко је тајг Шта тражи 2 
Рагно. 
Један страшан ратник, — бар к'о такав важи !... 


Пријатељ ми жени ! 


СирАНО. 
(Вграби перо и да знак Рагноу да се уклони, за себе). 
Ово је пут краћи: 
7 · Написати писмо, — дати, — па умаћи !... 
ва (Баци перо на страну). 
Кукавицо |... Ал нек" умрем ако... 

(Рагноу). 

; ј Сати 2.. 

Рагно. 
Шест и четврт. 


СирАНО. 
(да себе). · 
.„кажем, када она сврати, 
Једну реч од оних што ми... 
(Лупи се у груди). 
„овде леже ! 
(Зграби опет перо). 
Писмом лакше иде, — усмено је теже ! 
Написаћу писмо, где се слово свако, — · 
А то писмо ја ћу написати лако, -— 
Дахом душе моје по стоти пут буди: 
Треба само да га копирам из груди !... 
(Пише. Иза стаклених врата виде се мршаве и лелујаве сенке како 
се крећу). 





(Наставиће се.) 
Едмон РОСТАН. 


(С француског превео Милан Димовић). 


МРШАВА МАЧКА. 
(6) 

Он се куцну чашом зажмиривши својим мазним очима. 
Затим упита Ремиа хоће ли то он бити ђенерал. 

— То је лепо, додаде он уздишући, то је лепо. Али ђе- 
нерал понекад има незгода. 

Реми, коме је Црнац био забаван, рече: 

— Телемаче, ви сте били ђенерал под оним злим мај- 
муном Сулуком > 

Телемак се узбуни. Његове дебеле усне уздрхташе. Он 
промуца : 

— Муше Реми, не треба тако говорити о цару. 

Реми је од свога оца слушао како се Телемак страшно 
плаши Сулука, како верује да је он још жив, зато додаде: 

— Ваљда се не бојите сенке Сулукове да ће ноћу доћи 
и повући вас за ногерг Мма десет година како је Његово Ве- 
личанство мртво. 

Црнац лагано одмахну главом : 

— Не, муше Реми, рече он. 

Узалуд му је Реми говорио да цео свет зна како је Сулук 
умро 1867, на Јамајци. Црнац одговори: 

— Не никако! муше Реми. Цар није мртав, он је са- 
кривен. 

И чело Телемахово збора се на тврдој лобањи. 

Из бакарне шерпе испаравао се добар мирис меса и за- 
чина. Црнац опет постаде срећан и рече смејући се: 

— Сад ћемо ручати, муше Реми. 

Он разастре столњак и постави под једним ладњаком 
обраслим у дивљу лозу. Мали крчмарев врт гледао је на 
поља засађена салатом. Насип версаљске жељезнице затва- 
рао је хоризонт. Реми је расејано гледао ово поље кад се 
Телемак опет појави, уста раширених до ушију, у пари од 
јела које је носио обема рукама. 

— Ово је нешто добро, муше Реми, рече он. 

И она ручаше са добрим апетитом. Мирагоана, која је 
имала дужност да чува дућан док обед траје, с времена на 
време бацала је на њих поглед са судбом измиреног створа. 

Кад су довршили јело од зеца и залили га аржантеј- 
ским вином, они се са слашћу зауставише код бријског сира 
који су размазивали по меком хлебу. 

— Телемаче, вама је овде врло угодно, рече Реми, који 
се сам осећао како се може пожелети. 

Али како у људској природи лежи да се без престанка 
стварају нове жеље, Телемак уздахну и рече: 

— Знате ли шта мојој радњи недостаје, муше Реми Не- 
достаје несликан мој портрет у позлаћеном оквиру. Мој пор- 
трет био би нешто лепо изнад тезге. Тамо горе, у једној кеси, 
ја имам крупну суму новаца за гроб Оливетин. Али ја бих 
радо одузео један мали део за сликара који би начинио мој 
портрет. 

Сент-Лиси одговори да ће ђенерал имати свој портрет 
не окрњивши маузолеј куме Оливете. 

— Ја сам сликар, рече он засењеном Телемаку. Кад 
опет дођем понећу своје платно и кутију са бојама и начи- 
нићу вам портрет. 

Два војника које огласи лајање Мирагоане затражише 
две боце пива. Док је Телемак био под трапом који је за- 
тварао подрумске степенице, Реми, чија се лула била угасила, 
приђе тезги да узме жижице. Онда виде како алејом про- 





184 Српски Књижевни ГЛАСНИК. 


лази старчић кога је био спазио у позлаћеном салону го-. 
спођа из улице Фејантин. То је одиста био исти старчић, са 
истим белим залисцима и истим кишобраном. 

— Телемаче, Телемаче ! повика младић. 

Испод подигнутог трапа појави се Телемак сличан под- 
земном, али добронамерном духу. Он се смејао између две 
боце пива које је хтео одмах одчепити и послужити војни- 
цима за столом. Али Реми га снажно повуче за његов бели 
капут и зачуђеног одведе до дућанског прага. 


— Телемаче, познајете ли оног старог господина 2 упита 
он, прстом показујући повијена леђа старчева. 

Притежући боце на груди, Црнац одговори, гласно пр- 
снувши у смеј: 





— Зацело, муше Реми. То је мој газда. Он се зове муше 
Сариет. Тражићу да ми учини неке поправке на тавану. 

Не пуштајући куварев капут, Реми брзо рече: 

— Телемаче, не тражите поправке од тога старца. 

Затим додаде скоро претећим тоном: 

— Плаћате ли ви своју кирију, Телемаче 2 

Али како се могло помислити да гостионичар који у 
истој кући станује двадесет и једну годину не плаћа своју 
кирију 2 

Реми затим дознаде да су Г. Сариета држали за бога- 
тог, да је најчешће живео у Нормандији где је имао добара, 
и да је јавне споменике мерио својим кишобраном. 


>" 7" "Љ. ,ЛЛ 


Млади човек одушевљен повика: 


— Телемаче! ја ћу начинити ваш портрет. Насликаћу 
вас као ђенерала, у оделу врача, у шеширу са црвеном пер- 
јаницом и са четири еполете. 

" __Али Црнцу се лице уозбиљи и доби покајнички израз: 

— То би било нешто лепо, муше Реми, рече он. Али 
то не треба чинити због цара, који би се наљутио. Он је са- 
кривен. Ви ћете ме насликати у црном фраку и метнућете 
три дијаманта на моју кошуљу. 

Силазећи алејом Сен Жермен, Реми, и ако потпуно без 
размишљања и никад изненађен свим што се дешавало у 
њему и око њега, запита се зашто се осетио сав узбуђен кад 
је видео да пролази стари познаник госпођа из улице де 
Фејантин. 

1Х 

Пошто је дуго размишљао о сиво-бисерном писму, о бо- 
гојављењској ноћи, о састанку код студенца, моралист Бранши 
створи идеално схватање тих догађаја. Не само да више није 
мислио пролити крв Сент-Лисиа, него је Креолац, у духу фи- 
лозофа, постао потпуно стран тим знаменитим догађајима. 
Браншиу пође за руком да једино помоћу своје унутарње 
свести позна истину о своме доживљају. Пун презирања према 
тврдњама Ремиа који се јавно признавао писцем сиво-бисер- 
ног писма, он је, са свом извесношћу непосредног сазнања, 
био уверен да је то писмо писала једна дивна и неутешна 
жена, биће ретко и реткога порекла. Низом индукција за 
које су само мождане ћелије једног метафизичара биле спо- 
собне, моралист је доказао себи, до најјасније очевидности, да | 
је та жена била једна данска принцеза, да се звала Вранга, 
и да је она, пошто је метла на себе накит пун чудне и ме- 
ланхоличне поезије како би пошла Студенцу четири епископа, 
пала мртва у своме будоару, окружена тропским биљкама 
чији је мирис, симбол њене љубави према Браншу, био пре- 
красан и смртоносан. 

Редом како су се ове отмене и тужне чињенице њему 
јављале као последица субјективног испитивања и унутарњег 
истраживања, моралист их је саопштавао своме пријатељу 
Лабану, који у томе није видео ничег необичног. 

Последица ређања тих открића о принцези Вранги била 
је да моралист Бранши потону у речиту тугу. 

— Ја морам, говорио је он, нарочитим мукама испа- 
штати неупоредиви злочин што сам проузроковао смрт јед- 
ног изузетног створа, финог као племенити коњ и ученог 
као Хипатија. 

Болни дрхтаји јурили су дуж његовог изразитог носа. 
Вранга је била једини предмет његових разговора. Он је од 
сад живео само са покојницом. У свом очајању заборављао 
је да од Лабана узајми одело. Увијен у своје коњско ћебе 
као у покров, он је са узвишеном меланхолијом лутао по бу- 
левару Сен-Мишел. 

— Видите, говорио је пријатељима који су га заустав- | 
љали, ја сам у жалости. 

И показивао је на својој глави нешто што је личило на 
креп око нечега што је личило на шешир. 

Док је филозоф Бранши тако носио црнину за принце- 


зом Врангом, Сент-Лиси је према газдарици Мршаве Мачке 


показивао све већу и већу хладноћу. Он се никад није усу- 
ђивао ићи сам у њену радњу и избегао је удаљити се од 
својих другова да потражи жижице на столу близу чесме 
код које је Виргинија вечно прала чаше. 

Он је постајао озбиљан и марљиво је сликао. У оста- 
лом сад је у Лабановом атељеу био један жесток радник, 
људина снажних мишића и широких плећа, који је, с кошу- 
љом раздрљеном на косматим грудима и подавијеним рука: 
вима, сликао целога дана, речи не говорећи. Његово сељачко 
лице, земљано и избраздано, обрасло оштром брадом, није 
изражавало никакво осећање; његове округле очи гледале 
су увек, а у њима се никад ништа није могло видети. То је 
био Потрел, Потрел чију је незахвалност Виргинија одавала. 
Вративши се из Фонтенебла где је две године провео у сли- 
кању, он је сликао код Лабана очекујући да буде празан 
атеље који је био најмио на Монмартру. 

Потрел је говорио мало и рђаво. Нагнувши се над 
платно са палетом у руци и жмирећи оком, он је на теорије 
Лабанове одговарао једну једину реч: „могуће“, коју је из- 
говарао једним удисајем, разгоревајући цев своје кратке луше. 

Лабан му рече једнога дана: 

— Пошто је Апсолутно неостварљиво, уметник не може 
постићи апсолутну лепоту 

— Могуће, одговори Потрел. 

И продужи да слика. 

Њему је долазио један модел, диван мали Талијанац, 
плачљивац и лажљивац који му је крао дуван. Сент-Лисиу 
се указа прилика да слика с природе. Кад би се Потрел ди- 
гао са своје столичице да протегне ноге, он је давао Ремиу 
кратка и јасна упутства и поново се прихватао свога посла. 

Ипак једнога јутра, он је чешкао браду и грицкао нокте. 
Реми га запита зашто ништа не ради. Потрел пружи рукуу 
правцу стакленога крова и рече: 

— Проклета стварчица не да ми да сликам. 

„Стварчица“ је била само сунце које је по атељеу лило 
заслепљујућу светлост. 

Потрел је много јео. Ишао је у кочијашке крчме. Кад 
би му Реми говорио о Мршавој Мачки, Потрел се задовоља- 

вао само смешењем. Једнога дана ипак запита да ли Вирги- 
нија још увек има лепе форме. После много узалудних поку- 
шаја, Реми једне вечери успе да га одвуче у радњу улице 
Сен-Жак. Виргинија, црвена као божур, изнесе незахвалнику 
велико парче шунке. 

— Једите, Г. Потреле, говорила је она. То је добро, 
меко. Видите, сланина јој је сасвим бела. Ви не пијете 2 Про- 
бајте ово пиво; ја сам га разлила у боце прошлог месеца. 
Ви сте некада волели пиво. 

А Потрел је јео и пио, док је Виргинија, стојећи крај 
његове столице, озарена серафимским осмејком, премирала 
при сваком залогају који је гутао овај ћутљиви и снажни 
човек. 

Реми изиђе из пивнице, а газдарица то и не примети. 
И он одахну весело, као човек ослобођен великог терета. 

Враћајући се дома, он срете вратара куће у којој су 
становале две госпође где улази у винарску радњу, и вратарку 
која се заговорила са пиљарицом на доста великом одсто: 
јању. Онда му дође једна изненадна мисао; он уђе у празну 
ложу и покуша не би ли могао пронаћи име госпођа са четг- 
вртог спрата. Он нађе на кутији за писма забележено : /0ос- 
пођа Лурмел, ренпшерка. 

Сутрадан он кроз прозор виде госпођицу Лурмел која 
је тицама сипала воду у мали чанак од порцелана. Он јеи 
нехотице погледа са топлином живе симпатије. Она га виде 
и тек лагано окрете од њега свој безазлен и одважан по- 
глед. Он запази да она више није дете и да је лепа. 


У то доба он је неколико пута преко недеље ишао у 
Курбвоа. И портрет Телемаков мало по мало излазио је из 
платна. Био је то врло рђав портрет. Али Телемак је њиме 
био очаран. У вече, кад му је дућан био затворен, он је метао 
портрет на сто између две свеће, па је играо календу, или 
са благошћу певушио кроз нос: 


Канга до ки ла, 
Канга ли. 


Седећи на својим стражњим ногама, Мирагоана је 0з- 
биљно присуствовала тој церемонији. Једног дана дође јој да 
с пуно љубави олиже још несасушен нос на портрету. Штета 
која отуд произиђе била је лако поправљена. 

Телемак је замало жалио што на платну, покрај њега, 
није била Оливета у црвеном шалу. Али се помирио са суд- 
бом и поново је играо календу. 


Х 


Устајући, Реми је мислио како је јуче свршио Телема- 
ков портрет и како је то, у своме роду, изврсна ствар. Он 
са задовољством виде како у оквиру суседног прозора две 
мале руке ударају по диркама гласовира; оне више нису 
биле црвене и ударале су мање грубо. Али опази да је лустер 
увијен у навлаку од муслина, и да је у стану, обично тако | 
мирном, био велики неред. 





Мале руке затворише гласовир, ишчезоше, затим се по | 
вратише са марокенским торбама и кутијама за шешире. Реми, | 
који је предосећао неки озбиљан догађај, не напушташе место 
посматрања и припази на кућни излазак. После два часа стра- 
жарења, он виде вратара натовареног пирамидом од кофера и 
кутија, једна кола где стоје пред вратима, затим служавку 
госпође Лурмел како трпа у кола путничке торбе и још кутија. 


Он онда, шчепавши своју кутију с бојама и сручивши у 
џеп новац из фијоке свог стола за писањем, гологлав, у собној 
блузи, у папучама, јурну низ степенице, па на улицу. У про- 
лазу заустави једног зачуђеног кочијаша и упути га да прати 
фијакер у који је видео како улази један крај сукње и који 
се већ кретао под пирамидом што се клатила. 

Обоја кола пређоше Париз и зауставише се, једна иза 
других, у дворишту станице Сен-Лазар. Реми пође за двема 
госпођама и пређе за њима, у свом собном оделу, степенице 
станице. Госпођица Лурмел обазре се да види тог чуднова- 
тог путника кога је врло добро познавала. Она га је гледала 
са изненађењем у коме је у исти мах било и подсмеха и див- 
љења. На каси где се продају карте он се придружи госпођи 
Лурмел и зачу да тражи две карте за Авранш; иза ње узе 
једну карту за Авранш, и одахну. Било је четири часа и два- 
десет минута, а воз је полазио у четири и тридесет и пет. 
Госпођа Лурмел отиде са својом кћери да преда пртљаг. 
Реми није имао да изврши никакву формалност те врсте, али 
му је било потребно учинити неколико корисне куповине. Он 

отрча једном продавцу хаљина у улици Пепиниер, не гледа. 
јући, узе два или три одела и плати трговцу, који једва 
уздржа јаку жељу да да ухапсити тог купца. Али Реми 
крикну очајно: 
— Ципеле! узвикну он, ципеле ! | 
Трговац, леп Јеврејин са јарећом главом, љубазним 
устима и немилосрдним очима, хладно одговори да „не држи 
обућу“. 
— Ваше! дајте ми ваше! повика Реми очајан. 
Али Јеврејин, све више и више неспокојан, начини тако 
мрачан израз, да Реми утече у папучама и са својим капу. 
тима, које обуче успут у гунгули живе улице. У суседном 
дућану откачи један шешир, и плати га у лету. Било је че: 
тири часа и двадесет и пет минута. Реми јурну на станицу и 
у четири и тридесет и два уђе у чекаоницу, у коју до тада | 
можда није ступио ни један путник у папучама. Два ока боје 
као љубичица која га при доласку дочекаше, као да су му 
говорила: „Ми смо вас чекали. Ви сте врло необични са ва- 
шим мрким лицем, новим хаљинама једва натученим и у вашој 
јутарњој обући. Али ви нам не задајете ни страха, ни туге. 
Не изгледате нам рђави и имате израз смелости који нам се 
не чини ружан. То је све што имамо да вам кажемо. За 
остало обратите се мами“. Ако су очи од љубичице тако го- 
вориле, погледи госпође Лурмел одавали су ону врсту забри- 
нутости која се види код кокошака кад им се пилићи маме 
на мрве хлеба. 


Реми с пуно пажње остави матер и кћер саме у вагону 
и смести се у други крај воза. Седећи на своме месту он се 
прво запита где би, кад и како могао купити ципеле, затим, 
пребројавши новац и нашавши да има још 21,85 динар, осети 
се сигуран. Најзад, упита се да, случајно, није заљубљен 
у госпођицу Лурмел. 


(Наставиће се). 


Анатол ФРАНС. 
С француског превела Ј. Ћ.). 

ЖЕЋЕО ТИ. 


К'о свилене нити што их паук сатка, 
Мреже мјесечине висе с врба стари'; 
У пољу, под селом, шушти јечам јари 
И покрај ријеке трепти бреза глатка. 


Мален дрвен торањ, као стража нека, 

У пристранку бдије. Густо гробље ћути 
И крстови, маховином огрнути, 

Своје руке шире, ко да сваки чека 

Да загрли неког... Но док поноћ плава 
Трепти, и под руком божјом село спава, 
Жетеоце чудне, коштане и суре, 


Ја видим... Низ дуге љестве озго слазе 
И, с косама оштрим, корачају, газе, 
Док над селом звони удар кобне уре... 


Мостар. 


АЛЕКСА ШАНТИЋ. 


ХИМНА ВАРДАРУ. 


Вардаре, наври, нагрни, 
вире растури у зору, 

с урвина, с кршева стрми, 
кроз јадиковце 

кланце ! 

Вардаре, 

тутњи и грми, 

носећи Егејском Мору 
скршене, смождене ланце, 
што стезаху Мајчино гр оце, 
аждајски, претешки, црни. 
Вардаре, 

цикћи и јури, 

горд као змајићу сури, 
лијеп к'о раскликтан бог, 
пуст као понос и снага 
Народа мог ! 


Сам у сред домаје давне, 
мотајући се тмурно, 

цептећи бјесно и бурно, 

к'о наша Горда 

Мис'о, 

Вардаре, 

кликт о си нас. 

И бјеше твој крвави глас 
глас наше прошлости славне, 
глас наших поносних снова, 
глас пет цијелих вјекова, 
глас наше крви 

што вре: 

и зачу га задњи и први 

наш ко се рађа и мре, 

зачу ко раздражен лав 
твој народ сав! 


Загорја, поморја, вирја, 
утрине, пропланци голи, 
груди и душе наше 
откликтаваху 

орно, 

Вардаре, 

поклич твој холи, 

што зваше и преклињаше: 
„давори, давори, давори, 
ко ми је јунак, у рујни 
вир своје крви, у бујни 
плам својих снова, 

у пуну 

ватру свог заноса, нека 
урони: златну ће круну 
обрети, што но Цар с њом 
утону у крв и лом !“ 


А 

И Народ сав јунак бјеше 
давори, Вардаре тамни! 

И Народ сав у вир мамни 
крви, у вихор 

снова, 

у ватру 

заноса свога 

к'о змајић урони пламни: 
раскину оковне везе, 

у славу нову огрезе, 

и круну свог Честитог Цара, 
препуну зара 

и бљеска, 

ко велик и упаљен сан, 
сред огњеног пљуска и тр јеска, 
на бијели изнесе дан, 

на Видовдан! — 








Вардаре, наври, нагрни, 
вире растури у зору, 
с урвина с кршева смрти, 
кроз јадиковце 
кланце ! 
Вардаре, 
цепти и грми, 
царску одбљескујућ' круну, 
носећи скршене ланце 
што стезаху Мајчино гр'оце 
к сињем Егејском Мору ! 
Вардаре, 
цикћи и јури, 
раскликтан, узмотан, мрк, 
док ти уз Црне Хридине 
откликује клик из даљине 
Јадран грк! 

Задар. 

МирКО КОРОЛИЈА. 





ПОВРАТАК ПОБЈЕДНИКА. 


Дјевице нетакнуте, 

нека вам младост сине, 

| _ ко огња сјајни пламен, 

3 што усред црне тмине, 

р кб тајни неки знамен 

| разгори се! 

| Нека вам душа чиста 

| у смјеху пуном сјаја, 

| к'о поље пуно мака, 

ко поље пуно крви, 

к'о јутро пуно злата 
раствори се! 

Враћа се, к'о краљ силни, 
преш'"о је преко гора, 

| к'о Ханибал, 

освојио до Мора; 

враћа се, к'о краљ силни 


УРДУ" У 


је. у гримизноме сјају, 

љепшем од сјаја сунца, 

| љепшем од сјаја злата, 
враћа се у сјају крви, — 


звала 


~, Побједник, 
к'о мали, храбри Давид 
са главом Голијата ! 


О ЧУ ОРУЖЈУ 


Дјевице нетакнуте, 

уз игру и уз пјесму, 

ко дјевице јудејске 

уз свирку и уз пјесму, 
идите да га сретнете 

и сревши га да сплетете 
уз пјесму сав сјај радости, 
уз игру сав жар младости. 


И ЦР РРА %: 


тур мн и У 


Иш'о је глас вјекова, 
| - диз'о се кроз столећа 
из срушених гробова, 

од мајки погажених, 

од дјеце растрзане, 

од кћери оскврњених ! 
Иш'о је страшни глас..... 





И дигао се барјак црн, 
велик и страшан барјак црн: 
„гдје има срушен гроб, 

„гдје има који тужан роб, 
„ја носим Смрт и Спас!“ 


И летну барјак црн... 
Тисуће су га дигле руку: 
и пође на Косово, 

и пође до Призрена, 


М 
и пође до Прилипа, % 
и пође преко гора “ : ; 
до великога Мора „7 


и просја онај барјак црн 
окупан крвљу Побједника, 
као Сунце! 


Дјевице нетакнуте, Б 
цв'јећа, цв'јећа, цвјећа, 5 
носите пуно цв'јећа! 

Враћа се барјак сјајан, 

носе га тисуће руку, 

што нигда не клонуше; 

носе га тисуће срца, 

што нигда не клонуше. 

Пјевајте пјесму веселу, 

пјевајте пјесму радости, : 
пјевајте пјесму младости, 

и просипајте цв'јеће 

куд сјајни барјак креће, · 

сјајан, као Сунце! 


Јосип Миличић. 

| 
Живот. 


Породица Караџића је из Херцеговине, од племена Дроб- 

њака, и око 1739 доселила се у Јадар, у Србију. 26 октобра 
1787, у селу Тршићу, од оца Стефана и матере Јегде, рођене 
Зрнић, родио се Вук Караџић. Читати и писати научио је од 
рођака Јевте Савића-Чотрића, који ће играти извесну улогу 
у Првом Устанку. 1795 отишао је у основну школу у Лоз- 
"_ницу, затим се као манастирски ђак учио у манастиру Тро- 
ноши. Из то мало школа изнео је знања да може читати и 
писати, вратио се у село, до Устанка седео дома, и биоу 
својој околини најписменији човек и писар. 

Када је букнуо Устанак 1804, он постаје писар у чети 
војводе Ђорђа Ћурчије, и ту остаје неко време. Жељан да 
што више научи, он пређе у „Немачку“, у Карловце. Како га 
због година нису примили у гимназију, он ту две године при- 
ватно учи немачки, латински и словенски. Неко време био 
је ради учења немачког језика у Петрињи, у Хрватској. 1807 
врати се у Србију, постаје писар код ваљевског војводе Ја- 
· кова Ненадовића, затим писар у Правитељствујушчем Совјету 
у Београду. Он је један од најранијих ђака Велике Школе 
Доситеја Обрадовића, али се и сам образује, утврђује се у 

немачком, и чита све што му до руку дође. 

1808 разболи се, и отидне на боловање у Тршић. Ради 
лека 1809 године ишао је у Нови Сад и Будим. Од лечења 
је било само делимичног успеха; остао је хром, и то је 
било од значаја по цео ток његова живота. „Са штулом, писао 
је он доцније, не могох више мислити ни на коње ни на рат, 
морадох се навикавати, како могах, на сједење код куће. Да 
ми није било ове моје штуле, ја бих одавна већ погинуо био 
од Турака, као што су сила другијех мојих вршњака, а овако 
ме штула моја натјерала да сједим с миром и на миру књиге 
читам, и на миру биљежим на хартији што су ми уши слу- 
шале и очи видјеле.,.“ 


1 Из потпуног издања Историја нове српске књижевности, које 
ће изићи крајем ове године. 

1310, Караџић је у Београду, као учитељ основне школе, 
и ту остаје све до 1811. Те године отишао је за писара код 
свога рођака Јевте Чотрића, који је узео под закуп скелу 
у Кладову. 1812 и 1813 био је цариник и судија у Брзој Па- 
ланџи у Крајини, а када су Турци надирали у Србију, он је 
заповедао једним мањим одредом војске. 1813, као готово 
све народне старешине, и он је пребегао у Аустрију. У јесен 
исте године већ је био у Бечу. 

Долазак у Беч био је одсудан тренутак у његовом жи- 
воту. Ту је дошао у додир са образованим српским писцима 
који су се скупљали око тек покренутих Новина Сербскихжљ, ту 
се, што је нарочито важно, упознао са Копитарем, који га је 
увео у књижеван рад. Од 1814 Караџић већ почиње свој 
посао. 1814—1815 је у „доњим крајевима“, у Карловцима и у 
Фрушкој Гори, где бележи народне песме и скупља речи за 
свој речник. 1817 оженио се у Бечу, и та женидба са Не. 
мицом, која се никада није могла навићи на живот у срп- 
ским крајевима, била је главни узрок да је он готово сав 
свој живот провео у Бечу. 

Када се после појаве Српског Рјечника дигла повика на 
њега, он 1819 пође у Русију, са намером да тамо нађе и мо- 
ралне и материјалне помоћи за свој даљи књижевни рад. 
Преко Кракова, Варшаве, Вилне и Пскова дође у Петроград. 
Добро примљен, упознао се са најзнатнијим људима ондашње 
Русије: Карамзином, Жуковским, Аделунгом, Шишковом, Ру- 
мјанцовом. „Обцество лобителен росаИскон словености“ иза- 
брало га је за свога члана; Шишков га је на једној седници 
представио члановима Руске Академије. Више почаствован 
но награђен, он јеу Русији, нарочито у Петрограду, а неко 
време и у Москви, провео девет месеца. Вратио се преко 
Новгорода, Твера, Туле, Кијева и Кишенева, где се неко време 
задржао. У јесен 1819 налази се у Бечу. Без сталних сред- 
става, живећи тешко у туђини, реши се да се врати у Србију. 
Средином 1820 дође у отаџбину, у Крагујевац, али непросве- 
ћена околина кнеза Милоша није трпела образована и про- 
свећена . човека, и он, у рђавим материјалним приликама, по 
други пут напусти Србију. 

На страни његов рад почиње бивати цењен. 1823 добија 
од јенског универзитета почасни докторат философије, 1825 
постаје члан ученог друштва у Гетингену, у страном књи- 

жевном и научном свету почиње се говорити о његовом раду. 
___Али, он је још увек материјално необезбеђен. Помоћ од кнеза 
___Милоша, коју је добио за писање кнежеве биографије, била 
је недовољна. Пошто је неко време, 1822, нашао склоништа 
код својих пријатеља у селу Пањеву, код Темишвара, у Ба- 
нату, он 1823, преко Прага, пође у Немачку да учи меде- 
цину. У Немачкој, бавећи се нарочито у Лајпцигу и Хале, а 
нешто мало и у Каселу, Вајмару и Гетингену, напустио је своју 
намеру да учи медецину. Како у Бечу цензура кнеза Метер- 
ниха, који је подржавао Турску и попреко гледао новоство- 
рену Србију, није допуштала даље штампање српских народних 
песама у којима су се певали српски бојеви са Турцима, Ка- 
раџић се користи својим бављењем у Немачкој, и ту штампа 
_ друго издање својих збирки народних песама. Он се у опште 
у Немачкој бавио штампањем својих књига и упознавањем 
са научним и књижевним радницима немачким (међу оста- 
лима упознао се са Јаковом Гримом, који се особито интере- 
совао за њега, и Гетеом, који га је у Вајмару лепо примио). 
Али Караџић није имао средстава да продужи тај живот, по- 
родичне обавезе позивале су га натраг, и после једногодишњег 
бављења у Немачкој, 1824, врати се у Беч. Ту га је очекивао 
стари оскудан живот књижевника без сталних и сигурних 
прихода. 29 децембра 1825 писао је он из Беча једном при: 


рујте ми да на Божић нијесам имао зашта купити фунте меса, 
а камо ли печенице! Мислећи који је онда дан и гледајући 
на ђецу моју, плакао сам као лудо дијете. Све што се могло 
продати или заложити, заложио сам или распродао; сад не 
знам шта ћу чинити са женом и троје нејаке ђеце. Зимно 
доба, а дрва нема, љеба нема, а новаца нема“. Тек када је 
1826 добио од руске владе пензију од 100 дуката годишње, 
„за заслуге за словенску књижевност“, почео је нешто боље 
живети, али и то је још увек био тежак живот. 

1828 учинио је нов покушај да живи у Србији. Он по: 
стаје прво члан „законодателне комисије“, чији је главни за: 
датак био да преводи законе за Србију. Караџићев посао 
__ био је да са немачкога преводи Наполеонов Законик. Потом 

постаје судија, а 1831 председник суда у Београду („прези- 
дент славнога магистрата наије и вароши београдске“). Сре- 
дина у коју је запао била је груба и сурова. Он је бивао 

кињен, вређан, и најзад разболевши се и дошавши у сукоб 
са самим кнезом, 1831 напусти Србију, поневши собом као 
једину зараду знатан број нових народних песама и речи за 
речник. У крајњој оскудици, гањан од кнеза Милоша, осум- 
њичен код руске владе као аустријски и католички агент, 
а код аустријске владе као руски човек, опасан демагог и 
члан „тајних друштава“, одвојен од породице која се у оску- 


дици налазила у Бечу, он је провео осам месеца у Земуну, 


као у неком полузаточењу. „Ја сам саду највећем очајанију, 


писао је он у Земуну у пролеће 1832: овака гоњенија, на 


врату жена и четворо ђеце, а сувише слабо здравље и си: 
ромаштво!“ Тек у априлу добио је од аустријских војних 
власти допуштење да може живети прво у Будиму, потом у 
Бечу. Али новчана оскудица га је непрестано пратила. 1833 
родољубива српска општина у Трсту, која је раније пома- 
гала Доситеја Обрадовића, Атанасија Стојковића и Павла Со- 
ларића, одредила му је извесну новчану помоћ. 

1834, помогнут од Руске Академије, он пође на научно 
путовање у југозападне крајеве. Преко Трста дође на Цетиње; 
1835 био је у Боци Которској. Те године, обогаћен матери- 
јалом и са ширим и потпунијим познавањем народнога жи- 
вота, враћа се у Беч. 1835 године успева да добије малу пензију 
од Србије (прво од 150, после од 400 талира годишње). 1837 
путује по Срему и Хрватској, где су га Илирци лепо доче: 
кали, и по Далмацији. Приликом династичке промене у Ср. 
бији 1842, изгубио је пензију, која му је враћена тек 1845. 


После неких тридесет година напорног рада и тешког _ 


живота дошли су му мирнији, лакши и сигурнији дани. Он, 
у главном обезбеђен материјално, прослављен као писац, 
члан многих страних учених друштава, живи у Бечу, не: 
прекидно ради и објављује своја дела, с времена на време 
учини по какво путовање. 1841 са руским путницима Надеж- 
дином и Кнежевићем путује по Хрватској, Далмацији, Црној 
Гори, Србији; 1843 био је у Прагу и Берлину. Од 1844 оби- 
лато га помаже кнез Михаило Обреновић. 1845 опет је биоу 
Србији, и том приликом израдио повратак своје пензије. 1848 
узео је учешћа на Словенском Конгресу у Прагу. Потом 
1849 био је у свом родном месту. Србију је обишао опет 
1852. 1850 берлинска Академија изабрала га је за свога до- 
писнога члана; 1852 и 1857 ишао је у Берлин. Од 1859 

до 186! неколико пута је долазио у Србију. 1861 године 
кнез Михаило га је по једној политичкој мисији слао у 
Црну Гору. 

Цењен, признат у страном научном свету више нои 
један Србин пре њега, слављен као нико до његау младом 
нараштају, дочекавши да види готово пуну победу својих 
идеја за које се толико борио, Караџић је доживео да се 1863 
свечано прослави педесетогодишњица његовог плодног и 
сталног рада. Али иу старости и постигавши готово све 
чему је тежио, он је непрестано радио, није се предавао ста- 
рости и болести, „е да би се јоште шта отело од смрти.“ 
Умро је у Бечу 26 јануара 1864. 1897, са великим свечано 
стима, пренесене су му кости у Београд. 


П 
Скупљање народних умотворина и описивање народ- 
нога живота. 


Јернеј Копитар и Вук Караџић. — Не само почетак рада 
Вука Караџића но и цео његов рад немогућно је оделити од 
личности Словенца Јернеја Копитара (1780—1844). Сам Ка- 
раџић је једном учинио одсечну изјаву: „Главни узрок да сам 
ја данас списатељ остаће до вијека Копитар. У том сам му 
дужник, ако не у свему, у многом, врло многом“. 


Широког духа и велике научне радозналости, Копитар 
је имао врло опсежно знање: топзтшт зестепџатшт, називао 
га је Јаков Грим. И гко јоште млад, Копитар је већ био на 
гласу у уском кругу људи који су се онда бавили словен- 
ском филологијом. 1808 године изишла је у Љубљани ње- 
гова граматика словеначког народног језика, Огаттапк аег 
збализсћеп Зргасће т Ктат, Катићеп ипа Згеуеттатк. Сло- 
веначки језик је проучавао на широј компаративној основи, 
и природно се занимао и осталим југословенским језицима, 
нарочито српским. Од 1809 он хвата везе са Србима и тражи 
податке и објашњења о правом српском језику. Од 1811 он 
је у преписци са Лукијаном Мушицким, потом са митропо- 
литом Стратимировићем. 1810, поставши цензор словенских 
књига у Бечу, он међу Србима тражи човека који ће га оба- 
вестити о правој природи српскога језика, о томе: да ли је 
тај језик онакав како су га писали славеносрпски писци или 

онако како је писао Доситеј Обрадовић, да ли је ближи рус-_ 
ком језику или језику далматинских и славонских писаца. 
Убеђен романтичар, сељачко дете, дајући много значаја на- 
родним умотворинама, он је тражи међу Србима и једног 
„бољег Качића“, неког ко ће му прикупљати српске народне 
песме. После дужег тражења, он је наишао на таквог ч0- 
века у Вуку Караџићу. Копитару као цензору дошао је на 
преглед један Караџићев чланак о паду Србије 1813, наме: 
њен Давидовићевим и Фрушићевим Новинама Сербскимљ. Он 
је у том језику видео прави српски народни језик, осетио 
доброг познаваоца народног језика, народног човека којега 
књиге нису збуниле. У почетку 1814 пише он једном прија“ 
тељу: „Овде је неки Вук који прекрасно пише српски“. И 
он се одмах упознаје са Караџићем, а. га у своје руке и 
упућује у посао. - 

Копитар је увидео необичне природне способности Ка- 
раџићеве, и одмах га огласио за „најбољу главу“ на коју је 
он међу Србима наишао. 1815 он са учитељским поносом 
пише : „Мој Бака Добровски тада пише да Копитару „Вук 
је изнад свега“. Он га је обавестио о значају народнога је: 
зика и народних умотворина, дао му не само прва упутства 
но и активно сарађивао на његовим првим радовима, извесне 
ствари са њиме заједно писао. Караџић сам прича како је 
Копитар у њему познао „човјека од народа“, „друкчијег од 
свију Срба које је он донде виђао и познавао“. „ИМ познавши 
се са мном, наговори ме мало по мало не само да пишем 
народне пјесме, него и ријечи и граматику... Што се тиче пр“ 
вога узрока и почетка скупљање нашијех народнијех пјесама, 
ријечи и правила у језику, то је једина заслуга Г. Копитара“. 
Копитар му је дао не само прва упутства, но га поучавао _ 
стално, подржавао, развијао у народном правцу. „Ово је 
трећа година, писао је 1816 Караџић Копитару, од како сам 
се ја с вама познао; од онда сам натраг почео натраг почео 
ићи, и приближавати се говору народном, и још нисам на 
право мјесто дошао...“ Он је са њиме основао оно што је на. 
зивао „наша партија“, Када је у један мах посумњао и пољуљао 
се у својим уверењима, Копитар га је у тим тешким часовима 
подржао. 

Караџић не би могао продрети у европску јавност без 
Копитара, који је био у пријатељским односима са Гетеом, 

кај в. еолтом. Ф. А. Волфом, Ј. Гримом и Ф. текла Он 
с: му је створио везе у Русији, и помогао му да тамо нађе при- 
_ знања и помоћи. Он је Грима и немачке писце заинтересовао 
Е за српску народну поезију; он је за Гетеа преводио на не: 
| __ мачки читаве народне песме; он је био тај који је и непо: 
| _средно српској народној поезији стварао европски глас. Ње- 
ЈЕ тови чланци о српским стварима и прикази о српској књи- 
|| жевности у бечким часописима као што су: Аппа!еп дег 
_ЕМетаит ипа Кипз, Уагетапа сте В!а ет, Утепег АПрег- 
_тетег Гепипо, Агсто јиг Оеортаће, зопе, Згаабх-ипа 
| а твил5е. Оезгегтевстесћег Веобђасћтгег, Јаћгђисћет адег 11- 
иза — сви ти чланци, прикази и преводи српских народних 
__ песама, писани са разумевањем и са симпатијама, привукли су 


_ пажњу западног, нарочито немачког књижевног и научног 
света на Србе. 
Б, 


| Од Копитара произилазе три главне идеје Караџићеве је- 
__зичне и правописне реформе: народни језик постаје књижевни 
__језик; фонетички правопис; усавршавање графике. Стално бо- 
__рављење Копитарево у Бечу, од 1808 до 1844, у вези је са Ка- 
__раџићевом привезаношћу Бечу. Кроз цео живот Копитар му 
Бе остао пријатељ, заштитник, саветник, па и сарадник, и рад 
_ Вука Караџића није могуће замислити без велике сарадње 

| Јернеја Копитара. 


ба > · 


, 
5 


Скупљање народних песама. — Копитар, припадајући ро- 
_ мантичарском бечком кругу, сарадник аустријских роман. 
И ских листова, волео је народну поезију у опште. Још 
_ док је био у Љубљани он је знао за српску народну пое- 
__зију, и стално је тражио човека међу Србима који ће га из 
а ближе са њоме упознати. Код Хрвата је нашао помагача у 
3 __ролољубивом загребачком бискупу Максимилијану Врховцу, 
_ који је 1813 издао подручном свештенству окружницу за скуп- 
_ љање народних песама. Али код Срба таквог човека није на. 
3 лазио, и вајкао се што тако остаје у тами „благо како може 
__бити нема ниједан народ...“ Наишавши на Караџића, пошто 
_му је показао Качићеву збирку и Хердерове 5иттеп дег Уд!- 
_ ве, убедио га да он треба да започне тај посао међу Србима. 
_ Већ 1814 Караџић је забележио известан број народних песама 
23 · српских којих се сам сећао, поред тога још неколико које је 
чуо од једне своје рођаке. Тако је у јулу 1814 изишла Мала 
осшонарофна славено-сербска песнарица, прва књига Вука 

Караџића. Она садржи 100 „женских“ и 6 јуначких, „мушких“ 
песама. („Песне мужеске су оне које се уз гусле певају“; „све 
оне песне које нијесу од десет слогова и не могу се уз гусле 
певаги, зову прости Сербљи женске песне“). 

Када је Караџић издао ову прву збирку народних пе- 
сама, још није био начисто о правој природи и значају овога 
посла. Доцније, 1842, пишући о тој првој збирци својој, рекао 
је сам: „ја оне вриједности нашијех народнијех пјесама, коју 
су Грим и Гете и Копитар у њима нашли и свијету је казали, 
нијесам познавао и онда када сам прву књижицу штампао .,“ 
Тек доцније он ће у њима видети „највећу драгоцјеност“ 
српскога народа, „једино и вјечно украшеније литературе 
наше“, и истицаће их високо због „најдрагоценије чистоте 
и сладости нашега језика...“ У први мах, он је тај посао 
радио из општег родољубивог осећања, из „гореће љубави 
к роду сербскоме“, за „сваког оног Сербљина који нацио- 
нализмус свога рода љуби“. То је била у опште једна песма“ 
рица, како јој и само име каже, на језику који није био 
чисто народни но у неколико дотериван. Караџић је све то 
сматрао само као грађу којом ће се доцније послужити умет- 
нички песник српски: „пак ће се онда који наћи којега је 
Бог даром песнотворства обдарио, и дао му случај да може 
на латинском или на њемецком језику правила тога разумети; 
онај ће покупити сва она собрања и претрести; а неке песне 
и сам по вкусу и начину рода свога сочинити, и тако од свију 
оних малих собрања једно велико цело сочинити,..“ 

1814—1815 он је продужио скупљање народних песама, 
нарочито за време свога бављења у Срему. Друга збирка на- 
родних песама изишла је у Бечу 1815 године, под насловом 
Народна србска пбснарица, са 101 „женском“ и 17 „мушких“ 
песама. Ту су биле песме које је покупио по Срему, међу 
осталим и дивне песме које је чуо од вељиких народних певача 
Тешана Подруговића и Филипа Вишњића, и које иду у најбоље 
производе српске народне поезије. Овога пута Караџић је 
бележио верно, онако како их је „преписивао из уста Срба 
и Српкиња“. Али циљ скупљања тих песама још му није до- 
вољно јасан, и он у ову збирку уноси „неколико нових пје- 
сама што су учени људи састављали“. Језик ове књиге био 
је много чистији, и Копитар и Караџић сматрали су Народну 

"србску ибснарицу од 1815 за „прву књигу српску“, прво дело 
написано чистим народним језиком. 

Ове две збирке сматрају се као прво издање српских 
народних песама. Од тада се почиње стварати велики глас 
српских народних песама у европској књижевности. Копитар, 
стручан референат бечких романтичарских листова за словен- 
ске књижевности, поводом Караџићевих збирки стао је Нем: 
цима скретати пажњу на нову, оригиналну и снажну српску 
народну поезију. Он је за Гетеа лично превео Караџићеву 
Песнарицу из 1814, у бечким часописима штампао своје пре: 
воде српских народних песама, међу осталима и познату Виш- 
њићеву песму Гочешак буне на датије. Он је исто тако писао 
о разним преводима српских народних песама у страним књи: 
жевностима. Јаков Грим, убеђен поштовалац старине и тра- 
диција, уверен у тесну везу између прошлости и садашњо: 
сти, који се у свом проучавању старе Германије јако зани: 
мао „живом старином“ у опште, особито се заинтересовао 
за српски језик и српску народну поезију, лично давао му 
упутства како да ради, и одушевљеним изразима почео 
писати о „прекрасној поезији“ српској. Он је за српску 
поезију у Немачкој почео правити читаву пропаганду, и 


Мушицки га је због тога звао: „честити, храбри, одлични 


сербофил“. И од тога доба успех српске народне поезије у 
западном свету само расти. Охрабрен тим неочекиваним успе: 
хом, Караџић продужује започети посао, и не напушта га до 


· краја свога живота. Копитар га је стално подстицао на не- 


прекидан рад у скупљању народних песама. 1822 писао је он 
Караџићу: „Песмарицу пре свега! Таквих песама ниједан 
народ нема, нити је имао“. Караџић је стално скупљао песме 
и увећавао своје збирке. 1830, када их је бележио од посла- 
ника прве народне скупштине у Крагујевцу, писао је да је 
то његов „прави и најмилији посао“. 

Велики посао око Српског Рјечника прекинуо је за 
неко време Караџића у објављивању народних песама. Али он 
стално прикупља материјал, бележи га сам лично, или набавља 
преко пријатеља из све ширег круга српских земаља. Од два 


" десетих година изилази ново издање његових скупљених на- 


родних песама, три књиге у Лајпцигу, од 1823 до 1824 (књига 
Ш — 1823, књ. П „у којој су пјесме јуначке најстарије“ кра- 
јем 1823, књ. [1 — 1824); књ. 1, „у којој су различне пјесме 

















9204 Српски Књижевни ГЛАСНИК. 








јуначке“, изишла је у Бечу 1883. Ту су песме које су биле 
у збиркама из 1814 и 1815, али допуњене многим новим. Песме 
су имале успеха и код Срба, јер су простијем свету чиниле 
задовољство као да их од гуслара слуша, а образованим 
људима страна критика је казивала њихову високу уметничку 
вредност. И четрдесетих година отпочиње ново издање (1 књига 
1841, п — 1845, Ш — 1846, ТУ —- 1863, М — 1865, УГ — 1866). 
У значајном предговору Караџић је дао корисне и опшир- 
није податке о начину певања тих народних песама и о су- 
временом стању српске народне поезије. 

Караџић није никако остављао издавање песама. Скупљао 
их је стално, организовао посао око скупљања, и нашао и 
извежбао скупљаче готово по свима српским крајевима. Шта 
више, враћајући се 1819 из Русије, он је у орловској губер- 
нији забележио и неколико руских народних песама, а 1822 
издао је и неколико бугарских народних песама. С времена 
на време публиковао је по коју нову збирку народних песама, 
и за собом је оставио прикупљен материјал који је после ње- 
гове смрти издаван. Целокупно издање народних песама које 
је он прикупио отпочело је изилазити 1891 године (књига 1! 
— 1891, књ. 1 — 1895, Ш — 1894, ТУ — 1896, УМ — 1898, МГ— 
1899, УП и УШ — 1900, 1Х — 1902). Поред тога изишао је ве- 
лики број популарних издања појединих народних песама из 
његових збирки. 

Као скупљач народних песама Караџић има врло великих 
заслуга. Он је пре свега живео у доба када је народна по- 
езија била у пуном цвету, и лично је познавао народне гу- 
сларе-песнике, као штоје био слепац Филип Вишњић, који је 
опевао Први Устанак. Сам он имао је у себи нечег дубоко народ- 
ног, и после педесетогодишњег борављења у туђини остао на- 
родски човек. Народну поезију је осећао у дубини своје душе 
и разумевао је боље но ико од сувремених писаца српских. 
Најзад, он је имао књижевнога укуса, и из великог броја на- 
родних песама које су му до руку биле дошле, он је умео да 
одабере оно што је најлепше. Извесно је данас да је он те пе- 
сме, ако не дотеривао, а оно свакако одабирао и сређивао, из- 
бацивао оно што је вређало укус, дотеривао метрику, изостав- 
љао понављања, уносио ред и јединство. У предговору другог 
издања Српских Народних Приповиједака, 1853, он моли 
своје скупљаче да ништа не изостављају, но да оставе онако 








| длака и" 


о РУПУ УУ ЕРРН_ РРА 


ПРУ ДУ РУЦИ РУР 


У УЈ 





Вук Ст. КАРАЏИЋ. 205 





ријеч премјести, или дода, или изостави, то ћу ја чинити, 
као што сам радио и у овим свима које сам написане добио...“ 
Као и са приповеткама радио је тако и са песмама. Тако је 
радио у осталом Јаков Грим, скупљајући немачке народне 
приповетке, тако немачки романтички песници Арним и Брен- 
тано, скупљајући немачке народне песме. Караџићеве збирке 
су најбоље не само зато што их је он почео скупљати у 
време цветања народне поезије и када је у множини непо- 


_ купљених песама могао одабирати најлепше, но и зато што је 


бео уређивач који је имао и укуса и смисла за тај посао, био 


у неку руку и сарадник народних певача. И Караџић је до 


данас остао најбољи скупљач народних песама не само код 
Срба но и у целокупном Словенству. 


(Наставиће се). 


= 


Ј. СКЕРЛИЋ. 


ЕСТЕТИЧНА ПИСМА ИЗ РИМА. 


М 
Рим, 14 јуна. 


Хвала вам, велика хвала, убава пријатељице, на љубаз- 
ном писамцу. Хвала вам, нарочито, за онај латински 705;- 
зстрешт, у којему се вашем расијаном перу поткрала једна 
правописна омашчица. Али би требало да сам ја много јачи 
у Цицеронову језику него ли сам то у истини, па да вам за- 
мјерим за ту ситницу. Нека вам је дакле све просто — латин- 
ска ортографија, као и лаконски стил вашега писма — али вам 
непросто само једно: хваљење моје, као што је ви називљете, 
„епистоларне многостручности“. — Ако хоћете да ме хвалите, 
и у опће да ми угодите, а ви ћете, духовита цензорко, ту 
сврху најбоље постићи тиме што ћете мом тумарајућем перу 
оставити потпуну слободу акције, хоћу рећи, потпуну сло: 
боду мрчења. Не заборавите, молим вас: ја од вас тражим 
само једно: да ми поклоните вашу милостиву пажњу. 

Већ сам казао, па ћу и поновити; ја од учитеља ништа 
научио нијесам. Прилично сам читао, много сам осјећао, још 
више сањао — да ли с каквом коришћу, нека о томе суде 





како су чули од народа, „па гдје буде потребно да се која 

други. Није према томе искључено да се из мога пера исци- 


једи и понека филозофска, књижевна или умјетничка јерес. 


Но ништа зато. Ја не захтијевам ни од кога да је у свакој 
мога мишљења, а како ли да бих се другоме наметно 32 учи- 
теља. Хоћу дакле да с вама разговарам без претензија, без 
удешеног плана, како ми се који предмет понуди случајем. 
Исказујући вам тако своје мисли, ја ћу барем бити миран 
с те стране: знаћу да их исказујем једној сродној души, која 
је по свом унутрашњем склопу упућена на пријатељску по- 
пустљивост и најширу толеранцију. 

Пошто ћу у овим писцима чешће имати повода да дајем 


одушка својим умјетничким симпатијама, то бих рад био да. 


вам, једном за свагда, исповједим укратко своје умјетничко 
„вјерују“. Не плашите се, госпођо, неће то бити никакво ком- 
пликовано распредање. Као што неки људи много лакше схва- 
тају суштину вјере и појам божанства тумарајући по ката- 
комбама, него ли слушајући предавања из богословије, тако 
се и моји естетички инстинкти најбоље утврђују и до сазнања 
долазе у овом расаднику класичне умјетности, гдје се благо- 
родно стабло љепоте његовало и његује од најудаљеније ста- 
рине. Еле, није друге: ко хоће да упозна природу богова, 
треба да се попне на Олимп. ИМ нек нико не мисли да су 
стари пагански богови помрли. Они и данас живе и богују, и 
то не можда у каквом умишљеном, баснословном свијету, 
него баш овдје у Риму, у колијевци папства. Јупитер, Ве- 
нера и плави Аполо имају и данас своје вјерне поклонике у 
Вјечноме Граду. Узалуд се немоћна суревњивост хришћан- 
ских божанства трудила да их прогна из њихових златних 
храмова: стари пагански богови царствују данас у музејима 
и у рушевинама древне прошлости: 


Миојопо 21 а де!: а! бтесја 1 па ђ 
Моп заппо оссазо; е! догтоп пе' тађегп! 
Тгопећ е пе' [ог1.,. 


ЈЂудски род је кроз три хиљаде година сам себе 0б6о- 
жавао у приликама својих божанства. То је доба с правом 
названо прољећем човјечанства, кад су и богови и људи били 
млади и лијепи — лијепи у физичком значењу ријечи. До- 
ласком Сократовим појам лијепога пренесен је с тијела на 
душу, с облика на супстанцију. Хришћанство усвојило је тај 

поглед и уложило све силе да га растури по свијету. Али се 
умјетнички појмови од тога часа помутише, у неку руку 
искривише. Нова божанства, у виду хришћанских светаца, 
учинише се људима у толико достојнија обожавања, у ко 
лико се та божанства одмицаху од пређашњег појма љепоте, 
Они почеше да зазиру од љепоте физичне и да плету ви- 
јенце љепоти моралној. С тога је хришћанска скулптура, обло 
узевши, створила само једну галерију портрета, док су грчки 
вајари стварали према обрасцима идеалним. 

Дјела јелинског генија имају понајвише тај смјер да 
нам прибављају естетичког уживања, не уносећи никаквих 
непријатних трзаја у нашу душу; та дјела редовно се обра- 
ћају нашем разуму, нашој уобразиљи, нашем срцу; понекад 
хоће да нас потресу и душевно, али никада до суза и до 
гримаса. Сасвим друкче поступише умјетници хришћански. 
Они се поведоше за пјесницима трагијским и хтједоше да у 
видном и опипљивом облику представе живот душевни, буру 
"страсти и људски бол. Али су они у томе понајчешће про- 
машили смјер. Слике светитеља што у ужасним мукама из- 
дишу под гомилом, или на ломачи, кадре су прије да под- 
стакну нашу грожњу но наше милосрђе. Што се иначе на 
позорници, и за неколико тренутака, може да сноси, то је 
неподносно у умјетничкој представи, која је, тако рећи, ство- 
рена за вјечност. 

Знам добро, учтива земљакињо, да ће вама, која се то- 
лико дивите љиљанским дјевицама и мистичким пажевима ен- 
глеских прерафаелита, ови моји умјетнички погледи изгледати 
одвећ... несавремени. Но прилика што су противници тради- 
ције у умјетности прегли у новије вријеме да старим, кла- 
сичним обрасцима љепоте обарају цијену и да се помоћу 
извјештачених стилизација враћају примитивизму Средњега 
Вијека (дајбуди у име неке каракшеристичносши, која је, то- 
боже, недостајала умјетницима Класичне Старине и Ренесансе), 
та ме прилика, исповиједам, не буни ни најмање. Присталице 
тако званог модернизма отишли су у својим настраностима 
тако далеко, да су идеал љепоте и карактеристичности уочили 
у — наказноме. Ко је међитим вољан да мирним и тријезним 
оком прозре у суштину лијепога, мораће увијек водити о 
томе рачуна како су најкултурнији народи, у напону свога 
развитка, схватили умјетнички идеал. У томе случају, про- 

слављене културне епохе које је историја обиљежила именом 
једнога Перикла, или једног Лава Х, и које се поносе умјет- 
ницима као што су Фидија, Праксител, Микеланђело и Ра- 
фаело, мораће у том погледу нешто да знаменују. Тиме, да- 
богме, није речено да се ма у којем стилу, и ма у којем часу, 
не може што лијепо и велико створити. Али је опет зато 
несумњиво да ће дјела која су у горе поменута и слична 
времена поникла, остати увијек најпоузданије мјерило за оцје: 


њивање умјетничке вриједности и најсигурнија подлога сваког 


дубљег сазнања и области љепоте. 

Да би нас једна умјетничка радња до краја задовољила, 
она треба да је лијепа не само по техничкој изради, него и 
по своме предмету. То и јесте разлог с којега су Миловска 
Венера, капитолски Аншиноус, белведерски Аполо и мра- 
морни украси с Партенона признати као ненадмашни обрасци 
љепоте. У њима су спојене двије битне врлине: савршенство 
типа и савршенство израде. 

Творац Лаокбдна, послије њега, Микеланђело и Бернини, 
имали су као умјетници у виду експресивност, Фидија и 
Праксител тежили су једино за љепотом. Експресивност и 
карактеристичност не иду увијек напоредо са љепотом; фи- 
зички бол се понајвише коси с појмом чисте љепоте, јер 
се обично јавља грчевима и гримасама које руше хармо 
нију тијела и лица. Зато се Лаокбн, опасан змијама, и Хри- 
стос на крсту, не могу да сматрају лијепима. Кад се дакле 
каже да су дјела ове врсте лијепа, хвала се ту не односи на 
предмет у себи, него на вјештину с којом га је умјетник при- 
казао. Морални бол је, на сваки начин, мање одвратан од 
бола физичног. С тога је медицејска Шиоба, макар и сатр- 
вена болом, задржала опет сву своју љепоту. Најпотпунија 
инкарнација љепоте остаје свакојако Венера Миловска, јер у 
њој не само да нема трага од бола, већ је директно изра. 
жена мирноћа, ведра љепота, младост и снага, једном ријечју, 
све особине божанства. 

У пластици игра свакојако знамениту улогу младост, без 
које нема ни складних контура, ни савршене љепоте. Стара 
бабускера, истесана у камену, моћи ће да нас интересује као 
куриозум, али нипошто као ствар допадљива. Још мање могу 
да нас привлаче нага тијела измождена глађу, или болешћу. 
Коме је до такове анатомије, неће ићи да је тражи у ваја- 

ревој радионици, него у клиници. Крајна сухоћа, као годи 
скрајна тустина, искључују једнако скулптуралну љепоту. 
Складна тијела стоје по сриједи; она не морају да су ни 
одвећ танка, ни одвећ здепаста. Што се моралног израза 
тиче, то је боље да је тај израз ведар, него ли свиреп, отмјен 
него ли вулгаран, поносит него ли нехатан. 

Најзад избрана умјетност воли у пластици мирноћу, него 
ли прекомјерну усталасаност. Највећи скулптори древне ста- 
рине и препорођене Италије, Фидија и Микеланђело, не ство- 
рише једне статуе која не би била у стању мирноће и ре- 
флексије. Код већег дијела Микеланђелових кипова мускула: 
тура је, до душе, напрегнута, али су удови мирни, непомични. 
Узрујаност је сва у унутрашњости, у души. И тиме је утисак, 
што га ти радови на нас чине, знатно појачан, потенциран. 

Трагање за каракшерисшичним (које би, по неким мо- 
дернистама, требало да замијени лијепо) одводило је често 
пута умјетнике на карикатуру умјетности. Много спомињане 
„типске фигуре“ (Слагатетуреп) њемачког вајара Месер- 
шмита спадају у категорију тих промашених умјетничких ра: 
дова. Његове студије Глупџавога, Срдитшога, Љенивога, На- 
смијанога и тако даље, то су, по моме схватању, згољне ка- 
рикатуре, које, излазећи из оквира природе, залазе напросто 
у екстраваганцију. Како прави умјетник може да буде карак: 


"теристичан чак иу области одвратнога и ужаснога, па да 


опет зато не изгуби умјетничку равнотежу, показује нам, у 
осталом, дивна глава Медузе у грчкој пластици, у којој је 
демонска љепота изражена с највећом експресивношћу и, по- 
крај тога, с највећом здржаношћу. 

Али о томе — о идиосинкразијама и заблудама савре- 
мене умјетности — другом приликом. 

Овдје, госпођо, а у вези са овом умјетничком козеријом, 
хоћу да нагласим још једно. Данашњи Рим, што се тиче пла- 
стике, још је увијек један од најважнијих умјетничких цен- 
тара на свијету. Сликарство је у Паризу, у Берлину иу Мин- 
хену — а да већ и не говоримо о Белгији и о Шведској — у 
новије вријеме узело великог маха и одњеговало је умјетника, 
каквих је у Италији мучно наћи. Али је скулптура у земљи 
Макеланђела и Канове, а наособ у Риму, и данас на ријеткој 
висини. Обиље изврсног вајарског материјала, богатство дра- 
гоцецјених образаца из старине, који су сахрањени по гале- 

ријама и музејима, и најзад пробраност живих људских мо- 
дела обојега спола, којима умјетници могу да се послуже као 
угледницима — све то скупа створило је Риму такове по- 
годбе за идеално васпитање и техничко школовање умјет- 
ника, каквих не може да у једнакој мјери понуди никаква 
друга варош на свијету. 

Од какве је важности Рим као умјетничка средина, по- 
казује у осталом и сама прилика што је најкултурнији европски 
народ — народ француски — у њему основао један умјет- 
ничко-васпитни завод првога реда. То је дом пансионера тако 
званог „рих де Коте“, чувена УШа Меатсг. Млади умјетници 
који у њему станују, крећу се и раде у умјетничком амби- 
енту, који је сам собом читав један естетички и културно- 
историјски програм. Протурити се натјечајним путем у римску 
француску академију лијепих вјештина, значи што и показати 
се, својим талентом, достојан великих претеча који су се ту 
усавршавали и који су, више или мање, били носиоци секу- 
ларних традиција европске умјетности. Његовање тих тради- 
ција — традиција класичних — постаје за дотичног пансио- 
нера, у неку руку, једна дужност. Те традиције у прошло- 
сти везују се за саме осниваче науке о љепоти, Грке и Рим- 
љане, и за њихове срећне епигоне, велике умјетничке ита- 
лијанске Ренесансе. Рим је, према томе, за западни свијет 
умјетничка школа над школама, оваплоћење умјтничког пре- 
дања у Европи. У његовим збиркама су сабрана ремек-дјела 
која умјетник треба да сматра као угледнике чак и онда кад 
га је оставила свака нада да ће им се икада примаћи. 


Ето зашто су велики умјетници новијех времена сматрали 
Рим као своју идеалну постојбину; ето зашто су један Ра- 
фаило Менгс и један Торвалдсен безмало сав свој вијек у 
њему провели; ето, најзад, зашто је велики естетичар Вин- 
келман — родом Прус — кад је након вишегодишњег 60- 
равка у Риму хтио, под старост, да се у своју отаџбину по- 
врати, пао у таку меланхолију, да је још из Минхена морао 
навалице да се врати у постојбину своје душе, у Вечити Рим. 

БУГАРСКИ ВОЈНИК. 


По једнодушном признању, војна у Тракији била је по- 
главито „војничка“ војна. Другим речима, морална вредност 
бугарског борца и растројство турског ратника одлучили су 
о исходу одсудних битака. Остали чиниоци били су од спо- 
редног значаја и преимућство војне спреме није било увек 
на страни победилаца. Бугарске војсковође, истина је, у по- 
четку су врло разумно управљале својим операцијама. Кон- 
центрација њихових војски, пре почетка непријатељстава, била 
је узорна. Уређење опсаде Једрена, с врло ограниченим сред- 
ствима, било је такође узорно. Али, у опште узев, бугарске 
војсковође нису, изгледа, ништа учиниле што и турске вој- 
сковође не би тако исто могле остварити да су имале трупе 
извежбаније и јаче прожете убеђењем о потреби победе. 

Догађаји су доказали да се још могу, усред Двадесетог 
Века, распалити масе народне до тог степена да весело полете у 
грозоте бојног поља. Да, таква је била стварност: грађани бу- 
гарски осетили су се срећнима што су се дигли на оружје. Али, 
да би се избегле извесне заблуде у доказивању, треба добро 
испитати какве су тачне, позитивне разлоге, доступне сваком 
од њих, Бугари имали да желе тај рат. Све је у томе. 


Кад је мобилизација била одлучена, сваки Бугарин имао 
је осећање да се његова земља обрела једва једанпут, без по- 
говора, пред плаћањем које је, и ако вечито одлагано, ипак 
увек изгледало неминовно. Час је био куцнуо, час за који је 
сваки млади Бугарин, од пре тридесет година, био припреман 
својим васпитањем. Тренутак је био дошао да се изврши ве- 
лика национална дужност, дело ослобођења и државне обнове 
које је за Бугарску било преко потребно извршити и, очеку- 
јући тај догађај, она није била престала, од свога стварања, 
да посвећује војсци највећи део својих новчаних средстава. 


1 Чувени француски дописник Лудовик Нодо, који је нарочито познат 
по својим дописима о руско-јапанском рату, био је ратни дописник па- 
риског „Јопгпа!“-а у последњем Балканском Рату и све време провео је 
на тракијском ратишту. Овај његов чланак, коме извесне уочљиве нетач- 
ности не одузимају много од његове укупне вредности, штампао је „Ке- 
уце ћеђдотадајге“ у свесци од 26. јула о. г. Превод. 

Свако ко познаје многобројне историјске чињенице чије 
би набрајање одговарало на питање: Зашшо овај раш 2 ра- 
зумео је да сваки Бугарин, индивидуално, мора да буде 
лично киван на Турке. Нема Бугарина који се није сећао 
убиства кога претка или оца, у време кад је још турско го- 
сподарство притискивало његову земљу и кад је отомански 
валија пребивао у софијском конаку, који је после 1878 прео- 
браћен у кнежевску столицу а затим у краљевску палату. Нема 
Бугарина коме који огранак породице није становао у Маће- 
донији [2!] изложен према томе увек турским зулумима. Нема 
Бугарина чији брат, син или синовац није једног дана, прешао 
границу да се, с пушком у руци, бори против Отомана; нема 
Бугарина, нема Маћедонца који није имао да оплакује смрт 
кога рођака или отмицу које девојке своје крви. Нема Буга- 
рина који није био врло тачно обавештен о стварној слабости 
отоманске владавине, њеној неизлечивој подмитљивости, ње- 
ној трулежи, њеној тромости, њеном растројству; нема Буга- 
рина коме нису проповедали да је влада турских освајача над 
бугарском |!|] Маћедонијом анахронизам, бесмисленост, ропство 
способнијега неспособнијем. | 

Бугари су из дна душе мрзели своје непријатеље, али 


су их још више презирали. Патриотизам који их је надах- 


њивао у почетку овог рата одговарао је стварностима опип- 
љивим, видљивим, конкретним, које су се тицале сваке поро- 
дице, сваке личности. Тај патриотизам није дакле био идео- 
логија, то је био, у неку руку, патриотизам практичан, ко- 
ристољубив, који би изникао у срцу сваког детета чим би 
дошло у године кад је могло да разуме страшне приче с очин- 
ског огњишта. Прогонство Турака из бугарске [|] Маћедоније 
било је неизбежан, потребан програм, и сваки бугарски гра- 
ђанин био је у дну душе убеђен да његова земља неће имати 
ни трајног мира, ни равнотеже, ни истинског напретка док 
год то велико дело не буде извршено. 


ж 


Да продужимо још даље ово размишљање: рат између 
два велика западњачка народа, који су доспели до истог сте- 
пена цивилизације, може имати за последицу граничне про- 
мене; он мења само релативно мало лични положај сваког 
грађанина. Ако Немац постане Француз, ако Француз постане 





хил. 

““ 
___ Немац, ако Аустријанац постане Талијан, ако Холанђанин 


~ 
у 


постане Белгијанац, његова најплеменитија осећања су увре- 


ђена до крајности, његова душа је тешко ожалошћена, чак и 


његови материални интереси могу трпети, али, на крају крајева, 


_ његов з/апдага ој котг је једва промењен; он остаје на степену 


цивилизације на коме је и од пре био; он не губи ништа 
од онога што чини ту цивилизацију : факултете, музеје, упо- 


__требу гвоздених путева, хигиену, право гласа и заштиту чу: 
МЕЗЕ, 


вара јавне безбедности. У истину, велики западњачки народи 
немају никад неслорних разлога да војују међу собом. Њи- 


__хови разлози су мало очигледни ако се упореде са неодо- 


~ 


љивим, директним разлозима који су загревали Бугаре. 
Бугари су знали да ће, ослободивши Маћедонију и Тра: 
кију, одагнати у Азију један систем нехата и несигурности, 
Средњи Век лености и гоњења. Поред тога што ће повратити 
њиховој европској судбини своје саплеменике и донети собом 
ред, методу, цивилизацију, они ће дограбити простране кра- 
јеве који једино због турског нереда нису могли да се убро- 
јавају у најбогатије на свету и даће својој отаџбини њене 
_ праве размере. 


Познавајући географски положај своје земље, Бугари су 


__ знали даће им требати бити победиоцима или подлећи. Један 


једини одлучан пораз, па су Турци у Софији. Сваки Бугарин 
био је искрено, поштено решен да се жртвује да би његова 
земља победила; он је на то био решен без оних извијања, 
без оних резерви које казуистика егоизма може увек да улије 


_ онима које не подржава дубоко убеђење. Осећање које је 


“~ 


загревало ту младу војску кад је прешла трачку границу, није 
_било оно што се зове грозница, полет. То је била хладна 
одлучност, одушевљење без дреке и беседа. Како није било 


| наједанпут пробуђено код бугарског народа трубљењем трго- 


ваца патриотизма, оно није имало ничег театралног ни демон: 


__ стративног. Нико није осећао потребу да се прави унапред 





__ јунак, јер се сваки, ништа не говорећи, осећао потпуно спре- 
__ман да положи свој живот, и јер би сваки који би сеи 


__сувише разметао својом готовошћу да погине самим тим 


_ изазвао сумњу у то. 

Бугарин није религиозан човек. 

И ако је хришћанство некад прешло из Бугарске у друге 
словенске земље, и ако су свети проповедници јеванђеља Ћи- 
рило и Методије били два Бугарина из Солуна, становници 
младе краљевине нису ни по што, као поданици московског 
цара, непрекидно у заносу пред величанством небеса. То су 
духови позитивни, материалистични, приземни, више лукави 
но сентиментални. Трпљиви, они остављају веру женама, стар 
цима и калуђерима. Пре свега политичари, према врло тачној 
речи Луја Лежеа, они су у питању маћедонских цркава увек 
гледали само средство како да се умешају у турске ствари и 
да групишу, око једног заједничког програма, своје саплеме- 
нике. Међутим је сушта истина да су у Осамнаестом Веку 
сироти калуђери са Рила и из Свете Горе васкрсли бугарску 
народност, кад је она готово потпуно била ишчезла под тур- 
ским освојењем и под религиозном и интелектуалном владом 





грчких епископа које су штитили мухамедански победиоци.. 


Један убоги светогорски игуман, Пајсије, издао је 1762 једну 
бугарску историју, и онда се то подјармљено и угњетено племе 
пробудило и опет почело да живи својим животом, који се 
био готово потпуно изгубио под јелинским господарством. 
Нема збора да Бугари поштују Пајсијево име, али њихова 
захвалност иде политичару, родољубу, огорченом противнику 
јелинизма. Уосталом, у то доба, једини Бугари који су имали 
нешто образовања били су калуђери. Један Пајсије, ако му 
је било суђено да се роди, могао је дакле искрснути једино 
из каквог манастира... 

Дешавало се понекад да се бугарски народ колеба из- 
међу разних видова хришћанства и најзад усваја онај који 
се најбоље слаже с његовим тренутним интересима. Према 
преокретима историје, овеће бугарске групе су се драговољно 
турчиле или католичиле. 1860 године, Бугари, да би задобили 
стварну помоћ Наполеона Ш, намеравали су озбиљно да се 
најпре потчине римском папи. А ту скоро, маћедонски Бу- 
гари, из бојазни да не постану Срби после дефинитивне по- 
деле ослобођених покрајина, изјављивали су јавно да ће се 
одрећи православља и покатоличити, да би потпали под за- 
штиту папе... то јест, у овој прилици, Аустрије! 

Бугари Двадесетог Столећа мало походе цркве и немају 
врло дубоко поштовање према свештеницима. Нема сумње, у 


и ирнмкља ПЛИВА = 

почетку рата, високи црквени доглавници узели су с великим 
торжеством удела у првим војничким успесима. Цар Фер- 
динанд ушао је у Мустафа-пашу праћен епископима, иконама, 
златним одеждама и митрама пуним драгог камења. То је 
било време када су сви западњачки листови доста наивно 
говорили о хришћанском крсташком походу и о борби крста 
против полумесеца. Боље обавештени људи смешили су се 
У том тренутку, исход рата није био сигуран. Требало је, за 
случај да ствар испадне рђаво, моћи одмах апеловати на 
хришћанску солидарност сила и нарочито моћи молити за 
посредовање великог православног царства. Кад се препре- 
дени Бугарин накани да иде на службу, то је због тога што 
би желео да се фотографија церемоније могадне послати ње- 
говом великом простосрдачном, доброћудном, болећивом и 
сујеверном рођаку: руском мужику. После првих војничких 
успеха, представници свештенства ишчезоше као чудом, скло- 
њени у своје цркве. Трачки рат био је рат два племена, то 
је био рат два система, то је био рат из освете, то није био 
верски рат. Да говоримо отворено : бугарски војник не бори 
се за Бога; и, ма да цени свог краља, он се не бори ни за 
краља: он се бори само за народност. 


Х 


Дубока психолошка разлика дели Бугарина из 1913 го- 
дине од Француза из 1913. Бугарин нема, колико ми, љубав 
према личној слави. Изгледа да он схвата славу само у ко- 
лективном облику који ће увећати углед његове земље, и ја 
овде хоћу да га упоредим донекле са Јапанцем из 1904 године. 

Могуће је да су, међу главним војсковођама бугарске 
војске, извесне суревњивости, извесна неслагања вршила више 
пута свој штетни утицај. Јапанске војсковође нису никад знале 
за такве сукобе. Али, међу трупним официрима и у војничким 
редовима, хероизам је готово увек остао ћутљив и анониман. 
Људи су полагали своје животе, не да би прославили своје 
име, већ да би добро послужили народу и срећно извели 
дело које је заједнички предузето. Многи војници којима су 
дали крст „за храброст“ зачудили су се томе, изјавивши да су 
они просто „радили као и остали“. Један учитељ га је одбио. 

То је био мој стални утисак, у току овог рата, да бу- 
гарски официри поклањају мало важности својим личним 

подвизима. Било ми је тешко да им искамчим анекдотичнуи 


епизодичну причу рата; они су причали врло мало о јунач- 
ким делима у којима су учествовали; ретке су, биле лепе 
приче где би лична имена била изговорена. „Војска“ . се 
добро борила. Највише ако би се нарочито споменуо, по 
броју или имену вароши из које је, по неки пук кад би пре- 
трпео изузетно велике губитке. Али, у накнаду за то, кад би 


била реч о политичким закључцима и мешањима, кад би тре. _ 


бало побројити корисне последице рата и благодети које ће 
он донети њиховој земљи, бугарски официри били би непре- 
сушни; они би се са стрепњом обавештавали о будућем по- 
ложају великих сила; они би на памет цитирали дипломатске 
текстове, говорили о статистици, историји, демографији, со- 
циологији; трошили велику речитост да ми докажу да ђу- 
гарска има права на Једрене, Родосто, Мидију, Солун или. 
Битољ, и да, уз то, знатна одштета треба да јој се досуди, 
у лепој звечећој монети. 

Кад бих, трудећи се да избегнем те опште ствари, за- 
молио ког официра да ми исприча како се његов батаљон 
одликовао у извесној битки, тада бих добио од њега само 
речи кратке и безизразне. Ти бугарски војници, водећи бригу 
само о том да велико национално предузеће донесе добар 
доходак, држали су да су урадили што је било неопходно 
да ураде да би се успело. Трагичне фразе о биткама биле су, 
у њиховим очима, само неизбежни начини да би се дошло 
до жељеног циља. Бугарски војник није дилетант, он не воли 
нимало уметност ради уметности; у његовим очима прак- 
тичног и позитивног човека, рат је операција која треба да 
донесе приход, уплата у животима и новцу која треба да 
буде награђена с најбољим ЕУ 


с5 


Било би несумњиво парадоксално правити поређења из- 


· међу два народа која дели у свој својој дужини огромна 


Азија. Та два народа нису никад имала ни везе ни додирне 


"тачке, она никад нису знала један за други; она су се разви- 


јала у току векова према потпуно различним атавизмима: 
један, Јапан, азиатски, незнабожачки и феудалан ; други, Бу- 
гарска, европски, хришћански и постојбина апостола Ћирила 
и Методија. 

Да ли би се могло, с пуно попустљивости и уобра- 
зиље, наћи између њих какво далеко азиатско сродство Тада 
би требало показати претерано велику добру вољу и сетити 
се како је, у седмом веку, татарско-финска хорда Аспару- 


_хових Болгара дошла и накалемила се на словенску бал- 


канску масу. Као Франци у Галији, та ће хорда, и ако је 
усвојила језик подјармљеног народа, дати му своје име. Наћи 
какво тамно монголско сродство измегу Јапанаца и Бугара, 
то би био мало похвалан историјски посао. У осталом, турска 
раса, далеко више но бугарска, требало би да може да се 
похвали својим монголским пореклом, а ми видимо да она 
није сачувала ону ратничку способност која је карактерисала, 
пре десет година, поданике Микадове. 22 | 

Ипак, узроци потпуно различни нагнали су на крају 
Деветнаестог и у почетку Двадесетог Века ове две расе, ја- 
панску и бугарску, да претрпе у исто време преображај са 
истоветним циљем: оне се упознају са западњачком науком, 
скидају брже боље своју источњачку љуштуру, усвајају дру- 
штвени поредак, начине владања и сву ратничку опрему ве- 
ликих цивилизованих народа. Док Јапан позајмљује себи 
устав од Пруске, Бугарска навлачи, као нову униформу, бел- 
гијски устав. И ако се загледа како се код Јапана и Бугарске 
врше ти преображаји, констатоваће се у њиховом развићу 
чудновате сличности, које још више падају у очи због огром- 
них основних разлика што проистичу из потпуно различног 
порекла и нарави. 

Готово у исто време, Јапан и Бугарска отварају се мо- 
дерној култури; готово у исто време та два народа оснивају 


војске по европски; готово у исто време они шире у мрачним 


слојевима својих сељака основну наставу; готово у исто време 
они постављају себи парламентарну владу. ИМ онда обе ове 
земље пролазе кроз периоду немира и криза. Дубок морални 
поремећај избија на видело код тих народа који су наједанпут 
примили оне исте установе које су западњаци дали себи после 
векова искуства, Њихова бујна и сурова енергија, њихове 
завереничке навике доводе затим периоду политичких убиј- 
става. Јапанац још није заборавио своју феудалну и крваву 


| - прошлост, Бугарин је сачувао суровост својих примитивних 
___ нарави; он се сећа оних завера против Турака, оног доба 

концу. Обојица, Јапанац и Бугарин, држе да је најбољи на- 
чин ућуткати ког сувише немирног противника, уклонити га 
с овог света. 

Нереди који су довели до пада кнеза Батенберга, вој- 
ничке завере тог времена, насиља и убијства по наредби 
Стамбулова, борба између револвера и вешала, страшан до- 
гађај са мајорем Паницом, препади силистријски, рушчукски 
и варнски, убијства Велчева, Вељковића (1892), Стамбулова 


(1895), сатиричара Алека Константинова (1897), Канчева, Бо- 


риса Сарафова (1906), Петкова (1907), све те епизоде под 
сећају, ако не по својим узроцима, оно по свом начину из- 
вршења, на ону серију политичких злочина који су, од 1864 
до 1895, попрскали крвљу царство Микадово. Атентат извр- 
шен у Шамоносекиу на кинеског опуномоћеног министра Ли- 
Хунг-Чанга и убијство Стамбулова, који је исечен сабљом у 
софијским улицама, падају обоје у годину 1895. 

Пре дванаест или четрнаест година, у Бугарској су се 
избори још вршили с ножевима и револверима у руци. Данас, 
и ако периода политичких убијстава изгледа да је завршена, 
живот људски још има у Бугарској мало мање вредности но 
на западу. Спомињу се доста скорашњи сукоби, политичке 
туче после којих извесне убице, и ако их је полиција про- 
нашла, нису биле кажњене или су кажњене тек форме ради. 
Извесне чете, извесни одбори више пута су присвојили себи 
право да смакну тобожње „шпијуне“, и, пред њима, суд је 
стао скрштених руку. Више пута, захваљујући високим ути- 
цајима, били су пуштени из затвора људи који су затворени 
због сукоба из којих су изишли крвавих руку. 

Истину рећи, Бугари, одвојени од европског света у 
Четрнаестом Веку, од тада су били затворени, укљештени, 
заглибљени као у какву лаву, под деспотизмом једне азиј- 
ске царевине. Силом околности, они су остали страни вели- 
ким интелектуалним покретима Реформације, Ренесанса и 
Француске Револуције. Удаљени од мора, у чијим се тала- 
сима огледа увек мало светлости и које увек носи са својом 
флотом мало напретка, они долазе на крај Деветнаестог Века 
„значајни по броју, ништавни по цивилизацији“, као што је 
писао велики чешки историчар Јиречек. Они долазе с душом 
сировом и нетакнутом, неразмекшаном чулним префињено- 

стима; они долазе без књижевности, без уметности, без про- 
шлости, сурови да, али због тога, врло способни за оси- 
она дела. | 

Способни за осиона дела Каква је била, доиста, нај- 
племенитија забава народа за време пет векова робовања»> | 
Ограђен ван цивилизације и постао права „дивљака“ велике 
европске породице, он није створио ни један спев, ни једну 
слику, ни једну грађевину, већ је у потаји ковао завере про- 
тиву паша ; слао у дивљу гору оне војводе, оне хајдуке, оне 
комите који су дозлогрђивали Турцима док их ови не би на- 
били на колац кад би их задесила несрећа да им живи падну 
шака. Бугарски народ био се навикао на потајне завере, на 
упорна претворства, на борбе без милости и убијства без 
гриже савести; он је био научио да пати, да истрајава, даин 
даље животари у пркос покоља, вешања, паљевина, набијања 
на колац и силовања; он се био научио да се бори груди 
у груди са животињским баши-бозуком, са Арнаутином, са 
Курдом... 

Ослобођен 1878 руском милошћу, он мисли одмах на 
то да купи најсавршеније оружје и кад, у Двадесетом Веку, | 
добије у руке разорне машине које су пронашли западњачки 
инжењери, то није ни по што ради задовољства да њима па- 
радира. Бугарски војник са својом манлихерком и топом из 
Крезоа, то је Европљанин, нема сумње, Европљанин наору- 
жан европским оружјем. Али је он, ја то понављам, спрам 
војника старих западњачких народа, оно што су шумски дивљи 
дрен и крушка дивљака спрам вештачког дрвета у воћњаку. 
То је једно биће ново, мало упечатљиво, с мало развијеном 
уобразиљом, с мало осетљивим нервним системом, и баш због 
тог што његова земља, као ни Јапан 1900 године, није још 
у стању да прави научне машине, брзометни топ или гранату 
с мелинитом, он је у толико способнији, сам лично, као и Ја- 
панац из 1900 године, да буде особит крвопролитник. 

Јапан и Бугарска, на крају Деветнаестог и у почетку 
Двадесетог Века, покушавши да се уздигну на ниво великих 
цивилизованих држава, били су приморани да апелују на 
стране васпитаче и стараоце, на страну индустрију и наро- 
чито на стране капитале. Њихови официри, њихови лекари, 
њихови научници, њихови правници били су се образовали 
— и још се образују — у великим престоницама европским. 

Јапан и Бугарска били су све узели са Запада: пушке, ва- _ 
гоне, топове, балоне, аутомобиле. Обе земље биле су сиро: _ 
машне и славољубиве, обе су патиле осећајући да их потце- _ 
њују. Постојала је у њима ватрена жеља да задобију угледа, 
да се ослободе своје прошлости, потреба да играју видну 
улогу на великој светској позорници. Још једна друга слич- 
ност која јако пада у очи: ове две земље дуго су подно: 


силе понижење једне заједничке невоље. Дуго, кад су оне 


већ веровале да су се уздигле на висину западњачких на- 
рода, да су обнародовале мудре законе и створиле судије 
који су непрекорни чувари права, дуго су морале да подносе 


да странци настањени на њиховом земљишту потпадају под 


изузетно правосуђе. Пуномоћници, творци Берлинског Уговора, 
видећи у Бугарској само једну дојакошњу турску провинцију, 
нису хтели да признаду бугарском суду исту власт над стран- | 
цима у земљи као и над бугарским поданицима и наметнули 
су јој капитулације. Странци који станују у Бугарској нису 
потпадали под обично правосуђе но су зависили једино од 
конзула свога народа. То је било право туђинско мешање, 
нека врста службене потврде да је Бугарска доспела тек на 
нижи степен цивилизације, и да је стање њеног духа као и 
њеног морала подједнако сумњиво. Бугари, као некад Јапанци, 
били су се наљутили што их тако рђаво цене. Посумњати у 
честитост или знање њихових судова, то је значило убијати 
углед целој њиховој земљи. Народ који признаје каџитула- 
ције не осећа се независан. Јапанци су се дефинитизно осло. 
бодили 1899 године те потчињености; Бугари ће је се тек 
сад сасвим ослободити. Већина европских народа већ су уки- 
нули капишулације за Бугарску; други, као Француска Ре- 
публика, не журе се да даду праведно задовољење Бугарима. 
Република још није изнела на потврђење свом Парламенту 
уговоре које су потписали још у децембру 1911 њен мини- 
стар спољних послова и софијска влада. Још и данас, у Бу- 
гарској, француски преступник не може бити затворен без 
_ суделовања француског конзула. За Француза, у трговачком 
погледу, нису надлежни бугарски судови. Ми дакле и даље 
сматрамо Бугаре као Кинезе. То није ни право ни вешто. 
(Свршиће се.) 


Лудовик Нодо. 
(Превео с францускога Н. Н). 

ЈЕДНА СРПСКА МУЗИЧКА ПРЕМИЕРА У НаАРОДНОМ ПОЗОРИШТУ. 


Једно је несумњиво, и потребно је то нарочито и одмах 
напоменути да је Г. Петар Ј. Крстић, који код нас ужива 
репутацију драмског композитора, први пут са музиком за 
Лазаревићеву „Косовску Трагедију“ сасвим одређено и јасно 
нагласио да је скромне претензије са којима је обрађивао 
досадашња своја дела за позорницу заменио свесном вољом 
за вишим и одређенијим и чистим музичко-драмским стилом. 

И ако је после премиере било врло мало речи о овој 
музици, и не довољних, ипак су људи који умеју да слушају 
стално наглашавали очевидну чињеницу, за Г. Крстића врло 
ласкаву, а за наше будуће српске музичко·драмске подвиге 
једном и потребну: да је за стварање наше опере, односно 
музичке драме, после свих традиција Зтозрле!-а, данас до- 
шло време да се окушају позвани и евентуалне успехе и 
особине своје покажу као јемство и подлогу за рад који тек 
има да настане, радом на широј концепцији, делима која сти- 
листички одскачу од скромних и лепих, али не и толико сна- 
жних покушаја од Јенка до Г. Петра Ј. Крстића. Једини изу- 
зетак чини, можда, „Уранак“ Г. Ст. Биничког. Али његови ме- 
стимични карактеристични музичко - драмски моменти нису 
могли да одрже превагу над општом неуједначеношћу стила 
ове опере. И тек је Г. Крстић са својом музиком за „Косов- 
ску Трагедију“ стигао да подвуче потребу сређења стила и 
живо радио на тој потреби. И, одмах да кажем, успео; и ако 
резултати нису увек И свуда исти, и нису увек онаки какве 
смо очекивали. 


Први разлог томе је, а он је и најважнији : што је основни 
Уштипе целе радње и садржај, сва драмскг концепција, изра- 
ђена “са нарочитом патриотском намером, неразнолика, без по- 
требног контраста идеја и назора, потреба и прохтева, једнолика 
до тога ступња да за комбинованију музичку драмску обраду не 
задовољава. Отуда је свега два момента Г. Крстић својом му- 
зиком нагласио: патос (увертира, фанфари) и лиризам (са ма- 
лим изузетком готово сви монолози и диалози) док драмског 
акцента готово и нема. Други је: мелодрамска обрада. Мело- 

драма са свим недостатцима склада између технике говора и 
течнога развоја музичке дескрипције, кочила је сав полет и 
спутавала сву снагу. Реч, као саставни део великога опер- 
ског ансамбла, мора да добије сву тонску гипкост која је у 
њој, мора да се развије у мелодијске целине да би одржала 
превагу, а уједно дала и највиши импулс дескриптивној му- 
зици која је подкрепљује и даје тек онај прави смисао и 
ефект. А то може да буде само онда када се пева. Песма, 
као вокална музика, у заједници са инструменталном, тек. 
даје онај склад, први и основни, у драмској целини поезије, 
музике. архитектуре и мимике, и преставља једну уметничку 
нужду и оправданост. Реч декламована са кратким тонским 
развојем је само сметња да се општи драмски облик логично 
развије. Она ће пре учинити да се пред нама брзо нижу сли- 
чице и боје, као у калеидоскопу, него изазове осећање сажив- 
љене, сливене, тесно скопчане и нераздвојне целине. С друге 
стране музика задржава реч у току, изазива паузе и непри- 
родно модулиране фразе да би се колико толико ишло упо- 
редо. Једна узајамна сметња, једно спутавање слободе и као 
последица свему немогућност да се изведе жељени ефект, 
онај поштени а не ефекта ради. А када се као пример узму 
Рихард Штраус („Енох Арден“) и Макс Шилингс („Вештица“) 
још се боље потврђује ово што рекох, јер ни они, јаким 
силни, нису ништа више успели него да, имајући срећу да 
обраде високо драматичне спевове, створе дела „за прилику“. 

Г. П. Ј. Крстић је то осећао. И зато је, место да уси- 
љено музички прати сваки детаљ драмске радње, потрудио 
се да уђе у основни шшимунг појединих, музиком праћених 
сцена, и слободно је у облику обрадио поједине нумере своје 
партитуре неконгруентне местимице са радњом, али многе по 
развоју музичких мисли сређене — заиста музикалне. Овом 
музиком Г. Крстић је, и ако недраматичном у најширем сми- 
слу те речи, показао да располаже са извесним видно нагла- 
шеним смислом за лиризам и да би из његовог пера, — мислим 
да се нећу преварити у нади, — могао да потекне један српски 
„Евгеније Оњегин“. Јер она музичка места која су се највише 
допала нису била патетична места Херојске Увертире нити 
онако неразвијенога и неизведенога Свечаног Марша, који је 
са тога недостатка назван „фанфари: Полазак на Косово“. Не 
ни емиментно епски тон „Пролога“, или музика између тре- 

ћег и четвртог певања, него тиха, мелодијски срећна места 
диалога Анђелије и Дамњана, Бранковићке и сокола а наро- 
чито сокола у диалогу са Бранковићем. Уопште ова друга 
слика са нешто новијим материјалом мистике ноћи и мизе- 
рије гриже савести, музички је не само у овој партитури нај- 
„успелија него заиста и успела. Она је можда највиднији знак 
Г. Крстићевога талента, и највиши разлог за веровање да 
Г. Крстић тек има да каже своју реч на позорници. Али поред 
целе ове сцене и поред неколико монолога у другим сликама, 
има једна нумера у овој партитури која негативним путем 
врло изразито истиче лирске предиспозиције Г. Крстића. То 
је музика између трећег и четвртог певања. Ја је замишљам 
као дескрипцију косовске катастрофе, као слику сукоба и 
ужаса, као момент највишега напона снаге и апсолутнога пада. 
А ја ово не замишљам произвољно. Г. Крстић нам је дао 
добар повод за то. Јер, шта значи онај ориенталски мотив 
у холцблезерима27 Шта мотив у виолон челуг Шта они 
ритмички акорди као хармонска подлога томе мотиву > То су 
карактеристични мотиви: ислама и хришћанства и нервних 
дрхтаја са сукоба њихових, сукоба две расе које они персо- 
нифицирају. Они су основ и подлога за једну програмски- 
музичку обраду историјске сцене. Али место те обраде по- 
лифонски зреле, са контрастима мелодије, ритма и хармоније 
Г. Крстић је дао неразвијену и хомофону скицу, музички још 
не опеване, косовске катастрофе. 

Пада у очи да је цео стил ове музике у опште хомофон 
Нигде да се развије онако опипљиво изразита полифонија 
која је неопходна за највећи део драмске обраде. Тек сеу 
њој колизијом супротних елемената може да развије права 
слика и помоћу ње право осећање драматике. Није потребно 
ваљда да напомињем да је данас полифонија основни принцип 
драмске обраде, а хомофонија потребан местимични контраст 
условљен ситуацијом. Али да се та полифонија постигне и 
развије, несумњиво је потребно да сви тонски фактори буду, 
да се тако изразим, у рукама композитора, да их он моде- 
лира по своме осећању као саставни део једне заједнице: 
геста, мимике, сцене једном речи, располажући апсолутном 
тананошћу своје уметности и њеном експанзијом. Реч, непе- 
вана реч, спутава полифонију и под њеним теретем је Г. Крстић 
био хомофон. Где ње није било: у Прологу, у Херојској Увер- 

тири нарочито или, мање нешто, у музици између првог и 
другог певања Г. Крстић је био слободнији и полифонија 
обрада ових нумера је јасно показала да Г. Крстић треба 
са пробраним укусом себи да нађе згодно литерарно дело, 
без патоса, који је музички врло ретко искрен, и без трагике, 
него дело здравог лирског полета, пуно тихе среће и сунца, и 
да га музички обради. Потребно је, једном речи, да Г. Крстић 
после лутања од Зпозрје!-а до тешке трагике и националне 
помпе, нађе себе у делу широке и неусиљене песме и створи 
продукте који неће са даном проћи него остати као доказ 
нашег националног талента и снаге. А солидно искуство 
Г.- Крстића, и неколико успелих партија ове партитуре до- 
вољно су јемство да ћемо од њега добити трајно дело онда 
када он за себе нађе згодан драмски садржај. 
Милоје МилојЕВИЋ. 


Гз 


ка 

(Крај) ; 
ОДГОВОР НА ЈЕДАН РЕФЕРАТ. | 
| Г. Малина у својој латинској граматици у 5 123. (на 117 + 
| страни) учи, да презенс пасиван на пр. „Јапдог“ у српском а 
| · језику значи „хваљен сам, хвалим се, хвале ме“ итд. Мпер: Р. 
| фекат пасивни „[Тапцдађаг“ преводи он: „бејах хваљен, хваљах - 
| или хваљаху ме“, и т. д. У 5 128. на страни 134. перфекат _—__ 
пасивни „Јапда5 зиш“ преводи г. писац „био сам хваљен“; 5 
плусквамперфекат пасивни (стр. 136): „био сам се хвалио,, | 

а на дну те стране у ноти 1) вели: „у српском језику не упо- У 


требљава се облик раз5 ршизар!. Обично се казује активом“. 2: 
Ешшит ехасшт раззу! „Јапда 5 его“ преводи г. писац „бу- 
дем био хваљен“. 


Тако Г. Малина. А у Туромановој лат. граматици < 92. 
(стр. 68. у 5. издању) преводи се ргаезепз раззју! „атог љубим 
се, ппрепесшт атађаг „љубљах се“, репесшт „ата 5 зшт 
љубљен сам или бих љубљен“, ршизаџатрем. „атајиз егат 
бех (или бејах) љубљен, Ишшт ехасјит „аташвз его будем 
љубљен“. Према томе-су и примери у Лекићевој читанци 
удешени. 

Ту видимо векику и важну разлику у томе, како један 
и други писац латинске облике на српски језик преводи. А ко 
ту има правог Очекивати било би, да је новија књига боља 
од старије, јер која би друкчије била нужда, да новија на 
свет излази Та разлика у превођењу латинских облика кадра 
је не само ученике на криви пут навести, него и међу стари- 
јима велику забуну начинити, кад су и сами учењаци у том 
несложни. О тој важној ствари ваља ми мало опширније про- 


"говорити. 


Дакле ргаезеп5 разуту1 Тапдог Г. Малина на српски језик 
преводи „хваљен сам“. Ту ја не питам, како су у којој гра. 
матици латински облици на српски језик преведени, или како 
који писац пише не слажући се са народним говором срп- 
ским. Вук нам је показао, да чист српски језик ваља учити 
из народнога говора: из народних песама, приповедака и т. д. 
Тај извор још није исцрпен. „Зла жена“ у народној причи 
(види Вукову збирку срп. нар. приповедака 2. изд. стр. 144.) 
научиће нас, да „хваљен сам“ не значи Јапдог већ Тапда 5 
зшт. Почетак ове приче гласи овако: „Путовао некуд чоек 
са женом, па ударе преко ливаде скоро покошене, онда чоек 
рече: Ала жено! лијепо ти је ова ливада пџокошена! А жена: 
Зар ти је напало на очи, те не видиш, да то није кошено 
него сшрижено. А чоек опет: Бог с тобом, жено! Како ће 
се ливада стрићи» То је кошено, ето видиш откоса. И тако 
чоек доказујући, да је кошено, а жена да је стрижено, 
сваде се.“-— 

Сад ја питам свакога, ко српски и нешто латински ра- 
зуме, хоће ли у тој причи ове речи: „ова је ливада поко- 
шена“ на латински језик превести по граматици Г. Малине: 
ћос рташт дете шиг, или по Туромановој: ћос рта Фете5- 
зшт 2562 — Хоће ли речи: „то није кошено, него стрижено“ 
превести по Г. Малини: ћос поп те иг зед «опдешт, или по 
Туроману: ћос поп шеззит зед #опзшт ез#2 — Ту видимо и 
то, да се не само српски тренутни облик „покошено је“, него 
и трајни облик „није кошено него стрижено“ латинским пер- 
фектом а не презенсом пасивним превести мора. А и сам 
Г. Малина у лат. граматици у 5 107. (стр. 102.) вели: „по 
трајању радње глаголи лат. језика не могу се, као у српском, 
тачно поделити на трајне, тренутне и учестане; јер се у ла- 

15 

тинских глагола трајање радње не истиче већ самим основним 
обликом, као што је то у српском“. 

За бољи доказ, да „хваљен сам“ не значи Тапдог него 
Јаидаи5 5зшт, навешћу још који пример из народних припо- 
ведака. „Отиде кући плачући и приповеди матери, шта му је 
сад цар заповедио. А мати му одговори: Иди, синко, опет 
иза села не би ли те Бог намерио на ону девојку. Он изиђе 
иза села... она изиђе опет преда њ... а он јој се стане тужити, 
шта му је сад заповеђено (ипреташт 58). Вук, с. нар. прип. 
67. — „Путујући тако сврши на путу све, као што му је ре- 
чено (фсаит езђ. Вук пр. 70, — „Ено ти три сироте ђевојке... 
у једној кући поземљуши, која је на троје раздијељена (Фу1за 
езђ). 111. — „Тада му цар даде тридесет јаја и рече му: по- 
неси ово твојој шћери... Сиромах отиде... и даде све шћери. 
Она позна да су јаја варена“ (сосја еззе, а не: содш). 105. — 
„Кнегиња настави пб пињате воде и сву кафу у воду, онако 
непопржену... Потрчи кнез до огња и запита кнегињу: Је ли 
већ варена 2 Је ли пуштила црнилог Па кад види, да није, 
врати се стидан“ (сосја ез,, не: содцИцг). 262. — Ево има 
девет годиница, како сам ти млада доведена. Вук, народне 
песме. 1. 797. 

По граматици Г. Малине морали бисмо Цезарове речи 
(де ђећо ап. 1. 1. 1.) Саша ез, опшв Физа !п рапез |гез на 
српски језик овако превести: Галија је сва била подељена на 
три дела. А ко преводи по Туромановој граматици, рећи ће: 
Галија је сва Подељена на три дела; а тако по прилици казао 
би и сам Цезар, да је српски говорио, а не латински. И то 
је са свим наравно; јер рагс. реп. раз5. Фуа потпуно од- 
говара српском партиципу „подељена“, исто тако латински 
глагол ез! одговара српском глаголу „је“. Кад Г. Малина учи, 
да Тапдог значи „хваљен сам“, а Тапдавиз зит „био сам хва- 
љен“, како се онда то значење перфекта слаже с оним ње- 
говим речима у граматипи (у 5 111. на стр. 104), где вели, 
да је перфекат облик за време радње свршене у садашњосшиг 
Јапда 5 зит „био сам-хваљен“, онда питам, како ће се по 
његовој граматици преводити оваки примери: Се. де он. !. 
17. 67. Ош Тасетагипт! отпј зсејете раштат ећ 1 еа паиз 
дејепда оссираш ећ зите! ећ јаетит!. По Туромановој граматици 
(5 269. прим. 1.) то би се по прилици овако превело: Који 
су сваким злочинством отаџбину раскидали те забављени и 

јесу и били су тим, да је из дна разоре. Исто је и с овим 
примером : Сте. де ог 1, 42, 187. Општа Геге, аиае 5ит! сопства 
пипс ашђиз, а:зрегза ећ ага рата аиопдат /шегит!. Испореди 
још: Елу. 1, 19, 3. В55 детпде розе Мутае теспшт (Јапиз) сјаи5и5 
јин. — Глу. 38. 56, 3. Мопштето заша зарептрозша јшт, 


аџат (етрезјаје Фјесјат пирег маштиз тра. — Лако је ра- 
зумети, да се такав облик претерита може заменити плус- 
квамперфектом. 


Пошто смо и из српских и латинских примера видели, 
да „хваљен сам“ не значи Јапдог него Јапда 5 зит, дедер да 
видимо, како се примери у читанци Г. Малине слажу с ње- 
говом науком у граматици. 

Бр. СХХХ!. Б. 7. Оррзда тина, диае от Погџетшт, лалс 
аффтита зшт.. По граматици Г. Малине превешћемо речи пипс 
фита зип!: сад су били разорени“, а по Туромановој : сад су 
разорени“. ј | 

· Бр. СУ. 4. Машгтае спотнопе ГЂегаш зити отау155т5 

допии5, 1егтоте зетрплегло е, фштпо ас посшто теи. По 

_ Г. Малини превешће се : били смо ослобођени (дакле сад више 
нисмо); по Туроману : ослобођени смо. 


Бр. СУ. 5. Могз5 опшђив рагага ез!. По Г. Малини: Смрт 
_ свима била је приправљена (а сад није више); по Туроману: 
__ дриправљена је. | 

Бр. СХПШП. 7. М. Ребпошиз сетипо, зитшаг џе тп тед! ов 
ћозје5 штири. сопапшђиз аихшап 5ш5: Ртиза, шаин, пи 
зиђуеште сопатим, сшиз утез 1ат ехћашзгре зитг. По Г. Ма- 
лини превешће се речи сшиз утез јат ехћацзћае зип!: „чија 
је снага већ истрошена била; а по Туроману: чија је снага 
већ исшрошена. | 

Бр. СХХХКМ. Гл (есјо зјађин саПиз зедеђа! сшт са из, 
_ сшт ушрез арраш! е; фхи: Гаензтат гет уобљ5 пипно: 
1 адиае пиписшае шпег апшпапа егапт, ћае ошпез ехаппсетае зипа. 
·_ По Г. Малини: та (непријатељства) сва су уклоњена била; 
"по Туроману: сва су уклоњена. 


Бр. СХХШ. 17. Џ4 ад ситшт есиш5, ад агапашт ђоз, 510 
__ћото ад ћаз дџа5 гез, ада штеПегепдит ег ад асепдит, лаги5 
ез. По граматици Г. Малине треба пац5 езћ превести „био 
је рођен“, а по Туромановој „рођен је“. Испореди с тим при- 
мером овај: 

Бр. 42. 15. „Марва сшворена (== рођена) је за орање“. 
По „граматици Г. Малине то би се превело: Ресиз лазсиишт 
(према Јаџдог == хваљен сам); а по Туромановој граматици: 
Ресиз пат 25; што се и с горњим латинским примером 
(ћото ад Чџаз гез... паш5 езђ) слаже. 


Бр. 51. 6. Моћ Картагињана сломљена је у другом пун- 
ском рату. По граматици Г. Малине (где се вели, да је Јац- 
дог == хваљен сам) треба ту превести: орез Сапћаопепзшт 
јтапритит. Презенс Напоштиг могао би се само као ргаез. 
ејопсит оправдати, али не као превод облика „сломљена 
је“. По Туроману преводи се то: орез С. јуастав зите. 


Бр. 51. 15. „Кад је Цицерон спасао државу, прозван је 
(фсете) оцем отаџбине“. По граматици Г. Малине: Сит Ст. 
тет риђисат сопзетуаззе!, рагег ранпае 4сишт; а по Туроману: 
а1стиз е31. 


Бр. 51. 22. Цицерон је послан у изгнанство (за то), што 
је могао шкодити намерама Цезара, Помпеја (и) Краса“. По 
граматици Г. Малине: Сасето пи ит; по Туроману 7155и5 65. 

Ако је господин писац хтео, да се та последња три при- 
мера преводе по његовој граматици, онда им нема у том броју 
места, јер стоје међу примерима, који се тичу перфекта; ако 
ли је он хтео, да се преводе перфектом, као што и смисао 
иште, онда се превод не слаже с његовом него с Турома- 
новом граматиком. Та три примера узета су из Лекићеве 
читанке. 


Још један друкчији облик презенса пасивног има Г. Ма- 
лина у свом примеру: бр. 9. 15. „С тога, што свагда веру- 
јеш, биваш често преварен“. Тај облик презенса пасивног не 
нађох нигде у граматици Г. Малине споменут, а требало би 
тек доказати, да ли га има у народном говору српском“. 


Овај класични реферат Зимин о Малининој латинској 
читанци и класичне његове примедбе на реферат Каликов о 
П делу мојих Синтактичних Задатака могли би по мишљењу 
Г. Г. референата можда изазвати пометњу и забуну код уче- 
ника, а то је другим речма: не би ученици знали, на којој 
је страни управо истина, да ли на Зиминој, или на Калико- 
вој и Малининој. Елзшт [епеа  ! 


Да не би ученици читали овај реферат и наведене „при- 
медбе“ Зимине, нису им у руке дати још осталих седамнаест 

омањих списа његових, који су такви, да се незна, који је од 
кога поучнији и драгоценији. 

Због поменутог реферата и поменутих „примедаба“ Зи- 
миних није ученицима гимназијским у руке дата ни узорита 
његова биографија. коју је написао бивши управитељ вараж- 
динске гимназије Др. Јосип Крижан, друг и земљак Зимин; 
није дата биографија оног српско-хрватског просветника и 
научника, који је сјајем имена свог двадесет година обасја- 
вао гимназију карловачку, седамнаест година гимназију ва- 
раждинску, и четири године нашу Велику Школу. 

На послетку да речем, за што сам овај одговор написао 
на реферат, што су га о Зиминој књизи Главном Просветном 
Савету поднела два моја бивша ученика. Написао сам га: 


1) за то, да покажем, како је непромишљено тврђење, 
да је Зима написао нешто, што би код ученика можда могло 
изазвати пометњу и забуну. Што год је он за четрдесет и 
седам година свог књижевног рада (1899—1906) написао; уно- 
сило је и уноси у главе читалаца само ведрину и светлост. 


2) за то, да покажем, како је непромишљено тврђење, 
да бих ја кадар био Министарству Просвете и Главном Про- 
светном Савету препоручивати нешто, што би код ученика 
могло можда изазвати пометњу и забуну. 

3) за то, да покажем, како је корисна лектира нашим 
одличним гимназистима ускраћена тиме, што су референти 
противни били, да се они Зимином књигом награђују. 


Др. Јован ТУРОМАН. 


ПОЛИТИЧКИ ПРЕГЛЕД. 


БУКУРЕШКА КОНФЕРЕНЦИЈА ЗА МИР. 


Бугарски краљ, тражећи мир, обратио се оваквим те- 
леграмом на румунскога краља: „Жива и дубока жеља ко- 
јом сам проникнут да садашњем мучноме стању нађем краја, 
присиљава ме да се још једном обратим и у своје имену 
име своје владе Вашем Величанству са молбом да се закључи 
мир. Докле се ми обраћамо Вама, ми не намеравамо, на случај 
да ова молба нађе повољнога одзива код Вашега Величан- 

ства, никако да наставимо рат са Србијом и Грчком. Моја 
влада је, на против, чврсто решена да са овим двема земљама 
закључи мир. Моја влада је дала доказа о томе пославши 
своја два делегата у Ниш са врло широким пуномоћјем. 
Влада је готова, ако Срби и Грци том истом мером одговоре, 
да обустави непријатељства и приступи демобилисању. Она 
је дала своја јемства за искреност својих намера и ова моја 
изјава коју дајем у њено име може то потврдити. Са тим осе- 
ћањем молим Ваше Величанство да буде умирено и заустави 
наступање својих трупа. У томе чину и ја и моја влада ви- 
дећемо први знак за скору и срдачну обнову односа између 
наша два народа, који су многим успоменама и заједничким 
интересима освештана, а које смо ми с дубоким жаљењем у 
једноме тренутку видели помућене“. 

Бугарски делегати су дошли доиста у Ниш, али нису 
имали прилике да приступе послу. Докле су се очекивали 
грчки и румунски пуномоћници, дотле је промењено мишљење 
и у Београду и у Атини иу Букурешту о решавању свих 
спорних питања између противника. После врло краткога 
времена двоумице, сложили су се сви да се преговори воде 
у Букурешту. И у Букурешту су се стекли на конференцију 
за мир четири министра председника, грчки, румунски, српски 
и црногорски, заједно са бугарским делегатима, који су имали 
врло широка пуномоћја да закључе примирје и мир. Размена 
мисли, после првога састанка на коме су верификована пу- 
номоћија изасланика, довела је брзо до одлуке да се за пет 
дана обуставе непријатељства на свима фронтовима како би 
се слободније водили преговори. Пре него је ова одлука до- 
несена, Бугари су покушали на целој линији јаче испаде како 
би, колико толико, поправили свој положај и у Букурешту 
олакшали делегатима својим рад. Покушај није успео, али је 
понова дао прилике бугарским противницима да цео рад Бу- 
гара са резервом и досадашњим неповерењем и даље прате. 

На конференцији за мир Румуни су нешто појачали своје 
захтеве, и тражили су сада да граница у Добруџи на Дунаву 
иде нешто западније од Туртукаја, а нешто јужније од Бал- 
чика на Црноме Мору. Сем овога су тражили да се на из- 
весноме одстојању од нове границе не подижу утврђења као 
и то да се утврђења код Рушчука и Шумле учине безопаснима 
по Румунију. Бугари су примили румунске захтеве, тако да ће 

нова добруџанска граница полазити испод Балчика на Цр- 
номе Мору, око 12 километара јужно од Балчика, одатле ли- 
нијом ка Добричу, и то десет километара испод њега ка Тур- 
тукаји на Дуџаву (око 9 километара западно од Туртукаје). 
Цела територија коју ће сад Румунија од Бугарске добити 
износи око 8.000 квадратних километара и око 250.000 ста- 
новника, за које се зна да су већином муслимани. Пет бу- 
гарских вароши ће припасти Румунији: Силистрија, Туртукуја, 
Добрич, Балчик и Каварна. Највеће су Силистрија и Балчик; 
у свима је већина бугарска. 

За првих пет дана од састанка балканских делегата није 
се могао постићи никакав споразум о будућој граници из- 
међу Срба и Бугара и Грка и Бугара. На континенту су Срби 
и Грци тражили да граница буде водомеђа Струме и Месте. 
На мору Грци су пристали да Бугари добију све приморје до 
изнад залива Лагоса, тако да Грцима остане Кавала и цело 
приморје на западу од лагоскога залива. Граничну линију на 
суву могућно је још и наћи тако да један део Маћедоније 
остане Бугарима, али питање о Кавали има врло велике те- 
шкоће. Сва пажња Сила изгледа да је уперена на Кавалу, 
за коју са своје стране Бугари свом енергијом раде. Европске 
Силе нису сагласне у питању о Кавали, која је врло важно 
извозно место за дуван и врло погодно пристаниште на Егеј- 
ском Мору. Немачка, Француска и Енглеска су вољне да 
то пристаниште припадне Грчкој, која га је освојила ску- 
пим жртвама, а Италија, Русија и Аустро-Угарска настојавају 
да Кавала остане Бугарској. Питање о Кавали може да буде 
узрок због којега се може све покварити и поново довести 
до непријатељстава између Бугарске и Грчмле. Како се по 
истеку првога примирја од пет дана није могло доћи до спо- 
разума између делегата српских и грчких, то је примирје про- 
дужено за три дана. Тај рок је вероватно последњи, иу 
идућем прегледу имаћемо да рачунамо са новим чињеницама. 

У питању о Једрену Турска се показује сада нешто по- 
пустљивија. Њена влада, која је сву кривицу за наступање 
на бугарску територију, бацила на младотурски комитет и 
"на војничку партију која није хтела да слуша, пристала би 
да се повуче њена војска на Чаталџу под условом да јој се 
исправи што боље граница Енос-Мидија и да јој се допусти 
да може повисити царину на увезену робу из Европе са 4'%о 

више. Преговори се о томе воде; не буду ли они успели у 
изгледу су или комбиноване акције или изолована акција 
једне Силе, којој би Европа дала мандат да уреди питање 
о граници између Бугарске и Турске. Нико више не верује 
да би Бугарска сама могла да уради штогод са Турцима 
после овога последњега рата са Грчком и Србијом. 
Лондонска конференција амбасадора је при крају свога 


рада. Нови догађаји на Балкану су убрзали, сигурно, рад њен. 


последњих седница. На тим седницама је донесено неколико 
врло важних одлука о Албанији. Међу тим одлукама налази 
се одлука о уређењу финансија у Црној Гори. Када је Црна 
Гора попустила у питању о Скадру, тражило се да јој се 
помогне у њеним слабим финансијама. Тада јој је то обећано. 
Како ће се то извршити и уредити то ће се видети. Међу- 
народна контрола за дугове у Турској и Грчкој дала је добре 
резултате, и ако је донекле та установа дирала у суверена 
права државе. Друга одлука конференције тиче се органскога 
статута за Албанију. По тој одлуци Албанија треба да буде 
независна држава, којом ће управљати један изабрани владар 


наследан у достојанству по праву прворођења. Избор тога 


новога балканскога владара биће извршен после шест месеца, 
када има да узме управу над Албанијом, чију ће неутрал- 
ност да гарантују Силе. Будући владар не може бити мусли- 
манин, већ хришћанин. За то време примиће управу над Ал- 
банијом међународна комисија која ће да припреми потребне 
законске предлоге за управу над земљом. Како је једна од 
најважнијих установа за Албанију установа за одржавање 
реда и поретка у њој, то је амбасадорска конференција одлу- 
чила да установи народну жандармерију којом ће управљати 
страни официри, и то не официри из једне од балканских 
држава већ из које од малих европских уређених држава. 
На конференцији амбасадора одлучено је да се Србија веже 
жељезницом са Јадранским Морем преко Албаније, на којој 
ће Србија имати неограничено преносно право, како за време 
мира тако и за време рата (овде ће то право бити ограни- 
чено, јер на случај рата једна зараћена страна може изван 


пристаништа до којега ће доћи жељезницом, конфисковати 


ратни материјал). За ову жељезницу ће се, у своје време, 
израдити и један нарочити статут, како би се права Србије 
уредила на један неоспоран начин. Којим путем ће та же- 

љезница ићи, видеће се кад се буду уредиле коначне границе 
Србијине. Исто тако и питање о грађењу ове жељезнице ра- 
справиће се доцније; могућно је да ће се обновити она ком- 
бинација која је једном већ 1908 године постојала, а по којој 
је градњу жељезнице имала да изврши једна међународна 
група. Питање о пристаништу зависиће од правца којим ће 
ићи дунавско-јадранска пруга. Лондонска конференција није 
још расправила питање о границама јужним Албаније. С обзи- 
ром на стање створено последњим ратом можда ће бити много 
лакше наћи споразум између Сила. Аустро-Угарска и Италија 
журе да конференција донесе одлуку о томе, а Енглеска, 
не верујући сувише много у нову Албанију, предлаже да 
то питање остане за доцније и да га реши једна међуна- 
родна комисија. Италија се користила ратом између Грчке 
и Бугарске и саопштила Силама да она неће предавати архи- 
пелашка острва Турској све донде докле се буде и један 
низам налазио у Триполису. Исто тако неће предавати острва 
ни Грчкој, јер, наводи, да је уговором у Ушију закључено 
да окупирана острва преда Турској. Сем тога аргумента, 
који је више мање добар, Италија износи још један који 
је сличан првоме: она сматра да ће се Турци моћи на- 
гнати да врате Једрене помоћу тих острва. Острва се неће 
враћати све дотле докле Турска држи Једрене. Овај тали- 
јански предлог је прихватила и Немачка, која је у питању 
о острвима била увек на страни Турске. Ово непосредно ин- 
тересовање Немачке и Италије, после састанка њихових вла- 
дара у Килу, може се сматрати као нови корак у политици 
Тројнога Савеза у Средиземноме Мору. Италија се у поли- 
тици у томе мору почела одвајати од Француске и Енглеске 
и ићи противним путем. На томе путу Италија се налази у 
колу Србима ненаклоњених Сила. 


ИНОСТРАНИ. 

ОЦЕНЕ И ПРИКАЗИ. 


ДВЕ ФРАНЦУСКЕ ПЕДАГОШКЕ КЊИГЕ. 


Т. Рибо, члан Академије: Болести воље, превео Влад. 
С. Вемић. Београд, 1912. Штампарија „Меркур“ Мил. Стева- 


новића. Издање књижаре С. Б. Цвијановића. Стр. 183. Цена 
2 динара. 


М. ег О. Вгаипзскало: Родитељски Дневник. По фран- 


цуском Влад. Т. Спасојевић. Београд, штампарија „Симеон 
Мироточиви“ 1913. Стр. 187. Цена 2 динара. 


На први поглед чини се да између ова два дела нема 
никакве сличности. Једно је научна монографија о једној врсти 
духовне радљивости; друго су белешке о првим животним 
данима једног детета. Једна је од ових књига испуњена на- 
учним тумачењима, хипотезама и теоријама; друга је збирка 
малих причица и анегдота. Међутим, обе ове књиге служе 
истом двојном циљу: унапређењу психолошке и педагошке 
науке. Психологија није могла стати на чврсте ноге док се 
год бавила само емпиричким проучавањем психолошких по- 
јава у одраслих, нормалних особа. Ваљало јој је заћи у страну, 
да би могла добити карактер праве науке. Поједина психичка 
стања могу се тек онда добро испитати, ако се прати њихова 
генеза. То је одвело Психологију на два нова поља: с једне 
стране у испитивање душевног живота у мале деце; с друге, 
у проучавање психологије нижих раса и виших животиња. 
Тамо се налазе зачетци психолошких појава. Оне се тамо на. 
лазе у свом простом и првобитном облику, док су у одраслих 
људи сложене и испреплетане с читавим низом других пси- 
хичких појава. Ако их човек не проучи док су, тако да речем, 
у повоју, не може их правилно схватити кад се развију и 
сазре. Али ни то није све. Има једна врста одраслих личности 
чији је психички живот слабије развијен него и у мале деце, 
То су идиоти и кретени, у којих је свест закржљала, воља 
сведена на најниже инстинкте, а виша осећања и не постоје. 

Психологији није довољно само проучавање појава у 
почетном и простом стању. Да се разумеју сложени процеси 
душевног живота треба поједине психичке појаве посматрати 
и у њиховом абнормалном стању, онда кад оне снажно до- 
минирају над свим другим стањима свести. Оне се онда издва- 

јају из опште заједнице, изилазе изнад нормалних граница 
и показују пред очима посматрачевим увећане као микрос- 
копски препарати. Ђенији и умоболни дају драгоцен материјал 
за психолошке студије. Једна силно развијена идеја која испу- 
њује готово сву свест субјектову, једно јако осећање које је 
потисло сва остала, једна моћна тежња која господари цело- 
купном активношћу човековом, ето красног материјала за 
формирање експерименталне Психологијс, која треба да ко- 
начно замени ову скромну дескриптивну и емпиричку Психо- 
логију која је владала кроз читаве деценије... 


# 


Није корист од оваких дела само за Психологију, него 
и за Педагогију. Васпитни методи и наставни програми мо: 
рају се џодешавати према дечјем духу. Да се то постигне 
ваља што више и што поузданије познавати психички жи- 
вот деце. У том послу нема ничега незнатног и за одбаци- 
вање. Дужност је сваког васпитача да воли децу, да прати 
њихово душевно развиће и да наставу подешава према спо- 
собностима, карактеру и темпераменту дечјем. Американци, 
чија настава најбоље одговара захтевима савременог живота, 
највише су се и бавили тим питањем. У њих има повише 
дела која, као и „Родитељски Дневник“ бележе корак по 
корак и стопу по стопу духовну еволуцију детињу. И Европа 
није пренебрегла тај предмет, и ако му поклања м.ње пажње 
но што заслужује. Свако дело те врсте, само ако је рађено 
пажљиво и савесно, и ако је искрено и поуздано, добро је 
дошло педагошким радницима. Док се није проучавала дечја 
психа, настава је била право мучење. ИМ наставни методи, и 
количина градива, и педагошки захтеви и васпитни идеали, 
све је то била нека врста тортуре за децу. Најплеменитији 
покрети дечје душе оглашавани су често као опасност за 
службени школски морал; природна веселост и живост сма- 
трале се као нарушавање званичног школског поретка, а ружне 
антисоцијалне особине таксиране су као велике грађанске вр: 
лине. У области интелекта све се сводило на памћење факата, 
на масу нагомиланих појединости, а врло се мало пазило на 
поступно развијање моћи посматрања и расуђивања. Знати 
много, одговарати брзо, бити учтив до понизности и миран 
до укочености — ето какав је био некадашњи васпитни идеал! 

Те заблуде пролазе, захваљујупи прогресу моралних и пси: 
холошких наука и упознавању дечје душе, али се ипак Пе- 
дагогија још није сасвим опростила излишних традиција, 
штетних навика и празног формализма. 

И књига Рибовљева „Болести Воље“ има важност за 
васпитача. Школа има као једну од главних дужности него- 
вање ученичке воље и упућивање њихове акције ка морал- 
ним и социјалним циљевима. Сузбити лоше инстинкте, уни- 
штити рђаве навике, створити у ученика снагу потребну за 
моралну акцију, ојачати му добре наклоности, омогућити му 
да има радљив темперамент и снажан морални карактер, ето 
великог задатка за васпитаче и родитеље! А све се то може 
најбоље постићи ако се познају сви елементи и облици воље, 
било у нормалном, било у ненормалном стању. Има тренутака 
кад се васпитачи јако греше гонећи ученике к оној врсти 
учења и оној радљивости која је сасвим супротна њиховом 
физичком и психичком стању. Треба имати и спрему и добро 
око, па запазити клице болести воље у појединих младих 
особа. А кад се оне добро уоче, васпитач и лекар наћи ће 
начина да их угуше док су још у зачетку, и да дух и актив- 
ност дечју спасу од пропасти и упуте на нормалан живот... 




















МЕР љи вид на Дај а виса дани аута ој еибикаиљије 

У својој монографији „Болести воље“ Рибо износи све 
врсте собољевања вољиног, пошто нас је с неколико речи пред- 
ходно упознао с нормалном вољом и окарактерисао њен однос 
према другим психичким стањима. Само, ваља знати да Рибо, 
и ако спада у најодличније француске психологе, није радио 
своја дела по непосредном проучавању абнормалних природа, 
нити се бавио физиолошким и анатомским студијама које би 
му послужиле за експериментално проучавање психолошких 
појава, како се то каже језиком нове психолошке школе. 
Рибо није ни ЉМодсли, ни Карџеншер, ни Вунш. Он пише _ 
своје студије по податцима које му пружају други аутори. 
Рибо је књишки психолог, али као такав јак и поуздан. Он 
одлично познаје стање савремене психолошке науке и писао 
је поред других расправа и једно дело о енглеској, а једно 
о немачкој савременој психологији. У делу које приказујемо 
Рибо је зашао у врлетне и тешко проходне пределе психо- 
лошке науке, за које, да употребимо једну Бранкову алего- 


~ 
Ми 


рију, нису довољни пијук и секира ни највећих и најоригинал· 
них радника на Психологији. Зато не треба сматрати Рџбовљево 


ОЦЕНЕ И ПРИКАЗИ. 237 








дело као дефинитивну и последњу реч науке, него само као | 
користан прилог за проучавање овог замршеног и мучног пи- 
тања. Ако га Рибо и није решио, он је ипак бацио на њ доста | 


светлости. Његова излагања могу се у главном свести на ово 
што ћемо ниже изложити као есенцију и резиме његове мо- 
нографије. 

Почетак је воље у спонтаним и рефлексним покретима. 
Први су изазвани унутрашњим стањем, други спољним под 
стицајем. Воља у свом развијеном стању то је способност 
руководити својим покретима и акцијом и упућивати их оства- 
рењу једног истакнутог циља. Координовање и хијерархијско 
уређење свих стања свести да би се постигао циљ, то је, по 
Риџбоу, основна погодба воље. Кад се воља развија, онда се 
почиње од координације најпростијих покрета, па се иде ка 
сложенијим и савршенијим. У том развијању постоје три 
ступња : прво, аутоматске радње, прости и сложени рефлекси 
и навике, (затим акције које долазе од узбуђења и страсти, || 
најпосле разумне акције. Кад воља слаби и обољева, онда се || 
најпре губе најсложенији и најхотимичнији покрети, они за 
које је потребна јача свест, а најдуже остају аутоматски и 
рефлексни, који су без велике везе с интелектом. Рџбо пот- 
крепљује своје гледиште примерима из патологије воље, које 
је прибавио од лекара и стручних аутора. 

Болест воље може доћи било од слабости и недостатка 
подстицаја, било од јачине и прекомерности његове. У првом 
случају нема никакве тежње за рад, у другом је немогућно 
извршити избор за акцију. Затим постоји немоћ хотимичне 
пажње, која долази са два узрока: или је ум преплављен 
изобиљем представа (као на пример при употреби хашиша и 
опиума), те субјект постаје неспособан да управља својим 
"мислима, или се јавља немогућност умног напора због слабог 
духа и због недостатка осећања које би ојачало пажњу. Код 
хистеричних особа постоји стална немоћ воље. Њихов је ка- 
катер вечно променљив и непостојан; расположење им се 
мења као слике у калеидоскопу ; час реагују на најмањи и нај- 
незнатнији надражај, а час су неосетљиве и при највећој не- 
даћи. У њих не постоји разумна активност и мотив им је за 
акцију само у непосредном осећању. 


| 

Најтежи облик болести воље то је њено уништење. Оно 
се јавља у разним облицима. Први је ексшаза. Умом завлада 
једна особита идеја која потисне сав остали духовни живот. 
Мозак који је у нормалном стању у исто време и интелек- 
туални и моторни орган, у ектази престаје да буде моторни. 
Не јавља се никакво осећање ни мисао о акцији и само по- 
стоје органски покрети (на пример дисање). То одговара прин- 
ципу антагонизма или корелација психичких стања. Она се раз- 
вијају једна на рачун других. Где постоји максимум покрета, 
ту је обично минимум свести, и обратно: кад је свест врло 
интензивна обично је покрет сведен на минимум. 

Други је случај уништења воље у случају сомнабулизма 
и хипношизма. Рибо се не бави у довољној мери тим пита- 
њем, јер је оно разрађивано у многим специјалним студијама 
лекара и психолога. Главно је обележје те појаве да је орга- 
низам у стању умног мртвила и уништене свести. Известан 
надражај с поља или заповест хипнотичара изазива у тој успа- 
ваној свести једно стање које одмах тежи да пређе у акцију, 
и то у толико брже и лакше, у колико нема никакве друге 
супротне идеје и осећања који би спречавали тај прелаз у 
акцију. Ипак и код сомнабулизма и код хипнозе треба на- 
дражај да одговара природи субјекта, па да се има поуздан 
успех. Често се хипнотисана особа противи заповестима које 
су супротне њеном карактеру и наклоностима. Један хипно- 
тисани послушао је без икаква отпора заповест свога хипно- 
тичара која га је претварала у официра, морнара и томе по- 
добно али је одбијао са сузама у очима кад му је наређи- 
вано да буде свештеник. Само, овај унутрашњи утицај који 
задржава хипнотичареву моћ и брани личност од свемоћног 
утицаја туђе воље слаб је и недовољан, ако се субјеку буде 
чешће наређивало да изврши нешто чему се у почетку про- 
тивио. У том случају његов отпор слаби а потом и сасвим 
ишчезава... | 

%Ж . 

„Родитељски Дневник“ има два одељка. Један, већи при- 
пада француским ауторима; други, мањи Г. Спасојевићу. Оба 
су само бележење факата; у Француза овда онда с извесним 
кратким и овлашним тумачењима. То је сасвим довољно да 
буде корисно. Као и у сваком послу, и у науци треба да по- 
стоји подела рада. Једни су способни да прибирају факта, 

други да проучавају једну врсту појава, трећи да изводе шире 
и генијалније законе, четврти да стварају читаве философске 
системе. И све је то корисно, у мањој или већој мери. За- 
слуге нису подједнаке, па ни признање не треба да буде 
једно и исто. 

„Родитељски Дневник“ није оно што су редови Дарви- 
нови и Џемсови, па ни Пере-ови и Прајерови у истој области. 
Али је ипак користан прилог, који може врло добро послу- 
жити с једне стране теоријским радницима на Психологији 
и Педагогији, с друге наставницима и родитељима. По томе 
дело је добит за нашу књижевност и, ако се не варам, прво 
је те врсте које је у нас преведено. Уз то оно се да читати 
и као пријатна лектира, јер је у српској обради задржало 
леп и лак стил, а одликује се правилним и чистим језиком. 

Ј. ПРОДАНОЗИЋ. 


Рт. Нисо Дгоће: Оигсћ А!ђап:еп ипа Моптје- 
пеого, Мбпећеп. 1913. М. МопКез Мепаг Са 71 сликом, 2 
скице и 2 карте. — 


Др. Гроте је путник од заната. Он је путовао по Азији 
и по Африци, и о тим својим путовањима написао је десета« 
књига, које су радо читане. Како човек почне да чита ову ње- 
гову нову књигу, види одмах да писац није намерник него прави 
путник, одмах позна да то није обични радознали путник, 
него истраживач кога интересују географија и етнографија. 
Уз географију и етнографију западнога Балкана, које су одиста 
врло занимљиве, писац баца погледе лево и десно, да види 
да ли што Немачка туда не би могла што да заради. Такви су 
данашњи Немци, од цара па до обичнога радника. Писца су 
догађаји при крају 1912. године затекли на томе истражи- 
вачкоме путу. Он је видео Црну Гору у пуном јеку ратнич- 
кога расположења противу Турака, које је обухватило цео 
Балкан. Он је слушао првога црногорскога генерала испред 


· Тарабоша како ради и говори, а завршио је своје белешке 


о Црној Гори, о Улцињу и његовој лепој обали. 

Други део ове књиге представља прерађене и допуњене 
белешке о пишчеву путовању из 1909 године кроз Албанију. 
Арбанаси су подивљали народ, али не и рђав народ без 

икаква изгледа за будућност. Аустрија и Италија су добро 
урадиле, закључује писац, што су створили ову нову државу 
која би без Скадра била труп без главе. У тој Албанији биће 
зарада. У књизи Александра Башмакова има бољих фото- 
графија из Црне Горе и Албаније од ових које је писац врло 
вешто умео да сними, изабере и у ову књигу унесе. Лепо 
место међу тим фотографијама узимају и снимци из наших 
нових крајева. У освојењу тих крајева Др. Гроте лепо је _ 
поменуо Србе. Јо мм нј 


БЕЛОВО УВ. 


КЊИЖЕВНОСТ. 


„ЛАЗАРЕВО ВАСКРЕСЕЊЕ“. — Матица Српска у Дубровнику 
показује прилично велику активност, и ових дана дала је 
једну нову и добру књигу. То је најновије дело Г. Ива Вој- 
новића „Лазарево Васкресење“, „четири главе једне просте 
историје која зачудно свршава пјесмом“. Комад је овога про- 
лећа даван у београдском Народном Позоришту, и у овом 
листу било је говора о тој представи. Несумњиво је да је 
дело више за читање но за гледање, и својом поетском 
страном и националним надахнућем заслужује живу пажњу 
читалаца. Да поменемо још да је „Лазаревом Васкресењу“ 
једногласно досуђена годишња награда Њ. В. Краља Петра, 
која се даје најбољем оригиналном делу у току године да- 
ваном у београдском Народном Позоришту 












ЈЕДНА КЊИГА О СРПСКО·БУГАРСКИМ ОДНОСИМА У ПРОШЛОСТИ 
и САДАШЊОСТИ. — Пре рата са Бугарима изашла је из штампе _ 
једна књига о српско-бугарским односима у старој и новијој 
историји. Име њеног писца крије се иза иницијала М.Р. С. 
Књига носи наслов „Срби и Бугари у прошлости и сада- 
шњости.“ И ако је писана одвећ полемички, књига је пуна 
интересантних докумената, познатих, али марљиво покупљених. 
Писац не износи ништа ново, али његова књига, у пригодном 
тренутку, буди успомене на многе заборављене догађаје. Зато 
се може читати, поред свега свог дилетантског карактера 
у историјском и политичком погледу. 

ОБРЕДА АКУИ 


КЊИЖЕВНИ ГЛАСНИК. 


Књига ХХХ[, Број 4. — 16 август 1913. 


БИ ОМЕР Би И Љи 


Ш 


И ђипила је у страху, као да је ко Изнебуха над њом 
пушку изметнуо. Бланула се као иза сна; протрљала очи и 
ухватила се за главу, да види, да ли постоји више; и, сва се 
"тресући на ногама као шибљика на вјетру, прислонила уз 

__брестово дебло, да не падне. 

Плетиво је испустила из руку у траву. У глави јој је 
зујало као у пчелиној дубини. Нешто ново, тајанствено, не- 
јасно, неопробано и непознато, несавладљиво и сагорљиво, 

_ фијукало јој је кроз душу, палило јој тијело, заносило је као 
у бунилу и опијало као у лудилу. Пред очима су јој играле 
блијеске; у живцима и костима настала малаксалост, да би 
_ је вјетар оборио; а у памети јој мркло. 






















И постојала је тако добар комад сата. А кад се освије- 
_ стила и снага јој се повратила, виђела је себе у зноју и ватри 
као да је из кључалог казана извађена. И, као супротност 
пређашњем бунилу и изнемоглости, њена младост понова 
__распали снагу приспјеначког јој тијела; мишице и бутине 
___јој се набубрише, а живци у њима засврдлаше и узиграше 
___као да кроза њих мишеви коло воде; на очи јој покуља 
___џемра као над сушом упаљеним пољем; малопређашње јој 
___бљедило на образима замијени нагла зајапуреност, слична 
16 





на -< +. 


> 


УН ИДР а у, => 


и и У 


ЗИННИРрутЕра 


1 "7 ЛЕ 
> 


арми тНЕ крви 


пари 





по О Живети и а 


„ 


242 Српски Књижевни Гласник. 


лучеву пламену; јакета јој се на грудима затеже да прсне, 
као да су јој под њом, на двије стране прси, лежала сколу- 
тана два шаргана који су сад наједанпут стали нагло да се 
отколутавају; и дође јој воља да хрве, да се бије и шакета, 
да голим рукама крља дрвље и ломи камење, да живу же- 
раву ждере, да цио блатачки вир на искап попије, а онај 
Плочник горје да једним ударом песнице у земљу ућера. 
И као манита, ухвати се објема рукама о брестово стабло, 
па се припи уза њ, а обујми га и стеже и рукама и ногама 
да јој све кости у крстима и међу лопатицама попуцаше; а 
зубима загризе у брестову кору тако јако и дубоко да јој из 
десна жива крв а на уста и крв и пјена шинуше као би- 
јесној кобили преко ђема на трци, и ударише и обојише бре- 
стово дебло и траву под њим. 

Престала је тек онда кад ју је добољело. И сама не зна- 
јући шта ради, а управо и будући неспособна да ма шта па- 
метно размишља, Јаглика се одби од бријеста као завитлана 
лопта, и у неколико скока, попут вјеверице, обре се на ивицу 
блатачког вира. Ту се заустави на један грдно истакнут и 
подлокан обалски крш, у хладу густе и погрбљене раките. 
Један појак млаз прохладног лахора нагна се од понора, пови 
грање око вира, запљусну Јаглику, те јој разгали ознојено 


чело и грло, са којих се у грашкама стакала мокрина и са- 


лијевала јој се у њедра. МИ она мало по мало стаде прикуп- 
љати снагу и долазити к себи. 

Осврнула се на млад, и, видећи их да мирно пасу по 
травној блатачкој пољани, сједе на стијену на којој стајаше; 
још једном погледа око себе; и, увјеривши се да је сама 
самцита, претури ногу преко ноге, те се стаде изувати и 
свлачити. 

Ужурбана и узбуђена као да је војска ћера, Јаглика 
прекиде обје обуваче док сазу опанке, и полу копача на ја- 
кети и путаца на кошуљи потрга док се свуче. Обућу и оди- 
јело остави поред себе, на плочи. И онда дође те расплете 
своје катранасте плетенице, од којих јој се по седефли ра- 
менима расу кудраво прамење дугих коса, те јој од налета 
и жаока насртљивих обадова сакри лабудасти врат и мер- 
мерна леђа. А, кад би готова са свлачењем, ђипи на ноге 
као џилитнута џида, изви се као млада и бијела мачка, босим 
ногама стаде на осунчану плочу на самој пелијежи дубокога 
вира, и, као жедна кошута, наже се на њ. 

Пласа сунчане свјетлости, као златоткана копрена, пре- 

_ кри и обујми њено голо тијело, те сијну красота ђевичанских 

јој облика од главе до пета, бјелина и неоскврњене је коже, 
и здравље и једрина младе јој пути и пуноживотног меса. 

Не зна се, или се више зачудише бијели дан и зелени 
вир, примајући у се слику Јагличину, или пак сама Јаглика, 
видећи се, тек након толиког времена, у пуној својој наготи, 

У слободно, без бојазни и без замјерке. Ућустечена као кип 
_ какве грчке богиње, оборила је поглед у водену раван и 
| угледала своју слику наопачке. И ако је мислила да је сама, 
_ ипак ју је сбузео стид им зајаприо јој јагодице попут зреле 
јабуке, очи јој расјактао попут жижака од распламћела ћу- 
мура, зубе јој зацвокотао, ноге у дрхат наћерао, усне погр- 
чио и стао сушити као у грозници. А са тим и толиким гор- 
штачким стидом помијешао јој се и не мањи понос пред таком 
дивотом и толиком правилношћу љепших јој од сваке љепоте 
и правилнијих од сваке правилности црта и облина. И поред 
све скромности, чедности и урођене јој срамежљивости, млада 
чобаница није могла тако ласно отргнути својих очи од вира 
и своје слике у њему. Огледала се дуго и много, као да 
никад прије није себе у огледалу виђела. И, попут лабуда у 
језеру, збрила се пред самом собом и дичила се и наслађи- 
_ вала својим дражима, час-по повијајући гараве обрве и гри- 
мизне губице или размјештајући косе на раменима, а час-по 
" кочећи врат и гладећи филдишли грло и груди, или се виж- 
ласто плешћући задланком по једринама. 

Јаглика се препаде да наново не пане у пређашњи занос. 
Па би готова те се брже боље цијелим тијелом наже над 
вир, у чијој се мирној површини зрцало изврнуто небо као 
огромна купа од сафира опточена резбаријом од околних 
брда и дрвећа, и у којој се и она сама себи учини као да 
је, неђе насред поднебеске пучине, за ноге наопако објешена. 
Издигавши руке више главе, састави им испружене шаке једну 
з другу, гицну се као рањен срндаћ; кликну као преплашена 
"утва; и, као завитлана из праћке, у једном се одважном ку- 
__бацу стропошта и бућну у хладни и дубоки вир. 
зе Водена јој се раван отвори и, за тили час, прими је у 
__свој студени загрљај, склопи се над њом и сакри је под своју 
_ дебелу, мокру и житку масу. А на мјесту ђе паде, покуљаше, 
"заклобучаше и закркљаше кључеви воде као из врелога котла, 

па се нагло растурише у обручасте валове на све стране 
унаоколо. Ови пак, нижући се једни за другим, запљуснуше 
иве и раките и, као луди, грунуше и поломише се о обалско 
стијење; сузбијени назад, сукобише се с. новим таласима, 
с којим се ухватише у коштац, сатријеше једни друге и 
утопише се једни у другим. 

А и небо и сунце и брда и дрвље и' камење и трава и 
цвијеће и све живо и мртво на њима и под њима што се до 
овог часа зрцало у виру, све то ишчезе одједном, да начини 
мјеста бићу младе љепотице. 

А у том се, с ону пак страну Блатаца, разлеже се стра- 
шан, громовит, мушки крик, одјекну о супротне стране ка- 
меног Плочника, и изумрије у плаве поднебесне висине, као 
рик баковита бика у лужини. 

Час-два, и Јагликина се прилика опет појави наврх воде. 
Вјешта пливачица, млада чобаница размахну рукама и ногама 
као жаба; и, као права русалка, ходе се плацати, пливати и 
ронити по виру, те купати своје младо и азгинасто тијело.. 

Више ње се осмејкивало небо својим плавим образима, 
џилитало сунце својим златним зрацима, мргодио љубоморни 
и окамењени Плочник, и нешто неразумљиво шапутале врбе 
с ракитама и ћућориле ражџагорене тичице по дрвећу. Бр- 
зина покрета, хука воде и бућкање све нових и нових таласа 
и клобукова који су јој се залијевали у уши, нијесу јој дали 
ништа чути; а, хватајући јој се и лијепећи за очи, водена 
јој је течност смела да види и да се за раније уклони од 
оног што се, овога тренутка, иза брда ваља. 


М 
Мркан Грумаљев је био на гласу као један по један 
његов врсник. Ем лијеп, ем паметан, ем уљудан, ем богат, 
ем ођевен, био је добро-дошао ђе год се појавио, и пристојно 


· му се мјесто знало и код простих и код господе, па и сами 


га је Господар познавао и призивао преда се. А то све одснда 
откад се оно, прије двије године, поврати из Калифорније са 
сребрним штапом у руци, златним сатом и ланцем у прснику 
и пуним тобоцем долара, крваво зарађених по америчким руд- 
ницима. 

Видећи га, људи који су га израније познавали махали 
би главом и свакодневно потврђивали једни другим истину 

оне народске: да од галиота ђетета најбољи човјек израсте. 
Јер, док је био ђетинком, вишега ђавола није могло проће- 
рати од Мркана. Ударљив, кавгаџија, лајавац, крадљивац и 
преганац да би у сваку пређу утоталио и у свашто загазио, 
дозлогрдио је био свакоме своме и туђину; а стари родитељи 
на хиљаду мука и јада с њиме су били. Починули су тек онда 
кад им се, у шеснаестој својој години, искрао и с некаквим 
Далматинцима на море завезао. 

Кад се, након десет година странствовања повратио у 
домовину, нико га није могао познати. Истесао се момак и 
начинио човјек, и то господин човјек, да се два ока од њега 
не могу одвојити. И људи су сеу чуду питали да ли је мо- 
гуће да је то син прескубенога Грмаља Чмањка и криворепе 
Јешне испод Бедема. 

Јер му је отац Грмаљ био по ћбку тањевина, по стасу 
и образу тутули, а по нафаци плитковагановић. Кројио је 
коже и сукао опуту те продавао и од тога живио, док му 
је жена Јешна прела туђу вуну те допуњавала остале ку- 
ћевне пошурице. Родом је био из Никшића, староварошанин, 


__и припадао колу „ђугумаша“, то јест раје која је, за доба 


турског владања над Никшићем, тако ропски метанисала пред 
Турцима и тако предано служила аге и спахије, да им јеи 


" воде у ђугумима с бунара за авдес доносила. После освојења 
Никшића, црногорски господар, љут што се за вријеме борбе 


с Турцима и опсаде никшићскога града никшићски Срби ста- 


роварошани нијесу одметнули од султана и придружили ње- · 


говој војсци, нађеде им надимак ђугумаши, па им чак, у знак 
изобличења међу Црногорцима и за нарочиту казну, нареди 


да ниједан од њих не смије устаћи црногорску капицу с ње- 


говим именом, но да и даље продуже носити турске фесове. 


· Наравно да је међу овим „оглашеним“ био и Грмаљ опутар. 


А то је било: доста те да црногорски кућићи и главосјеко- 


_ вићи, и први и потоњи, и богати и сиромашни, гледају на Мр- 


кана с висине, као на јучевечерњаковића и никоговића. 
Мркан је знао све то и на све је био огуглао. М, како 

га је Бог дао шаљива и довитљива, није ни он црногорским 

главарима и кућићима остајао дужан. Докле су Црногорци, 


__Кадгод би се о њему повела ријеч, увијек имали у виду и 


његово ниско поријекло и метошкб котило, дотле је њихова 


 њежна страна гледала на њ као на мушко, као на човјека, 





би 





144 
ју 
ђ 
4 
; 
а 
| 


246 Српски КЊижЕВНИ ГЛАСНИК. 











и то згодна, окретна, ваљана, наредна и кицошки ођевена, 
вјешта и паметна, и богата, врло богата младића. А та су му 
својства у њиховим очима била довољна не само да у очима 
жена и ђевојака и посљедњу му пјегу ђугумашког несоја и 
родитељске нечемурности збришу с имена и са појаве, но да 
га, шта више, многа и многа од њих и својим жељама окупаи 
уздисајима утјеши па и својом близином озрачи и освети. 

Двадесет и пет година му се намири, а он у највећој 
ватри. Долазило му је често, и да главом плати по неку од' 
својих љубавних пустоловина. А није дана било да му до 
родитељских ушију нијесу допирале грдне псовке и грозне 
пријетње мужева и мајака. 

Стари Грмаљ и Јешна, који већ бијаху сасвим грохнули 
те се као два грумичка земље ћућораху у пуној кући код 
јединца сина а без сина, да се помаме, страхујући сваког часа 
да не остану и без њега јединога, па да је Богом проста не- 
срећа у том случају при бруци и грдилу пред свијетом, да 
им он, — заклони, руко небесна! — погине на каквој згуж- 
ваној котулетини. И ударише га наговарати да се жени. 
Умолише и пријатеље да му говоре. Јер им се чинило кад 
би га виђели ожењена, као да би им се поново родио: једно 
што би се и они тада, с надом у Бога, окитили унучићима 
као ливада цвијетом, те у своме подмлатку виђели продужење 
свога бића и наставак својих душа; а друго, што би се у том 
случају и Мркан дозвао, смирио и за своје огњиште везао. 

— Још се моја суђеница или није родила или воде 
с мога извора попила... одговарао је он, с осмијехом на осва- 
јачки засуканим брцима, родитељима и пријатељима кадгод 
би ови покушали да му говоре о женидби или да му хвале 
ову или ону познаницу и интопадницу. 

И на том се свршавало. 

Дани су пролазили, младост се дерала и лизала као 
орући лемеш, Грмаљ и Јешна се све више-и више гурили 
под бременом немиле старости и без замјене, а Мркан и даље 
био бећар и јурио преко плотова, не могући ваљда ни за 
себе ачкати ђевојке ни за своју кућу пријатеља. 

Али све има свој почетак и крај, па и Мрканова судбина. 


(Свршиће се.) 
НЕВЕСИЊСКИ. 

ДИВЉАК. 
(Крај). 
ХШ 

Узалуд се мучила и превртала по топлој, загријаној по- 
стељи, Јованка никако није могла заспати. Привиђале јој се 
свакојаке слике и прилике; мисли се ројиле, одгониле једна 
другу; на ушима јој звонили разни гласови, одлијегали, за- 
мирали. Неколико је пута јасно, сасвим јасно чула како је 
зове неко. Није баш могла распознати гласа, али се кроз по- 
_ мрчину снажно разлијегало њезино име. Не палећи свијеће, 
не облачећи се, устајала је и ослушкивала. Нигде никога. 
Само озго, од баште, изгледало јој као да се неко испри- 
јечио па је маше; кад је боље погледала увјерила се да су 
то ниске, искривљене лехандерске гране, које се лијено њи- 
јале и повијале, а кроз широку им круну пробијала се танка, 
бледуњава свјетлост нечије свијеће из суседства као зелено 
мачје око које је непрестано подрхтавало. Лагано уздах- 
нувши врати се у постељу и намаче покривач преко главе... 
Рукама запуши уши да ништа не чује.. А тада, управо изнад 
главе јој, као да неко отпоче бројати: један-два, један-два, 
један-два... Најприје јој се причини како то броји Богдан; 
затим, пошто мало убрза, као да бијеше Маријин глас; на- 
" пошљетку, као да неко поче кашљати и нечији врео дах, зау- 
_дарајући на духан, проструја јој преко лица... Дође јој да 
врисне, да запомаже... Хтјела би отворити уста, а вилице јој 
се стегле па не попуштају; покуша да застење, а нешто јој 
се савило у грлу па гуши, дави... Крупан зној обли је по 
лицу, образи почеше горети... Тада као да се читава постеља 
поче мицати, шетати..,. Лијепо иде, шета, маршира, избацу- 
јући час једну час другу ногу напријед, а онај чудни глас као 
да опет поче командовати : један два, један-два, један-два... 

— Јао !.. 

Једва се прибравши, јаукну и опет устаде. Ослухну како 
__ миш клапара негдје за орманом, па, обрисавши зној руком, 
_упали свијећу... Мека, блиједа свјетлост разли се по соби, 
__једва освјетљујући сто и један дио постеље. По зиду се 
__опрући голема, мрка прилика и поче пипати, тражити нешто; 
_ Јованка, која се и опет стресе, поглади се по челу и болано 
__ се осмјехну ! 


„МР ад -" 

— Почела сам се и своје сјени плашити! 

Није више могла ни помишљати на спавање. Сједе, саже 
се по столу и спусти главу на руке. Неко вријеме гледала је 
само у свијећу како сагорева, повија се, трепеће, узлијећући 
каткада за димом, а танки, сребрни млазеви, као сузе, сли- 
јевају се низа њу и, погонећи се, сљубљују се један с другим, 
смрзавају. Када јој одсијев свијеће поче прелијетати преко 
руке, исправи се и као хтједе да га ухвати, поклопи... Затим, 
опазивши перо на столу, дохвати га и поче грицкати држаље. 

— Бих ли писала > -— запита саму себе тихо, као разми- 
шљајући. —- Бих ли се јављала 2.. 


У задње доба писала му је често, тепајући, ласкајући, на- 
зивајући га најљепшим именима. Причала му шта ради, о чему 
мисли, казивала снове који јој се снијевали. Напомињала му 
увијек и о цвијету, који је он изгубио и који је, мјесто њега, 
ижљубила, па и сад носи, чува у њедрима и често, често 
разговара с њиме.. О свему му јављала, писала потанко, по- 
дробно, не заборављајући ни најнезнатније ситнице. А ни 
једно му није више смјела послати, опремити.. Бојала се, 
стрепила да јој се не наруга или, што би још горе било, да 
их не поврати. М све их остављала, слагала у једно сандуче, 


обмотавши их златним концем и црвеном свилом, и окитивши · 


цвијећем... Читала их поново није никада, нити је хтјела да 
их чита... А и зашто да чита 2... Она је само желила да се 
изјада, исповједи, а исповједити се хтјела њему и једино њему, 
макар јој никад не чуо исповиједи... И увијек јој било лакше 
на души, постајала је и ведрија и мирнија чим би написала 
које писмо. | 

— Бих ли га прекорила > — запита опет премећући па- 
пире и пребирајући. — Он мучи мене, па зашто да и ја не 
мучим њега 2... Мене боли, па нека и њега заболи од прекора 
дјевојачког !... 

Подними се и поче размишљати. Затим, одабравши па- 
пир, опет узе перо и брзо, без почивке поче писати: 


Шта сам вам учинила да ме заборавите 2... Шта 
сам скривила те ме остависте 2... Нико вашу душу није 
боље познао од мене; нико вас није могао право разу- 
мјеши осим мене; нико вас зашо није могао ни заво- 
лиши колико ја... Ваша сам, ваша, ваша, ваша и ни- 

чија више, — о никоме другом никад ни помислиши не 
могу, — па хоћу да џш ви будеше мој, мој, мој и ничији 
више! Дођише пи клекнућу пред вама ако затражише; 
дођште, макар и да погинем од руке ваше! Ја вас че- 
кам, очекујем, драги, обливена сузама, као што цвијеш 
обливен росом очекује сунце... Имаше ли срца да ме 
одбацише 2 Зар бисше могли бити шолико свирепи да 
ме пошпуно заборавише 7... Дођише ми, молим вас.!... 
Преклињем вас, дођише ми! 


Јованка. 
— Ово ћу писмо послати, макар ме убили! — живо 
узвикну, устајући и одбацујући перо. — Нико ми забранити 


не може да не пошаљем !... 


Једва је сачекала свануће. Необучена, неуређена, отрча 
у Маријину собу, пробуди Марију и предаде писмо. Ни сама 
не знајући зашто, поче је голим рукама својим грлити, обви- 
јати, и, грлећи, обећавати стотину поклона. Затим, оставивши 
је, оде у собу и стрепећи, очекујући поче се облачити... 

Опазивши Младена, — негдје тек испред подне, — како, 
суморан и невесео, долази кроз башту, хитно му потрча у 
сусрет... Сад, након писма, кад је види мораће јој се јавити!... 
А јави ли се, мораће, хтио не хтио, казати све, све... Оно, на 
што је толико очекивала, ипак ће једном дочекати !... 

Када се сусретоше, збунише се и једно и друго. Он за- 
стаде и, натуривши шешир на очи, као да поче опипавати 
прсник: је ли му закопчан; она, са ужагреним очима и на- 
пућеним уснама, поче се освртати по авлији и брзо поправ- 
љати бошчу, испод које као да је жуљило нешто, упијало 
се у месо... 

— Она ме је чекала! — помисли Младен погледавши је 
и, не желећи да обмањује, одлучи одмах да се објасни и да јој 
каже истину, голу истину... Али како би почео >... 


Погледавши је опет, сажали му се... И, макар што је 
смислио и заустио шта ће рећи, занијеми поново, умукну... 
Љутећи се сам на се и штипајући се за бедру, најпошље се 
накашља, и, тек да нешто рекне, мукло, набусито избаци: 

— Ви сте ми писали, госпођице... | 

Она не одговори. Пламенови јој лизнуше уз образе, 
брада задрхта, и, да не би проллакала и осрамотила се, брзо 

заклони главу рукавом... Затим, ненадно притрчавши, објеси 
му се о руци, малакса потпуно, клону му на прси.. А то га 
сасвим збуни, помете, пренерази: 


— Шта ви»... госпођице... забога... — поче муцати по- 
стиђено, измичући се и гледајући наоколо. — Како тог... го- 
спођице !... 


Напошљетку, као да му све додија, устукну и пажљиво 
је одгурну. : Е- 

— До ђавола !... Опазиће нас !... — узвикну раздражено. 

И, као кривац какав, хитно, не обзирући се, потрча Љу- 
бици да се с њоме разговори. · 


— Спремаш се на забаву — суво запита, са злобоми 
готово мржњом неком, гледајући је, како, са сваке стране, 
зналачки разгледа хаљину, коју јој истога јутра кројачица 
зготовила и донијела. — Биће то велика, господска забава, 
— додаде пакосније, — о којој ће се сјутра писати у свима 
новинама... Спомињаће се и хаљине — свачије... 

— Наравно да се спремам, — поносито одговори Љу- 
бица, задовољно ширећи хаљину и показујући је. — Како 
бих пропустила !... 

— И барон ће бити тамо... Свакако 2 

— Свакако ! 

— И пред читавим свијетом удвараће ти се»... 

— Надам се... | 

Младен се поче усиљавати да буде што љубазнији, пи- 
томији. Умекша глас. 


— Немој, молим те, ићи, — отегну молећиво. — Одреци 
се те проклете забаве мени за љубав!... | 
— Зар... Кај 


Она накриви главу и забаци руке на леђа. 

— А видиш ли хаљину» — запита развлачећи. 

— Зар баш толико желиш да о њој пишу» — одго- 
вори Младен с подсмјехом. — А добро знаш да се обично 


хаљине хвале на особи на којој .се нема шта друго по- 
хвалити... 

— Ко зна да ли би на теби и хаљине похвалили, — 
окреса она оштрије узвивши обрвама. 

— А на барону 2... 

Стаде преда њу и љутито, готово пријетећи, викну: 

__— Ја нећу да пишу о теби уз њега, а о њему поред 
тебе !... Нећу да вас мијешају !... Нећу !.. 


— А ја то хоћу! — одговори она јогунасто, па сједе 
на столицу и пребацивши ногу преко ноге, зар да га више 
раздражи, мирно запали цигару. — То ми треба !... 

— Не:... 


Она одби два дима и погледа га преко рамена. 

— Опет си почео да досађујеш, — хладно окреса, цуп- 
најући ногом. — А ја то не могу поднијети |... Ја нећу ни- 
чијих лекција !... 

— Ово нијесу лекције, ово су молбе, — прошапта он по- 
низно и као да се спремаше да се спусти, да на кољена пане. 

— Ни молбе таке не трпим, — дочека она јаче, наго: 
нећи дим према њему. — Ја хоћу да радим све што хоћу!... 
Разумијеш ли. Никога нећу слушати, нити се ико смије 
мијешати у моје послове !.. | 

Младен се нагло исправи и као да хтједе да викне, да 
се окоси... Једва се савлада некако... Пође неколико пута по 
соби, прогунђа нешто полугласно, и опет се заустави, стаде. 

· — Чујеш, ја ћу полудити ако овако наставиш, — про: 
тепа њежно, топло, молећи је. — Ја ово не могу издржати... 
Ако ме заиста волиш, ако си ме икад волила, остави све, од- 
баци !... Хајде, ако хоћеш, бјежи са мном !... 

— Па да живимо у шумици зеленој, покрај поточића 
хлађаног, у колибици бијелој2 — прекиде га она подругљиво 


и гласно се засмија. — И постао си сентименталан и почео 
да понављаш фразе из старих романа. 
— Молим те!... 


Она се узвали на столици и, ударајући везеном папу- 
чом по ћилиму, мирније проговори: 

— Било је момената, на примјер онда кад смо се #0- 
мирили, када сам можда и заборављала на све око себе и 
када бих, без икаква размишљања, пошла за тобом, свуда... 
Али таки су моменти ријетки; ја признајем да нијесам била 
сасвим при себи... 

— Сад си се, на жалост, растријезнила, — болно упаде 
Младен, обарајући главу. 

Она га погледа испод ока, испитујући. 
— Јест, растријезнила сам се, — дочека, — и сада, при- 
знајем, већ не бих била у стању да правим нове глупости... 

Па му полако. приступи, ухвати га за рамена и силом 
посади на столицу. 

— Шта би ми радили, пријатељу, — запита искрено, 
отворено, — да смо онога дана побјегли 2... Љубакали се, 
љубакали, љубакали, докле нам напошљетку неби и тако љу- 
бакање додијало... Данас, као што видиш, обично све доди- 
јава... Ја бих тад, може бити, почела тражити од тебе по: 
нешто што не би могао дати. Почела бих чак и пребацивати... 
Ти би, као и сада, постајао насртљив. Хтио би ме заробити, 


_ ограничити ми слободу, а ја бих се бранила... Своју слободу 


бранила бих свима срествима !... М шта би настало тада 2... 
Инат, свађа; свађа, инат... 

— Никад !... — узвикну Младен одлучно и руку одиже 

у вис као да ће се заклињати. — Никад то не би било!.. 
" Љубица одмахну главом, прекиде га. 

— Не говори ми да никад не би било и не обмањуј 
себе сама. Познајемо се и сувише, а да би могли лагати једно 
другоме... Напошљетку да ти и ово рекнем: ја сам жена као 
и све жене, ни боља ни гора... И ја нећу да своју младости 
љепоту сакривам као тврдица благо... Хоћу да се показујем 
свуда, да се истичем, да се допадам!... Хоћу уживања, дру- 
штва, удварања! Хоћу све оно што ми ти сам не би могао 
накнадити ни дати, хоћу баш оно против чега се буниш!.. 

— Па што си ми онда декламовала о љубавиг Што 
си ме варала онакор —- узвикну Младен очајно и удари се 
по челу. — Рашта си лагала, обмањивала 2... 

"Она га ђаволасто чупну за нос и, зажмиривши, унесе 
му се у лице. 

— Па зато што те истински волим и што сам хтјела да 
имам и Шебе и све остало, — нагласи поносито. — Бојала 
сам се да ми не одлетиш, да те не отме друга... А сад си мој, 
дивљаче !... Мој !... 

— Играчка твоја ! 

— Играчка моја, ако хоћеш, коју ми више нико ошеши 
не- може ! 

И, лако ускочивши, објеси му се о врату и пољуби га 
у образе: 

— Нико !.. Нико... Нико !... 

Нијем и студен као статуа каква стајао је он покрај ње 
и тупо, готово бесвјесно гледао око себе. Нити је знао што 
проговорити, нити се могао освијестити. 


, 














Дивљак. 293 
|; — Господин барон су досли, — јави се на вратима ве- 
села, зарумењена Марија, шуштећи својом широком сукњом 

и наклањајући се. — Цекају... 


— Уведите га у салон, живахно одговори Љубица и, 
притрчавши огледалу, брзо уреди витице, које се бејаху за- 


мрсиле. — Сад си ме ваљда разумео, — добаци Младену по- 
гледавши га попријеко. — Надам се, да ћеш од сада бити 
друкчији... 


И подигнувши главу, са најљубазнијим осмејком на лицу, 
оде кроз побочна врата у салон, да се и са бароном разговара. 


ХМ 

; — Дошао јој, и сад је потпуно срећна! — промукло из- 
говори Младен, заустављајући се у предсобљу и нехотице 
ослушкујући : о чему ли говоре. — И како је љубазна према 
њему ! Он може говорити шта хоће, може причати, вријеђати 
је... Она ће се само смјешкати, улагивати се и све, све одо- 
бравати... Не смије ни помислити да се игра с њиме, као што 
се са мном игра... Њему никада „истину“ рећи не смије !... 
Весео, разуздан смијех њезин проби се кроз врата, за- 
звони и у предсобљу. Младен се стресе. Бијаше пошао према 

степеницама, кренуо. Опет застаде. 


— Ено је!... Ено!... Ено!... — прогунђа стискајући зубе 

и јежећи се, скупљајући. — Шали се с њиме, церека... Он јој 

| је сад најглавнији, —- о мени и не мисли |... Ја сам пас с којим 

се може забављати кад год усхтједне!.. Види, осјећа да се 

не могу више опирати, бранити, да сам немоћан, па кликће, 
ликује како јој више одолети нећу нити могу !... 


Дође му да јурне у собу, да ухвати барона и да га, би- 
јући и ударајући, изгура, избаци из куће !... Да и њој покаже 
како је још поносан, снажан и како се ни сад не да газити 
нити понижавати... 


— Честитај ми, пријатељу, — јави се, тога часа, начал- 
ник, гиздав, поносит, срећан, и обје руке опружи према њему. 
— Одликован сам орденом !... 






— Ето барона у соби... Дошао је да честита коме треба, 
— сурово осијече Младен и, одгурнувши га, потрча низа 
степенице. 
Кад је изишао на улицу, није знао куда ће ни на коју 








954 Српски Књижевни ГЛАСНИК. 








страну окренути... Пође неколико корачаји, па се врати. Окрену 
на другу страну и понова се врати. 

— Гдје ћу»... 

Опазивши једнога кочијаша, који се гурио на своме сје- 
дишту и мирно одбијао димове, као да се досјети. Брзо при- 
трча колима, гурну кочијаша у леђа и сједе. 

— Тјерај! — одлучно узвикну трљајући руке. — Гони!... 

— Куда» — лијено запита кочијаш, опљуцкујући преко 
луле и осврћући се. 

— Куда 2... Далеко !.. 

И, замисливши се, додаде јаче: 

— На жељезничку станицу |... 

Па се попридиже и погледа према началниковој кући. 

— Да бјежим од потпуног понижења, да се отмем, — 
јекну, — да се никада не вратим !... 

Кад кочијаш потјера. он опет устаде, ухвати га за рукав 
и нареди да заустави кола... Учини му се, као да га зовну 
неко... Опет се окрену према началниковој кући и ослухну:.. 
Нико се није јављао... Затим се скљока на сједиште, погури 
се, и, узвративши јаку од капута, промукло нареди: 

— Тјерај! 

СВЕТОЗАР ЋОРОВИЋ. 


СИРАНО ДЕ БЕРЖЕРАК. 
ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(0) 
ЧЕТВРТА ПОЈАВА. 


Рагно, Лиза, мускетар, Сирано, пишући за малим столом; песници, у 
црном оделу, са смакнутим чарапама, упрсканим од блата. 


ЛИЗА. 
(Рагноу). 
Ево ти шкрабала !... Биће блата пуно!... 
ПРВИ ПЕСНИК. 
(Улазећи, Рагноу). 
Друже мој!... 
ДРУГИ ПЕСНИК. 
(Исто тако, тресући му руке). 
Колега !... 











И) 
>> 


Мо 





Сирано де БЕРЖЕРАК, 955 
; ТРЕЋИ ПЕСНИК. 
Колачарска круно!.. 
_ _(Њушкајући). 
Ал' мирише слатко !... 
| ЧЕТВРТИ ПЕСНИК. 
| Орле |... 
ПЕТИ ПЕСНИК. 
Горди лаве !.... 
| Рагно. 
; (Кога су песници опколили, грлећи га и тресући му руке). 
Ох, како ме сретним њине речи праве |... 
| ПРВИ ПЕСНИК. 
| Код Капије Нелске грдна руља стала, 
| Те смо једва прошли ! 
Други ПЕСНИК. 
Ноћас крв је пала ! 
|: Осам мртвих... џ 
| СирАНО. 
| (Подигне за тренутак главу). 
ђ Ваљда њих седам на броју 2... “ 
| (Пише даље). 
|- Рагно. | | 
Е (Сирану). 
| | Да ли сте ви чули име том хероју г 
СИРАНО. 
(Равнодушно). ; 
| Ја: "Не! | 
и ЛИЗА. 
| (Мускетару). 
; А ви> 
| МУСКЕТАР. 
Г __ (Гладећи бркове). 
| Можда ! 
3 Сирано. 
| (Пишући, за себе, мрмља с времена на време). 
„. ВОЛИМ...“ 
ПРВИ ПЕСНИК. 
Сви се чуде: 


Зар да од сто људи један јачи буде 2 

ДрРУуГИ ПЕСНИК. 
Сломљено оружје цео кеј покрива ! 


| СиРАНО. 
| (Као горе). 
„ОЧИ...“ 
ТРЕЋИ ПЕСНИК. , 
Безброј капа ! 
ПРВИ ПЕСНИК. 
Да страшнога дива 
СирАНО. 
(Као горе). 


„усне ваше...“ 


ПРВИ ПЕСНИК. 
Тај се не плаши ни врага ! 


СИРАНО. 
(Као горе). 
„. „Кад вас видим, клонем, изда ме сва снага...“ 


__ ДРУГИ ПЕСНИК. 


(Жељно зграби један колач, Рагноу). 
у Спева ли што ново > 


СирАНО. 
(Као горе). 
„као сунце сјати..,“ 
(У недоумици да ли да потпише писмо, устане и остави га у 
грудњак). | 
Нећу да потпишем, сам ћу га њој дати ! 


Рагно. 


(Одговарајући другом песнику). 
Један рецепт сковах ! 


ТРЕЋИ ПЕСНИК. 

(Намести се поред једне тепсије с колачима). 
Читај ! 

ЧЕТВРТИ ПЕСНИК. 

(Посматрајући парче пите, које је зграбио). 
Ова пита 
Нешто је зле воље ! 
(Загризе). 
ПРВИ ПЕСНИК. 

(Шчепа један колач). 










~ 4 


~ 
РА а 


___СирАНО ДЕ БЕРЖЕРАК. 


С лица му се чита 
Да је досад једва чекао на мене |... 
ДРУГИ ПЕСНИК. 
(Гушећи се колачима). 
Чујмо !... 
| ТРЕЋИ ПЕСНИК. 
(Преврћући немарно једно парче суџука). 
Овај суџук почео да вене |... 
| | Рагно. 
; (Који се спремио да рецитује, накашљао, натукао капу, заузео позу). 
5 Да, рецепт за торте, у везаном слогу ! 
ПРВИ ПЕСНИК. 
(Другом, гурајући га лактом). 
Доручкујеш 2 
| ДРУГИ ПЕСНИК. 
| (Првом, исто тако). 
Ручаш > 
Рагно. 
Дакле... 
Пети ПЕСНИК. 
(Загризе у саму лиру). 5 
Хвала Богу, 
· Да и ја од лире видим вајду неку !.. 
Рагно. 


(Рецитује). 
„Како да се торте од бадема пеку.“ 


Разби најпре с једног краја 
Више јаја; 

Кад постану пена мека, 

Од лимуна додај сока 
И, од ока, 

Од бадема успи млека. 








5 Затим све то скупа суни, 
Да испуни 
Сву тепсију, докле стане; 
Уз то нека једна врста, 
Тако с прста, 
Од кајсија сок се кане. 
1 

Сад остави да се пече; 
Кад протече 

Сат, ти вади; и од сорте, 

У какву си форму мето, 
Теби ето 

Од бадема слатке торте ! 


ПЕСНИЦИ. 
(С пуним устима). 
А !... Изврсно !... Дивно !... 


ЈЕДАН ПЕСНИК. 
(Гушећи се). 





МУ 
(Оду, једући, у позадину. Сирано, који их је посматрао, приђе 
Рагноу). 
СИРАНО. 
(Рагноу). 


Видиш шта раде» 
Просто се већ гуше! 
Рагно. 
(Полугласно, смешећи се). 
Нека их, нек сладе |... 

Нећу да их буним, сам очи обарам, 

Ал' тиме двојаку радост себи стварам: 

Док стихове читам, страсти своје ради, 

Ја помажем оне што пате од глади !.. 


СирАНО. 
(Тапшући га по рамену). 
Браво, Рагно |... 


(Рагно оде песницима. Сирано га прати очима, затим викне мало 
оштрије). 


Лизо !.. 
(Лиза, у нежном разговору са мускетаром, тргче се и пође Сирану), 
|| Тај наметљив бива ! | 


ЛИЗА. 
(Увређено). 


У мом гордом оку победа се скрива, 
Ма ко да на моју врлину насрне! 5 
(Оборп поглед). 
Сирано. 
Зар и кад погнете ваше очи црнер 

ЛИЗА. 
(Стишавајући љутину). 
Али... 
СираАно. 
(Гласно). 





Рагно, Лизо, пријатељ је мени: 
Не допуштам да он због ма ког црвени ! 


ЛИЗА. | 
Уб 
СирАНо. 
(Још гласније, да мускетар чује). 
Ко има уши, нека их отвара ! 


(Поздрави мускетара и, погледавши најпре у сат, оде на врата у 
дну, да посматра и очекује). 


ЛИЗА. 

(Мускетару, који је мирно отпоздравио Сирана). 
Томе се не надах од вас, — мускетара !... 
Што му нос... 

МУСКЕТАР. 
Мос. 
(Оде журно. Лиза за њиме). 
СирАнНо. 
(Даје са врата знак Рагноу да уклонн песнике). 
ер ДУ ПСРАЕЕ 
Рагно. 


(Песницема, показујући врата десно). 
Децо, биће боље 


Да пређемо тамо... 


СирАНО. 
(Нестрпљиво). 
ер Ист] 
Ратно. 
(Гурајући песнике). 
Ту до воље 
Читаћемо песме... 


ПРВИ ПЕСНИК, 


(С пуним устима, очајно). 
А колачи где ће... 
11 

ДРУГИ ПЕСНИК. 


Понесимо !... 
(Пођу сви за Рагноом, у свечаној поворци, пошто је најпре сваки 
узео што може више колача). 


ПЕТА ПОЈАВА. 
Спрано, Роксана, дружбеница. 


СИРАНО. 
Мало осетим ли среће, 
Предгћу јој писмо !... 

(Роксана, под маском, појави се иза стаклених врата, у пратњи 

своје дружбенице. Сирано отвори брзо врата). 
Напред |... 
(Приђе дружбеници). 
Реч, две !... 


ДРУЖБЕНИЦА. 
Молим ! 


СирАНО. 
Једете ли многоР. 
ДРУЖБЕНИЦА. 
Каткад се разболим ! 


СирАНо. 
(Узме брзо неколико кеса са стола). 
Ево, од Бензрада једног мадригала... 


ДРУЖБЕНИЦА. 
(Кисело). 
Лу 
Сирано. 
У њему има колача од сала... 
ДРУЖБЕНИЦА. 
(Разведри лице). 
АЕ 
(СирАНО. 
Волите пите 
ДРУЖБЕНИЦА. 
(Достојанствено). 


Да, с повише крема ! 


СирАНО. 
Лепо !... Ево шест у једној од поема 
Сент- Амана. Затим, у ове баладе 
Завићу колаче све од чоколаде... 

ДРУЖБЕНИЦА. 
(Заносно). 


О ја 
СИРАНО. 
(Пунећи јој руке колачима). 
Ту има свега што вам срце жели. 
(Гура је напоље, на улицу). 
ДРУЖБЕНИЦА. 
Али... 
СИРАНО. 


Јавите се, ако би још хтели |... 
(Затвори врата за њом, затим се упути Роксани и, скинувши шешир, 
застане у пристојној даљини). 


ШЕСТА ПОЈАВА. 
Сирано, Роксана, затим дружбеница. 


СирАНО. 
(О, најлепши дане што ми га Бог дао !... 
Помислих већ да сам у заборав пао |... 
— Имате ми рећи... мени... нешто рећи» 


РОКкСАНА. 
(Скине маску). 


Мачу вашем хвала што успех утећи 
"Од оног глупака! За њега, — о, чуда! — 
Једна личност... 


СирАНО. 
Граф Гиш» 
РОКСАНА. 
(Обори очи). 
Хоће да ме уда!... 
СирАНО. 


(Поклони се). 
Да се тукох, госпо, то јасно сведочи, 
Не због свога носа, већ за ваше очи ! 


РОКСАНА. 


Ал' од исповести да ме страх не хвата, 
Треба да у вама опет гледам брата, 
К'о кад се играсмо — крај језера — мали... 


СирРАНО. 
У мом селу — лети... 








== о аса 


о 


Боа Би 
Еау 

РОКСАНА. | 
Ви сте трску брали 





И мачеве секли... | 
СирАНО. У 
Кукурузна свила 
Беше лутки коса... 
РОКСАНА. 
То је радост била !... 


СирАнНО. 
Кад дођемо кући с купинама зрелим... 


РОКСАНА. 
Ви сте ми чинили све штогод зажелим ! 


СирАно. 
Роксана се онда звала још Мадлена, 
И кратка је била хаљиница њена... 


РОКСАНА. 
Да ли бејах лепа 


СирАНО. 
О, никада ружна ! 


РОКСАНА. 
_ Памтим кад дођете к мени, лица тужна, 

Кад вам од пентрања огребе се рука, 

А ја мајка, па ме стане грдних мука 

Да се љута правим, и повичем јетко: 
(Ухвати га за руку). 

„А откуд та рана, је ли, ти, несретко 27...“ 
(Застане убезекнуто). 

О!... И опет једна |... То је страшно !... 
(Сирано хоће да отргне руку). 


Стани ! 

У тим годинама 2... Шта је узрок рани 
СирАНО. 

Код капије Нелске... играсмо се... 
РОКСАНА. 

(Седне за један сто и умочи своју мараму у чашу воде). 
Ходи !... 

СИРАНО. 


(Седне такође, више за себе). 
Као мајка друга, тако бригу води! 








+= „~ " 

РОКСАНА. 


(Бритући му крв са руке). 
Причајте ми! Дотле крв ће да се ЕРИ 


— Кол'ко их је било 2 


Е. СирАно. 
: Сто њих, можда више ! 


Е- 5 РОКСАНА. 
| ___- - Даљег 
5 54 СирАНо. 
а Ја, не !... Ал' ви, да л' ћете сад хтети 
Е- Рећи то што нисте смели... 
| РОКкСАНА. 


1 (Не пуштајући му руку). 
Сад ћу смети ! 


Дах прошлости храбри срце да не ћути. 
— Ја волим.. 
Сирано. 
А 
РОКСАНА. 
Неког који и не слути! 


СирРАНО. 


А ЈЕ . 
РОКСАНА. 


3 Кроз кратко време биће му све јасно ! 
Сирано. 


УН ве 
РОКСАНА. 


Сирома' дечко! Он ме воли страсно, 
Ал' крије ! 







Сирано. 
ЕРИ 
РоксАНА. Е 
Што вам тако врела рука 2... 
— На усни му лебди... 


СиРАНО. 
А |. 

РОКСАНА. Е 
(Обвије му руку марамом). 
| Он је из пука 
Где сте ви! | 
СирАНО. 
А!.. 
"РОКСАНА. У 
(Смејући се). 
Кадет ! 
СИРАНО. 
Ај 
РОКСАНА. 
Рећи се може 
• Да је уман, храбар, млад, горд, леп.. 
СирАНо. 
(Устане, сав блед). 
РОКСАНА. 
Шта је вама 2 
СирАНО. 


Ништа... Мало... 


(Показује руку, смешећи се). 


РОКСАНА. 


...мало боли !.. 


Једном речју, њега срце моје воли ! 
Ал у позоришту само видех њега... 


СирРАНО. 
Говорили нисте 2 
РОКСАНА. 


Погледима свега | 


(Наставиће се.) 


(С француског превео Милан Димовић). 


Едмон РОСТАН_ 

МРШАВА МАЧКА. 
(Крај). 
4 

Осам дана после Ремиовог одласка, Г. Годе-Латерас, 
обузет изненадним педагошким жаром, са Тацитом у џепу, 
упути се хотелу у улици Фејантин. Тамо сазнаде да му је 
ученик ишчезао. Један облак пређе преко његовог узвишеног 
чела, преко чела у коме би се, да је огледало, одблескивало 
само небо, галеби Тихог Океана и звездана кола двају све- 
това. Виши духови имају предосећање чешће него они други. 
Г. Годе-Латерас имао је предосећање. И због тога, одрекавши 
се старог непријатељства, он отиде у Лабанов атеље. 

Вајар, који никаква појма није имао о времену и про. 
стору, не могаде ништа рећи. Али га одведе код хранитељке 
Виргиније, која је Ремиов нестанак сматрала као последицу 
туге, а о природи те туге није се изјашњавала. Али даде ра- 
зумети да она можда није страна том догађају. Ако је, као 
што се бојала, Г. Сент Лиси подлегао каквом љубавном оча- 
јању, она је због тога неутешна. Али ипак не може се сав 
свет задовољити, кад жена није као толике друге што су. 
Она ништа није учинила да изазове љубомору Г. Ремиа на 
Г. Потрела. Заврши изјављујући да је поштена жена и да 
себи нема шта да пребаци. Она узе слику Мршаве Мачке за 
сведока своје невиности, и врати се у мрак где је имала 
___ обичај да пере чаше. 

Г. Годе-Латерас, забринут, врати се на висине Мон- 

__· мартра. Одатле сиђе сутрадан на крову једног омнибуса и 
поново оде у атеље који је био изабрао за средиште опера 
ција. Тамо нађе моралиста Браншиа, који се, увијен у своје 
ћебе, занимао састављањем једне расправе о љубави. Обузет 
својим предметом, Бранши га изложи: 

— Љубав је, рече он, апсолутна између два бића која 
се никад нису видела. Две душе су у савршеној хармонији 
само у вечном одсуству. Самоћа је неопходан услов дефини- 
тивне страсти. 

Г. Годе-Латерас одоле дражи једног беседничког дво- 
ма боја у тим узвишеним регионима. Он запита моралиста да ли 
____је видео Сент-Лисиа. 

Креолчев нестанак, о коме Бранши баш ништа није знао, 

учини да из главе филозофа пљусну извор необориве инту. 
иције. У трен ока њему се открише многе ствари. По њему, 
тај нестанак морао је бити у тесној вези са смрћу принцезе 
Вранге. Тајанствено понашање Г. Сент-Лисиа, у околностима 
које су претходиле и следиле тужном и поетичном скончању 
принцезином, било је, у очима моралиста, такве природе да 
је оставило вечиту грижу савести у души младог човека, при: 
видно лакоумног, али у ствари подмуклог. 


— Принцеза Вранга морала је умрети, додаде филозоф 
ведар и спокојан. Њена смрт била је неопходна, да би се 
љубав према мени, која се у њој била зачела, могла овапло- 
тити у апсолутноме. Међутим, задржавајући у неколико ма: 
хова писма која ми је принцеза писала и чији сам текст ја 
васпоставио непосредно, без умовања и доказа, и предавши 
ми уз сатанску иронију- само последње писмо, Г. Сент-Лиси 
учинио је злочин који га је врло вероватно одвео до само- 
убиства. 

Тако је говорио Бранши, чији је нос подрхтавао на бле- 
дом, местимично црвеном лицу, испод закрвављених и уне- 
зверених очију. Лабан стиже на време да одвуче на улицу 
несрећног васпитатеља који је пренеражено млатарао кишо- 
браном изнад своје главе. 





— Јадни мој моралист, завика Лабан, никад лепших 
идеја није имао! Једно зрно фосфора у мозгу, и то би био 
генијалан човек! Али он има два зрна фосфора. Ето у чему 
је несрећа ! 


Лабан се сети да му је Сент-Лиси са одушевљењем го- 
ворио о неком црном ђенералу, крчмару у Курбвоа. Вајар је 
мислио да ће тај Црнац нешто знати; у осталом он је желео 
да га види. 


Они се успеше на кров једнога трамваја који их одвезе 
на трг дел Етоал. Лабан се по нагону заустави код прве 
кафане коју је видео и заборави се пред чашама у бескрајном 
блебетању. Г. Годе Латерас му је надугачко одговорио. Лабан 
га не саслуша и одговори му. Тако су красне теорије разви: 
јене. Одједном вајар убоде ваздух палцем и рече: 

— Било би једно средство да се ова ствар учини сно- 
шљивом за око. 


„Ствар“ је била Триумфални Лук. 

— Средство је то просто. Али ви ћете видети да се на 


"то и не мисли. Ипак би доста било сместити на подножје 


зграде довољан број крпача, пискарача и продаваца печених 
кромпира; ови последњи били би нарочито корисни због 
дима. Те страћаре би морале бити забатаљене и уз њих би 
ишле погрешно исписане фирме и грубе слике. Онима који 
би те зграде направили дозволило би се да из споменика, 
нарочито са углова, поваде камење, што би му врло корисно 
ублажило оштрину. Добро би било рупе које после извла- 
чења остану испунити лопатама земље и ту земљу засејати 
буковим и храстовим жиром. Букве и храстови, чије би се 
зелене круне развиле на разним висинама, одмениле би једно- 
ликост сивих површина, и, пружајући своје коренове у саме 
зидове, проузроковали би живописно извијугане пукотине. 
Требало би много бршљана, али та биљка пузавица неће нам 
недостајати; она живи на камену. Ветрови и тице у прашини 
пукотина засејаће шебој, који воли старе зидове, и хиљаде 
других травки. Каменолом, жедан влаге, купина и дивља лоза 
никнуће и множиће се где стигну. Голубињаци, смештени на 
врху зграде начиниће га зупчастим. Под сводовима ласте ће 
саградити своја гнезда. Јата гаврана намамљена лешевима 
пољских мишева пашће, у сутон, на украсе грађевина. Онда. 
када буде тако са интелигентном бригом одржаван, Триум- 
фални Лук ће песници моћи посматрати, сликари преслика- 
вати и држати за уметничко дело. Момче, чашу пива ! 

Ноћ је падала. Уметник и мислилац морали су напустити 


намеру о даљем наступању и поново седоше на монпарнаски 
трамвај. 


ХИ 


Док се госпођа Лурмел са својом кћери смештала у 
кућицу од сивог камена и сламе у једном слабо посећеном 
крају на приморју, на неколико километара од Авранша, Реми, 
весео и осећајући свуда на себи слан ваздух, ишао је на су. 
седни вашар носећи кутију са бојама. Остало му је још само 
14 дин. 70, али је имао ципеле. На уласцима трга низала 
се многа кола једна за другим. На тргу, испод дрвећа заса· 
__ђеног у четвороуглу, по пет у реду, била је смеша црве- 
них лица опточених плавом брадом, телећих леђа са којих 
се љуштила балега, рогова, свињских њушка, сјајних сапии 

белих капа. Скичање свиња које су вадили из кола надви-_ 


шавало је неодређен жагор животиња и људи. Док су се 
жене, са златним ланцем око врата, преко памучних марама 
на грудима, држале укочено у својим једноставним сукњама 
покрај кола и строго надгледале, људи, у плавим широко 
набраним блузама, разговарали су о пословима, пијући јабу- 
ковачу у крчми пуној мува. 

Реми дође испод гране од зеленике и, са својом хар: 
тијом и писаљкама, заседе за један сто у крчми. Начини један 
портрет, затим још један, па још један, затим портрете свију 


сељака који су га гледали. За сваки портрет тражио је пет 


гроша. Али се кесе нису дрешиле. 


— Идите зовите ваше драге, рече уметник. Ја ћу их 
сликати. 


У гомили настаде жагор и тројица или четворица нео- 
бично веселе браће гурнуше пред Ремиа једну дебелу де- 
војку. Она је била пурпурна, готово љубичаста, и смејала се 
од ува до ува. Реми начини једну скицу на којој се девојка 
познавала по капи и крсту. Један од веселе браће потражи 
у једној вуненој чарапи белу пару за сликара, а цртеж, паж“ 
живо савијен на четворо, метну под своју кочијашку блузу. 

Овлада мњење да Парижанин добро погађа сличност, и 
Реми се отуд врати са неколико белих пара у џеповима. 


Он остаде да ноћи у крчми која је задржала највећма 
сеоски вид и где се била сместила госпођа Лурмел, и су: 
традан се појави на жућкастој обали, где су биле поређане 
шарене кабине. 


Море, плаво на хоризонту, лагано се дизало и залљу- 
скивало песак зејтинастим и зеленкастим, пеном оперважгним 
таласима. Влажно и благо небо, једно онако притворно небо 
које милује и пали нежну кожу варошана, затварало је округли 
видик. Умерен ветар који је дувао са ширине задиркивао је 
тоалете Парижанака. Витке жене, у оделу за купање и са 
косом под капама од гуменог платна, јуриле су пред талас. 
Он спази госпођицу Лурмел, чији љубичасти вео слободно 
се лепршао. 

Њему дође жеља да јој скочи око врата, али виде како, 
са угла једне стазе која је умирала на песковитој обали, изби 
Г. Сариет, са истим белим залисцима и истим кишобраном. 

— Добар дан, господине Сариете, рече он изненађе- 
ном старцу. 

После четврт часа, они су били добри пријатељи. 

— Ја врло волим старе споменике, рече Г. Сариет. И ево, 
овакав каквог ме видите, ја сам три недеље провео док сам 
измерио све зидове цркве на брегу Сен-Мишел. По једној, 
мени својственој навици ја сам се при мерењу послужио 
својим кишобраном. Тако, средња висина стена на којима је 
манастир јесте седамдесет и два кишобрана, а, у цркви, сту- 
бови средника немају мање од тридесет и седам кишобрана, 
три дршке и два доња плехом окована краја. 

Г. Сариет је био очаран кад је дознао да је Реми 
сликар. Они закључише да заједнички обиђу цео Авранше. 
Г. Сариет ће мерити све историјске споменике, а Реми ће 
узимати скице. 

— Представите ме госпођи Лурмел, рече Реми. 

И кад је добричина рекао: „Г. Реми Сент-Лиси, син 
Г. Сент-Лисиа, бившег министра на Хаити“, Реми се поклони 
пред госпођом Лурмел занемелом од изненађења и пред мла- 


дом девојком која преко мере рашири своје очи од љуби- 


чице, док су јој се уста развлачила. | 

Тога дана увече, госпођа Лурмел и њена кћи, налакћене 
на прозору, удисале су ваздух засићен сољу и гледале месец 
који се дигао изнад светлуцавог мора. 

— Али, дете моје, говорила је госпођа Лурмел, ми ништа 
не знамо ни о његовој породици, ни о његовам стању, нио 
његовом владању. 

— Али, мама, ја га волим, повика млада девојка са сме. 
лошћу невиности. 

— Шта то говориш, Јованка 2 прихвати мати. Ти га чак 


"и не познајеш. 


А Јованка, чије лепе очи сијале се мало јогунастом неж- 
ношћу, одврати: 
— Мама, ја га не познајем, али га знам. 


ХШ 


Г. Алидор Сент-Лиси, који је већ дванаест часова у Па- 
ризу, још није видео свога сина. Он га је узалуд тражио на 
станици и узалуд чекао у хотелу. Тај недолазак вређао га 
је; његови нерви, поремећени дугим путем, поново су, на 

мирном хотелском душеку, осетили љуљање лађе и труцкање 
експреса. Он се пробудио незадовољан. Неодређена нелагод- 
ност која му је пролазила кроз удове одјекивала је у мозгу. 

Упола лежећи у фијакеру и трескајући се по калдрми 
узбрдних улица, он је са рђавим расположењем мислио на 
васпитање свога сина, којим је Г. Годе-Латерас тако мли- 
таво руководио. Прошле су четири године, а Реми још није 
положио матуру. Зар је ради таквог резултата он за настав- 
ника изабрао сиромашног, али вишег човека! Он се бољем 
надао од Г. Годе-Латераса, од њега тако речитог и строго 
озбиљног у политичким кафанама. Писма која је добијао од 
наставника љутила су га због њихове неодређености и праз- 
нине. Осим тога он је био бесан на Ремиа, што овај није 
дошао на станицу да загрли оца, као што му је била дуж- 
ност. Мирис пржене рибе допре му до ноздрва и раздражи 
их. Фијакер се лагане пео, а мршави коњ који га је вукао, 
сагнуте главе и исплажена језика, излагао је грбачу удар- 
цима бича. Најзад се кочијаш заустави без речи. Пред вра- 
тима фијакера оштро су се издизали сто и шездесет степена 
уличице Котен. 

Сишавши с кола, Г. Алидор даде кочијашу петодинарац 
који овај, бубуљичав у лицу, огромани прашњав, стисну међу 
зубе не изјашњавајући се даље. Онда започе једна дуга нема 
сцена. Кочијаш, споро прекрећући, на седишту, своју џинов- 
ску телесину, претресе руком један од својих џепова одакле 
извуче једну кесу, заустави се да припази на коња који се 
грчевито трзао, испита други један џеп, потера коња неко- 
лико корака унапред да се склони од једних таљига које му 
нису сметале, изврну мале џепове свога црвеног прсника и 
на послетку показа огорченом путнику тридесет и пет пара... 
То је све што је могао да врати. Другог новца није имао. 
Г. Алидор му бесно окрете леђа и зачу како овај гунђајући 
шиба свога коња. Беспрекорне лаковане ципеле зашкрипаше 
на расклиматаном камењу уличице Котен, и степен по степен, 
пређоше страменити пут кроз који је пробијала кужна и леп. 
љива влага. Најзад, пошто се склизао низ љигаве унутрашње 
степенице, Г. Алидор повуче за срнину шапу која је висила 
крај плеснивих врата. После доста дугог ћутања, врата се 
отшкринуше и пропустише једну главу повезану шареном 
марамом чији крајеви су штрчали као рогови. Виши човек, 

тргнувши се иза сна, натукао је на брзу руку панталоне упр- 
скане врло старим блатом које се љуштило. Ваздух је био 
тежак од мириса влажног дувана. Зеленкаста светлост, исцр- 
пена многобројним одбијањем, с муком се провлачила кроз 
прљава окна. Политичке карикатуре биле су чиодама прика- 
чене за зидове. Умиваоник је био претрпан прљавим и раску- 
пусаним књигама. Један комад сапуна, један чешаљ и поло: 
вина земичке мешали се са рукописима и речницима на столу 
за писање Та беда откривала је такву навику лењости и не- 
реда, да Г. Сент-Ласи, пошто је само један поглед бацио по 
соби, познаде насгавника као да га је двадесет година пра- 
тио из кафане у кафану. Несрећни Креолац трудио се да 
достојанственошћу свога држања спере срамоту свога стана. 

— Извините ме, рече он бившем министру, што вас 
примам у нереду једне ћелије модерног пустињака. 

И додаде усправљајући се: 

— Бенедиктинци Деветнаестог Века, то смо ми! 

И, кришом, трпао је себи у џепове чешљеве и комађе 
хлеба које му је бешчастило сто. 

Г. Сент-Лиси мораде у себи признати да је сам себе 
преварио, а није га преварио други. Како би Г. Годе-Лате- 
рас могао некога преварити! Тај блатави гуштер био је до- 
стојан сажаљења, али ако је било осећања туђег души Г. Сент- 
Лисиа, то је свакако било сажаљење. Он је многао да се љути 
само на себе, а то је баш најмање праштао невином учитељу. 
У своме гневу, он је стискао уснице и бацао мрачне погледе. 
Али ускоро осети нарочиту сласт да се претвара. Он се на- 
преже да проговори својим благим гласом јаког човека и да 
каже скоро умиљатим нагласком. 

— Драги мој господине Годе, опростите што сам вас 
изненадио тек што сте из постеље. (И какав поглед баци на 
оно што је учтиво назвао постељом!) Прва моја посета јесте 
вама. МИћи ћемо да изненадимо Ремиа, кога сам ја известио 
о своме доласку, а који се о њему врло мало бринуо. Хоћу 
уши да му извучем. 

На те речи учитељ целим телом уздрхта од страха, и 
ма како да је високо дизао главу, видео је изнад себе заго- 
нетно лице мулатово. 

Он покуша да се осмехне и муцајући одговори да је 
Ремиу дао један дан допуста и да је ђак данас бесумње учи- 
нио излет на село. 

Несрећник је добио само један дан. Он га проведеу _ 
тражењу које га сатра од уморе и не доведе ни до каквог 
открића. 

Сутра у јутру, већ у осам часова, Г. Сент-Лиси опет се 
појави у ћелији, коју је бенедиктинац Деветнаестог Века био 
мало довео у ред. Он сам стајао је у њој, у белој кравати, 
са оним стоичким изразом који га је при церемонијама чинио 
тако значајним. Страх који му је уливао бивши Сулуков ми- 
нистар није му био једина мука. У купалишном ћорсокаку“ 
имао је мало кредита, а, како није имао ни динар, на њега 
беше дигнута хајка. Двеста динара које је сваког месеца 
примао у хаитском консулату редовно су били крњени отпла- 
ћивањима која је давао разним набављачима. Јер он је био 
поштен. Остатак суме није дуго трајао. Његов омиљен гест 
био ја да сеје злато. 

Он пође за Сент-Лисием у крајњој бризи која га је за- 
носила, заслепљавала, доводила изван себе и мало по мало 
прелазила у равнодушност. Тргнувши се разбуђен гласом 
Хаићанина који је кочијашу споменуо улицу Фејантин, он 
покуша да добије још неколико часова. 

— Драги господине, рече он, мало има изгледа да ћемо 
Г. Ремиа затећи сад, него после подне, у време моје лекције. 

Мулат, неповерљив и притворан, посумња да се од њега 
нешто крије. Њему као да је било драго прикупљати у па: 
мети разлоге за освету, и одговори савршено доброћудно: 

-— Хе! лепо, хајде да ручамо. Ви мора да сте гладни, 
Б Роде. 

Ручали су у једној кафани на булевару. Учитељ је мало 
јео и са ужасом посматрао како џиновски мулат гута месо 
које је потхрањивало његову снагу. Никад му тај човек није 
изгледао тако велики и тако широк. Огромне руке са бронза- 
ним мишићима извиривале су из њ-гових маншета са златним 
дугметима, док је Хаићанин говорио готово са детињском 
благошћу. Светлуцање његових свирепих очију било је убла- 
жено трепавицама са поверењем спуштеним. И то поверење 
увећавало је стрепњу учитељеву. Ручак се отеже са ликерима 
и цигарама. Ипак се сврши. ИМ кола која је довео послужи- 
тељ, однесоше оца и учитеља улици Фејантин. 

Учитељ се надао каквом чуду. Он је готово очекивао 
да, благодарећи изненадном провиђењу, затече Ремиа у соби, 
где капље над својим Тацитом. 

Прва реч газдарице хотела била је као удар грома. 

— Г. Реми се није вратио, рече она; треба јавити 
полицији. 

Г. Алидор се окрете наставнику, скрстивши обе руке. 
Лице му је остало мрко и тамно, али усне су му биле белеи 
очи закрвављене. Стиснутих зуба, он упита гласом из грла: 

— Где је онг Ви ми за њега одговарате! 

Затим опружи своју снажну руку и дочепа за мишицу учи- 
теља који, пошто се земља под њим, испред хотелског бироа, 
није отварала, диже главу и погледа на зид поред кога су во- 
диле степенице. Чак и у својој пропасти он је остајао узвишен. 
Г. Сент Лиси баци у страну један поглед, виде бакарне свећ. 
њаке поређане на једном послужавнику, кључеве са нумерама 
и један оглас продавача ликера, ствари које су сведочиле 
европску цивилизацију. Да је око себе видео голе брежуљке 
антилске, стрмените литице водом излокане и тропске шуме 
свога острва, он би, по свему судећи, подлегао страсној жељи 
да удави наставника. Он се уздржа из поштовања према 
континенталним наравима, и задовољи се да каже: 

— Ја вас нећу оставили док га не нађете. 

Онда отпоче низ вожњи у фијакеру. Г. Годе-Латерас 
водио је немог мулата. Он је с њиме ручавао по раскошним 
хотелима, примао љубазне осмејке послуге и јео сочна јела. 
Увече се, по меким саговима, пео уз хотелске степенице, а 
уз њега пела се преко мере издужена сенка његовог неиз. 
бежног друга. Он је улазио у лепу собу чији се кључ за њим 
обртао, да тек сутра ујутру зашкрипи само да би га подсетио 
на тај раскошни и свирепи живот. Један фијакер који их је 
чекао на улици узимао их је и котрљао целога дана. Отишли 
су код Мршаве Мачке. Виргинија пред оцем показа много 
интереса за сина. Она је, говораше, крпила рубље Г. Ремиу. 
У ватру би била скочила за њега. Она није жена као што 
их толико има. 

— Идите погледајте где се излажу лешеви, додаде она 
уздишући. 

Затим умаче у кујну да се тренут после појави, носа 
црвена и збрчканих очних капака, држећи у руци рачун који 
Г. Реми није био исплатио. 

Она се исто тако користе приликом да Г. Годеа подсети 
на трошак који је учинио. Али гвоздени човек био је забо- 

равио новчаник. У осталом он се више није борио. То ропство 
у котрљању изнуравало га је. Из Мршаве Мачке њега одву- 
коше у Лабанов атеље. Милујући своју светло-риђу браду, 
вајар изјави да још не види покајнички споменик жртава ти- 
раније. Сад изучава флору Антилских Острва. Он показа 
Сент-Лисиу ногаре већ у пола затрпане нагомиланим књигама. 

— То су биле Ремиове ногаре, рече вајар. Деран је по- 
чињао да слика мајмунском вештином. 

— Мој син је сликар! узвикну Г. Сент Лиси зачуђен. 

И покретом који му је већ био прешао у навику, он 
гурну учитеља у кола која су их чекала. Одоше у правцу по- 
лиције; одоше Диону, који је састављао једну песму испод 
укрштених мачева. Једна мртвачка глава и на њој црна обра- 
зина која се завршавала чипком, стајала је на орману с књи- 
гама. Одоше Мерсјеу који је живео са једном бабицом чврсте 
грађе и снажне боје. Одоше на крај Батињола, у атеље у коме 
је Потрел сликао. Одоше некој госпођици Марији и некој 
госпођици Лујзи, која бившег министра назва „тата“ и по- 
куша да га примами. 

Једног дана, после изврсног ручка, и гледајући већ фи- 
јакер који је требао да га повезе, Г. Годе-Латерас упита 
Г. Сент Лиси нека му бар дозволи да оде у свој стан и про- 
мени кошуљу и чарапе. Али отац, не одговарајући му, запо- 
веди кочијашу да се заустави пред првом радњом на коју 
наиђе. 

Тога дана, ишли су Телемаку. Мирагоана која никад 
није видела фијакер да се заустави пред дућаном њеног го- 
сподара, залаја забринуто. А кад Телемак виде да силази 
бивши царев министар, њега обузе поштовање и ужас. 

— То сте ви, муше Сент-Лиси ! 

Рече, и ућута, а уста му остадоше отворена. 

Он је бацао у фијакер плашљиве погледе, у страху да 
тамо није сакривен Сулук. Али осигуран у томе погледу, он 
упути један осмејак Г. Годе-Латерасу и уђе у подрум да до- 
несе две боце пива. 

У његовом одсуству господин Сент-Лиси проматраше пор- 
трет који је, у позлаћеном оквиру, висио изнад места код тезге. 

— Јел' те, муше, да је то нешто лепо 2 рече Црнац, коме 
је само глава вирила из пода. То је муше ваш син насликао. 
Муше Реми је вештац. 

Отац баци на учитеља поглед двеју зеница препуних 
црнога отрова. То је било све. 


Кад је од бившег министра дознао да је Ремиа нестало 
Телемак се дуго премишљао. Његове очи полузатворене као 
у мачора који пада у сан, изгледале су да хоће нешто да 
прочитају из очију Мирагоане. Најзад рече са религиозном 
озбиљношћу : 


— Муше, љубав је однела младог човека. Младе људе 
тресе љубав као брата Воду кад игра по змијском кавезу. 
Стара жена која добро кува јесте нешто добро. Али и лепа 
млада девојка јесте нешто добро. 

Телемак ућута. 

— Ви знате где је мој син, рече му Г. Сент-Лиси. 

— Да, муше, одговори му Телемак; он је тамо где је 
млада девојка. 

Упиташе га где је млада девојка о којој је говорио. 

— Ја не знам, муше, одговори он. 

И насмеши се као мало дете. 

Г. Сент-Лиси више није могао постићи. Он гурну учи- 
теља са његовим пакетом кошуља и чарапа у фијакер, и закле 
Телемака да му јави све што би могао открити о Ремиу. 


ХМ 


Телемак је био обучен у црно. Изгледао је врло лепоу 
свом грађанском оделу, и послужитељ хотела без устезања 
упути га на почасне степенице. 


— Добар дан, муше, рече Г. ит кога нађе у ру- 
жичастом кућном капуту и панталонама са потпетицама. Ја 
знам где је муше Реми. Он је тамо где је млада девојка, а 
девојка је у Авраншу на мору. 

Он затим објасни како је, пошто је у више прилика 
приметио да се младић много интересује за Г. Сариета, соп- 
ственика из Курбевоа, помислио да то мора бити због какве 
девојке. Он је преко месарке и преко хлебарке дознао да је 
Г. Сариет, који се мало дружи, тутор једне младе девојке, 
"сирочета иза оца, која с матером станује у улици Фејантин. 
Говорило се да је та девојка лепа. И знајући да је Г. Са: 
риет отишао са својом пупилом у једно мало село близу 
Авранша, Телемак више није сумњао да је и муше Реми у 

Авраншу. Он потврди да ни отац Јосиф, пророк, не би боље 
погодио, чак и пошто би играо на змијском кавезу. 


Г. Сент-Лиси потрча да извади из затвора учитеља који 
је почињао да се привикава на тај живот изобиља и прене- 
ражења, и рече му да спакује своје кофере. На ту свирепу 
иронију Г. Годе-Латерас погледа таваницу очима пудлице и 
мученика које су га чиниле тако дирљивим. Једног гостио- 
ничарског слугу послаше да му купи неколико џепних ма 
рама, и он се, седећи уз мулата, морао котрљати по норман- 
дијској прузи. 

Два путника проведоше ноћ у Авраншу. Сутра ујутру 
блага светлост засипала је сребром пешчану обалу залива, у 
дну кога је брег Сен-Мишел уздизао своју мрку и зупчасту 
пирамиду. Г. Сент Лиси одвуче Г. Годе-Латераса до путничких 
кола која су их имала одвести у село где су купатила. Бивши 
министар завали се у купе, а свога заробљеника даде сме- 
стити под кош, између два сандука чији су му крајеви ула- 
зили у ребра. 

Дошавши на обалу по лепом нежно сивом времену, 
Г. Сент-Лиси затвори своју жртву у једну хотелску собу. Го- 
стионичарка коју су испитали одговори да је Г. Реми, у 
друштву са Г. Сариетом, отишао тамо према стеновитој обали 
поневши своју кутију с бојама. Одиста, после десет минута 
хода, Г. Алидор нађе свога сина који се мирно био дао на 
сликање стења. Оцу дође у исти мах жеља да га премлати 
штапом и да га свом снагом загрли. Није знао коју од двеју 
жеља да задовољи, кад му Реми паде око врата. 


Он више није био оно велико, мрзовољно дете које је 
отац видео пре четири године. То је био снажан младић, са- 
свим бодар и добро расположен. Израз лица био му је отворен 
и насмејан. 

— Каква срећа што сте дошли, тата! повика он. Хтео 
сам да вам пишем. Г. Сариет, кога вам ја престављам, пред- 
ставиће вас госпођи и госпођици Лурмел. 


Г. Сариет престаде да мери стене кишобраном, и по- 
клони се. | 

У вече, под неизбројном војском звезда, Г. Алидор 
Сент-Лиси, украшен свим креолским дражима, давао је своју 
руку госпођи Лурмел да се мало прошетају по обали. 


; 
са 
у 
ти 
: 
ЕЈ 

| _ Реми је корачао поред Јованке и гледао како плаве сенке 
_ ноћи силазе са девојчиних трепавица на њене округле образе. 
_ Она окрете своје очи свеже као орошене љубичице, и, от- 
__кривши зубе на које је падао месечев зрак, рече: 


— Мама, никако, ама никако, није разумевала зашто сте 
_ви џошли на пут у исти мах кад и ми, без шешира, у папу- 
+ чама и у кућњем капуту. Али ја, ја сам добро разумела да 
. 
је то због тога што ви хоћете да ме узмете. 


) у 
ж 
'% 


ЈЕ Г. Алидор, оставши сам са сином, рече му упола неж- 
_ним, упола набуситим тоном: 


— Девојка је сасвим како треба. Ти такву ниси за: 

_ служио. Погрешио сам што госпођи Лурмел нисам испри- 

Е чао какав си живот водио у Паризу, лупежу! Знаш ли бар 
_ сликати > 


| к Одједном се лупи по челу: 
— А она будала Годе кога сам оставио закључаног у 
соби! узвикну он. 
Анатол ФРАНС. 


(С француског превела Ј. Ћ.). 


ВА. 
4 Јест! Ја сам давно пирамиду градио 
На бр'јегу Нила покрај зелен-дазе; 
И народ робља мени сфингу подигну 
На међи глухе пустиње. 
3 Три мрка лава испред кола рикаху, 
| Кад градом вељим у храм су ме возила 
Пред олтар мумјје, што се свеђ подмлађује, 
Што сама себе ствара свакидан, 
Пред лице бога РА. 
„И вјекови ме затим позни видјеше, 
Гдје први дижем б6'јела једра феничка 
И пловим сињим валима; 
И видјеше ме поносна, 
Гдје пуку судим испред врата градскијех ; 
И видјеше ме слободна, 

Гдје звјерад ловим на дну мрачне прашуме; 
И видјеше ме жалосна, 

Гдје блјед на хрпту носим даске кедрове 
Јеховин у храм, док је мрком мајстору 
На змију налик крвав бич пуцкетао 

У чистој, тешкој песници. 

„И ја сам једном ловор-граном окруњен 
У Вјечни Град на златним ушо колима; 
Јо #тштрће!... Бјели коњи рзали 

Преда мном, скиптар блисто ми у десници; 
И пук је цио моју славу пјевао 

Уз бат кохорте и крик римских орлова; 
И звечали су ланци петсто сужњева, 

И голих плећа краљица је варварска 

Под мојим ногам' лежала... 


Да, ја се сјећам... Жића већ сам хиљаду 
Проживио у т јелу гордих хероја 

И хиљаду сам пута згажен гмизао 

У крви, блату, прашини. 

Све борбе знам и славља, дике, побједе, 
Све зло и гр'јехе, вај и љуте жалости, 
Јер корито је моја душа бесмртна, 

У које, као са висина планинских 

Ебна мрачних из хиљаху извора 

Ријеке меда, крви, мл јека, отрова 

Све теку, теку вјековма. 


Сад роб сам тужан... Притисло ме кољено, 
Што жељезо је — под њим кости пуцају; 
И вукови се ц'јелом земљом растркли, 

И сва је земља мрачна, глуха пустиња, 

По којој штекћу чагаљи. 

„„Ал' жив је Ра, — и сред земаљских њедара 
Већ чујем било нових клица прољетних ; 
Ал' јак је Ра, — и моја крвца богата 
Ускипјела је, да се пропне изнова 

Пред олтар мумје што се свеђ подмлађује, 
Што сама себе ствара свакидан .. 





Ка. 279 





Ох, ја ћу вјечно, вјечно живјети 

Сад краљ, сад роб, сад човјек виловни: 
Сад плод, сад лист, сад цвијет чудесни 
На стаблу бога Ра! 





Кастав. 
ВлАдимиР НАЗОР. 


ПЕИАНОЈЕ. 


12 
КРВАВ“"ЦВЕТ. 


Кад се голуб, после дугог растанка, врати у гнездо, код 
своје лепе беле голубице, он је притиште на груди своје, али 
се брзо трже. Он спази на њеним грудима, велики црвен цвет; 
велики крвав цвет. 

— Мила! од куда овај крвави цвет на твојим грудима» 
Од кудаг 

— Зашто ме питашр Зар ја нисам она иста твоја бела, 
лепа голубица која сам и раније била Зашто ми не тепаш, 
кад сам ја жељна твога тепања 2 

— Иста си, али сад имаш на грудима један крвав цвет, 
а ја ти га нисам оставио. Ко ти га дадег 

— То је рана, то није цвет. Док ти ниси био код мене, 
моје је срце туговало за тобом, и на мојим грудима изникао 
је од бола и од љубави овај крвави цвет. Пољуби га, и 
исцели ме! 

— Од бола и љубави за драганом, не ничу крвави цве- 
тови на грудима; ја не умем да љубим рањене груди, рече 
голуб. 

Али тек што то рече, а на његовим грудима изниче исти 
крвав цвет. 

И он осети дубок бол крвавог цвета, и носаше га до 
смрти своје. 

А голубица, која окрете главу од њега, поче се понова 
китити крвавим цветовима, и залечиваше једну рану другом. 


Милорад М. ПЕТРОВИЋ. 

БРЕ Љ ПАД 


| 


И ја сам видео Човека нага, у свој његовој моћи. Он је 
тек био израстао. Дошавши из ноћи у зору, он је укротио 
животињу у себи, и његов мозак заче сјајну мисао, као што 
дрвеће плод носи. 5 

Слава Човеку: Ишао је усправљен, јак и слободан; сло. 
бодно, не губећи равнотежу, могао се окретати. Према небу, _ 
родитељу сунаца, лавови, пећински колоси, умиљавали су се | џ 
око њега, вукући своје трбухе поред ногу његових. 

Ветар није више лелујао на његовим леђима густу гриву, | 4 
сведочанство дивља порекла његова, али како је Човек же. _ 
лео да се животиња види на његовом бићу, он је са свим 
поносом својих предака ширио своје господствене рутаве 
груди... 3 





Марић РА У аии 


П 


| И повика Човек: „Земљу и Небеса! Ја сам Човек! Ја 
сам Човек! Ја знам какво име носим! Ја знам да сам сло- 
бодан и јак! Ја знам да ми је кућа начињена од животињ- _ 
ских кожа, и да се исто тако одупире бури као пећина у 
коју се лав склања. Е 

„Неме стене; зверске шапе утиснуте у песку; крунасто _ 
~ дрвеће, мрачно и огромно, које по земљи шири страх; ноћ, 
кћи небеска која своје чело велом покрива; видици оивичени _ 
јатима звезда — све припада мени, све је моје ! | 

„Ради мене цвркућу јата тица на гранама ; ради мене тече 
бистра вода, и ромори у жуборним валима кроз велике дрем- 
љиве шуме; ради мене Земља, света дојиља, носи на својим 
браздама жуто класје на сунцу. ~ == 

„А друг мој, Жена, весела је и лепа као зора када се _ 
рађа, и ја осећам како пред њом дрхће и стреса се моја = 
људска природа. Вриштући од љубави као тигрица, распу- 
штених власи у ветар, она се јавља у чудесној наготи својој. _ 

„У рукама мојим она спава на зеленој рулини. Зора је _ 
у очима њеним; љубоморне лавице сврћу јој с пута Устасу | 
јој мала, груди су јој обле... О заштитничке гранчице густе 
шуме, здравите поносити пар људски !“ 

Али док је певао песму своју према ветру који је дувао, 
према тици у шумама, према сунцу у простору, према зеленим 
чудовиштима у плавоме валу, — Човек није знао да носи у 
своме бићу роба, готова да поштује свога господара, спремна 
да створи Бога. 

То је било његово лепо тело, избраздано венама, не- 
сталним као сенке а снажним као дубови; то је била његова 
гипка и права кичма, витка и јака колена, савитљиви костур 
— који ће га, опет оживотињеног, бацити пред ноге попова 
и краљева. 

Јер он који се издизао миран на ивици бездне, он који 
је са узвишеним поносом истезао седам пршљенова свога 
врата, он господар планина, шума и равница, он је имао не- 
достатак у своме људском оклолу : могао је да превије колено! 


Кловис Хиг. 
(С француског превео Х.) 


О"ЦРНОЈ ГОРИ. 


] 
Политичко ЗАКОНОДАВСТВО И УСТРОЈСТВО ЗЕМЉЕ. 


Према Уставу од 1905 године, Црна Гора је наследна 
монархија (у мушком потомству, по реду прворођења) са 
свима модерним владалачким прерогативама, са представ- 
ничким једнодомним системом и политичким грађанским пра- 
вима. Промена Устава условљена је квалификованим вотумом 
од две трећине присутних посланика у три редовне узастопне 
скупштине. Спољна или унутарња опасност за безбедност 
земље суспендују Устав и сва законодавна власт прелази 
на Круну. 

Народну Скупштину састављају посланици, и то изабрани, 
по један на капетанију (срез) — њих 956, и по један у 6 ва. 
роши, (5 обласних, Бар, Цетиње, Подгорица, Никшић, Кола- 
шин, и у Улцињу), свега 62 изабрана, и 11 вирилних : поглавари 
обе хришћанске цркве и мухамедански, чланови Државног 
Савета (6), председници Великог Суда и Главне Контроле, 

и 3 постављена — бригадира (ђенерала). Један изабрани по- 
сланик долази на 4.030 становника, по капетанијама на 4.000, 
по варошима на 4.100 становника. Избори су непосредни, 
јавни, писмени; систем појединачни. Опште право гласа за 
све пунолетне; изузимају се официри и војници. Пасивно би- 
рачко право условљено је цензом од 15 перпера пореза и 30 
година живота; оно је одузето полицијским чиновницима и 
председницима варошких општина. Неприкосновеност бирач“ 
ког тела ништи се случајевима преке опасности. Бирачки одбор 
састављен је од општинских часника; секретари одбора су 
полицијски чиновници. Начин и систем избора није Уставом 
предвиђен, исто тако ни неприкосновеност бирачког тела, 
нити састав бирачког одбора, него законом. 

Скупштина дели законодавну власт с Круном. Може бити 
распуштена (с роком од 6 месеца за сазив) и одложена (с 
роком за 3 месеца за сазив). Има потпуну самосталност у 
својој организацији; сама бира тајним гласањем своје пред- 
ставнике, сама верификује мандате. Посланици су неприко- 
сновени за време сесије. Није забрањено унапређење, пре- 
мештај, отпуст посланика чиновника. Накнаду трошкова имају 
посланици који нису из места где се држи скупштина. Нема 
законодавну инициативу. Буџетско право јој је ограничено; 
не може смањити кредите, прима к знању ванбуџетске кре- 
дите. Успоравање одлука проведено је једном мером, уста: 
новом одбора. Право дневног реда ограничено јој је влади- 
ним предлозима који имају првенство. Ограничено је право 
дебате, посланик може два пута говорити. Кворум је апсо- 
лутна већина, за вотум је потребна већина присутних. 

Скупштина врши контролу над извршном влашћу. Има 
право анкете, питања, интерпелације. Она међутим нема санк- 
цију тога права — нема парламентарне одговорности министар- 
ске. Сам Устав прописује да влада не мора примити скуп“ 
штинска решења. Има право адресе. Од 6 кабинета који су се 
изменили у уставном режиму (Л. Мијушковић 1906, М. Радуло- 
вић 1907, А. Радовић 1907, Л. Томановић 1907, бригадир М. 
Мартиновић 1913, бригадир Ј. Вукотић 1919) парламентарно 
је пао кабинет Л. Мијушковића у новембру 1906 године. 
Скупштина је једанпут распуштена, у мају 1907 године. 

Досад су биране три скупштине. На становништво од 
250.000 у 1906 години било је бирача 43.022 (17%), гласача 

24.763 (10), према чему је гласало 58%, бирача; кандидата 452, 
за свако посланичко место 8. У 1907 години, бирача 40.356 
(16%), гласача 22.526 (9"%о), према чему гласало је 56%, бирача, 
кандидата 70, за свако посланичко место !. У 1911 години, 
бирача 48.162 (18%), гласача 30.062 (12'), према чему гласало 
је 63/ бирача, кандидата 306, за свако посланичко место 6. 

Састав тих скупштина овакав је. У првој било је чинов- 
ника 59, слободних занимања 9, трговаца 6, сељака 3; у дру: 
гој, чиновника 56, слободних занимања 1, трговаца 6, сељака 
8; у трећој, чиновника 49, слободних занимања 4, трговаца 5, 
"сељака 1!. Друга скупштина је решавала о владину предлогу 
о измени Устава, којим се одузима пасивно бирачко право 
чиновницима. 

На дневном реду било је у скупштини од 1906 године: 
закона 10, питања 45, интерпелација <6, посланичких пред- 
лога 124; од 1907: закона 2, питања 11, интерпелација 8, по- 
сланичких предлога 62; од 1908: закона 12, интерпелација 1, 
посланички предлог 1; од 1909: закона 15, питања 3, посла- 
ничких предлога 13; од 1910: закона 17, питања 11, интер- 
пелација 15, предлога 14; од 1911: закона 6, питања 15, ин- 
терпелација 3, посланичких предлога 23. 

За 1912 скупштина није сазивана. 

Право збора и право удруживања нису подвргнута ни- 
каквим превентивним ни прохибитивним мерама. За јавне 
зборове и политичка удруживања потребна је само пријава 
властима, али не и одобрење власти. Судски одговара пред- 
ставништво збора и удружења. Устав никаквим нарочитим 
ограничењима не гарантује ова права, то је остављено за- 
"кону. Закон је од 1907 године. 

1907 године постојале су две политичке струје, мада ни- 
_ једна није била организована у партију. Једна је Народна 
Странка, позната краће под именом: народњаци, клубаши. 
Програм њен у унутрашњим државним питањима носио је 
обележје радикалних партија, у спољној националистично, са 
нарочитом тежњом к Балканском Савезу. После такозване 
„бомбашке афере“ у 1907 и 1908 години и такозване „кола- 
шинске афере“ у 1911 ова странка је ишчезла. Друга, Права 
Народна Странка, или Праваши, била је консервативна струја. 

Штампа је слободна од свих превентивних и прохиби- 
тивних мера. Репресија је у надлежности редовних судова. 

За повремену штампу одговорни уредник мора имати бар 
средњу школу и пасивно бирачко право. Продаја је потпуно 
слободна без пријаве властима. Питање о забрани растурања 
регулисано је тачним роковима. Штампарске ствари су хитне 
код судова, клевета се не доказује. Казне су строге за кле- 
вете и увреде. Застарелост је од године дана, рачунајући од 
дана кад је кривица учињена. Устав ни штампу не гарантује 
никаквим нарочитим ограничењима. Закон од 1905 године 
октроисан је. 

Према овом закону издаване су ове новине: Усшавносш 
на Цетињу, десет месеца у 1906, као орган прве уставне владе; 
Народна Мисао у Никшићу, девет месеца у 1906 и 1907, као 
орган Народне Странке ; Слободна Ријеч, од јануара 1907 до 
јуна 1908, у Подгорици као орган Праве Народне Странке. Од 
половине 1908 године излази на Цетињу Црногорски Вјесник, __ 
као полуслужбени лист. |“ 

Министарска одговорност, кривична и грађанска, регу- 
лисана је окроисаним законом од 1906 године. За министарски __ 
положај нису одређене квалификације. Министар не мора бити 
посланик. Сваки указ мора бити премапотписан од одговорног __ 
министра. Право оптужбе имају заједнички оба законодавна __ 
фактора. За Државни Суд који ће судити министрима бира 
коцком председник скупштине по три члана из Државног 
Савета и Великог Суда. Право помиловања и аболиције имају 
заједнички оба законодавна фактора. 

Државни Савет има 6 чланова. Њих бира и поставља 
Круна. Услови су за саветника: раније министарско звање, 
или факултет, 35 година живота, 10 година службе. Саветници 3 
нису некретни. То је највиши административни суд И дисЦи-_ 
плински чиновнички суд. Закон је октроисан 1906 године. 

Главна Државна Контрола има 3 члана. Њих бира 
скупштина од 6 кандидата које предлаже Државни Савет. 


Услови су за чланове контроле као и за чланове савета. Нису 

некретни. Тако исто ни рачуноиспитачи. Уређена је законом 5 

од 1901 године. +: 
Судство се уређује законом. Према томе могућни су изу: 4 


зетни судови. 1907 године за учаснике у „бомбашкој афери“ 
образован је нарочити једностепени суд „за суђење анархи- 
стичких злочина“. Нема судијске независности. Никаквих 
услова за судијско звање нема до истека две скупштинске 

периоде, рачунајући од 1906 године као године прве скуп: 
штине. Суђење је двостепено, у првостепеним, обласним су- 
довима, иу Великом Суду; колегијално, јавно. Иследног су- 
дију и државног тужиоца одређује председник суда по свом 
нахођењу. Нема пороте. Уставом је прописано да на судију 
не сме нико утицати у одлучивању. 

„Општинске управе“ су организоване само по варошима. 
Председника и два члана суда поставља врховна власт на 
неодређено време између мештана и државних чиновника. 
Општински одбор и његови заменици бирају се општим, јав- 
ним гласањем пунолетних, на три године. Општина нема са- 
моуправу, ни економску ни финансијску. Лекара и инжињера 
поставља централна власт. Општинског деловођу поставља 
председник општине, и он долази у ред државних чиновника. 
Све одлуке општине подлеже надзору централне власти. Како 
ове општине узимају поред полицијске власти и друге функ- 
ције среза — капетаније, финансијску и судску, изилази да 
су оне капетаније, модификоване територијално (њихова власт 
се простире само и непосредно на вароши) и установом од“ 
бора. Оваквих општина има 10: Цетиње (4.400 становника), 
Подгорица (7.000 становника), Ријека (1.000 становника), Да- 
нилов Град (800 становника), Никшић (3.000 становника), Ко- 
лашин (800 становника), Андријевица (600 становника), Бар 
(2.500 становника), Улцињ (4.000 становника), Вирпазар (400 
становника). Оне су уређене законом од 1903 године. 

На избору одборника у цетињској општини у јуну 1908 
године од 130 бирача било је 190 гласача. За избор 12 одбор: 
ника и 6 заменика било је 175 кандидата, распоређених у 79 ли. 
ста. Сеоске општине не постоје. На основу уредбе о судској 
грађанској и кривичној надлежности судова, села морају имати 
по једног свога кмета за суђење у капетанским судовима 
(примирителним судовима). Како „капетански суд“ чини сам 
капетан — срески старешина, овај кмет је делегат села код 
капетана. Није установљен начин за бирање тога делегата. 
Сеоских кметова има у никшићској области (округу) 86, у 
зетско брдској 124, приморско-црмничкој 42, морачко-васоје- 
вићској 98, катунско-ријечкој 94. Према томе, толико и села. 
Сеоске општине, дакле, представљене су у капетанијама. Нај- 
мања је капетанија по броју села затријебачка (има 2 села), а 
највећа петрушинска (има 19 села). На капетанију долази про- 
сечно 8 села. 

Земља је административно подељена на 5 области и 
56 капетанија. По броју становништва области стоје овако: 
никшићска 55.000,: ријечка“ и зетско-брдсказ по 50.000, мо- 
рачко-васојевићска 42.000" и приморско-црмничка 26.0005 И 
капетаније се, мада су изборне јединице, законом одређују. 
Оне су у ствари-и административне јединице. Капетани и 
обласни управитељи су чиновници. Капетаније имају сву адми- 
нистративну власт; полицијску, извршну, финансијску. У по- 
лицијској имају право казне затвором до 30 дана, новчано 
до 200 перпера, прогонством из села и државе за време или 
за увек, забрану радње. Све одлуке из полицијског судства 
подлеже контроли виших административних власти. (Ларедба 
о надлежности управних власти од 1904 године). Оне извр- 
шују одлуке свих судова. Финансијска надлежност њихова 
обухвата : разрез и прикупљање пореза, екзекуцију, наплату 
трошарине. Капетаније имају судску власт ; кривично-судску, 
јер суде кривице против имања до 50 перпера, лаке повреде, 
увреде; грађанско-судску, јер суде имовинске спорове, сем 
о наслеђу, до 100 перпера ; оне имају и надлежност истражне 
власти у свима кривицама. У погледу судске власти подлеже 
контроли судова. Капетанско судство је инокосно. 


Чиновнички положај се стиче указом. Међутим има чи: 
новника који то постају и без указа, учитељи, свештеници и 
у администрацији, канцелисте у консисторији, и секретари и 
писари општински, које постављају министар, митрополит, 
председник општине. Судије и министри су чиновници. У по- 
гледу плата и пензија и активни официри се равнају свему 
осталом чиновништву. Они се разликују од осталог чинов 
ништва само у погледу судства. Све је чиновништво поде- 
љено на 9 класа. Плате чиновничке нису унапред одре- 
ђене, законски, нити су везане за положај или чиновничку 
класу. Изузетак од тога чине министарске плате и официрске, 
до положаја командира (мајора) закључно. Оне су за све чи- 
нове исте, мада ни оне нису законски одређене. Плате се 
морају нарочито казати у акту постављења, везане су за лич- 
ност, и разликују се за чиновнике на истим положајима. У по- 


1 180 мухамеданаца, 20 католика. 2 40 мухамеданаца, 10 католика. 
3 2.500 мухамеданаца, 2.000 католика, 410 мухамеданаца. 2 9.000 муха: 
меданаца, 2.200 католика. 

гледу унапређења правила су да чиновник не може бити враћен 
у нижу класу, нити имати мању плату; остало долази у ди- 
скреционарну власт централне управе. Учитељи основних 
школа и свештеници имају законски регулисане периодске 
повишице. Чиновник има право на пенсију после десет година 
службе (40% од плате), а на издржавање или милост и пре 
тога. Ово је право, међутим, факултативно. Цела плата као 
пенсија може се стећи за 40 година службе, изузевши све- 
штенике којима је време службе 30, и учитеље којима је време 
службе 32 године. Пенсија чиновничке удовице и деце обез- 
беђена је у износу петине плате умрлог чиновника до 10 го- 
дина, а затим расте сваком годином са 1%. ИМ пенсије чи- 
новника и њихових породица иду из једног фонда у који се 
стичу улози чиновнички и државна помоћ. Чиновничка поро- 
дица има право на једномесечну плату или пенсију умрлог 
чиновника. Чиновник на расположењу има пуну плату. Ми- 
нистар може бити на расположењу највише годину дана. Чи- 
новник стоји под дисциплинском влашћу својих старешина, 
рачунајући ту и надлежног министра, и дисциплинског суда — 
Државног Савета. Важније су казне: премештај без путних 
трошкова, тромесечна плата, губљење положаја и права скоп- 
чаних с њим. Чиновник је и под дискреционарном влашћу 
свога министра, који га по државној потреби може преме- 
штати, и из државног разлога пенсионисати и отпустити из 
службе, без обзира на године проведене у служби. Чинов- 
ничка одговорност пред судом за радње у званичној дужности 
из које су проистекле праве последице или штета, условљена 
је одобрењем надлежног министра. Он је дужан, без пого- 
вора, извршивати наредбе својих старешина, на које пада 
одговорност за те наредбе. У 1911 години било је покренуто 
и питање: да ли је потребна министрова одлука о предаји 
чиновника суду и за нечиновничке злочине. Ни полицијски не 
може бити чиновник кажњен затвором без одобрења мини“ 
строва. 

Специалне квалификације се траже за официре, учитеље, 
свештенике, наставнике виших школа. 

Чиновништво је подељено у 6 министарстава:: уну- 
трашњих дела (полиција, поморство, пошта и телеграф, са- 


1 Податци о чиновницима и пенсионарима су за 1913 годину. 

нитет, привреда — са 260 чиновника, од којих 145 полициј- 
ских и 14 лекара), спољних послова (са 10 чиновника), правде 
(са 82 чиновника), финансија (грађевине — са 82 чиновника, 
од којих 2 инжињера), војно (са 40 чиновника и активних 
официра), просвете и црквених послова (са 400 чиновника, од 
којих 220 професора и учитеља, 180 свештеника обе хриш- 
ћанске цркве и мухамеданске вере). У ресору министарства 
просвете професора и учитеља са стручном школом, односно 


факултетом, има 26%. У оба степена судова има 8% чинов- 


ника са свршеним правним факултетом, 70% чиновника који 
нису свршили више од 2 разреда гимназије. 

Плате стоје овако по класама: 1 7.500, [1 5.000, Ш1 4.200, 
М 2.500, У 2.000, МГ 1.500, УП 1.300, УШ 1.100, 1Х 600 пер- 
пера просечно годишње. Учитељска плата је најмања 960, нај- 
већа 3.000 ; свештеничка најмања 960, највећа 2 400. У 1911 го- 
дини био је дат нарочитим законом за ту годину ванредни 
додатак чиновнику на Цетињу (10%) и у Подгорици, Ник- 
шићу и Колашину (7, од плате). Судије Великог Суда до- 
лазе у Ш класу, судије првостепених судова у М, њихови се: 
кретари у МЕ класу. Среске старешине — капетани у Ма 
њихови писари у 1Х класу. Чланови Главне Контроле у ЈУ 
класу. 337 буџета иде на активно чиновништво. 

Пенсионера има 550 са 220.000 перпера; просечна пен- 
сија је 400 перпера; највећа 5.000, најмања 11 перпера го- 
дишње; размера чиновника према пенсионарима је 2: 1; 5% 
буџета иде на пенсионаре. 

Војска је у Црној Гори уређена по систему тако зване 
милиције. Војна обвеза траје од 1 јануара оне године у којој 
се навршује 18 година, па закључно до 31 децембра године 
у којој се навршује 62 године. Она се дели на рекрутску 
класу — две године, активну војску — наредне 33 године, 
резерву — последњих 9 година. Рекрутска класа мора да 
проведе у „војном стану“, у касарни, известан део времена 
у свакој години. Закон је предвидео најмање четири, а нај- 
више шест месеца, као што је одредио и свакогодишња веж- 
бања од по неколико дана за остале две класе. 

Родови оружја су: пешадијски, артиљеријски, пионирски. 

Време које се проведе у касарни намењено је обуци. Ре- 
крутска класа, која је у главном сва била намењена пешадији, 
давала је од 1896 до 1903 по један „уџбени батаљон“, а после 

по два. То је била врста стајаће војске, управо једине у 
Црној Гори, до 1906 године, када је укинута. Артиљерија је 
била с времена на време позивана код „слагалишта батерије“ 
на кратке вежбе. После 1886 године, кад је била прва дво- 
месечна вежба после турског рата за артиљерију, била је 
друга петомесечна у 1898 години. За последњих десет го- 
дина артиљерија је обучавана по три месеца годишње. Пио- 
нири су почевши од 1905 године имали за обуку просечно 
по пет месеца годишње. 

Старешински кадар састоји се од подофицира, десетара 
и водника (топовођа) и официра. Официра има: официра на- 
родне војске, стројних и официра специалне службе. Струке 
су: ђенералштабна, инжињерска, техничка, судска, интендант- 
ска. Официри народне војске су стручно неспремани људи 
из народа, тако звани стари командири. Официри специалне 
службе су активни официри као у држава које имају стајаћу вој- 
ску: носе стално униформу, чиновници су, напредовање им је 
условљено испитом, подлеже нарочитом судству представљеном 
у војним судовима и суду части. Они имају законом уређен 
положај у питању звања, пензионовања, одсуства, женидбе. 
Стројни сфицири су равни резервним официрима у држава са 
стајаћом војском. Нису чиновници, имају сталне плате. 

Стручну спрему старешински кадар добија у војничким 
школама које се с времена на време отварају у земљи, или 
одашиљањем у стране војне школе. Први школовани офи- 
цири, њих 10, дошли су са талијанских школа 1886 го- 
дине. Године 1895 било их је свега 20. Почевши од 1886 
године прошло је кроз старешинске курсеве, прво подо- 
фицирске па официрске, шест класа старешина за пеша- 
дију; у артиљерији почевши од 1885 године пет класа; у 
пионерији почевши од 1904 две класе. Просечна дужина курса 
сваке класе била је за пешадију годину и по дана, за арти- 
љерију три године, за пионерију две године. Своју војну 
спрему допунио је у добу од 1906 године пешадијски старе- 
шински кадар на „учебном скупу“ од месец дана, а артиље: 
ријски за последњих десет година у три маха по два месеца. 

Официрски чинови су: потпоручник, поручник, капетан, 
командир, бригадир, дивизионар — последња два су равна 


генералском чину. 


19 

Формација војске је: 4 дивизије са 12 бригада и 56 ба- 
таљона; батаљони се деле на чете. Једна бригада од њих 
са неколико батаљона, муслиманска је. Број величина поједи- 
них јединица није подједнак, нити је једнак број нижих је- 
диница у вишима. Официра има до 250. „Интенданца“ је у 
рукама резерве и друге класе активне војске, оних који нису 
способни да носе пушку, а под командом цивилних власти. 
Комора је у коњима. | 

„Имовну војну обвезу“ (војницу), 107 од целокупне своје 
порезе, плаћа лице које се нађе неспособно за личну службу. 
Постоји и новчана казна поред казне лишења слободе и дру- 
гих уобичајених казна у војном законодавству: злонамерно 
је уклањање од личне службе, поред осталога, казни се и нов: = 
чано до 300 перпера; тако звани „прсташи“ плаћају двојну — 
имовну обвезу, исто тако и фалсификатори војних исправа 
као и они који су осуђгни на губитак војничке части. Даље, 
ту „глобу“ дају држави и чиновници и службеници који су 
законом ослобођени од вежбе, и поданици Црне Горе на 
страни, и обвезници који су за пет година одлазили на вежбе, 
| па више не желе ићи. 
| | Војни судови су двостепени. Виши официри имају само 
| један, и то је највиши степен суда и суђења, Велики Војни 
Суд. Нема нарочитих правника за војне иследнике, нити нео- 
| фицир може бити бранилац. 
| Војне установе су: две радионице за оправку и чишћење 
| оружја, пушака и ножева, и војна штампарија. 

Стара Црна Гора, она од пре Берлинског Уговора, у коју 
су улазили: Катуњани, Ријека, Црмница, Љешани, Бјелопав- 
лићи, Пипери, Морача, Васојевићи, јесте војнички рстеаи 
сетта!. У њој су сконцентрисане све војне установе. 3 

Патријархалност у модерној Црној Гори изражена је у 
племенској, братственичкој, основици администрације. Капе- 
таније, које се званично и зову „племенске капетаније“, и ба. 
таљони, као војничке јединице, састављени су по братствима. 
Братства се не цепају, но се састављају при томе. И старе. 
шине, племенски капетани и командири, исто су тако по- 
стављани. 





ТихомиР А. Поповић. 

ВУК СТ. КАРАЏИЋ, 
(2) 
Скупљање народних приповедака и пословица. — У току 
свога плоднога живота, Караџић је непрестано проширивао 
круг свога рада. Од скупљања народних умотворина у стиху 
природно је прешао на скупљање народних умотворина 
у прози. 
По савету Јакова Грима, који је са својим братом од 
- 1812 почео скупљати немачке народне бајке, Караџић је по: 
___чео прикупљати и српске народне приповетке. У Бечу 1821 
изишле су његове Народне Српске Приповијетшке. У нарочитом 
предговору он је писао програм целог свога рада: „Нека 
родољубиви Мушицки лети за Пиндаром и Орацијем, нека 
___се дружи и пореди с Рамлером, с Клопштоком, с Держа- 
3 вином, с Дмитријевом; нека дубоко замишљени Соларић 
истражује и доказује каким су језиком говорили земљаци и 
врсници Рема и Ромула; коме Србину српски језик не ваља 
нека га поправља по своме вкусу, и нови нека гради: не за: 
видим, на част сваком своје, — а ја ћу само готово да скупљам 
оно што је народ српски већ измислио.“ Он ће да прикупља на: 
__ родне умотворине „док се нијесу просвјештенијем и новим мо- 
| дама загушиле и искоријениле.“ Том приликом Караџић чини и 
ову значајну исповест како он схвата скупљачки посао: „Пјесме, 
__ загонетке и приповијести, то је готово народно књижевство, 
__коме ништа не треба него га вјерно, чисто и непџокварено 
скупити. Али у писању приповијетки већ треба мислити и 
ријечи намјештати (али опет не По своме вкусу, него по свој- 
ству српскога језика), да не би ни с једне стране било пре: 
ћерано, него да би могао и учен чатити и прост слушати...“ 
3 У овом издању било је 12 дужих и краћих приповедака 
и анегдота, уз које је додао и 166 одгонетнутих народних 
__ загонетка. Уметничка вредност и оригиналност народних при- 
поведака очигледно је несразмерно мања но народних песама. 
Друго издање, проширено, са 50 приповедака, изишло је у 
Бечу, 1853, посвећено „славном Нијемцу Јакову Гриму“. У 
____ предговору Караџић и приповетке дели на мушке и женске. 
____„Женске су приповијетке оне у којима се приповиједају ко- 
___јекаква чудеса што не може бити, и по свој прилици само 
"ће за њих бити ријеч гашке, њемачки Матсћеп: а мушке' су 

оне у којима нема чудеса, него оно што се приповиједа рекао 
би човјек да је заиста могло бити.“ Ту збирку превела је на 
немачки Караџићева кћи Вилхелмина, и, са нарочитим предго- 
вором Јакова Грима, издала у Бечу 1854. Треће издање, умно- 
жено (од 50 приповедака у другом издању овде се попело 
на 111) изишло је у Бечу 1870, а четврто, умножено, (70 при- 
поведака и 50 „шаљивих прича“, заједно са 782 загонетке), 
у Београду 1897. 


У скупљању народних пословица Караџић је имао прет- 
ходника: поред Јована Мушкатировића, који их је скупљао 


"још у ХУШ веку, и два писца из почетка Х/Х века, сомбор- 


ског пароха Стефана Ференчевића и игумана манастира Го. 
мирја Севастијана Илића, који су своје мале збирке штампали 
у Новинама Сербскимљ за 1818 и 1820. Али ти послови су 
рађени непотпуно и делимично. Први Караџић је дао једну 
целокупну збирку народних пословица. Он их је почео скуп- 
љати још од 1816, и када је прикупио довољан број издао 
је 1836 на Цетињу Народне српске пословице и друге раз- 
личне, као оне у обичај узеше ријечи. Пословице је уредио 
азбучним редом, и где је било потребно објаснио их анегдо- 
тама које су за њих везане. Као и остале своје сличне по- 
слове, тако је и ову збирку попуњавао новом грађом. 1849 
дао је ново, проширено издање. 1900 изишло је ново, допу- 
њено издање. 


Описивање народних обичаја. — Наши писци ХУШ века, 
са својим рационалнистичким и космполитским идеалом, са 
тежњом ка просветном изједначивању свију људи и ка једној 
вишој општечовечанској цивилизацији, нису марили за на- 
родне обичаје и традиције. Они су у њиховим очима били 
заостатци варварства, и називали су их: предрасудама, заблу- 
дама и празноверицама. Матија Рељковић, који је из свог бав- 
љења у Немачкој донео један виши идеал европске културе, 
гледа на особине народног живота у Славонији, на народне 
обичаје и традиције, као на заостатке робовања под Тур- 
цима, назива их „турском шкулом“ и „хадетима мрским“. 
Доситеј Обрадовић хоће да код Срба искорени „стара мње- 
нија и обикновенија“, „старе плесњиве и зарђате обичаје“, и 
хвали једног српског епископа у Банату што је прогонио 
обичај коледа. Јован Мушкатировић осуђује народне обичаје 

„от идолопоклоников заоставше“ и „сујеверије од Турака 
узајмљено“; тако и Алексије Везилић жигоше народне оби- 
чаје у народу, „стаду простодушном“. 

Вук Караџић о народним обичајима има сасвим друге 
погледе. Он је у идејама сувременог романтизма, који, идући 
за Жан- Жаком Руссом, сматра да је примитивни човек много 
бољи и лепши и да је народни живот прави и нормални живот 
људски. За Караџића народни обичаји су „жива старина“, 
оно што одликује један народ и обележава његову ориги: 
налност. У полемици са Милованом Видаковићем он га осу- 
ђује што његов јунак у роману Љлобомирљф у Елтстуму говори 
против народних обичаја. Љубомир, вели он показује „ма- 
гарећу памет“ када се жали на оно што чини „светињу“. 
„Наш Љубомир ваљада је чуо где Досишеј и Рељковић (и 
јошт гдјекоји) вичу на обичаје народне, а није знао расудити 
да су они сви у том лудовали“. На супрот рационалистима 
ХУШ века, Караџић истиче ново, сасвим романтичарско схва- 
тање: „Код сваког су народа најсветије ове три ствари: 
закон, језик и обичаји; тим се народи један с другим рођа- 
кају, и један од другог разликују. Како народ изгуби те три 
светиње, он изгуби и своје име“. 

Схватајући тако народне обичаје, он их је још врло рано 
почео прикупљати, и то опет по савету Јернеја Копитара. „У 
Рјечнику ће српском, пише Караџић, бити описани скоро сви 
обичаји српски. Копитар ме на то наћерао“. У Српском Рјеч. 
нику из 1818 поред великог броја речи има краћих и дужих 
описа народних обичаја, и тиме је ово знаменито дело добило 
и велику фолклорну вредност. 1849 изишла је у Бечу Караџи- 
ћева књига Ковчежић за историју, језик и обичаје Срба сва 
шри закона, у којој има и етнографског материјала. У важном 
чланку Срби све ш свуда он сасвим ·русовљевски напада 
„вишу класу“ српску, образоване људе што су се „отуђили од 
свога народа и његових обичаја“ и „друкчије од народа 
носе се и живе“, и велича „просту класу народа нашега“, 
која чува народно име, језик и обележје. 

Караџић је непрекидно и систематски прикупљао грађу 
за опис народног живота с намером, како је сам говорио, да 
изнесе српске „обичаје, сујеверје, митологију и домаћи живот“. 
Он бележи не само народне обредне песме, но хоће да опише 
целокупан народни живот у свим његовим појавама. После 

његове смрти остао је рукопис Живош и обичаји народа 
српског, који је штампан у Бечу 1867. То још недовршено 
дело имало је да опише сав народни живот, да у српском 
фолклору буде оно што је у српској лексикологији био Ср: 
ски Рјечник. МИ ако недовршена, ова књига је драгоцен при- 
лог испитивању народног живота. У засебним поглављима Ка- 
раџић је описао народне обичаје, традиције, веровања, изнео 
начин живота у кући, у селу, у општини. Када се види како. 
је на ширем основу схватио тај посао, као неки компендиум 
за етнографију српског народа, онда се мора жалити што је 
остао недовршен. Он је дао пример, и за њим су дошли 
ученици који су посао настављали. Одмах за њим Вук Врче- 
вић је стао описивати живот српскога народа у Херцего- 
вини, а Милан Ђ. Милићевић у Србији. 


Ш 
Реформа књижевног језика и правописа. 


Почетак рада на реформи језика и правописа. — Када је 
већ изишао на глас, Караџић је тврдио да се врло рано, 
још док се службом био у Србији, за време Устанка, почео 
бавити народним језиком. Још 1810, тврдио је он, другови у 
Београду сматрали су га за „зналца српскога језика“, а 1813, 
када је био са службом у Брзој Паланци, он је обраћао пажњу 
на народни говор и бележио што му се „учинило да треба 
знати“. Али све је то радио „без икакве књижевне намере... 
него само за себе“. 


То његово тврђење у целини није сигурно, али је из- 
весно да је у добу око 1813 он врло добро знао српски језик. 
Рођен у једном крају где се лепо и чисто српски говори, не 
прошавши кроз школе у којима се предавао славено-сербски, 
он је својим знањем народног језика одскакао од осталих. 

Копитар, у то време када су се филслози са одушевље- 
њем бацали на компаративно изучавање индоевропских је- 
зика, тражио је човека код којега ће се моћи обавестити 0 
правој природи српскога језика. У узаном кругу ондашњих 
словенских филолога још није било решено питање шта је 
управо српски језик, диалекат руског или засебан словенски 
језик. Још 1809 Копитар је писао о „неопходности новосрпске 
граматике“. Он је са највећом похвалом дочекао реформатор- 

ску књижицу Саве Мркаља Само дебелог гера, либо азбукопре- 
шрес (1810) и писао да у њених дваестак страница има више 
„лингвистичке филозофије но у другој дебелој граматици“. 
Другом приликом је писао: „Срби очекују још свога Хер: 
кула-Кораиса, који ће очистити ову Аугијасову шталу, и који 
ће и старом мртвом црквеном језику, и новом, живом, народ 
ном, зајемчити њихова узајамна права. Он ће доћи тај Хер- 
кул-Кораис“. Када му је 1813 дошао у руке Караџићев чла- 
нак намењен за Ловине Сербске, упознавши лично Караџића, 
оценивши његову велику личну вредност, он је видео да је 
наишао на човека који му је требао, прогласио га „најбољом 
главом међу свима Србима“, и 1814 писао своме пријатељу 
Словенцу Жупану: „Срби ће вас све оставити за собом. Овде 
је сад неки Вук који прекрасно пише српски“. 


Караџић је тада потпао под његов пун духовни утициј, Без 
школа и без школских предрасуда, природно бистар и про. 
ницљив, Караџић је лако прихватио његове идеје. И Копи- 
тар идеје које је проповедао и спроводио код Словенаца, 
преко свога ученика преноси и код Срба. У то време код 
словенских народа водиле су се борбе за народни језику 
књижевности и за прилагођивање правописа природи поједи· 
них језика, — то је била такозвана „абецедна војна“. Копитар 
се код Словенаца борио за народни језик, написао граматику 
народног језика, и радио на упрошћавању словеначког право- 
писа. Он је и Караџића увео у своје идеје, и начинио га њи- 
ховим апостолом код Срба. Караџић му је писао: „нити ја 
знам како бих вам за то возблагодарити могао што сте ви 
мене удостојили участником бити тога славног и сваку чело- 
веческу похвалу правосходоћег вашег предпријатија“. 

Било би погрешно мислити да се Вук Караџић одједном 
развио у оно што је доцније постао, да је од првога почетка 
свога рада писао чистим народним језиком и упрошћеним 
фонетичким правописом. Он истина још 1814 истиче „матерњи 
језик“ као „најдрагоценије благо“, жали се на хаос који влада 
у српском књижевном језику и правопису, и тражи реда и је. 
динства, граматику и речник, којих би се сви обавезно др: 
жали. Али је и ону првој књизи својој био под утицајем ра- 
нијих старијих писаца, још писао старим правописем и уносио 
многе старинске и туђе речи против којих ће се доцније одсудно 
борити (као: госпожа, примечаније, чувствителан, сердце, серб- 

ски, нижајши, расуждавати, просвешченије, вкус, чрез, битије, 
и тако даље). Чак и у приватним писмима из 1814 он се служи 
многим старинским речима и старим правописом. Копитар га 
је од тога одучавао, и успео да га одучи. 


Српска Граматика. — Копитар је Караџића још 1814 убедио 
о потреби да напише граматику простог српског, народног 
језика, како би остали српски писци могли видети што је 
прави српски језик. Караџић је одмах схватио да без грама- 
тике народног језика не може народни језик постати књи- 
жевни, и да и без ње не могу поставити чврсти основи народној 
књижевности. „Док се не почне, писао је он нешто доцније, 
српска граматика учити по школама, ништа неће бити од 
наших списатеља“. 1814 изишла је у Бечу ГЛисменица серб- 
скога :езика, по говору простога народа написана. Караџић 
је ту у граматичка правила свео „говор оних Сербаља који 
живе по селима далеко од градова“, и то је била прва гра- 
матика народног језика српског. 

Он није имао потребну спреме за један овакав посао, и 
овај покушај учинио је „из ревности к себрском књижевству 
и из љубави к матерњем језику“, али потпуно свестан својих 
„малих сила знања “ „Ова је моја писменица само један перви 
опит, у којему сам се ја потрудио, по силама знања мога, 
само нека правила о склањању имена и мјестоменија, по спре- 
зању глагола, у једно саставити, и с отим, ако не внутрење 
вештество, а оно барем вид сербске писменице предло- 
жити“. Он ју је написао по верном угледу на славено- 
сербску граматику Аврама Мразовића из ХУШ века, која је 
опет била написана према руским граматикама ХУП века. Он 
је задржао стару граматичарску терминологију и начин из- 
лагања, у старе калупе прелио живи народни говор. Али и ако 
је књига у изради несавршена, она је имала неколико важ- 
них новина и означавала велики напредак. Кроз њу је спро- 
ведено начело: „Шиши као што говориш, а чишој као шшо 
је написано“, начело фонетичког правописа и упрошћене 
азбуке. 

И код ранијих писаца српских опажа се склоност за 
упрошћавање одвећ сложене словенске азбуке, пуне за срп: 
ски језик излишних и паразитских слова. Доситеј Обрадовић 
изоставља м, не прави разлику између ф и », уноси 5 којим 
обележава не само глас 1 но каткадаи ;, 7, њи љ пише са 

Ф, њњ, љ. Емануило Јанковић изоставља », њи љ пише са 
н' и л, жели да избаци и љ, као и „многа друга слова... из 
нашег алфабета“. Атанасије Стојковић је писао да је + „пети 
точак у колима“; Сава Текелија је штампао своје Рим: 
љане у Шпан (1805) без ф; Павле Соларић у појединим 
својим списима изоставља на крају речи и фи љ, само задр- 
жава 5 као знак за умекшавање. Мушицки је у појединим 
својим одама изостављао оба јера. У тој „буни у славенским 
писменима“ најдаље је ишао Сава Мркаљ, који је у својој 
књижици Сало дебелога тера, либо азбукопрешрес учинио 
одлучан корак ка упрошћавању азбуке. Мркаљ је у својој 
новој азбуци избацио велики број непотребних слова, место %, 
10, а, писао ге, ту, та, тражио нарочите знаке за гласове љ, њ, 
ђ, ћ, избацио не само С, 8,0, фу у, 0, 00, 5, 6, к, но и дотле ре- 
довно употребљавана слова; љ,%, 26,7, а Караџићу томе 
правцу своди српску азбуку на 29 слова: а,6, 8, г, 0, ф,е, ж, 
ПР ем Љу Мом, тв, О, пр, с, ш, ћу ф, 4,4 ш. Он 
сам саставља слова Ф% (О 6), љ (л= )и њ (н -); ћ је узео 
из старих српских књига; словима ф и х, за која је мислио 
да се у народу не изговарају, служиће се тек доцније (слово 
х, уверивши се да се изговара у народу, почео је употребља- 
вати тек од 1836 у Народним Српским Пословицама); глас 
ђ узеће од Лукијана Мушицкога; слово ; замениће јотом (7). 
Тако је он, додавши и тридесето слово џ, створио своју нову 
азбуку, за коју је са разлогом могао рећи да у њој „ниједно 
(словој није сувишно, ниједно звукопромјенљиво, нити које 
недостаје, него је таман толико колико својство сербског је- 
зика изискује“, азбуку за коју је он 1832 са поносом писао 
"да је „правилнија и паметнија од ортографије свију народа 
и језика европејских“. 

Копитар је са похвалом дочекао ову граматику. 185 у 
једном бечком листу џисао је он: „добро дошла, прва српска 
граматико ћирилским писменима ! И двапут нам добро дошла 
што си верно по говор“ простога народа написана!“ Али му 
је Копитар учинио и извесне примедбе. Сам Караџић није био 
задовољан овом „жалосном пробом српске граматике“, како је 
доцније скромно називао, и изјављивао да је се стиди. Као 
разуман човек он је примио примедбе Копитара, а исто тако и 
других личних и књижевних пријатеља, користио се искуством, 
и 1818, уз Српски Рјечник, дао ново попуњено и поправљено, 

далеко боље издање те своје граматике. 1824 Грим ју је пре- 
вео на немачки, и као учен филолог учинио неке исправке 
и допуне. 

1827, у Даници Караџић је написао Први српски буквар, 
први буквар простонародног српског језика. 


„„орпски Рјечник“. — ИМ пре Караџића било је речника 
српско-хрватскога језика. Тако речник Јакова Микаље изи- 
шао је 1649, Јурја Хабдалића 1670, Арделија дела Беле. 
1728, Белостенца 1740, Андреје Јамбрешића 1742, Јозе Волти- 
џија 1803, Јоакима Стулија 1801—1810. Али све су то били 
речници говора северо-западнога дела нашега народа, штам- 
пани латиницом, и као такви нису допирали у крајеве где 
су православни Срби живели. 

Копитар је убедио Караџића да поред граматике треба 
дати и речник српског народног језика. Чим га је Копитар 
упознао, он га је увео у тај посао, и чак му донео листиће 
за исписивање речи. Од краја 1814 Караџић је почео да бе- 
лежи. „Било је онда, прича он, ученијех Срба у Бечу који су 
сав овај посао држали за беспослицу и говорили ми у очи 
да не кварим хартију у залуд; но мени се учини боље и ми- 
лије послушати Г. Копитара него њих.“ Од 1815 он живље 
почиње радити, уверен да ради један посао од историјског 
значаја. „Рјечник ће бити прво дело у српском књижев- 
ству; он ће бити триумф српског језика“ У један мах на- 
меравао је да унесе све речи из ранијих поменутих „шо- 
качких речника“, исто тако мислио је да да два речника, 
један речник ученог, словенског језика, и један речник про- 
стог народног, па да се доцније оба речника слију у један. 
Али се најзад задржао само на речима које је сам чуо“ 
да се говоре у народу. Када је прикупио довољну грађу, 
од краја 1816 дао се са Копитаром на посао. Све своје 
слободно време 1816 и 1817 Копитар је посветио активној 
сарадњи на Српском Рјечнику. Он је Караџићу долазио свако Рђ 
вече, и дубоко у ноћ Караџић је читао забележене речи, | 
објашњавао их, а Копитар преводио на немачки и латински. 
„То време, писао је доцније Караџић, свакидашње разго- 
воре с Копитаром нећу да заборавим никада и довека; ту је 
моје пређашње опширно, али несавршено знање српскога 
језика правилима оживело.“ 

Предузеће је било велико, и захтевало је доста матери- 
јалних жртава. Копитар је у бечким часописима и у преписци 
са славистима скретао пажњу на овај значајан посао. Са 
штампањем самога дела ишло је врло тешко. Трошкови су 
били велики, а Караџић је био без средстава. Позив за прет- 
плату није нашао довољног одзива, и без неколико родољу- 
бивих мецената дело не би могло изићи. Најзад, 1818 угледао 
је света Српски Рјечник, истолкован њемачким и латинским 
ријечма. 

То је био огроман посао. У том речнику је било преко 
26.000 речи, акцентованих и истумачених немачким и латин- 
ским речима, често пропраћених етнографским, историјским и 
географским објашњењима. Речи су покупљене само из оних 
српских крајева које је Караџић знао, из Србије, Срема и Јужне 
Угарске. Многобројне, чисто народне речи из наших западних 
крајева, које се налазе у ранијим „шокачким речницима“, 
овде нису унете. Тим великим послом Караџић је стекао ти- 
тулу „законодавца српског књижевног језика“. 

Чим је дело изишло Караџић је осећао његове непотпу- 
ности. Он је продужио скупљање језичног материјала, добијао 
читаве збирке речи из разних српско-хрватских крајева, и 
ревносно спремао друго издање. То друго издање, много 
допуњено прикупљеним новим речима из Црне Горе, Далма- 
ције, Хрватске, па и из Старе Србије, садржавајући преко 
47.000 речи, изишло је у Бечу 1852. Но ни то издање он није 
сматрао за дефинитивно, скупљао је непрестано нов материјал, 
и за собом оставио нову грађу. Тај магеријал је сређен, и 1898 
у Београду Пера П. Ђорђевић и Г. Љубомир Стојановић 
приредили су треће, исправљено и допуњено издање Срп:- 
скога Рјечника. 

Борбе за народни језик и нови правопис. — Караџић ни 
по својој спреми ни по својој природи није био кабинетски 
научник, који би се задовољавао да износи своје теорије и 
да остави времену да им оно извојује победу и примену. Он 
је био практичан радник, енергичан борац, који је у стопу 
гонио своје противнике и безобзирно наметао своје идеје. 
Од 1815 он се баца у велике и страсне полемике, које ће 
водити неких четрдесет година. Критикујући Милована Вида: 
ковића не толико због садржине његових романа колико због 
језика којим је писао, као и у осталим многобројним полемикама 

које је пред 1820 годину заподео, он је одлучно напао на 
сувремене српске писце и њихов рђав књижевни језик, и сав 
се заложио за народни језик. Он је одлучан противник пи- 
саца старе школе, „оних списатеља који су ради да Србе 
претворе у старе Славене“. Он констатује анархију у српском 
књижевном језику. Има писаца који још пишу руско-словен 
ским, али њих је све мање, и када пишу они то чине недо- 
следно, без довољног знања словенске граматике, са већим 
или мањим додатцима српскога језика, и то називају „високо 
сербски“. Има их који хоће да пишу народним језиком, али 
они тај језик не знају, јер нису из крајева где се често срп- 
ски говори, и немају српске граматике по којој би писали. 
Још најгори су они, најмногобројнији, који не пишу ни сло- 
венски ни српски но „средњим слогом“, произвољном меша: 
вином између руско-словенског и српског, мешовитим речни: 
ком, мешовитом граматиком, удешавајући језик сваки по свом 
„вкусу“, додајући српским коренима речи словенске флексије 
и, обратно, словенским коренима српске флексије. „Што не 
знаш српски, метни словенски; што не знаш словенски, 
метни српски; а што не знаш ни словенски ни српски, метни 
како ти драго, што ти на ум падне.“ 

Караџић најодлучније устаје противу тога. Он доказује да 
црквено-словенски није старо-српски језик, но да су то два разна 
језика. Словенски језик је језик Цркве, и њега треба оставити 
Цркви, као што је у Европи латински језик, који је у Средњем 
Веку био општи научни и књижевни језик, данас остављен само 
у Цркви. „Средњи слог“, скрпљен „српски по словенској гра- 
матици“, јесте једна језична бесмислица, доказ незнања и 
српског и црквено-словенског. Као и у целом просвећеном 
свету, као што су већ учинили Немци, Талијани, Французи и 
Руси, и Срби треба да усвоје за књижевни језик свој народни 
језик, ваља примити „чист и непокварен говор народа срп- 
ског“, „језик орача и копача“, језик крајева где се лепо и 
чисто говори, Западне Србије, Босне и Херцеговине. Своје 
начело „пиши као што говориш“, он прецизује: „пиши као 
што народ говори“. Између народног језика и књижевног је- 
зика не сме бити разлике: „што год у језику нашему није 
народно оно није ни српско“. ИМ Караџић упућује писце на 
своју граматику, на свој речник, на своје збирке српских на- 
родних песама. 

Те просте идеје у оно доба значиле су велику јерес, и 
против Караџића се подигла силна бура. Он је у првом реду 
стекао непријатеље у црквеним људима, нарочито у јерар- 
хији, у онима које су његови пријатељи називали: „црквари“, 
„црквењаци“ и „обскуранти“. За њих је словенски језик 
био „свештени, свети језик“, а за митрополита Стевана Стра- 
тимировића „неоцјеноје церкве наши сокровишче“ и „котва 
Православија“. Одступати од тога религијом освештаног је- 
зика, допустити да се „кирилеческа слова штроје“, значи- 
ло је за „славенољубитеље“ одступати од православља и 
од словенства, иићи у сусрет туђинству. Они су се сећали 
покушаја католичке цркве и аустријских власти, чињених не 
само у ХУШ веку но још у првим десетинама ХЛ/Х века, и 
· као почетак Уније гледали су напуштање у азбуци каракте- 
ристичних словенских слова и уношење слова из латинице, 
као што је /, злосрећна /оша, коју је митрополит Стратими- 
ровић 1831 прогласио за „срп Нечастивога.“ Српска јерархија 
је са крајњим неповерењем гледала на Караџића због његових 
веза са Копитарем, „словенским Мефистофелом“, по Шафари- 
ковим речима, којег су у Прагу називали „Нобјау1!“, који је 
био цензор словенских књига у Бечу, познат као велики ДАу- 
стријанац и ревностан католик, који је желео да сви Словени 
приме латинску азбуку, имао сталну идеју да на супрот пра- 
вославном словенству треба ставити католичко, аустријско сло- 
венство. М због тога је Караџић још у почетку свога рада 
био осумњичен да је преко Копитара у служби католичке 
пропаганде, проглашен је за „антихриста“, агента кнеза Ме- 
терниха, и та тешка оптужба против њега се стално понављала 
и он се против ње са гнушањем бранио. 


(Свршиће се.) 
Ј. СКЕРЛИЋ. 


1 1779 царским указом било је наређено да се књиге за српске 
школе, сем књига верске поуке, имају штампати латиницом. 1782, једна 
школска комисија, којој је председавао загребачки бискуп, решава да се 
латиница унесе у српске и румунске школе. 1784 то решење је поновљено. 
1828 латиница се силом увлачила у српске школе у Банату; 1883 то је 
радила војна власт у Срему и у целој Војној Граници. Таквих покушаја било 
је и 1847. (Борбе против ћирилице било је чак иу ХХ веку, 1908 и 1909 
у Хрватској.) Неповерење било је тако велико да у почетку Х1Х века пра- 
вославни Срби у Далмацији нису хтели читати књиге штампане грађан- 
ском азбуком, из страха да се у томе не крије почетак Уније. 

| (Крај) |. 

У обе земље, Јапану и Бугарској, од скора уређене по 
западњачки, иста сиротиња и исте жудње, исти дух претвор- 
ства и завера, иста мржња, исто неповерење, углађено и на- 
смејано у Јапану, грубо и сурово у Бугарској, спрам свих 
странаца ма ко били; исто неповерење које иде каткад до 
неправедног сумњичења, до маније за гоњењем, до ксено- 
фобије. | 

И ако црте лица многих Бугара још одају не може бити 
очигледније далеко азиатско порекло њихових предака, било 
би детињасто покушати наћи најмању телесну сличност из- 
међу тих балканских становника и јапанских острвљана. Ипак, . 
има у њиховим особинама многобројних сличности које треба 
забележити. 

Бугарски војници из 1912—1913, као и јапански војници 
из 1904—1905, регрутују се готово искључиво међу сеоским 
становништвом. Има врло мало радника у њиховим редо- 
вима. Мначе су то сељаци, и то сељаци по готову потпуно 
вегетарианци. Бугарски сељаци живе нарочито од хлеба, црног 
лука и паприке; јапански једу поглавито пиринач, просо и 
мало рибе. Обе ове расе су подједнако умерене и врло мало 
навикнуте на употребу алкохолних пића. 

Исти стоицизам пред највећом оскудицом, иста сурова, 
дивља одважност пред физичким патњама. Ја сам показао 
недавно, у свом Модерном Јабану, на основу свог личног 
посматрања и сведочанстава више европских практичних ле- 
кара, како Јапанци умеју да буду хладни и неосетљиви пред 
хируршким мучењем. Сви страни хирурзи који су дошли у 
Бугарску за време рата запазили су да се Бугари држе бес- 
крајно боље од Западњака при операцијама и превијањима. 
Многи не даду да их успавају и подносе без иједног јаука 
мучења пред којима бисмо ми вриштали од бола... „Велики 
број њих, при вађењу куршума, захтевали су да се не хло-· 
роформишу, и, не грчећи лица, подносили су мирно да им 
се касапе удови. Наши хирурзи нису се могли начудити то- 
ликој издржљивости...“ ! 


1 Белешке фратра директора француске школе Софијских фратара, 
која је била преобраћена у болницу. 








“а 

Један белгијски хирург лечио је у исти мах под Једре- 
ном Бугаре и Србе. Он ми је више пута рекао како је видео 
да су први непоколебљивији но други Јер Срби, већи умет- 
ници, музикалнији но њихови суседи, имају самим тим осет- 
љивије живце. Сличност између Бугара и Јапанаца иде још 
даље: одважни пред хируршким ножићем, они су малодуш: 
нији но што бисмо били ми кад удари на њих каква заразна 
болештина. Пред колером, на Чаталџи, бугарска војска се 
препала, распала на једном, и многи војници, кад су оста. 
вили бојне редове, боловали су једино од страха од болести. 
Већина од ових, кад су се вратили у свој батаљон, јуначки 
су погинули од турских куршума. Јер у стара времена, у 
целој Азији, на целом Истоку, зараза је била бољка без лека 
од које се човек могао спасти једино бегством... 

И Бугари дакле имају својих слабости као што и ми 
имамо својих. У осталом, као доказ да и њихов живчани си- 
стем, макар како био јак, може понекад да попусти, служи 
то што су неки међу њима полудели од узбуђења на бојном 
пољу. Ти случаји умног поремећења били су чести у руској 
војсци у Манџурији; њих би било тушта и тма кад би рат 
довео у сукоб целокупно становништво две високо културне 
народности као што су Француска и Немачка. Доиста, ве: 
ћина становника са Запада не би била у стању да издржи у 
једном од бескрајних судара модерног рата : у једном Мукдену 
или само једном Луле Бургасу. Њихови сувише утанчани живци 
не би могли одолети. Гомиле лудака лутале би у позадини 
бојног поља... 

Друга карактеристика заједничка Јапану и Бугарској: 
племенски дух. Сви они који су становали на Крајњем Истоку 
знају како јако влада племенски дух у јапанском друштву. 
У Бугарској, породична веза солидарише тесно у једну врсту 
племена читаву једну даљну, тамну родбину. Политичар који 
дође на власт огрешио би се о своје моралне дужности кад 
не би створио места чопору потребитих рођака и земљака. 
Људи се муче, допадају у сиротињу да би послали на страну 
на науке брата или синовца. 

Племенски дух постаје овде дух локалне заједнице. Отуда 
је и најмање село средиште патриотског васпитања. Сви вој- 
ници, сви резервисти једног пука познају се из малена. Кад 
би се један од њих показао кукавица пред непријатељем, 

општа осуда која би га дочекала пратила би га целог века 
на његовом огњишту. Војници пазе један на другог, суде 
један другог. Врло често, после битке, кад треба разделити 
известан број крстова људима из истог пука, њих позивају 
да гласају и да сами одреде најзаслужније. 

Најзад, и како исти узроци стварају исте последице, 
примећено је у Бугарској, као и у Јапану, да најновији људ- 
ски слојеви, састављени од дојучерашњих дечака и од врло 
младих данашњих људи, пошто су познали сласти цивилиза- 
ције и благодети интелектуалне културе, нису више дорасли, 
ни по физичкој култури ни по моралној енергији, старијим 
поколењима. 

Сличности између два народа тако различита један од 
другог своде се на то. А оно што их чини различнима важ- 
није је, кад се све узме у обзир, но оно што их приближује. 
Бугарин из 1912 године, видели смо, материалист је и не по- 
кушава да баци свој поглед изнад узане зоне „здравог ра- 
зума“. Јапанац из 1903 године, још потчињен култу предака, 
није заборавио на своја митолошка божанства. Он није пре- 
стао да с узбуђењем присуствује оним обредима на којима 
се призивају душе јунака умрлих на бојишту. Јапанац, са 
својим многобројним предрасудама, са својим превеликим па- 
триотизмом и дубоким уважењем свога "бого-цара, Јапанац је 
спиритуалист. : 

Јесу ли Бугари Словени Они говоре једним руским 
наречјем. Убројавају их, и без сумње с разлогом, међу сло- 
венске народе. Ипак путник који их посматра видеће у чуду 
да је њихов карактер сасвим различан од карактера њихових 
тобожњих једнокрвних рођака. Један Енглез, високо образован 
славист Мориц Барињ, говорио ми је: 

— Постоје, у основу, исте разлике између Руса и Фин- 
ланђана као и између Руса и Бугара. Хелзингфорс и Софија, 
с истим правом и из истог разлога, разликују се дубоко од 
руског света... 

Речи врло тачне и које су резимовале врло добро и моје 
лично гледиште. Зар уралска хорда Аспарухова, Крумова, 
Омортагова, Сусувулова, Алобоготурова, није била далеко 
многобројнија но што се обично претпостављар Зар Бугари 
нису, на крају крајева, „кукавичка јаја“ у великом словенском 

_гнездур Ваља веровати да нису, јер Љубор Ниедрле, из 
Прага, закључује да су Бугари увек били Словени. Али, до: 


Е даје он, Бугари са Волге, пратиоци Аспарухови, били су 
# Турци. А међу другим елементима који су допринели обра- 
| _зовању бугарског племена треба тако исто споменути остатке 
3 старих Трачана, Готе, Аваре, којима се доцније додало много 
| других азиатских елемената. Затим, поврх тога, Пољаци, Ку- 
___ мани, Огузи, Цигани и најзад Турци Османлије... 

ЗЕ Било како било, проучавати пажљиво Бугаре, то значи 
__ констатовати да они показују врло мало психолошке слич: 
5 ности с ма којим од осталих словенских народа. Овима се при- 
» писује један заједнички карактер: Словени имају више сјајног 
з надахнућа но реда и методе; они су сентиментални и благо- 
+ родни, често чак занешењаци, док су код Бугара разум, рачун, 
__ предумишљај увек чврсте узде које притежу испаде једног 
: срца, у осталом мало осетљивог. Бугари немају ни мистицизам, 
__ни топал и племенит идеализам, ни гипку и променљиву пла- 
5 стичност Руса, ни одушевљену срдачност Чеха, нити ишта од 
__ менталитета Пољака, и сами се праве да сматрају Србе као 
% бића чија се импулсивна и немирна природа сасвим разликује 

од њихове. 
3 А каква је онда њихова 2 


Ри 


пољани 1 


— Срби су већи песници но ми, кажу они с иронијом нор: 
манског газде који би говорио о каквом шкрабалу. И додају: 

— Српски народ је ратнички народ. Ми, Бугари, ми смо 
војнички народ. 

Бугарин је, ми смо то видели, али то треба још истаћи, 
· материалист, неверник, „човек од здравог разума“, који не 
пружа свој поглед изнад оног што се види. Он не ратује да 
"задобије небеско царство, но да преобрази обделавање земље. 
Потпун повраћа! и слободно притежање националног земљи“ 
_ шта довољни су за његову срећу ион не води бригу о ства- 
__ рима бесконачности. Било да се тиче њих самих или њихове 
земље, стање њиховог духа је унапред потпуно опредељено: 
_ упорство и „ћар“. Јевреји, које оптужују да су упропастили 
__ руског сељака, наивног и неуредног, нису никад могли про- 
_ копсати у Бугарској, где су наишли на „мајсторе“ према себи. 
|. Бланки, пошто је походио Бугаре 1843, оценио их је 
"као „мирне, стрпљиве, обазриве, чуварне“. -Ламартин, од при- 
_лике у исто доба, говорио је за њих да су „зрели за неза- 
бе „ 9() 

висност“. Један Аустријанац, Каниц, пошто је провео више 
година код њих, признао им је 1832 сваковрсне одличне спо- 
собности. Де Лавле, 1885, налазио је да су „вредни, неуморни, 
штедљиви“. А Луј Леже говорио је од своје стране: „Народ 
честит, раден, мирољубив и више свега политичан“. 

Више свега политичан! То је најтачнија реч. Досад, они 
се не боје да се покажу цинични кад објашњавају да су увек 
готови да се користе приликама отресајући се принципа и 
обзира савести, увек готови да се предаду или боље рећи 
да се даду на зајам оном који им највише понуди, увек го- 
тови да жртвују интересу сутрашњице љубав коју су исти 
цали синоћ још према својим благонаклоним заштитницима. 
Нема код њих никакве сентименталности, ни верске, ни исто- 
ријске, и захвалност је пртљаг који неће тако брзо закрчи- 
вати њихову робу. Велика панславистичка идеја, доиста, иза- 
зива код њих осмејак, и они желе само једну ствар: увећање 
Бугарске. | 

Кад су такве карактеристике Бугарина, да видимо како 
се држава постарала да га спреми за велики посао који 
је, данас или сутра, имао да му допадне у део. 

У Бугарској као и у Јапану, пред крај Деветнаестог 
Века, интелектуална елита образована на западњачким уни- 
верситетима служи као квасац народу. Та елита труди се да 
убрза развој народне масе којом господари и коју хоће да 
одушеви, да спреми за извесну акцију. Она шири до у нај- 
мања села основну наставу. У Бугарској, највећи народни из- 
датак, после издатка који намећу ратне припреме, то је изда: 
так одређен за јавну наставу. 8 
) У току једног нараштаја, бугарска елита учинила је своје __ 
сељаке писменијим од поданика шпанског или италијанског 
краља, чак и од грађана француских. [|] Међу бугарским бор- 
цима из 1912 године, има их 92% који умеју да читају и да 
пишу.. [1] Али, учећи их читању и писању, шта су им још њи. 
хови васпитачи, поред тога, улили у душу» Мржњу спрам = 
непријатеља и потребу да се наново створи велика Бугарска. 
У васпитним заводима — то је сведочанство многих страних 4 
професора — млади Бугари, ако им је махом интелигенција _ 
мало мање отворена, мало мање жива но у западњачких де- _ 
чака, истичу се над овима трудољубивошћу, истрајношћу. 

Њих обузме неки занос за радом који их може одвести до 
преморености. То су, међутим, реченице које би се могле 
исписати и поводом јапанских студената. И они, жељни да 
се образују и да се издигну, надокнађују великом ревношћу 
извесну спорост у развијању својих способности. 

Бугарски учитељ распаљивао је, од малена, у будућем 
грађанину-војнику, дивљење спрам његове личне одважности. 
Он га је убеђивао да је бугарска војска непобедива. Он му 
је показивао, не трудећи се да одмерава речи, како су се, за 
време ослободилачког рата 1877, бугарски добровољци, поред 
руских војника, прославили на Плевни, у Старој Загори, у 
Ченеву, на Шипки. Он му је показивао како су, у време рата 
са Србима, млади бугарски батаљони, јурнувши на нападаче, 
прешли за тридесет сати сто двадесет и три километра и 
смрвили непријатеља код Сливнице и код Пирота. Оним што 
се говорило ученику, пуниле се уши и регруту: „Бугарски 
војник не боји се ничег. Бугарски војник је рођен за победу“. 

Али нарочито, прича о борбама које су водили у Маће. 
донији егзархијски устаници 1902 и 1908 године, подигла је 
одважност код младих Бугара. Они знају како су, под пред 
вођењем Цончева, Бориса Сарафова и толико других јунака, 
маћедонско бугарске четице држале у шкрипцу и по који 
пут чак и тукле турску војску која је била међутим четири- 
пет пута многобројнија. Нема породице чији који члан није 
једног дана прешао преко границе да би узео учешћа у опа- 
сним комитским доживљајима и борио се с Турцима. 

Према свима тим податцима, које су изобилно ширили 
по земљи учитељ и новинар, Бугари су осећали како се уми- 
рује њихов здрав разум и стекли су потпуну веру у своју 
непобедивост. Доиста, кад буде освануо дан велике и неиз- 
бежне борбе, Турчин ће бити противник на кога ће се моћи 
јурнути без страха, без бојазни као и без милости. 

И то поуздање чак постаје претерано, тежи да се пре: 
твори у заслепљеност и мегаломанију. После првих борби, 
иза којих су Турци морали напустити Лозен-град, читава бу- 
гарска војска (ја не говорим разуме се ни о генералима нио 
вишим официрима) била је уверена да ће Једрене бити осво- 
_јено на исти начин за четрдесет осам часова. После Луле-Бур- 
гаса, бугарска војска надала се да приреди једну војничку 
шетњу до Цариграда. Огромно увећана после тога рата, да, 

20" 








| 

· штвеној категорији друкчијој од осталих народа. Бугарска је. 

увећана преко сваког свог очекивања, Бугарска осећа међу. _ 
тим велико разочарење кад помисли да не може да се до- 
копа обале Мраморног Мора. Натерали су је да се одрекне 
Родоста! Каква непоправљива несрећа! Она држи да су јој 
закинули, да су је похарали, да су се о њу огрешили. Кад | 
би се десило, поврх тога, да јој загрози стварна опасност 
да изгуби Битољ, она би помахнитала. ј 3 


ж 


Нема уздржавања, никакве опозиције ни у једној класи _ 
народа. За бугарске социалисте као и за представнике свих | 
других партија, рат против Турака је свети рат. Главни уред- ин 
ник социалистичког листа Камбане, Христо Станчев, прост 
војник, даје пример храбрости; он јуриша први у логор Ја- _ 
вер-паше, који је, доцније, заробљен, са целом својом војском, 
на ушћу Марице. Тај јуначки подвиг донео му је крст за од- | 
важност и нашао је у истој партији много подражавалаца. — 


Х% 


Над том масом грубих и јогунастих сељака који обра- _ 
зују бугарску војску, стоји озго официрски кадар, истог по- 
рекла. Бугарска је земља где нема породица које би могле | 
уображавати да су старије од осталих ; турско освојење некад 
све је изједначило под собом. Бугарска аристократија, у то 
време, да би спасла свој иметак, прешла је на непријатељску 
страну; она се помусломанила, то јест потурчила. Од тада, · 
нема племства, па, према томе, ни тобожњих племића. И сам 
грађански сталеж тек почиње да се рађа. Земљиште у др- 
жави је силно издробљено. Сваки земљорадник је један мали Н 
сопственик који је навикнут да буде на равној нози са сво. 4 
јим суседима. Бугари су, по правилу, сељаци, земљоделци; 
они то признају; они се тиме диче, и та искреност их обла-_ 4 
горођује. Ј 

Бугарски официр разликује се од подофицира и од вој- | 
ника једино по нарочитој настави коју су му дале војничке _ 
школе. Алиион је сам, увек или по готову увек, земљорад- _ 
нички сини ни по чему не уображава да припада некој дру- ' 


најдемократскија [21] од свију европских земаља. У њој официр 
сматра чисто и просто да је постављен да се бринео устрој- 
ству народне одбране и нема [2] никаквог кастинског духа. Један | | 


: 
| 
| 

известан број ђенерал-штабних официра и официра из по- 
себних струка образовао се на страни, поглавито у Петро: 
граду и Турину, одакле је објашњиво што је италијански језик 
врло раширен међу њима. Наша војна школа није играла пре- 
тежну улогу, као што неки замишљају, у васпитању бугар- 
ских официра. 

Отуда, за време овог ратног похода, потпуна истовет- 
ност бугарског официра од заната и резервног официра пала 
је јако у очи свима страним посматрачима. Немогућно је, у 
рату, разликовати једног од другог: иста крепкост, исто вој- 
ничко држање, иста патриотска оданост. Јер је овде официр 
од кариере без надутости, док је резервни официр без мли- 
тавости. Војничко уређење краљевине чини бугарску војску 
у ратно доба правом швајцарском војском. Две трећине пот- 
поручника, поручника и капетана, пред крај рата 1912—13 
године, били су резервни официри. Никад се довољно ;не 
може истаћи вредност ових официра-грађана; они су чинили 
костур бугарске војске за време овог тешког рата. 

Истина је да је школа резервних официра у Књажеву 
установа којој, досад, нема равне у Европи. Она прима с једне 
стране младиће — од прилике по 120 на годину — који се, 
по свршеном университету, спремају за слободне кариере. 
А с друге стране, она је отворена и ученицима стручних за- 


"вода који су учили само средњу школу. Они из прве кате- 


горије, свршени ученици университета, проводе годину дана 
у Књажеву и излазе као резервни официри, под условом ипак 
да им пође за руком добити потребну диплому. Оних других, 
из стручних школа, има 200; и они остају годину дана у Кња- 
жеву, после чега морају да служе још годину дана у трупи 
као подофицири. Кад изиђу из касарне, добијају диплому ре- 
зервног официра. 

Очевидно, француски егалитаризам можда би осудио такав 
систем, сматрајући га као неправедан, јер, с једне стране, он 
ослобођава образоване младиће (који су, по правилу, нај- 
имућнији) од обичне службе простих војника, а, с друге 
стране, поверава тим истим младићима старешинство над ба- 
таљонима. Истина је да су један известан број резервних офи- 
цира некадањи подофицири који су остали у војсци, по од- 
служеном року, још дванаест година. Али сви знају у Бугар: 
ској да је служба у Књажеву мучна и строга. Ником, до сада, 

није пало на ум да приговара уређењу које је дало походној 
војсци официрски кадар колико спреман толико и одважан. 
Било је немогућно у Бугарској да морал официра од заната 
буде виши но код резервног официра. Зашто Јер је цео 
народ, једнодушно, прожет патриотизмом тако јаким, тако 
искреним, да се то осећање не би могло ни у чем поправити, 
код извесног дела Бугара, војничким или кастинским духом. Из 
тог излази да у рату поштен патриотизам може надокнадити 
све, док ништа не може надокнадити поштен патриотизам. 


Таква је била, до јуче још, бугарска војска. 


Лудовик Нодо. 
(Превео « францускога Н. Н). 


СИТНИ ПРИЛОЗИ. 


ЈЕДНА ВУКОВА ЗГОДА У ХРВАТСКОЈ ЈАВНОСТИ. 


Истом „Вукова Преписка“ омогућује да добијемо о њему 
и његову времену праву слику. До данас још нема праве и 
потпуне студије о Вуку. Ко је прочитао „Преписку“ која је 
изишла, тај се могао о томе да увјери. Без икаква приговора 
морају то да признају сви они који су досад о Вуку што 
писали. Констатујући овај факат, нећу да овдје износим пот- 
врде за ово и оно. Утврђени су главни моменти и заслуге 
Вукове. О томе нема сумње. Али за овако велике људе и за 
онаква времена у којима је радио Вук, добро ће доћи свака 
ствар да се разумије зашто је Вук имао толике борбе за 
здраве принципе који су дошли, али тешко, до побједе. Тре- 
бало је да дође нова генерација која ће моћи пријећи преко 
догађаја у Србији, јер их она није изазвала, па прихватити 
прави народни дух — бар с формалне стране — и учинити 
га опћеним добром. 

Односи Вукови с кнезом Милошем и послије 1832 нису 
били прекинути. Вук је у Милоша увијек-налазио потпоре. 
Кад је Милош морао да остави Србију, опет су односи 
између њега и Вука, који је живио у Бечу, постали срдач- 
нији. У петом деценију прошлога столећа, а напосе око 
1848 године, ти односи су били и јаки. Мени се чини да је 
Вук био пријатељ Милошев и кнежеве породице због поли- 

тичких прилика у Србији. 1848 је Милош прије свога поласка 
у Хрватску, гдје се збио онај крупни догађај с Људевитом 
Гајем, намјеравао да пође у Праг на Словенски Конгрес у 
пратњи Вуковој. Догађаји су прекренули план Милошев, па 
је Вук сам отишао, док је Милош пошао у Загреб. Да ли је 
ту било какве политичке мисије за Милоша, не знам. Према 
вијестима у Хрватској, Вук је и давно прије обављао поли- 
тичке лослове за Милоша. То је било махом 1844 године. 

"У Гајевим Новинама 1844 приказана је доста опширно 
тако звана Стојанова Буна у Србији. Први пут о тој буни пишу 
Новине; 16 листопада по београдским новинама. Ова буна Сто- 
јана Јовановића била је брзо угушена. Прота Матија Ненадо- 
вић је учинио своју. Гајеве Новине под тадашњом строгом цен- 
зуром у Хрватској донесоше послије доста извјештаја о Буни, 
која је имала да доведе Обреновиће на пријестоље. Највише је 
вијести по београдским и пештанским новинама. Из ових но- 
вина је пренесено да је Стојанова чета разгласила „неку 
слободу од рускога императора и кнеза Михаила“. Политичка 
Стојанова Буна свагдје је доносила — колако је могла — 
гласове и пропаганду за кнеза Милоша. 

По вијестима којг су ушле из других новина у Гајеве 
Новине, не спомиње се нигдје Вуково име. Дописник ових 
Новина из Србије јавио се доста касно. Истом 6 студенога 
долази први пут. Оправдава оштри поступак с бунтовницима 
од стране власти. 13 новембра долази из Београда (12/24 
октобра писан) допис, у којем има оригиналних вијести за 
„хрватску публику. Дописник међу осталим приповиједа, да се 
„припадшему Стојану нашло неколико љубезних писама од 
Јелке, кћери Јефрема Обреновића, откуда се види да Обре- 
новићи знаду и љубезним замкама себи приврженике и жртве 
примамљивати.“ Дописник прича даље да су Милошеви 
људи спремили чету, која је из Славоније продрла у Шабац, 
како су тамо били дочекани, и тако даље. Узрок поради ко- 
јега сам ову биљешку написао, стоји у овим ријечима до- 
писника : „У то вријеме (за буне) и овди су у Београду многе 
сумњиве особе страном похватане, страном пак по полицији 
из државе отправљене, међу овима је и Вук Стефановић.“ 

Из ових биљежака излази да је'Вук Стефановић Ка. 
раџић у октобру 1844 био сматран у Београду као противник 
тадашњега владања, да је он био српској влади сумњив и да 

га је влада протјерала из Србије. Споменем ли да је српска 
влада тражила у октобру 1844 од аустријске владе да за- 
брани Милошу Обреновићу да стално живи у Бечу, биће нам 
не само лични односи јаснији, већ и односи који су могли 
много да утјечу на књижевно развијање. 

Нама Хрватима је тешко поради недостатака врела да 
просудимо замашност оваких послова, каквима се Вук овдје 
— по вијестима Гајевих Новина — бавио. Али бих ипак, ми- 
слим, смио да кажем већ као увјерење да је недаћи Вуковој 
с материјалне стране био крив оваки посао, каквим је он 
дошао 1844 у Србију и који је присилио српску владу да га 
протјера из домовине. Ја бих пошао још и даље, па бих 
рекао да је ово било и од већега замашаја у просуђивању 
односа између тадашњих Хрвата и Срба. Скепса с којом се 
Вуков рад примао у Хрватској, има да се у оним литерарно: 
политичким временима Хрватске просуђује и оваким дјелима, 
која код Вука нису имала књижевне позадине. 


Ђ. Шурмин. 


ПОЛИТИЧКИ ПРЕГЛЕД 


БУКУРЕШКИ МИР. 


После десет дана рада у једанаест седница, закључен 
је 28 јула уговор о миру између Бугарске с једне и Грчке, 
Румуније, Србије и Црне Горе с друге стране. Тај, по Србију“ 
најзначајнији трећи букурешки уговор о миру има овакве 
одредбе: | 

1). За Србију: „Између краљевине Бугарске и краље- 
вине Србије будућа граница ће ићи од врха Патарице на 
старој граници бугарско-турској до Диздерице, а одатле во- 
домеђом Вардара и Струме преко Лукова Врха, Обела, За- 
нога, Ронорице, Кадика, Чинган Калеа, на гребен Клепало, _ | 
па одатле гребеном Малеш-планине, окрећући на Запад на 
Драганевску Планину, Кадимезар-тепе, Кале-тепе, преко реке 
Ковичанске јужно од села Рајанца. Одатле између села Ословца _ 
и Сушева, прелазећи реку Струмицу између Радичева и Вла· 
довца и излазиће поново на водомеђу Струме и Вардара до 
гребена Белашице планине, где се састају грчка и бугарска _ 





ту 
(53 


Ј 
~ 


У 


с ИО ГАЗ Па 


САЧЕКА 







Политички ПРЕГЛЕД. 18 





граница — тако да горњи део струмичке равнице остане Ср- 
бији...“ Питање о старој граници српско-бугарској распра- 
виће мешовита српско-бугарска комисија узимајући за базу 
Тимоков (ћајуео... Унапред неће више постојати тако звана 
двовласна непокретна имања, а она која сад постоје, влада 
бугарска и српска, експроприсаће путем праведне оценеи 
накнаде... 

2). За Румунију: „Нова бугарско румунска граница поћи 
ће од Дунава изнад Туртукаје па на Црно Море јужно од 
Екрена .. Бугарска ће од данас па за две године порушити 
утврђења која постоје и неће нова градити у Рушчуку, у 
Шумли, у простору између тих вароши и на простору два: 
десет километара око Балчика...“ 

8). За Грчку: „..Граница ће поћи од нове српско-бугар- 
ске границе на гребену Белашице планине до утока Бистрице 
у Струму, а одатле Бистрицом до Ченган-кале и даље ка Се- 
веру и северо-истоку водомеђом до села Ракистена, ту ће 
прећи реку Месту па на врх Руза и Зелезе до Чуке, одавде 
ће ићи водомеђом преко Сибкова, Кадиркаје, Авлика, Кајин- 
чала, Дебиклија на југ од села Карова, а одатле на исток 
северо од села Кајбова, а затим ће се пети на север до нај- 
вишега врха планинскога и скренуће на југ до Кушчара, а од 
Кушчара водомеђом Месте и Јаси-Еврен-дере преко Рујана 
до жељезничке станице Окчинар, а одатле реком Местом до 
утока у Јегејско Море... Бугарска се одриче острва Крита.. “ 

Бугарска се обвезује да одмах, пошто се саопшти Врхов- 
номе Штабу да је мир потписан своју војску распусти и сведе 
је на мирнодопско стање... Евакуисање трупа са бугарске 
старе и нове територије почеће одмах чим се демобилише 
бугарска војска и извршиће се најдоцније за две недеље... За 
све време окупације бугарских територија, стране војске ће 
имати право да се снабдевају потребним материјалом за вој- 
ску уз довољну новчану накнаду. Стране трупе ће се моћи 
послужити бугарским железницама за пренос и превоз трупа 
и материјала сваке врсте без икакве накнаде за месне власти. 

Кад је већ довршена редакција горњих најглавнијих та- 
чака уговора о миру, учињене су три изјаве. Бугарски де- 
легати су рекли: „Бугарски делегати сматрају да би се нај- 
сигурније остварила општа жеља да се на Балкану створи 
трајан мир и правична равнотежа, кад би се узело за основу 

начело народности. — Па ипак водећи рачуна о садашњем стању, 
а да би дали доказа своје покорности Великим Силама чији 
су савети за њих закон, бугарски делегати су пристали да са 
савезницима изврше деобу територијалног сопдотитит-а осво- 
јенога од Турске, једино с обзиром на фактично стање ствари. 
— Бугарски делегати се надају да ће код Великих Сила наћи 
потпоре како би поправила свој положај сразмерно поднесе- _ 
ним жртвама и потребама свога економскога и националнога _ 
развића“. — Грчки долегати су дали овакву изјаву: „После 
изјаве бугарских делегата, грчки преговорачи изјављују да 
су савезници, да би дошли до споразума о деоби са Бугар- 
ском и одазвали се жељи Великих Сила и румунске владе 
да се што је брже могућно дође до закључена мира, дали 
доказа највеће помирљивости и били задахнути неопходношћу 
да заснују међу хришђанским државама на Балкану правичну 
и трајну равнотежу. Грчки делегати су дубоко убеђени да 
срећно постигнути споразум није само резултат садашњега фак: 
тичнога стања, него да одговара исто тако сталним интере- 
сима заинтересованих држава, а изјава бугарских делегата не 
може обеснажити ни у чему правну снагу уговора о миру 
склопљеног на основу постигнутога споразума...“ Српска деле- 
гација је учинила овакву изјаву: „Државе заступљене на овој 
конференцији, најзаинтересованије да се учврсти једно стално 
стање и трајан мир на Балкану, непрестано су се руково- 
диле у раду конференције тим мислима. И за то су оне ду“ 
боко уверенг да ће њихове одлуке осигурати потупно по- 
стављену сврху“. 

Пред конференцију, у току рада, изнесене су и два саоп- 
штења, једно аустро-угарско а друго руско Аустро-угарска_ 
влада је изјавила ово: „Аустроугарска монархија, ма каква. 
била одлука конференције о Кавали, задржава право да и ту 
тачку подвргне ревизији, пошто и она припада скупу оних 
питања о којима је Аустро-Угарска задржала право ревизије“. 
Руска влада је, два дана доцније од аустро-угарске изјаве, 
дала овакву изјаву: „Царска влада сазнавши да питање о Ка- 
вали прети да омете успешан рад конференције, изјављује да 
задржава себи слободу да ревидира, споразумно с осталим 
Силама, одлуке које буде донела Конференција“. 

Остале Силе нису дале никакве изјаве у овом илиу 
ономе смислу. 


| 

Српски и грчки делегати покренули су питање о ратној 
оштети. Али како се о томе нису могли постигнути никакви 
споразуми, то су и српска и грчка делегација у једноме за- 
себноме протоколу унеле захтев о оштети с тим да то оставе 
међународноме суду у Хагу да расправи то питање. 

Грчки делегати су предложили да се у уговор о миру 


_унесе неколико одредаба о питањима која се односе на верске 


+ 





и школске слободе хришћанских народности у присаједињеним 
територијама. Грци су тражили од Бугара да усвоје чисто 
начело узајамности у овим питањима, а Бугари су тражили 
признање аутономије црквених општина и слободу наставе. 
Између Грка и Бугара није у томе постигнут споразум, а Срби 
су изјавили да су питања о школи и цркви за њихове нове 
поданике регулисана већ уставом краљевине Србије. У уговор 
о миру, није, дакле, ушла никаква одредба о томе. 

У протокол који регулише питање о будућој граници 
између Бугарске и Румуније, унесена су имена места која ће 
припасти Румунији а налазе се поред границе. Ово је учи“ 
њено из опрезности, из страха од бугарског инћарења. На 31 
село које припада Румунији само два носесловенско име, а на 
48 села која остају Бугарима, само четири имају словенска 
имена; у свима тим селима, и с ове и с оне стране нове 
румунско-бугарске границе, становништво је муслиманско. 

Према новоме стању ствари, и ако још нису границе 
коначно утврђене, може се рећи да ће балканске државе 
овако отприлике стајати. Румунија: 138.000 квадратних кило- 
метара и 7,550.009 становника. Бугарска око 130.000 квадрат- 
них километара и око 5,000 000 становника. Грчка око 120.000 
квадратних километара и око 4,500.000 становника. Србија 
око 98.000 квадратних километара и око 4,600.000 становника. 
Црна Гора око 20.000 квадратних километара са 500.00) ста- 
новника. ДА 

Чим је потписан уговор о миру, после кога су у Буку-· 
решту изречене неколике значајне речи од румунскога краља, 
румунскога министра председника и неких делегата који су 
активно учествовали у раду конференције за мир, немачки 
цар је честитао депешом краљу Каролу 1 закључење мира. 
Та његова депеша је прва ратификација од стране Сила но: 
вога Уговора. У тој депеши је изрично наглашено да Не- 
мачка букурешки уговор о миру сматра као неподложан реви- 

сији. Француска се још у току преговора показала одлучно. 
противна свакој ревизији, и ако се Русија званично изјаснила 
за ревизију. Енглеска, која је спремила најпре изјаву за ре: 
визију новога уговона, тргла се натраг, а Италија је изјавила, 
и ако је у прво време била одлучно противу тога да Кавала 
припадне Грцима, да не полаже много на ревизију. Русија је 
тада почела да прави извесне резерве у питању о ревизији · 
уговора, тумачећи своју ранију изјаву о томе тако, да је она 
за ревизију ако буду и све Силе за ревизију и да је њена 
тежња била да Бугарима обезбеди Кавалу. Аустро-Угарска је 
остала и даље при своме мишљењу за ревизију, што се види 
из депеша које је аустро-угарски монарх упутио краљу ру: 
мунскоме, и честитке које је заједнички министар спољних 
послова послао председнику румунске владе. Аустро-Угарска 
сматра да је садашњи мир на Балкану само привремен, јер 
њиме није утврђена равнотежа и праве границе народностима 
иису постављене. Један проглас бугарскога краља бугарској 
војсци и изјаве неких чланова владе Г. Радославова, у ко- 
јима се говори већ о освети и реваншу, ишли су у прилог 
овоме становишту Аустро-Угарске. Агитациона путовања зва- 
ничних и полузваничних софијских Маћедонаца по Европи, 
јака новинарска борба у руској штампи, вођена опет махом 
од истих софијских агитатора, — има за сврху да одржава 
и даље мисао о ревизији букурешког уговора о миру на 
горњој основи. За сада, пак, цело питање о ревизији, о коме 
се у свој Европа говорило са пуно живости, полако се свело 
на овакво решење: нека стоји како стоји; за неколико го- 
дина ће се видети да ли је добро што се Европа није ме- 
шала у ту ствар, као што ће се видети да ли је Букурешки 
Мир трајнији и бољи од Лондонскога Мира, који је готово 
насумце створио Албанију. ИнострАНИ. 


БЕЛ РОНА 


КЊИЖЕВНОСТ. 


„Срби и Бугари“. — Када решавање српско-бугарског 
спора још није било предато оружју на решавање, Г. Др. 
Александар Белић је на руском језику написао брошуру 
„Сербнг и Болгарн вђ балканскомђ соозђ“ (Петроград, 1918). 
Неке главе те брошуре биле су раније изишле у руским 

листовима : „Новое Врема“ и „С-Петербургскји ВљЉдомости“. 
Књига, у којој је изложено српско гледиште, нашла је од. 
зива у руској јавности и о њој се много писало. Један део, 
преведен са руског, изишао је у београдској „Самоуправи“. 
Г. Белић је ту књигу попунио и штампао на српском, под насло- 
вом „Срби и Бугари у Балканском Савезу и у међусобном рату“ 
(Београд, 1913; 8", стр. 188; цена 2 динара.) Од нарочитог 
су значаја су главе у којима се научно дискутује о језику и 
народности Маћедоније и расправља о разним схватањима 
маћедонског питања. Књига знатно премаша границе једне 
пригодне и прелсгзне књиге и заслужује да је сваки образован 
Србин прочита. 





~ ЈЕДНА ЛЕПА ВОЈНИЧКА КЊИГА. — Г. Милутин Јовановић, 
који је као активни пешадијски капетан учествовао у оба 
рата, штампао је споменицу свога пука „ХУ пешадијски пук 
Стевана Синђелића у рату противу Турака 1912—1913 године“. 
Ту је тако рећи службени део пука: штаб и старешине пука, спи- 
сак погинулих и одликованих, преглед бојева у којима је пук 
био, на Кривој Паланци, Кратову, Црном Врху и под Једре- 
ном (код Екмекчикјоја, Могиле 154, Шајтан Тарге и Фора Ка- 
рађоза). Писац је поред неколико својих пригодних песама, 
дао и описе главних бојева, из свога пера и пера својих рат- 
них другова. Књига, добро писана и задахнута искреним па- 
триотизмом, заслужује да се чита и ван ускога круга којем 
је намењена. Желети да је имаднемо споменице и осталих на- 
ших пукова, који су у овим великим данима победнички прешли 
готово целим Балканским Полуострвом. Х. 


„СРПСКЕ ПОБЕДЕ“. — Књижара Г. С. Б. Цвијановића, у 
Београду, издала је интересантну збирку чланака ратног до- 
писника париског „Јоптпа!“-а, Г. Анриа Барбиа, о српској кам: 
пањи за време првог балканског рата и учешћу српске војске 
у опсади Једрена. О француском оригиналу било је више речи 
у овом часопису. За кратко време, које је пробавио у Србији, 
међу српским војницима на бојном пољу, Г. Барби је успео 
да позна истину о ратним операцијама на Балкану и ду- 
шевне врлине српскога војника. И он је то изнео са лепом 
речитошћу, истичући величину наших победа и културну спо- 
собност нашега народа. Познато је, да је у прво време ратних 
операција на Балкану Г. Барби био међу оним новинарима 
који су тачно оценили вредност српске војске и историјски 
значај српских победа. Последњи велики догађаји дали су 
му пуну сатисфакцију. Књига о српским победама представља 
и његову личну победу. 

О СРПСКИМ МЕМОАРИМА. — У берлинском часопису „2е!!- 
већи го озгеџторазсће безстеће“ (1913, књ. Ш, св. 4) по. 

чели су излазити чланци Ханса Иберсбергера „Ушфеп 1 
зетасћеп Метошепш егат“. У првом чланку говори сео 
руском делу Симеона Степановића Пишчевића (1731—1785), 
које је 1884 издао у Москви Ним Попов. 





„Молитва“. — У 38 свесци чешког часописа „5уећо20ог“ 
изишла је, у преводу Г-ђе Хелене Малиржове, песма Г. Ми: 
лутина Бојића „Молитва“, која је прошле године изишла у 
„Српском Књижевном Гласнику“ (ХХУШ, 11, свеска за ] јун 
1912 године). : 


Рт. Ј. М. Ваештећег;: Напде!зро1 Ш5осће Ап5 
Ба сКе, Млеп 1913 „Мапа. — Основна мисао и главни циљ 
ове брошуре, која је у ствари једно предавање Др. Бернрај- 
тера држано у бечкоме индустријскоме клубу, јесте ова. Ау. 
стро Угарска је до сада водила једну погрешну трговинску 
политику, а помало и своју спољну политику према Србији. 
Биланци од последњих трговинских уговора са балканским 
државама, а нарочито са Србијом, врло су неповољни за 
Аустро Угарску. Претерана заштитна аграрна политика била је 
главни узрок да су у Аустро Угарској животне прве потребе, 
људска храна, претерано поскупиле, а аустријска индустрија 
и угарска производња знатно отишле у назад. Извоз аустро-. 
угарских индустријских фабриката у балканске земље, а на: 
рочито у Србију, показује велики назадак, докле увоз Не- 
мачке показује велики напредак. Зато треба што пре изменити 
цео систем трговинске политике према овим резултатима. Нови 
догађаји на Балкану чак то неодложно налажу монархији. Из- 
менуте политике треба извршити тако што ће се строго за- 
штитна политика аграраца заменити политиком узајамних кон- 
цесија, међу којима увоз живе стоке и неограничавање кон- 
тинента заклане стоке треба да имају прво место. Ако се 
настави радити као до сад, под утицајем аустријских и угар.. 
ских великих власника земаља, Аустро.Угарска ће за неко- 
лико година изгубити прво место међу увозницима у Србији, 
а кад их тамо једном замени Италија и Немачка, онда ће бити 
тешко борити се. Променивши трговинску политику, која је 
била први повод за неспоразуме између Србије и Аустро- 
Угарске, доћи ће саме од себе и измене на боље и у политичким 
односима између њих, и утицаће сигурно повољније на унутарње 
односе међу народностима на југу монархије. Ј "МЕЈ 


УСТАНОВЕ. 
Срска Музичка Школа у БЕОГРАДУ. — У школској го- 
дини 1912/1913 предавани су ови предмети у Српској Музич- 


кој Школи: клавир, виолина, соло певање, флаута, обоа, вио- 
лон-чело, историја музике, наука о облицима; осим тога уче- 

ници су имали камер-музичка и хорска вежбања. Клавир је 
изучавало 129 ученика-ца, виолину 67, соло певање 9, флауту 
4, обоа 2, виолон-чело 2 ученика. У наставничком курсу било 
је 8 ученика. По два предмета изучавало је 6. У школу се 
уписало 216 ученика-ца. У овој години ученици су приредили 
два концерта: један у Позоришту (5 јуна) а један у школској 
сали (17 јуна) Од плаћања школарине било је ослобођено 22. 
У току школске године исписало се 48, годину завршило 168. 
Један кандидат полагао је испит „спремности за наставника му- 
зике у средњим школама“. У школи предаје 12 наставника: 4 
клавир, 2 виолину, 2 соло певање, 2 теорију музике, по 1 флауту, 
обоа, кларинет, виолончело, контрабас, историју музике и 
науку о облицима, естетику. Епзетшбје часове држало је 3 на- 
ставника. Као изасланик Г. Министра Просвете присуствовао 
је годишњим и завршним испитима у овој школи Г. Богдан 
Поповић, професор Университета. 

Српска Музичка Школа из године у годину стиче све 
више пријатеља и пажње. Када се упореди број ученика у 
првим годинама њенога рада са овогодишњим (41, 57, 69, 
85, 109, 106, 116, 101 од 1899—1907; 1910/11, 188, 1911/12 203) 
најбоље се истиче улога коју она игра у нашем друштву. 
У новом добу које има, после великих дана које смо прежи- 
вели, да настане, она мора свој делокруг рада допунити и 
проширити тако да одговори новим потребама које се буду 
јавиле. Нема сумње да ће и надлежни, који су и до сада по: 
магали школу колико су могли, увидети њену потребу и ство- 
рити јој још више материјалне сигурности да би још боље 
могла да одговори своме задатку. 

Податке о Српској Музичкој Школи извадили смо из 
годишњег извештаја за ову школску годину. Овогодишњи 
извештај има, осим школског летописа и списка наставника 
и ученика, један чланак „О стогодишњици од рођења Рихарда 
Вагнера“, један под насловом „Настава клавира“, и у српском 
преводу „Музичка правила за кућу и живот“ од Роберта Шу- 
мана. Уз чланак о Вагнеру иде и слика Рихарда Вагнера. 


М. М. 


ПРОСЛАВЕ. 


ШЕЗДЕСЕТОГОДИШЊИЦА ОД РОЂЕЊА В. КОРОЉЕНКА. — 15 јула 
ове године прослављен је широм целе Русије шездесети рођен- 
дан великог руског приповедача и јавног радника, Влади- 
мира Галакшионовича Корољенка. ега прослављају наро. 
чито напредни кругови рускога друштва, у чијим редовима 
је он од ране младости био. Поједини богати људи, корпо- 
рације, вароши и земства, дали су тога дана велике суме но- 
ваца на оснивање стипендија и фондова за културне потребе 
под његовим именом. 

Корољенко је врло симпатична појава међу руским кул- 
турним радницима и најпопуларнија, а може се слободно рећи 


и највећи, од савремених руских приповедача, и јачином и 


богатством свога уметничког талента, и својом високом обра- 
зованошћу. Рођен у Житомиру 15 јула 1853 године, остао је 
рано без оца, те се много мучио, учећи се у Петрограду на 
Технолошком Институту, а потом у Москви у Петровској 
Академији. Још као младић лочео је показивати чврстину 
свога карактера и широк, слободоуман видокруг, због чега 
је, и не довршивши школу, био протеран у источне губер- 
није, а доцније и даље, чак у Сибирију, тако да је за неко: 
лико година свога прогонства прокрстарио и упознао сву про: 
страну Русију. Још за време свога прогонства почео је писати, 
али се потпуно предао књижевности тек по повратку 1885. 
У време кад је он почео писати у руској белетристици су се 
укрштала три правца: субјективни песимизам (Гаршин, Чехов), 
псеудо-народњаштво и Толстојев правац религиозних проб- 
лема, „тражења Бога“. Али он није подлегао утицају ни једног 
од тих праваца, већ је ударио својим путем; на својим дугим 
путовањима, будући под утицајем непрегледних руских степа 
од Вологде до Јакутска, пространих снежних равница, ши: 
роких сибирских река и високих планина, његов гипки и при- 
јемљиви таленат кристализовао се под утицајем природе и 
средине у којој је живео. Зато се његови уметнички произ: 
води одликују потпуношћу и хармоничношћу; личности нису 
бледе и бескрвне, као у многих других, већ рељефно оцртани 
карактери, пуни бујности; пејзажи се одликују обиљем боја 
и разноврсношћу слика, потпуно изведених, и не само ски: 
цираних. Прва већа приповетка, којом је Корољенко одмах 
стекао глас даровитог приповедача, „Сан Макара“, описује 
живот, спољни и унутарњи, једног примитивног Јакута. Из 
сибирског живота су и „Скице сибирског туриста“, „У рђа- 
вом друштву“ описује његов родни град. Али је најлепша 
и најјача ствар „Слепи музикант“, у којој се износи душевни 
живот од рођења једног слепог музиканта, слика његовог ум- 


ног и музичког развића без чула вида. Поред тих најкруп-_ 


нијих и најбољих ствари у разним књижевним листовима 
изишле су још многе мање његове приповетке. Он и сем уре- 
ђује одлични часопис „Руско Богатство“, на којем раде многи 
напредни јавни и књижевни радници руски. Тај лист јеи ра- 
садник напргдних идеја, због чега је често и много гоњен. 
Корољенко је својим већим приповеткама и код нас 
познат и радо читан, али нека ових неколико реди подстакну 
српски свет да се с њим још боље упозна, а у исто време нека 
буду и поздрав уваженом јубилару. МАСКЕ 





Власник, Богдан Поповић. — УРЕДНИК, ЈОВАН СКЕРЛИЋ, 

ПРЕ АО АС И 
КЊИЖЕВНИ ГЛАСНИК. 
Књига ХХХ[, БРОЈ 9. — 1 СЕПТЕМБАР 1913. 


ДАМА КАО РОВ ИЕ 
(Крај.) 
М 

Било је то о потоњем Ускрсу. На други дан празника, 
слегао се силан свијет обојега пола са свију села око Ник- 
шића, те заметнуо коло и игру и пјеванију насред никшићске 
пијаце, од подне до у саму вече. 

Било је ту и лијепих момака и прикладних ђевојака, али 
нити је љепшега момка било од Мркана Грмаљева, нити пак 
прикладније женске главе од Јаглике Мучине. Ту су се њих 
двоје виђели први пут, приближили и ухватили у коло једно 
до другог, проговорили, допало се једно другом и занијели 
једно друго као да их је ко омађијао. А и омађијао је, — 
јер има ли веће вјештице од љепоте, горег силеџије од мла- 
дости и изненаднијег вихора од љубави 

И, чим ју је згледао, Мркана је нешто такнуло у срце, 
као да му га је какав невидовни дух својом чаробном палицом 


_ дотакао и растворио ; а неки му је тајанствени глас пришаптао 


на ухо да је то та што му је у књизи судбине за вјечиту 
другу забиљежена. Играли су то цијело поподне једно с другим 
у ору и једно до другога у колу; а ван кола се разговарали 


__ и забављали, као да су некад веома блиски били, па се растали 
и послије дуга времена сад се опет срели иу жељи виђели. 


"С Јагликом су били и њена два брата, Вучина и Пуриша. 
21 

Да би их придобио, те да му не би на пут стајали, Мркаљ им 
је пришао, проговорио и познао се с њима. И отада се скоро 
сваке неђеље њиховој кући, у Студенцима, навраћао, доно- 
сећи вина, ракије и дувана за старога Мучу и његове синове, 
а кафе и шећера за стару Мучиницу: не би ли им се умилио 
и код њих себи пут за Јаглику лакше прокрчио. Јаглици је 
пак, кадгод су се на-само срели, давао прегрштима свиле и 
злата, по који лијеп украс, као менђуше, белензуке и ђер: 
дане, слаткиша и мириса. И иначе сладак, тим је он ђевојци 
постао још и слађи, и толико јој је уљегао у срце и памет 
јој завртио, да ни о ком другом на свијету нити је мислила 
нити снијевала до о њему. 

Већ је било свакоме јасно зашто Мркан тако често до: 
лази кући Мучиној. Завидљиви сусједи и зли језици већ ота- 
врзоше читав буриџак ћакула на рачун Јагличин. Најближа 
пак родбина Мучина похита да му напомене да би, ради 
лијепа гласа своје кћери и части свога дома, требало да 
мало строже припази на Јаглику и да оном ђугумашком 
скитачу затвори врата пред носом. А кад му стара Рижна 
једанпут саопшти да јој је долазила једна варошанка, те јој 
казала да ју је послао Мркан Грмаљев да је пита би ли му 
дала шћер за жену, ако би је запросио по обичају, — Муча 
је дрекнуо као рањен воловодак : 

— Кор Зар ја да се спријатељим са Грмаљем Чмањком 
и мој дом са ђугумашима, је ли! И ко је та да ми то смије 
рећ', ког! А не бих му, тамо-њему никоговићу и опутару од 
опутара, да' ни своју кучку, а камо ли шћер, па да му је сва 
авлија талијерима калдрмисана, — не !... 

Па ипак су његова невоља и сиромаштина биле јаче од 
његове воље и старокољеновићског поноса. Истина, стегао је 
Јаглику и забранио да се састаје на-само и разговара с Мр- 
каном, али је овога продужио и даље примати у свој дом, 
јер су му његове понуде и поклони били претежнији него 
сеоске замјерке. Увађајући да ће 4 пре 4 послије доћи до 
неминовног раскида између њега и Мркана, наумио је да 
употреби згоду, те је од свога богатога госта у неколико 
навратка тражио пара у зајам. 

Али се намјерио лисац на мајстора. Оштроумном Мркаљу 
није требало много па да види на чему је. Задовољио је 

Мучу позајмицом, али му је у истом часу, око у око, затражио 


руку Јагличину. 

Наравно да га је препредени старац одбио, али фино 
и благо, изговарајући се да је инокосан, и како му шћер 
није прерасла нити му је и још додијала. М тако даље, тако 
да је остао и вук сит и овца читава. 

Али се ни Мркан не обесхрабри нити откани. Имајући 
Јагличину вољу и пристанак, наставио је и даље походити 
дом старога кућића Муче Вујошева и пресријетати и у потаји 
се састајати с Јагликом. А на лаву и пецкања сеоских торо- 
кача није ни главе освртао. Најзад се домисли да околишно 
и из захода преко Јагличине браће утиче на Мучу, неће ли 
га обрлатити да му да шћер. 

Нашавши се, једног пазарног дана, у никшићској чар- 
шији с Вучином, најстаријим сином Мучиним, Мркан га окупи 
појити и гостити, докле га не напи као напуњен жбан; па 
му онда ходе обећавати најљепши пар одијела и јарам во- 
лова, само ако он успије наговорити оца да му да Јаглику. 
Загријан пићем а дера и лапарало и иначе по природи, Ву- 
чина не умједе одмјерити ријечи, но се испрси, укочи шију, 
занесе главом, па према оној: „што родитељи на огњишту 
то ђеца на буњишту“, бупи с неба па у ребра: 

— Ема, чоче, како се мош усудит дам иштеш сестру 
за жену 2! Жнаш ли ти ко сам ја, а ко си ти, и од кога је 
она а од кога си тиг Ђе је ко видио да лежи пупавац, па 
ако ће бит и шарен, са соколицом, па да нема ни два пера 
у репу» а7... Не, мајде занаго, нико ми се још, отка' ми се 
траг закопа', није пријатељио с никоговинбм, па нећу да ти 
ни ја, ма ти божта вјера, не, па да ми се сестра никад удала 


"не би. Но ти, ђугумашевићу, поспуштај малачко дурбин, и 


потражи ђе око себе по Старој Вароши, те сјеци дрво према 
себи; а остави се главарах и кућићах и хоџаковићах, од ко- 
јијех ти је доста ако ти уздења!у назват : помага бог !... 
| То је било доста, па да Мркан плане и завјетује се да 
ће показати и Мучи и Мучићима и цијелим Студенцима и 
Никшићима да он није пупавац но сиви соко, и да ће му се 
–бастати и посад, као и увијек досад, понијети као прави 
коговић 
— Ко је био никоговић досле, то смо виђели; а ко ће 


"то битп после, то идемо да видимо. А ја вељу да ће то бит' 
90ж 

онај од нас двојице који се коме нађе под кољенима.,. бусну _ 
се ражљућени Мркан Вучини, остављајући га сама за столом. 


И при томе се раздвојише и без збогом и без у-добричас. 


М1 


И како се љут захвалио, тако је, прибран и ражљућен, 
и скројио план и појачао намјеру да отме Јаглику. Како му 
је, од дана заваде с Вучином, приступ у кућу ђевојчину био 
немогућ, то је промијенио дан за ноћ, тако да му је на јаде | 
и омрцало и освитало, табанајући око колибе Јагличине и 
прешкајући је по барама и окрајцима кад у вече примркне 
с млади, или по пољу и Главицама кад у јутру подрани у 
млин или у дрва: не би ли уграбио прилику, те се с њом 
састао кришом и у четири јој ока објаснио потребу одлуч- 
ности, и наговорио да ушкампа с њим и ђевојачку капу 
невјестачком марамом, а презиме и крсну свијећу оца Муче 
замијени Мркановијем. 


Али ни Муча с Мучићима није сидио скрштених рука. 
Не само да је прикричао кћери да више и не погледа „онога 
никоговића испод Бедема“, но јој је запријетио да ће је на. 
два лдпуха пресјећи, ако му ико каже да је с њим це видио 
да се састане и проговори. А Мучићи је, отада, нијесу пу- 
штали саму без којег од њих ни на воду пред кућом. И тако 
су се дани слијевали у неђеље, а неђеље у мјесеце, а мјесеци 
напунише скоро читаву годину, откад се Мркан и Јаглика 
не виђеше никако друкчије сем наспрема се и то увијек у 
присуству других. 

Јутрос је, будући далеко и од помисли да ће се инто- 
пати с Јагликом, Мркан устао порано, накицошио се као и 
увијек, узео пушку ловнипу, па се упутио у Главице, више 
да прекрати вријеме и убије досаду но да што улови. А како. 
је и хајао да се врати с ловом кући, најбољи је доказ то 
што су се два зеца и читаво јато препелица покренули пред 
њим, а да их он ни видио није. Ишао је, погружен и пото- 
нуо, а све су му се мисли и жеље на Студенце биле упра- 
виле. Претурајући по памети успомене и прилике у којим се 
налази и препреке које га сретају, почео је већ био клонути. 
и губити наду да ће икад Јаглику моћи назвати својом. 

Сав росан и задихан од пентрања по кршима и гуду- 

ЊЕ рама, а не интравши пред цијев од ловнице ни звјерке ни птице 
крилатице, Мркан се, око попаса, ријеши да се врати кући. 
У повратку удари преко Блатаца, јер му је туда дола- 
зило на правац и било понајпрече. Прегазио је једну пољану; 
прескочио скакала на првом потоку, који га је срио; припео 
се уз обронак сивога стијења што је, попут кречног самара, 
преседлавао блатачку валу; и, кад се припео наврх њега и 
поглед му се отео на вир под Плочником, стао је и укочио 
се као укопан, запањивши се од чуда и изненађености као 
никад дотад ни потад у своме животу. Пред њим је стајала 
Јаглика нага као од мајке рођена, огледајући се у води као 
горска вила, и спремајући се да зарони. 

Мркану пада мрака на очи. Свијет му се преврну, тако 
да небо дође ђе су Блаца, а Блаца ђе је небо. Оне му се гла- 
вице окренуше око њега. Крв му се узруја као да на клупко 
__ змија налази, а кожу му спопаде језа као да уза њ читав 
_ мравињак помиље. Глава му се занесе, а мозак запали као да 
му ко на њ изручи саксију жераве. Живци му забрекнуше од 
навале крви као потопљени конопци. Задрхта свим тијелом, 
_а живо му месу узигра као да му сто ђавола под кожом за- 
___копораше Грло му нешто стеже попут уплатњене карике. 
___Жиле му испод уши и у слијепим очима стадоше бити као 
да ће да попрскају. У ушима му зазуја као у отвореној кош- 
___ници. Прво заћбра и зажмури од некаква зора и врућине, 
__па онда разрогачи очи као звијерац; шкљоцву вилицом о ви- 
__лицу као огњилом о кременицу; дрекну као здурљив; и, у 
__истом тренутку у ком Јаглика скочи у вир, и он кубаци са 
камена грохтиње на травну подину, коју прекаса у неколика 
__рисовска скока; и, не бирајући ни начин ни мјесто, нити се 
пак свлачећи ни изувајући, ђиласи баш онако у чему сеи 
____како се нађе, па посред воде у поток, и заплива, попут гује 
__по откосима, низ поток пут вира и Јаглике у виру. 

з И тек кад јој се примакао на два укопа, Јаглика му је 
___виђела главу ђе му вири из воде, примичући јој се као стри. 


__ се и рукама и рукама и ногама, и у сав мах хитила низ вир, 
__неће ли се дочепати обале. 

|: И дочепала је се, али доцкан. Она таман на обалу, а 
__ Мркан под обалу. Ни одијело не имаде кад дограбити. Сва 
_ мокра и блистајући се на сунцу као риба, удари табанима у 

ледину и замаче уз крше и громове, попут покисле срне пред. 
ловачким хртом. Вода се циједила са њених коса и остављала 
мокар траг на трави и камену. А по том трагу и за њом се 
надао Мркан, па трчи и скаче као да се помамио. 

И настаде једна дивља, идилична и митска јурњава, какву 
Блаца од доба нестанка вила и змајева нијесу запамтила. 


Ђерали су се као зечеви. Под њима се гужвала трава и 


цвијеће, пред њима повијало шибље, за њима кидало лишће, 
а око њих оргало отиснуто камење у провалијама. Грање их 
је парало а трње гребало, да су им се све фашанице црве- 
неле по кожи а крв им шибала из изравнављених и изуба- 
даних нога, те бојадисала прегажени пут. Али они нити су 
осјећали бола ни умора, нити су пак што чули ни виђели. 

Јаглика је бјежала што је очајније могла и куда ју је 


мах нанио. Није разабирала раван од неравни, ни дрвље од 


камена, ни трње од цвијећа. Газила је заподањке, провлачила 
се кроз грмење, пентрала се уза стијење, и крила по жбуњу 
и пећинама, те прикупљала снагу за даљи бијег. А Мркан при- 
тужио па не изостаје, но куд год она туд и он. Дешавало се 
да је Овлаш-ондаш и попристигне па је и у руке дочепа. И 


таман понта да је стегне и привуче себи, а она се праћакне . 


својим мокрим и нагим и клизавим тијелом, и, попут рибе, 
из шака му се измигољи. 

И опет трчњава, и опет помамно бјежање и још помам- 
нија поћера, и опет умор и задиханост и страх и стид и оби- 
јес и насиље и љубав и освета и крвава борба и без пушке 
и без ножа, све у један мах. 

Ха тако,... ха тако, за читаво пола сата. Најзад ђевојачка 
снага поче попуштати. Умор, болови, узбуђење, силина осје- 
ћаја, препреке земљишта, незаштићеност, свијест о узалудно- 
сти отпора и очај духа и положаја, надвладаше јој горштачки 
женски стид. Ноге јој се поткратише и малаксаше и брзина 
поче слабити и издавати, а воља се мирити са судбином. А 
Мркан утолико још и јаче притужи и придаде нову ватру 
табанима. 

ИМ, као да му и сами удес би на руци, пред њима се 
испријечи греда, да је, без птице под крилима, ништа не би 
могло прејездити. Темељ јој обувен у маховину, а литице ође- 
вене брштаном. Под њом се, сприједа, простро бусенаст за- 
поданак, ишаран густим бокорима мирисних љубица и зла- 

тастих јаглика, а сав зарастао у густу љесковину, чије су се 


гране са стијеном више себе у нарочит свод састојале, а чије 
здрпљенб лишће удобну логу и згодан заклон под собом 
правило. 

У страху и забуни, Јаглика немаде куд-камо, но шмигну 
ту. ИМ, не могући никуд ни напријед ни назад ни десно ни 
лијево, приби се и згучи у једну пукотину од греде, пода. 
вивши ноге на једну ћубу цвијетних својих имењакиња и са- 
кривши се својим дугим косама. ИМ, сва дршћући као лист 
шемешљике, утетријеби својим скоро избезумљеним очима на 
свога гониоца, као покиснут дјетлић кад га лисица при: 
ћера у безизлазну пањегу. 

— Јаглика !... заучиње Мркан неким молећивим и боле- 
ћивим тоном, ставши, задихан као ловачки кер, више драге 
очајнице; и некуд се и стидећи и снебивајући и жалећи је 
и поносећи се својим успјехом и драгоцјеним шићаром, све 
у један мах. 

Па, у трен од ока, би готов те је дочепа у своје јаке 
шаке, припи уза се и обгрли врућим као уплатњена клијешта 
рукама, и прострије по свионој маховини и жутим јагликама. 


+ 


Тога дана у вече, Јаглика је, на велико чудо и бригу 
свакога свога, први пут у својих осамнаест година, замркла 
незнано ђе са јањцима и козлићима. Родитељи јој и браћа 
ударише у претрагу. Обише дрво и камен; питаше кога год 
сретоше да је није ђе виђао; не смирише се да испред саме 
зоре, кад набасаше на саму и напуштену млад у једној до: 
линици под Плочником ; и са сузама у очима, плачем у грлу, 
болом у срцу, очајањем у души и увјерењем у памети: да 
се у блатачки понор утопила и обестрвилз, повратише се 
сјутра-дан, и то тек око попашњега доба, у свој ојађани дом. 

Али какво их тек чудо задеси и како ли их порази глас 
кад им, истога дана око подне, јави вјесник из Никшића да 
се тога јутра у Петровој Цркви њихова мезимица и миље- 
ница Јаглика вјенчала са Мрканом Грмаљевим ! 


~ 


НЕВЕСИЊСКИ. 

ДОО РВ аЈЕЈЕ 


ОДЛОМАК ИЗ ЕЕЛЕЖАКА УМРЛОГ УМЕТНИКА. 


П 


Ш 


Доста је, — говорио сам самом себи, док су ме ноге, 
лено корачајући низ врлетну стрмен брега, носиле доле ка 
тихој реци; „доста је“, — понављао сам ја, удишући смо- 
ласти мирис борове шумице, коме је свежина насталог вечера. 
давала нарочиту јачину и оштрину; „доста је“, -— рекао сам 
још једном, седнувши на маховинаст брежуљак над рекоми 


гледајући у њене тамне и мутне таласе, изнад којих је густ Е 
тршчак уздизао своја бледо-зелена стабла... „Доста је!“ — _ 


Мани се тумарања, махни се тежња; време је да стегнеш 
срце, време је да узмеш главу у обе руке и заповедиш срцу 
да ћути. Мани се уљушкивања у слатком миљу неодређених, 
али заносних осећања; мани се трке за сваком новом појавом 
лепоте, мани се ловљења сваког треперења њених финих и 
снажних крила. Све сам окусио, све сам осетио много пута... 


уморио сам се. Шта ми вреди што се баш у овом тренутку _ 


вечерње руменило све више, све сјајније шири по небу, као 


да је распаљено неком несавладљивом страшћуг Шта ми _ 


вреди што се два корака од мене, усред тишине и благости 
и вечерњег сјаја, у росној дубини непомичног жбуна изне- 
надно јавља славуј тако чаробним певањем, баш као да пре 
њега није било славуја на свету, и као да је он први запевао 
прву песму о првој љубавир Све је то било, било, понав- 
љало се, хиљаду пута се понавља, и кад помислиш да ће све 
то целе вечности непрестано тако ићи, баш као по некој на- 
редби, по закону, — чак ти је и мучно. Јест... мучно ! 


ЈУ 
Ох, остарио сам! Некада, у оно срећно доба кад сам и 
ја буктао као вечерње руменило и певао као славуј, — такве 











=> 





_ мисли не би ми ни на ум пале. Мора се признати, све је 
унаоколо потамнело, сав је живот изгубио свој сјај. Светлост, 
која даје његовим бојама и вредност, и јачину, она светлост 
што из срца човечјег излази, у мени се угасила. Не, она се 
није угасила, већ само тиња без зракова и без топлоте. Сећам 
"се, једном сам у Москви, доцкан ноћу, пришао прозору са 
решетком што је био на једној старој цркви, и наслонио се 
__на рапаво стакло. Било је мрачно испод ниских сводова; за: 
_"борављено кандило једва је светлуцало црвеним пламичком 
испред стародревне иконе, и нејасно су се виделе само усне 
"светитељевог лика, строге, тужне; сурови мрак наваљивао је 
са свих страна и, рекао би, спремао се, да својим мрачним 
притиском угаси слаби зрачак непотребне светлости. И у мом 
„срцу сад је таква светлост и такав мрак. 
























М 


Ја ово теби пишем, теби, моја једина и нгзаборављена 
_ пријатељице, теби, моја мила другарице, коју сам за увек 
"оставио, али коју ћу до краја свога живота волети. 
Авај! ти знаш шта нас је раставило. Али ја сад нећу то 
__спомињати. Ја сам те оставио... али и овде, у овом забаченом 
__ крају, у овој даљини, у овом изгнанству, ја сам сав обузет 
_ тобом, ја сам, као и пре, у твојој власти, као и пре осећам 
__мио притисак твоје руке на мојој сагнутој глави. Последњи 
_ пут, придижући се из мирног гроба, у ком сад лежим, благим 
ти веселим погледом прелећем сву своју прошлост, сву нашу 
_ прошлост... Нема наде, ни повратка, али нема ни туге, ни 
___кајања у мени, и ведрије од небесног плавила, чистије од 
_ првог снега на планинским висовима, јављају се, као ликови 
_ помрлих богова, дивна сећања.. Она не наваљују гомилама, 
_већ лагано редом пролазе, као оне, смешно одевене, фигуре 
__ атинских литија, које смо ми — сећаш ли сер» — с уживањем 
_ гледали на барељефима у Ватикану.. 


М1 
Мало пре поменуо сам светлост која излази из човечјег 








330 Српски Књижевни Гласник. 





љатим, а у исти мах и до строгости пажљивим очима. О, не- 
заборављене очи! На кога ли сте, куда ли сте сад упрте» 
Ко прима у своју душу ваш поглед; тај поглед који, рекао 
би, излази из незнане дубине, налик на оне потајне изворе 
који су, као ви што сте, и бистри и мутни и који избијају 
испод наднесених стена са дна уских долина... Слушај. 


УН 
Ово је било крајем марта, пред Благовести, ускоро после 


тога кад сам те први пут видео, и још нисам знао шта ћеш _ 


ми ти постати, а већ сам те у срцу носио, ћутке и тајно. 
Требало је да пређем једну од великих река у Русији. Лед 
се на њој још није кретао, али као да се подлупио и по- 
тамнео; већ је био четврти дан како је одјуговило. Сав је 
снег унаоколо копнео, али лагано; свуд су текли потоци; у 
проређеном ваздуху нечујно је пиркао ветар. Једна иста, једно- 
лика, млечаста белина ширила се и по небу и по земљи, магле 
није било, али није било ни светлости; ниједан се предмет 
није издвајао из опште белине; све је изгледало и близу и 
нејасно. Оставивши кола подалеко, брзо сам сишао по речном 
леду и сем потмулог тупкања својих корака, ништа нисам чуо, 
ишао сам окружен са свих страна заносним дахом ранога 
пролећа .. и док сам сваким кораком, сваким покретом од- 
мицао напред, мало по мало подизала се и расла у мени не: 
каква радосна, непојмљива узрујаност. Она ме је заносила,. 
она ме је журила, и тако је била јака, да сам ја напослетку 
стао и испитујући погледао унаоколо, као хотећи да пронађем 
спољашњи узрок свог заносног стања... Све је било мирно, 
бело, сањиво; али кад подигох очи, угледах како високо 
под небом јатима пролећу тице селице... „Пролеће! Живело. 
прелеће ! — узвикнух ја. — Живео живот, и љубав, и срећа!“ 
И у том тренутку, са пријатном узбудљивом снагом, налик 
на кактусов цвет, изненадно заблиста твој лик пред мојим 
очима, заблиста и стаде, чаробно сјајан и прелеп, — и ја сам 
видео да те волим, да тебе једину волим, и да си ти овла- 
дала целим мојим бићем... | 


УШ 


Ја мислим о теби... и много других сећања, других слика _ 
излази ми пред очи, и свуда си ти, на свима стазама свога _ 

живота ја тебе сретам. — Час ми се укаже стари руски врт, 
обасјан последњим зрацима летњег сунца. Иза сребрнастих 
топола помаља се дашчани кров спахијске куће са танком 
вијугом црвенкастог дима изнад белог димњака, и на огради 
једва се ошкрину врата, баш као да их је нечија неодлучна 


__рука повукла, а ја стојим, и чекам, и гледам у врата и на 


песак по стази у врту; ја се дивим и топим од милине. Све, 
што видим чини ми се необично и ново, све је провејано 
некаквом сјајном, пријатном тајношћу; и мени се причиња 
да чујем лаке, брзе кораке, и ја стојим у запетом очекивању 
и лак као тица, која тек што је савила крила, а већ се спрема 
да наново узлети под облаке, а срце ми букти и трепери од 
радосног страха пред блиском, пред брзом срећом .. 


1Х 


Или гледам стару саборну цркву у удаљеном, дивном 
крају. Свет у редовима клечи, побожном хладноћом, нечим 
узвишеним и сетним душе од високог голог свода, од огром- 
них, на врху разгранатих стубова. Ти ћутке и хладно стојиш 
крај мене, баш као да се и не знамо; свака бора твог мрког 
огртача непомично виси, као извајана; крај твојих ногу, по 
излизаном камену, мирно леже шарени олблесци обојених 
прозора. И наједанпут, јако потресајући тамњаном замагљени 
ваздух, потресајући и наше душе, снажним таласом проле- 
теше звуци оргуља, а ти побледе и исправи се; твој поглед 
паде на мене, уздиже се више, подиже се небу, — а мени 
се учини да само бесмртна особа може тако и таквим очима 
гледати... 


Х 


Или ми излази друга слика пред очи. Стара црква не 
притискује нас својом суморном велелепношћу; ниски зидови, 
омалене, угодне собице одвајају нас од целог света. Та шта 
ја говорим! Само смо ми, једни једини, на целоме свету; сем 
нас двога нема ништа живо; иза тих пријатних зидова мрак 
је, и смрт, и празнина. То не да вијуче ветар, то не да лије 
киша пљуском; та то тужи и јечи хаос, то плачу његове слепе 
очи. А код нас је тихо, и светло, и топло, и весело; нешто 
мило, нешто детињски безазлено — је ли таког — као леп- 
тир летуца око нас. Ми смо сели једно крај другога, присло- 

нили главу уз главу и читали лепу књигу. Ја осећам како 
бије нежна жилица на твојој слепоочници; ја осећам какоти _ 
живиш, ти осећаш како ја живим, твој се осмех јавља пре 
на мом лицу него ли на твом; ти ћутке одговараш на моје 

немо питање; твоје мисли су моје мисли, баш као два крила 4 

једне исте тице што се изгубила у небесном плаветнилу. По. | 
следњих препрека нестало је, и тако се стишала, тако се дубоко % 
укоренила наша љубав, тако је потпуно нестало сваке под- | 
војености, да нам се више неће ни да се измењамо речима и _ 
погледима.. Само нам се хоће да дишемо, да заједно дишемо, _ 


да живимо заједно, да смо заједно... и чак и да нисмо свесни _ 
тога да смо заједно. | 


Х 


Или ми, на послетку, излази пред очи оно ведро, септем- 3 
барско јутро, кад сам се, на благој светлости ведрога неба, _ 
с тобом шетамо по усамљеном, још непрецветалом врту за-_ 
немареног двора што је био на обали туђинске, не руске. 
реке. О како да искажем она осећања. Онај бескрајни ток 
реке, она усамљеност и тишина, и радост и некаква заносна 
туга, и узбуђење од среће; па непознат, једнолик град, је. 
сење гакање чавки на обасјаном дрвећу, и оне благе речи,и 
осмеси, и погледи, дуги, нежни, који до дна душе продиру, 
и лепота, лепота у самим нама, около нас, свуд, — то се неда 
речима изказати. О, клупице на којој смо ћутке седели, са- 
гнувши главе од сувишних осећања, не могу те до самртног 
часа заборавити! Како су били дивни они ретки пролазници 
и са својим добрим лицима, који су нам се срдачно јављали, 
па велики чамци што су тихо крај нас пловили (на једном 
— сећаш ли сер — стајао је коњ и замишљено гледао у воду, 
која му је испред носа протицала), па несташно жуборење 
ситних, обалских таласа, па и сам лавеж паса што се изда- 
лека по речној површини разлегао, и вика дебелог подофи 
цира на румене регруте, који су подбочили лактове и као 
ждралови истурили ногу напред! Ми смо обоје осећали да 
ништа лепше од тих тренутака нити је било на свету за 
нас, нити ће икад бити, и да све друго... Та каква сеи 
ту поређења могу правити! Доста је... доста.. Авај! јест: 
доста је. 


983 








| Последњи пут занео сам се тим успоменама и праштам 

_ се с њима на свагда. Тако тврдица, пошто се последњи пут | 
; нагледа свога блага, свога злата, свога сјајног иметка, затр- ћи || 
пава га суром, влажном земљом; тако фитиљ догорелог кан 
дила, блеснувши последњи пут јачим пламеном, покрива сг 
_ хладним пепелом. Последњи пут погледала је зверка из своје 
рупе на кадифасту траву, на сунце, на плаве, примамљиве 
_ реке, и завукла се на дно рупе, савила се у клупко и заспала. 
_ Да ли ће јој се бар у сну привиђати сунце, трава и плаве, 
· примауљиве реке 


























ХШ 


3 Неумитно и хладно води сваког од нас судбина, и само 
_ у почетку ми, заузети свакојаким случајностима, тричаријама, 
· самим собом, не осећамо њене нечовечне руке. Док човек 
_ може самог себе заваравати, док се не стиди лагати, може 
· се живети и није срамота надати се. Истина, не цела истина — 
__ о њој ни говора не може бити, — већ чак она маленкост 
| што је докучити можемо, одмах нам запуши уста, свеже руке 
"и доводи нас до ништавила. Тада човеку само једно остаје, 
да би се одржао на ногама, да се не би срушио у прашину и 
_ не би потонуо у каљугу самозаборава, самопрезирања : мирно 
"да се одрекне од свега, рекне: доста је! — и скрстивши на 
празне груди непотребне руке, да сачува последњу и једину 
_ лепу особину која је њему приступачна, особину сазнања о 
_ свом сопственом ништавилу; ону особину на коју Паскал 
__ циља кад називајући човека трском која мисли, говори да 
кад би га цела васиона загушила, он би, та трска, ипак био 
узвишенији од васионе зато што би он знао да она загушује, 
а она то не би знала. Незнатна је то особина. Јадна је то 
утеха! Ма како се трудио да је примиш у се, да јој пове- 
рујеш, о ти ко си да си, мој кукавни сабрате, нећеш се моћи 
одбранити од страшних речи песникових: „Наш је живот 
сенка што лута; јадни глумац који на позорници само један 
час прави се важан и охоло се размеће, а после пропада ни 
виђен, ни чувен; гатка коју безумник исприча, пуна брујања 








БИ ладин —зе-из мале љ ЈД-- 


ЗА Е 

и беснила, а која нема никаква смисла“.: Навео сам стихове | 
из „Магбета“ и пале су ми на ум оне вештице, духови, при. _ 
виђења. На жалост, нису страшна привиђења, ни фантастичне 
подземне силе; није страшна хофманштина, ма у каквом се 
облику појавила... Страшно је то, што немг ништа страшно, 
што је сама суштина живота сићушна, незанимљива и бедно 
отрцана. Прожет шим сазнањем, окусивши шога пелена, већ Е- 
ти се више никакав мед неће учинити сладак чак и она нај-“ _ 
већа, она најдража срећа, срећа љубави, потпуног зближења, = 
преданости за увек, чак и она губи сву своју чаробност; све 
њене лепе особине уништава њена сопствена сићушност, њено 
кратко трајање. Рецимо, човек се заљубио, пао у ватру, раз. 
брбљао се о вечитој срећи, о бесмртним насладама — а кад. 
погледаш, већ је давно и давно нестало оног црва који је 
изео последњи остатак његовог сасушеног језика. Тако дубоко 
у јесен, у мразовити дан, кад је све мртво и немо у побе- 
лелој трави, треба само да на крају оголеле шуме часком 
изиђе сунце из магле и пажљиво погледа на охлађену земљу 
и одмах се са свих страна подигну мушице; оне се ковитлају _ 
у његовом топлом зраку, упињу се, узлете горе, полете доле, 3 
окрећу се једна око друге... Сунца нестане — мушице падају 
као тиха киша, и крај је њиховом тренутном животу. о 


ХМ 


Али зар нема великих замисли, крупних, утешних речи: 
„Народност, право, слобода, човечанство, умегност 2“ Јест, 
те речи постоје, и многи људи живе од њик и за њих. Али _ 
ипак, мени се чини кад би се Шекспир поново родио, не би Е 
имао рашта да се одрече свога Хамлета, свога Лира. Његово _ 
проницљиво око не би открило ништа ново у човечјем жи- 
воту: увек иста шарена, а у ствари проста, слика раширила 
би се пред њим у свој својој узнемирљивој једноликости. 
Иста лаковерност и бездушност, иста жеђ за крвљу, златом, 
прљавштином ; иста простачка ужевања, иста неразложна му: 
чења у име... та макар у име оне тричарије коју је пре две 
хиљаде година Аристофан исмејао; исти простачки мамци, у 
које се тако лако поузда многоглава звер — људска гомила; 
исти поступци власти, исте ропске навике, исте природине 4 















1 „Магбет“: У чин, појава 0. 

неправде; једном речју, исто ужурбано скакање веверице у 
истом старом, чак неоправљеном точку... Шекспир би опет 
натерао Лира да понови оно своје јетко: „нема криваца“, 
што другим речима значи: нема ни праведних, па би и он 
рекао : доста је! па би и он окренуо главу. Једино би, може 
бити, подругљиви геније великог песника зажелео да наслика, 
насупрот мрачном, трагичном тиранину Ричарду, други више 
савремен тип тиранина, који је скоро склон да поверује у 
своју сопствену врлину и ноћу мирно спава, или се жали на 
одвећ пробрана јела баш онда кад се његове полупремлаћене 
жртве труде да се бар тим теше што га замишљају као Ри- 
чарда Ш, окруженог аветима оних људи које је сам побио. 

Али шта то вреди 2 

Шта вреди доказивати, па још бирајући и мерећи речи, 
заокругљујући и дотерујући реченице, шта вреди доказивати 
мушицама да су оне заиста мушице р 


ХМ 


А уметност 2... А лепота2... Јест, то су крупне речи; оне 
су, ако хоћете, и крупније од оних, што сам горе поменуо. 
Милоска Венера је, рецимо, доказ римског права или начела 
из 1789 године. Мени могу одговорити — а колико су се пута 
већ чули такви одговори, — да је и лепота релативна ствар, 
да њу Китајац сасвим друкчије замишља, него ли Европљанин... 
Али не буни мене релативност у уметности; њена трошност, 
и још једном њена трошност, њено труљење и прашина, ето 
шта мени одузима храбрости и веру. Уметност је, рецимо, по 
неки пут јача и од саме природе зато, што у овој нема ни 
Бетховенове симфоније, ни Рујсдалове слике, ни Гетеовог 
спева, и само затуцани педанти и несавесни брбљови могу 


__још говорити о уметности као о подражавању природе; али 

на крају крајева природа је неодољива; њој није потребно 
да хита, и она ће, а пре, а после, победити. Несвесно и не- 
избежно послушна законима, она незна за уметност, као што 
не зна за слободу, као што незна за добро; вечито покрет- 
љива, вечито пролазна, она не трпи ништа бесмртно, ништа 
непроменљиво. Човек, њено дете — али човечанско, вештачки 
углађено, — њој је мрзак баш зато што се упиње да буде 
непроменљив и бесмртан. Човек је дете природно, али је она 
општа мати, и она нема ни према коме нарочите наклоности; 





=> Зу 2 “2 Ри "урне Та РЕ < 2: РУДИНЕ а над МР че а" = Уур пер т 
3 . - ОК Ра. Ги ДИВЕ 55 А се аи 
3 “ = 543 - ~ А С Пи 2 Е 


» - Е ж Ра а 2 => 2 ЧИН 





336 Српски Књижевни ГлАСНИК. 








| све што постоји у њеним недрима, постало је на рачун дру- 
гога, и мора у своје време уступити место другоме. Она ру- _ 
| шећи ствара и њој је свеједно: стварала ово, ружила оно, Б. 
! само да живот не престане, само да смрт не губи својих права... 
ЊЕ И зато она исто тако мирно покрива плесном божанствени 
| лик Фидијевог Јупитера, као што покрива и прости шљунак, — 
| и допушта да презирања достојни мољци изгризу драгоцене 
НЕ списе Софоклове. Истина, људи јој својски помажу у њеном 
рушилачком раду; зар није иста сила елемената, зар се није 
| природина сила осетила у буздовану варварина који је распрс- 
у кавао блиставо чело Аполоново, у зверским урлицима кад је 
| бацао у ватру слику Апелеса» Откуд ми, кукавни људи, јадни _ 
| уметници, можемо изићи на крај са том глувонемом, слепо- 
рођеном силом, која се чак и не поноси својим победама, већ 
иде, иде напред, све прождирући» Како да се одупреш оним 
тешким, суровим таласима што безбројно и неуморно нава: 
љају, како напослетку да поверујеш у вредност и лепе осо- 
бине оних трошних ликова што их ми у тами, на дну про. _ 
валије, лепимо од прашине и за један тренутак 2 


ХМ 


Све је тако... Али је једна пролазност дивна, рекао је 
Шилер; и сама природа у непрекидном мењању својих облика, 
који се сад појаве, сад их нестане, не избегава лепоте. Зар 
она не кити брижљиво дивним бојама и ону децу своју што 
најбрже угину: листиће цветова и крила лептирова; зар им 
она не даје тако лепе облике» Лепота не мора вечито жи- 
вети па да буде вечна; њој је и један тренутак доста. Да, 
то је може бити, правично, али само кад није у питању личност, 
кад није у питању човек, слобода; учмало крило лептирово 
и после хиљаде, година наново израста, и то оно исто крило, 
оног истог лептира; ту се строго, правилно и безлично врши 
неминовно кружење. Али се човек не рађа поново као лептир, 
и дело његових руку, његове уметности, његово слободно 
стварање, кад се једном разруши, губи се за свагда... Њему 
једином дато је да ствара.. али је смешно и страшно изго- 
ворити: ми смо творци... тренутни; као што је, кажу, био 
калиф само за један час. У том је наша надмоћност, и наше 
проклетство. Сваки од тих „твораца“, он лично, једини он, а 
не ко други, као да је намерно и с унапред одређеном суд- 

бином створен; сваки мање више магловито схвата свој зна- 
чај, осећа да је сродан нечем узвишенијем, вечном, — а живи, 
мора да живи тренутно и ради тренутка. Седи у каљузи, 
драги мој, и тежи к небу! Највећи међу нама, баш они, нај- 
боље схватају ту битну противречност; али у том случају пи- 
тиње је да ли су умесне ове речи: највећи велики. 


ХУП 


Шта да се рече о онима којима се, код све добре воље, 
не могу дати ова имена, чак ни у оном значењу које им при- 
даје слаби људски језик 2 Шта да се рече о обичним, осредњим 
другога, трећега реда трудбеницима, макар то били држав- 
ници, научници, уметници, нарочито уметнициг Чим ће се 
они нагнати да се отресу своје тихе лености, суморне неод- 
лучности; чим ће се опет примамити на бојно поље, само 
ако им се у главу увукла мисао о ништавилу свега људскога, 
сваке активности која ставља себи узвишенији циљ но што 
је зарађивање свакидашњег хлеба» На какве ће се венце по- 
лакомити они за које су и лавор и трње подједнако без 
вредности 2 Рашта ће се они наново излагати ругању „хладне 
гомиле“ или „осуди глупака“ ; старога глупака, који не може 
да им опрости што су се одрекли пређашњих идола; мла- 
дога глупака, који захтева да они одмах, заједно с њим, 
клекну, да потрбушке легну пред новим, тек пронађеним 
идолима2 Ради чега да они иду у ту телалницу обмана, на 
тај трг где и трговац и купац подједнако варају један дру- 
гога, где је све тако хучно и бучно, па ипак јадно и гаднор 
Зашто да се „с изнемоглошћу у костима“ наново тетурају у 
тај свет, где се људи, као сеоски дечаци о празнику, ваљају 
по блату ради прегршти празних ораха, или разјапивши уста 
диве се рђавим сликама, израђеним музивним златом; у тај 
свет где живи само оно што нема права да живи и где за. 
глушујући самога себе својом сопственом дреком, свако се 
грозничаво жури ка несигурном и њему непознатом смеруг 


·_ Не, не... Доста је... доста је... доста ! 


1 Како да се не сеташ говора Мефистофелова Фаусту: 
„Ег (бо) Нпдећ зјећ 1п етпет ем'свеп ОТапге, 
„Опз ћађ ег пп Фе Ипзбегрја5 геђгасће — 
„Опа еџцећ бапоћ епа Тас пипа Хасћ«,“ 
22 

| | ХУШ 
Лпе тезе овнепсе ог Ба ње Ер ар рана њи 


| И. С. ТУРГЕЊЕВ. 
(С руског превела С. Ђ. Г.) 


СИРАНО ДЕ БЕРЖЕРАК. 


| ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
| (8) 
СирРАНО. 

Ал' како тад знате... 


РОКСАНА. 
Прилика се пружи, 


о а МЕТАРА 2 7; 


Те чух.. 
СирАнНо. 


| Да је кадетр 
| РОКСАНА. 

Да у гарди служи! 
Сирано. 


Имер 
РОКСАНА. 


Барон Христијан од Невилета. 


(СИРАНО. 
Кол ко знам, то име нема наша чета. 


Роксана. 
Он тек данас ступа. Име капетана: 
Карбон Кастел-Жалу. 
Сирано. 
Да.. Ал' једног дана 
Да се не кајетег... Вас више привлаче... 
ДРУЖБЕНИЦА. 
(Отвори врата у дну). 
Господине, ја сам појела колаче ! 
СирАНО. 
Читајте стихове што на кеси стоје! 
«Дружбеница се изгуби). 
„Вас више привлаче, драго дете моје, 

Дух и лепе речи. Ако он, пак, носи 
Душу просту 





РОКСАНА. 
Не, не! Види се по коси! 
СирАНО. 
| Грубу г 
у РОКСАНА. 
% Он је нежан! Ни за то не стрепим! 
СирАНО. 
Нежан, — то се види по брцима лепим |... 
— А кад би сте ипак уверење стекли 
| Да је глуп» 
р РОКСАНА. 
| (Лупне ногом). 
Умрећу !... 
га. СИРАНО. 


«(После кратке паузе). 
То сте ми, зар, реклиг... 


: «Горко). 
5 Госпођице, шта се то све мене тичег 
4 
РОКСАНА. 
О вашој сам чети чула страшне приче. 
Она, веле, има све Гаскоњце саме... 
СирАНО. 
(Мало ватреније). 
Да, Гаскоњце који чисто се помаме, 
Кад се у њој иза туђих леђа крије 
Какав наметљивац, а Гаскоњац није!... 
— Да ли сте то чулиг... 





РОксАНА. 
— Па ме бриге муче... 
СирАНО. 
«(Кроз зубе). 
Знам !... 
РОКСАНА. 


„Али видећи вашу храброст јуче, 
Када укротисте онога глупака, 
Рекох: е, да хоће мишица му јака... 
А СИРАНО. 
Не, вашем барону не сме ништа бити! 

РОКСАНА. 





(Радосно). 
Дакле, ваша рука њега ће да штити»... 
О, никад вам нисам пријатељство крила! 





Сирано. 
да! 
РОКСАНА. 
Нека вас сматра као друга мила! 
СирАНО. | 
Да!.. | 
РОКСАНА. | 


И нека само, највише вас молим, | 
Двобоја се клони! 


Сирано. 
Да!“ 
Г РОКСАНА. 
Како вас волим !... 
— Ал' сад морам ићи!... 
(Метне журно маску на лице и покрије чело велом. Расејано). 
Не чух ништа даље 
О тој борбиг... Страшно!... Нек' ми писма шаље!... 
(Добаци му пољубац руком). 
Ја вас волим... 
СиРАНО. 
Да, лака 


РОКСАНА. 
Сто њих» Страшне ствари |... 
— Морам ићи!.,. Збогом, пријатељу стари... 


Сирано. 
РОКСАНА. | 
Збогом !... Нек' пише!... Сто њих |... То је срећа, 
Ал' и храброст ваша)... 


СирАНО. 
(Поклони се). 
Ово беше већа!... 
(Роксана оде. Сирано стоји непомично, оборене главе. Тишина. 
Врата десно отворе се, Рагно помоли главу). 

СЕДМА ПОЈАВА. 


| Сирано, Рагно, песници, Карбон Кастел-Жалу, Кадети, руља, итд., 
затим Гиш. 
Рагно. 
Слободно 2 
Е СИиРАНО. 
| (Не мичући се). 
| На: 
(Рагно да знак песницима да се врате. У исто време, на вратима 


у дну позорнице, појави се Карбон Кастел-Жалу, у униформи гардијског 
капетана. Спазивши Сирана, чини живе гестове). 















КАРБОН. 
Ту је!... Браво !... 
СирАНО. 
(Подигне главу). 
| Капетане !... 
| КАРБОН. 
(Радосно). 
| Прави херој !... Већ се чуло на све стране ! 
| Триестак кадета желе да те виде !... 
СирАНО. 
(Узмичући). 
Ал'... 
КАРБОН. 


(Хоће да га поведе). 
Пију код „Крста“. 
Сирано. 
р Неј 


КАРБОН. 
(Стане на врата и јаким гласом виче преко улице). 
| Неће да иде !... 


ЈЕДАН ГЛАС. 
(С поља). 
До ђавола !... 
(Галама на улици, звек мачева; све ближе чују се кораци). 


КАРБОН. 
(Трљајући руке). | 
Ту су... 
КАДЕТИ. 
(Улазе у ашчиницу). МА 
Сто му мука !... Врага !... 
Гром и пак !... Где је 7... 

Рагно. 
(Устукне уплашено). 
ом је 
(Љубазно кадетима). 
Господо драга, 


Јесте ли ви, збиља сви Гаскоњци чисти 2 


КАДЕТИ. 

Сви !... 

ЈЕДАН КАДЕТ. 
(Сирану). 
Браво !... 

СирРАНО. 

(Поклони се). 
Бароне !... 


ДРУГИ КАДЕТ. 
(Тресући му руке). 
Славно !... Увек исти ! 


СиРАНО. 
(Као горе). 
О, бароне !... 
ТРЕЋИ КАДЕТ. 
Сјајно !... Ходи ми на груди! 
СирРАНО. 
(Као горе). 
О, бароне !... 


Више ГАСКОЊАЦА. 
(Опколе га), 
Здраво !... 


СирАНО. 
(Не знајући да се нађе). 
О, ба.. милост, људи |... 
Рагно. 
Ви сте сви барони> 
КАДЕТИ. 
Сви!.. 
Први кадет. 
Тиме се каже , 
Да се читав тороњ може да наслаже 
Од грбова наших ! 


Ле БРЕ. 
(Улази журно, Сирану). 
Једна руља хита ! 


Тебе тражи. Пред њом ноћашња ти свита!... 





ПУН 

СирАНО. 
(Уплашено). 
· Да ли рече где самр 
Ле БРЕ. 


Да. Је ли ти криво 
ЈЕДАН ГРАЂАНИН. 
(Улази, праћен гомилом). 
Из предграђа Марс јурнуло све живо !... 
(Улица пуна света. Носиљке и кола стижу пред врата). 
Ле БРЕ. 
(Полако Сирану, смешећи се). 
А Роксана 2 
СирАНО. 
(Живо). 
Ћути! Зар.. 
РУЉА. 
(Руља дере се на улици), 


Слава Сирану.!... 


(Једна гомила упадне у посластичарницу. Гужва. Узвици). 


Рагно. 
(Скочи на сто, одушевљено). 
Нека ми разбију све сад по дућану.!... 
Ово је дивота!!... 
Многи. 
(Гурајући се око Сирана). 
Пријатељу... друже... 


СирАно. 
Откуд тол'ки знанци да ме сад окружег 
Ле Бре. 
(Усхићено). 
Успех... 


ЈЕДАН МАЛИ МАРКИЗ. 
(Дотрчи раширених руку). 
Да ти кажем... 


СирРАНО. 


Јесмо ли нас двоје 
Пасли кадгод овцег 


ДРУГИ МАЛИ МАРКИЗ. 
Више дама стоје 
У колима мојим. Једна ме упути... 

СирАНО. 
(Ладно). 
Ја ни вас још не знам! 
Ле БРЕ 
(Убезекнуто). 


Шта је теби 
СирАНО. 
Ћути!.. 
ЈЕДАН ЛИТЕРАТ. 
(С прибором за писање). 
Господине, молим, да ли бисте хтели... 


Сирано. 
(Суво). 


Не. 
ЛЕ БРЕ 


«(Гурне га у лакат). 
Ренодо!... Он је, цео свет то вели, 
Новине пронаш'о ! 


СирАНО. | 
Лепо! — А сад доста ! 
Ле БРЕ. 

Та идеја, веруј, није тако проста ! 

Ту су догађаји и страни и месни. 


ЈЕДАН ПЕСНИК. 
(Приђе Сирану). 


Један стих... | 
СирРАНО. | 
Шта 2 ђ 

Неко. 
(Приђе такође). ; 
Молим .. 

СИРАНО. 

(Љутито). 


Да човек побесни !... 

(Гурање. Направи се шпалир. Граф Гиш се појави у пратњи офи- 
цира. Затим Кижи, Брисај и они исти официри што су пратили Сирана 
на крају првога чина. Кижи приступи живо Сирану). 

Кижи. 
(Сирану). 
Граф Гиш!.. 
(Мрмљање. Сви се пореде). 
Изасланик светлога маршала ! 


аи 

Гиш. 
(Поздрави Сирана). 
Маршал вам се диви и препун је хвала 
За дело о коме глас све више кружи ! 


Руља. 
Живео !... 


СирАНО. 
они се Гишу). ; 
То = само на част служи !. 
Репни 
Тај глас потврдише и ова господа ! 
| Кижи. 
Да! МЕ 
Ле БРЕ. 
(Полако Сирану, који се замислио). 
Ме: 4 
СирАНО. 
Мир! 
Ле БРЕ. 
Ти патиш ! 


СираАнНо. 


(Уплашено, Да ал се). 
Шта 2 Да ме бол ода»... 


(Бркови му се накостреше; лупи се у груди). 


Не!... 
Гиш. 


(Коме је Кижи нешто шапутао). 
За вашу славу то су добри знаци! 
— У служби сте где и гаскоњски лудаци 2 
| СирРАНО. 
Код кадета. 
ЈЕДАН КАДЕТ. 
«Страшним гласом). 
Код нас:!... 
Гиш. 
(Посматрајући Гаскоњце који су се поређали око Сирана). 
А!... Што се не јаве!... 
Но, дакле, то су те усијане главе2 
| КАРБОН. 


Сирано! _ 
СирАНО. 


На служби! 

КАРБОН. 
Сви су ту на броју: 
Хајд, представи сада графу чету моју! 


СИРАНО. 


(Учини два корака према Гишу, показујући на кадете). 


То су, ето, Гаскоњски кадети, 
Капетан им Карбон Кастел-Жалу; 
Лажу, да се не могу поднети, 
То су, ето, Гаскоњски кадети ! 
Сваком стоје пркосно на мети, 
О њима се већ на далеко чу! 
То су, ето, Гаскоњски кадети, 
Капетан им Карбон Кастел-Жалу. 


Краци танки, могу се прозрети, 
Мачји брци, зуби спремни злу. 
Тешко оном који њима прети ! 
Краци танки, могу се прозрети, — 
Они перјем на старој качкети 
Крију рупе од куршума, на дну! — 
Краци танки, могу се прозрети, 
Мачји брци, зуби спремни злу. 


Трбосеци или Пробисвети, — 

Сва сласт и срећа за њих леже ту ! 
Готови су за славу умрети, 
Трбосеци или Пробисвети ! 

Срце њима не стоји у пети, 

Где се гине, ту је њин рандеву ! 
Трбосеци или Пробисвети, — 

Сва сласт и срећа за њих леже ту! 


То су, ето, Гаскоњски кадети, 
Што мир мужу не дају ни у сну! 
Еј, ви, жене, варљиве памети, 

То су, ето, Гаскоњски кадети, 
Због којих ће вас мужеви клети 
И просути јед и мржњу сву! — 
То су, ето, Гаскоњски кадети, 
Што мир мужу не дају ни у сну! 








си Ри 

Гиш. 

(Немарно седне у фотељу коју му је Рагно брзо донео). 
Данас је у моди држати поету. — 
Ступите код мене ! 

СирАНО. 
Ни код ког на свету ! 
Гиш. 
Мој се ујак смејо синоћној балади. 
Ја ћу му већ рећи још коју, вас ради! 


Ле БРЕ. 
(Усхићено). 
Боже !... х 
Гиш. 
Ви имате, ваљда, што за бинур 
Ле БРЕ. 


(Сирану, на уво). 
Ти ћеш још да гледаш твоју „Агрипину“ !... 


Гиш. 
Носите му ! 
СИРАНО. 
(У искушењу и мало загрејан). 
Збиља... 
Гиш. 


Он уме да цени. 
Кад прочита, чак ће што-шта да измени... 
СирРАНО. 
(Лице му се опет помрачи). 
Господине, никад! Нема тог створења 
Које може мени тачкицу да мења! 


Гиш. 
Ал' кад му стих који дивљење пробуди, 
Награди га добро. 


СирРАНО. 
Нека се не труди! 
Ја награду већу не желим да стекнем, 
Н'о кад, сав усхићен, самом себи рекнем: 
Успео сињ!.. 
Гиш. 
Ви сте и сувише горди ! 


СирАНО. 
Збиља Р 








"ИНОА КУН у 2 Бр 

ЈЕДАН КАДЕТ. 
(Улази са мачем у руци, на коме су набодени разни шешири, са 
искрзаним перјем. избушени и изгажени) ; 
Гле, Сирано! То је оној хорди 
Остало при бегству! Нађох поред кеја! 
КАРБОН. 
То ти служи место ратнога трофеја ! 


(Смеј). 
Кижи. 


Тај што руљу посла, мора да се ждере! 
БРИСАЈ. 
Ко ли је тог 
Гиш. 
Ја сам!... 
(Смеј престане. Тишина). 
Вређан преко мере 
Од једног пијанца, било ми је мучно 
Да тог стихоклепца казним својеручно. 
(Нелагодна тишина). 
КАДЕТ. 
(Полугласно Сирану, показујући на шешире). 
Сви су врло масни... Да ли да се пржег 
Сирано. 
(Зграби му мач из руке и, поклонивши се, поздрављајући мачем, 
баци све шешире Гишу пред ноге). 
Пријатељи ваши нека их задрже !... 


Гиш. 
(Скочи). 
Носиљку ми дајте! Ово је страхота !... 
(Сирану, увређено). 
Господине !... 
(Стиша се, с осмејком). 
Да ли знате „Дон Кихота“> 


СирРАНО. 
(Поклонивши се). 
Славног ветрогоњу! 
Гиш. 
Сетите се... 


ЈЕДАН НОСАЧ. 


(У дну, с носиљком). 
Места !... 

Гиш. 
Оних ветрењача... 


СирАНО. 


(Поклонивши се). 
Глава тринаеста !... 


Гиш. 
Када се нападну, бива често пута 
Да баш нападачи онога минута... 
СирАНО. 
Зар ти што нападам, по ветру се крећуг 
Гиш. 
„„У прах падну! 
СирАНО. 
Или међ' звезде узлећу!... 
(Гиш оде. Види се како се пење у носиљку. Његови пратиоци се 
разилазе, шапућући. Ле Бре пође донекле за њима. Руља одлази). 


(Наставиће се.) 
Едмон РОСТАН. 
(С француског превео Милан Димовић). 


ПОД ЈАСИКАМА. 


По мени сребрних јасика сјен пао. 

Ту је они извор што је онда био, 

Из липове коре кад сам жедан пио 

И с тобом се дуго кроза шибље крао... 


Ено старе стазе куда смо се пели 
Онамо, високо, гдје облаци руде 
И к'о раздерани пламенови блуде 
И окрајком запну за врхове јели. 


Осврћем се, гледам... И, мени се чини, 
Као да те видим овдје у близини, 
Гдје широка сјенка разастрта стоји. 


И као да чујем птице давних дана, 
И као да вјетар, тихо испод грана, 
На ме сипа бехар из њедара твоји'... 


АЛЕКСА ШАНТИЋ. 

ПЕЋИНА. 


Улазим. Пећина зинула к'о гладне 

И зупчасте жваље, што нијесу јеле 

Одавно, па жртве гутати би хтјеле. 

Мрачно. С хладног свода капљу капи хладне... 


Ко то овдје чами 2 Суха жена нека 
Крај убоге ватре, што још доле руди, 
На ритама сједи, раздрљених груди, 
И чудно ме мотри... Кога ли ту чека 2 


На прсима држи чедо, а ко двије 
Сузе, празне дојке висе... Студен бије 
И загушује ме воњ чељади гладне. 


Тихо. Само неђе, из рапаве шпиље, 
Миш слијепи блиској ноћи поздрав шиље 
И са мрачног свода капљу капи хладне... 


АЛЕКСА ШАНТИЋ. 


СМРТНИ ПЛЕС. 


Сва отрована крв се поколења 

у моје срце слила ; биједно срце, 
у теби плаче бол твојих отаца: 

то на дну једног заједничког гроба 
редови труну сагњилих мртваца. 


А моје руке хтјеле би живота, 

што кида воће са највиших грана — 
ал сва су поља давно похарана 

а сухо лишће вјетар смрти мота. 


Тај смртни плес се око жене врти, 
около жене, што се вјечно смије 
и из путира крв и мозак пије... 
Ал' њезин посмијех и у часу смрти 
нас мртве диже и нас мртве грије... 

О биједно срце и ви руке моје 

и вашу снагу вјетар смрти мота. 
О биједно срце и ви руке моје, 
вас убила је Велика ЈЉепота ! 


Божо ЛОвРИЋ. 


БИН МИР. 


Ако опако срце земљу пржи својим ужасним пламеном, 

Ако је бес који се из ње издиже, стреља и цепа; 

Ако је њено море урлајући уједа, ако га тутњећи она 
одбија; 

Ако јед живих створова из њена скута избија; 

Који сам себе у слепилу напада, до неба убија па умире; 

Ако по калу, црвима и змијама кришом се попне до 
људског срца 

Злобни дух и писне своје име „мржња“ ; ако рат 

Подли, неверни, бездушни, увек сузама орошава земљу; 

Каквог мира тражите Све је рат, а један је частан: 

Чело у чело, мач против мача, против буре олуја. 

Даље од срца, страшна звери, даље слепе незаситне 
жудње. 

Даље, бедна охолости, даље од света, и ти, раскоши 
и глади! 

Па идите, вратите небесима моћну побожну песму, 

Која је сишла по звездама: „мир човеку и слава Богу!“ 


Антонио ФОГАЦАРО. 


(С талијанског превео Т. К.) 


АМОК АМОКИМ. 


Песник рече: „шта ћеш ти од мене 
Постао сам Стена, а Гробом се зовем“. 
Лепојка рече: „Ал' ја те, Гробе, волим, 
Жива хоћу да се у тебе сахраним“. 

Песник рече: „Сахрањене су многе 
У мом ледном срцу. места више нема“. 
Лепојка рече: „Можда једна од многих 
На молбу моју уступиће ми место“. 


И на ледено срце прислони жарка уста 
И своје сестре замоли благо. 

Сама се она тад ћутке диже, 

Коју он прву љубављу љубљаше. 


Она која му прва душу и лепоту 
Као прах и пепео понуди, 
Само да он има један часак сласти, 
Нечујно изиђе, гушећ се у сузама. 
Антонио ФОГАЦАРО. 
С талијанског превео Т. К.) 


ВУК СТ. КАРАЏИЋ. 

(Крај. 

На не мање огорчене противнике нашао је у књижевним 
круговима и у такозваној „благоображеној публици“. Главни 
напад учинио је он на њих, показао им како не знају да пишу, 
и упутио их у школу простога народа. Писци, који су имали 
професионалног поноса и кастинског духа, толико држали на 
„виспреност“ и „вископарност“ својих списа, били су увре- 
ђени тим лекцијама једног нешколованог, неквалификованог, 
и у књижевности новог човека, тим упућивањем на „поква- 
рен србски“ језик из „турских провинција“. Јоаким Вујић 
је, усиљавајући се глупо да буде духовит, писао нападе на 
„курто-херо-шијачку граматику Г. Вука Стефановића“ и на 
његов „неслано - мастни - турско -херо - шијачки-Ћир Дилбер- 
Ђиди чауша Речник“. Павле Кенђелац је са пуно прези- 
рања говорио о том „славено-сербо-немецко-мађаро-турско- 
циганском“ језику. Милован Видаковић се бунио против пи- 
сања „онако као што наше баке говоре“. 


Глуп Сербљин буди, говедарски 
Говори, онда си ти Вуков Србљин. 





МИНУ ~ 

Ако ли лепше што пером напаса 
Нег што је бака изре«ла крезуба, 
Србски то није. 


— певао је 1821 Сава Текелија. 
А један други стари писац узвикивао је: 


Слепачке гусле Орфеју зар лира да буду: 


Књижевна традиција била је већ доста јака, стари језик 
био је у цркви и школи неких осамдесет година, образовани 
људи су њиме не само писали но у неколико и говорили, 
и језик Караџићев њима је изгледао низак, простачки, недосто- 
јан књиге и образованих људи. Са незнатним изузетком, 
угарски Срби који су били прешли у Србију и заузимали 
висока места у српској администрацији, које је он у љутини 
називао „Швабуријом“, били су љути противници Караџићеви. 

И Караџић од 1815 развија полемике са својим против- 
ницима. До 1817 он их је водио у Говинама Сербскимљ, 
показујући чврсто убеђење, упорност, полемичку вештину 
да обиђе питање која су била незгодна за њега и да се 
сав баци на питање где је право очевидно било на његовој 
страни. Нарочито је показивао безобзирност и насртљивост 
која је застрашивала. Око 1826 Павле Шафарик у Новом 
Саду покушавао је да измири Караџића и његове про: 
тивнике, да нађе неки компромис између оба гледишта, 
али Караџић није хтео ни да чује за попуштање и мир и 
продужио рат са „надрикњигама и благородним простацима“. 
Али у главноме имао је два периода великих полемика, доба 
између 1815—1821, у почетку свога књижевнога рада, и доба 
око 1840, када је требало задобити последњу и одлучну битку. 


Тада се сукобио са највећим својим противником Јова. 
ном Хаџићем. Хаџић је двадесетих година био са њим у до- 
брим односима, али када је прешао у Србију он се ставио 
на чело оних који су радили против Караџића. Односи су 
постали затегнути, и рат је отпочео 1837. Хаџић је те године 
издао у Новом Саду књигу Сишнице 1езикословне, где је 
осуђивао брз, несмишљен рад на реформи језика и право- 
писа, тражио да те ствари не пресуђује један човек, но цело 
једно тело учених људи, и то после дугих стручних претресања 
и саветовања. 1839, Караџић је написао Одговор на сишнице 
23 

езикословне ТГ. Ј. Хаџића. М. Свешића, где је оштро напао 
свог противника, упућујући га да пре но што отпочне давати 
савете другом сам добро научи српски. И од тада се јавља цео 
један низ полемичних брошура, три Ушука Јована Хаџића и 
оштри, опасни одговори Караџићеви. У борби се са научног поља 
прешло на груба лична вређања. Хаџић је Караџића називао 
пуком незналицом и простим „преписачем“ оног што му други 
дају и диктују; Караџић је Хаџића проглашавао за „фушера 
и шарлатана“, и стављао га у гомилу српских писаца који 
чим почну да говоре о језику и књижевности, изгледају као 
да су „избјегли из луднице“. Најзад, цела та борба, у којој 
се раздражени противници ни најмање нису штедели, свршила 
се 1845, у главном Караџићевом победом. 

Своје дефинитивно мишљење о књижевном језику Ка- 
раџић је казао у важној својој брошури Вука С. Кара- 
шића и Саве Текелије писма високопреосвешшеноме Госпо- 
дину Плашону Атанацковићу, православном владици бу- 
димскоме, о српском правопису, са особитшим додацима о 
српском језику (Беч, 1845). Ту више није тако одлучан 
као раније у борби против речи словенскога порекла. Он 
допушта да се оне могу употребити када их нема у народном 
речнику, али обазриво и у најмањој мери. Ту се тек потпуно 
изјашњава да треба усвојити јужно наречје као књижевно. 
Раније, и ако је сам увек писао јужним наречјем, допуштао 
је да сваки може писати својим наречјем, али сада је истакао 
јужно наречје као књижевно, из разлога што њиме говори 
велики део српскога народа, што су њиме испеване готово 
све наше народне песме и што су њиме писали и дубровачки 
писци, што је он најближи словенском, и што се само „чрез 
њега можемо ујединити с нашом браћом римскога закона“. 

(Караџићева полемика, растурена у брошурама, часопи- 
сима и листовима, у новије време прикупљена је. У држав- 
ном издању почели су излазити /рамашички и полемички 
списи Караџићеви. До сада су изишле Ш књиге (!, која 
обухвата време од 1818—1822, изишла је 1894: [, 1824—1835, 
1894; Ш, у две свеске, 1836—1847, 1847—1864, 1896). ТУ књига 
је у штампи). 

Примену свих својих идеја о језику и правопису Кара- 
џић је дао у свом преводу овог Завјеша. Он је тај посао 
покушао још 1815. 1819, када је био у Петрограду, уговори 

__са Руским Библијским Друштвом да Нови Завет преведе на 
српски. 1820 посао је био готов и рукопис буде послат на 
преглед Атанасију Стојковићу. Стојковић, поборник старога 
језика, да мишљење да овај превод на простонародни говор 
није добар и понуди се да сам да нов превод. Искваривши 
Караџићев превод, не само у језику но и у смислу, он га 
штампа у Петрограду 1824. Када се у Петрограду чуло да 

__је Стојковић превео не на српски но у једној руско-српско- 

_ црквено-словенској збрци, забрани се даље растуривање књиге. 
Енглеско Библијско Друштво прештампало је Стојковићев 
превод 1834 у Лајпцигу. Караџић, увређен и оштећен, није 
дизао руке од свога превода. 1824 штампао је у Лајпцигу 

_ један део свога посла под насловом Огледи Светог Писма 
на сриском језику. Тек 1847 изишло је у Бечу цело дело 
Нови Завјеш господа нашега Исуса Христа, „Вуково Еван- 
гелије“, како се око 1850 године говорило. Превод је изи- 
шао без дозволе црквених власти. Црквени људи и иначе су осу- 

__ђивали језичну и правописну реформу Караџићеву, а када се он 

__дрзнуо да на свој језик преводи и својим правописом штампа 

__чак и „вешчи церковне и свјашчане“, то им је изгледало као 

>: опасна јерес коју је требало одлучно сузбијати. Синод српске 

- православне цркве је уложио протест у Бечу и тражио да 

“се забрани растурање те јеретичне књиге ; у јавности је изишло 

неколико напада, међу осталима и од Др. Јована Стејића. 

__Архимандрит Никанор Грујић, и ако пријатељ Караџићев, 

У штампао је 1847 нарочито дело Примђтве, у коме је дока- 

__зивао нетачност превода и сумњичио Караџића да се тим 

__послом ставио у службу римске пропаганде. Не знајући ни 

_ни грчки ни латински, Караџић је преводио са старијих сло- 

__венских превода, а Копитар је поредио његов превод са 

__грчким оригиналом; исто тако помагао му је и Миклошић. 

__У погледу тачности превод није потпуно веран, али у погледу 

__ језика то је мајсторски посао, образац данашњег књижевног 

__језика српског. Али Караџић је у том послу био принуђен да 

__одступи од својих ранијих апсолутних идеја, и у предговору 

__сам признаје да је позајмио из словенског и руског језика 

_ знатан број речи, или их посрбио. (На пример: словенске 

__речи: спаситељ, законик, заступник, преступник, праведник, 

_ жртва, ближњи, итд.; посрбљене словенске речи: стрелац, 

_ обиље, човекољубље, савршенство, будући, новорођени, итд.; 

руске речи: посредник, поступан, природа). На тај начин, и 

он је делимично признао оно против чега се толико борио: 

да народни језик није сасвим довољан, и да се морају чинити 

позајмице из развијенијих језика. 1857 изишло је ново из- 

дање Новог Завјеша, са мањим изменама; познија издања 

су проста прештампавања. 5. 
| Крајем четрдесетих година борба између „Јотовића“ и 
| „Јеровића“ клонила се крају, победа је била на Караџићевој 
( страни. Полемика Јована Хаџића била је последњи трзај старе 
| школе ; превод овог Завјеша био је последња реч Караџи- 
ћева. Он је осећао да старији нараштај, васпитан у старим 
идејама, не може приволети на своју страну, и сву своју 
| наду, у часу најљућих полемика, полагао је на млађи на: 
раштај. „Оваки се људи не могу поправити, него само мла- 
деж може избавити нас од срамоте и језик наш сачувати од 
пропасти...“ Крајем четрдесетих година пристигао је тај очеки: 
| вани нараштај. 1847 почињу рад два млада „Вуковца“: Ђуро 
Даничић, који својим Рашом за српски језик и правопис, 
даје научно образложење Караџићевим идејама, и Бранко Ра: 
дичевић, који својим Гесмама уноси његове идеје у лепу 
књижевност. 18348 почиње изилазити први лист новим пра: 
вописом, Напредак. 1850, Вук Караџић, Фрањо Миклошић, 
Ђуро Даничић, Иван Кукуљевић Сакцински, Иван Мажура: 
нић, Димитрије Деметар — да се помену само најглавнији — 
закључили су Књижевни договор. Пошавши од гледишта „да 
један народ треба једну књижевност да има“, они су прогла- 
сили да јужно херцеговачко наречје, фонетички изражено, треба 
да постане књижевни језик Срба и Хрвата, и оставили Кара- 
џићу да напише правила тога језика. : 
Последње препоне су падале, нови нараштаји су придола- 

зили и прихватили његове идеје. И Караџићева идеја у главном __ 
је победила: тај језик је остао књижевни језик Срба и Хр- 
вата, са оградом да се није остало на сировом народном је- 
зику но да су чињене позајмице и коване нове речи, и да је, 
источно наречје остало у већем делу српске књижевности. 


Караџић је нашао времена да се позабави и бугарским 
језиком, тада потпуно непознатим научном свету, 1322 го: 
дине, у већем чланку Додатак к санкшћлешербургским сравни:· 
шељним рјечницима свију језика и нарјечија с особишим 









Вук Ст. КАРАЏИЋ, У; 397 





огледима бугарскога језика, по посредном сазнању изнео је 
главне особине бугарског народног језика и дао неколико 
примерака бугарске народне поезије. 

Остапи рад. — У своме раду на језику Караџић се није 
задовољио само граматиком и речником и полемичком бор- 
бом за начела која је ту изнео. Он је осећао своје недовољно 
знање и трудио се да што боље уђе у питања словенских 
језика и историје српскога језика. Његово формално, више 
дескриптивно знање српскога језика није му више било до- 
вољно, он је осетио потребу да тај језик позна научно, на 
темељу историјске граматике, зато је читао старе српске спо- 
менике, још од двадесетих година скупљао србуље, писао 
0 односима старог и новог српског језика, (1826, 1845) и из- 
дао Примјере српско -славенског језика (Беч, 1857). У засебним 
чланцима (Примђчанге о дателномљ и шворишелномљ падежу 
србскомљ мушки и средњи имена, 1818; Главне разлике између 
данашњега славенскога и српскога језика, 1826; Главна свр- 
шивања суштшествишелни) и прилагашелни имена у српском 
језику, 1828) он прелази на детаљна питања из српске грама- 
тике, и носи се мишљу да напише опширну научну граматику 
српског језика. Путујући по разним српским крајевима које 
у почетку свога рада није био видео, и знајући не само са- 
дашњост но и прошлост српскога језика, он је своје знање 
знатно проширио, и када је водио своје последње полемике 
и научна надмоћност над школованијим противницима била је 
несумњиво на његовој страни. 


Караџић је био човек велике радне снаге и вредноће, и 
огледао се на више разних поља. Он се бавио и историјом, 
и био један од најранијих историчара нове Србије и први 
биограф њених хероја. Он је својим очима гледао велику на- 
ционалну драму од 1804 до 1813, и намеравао је да напише 
целокупну историју Првога Устанка. Око 1822 спремао се 
да ради, како сам вели, „српску историју нашега времена, 
или управо рећи од године 1791, од када буна српска поче- 
так има“. За тај „Српски Плутарх“ спремио је обилан био- 
графски материјал о главним јунацима оба устанка, 1828 
тражио је од Кнеза Милоша да га постави за „српског исто- 
риографа“. 1849 објавио је да ће изићи његово дело Исшо- 
рија народа нашега у Србији за владања Карађорђијева од г0- 

дине 1804 до 1814. Одломак из тога дела је књига „/Травише- 
лешвугошт совђшљ сербскти“ за времена Кара~Борђијева, или: 
ошимање ондашњијех великаша око власти (Беч, 1560). Од. 
њега је остало неколико лепих биографија људи из тога доба, 
међу осталим Хајдук-Вељка, Миленка Стојковића, Милоја Пе- 
тровића, Петра Добрњца, Милоша Стојићевића, Ивана Југо: 
вића, Аџи Рувима, Ива Кнежевића „Кнеза од Семберије“ ит. д. 
1820 скупио је у Србији материјал за биографију Кнеза Ми: 
лоша. 1822 књига је била готова и требала је да изиђе на 
српском и немачком. Агент кнеза Милоша у Петрограду, Ми- 
хаило Герман, докопа се немачкога текста и 1825 анонимно га 
изда у руском преводу. Караџић је протестовао против тога 
плагијата, иу Будиму 1828 издао свој српски оригинал Милош 
Обреновић кназф Сербт, или грађа за српску исшорију на- 
шега времена. Знаменити немачки историчар Леополд Ранке 
по његовим податцима и причању написао је своје дело Ле 
зегфазсће Кеоодштоп аипз зетбгесћеп Раргетеп ипа Мтештреп 
(1829), за коју је Нибур рекао да је најбоље историјско дело 
на немачком језику. Ранке се обраћао Караџићу и за податке 
о доцнијем животу Србије, и према материјалу који му је Ка- 
раџић усмено и писмено дао написао је своје потпуно дело 
Зетфгеп ипа а:е Тигкеп :т пеипгећтеп Јаћтћипает! (Лајпциг, 
1879). (Скупљени историјски и ешнографски списи Караџи- 
ћеви почели су изилазити у државном штампу. 1898 изишла 
је прва књига, и има да изиђе још три књиге). 

Караџић није био историчар у правом смислу речи, но 
кроничар који је бележио што је сам видео и запамтио. „Ја не 
тражим, писао је он 1822, у свој историји мојој да оставим 
примјер српским реторима и историцима, него сам се трудио 
да опишем све онако просто, без икаке мајсторије и фи- 
лософије, као што би Србин Србину приповједао; закон 





сам себи поставио, да нити кога валим ни кудим, нити да се 


чему Подсмијевам и чудим, него само да кажем шта је било, 
па читатељи сами нека суде што је за валу, што је за куђење, 
што ли је за чудо, што ли је за подсмијех“. 

За дуг низ година он је био „главни референт на за- 
паду за све српске ствари“ (Љубомир Стојановић), и кадгод 
се прилика и потреба указала, упознавао је Европу са ства- 
рима српског народа. Познати испитивач Балканскога По- 
луострва, француски географ Ами Буе добивао је непо- 




































средно од Караџића податке и упутства. На немачком језику 
остало је од њега неколико етнографских и политичких списа. 
У немачкој збирци Регзеп ипа Гапаетђезсћгегђипреп дет Пет 
ипа пеизгеп Ре, изишао је, анонимно, 1837 његов географско- 
етнографски спис Мотгепедто ипа аге Мотеперттег. Ет Вег- 
Фаг гиг Кептт55 адег епгоразсћеп Титкег ипа дез зетбазсћећ 
ИУо!Ккез, један од најранијих и најпотпунијих описа Црне Горе, 
њене земље, прошлости, народа, просвете и обичаја. 1853 изи- 
шла је у Бечу његова књижница. Ле Сћтвтећ :п Возтгеп. 
Неколико година (1826—1829, 1834), издавао је алманах 
Даницу, који је готово сам попуњавао својим корисним при- 
лозима. 

Од Караџића је остала и врло велика и особито важна 
преписка, са најглавнијим људима у српском народу и са 
многим знатним људима у словенском и страном свету. Та 
преписка остала је као својина Српске Државе, и у редак- 
цији Г. ЈБубомира Стојановића почела се издавати од 1907 
године. До сада је од те Вукове Греписке изишло седам ве- 
ликих томова (1 — 1907, [1 — 1908, Ши М — 1909, У — 1910, 
МТ — 1912, УП — 1913. У збирци има писама неједнаке вред: 


венске науке и књижевности. Међу осталим ту је преписка са: 
Копитарем, Јаковом Гримом, Гетеом, Већеславом Ханком, 
Павлом Шафариком, А. С. Шишковом, Лукијаном Мушицким, 
Савом Текелијом, Павлом Соларићем, Симом Милутиновићем, 
Јованом Ст. Поповићем, Његошем. Милошем Обреновићем, 
Јоксимом Новићем. Она боље но ишта осветљава цео живот, 
интимну личност и многоструки рад Вука Караџића, а исто 
тако и целу прву половину Х]Х века у књижевном и културном 
животу српскога народа, наше књижевне и културне нарави, 
интимну историју српских духова тих времена. 


М 
Општи поглед на његов рад, 


Вук Караџић је једна од најоригиналнијих и најјачих 
"личности целе српске књижевности. Он је свој човек и само- 
сталан дух; он уме и сме да мисли својом главом, без обзира 
на то шта ће други рећи. „Кад бих се ја, писао је 1820 го- 
дине, поводио 3а читатељима, ја бих морао постати луд 
као и они што су, па им на пошљетку угодити“. Самоук, 

ности, али у целини то је драгоцена ризница српске и сло- 

без школских и књижевних традиција, духовно слободан и 


смео, он напушта старе стазе којима се дотле ишло у српској 


књижевности и започиње један нов покрет, који би се могао на- 
звати књижевном револуцијом. Романтичар по идејама, он има 
рационалистички дух. „То је највећа разлика између човека 
паметна и између простака, што паметан човек једнако мисли 
и труди се да што боље научи или измисли, и да он буде 
паметнији од својих старих, а његова ђеца од њега; простак 


пак све је рад да остане као што су му и стари били, а ње. 


гова ђеца као и он што је. Какав би јадан и жалостан род 
људски и овај свијет био да су сви људи остајали онаки као 
што су и њиови стари били“. Он је ушао у књижевну борбу 
са осећањем да старе ствари никако не ваљају, и да су по. 
требне велике, корените реформе. Са пуно свести о соп- 
ственој вредности и о задатцима који му предстоје, он је 
1819 писао Лукијану Мушицком : „Ми смо Платони и Аристо- 
тели у данашњему народу нашему...“ 

И у тај велики посао он ће унети своју ретку снагу и 
истрајност. Он је по својој здравој памети осетио да је плодан 
рад најбољи одговор неправедним критикама, и непрекидни рад 
и стварање у његовим очима су били „једини начин благородно 
се осветити непријатељима, или их посрамити“. Препреке му 
нису сметале, и противници су га само подстрекивали на живљи 
рад. „У свакоме паметном почетку, писао је он 1820, више је 
лудих људи него ли паметних, али у напредак, од дана до 
дана, све друштво паметних расте, а лудих се умањује, и тако 
разум и истина надвлађују“. Требало је имати много само- 
поуздања и храбрости, па ударити на јаку традицију, и књи- 
жевну и црквену, заратити са готово свим образованим љу: 
дима у српском народу, изложити. се најстрашнијим оптуж- 
бама и беспрекидним гањањима. Караџић је имао борбени дух 
свих великих рушилаца. Без илузија о људима, не кријући 
ни мало своје презирање према „надрикњигама“ и „благо- 
образној пропасти“, он је знао да у боју „ваља зубе пока- 
зати“. М он ће се показати као полемичар првога реда, неу- 
кротив, нетрпљив, по потреби суров, неправедан често, али увек 
готов на борбу. Само човек такве борбене снаге и истрајно- 
сти, дубоко убеђен да „истина мора, мало раније или доцније, 
надвладати“, могао је издржати толике борбе и готово сам 
извојевати једну од највећих победа у српској књижевности. 

Но он није имао само тих борбених способности. То је 
био и један од најдаровитијих људи који су постојали у срп. 
ском народу. Он је припадао оном јаком нараштају који је 
у почетку Х1Х века створио данашњу Србију, нараштају то- 
ликих генијалних војсковођа и дипломата. Он је имао при- 
родну бистрину и оштроумље србијанског сељака, ванредно 
асимилативан дух, способност да ствари брзо схвати и прими, 
и да самостално и доследно изводи закључке. Копитар је 
од првога дана видео његове природне способности, и 
__ одмах га назвао „најбољом главом“ међу Србима које је 
_ познавао ; доцније, када је видео како је овај човек који ни 
_ основну школу није свршио, брзо ушао у науку о језику, 
__он га је без устезања назвао „граматичарским генијем“. У 

сваком случају код њега је била велика духовна енергија, 
__јака памет, оштар критички дух, природан здрав разум, и 
__Мушицки га је са разлогом називао бодрим и крилатим Вуком. 
| Његов посао је огроман, и у погледу плодности 
__стоји на првом месту у српској књижевности. Почео је пи- 
__сати млад, и кроза цео живот није напуштао посао. За пола 
века неуморне и непрекидне делатности, он је извршио не- 
колико великих послова, од којих би сваки за се био дово- 
__љан за живот другога чонека. Највећи део његова посла то 
је прибирање:гнародних умотворина и описивање народнога жи- 
вота. У тај посао он је унео не саму своју велику радну снагу 
и неуморну истрајност, но извесно књижевно разумевање, го- 
тово књижевни укус Не само међу Србима, но и међу свим Сло- 
__венима он је тај посао радио боље но ико, и његове збирке на- 
џ родних песама заузимају прво место у историји словенских 
_ књижевности. „Свим другим скупљачима народнога блага на 
__ Северу и Југу био је Вук први и класични узор“ (Др. Матија 
__Мурко). Станко Враз посветио је 1839 Караџићу прву збирку 
словеначких народних песама, а 1845 писао да би желео цео 
живот провести крај њега. За Караџићевим примером у скуп- 
_ љању народних песама пошли су код Чеха и Словака: Ша- 
фарик, Палацки, Јан Колар; Челаковски му је посветио своју 
__ прву књигу чешких народних песама. Тај његов посао није имао 
_ само књижеван и научан значај но и националан. Прикуп“ 
__љајући народне умотворине и описујући народни живот у 
_ готово свим српским покрајинама, без обзира на политичке 
__и верске поделе, он је Србима дао појам да су једна душевна 

целина, и тако силно допринео стварању општег националног _ 
осећања српског. Наглашујући непрестано етничку чистину _ 


и снагу балканскога Српства, он је више но ико радио на 


национализацији оних крајева на народној периферији где _ 
је национално 'осећање бледело, или се још није било развило. _ 
Његове збирке, те „рапсодије српских хомароида из ХТХ | 
века“, постале су опште народно благо, прошириле су се 
на све српске крајеве, и у етнички слабије крајеве где је Е 


извор народне поезије био усахнуо. Његове збирке су у 


Европи побудили велики интерес и симпатије за српски народ, _ 
а у доба стварање српске државе те симпатије биле су драго- _ 
цене. Са правом, већ 1826, он је писао: „ја сам народ српски _ 
с ученом Европом познао“. И његове збирке не само да су 
сачувале највећи и најбољи део наше народне поезије, но својим _ 
сјајним сликањем велике и јуначне народне прошлости далесу 


српском народу, који је увек имао епску машту, осећање да 
није од јуче, улиле му самопоуздање и веру у будућност, и 


данас врше велики утицају народној маси. И тим прикупља“ 
њем народних песама, описивањем живота целог српскога на. _ 


рода, истицањем етничке чистоте и националне особености 


српске, Караџић је можда главни творац српскога национа- 
лизма у Х1Х веку. Он му је дао чисто и снажно западно- | 


српско обележје. 

У питањима језика и правописа његов рад је био одлу- 
чан, могло би се рећи дефинитиван. Он једном за свагда 
сузбија руско-словенски језик из српске књижевности, и из- 
војева победу народном језику, подиже га на висину књи- 
жевног језика и за Србе и за Хрвате. Он није успео у оном 
што је у први мах замишљао: да народни језик, без икаквих 


позајмица и страних утицаја, постане књижеван језик, није. 


успео да херцеговачко наречје постане опште наречје, али 
је успео да жив и народни језик потисне мртви црквени и 
школски језик, да исто онако као што је извршио пуну нацио- 
нализацију српског осећања изврши и демократизацију књи- 
жевног језика. Њему се дугује за прву граматику и први 
речник српског народног језика, као и први српски превод 
Новог Завета. Логично идући за писцима ХУШ века који су 
напустили црквену азбуку и усвојили грађанску азбуку, он 
је упростио српски правопис, потпуно га прилагодио фоне- 

тичким законима српског језика, и створио најупрошћенији 
и најрационалнији правопис који данас у опште постоји. 

Али, ипак поред свих тих великих и несумњивих заслуга 
његових, данас се не може примити претерана Даничићева 
реч да је Караџић „отац нове српске књижевности“, из про: 


_ стога разлога што је пре њега, и у његово доба и мимо 


њега, било добрих српских писаца и прогресивне српске књи- 
жевности. У чисто књижевном погледу његов значај је мањи, 
више посредан но непосредан. Али и на том пољу он има 
знатних заслуга. Он је положио основ српском књижевном 
језику, и својим јасним, једрим, живим и крепким стилом по- 
казао како треба лепо српски писати. Као Хердер, који је у 
немачкој књижевности одвраћао писце да не буду „Пиндари“ 
и „модерни Анакреони“ но да се врате националном извору, 
гермапској старини, тако је и Караџић нападао класицизам 
и књижевну и школску литературу, и писце враћао народу 
и народној поезији. Његово схватање народа и народне пое- 
зије примили су доцнији романтичари, развијали оно што је 
он писао, остваривали идеје које су код њега нашли. Око по- 
ловине Х1Х века почиње цео један култ Вука Караџића. Ђуро 
Даничић га је сматрао за неку врсту националног Месије, и 
1849 писао: „да није Вук на свијет дошао, могли бисмо 
свашта мислити, али кад он дође, то нам је највећи јемац да 
нећемо пропасти“. Бранко Радичевић је певао: 


Ноћ нам дође са Вука једнога 
Данак бели, браћо, са другога. 


Омладина је прославила педесетогодишњицу његова рада, а 
његова смрт примљена је као општа народна жалост. 1865, 
Фрањо Миклошић, Огњеслав Утјешеновић и Јован Суботић, 
у позиву за издавање целокупних Караџићевих списа, на- 
звали су га „другим Мојсијем“ који „отвори народному духу 
нашему у жедној пустињи незнанства бистро врело живота 
народнога“. Он је био од предсудног утицаја на духовно 
формирање познијих романтичара, који су га назвали „Мој- 
сијем нове српске књижевности“, и са доста разлога нараштај 
од шездесетих година назива се и „Вуковом Омладином“. 
Са Караџићем је био случај као са свима великим рефор- 
маторима, сувише оспораваним и снижаваним у једно време, 
претерано истицаним и величаним у друго време. В. Јагић 

са разлогом пише: Као што је Вук у своје време страдао 
од неправичних и пристрасних напада на његову реформу, 
тако после коначне победе сви српски писци његовога правца 
када говоре о његовој реформи, лако падају у противну крај- 
ност — у претеран панегеричан тон. 

И кад се одбије на сва та претеривања, Караџић остаје 
као један од највећих људи у српском народу и у српској 


књижевности. Он је један од оних који су највише радили и 


стварали и најјаче утицали, централна личност српске књи- 
жевности у средини Х]Х века, за Х1Х век он што је Доси“ 


теј Обрадовић био за ХУШ век: књижевни реформатор и 
национални творац. 


Ј. СКЕРЛИЋ, 


О ЦРНОЈ РОБЕ. 


П 
ФИНАНСИЈЕ. 


Непосредни порез састоји се од „дације“ и „пореза“. 

Дација је уведена 1853 и претрпела је неколико измене 
до 1904, када је добила свој садашњи облик. То је пореза 
која посредним путем оптерећује принос од пољопривреде, 
рачунајући ту и стоку : рало земље (1.820 [ ] м.), орнице 1:60, 
косу ливаде) 3.640 [ ] м.) 0:80, брава (овцу) 0:20, говеда или 
коња 1:00, улиште (кошницу) 030, свињу 0:40, корен маслине 
0:08, килограм вина 0:015. килограм ракије 0.06 перпера. 
Дација нема минимума за ослобођење. Порезује се и 6 од 
рала и косе. Она се наплаћује без обзира на плодност земље 
и евентуалности. Катастар земљишта није извршен. 

Порез на принос од зграда састоји се од пореза на мли- 
нове и ваљарице — 5%о• од чистог приноса, а на кирије 
кућне — 5%о од годишње кирије. Нове куће „поземљуше“ 
ослобађају се за четири, а куће „на под“ за шест година. 
Први је установљен још шесетих година, а други 1881 го- 
дине, наравно у другом облику. Катастар кућа врши се од 
1910 године; свршен је у неколико места. | 

Порез на радње, установљен прво 1899, има од 1907 
овај облик: порез на чист принос од радње — 50 код нов- 

чаних завода, акционарских и осигуравајућих друштава, и 


___порез на капитал уложен у радњу — 1%о за трговце, 295 за 


занатлије. Порез на капитал дат ма у коме облику под ин- 
терес, било приватнима, било заводима, установљен 1904, има 
стопу 5%. Ни у једног од ових пореза нема минимума за 
ослобођење. 

Порез на принос од личног рада установљен је 1904 — 
19 до 1000 перпера, а 29 на већи принос. Ослобођен је 
минимум од 700 перпера годишње. 

Свештенички прирез уведен је 1900 за поданике обе 
хришћанске цркве и муслимане по 560, 4:60, 2 перпера од 
укупног давања пореза и дације. 

„Обавезни рад“ (кулучарина) уведен је као факултати: 
ван од 1904, а од 1906 као обавезан — 6 перпера с главе 
на главу, почевши од седамнаесте године. 

Посредни порези почели су се уводити од 1865 године. 

Постоји и монопол соли. Набавка се врши путем лици- 
тације, а малопродаја је монополисана за трговце који се 
обвежу да ће је продавати по најнижој цени. До 1910 со 
је купована од Пепе рибпдиге опотапе, после од Р. Жуткића 
у Котору. У 1907 купљено је 3,000.0000, у 1908 2,500.000, у 1909 
2.000.000, у 1910 4,500.000, у 1911 2,000.000, и у 1912 3,000.000 
кг. Просечна куповна цена је 2:80 перпера по квинталу. 1909 


била је врло добра, и то се одазвало на сточарству у 1910. 


Монопол дувана заведен је од 1 јануара 1904 године за- 
конима од 1908 и 1905 за рачун талијанског „Друштво за- 
дружне режије црногорског дувана“, претвореног у 1905 у 
„Црногорско Анонимно Друштво“ са седиштем у Венецији са 
акционим капитглом од два и по милиона перпера. Друштво 
је обвезано да подигне фабрику за прераду дувана у Подго- 
рици и да је одржава у добром и исправном стању, са про- 
стором од најмање 4.000 [| м; подићи магацине у Подгорици 


и Бару за скупљање домаћег дувана; саградити магацине за 


раздавање прерађеног дувана у Подгорици, Бару, Цетињу, 


· Никшићу; да уреди два или више угледних добара за га- 


јење дувана — све то о своме трошку. Оно даље има дуж- 
ност да допусти гајење дувана на простору не мањем од 
546 хектара и да откупљује дуван по ценама како би се 
исплаћивала производња. Оно прерађује домаћи и страни 


__ дуван. Концесија траје 25 година, до 31 децембра 1929 го- 

дине. По истеку тога рока сва некретност друштвена прелази 
у својину Црне Горе. Затечену робу исплатиће Црна Гора 
по куповној цени, односно по цени производње. Капитал уло- 
жен у предузеће има се амортизовати за 20 година почевши 


од 1910 године. Од добити узима се двадесети део за амор- 


тизацију, затим двадесетина вредности непрерађеног дувана 
кога мора бити у слагалишту за годину дана унапред, или 
чија вредност је утврђена на 400.000 динара, 5%о на неамор- 
тизовани капитал, остатак се дели између друштва и државе, 
тако да Црна Гора има 80%о од њега за продају учињену у 
земљи, а 20%, за продају у иностранству. Стоји до воље 
Црној Гори да изврши амортизацију за 15 година, повећа- 
ним отплатама или одједном, у ком случају даје друштву као 
награду трогодишњу чисту добит. Држава врши контролу 
преко једног свог чиновника, она прописује правилник за 
рачуноводство. Она поставља препродавце и кажњава пре- 
ступнике. Капитал друштвени на концу 1909 и 1910 износио је 
1.400.000 у алату и 1.100.000 у роби. Сем тога друштвени капи- 


тал представља и позајмица држави за раније године која у 


1909 чини 780.000, а у 1910 810.000. Приходи у 1911 и 1912 чине 
по 1.200.000 од продаје у унутрашњости, по 600.000 од продаје у 
иностранству. Чисти приходи у те две године употребљени 
су и то 260.000 у 1911 на „интерес од 5%о на дуг монополу 
дувана и суму потребну за амортизацију капитала, а остатак 
за поделу према уговору у цељу смањивања текућег рачуна“, 
а 400.000 у 1912 на „интерес од 59 на дуг монополу дувана 
и суму потребну за амортизацију капитала“, према пројекту 
монополског буџета за те године. 

Максималан простор на коме је произвођен дуван био 
је до 390 хектара; у 1910 он је 222, а у 1908 био је 163 хек- 
тара. Принос од хектара креће се између 2.200 и 150 пер- 
пера. За последњих шест година потрошња дувана у земљи 
попела се за 259, на 160.000 кг. У 1911 подигнуте су цене 
за. 209/.. 

Монопол цигар-папира уведен је за државни рачун 1908 
године. | 

Сем ових правних монопола постоји и један фактички 
монопол, монопол писаћег материјала. Државни „депо писа- 
ћег прибора“ набавља на страни материјал за државна над- 
лештва. Тај материјал не плаћа царину 10%о. Друго, стране 








О Црној Гори 367 








фирме испоручују материјал |гапсо Котор. Држава има пре 
__носних средстава. Њену конкуренцију немогућно је издржати 
_ према томе. 
____ Државна трошарина на алкохолна пића уведена је за- 
__коном од 1909. Она је прохибитивна за страна алкохолна 
_ пића од 2596. 

Таксе су уведене 1881, прво за судску радњу, за тим 
ј · 1909 годину као жиговина лозова и срећака (20%, од вред- 
Н _ности и 200 годишње за одобрење продаје), па 1910 таксе за 

_ извршење судске пресуде. 1912 године по закону о таксама 
__уведене су таксе, сталне или процентуалне, за сва акта који 
_ долазе пред државне власти или од њих произлазе. 

% Увозна царина уведена је 1881 — 4% ад уајотет, и то 
у почетку само трговце, за тим је уопштена, 6% од 1892. 
" 1899 уведена је за пића и дуван специфична царина, и ца- 
__рина по вредности повећана од 6 на 80%/0, и то за робу из 
__уговорних држава, а за другу 49/о. Извозна царина постојала 
__ је на руј и рибу. 1899. Ова царина је проширена на коже 
_и вуну, и повећана је. Специфична извозна царина креће се 
_ између 1 и 16 перпера од 100 кг. Те године уведене су и 
_ споредне царинске таксе. 1904 уведена је царинска тарифа 
_ минимална и максимална, са увећаним ставовима по вредно- 
_сти и специфичном царином проширеном и на колонијалну 
_ робу. Тарифа садржи 17 класа. Минимална царина по вред- 
__ности креће се између 10 и 250, специфична између 6 и 20. 
Максимална је већа од минималне код царине по вредности 

"12 до 4 пута, а 1'/5 до 10 пута код специфичне. Царина на 

алкохол је прохибитивна, минимал се креће између 6 перпера 

и 4.000 перпера. 
> Провозна царина је укинута. 
| Споредне таксе су: лежарина 0:05 од 100 кг., мерачина 
'20 од 100 кг. декларација 0:10 од примерка, признаница 
"0:10 од примерка, уверење 0 50, печат 9 10, статистичка такса 
020—0 30 за 100 кг, робе или 002—050 по комаду од жи: 
вине и стоке. 

Разрез и прикупљање дације врши сам капетан племен- 
ски. За разрез осталих пореза постоје порески одбори од 
3—5 лица које по варошким општинама поставља министар 

инансија. У капетанијама одбор чини капетан као председ- 
ник са кметовима. Наплату, пак, врше племенски капетани, и 

царинарницама где их има. Разрез дације и пореза врши се 
сваке године. Дација се плаћа у два рока-полгођа, а порези 
у четири тромесечја. Ж 

Солара има осам. Царинарница, „финансијских капета. 
нија“, 23. | 258 

Први закон о буџету донет је у 1901 години. Овај који 
сада важи вотиран је од скупштина у 1906. Буџетска го- 
дина почиње 1 јануара, рачунска ! маја. Сви приходи и 
расходи према закону морају се показати у буџету, који се 
прави сваке године. Уобичајено је међутим да се у буџет не 
уносе суме од обавезног рада, монопола дувана и приходи 
за чиновнички фонд. Са пројектом буџета подноси се завршни 
рачун последње закључене буџетске године и финансијски _ 
закон за годину за коју и буџет. О буџету решавају оба за- 
конодавна фактора. Кад се скупштина не сазове, Круна сама 
продужава буџет. Постоје буџетске дванаестине као привре- _ 
мене мере. Право задужења имају оба законодавна фактора, - 
међутим може и сама круна то учинити у изванредним при- 
ликама. и то до суме од 200.000 перпера. Ванбуџетске издатке 
одобравају оба законодавна фактора, али то може и сама 
круна у изузетним приликама до суме од 50.000 перпера. _ 
Скупштина у свима тим случајевима има обавезу накнадног 
одобрења. 

Буџет прави министар финансија. Предлог буџета има 
општи (главе и партије) и специјални део (главе, партије, по- 
зиције). Приходи буџетски одређује се према просечном при- 
ходу последње три године. Што се тиче расхода, дозвољени 
су вирмани по позицијама исте партије, и то у сродним ма- 
теријалним или личним потребама. У буџету постоје три кре- 
дита као буџетски резервни кредити: кредит за недовољно. 
предвиђене расходе из кога црпу сами министри до 500 пер- _ 
пера, а на веће суме треба да имају највише одобрење, кре- 
дит за ванредне државне потребе за чију употребу решава 
скупштина или сама круна у изванредним приликама, кредит 
од 5.000 перпера за непредвиђене ситне издатке на распо- 
ложењу министара. 

Министар финансија је првостепени наредбодавац; он 
отвара кредите. Он је једини благајник примања и издавања. 
Посредници су му у овим пословима 23 финансијске благај- 

нице — царинарнице. Сви се приходи у њих стичу, а преко 
њих се и исплата врши, 

Главна контрола има стално и непосредно право над- 
зора: њен рачунополагач даје визу сваког издавања и при- 
мања. „Диспозициони Фонд“ стоји под непосредном контро: 
лом скупштине. 

Чиновничке плате издаје се у другој половини месеца. 

Први буџет по овом закону јесте од 1908 године. 

Буџет прихода био је у 1903 1,990.000, у 1912 је 4,650.000. 
За десет година порастао је за 1159, годишње 11,5%. Не- 
еластични порези : дације, свештенички прирез, обавезни рад, 
давали су исте приходе. За све време ове периоде приходи 
од њих остали су исти: дације 700.000, свештенички прирез 
125.000, обавезни рад 250.000 Сви остали приходи јавно- 
правног карактера показали су тенденцију за увећање: по: 
рези од 37.000 у 1903 на 285.000 у 1912, царине од 365.000 
· на 1,200.000, таксе од 18.000 на 105.000 ; монополи од 275.000 
у 1904 на 480.000 у 1912; трошарина заведена у 1910 дала 
је 240.000, и свакако да и она неће подбацити. Овај однос 
више дугује екстензивној црти пореског система. То се види 
из окамењеног односа у коме ови приходи стоје према укуп- 
ним приходима за последњих десет година, рачунајући од 1903 
године : 81, 76, 66 69, 88, 85, 72, 84 79, 79%о. Од приватно: 
правних прихода, узевши ту приходе од привредних и сао- 
браћајних установа, ниједан не показује тенденција за раш- 
ћење Приход од саобраћајних установа (пошта, телеграф, 
дилижанска вожња) почевши од 1903 до 1910 био је исти, 
око 250.000, са изузетком 1905 када је био 390.000, вероватно 
у вези са унутрашњим политичким прекретом. Ни године 
анексионе кризе, 1908 и 1909, нису га могле померити. Од 
једном се у 1910 пење на 450.000, и ту остаје. Овај скок 
проузрокован је таксом од вожње државним аутомобилима 
заведеним 1909 године, и према томе не може се узети у 
обзир кад се одређује тенденција овога прихода. То у то- 
лико пре што се за три године није поновио. 

Буџет прихода од 4.000.000 утврдио се од 1910 године. 
Он се још у 1909 попео на ту цифру због ванредног прихода, 
око пола милиона, од ковања новца.! 


1 У буџет прихода унете су и суме од обавезног рада. 

Буџет расхода: од 2.654000 у 1908 години показује 
4.750.0002 у 1912 Буџет пак самих редовних расхода од 1.826.000 
у 1903 попео се на 4.360.000 у 1912 години, преко два пута. _ 
Највише се попео у 1906 (2 790.000) за 42%о према буџету из 
1905, или (2 560.000) за 35%/;, према истом, ако се узму само 
буџети редовних расхода. Јачи скок је био, затим, у 1910, 
(4.800.000 за 35%/о према 1909 години, или (3.700 000) за 229 
према њему, ако се пореде буџети редовних расхода. Ве: 
лика висина буџета 1906 дугује се прекрету у унутрашњем 
јавном животу Црне Горе, а 1910 због издатака на аморти- 
зацију дуга и јубилејске свечаности. 

Буџет расхода од 4.000.000 утврдио се 1910 године. 


Све партије у буџету расхода показују тенденцију за 
рашћење. 


Партија на врховну државну управу прати највеће ско- 
кове у периоди од 19083 до 1912 година. У 1906 години она 
је три пута већа но у 1905 и чини четвртину целогу буџета 
(860.000); 1912 она је за половину већа но у 1906 (1.060.000) 
и чини четвртину целога буџета. То долази од појава већ 
назначених које су проузроковале пењање буџета расхода, јер 
се и народно представништво и амортизације плаћају из те 

| партије. После ове партије долазе расходи министарства уну- 
трашњих дела, она чини (900.000) 22%/ буџета за 1912 години. 
| Партија министарства правде показивала је стално опадање 
| до 1906 године. Реформе које су после настале повећавају 
_| је док је не утроструче у 1912 години (320.000). Министар- 
| ство просвете и црквених послова има исту судбину као ими _ 
нистарство правде. У 1912 године буџет му је четири пута већа 
но у 1906 години (620000). То поглавито долази од рефо- 
рама изведених у том периоду: регулисан положај учитељ- 
ства, свештенство добило плате, установљена позиција за пи- 
томце на страни. Мада министарство финансија у буџету ре- 
довних расхода не показује никакав напредак за целу десе- 
тогодишњу периоду, мора се узети да и његови издатци имају 
исту тенденцију као и код осталих ресора. То због тога што је 
највећи део ванредних кредита утрошен на његове послове 
и грађевине, путове. Министарство војно, које има само једну 


1 У буџет расхода, и то редовних расхода, унете су и суме које 
троше на сврхе прихода од обавезног рада и вздатце на министарство војно, 
# Ту нису рачунати ратни кредити. 

__партију у формули: „на министарство војно уз друге приходе“, 
_ такође увећава своје расходе; они су 5%/, од буџета за 1912.! 
Збир свих редовних расхода, почевши од 1903 па до 
1912, чини 28.000.000, а ванредних 4.500.000. Највећи ван- 
__ редни расход је 1.200.000 у 1910, а најмањи 1.500.000 перпера 
__у 1904 години. Просечан је ванредни расход 450.000, 149/. 
_ укупног буџета за сваку годину. 
Свршиле су се дефицитом године: 1903 (670.000), 1907, 
_ (50.000), 1908 (470.000) 1910 (550.000), 1911 (120.000), 1912 
_ (100000) у укупној суми око 2.000 000. Имале су суфицита 
_ године: 1904 (400.000), 1905 (500.000), 1906 (200.000), 1909 
_ (600000). Укупно 1700.000 У годинама дефицита држава је 
_ узимала 99) мање од пореских обвезника но што је потро- 
__ шила (2 022.850 на 22 800.000), у годинама суфицита 17%/, више 
Ки. 700.000 на 10.200.000). 
| У 32.700.000 прихода, за тих истих десет година, било 
__ је ванредних прихода од ковања новца у 1906, 1908 и 1909 
_ години до 800.000 перпера. 
; Ова десетогодишња буџетска периода свршила би се 
| буџетским дефицитом од око 1,5 милиона перпера, стварним 
_ око 0,5 милиона. 
Ба Државни дуг стоји овако: Црна Гора дугује Црногорском 
__анонимном друштву за монопол дувана за зајам у 200.000 од 
" 1903 191.000 перпера, за тим по зајму за градњу пута Ријека: 
· Вир 524 894 85 — свега 714 89485 перпера. Овај дуг од 5% 
огарантован је приходима државним од монопола дувана. 
Први јавни зајам је учињен по закону од 1909 у номи- 
_ налној суми од 6.000.000 перпера. Зајам је створен емитовањем 
_ 59/% државних облигација на лондонској берзи. Емисиони курс 
__је 97". Посредник је банкарска група Вош оп Вгоћег5 е! Сот- 
__рапу у Лондону. Приход од зајма је 5.190.000, дакле 86:/ 
__ за сваку облигацију од 100 перпера. Зајам ће се амортизо- 
__вати до 1946. Годишњи ануитет је 367.000. Службу око 
__обвезница и њихову извлачењу врши Црна Гора. Пре 1920 
_ не може се цео зајам исплатити. 


Љ 


РО РАИ 


4 1 Из ове партије се плаћа кор перјаника (телесне гарде). Перјаници 
се бирају из најбољих кућа. Њих има стотина, са једним командиром на 
5 челу и два „официра страже“. Њих је увек половина на служби, а поло- 
__вина код кућа. Плате су им 20 и 60 дерпера, према томе да ли ко има 
КУ |есот година службе или мање. Служба перјаничка траје доживотно. 

одж 

Према закону од 191! закључен је зајам посредством 
ВодепкгтедЊапзја -а у Бечу од номиналник 3,500.000 перпера. 
Зајам је остварен емитовањем обвезница 5%, Емисиони курс је 
9809/. Приход од зајма је 3,405.489 44 перпера, било би дакле 
97.3%/.. Зајам ће се амортизовати за 50 година Пре 1922 не 
може се приступити конверсији овог зајма, нити појачаном 
извлачењу обвезница, нити потпуном отказу. Службу око 


обвезница и њиховог извлачења врши банка. За накнаду. 


трошкова за то банка добија 259) од годишњег ануитета, 
Ануитет је 95.725 перпера, 1962, 38.012"52. 

За амортизацију првог зајми дати су као специална га- 
рантија приходи од монопола соли и царина (узевши ту и 
споредне царинске таксе). За други, пак остатак тих прихода 
и прихода од монопола цигар-папира, као и овлашћење да 
поверилац може „у опште да сва законита средства примени 
да дође до наплате која му припада“. 

Оба зајма су грађена: за исплату сталних дугова Во- 
депкгеднапзја њу и БКапдетђапк-у у Бечу 1.400.000, привремених 


дугова 145 000, за оснивање хипотекарне банке 2.200.000, и 


остало за државне зграде, путове, мосгове. 

Према закону од 1912 направљен је принудни уну- 
трашњи зајам од 2,000.000 перпера, у облику папирног новца, 
с роком за годину дана. То је ратни зајам. 


Општинске финансије регулисане су законом од 1903и 


правилником министра унутрашњих дела од исте године. 
Општински су приходи: пореза на куће, уведена 1881, 1:12 
перпера од сваког метра дужине ако је кућа призремна, а 
2:24 перпера ако је на спрат — тако звани „метрарина“; пореза 
на псе (4 перпера годишње), на карте, домине, билијар (120 
перпера годишње), на кола (од 12 до 58 перпера годишње); 
такса за обављање ма какве радње, стално или привремено, 
(од 2 до 1000 перпера), за све административне радње ; казне 
по полициском праву; трошарина општинска на све живо 
(од 0:02 до 020), на сваку кожу (од 0:02 до 040), на свако 
пиће (0:02 од кгр.) на све апотекарске ствари (29, од 
вредности), на прекогранично грожђе (0:01 од кграма); кла- 
ннчна такса, ловачка такса, мерачина (кантарина); монопол 
жижица и пушчаног материјала; путнина — дневница оп: 
штинских чиновника за рад ван канцеларије; прирези које 
установи општински одбор — 157: од целокупне државне 

порезе за радње у општини цетињској за 1911 годину, школ- 
ски прирез општине цетињске. 

Држава је ипак принуђена додељивати помоћ појединим 
општинама за покриће дефицита. Од 10 општина, колико 
их свега има, лржава је у 1910 морала да потпомогне 5 
највећих и најнапреднијих: Бар и Улцињ (са по 1.500 пер- 


пера), Подгорицу (са 3.600), Никшић (са 2.500), Цетиње (са 
18.000). 


Јавни општински зајмови нису познати. Општина цетињ- 
ска највише дугује, око 80 000 перпера Црногорском Аноним: 
ном Друштву које експлоатише монопол дувава. 


ТихомиР А. Поповић. 


ЕСТЕТИЧКА ПИСМА ИЗ РИМА. 
М1 


Рим, 15 јуна. 

Оставивши пред вратима Капишолског Музеја оно што 
је енглески пјесник Китс једном приликом назвао „ће ди! 
сајајодце о! соттоп Шпоз“, отишао сам јутрос да учиним 
дужно подворење чувеној галерији античких статуа на Ка: 
питолском Бријегу. Не узимајући у ратун драгоцјену збирку 
императорских салика, која је већ на гласу, биће да је у 
овом музеју сакупљено до сто и педесет разних скулптура, 
од којих су дваестак њих ремек-дјела првога реда Ту су, 
између осталога, Капштшолска Венера, Гал на умору, статуа 
„красног“ Аншиноја, љубимца ћесара Хадријана. 

Ви се, госпођо, тих кипова сјећате бесумње врло добро: 
гледали смо их, у своје вријеме, раме уз раме. Прве сам 
двије статуе споменуо и у свом путопису У Лашинима; али 
"оно што сам тамо о Галу казао није нипошто примјерено 
истинској вриједности ове мајсторске работе. Ја сам је онда, 
за цијело, одсушним очима гледао, те према томе јако пот- 
цијенио. Имајући у виду више техничку обраду, но умјет- 
ничку концепцију ја сам у њој хвалио нарочито вјешту 
репродукцију природе, ријетки 5рествеп умјетничког реа- 
лизма. Гал на умору је, међутим, и нешто друго, нешто 


1 „Глупи списак обичних ствари“. 

више. Осим крепког живота и етничког карактера, који је у 
њему изражен, овај „варварин“ одаје уједно и велику, управо 
херојску душу. Његова је смрт — смрт јуначка. Оборен у 
часу кад је своје другове храбрио на јуриш (то се види по 
бојној труби коју је истом пустио из руку), племенити ра 
њеник пао је на десно стегно, ногу је подвио, на десну се руку 
обочио, док му је глава клонула к прсима. Види се да га 
живот оставља, да му се вид гаси, али је он љути бол и 
смртни страх савладао витешки. Тај каменити лик доиста је 
као књига која сама проговара-и неуку. Од једнога погледа 
на њ зачну се јака чуства, и човјек вели нехотице сам у 
себи: душа која се с муком пробија из оних рањених груди, 
и ако проста, варварска душа, нема шта да завиди оним 
сродним душама које се смрћу борише на крвавим бојиштима _ 
Термопила и Маратона. 

Друга мисао, која ми се по глави врзла посматрајући 
ово ремек-дјело Лизипове школе из хеленистичког! доба, 
бијаше мисао да је у животу човечјем посве мало тако чистих, 


> МИ 3 :: [з р 
М РИТУ И га" о У Ала дада Бнмиаје 
ЈЕ %, о Ме Е Е ме три 


СЕ 
с 
Уа 


потпуних и несебичних уживања, као што је уживање у ве- = 
ликим умјетничким дјелима. Суза одушевљења која је Винкл- % 
ману из ока потекла кад је први пут ступио пред Белведер- . 
| ског Апола, спада несумњиво у најчистије и најблагородније Ра 
| сузе што се из самртничког ока исциједише. Имати осјећања __ 
за живописе великих пјесника и за пјесме великих живопи- 
саца; знати уживати у афресцима Сикстшинске Капеле, у у 


| Симфонијама од Бетовена и у разним љепотама природе — 
| то су, можда, најотмјеније сласти и радости у животу. Чу- 
| ство милине и задовољства што смо га осјетили при посма- 
| трању истинске љепоте, тековина је која не пропада : 


„А ипг ог Веашу 15 а јоу [ог еуег“ (Кеа:з). 5 


Хеленистичког је поријекла или, у најгорем случају, 
дјело нео-атичке школе из времена римскога царства, и чу- 
вена Венера Капштолска, у којој вјештаци назиру особита _ 
обиљежја (грацију и мекоћу) школе Праксителове. Попут Ве. _ 
нере од Книда у галерији ватиканској, и ова божанствена 
жена приказана је гола, и то у тренутку кад се спрема да сађе 

1 Овако се у историји умјетности називље доба које иде од смрти У 


Александра Великог (3283 пр. Хр.), па до римског освојења Египта (30 
пр. Хр.). 

у купку. Покрај све своје наготе, она је у погледу свом тако 
чиста и Сезазлена, да у гледаоцу поништава сваки осјећај 
материјалне похотљивости. ЈЊепота што се извија из свог 
складног тијела, отима се, иначе, свакој анализи. И, у истини, 
је ли могуће ријечју саздати ритам и хармонију контура, 
спретност кретње и дивну моделацију женских облина> У 
складу са самим предметом, кретња је у овој статуи куди 
камо јаче наглашена, него ли је то случај код осталих ки- 
пова божанствене Афродите, којој — веле — није потребита 
кретња, па да буни и осваја умове људске. 

Убавог Аншиноја „с наклоњеном главом и сањалачким 
очима“ посјетилац италијанских музеја срета често у својим 
естетичким екскурзијама ИМ увијек га мисионо лице овог 
спретног момчета једнако привлачи и плијени његову пажњу; 
оно га привлачи као стољетна загонетка која није још до 
краја ријешена. 

Под његовим младачким челом станила се, рек би, нека 
потајна туга; али туга која се мушки ограђује од туђега ми: 
лосрђа. Поглед му је благ и пријатан, али у исго вријеме 
некуд изгубљен и као занесен у регионима у којима су снови 
и слутње све, а воља готово ништа. Црте његова лица опо- 
мињу на идеалну љепоту јелинског типа, мада се од овога 
унеколико одмичу. Узраст је диван, но нипошто без мана. 
Знаоци налазе да му лијево раме, за длаку, од деснога од- 
скаче. Једре груди и жилава стегна подсјећају, додуше, на 
гимнастичко васпитање грчке младежи, али се овдје мушка 
снага складно здружила са елеганцијом. Умјетници су овај 
урнек мушке љепоте приказивали час као бога, час као ју. 
нака — понекад: као Диониза, а понекад као Хермеса или 
Апола — ; но у ком год се виду јављао, дивна хармонија 
његових младачких облика остаје увијек једнака, увијск 
себи равна. 

Ко ли управо бјеше тај Антиној 2 Бјеше ли му и живот 
тако загонетан, као што је загонетна његова камена личност 
О животу се његову мало што зна, а смрт му је обавита у 
густој магли. 

У својој педесетој години, путујући по божанственој 
Хелади, наиђе Хадријан у Минервину граду на младог, тек 
осамнаестогодишњег Антиноја, родом из Витиније, но који је 
своје поријекло доводио из Аркадије, отаџбине пјесама и 

пастирства. Који га случај доведе у прилику да се упозна 
с моћним ћесаром, то се тачно не зна; али Антиној постаде 
ускоро царев миљеник и нераздвојни пратилац. 

Хадријан проведе том приликом дуже времена у гре 
цији — у земљи својих умних симпатија — чија га умјетност 
бијаше занијела још у младим данима и чијем препороду 
бијаше посветио зрелије године свога живота. Те су године 
биле, можда, његове најљепше. За њим је у тај мах стојао 
читав један живот обилата и устјешна рада. У римском сви- 
јету владала је свуда безбједност и дотле незнана добробит. 
Народи подвржени римскоме орлу упираху благодарне очи 
у Хадријана, достојног насљедника племенитог Трајана. За 
њих је овај мирољубиви ћесар био прави отац, као што је 
за научнике и умјетнике био даровити садруг, а за ратнике 
и чиновнике неуморни сатрудбеник и суборац. „Његова нај- 
ближа околина — вели један биограф из старине — нала- 
зила је у њему попустљива пријатеља, који је имао осјећања 
и за туђе радости и за туђе жалости“. 

Хадријан је у тај мах све своје силе улагао, да би куд , 
и камо обновио стари сјај јелинске културе. У томе је раду 
млади Антиној био његова десна рука, онај који је на прак- 
тичном пољу утирао пут његовим великим идејама. А те идеје 
невјероватном (брзином су се преобраћале у конкретну 
стварност. По налогу моћног ћесара, јавне грађевине, дру“ 
мови и луке, па чак и читаве вароши,: ницале су као из 
земље. Његов смисао за љепоте природне не бијаше ниуко- 
лико ужи од његова смисла за умјетност. Један царев био. 
граф из старине забиљежио је један догађај, који би прије 
кадар био да окарактерише каква модерног естета, но човјека 
из старине. Хадријан ће се једном попети на брдо Етну, да 
би отуд могао да се нагледа младог сунца на уранку. 

Кад се, госпођо, узме на ум да је млади Витињанин; 
као слушалац неопитагорске философије у мудрој Атени, био 
присталица оне мистичне теософије уз коју заносно приста- 
јаше и сам ћесар, онда нас његово међусобно симпатисање 
не мора да зачуди. Из Грчке ће Антиној са својим царским 
пријатељем, преко Мале Азије, Сирије и Палестине, отпутовати 
у Египат, гдје су фараонски споменици, јератичка предања 

и владајући александринизам морали, јамачно, пружити нове 
хране њиховом радозналом духу и њиховом трагању за по- 
смртним удесима рода људскога. Међутим, за њихова боравка 
у Египту, почеше да се јављају у Палестини опасни знаци 
народног устанка; напоредо с тим стаде да се проноси ле- 
генда да су неки видовити људи, дајбуди пророци, нагови- 
јестили скору смрт Хадријанову. У томе пуче изненада глас 
да је Антиној претекао у гроб свога окруњеног пријатеља, 
утопивши се на једном путовању по ријеци Нилу. 

Дивно момче погибе, по свој прилици, пуким случајем. 
Али се савременом свијету та нагла смрт не учини природна, 
људи хтједоше да је доведу са оним злогуким пророчанством 
о смрти Хадријановој, и то на један врло чудноват начин. 
У то је доба, у опће, владало мишљење да појединац може 
да умилостиви свирепу судбину и откупи живот другоме 
створу, жртвујући се за њега својевољном смрћу. Кроз го- 
милу се, према томе, пронесе глас да је Антиној свој мла- 
ђани живот прегорио из љубави и благодарности према Ха- 
дријану. 

Овом тумачењу напрасне смрти Антинојеве дао је из- 
раза и познији римски љетописац Аврелије Виктор, нагласу: 
јући, на неки начин, као да је дјело самопријегора младог 
· Витињанина почињено било са царевим знањем и његовим прет- 
ходним пристанком. Но то је тврђење сувише наивно, а да 
би могло бити вјероватно. Даде ли Антиној у истини „живот 
за цара“, онда се то морало десити не само без, нр и бро- 
шив Хадријанове воље. 

Антинојева је статуа, као што видите, госпођо, моју 
пажњу скренула на једног великог римског ћесара, о којему 
сам тек доцније, згодном приликом, имао намјеру да вам 
коју проговорим. Да ли ће вам ова мала историјска шетња 
бити по ћуди, не могу знати; но рекао бих да тим нијесам 
опет „испао из предмета“. У то име допустите, милостива 
пријатељице, да продужим странпутицу и уједно докрајчим 
ово писмо. 

Последње године свога живота провео је Хадријан у 
својој „вили“ на оним чувеним Тибуртинским бреговима, гдје 
се раније подизаху љетниковци Хорација и Мецената, Брута 
и Цезара, триумвира Антонија и историчара Салустија. Та 
„УШа“ је, по разним описима што се о њој сачуваше из ста- 

рине, била право чудо својега времена — комплекс величај- 
них грађевина свију познатих стила, којима се обрасци нала- 
жаху тамо-амо по римском свијету. Царске одаје, храм, би- 
блиотека, палестра за разне игре, стадиј, разна позоришта, 
купке, дивот баште, све је то удешено било према већ у 
свијету чувеним урнецима из Хеладе и Мисира. Све се умјет- 
ности бијаху, тако рећи, срочиле да ту ћесарску стојбину што 
сјајније и што гиздавије украсе. Она је, према томе, у неку 
руку, представљала језгру, компендијум свега оног што се у 
то доба могло да сматра као огледало уљудности и конфора 
у грчком и латинском свијету. Ту у том питомом збјежишту 
намјераваше Хадријан да у пријатељском кругу проведе своје 
старе дане. Али га наједном попаде ужасна чама, којој се 
придружише и болови физични. Господар свијета поче да се 
носи најцрњим мислима — мислима о блиском крају живота. 
Али је смрт дуго оклијевала да га к себи позове, баш као 
да је хтела да му остави времена, да се понајлак увјери о 
штурости и бескрајном ништавилу свјетске славе и свјетског 
богатства. 

Као што ће с Марком Аурелијем на царски пријесто 
засјести стојички филозоф, тако је, за Хадријанова царовања, 
царством управљао један крунисани естет, књижевник и умјет- 
ник по природном нагону, радозналац на свима пољима умне 
дјелатности. Неуморан хаџија, пропутова Хадријан листом 
све провинције и обиђе све знатније вароши простране рим- 
ске империје, трудећи се да их уљепша, а понекад из самог 
темеља прегради. У самоме Риму сазидао је храм Венере и 
Рима, обновио безмало из основа Пантеон, форум Августов, 
Агрипина купатила и мноштво других јавних здања. Но главно 
му је дјело, као градитељу, било подизање сопственог гроба, 
оног џиновског маузолеја који ће се с временом претворити 
у папинску тврђаву Сазте! Зап! Апрепо. 

Рекао сам навише да је Хадријан био један крунисани 
естет, и тај сам назив употребио овлаш; употребио сам га 
у најмодернијем значењу те ријечи. Од разних наука које се 
у мирно доба гаје, почињући од филозофије и астрономије 
па до медецине и права, све је то он хтио да изучи, из пуке 
радозналости. Он је, међутим, у многом правцу био човјек 
настраних ћефова, а истакнута његова црта била је тежња за 
архаизмом и примитивношћу. Примјера ради, бесједнику Ци- 

церону претпостављаше бесједника Катона, пјеснику Верги- 
лију пјесника Енија, а бесмртном Хомеру готово непознатог 
Антимака. 

За те умне настраности његове, историја му се данас 
освећује; она му их с пуним разлогом уписује у гријех. 


МАРКО ЦАР. 


КЊИЖЕВНИ ПРЕГЛЕД. 


ДВЕ ЖЕНСКЕ КЊИГЕ. 


[Исидора Секулић: Сапутници. Издање С. Б. Цвијано- 
вића, Београд, 1913. 


Милица Јанковић (Л. Михајловић): Исповести. Издање 
С. Б. Цвијановића. Београд, 1913]. 


Жене које пишу нису новина у српској књижевности, или 
боље рећи у српској библиографији. Почевши од „славено- 
сербске списатељице и гражданке Арадкиње“, „Еустахије 
от Арсич, рождене Цинцић“, која је почела писати још 1814, 
читав је низ жена које су се огледале у књижевном раду. Не. 
колико. од њих занимљиве су као личности, тако Милица Сто- 
јадиновић Србкиња и Драга Дејановић; неке од њих, као Г-ђа 
Јелена Димитријевић, показивале су у своме писању и извесних 
књижевних особина. Али жене праве књижевнице јављају се 
тек у најновије доба: у поезији Г-ђа Даница Марковић, и сада, 
у прози, Г-ђице Исидора Секулић и Милица Јанковић. 

И Г-ђица Секулић и Г-ђица Јанковић јавиле су се послед- 
њих година, и то у овоме листу, и сада, готово у исти мах, 
изилазе са првим својим књигама. И ако се оне јако разли- 
кују по својој природи и књижевним особинама, обе припа- 
дају једном књижевном нараштају и имају извесних заједнич-“ 
ких одлика. И зато не само да је згодно но је и потребно пи- 
сати уједно о обема. 

Само, то не иде без тешкоће, и ја не кријем да се давно 
нисам при писању нашао у таквој забуни. Није лако писати 
ни о људима који пишу — Хорацијев „раздражљиви род 
песника“, коме ниједна похвала није довољна и коме најмања 
примедба изгледа као смртна увреда! — а камо ли о женама, 

и то о двема у један исти мах. Како да им се чине примедбе, 
када, како вели једна источњачка пословица, жену ни цветом 
не треба ударити» И шта да ради и како да пише један 
уредник часописа, где су се оба писца први пут јавила, и 
који носи извесну одговорност за обе књиге, како да пише 
о сарадницима чија је сарадња увек добро дошла _ 

Али, прва је дужност рећи своју мисао, с искреношћу и 
са уверењем. 


. 


х % 

Утисак који су први радови Г-ђице Секулић учинили био 
је чуђење. Једна савршено непозната почетница јавља се као 
потпуно израђен писац који пише сасвим књижевним стилом; 
једна девојка почиње писати о најтежим проблемима духа и 
душе; најзад, једна Српкиња из старе Војводине, где се, са 
малим и часним изузетцима губи традиција доброг српског 
језика и стила, пише правилним, готово беспрекорним „бео- 
градским стилом“, као да је цео свој живот провела у бео: 
градским књижевним срединама. ИМ сада, када је њена књига 
изишла, остаје исти утисак чуђења, не усхићења ни одушев- 
љења, но чуђења, које је ипак једна врста признања. 


Сапушници су књига врло лична, скроз субјективна ; то 
је нов појав оне раније забележене „експлозије женске искре 
ности“, која се последњих година јавила и у нашој књижевно · 
сти. Субјективизам, лични и интимни тон у књижевности, данас 
је особина жена-писаца. У данашњем нелиричном и нероманти- 
чном добу човек-писац, који је некада толико и тако радо причао 
о себи, добио је неку врсту књижевног стида, постаје све одме- 
ренији и уздржљивији; док жена-писац говори готово искљу- 
чиво о себи, исповеда се, проказује своје унутрашње тајне, раз- 
голићује своју душу. Разуме се да и у овако субјективним жен- 
ским књигама као што су Сапушници не треба и не сме се 
узети све као лична истина и интимно признање; треба оде- 
лити истину од песништва и много одбити на литературу. 
Најзад, ми немамо ни права, бар у овом случају, да изједна- 
чујемо потпуно писца и књигу и да узмемо Сапушнике као једну 
моралну аутобиографију. Узмимо је као књигу личнога надах- 
нућа и врло интимног тона. 


Госпођица Исидора Секулић има врло развијену ретку 
способност за интроспекцију, она може да немилостиво дуби 

у себе и у стању је да своју душу стави под лупу, да 
страшно јасно види све кутове и наборе своје душе. Она го- 
тово искључиво даје детаљне психолошке, — каткада и физио- 
лошке, — анализе стања своје свести и целог свог унутраш- 
њег бића. Са склоношћу за психолошке генерализације она 
воли да приказује осећаје и осећања као целине и опште појаве, 
и од 16 састава у овој књизи 10 главних носе апстрактне на- 
слове:; Чежња, Самоћа, Носталгија, Умор, Туга, Главобоља, 
Мучење, Круг, Иронија, Лушање. Чак и када даје описе, као у 
Глечеру и у Лигурији, она, без љубави за природу, описује 
природу као огледало своје свести и у толико колико се она 
одблескује у њеној души, као што је Морис Барес сликао 
Шпанију, Италију и Север у својој узнемирујућој књизи „стра- 
сних идеологија“ О 5апо, аде [а оошре е! де [а тот. Г-ђица 
Секулић има готово манију за аналисањем, и Главобоља, која 
у осталом иде више у патологију и психиатрију но у лите- 
ратуру, врло је поучна за студенте медецине, и у њој је пу- 
стош главобоље изнета у тако свирепим појединостима да и 
читалац почиње осећати како му се од болова шав на лубањ- 
ским костима почиње кидати. 

Те способности самопосматрања код Г-ђице Секулић ве: 
лике су, али она их злоупотребљава. Она не зна за меру. 
Све то психологисање је занимљиво када иде у малим и свар- 
љивим дозама, али најзад почиње замарати то дуго причање 
само о себи и ни о чему другом. Нико на свету није тако заним- 
љив да на двеста страна прича само о себи и да седамнаест 
страна ситнога текста посвети једној својој главобољи. Ако је 
било интересантне личности женске, то је била Марија Башкир- 
цев, и ако се прве стране њеног чувенога Дневника читају са 
великим интересом, ко може без досаде да дотера до краја 
друге књиге» Литераторски је егоизам гледати свет само 
· кроз себе, осећати своје ја као центар васионе, причати на 
широко и на дугачко само о себи. То замара, и читалац најјачих 
нерава мора да почне нервозно узвикивати: доста, доста! Има 
писаца који добијају када се читају у целини, има их које боље 
изгледају када се читају поједини њихови редови или одломци. 
Г-ђица Секулић се боље чита у одломцима. Овако у књизи 
психологијска доза је сувише јака. 

Не само међу женама које су писале и које пишу у српској 
књижевности но и међу људима, Г-ђица Секулић представља 

одређен интелектуалан тип. Она је чиста интелектуалка. То је _ 
њена снага као личности и слабост као писца. Све се на овом 
свету плаћа, па и супериорност духа. Од чистих интелекту- 
алаца никада не изилазе прави писци. Један од првих услова 
за књижевни рад јесте дар за непосредно осећање и непо- 
средно изражавање природе и живота. Треба бити душом и 
духом широм отворен, приемљив као фотографска плоча, 
примати одмах и непосредно одговарати на спољне утиске. _ 
: Велики писци имају увек ту непосредну визију ствари, они _ | 
гледају свет очима и осећају га душом, без посредништва 
| мозга. ЈЉуди који су и са многим читањима и умовањима 
| интелектуализовали, губе драгоцену моћ непосредног по- 
сматрања. То су аоси сит Пбто. Они сувише познају тајне 
књижевнога заната и рецепте за књижевне ефекте, и изгу- 
| били су способност за самосталну књижевну радњу. Тира- 
| нин мозак, паралишућа самокритика, коче им руку; они 
осећају на себи терет књига, и све гледају кроз књиге. Они 
могу писати о књигама, али не могу сами писати књиге, 
књиге у смислу непосредна књижевне производње. 

И Г-ђица Секулић је у томе случају. Она се развила у 
књигама, прво читала па после гледала, и између ње и жи- 
вота остаје увек тешко пробојни зид књига. Да ли је то 
случај што се прва ствар у овој књизи, Буре, која има ка- 
рактер једне интимне исповести, почиње овим редовима: 
„Одмах се познају она несрећна мала деца која из школе 
долазе у празну кућу, која знају Робинзона на памет, иу 
деветој години читају Живош и пашње у Сибиру и Пут у 
земљу Вашукулумба“. Од тих дечјих забава постају сталне 
навике духа, и читање као и све страсти не напушта своју 
жртву. Г-ђица Секулић је много читала, те многе књиге 
оставиле су читаве наносе у њеној души, њен унутрашњи 
живот постао је чисто књишки. Уопштавајући свој случај, 
она вели: „Културни човек је пун страха, и зато за њ не 
постоји непосредни живот“. Треба додати томе: и литератор- __ 
ски страх бити прост и природан, осећати, мислити и изра- > 
жавати се као обични људи. Код ње није само страх ноим 
немоћ бити природан и непосредан. Књижевност за њу није 
одблескивање живота кроз једну душу но један племенит 
занат. По примеру других који су писали, гурана и прити- 
скивана у писању књигама, под утицајем несвесних књижев- 

них реминисценција, она узима перо у руке, не да се изра- 
жава но да изражава. Она узима један више или мање ори- 
гиналан књижеван мотив, и разрађује га пажљиво и приљежно 
као једну тему, скицира, сенчи, боји, мери сваку реч, доте- 
рује сваку фразу, одржава ритам, једном речју: „прави лите- 
ратуру“. У свему том осећа се нешто тражено, усиљено и 
прављено, извештачено и укочено, без даха и живота. Око се 
може преварити, али душа не. То је цвеће изникло из ма: 
стионице. 

Г-ђица Секулић је сасвим књишки писац, и представља 
сасвим оно добро“ оно што се зове посредна литература. Али 
она је од бољих писаца те врсте. Литература у њој постала је 
друга природа. Она је читала и зна оно о чему пише. Она 
није од онх наивних снобова, каквих све више има код нас, 
који прво праве своје уметничке фризуре, па тек после по: 
кушавају да дају уметничка дела, који певају орхидеје а ни- 
када их нису видели, и за које су хризантеме него егзотично 
тропско цвеће; ни од оних који у своје стихове убацују имена 
великих сликара и великих сликарских дела, а знају за њих само 
по „анзихтс-картама“ купљеним у радњи „код Наполеона“ по 
10 пара комад; ни од оних који стављају у стихове музику 
Шопена, Шумана и Грига, а нису у стању да распознају ни 
једну гаму на пиану. Када Г-ђица Секулић помиње необичне 
ствари, егзотична имена и туђе земље, она то зна. Код дру- 
гога би снобовски звучала реченица: „Тихи и меланхолични 
су жути салони, ћутљиви и бледи су пажи у жуто плавим, 
костимима, и невесело изгледа пенушање жутог тосканског 
вина у плавом венецианском стачлу“. Код Г-ђице Секулић то 
није снобизам, јер је све то видела и остало је у њој. 

Затим, код ње је литература толико постала друга при- 
рода, да је тешко код ње говорити о природности и искре- 
ности. Ко је живео искључиво књишким животом, под ути- 
ском те сталне сугестије књига, добија најзад књишку при- 
роду, и може бити потпуно искрен у свој својој привидној 
и спољној извештачености. Ко уобрази да је неврастеничар, 
он је одиста неврастеничар. М, најзад, ко зна! Одиста, човек 
је човеку највећа тајна, и ко ће икада знати шта се збива 
у дну душе једнога човека, нарочито писца, који живи удво- 
јеним животом Када је изишла Мопасанова невесела књига 
На води, Леметр је писао да Мопасан „прави литературу“ 

да развија општа места песимизма, да „шопенхауернизује“ на 
јахти, и да је све то код њега реторика. Мопасанове жалосне 
последње године живота и његова трагична смрт показале 
су колико се проницљиви критичар варао. 

Затим, литература Г-ђице Секулић може имати оправ- 
дање што има људи чијим душевним потребама она одговара и 
којима ће се допадати. Има људи који више воле један сун- 
цем позлаћен септембарски дан и једну звездану летњу ноћ но. 
највештије декорације позоришних кулиса и најбоље писане 
књиге, које на крају крајева ударају на штампарско мастило. 
Има их који више воле Тургењевљеве /Тролешње Воде но Фло- 
берову Саламбо, више Дикенскова Давида Коперфилда но 
Бодлерово Цвеће Зла, више извесне Змајеве песме из Ђулића 
Увелака или Прешпразничко Вече Алексе Шантића но Главе 
Легенде Јована Дучића. Зависи шта ко тражи у књизи : живот 
или фикцију, искрено осећање или лепу реч. 

И најзад — ја се бојим да не будем неправедан према 
Г-ђици Секулић, и стално тражим што би јој могло ићи у 
прилог — најзад, њена еготична књига долази у тако не- 
згодан час, најмање погодан за књиге те врсте. Коме је 1913 
године, — у једној од најсудбоноснијих година целе наше исто- 
рије, у тренутку када се, од како нас има на свету, највише 
пролило српске крви, у овом страховитом вртлогу догађаја, — 
коме сада може бити до неврастеничарских криза, обртања 
и превртања једног малог ја, и артистичког распређивања па- 
учине фраза Сапушници су изишли у почетку јула, у најгрозо- 
витијим данима српско-бугарскога рата, кад је на сто хиљада 
мртвих и рањених лежало на маћедонским бојиштима и када је 
колера почела да коси на све стране Ја сам покушао да читам 
ту књигу у жељезничком возу, у атмосфери крви и смрти која 
се свуда осећала. Воз које је сав ударао на карбол и јодоформ, 
био је пун страних лекара, милосрдних сестара и официрских 
жена у црнини које су ишли на гробове својих погинулих. У 
разговорима, у возу, на станицама где су се видиле само 
скрушена лица стараца и преплашена лица жена, чуле су 
само злокобне речи: рањен, Погинуо... Разговор се водио 
о једном лепом шумадијском селу у које се 62 млада чо- 
века, пала на Брдици и Рајчанском Риду, никада више 
неће вратити. Оздо, са југа, јурили су велики возови 
луни рањеника, који су, подерани, блатави, са крвавим за- 

војима, измучена лица, неки изврнутих очију, лежали су на 
окрвављеној слами вагона за стоку. На појединим стани- 
цама извлачили су оне несрећнике код којих се јавила ко- 
лера и бацали их на рампу. У Лапову, трагична гомила од не- 
колико стотина жена, са малом децом, многе већ у црним 
шамијама, у очекивању воза са рањеницима пука чији су 
војници из околине. М када је воз стао, и када се на њ бацио 
рој несрећних жена, када се виделе у фургонима све грозоте 
рата и када се чуло и о онима који се, ни измрцварени, ни- 
када више неће вратити, чуо се врисак, кукњава, ридање, велики 
крик бола матера и жена, и затим је дошла страшна поворка, 
на носилима, на леђима, на штакама, на штаповима одломље- 
ним негде у планини, млади људи са пребијеним рукама и 
ногама, пробуражених трбуха, размрсканих глава, исцурелих 

| очију. И пред тих призором од којег се крв човеку леди и 

| који се никада неће моћи из сећања избрисати, када се види 

бездна људског бола и беде, како могу изгледати седамнаест 
страна фраза о једној главобољи! Ја никада у своме животу 
као тада нисам толико осетио бедну празнину речи и сву 
таштину књишке литературе ! 

Не, еготичка књига Г-ђице Секулић дошла је у најнезгод- 
нији час који је за њу могао бити, толико да изгледа профано 
чак и о њој данас писати. 

На једном месту Сапушника пише: „Мисао блуди и 
малаксава, узлеће и пада. Зарони дубоко у море, у густу, за- 
мршену морску траву и плаве косе медузе, и клизећи преко 

| искричавих љусака мирних и невиних морских животињица, 

___ застрани негде далеко, у неку разливену плитку мочар, међу 
зле змије узверених зелених очију, на срамну и мртву тачку 
где су пали сви отпори и борбе“. (Стр. 93). То је од прилике са- 
држина, дух и тон целе књиге: књижевна егзотика, симболи- 
зам идеја, атрофија осећања, парализа воље, нешто заморено 
и болешљиво. Има у свему томе грча и гримасе. „Темпера- 
менет болује од хистерије“, вели се на једном месту ове 
књиге. Негде је излагање тако мутно и замршено, да се не 
види што се желело рећи; негде се за љубав стила промакне 
и што-шта што нема никаквог људског смисла. Што се мене 
тиче, ја признајем да Мучење нисам разумео, а одвећ тран- 
сендентални Круг ми изгледа с ону страну разума. Али, било 
би свирепо заустављати се дуго на сличним местима. 

25 

Код Г-ђице Секулић једна је ствар несумњива: она зна 
да пише. Не само да пише правилно и чисто, да јој је фраза 
глатка и ритмична, но има, што је теже, боје и израза, кат- 
када и речитости и снаге. Али, осећа се да „прави стил“. Њој 
није довољно што пише добро, она жели ла пише сувише 
добро. А то јој је озбиљна мана, и у томе се види како је 
одиста „боље непријатељ доброг“. Г-ђица Секулић воли да 
се игра речима, она је она Жогиапгета у њеном Расшанку, 
која уме да „заплеће и расплеће“ речи. Она злоупотребљава 
своје способности стила, и гомила усиљене речи и прете- 
ране фигуре ради стилског ефекта. На пример: „А њој је 
сваке ноћи нешто лупало на прозор. Гранчица дивљег ке- 
стења која не може да спава. И долазили би тада гласови из 
провалије времона и из царства проклетих душа, и говорили 
јој да је њихов растанак стража на вратима великог разо- 
чарања и мржње, да ватра и страсти нису више богови, и 
да обуче црну сомотску хаљину нелепих паметних девојака, 
и увене у њој као што се суши биљка у црној вази која 
светлост не пропушта“. (Стр. 160). 

Али, поред неколико тако промашених стилских ефе- 
ката, много је добро и књижевно писаних страница. 


„Само један је пољубац у животу човека, само једаред је душа 
у очима, само је јеларед вера сујевера ! А све је остало само чежња, 
силна или сломљена, вечна и болна чежња. Чежња мрамора да буде 
стуб поноса и снаге. Чежња бледих фреска да их не сишу очи и 
сунце. Чежње залеђене воденице што стоји као пусто тичје гнездо, 
напуњено снегом. Чежња кошуте, кад је месец измами у густа житна 
поља и грицка врхове класова, и не зна да то чини. Чежња распу- 
ченог бескраја морског, кад у сике часове вечера попадају једрила 
и весла, и уплови и последња лађа у плитке и мртве воде луке“. 
(Стр. 29). 

Или: 

„Моја је кућа дом без љубави, острво исушених живота. Умо- 
рило нам се надање, уморило нам се плакање. Нити се молимо Богу, 
нити хулимо Бога. У вече, кад сви полежемо, и чује се само мрм- 
љање мога малога сина који тешко учи школске задатке, тако ми 
је као да смо одсечени од целога света и затворени у тороњ какве 
стародревне, мрачне и хладне куле, где убоги стражари шапућу 
тајанствене гатке да их дремеж не свлада“... (Стр. 65). 


И цела књига је писана тим пажљивим, одабраним књи- 
жевним језиком. Човек не мора много марити за поглед на свет, 
теме итон Г-ђице Секулић, али остаје под утиском њених ретких 

способности за интелектуалну анализу себе сама и за књи- 
жеван начин изражавања. 


Први радови Г-ђице Милице Јанковић, који су у овом 
часопису изишли под безличним потписом 7. Михајловић, 
привукли су пажњу читалаца; мањи део од тих радова, под 
карактеристичним насловом Исповести, изилази сада у за- 
себној књизи. 

Прва, основна одлика Г-ђице Јанковић је што она има 
словенску душу, словенски поглед на свет, словенско схва- 
тање књижевности и њених задатака. То је она елементарна до- 
брота коју човек доноси собом на свет, способност предати са 
једном осећању, одушевити се и занети се, оно саосећање људ- 
ске патње, братско саучешће, дух нежности и праштања, онај 
широки хуманизам и алтруизам којим се мимо све остале 
одликују руски писци. 

Било би погрешно рећи да је Г-ђица Јанковић изишла 
из руских писаца. Она је код Руса нашла оно што је одгова- 
рало њеној интимној природи, изражавало оно што је сама осе- 
ћала. Читајући Русе, она је морала осетити што она је њена мала, 
добра и чиста девојка уписала у свој лепи дневник : „Досто- 
јевски, Толстој, Горки, Чехов, Гогољ и Чернишевски !... Ја, ја 
могу да плачем сузама Достојевског; ја могу да се надам 
Толстојевом Васкрсењу људи, ја могу да топло и искрено 
верујем лепим маштама Чернишевског ! Не, не, ко не познаје 
та осећања, тај је сиромах као последњи просјак, па ма како 
се богатим уображавао. Божанствена је ствар литература! 
Она је као нека племенита зараза, и ја сам тако срећна што 
могу да разумем велику љубав и велики бол великих душа! 
Полако ми се отварају очи, и ја почињем да волим ове људе 
око себе и да их жалим...“ (Стр. 24—25). Она сасвим сло- 
венски схвата књижевности: дати живот другим, да би се 
могао добити живот; када пише о себи, она то чини ради 
других. „О, ја мислим да заиста није мала ствар утрти коју 
сузу, смањити који јецај“. Болничарку, њену најсређенију 
ствар, оличење еванђелске доброте без икакве религиозне 
подлоге, диван тип световне милосрдне сестре, могла је на- 
писати само једна словенска душа. 


Снобовима, онима који су сада пронашли Оскара Вајлда, 

изгледаће све то старински наивно и смешно. МИ ова књига 
није за снобове и цинике. Она ће имати, и заслужује да има, 
једну нарочиту публику. Њу ће читати оне сироте младе де- 
војке које милионарски живе у својим чистим сновима и пле- 
менитим илузијама. Има по нашим школама, по скромним 
улицама наших вароши, у најзабаченијим нашим селима, још 
тих младих добрих створења која воле свет, и ако је он према 
њима увек био тако суров и тврд, и која се још могу распла- 
кати над отвореном књигом. То су оне младе девојке које у 
априлу носе зимске жакете и чије ципеле су са искривљеним __ 
потпетицама, али под чијим старомодним шеширима лепе мисли 
роје се као звезде у летњој ноћи. То је свет који осећа оно 
што Г-ђица Јанковић назива: „радосне мисли“, „светли радни 
дани“, „доба срећног рада“. Може се ко хоће смејати том 
свету, али он одиста постоји, и он је у књизи Г-ђице Јанко: 
вић добио свој висок израз. 

Поред те словенске нежности и самилости, у књизи 
Г-ђице Јанковић има нечег, српског, националног, домаћег. 
И то не српскога са београдског „корза“, но српског што 
подсећа на оне мале и чисте варошице наше, чије били зи- 
дови и црвени кровови вире из великих ораха и дудова, са 
оним старим кућама које се држе чисто као цркве, где се патос 
жути као лимун и бакарно посуђе светли као огледало, где су 
зидови покривени везовима вредних девојака, са хладовитим 
собама заливеним мирисом црвених јабука и жутих дуња, са 
баштама у којима се сади невен, зелен-када, здравац, кадифица, 
селен и калопер. У тим малограђанским кућама наше провин- 
ције породица још није празна реч. Ту се још зна радити, 
трпети и волети. М на тај свет подсећа стално књига Г-ђице 
Јанковић, књига која је одблесак наше средине на једну 
добру девојачку душу. 

Исповесши немају претензија на велике проблеме, ориги- 
налне идеје и ретка осећања. У њима нема ничега необичног. 
То је обичан живот са својим тихим трагедијама и недрамати- 
чним драмама; осећања су просечна и нормална, речи просте и 
обичне. То су тихе и ведре „истине срца“. Читалац се не 
задивљује, не скандализује, не буни, не одушевљава, али чита, 
и писац хвата његову душу. Осећа се срцем да је све то за- 
итано из извора живота, да је све то избило из једне душе 
која се преливала. Оно што је најлепше у овим добрим де- 

војачким исповестима, то је основни тон дискретне доброте. 
Књига се чита не само са задовољством но и са неком ве- 
дром радошћу. Прочитавши је, разнежени читалац осети се 
бољим но што је био када ју је узео у руке. 

Не значи то да се цела књига своди на један осећајан 
девојачки дневник, и да у њој нема ничега другога до пла- 
вих цветића и уздаха. Као у сваком делу које је писано непо- 
средно, из себе, са личним акцентом, тако и овде има за- 
нимљивих опажања, оригиналних утисака и добрих рефлек- 
сија. Г-ђица Јанковић уме да види и да каже што је видела; 
на неколико места показује способности да уочи типове, да 
их живо изнесе, као што има и неколико врло добрих сцена, 
а поред тога и разумних и слободних погледа на живот. 

Г-ђица Јанковић пише добро. Она има сасвим свој стил, 
спонтан и природан, у коме се не осећа никакав напор и не 
види књижевна орнаментика, а који је ипак оригиналан и књи- 
жеван. Тај стил је врло коректан, тачан, спокојан и нормалан, 
са мером и укусом. Причање иде природно, као широка река. 
Има топлоте, која се ретко налази код данашњих писаца, и 
то топлоте без усиљавања и реторике. И ако су местимично 
мале ствари казиване са много речи, и ако се троши више 
речи но што треба, и ако има понеких ствари које људима 
изгледају апсурдне, књига се без престанка чита са осећа- 
њем задовољства. Лепо писана она је пријатна за читање, и 
оним основним тоном дискретне доброте, топле интимности и 
узбудљиве самилости људске, она човека узбуђује и разне. 
жава. То је једна од оних књига за које је Тургењев једном 
приликом рекао да ваздух чисте. 


ж 


Г-ђица Исидора Секулић и Г-ђица Милица Јанковић јав- 


љају се у исто доба, и, ако су два сасвим различна књижевна 


типа, имају заједничких извесних особина. Код обе исти 
субјективизам, иста способност за самопосматрање. Код обе 
у основу нешто невесело и болно, тако да се при читању и 
једне и друге књиге намеће давно речена мисао: да у сваком 
женском таленту има по једна промашена срећа. Обе пишу врло 
добро,чисто, глатко, читко, и дале су две добро писане књиге. 
Обе имају и једну заједничку ману: не воде економију речи, 
када почну причати не умеју се зауставити, реч повлачи реч, 

слика слику, и отуда код обе местимично сувишна опшир- 
ност и трошење много речи да се каже мало ствари. 

Али, поред тога, каква разлика између ове две девојке 
које у исто време изилазе са својим књигама, разлика у лич- 
ном темпераменту и у књижевном схватању! Једна представља 
сложену и посредну књижевност, друга једноставну и про- 
сту, личну и непосредну; једна пише под притиском књига, 
код друге се рефлектује живот; једна је дала књигу књига, 
друга књигу живота; једна је учевнија и говори разуму, 
друга осећајнија и обраћа се срцу; једна је интересантнија, 
друга симпатичнија. Једна има космополитски дух, друга 
врло словенску и српску душу. Једна је егзотична, друга не 
само национална но и домаћа. Једном речју: Исидора и Ми- 4 
лица. Ако игде, овде се може рећи: плотеп е5: отеп. 

За обе, најзад, постоји једна иста опасност. Оне имају 
заједничку ману готово свију жена које пишу : оне искључиво 
говоре о себи, и не могу да изиђу из себе. По своме злом соци- 
јалном положају, жене су одгурнуте из живота, или одбачене 
на ивицу живота, затворене у себе, приморане да живе само 
својим сентименталним животом, и тако зазидане у себе не могу 
да не виде друге предмете и интересе. ИМ зато и ослобођене 
међу њима — реч је о онима које имају талента — када пишу, 
причају само повести својих душа, дају своје интимне исповести. 

Тако су радиле све жене које су последњих десетак година 
почеле код нас са успехом писати, тако је радила Г-ђа Да- 
ница Марковић са својим Тренуцима, тако на жалост рано 
преминула Лепосава Мијушковић, која је од 1905 до 1909, 
објавила у овом часопису неколико лепих и импресивних 
слика (Ушисци живоша, Близу страсти, Боли и љубав, Прича 
о души са вечитом чежњом), тако сада и Г-ђица Секулић са 
Сапушницима и Г-ђица Јанковић са Исповестима. Пишући 
тако о себи, оне су казале занимљивих ствари, и то је сва- 
како нешто. Али треба ићи и даље. Ништа није опасније за 
писца но на књижевној позорници отпевати своју арију, па 
или је стално понављати или се повући у мрак. Извесно, 
човек је један микрокозом и у њему се свет огледа, али то 
је одвећ мало огледало и сувише узак круг. Живот није само 
мало и ограничено човеково ја, и нико на свету није толико 
важан, или бар занимљив, да годинама и на стотинама страна 
пише о себи. Субјективизам је добро као полазна тачка једнога: 

писца, али искључив субјективизам може да значи и скучен 
видик и немоћ књижевног развијања. Писац треба да буде 
не у предмету но над предметом, да доминира живот и свет, 
да гледа озго, да разуме и друге и друго, да казује сву разно- 
ликост других и разних људских душа и приказује богату скалу 
свих људских осећања. 

И Г-ђица Секулић и Г-ђица Јанковић дале су, у својој 
врсти и у природи свога талента, две добре књиге, које до- 
казују да и код нас жене озбиљно улазе у књижевност. Срп- 
ска књижевност после ових књига постаје богатија са два 
имена. Али надати се да Сапушници и Исповесши нису по- 
следње речи њихове, и да ће после ових врло интересантних 
почетака доћи видиком шира, садржајнија и потпунија дела. 


Ј. СКЕРЛИЋ. 


УМЕТНИЧКИ ПРЕГЛЕД. 


НАШ МУЗИЧКО УМЕТНИЧКИ ПРОГРАМ. 


После великих доказа наше — физичке народне — снаге, 
после сјајних резултата са надчовечанских напора на широкој 
територији коју запљускују три мора, треба да настане време 
када ће да се развије и духовна снага наша, да би се могло 
потврдити: да наши успеси нису ефемерни успеси слепе силе, 
него успеси народа коме је требало више маха, да би могао 
да постоји, јер има права да постоји. 

Историја наше културе је позната. У њој нема много 
страница, али оне које су исписане имају већу вредност него 
што се и замислити може: оне су доказ да је наш народу 
основи способан за културу, да је ту способност документо- 
вао не само племенитошћу своје крви, него и делима своје 
књижевности и уметности, за која у великом свету постоје 
само лепе речи. Народна поезија српска, савремена Илџада, 
недостижни еп који за Гетеа значи високи ступањ урођене 
моћи и културе, позната је свуда. Богата и изразита, по ком- 
бинацијама боја и линија, народна орнамешика српска, ствара 
стил, постаје углед. Дуборезачка умешносш, која краси наше 
гусле, фруле, и двојнице, преслице и заструге, има интимну 
драж једне пуне и здраве душе. Све скупа даје израз 6о- 

гатства речи и мисли, идеја и слика, духовног преимућства, 
једном речи, које није често и због тога значи још више. 
Али једна грана наше народне уметности, најјача, најка- 
рактеристичнија, није још добила признање које заслужује. 
Музика, наша велика и силна нарсдна музика, песма наше 
туге и радости, нашега бола и јада, наше снаге и уздања, 
дитирамб наш, бесконачни уздах душе српске, неизмерно 
клицање срца њихова, његово најсвојственије говорење које 
се чује као тихи жубор у благе летње вечери, као снажно 
клицање у златну зору, као израз радости на послу, на селу 
и прелу, на свадби и слави, које је пуно суза када Србина 
туга и несрећа скдле, наша музика је још увек у границама 
наше Отаџбине. Не треба тражити кривце. Њих можда и 
нема; или ако их има то може бити сама природа која ју је 
и створила. Јер за успех народне уметности треба оне наро- 
чите средине, у којој је поникла, да би могла да изазове и 
код најширих слојева онај ефекат који у себи скрива и који 
јој је дала природа средине у којој је се зачела и развила. 
На великим европским изложбама, уметничким и етнограф- 
ским, лако је наместити собу и украсити је нашим ћилимима, 
нашим столицама и столовима, застртим оригинално тканим 
чаршавима наше сељачке тканине, унети у њу струк босиока 
који скромно мирише иза иконе и над кандилом. Кад човек 
уђе у тај кут, када још на пању крај инпровизованог огњи- 
шта, уз то, угледа српску сељанку, домаћицу, која у бакрачу 
готови јело радницима у пољу, без по муке преноси се у 
средину коју та „намештена“ соба представља, осети у њој 
сву специфичну националну драж њену. И она преслица, и 
оне дрвене кашике и виљушке на столу, и оне гусле у углу, 
и двојнице и фрула под њим, ишаране вештом руком Србина 
сељака-уметника, има свој пун израз и свој национални тон. 
А музика» Наш народ готово никако у соби не пева. 
Не. Него треба правога комишања да би се осетилм песма 
која се вије из грла наших сељака и сељанака, треба градине 
у селу и правога села и прела да би „Збирајте се друге на 
седељку“ или „Ајде мори, момичето, да играмо“ имало ефекта, 
треба да је наша шума и планина, наш луг и гај, наше ли- 
ваде и наши друмови, кроз које ће да звони песма „Маро 
Ресавкињо“ или „Мој се драги на пут спрема“ или „Славуј 
пиле, не пој рано“. Треба да се осети величанственост при- 

роде на Оридском Језеру и виде пуне груди наше сељанке 
да би се могло разумети „Биљана платно белеше“ или „Не-л' 
те је жалба за младост“. Треба заћи у криве сокачиће вра 
њанске, прилипске, галичничке, приштинске, дебарске или 
битољске, и у њима чути ефектан прекор „Твој ти је син ти 
је чифтели чапкн“ ...„По механа пије у махала спије“, видети 
убого село па веровати Динки кад „двори мете дробне солзи 
рони“ и моли мајку „Пушћи ме мајко до на двор“. 

Тога нема у изложбеним аренама или концертној сали, 
зато велика публика и не налази у нашој сировој народној 
мелодији ону силну скривену снагу, њену вредност. А за му- 
зику, која је у стању да се обраћа свакоме, јер јој је језик 
општи, не значи много признање које јој дају музички науче. 
њаци, изучавајући је са фолклористичког гледишта. 

Значи: треба поћи другим путем од онога којим се до 
сада ишло. Развијенији укус велике светске публике, којој 
се најзад треба почети обраћати, тражи више него, по њеном 
сватању скромну, интересантност махом кратких народних 
мелодија. Дакле: не само хармонизираши народне мелодијс, 
вокалне и инструменталне, него их и обрађиваши и разрађи: 
ваши. Тиме ће наша оригинална народна музика, не дирнута 
у мелодијском склопу своме, коменгарисана, тако рећи, на- 
чином образованога Србина музичара, моћи да заинтересује 
и најширу и претенциознију публику и ван наше отаџбине. 
Урадити треба оно што је урадио Гречанинов са татарским 
и башкирским напевима, на пример. 

Али од много је веће важности: да наши композитори, 
предиспонирани рођењем и васпитањем, удубе се у народну 
музику и проуче њене принципе па на основу њих изразе 
своје уметничко Ја. Да створе, једном речи Националну Му- 
зику, која ће имати све одлике народне музике, али по ши- 
рини концепције и по примени свих техничких чинилаца имати 
високи стуџањ који одговара савременом и укусу, и животу, 
савременим, и потребама, и прохтевима. Таква уметност про- 
дреће као и уметност Грига, Сибелијуса, Рентгена, Нордрака, 
Римког-Корсакова, Гречанинова, Сјегрена, Мек Даула, Бен- 
тека, Ене, Сука, и толиких националних композитора који се 
слушају у великом свету и уметнички живе за њега и у њему. 
Несумњиво је да сваки композитор не може да буде и наци- 
онални композитор. Али онај који то не може да буде треба 

ми да ми можемо да имамо само националних композитора 
који би могли уједно имати права да кажу да су, осем наци- 
онални, и оригинални. 


Тиме ће се постићи двоје. Показаће се да имамо у на- 


роду неизмерно дубок смисао за музику, која је развијена у 
границама сељачког духовног видокруга, и да имамо музи- 
чаре-композиторе који стварају своја дела, високо уметничка, 
и опет, по општем карактеру своме, дела са одлика народа 
коме по рођењу у духовном васпитању, припадају. 


која живи у срцу и на устима српскога сељака; народна, али 


Да се оба ова задатка изведу, потребно је у главном: 


а) Приступити прикупљању народних попевака и 
свирки, у колико то до сада није учињено, и средити их, 


проучити, извести из њих принципе. — Обрадити их, да. 


би могле да се изводе и ван наше отаџбине. 

Обрада њихова зависи од талента онога који их 
обрађује, те, пошто је то посве индивидуална ствар, не 
треба ни постављати правила о начину обраде, осим једне 
једине нгпомене, да је треба изводити апсолутно уметни- 
чки, чувајући, наравно, све њихове специфично-народне 
одлике. 

6) Најенергичније радити на сузбијању продирања 
свакога страног елемента у нашу сирову народну музику. 
То се постизава : озбиљнијим и већма народским предава-- 


њем музике у основним школама; организовањем сељачких. 


певачких друштава са тим специалним задатком. Да би 
се то могло постићи, потреба је реформисати наставни 
план за предавање музике у учитељским школама, и нај- 
зад помагањем оних музичких капела које својим радом 
доприносе извођењу овога задатка. 

в) Да Срби композитори прођу кроз неку врсту му- 
зичко-народнога чистилишта, и одбаце са себе све што 
је у њиховом музичком схватању, а не подудара се са 
националним. Рекао сам за кога то није неопходно по- 
требно, али ми изгледа да је свима, савременим, Србима 
композиторима, ово једна од најпречих дужности. Њима 
треба створити могућност да своја дела и у отаџбини могу 
изводити. 


Њихова дела биће: дела опште-уметничке и наци- 
онално-уметничке културе. 


Тако ће наша музика бити: чистшо-спрово-народна, она 


обрађена и разрађена, спремљена за један виши уметнички 


задатак. Њу ће за њега спремити Србин композитор; и биће 

национална, рођена у уметничком осећању Србина компози- 
тора, готова и јака да одговори највишим потребама разви: 
јене уметности, али по основном своме принципу једнака си- 
рово-народној музици. 

Хоћете ли, осем уметничког разлога, још један, који 
потврђује потребу горњих напомена 2 Он је у потреби поли- 
тичке слободе једнога народа : одржана, и очувана, и разви: 
јена народна уметност у опште, јемство је за одржање на- 
родне свести. МИ наша сва уметничка политика мора да иде 
само тим путем. Јер ће се, између осталог и тим радом са: 
чувати огромни добитци ових славних дана, јер ће се и 
тако доказати: да смо имали и имамо највишега права да 
проширимо наше границе, јер су нам много шире границе 
потребне да би се могле задовољити наше урођене културне 
експансије. А од свију уметности највећу обавезу да тако 
ради има музичка уметност, јер је највише народна, јер је 
најизразитије народна, јер и онда када добије облик највише 
уметности остаје са свима одликама народног ритма, мело- 
дије и хармоније, остаје и по души и по шехници народна. 

Добија само гест углађености највише уметности и права 
да се обраћа свету који има, до најтананијих граница, раз-: 


вијен смисао за необично уметнички лепо, за ванредно уметни- 
чки лепо. 


Остаје још да напоменем да естетику наше националне 
музике није потребно нарочито постављати. Естетски прин- 
ципи су општи, осим тога на који се начин они могу и на: 
ционално извести, показали су нам Руси, Норвежани, Финланд 
ђани, Чеси, показао нам је Римски-Корсаков, Григ, Сибели-- 
јус, Сметана. Треба само њиховим путем да пођемо. 


МилојЈЕ МИЛОЈЕВИЋ. 


ПОЛИТИЧКИ ПРЕГЛЕД 


Мир на БАЛКАНУ. 


Балканска криза која је добила пре годину дана тако 
оштар облик, приводи се крају. Румунска војска је испразнила 
све бугарске територије, а комисија за регулисање румунско- 
бугарске границе у велико ради свој посао. Грчка војска исто 

тако повлачи своје трупе са земљишта које је заузела у по- 
следњем рату. Има неких територија које неће напустити 
одмах, јер је Бугарска, преко других Сила, молила Грчку да 
не испражњује те територије све донде док Бугарска не 
буде у стању да их окупира. Грчко-бугарска комисија за 
утврђивање коначне граничне линије почела је посао, и он ће 
се брзо свршити. И српско-бугарски рад на уређивању гра- 
ница неће дуго чекати на свој крај. Између Србије и Грчке 
постоји већ споразум о границама, те су на основу његову 
свршени многи послови, који јужну границу Србије чине сад 
дефинитивним. Између Црне Горе и Србије доћи ће се убрзо 
до уређења граничнога питања. И комисија за уређивања 
граница између Србије, Црне Горе и Грчке и нове државе 
Арбаније почеће скоро свој рад. Овде ће бити сигурно вели- 
ких тешкоћа. Те тешкоће биће најпре у омеђавању између 
Црне Горе и Арбаније; племена Груди и Хоти, која треба 
да уђу у састав Црне Горе, према одлуци Лондонске Конфе- 
ренције Амбасадора, показују незадовољство, које није мало. 
Много веће тешкоће створиће се на југу при разграничавању 
нових грчких територија и Арбаније. Лондонска Конферен- 
ција Амбасадора оставила је међународној комисији један 
врло мучан посао, јер ће комисија имати да се бори између 
амбиција нових арбанаских државника, талијанске политике, 
етнографских особина народа из јужне Арбаније и грчких 
права и претензија. 

Ова последња тешкоћа, која проистиче из Лондонских 
Конференција, није већа од друге једне тешкоће која се ја- 
вила између Турске и Бугарске. Та тешкоћа је у регулисању 
питања о Једрену, које Турци намеравају задржати, а Бугари 
опет вратити га у своју државну влаштину, и сачувати гра- 
нице које је Лондонски Уговор о миру предвидео између ове 
две државе. Турска, која се у почетку чинила да ће тражити 
само неке стратегијске исправке на тој граници, одједном је 
добила вољу да задржи и Једрене као прву и старију пре: 
стоницу за коју је везана, сем толиких историјских успомена, 
и фактички ·_ стањем ствари и надмоћном већином турскога 
становништва. Бугарска је оставила Турску да војском заузима 
један по један део онога земљишта које је њена војска узела 
раније, ослањајући се непрестано на то да ће Европа решити 
то питање у њену корист. Бугарска је непрестано веровала 

да ће Силе нагнати Турску да се пстчини одредбама Лон- 
донскога Мира и задовољи се границом Енос-Мидија. Узалуд 
се саветовало софијској влади да почне непосредне преговоре 
са цариградском владом, она је увек одговарала да је Европа 
дужна да примора Турску да врати Једрене и врати се у 
границе обележене Лондонским Миром, који су Силе намет- 
нуле балканским савезницима. Бугари нису хтели да усвоје 
да је други рат покварио Лондонски Уговор, и остајали су 
при своме да је тај уговор вредећи, и ако није било измене 
ратификације, и ако је Турска уступила савезницима цело 
земљиште од линије Енос-Мидија на запад. Силе су осећале 
само донекле оправданост оваквих излагања бугарске владе, 
и покушале су да се сагласе у томе питању. Све су дошле 
до закључка да Турска треба да поштује уговор који су Силе 
израдиле и на који су "Турци пристали, али, кад је дошло 
до тога како да се и у дело приведе оно што се мисли, оне 
се нису могле сложити Ни заједничке дипломатске представке 
Сила у Цариграду, — које су у осталом приказивале само 
привидну сагласност међу Силама, — ни претње финансиј- 
ским бојкотом, ни претње флотном демонстрацијом, ни претње 
оружаном акцијом, нису се показале корисне. Енвер-беј са 
војском је бивао све смелији и категоричнији, почео је чак 
претити и даље напредовати. Финансијски бојкот није Порту 
плашио; земља у којој су финансије увек врло рђаве није 
никада била без новаца, и у највећој невољи Турска је увек 
налазила пара. Европске Силе се нису могле сложити на једно: 
на заједничку принудну акцију противу Турске. Свака таква 
акција могла је да доведе до нових компликација, јер се зна 
увек како се почне, али се не зна како се и где се завршује. 
Бугарска је покушала путем покоља да изазове одлучност 
Европе, али се и ту преварила. Нови покољи с оним што је 
раније починила, умањили су расположења Европе да се за- 
узимају за њихово гледиште. У европским престоницама по: 
чело се примати турско становиште : да је Једрене у главноме 
турска варош, а Тракија пре турска и грчка него ли бугар- 
ска. Пред оваквим стањем ствари бугарска влада ће се мо- 
рати одлучити на непосредне разговоре и споразум са Пор- 
том, помирити се са тим да њен најбољи плен из прошлога рата, 
Једрене. остави у рукама Турака. Влада Др. Радославова, 
која је чинила тешке прекоре влади Др. Данева да се осла-- 

њала на свакога и да опет није никога имала за собом, чини 
исту грешку. Докле је Беч уверавала у најискреније осећаје 
пријатељства, а Петроград клела везама Словенства и исто- 
ријским традицијама, дотле је покушавала да изазове какве 
догађаје само да би Европу увукла у какав рат, и упорно 
одбијала савете искрених пријатеља да гледа да се што пре 
споразуме са Турском. Ако је Др. Данев крив нешто за гу- 
битак на западу, Др. Генадијев је сигурно крив што ће Бу. 
гари изгубити на истоку. 

Из Софије се почиње поново агитација за аутономну 
Маћедонију. Депутација од неколико професора налази се 
на путу по Европи и почела је да меродавне политичаре и 
јавно мњење обавештава о томе како треба створити Маће- 
донију ; јер, ако сето не учини, онда ће Србија посрбити оно 


"словенско становништво које тамо живи, а које је бугарско. 


Да би се боље у овоме успело, старају се браниоци овог 
новог предузећа да се вежу са Арбанасима, који са своје 
стране воде сличну борбу за оне своје саплеменике који ће 
остати у Грчкој и Србији. Европа је рекла своју реч о ауто- 
номној Маћедонији и о Арбанији. А на нама је да покажемо 
да је њена заблуда била веровати увек да је тамо имало Бу- 
гара, и да је уверимо да је у Србији Арбанасима боље него 
у другим местима. Бугарски снови о Великој Бугарској раз- 
бивени су. Природно је што ће Бугари. радити поново да 
остваре те снове, и њихов први рад, чим дођу к себи од ових 
несрећа које их, једна за другом, туку, биће противу Срба 
наперен. Они ће се војнички спремати, а дипломатски рад 
упутити да Србију учине што слабијом. Прорицати још данас 
колико ће успети, тешко је, али прошли рат је дао један наук 


„свима балканским државама. Балкански Рат је поучио: да 


на Балкану мора бити равнотеже међу нама за добар број 
година, и да се идеја о превласти једне државе над другом не 
може лако остварити. Ма какве бугарске комбинације биле, 
биће без резултата. За исвестан број година чак их неће моћи 
ни бити. Бугарска има, рекло би се, за први циљ да Руму- 
нију придобије за себе и одвоји је од Србије. Нека би јој 
то испало за руком, нека би јој чак испало за руком да при- 
добије и Грчку, обезбеди помоћ Арбаније и осигура неутрал- 
ност Турске. Нека, даље, оствари и такву једну идеалну ком- 
бинацију за своје намере противу Србије, нека чак буде и 

један рат противу Србије успешан, — па какви ће резултати 
бити Бугарска би се одмах окренула противу онога који 
би јој буде под руком. Јер, и Грци, и Румуни, и Турци, 
узели су један део од онога што је или било бугарско или 
што су Бугари мислили после последњих ратова присвојити. 
Исти ти народи то добро знају, те ће се чувати добро да 
олако приме предлог Бугарске. Румуни знају да Бугари не 
могу заборавити да су им узели један од најплоднијих де- 
лова Бугарске, део који Бугари цене на 800,000.000 динара. 
Грци знају да су Бугари од увек Солун и цео богати Нитег- 
јапа на истоку и западу сматрали као нешто најнеопходније 
великој Бугарској. Турци не заборављају да су Једрене и 
Цариград главни објекти сваке бугарске спољне политике. 
Не треба губити из вида да ће Бугарској требати да се вој- 
нички и економски опорави и много времена и врло много 
новаца, и да ни други неће седети скрштених руку. | 


ИНОСТРАНИ. 


ОЦЕНЕ И ПРИКАЗИ. 


уоксазпа зтроКка 11 (ега пита у Нетсесоу1пе: 
„Меха Запис. Марза! Рг. Јозећ Нозјоузку. У Нгадс! Кгарохе. 1913. 


Г. Јосиф Хостовски провео је као резервни официр 
прошле зиме три мјесеца у Мостару и употребио је ту прилику, 
— за разлику од већине својих другова, — да нешто интим- 
није позна земљу и људе, међу које га је донио ненадан 
случај. Њега је, прије свега, највише занимао новији књи- 
жевни покрет у Херцеговини и он је с много оданости и 
љубави проучавао његов хисторијат и главније представнике. 
Прву студију посветио је Г. Алекси Шантићу, најстаријем 
раднику између новијих српских књижевники у Мостару. 

Г. Хостовски радио је свој посао с љубављу и,разуми- 
јевањем. Давши кратак преглед књижевног интересовања у 
Мостару у првој половини Х!Х вијека, он прелази на прика- 
зивање младости и школовања Г. Шантића и онда на оцјену 
његова рада. Оцјена та, узимајући за основу приказ Г. Ј. 
Скерлића поводом најновије књиге пјесама Г. Шантића, врло 
је ласкава за пјесника. Својим збиркама Г. Шантић стално 
показује да се развија; задњом књигом постао је уз Г. Ј. 
Дучића и Г. М. Ракића главним и најбољим представником 
српске поезије. За њ је Г. Шантић колико деликатан, толико 

и прост мајстор ; творац стиха кристалне јасности и класичке 
љепоте; човјек с тихом тугом, али и мушким осјећањем. У 
драмама Г. Шантића оно што ваља, то је лирика; у њој је 
његова главна снага и прави успјех. Опсежно приказује, 
с много навода, Шантићеву збирку из 1911 године. 

Књига Г. Хостовског приказаће чешкој публици Г. Шан. 
тића, у главном, добро и тачно. Неколико омашака из необа- 
вештености („Освета Косовска“ није био часопис; Гиљфер- 
дингово познато дјело о Босни, Херцеговини и Старој Србији 
не зове се „Сборник“; Крањчевић није имао никаквих веза 
са Г. Шантићем; Г. Богдан Поповић није писао поводом 
прве збирке пјесама Г. Шантића из 1891; „Остајте овдје“ 
није у збирку узета истом из комада „Под маглом“, него је 
ту баш обратан случај). Но све то не штети много општи ути- 
сак. Њему би могле да сметају једино онакве ствари, као 
неуспјело упоређење значаја мостарске књижевности са оним 
дубровачке, или онакво тражење Толстојева и Ничеова утицаја 
на Г. Шантића, какво је писац хтио да нађе. Књига иначе има 
и нових личних података о Г. Шантићу, с којим је писац не- 
посредно општио ; један такав је, примјера ради, онај да је 
својој најновијој збирци „На старим огњиштима“ Г. Шантић 
с почетка мислио дати мало старински назив „Лаворике“. 


Ма У Ву 4е 
Бе ОРАВ УМИАВВА 
КЊИЖЕВНОСТ. 
„НАШ НАЈВЕЋИ ЈУНАК“. — Књижара Г. Трбојевића на 


Ријеци прештампала је латиницом у засебну књижицу чла- 
нак Г. Милана Прибићевића „Наш највећи јунак“, који је 
ове године изишао у „Српском Књижевном Гласнику“. У по- 
следње време све је већи број случајева прештампавање ла- 
тиницом ствари првобитно објављених ћирилицом, и обратно. 
И тога треба што више да буде. како би све више падале 
вештачке преграде између оба дела нашега народа. М. 





„НОВЕ ЈУНАЧКЕ ПЈЕСМЕ“. — У току 1912—1913 године 
јавио се велики број народних песама, или песама испева- 
них у духу и форми нгродне поезије, којима су за предмет 
последњи ретки догађај. Сва та обилна и врло популарна пое- 
зија, врло интересантна као културно националан појав, за: 
служује нарочиту пажњу и засебно проучавање. Једна од. 
бољих књига те врсте јесу „Нове јуначке џјесме“ од Никца од. 
Ровина (књига прва, Београд, 1913; 80, стр. 118; цена ! 
динар). У књизи је 14 песама у којима је успешно имито-. 
вана народне поезија. М. 





Власник, Богдан Поповић. — УРЕДНИК, ЈОВАН СКЕРЛИЋ, 














ВАСИ 
КЊИЖЕВНИ ГЛАСНИК. 


КУПУС СА СЛАНИНОМ. 


Пред вече је Ужице нарочито лепо. Његов видик је 
узак, мален, те се сунце спушта нагло међу оштра брда на 
западу. Али сумрак траје дуго; сунце остави за собом много 
дрхтавих велова плавих, наранџастих, белих као седеф. Гор- 
ска рупа, у којој је подигнута варош, изгледа као језеро 
истопљеног злата или огромни врт процветалих ружа или 
пожар пред смак света, или све то једно за другим, јер се 
призор мења у тренутку. Дневна светлост што умире, убла- 
жава грбине, пооштрава црте. Уске пољане од песка поред 
речне обале дрхте као поливене сребром. Планине у присоју 
као да оживе. Како су ливаде зелене! Брезе, које крунишу 
насмејане брежуљке, светле својом црном и врло белом кором, 
те изгледају као обучене у свечано одело под венцима црве- 
них облака. У пошумљеним странама стрче куле голих, креч- 
них стена. На њима се одмара гдекоји црни орлић, стреља- 
јући очима долину под собом. Путеви излазе из шума и шу- 
мице, у којима се виде жута острва зрелог јечма. Они се 
пењу на заокуке или вијугају право низ брдо. Из клисуре 
ветар доноси дивље мирисе на тичји босиљак, на клекуи 
линцуру. Како певају тихо ластавице! Осећа ли, види ли ове 
та варош, чије се беле куће и црвени кровови вековима сне- 
бивају доле, у подножју 2 

Из ружне фабрике, која као љигави полип гута те ста- 
ринске, окрећене кућице једну по једну, чује се писак сирене 


и по улици се зацрне блузе радника, залепршају се беле 


шамије у радница. На великом простору пред гимназијом виде 
се неколико двоколица дрва, под којима седе или лешкаре 
сељаци, очекујући своје купце. Они гледају око се неповер- 
љиво. Душу би дали да подвале варошанину, али се дешава 
да и сами буду ошишани. Отуда су и сељак и варошанин на 


опрезу. Пред кафанама су чиновници; они чекају време ве. 


чери и лењо претресају дневне догађаје. Нешто младежи шета 
у групама уским тротоарем. Из касарне допире глас војничких 
труба. Мначе свет хита на одмор. Радан и суров живот го- 
сподари у граду поред све величанствености појава које ве. 
черње сунце приређује око њега. 

Ноћ се спушта Хладна електрична светлост усијава жице 
у лампиона. Дућани се затварају. Кад најстарији момак за- 
клопи катанац, газда узима кључ, продрма бравом ради сваке 
сигурности, па се креће кући, најкраћим путем, ћутке и сре- 
дином улице, а за њим његови „момци, као гарда, све снажне, 
жуљевите руке, једри младићи, сишли из околних села да 
изуче занат. | 

На челу једне од тих многобројних група, које тако про- 
дефилују с вечери градским сокацима, налази се и јунак овог 
ситног, маловарошког догађаја који хоћу да вам испричам — 
мајстор-Вујо, дугогодишњи ужички опанчар. То је човек 
мален, живих покрета, с крупним смеђим брковима који се 
рђаво подударају са ситним цртама његовог лица. Носи вишњев 
фес, чакшире од сурог, домаћег сукна и једну врсту чоханог 
прсника, који допушта његовој кошуљи од врло танког платна 
да покаже своју дивну белину. Око паса му је жућкаст, широк, 
вунен појас са источњачким шарама, а иза појаса му вири 
чиста, шаргна сељачка марама. 

Консервативан у оделу, он је такав и у личном раду. 
Није хтео да се баца у несигурне спекулације извозне трго- 
вине са стоком, које су зависиле више од променљивих по- 
литичких прилика него од трговачке умешности. Гледао је 
само свој занат, правећи црвене опанке од волујске коже, 
мешао се слабо у јавни живот, пазио се лепо са муштеријама, 
избегавао велике трошкове, рачунао на малу добит, те се одр- 
жао у оном малом броју грађана који су пребродили тешке 














РГ 


кризе осамдесетих и деведесетих година без великог потреса 
по своју имаовину и добро биће. 

Момци који су ступали код њега у службу знали су по- 
уздано да ће добро изучити свој занат и спремити се да буду 
своје газде. Мајстор Вујо није закинуо ником од његове за- 
раде једну пару, рачунао је беспрекорно уговорени интерес 
кад би му се остављао ајлук на штедњу, те су калфе могле 
код њега зарадити за некслико година потребан капитал ради 
отварање сопствене радње. Једино што им је падало тешко 
јесте што се у мајсторовој кући морало постити сви постови 
у години. 

Једне среде, кад се за вечеру изнесе, по обичају, прост 
пасуљ без меса и масти, Драгојло из Севојна, најмлађи калфа, 
здрава момчурина,. с великим, похлепним устима, ружним као 
у горила, нашали се прогунђавши: 

— Докле ћемо, мајсторе, постити као светогорски испо- 
сници ! 

Вујо га погледа оштро, не одговоривши ништа. Да ли 
његова жена, плашљиво, бледо створење са црним очима и 
отужним лицем, опази сувише задовољства на лицу осталих 
момака због примедбе њиховог друга, или је у опште имала 
дух помирљивости 2 Тек, она се умеша: 

— Сутра ће бити купус са сланином. Још јутрос сам га 
приставила. Све ћете прсте олизати ! 

· Ове речи постигоше нежељени ефекат. Момци, готово 
без изузетка, оставише пасуљ, да им остане што више места 
у стомаку за сутрашњи купус, који је мајсторица спремала 
јединствено. Купус је кувала у добро искуваном лонцу од 
камените, шупљикаве земље, који израђују сељаци из Пот- 
пећа. Прво метне један слој купуса, па ред сланине, па опет 
слој купуса, па тако све до на врх. Лонац пристави дан ра- 
није поред тихе ватре, па се то полако крчка два дана и ноћ. 
Мајстор-Вујо примети брзоплетост своје супруге, али 
се савлада. Обори очи у тањир, поједе све што је имао пред 
собом, па се онда диже. Осећајући да не може даље задр- 
жати свој гнев, остави кујну где су вечеравали, пређе у собу, 
и љутито протрља нос. Ту му се отрже са душе: 

— Изелице старовлашке, даћу вам ја купус са сланином! 

Имао је обичај да легне рано, одмах по вечери, јер је 
зором отварао дућан. Тако и сад уради. Међутим, није могао 


26% 


КУПУС СА СЛЛАНИНОМ. 403 











404 Српски Књижевни ГЛАСНИК. 








заспати. Сан му никако није долазио на очи, а по глави му 
се врзло како да се освети Драгојлу из Севојна, па и оним _ 
осталим. | 

— Пола се јела морало просути, попрело их !,.. — гун- 
ђао је у себи. — Хоће људи купус са сланином, као да их 
је то одхранило! ИМ јесу ми мустре за сланину, дивије једне! 

Време је полако одмицало. На звонику је избило најпре 
девет, па десет часова. : 

— Морам их научити памети — зарицао се даље, и. 
свеједнако лежећи, теглио леви брк. — Али какор На па- 
суљу су сви сложни. Мрсили би на Велики Петак, Боже ми 
прости. 

Изби и једанаест. У кући је све спавало. Дрво у старин- 
ском намештају пуцкарало је спокојно. Варош је такође била + 
мирна. Тек ако се зачује, с времена на време, уједначен бат 
тешког хода ноћњег стражара. 

Не могаде више издржати у постељи. Изиђе из собе, 
прође кроз кујну и стусти се у двориште. 

Бела магла од хладне месечеве светлости вукла се преко 
грана воћака засађених у авлији. По калдрми цветали су џбу- 
нови кадифице, беле раде и шебоја. У мешавини сумрака и 
месечине видела се силуета споредне кућице, у којој су ста-. 
новали момци. Иза ње је сулдрма, одакле долази јак задах 
сушене коже; даље се простирала баштица, сва обрасла у 
кромпир и боранију. Ноћ се ширила свежа и топла. У душу 
је улазио лак, ноћни ваздух. Глава се хладила, мисли се сре- 
ђивале. 

Мајстор-Вујо пљуну. То је био знак да је дошао до 
неког закључка. Сагну се, уђе под степенице велике куће, 
где нађе неке старе поњаве, па их, тихо и вешто, обеси о 
прозор момачке собе. Затим, скину спољна врата са степе- 
ница, па и њих прислони уз прозор. 

— Ах, старовлашки гладниковићи, хоћете да се мојем 
хлебу подспрдате! — рече, гледајући у правцу прозора. = 
Сад ћу и ја спавати мирно, мислећи на купус са сланином. 

Затим се успе у кућу, па, пробудивши жену, рече јој: 

— Сутра немој да будиш момке, и у авлији нек све 
остане онако како сам ја уредио. 

Јутро брзо свану. Оно неколико часова мирног сна, ко- 
лико му је било остало од ноћи, пријало је опанчару као да 

је спавао целу ноћ. Још једном је поновио синоћну наредбу 
својој жени, па је сам отишао у дућан и отворио га. Дан му 
је прошао корисно и забавно. У радњи је пријатно мирисала 
боја од јовове коре, продао је неколико пари опанака више 
него обично, свршио је што му је стајало од крпежа, на- 
оштрио турпије, притворио капке од дућана кад је прошао 
један мртвачки спровод, одиграо домина с бакалином преко 
пута и обавестио се шта има у новинама. Пред вече је, као 
обично, затворио дућан и вратио се кући. 

Чим ступи у двориште, погледа на момачку собу. Врата 
су стајала на прозору онако како их је наслонио, а такође 
поњаве. Око куће је било мирно. Домаћи мачак прео је без- 
брижно, лежећи у расходованој карлици Вечерњи ветар отре- 
сао је спарутке са шљива, играо се са сувим лишћем по кал- 
дрми. Хтеде да се попење у кућу кад чу нешто што га 
натера да ослушне. 


— Али ми крче црева! — чуо се један глас из мо- 
мачке собе. 
— Ћути, па спавај — одговарао му је други буновно. 


— Чека нас купус са сланином. Само је дуго до ујутру. 

Мајстор Вујо се смешећи успе уз степенице, и слатко 
вечера купуса са домаћицом Никад му се то јело није слађе 
учинило. Купус набубрио од масти. па само се ломи, крцка 
под зубима. Још преко обичаја попи литру вина, па пре но 
што леже сиђе у двориште и опрезно скину све што је био 
наместио 'на прозор. 

Сутрадан, орила се песма из Вујова дућана. Момци, 
испавани и у нади на добар ручак, боли су снажно шилом 
волујску кожу, затезали опуту, туцали у калупе, а мајстор 
их гледао, задовољно и пакосно. 

Око подне донесе се ручак. 


— Зар опет пасуљ» — цикну Драгојло из Севојна. 
— Мајсторе, нисмо се тако погодили — прихватише 
енергично други. — Бар данас није среда 2 


— Ако није среда, оно је петак, миље моје! — одговори 
мајстор мирно, извлачећи руке из чакшира и мећући их у 
изрезе од прсника. — Преспавали сте цео боговетни дан, као 
стока божја. Кад се спава, нема да се једе, то и највећи 
ципов старовлашки зна. Шта је, шта се чудите, не верујете 

Е- 
ми 7... Је ли, газда-Перо — обрати се изненадно бакалину 


преко пута — шта је данас > 
— Петак, мајстор-Вујо; петак пред ИМлин-дан. Данас, 
кажу, пости свака крштена душа. 
Момци опустише носеве и више се никад не побунише 
против поста. ј. 
М. М. Ускоковић. 





ТОМ БРЕД И ЏОН БРЕД. 


Док је стари лупеж, њихов тобожњи отац, издржавао 
десет година тешке робије у тамници у Њугету, Том и Џон 
Бред родили су се у дну једне оближње улице, први у мају 
1847, а други о Божићу 1850. 

Ови случајни производи порока и разврата, без колевке, 
без неге, без хлеба. остали су у животу поред свих ових смрто- 
носних разлога. Под неодољивим нагоном детињег живота, 
одрасли су они посред беде. 

Већину ноћи су проспавали на степеницама или по ку- 
товима у том кварту, пошто мајка Бред није допуштала 
да долазе у њен ћумез. Преко дан су просили или скупљали 
у дроњке, чим би прошла која кола, остатке са улице. 

Један је имао на себи подеране панталоне и кошуљу 
од џака; другоме је све одело било један стари капут који 
му је падао као мантија на поцепане ципеле. 

Понекад, пели би се позади на кола, или би дуго стајали 
пред вратима једне потковачнице посматрајући рад меховаи 
огњишта. Тако су се дерани спремали да наследе очев посао, 
кад буду одрасли. 

Једне вечери (Тому је било осам година, а Џону пет), 
некаква гласна свађа заустави их пред крчмом која је оба- 
сјавала магловитом светлошћу приземни спрат њиховог при- 
временог преноћишта. 

Унутра нека људина, у вуненом прснику са рукавима од 
листера, са накривљеном џамбаском капом, викао је што му 
не дају на веру још једну чашу, још само једну чашу!.. ма 
само до пола пуну !... 

Ма да је то лице ишчезло најмање пре три и по године, 

Том га познаде. То је био Смит, стари познаник, красан човек, 
можда прави творац његова живота. Том се сажали: извуче 
извуче из своје капе два испрошена пенса, и понуду их ижед- 
нелој пијаници. 

Пошто и то није било довољно, претресена је и Џонова 
кеса. Млађе дете је тврдило да нема ништа. Брат га назва 
„проклетим лажљивцем“, и, подигавши га са земље против 
његова опирања, извуче му из једне подеротине један пени 
сакривен у његовој јединој обући. 

— Бога ми! узвикну усхићен Смит, ви сте ваљани другови! 

Он дохвати своје добротворе за врат, подиже их са земље 
смејући се громогласно, и спусти их грубо; и, приближивши 
их сасвим к себи: 

— Пазите, рече он, ја долазим управо са Северо-Запад- 
ног Рта... Знате ли где је Океанијаг Хеј! Шврће»г... Овде чекам 
да свршим један посао, прошапута он стежући им рукеико- 
лутајући поднапитим очима... Добар посао, нека ме ђаво носи! 
Обогатићу се.. Али не треб: још ништа говорити... Пст! за- 
врши он с кажипрстом на затвореним устима. 

Деца су га слушала не дижући с њега разрогачене очи. 

Одједанпут, мајка Бред, сва одрпана, у шеширу с тра- 
кама за везивање, појави се из једног мрачног кута у дво- 
рани, где је била шћућурена. Дерала се бесно на ове младе 
расипнике, и шамарала их је, штипала, чупала им кудраве 
витице. 

Том је горе прошао штитећи и заклањајући Џона. 

..„После недељу дана, Смит потписа уговор са својим 
рођаком Маркингемом старијим, познатим одгајивачем коња, 
настањеним у Француској. 

Увек накресан, он се врати да потражи младе Бреде, и 
затече их баш кад су се ревносно надметали ко ће даље пљу- 
нути у глибу једног олука. 

— Пст! даде им он знак пртом, зовући их из далека. 

И одвевши их на страну, он им поносито показа једну 
свеже исписану хартију. Затим им узруја сва чула звецкајући 
им под носем пуном шаком сјајног злата 

— Лепо! настави он, то је врло лепо!.. А шта бисте 
рекли о једном путу са Смитом, мали вражји другови2.. Пре 
свега, не казујте ни речи својој драгој мами. Свакако, и она 
би тражила да пође с нама... Нор пристајете лиг Вечерас, у 

седам часова, наћи ћете ме пред станицом Викторија.., Баш 
су ми наручили да нађем два грума... Хеј! дерани!... Е-хејр... 
Зар не радим као прави пријатељг.. Штаг.. Видите ли ви 
тор... Чекам вас кроз који час.. Допашће вам се, много... 
Пст! наравно! пст! пст!...“ 

После ове последње препоруке, наглашене уобичајеним 
покретом и тако замршено тајанствене, Смит се обрте на пе- 
тама, и удаљи се тешким али чврстим кораком, клатећи се. 

Том, замишљен, седе на ивицу олука. 

Мали Џон, који није ништа разумео, с ногама нагим и 
испрсканим блатом, чачкајући зубе црним ноктима својих ма- 
јушних руку, стајао је као укопан пред својим братом. 

Укратко, пошто су више пута залутали лондонским ули- 
цама, и увек избегли сусрет с полицајцима, Том, изнурен, но: 
сећи Џона на леђима, стиже на заказано место тек пред мрак. 


П 


У то доба, ергела звана Цврчак у шуми Шантији, била 
је достигла врхунац своје славе. Међутим, способности одга- 
јивачеве почеле су осетно да опадају; његов алкохолизован 
мозак производио је мисли само под укрштањем најразно- 
врснијег пића. 

Кад му је рођак Смит представио браћу Бред, Маркин- 
гем је баш гладио своју јарећу браду, и седео на трему своје 
виле од црвених цигаља, опкољене рудином, где су пуштени 
коњи пасли слободно, међу белом оградом. 

Он промотри новодошавше са свом проницљивошћу 
својих зеница, које се, услед неумерености, скупиле у невид- 
љиву тачку. 

Био је очаран физичком спољашношћу Џоновом, њего- 
вим црвеним образима, његовом коврчавом косом. М да би 
га боље испитао, он се чак потруди да подигне, притиснувши 
га палцем, један свој очни капак, више узет, који је непре- 
стано падао на јабучицу левог ока после конгестије која је 
наступила услед поквареног стомака. 

— У његовим годинама, рече он, био сам сасвим као он! 

Најзад, почевши да проматра- старијег Бреда, он при- 
мети да је већ врло касно са пуних осам година почети учење 
џокејског заната. 

Овај суд, суво изречен, стеже срце Тому, који је слушао 

са узбуђеном и преплашеном прибраношћу. То је био први 
појам о људској неједнакости до кога је дошао подносећи 
беду у заједници с братом. 

Газда нареди да донесу боцу и четири чаше, и насу 
свима ; и, чучнувши до Џона, с лицем у лице: 

— Ирски виски,. запита га он, или шкотски вискир 

— Шкотска виски!... одговори упитани удахнувши дубоко. 

— Ха! ха! ха! мали гаде!.. Бога ми! има потпуно 
право !,.. Какав мали гад !... 

И додаде, трљајући руке: 

— Нека ме ђаво носи! Начинићу од њега сјајног џокеја. 

.„Бреди добише одмах ранг лада међу особљем у коњуш- 
ницама. Спавали су у дну два суседна бокса. Одевали су их. 

Чак су имали, за недељу, округао филцан шешир, на 
чијој постави налазио се енглески краљевски грб. 

Већ у првим месецима, Том, да би надокнадио изгубљено 
време, почео је да учи јахање. 

Показао се лепо у целом низу огледа. 

Међутим, Маркингем старији и даље је тврдио да је 
врло касно да се тек сад почне учиње, и да ђаво однесе и 
њега и његове слушаоце ако се није с тиме закаснило бар за 
две године. 

Што се тиче Џона, он се показао као будући јахач 
с најсјајнијим изгледима. 

Његов важан израз био је јединствен кад би се, немоћ. 
ним ударима својих великих ципела, упорно трудио да утера 
ушкопљеног пунокрвног коња, кога су му одредила као друга 
за спавање. 

Тако исто, међу његовим вршњацима није било никог 
који би тако достојанствено као он умео да води ходом, кроз 
дрворед букава, коње под поштедом или на лечењу. Ни: 
када није устукнуо пред пропетим и замахнутим копитама. 
И није губио свој озбиљан израз кад би га животиња, чија 
узда била му је привезана за руку, подигла уздижући свој 
велики врат и љуљала га по ваздуху као кадионицу. 

Са чудноватим дечјим памћењем памтио је сав неизго- 
варан речник, све јахачке узвике који умирују коње или их 
застрашују. Тако да је Маркингем сшарији позивао сваког 
дана Џона да умири пуцњавом језика или грубим умиљавањем 
свога звучног грла коња живога или непокорног тимарењу. 

И срце старог одгајивача, тако давно окорело под па- 
кленом ватром вечите ракије, наслађивало се овом коњушар- 
ском музиком. Слушао је, машући глупо свој врат, начуљивши 
побожно уши, као права побожност пред чистом песмом де- 
тета са певнице. 

— Доиста! Видите ли то» узвикивао је он усхићен.,. Чу- 
јете ли овог малог гада! Још једанпут, молим васг!.,.. Не ви, 
Томе! Узалуд му подражавате! Томе, Томи! та умукните!... 
Чекајте да мали звижди!.. 

Тада би се старији Бред повлачио, гризући усне и гун- 
ђајући. 

У склоништу где је одлазио да сакрије суревњиво по- 
нижење, одбијао је свога брата, који се, по повратку, најпре 
домишљао мажењу а доцније исмевању. 

Често је Том одлазио, да се изјада на ову старачку слепу 
љубав, Смиту, који је постао Г. Смит, главни надзорник 
ергеле Цврчак. Овај би одговарао. 

— Да рођак је глуп. Али чекајте док цркне!... Зар не 
видите да ће ускоро црћир Тада ћу ја постати господар. Стр- 
пите се само!... Оженићу се газдарицом. Пст !... 

Оба брата била су подложена оном строгом начину жи- 
вота који развија мишиће, а не допушта телу да се гоји ни 
на расте, и који производи она људска неисплатива чудовишта: 
џокеје. 


Ш 


Кад су браћа Бред изгледала достојна да буду изведена 
на хиподром, Тому је било осамнаест, а Џон је баш улазио 
у петнаесту годину. 

Тело млађега брата било је дугачко метар и тридесет 
девет сантиметара, а старији је имао четири сантиметара мање. 

Рамена Џонова била су шира. Имао је црвену косу и 
риђе мрље по целом лицу. 

Том је био ћелав као мајмун, с ружичастим кесама под 
очима. 

Сем ових појединости, они су наличили један на другог 
као што горила наличи на шимпанза. 

Модро месо њихових лица, разапето услед мршавости 
на кошчатим деловима, оцртавало је око свих дупља чудно. 
вате гримасе. Двоструки низ зуба испадао је при сваком 

грчењу уста. Боре су им се преплетале на слепоочницама и 
под обрвама. Њихове збрчкане ушне шкољке, набрана крила 
„њихових ноздрва били су увек у покрету. 

У кратким кожним панталонама, њихове бутине, тврде 
и глатке као ноге на столовима од извијеног дрвета, падале 
су завојито на ђонове њихових чизама. 

Били су уображени и ружни. 

Њихова прва појава на тркама подједнако је успела. 

Неко време после тога, Маркингем сшарији свугде је 
понављао : 

— Моји Бреди вреде онолико злата колико су тешки! 
Нека ме ђаво носи ако их дам јевтиније. 

Том је разумео задњу помисао ове речи тек онда кад су 
се шаљивчине из Шантији забављале задиркујући га и на- 
говештавајући му да ће на кантару тежити пет килограма 
мање него његов млађи брат. Према томе, он је представљао 
мање петнаест хиљада франака непрерађеног злата. То га је 
увредило више но што се може исказати. 

Шта се може тражити од њега боље но што је већ 
урадио 

Победио је у четрнаест трка ; ни Џон није имао ни једну 
победу више. 

Ако је млађи брат сломио себи три ребра у Довилу, 
зар се старији не може позвати на четвороструки прелом 
својих кључњача и цеваница, што му је прибавило част да 
опозове неколико некролошких чланака» Не! То је одвећ 
неправедно ! | 

Један догађај доведе његову срџбу до врхунца. 

Маркингем старији гајио је једног ждрепца означеног, 
због својих ранијих успеха, за будућег победиоца на фран: 
цуском дербиу. Али, шест недеља пре ове највише утакмице, 
тако важне по позив једног џокеја, Г. Смит, одвевши Тома 
на страну у собу где се држе хамови, рече му ово у поверењу: 

— Пазите, дечко! Газда му је то казао јуче пред сво- 
јом женом и преда мном. Доиста, казао му је: „Џоне, ви 
ћете бити мој први џокеј“. Отворите очи, дечко, а затворите 
пета. Пет... 

Сутра дан, Том Бред приступи одгајивачу пред целим 
особљем, и одважно затражи да јаше шампиона ергеле Цврчак. 
Никада до тад није био тако дрзак. 

Позивао се на право старијега с тако плаховитом енер- 
гијом да стари Маркингем, који је био велика кукавица, даде 
му свечано обећање. 

Том оде на рад, разведрен. 

После једног тренутка, Џон поднесе оставку, додајући, 
с ђаволским осмехом на свом подмуклом лицу, новост „да је 
ступио у Компиесњ. 

На тај глас, модре бразде набраше јабучице Маркингема 
старпијег, на којима су, услед по столећа разузданог живота, _ 
израсли гроздови брадавица длакавих, бобичастих и љуби- 
частих као гњиле малине. 

Компиењ !!! То је значило: гнусан супарник, одметник 
ученик, вероломан синовац: то је Маркингем млађи ! 

— Џоне! рикну он, ударивши по столу где му се хла- 
дила шунка с јајима, ви не можете бити тако рђави 2... Ох! 
ви ! драги посинче !... 

Али увидевши неумољиву хладноћу свог штићеника, он 
га дохвати за руке, које су се извлачиле: 

— Имајте вере у мене, рече он. Ја ћу већ удесити све 
што је потребно 

И изговарајући ове речи. он намигну лако десним оком; 
и, у исти мах, ударивши палцем о свој леви капак, он показа 
друго хранилиште својих лицемерних и сивих погледа. 

После овог покрета, чији значај је разумевао, Џон из- 
јави да је задовољан, и ред се поврати на Цврчку. — 


Већ дванаест дана Том се подвргавао строгом начину 
живота, да би изгубио неколико фунти од своје нормалне 
тежине, и да би је свео на најмању меру коју допуштају и 
уредбе о тркачима. 

Сва храна му је била мало воде, рибе и пудинга. 

Одмах после свог оскудног обеда, обукавши пет пр- 
сника, три огртача и четири пара панталона, прелазио је он 
пешке десет до дванаест километара прашљивог пута, под 
жарким подневним сунцем. 

Његове изгубљене очи, на зажареном и ознојеном лицу, 
сијале су негриродном ватром, засењене неким идеалним при- 
виђењем, равнодушне према колима која су долазила у су: 
срет, према кравама на ливадама које су подизале у вис 





они 

своју радозналу њушку, према тичјем лету, према преплаше- 
ном бегству једне срне: 

— Идите, котрљајте се, мислио је он, мучите, певајте, 
ричите: Том Бред се спрема да задобије Плаву Траку“. 

Кад би се најзад вратио кући, сео би крај паклене ватре, 
док му знојење није постало већ несносно. 

Тада би гутао разне лекове, легао под гомилу перина, 
и трљао своје удове, осећајући се у самоћи горд због њи: 
хове снаге. 

Једне суботе, у очи дана кад ће се раздавати награда 
Џокејског Клуба, Тому се учини његово свакодневно пиће 
необично укусно. 

Он пуче језиком о непце, скиде крчажић с полице, по- 
мириса отвор на грљићу и окуша другу чашу, која потврди 
први утисак. 

— Бога ми! прогунђа он, ово је чудна ствар ! 

Он нали себи још по чаше, и испи је лагано, по упор- 
ности „извесних људи који одричу мртвим стварима право да 
се могу противити тврђењима њихова разума. 

Том је погрешио. 

После неколико минута, грчеви почеше да му завијају 
стомак и утробу. Ледени зној пробијао је кожу тако мало 
пребојну његова пергаментисана чела, и, дрхћући у свима 
угловима свога костура начињеног као од челика и каучука, 
он паде на под, од бола и слабости. 

„Више од шездесет часова, по лекареву мишљењу Том 
Бред је био близу смрти. 

Маркингем сшарији остајао је поред болесника, мучен 
ужасним страхом. | 

— Нека ме ђаво носи! драги Томе, и нека и вас од- 
несе ! мрмљао је он непрестано свадљивим гласом... Наредили 
су вам да никад не пијете више од једне чаше овог лека !... 
Прави враг тај Томи!... Ко је то само могао помислити»... 
Наравно, то је ваша кривица, само ваша! Да, вере ми, то је 
доиста само ваша кривица !...“ 

Кобна последица овог необјашњеног догађаја било је то 
што је Џону Бреду пало у део да, на Дербиу, јаше непобед- 
ног ждрепца. 

..„Кад је Том прездравио, остао му је неки неодређен 
страх о узроцима његове несреће. Сумње, многобројне и живе 

као мрави, поткопавале су темељ његове свести. Потмула 
мржња раздражи га против газде; он прекиде сваку везу са 
Џоном, који је био наименован за првог џокеја, после своје 


изузетне победе. 
(Свршиће се.) 


Пол ХЕРВЈЕ. 
(С француског превела П. Л.) 


СИРАНО ДЕ БЕРЖЕРАК. 
ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(9) 
(ОСМА ПОЈАВА. 
Сирано, ЛЕ БрЕ, кадети, који су поседали лево и десно око столова, 
служени јелом и пићем. 


СИРАНО. 


| (Заједљиво пратиоцима Гишовам који, одлазећи, не смеју да га 
поздраве). 


Господо... Господо... 
| Ле БрЕ. 
(Врата се натраг, очајно, подигнувши руке к небу). 
О!... Сад је све касно !.. 
Сирано. 
Шта 2 Ти опет мумлаш > 


Ле БРЕ. 


Још ти није јасно > 
То што радиш, за шта сваки дан те корим, 
Већ је претерано ! 


СирРАНО. 
| Ја ти то не спорим ! 
Ле БРЕ. 
(Триумфујући). 
АЕ 
СирРАНО. 


Ал да се види докле принцип води, 
Моја претераност нимало не шкоди ! 
Ле БРЕ. 
Што се не уздржиш !... 
СирАНО. 
Лепо, шта би хтео 7... 


па БЕШЕ + ал 44 За ЗВИЈИЕ 





| 
“Ј 
уе 

Да, крај заштитника. растем кроз век цео, — 
К'о што бршљан пузи по рапавој кори, 
Обвијен, да себи чврст ослонац створи, — 
Лукавством, не снагомр Ил',, у духу моде, 
Да пуноме џепу стално певам оде 2... 

Не, хвала !... Да будем лакрдијаш гнусни, 
Па да чекам где на министровој усни 
Осмејак се рађа» Да сам себе спутам 7... 
Не, хвала !... Да жабу сваког јутра гутам > 
Да пузим и трбух сав отрцан носим, 

Да вечито клечим, туђу милост просим, 
Понизно кршећи и грбећи леђа 7... 

Не, хвала !.. Да пустим да ме сваки вређа > 
Да милујем козу, а да купус садим, 

Ил' кадионицом непрекидно кадим 7... 

Не, хвала !... Да летим из крила у крило, 
Генијем називан ма од кога било 2 

Да ми мадригали буду весла чуну, 

И уздаси баба једрила надуну 2... 

Не, хвала !... Ил' да се још и за то бринем 
Како издавача са врата да скинем 2 

Ил' да будем биран за папу од браће, 

Која по крчмама своје дане траћер 

Због једног сонета да за славом жудим, 

А да пишем друге да се и не трудим 7... 
Не, хвала !... Да дрипце талентом називам > 
Каквим шупљим листом вечно плашен бивам, 
Те да зато мучим и ту бригу штуру: 

„Да ли сам у вољи Француском Меркуру 2“ 
Не, хвала !... Да бледим, да будем у треми, 
Да уживам мање у каквој поеми 

Но у посетама 7 Да рачунам, бројим, 

Да познанства правим и планове кројим 2... 
Не, хвала !... Ал... песмом да се ја загревам, 
Да сам независан, да усамљен сневам, 

Да ми глас трепери, и да оком живим 
Ступам свуд! Да шешир по вољи накривим, 
Да к'о убојица, ил ко песник важим, 

Без бриге за славу пут на месец тражим !... 
Само, што напишеш нека буде твоје, 

Да сам себи кажеш : ето, дете моје, 
Уживај у цвећу, воћу, лишћу с гране, 

Јер су све те ствари у твом врту бране !.. 
Ако би, случајно, успех био већи, 

Не мораш Цезару за то хвалу рећи, 

Него самом себи! Речју, нећеш бити 
Паразитски бршљан ; нећеш, к'о бор вити, 


Дићи се високо, — можда много ниже, — 
Али ће те снага сопствена да диже !... 
Ле БРЕ. 


Сам се дижи, ал не против целог света ! 
Каква ти је, врага, та манија клета 
Да ствараш душмане и навлачиш беде 2 


СирАНО. 
Кад видим шта вама пријатељи вреде, 
И како их подсмех с ваше усне прати ! 
Волим што ми нико неће поздрав слати, 
Што се пријатељи сви од мене скрише. 
И што могу рећи: један душман више !... 


Ле БРЕ. 
Лудост ! 





Сирано. 

Да. Тај принцип можда је и штетан. 
Ал), баш кад ме мрзе, ја сам онда сретан ! 
Како је то слатко кад, без пријатеља, 
Ступаш сам, а тебе свако око стреља ! 
Кад ти на капуту свака мрља годи, 
Јер је то јед, који туђа завист роди ! — 
Пријатељство ваше, због нежности лаке, 
Личи на чипкасте талијанске јаке. 
У којима врат ваш потпуно мек буде. 
Те јаке вам годе, али глави худе, 
Јер ту, без ослонца и чврстине оне, 
Глава свима вама брзо напред клоне ! 
Али мени Мржња, тај веш злотвор љути, 
Сваког дана јаку све то више крути, 
Те ми врат и глава увек чврсто стоје. — 
Ја за украс сматрам све душмане своје. 
Тај украс је мени сласг и срећа права; 


[= 

Он ме мало стеже, ал и озарава: 
Јер, личећи сасвим на јаку Шпањола, 


Мржња јесте ланац, ал и ореола |... 
Ле Бре. 


(После кратке паузе, ухвати га под руку). 
Вичи из свег грла шта ти душу сколи, 
Ал' ми тихо признај: она те не воли! 
Сирано. 
(Жаво). 
Ћути !... 

(да то време Христијан је ушао и помешао се међу кадете; ови неће 
ни да говоре с њиме; напослетку седне сам за један мали сто. Лиза га 


« 


служи). “ 


ДЕВЕТА ПОЈАВА. 
Сирано, ЛЕ БрЕ, кадети, ХРИСТИЈАН ДЕ НЕВИЛЕТ. 


ЈЕДАН КАДЕТ. 
(Седећи за столом у дну позорнице, са чашом у руци). 
Еј, Сирано ! 
(Сирано се осврне). 
Причај о мегдану! 


СирАНО. 
Ево сад! 
1 · (Под руку са Ле Бреом оде натраг. Они разговарају полако). 
КАДЕТ. 


(Устане и пође напред). 
Очитај лекцију ваљану 
Овом новајлији! 6 
·" (Застане код Христијанова стола). 


ХРИСТИЈАН. 


Шта 


ДРУГИ КАДЕТ. 
Северцу који 


(Подигне главу). 


а а" = ааљавиића 


Мекушан изгледа! 
ХРИСТИЈАН. 
х = Шта 2 


ПРВИ КАДЕТ. 
(Заједљиво). 


| Нешто постоји 
Што у говор нико не сме да унесе, 
К'о уже у дому оног ког обесе! 

ХРИСТИЈАН. 
Ковјет 
ДРУГИ КАДЕТ. 
(Страшним гласом). 
Погледајте ! 
(Метне тајанствено трипута прст на нос). 
Сад знате 


ХРИСТИЈАН. 
А, тако ! 
Тодје. 
ДРУГИ КАДЕТ. 


Пст !... Може вас враг однети лако!... 
(Показује на Сирана који се у дну разговара са Ле Бреом). 
Побесни чим чује једну реч о носу! 


ТРЕЋИ КАДЕТ. 
(Који је, кад се Христијан окренуо другоме кадету, сео полако на 
Христијанов сто, иза његових леђа). 


Двојици ту скоро сву утробу просу, 
Само што је глас њин много уњкав био! 


ЧЕТВРТИ КАДЕТ. 
(Гробним гласом, помаљајући се испод стола, где се био завукао 
четвороношке). ; 
Нек му не спомиње, ком је живот мио, 
Кобну рскавицу ! 
ПЕТИ КАДЕТ. 
(Спусти Христијану руку на раме). 
Једну реч ко зуцне, — 
Не, ко мигне само. том задњи час куцне! 
Ко мараму вади, за покров се брине!... 
(Пауза. Сви кадети око Христијана, прекрстили руке и посматрају 
га. Христијан устане и приђе Карбону који, у разговору са једним офи- 
циром, прави се као да ништа не види). 


ХРИСТИЈАН. 
Капетане ! 


КАРБОН. 
(Окрене се, мерећи га очима). 
Молим! 
ХРИСТИЈАН. 
Шта северци чине, 
Када од јужњака чују хвале саме> 

КАРБОН. 
Докажу да нису ни северци маме ! 
(Окрене му леђа). 


ХРИСТИЈАН. 
Хвала! 
ПРВИ КАДЕТ. 
(Сирану). . 
Причај ! 
Сви 
Причај! 
СирАНО. 


(Враћајући се к њима). 
| Да вам причам... Хоћу. 
(Сви приближе столице и направе круг око њега, испруживши вра- 
тове. Христијан објаше једну столицу). 
Пођох им у сусрет, потпуно сам, ноћу. 
Месец, ко сребрн сат, на небу је сјао... 
Кад, сајџија неки, сам Бог би га знао, 
У омотач густи стаде сат да скрива. 
Нигде зрачак један, нигде душа жива. 
На кеју завлада помрчина грозна. 
До ђавола! Човек једва још да позна... 
ХРИСТИЈАН. 
Свој нос. 
(Гишина. Сви устају полако и ужаснуто гледају у Сирана. Сирано, 
запрепашћен, застане. Очекивање). 
СирАНО. 
Ко је овајр 
ЈЕДАН КАДЕТ. 


(Полугласно). 
Јутрос међ нас стаде. 
Сирано. 
(Учини корак према Христијану). 
Јутрос» 
КАРБОН. 
(Полугласно). 


Барон Невил... 


СирАНО. 
(Застане, живо). 
Сад ми на ум паде... 
(Час бледи, час црвени, и као да хоће свакога тренутка да јурне 
на Христијана). 
21» 





ЗОРКЕ“ (~ А и. 

Дакле... 
(Одједном утиша се, пригушеним гласом). 
„беше... 
(Опет плане). 
Врага!... 
(Настави причу обичним гласом). 
„мрачно до зла Бога. 
Ја помислих: зашто да због које кога 
Замераш се каквом херцегу, ил кнезу 
"Боље да... 
ХРИСТИЈАН. 
Нос чуваш. 
(Сви опет устану. Христијан се клати на столици). 
СирРАНО. 
(Прагушеним гласом). 
„будеш на опрезу, 
И да сад не гураш... . 
ХРИСТИЈАН. 
Нос. 


СИРАНО. 


..међу њих руку, 
Јер те могу лако... 


ХРИСТИЈАН. 
За нос да повуку. 
СирАНО. 
(Бришући зној са чела). 

..по рупи да лупе. Ал беше већ касно. 

Да се вратим натраг, не би било часно. 

Те викнем: Гаскоњче, напред, дужност зове! 
Тад осетих... 


ХРИСТИЈАН. 
Зврчку. 
СирАно. 
·..смрдљиве ниткове. 
Ја станем... 
ХРИСТИЈАН. 
· Нос у нос с њима. 

СИРАНО. 


(Јурне на њега). 
Сто му мука!... 

(Сви Гаскоњци потрче напред да виде. Сирано, дошавши до Хри- 
стијана, савлада се и продужи причу). 
Дигнем... 


ХРИСТИЈАН. 
Нос. 


СИРАНО. 
(Блед и смешећи се). 
..„мач. Боцнем двоје више кука. 


а Један писну... 


Н ХРИСТИЈАН. 

„5 (Кине). 

> Циха!... 
Сивано. — > 


(Плане, кадетима). 
Идите! 
(Кадети јурну на врата). 


ЈЕДАН КАДЕТ. 
Лав плану! 
СирАНО. " 
Остаћу сам с њиме! | 
ДРУГИ КАДЕТ. | 
Гледам ко на длану, 
Како га претвори у гомилу каше ! 
Рагно. 
Шта кажете > 
ТРЕЋИ КАДЕТ. 
Таман за пастете ваше ! 
Рагно. 
Не могу од страха просто доћи к себи! НЕ 
КАРБОН. (: 
Хајд мо ! 
ЧЕТВРТИ КАДЕТ. | 
Ено, где му све кошчице преби ! ; 
Пети КАДЕТ. 
Тешко њему кад он почне да му суди! 





Шести КАДЕТ. у 
(Затварајући врата десно). . 
Кожа ми се јежи !... 
А (Сви кадети оду, — једни на врата у дну, др/ги на врата лево и ! 
4 десно, а неки уз степенице. Сирано и Христијан остану сами, лице уз 3 
лице, посматрајући за тренутак један другога). 








Ае 
_ ЗА 

ДЕСЕТА ПОЈАВА. 
Сирано, ХРИСТИЈАН. 


Сирано. 
Ходи ми на груди !... 
ХРИСТИЈАН. 


Ал: 
СирРАНО. 


Честитам ! 
Како р 


Сирано. 
Мени храброст годи ! 
Загрли ме!“ 
ХРИСТИЈАН. 
Али... 


СирАНО. 
Ја сам брат њен. Ходи! 


ХРИСТИЈАН. 
Брат њен 
СираАНО. 
Да, Роксанин. 
ХРИСТИЈАН. 


(Потрчи према Сирану). 
Ви 


СирАно. 
Чудно ти пада 2 


Брат сам њен од стрица. 
ХРИСТИЈАН. 
То ви знате тада... 
СиИРАНО. | 
Знам све ! 
ХРИСТИЈАН. 
Да л' ме воли> 
СиИРАНО. 


По речима њеним, 
Воли те! 


| ХРИСТИЈАН. 
(Зграби га за руке). 


Да знате колико вас ценим ! 





о АМУ 

СирАНО. 
Е7... Ја чух од тебе и мишљења гора ! 
ХРИСТИЈАН. 
Опростите !... 
СирАно. 


(Посматра га и спусти му руку на раме, више за себе). 


Хуља, леп је, нема збора ! 
ХРИСТИЈАН. 
Међ' нама од данас свака мржња преста ! 


СирРАНО. 
А носеви што ми... 


ХРИСТИЈАН. | 
Повлачим их сместа ! 


СИиРАНО. 
Она чека писмо... 


ХРИСТИЈАН. 
Писмо 2 


СирРАНО. 
Одмах седи! 


ХРИСТИЈАН. 
Од саме помисли крв ми се већ леди ! 


СирАНО. 
Што 2 
ХРИСТИЈАН. 
Глуп сам! 


Сирано. 
То прави глупаци одричу ! 
Твој напад на мене ући ће у причу. 


ХРИСТИЈАН. 
С противником лако пречистим рачуне. 
Мој дух је војнички. Ал' ме жене збуне! 
Очи им, кад прођем, сијају топлином... 


Сирано. 
А да ли то видиш и у срцу њиномг 


ХРИСТИЈАН. 
Не! Ја сам од оних што, кад приђу жени, 
Ћуте о љубави као заливени! 

Сирано. | Е 
Да ми је Бог само лепши облик дао, 
Да говорим с њима још како бих знао ! 


ХРИСТИЈАН. 
Умети ствар рећи! Ах, што немам дара! 
Сирано. 
Да ми је лик каквог лепог мускетара! 





ХРИСТИЈАН. 
Роксану сви међу прециозе броје; 
Разочараћу је! 
СирАно. 
(Посматрајући Христијана). | 
Кад би речи моје 
У његово тело могле сада стати! 
ХРИСТИЈАН. 
(Очајно). 
Што речитост немам! 
СирАНО. 
(Одлучно). 
Ја ћу ти је дати! 
Ти лепоту мени, и једнога дана 
Створиће се од нас јунак из романа ! 


ХРИСТИЈАН 
Шта2 
(СИРАНО. ; 
Учи да за мном речи изговараш | 
ХРИСТИЈАН. 
Ја не знам... 
(СИРАНО. 


Тад нећеш да је разочараш! 
Да се удружимо 2 Реци да ли може 
Из грудњака мога од бивоље коже 

· Да ми душа пређе у твој, сав од веза" 


ХРИСТИЈАН. 
Ал', Сирано... 


СИРАНО. 
| Хоћеш 2 


| ХРИСТИЈАН. 
ИЦ Мене хвата језа... 





ИРА РЕЕ а 
(2 


4 зар „ 

СирАНО. 


Да је не одбијеш, када се већ бојиш 
Да сам нећеш моћи, хоћеш ли да спојиш 
Са уснама твојим моје речи вреле> 


ХРИСТИЈАН. 
Ти сав гориш > 


СирАно. 
Хоћеш 2 


% ХРИСТИЈАН. 
| Да л' те развеселе 
Такве ствари 
4 Сирано. " 
(Заносно). 
Мене... 


(Тргне се, немарно). 
Да, време ми скрате ! 


| Песнику су за то све вештине дате ! 
4 К'о сен пратићу те. Успећеш зацело: 
Ја ћу дух твој бити, а ти моје тело!.. 


ХРИСТИЈАН. 

Ал' писмо што чека! Да напишем... Каког 

Ја никада не бих... 
Е: СирАНО. 

Та то је бар лако! 
(Извади из грудњака писмо које је мало час написао). 

Ево писма! 

4 | ХРИСТИЈАН. 
Како 2 


СирАНО. 
Мети још адресу. 


ХРИСТИЈАН. 
Али... 
Сирано. 
Речи таман за тебе и јесу! 


ХРИСТИЈАН. 
Знам, ал'.. 
Сирано. 
Буди миран! Пусти га нек иде! 
Ми имамо увек за наше Хлориде 

У џепу писамце. Нама у сну сине 

Какав леп лик што се ко мехур расплине, 
Да нам душа после жељно за њим лута. 
Узми ово писмо и, бар овог пута, 

Нек' се твоја душа с таквим ликом споји: 
Нека иде оној што стварно постоји! 

Узми га и дођи сам до уверења 

Колико сам речит! 


ХРИСТИЈАН. 
Треба л' да се мења 
Која реч» Да л' иде сасвим за Роксану 
СирАНО. 
Као рукавице! Нема једну ману ! 
ХРИСТИЈАН. 
Ал'.. 
СИиРАНО. 
" Љубав верује, слепо напред хита: 
Неће ни да слути, кад писмо прочита! 
ХРИСТИЈАН. 
Добри пријатељу !... 
(Падне му у наручје. Стоје загрљени). 
ЈЕДАНАЕСТА ПОЈАВА. 
Спрано, ХрИСТИЈАН, Гаскоњци, мускетар, Лиза. 


ЈЕДАН КАДЕТ. 

(Отшкрине полако врата). 
Свуд гробни мир влада. 
Једва смем... 
(Промолу главу). 
Шта 

Сви КАДЕТИ. 

(Улазе и гледају Сирана и Христијана како стоје загрљени). 


У ЛАО 
ЈЕДАН КАДЕТ. 


(Општа запањеност). 


МУСКЕТАР. 
(Заједљиво). 


хе 15: 





Ко да се том нада !... 

КАРБОН. 
Како је сладак! Да га сада пљесну 
По левој ноздрви, сам би дао десну ! 
МУСКЕТАР. 

Кад му нос споменем, да л' ће да се љути 
(Зове Лизу, победоносно). 

Лизо !... Пази !... 
(Увлачи ваздух кроз нос, усиљавајући се). 

Хм!.. Хм!... Већ ми главу мути 

Овај мирис !... | 

(Пође Сирану, гледајући му дреско у нос). 
Ваш нос погрешити неће 
На шта то мирише 2... Ј 
СирАНО. 
(Опали му шамар). 
На споменак цвеће |... 
(Урнебесан смеј и пљескање. Кадети опколе Сирана и скачу од 
радости). 
(Завеса). 
(Наставиће се.) 
Едмон РОСТАН. 


болан сасе вео. = со. ~ о РРУ К/ „= ~ 


(С француског превео Милан Димовић). 


Ју БЕН РБ ОДЕ 4 


— из књиге „ПосмРТНА ЈЉУБАВ“. — 


Мирисала је покошена трава, 

Док се по небу, изнад наших глава, 

Јављале звезде у сутону млаком. 

Ноћ августовска спуштала се јасна, 
И од некуд се разливала страсна 

Музика валса парком и сокаком. 


Погледи неми, управљени горе, 
Заронили су у плаветно море, 
Кад призор један и душу и око 
Усхити чаром небеске лепоте, 
И заједнички узвик нам се оте 
На сусрет ноћи у етир високо. 








за 


| Ривутрт 
– еамовасс- 
1 

Преко тамнога плаветнила свода — 
Прозирна глатка, к'о језерска вода — 
Метеор један у блеску сунчаном 
Пређе и небо обасја, па мину, 
Неста...: траг дуги само за њим сину; 
И он утрну у миру свечаном. 


О, мртви друже мојих мртвих снова, 

Како ме боли успомена ова! 

Ти мојим небом попут метеора 

Мину и душу моју тамом зави. 

Сад ми над бићем сплин победу слави 

И пусти живот гуши као мбра. 
ДАНИЦА МАРКОВИЋ. 





ЕРЕ ЛОНО 


— из књиге „ПОосмРТНА ЈЂУБАВ“. — 


С последњим листом, крвљу исписаним, 
Ја склапам књигу тегобе и бола. 
Сврши се драма младости свечаним 
Погребна марша акордима мола. 


Збогом нејасни снови скорих дана, 
Надања ведра, узвишене тежње, 
Вечери млаких маштања лагана 
И бурних ноћи непобедне чежње. 


Осаме драге смеле мисли, збогом!... 
Покров је преко свега пао бео. 
Удес је најзад победничком ногом 
Смрвио мене и свет снова цео. 


Мртвога срца, опустеле душе 
Са кобном сенком једне смрти ране, 
Посмртна љубав, што боли певуше 
Мени ће худе испунити дане. 


Без топла сјаја, у тмини, под мразом, 
Водићу живот од дужности жене, 
Све крећућн се одређеном стазом 
Суморно, попут звезде угашене. 
__ДАНИЦА МАРКОВИЋ. 








СА вН. 

Сасин. 


Ратар ми је у сну реко: „Крај је рају твом! 
„Сеј и копај, ја ти више хране баш не дам“. 
Ткач ми рече: „Ти од сада одевај се сам“. 
Зидар на то: „Алат узми, па сам зидај дом“. 


Кад овако сав род људски изрече свој суд, 
И са клетвом остави ме том удесу злом, 
Ја сам небо преклињао, слаб у јаду свом, 
Ал' милости ни откуда, — свуд закрчен пут. 


Протрем очи и прогледам: јава или сан> 
По улици журба, врева, увелико дан. 
Свако предан послу своме, а жито већ зре. 


Познао сам своју срећу, и од тада знам 
Да у свету оног нема ко све може сам; 
Па сад волим све те људе још више но пре. 


Сили Придом. 
(С француског превела К. Б.). 


СУО АЕ. 


Мој живот има тајну, душа ми нешто крије, 
Вечиту љубав што се зачела у трен ока. 
Злу нема лека, па је остало без сведока. 
И она, узрок свему, то никад знала није. 


Авај! непознат од ње провешћу век свој цео. 
· Вечито с њом — у машти, на јави — у самоћи; 
Несрећан и у тузи чезнућу дане, ноћи, 
Страхујућ и да кажем све што бих рећи хтео. 


А она, нежна, блага, какву је Господ даде, 
'Ићи ће својим путем, и неће чути јаде, 
Ни уздах мога срца што само због ње пати. 


Па нађе л ову песму, бол страсти сакривене, 
Прочитаће, и гласом спокојне, часне жене 
Упитаће: „Која јер“, и никад неће знати. 
| Феликс АРВЕР. 


(С француског превела К. Б.). 

ГЕНЕРАЛ СИМЕОН НЕРАНЏИЋ ЗОРИЋ. 


Скупљајући у московским и петроградским библиотекама 
материјал за историју српске емиграције у Русију у ХУШ веку 
и за одређивање садашњег стања српских колонија у Јужној 
Русији, ја сам, узгред, записао и све што се односи на знат- 
није Србе у руској служби. Један од најзнатнијих Срба тога 
доба био је, без сумње, генерал Зорић, чувени љубимац ца- 
рице Катарине [ и мецена Доситеја Обрадовића. Како је баш 
тада Г. Ј. Скерлић написао о њему један чланак у „Српском 
Књижевном Гласнику“, (књ. ХХУШ, стр. 427—434), решим се 
да покупим све што је о њему где писано и што сам могао 
наћи, те да конструишем Зорићеву биографију и згодном при- 
ликом изнесем је на јавност. 

Помена о Зорићу у нашој књижевности има врло мало. 
Колико ми је познато, први је Г. Скерлић написао о њему 
нарочити чланак, управо малу, заокругљену биографију ње- 
гову. Раније га, тек узгред, спомињу свега три наша писца, 
његова савременика. Доситеј Обрадовић га у својим делима! 
помиње на седам места:у Живошу и прикљученијама, на 
стр. 90 и 92 помиње како га је Зорић звао к себи и како је 
провео тамо шест месеци; у Совјетима здраваго разума, на 
стр. 67, налази се посвета те књиге Зорићу, на стр. 105—106 
писмо од Зорића и одговор на њега, на стр. 106—107, пово- 
дом писма, похвала Зорићу у стиховима; у Баснама, на стр. 
145, у предговору „јуности“ вели да она има да захвали 30- 
рићу што је та књига изашла; у Ешици, на стр. 284, наводи 
га као пример, говорећи о жељама и њихову задовољењу. 
Сава Текелија у својој аутобиографији, говорећи о свом путу 
из Петрограда кући 1787 године, помиње да се задржао, по- 
частивши се три дана, код Зорића у Шклову.“ И трећи, Ге- 
расим Зелић, у својим Житијамаз посвећује му неколико речи. 
Чудновато је да ти наши писци, који у својим биографијама 
говоре о свему и свачему, о Зорићу говоре тако мало, што 
је скоро као и ништа, и ако је он тада био чувени у Европи 


1 Дела Доситеја Обрадовића; пето, државно издање. Београд 1911. 
г „Летопис Матице Српске“, 1876, књ. 119, стр. 62. 
5 Издање Српске Књижевне Задруге, књ. 1 стр. 169—174. 

и у српском народу, и ако га они сви високо цене и поштују, 
као „добродјетеља“ и „мецена“, „славног“ и „племенитог“. Све 
што говоре о њему односи се, у главном, на новац и гошћење 
код њега, а нешто више о њему можемо дознати од њих само 
индиректно. Ма да је Зорић био чувен у свету у првом реду 
као љубимац Катарине [, само Текелија то узгред спомиње. 

Из скупљеног материјала покушаћу да дам дефинитивну 
биографију овог чувеног Србина, у колико ми то податци до- 
пуштају. Г. Скерлић изнео је слику Зорићеву у општим цр- 
тама, али у главном тачну, и мој задатак ће бити само да је 
допуним са неким новим податцима. При томе, цитате који 
се тамо налазе не наводим. 

О пореклу генерала Зорића старији писци различно го- 
воре, али је код свију завијено у таму; тако по једнима је 
он био син простог сељака, по другим — на пример по Ламар- 
тиновој „Историји Русије“ — турски робијаш који је је побегао 
из Цариграда у Русију, па се доцније у ратовима с Турцима 
истакао. Све је то, међутим, нетачно ; порекло његово је са- 
свим познато и доцнији писци га тачно износе. 

Због верског и политичког гоњења и незгодних економ- 
ских прилика, многи Срби су се средином ХУШ века пресе- 
лили из Аустрије у Русију, а најјача је сеоба била 1752—1754, 
кад су се емигранти кренули у две групе: прву је групу пред- 
водио пуковник, доцније генерал, Јован Хорват, и она је на- 
селила област у пустарама Јужне Русије, која се од тада звала 
Нова Србија; друга је група стигла под командом пуковника 
Јована Шевића и Рајка Прерадовића, који, не хтевши при- 
знати старешинство Хорвата, свемоћног у својој области, до 
бише област источно од њега и основаше „Славјано-Сербију“. 
Предводиоци исељеника били су већином аустријски официри, 
од којих су се многи доцније у руској служби истакли и до- 
терали до високих чинова. Тако су под командом Шевићевом 
била два брата Зорића: „премијер-мајор“ Максим и поручник 
Василије. Први је у руској војспи дотерао до „генерал-поруч- 
ника“ и 9 септембра 1774 добио од царице, као награду 
за уредну службу, имање у псковској губернији са 416 душа. 
Други је остао стално у Шевићевој команди, то јест у „Слав- 
јано-Сербији“. Максим Зорић имао је само једну кћер, Јули: 
јану, те зато усини Симеона Неранџића, који је био син 
Гаврила Неранџића, а унук Максимова стрица Јована Зорића, 

по матери Стефанији. Тако дакле знамо порекло нашега 30: 
рића; само остаје нерешено питање одакле су Зорића и Не- 
ранџићи. Ако бисмо судили по водама емиграната, онда би 
они били из Угарске, јер се презиме Шевић често срета тамо, 
а Рајко Прерадовић је био из Будима, јер у протоколу срп- 
ске православне будимске општине из године 1741 изрично 
стоји име Рајка Прерадовића и његовог сина Александра, за 
кога се каже да се одселио у Русију и лостао генерал. Значи 
да је он још пре оца отишао у Русију. Али ћемо доцније 
видети да је Зорић називао неку браћу Зановиће својим ро- 
ђацима, а како су они били из племена Паштровића, излази 
да је и Зорић био Далматинац. Кад је Симеону било 11 го- 
дина уписан је 1 маја 1754 године у један од Шевићевих и 
Прерадовићевих хусарских пукова. Нигде се не помиње кад 
се Зорић родио, али би се по овоме могло мислити да се 
родио у 1743 године. Као што је тада био обичај, он је до- 
бијао редом војничке чинове, учећи се код свога поочима 
разним наукама и вештинама; особито је волео јахање, ма- 
чевање и стрељање. У седамнаестој години, 1760, већ је уче- 
ствовао у Седмогодишњем Рагу, у ком су га, 1 марта исте 
године, заробили Пруси, али су га ускоро пустили. Исте го- 
дине, 16 децембра, произведен је за „корнета“,“ а истог дана 
за потпоручника. После тога учествовао је у многим борбама, 
свугде се одликујући, због чега је на крају рата произведен 
за поручника. Доцније је суделовао у умирењу пољских метежа. 


Царица Катарина П прва је завела јаку централизацију 
свих грана државне управе, због чега је у то време нами: 
слила да створи и једнообразну војну организацију у целој 
земљи, па је зато и укинула у неку руку аутономне насеље- 
ничке пукове, у толико пре што су се тамо вршиле велике 
злоупотребе, нарочито у „Новој Србији“ код генерала Хор- 
вата. Манифестом царичиним од 28 јула 1765, насељенички, 
или такозвани „слободски“ пукови преобраћени су у редовне 
хусарске пукове. У комисији за извршење тог посла био је 
и Зорић, и 1 јануара 1767 произведен је за „ротмистра“. Тим 


1 Гаврило Витковић, Споменица из будимског и пешлаанског ар- 
жива, „Гласник Српског Ученог Друштва“, 2 одељ., књ. 4, 


2 Најнижи официрски чин у коњици, 


8 Види: Собранје Полное Закоповљ, св. ХУП, бр. 12440. 

великим реформама царице Катарине П сељаци су потпуно 
везани за земљу („укрепљени“, отуд „крепосное право“), те 
постали спахијски робови, што је изазвало велике побуне у 
целој земљи. У умиравању побуњених сељака и Зорић је 
учествовао. 

У руско-турском рату 1768—1774 Зорић се одликовао, 
храбро се борећи у авангарди, те је произведен још у по- 
четку за „премијер-мајора“. Читавих седам месеци он је са 
својим одредом успешно одбијао навалу Турака. Али је јед- 
ног дана задобио три тешке ране, те га Турци заробе и од- 
веду у чувени затвор Једи-куле код Цариграда, где је про- 
вео 4 године и 3 месеца; после тога преведен је у Цариград 
и, кроз 3 месеци, пошто је закључен мир, вратио се у Русију. 
1775 године стигао је у Петроград и одмах је послат у некој 
дипломатској мисији у Штокхолм, а кад се вратио отуда би 
представљен царици, која га одликова за храброст орденом 
св. Ђорђа, четвртим степеном. Тај орден је управо тада уста- 
новљен и Зорић је био један од првих каваљера његових. 

Као што је познато, Катарина П имала је за све време 
своје дуге владавине, чак и у дубокој старости, своје љу- 
бимце, од којих су неки „владали“ дуже, неки краће време. 
Најчувенији и најсилнији међу њима били су Григорије Орлов, 
Потемкин, Корсаков и Зубов, а поред њих било их је још 
шесторица који су званично заузимали то место, са свима 
правима и дужностима везаним за њега; колико их је пак 
било споредних, привремених, то нико ни од савременика не 
уме да каже. Међу том десеторицом главних љубимаца био је 
и један „наше горе лист“ — генерал Симеон Зорић. 

Зорић је по реду био пети од главних фаворита. Ускоро 
после триумфалног празновања Кучук-Кајнарџиског Мира, кад 
је Потемкин био на врхунцу славе и силе, јавише се два нова 
придворна кандидата, Завадовски и Безбородко. Многобројни 
непријатељи Потемкинови чинили су све могуће да га исти- 
сну са тога положаја, па предложише Катарини да га замени 
Завадовски, и за време одсуства Потемкинова, 1776, овај је 
имао успеха. Али кад се врати у Петроград, Потемкин гле- 
даше да некако одстрани Завадовског, кога је нашао на свом 
упражњеном „престолу“. Потемкин је, истина, остао и даље 
као главни љубимац, али се бојао да царица мало по мало 
не охлади према њему, те је гледао да нађе неког езна чај- 
28 

ног човека који би истиснуо Завадовског, али самом њему 
не би био опасан, јер би испуњавао само једну функцију вице- 
царску. Пажња му се заустави на Зорићу, који је био још 
млад, леп и неустрашиво храбар. Кад се вратио из Шток- 
холма, Потемкин га постави у Петрограду за свог ађутанта 
и препоручи га Катарини, која га одмах произведе за пот- 
пуковника, а мало доцније и за командира хусарског телесног 
ескадрона и козачке телесне чете. Као такав Зорић би лично 
представљен царици, на коју, као и на цео двор, учини огро- 
ман утисак. Ускоро је (1777) произведен, заједно са млађим 


братом за пуковника и крилног ађутанта царичиног. Једног . 


дана нађе под јастуком кесу с новцима и кључевима од ца- 
ричиних соба, што је значило да се уводи у нову „дужност“. 

Отада је почела да сија његова звезда, али само за кратко 
време: његово „царовање“ трајало је свега 11 месеци. Па 
ипак, ни један од љубимаца Катарине П није за тако кратко 
_ време добио толико доказа њене љубави и милости као Зорић. 

На дан крунисања Катарине П, 22 септембра исте го- 
дине, Зорић је произведен за генерал-мајора и корнета „ка- 
валер-гардског“ корпуса и добио силне скупоцене поклоне 
од царице.: После неколико дана допуштено му је да носи 
послати малтески орден св. Јована. 30 септембра изишао је 
указ којим му се поклањају у вечну и наследну својину сва 
крунска имања у Сесвегену, у Лифландији.“ Та имања су вре- 
дела тада 200.000 рубаља, а прихода су дали последњих десет 
година 80.000. Затим му је поклонила дивну велику палату у 
Петрограду, не далеко од Зимског Дворца. У разним прили- 
кама добио је 300.000 рубаља у готову. Колико је био оми- 
љен види се и по томе што су се чак и страни владари утр- 
кивали ко ће више да му да доказа пажње и поштовања, па су 
га обасипали високим орденима. Пољски краљ Станислав 
Август молио је Катарину да она лично обеси своме љубимцу 
пољске ордене св. Станислава и Белог Орла, што је она и 
учинила 26 новембра 1777, о чему су чак и стихови изашли 
у званичним „Московским Вједомостима“. 

18 априла 1778 царица је наредила да се Зорићу поклони 


1 Добио је: звезду у брилијантима, златне нарамнице и сабљу, пер- 
јаницу, скупоцене пређице за ципеле, дијамантски прстен и дугмета. 


г Списак решења Правитш Сеналпа 1777 године, бр. 604 и 607. 

место Шклов у могиљевској губернији, које је некед припа- 
дало пољској фамилији кнезова Чарторишких, са селима и 
засеоцима, раздељеним на 12 општина. На том имању жи- 
вело је 16.000 душа и вредило је тада пола милиона рубаља. 
25 априла Катарина му поклони још једно имање у полоцкој 
губернији. Поред тих великих дарова, царица му је чинила 
разне поклоне у стварима, и савременици цене вредност по- 
клоњених брилијаната на више од 200.000 рубаља.“ 

Обасипан тако поклонима, он је живео врло раскошно. 
На двору је био увек весео, пун неисцрпне духовитости, до- 
бродушан и безбрижан. Мада је био врло сујетан расипач, ипак 
се сви слажу у томе да је био необинно добра срца, и да никад 
није отказао да учини услугу ближњему, да помогне невољним. 
Тако се о њему одазивају сви савременици, па и страни по- 
сланици у рапортима својим дворовима. 

Као што је поменуто, Потемкин је мислио да употреби 
Зорића привремено, само као средство да се ослободи Зава- 
довског, те је сасвим равнодушно и спокојно гледао на све 
Зорићеве придворне успехе, сматрајући га безопасним за свој 
високи положај првог човека у царевини. Али Зорић, убрзо 
задовољен и засићен дворским животом, поче показивати жељу 
да се ослободи положаја потчињеног љубимца. Тек тада га 
се Потемкин поче прибојавати, па стаде говорити Катарини 
да изабере себи другог, достојнијег ађутанта. После тога ца- 
рица мало охладни према Зорићу. Опазивши то, он је одмах 
знао да је то масло Потемкиново, те се у мају месецу спо- 
речка с њим и позове га на двобој, али овај, свемоћни и 
„светљејши“ кнез, тако рећи владар Русије, презриво га одби. 
Тада Зорић паде к ногама царичиним, горко плачући признаде 
јој шта је радио и поче је молити да га не остави: маколико 


да су велике почасти и богаства којима га је обасипала, он 


је равнодушан према свему томе, а једино жели њену милост 


1 Списак решења Правит. Сената 1778 године, бр. 361 и 606. 


2 Нарочито истичу лепоту и скупоценост табакере, појаса и прстена; 
појас је имао у себи фунту злата и 1875 брилијаната, 239 смарагда и 
вредео је 18.000 рубаља. Те су ствари доцније биле заложене и за прстен 
је добијено 1.200 талира. Дакле, од августа 1777 године до 30 јуна 1778 
године Зорић је добио разних поклона у вредности више од два мили- 
она рубаља. 
28% 

и наклоност. То је гануло осетљиву Катарину, те је Зорић 
остао у милости још неколико дана; затим се, по наредби 
царичиној, помири с Потемкином. Али једног јунског вечера 
изненада добије наредбу да сместа напусти двор, и он отпу- 
тује у иностранство, па је неко време проживео у Паризу, 
заглушујући свој бол у расипању и оргијама. У септембру 
исте 1778 врати се у Русију и стално настани у своме Шклову. 
Тада је последњи пут добио велики додатак уз плату, огромну 
суму у готову и још 7.000 душа. Тиме је пресушио за њега 
извор царичине милости и његова звезда је зашла у Петро- 
граду, да после тога још помало светлуца у Шклову. 

Павши у немилост и сишавши са тако високог положаја, 
Зорић није клонуо духом, и није хтео да потоне у заборав 
у провинциској удаљености и самоћи. Навикнут на раскошан 
дворски живот, није хтео да живи много друкчије, а сред- 
ства су му то допуштала. Зато је, по причању савременика, 
живео у Шклову као какав владар. Али он није расипао новац 
само на уживање, већ је и даље био широке руке за добра 
дела и корисне ствари, а прво његово велико дело којим је 
стекао крупну заслугу за просвету у Русији, било је отварање 
„племићске школе“ за децу сиротних племића, што је учи- 
њено исте године 24 новембра, на имендан Катарине П. То 
је била прва модерна војна школа у Русији. 

Дом његов у Шклову био је отворен за свакога. Ње- 
говим неограниченим гостопримством користили су се људи 
разних сталежа, професија и народности ; уз многобројне ро- 
ђаке, школске и ратне другове, тамо су налазили уточишта 
разни светски коцкари и протуве; ту су се могли срести 
Французи, Талијани, Немци, Срби, Грци, Румуни, па чак и 
Турци. У пространом дворцу били су они као у својој кући 
и живели недељама и месецима на његов рачун. Зорић је чак 
држао сталну позоришну трупу и оркестар од својих пода- 
ника. Сваки дан за ручком је било огромно друштво званих 
и незваних. Али он није показивао своју дарежљивост само 
у дочекивању и гошћењу светских гладница, већ и у укази- 
вању помоћи свакоме ко би је од њега потражио; био је 
добар чак и према Јеврејима, које су онда из реда гонили и пре- 
зирали. Никог од својих познаника није заборављао: давао 
је пензије и службе с добрим приходима, цела имања на 

уживање, на пример своме собару на дан његове свадбе по- 
клонио је 200 душа.: 

Није Зорић трошио своје силне приходе само на ужи- 
вања и доброчинства, већ их је улагао и у велика предузећа: 
сем школе, подигао је и фабрике кожа, ужарије, лађа, је- 
дрила, бакра, ракије и спирта. Но за тако велике послове 
требало је и спреме и неуморног рада и надзора, а он се, не 
могући свуда стићи, све надгледати, по доброти свога срца 
поверавао другима, који су злоупотребљавали његово пове- 
рење, па се добро наплаћивали, а предузећа занемаривали. 
Све је то мало по мало водило Зорића упропашћењу и пре 
времена растројило његово здравље. 

Поред свакодневног раскошног живота, било је преко 
године нарочитих дана који су својом помпом превазилазили 
све што се могло очекивати у тако малом месту. Сваке го- 
дине, на царичин имендан и кад је био шкловски вашар, 
скупљали су се у Шклову са свих страна гости, па су наста- 
јала празновања, весеља и гозбе, који су трајали по две не- 
деље и више. Тада су се у Шклову могли видети : раскошни 
балови, маскараде, позоришне представе, ватромети, вожња 
на чамцима по Дњепру, и друго. У позоришним комадима 
учествовали су најотменије госпође и господа, гости из Пе- 
трограда и Москве. 


(Свршиће се.) 


Милош С. Московљевић. 


1 Да је био и частан, а не само добар, показује овај пример: с ка- 
толичким митрополитом Смогоржевским био је у великом пријатељству и 
један другом су узајмљивали велике суме на реч; кад је овај умро, много 
доцније Зорић нађе у својим забелешкама да му је остао дужан не малу 
суму, па пише своме поверенику да одмах исплати тај дуг, ако је дужан, 
а не да се изговара тиме што је читавих десет година прошло а никаквог 
писмена нема. , 





ЦРТА. ~ 

ОУЦРНОЈ РОРЕР 
(3) 
1 
ПРИВРЕДА И ЈАВНО БЛАГОСТАЊЕ. 


Никакве установе не ометају вршење макакве привредне 
гране у Црној Гори. Трговина и занати су потпуно слободни; 
нема еснафа и комора. У питање о вршењу које од тих грана. 
интервенише државна и општинска власт само из фискалних 
разлога. Прва наплаћује таксу за трговачко, калфенско и 
мајсторско уверење 5, 1, 2 перпера, а друга таксу за радњу 
одсеком и једном за увек од 2 до 1000 перпера, према уви- 
ђавности.: Од професионалних установа постоје само „трго- 
вачки одбори“. Њихово образовање није уређено законодав- 
ством. Праксом је установљено да слободан збор трговаца и 
занатлија бира неколико лица из свога реда који чине тај одбор. 

1910 уведен је у судство нарочити закон за трговачке 
послове и трговце. Он је копија нашег трговачког законика. 
До те године задовољавало се прописима општег грађанског 
законика о тековинским друштвима. 

Трговачким законодавством уведене су ове установе: 
трговачке књиге, изузетно судство, меница и друге трговачке 
хартије. 

Поред трговачких књига, прописаних трговачким зако- 
ником, трговац или занатлија, и то сваки, дужан је да води 
и једну трговачку књигу за рачун државе — пореске власти. 
Ради изналажења капитала уложеног у поједине радње и за- 
нате, министарство финансија прописује нарочите књиге, по- 
тврђује их и издаје свима трговцима који су дужни водити 
их, убележавати у њих кад су што од кога купили. Нево- 
ђење, или не тачно вођење тих књига строго се казни — 
порезом и полицијски. 

Изузетно судство састоји се у томе што се на захтев 
парничне стране може један државни судија заменити једним 
чланом трговачког одбора. 

Озакоњена је меница и строги и брзи поступак по њој. 


1 За наплаћивање ове таксе не постоји никакав правилник, него се 
за сваки случај решава у општинском одбору. Збир сума које овначе сви 
одборници подели се бројем гласача, и та добивена просечна сума је сума 
коју обвезник треба да плати. 

Раније су се служили овим средством само новчани заводи. 
Како није било законодавства који би је регулисавали, она 
је била усвојена и поступак по њој уређен административним 
путем. Министар унутрашњих дела је у правилима лотичне 
установе, која је он одобравао, прописивао је све што се од- 
носи на меницу. Главно је да је акт протеста менице био исто 
што и подношај тужбе за наплату. 

Никакав закон о стечају не постоји. Међутим у животу 
стечај постоји као правна установа. Судови га отварају по 
начелима нашег стецишног поступка. 

У области индустрије, у њеном специјалном значењу, по- 
стоје установа „радничког фонда“, ако је добивена повластица 
од државе, у који би радници улагали 6590 а подузеће 359, 
док фонд не порасте довољно (закон о повластицама и о пот- 
помагању домаће радиности од 1911 године). Исто тако др- 
жава има дужност да води рачуна о „сигурности живота“ 


радника у рударским предузећима, према закону о рудама од 
1911 године. 


Биће да се 6%о од укупног становништва у Црној Гори 
бави трговином и индустријом. 

Од 1904 или су нови закључени или су обновљени до- 
тадашњи трговински уговори са овим државама: Италијом, 
Белгијом, Србијом, Египтом, Намачком, Грчком, Холандијом, 
Француском, Турском, Бугарском, Русијом, Енглеском, Швај- 
царском, Румунијом и Аустро-Угарском. Сви уговори су са 
клаузулом највишег повлашћења. Даље, Србија је ослободила 
сваке царине суву рибу — сарагу; Грчка је уговорила да су 
њене власти надлежне и за Црну Гору у одређивању квали- 
тета њенога вина које се увози у Црну Гору. Аустро-Угар- 
ска, пак, за слободну пограничну зону — само которски 
округ — уговорила је слободан извоз до 6.000 говеди која 
нису тежа од 300 кг. по комаду; 20.000 овнова, коза, јаради; 
1000 мет. квинтала сувог меса, званог „кастрадина“ — црно- 
горског порекла. Установљене су, даље, повластице за дво- 
власна имања и склопљена је „монетарна конвенција“. 

До 1906 Црна Гора није имала свога новца него се слу- 
жила страним новцем, и то: златним новцем готово свију 
држава, а ситним новцем искључиво аустро-угарским.: 1906 


' Отуда је у обичном језику остало и сад назначење: солад (крај- 
цара). шестица (сексер), фиорин (два перпера). 

отпочела је ковање и са 1910 годином закључно пустила је 
у саобраћај 1,030.000 златног (4,13 перпера на становника), 
1,400.000 сребрног (5,60 на становника), 19.000 бронзаног 
новца (0,76 на становника) — свега 2,749.000 перпера. Нов- 
чана јединица је перпер, која има 100 пара. Она је равна 
вредности аустријске круне. 


Према монетарној конвенцији аустро-угарско-црногор- 


ској од 1911 године, Црна Гора ће на свима својим благај-. 


ницама примати аустро-угарски новац по номиналној вред- 
ности. Аустро-Угарска, пак, примаће црногорски сребрни, 
никлени и бронзани новац по номиналној вредности на свима 
цивилним благајницама у которском и дубровничком округу, 


затим у Задру, Шибенику, Спљету и Мековићу, и на. војнич-_ 


ким у требињском округу. Златан новац пак на свима цари- 
нарницама у Аустро-Угарској и код пошта у Бечу, Прагу, 
Трсту, Будим-Пешти, Загребу, Ријеци и Сарајеву. Земаљска 
благајна у Трсту, порезни уреди на Ријеци и у Мостару ме- 
њају црногорски новац по номиналној вредности. Црна Гора 
обвезује се да не кује виши ситног вовца. Износ кованог 
новца мора бити у истој сразмери према становништву као у 
Аустро-Угарској. Коваће се само у главној ковници у Бечу 
или у угарској ковници у Кермец-Бања. 

Већа трговачка и индустријска предузећа су ова. 

Никшићско Трговачко Акционарско Друштво, са се- 
диштем у Никшићу, основано је у 1907 ·са капиталом од 
200.000 перпера, 2.000 акција по 100 круна. Друго коло акција 
исте вредности представља 300.000, а уплаћено је до краја 
1911 са 68.864 перпера. Акционари јемче за обавезе друштва 
са још једанпут онолико колико износе њихове акције. Друштво 
се бави свим трговачким и индустријским предузећима. Не 
може продавати робу на мало, нити спекулисати на берзи. 
Само својим акционарима даје робу на кредит. Имовина дру- 
штвена износила је у 1911 године 1.591.438 перпера, рачуна- 
јући ту и 500.000 перпера гарантне главнице. Бруто добитак 
90.645 перпера. Чиста добит 54.477. Подељено је акционарима 
до 40.000. Дивиденда је била 80/. 


Црногорска Пивара Оногошт основана је 1907 године! 


1 Она је од 1895 године до овог датума била концесионирани 
ортаклук. 

у Никшићу са капиталом од 250.000 перпера подељеним на 
2.500 акција по 100 перпера, и уплаћењем до краја 1911 са 
185.000 перпера. Друштво се бави индустријом пива. На крају 
1911 имовина друштвена износила је 652.171. Бруто добитак 
92.406, а чист 50.122 перпера. Подељено је акционарима око 
40.000 перпера. Дивиденда је била 27%/,. 

Индустријско Акционарско Друштво Требјеса у Никшићу 
за производњу пива, рафинерија уља у Улцињу, друштво Же- 
гарница за прераду дрвета у Никшићу — мања су предузећа. 

Земљораднички свет има законску заштиту да му се 
једно рало земље и алат не могу продати. 

Баштинске књиге не постоје. 

Исправе о својини земље, тако зване „сентенце“ имају 
само они имаоци који су куповином дошли до земље. Насле: 
ђење нема никакве исправе. „Сентенце“ издају племенски ка- 
петански судови. 

Задружни живот у сељака не постоји. | 

Сељак се може менично задуживати. Пре трговачког за- 
кона самом праксом, а сада и тим законом је одређено да то 
може бити само код новчаног завода. 

Земљорадом и сточарством се бави око 90% станов- 
ништва. 

Од 1903 до 1912 земља ораница није се повећала. Она 
чини око 35.000 хектара (200.000 рала). Исто тако и земља 
косачица која чини око 50.000 хектара (150.000 коса). Остала 
обрађена земља (воћњаци, виногради, баште) чини око 3.000 
хектара (17.000 рала). Утрине и пашњака има на 25.000 хек- 
тара. Како има око 56.000 домова, један хектар обрађене 
земље долази на 7 становника, или на породицу нешто више 
од пола хектара (6.250 [ ] м.). 

Најплоднији су крајеви: поља барско, улцињско и ник- 
шићско, затим Зета, Црмница, бјелопавлићска долина. Може 
се узети да та површина чини укупно до 1.300 [| км. или 
130.0000 хектара. Обрађена земља према укупној површини 
државе (9.500 [ ] км.) стоји у односу 1:1!. Однос обрађене 
земље према земљи намењеној искључиво сточарству (ливаде, 
утрине, паше) је 1:2. 

Судећи по количини наплаћеног пореза број стоке је 


1 У Дробњацима је доскора постојала једна већа задруга. 

стационаран у периоди од 1905 до 1912 године. Он стоји 
овако: коња 16.000, говеди 100.000, свиња 17.000, оваца 520.000; 
коза 250.000, магараца 3.500, мазги 1.000, пернате живине 
135.000. Кошница има до 30.000. Најбогатија област у стоци 
све врсте је никшићска: коња 7.000, говеди 35.000, свиња 
2.000, оваца 180.000, коза 80.000, пернате живине 30.000, кош- 
ница 8.000. Свиња има више у катунско-ријечкој и зетско- 
брдској (по 6.000), коза и пчела у катунско-ријечкој (100.000 
коза, 10.000 кошница). : 


У служби јавнога кредита су новчани заводи, засновани 
на акције. Не постоји закон о акционарским друштвима, али 
су сва таква друштва у главном подједнако организована. 
Свако од њих има надзорни и управни сдбор од по неко- 
лико лица. Чланови управног одбора су неограничено и со- 
лидарно одговорни. Скупштина акционара, даље, даје разреш- 
нице и обавезна је. Постоје, затим, управе (равнатељства) као 
извршни орган управног одбора. Нема подударности у питању 
трајања мандата управног и надзорног одбора. У неких је 
периода од 1, у неких од 2, 3 и 4 године. Увек су акције 
на име. Странци могу бити акционари по одобрењу државне 
власти. Код неких, акционари одговарају са дуплом сумом од 
уложене а код неких само са уложеном сумом. Код свих акци- 
онарских друштава постоји резервни фонд. Није, међутим, 
увек одређен проценат који се има у њега уносити. У свима 
осталим питањима која се односе на организацију ових дру-· 
штава нема сагласности између њих. Акционарска дружина 
долазе у надлежност министра унутрашњих дела. Сви новчани 
заводи у Црној Гори (а има их 5) врше једино банкарске 
послове, а поглавито зајмодавачке. Заводи стоје овако. 

Прва Никшићска Штедионица, са седиштем у Никшићу, 
основана је 1891 са капиталом од 300.000 перпера, подеље- 
ним на 3.000 акција, који је уплаћен до 1908 године. Дру- 
штво траје до 15 марта 1951 године. У 1911: године глав- 
ница је 480.000, улози на штедњу 500.000 са 300 улагача, ре- 
зервни фонд 150.000, обрт 50,000.000, њен кредит 450.000, 
чиста добит 100.000, дивиденда 1696. 

Подгоричка Банка, са седиштем у Подгорици и филија- 


1 Узет је у рачун рад за 1911, јер је у 1912 почело нередовно стање 
у Црној Гори од јула месеца. 

лима у Колашину и Данилову Граду, основана је 1904 са ка- 
питалом од 600.000 перпера, подељеним на 6.000 акција, који 
је уплаћен 1911 године. Друштво траје до 9 маја 1924 године. 
У 1911 години главница је 600.000, улози на штедњу 450.000 
са 700 улагача, резервни фонд 7.000, обрт 80.000.000, њен кре 
дит 1.000.000, чиста добит 100.00), дивиденда 209/,. 

Црногорска Банка, са седиштем на Цетињу и филијалама 
у Подгорици и Колашину, основана је 1906 са капиталом од 
600.000 перпера, подељеним на 3.000 акција, и у 1911 поди: 
гнутим на 1.000.000 са акцијама од 200 перпера. Уплаћено је 
до краја 1911 750 000, а и остатак је уплаћен до краја 1912 
године. Друштво траје 50 година. У 1911 главница је 750.000, 
улози на штедњу 900.000 са 650 улагача, резервни фонд 90.000, 
обрт 125 милиона, њен кредит 470.000, чиста добит 80 000, 
дивиденда 209/. 

Народна Штедионица на Цетињу, основана 1906 без утвр- 
ђеног капитала а са колима која се уплаћују за 4 године по 
0:50 недељно. У 1911 години главница је 82.000, улози на 
штедњу 120.000 са 167 удела, резервни фонд 9.000, обрт 
2.500.000, чиста добит 12.000, дивиденда 80/,. 

Народна Банка Краљевине Црне Горе са седиштем у 
Бару, основана 1909, са капиталом од 2.000.000, подељеним 
на 20000 акција у два кола, уплаћеним досад са 250 000 пер- 
пера. Завод траје 20 година. Ово је привилегован завод, 
коме није дозвољено да се упушта у берзанске послове нити 
да узима учешће у индустријским предузећима, када буде 
имао довољно свога капитала са којим ће моћи јемчити за 
покриће новчаница, може добити ту концесију. У 1911 го: 
дини главница је 240.000, улози на штедњу 250.000 са држа- 
вом као главним депонентом и још три до четири приватних 
лица као улагача. Резервни фонд је 130.000, обрт 8.000.000, 
чиста добит 6.000 перпера, без дивиденде. 

Сви новчани заводи дају по правилу само зајмове на 
стварне залоге. Лични кредит је врло слаб, ни 27, не до- 
лази на њега. Залога је ручна или некретност, и готово искљу- 
чиво некретност. Међутим сваки зајам је огарантован и ме- 
ничном строгошћу, пошто се даје на менице. Отуда би залога 
била само супергарантија. Отплата зајма на некретност уде: 
шена је готово код свих завода тако да се зајам одужи за 


тринаест годена. Мекретност која се хоће да заложи треба 

трипут више да је оцењена од износа зајма. Да би се кре- 
дитни саобраћај олакшао било је потребно да Народна Банка 
Краљевине Црне Горе унесе у свој статут да зајмови на ручне 
залоге неће бити покривени меницама. Па ипак ни она сама 
се није могла тога држати. Оскудица пак баштинских књига 
и у опште исправа о својини некретности, и неповергње према 
органима власти који врше процену имања (то су процениоци 
општинских и капетанских судова) нису могли световати зај- 
модавцима друго до да зајмове на залогу некретности дају 
на менице. 

Облик менице која се употребљава јесте облик вучене 
менице, и то на шест месеца. Само Црногорска Банка прима 
и менице с роком од четири месеца. 

Народна Банка за Краљевину Црну Гогу гарантује сво- 
јим акционарима 69/, интереса на уложени новац из чисте до- 
бити, а ако ње никако не би било онда 30/, из резервног фонда. 

Сви новчани заводи имају извесне судске гарантије у 
Црној Гори. Оне се односе на поступак односне наплате њи- 
хових меничних потраживања. Обласни суд је дужан у року 
од пет дана од дана кад је меница дата на протест да по- 
шаље дотичном заводу списак пописаних ствари и некретно- : 
сти дужника. Неки заводи имају нарочиту привилегију да се 
попис мора извршити за 48 часа, а по том за остатак вре- | 
мена до 5 дана да му се мора послати списак. Продаја по- 
писане имовине, и то прво акцептантове, има се извршити за 
45 дана путем дражбе (лицитације) Неки заводи имају право 
да одређују шта ће се прво продати. Други опет да се про- 
даја покретности мора извршити за 15 дана а некретности 
за 45. Ако се на првој продаји не би извршила наплата, суд 
је дужан заказати другу продају, за неке заводе у року од 
20 дана, а за неке у року од 30. Суд је, исто тако, дужано 
овој другој продаји известити и завод, и то неке по свом на- 
хођењу, а неке у року од 10, неке, пак, у року од 15 дана 
пре дана продаје. 

(Свршиће се). 


ТихомиР А. Поповић. 

Рим, 18 јуна. 

Ваше писмо, учтива пријатељице, затекло ме је овога 
пута у пријегону с једним ужасним противником ; с против- 
ником који не кидише тек просто на живчани систем, него 
се немилосно обара и на човјечју душу. Тај противник је 
злогласни јужњак, тако звани римски шилок, који је једнако 
погубан и за еластичност тијела и за свјежину духа. Ваше 
писмо дјеловало је на ме као лак планински вјетар, који раз- 
носи маглуштину и кријепи плућа. Нијесам стога могао да 
узмем к срцу ваше, иначе оправдане, жалбе ради талијанских 
књига, које сте, велите, узалуд од мене очекивали преко Ја- 
кина. Искрено рекавши, већма него ли ваше ријечи, мене је 
зато гризла моја рођена савјест. Али је узрок моје привидне 
нехатности у томе што се писмо у ком је била ваша по- 


Рруџба затурило негдје међу мојим хартијама. Да ми истина 


није до краја света, ја бих се, госпођо, лако извукао из не- 
прилике. Рекао бих вам напросто да сам то писмо носио у 
лијевом шпагу свога грудњака, дакле на своме срцу, и да га 
је на томе мјесту снашла ненадна: да га је уништио пожар. 
Но пошто би то, увјерен сам, с ваше стране изазвало суху 
тучу на моје перо и на моја леђа, одричем се мадригала и 
велим отворено : згријешио сам, госпо, извините. 

Надајући се скоро од вас примити нови попис поруче- 
них књига, ја вам међутим шаљем ону за коју рекосте да 
вам је зачас најпреча: пјесме госпође Аде Негри. 

Не замјерите мојој искрености, али док се одазивам 
вашој жељи и шаљем затражену књигу, ја не увиђам шта је 
могло да вашу пажњу скрене на ту бесполетну пјесникињу 
егалитаризма, која ће тешко моћи да удовољи вашем укусу 
било у погледу садржине, било у погледу пјесничке форме, 
коју ви толико волите. Госпођа Негри (или како се сада, као 
удата жена, друкчије презива) није, заправо, без неке искрене 
и топле суштине, али... ја не могу да одобрим њену идола: 
трију за нсуку свјетину, за гомилу. Вјерујте ми, госпођо, ко- 
кетовати с гомилом значи враћати се просташтву. Да се неко 
може да диви елементарној маси, као расаднику сирових енер. 

гија, ја то допуштам ; али да се човјек, који је сав свој вијек 
настојао да се из гомиле искобеља, обрнуто тој гомили удвара 
и да јој нуди на поклон цвијет свога умља — то ми је збиља 


недокучиво. 
Оатг ртојапит тошри;. Ја гомилу не волим; њој ништа 
није свето. Што је год њежно, деликатно, супериорно, — све 


то у њој мора да подивља, да осурови или да угине. Попут 
заталасане морске пучине, коју није лако стишати, гомила је 
увејек непоуздана; она је непоуздана чак и онда кад изгледа 
мирна. Попут морске пучине, ја најволим да је посматрам 
с прозора — са суха. 

Па онда, госпођо, ви то знате одавна: охлократизам, 
сопиализам, модернизам, феминизам итд., то су све звучни 
изми који, у поезији и у животу, не одговарају мојему укусу. 
Признајем, додуше, да је модернизам Данунцијев, припадом, 
знао да се узвиси до необичних висина и, свакојако, да се 
испољи мајсторски. У овог италијанског пјесника има много 
реторике, али његове мисли нијесу без полета, ни без ду- 
бине; нагласак му је, на сваки начин, скроз италијански. Ње- 
гова поезија неће бити до краја оригинална, али је далеко 
од вулгарности, а надахнута је понајвише изворима домаћим, 
националним, класичним. Данунцио је увјерен о основној енер- 
гији свога латинског племена; он је, у неку руку, империа- 
лист — империалист у духу старих Римљана. За њега је 
иностранство „варварин“ којега треба освајати чаром латин- 
ске питомости, а нипошто грубом експансијом по обрасцу 
њемачком. У томе се његов империјализам разликује од импе. 
ријализма њемачког и енглеског. 

Умјетност, то је у осталом велика љубав нове, као год 
и старе Италије, подлога на којој се њезини синови труде да 
оснују наговијештену ренесансу соја латинскога. Јуче сам 
дуже времена разговарао са једним угледним чланом великог 
националног удружења „Раше АПпоћеп, те сам тако имао при- 
лике да у многом правцу попуним своје појмове о савре- 
меном књижевном покрету у овој земљи. Прилике заједничког 
језика италијанског знатно су се побољшале у задње доба, те 
је његовање стила и умјетничке обраде отело мах чакиу 
штампи периодичној. Новине као: // согтете аеЏа 5ега, [а 
Згатра, ЈЕ тотаће а Лапа, Ка оаггепа а: Успела постале 
су јаким полугама за ширење књижевнога језика и смисла за 

књижевност. Иначе, сви листови талијански, па чак и они који 
су намијењени ситноме пуку, пазе строго на форму и чистоту 
језика. М ту немам у виду тек нарочите чланке у којима из: 
ванредни сарадници приказују књиге, реферишу о умјетничким 
изложбама или о другим каквим појавама друштвеног живота; 
овдје мислим на редиговање листова у опће. Од уводнога 
чланка до позоришне кронике, од политичког прегледа до 
ситних вијести, све је то данас изложено јасним, језгровитим 
стилом и фразеологијом која нема шта да завиди ревијама 
књижевним. Најчеднији геропет полаже данас много да му 
је стил агилан, а језик чист. Томе су успјеху много допри- 
нијеле школе (нарочито преуређене средње школе) младе 
краљевине, које су већином у рукама вјештих и спремних на- 
ставника. Са опћег културног погледа, пак, нема сумње да су 
дјела једног Кардућиа и једног Данунција имала знатна утје: 
цаја на ширење „литерарности“ и смисла за лијепу форму. 

Његовање књижевног облика у политичким листовима 
имало је тај посљедак да је у новије вријеме у Италији веома 
популаризована књижевност есејистичка и, у свези са тим, 
умножено издавање сабраних новинарских чланака у посебним 
књигама. Међу издаваоцима ове врсте зборника заслужују на- 
рочита помена: Уго Ојети, Винћенцо Морело (Казнопас), Фран. 
ћесто Пастонки и Г. А. Борђезе. Главна заслуга ових и овима 
подобних писаца у томе је што у њиховим радовима лакоћа 
и отмјеност стила иду напоредо са озбиљношћу у мислима и 
у коначним смјеровима, тако да су њихове расправе у исто 
доба и књижевна предавања и веома пријатне козерије, ствари 
уједно и поучне и забавне. 

И немојте мислити, госпођо, да је тај књижевни род 
можда површан, да се он поклапа са оним што неки „сно- 
бови“ тамо код нас називају литературом фејтонском. Са- 
свим обратно. Овим начином, то јест прибирајући полемичне 
чланке, студије, портрета, књижевне оцјене и остале саставе 
раније објављене по новинама, поникле су неке књиге које 
заузеше трајно мјесто у књижевности. Кардућиеве Сопјезвгопе 
е бапагше и чувени Загог стег од Десанктиса томе су нај- 
сјајнији доказ. Кад је ријеч о писцима позитивне вриједно- 
сти, несумњиво је да и растурени списи могу да се одликују 
дубљом суштином и љепотом која је кадра да у њима на: 
докнади евентуалну оскудицу јединства. У осталом, по некад 

је и на тај начин склопљена књига потпуно хомогена, ма да 
ју је писац састављао фрагментарно. То је нарочито случај 


са Мантованиевом Геџпегашта сотетротапеа, а то би могао. 


случај бити и са књижевним студијама што их Бенедето Кроће 
објављује у свом часопису Га Спшса, и у којима писац фином 
и широком анализом проучава савремену италијанску књи- 
жевност и књижевнике. Једино што би се овом проницавом 
критичару могло да замјери, то је можда схематичност неких 
општих принципа, те према томе гријешење о ону златну све- 
страност и толеранцију, која се у књижевног критичара иден- 
тификује са непристрасношћу. 

Рекао сам мало час да су један од узрока данашње ево- 
луције, књижевнога језика у Италији била и дјела Габријела 
Данунција. То је признао и један скорашњи критичар овога 
писца, Г. А. Борђезе,: чија се ведра и суптилна оцјена може 
да сматра као закључна ријеч у дебати која се годинама во- 
дила о генијалном пјеснику. Спор је, ако се не варам, био у 
овоме: Шта је управо Дакунциор Велики пјесник или само 
велики стилист, литерарни жонглер» Како да се протумачи 
необични успјех његових књига; свеопћа јагма, готова опсе- 
сија за овим писцем, бијесни фанатизам његових присталица 
и немирна граја његових противника 2 Који су извори и основи 
његове књижевности2 Је ли могуће да је тај човјек само један 
мистификатор у великом стилу, који је „обмануо простоту“ 
благом покупљеним по иностранству, у Француској, у Не- 
мачкој, у Енглеској, у Русијиг И, најзад, да ли ће његово дјело 
бити од трајне вредности, или је оно, као многа данашња 
умна продукција, проста варка, рефлекс превртљиве моде"... 

На сва та питања давани су, са разних страна, најопреч- 
нији одговори. Толико хваљена и рекламом узношена дјела 
пјесникова нијесу, међутим, никада продрла у шири круг чи- 
талаца, нити су икада имала за се једнодушно одобрење пу- 
блике. Шта више, у неким круговима је писац наилазио на 
одлучну противност. Г. А. Борђезе покушао је у својој књизи 
да том занимљивом спору потражи узроке. Он је, као што 
сам признаје, био из почетка заклети противник Данунцијеве 
естетике ; затим је, поступно, постао његов велики поклоник. 
Он је дакле лично прошао и кроз једно и кроз, друго „ду. 


16. А. Вогаезе: бађтеће 17 Аптитгло. Хароћ, Елесјага, 1909. 

шевно стање“ у ком се налазила несложна читалачка публика, 
и то га је, вели, извело на чистац, ставило у положај да о 
пјеснику проговори непристрано. Ево, укратко, његова суда: 

Данунцио је, несумњиво, један велики артист. „Што се 
никако не да порећи, то је замашност његових напора, његова 
умјетначка искреност и његово примање природе..“ Он је 
питање књижевнога језика практично ријешио тиме „што се 
подигао изнад борби и утакмица које се вођаху између сљед- 
беника строгог правила и поклоника узуса, ма да и он често 
прегони дотјеравајући на наковњу својега стила књижевни 
језик којему је сам створио угледнике“. 

Истина је такође и то да је Данунцио много што шта 
узео из иностранства, но мало је коме пошло за руком да 
вјештије асимилује и у себи прокува туђе стихије... Истина 
је напосљетку и то да је женска страна много допринијела 
успјесима овога умјетника, који је тако вјешто знао да се 
удвара њежноме сполу својом префињеном сензуалношћу и 
гиздавим аморалностима, које је објеручке сипао у својим спи- 
сима. Али се његово дјело, с друге стране, искупљује многим 
странцима, па и читавим књигама, које су прожете племени- 
тим мислима и циљају на вјечност. 

Данунцио „остаје свакојако највећи уметник свога вре- 
мена, и највећи што га је уопће могас да да менталитет тога 
времена. Доба иначе, које је писац приказао у својим дјелима, 
то је за Итмлију било доба историјског натезања. Данунцио 
је, према томе, апологист једног инфериорног нараштаја, чија 
је умна снага била у опадању ; нараштаја мекушаца, који су 
живјели о идеалном иметку што га бијаху наслиједили од ра- 
нијих генерација прегалаца и бораца. Савремени Италијанци 
упознаше сами себе у пјесниковим фикцијама и, у опће у 
његовој умјетности, и зато је неки до краја омрзоше, а неки 
је страшно завољеше“. 

Овако се о божанственом Габријелу изражава његов, то- 
боже, најобјективнији земљак. Ми бисмо странци, на тај „ји- 
сетеп! Ф'епзетђје“, могли пристати само онда, кад би се, уз 
пјесникове мане, споменуо још и његов елегантни снобизам 
и често истицање свога надчовјештва. Он је, опет зато, један 
од највећих писаца нашега времена, и његова отаџбина има 
рашта да је с њиме поносна. Што се иностранства тиче, оно 

— ако је збиља писца задужило — може само да се дичии 


поноси таквим дужником. 

На крају крајева, и како се год о пјеснику судило, једно 
је јамачно изван сваке сумње: међународна женска публика 
данас је сва на његовој страни, јер је Данунцио, поврх свега, 
пјесник љубави и „вјечитог женскиња“. 

То ћете ми, госпођо, признати и ви. 


МАРКО ЦАР. 


СИТНИ ПРИЛОЗИ. 


ПИТАЊЕ О ЈЕДНОЈ СТОГОДИШЊИЦИ. 


Неколико београдских дневних листова, а по њима и неки 
листови у Војводини, Црној Гори, и Хрватској, донели су вести о 
стогодишњици званичних Србских Новина. Тврдило се да се 
ове године навршује сто година од њиховог покретања. Ме- 
ђутим, то није тачно. 


Одиста су 1813 године, дакле управо пре сто година, 
Димитрије Давидовић и Димитрије Фрушић покренули Но. 
вине Србске изфљ царствутпцаго града Вгенне, али се то по- 
кретање не може узети као појава данашњих званичних но- 
вина Краљевине Србије. Овај лист излази у Бечу, у првом реду 
је за светску политику и космополитски информативан и књи- 
жеван, па тек онда обраћа пажњу на чисто српске ствари, и ње- 
гово финансирање је потпуно приватно. Он је био дело и теко- 
вина српске заједнице а не српске државе. Кад је после девето: 
годишњег излажења, 1822 године, престао излазити, сматрало 
ес то за велики губитак, и по кушавало се да се сачува ово „на- 
родно и књижевно добро“. Сам Фрушић је, још 1821 године, 
позивао Вука Караџића да преузме издавање листа. 1828 и 
1828 године он је наваљивао на Караџића да настави изда- 
вање. Димитрије Тирол, један од наших истакнутих радника 
у првој половини Х]ЈХ века, такође, 1823, предлаже Караџићу 
исту ствар. Караџић се није усуђивао да узме на себе тај 
посао.: Тиме се свршава потпуно живот овог листа; остаје 


1 Вукова Преписка, 1, 426. Караџећ Копатару, 6 јуна 1832. 

само сећање на њега, које покреће појединце да мисле на 
покретање листа. 

И неколико пута после тога јавља се покушај да се по- 
крену „Српске Новине“, како се говорило и писало онда код 
се тиме није давао наслов новина него показивало чије су 
новине. 1829 покушава Тирол да добије од „Мађарске Кан- 
целарије“ „рекурс за Српске Новине“. 1830 године, Дими- 
трије Исаиловић, доцније професор „сијателних бегова“, деце 
Кнеза Милоша, истиче први пут, у једном писму Караџићу, 
мисао о издавању једног листа у самој Србији. Овај наш 
вредни радник из времена кад се стварала српска држава око 
1830 година, понавља свој предлог и 1831 године, и то сад 
Кнезу Милошу. Идуће године је он „Администратор Типо- 
графи;е“, која се управо била основала, те подноси и писмен 
образложен предлог о покретању листа, наглашујући моралну 
добит („слава народна“, „полза за све струке народа“) и из. 
носећи приближан рачун новчане добити и спречавања не: 
рада у Типографији. 

Те године, 1832, издао је Исаиловић Гробу Новина Срб- 
ски. Шта је то, не види се јасно ни из /олубице (1839, 1, 
275) ни из Вукове Преписке (У, 263) — јединих извора који 
говоре о овом „табаку у кварту“. 

Исаиловић, дакле, наваљује и ради живо на том да се 
издаје лист.! 

У половини идуће, 1833 године, уз предлог Исаиловића 
долази и предлог Димитрија Давидовића, да се покрену ,кња- 
жеско-србске новине“. Кнез прима предлог и решава се да 
од почетка нове, 1834 године, почне излазити лист. Давидо- 
вићу је толико био мио његов ранији лист да је узео сличан 
наслов : Новине Србске. 

5 јануара 1834 године изишао је њихов први број. На 
њему је стајало: „година [, нумера 1“; он је донео, на увод- 
ном месту, вести о Србији и њеном напредовању, и објавио 
да ће доносити „указе књажеске и правителствене“. Лист је 
финансирала штампарија, а нахијски судови су га раздавали. 
У току те прве године уреднике је смењивао и постављао 
сам Кнез, а идуће, 1835, године је на заглављу државни грб. 
Те новине су данашње званичне Српске Новине. Оне имају · 


1 Државна Архива, Штампарија. Исаиловић Кнезу, 27 новембра 1832. 

везе са Новинама Србским из 1813—1522 године само у то- 
лико што је на њихово покретање и њихов назив утицала 
и успомена на тај ранији лист. | 

Кроз два-три месеца, дакле, имаћемо осамдесетогодиш- 
њицу нашег државног званичног листа. Може се говорити 
само о стогодишњици Давидовић-Фрушићевих Новина Срб- 
ских, а не и стогодишњици званичних Српских Новина. А 
ако се хоће да узме неки други почетак а не 1834 година, 
онда се може узети и 1791 година, јер је у марту те године 
изишао први број листа који је у Бечу издавао Маркидес 
Пуљо под именом Сербскга Новинљ. ИМ ту је име сасвим исто. 4 
Онда бисмо ове године имали стодвадесетдвогодишњицу. 


Многе наше државне установе и гласила немају ни нај- 
простије монографије, често ни најобичнијег летописа. Српске 
Новине не треба да спадају у број таквих тековина. Ево им 
5 јануара 1914 године као повод да о својој осамдесетого- 
дишњици израде ма најкраћу историју свог постанка и до- 
садашњег излажења. Било би у њој врло много појава вредних 
да се оставе записане за оне који долазе после нас. | 


Агав 


КЊИЖЕВНИ ПРЕГЛЕД. 


М1тађеаи, раг Соп15 Вашћоиц. Рап, 1913. 


Писац ове књиге није нико други него председник да- 
нашње владе француске, — и без сумње било је од интереса 
знати шта о једној тако проблематичној политичкој личности 
као Мирабо, мисли један данашњи политичар од заната. Поред 
толиких литерарних расправа о Мирабоу, није било рђаво 
имати о њему и једно стручњачко мишљење ; може бити, један 
човек који зна политику из праксе, пре је у стању да нам по- 
каже правог Мирабоа, него што је то у стању учинити један 
велики књижевник. 

На жалост, Барту је један од оних политичгра који имају 
књижевне амбиције, и, пишући свога Мирабоа, он је поглавито 
хтео дати једно књижевно дело. Он га је и дао, али, као што 
је обично случај с трудољубивим књижевним дилетантима, 

његова је књига испала једно од оних коректних дела код 
којих нема шта да се куди, али нема шта ни да се хвали. 
Барту је начинио један извод, прегледан, премда површан, из 
велике књижевности о Мирабоу. У својој оцени тог интере- 
сантног човека показао је не толико проницљивости колико 
такта: он је говорио о његовим великим особинама, али без 
претеривања; пред његовим махнама није затварао очи, али 
се на њима није задржавао. О политичком генију Мирабов- 
љевом, он, политичар од заната, није рекао ништа ново. Лишен 
уметничке осетљивости, он је дао један Мирабовљев портрет 
брижљив и опет безбојан — један од најблеђих портрета Ми- 
рабовљевих који постоје. Цела је књига писана јасно и течно, 
али без стила. Луј Барту изгледа један од оних разумних 
људи без оригиналности, који немају снаге да се одликују, 
али имају вештине да се не компромитују. 

·_У том погледу, Мирабо је био сасвим друкчији него 
његов биограф: у своје време, то је био један од најкомпро- 
митованијих људи. Цео његов живот, почев од ране младости, 
био је један велики скандал: свађа с оцем, бракоразводна 
парница, отмица туђе жене, стављање под старатељство због 
дугова, тамновање у Венсену; затим у зрелијим годинама, кад 
се мало стишао, најамничке полемике и тајне, полу-шпионске 
мисије у иностранству ; један живот плаћеног писца и тајног 
агента. Револуција је затекла Мирабоа као извиканог човека, 
али, поред свих својих мрља, то је била једна снажна и ори- 
гинална природа, рођена да господари људима и догађајима. 

Велики беседник и велики трибун, Мирабо није био само 
_ трибун и беседник. Он је имао државнички поглед на ствари, 
и, може бити, од свих вођа Револуције једини био у стању 
спречити њено изметање у анархију. Велика је штета што није 
успео постати министар, и што је умро на прагу Револуције. 

Његова толико хваљена речитост -— за данашњи укус 
сувише свечана и декламаторска —- показује у исто времеи 
трибуна и државника. У својим великим тренутцима, она је 
страсна и плаховита, са једном силином апострофе која по- 
гађа противника као маљем у главу. Сваки зна његов одго- 
вор краљевом изасланику, који је био позвао Народну Скуп- 
штину да се разиђе: „Мдите и реците ономе који вас је по- 
слао, да смо се ми овде састали по вољи народа, и да нас 
само силом бајонета могу растерати“. Упућена самом краљу, 

у једном од најважнијих тренутака Револуције, ова је апо- 
строфа нарочито запамћена; али такве апострофе, такви ла-. 
вовски удари шапе, нису ретки у Мирабовљевим беседама. 

Кад је требало гневити се у име народа, претити и прокли- 

њати, ту трибунску улогу нико није умео играти с толико ши- 

рине и достојанства као Мирабо. 

Али, у својим беседама, он није био увек Мирабо Шшпозо. 
Поред тога Мирабоа, био је и други један који се показивао 
у великим парламентарним дискусијама, — хладан, логичан, 
с једном суптилношћу у аргументисању више италијанском 
него француском; један Мирабо који и најстраснију дискусију 
држи под својом влашћу, силом своје суверене присебности 
и увиђавности. М због овог другог Мирабоа с државничком 
хладнокрвношћу, човек је склон помислити да је Мирабо узи- 
мао трибунски тон, постајао жесток и безобзиран, само онда 
кад је то нарочито хтео. 

Политичке идеје Мирабовљеве своде се на ово. Он је 
разликовао између социалних и политичких резултата Фран- 
цуске Револуције. Револуција је била уништила повластице 
племства и свештенства ; збрисала сталешке разлике; основала 
једно ново, такозвано грађанско друштво, у коме су сви 
друштвени редови имали иста права. Те социалне резултате 
Револуције, Мирабо, и ако племић по рођењу, примао је без 
поговора, и држао да нема те силе која може повратити старо 
стање ствари. Али Револуција је имала и извесне политичке ре- 
зултате. Она је сувише ослабила краљевску власт и начинила 
Народну Скупштину скоро свемоћном. Противник повлашће- 
них сталежа, Мирабо је у исто време био дубоко убеђени мо- 
нархист. Он је држао да се без јаке краљевске власти не 
може управљати; да Народна Скупштина, која је хтела при- 
купити сву власт у своје руке, не може имати довољно отпорне 
снаге према револуционарним тежњама париске гомиле, и да 
ће се скупштинска диктатура пре а после претворити у деспо- 
тизам улице, који неминовно води ка безвлашћу. Мирабо је 
предвиђао и Конвент и санкилоте и гиљотину. 

Он је желео спасти краљевску власт. Знао је, наравно, 
да она не може више бити апсолутна као пре Револуције, и 
да у будуће краљ мора владати договорно са Скупштином. 
Али, по његовом мишљењу, краљ је имао да буде ограничен 
а не уништен Скупштином ; краљ и Скупштина требали су да 

буду два равноправна чиниоца. Мирабо је држао да краљ не 
може спасти своју власт, ако се не одрече сваке солидарно- 
сти с племством и свештенством. Он који је до Револуције 
владао у интересу повлашћених редова, имао је у будуће да 
влада у интересу целог народа, и да од „господског краља“ 
постане „краљ народни“. Чим осети у краљу свог заштитника, 
народ ће се прикупити око њега, — и, ношен народним оду- 
шевљењем, краљ ће постати један важан чинилац у поли- 
тичком животу. Мирабо је желео модерну, демократску мо: 
нархију, где се владалац не ослања на горње сталеже него 
на народну масу. 

Политичке идеје Мирабовљеве биле су савршено тачне, 
али, у тренутку кад их је он заступао, њих је било тешко 
остварити. За њих се није могла задобити ни тадашња де- 
сница ни тадашња левица, — ни странка племићска ни странка 
грађанска. Странка племићска слагала се с Мирабоом да кра- 
љевску власт треба ојачати, али од ојачане краљевске власти 
она је, пре свега другог, очекивала повраћај својих изгубље- 
них повластица, — оно баш о чему Мирабо није хтео да чује. 
Грађанска странка слагала се с Мирабоом, да се постигнуте 
социалне реформе морају одржати, али за разлику од Мира- 
боа она је мислила да чувар и бранилац тих реформи може 
бити само Скупштина а никако краљ, и да с тога скупштин- 
ску власт треба што више ојачати, а краљевску што више 
ослабити. Као ни племићска странка, тако се ни грађанска 
није могла сложити с Мирабоом; и једна и друга примала је 
само један део његовог програма. 

Немогући да нађе потпоре ни код деснице ни код ле- 
вице, Мирабо је покушао да краља задобије за своје идеје. 
На његову несрећу, Луј ХМГ није био ни из далека онај 
владалац који је њему требао. Њему је требао јак владалац, 
који ће васпоставити једну скоро уништену владалачку власт. 
Луј ХУГ био је један слаб владалац, који је имао апсолутну 
власт у рукама, па пустио да му се она одузме. Од једног 
владаоца који није био у стању очувати власт коју је имао, 

___није било тражити да силом свога карактера прибави једну 
власт коју није имао. Мирабоу је требао један Кромвел или 
Наполеон; Луј ХМ био је слаб и неодлучан човек, који се 

није могао решити ни на борбу ни на измирење с Револу- 
цијом, и најзад дочекао да буде погубљен од револуционарне 
странке, која је победила благодарећи његовој нерешивости. 

Мирабо је могао успети са својим идејама само још тако, 
да га је Луј ХМГ хтео узети за свог министра. У недостатку 
јакога краља, имао би се бар јак министар, и то би за оја- 
чање извршне власти било може бити довољно. Али Луј ХМ 
није ни помишљао да Мирабоа узме за министра. Он није 
веровао у искреност његових монархијских уверења; држао 
га за поткупљивог човека који се само новцем дао привући 
у службу двора. Он је пристајао да се послужи Мирабоом 
као плаћеним агентом, али се није смео дати водити њиме. 

И ту сада налазимо један узрок Мирабовљевог неуспеха 
који је лежао у њему самоме. Не само краљ, него у опште 
нико се није радо поверавао Мирабоу. Он који је вршио 
магнетски утицај на гомилу, није умео задобити поверење 
ниједног важнијег политичара по на особ; сви су га се кло- 
нили, — и нико, ни Некер, ни Лафајет, чак ни Талеран, који 
није био пробирач у погледу својих пријатеља, није хтео по- 
чињати никакав заједнички посао с њиме. Мирабо се свима 
редом нудио за савезника, и сви су га редом одбили. Свемо: 
ћан на говорници, Мирабо би се нашао потпуно усамљен, 
чим би с говорнице сишао. То опште неповерење које је ули- 
вао, било је један од узрока његовог неуспеха. 

Мирабс је за све кривио своју распусну младост, али 
он се варао. Породични скандали и љубавне авантуре које 
је имао у младости, нису му могли шкодити као политичару, 
нарочито не у ХУШ веку, кад се у питањима сексуалног мо- 
рала нису имали баш тако строги погледи. Њему је сметало 
нешто друго: он је важио код својих савременика за непо- 
штеног, поткупљивог човека. Као што лорд Актон каже, 
свет му је опраштао што је био бруталан и порочан као и 
други људи племићског реда, али му није опраштао што је 
био лажов и лопов. 

Поткупљивост је Мирабовљева неоспорна. Кад се пону- 
дио двору да спасе краљевску власт, он, поред све искрено- 
сти својих монархијских уверења, није ни часа мислио да то 
чини бесплатно. Краљ му је морао платити дугове; одредити 
месечну плату, и још ставити у изглед, ако би његовим радом 
био задовољан, читав милион. У одбрану Мирабоа, речено је 
да је он био плаћен, али не и продан. На крају крајева, он 
је краљеве интересе бранио из властитог уверења; новчана 
награда коју је примио, била је заслужени адвокатски хоно- 

рар. Али. као што Барту каже, треба разликовати између 
исплаћених дугова и месечне плате с једне стране, и обећа. 
ног милиона с друге. Исплаћујући Мирабовљеве дугове, двор 
је хтео да га ослободи новчаних брига које су му сметале у 
раду; одређујући му сталну плату, двор је хтео да му нак- 
нади велике издатке које је он као политички човек имао, 
и од којих су неки били изазвани његовим агитовањем за 
краљеву ствар. Али онај условно обећани милион, — милион 
који му се имао дати тек онда, ако би Краљ био задовољан 
његовим радом, — не може се ничим извинити. Тај милион 
начинио је Мирабоа краљевим плаћеником. 

У Мирабовљевом животу има једна још незгоднија ствар 
коју Барту не помиње, али о којој говори познати енглески 
историк Холанд Роз, у свом великом делу о млађем Питу. 
Године 1790, поводом једног питања колониалне политике, 
рат између Енглеске и Шпаније изгледао је неизбежан. Шпа- 
нија, на основу једног уговора од 1761, тражила је од Фран- 
цуске да заједно с њоме ратује противу Енглеске. За фран: 
цуску Скупштину одмах се поставило питање: да ли нову, 
слободну Француску веже уговор од 1761, закључен за време 
апсолутизма, између шпанских и француских Бурбона, искљу- 
чиво у њиховом династијском интересу 2 Затим, ако би дошло 
до рата с Енглеском, коме би припадало право објаве рата: 
„краљу или Скупштини У тој прилици, као председник ди- 
пломатског одбора Народне Скупштине, Мирабо је вршио 
велики утицај на спољашњу политику Француске, и Барту 
налази да је он, у једној тешкој ситуацији, показао много 
дипломатског такта. Али Холанд Роз, који је имао у рукама 
извештаје тајних агената енглеске дипломатије, тврди да је, 
вероватно, Мирабо примио новаца, прво од Шпаније, да пот- 
стиче Француску на рат с Енглеском, — па онда од Енглеске, 
да Француску од тога рата уздржава. 

Пред саму своју смрт, Мирабо је саставио за краља 
читав ратни план противу Скупштине. Тај план који освет- 
љава основну неморалност његове природе, није ништа друго 
него план једне велике и врло компликоване политичке ин- 
триге. Мирабо је саветовао краљу да Скупштину распусти, 
да би се на новим изборима добили умеренији људи за по- 
сланике. Али, по његовом мишљењу, новим изборима не би 
требало приступати пре него би се у целој земљи изазвала 

јака струја противу дотадашње Скупштине. Ради тога, требало 
је ту Скупштину навести на читав низ непопуларних мера 
које би распалиле народно незадовољство, — и те мере Ми: 
рабо излаже краљу на дугачко и на широко, даје му детаљна, 
исцрпна упутства како ће најбрже и најсигурније компроми- 
товати Скупштину, лишити је оне популарности у којој је 
лежала њена снага Између осталога Мирабо је предлагао да 
се установи један тајни пресбиро, који би и путем штампе, 
и усмено, преко својих агената, ширио по целој Француској 
неповољне вести о Скупштини, које не би морале увек бити 
истините. Мирабо је и сам увиђао да су његова средства не- 
морална: „подземне интриге и препредена претварања“, али, 
по његовом мишљењу, Француској је требала једна врста по. 
литичке апотеке, где би се справљали лекови од помешаних 
здравих и отровних трава... Да ли је Мирабовљева породица 
била старином из Флоренције, као што се дуго времена, без 
доказа у осталоме, мислило, тешко је тврдити ; али да су ње. 
гови савети краљу били чиста флорентинска политика, која је 
државне болести лечила отровом, о томе не може бити сумње. 

Мирабо "даје редак пример једног трибуна који је у исто 
време и државник. Народне страсти он је осећао и изража- 
вао силније но ма ко други; али њега народне страсти нису 
ни опијале ни заносиле. Он је, и поред њих, задржавао си. 
гурност политичког суда, и гледао далеко у будућност, што 
обично није случај с народним вођима, који се лако даду 
повући тренутним импулсима гомиле. Али, поред трибуна и 
државника, у Мирабоу се налазио још и један политички на- 
јамник и интригант, који је волео да иде тајним, подземним 
путевима, који је уживао у интригама из далека спремљеним 
и на широкој основи замишљеним; који се служио противу 
других средствима корупције, и допуштао да се тим истим 
средствима и други противу њега служе. У њему је било по- 
мешано и зло и добро. Он је имао највише политичке 0с0- 
бине, а имао је и најниже. Вештина предвиђања догађаја и 
вештина утицања на догађаје; осећање народних жеља и по. 
треба; дух сплетке и слабост пред новчаним утицајима, све 
се то налази једно поред другога у политичком свету, — и 
све се то налазило сјед:њено и у Мирабоу. 

СЛОБОДАН ЈОВАНОВИЋ. 

УМЕТНИЧКИ ПРЕГЛЕД. 


О музичком ОБРАЗОВАЊУ У СТРУЧНИМ ШКОЛАМА. 


Данас је више него потребно позабавити се горњим пи- 
тањем не само због тога што је стручно музичко образовање 
у нас почело да узима маха, и постало у нашега света убе 
ђење, него и због тога што ћемо њиме прокрчити, за сада 
још непрокрчен, пут ка вишој музичкој уметности у опште, 
а нарочито нашој специфично националној. Једном речи, по- 
требно је да се у новом добу, када ће у свима гранама и на 
свима пољима да почне да буја са подмлађене народне снаге, 
обрати много већа пажња музици, дакле и музичком васпи- 
тању, јер је музика, као културни преставник, један од нај- 
важнијих, најкарактеристичнијих и најсвојственијих културних 
чинилаца нашега народа. А истаћи потребу сређенијега и при- 
ликама више одговарајућега рада, значи помоћи да се један 
део наше културне снаге појача и развије до граница које се 
могу достићи, а нису се достигле само за то што није било 
васпитног система 

У једном кратком чланку, наравно, није могуће даги један 
општи реформни план и поставити принципе за музичко васпи- 
тање у свима установама којима је то дужност. Не и прин- 
ципе приватне музичке наставе. За то што је програм васпи- 
тања свуда други, обим не увек једнак и основни разлог не 
исти и не од равне важности. Подвући да ваља заокруглити 
наставни систем у стручној школи, истаћи његову важност и 
оправданост, нагласити да се само тако могу постићи прави 
и једино могући резултати, ето то је циљ овоме кратком 
чланку. Тиме ће се уједно поставити директива на основу које 
ће се, с обзиром на наше прилике и с обзиром на принципе 
више уметности, моћи регулисати приватан музичко-васпитни 
рад и рад у Средњим Школама на буђењу прве воље и првих 
осећања за музику и њене лепоте. 


Треба одмах бити начисто са основном потребом : општег 
музичког образовања; имати убеђење да је успех само онда 
велики када се пажња обрати свима музичким чиниоцима и 
најважнијим и најбезначајнијим, а не само једном инструменту, 
рецимо или певању, јер једнострана уметничка настава и васпи: 

тање доноси једнострано уметничко схватање. А уметничко 
схватање није спекулација са физичким елементима музике, не 
ни одабирање места која су срачуната на спољни ефект. Није 
ни онда када се са минуциозном скрупулозношћу истичу фор- 
малне контуре једне композиције. Музички је сваћено дело 
тек онда када се у њега унесе своја душа и из њега изнесе 
сва његова садржина, његова душа. Потребно је „ти дег Зееје 
21 зрлејеп“ каже стари Кванц. 

А да се музицира „са осећањем“ ваља савладати не само 
технику, него проширити видокруг личног уметничког сва- 
тања и урођене моћи, студирањем осим главног предмета, и 
споредних обавезних, стећи искуство које је потребно да би 
се компликовано тело уметности могло анализирати, да би 
се могао наћи пут којим треба поћи да би се дошло до 
извора. 

То се постизава не аутодидактски, не и код приватног 
наставника (изузетци баш потврђују правило), него у струч- 
ној школи. Јер се само у њој може обратити пажња свима, 
и важним и мање важним али потребним, чиниоцима, који 
сви скупа формирају тек потребно искуство и дају зрелу 
снагу. Осим тога заједница на часу, у дворишту, у ђачкој 
концертној дворани, буди вољу за уметничким огледањем, за 
такмичењем и тиме јача потстрек за рад; и, што је може 
бити најважније, стиче се могућност да се млади питомци на 
примерима, упоређењем, поуче. Несумњиво је потребно да се 
и за време музичког развијања, учећи, осећа онај живи и 
топли пулс живота, да би се развила гипкост у примању 
утисака и слобода да се лично осећање без устезања и лаж- 
ног стида изкаже. А та својства се најпре могу добити у 
стручној школи. Јер вечити разговор са самим собом, код 
аутодидакта, или са увек истим наставником, у један исти 
час, на истом месту и готово увек о истом предмету, када 
се музика приватно учи, пре ће убити здраве инстинкте него 
их развити и поткрепити. 

Да би и стручне школе могле да покажу оне резултате 
који се од ње траже: да не само технички него и духовно 
развију своје питомце до ступња који је потребан за доцнији 
самосталан рад и највиши развој потребно је, не само стручно 
образовати будуће уметнике него дати им и општег образо- 
вања. У томе могу за углед и пример да послуже талијанске 

конзерваторије, нарочито у раније доба. Од данашњих ве- 
ликих конзерваторија не би се све могле похвалити да о томе 
воде рачуна. Али оне које у свој програм уносе и ту потребу, 
спроводе је са успехом. У Бечу, на пример, осим стручних 
предмета, учи се: талијански, француски и енглески језик; 
немачки језик и књижевност, општа историја и митологија, 
општа драматургија, о костиму у вези са историјом уметно- 
сти, акустика, естетика, историја опере, о хигијени гласа итд. 
У Прагу је и филозофска пропедевтика у програму и општа 
педагогика са практичним педагошким курсом. На тај начин 
развијени интелекат може да решава најтеже уметничке про- 
блеме, представља преимућство које даје права ономе који га 
има, да игра улогу не само као уметник него и као кул- 
туран човек, отвара му врата у најшире и најодабраније сло: 
јеве друштва. 

То је идеал! Идеала је мало, највише због тога што 
стручне школе и у великом свету морају да се боре за оп- 
станак јер живе од зараде, те према томе не могу да плаћају 
и наставнике за опште културне предмете, а примају у школу 
свакога који плаћа и тиме нагомилавају број ученика на ча- 
совима и спречавају наставника да обрати већу пажњу заиста 
даровитима, и проучи их и прилагоди се њиховој идиви- 
дуалности. 

Код нас стоји сасвим друкчије — а може се рећи још 
горе. Наше две стручне школе не само да не могу да обра- 
ћају пажњу на опште културно образовање, него не стижу 
и све стручне предмете да поучавају. Најглавнији је разлог 
томе, материјална оскудица. Али поред свега тога данас, после 
више од десетогодишњег рада у Српској Музичкој Школи 
и двогодишњег у Музичкој Школи „Станковић“, ступањ му- 
зичког васпитања подигао се до висине која јемчи да су 
услови, у главном, за прави развој ту, и да ће, чим ствари до- 
бију изглед и облик који је потребан и који морају добити, 
и рад да буде упућен правцем који одговара потребама и 
уметности и наше средине. 

Не улазећи у појединости, ја ћу у неколико речи само 
да изнесем моје мишљење о устројству стручне наставе му- 
зике код нас више због тога да оно изазове друга боља и 
искуснија него са намером да га форсирам као најприлагод“- 
није нама, јер интерес који се у нас пробудио за музику 

треба да буде поткрепљен а не несвесно али систематски 
вођен странпутицом. 

Код нас се музика учи првенствено забаве ради. У дру- 
гом реду тек „за насушни хлеб“. Стога ћете чути од роди- 
теља, — ја говорим из личног искуства — да вам каже: „Ја 
хоћу да моје дете научи да свира, мене да весели и друштво, 
кад се скупи на ћаскање“. „Нека оно свира свој инструмент 
шта ће њему неки споредни обавезни предмети те клавир, 
те солфеђо, теорија, историја и друго“. Извести из заблуде 
већину наших родитеља који шаљу децу у стручне школе, 
често због ниске школарине, речима врло је тешко. Пример 
који дају напреднији ученици утиче, али не у задовољавају- 
ћим размерама. МИ место да се настава изводи строго по про- 
граму и наставном плану, да би школа могла опстати, гледа 
се кроз прсте и пропушта се родитељима који се никако не 
могу убедити о потреби општег музичког образовања Тиме 
се шкоди двема стварима: угледу школе, која не испуњава 
прописе правила, и даровитим ученицима. Да би се то зло 
одклонило, ваљало би школу поделити на „Одсек за редовне 
ученике“ и „Одсек за нередовне ученике“. Сваки одсек да 
има по три курса: приправнички нижи и виши. Приправ- 
нички и нижи курс да буде заједнички за оба одсека. Тек 
у вишем курсу да се оделе одсеци. Ко не ће стручно да се 
образује, а хоће да прегази границу просечног дилетантизма, 
улази у „Одсек за нередовне ученике“. Ко хоће диплому, 
полаже, по нарочитом програму, из нижег курса „Прелазни 
испит за Одсек за редовне ученике“. У овоме одсеку да по. 
стоји: „Одељење за соло певање“, „Одељење за инструмен- 
талну наставу“ и „Одељење за теоријске предмете и компо- 
зицију“. У вези са њиме да стоји „Наставнички курс“ који 
спрема кандидате за наставнике певања и свирања у средњим 
школама. Да би се они и практично спремили за рад у по- 
следњој години школовања у том курсу да предају основне 
појмове музике и Солфеђо почетницима у школи. 

То је у најкрупнијим потезима изведена подела школе. На- 
равно да би ученици „Одсека за редовне ученике“ поред глав- 
ног предмета учили и све споредне обавезне који су и на стра- 
ним конзерваторијама предвиђени. Осим тога музицирали би у 
ансамблу којим би руководио не само инструментално-технички 
него и хеоријски и историјски образован музичар. Он треба да 

може да им прошири музичко културни видокруг. Нередовни 
ученици који су у нижем одсеку, као и редовни, свршили сол- 
феђо курс и упутили се у основне појмове музике у најширем 
обиму, поред главног предмета учили би једино можда исто. 
рију музике, а напреднији и способнији узимани би били у 
ансамбл. Тиме би се солфеђирањем развијени осећај за ритам 
и мелодију и донекле хармонију и даље развијао и учврстио, а 
наставом историје развио појам о стилу и његовој важности. 

Детаљни наставни план за оба одсека и време које би 
требало учећи провести у школи имао би да се нарочито из- 
ради по угледу на стране слично устројене школе а одгова- 
рајући уметничким захтевима и нашим потребама. Добро би 
било не одређивати строге границе школовања осем у на: 
ставничком курсу и „Одсеку за редовне ученике“. 

На први поглед изгледа да ова подела иде на то да 
развија дилетантизам. Међу тим, на супрот баш, временом 
ће „Одсек за нередовне ученике“ који ће бити бројно јачи 
од „Одсека за редовне ученике“ да се смањи и сведе на ону 
неизбежну, али малу, меру, која служи као материјална помоћ 
школи, јер ће несумњиви и многобројнији резултати, него што 
је то до сада могуће било, упорније и боље доказати потребу 
општег музичког васпитања и евентуалне користи од музичке 
уметности пре се уочити. То код нас неће брзо да настане, и 
не мора; јер идеја за музичко образовање у опште није још 
тако дубоко корена ухватила, осим тога још немамо довољно 
стручних људи, домородаца, који ће са пуно нарочитога ин: 
тереса да се подухвате овог тешког посла. За то ће школе, 
која са тога недостатка морају и даље остати приватне, ако 
прихвате овај реформни предлог, радити у границама које су 
прописане и правцем који је предвиђен, одговарајући потпуно 
дужностима и дајући родитељима, који то хоће, дилетанте, и 
родитељима који имају зрелији поглед, развијеније и разви- 
јене уметнике, који неће само бити „породична дика“ него 
и преставници наше културне снаге. Њих ће бити у почетку 
мало, али ће њихов успех победити све предрасуде и они који 
данас површније мисле увидеће да погрешно мисле. Јер право 
задовољство ће доћи тек онда када је и поглед свестранији 
и уметност не само као културни него и као васпитни фактор 
добиће и у нашој средини ту важност тек кад се она пот- 
пуно позна. А рекао сам како и где то може да буде. 


МилојЕ МИЛОЈЕВИЋ. 

ЦАРИГРАДСКИ УГОВОР О МИРУ. — Нова АЛБАНИЈА. 


Кад је Бугарска послала своје делегате у Цариград да 
са турском владом преговарају непосредно о границама сво- 
јим на Истоку, она је тражила три ствари. Прва је била да 
река Марица буде граница и на левој обали Марице један 
језик земље толико велики да може послужити за одбрану 
реке, коју су мислили начинити пловном. Друга је била да 
Марица и у самоме Једрану буде граница. Бугарска се бо- 
јала турскога захтева да граница иде од Мустафа-Паше до 
испод Димотика тако да Једрене буде од границе удаљено 
око четрдесет км Самим тим што је Бугарска добила излаз 


на Јегејско Море сва средња Бугарска упућена је томе мору, · 


на коме може Бугарска имати једино пристаниште Дедеагач. 
Прилаз томе пристаништу је могућан само долином реке Ма- 
рице, сваки други жељезнички пут имао би да пролази кроз 
високе пределе, коштао би много, не би много давао при- 
носа, и обезбедио би увоз из Француске и Енглеске, који 
иначе за Бугарску мора ићи или Дунавом или Црним морем. 
Разлоге одбране Једрена, — које Турци мисле створити не- 
победном тврђавом, — Бугари су одбијали као неосноване. 
У истина, сва главна утврђења за одбрану Једрена налазе се 
у главноме на левој обали Марице. Пре пада Једрена Турци 
су предлагали да граница буде Марицом и Тунџом тако да 
Бугарима остане жељезничка станица Карагач, која је доста 
далеко од Једрена и коју би Турци могли лако жртвовати 
саградивши један крак од Баба-Ески, или другога којега 
места у близини. Трећа је била да будућа граница буде на 
Црноме Мору од Једрена до Мидије. (Ово је она граница 
коју је предвиђао Сан-Стефански Уговор). Ниједну од ове 
три ствари Бугарска није добила од Турске, која се показала 
непоколебљива у својим захтевима. Нова граница је утврђена 
на картама, и према њима она иде од утока реке Резваје у 
Црно Море до удока Марице у Јегејско Море. Киркилисе, Је- 
дрене и Димотика остају Турцима, а Бугари добијају Мало 
Трново, Мустафа-Пашу и Ортакеј. Сви бугарски напори да 
сачувају Киркилисе, Једрене и Димотику остали су без успеха 

пред чврстом одлуком војника да не попусте у томе питању. 
Готово сва жељезница Једрене—Дедеагач остаје у рукама 
Турака: Према овоме уговору, — који ће регулисати и сва пи- 
тања о слободи вероисповести, о вакуфским добрима, о по- 
данству, 0 амнестији оних који су узимали учешћа у одбрани 
земље, о размени заробљеника и издржавању њихову, — Бу- 
гарска губи око дваестак хиљада квадратних километара, које 
јој је био дао Лондонски Уговор о миру. 

Закључењем овога Цариградскога Уговора, који је однео 
Бугарској најбољи део онога што је својим великим жртвама 
заузела од Турака, решено је једно од најтежих питања које 
је Балкански Рат поставио пред Европу. Ова нова и то скупо 
плаћена бугарска жртва може појачати жељу Бугара да се 
што прг освете и отму оно што су они прво узели или ми- 
слили узети на Балкану. Али, тако исто и Турска, која је 
тако брзо и тако јевтино добила свој реванш од Бугарске, 
неће олако узимати своју будућу одбрану. Садањи напори 
Бугара да Турке добију за своје савезнике, као оно и пред 
рат са Србима и Грцима, тешко ће имати успеха. И ако су 
претерани шовинизам и национализам Младотурака стали Тур- 
ску једне читаве државе, коју су поделили између себе Бу- 
гари, Грци, Арбанаси и Срби, тим Младотурцима није сметало 
да без капи крви поврате Једрене, Луле Бургас, Киркилисеи 
Димотику. Њима би несумњиво било драго да некадашњи са- 
везници опет зарате, али они добро осећају да и у томе но- 
воме рату није за њих корисно да буду Бугари победиоци, 
И ради своје безбедности и ради великога посла којим им 
предстоји за уређење Мале Азије, турски управљачи ће пре 
желети да буду добро са свима балканским државама него 
са појединим од њих, а, случајно, свуда ће и за све имати 
више јемства него ли у савезу са Бугарима. Србија и Руму- 
нија могу бити на пример много кориснији савезници од Бу- 
гарске, на случај да баш треба Турској један такав савез. 
Могућно је, ипак, да таквога савеза неће требати и да ће 
Бугарска брзо доћи к себи и увидети да је и њен први, и прави 
интерес, да, за сада, све балканске државе буду што ближе 
једна другој и да у миру траже јемства за своју будућност. 


Сад је остало још нерешено питање о јужној граници 
између Арбаније и Грчке, где Корипа, Делвино, Аргирокастро 
30 





466 Српски Књижевни ГлАСНИК. 


играју непрестано велику улогу. Настојавање Италије да ова. 


места уђу у састав Арбаније чини те је у тим странама раз. 
вијена врло велика агитација и са грчке и са арбанаске стране. 
Европска комисија која има да уреди то питање кренула се 
на пут, и сигурно је да ће своје послове тек до године свр- 
шити. Сви су. изгледи да ће Грци из Епира остати под Ар: 
банасима, што можда и није баш најгоре решење за краље- 
вину Грчку, и ако сигурно није и најправичније. 
Провизорна влада у Валони налази се у неприлици, и 


ако се пре краткога времена попунила највиђенијим људима. 
из Северне Албаније. Есад-паша Топтани бранилац Скадра, 


и ако члан провизорне арбанашке владе, почео је показивати 
нарочите знаке самосталности. На једноме састанку Мали- 
сора и Миридита у ЈЉешу, на коме су били и две католичке 
владике и потпредседник валонске владе Пренк Биб-Дода, из- 
јављено је неповерење Исмаил-Кемалу, председнику исте владе, 
и његовим друговима. Есад-пашини људи су томе највише до- 
принели, а он је сам тражио да се у Драч премести арбанашка 
престоница и влада. Ово ће бити први почетци врења која 
ће од сада редовно да се јављају. Још се није успело да се 
утврде границе на северу, истоку и југу Албаније, да се обе- 
лежи нова Албанија, а већ је настала унутрашња борба. Ни 
установа међународне комисије, која у осталом има само при- 
времени карактер, ни нови владар, ни страна жандармерија 
неће бити у стању да спрече унутрашње трзавице у Албанији. 
Још кад је у Лондону на Конференцији Амбасадора стварана 
нова независна држава, говорено је на овоме месту да ће 
тих нереда морати бити у земљи која никада није била само: 
стална држава. Подељени на јужне и северне, Тоске и Геге, 
Арбанаси се даље деле у многобројна племена, која су жи- 
вела у традицијама својих старих, полунезависно, увек у са- 
ставу једне туђе државе. Рђава турска управа учинила је да 
та племена могла преко пет стотина година живети непрестано 
одвојена од културе и по законима обичајнога права, који су 
на северу донекле друкчији од оних на југу. Има патриота 
арбанаских ван арбанских гора и кршева, који су радили на 
стварању једне Арбаније; али, унутра, у земљи, племенске 
распре су толико јаке да нису допустиле чак ни једноме пле- 
мену да се, мимо остале истакне а камо ли мисао о некој на- 
родној заједници. Истакле су се две три породице, на пример 

Влоре из Коњице, Биб-Доде из Мирдита, браћа Фрашери, — 
али ниједна није створила народни покрет општега зничаја 
нити дала народу вођу. Ни једна породица из Албаније, на- 
рочито из Северне Албаније, не допушта да је друга боља од 
ње у ма коме погледу. Ривалство између њих још се плаћа 
главама, које се још, као некада у Црној Гори, могу и нов- 
цем откупљивати, али не потпуно и откупити. Без азбуке, 
без додира са спољним светом, нерасположени према свакоме 
новачењу, они су са пушком чували од турске управе своја 
права. Сваки покушај да се постави једна власт међу њима, 
да се плаћа пореза, да се служи војска, да се граде путеви, 
да се суди по једноме закону, обично је свршавао оружаним 
сукобом и попуштањем од стране реформатора. Од 1908 године 
ми смо до пред рат с Турском видели неколико озбиљних по: 
буна арнаутских, а које су се увек свршавале победом над 
турском централном управом. Сад кад има једна њихова управа 
у толико ће теже ићи да се Арбанаси доведу у ред, који је 
основа за државну управу и развиће. Зборови, оружани су- 
коби, незадовољство Есад-паше, путовања првака по Европи 
после закључка амбасадора у Лондону о стварању нове 
Албаније, само су први симптони онога што има природ- 
ним током да се развија. Ако се остави да у Албанији иду 
ствари историјским током и кроз оне мене кроз које су 
пролазиле све модерне државе у стварању своме, онда ће 
имати тек да се виде догађаји. Врло је вероватно да ће 
се само ти догађаји брже развијати због тога што ће Ср- 
бија и Грчка желети што пре мира на својој граници, што 
ће Европа хтети да види што пре отворене путеве кроз Ал. 
банију, коју је створила и којој гарантује самосталност, што 
ће Аустро-Угарска и Италија тражити да поставе базе за свој 
економски и политички утицај у Арбанији где обе налазе 
своје животне интересе. Избор једнога владара, био он ка- 
толик, мухамеданац, православни или протестант, неће у мно- 
гоме изменити ред ствари и ток догађаја. Сваки први изборни 
владалац неће ваљати Арбанасима, па макар какве добре осо- 
бине имао, и маколико био богат, и ма које вере био. Рим- 
ска влада и бечки кабинет као да су споразумели са прови- 
зорном владом арбанашком да први втадалац буде нећак 
румунске краљице, кнез Виљем од Вида, и вероватно је да 
ће, пошто истече, Лондонском Конференцијом утврђени рок 

међународној комисији, ступити овај млади кнез на престо 
арбанашки који никада није у ствари постојао, а који је данас 
несигурнији него што је икад био и престо на острву Самосу: 
Да ли ће се на њега применити речи које је некада кнез 
Бизмарк рекао бугарскоме кнезу кад је полазио у Софију 
као изабрани кнез нове Бугарске: „пођите, ако ништа друго 
остаће успомене да сте били владар“> Да ли неће судба 
тога владара бити још замршенија него судба кнеза Алек- 
сандра Батемберга 2... 
ИНОСТРАНИ. 


ОЦЕНЕ И ПРИКАЗИ. 


Силвен Рудес: Књига О СРЕЋИ. Путовођ у животу. С фран- 
цуског превео П. М. Петровић. Издавач: Напредак, Земун, 
1913. Стр. Ш, 212, ТУ. Цена 3 кр. 


Књига Силвена Рудеса, сем кратког предговора и пого- 
вора има четири дела. Први део је подељен на осам одељака, 
други и четврти на по три, а трећи на два. Прво што пада 
у очи у овој књизи то су многобројни цитати. Сваки час 
Рудес покликне по кога писца у помоћ, као да осећа недо- 
вољност своје снаге и неубедљивост својих разлога. Међу тим 
његовим помагачима има их од велика гласа и сјајне књи- 
жевне вредности. А налази се и таквих који су испод средње 
вредности, те би им боље пристајало да се сами уче него да 
друге поучавају. По књижевној неједнакости писаца, и по 
разним нацијама којима припадају књига Рудесова личи на 
какву огромну царинску прегледаоницу. Нико се не пушта 
без таксе, и сваки је плаћа према вредности увезеног еспапа: 
ко аспру, ко дукат... 


Нису само кратки цитати позајмица Рудесова код дру- 
гих аутора. Узима он и читаве одељке, разуме се признајући 
то лојално. Само, и ту ретко кад да је добре среће, јер се 
намерио на оно што је већ одавно застарило и изишло из 
употребе, или на друго што још није стекло никакве вред- 
ности. Рудес као да не познаје велике и богате књижевне 
фирме, те се обраћа час на банкротиране књижевне радње, час 

на разметљиви рекламанти с лошом књижевном робом и врло 
јевтиним имитацијама. 

И где је оригиналан, Рудес је врло неједнак. Местимице 
има паметних погледа, зрелих моралних идеја, правилног сха- 
тања људске слободе и човековог достојанства. И таман да 
читалац у мислима крепко стисне руку ауторову, а он похита 
да изглади тај утисак фриволним саветима, ћивтинским резоно- 
вањима и готово антисоцијалним идејама. Све је у њега као 
непребрана пшеница: уз које здраво зрно маса плеве, кукоља 
и других очинака. 

И сам почетак показује ту чудну дисхармонију мишљења. 
У првој реченици слави здравље као најдрагоценије благо 
наше. Али одмах затим, као да се покајао за ранг дат здрављу 
међу елементима среће, он га баца у позаднину, тамо у Ш део 
чак на 152 страну. А прво, почасно место оставља злату, пот- 
чињавајући се тако „општој заблуди“, и ако је књижевник и 
моралист дужан да се истрајно бори баш против тих општих 
заблуда. 

Стављајући богаство на прво место Рудес га изједначује 
са срећом. „Што је број срећних људи просечно врло мали, 
долази отуд што многи од оних који би могли да стекну б6о- 
гашсшво не обраћају пажњу“... Ја знам да међу филозофима 
и моралистима који су грмели против богаства има доста 
који га нису могли стећи, па су га проглашавали за зло, баш 
као лисица грожђе за кисело. Само, ја ипак не мислим да је 
богаство ни главни, а то ли једини извор среће. Да се она 
постигне не сме се бити сиромах и убог, али се не мора бити 
ни врло богат. У осталом, и живот богатих људи често је пун 
скривених трагедија, тешких разочарања и моралног јада, и 
све физичко богаство покашто није довољно ни да убрише 
сузе а камо ли да залечи ране... 

Али и кад би се срећа састојала једино у богаству, са- 
вети Рудесови не би довели ни до чега. Он их даје свима 
нама, и извесно жели да сви будемо срећни, што у њега значи 
богати. Лепо, али да ли је то могућно Данашње огромно 
богаство појединаца несумњиво почива на убоштву широких 
маса. Да се једнима пресипа, другима мора да недостаје. Све 
умешности, вештине, окретности којима се једна личност ко- 
ристи да стекне богаство морају ићи на штету оних невештих, 
неокретних и неумешних. Простор на коме живимо један је, 

и кад неко захвати читаву прерију десет других морају да се 


збију на један крајичак. У културним нацијама друштвени 


преображај могао би створити сношљив живот и за шире 
слојеве, али тада не би била могућна велика богатства поједи- 
наца. Поуке које уче појединце како да дођу до богаства 
или су неправичне или неразумне. Ако се хоће благостање 
једног народа, морају се вршити корисне социјалне реформе. 
Ако се жели обогаћење појединаца, одржава се беда у сла- 
бијим класама. У осталом, банкарска аристократија и кнезови 
индустрије и трговине никад нису из оваких књига учили како 
да се долази до богаства. Оно што њима пуни ризнице не 
пише се у књиге... 

Први одељак Рудесове књиге почиње Ничеовом изреком: 
„Срећа људска зове се: Хоћу“. Јадни Ниче! Морао је и да 


полуди, па опет није успео да растрезни свет, те да га не 


сматра за каквог великог философа него за занесењака, какав 
је у ствари и био. Свет је узео за ђенијалне идеје многа за- 
блуде овога духа који је још од почетка рада био начет. 
Шта је у њега требала да значи она фраза, тешко је раза- 
брати. Али за неке моралисте питање хоћу то је готово што 
и могу. На жалост, још смо далеко од тога! Између жеље 
и акције често је сасвим непрелазна провала. Мисао и осе- 
ћање су ту, али покрет се понекад не јавља ни за цео живот. 
Зар је мало људи који се заклињу да ће се оставити рђавих 
навика, отрести се опаких страсти и поћи стазом којом их 
разум упућује. Па ипак, на крају крајева остају немоћни да 
испуне завет и с очајем гледају како их нерви и крв гоне 
странпутицама, које се кашто свршују бешчашћем, лудилом 
или самоубиством, а готово увек моралном и физичком раз- 
ривеношћу... 

Некад је ипак врло добро што хоћу и могу нису тако 
близу. Жеље појединаца често су опасне за мир и благостање 
њихових ближњих. Не узимајте за пример Нерона који је 
желео да сви Римљани имају једну главу, како би је могао 
једним ударом одсећи. Али сетите се само приче Леметрове 
о оном филантропу коме је Бог дао да му се оствари све прве 
жеље. Чим је тај дар добио, жена му је скочила кроз прозор и 
сломила врат, просјаци којима је делио милостињу поумирали 
су намах, а та је иста судба снашла све који су му се нашли 
као сметња при пролазу улицама. 

ОЦЕНЕ и ПРИКАЗИ. 471 


Кад се дају упуства људима за прибављање богатства 
и стварање среће увек се прецењује вредност поука. Не ра- 
чуна се ни на темпераменат, ни на наслеђене особине, ни на 
утицај других снажних фактора који суделују при формирању 
било колективне свести једног народа, било психичког раз- 
вића ма кога појединца. Отуда долази да ништа није лакше 
него давати савете, а ништа теже него послушати их. И што 
је најзанимљивије, најбоље савете дају често они истикојиим 
најгоре примере. И то њихово моралисање и мудровање није 
само из притворности, него често из најбољег одушевљења 
што га у човека узазивају особине којих он има у најма- 
њој мери... 


ж 


Задржаћу се неколико тренутака на слабим странама 
ове књиге. Њих је повише, али се не може на свакој застајати. 
Ево најпре 17. и 18. страна на којима писац даје савете за 
„лакоћу изражавања“. У место да одлучно устане против љу- 
битеља фразе, лепорека и ретора који гипкост језика прет- 
постављају солидности мисли, писац учи своје читаоце како 
ће изобиљем „звучних ставова“ накнадити сиромаштво духа. 
Он не зна колико је зла ; свету учинио окретан језик, иза 
кога није стајао крепак ум. Човечанство је већ пресићено 
громким беседама и огромном масом списа, из којих је тешко 
искресати неколико искрица правог духа. Ако људе треба 
чему учити то је да мало говоре али да више раде, и да 
кад год могу ставе пример место савета. Само онда треба 
обилато дати маха речи, кад се не може одмах створити дело. 
И та реч нек је увек упућена људском добру и ослобођењу 
оних који пате и који трпе друштвене неправде. Али Рудес 
као да не мари за тај језик протеста, јер на 30 стр. своје 
књиге даје овај савет: „загревати се и малаксати бранећи 
или нападајућа гледишта која немају дотицаја с нашим зани- 
мањем значи губити време и енергију“. Тај филистарски морал 
користан је за појединце, али што би било с друштвеним на- 
претком, кад би сваки гледао само свој посао а за опште 
ствари и не хајао 2 

Ево једног читавог одељкг који не вреди ни пребијене 
паре. То је М!, који говори о „познавању карактера“. Рудес 
је ту позвао у помоћ познатог шарлатана Лаватера, и уз њега 

једну нову снагу, неко још горе издања Лаватерово, некаквог 
Евжена Ледоса. Добру психолошку идеју о узајамном утицају. 
духа на тело и тела на дух, као и извесна тачна опажања о 
вези између емоција и покрета они су обесветили својим бап 
ским нагађанима и бесмисленим закључцима. Цела та њихова 
физиогномика заслужује једино да човек презриво слегне ра- 
менима. Чак не вреди труда ни обарати је, толико је безумна. 
„Чувајте се косих очију, који наговештавају злобу, издајништво, 
нечовечност“, тако нас саветује аутор. Ако хоћете да сазнате 
ко има велике способности погледајте да ли „набрекла жи- 
лица прелази стрмо преко чела“, јер то је поуздан знак да 
сте нашли што тражите. Шиљат нос то је себичан карактер 
а јако извијене обрве — храброст и охолост. Још су носоње 
најсрећније прошле, јер су то „необични и ретки људи“... 

Ако Рудес, као што изгледа, озбиљно верује у ове лудо- 
рије, зашто је писао своју књигур Шта је вајде не само читати 
је, него је на памет учити, кад човек тиме не може од малог 
носа начинити велики, од дебелих усана танке, од водорав- 
них обрва извијене, од ниског чела високо и испупчено, 
и тако даље. А ако књига не може извршити те промене, није 
јој могуће изменити ни карактер ни темпераменат читаочев, 
кад су тај карактер и тај темпераменат, по веровању Руде- 
сову, чврсто везани, готово прикопчани с носом, челом, устима 
и другим деловима главе. И онда сав труд Рудесов — всује! 





Други део књиге почиње једним неморалним принципом: 
„Нема ничега пробитгчног него што је богаћење туђим радом“. 
Али сем неморалности тај је принцип, овако постављен, још 
и бесмислен. Ако писац препоручује да се сваки човек 6о0- 
гати туђим радом, онда ко ће се чијим радом обогатити 2 
Да се један обогати туђим радом треба неколицина не само 
да живе једино од свог рада, него и да један део своје за- 
раде силом или милом поклањају другоме. Рудесов савет је 
безуман, ако се односи на све људе, а безочан, ако се тиче 
појединаца. Зар Рудес налази да треба учити мањину на какав 
начин да експлоатише већину, у место да учи једне да не 
буду експлоататори а друге да се не даду експлоатисати. Зар 
је мало што извесним друштвеним класама и власти и закони 
и установе иду на руку да се богате туђим трудом, него треба 

још и писати књиге које ће их саветовати како да врше ту пу- 
стошну и отимачку тактику > 

Овим нису исцрпени морално натрули савети Рудесови. 
Он оглашује за драгоцене „трговчеве савете своме сину“ од 
Иг ле Ру-а, који тврди да васпитање треба најпре да да чо: 
веку карактер. А ево како аутор разуме шта је карактер: 
„Женска чија слика почива на доларима једина је жена на 
овом свету, ради које треба да заробиш своја осећања“. То 
звони као Шајлокове речи: „Антонио је добар човек..., кад 
кажем добар то мислим Фогат“ Рудес сматра да је и брак 
само проста трговина, при којој се гледа искључиво на добит. 
„Што је гадно лице, што је гадна душа, — ко за вишим тежи, 
тога се не гнуша. — Ма аспида била, дукате је красе, — ти 
мржњу на страну, а корист преда се“.: 

Овај део књиге завршује се рекламом. Ту су практичне 
поуке ауторове како да се намаме муштерије појединим рад- 
њама. Писац не преза чак ни од опсцених израза, као што 
је на пример онај на 140 страни („кад се упали стари пањ“). 
А колико је по каткад његово разлагање детињасго, свелочи 
то што он одређује чак колико треба да је широк један 
оглас, па да поуздано прибави купце појединим артиклима. 


Трећи део говори о здрављу и хигијени. Не треба бити 
стручњак, па видети да и ту има сумњивих ствари. Савесни 
лекари и хигијеничари пре него што препоруче храну човеку, 
свестрано га прегледају. Један и исти човек сме и не сме 
јести извесну храну, што зависи од стања његова организма 
у тренутку прегледа. А Рудес све људе дели у четири типске 
нарави, и без обзира на индивидуалне особине, препоручује 
једну исту храну за целу једну типску нарав. У њега има и 
овака реченица: „Распаљиви треба да пију по мало вина, а 
спиритусна пића нимало“. Да ли је ту каква погрешка прево- 
диочева, или Рудес није знао да и вино спада у спиритусна 
пића» То нас подсећа на одговор онога нашега сељака ле: 
кару који му је саветовао да не пије алкохолна пића : „А што 
ће ми алкохол, господине, код наше лепе шљивовице!...“ Али 
има још сумњивих места, нарочито у одељку Хигијена. Рудес 
препоручује брз ход при шетању, док многи лекари, напротив, 
препоручују спор ход, јер брзина у кретању штетно утиче 


1 Змај. Сатирична песма „Практични савети“. 

на рад срца. Тако је, чини ми се, и са спавањем по подне. 
Рудес саветује да се спава „бар два сата после ручка“, а ја 
сам слушао од лекара да не треба ни спавати по ручку, или 


и ако се и спава, то не сме бити дуже од четврт часа. И 
препорука Рудесова да се не скаче одмах из постеље, него 


да се „проленствује мало“ у сукобу је са саветима појединих 
лекара да треба устати чим се човек пробуди. А већ да то 
ленствовање у постељи чини омладини много моралне штете, 
то је сасвим поуздан факт. 

О последњем делу „Лепота“ нећу ни говорити. То све 
не вреди много ни по идеји ни по садржини. Поменућу само 
да Рудес препоручује седима и онима којима су кратке обрве 
употребу сагореле плуте, уз још неке косметике. А има ре- 
цепт и за испирање уста и и неговање руку и лек против 
ћелавости. Покра: тога учи вас аутор и како да будете еле- 
гантни. Толики савети и цео тај пут к срећи не стаје вас 
више од три круне. То је изван сваке конкуренције, и јевти- 
није него на каквој распродаји. Папе су некад за који нов: 
чић продавале опроштај грехова, али то је било и прошло. 
Рудес иде и даље, и за три круне даје вам срећу. И само ми 
је чудо што није своју књигу завршио оном познатом речју: 
навалите муштерије |... | 

Језик је у књизи рђав. На многим местима изрази су 
неразумљиви. „затражени и изненађени признаће вам првен- 
ство и превиће се мудро кад осете вашу сигурност (стр. 16). 
Прва реч у овој реченици нема никаква смисла, друга је ту- 
ђинска. „Кад ваља што да се учини на дело се стављају њене 
моћи (стр. 25. Реч је о енергији). Та реченица наставља се 
даље и нема завршетка, а цела је врло конфузна. Књига је 
пуна и архаизама, провинцијализама и варваризама а чини 
ми се и неологизама: опредељује, доброхотност, дозволити, 
строг, исход, пунонадежних, делотворне, нужан, приљежност, 
устројавање, навештавање, уредитељ, усклађеност, самосвојна, 
простообразна, противстраних, одадувају, трепкати, произхо- 
ђење, наклон, кретња, сналажење, зијани, слуткови, итд. О 
обичним граматичким погрешкама и стилистичким млитаво- 
стима превода да и не говорим. Поменућу још само неко- 
лике реченице које или су рђаво састављене, или немају сми- 
сла. „Али за сажаљењем не иде често дријем надмоћносши 
(28 стр.). „Немојте проводити време на некорисно ћерешање“ 
(59). „Сами ће признати ваше изузетне дарове за устројавање 


при ај аи а о тлине. 

и Поклониће се под вашу превласт (62). Ми који нисмо за- 
блудели човекомрсци, ни љубавници самоће... 


Доста је, да завршим! Казао сам шта се имало рећи. 
Сад, ко хоће може купити и прочитати ову књигу. До среће, 
истина, неће доћи, а ни памет неће много обогатити. Али ће, 
извесно, имати један плус у умору и један минус у новцу. 
Ко је беспослен и новчан, ето му живе згоде и да убије 
време и да утуче новац. 

Ј. М. ПРОДАНОВИЋ. 


Гтидоу1с де Сопгепзоп: Кегогтез еп Тигди1е 
ФАзте, 1а диез оп агтеп!еппе; 1а диез !оп 5уг!: 
еппе. (Раш5, 1913. РГоп, Мошти! « Сотр.). 


После последње деобе турске царевине у Европи, многи 
су се бавили о томе шта ће бити са сутрашњом Турском, 
оном што остаје у Азији. Многобројни и испреплетани европ- 
ски интереси, сепаратистичке тежње Маронита, Арапа и Јер. 
мена, а пробуђене завојевачке амбиције Младотурака, рђава 
турска управа, повод су за то. Један од оних који ствари 
турске добро зна то је и Г. де Сотепзоп, и за то је ова његова 
књига добра. У њој је методички и са пуно доказа прика- 


_ зано стање у азијским пределима Турске, које није ништа 


боље од стања у коме се налазиле турске провинције у Европи 
пре годину дана. Поредећи оно што се сад тамо види и до. 
гађа с оним што се за последњих година догађала у Европ- 
ској Турској, јасно је да се отоманска царевина налази пред 
једном врло озбиљном кризом. Овамо су радиле Бугар- 
ска, Србија и Грчка, тамо су Немачка, Енглеска, Русија и 
Француска; овамо су се Срби, Грци, Бугари, најзад ује- 
динили противу турскога господарства, а тамо могу Арапи 
и Јермени то учинити. Видећи да се из те кризе могу изве. 
сти заплети који могу бити од штете по француске интересе, 
Г. де Сопјепзоп налази да треба ту кризу отклонити што пре. 
Он мисли да се то може учинити путем рефорама целокупне 
турске администрације, а како је Турска у рђавом финансиј- 
ском стању, то би најбоље било да се Турској помогне а у 
замену узму потребне гарантије којима ће се очувати једин- 
ство и будућност Турске. Ако је писац мислио да се Немачка, 
Француска, Русија и Енглеска, супституишу Турској, да они 

управљају Турском, а да њен владар буде отприлике оно што 
је Кедиф у Мисиру, да се дакле Турском управља онако као · 
са њеним дуговима, онда је мера добра, и сигурна. Али, ако 
се мисле уводити реформе налик оним у Румелији, онда ће 
неминовно наступити оно што је и наступило. А какви заплети 
предстоје може се мислити кад се сетимо да Немачка иде 
затим да себи створи место у Средоземноме Мору, да Енгле- 
ска хоће своју надмоћност тамо због својих колонија у Африци 
и Индији, да Русија тако исто хоће излазак у Средоземно 
Море, да Француска не жели такмаца у Средоземноме Мору, 
и да Италија тражи бар какву концесију у Малој Азији. 

Је МЕЈ 


БА ЈЕ А АКО 


КЊИЖЕВНОСТ. 


ТРИСТОТИНИТА СВЕСКА „Српског Књижевног ГЛАСНИКА“. — 
Летошњи рат спречио је да се раније забележи публикација 
тристотините свеске овог часописа. 

Покренут 1 фебруара 1901 године, „Српски Књижевни 
Гласник“ је излазио без прекида, увек на време, и 16 јула 
ове године издао је своју тристотиниту свеску. У тих 300 
свезака он је дао 30 књига, 15000 штампаних табака, 24.000 
страна. Кад је објављена двестотинита свеска, изнето је (у 
свесци за 1 јун 1909) колико је „Српски Књижевни Гласник“ 
донео радова, колико је сарадника радило на њему и како 
је стајао са претплатницима. И време за које је изишло тре- 
ћих сто свезака показује исто тако знатне успехе и напретке. 

Круг сарадника се проширио; радници из целог Срп- 
ства и Хрватства окупљени су око „Гласника“. Последњих сто 
свезака могло је. због проширења слога, донети далеко већи 
број радова: 106 романа, драма, и приповедака, 324 песме, 
155 огледа разне врсте; прилоге у рубрикама: из страних 
књижевности (5), ситни прилози (15), књижевни прегледи (87), 
научни (27), уметнички (40), позоришни (69), политички (86), 
преко 200 оцена и приказа и преко 1000 књижевних и библи- 
ографских бележака. Број претплатника је знатно порастао. 
Кад је изишла двестотинита свеска, у јуну 1909, „Српски 
Књижевни Гласник“ имао је 1113 претплатника; сад их има 
2.351 (у Београду 471, у Србији 930, у другим крајевима 
Српства и иностранству 950). 

У ових сто свезака, од јуна 1909 до септембра 1913, „Српски 
Књижевни Гласник“ је дао најбоље песме које су у то време 

испевали наши песници: Јован Дучић, Милан Ракић, Алекса 
Шантић, Вељко Петровић, Сима Пандуровић, Даница Марковић 
Милета Јакшић, Милутин Јовановић и други. У њима је много 
стихова истакнутих хрватских песника (Владимира Назора, 
Др. Драгутина Домјанића, Марина Сабића, Рикарда Каталинића 
Јеретова, Јосипа Миличића, и других). Наши млађи песници 
објавили су у њему песме којима су започињали стицати гласа. 
Приповетке и драме Ива Ћипика, Светозара Ћоровића, Петра 
Кочића, Борисава Станковића, Милутина Ускоковића, Анђелка 
Крстића, Невесињског, Вељка Петровића, Исидоре Секулић, 
Милице Јанковић и других који су главни представници наше 
прозе налазе се у обиљу у овим свескама. Од већих таквих 
ствари објављене су: „На граници“ од Ћипика, „Дивљак“ 
од Ћоровића, „Надежда“ од Владислава Савића. „Битољски 
богаљи“ од Г. Божовића, „Под снијегом“ од Невесињског, 
„Потрошене речи“ од Ускоковића, „Болничарка“ и „Љубо- 
мора“ од Милице Јанковић. Изворне огледе и студије писали 
су Владимир Јовановић, Др. В. Јагић, Богдан Поповић, Павле 
Поповић, Др. Ђ. Шурмин, Др Б. Гавриловић, С. Урошевић, 
Слободан Јовановић, Ј. Продановић и цео један низ других 
наших и хрватских научних радника. 

Преводима је и сад обраћена велика пажња. Пезија је 
превођена са француског (Ди Беле, Рембо, Леконт де Лил, 
А. Мисе, Огист Барбје, де Ередија, Верлен, Бодлер, С. При- 
дом, А. Самен. Ф. Грег), немачког (В. фон дер Фогелвајде, 
Гете, Уланд, Лилиенкрон, Ниче, Ото Бирбаум, А. Мигел, Х. 
Хофманатал, О. Хартлебен), талијанског (У. Фосколо, Р. Ро: 
сети, Ђ. Кардучи, Ђакомо Леопарди, Б. Пасколи), енгле- 
ског (О. Вајлд, Чарсл Вулф, В. Јитс, В. Уитмен), руског (Тјут- 
чев). Преведени роман. драма, приповетка и спев представ- 
љају један леп извод из светске књижевности: „Дно јада“ 
Вацлава Сјерошевског, „Демон“ од Љермонтова, „Зашто“ 
од Л. Толстоја, „Пролетње воде“ од Тургењева, „Мој Живот“ 
од Чехова (почето у других сто свезака). „Евгенија“ од Г. 
Келера, „Пут из Минхена у Ђенову“ од Х. Хајнеа, „Пе рго- 
па: 5“ од О. Вајлда, „Мала Рока“, „У породици“ и „Господин 
Паран“ од Гија де Мопасана, Додеов „Нума Руместан“, „Ро- 
мантичне душе“ и „Сирано де Бержерак“ од Е. Ростана, 
Флоберова „Легенда о Светом Јулијану Гостопримцу“, „Мр- 
шава мачка“ од Анатола Франса. Сем тога неколико знамени- 
тих огледа страних писаца или значајних преведених чланака 
(Георг Брандес, А. Франс, Б. Кроче, Хлодвиг Хоенлое и други), 

Више од констатовања ових моралних и материјалних 
успеха, „Српски Књижевни Гласник“ може с правом истаћи 
и високо испуњење свог родољубивог задатка за време по- 
следњих ратова. Онда кад су други часописи престали изла- 
зити, он је, без обзира на жртве, као и дотле излазио тачно 
и својом садржином вршио своју дужност једног "ационално- 
књижевног часописа. 

„Српски Књижевни Гласник“ добија са сваком својом _ 
свеском нова издашна признања српске и словевске штамце; 
он сме, стога, да и сам укаже на свој успех, у толико пре 
што он на њ показује само као на путоказ и јемство за 
своје будуће излажење. А. А 


„Дивљак“. — Из последњих свезака „Српског Књижев- 
ног Гласника“ одштампана је велика приповетка Г. Светозара 
Ћоровића „Дивљак“. (80, 86 страна, цена 1 динар). 


„Гласник Српског ГЕОГРАФСКОГ ДРУШТВА“. — Прошле го- 
динс издало је Српско Географско Друштво прву свеску свога 
„Гласника“. Ратови су га спречили да изда и другу свеску, 
која се била већ почела слагати. Сад је довршено штампање 
те свеске и она се издаје као једина за 1913 годину. 

Као и прва свеска, и ова је пуна темељних стручних 
научних радова из географије и етнографије. Али су од на- 
рочитог актуелног интереса чланак Г. К. Јиречека „Положај 
и прошлост града Драча“ и чланци Г. Др. Ј. Цвијића „Изла- 
зак Србије на Јадранско Море“ и „Распоред балканских на: 
рода“. Уз оба ова последња чланка иду карте рађене на 
основу најновијих података и личних испитивања Г. Цвијића. 
Етнографска карта приложена уз други чланак израђена врло 
прегледно од велике је вредности за сваког ко није оба- 
вештен у етнографским границама на Балканском Полуострву. 
(Са приложеним картама ова свеска слаје 6:— динара). 





Прилог статистици СРБИЈЕ. — ХМ сесији Међународног 
Статистичког Института, која се држи у септембру ове го-. 
дине, Г. Богољуб Јовановић поднео је извештај о броју и 
врстама домаћих животиња у Србији („Гле Тапаушасћан- 
изсћеп МшНегте ут Котшотетсће Зетлеп, Фћг Мег ипд те Мег- __ 
јеипо аш! Фе етхеПпеп МећћаНипоеп“). Прилог Г. Јовано- 
вића штампан је као о овогодишњи извештај тога института. 


Д. 


~ 

ФОеого105 М. ашКказ: Раз оглеп«ба 1 5осће Ргођ!ет, 
Млеп 1913. — Распрзва је написана да се прикаже начин на 
који би могло да се отклоне опасности од будућега рата. Овај 
Грк, који је раније предвидео и пропаст Младотурака и рат 
међу савезницима, налази да би се Источно Питање могло 
расправити праведном поделом Турске европске међу Арба- 
насе, Бугаре, Грке и Србе, и стварањем једне уставне Турске. 
Поставивши овако свој закључак, он га овако објашњава. Да 
се изврши праведна подела, треба установити једну међуна- 

родну комисију која би имала да изврши плебисцит народ: 
ности у Турској. Кад се то сврши, онда треба створити једну 
„Источну Конфедерацију“, управо византијску конфедерацију, 
у којој би све државе биле равноправне, нешто налик на Не- 
мачко Царство. Грчки народ по свима својим историјским и 
садашњим особинама и врлинама најсигурнија је база за такав 
склоп државица, који би био препрека за будуће немире. 
Колико је Гика био добар пророк за догађаје 1912—1913 го- 
| дине толико је, чини нам се, рђав лекар за здраво решење 
4 Источног Питања. Оно није сасвим решено, оно ће можда 
- _ бити повод за. многе несугласице и немире међу Силама и 
међу Балканцима. Конфедерација балканских држава може 
још играти у решењу Источнога Питања велику улогу, али 
Византијска Царевина не може имати ту улогу, чак и кад би 
била могућна онако како је предлаже писац. 
Јо МО 


ДРУШТВА И УСТАНОВЕ. 


ЈУГОСЛОВЕНСКА АКАДЕМИЈА У 1912 години. — Југословен- 
ска Академија, основана 1867, већ двадесет и седам година 
даје, уз коло својих књига, и Летопис, у коме се штампа из: 
вештај о раду и стању Академије у претходној години. Ове 
| године, она је дала свој Летопис за 1912 годину. Одатле ва- 
__. димо ове податке. Управа је остала иста : председник, Г. Таде 
| Смичиклас; предстојник у хисторичко-филологичком разреду, 
Е Г. Др. Томо Маретић; у филозофичко-јуридичком разреду, Г. 
Др. Фрањо Марковић; у математичко-природословном разреду, 
| Г. Др. Густав Јанечек. Академија је имала 5 почасних, 22 ре- 
| довна и 59 дописних чланова. Од 18 априла прошле године до 
| 3 априла ове године било је 25 седница: 3 одборске, 17 раз- 
____редних и 5 скупних. 5 априла ове године била је свечана 
3 седница, на којој је председник Г. Таде Смичиклас, конста- 
| товао моралан и материјалан успех Академијин. Материјалан 
успех даје Академији могућност и да приступи новим радо- 
вима, као издавању „Зборника за изучавање дијалеката и го- 
вора нашега народа“ и „Списа хрватских сабора“. 

Припремне радње за Енциклопедијски Речник биле су 
толико напредовале да је председник Српске Академије Наука 
Г. Стојан Новаковић, дошао у Загреб да се с члановима Ју- 
гословенске Академије договори о постављању редакције. 
Мобилизација, која је тада објављена, вратила га је у Србију. 
Са хрватске и словеначке стране радило се и даље и довр: 
шени су ови пописи: реалија из хрватске књижевности до- 
маћих и страних. ботаника за Хрватску и Славонију; енде- 
мичких биљака хрватско-славонских ; балканске фауне уопште 
и босанске фауне (са суседним областима) напосе, с обзиром 
на бескичмењаке; кичмењака Босне и Херцеговине, ботанике 

биљака босанско -херцеговачких; географије Истре; хрватског 


штампарства и књижарства ; господарства и народне економије 
у Хрватској и Славонији, а тако исто за Босну и Херцеговину; 
хрватских музичара и људи који су утицали на развитак му-. 
зике у Хрватској и Славонији; попис народних мелодија; 
трговачке историје Дубровника и Боке Которске, бродарства 
у Далмацији; пописи за политичку, црквену и културну исто- 
рију Срба у Угарској и Хрватској, пописи српских књижев- 
ника у Угарској и Хрватској, пописи људи у Босни и Херце- 
говини који су знатни за садашњи политички рад. Извршен је 
и попис чланова за културну, црквену и књижевну историју 
православног елемента у Босни и Херцеговини; пописи ма- 
настира у хрватским крајевима, богословија; за загребачку 
бискупију и надбискупију; за задарску надбискупију и по- 
дручне цркве, за дубровачку надбискупију и подручне цркве, 
за сењску бискупију, за цркву у Истри; о јересима у нашим 
крајевима, о почетку хришћанства у нашим крајевима, о сло- 
венској служби у нашим крајевима; за католичку црквуу 
српским крајевима; о сједињењу источне и западне цркве у 
нашим крајевима ; чланака општег садржаја за црквену исто- 
риографију наших крајева. — Од стране Матице Словеначке 
извршени су ови пописи: словенске и политичке и црквене 
историје, биографија словенских књижевника; правних чла 
нака, биографија словенских географа; за географију Крањ- 
ске, Штајерске, Корушке, Горице, Трста и Истре, словенских 
крајева у Млетачкој и у западној Угарској; за словеначку умет: 
ност и музику уз биографије словеначких уметника и музи- 
чара; за земљопис; за словеначки језик, пописи културних 
раденика и мецена; спорта и стенографије; политичара и 
политичких организација, словеначког позоришта (биографије 
и стварни чланци), штампара, литерарних псеудонима, публи- 
циста и публицистике; дабротворних завода, ђачких дружина, 
клуиова и течаја за стране језике ; организација народне од- 
бране; архива и музеја, штампе и књижарства, књижевно: 
културних потхвата, археологије и нумизматике. — У 1912 
години Академија је имала 85.484:21 круна прихода, 15.259 01 
круна више него у 1911 години. Имовина уложене у папире 
од вредности износи 797.687'57 круна, вредност непокретне 
имовине износи 846.950 круна. 

У Летопису је штампана расправа Г. Др. Андреје Мохо- 
ровичића : „Развој сизмологије последњих педесет година“, и 
некролог Миловану Зоричићу, од Г. Др. Јосипа Миловића. 

ЈУ: 

Књига ХХХ(, БРОЈ 7. — 1 ОКТОБАР 1913. 


ПОРАВБРА 


Испит. У клупама седе деца са скрштеним рукама. На 
лицу им израз напрегнуте пажње, а кроз њу се проводи страх 
или само узбуђење На столицама, лево и десно од катедре, 
пуно гостију са љубазним и слатким лицима. Ревизор је неки 
добар стари господин са проседом брадом. Само госпођица 
као да се нешто сма:ила, и ако има нову хаљину коју облачи 
кад децу води у цркву. 

Све изгледа некако празнично: и ти лепо обучени гости, 
и чисти, јуче опрани прозори, и светлост летњега дана која 
широм улази унутра, и небо које преко суседних кућа нава- 
љује на горња окна и боји их својом нежном плавом бојом, 
и госпођица, и гласови дечји који звоне трепераво и ситно, 
и уздржано-звучно, као звонцад са Врбице. 

Испит. Деца су узбуђена, јер осећају да им је и госпо- 
ђица узбуђена. Толико пута их је она преко године плашила 
или придобијала тим испитом, а сад изгледа као да се и она 
помало боји. Не то није могућно да се она, њина госпођица, 
може нечега бојати. 


1 Врло желим да се зна да та „Прва“ нисам била ја. Јер онда би 
ствар могла изгледати пристрасна и лажна, а она је истинита и непри- 


страсна, и јер ја никад нисам била „прва“. 
Писац. 

Једна девојчица из прве клупе мисли о томе. Она се не 
брине за себе, она зна да је прва, најбоља ученица и да ће 
добити књигу у лепом повезу. Госпођица јој то казала пред 
свима ученицама и показала књиге. Има пет истих укориче: 
них, са златним словима: Дела Љубе Ненадовића. Она је 
најбоља ученица, она ће прва једну од тих књига добити. 
То је госпођица казала још неколико дана пре испита, чим 
су дошле књиге. И она је испричала својима код куће. 


Сад, она се не боји, сигурна је у себе, зна да се неће. 


збунити, али је ипак узбуђена. МИ после — она се боји за го- 
спођицу. Прва ученица је једина која сад мисли на госпођицу. 
Она зна да ће госпођица добити књигу за знање ученица. 
Њој се чини да то није право. Зар госпођица да не добије 
петицу само стога што има доста ученица лењих и немар- 
нихр Она их је лепо учила, она није ништа крива ако која 
не зна. Требало би дати госпођици оцену на знање одличних 
ученица као што је она, Станка Марковић, Добрила Крстић, 
и још две, три. Зашто се, Боже, не уче све ученице лепог 
Ах, све те госпође, све те лепо обучене маме и тетке што се 
љубазно смеше, све су оне дивне и биће им мило и осмех- 
нуће се на њу кад прва добије књигу, али ипак ниједна од 
њих није јој тако драга као њена госпођица, и ако она међу 
њима изгледа некако тако као радни дан према празницима. 

Та бледа девојчица паде у очи својим необичним изра- 
зом: велика уста и крупни зуби; плава коса свуда унаоколо 
подстрижена као влашка шубара; жуте очи необично про- 
ницљивог погледа —- ружноћа и интелигенција с неком 6о- 
лешљивом нежношћу чине неку чудновату хармонију. Она 
гледа и мисли и види све што гледа и има смисла оно 
што мисли. 

Она је врло сиротињски одевена, и то пада у очи што 
што баш око ње седе деца великих чиновника, и њихове фине 
хаљинице пријатно се слажу с њиховим свежим лицима. Она 
је ћерка једне удовице која има врло малу пензију, а повише 
деце. Ова најмлађа је најбистрија. Трећа је година како су 
се доселили у Београд из једне пријатне мале паланке, где 
се сасвим друкчије живи, и где је и за сироту децу лепо. 
Тамо свака кућа има пуно зеленила, пуно чокота грожђа; 
тамо је река свачија и купање бесплатно; тамо ко нема за 
Божић печење или у јесен у башти јабука и ораја, добија од 

суседа толико да и не осети да нема; ко нема виноград, зна 
ипак шта је берба; и ко не може да слави своју славу, слави 
туђу. Како се мала разочарала у Београду! Њена детињска 
машта је замишљала да у њему има много нечега новога, 
лепога, непознатога, али да све досадашње лепо не иде с њом, 
то јој ни на ум није падало. Ах, шта је нашла у Београду. 
стан од собе и кујне у једној далекој блатавој улици, авлија 
мала и у њој само једно дрво, један дуд, на коме никад нема 
дудиња; газдарица пуши дебеле цигаре, пије ракију, иде 
прљава, као куварица, и говори понекад тако ружно да се 
мала и гади и узнемири толико да јој срце лупа негодујући, 
док она од стида ћути и не зна где би побегла. Где би по: 
бегла 2 Ах, у Београду се нема где побећи. Суседи, богати 
горди, сироти гледају свој посао, — никога се не тичу ти 
сиромашни паланчани који се осећају тако сами и тужни у 
овој великој немирној вароши. 

Па ипак — школа. Госпођица је воли, и њој је у школи 
дивно. Радни дани јој се чине као празници, а празници као 
радни дани. Ако се деси нешто што нико не зна, онда увек 
госпођица пита њу, и она увек зна. Има и у Београду нешто 
добро: поштује се добар ђак, цени се добра памет. Она осећа 
како је гледају другарице кад говори лекцију, баш најбога- 
тије другарице. Има у тим озбиљним погледима и гордог не- 
годовања: Откуд сад дође ова мала паланчанка у плавој 
сукњици и реклици од простог штофа, да се наметне за нај- 
бољу ученицуг Има тога у њиховим погледима, али има и 
поштовања, дивног, стидљивог, ћутљивог поштовања, какво 
само деца фине душе могу осећати. Она то и разуме и осећа. 
И њој је пријатно кад се о одмору, док она стоји или игра 
са каквом сиротом као и сама што је, приближи нека богата 
другарица и као нађе се у послу да је нешто запита. Ах, та 
проклета подела на сиромашне и богате, она се тако много 
истиче и међу децом! И има поносите сиротиње која се склања 
у крај од богаташа, „неће да се намеће“, али нема тога си- 
рочета коме није мило, коме не ласка кад му неко богат 
учини подворење. И заиста, готово све богате другарице се 
лепо уче. Имају тату и маму који много знају, имају браћу 
и. сестре на вишим школама, имају понеке чак и гувернанту. 
Госпођица је једаред казала да више вреди сирота ученица 
кад је одлична, него богата исто тако одлична, О, како она 

воли ту своју дивну, правичну, силну госпођицу. Али ничим 
јој то није могла показати. Само два пута, кад је мајка била 
болесна и није могла спремити доручак, сва су деца добила. 
по пет пара да купе у школи доручак, — тада је она остала 
до подне гладна и оба пута, сва срећна, предала пре часа 
својој госпођици букетић цвећа који је купила на пијаци. И, 
мислила је још, разумеће госпођица да је воли баш по томе 
што се тако добро учи. 

И сад, ето, ту је пред њом испит. И све те срећне мајке 
дошле су да виде успех своје деце. А њена мајка није дошла. 
Она сигурно има какав посао који сматра за важнији од 
своје ћерке. А можда баш и не воли, незгодно јој да се 
умеша у тај свет. Она зна да јој се дете добро учи и да ће 
добити књигу, и то јој је доста. 

Мала Загорка слуша шта говоре прозване другарице и 
посматра шта раде гости. Две госпође се смеше једна на 
другу, нешто шапућу и задовољно гледају у њену другарицу 
Станку која врло лепо говори земљопис. Станка се лепо учи: 
она ће добити књигу друга или трећа. Њену маму сви по- 
знају, она је чувена личност. Ево, Станка оде на место, а го- 
сподин ревизор се окрете, погледа у њену маму и осмехну 
се чак и он, па онда забележи петицу. Како је то лепо кад 
ученица зна. Сви се гости осмехују радосно, као да су добили 
цвеће или тек заруделе мирисне кајсије које она гако воли 
и које само гледа кроз тарабу суседне авлије. 

Она је нестрпљива: кад ће њу да прозову. Нехотице 
се мршти: што је глупа ова Милица Лазаревић, то је страшно. 
Госпођица се једи, она се љути и окреће главу. Нехотице се 
осмехне: како је лепа она госпођа код прозора! Тако из- 
гледа добра да човек мора да је заволи. Чија ли је то мамар 
Пази сад, шта је Добрили, те се збунила, па не зна ко се 
родио у Бранковини ! Није могућно то не знати! А њена мама 
се смеши, као да не мари, али види се да би јој помогла 
само да може. Како Добрилина мама има лепу хаљину и црни 
шешир са жутим ружама. Није лепа, а опет лепо изгледа 
што се лепо обукла. 

Што је добар господин ревизор ! Разговара се са мно- 
гим госпођама, као да су његови гости, па и с госпођицом, 
само — њој је баш то криво –—- госпођица се некако тако 

понаша као да то није њена школа и као да није она ту 
господар. 

Полагано уђоше и два господина и поздравише све 
унаоколо тихо, само климањем главе и осмехом, као што се 
у цркви поздрављају познаници. Један од њих је професор 
Јовановић. Али његова ћерка неће добити књигу за одличан 
успех. (О, не, често се дешавало да она не зна рачуи и тада 
јој је госпођица говорила: „Ако се не поправиш, не надај се 
ове године књизи; ти си много попустила“. 

Чудновато: нека се ученица збуни што јој је ту мама, 
а ето Јовановићеву одмах прозваше и она је баш добро знала, 
као да се охрабрила што јој је ту тата. 

А њена мајка2 Она је код куће и Загорки је то мило. 
Њој је мило, јер се боји, мисли да би се чак и она, која све 
што се учило зна, збунила кад би јој ту била мајка. И још 
нешто несвесно осећа, али не зна да би јој'било тешко да 
да је њена мајку ту и да изгледа од свих најгора. · Од тога 
би се она збунила, а не што се стиди да говори лекцију 
пред мајком. Она мисли да не би могла то преживети : да 
се збуни, па да на испиту обрука и себе и госпођицу. Не, 
боље овако: однеће књигу кући, мајка и сестре ће јој рећи 
„браво!“, доћи ће газдарица с дебелом као палац цигаром и 
причаће разне приче о свој београдској госпоштини, па ће 
причање прекидати узвицима: „Видиш ти, молим те каквог 
ја малог кирајџију имам“. М причаће гласно по авлији да сав 
комшилук чује какву је књигу она добила и тражиће од мајке 
да је части. ИМ онда ће најстарија сестра зазвецкати оним 
трима сребрним кашчицама што је мајка за свадбу добила од 
свога ујака, — па ће после и њу послужити. 

Ето, код куће та газдарица, од које се и боји и готово 
и гади; а овде ове фине, чисте, лепе госпође — па свима 
ће њима бити мило што ће прву књигу добити тако „даро- 
вито дете“ — госпођица је то казала — које тако сиротињ- 
ски изгледа. Њена мајка, хвала Богу, није ни налик на газ- 
дарицу, ни на друге сироте београдске жене које пуше, 
пију ракију и иду исцепане. Њена мајка изгледа сасвим при 
стојно, не пије, не пуши и не оговара никога с газдарицом 
или с ким другим изван куће, само с најстаријом сестром 
оговара мало газдарицу, али она то сасвим и заслужује. Њена 
мајка не личи на оне немиле жене, али тако исто не личи 

ни на ове насмејане госпође које се њој толико допадају. 
Она је често зловољна. Хуче кад је пиљар превари за грош. 
Шаље децу да код мењача размене банку у ситан новац да 
би добила десет пара ажије. Сиротиња, мука. За Материце 
њена деца не знају; никад нису ни покушали да је вежу. 
Кад поскупи месо или дрва, кад кречи кућу или кад пере 
рубље — да се бежи у свет, толико је зловољна и непра- 
вична чак, па грди и кад ниси крива. А њене другарице... 
Ето на пример, коју би маму узела..., и желела да буде њена 
мајка 2... Она мисли и — жеља се све више одмиче од ње, 
као некада што је одмицала туђинска бела лађа од обале 
њенога роднога местанца, где је пристајала само за кратко 
време. Не, не, ниједну другу она не би могла волети као 
своју мајку. Јер.. ипак... она не зна шта је то, али... зими, 
кад ујутру устане, па покупи брзо своје хаљинице и претрчи 
из топле постеље, побегне из хладне собе у топлу кујну да 
се умије и обуче, а мајка већ крај ватре, а две старије се- 
стре седе за столом и причају нешто занимљиво о својим 
другарицама, мирише кафа, мирише своја кућа, огњиште, 
љубав... Па вечери, летње, напољу под дудом кад јој сестре 
казују имена звезда, које као да се гњурају у небеском пла- 
ветнилу, — задршћу, зажмуре, нестане их, па се тек засветле, 
засмеју... Па зимње вечери, пријатније од јутара: има нечега 
чудног, рођеног, драгог у топлој соби: знаш да је изван тебе 
помрчина и зима у којима се крије страх, а ти си од тога 
ограђен, сачуван, теби је топло и светло: огњиште своје, 
љубав својих. Ту мајка нешто шије, плете или крпи и каткад 
погледа на децу која уче. И најмлађа схвата и осећа: и ако 
нема пољубаца — за њих нема времена — има љубави. Та 
мајка се због њих мучи, због њих је дошла у тај чудни Бео- 
град, где је живот сиротињи тако тежак. И то њено напре- 
зање и труд никад не помути брига да јој које дете не добије 
двојку. Не, спокојство то јој је награда и одмор. Мала и то 
осећа и разуме. Ах, не, никад своју мајку не би променила 
ни за једну од ових лепих госпођа. Све своје воли онако 
како је. Не, ниједну жену на свету не би могла волети тако 
као мајку, чак ни госпођицу... 

Она се трза и одједном сва поцрвени. Прозвали су је 
Журно излази и ревизор је поставља прво питање. Она го-, 
вори. Она зна шта говори и узгред види да ревизорова бела. 

лепа, велика рука непрестано нешто црта по некој хартији 
у каталогу и види да госпође остају сасвим равнодушне, и 
ако она тако лепо одговара на питање. Друго питање јој 
поставља госпођица. (О, како она разуме своју госпођицу и 
како је гледа с вером и поуздањем. Њене очи као да говоре: 
Не, ја сам спокојна; ови људи су први пут дошли овде; они 
не знају шта сам ја вама, али ви то знате и мене је то доста. 

„Добро, иди на место“ — рече ревизор. 

Она оде. Сви остају хладни, само она лепа госпођа крај 
прозора тужно се осмехну. Да, да, њу човек мора да воли. 
Загорка је погледа тако као да би хтела рећи: „Да видите 
само, госпођо, кад почну да дају књиге. Ви нисте погрешили 
што мене волите“. 

Говорила је још једна, па их пустише на одмор. Одмор 
на испиту није као други одмор, него некако друкчији, као 
кад би се на Ускрс ишло у школу. Другарице се разговарају 
друкчије, шетају друкчије; и најнемирније се умириле, и нај. 
немарљивије узнемириле: осећа се чекање нечега врло важ- 
нога. Загорка се наслонила на зид и ћути и дише пуним 
устима топао јутарњи летњи ваздух помешан са сунцем и 
благим ветром. Све јој друкчије изгледа, чак и она два ку- 
бета на двору са орлом и круном која се издижу високо над 
женом школом, и у које се она толико пута загледала, ма- 
штајући шта све има у кући испод њих. 

Прође одмор. Опет гости седе, опет ревизор и госпо- 
ђица питају, опет ученице говоре, или муцају, или ћуте. 

После су радиле гимнастику, а затим певали. Она и пева 
најлепше у школи, па јој се глас пријатно издваја из осталих. 
Она госпођа код прозора гледа у њу и као да се чуди како 
та мала тако лепо пева. Кад су свршиле, чуше се одобра- 
вања. Хвалили су госпођицу. 

И сад ревизор пише по наградама имена ученица. Мало 
срце дршће: коју ли ће мени» Две су плаве, две црвене и 
једна зелена, најлепша — ту је она себи изабрала — а после 
све безначајне неувезане књиге, о којима она не води рачуна. 
Госпођица говори нешто господину ревизору, као да се нешто 
љути, то јест она не показује да се љути, она је љубазна и 
смеши се, али по томе како она показује нешто по каталогу, 
што он неће да усвоји, види се да је љута или врло неза- 
довољна. То Загорка врло добро осећа, познаје она своју 


БИЛЕ рад ум и 
но ди 


488 Српски Књижевни Гласник. 





госпођицу. Наопако, да није добила четворку! — плаши се 
за њу прва ученица. Али нема времена да мисли даље: го- 
сподин ревизор устаје и прилази госпођама. Честита Стан: 
киној мами — и јао, Господе! — професору Јовановићу што 
имају тако добру децу. Затим говори ученицама оно што го- 
тово сваки ревизор сваке године говори о испиту деци, па 
онда узима књиге. Прво ону зелену. Загорка дрхће. Чека да 
само чује своје име, па да изиђе. Штаг.. Није прва она, већ 
Станка !... Њој заиграше руке. Дакле, друга... Заштог Шта 
није знала, да је могла покварити своје петице» Лете мисли 
као стреле и свака се забада у срце несрећног сирочета. А 
Станка је дотле узела књигу и онај неправични ревизор сад 
прозива другу. Опет није она! То је страшно! Њој се чини 
да сад та књига нема више важности за њу. Он прозива 
трећу — то је нечувено! — једну самс врло добру ученицу, 
ћерку једног генерала који је мало пре дошао на испит. Она 
је очајна. Чини јој се да се у свету десио неки преврат, да 
се све наопако окренуло. Она се губи, она као да пада негде, 
у неку помрчину. А ревизор дотле прозива још две, једну 
која је заиста четврта од одличних, и — то је страхота! — 
— ћерку професора Јовановића. Нема више укоричених књига. 
Њу нешто стеже око срца и осети нешто страшно: само да 
је добила једну од тих књига, па макар и пета. Одмах затим 
се трза: то је немогућно! То је нека погрешка! Тај ревизор 
ништа не зна. Али где је госпођица 2 Зашто се не заузме за 
њу, зашто допушта да се деси тако страшна неправдаг О, 
ту је, али ћути само и очајно је гледа. Зар госпођица овде 
није никаква важна личност Па то је страшно! 

А ревизор држи у руци једну повећу неувезану књигу 
и прозива њу „за одлично учење“. Посрћући она излази. 
Узима књигу. Враћа се. Чује неки шапат. Није казала хвала. 
Опет гледа у госпођицу, и она опет ћути. Зашто, зашто је 
нико не узме у заштитур Зашто не поправе ту страховиту 
неправду 2 Зашто бар неко не каже да је учињена погрешкаг 

Погледа у ону милу госпођу, али и она је сасвим забо- 
равила на њу. Теши своју ћерку, која се баш нимало лепо 
није учила, а сад плаче што није добила књигу 

Загорка чује да је госпођица добила петицу и да јој 
честитају, чује да треба да иде кући, чује да госпођица њој 
говори да је „Сељанка“ врло лепа књига, чује и како неке 

ученице протестују и како једна каже: „Баш боље Загорка 
и да се није учила лепо“. Све то чује што мора, улази јој 
у мозак несвесно, као ваздух у плућа, али све то нимало не 
утиче на њу. Она је сва претворена у једно осећање: бол, 
бол од велике страшне увреде. Она иде кући сама. Ноге јуре, 
она бежи, жури се некуда, огорчено срце лупа, лупа, кораци 
кораци тупкају, убрзавају се, срце тупка све јаче, све брже 
једно друго престиже. Стиже кући брже, него да је трамва- 
јем ишла, а осећала се тако као да је хтела рећи: ах, једва 
једном ! 

— О, о, Коко! Камо књига, ђаче, камо књига2г — доче- 
каше је весело сестре. 

Она само баци „Сељанку“ на сто и рече: 

— Ова књига мени.. — и побеже у собу. Попуцаше 
жице, баци се на миндерлук и даде се болу да је понесе као 
талас и пусти јецаје који су је гушили, као бесне животиње 
с ланца. Први пут у животу осети шта је то очајање. У своме 
кратком животу већ осети шта је очајање. 

Једва су јој сестре отеле неколико речи и разумеле да 
се она није збунила, већ да је знала и на испиту — и ко је 
добио укоричене књиге. 

— То је гадно! — рече средња сестра гњевно. 

— Сирото дете! — рече најстарија, и пођоше јој сузе. 

— Ништа, књига-књига — рече мајка. — Ти ниси учила 
за књигу. Хајде, доста, немој бити луда. 

Ах, не она не може да ућути, не може ни да умири 
плач, она јеца гласно као што плачу деца кад су сувише не- 
срећна. Сва се надула. Звали су је на ручак, а она није хтела. 
Мајка се наљутила и казала да мора, а она је одговорила: 

— Не могу, знаш ли шта је не могу! Угушићу се ако 
пробам да прогутам штогод — и опет ударила у плач. 

Најстарија сестра рече да је оставе, нека се исплаче. 
Кад огладни, јавиће се сама. 

. Њој се чини да никад више неће огладнети и јести. Њој 
је страшно. И не зна шта јој је горе: што није добила 
књигу, што јој је учињена неправда или што се њена госпо- 
ђица тако слаба показала Све је боли, страховито боли. 
После ручка дошла газдарица, задимила собу цигаром, 
донела стакленце ракије. Она се жести : 

— Чекај само док ја њима одем, па их све редом из- 

грдим. Господској деци укоричене књиге, тако ли они знају, 
а нашем сирочету да подвале! Е, одавно је неправда завла- 
дала. И ти, госпа Маро, ништа ! Дете се кида, а она ништа. 
Флегма. Прави Енглез. А ја сам сва бесна. 

И онда стане да грди ревизора и сву београдску го- 
споду. Она зна све њихове историје, дознала их од разних 
куварица и собарица с којима је у пријатељству. Прича, пуши 
и смеје се. Малу то вређа и она бежи у шупу. Тамо понова 
преживљава испит од почетка до краја, и плаче опет. 

После су сестре с неком другарицом седеле напољу под 
дудом и причале прво и њеном испиту, а после убрзо о дру- 
гим веселим стварима. Она полагано оде опет у собу. Мајка 
јој рече да јој је газдарица донела нешто. 

— Ето, на орману. А ја видим да она нешто шапуће 
преко тарабе с комшиницом, кад она то за тебе искала. 


Загорка погледа на орман — кајсије! Четири крупне, 
тек лепо заруделе кајсије се смешкају на њу. Она окреће 
главу и — поново сузе. Ах, сад кајсије! Она сад презире 


све што се једе, све што је некад волела, јер ју је обмануло 
оно у шта је највише веровала. 

— Јеси ли ти луда» — наљути се напослетку мајка. — 
Знаш ли зашта плачешр За књигу! Да сам ја умрла, ти си- 
гурно не би толико плакала. 

Она није нимала осетљива према томе што мајка говори. 
Она мисли: „Да сам ја, госпођица, ја бих устала и казала 
пред свима гостима и ученицама: Господине, дајте ми ако 
хоћете двојку, али само моја прва ученица мора прва добити 
прву књигу. Она је и сад дивно знала, 2 и целе године је 
увек била прва“. Прва, прва.. — куца у њеној глави. — 
Прва, прва... — па добила књигу шеста, и то књигу без ко: 
рица ! Ах, тај ревизор! Што га мрзи! И госпођица га се боји. 
Ах, сад само да може да се понови испит, казала би она сама 
свима... и госпођици: Зашто сте ме преварили 2 Не, не, свр- 
шено је и поправити се не може. И опет сузе. 

А споља допире до ње смех. Сестре, мајка и другарица, 
неки живи ђаво, разговарају и смеју се. Нико не мари за њу, 
нико је не жали што је несрећна. Како је страшан живот. 

Једна сестра завири кроз прозор, врати се у друштво 
и рече: 

-— Ала је то дете страшно сујетно : још плаче за књигу. 

Она се трже, обриса сузе, узе књигу, загледа само шта 
је ревизор написао, па је одгурну, погледа у кајсије, па окрете 
главу, погледа кроз прозор. Напољу сунце. Весело. Ах, 
како је јутрос пошла весела кад је то сунце изишло, а сад 
оно није зашло, а шта се све подешавало -— страхота ! Учини 
јој се да је испит био давно. Учини јој се да је негде залу- 
тала. Сама. Чу се опет смех. ИМ сузе опет пођоше. Она их 
заустави, лупну ногом, намршти се и цикну љутито: 

— Не смеш више да плачеш, кукавицо |... 

Прва неправда — прва лекција од живота... 


Л. МИХАЈЛОВИЋ. 


ТОМ БРЕД И ЏОН. БРЕД. 
(Крај). 
М 

Ах! како би тата и мама Бред покликнули кад би их 
извели пред Тома и Џона, за које се нису могли надати ничем 
бољем него ла постану кесароши или вашарски комедијаши. 

Сад су оба брата били богати, ласкани, надути. Више 
нису спавали на слами простртој испод коња. Не. Њихове за- 
себне собе, у зградама Цврчка, биле су врло накићене. Но- 
сили су рукавице и реденготе, бројали су на златнике. По- 
стали су господа тако да су се друга господа, која су то била 
од оца на сина, поносила кад би се руковала с њима. 

Ако су Бреди личили по спољашности један на другог, 
морално су се јако разликовали. 

Вероватно зато што му је умовање било спорије, Том 
је био неприступачан за безброј новчаних комбинација и за 
љубазност разних људи којима је он отварао врата и про. 
зоре, слушао све што говоре и писао им без престанка. 

Старији брат водио је само једну тајну преписку. Често 
је добијао писмо од мис Елен, кћери Маркингема млађег; 
и он је без одлагања одговарао овим слатким признањима 
која су му стизала на ружичастој хартији божићних честитака, 
на чијем је једном углу била нацртана боца из које се пре- 
ливала шампањска пена са натписом „Таква је љубав!“ или 
„Такав је живот !“. 

Двоје младих налазили су се на свима скуповима друштва 
за гајење коња, и њихова наклоност све више је расла. 

„Томи, писала је непрестано мис Елен, треба да однесете 
победу на Дербиу. Тата се заклео да нећете добити његову 
кћер пре него што добијете ово одликовање. Дакле, учините 
то, драги Томи. Је ли истина да брак кочи џокеју и руке и 
ногерг Тата то тврди...“ 

Старији Бред би пољубио писмо, плакао би и заносио 
се хулећи свог газду и његовог гнусног љубимца. 

Том је легао у постељу у девет часова. 

Он се није могао ухватити како се у очи великога тешког 
Хандикаћпа искрада са Цврчка после повечерја, или да се 
увлачи у какву полуотворену крчму у Шантији. 

Али, Џон је то поуздано радио. 

И ко је бар једанпут недељно ручавао у Паризу код 
једног крупног букмекера, опкољеног девојкама са изрезаним 
хаљинама и набељеним до врха носа» И ко се слабо бринуо 
да зна да ли брак доиста кочи руке и ноге џокејима> 

То је радио Џон, кажем вам, увек тај красни Џон! 

У каквом тугаљивом положају налазио би се Г. Смит 
кад би клиентима ергеле пало на ум да се распитују о при- 
вржености Бреда: кад би неки сопственик, на пример војвода 
де В=»% или мајор 27%% запитали да ли се не треба плашити 
какве подвале. 

— Том, извесно, ја вам јамчим за њега! одговорио је 
главни надзорник (чешући се под средњом и дубоком браздом 
своје шкотске капе), Том. видите, то вам је момак!... ппффф... 

И он је избацивао, из дна своје душе, дуг дах, који се 
пео к небу као изјава еванђелске вере. 

— Џон може ли се ослонити на његаг 

— Одиста, Џон... Разуме се: Џон! Видите, Џон, како да 
вам кажем... То је момак... или, боље, то није... 

Овог пута, његова се мисао изрази у два кратка даха: 
„пф!... пф!...“, које је наднесена горња усна управљала ка 
земљи. 

И већ је Г. Смит, мотрећи околину с неповерењем, давао 
знак „пст“ крајем свог прста. 

„Било како било, Маркингем сшарији био је непоправ- 
љив у својој бесмисленој слабости према Џону. 

И поред многих неочекиваних горчина, и поред многих 

неоправданих пораза, он му се и даље упорно дивио, па чак 
и његовим пороцима. М чак после дана кад га је овај нај- 
очевидније варао, он се наслађивао да разговара на само са 
овим млађим Бредом, којим је био заслепљен, поред кондира 
бистре холандске ракије. 

— Џоне, трабуњао је он, пазите, драги сине, на то што 
ћу вам рећи.. У вашим годинама, био сам потпуно такав мали 
гад као што сте ви... 


Прошло је неколико пролећа како ергела Цврчак није 
дала ни једног доброг тркача. 

За то време, Тем Бред упаде у све већу суморност. Живео 
је потпуно повучено, увек ћутљив, мучен клонулошћу духа, 
обузет страшћу према мис Елен, која је венула. 


...Најзад, чудним случајем штала Маркингема сшаријег 
успе да стече, у једној истој сезони, два шампиона који убрзо 
доказаше своје преимућство над најбољим представником свих 
утакмица. 

То је био Бробденњаг, огроман црн коњ, и Вишлејемска 
Звезда, доратаста кобила врло отмена изгледа. 


Међу кладиоцима држало се за поуздано да је све го- 
дине Дерби у рукама старога Марка. Али са којим од њего 
вих ученика То је било питање. 


Одгајивач, с дотичним сопственицима, једини је знао ко 
ће бити бржи коњ или кобила. Тајне пробе похазивале су 
особљу Цврчка сваки час противречне резултате. 


Ако би се у понедељак лад Дик, Боб и Џак вратили 
с вешћу да је Звезда измакла за један коњски врат, могли 
сте бити уверени да ће је у уторник Бробденњаг лако пре: 
стићи. Типсшери у служби кладионица, узалуд су се крилиу 
живе ограде, још пре зоре, да би нагађали исход по начину 
галопа. 

Ох! како би се обогатио онај који би изнудио од Марка 
тајну како су распоређене количине олова у сваком седлу, 
од старог Марка коме би се, кад је остављао у џеп кључ од 
кесе на седлу, расула злобна радост по опуштеном лицу, као 
да је хтела да одатле ишчупа клицу његовог изумрлог осмеха. 


Али, и овог пута, то је било непознато, то је било 
огромно Х о чије су краке биле обесиле толике огорчене жудње. 

„Ипак, временом, на тркалишту се утврди глас да је 
Бробденњаг бољи, што расрди његовог лукавог одгајивача. 

Овај, пошто је озбиљно разговарао са својим ђавољим 
Џоном, позва Тома, и одржа му овај говор, са изразом нео- 
бичног старања: 

— Хе! хе! Томи! Да ли бисте имали што против кад. 
бих вам казао да је данас дошао на вас ред да јашите на 
победиоцу Дербиа7... Но! искрено вам кажем да ће то бити!!... 
Ви ћете, Томи, јахати на победиоцу кога ћу ја изабрати !... Ви 
и нико други. Нека ме ђаво носи ако то не будете ви! 

Том, пренеражен, посрну. Покушавао је да одговори, 
али његова усхићена уста била су неспособна да произведу 
и један слог, јер су му се усне развукле чак до ушију, којима 
није могао веровати. 

Газда се овог пута није више упуштао у разговор. Али 
семе ових кратких речи било је плодоносно. 

Заинтересовани посматрачи олазише промену на стари- 
јем Бреду, подмлађеном, разгаљеном, задовољном. У Шантији 
говорило се -само о том појаву. О томе се шушкало и на 
Компиењу, где мис Елен није могла одолети задовољству, а 
да не саопшти једно поверљиво одушевљено писмо свог. 
просиоца. 

Укратко, утврдило се мишљење да ће кандидат Цврчка, 
одређен за награду, бити поверен Тому. 

После неког времена, Маркингам старији, кога су отмени 
клубмени на Лоншанском тркалишту засипали питањима, 
пусти глас, као какву учтиву безначајну концесију, да ће Том 
јахати Вишлејемску Звезду, а Џон Бробденњага. 

После једног тренутка ова несмотреност произвела је на 
кладионици утисак који добричина тобоже није опажао. Ко- 
била је постала опште омиљена и тражена, док је њен ТРИ 
из коњушнице нуђен по врло високу цену. 

Са свих страна, под сенком кестенова, у бифеу, на три- 
бинама, приступали су и пришаптавали у уво један другом 
ове тајанствене речи: 

— Да л знатеР 

— Шта» 

— Вишлејемска Звезда! 

— Да: Том Бред! 

— Па... 2 

— До врага! 

— Кажем вам оно што сам чуо! 

— И ја такође. 

— Ако је то још једна подвала старога Марка> 

— Ох! он је већ сасвим излапео. 

Ипак, успомена на његов стари неуспех мучила је Тома 
све оштрије у колико се приближавала њена годишњица. 

Сем тога, Г. Смит га извести да је Џон уложио три 
стотине ливара стерлинга на Љробденњага. 

Старији брат, који је поново задобио некадашње само- 
поуздање и доброћудно држање (сада када му је, у неку 
руку, повраћен углед у његовим властитим очима), оде право 
да испита свог брата. 

Сам Бог зна с каквим узбуђењем !... Већ пуних пет го- 

дина нису ни говорили нити се чак гледали! 
; Џон, који је баш био заузет лицкањем за један од сво: 
јих љубавних ручкова у Паризу, опозва ову клевету кунући 
се. ИМ, да би разбио последњу сумњу свог брата, он додаде, 
не упуштајући из руку своју помаду, чији су млазеви лепили 
његову црвену косу. 

— Опробаћемо заједно обе шеве; па онда бирајте. 

Тада се срце Томово раскрави. Он пољуби Џона, закле 
му се да је заборавио прошлост; и у наступу своје разгра- 
ганости, он изли, смешећи се наивно, све тужбе које је суз- 
бијао, признање својих завршених патњи и тајну своје љубави. 

— Ви разумете, драги Џоне:!... то је мени преко потребно. 
Ја сам старији од вас... Хи! хи! хи! Трбух ми већ отежава!... 
Повући ћу се у мир пре вас... Оженићу се дакле у јулу... 
Хи! хи! хи! Присуствоваћете сјајној свадби, Џоне, ваш брат 
вам за то јамчи! 

Џон, гледајући пажљиво у своје огледало, дочекивао је 
сваку реченицу са „Врло добро! Одлично!“ што је пропра- 
ћао с два ударца својих двеју четака. 

И састанак се заврши крепким стиском руку ових двају 


вештачких кепеца, — које је њихово рођење осудило на бедне 
послове вечитог, тамновања, а који су сад управљали судби- 
ном туђих милиона — усађених један према другом на својим 


кривим ногама, чији ужасан притисак већ је смрвио толико 
наслеђених имања ! 

„Уговорена проба одржана је идуће зоре. 

Пошто су тежине уравнотежене, Том, на Витлејемској 
Звезди, победио је у пркос претераног напора Џонова на 
Бробденњагу. 

Пред овим исходом, Г. Смит затресе главом. 

— Хе! хе! Томи! Ждребац није имао ни капи крви по 
длакама на трбуху... Гај вражји Џон! Ко зна, можда је уда- 
рао бичем по својим чизмама 7... Али ни речи! дечко ! Пред 
ложите само обратну пробу. И овај излишан захтев био је 
услишен. 

Сутра дан, Том узјаха Бробденњага, и, употребивши сву 
своју вештину. ипак није омео победу кобиле. 

Само Г. Смит могао је бити још неповерљив. Али да 
буде такав има право онај који је обишао пешке Аустралију, 
избегавши на југу културна, а на северу дивљачка вешала, 
која је обоја подједнако заслужио. 

— Добро, врло добрс! примети он (зврцнувши помд: 
дрели нокат једног палца, скоро пригњеченог, о најистакну- 
тији свој сечњак)... И та ваша обратна проба, ништа то за 
мене не вреди! Шта знате, можда су насули Љробденњагу 
пуно ведро воде да би му се ваљала по телу и сметала му 
при трчању 2... (М метнувши кажипрст место палца) Пст! при- 
јатељу !... Ставите као и ја по половину свог улога на сва- 
ког коња !... 

Том оде слежући раменима. 

Уосталом, наизменичне промене његовог обманљивог по- 
зива пореметиле су његов осредњи разум. Последњи поре- 
мећај извршили су сјајни изгледи које су му неочекивано 
показали у једној од најмрачнијих фаза његове завидљиве 
скрушености. 

Међутим, из обазривости која му је по налогу остала, 
до свечаног дана јео је само кувана јаја. Затварао је под 
катанцем своје течне лекове, сам је справљао себи чај, пре- 
селио се из своје собе да би спавао заједно са Вишлејем- 
ском Звездом, коју је миловао као драгану. 

— Звездо, шапутао је он, љубећи јој ноздрве, ја те волим 
баш онолико као мис Елен... Хи! хи! хи! Звездо! Али то 
она не сме да дозна!.. Ох! то нипошто, драга !... 

И он јој је миловао доратасту кожу нежну и сјајну, и 
усхићавао се белим мрљама које су јој силазиле чак до ко- 

пита, речима које вешт удварач налази пред обожаваном ка 
ћиперком. 
2 Ово опхођење тако је забављало становнике Цврчка да 
| једно вече чак Маркингем сшарији и његов нераздвојни Џон, 
већ готово пијани, из радозналости одоше да виде то. 
- Светлост која је падала из једног фењера, трже Тома 
(~ иза сна. 

— Хеј! шта је» Шта тражите овде рикну он трепћући 
и замахујући вилама. 

— Та стани! Томи! повикаше ова двојица да би се 
дали познати, лагано ! пријатељу ! будите мирни, молимо вас!.. 

И оба саучесника у злочину журно се повукоше, да са- 
крију свој грохотан смех. 


| М 

|. Високо сунце царује на небу и обасјава све јасно ра- 
Е: стиње у Шантији. Безбројна и хучна гомила гамиже по ру- 
5. дини хиподрома. Седишта, пуна гледалаца, сачињавају партер 
Е отменог света, испод ступњева трибуна где се шире други 
ЗЕ низови разнобојних хаљина. 

а Сад настаје борба за награду Џокеј-Клуба. 

= Више од једног часа унапред, Том Бред обукао је своју 


-_____јахачку хаљину и капу, црвене, жуте и зелене боје као папа- 
гајево перје, и гордо шеће између сакупљених људи. Његове 
очи се не заустављају ни на коме... Једва је благоизволео 
дати дирљиво узбуђеној мис Елен достојанствен осмех у знак 
разумевања. Претварао се као да је утонуо у некакав сан; 
његовом укоченом погледу не измиче ипак никакав покрет 
ЈЕ којим указују на њега док он шета. 
5. Чиновници, старци, офицври, жене, те како отмене жене 
:4 излазе му на сусрет гурајући се, њему у част. 

— Да! мисли он не трепћући, гледајте ме: ја сам Том 

Бред... Хи! хи! хи!... Нико не може тврдити противно... Ви- 
__ дите ли какав сам 
У „Али, ево, звоно је зазвонило. 

Последњи звуци још трепере а он је већ сео на вагу, 
држећи на коленима своје седло и свој огроман бич, чија те- 
жина ушла је већ у причу; јер ју је изнутра напунио изли- 
веним оловом, да би у толико смањио количину мршве те- 
жине која се уноси у кесу на седлу. 

Кад се измерио и Џон Бред, његов газда одведе га на 
страну да му да неке савете. 

Зашто се Том обзире на те ситнице 2 

Њему нису потребне поуке. Он зна оно што му треба. 
Бога ми: добити Дерби сасвим просто: то је његов посао. 
Било би му доиста смешно кад би се стари Марк потрудио 
да му каже: 

— Томе, не заборавите да ви морате добити Дерби !... 

„Најзад, такмичари су поређани... 

Стартер спушта своју заставу. 

Бррр !... 

Сви ови коњаници залећу се с толиком громовитом 
праском да присутни, наднесени над конопце да би их боље 
видели, задрхте и већ из далека се подижу. 

Трк је врло брз. 

На првој окуци, чопор се већ издужује ; затим, прекида 
се на неколико места. 

Том Бред је на трећем месту, одакле као и обично, 
мотри ток догађаја. Што се тиче Џона, он остаје с Бробден- 
њагом на задњем крају. 

После Шатоа, Том почиње да поправља свој положај. 
Он долази на друго место, и не покушава више да промени 
овај ред, док се пењу. 

Али чим су стигли на праву стазу, он одмах распаљује 
свог коња који, напослетку, долази на чело свију, далеко испред, 
на четири стотине метара пре мете. Брзим погледом у назад, 
Том се уверава да су сви пунокрвни тркачи изнурени, и бе- 
зопасни. 

С леве и с десне стране тркачке стазе заори се огромна 
граја, и, непрекидно одржана, лебди једнолико над бескрај- 
ном усталасаном гомилом људском. 

Какви узвици !... 

Вишлејемска Звезда!!!... Вишлејемска Звезда !!!...“ 

Томове уши зује услед неко непознатог заноса; груди 
му се надимљу, потколена му дрхте на стремену. 

Наједаред, општа вика промени тон поставши два пут јача. 

У том тренутку она је оштра, парајућа, помамна, и по: 
ступно, мења име свог идола. 

Предосећајући опасност, Том Бред ободе снажно своју 
уморну кобилу. 

Ускоро он зачу иза себе све јачи бахат галопа, затим се 
појавише издужене ноздрве једног коња који трчи дуж ко- 
нопца 

Борба започиње, свирепо, немилице. 

Већ је Вштлејемска Звезда заостала за неколико палаца. 

Њен јахач добаци свом противнику очајан поглед. 

И кога угледа: Џона! свог сатанског брата Џона... који 
хоће још једанпут да отме победу свог старијег брата... Ха! 
ха! ха! дивне подвале старог Марка за кога се каже да је 
излапео. 

Сада Брабденњаг лети упоредо са својом другарицом из 
коњушнице. 

По њиховим вижљастим бедрима, које зупци мамуза уба- 
дају подједнако свирепо, одјекује у хору ужасан фијук бичева. 

Тому, се отима болан вапај, и замор и неправилно ши- 
бање корбачем прекидају његов преклињући глас. 

— Ох! Џоне!... То не!... 

Млађи брат не изусти ни речи. Усне му згрчене, и челик 
његових мамуза раздражено се натапа крвљу. 

Бробденњаг је одмакао још неприметно ; али лупање но- 
гама које прети да ће срушити трибине јесте већ њему у част... 

Као и сви ови бурни узвици који шире, по ваздуху, 
своју паклену помаму. 

— Не! не! изусти Том са изразом страховите претње... 
Џоне! Џоне!.,. Не чините то... 

Тада се разлеже највиши крик. 

— Онда нека !... Ево вам... убицо ! 

И, пропевши се у стременима, у бесвесној јачини брато. 
убилачког гнева, Том спусти, насумце, ужасан удар својим 
бичем, набивеним оловом... 

Џон, смртно погођен у слепоочиницу, посрте с коња и 
пада под Бробденгњага, који се сруши у тренутку кад га је 
опустила клонула рука, као под грубим обарачем снажне 
опруге. 

Највећи део присутних није ништа распознао у овој 
драми тако брзој. У сваком случају, нико је није разумео. И, 
у општој заблуди, тумачи се овај догађај као чист несрећан 
случај. 

Једно је поуздано, сам злочинац запрепашћен је тиме 
више него ли непосвећени гледаоци... 


зож 

И не двоумећи, он пролази први поред победног стуба... 

Тада, задовољена гомила прекиде своју ларму, и смири се... 

Једини Том осећа како му расте бес и како му ври крв 
у жилама, и улази под лобању, где се сукобљавају хиљаду 
безумних замисли... 

.„За тренутак, у мало што се не подаде искушењу да 
побегне напред, сасвим право, непрестано напред, преко целе 
земље, на своме великом хату, кога не може више да стигне 
ниједан такмац | 

Али, један час потом, снажно несвесно надахнуће над- 
јача сва осећања ове престрављене душе... У њему се про: 
буди појам нејасне дужности, и под тим утицајем он најзад 
заустави свог изнуреног коња чији се врат савија и отима... 

Он се враћа на вагу, где ће га поново измерити ради 
контроле, пре но што га огласе за победиоца... 

Ситним касом, Вишлејемска Звездо! Хајде! лагано !... 

Том се смеје не знајући зашто. Његова неприродна глава 
тресе се грчевито на врху овог нагрђеног тела, тако високо 
подигнутог... у 

— Овде одом, Вишлејемска Звездо ! одом, Звездо, кажем 
ти. Зар не видиш да су радознали гледаоци прекрилили 
тркачку стазу 2 Зар хоћеш да их размрскаш, Звездо, као што 
је Бробденњаг размрскао једног Џона... 

Хи! хи! хи!... 

Боже! какав језив осмех лебди живоме Бреду око одго- 
љених зуба, који цвокоћу ! 

И шта му је наспело да овако поздравља н захваљује 
жандармима који су му изишли у сусрет да му прокрче пут 
кроз гомилу 7... 

И док Вишлејемска Звезда, копајући предњим ногама 
и бранећи се тиме као какав злочинац, пролази кроз дво- 
струки ред представника закона, Том Бред, збуњен помамним 
усклицима и виком која пробија уши, види: како се слива у 
један привид слика мис Елен, чије горостасне руке пљескају 
да све заглуше..., покрети старог Марка који чупа своју ја- 
рећу браду и диже трзајући свој упорни очни капак..., и, 
најзад, силуету Г. Смита, који увлачи конопац у копче на 
ђему, не дижући са усана прст свога вечитог „пст!“. 


Пол ХЕРВЈЕ. 
(С француског превела П. Л.) 





МУ и У 

СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
| (10) 
4 МУРЕ ВЕС И Не 

РОКСАНИН ПОЉУБАЦ. 


Мали простор у старом предграђу Маре. Старинске куће. Перспек- 
тива уличица. Десно, кућа Роксанина и зид од њене баште, над којим 
стрчи широко лишће. Над капијом прозор и балкон. До капије клупа. 

По зиду пење се бршљан. Јасман покрива балкон, трепери и пада. 

Преко клупе и камења, које вири из зида, може се лако успузати 
на балкон. 

Преко пута налази се старинска кућа истога стила, од опека и ка- 
| мена, с капијом за улаз. Звекир на капији умотан је у платно, као боле- 
3 стан палац. 

, Кад се завеса дигне, дружбеница Роксанина седи на клупи. Врата 
на Роксанином балкону широм су отворена. 

Пред дружбеницом стоји Рагно, обучен у некакву ливреју: он баш 
довршава своју причу, бришући сузе у очима. 


+ ПРВА ПОЈАВА. 

а Рагно, дружбеница, затим Роксана, Сирано и два пажа. 

3 Рагно. 

+ ...С једним мускетаром побегла је тада! 

+ Сам, пропао, ја се обесих од јада. 

4 Сирано ме спасе... То беху зли дани! — 

Е Сад сам овде кућни настојник Роксани. 
ДРУЖБЕНИЦА. 

25 Шта је до пропасти довело вас двоје 

Рагно. 


Лизини ратници и поете моје! 
Марс и Аполон су слошке торте јели: 
Ето зашто смо се овако провели! 


ДРУЖБЕНИЦА. 


(Устане и виче према отвореном прозору на балкону). 
Пожури, Роксана! 


РОКСАНИН ГЛАС. 
(С прозора). 
Само два минута! 

ДРУЖБЕНИЦА. 
(Рагноу, показујући му улаз у кућу преко пута). 
Знате, чекају нас тамо, преко пута, 
Код Кломире. Ту се лепо друштво збира. 
Данас о љубави читаће Кломира. 
Рагно. 
О љубави> 


ДРУЖБЕНИЦА. 
(Застиђено). 
Пала 


(Виче према прозору). : 
Хајд ! Чекају на нас! 


Брже !... О љубави биће речи данас ! 
РОКСАНИН ГЛАС. 
Да огртач узмем ! 


(Чује се свирка на теорби, која се све више приближује. Сирано 


пева иза кулиса : ла, ла, ла, ла, итд.). 


ДрРУЖБЕНИЦА. 
(Изненађено). 
Свиркарг Шта то значиг 
СИРАНО. 
(У пратњи два пажа, који свирају у теорбе). 
Акорди вам нису чисти, еј, свирачи! 
ПРВИ ПАЖ. 
(Иронично). 
А откуд ви знате да баш нису чисти» 


СирАНО. 
Јер сам музикалан, ко сви Гасендисти ! 


(Паж свира и пева: ла, ла, ла, ла. Сирано му истргне теорбу и 


продужи сам песму). 
Глупаче !... Дај мени да продужим даље ! 
(Пева : ла, ла, ла, ла, итд.). 
РОКксАНА. 
(Појави се на балкону). 
Ви сте тор 
СирАНО. 
(Певајући даље у мелодији). 
Сирано који поздрав шаље 
ЈБиљанима вашим и вашем јасми...ну ! 
РОКСАНА. 
Сад ћу сићи! 


(Оде са балкона). 








би каља зак грани ис даимцајо--а зечева са анлиа је ара оба ла > о ле 


> 

ДРУЖБЕНИЦА. 
(Показујући на пажеве). 
Шта вам то у памет синуг 
Сирано. 
А, те сам вештаке на опклади стек'о! — 
Д'Асуси запео за правило неко. 
Јесте! — Није! — Он тад викну те две тице 
Што га стално прате, гребући у жице, 
И предложи ово као крај препирке: 
„Да се опкладимо у један дан свирке!... 
Он је изгубио, и догод не сване, 
Свирка њина не сме никако да стане. 
Теорба ми сведок хармоничан поста... 
С прва лепо беше, сад ми је већ доста ! 
(Свирачима). 
Дајте Монфлериу концерт испред стана... 
(Пажеви се повуку натраг, у намери да оду. — Дружбеници. 
Хтео бих да чујем да ли још Роксана... 
(Пажевима који одлазе). 

Еј, ви! Добро само да сте му се драли!... 
(Дружбеници). 

„„Да л још лепе стране свога драгог хвали 


РОКСАНА. 


“ 


(Излазећи из куће). 
Он је леп, духовит! Ја га волим силно ! 
СирАНО. 
(Смешећи се). 
Има много духа» 
РОКСАНА. 
Много, изобилно, 
Више од вас! 
СирАНО. 
Тачно. 


РОКСАНА. 
ИМ, што мени годи, 
Уме тако вешто разговор да води! 
Јест, по некад Муза за њега не мари, 
Ал' он одмах затим прича дивне ствари ! 
СирРАНО. 
(Не верујући). 
Сумњам ! 





504 Српски Књижевни |ЛАСНИК. 
РОКСАНА. 
Страшно !... Ето, не верује нико! 
Зар да нема духа што је леп толико 2 


| Сирано. 
Прича ли о срцу 


РОКСАНА. 
То тек чути вреди! 


СирАНО. 
Пише лиг 
__РОКСАНА. 
О!.. Ево неколико реди: 
(Декламирајући). 
„Ти ми срце кидаш, оно расте!...“ Затим... 
(Триумфирајући, Спрану). 
Нора: 
СирАНО. 
Тхе!... 
РОКСАНА. 


_ Чујте даље: „Да могу да патим, 
„Кад ми срце узе, ти ми своје прати!...“ 


Сирано. 
Колико у њему срца може стати 2... 
Час има, час тражи! Говори ко дете!... 
РОКСАНА. 
(Лупне ногом). 
То је љубомора... 
Сирано. 
(Задрхти). 
Шта2... 


РОКСАНА. 
„једног поете! — 
Затим: „Близу вас ми срце и не дише; 
„А да се пољубац може да напише, 
„Усном би читали свако моје слово |...“ 
СирАНО. 
(И нехотице смешећи се од задовољства). 
Дивно !... 
(Тргне се, подцењујући). 
Али бледо!... 

РОКСАНА. 
Чујте још и ово... 

; Сирано. 

(Усхићено). 
| Сва писма на памет знате> 
- РОКСАНА. 
| Јер их волим! 
4 СиРАНО. 
4 (Гладећи бркове). 
; Благо њему! 
За РОКСАНА. 
: Вештак ! 
; СирАНО. 
5 (Скромно). 
А Вештак 2... 
| РОКСАНА. 
У (Одлучно). 

2 Вештак'!... 
4. > СИРАНО. 
| (Поклонивши се). 

+ Молим. — 

Н ДРУЖБЕНИЦА. 

4 (Која је дотле стојала у позадини, дође брзо напред). 
3 Граф Гиш! 
(Сирану, показујући му кућу). 
ЊЕ Брже тамо склоните се сада! 
Да вас овде види не бих била рада, 
| Е Јер може да дозна... 
РОКСАНА. 

4 (Сирану). 

Е Шта ми срце скрива ! 
= Он ме воли, уз то моћ и глас ужива. 
и Зар за моју љубав треба беде љуће2... 
Е СирАНО. 

ђ (Улази у кућу). 
Добро... добро... 
| (Граф Гиш се појави). 
3 | ДРУГА ПОЈАВА. 
з Роксана, Гиш, дружбеница (у дну позорнице). 
РОКСАНА. 





(Гишу, направивши реверанс). 
Сад баш изиђох из куће. 

Гиш. 
Ја путујем. Дођох да вам збогом кажем. 
РОКСАНА. 
Куд». 
Гиш. 
У рат! 
РОКСАНА. 
А!.. 
Гиш. 
Часа не смем да одлажем! 
РОКСАНА. 
А!... 
Гиш. 
Опсести Арас, такав налог стиже. 
РОКСАНА. 
А!... 
Гиш. 
Да ли вам пут мој ствара мало гриже» 
РОКСАНА. __ 
(Учтиво). 
О!.. 
Гиш. 
Ја дрхтим! Без вас умрећу од мука !... 
— Знате ли да постах командантом пука 2 
РОКСАНА. 
(Равнодушно). 
Браво. 
- > Риш. 
И баш гарду поверише мени ! 
РОКСАНА. 
(Изненађено). 
А |... 
Гиш. 
Где служи стриц ваш, хвалиша чувени ! 
Ал' освети мојој сад умаћи неће ! 
РОКСАНА. 
(Уплашено). 
Зар и гарда мора у рат да се крећег 
Гиш. 


(Смејући се). 
Мора !... 








КнИВЕ и А а га" ~ 


КЕ Ре = . 

РОКСАНА. 
(Клоне на клупу, за себе). 
_ _Христијане |... 
Гиш. 
Шта > 
РОКСАНА. 


(Сва утучена). А 
То душу боде 


Кад се неко воли, а он у рат оде! 





Гиш. г ] 
(Изненађено и радосно). ћ 


О!... Прва реч, тако слатка, тако мека, 


На растанку |... Е 
: Роксана. х 
(Другим тоном, машући лепезом). - Р 
Дакле, — освета га чека 2 . 
Гиш. 
(Смешећи се). „ 
Криво вам 
РОКСАНА. 
На против ! 
Гиш. 
Виђате л' гар 
РОКСАНА. 
Ређе. 
Гиш. у 
С њим сад иде кадет... 
(Досећа се имена). 5 
Нев... 
РОКСАНА. 
Дуг 
Гиш. 
Косе смеђе. 
__РОКСАНА_ 
Риђе ! 
Гиш. 
Леп. 
РОКСАНА. 


Тја! 

Гиш. 
Глуп. 
РОКСАНА. 
О!... Читате му с лица! 
(Другим тоном). 
Мислите ли да рат плаши мога стрица 2 
Којешта ! Те ствари баш највише воли! 
Знам ја шта ће њега јаче да заболи ! 
Гиш. 
То јег 
РОКСАНА. 
Нек' се за пут друге чете спреме, 
Ал' скрштених руку за све ратно време 
Нек' остану овде и он и кадети: 
Ко му живот чува, тај му се тек свети ! 


Гиш. 
Само жена може тако што да смисли ! 


РОКСАНА. 
Они би од беса тада просто свисли ! 
Вама ће то слатку освету да пружи! 
Гиш. 
(Приблеживши се). 
Па ви ме волите 2 
(Роксана се смешка). 
Ваш савет ми служи 
Као доказ ваше љубави, Роксана ! 


РОКСАНА. 
Да. 
Гиш. 
(Вадећи неколико запечаћених писама). 
Наредбе за рат. Кад са свију страна 
Пукови се данас бојишту упуте... 
(Одвоји једно писмо). 
Остаће кадети. Они и не слуте |... 
(Метне писмо у џеп). 
Задржаћу њега !... 
(Смеје се). 
Ха !... Ха!... Баш ми прија 
Што ће и Сирано једном да долија !... 
Волите ли кад се за нос вуку људи> 








~ 


Ри РЕМ У 


му 


ПРЕ ЈАЈА СТО АУ САСА 


А Га 


Мај у ЕУ 


Живо 


СиИРАНО ДЕ БЕРЖЕРАК. 





РОКСАНА. 
(Посматрајући га). 


Каткад. 
Гиш. 
(Сасвим се приближи Роксани). 
Ах, крај вас се мора да излуди |... 
Тек вам срце дирнух и већ тога дана 
Да идем !... Не!... Чујте! Ево мога плана: 
Ту близу манастир капуцина лежи; 
Световњаку другом улазак је тежи, 
Мене еваки од њих радо ће да склони 
У рукаве своје: широки су они! — 
Јер, како у служби Ришељеа стоје, 
Они се ујака и нећака боје. — 
Да сам отишао, вероваће свако. 
Под маском ћу доћи, и тако ћу лако 
Остати до јутра. 
РОоксАНА. 
(Жаво). 
А зар вас не плаше 
Слава, дужност ваша... 


Гиш. 
ЖЕ | 
РОКСАНА. 
Па име ваше» 
Гиш. 
Нујте... 


РОКСАНА. 
Не. 


Гиш. 
Допусти... 
РОКСАНА. 
(Нежно). 
Не. 
Гиш. 
> 
РОКСАНА. 
(да себе). 
Христијане, 


Ти остајеш овде! 
(Гласно, поверљиво), 

Желим, Антоане, 
Да сте херој! 
Гиш. 
| Реч та душу моју крепи ! 
Ви волите... 
РОкСАНА. 
Оног за ким срце стрепи! 
Гиш. 
(Усхићен од радости). 
Идем ! 
(Пољуби Роксани руку). 
Је л' вам правог 


РОКСАНА. 
(Нежно). 
Да! 
(Гиш оде). 
ДРУЖБЕНИЦА. 
(Учини за Гишом комичан реверанс). 
Да! 
Роксана. 
(Дружбеници). 


Само ћути, 
Јер ће се Сирано на мене да љути! 
(Виче према кући). 


Рођаче ! 
(Наставиће се.) 
Едмон РОСТАН. 
(С француског превео Милан Димовић). МИ 


ХИМНА ПОКОЛЕЊА. 


1. ВАСКРС. 
Свуд јесен мрка разапела нити, 
Камење плаче и прозебле гране, 
А Поколење Суза болом кити 
Гробове своје још непокајане. 


Те сузе беху смоласте и вруће, 
Сузе џинова, које Господ укле, 
Пред којима су звезде среће стукле 
А сумњом прано ишчезло чезнуће. 

А на дну мора плачна очајања 
Замрзла Вера снегом покривена 
Проклињала је јесења времена. 

И једне ноћи чу се дух Познања. 


Под облацима у магли и праху 
Заблесну пожар и с кркљањем бљуну 
Васкрсла снага и бесвесно груну — 
Јер у тој страви векови се клаху. 


И урлало је кркљало и врило 

И у лавовским канџама се мрело, 
У реци мозга стварало се дело 
И причешће се из лубања пило. 


И Поколење Крви тад се роди. 
К'о Бог ватрени смрт из себе шину 
Бокоре крина низ падине рину 

И груну пољем, што у бесмрт води. 


Поколење се Крви тада роди. 


Преко језера, равница и стења 

С китама ружа, гранчицама врења 
У трку јуре синови Рашана 
Победу кличу деца раздрагана. 
Кршни и млади и ведри и смели 
У час, кад пехар отрова се прели, 
У блеску, 

Треску, 

Звеци, 

Сеци 

Са звизгом, смело 

Венчаше чело врело 

Ловором узабраним 

По литицама; 

По косама враним, 

По витицама 

Балканске тискоше цветове, 

Што браше, 

Кад гацаху сметове. 

Сташе 

Гордо на врхове снега пуне, 
Оклен ко вијор груне 

Пожар за четом, која наступа 
И у крвавом се зноју купа. 


О како јуре, стижу 
Стегове дижу, · 
Вију, 

Рију. 

Крв се пенуша 
Груша, 

Комеша. 

Леш до леша. 
Циктај стреса 
Сложене рпе меса. 
Трубе трубе, 
Оштрице телеса рубе 
И снаге грубе 

У месо рију зубе. 
Тисуће људи, 
Тисуће груди, 

Тисућ мишица, 
Тисућ зеница — 
Све мре и гасне 

У славу славе часне. 


3. РАЗМАХ. 


Прште небеса, јаучу кланци, 
Тутње долине, звоне пропланци, _ 
А деца буде Прошлост што спава 
И ломе, 

Громе, 

Док ветар звижди смет завејава. 
И ненасити, гвоздена кова, 
Небеса траже нова и нова. 
Албанске стене ледом посуге 


М 

Дршћу и слуте. 

И урла пустош буђена Из сна 

ИМ цикће поноћ погледа рисна, 

А разјарена деца Дана 

Стижу кроз пустош, где се сурвава, 
Где се од ноћи дан ужасава, 

3 На плави, цветни кут Јадрана. 

а Гацају горде чете, које 

| Преко језера стегове носе, 

Тутње поносне легије што се 


; По голетима фијучним роје. 
; И пију жудно дах мора сиња 
5 И осенчени пламеном славе 
| С. косама пуним сна и иња 
4 Кланце и мора здраве! 
% И нагле, сижу и ветре грле 
Е И кличу силни клик победа, 
ј Византу хрле 
Синови славни славних прадеда. 


Проричу ужас њихове трубе, 
Где црноменске вихре љубе. 
Марички ветар главе коси 

А смет колоне завејава. 
Челичне зиде мозак роси, 

А сам Вукашин васкрсава, 
Проломи зиде, 

Пркосни месец с мунаре скиде. 


И са свих страна судбом гоњен, 
Као челична рука стиснута, 

К'о с неба грумен звезда сроњен 
Мој народ дахће, дршће, стреми 
И дивљим оком бесно лута. 
Неми, 

Слуктању предан 

Он чека гневно удар један, 

Да плане... 

И плану, прасну. 

Закрвише се старе ране. 

Ја видим дивљу, страсну 
Крв прадедова пени, хуче, 
Чека да као лава шине, | 
Да њом се муње пакла сруче | 

И, шинув, сунце с небеса скине. 

Да сунце отме поносна, хола, 

Дрхтава снага хита, хита, 

Славом се пита — 

У неврат гони победна кола. 


4. Спомен. 


Велбужд! Дан славе, дан царског крштења 
Кад први ловор свест Будућег опи, 

И паде сребрн усклик Провиђења 

И лину царска крв да жезло шкропи. 


..Под врућим сунцем вриштај коња глуши, 
Топот се ломи о надне челенке, 

Млаз младог сока искра и пенуши, 

А челом мутне навлаче се сенке. 


А кад се поноћ низ падине просу, 

У сенци вења један цар Балкана, 
Растурив своју позлаћену косу . 
Одмарао се од ноћи и дана. 


Још не усахла крв копни и воња 
Свежи мртваци ћувиком се јате; 
Краљевић седа на крвава коња 

И кличе трубе да му размах прате. 


Ограшја ћуте. Тајац пољем гази. 
Велбужд! Чујеш ли, то се мртви буде, 
Челичном речи ди славе и суде... 
А Поколење Сунца с гора слази. 


5. ФАНФАРЕ. 


Ужежите нам луча светлост пуну, 
Фанфаре златне славу нек груну. 
И дајте палу царску круну. 

Ископајте је из гробова, да се 

Заблиста сјајем уз јеку фанфара, 
Патријарх седи нек обнови часе, 
Кад небо славе вратнице отвара. 


И, с пуно сунца, 

Нек' спровод крене преко царска моста. 
Ево ти, Граде, старога бегунца, 

Ево ти славе — жељенога госта. 


Дочекујте нас, челични јунаци, 
Дочекујте нас, невесте скрхане, 
Старице, пред нас венце ружа баци, 
Да каде ране деце изабране. 


Бацајте пред нас венце сунцокрета, 
Кличите пород што за славом плови, 
Кличите бајке, понос младих чета, 
Господе, нове нараштаје зови, 


Победу кличи, пој и благослови. 


6. ГРОБОВИ. 


Корача дуги низ мртваца 
И месец свеже хумке мије 
И дуге сенке јаблан баца 
И вечне наде тајац крије. 


То мајке палу младост траже, 
Мишице жељне миловања, 
Но лубања се венац слаже 

И тужна врба вечност сања. 


Вртови копне, блесак чили, 
Јаучу плоче и дрвета, 
Ограшјем пустим север цвили, 
И заборава бокор цвета. 
М. Бојић. 


33% 

ГЕНЕРАЛ СИМЕОН НЕРАНЏИЋ ЗОРИЋ. 
(Крај). 

1750 године Катарина Велика кренула се да обиђе Белу 
Русију, задобивену после прве деобе Пољске, и пет других 
западних губернија, уређених на нов начин, а у исто време 
да се сретне с аустријским царем Јосифом П у Могиљеву. 
Намесник Беле Русије, гроф Чернишов, није жалио ни труда 
ни новаца да што достојније дочека високе путнике. Како је 
царица имала да прође кроз Шклов, Зорић није могао миро- 
вати, већ се спремао да је дочека царски, ако не боље, а 
оно ништа горе него намесник. Кнез Бгзбородко, љубимац и 
лични секретар царичин, описује у „Дневним запискама на 
путу Њ. Величанства кроз Псов и Полоцк у Могиљев“ сјајни 
дочек Зорићев. На оправку свога дворца, и дотле раскошног, 
потрошио је 4.000 дуката, из Саксонске је набавио скупоце- 
ног порцуланског посуђа за 60.000 рубаља ; на уласку у Шклов 
подигао је величанствену триумфалну капију: спаваћу собу 
за царицу био је удесио сасвим, до најмањих ситница, као 
у Зимском Дворцу. После величанственог дочека и пошто се 
мало одморила од пута, царица је играла карата, а потом 
гледала немачку оперу, коју је Зорић за тај случај нарочито 
био набавио; после опере био је сјајан бал и, напослетку, 
јединствено спремљена вечера. Сутра дан царица је отпуто- 
вала у Могиљев на сусрет цару Јосифу П, обећавши вратити 
се у Шклов заједно с царем.: 


30 маја допутовали су Јосиф и Катарина у Шклов. После 
могиљевских свечаности изгледало је тешко саставити про- 
грам забава за две крунске главе, али је Зорић био и сувише 
искусан у тим стварима, па је припремио нечувен празник. 
При уласку у Шклов високим путницима се показивала овака 
слика : пијаца се шаренила од силног народа, биле су пона- 
мештене разноврсне љуљашке и друге забаве за народ; ви- 
дели су се печени волови, водоскоци од вина, огромни сто- 
лови пуни хлеба и разних јестива; шкловски становници су 
у свечаном оделу громко поздрављали узвишене госте, пра- 
тећи их до двора Зорићева. У домаћем позоришту су 70 пле- 


1 Сборникљ Имтер. Росе. Истор. Обшестава, 1, стр. 404. 

мића аматера играли пантомину с јединственим декорацијама; 
после је настала маскарада са скупоценим костимима и умет- 
ничка игра балета. Чим се свршила вечера, почела је илуми- 
нација и величанствен ватромет ; двор и околне куће пливали 
су у мору од светлости, на пијаци су горела бурад са смо- 
лом, а из парка је пуштено 50.000 ракетла, баснословно ску- 
пих. Спремањем илуминацији и ватромета занимао се неколико 
месеци нарочити стручњак, учени артиљеријски официр генс- 
рал мајор Мелисино. 

Природно је да је Зорићево имовно стање после ових 
невероватних трошкова нагло посрнуло, јер ни раније није 
било славно због његовог раскошног живота, поверљивости 
и дарежљивости. Занимљиво је прочитати шта о њему из тог 
времена пише један његов савременик Србин. То је Алек- 
сандар Пишчевић, син Симеона Пишчевића, једног од оних 
Срба официра што су оставили аустријску службу, па се с Хор- 
ватом и Шевићем населили у Јужну Русију. О своме раду на 
емиграцији и доцнијем животу у новој отаџбини написао је 
Пишчевић опширне мемоаре, који имају врло велику вред- 
ност за познавање тог покрета. По угледу на оца, и син је 
написао аутобиографију, која за нас нема интереса, сем неких 
места где се дотиче српских насеобина, нли Срба у руској 
служби. Е 

Путујући у свој гарнизон, Пишчевић је прошао кроз 
Шклов и свратио код Зорића, па се отприлике овако одазива 
о њему у својој аутобуографији : 

Сишавши са свог високог положаја, генерал Зорић јеи 
даље хтео да игра важну улогу, зато су се око њега скуп- 
љали свакојаки људи: пољски племићи да би се користили 
његовом протекцијом, Руси да му дижу новац на картама, 
јер је био страстан играч, а није умео да игра, Срби из Ру- 
сије и Аустрије, зато што се он пред њима умео да прави 
важним и великодушним. Упште, он је хтео да у Шклову 
продужи раскошни дворски живот у миниатури. Једном речју, 
увек је ту било много људи разног звања, тако да се сви 
нису могли сместити у Зорићеву дворцу, већ у вароши, на 
његов рачун, због чега су огромни расходи увек премашили 


1 Пицевичљ Симеон Стећ.: Извњстае о пожожденћи 1731—1755. 
Москва, 1884. 

приходе. Међу гостима је увек било и светских протува, ко- 
јима су на крају крајева „за почињена неваљалства чешали 
леђа кнутом“. Такви су били два брата Зановића, који су се 
називали грофовима, а Зорић их је престављао као своје 
блиске рођаке; они су донели са собом неколико стотина хи- 
љада рубаља у лажним новчаницама, да би их протурили у 
Русији, али се то открило и они су били кажњени. 

О Зорићевој школи, о којој ћемо доцније опширније го- 
ворити, Пишчевић вели ово: „У кадетском корпусу учило се 
до 100 младих племића; успех је био скоро никакав, а главна 
брига изгледа да је била начинити их добрим танцмајсто- 
рима и глумцима; скакати умеју одлично и доста добро го- 
воре на бини; играју балете са двадесет девојака, одабраних 
из Зорићевих села, због којих се и учитељи радо губе за ку- 
лисама. Али се доцније ова школа поправила“. 

Излазак Зорићев из двора још је интересантнији него 
живот у њему: на капији опколе му кола с једне стране зај- 
модавци, с друге стране просјаци; Зорић првима каже да је 
наредио да се прегледају рачуни и да их исплате, а другима 
громким гласом наређује да се да по рубља. А кадоноде, и 
једне и друге изгурају напоље! О позоришту вели да је то 
само по имену, а у ствари је „удобно зборно место за са- 
станак заљубљених, где посред пријатног мрака и тесно зби- 
јени једни уз друге свако се предаје љубави до миле воље“.: 

Што се Пишчевић по негде о Зорићу мало оштрије из- 
разио, не мора се узети да је баш тако и било, јер се то 
може објаснити и завишћу и злобом, које су у то време биле 
врло развијене међу Србима у Русији. 

Крајем 1780 године и почетком 1781 Зорић је биоу 
Москви, када је отишао да тражи наставнике и управитеља 
својој школи и да се поклони царици, која се тада бавила у 
Москви. За то време стигну у Шклов његов брат Давид Не- · 
ранџић и два брата, „грофови“ Марко и Анибал Зановићи, 
из племена Паштровића. То су чувени авантуристи ХУШ века, 
о којима су читаве књиге писане. Они су били из добре и 
богате куће, добили су врло добро образовање по разним 
школама, путовали су много и имали много познаника, али 


Жизњ Александра Пилцевича имљ самимљ оџисаннаа, у часо- 
пису Чаенља за 1885, књ. 1 и 2, стр. 28—29. ј 

су расипним животом страћили цело имање, па су почели лу- 
тати по свету, живећи од авантура и коцке. Старији брат, 
Марко, преварио је једног холандског банкара за 300.000 фра: 
нака, на име млетачког посланика Кавалиа, због чега умало 
није дошло до рата између Млетака и Холандије. Како је 
Зорић био врло страсан карташ и билиарист, због чега је 
губио многе суме, (једанпут је, на пример, изгубио 50 000 ру- 
баља), а био чувен на далеко, ови се пустолови привежу 
за његова брата и дођу у Шклов, знајући да ће ту имати бо- 
гату бербу. У то време Зорићеве ствари стајале су врло тра- 
љаво, јер и поред прихода од 100.000 рубаља није могао да 
излази на крај без дугова, меница и залога. Видећи га тако 
заплетеног, браћа Зановићи се досете како да дођу до но- 
ваца. Они предложу Зорићу да им преда на управу цело 
имање, а они се обавезују да исплате све његове дугове и да 
му дају годишње по 100 000 рубаља. Он пристане, те млађи 
Зановић, Анибал, отпутује у иностранство, тобож да прода 
неко њихово имање. У фебруару 1783 године врати се, али 
не одседне код Зорића, већ у варош, код неког Јеврејина, где 
се по цео дан затварао сам у соби. Баш тада се почеше 
у том крају растурати многе лажне новчанице од 100 ру 
баља. Кад је у априлу те године Потемкин пролазио кроз 
Шклов, један Јеврејин му се пожали и саопшти да лажне 
новчанице прави Зорићев собар. Иследник дође и ухапси мла- 
ђег Зановића, а старији умакне са Французом Салмораном, 
управником војне школе, али га код Москве ухвате и нађу 
· код њега 700.000 рубаља у лажним новчаницама од 100 ру- 
баља и многе лажне карте. Овом афером био је компроми- 
тован и сам Зорић, те морао обвезати да за време истраге 
неће никуд излазити из двора. Али се после најбрижљивијег 
истраживања показало да Зорић није био умешан у прављењу 
лажних новчаница, те је ослобођен сваке одговорности, а За- 
новићи су указом од 25 октобра затворени у најшлотску твр- 
ђаву на пет година, а после тога протерани из Русије.“ 

25 јуна 1784 Зорић је пензионисан. После тога почео је 
да живи повученије и простије. Тад се сав посветио васпи- 
тању својих питомаца, којих је било око сто. Али су његове 


1 Види: 4. Барсуковљ, Шкловсктге аванптористио, лист Зара 1871 
године, књ. ], стр. 3830—361. 

материјалне прилике постојале све горе. Да би их поправио, 
паче вршити велике лиферације за државу, али се због њих _ 
још јаче заплео. Дугови су све више расли, тако да је на- 
послетку дошло до тога да му се имање Шклов јавно про. 
даје. Налазећи се у тако безизлазном положају, више пута 
обраћао се царици, преклињући је да му и овог пута укаже 
своју милост и ишчупа га из очајног стања, и само захваљу- 
јући њеном заузимању избављао се од коначног уништења. 

1796 по смрти царице Катарине П, ступио је на престо 
Павле [, који је одмах вратио у служу Зорића и поста. 
вио га за шефа изјумског хусарског пука, који је по њему 
назван „хусарски Зорићев пук“. Павле 1 био је настран, суров 
и неповерљив, али и неподмитљив, па је, у жељи да своју 
војску и државу реформише по пруски, одмах разјурио све 
дворске улазице, протекцијаше и готоване, а прибрао и вра- 
тио у службу многе заслужне, честите људе и одличне офи- · 
цире, па. међу њима и Зорића, кога је 2 јануара 1797 године 
произвео за генерал-лајтнанта. Својом савесном и усрдном 
службом умео је стећи поштовање и љубав и самог ћудљивог 
и настраног Павла 1], који га је до краја живота заштићавао 
и помагао. Колико је он ценио способности и заслуге Зори- 
ћеве, најбоље се види из рескрипта његовог од 14 јуна 1797 
године. Будући непрестано у пуку, није могао водити надзор 
над својом школом, због чега је она почела да трпи разне 
недостатке. Зато је цар, у марту 1797, претвори у државну, 
оставивши је под врховном управом Зорићевом. 

У јуну 1797 одређен је Гаврило Романовић Державин, 
чувени песник ода, да извиди уколико су оправдане тужбе 
неких шкловских Јевреја против Зорића, који им је иначе 
много добра чинио. Державин је нашао да су све тужбе против 
Зорића неоправдане. Исте године, 15 септембра, поднео је Зорић 
оставку на државну службу и отпутовао у иностранство на неко 
време. За време његовог одсуства, имање му је дошло до до- 
тпуног расула, тако да је Павле [1 наредио Державину да га 
узме под своју управу. 

22 маја 1799 био је велики пожар, који је уништио 
школу и један део места. После тога Зорић почне зидати 
огромну зграду за своју школу, али потресен пожаром паде 
у тешку болест. Тада се окупи око њега родбина, па се 

почне отимати око наслеђа и тражити да напише тестамент, 
али им је Зорић одговарао да ће Бог и његов господар учи- 
нити све као што треба. После дуге болести, умро је 6 но- 
вембра 1799 године. По смрти његовој, царица Марија Феодо- 
ровна прими се туторства над имањем у Шклову, не допу 
стивши да се прода на добош, а родбина му је и даље 
примала издржање, као и за његова живота. Наследник је 
постао брат му Давид, а као старалац остао је и даље Дер. 
жавин. Од 1804 узео је управу потпуно у своје руке Давид, 
а после његове смрти имање је припало његову сестрићу, 
Симеону Павловићу Чернојевићу. После смрти овога, 22 фе: 
бруара 1816, одређена је комисија за преглед и исплату ду- 
гова свију дотадашњих сопственика Шклова, и она је завр- 
шила свој рад 10 августа 1821, распродавши парче по парче 
цео шкловски спахилук. 

Пошто смо се упознали са животом овог занимљивог 
Србина, проговорићемо сад коју више и о његовој школи, 
којом је Зорић стекао видно место у руској просвети. И ра- 
није је на више места говорено о школи, а овде ћу изнети 
све што се о њој могло дознати, по Н. А. Барсукову, који 
је писао о Зорићу у „Руском Архиву“ за 1879, (стр. 65—69). 
Као што је раније поменуто, школу је основао 24 новембра 
1778, на имендан царице Катарине П, узевши прво два сирота 
дечака на васпитање, од којих је један био Србин Василије 
Рајковић, његов рођак; доцније је примио још петоро деце 
сиромашних племића, и тако се поступно повећавао број уче: 
ника, да се морала организовати правилна школа, која је 
названа „Шкловска племићска школа“. За њу је Зорић сази- 
дао велику камену зграду, с болницом и отвореним мањежом 
за учење у јахању, набавио наставнике и надзорнике, осно- 
вао библиотеку, за коју је дао 8.000 рубаља, физички каби- 
нет, зоолошки музеј и галерију слика. На оснивање школе 
потрошио је 80.000 рубаља, а годишње издржање издржање 
износило је до 50.000 рубаља. Школа је била удешена да 


може примити 300 ученика, половина на Зорићев рачун, а за 


другу половину су имали родитељи да купују само одело 
и обућу. 

Почетком 1781 ишао је у Москву да тражи управника 
школи, и нашао је неког пустолова, Француза Салморана 
с којим се, као што смо видели, рђаво провео. Све до афере: 

с браћом Зановићима није обраћао на своју школу баш ве- 
лику пажњу, али после тога, променивши свој живот, он је 
ту школу схватио озбиљније, посветио се сав њој, желећи 
да од ње створи потпуно модеран завод. То је и постигао, 
јер се и сад сматра да је Зорићева шкловска школа била 
прва модерна војна школа у Русији. Колико му је она ле- 
жала на срцу, види се по томе што је звао за наставника и 
и самог Доситеја Оарадовића, јер је био чуо за њега да је 
учен и искусан човек. Као што је познато, Доситеј је тај 
позив добио 1785, кад је био у Лајпцигу, али из материјалних 
разлога могао је отићи у Шклов тек крајем 1787, или по- 
четком 1788 године. Пада у очи да Доситеј ни једном речју 
не говори о своме бављењу у Шклову и о самом Зорићу, а 
за нас би било драгоцено да баш из уста тако великог срп. 
ског књижевника чујемо суд о тако знаменитом Србину и о 
његовој школи, због које је потегао чак из Лајпцига и пре- 
валио толики пут. Човек се мора чудити Доситеју, који 
о своме „благодјетељу“ није нашао за вредно ништа више 
да каже него само да спомене новац и бунду од лисичине, 
које је од њега при поласку добио, ма да је у Шклову про- 
живео шест месеци, чекајући да му Зорић купи штампарију, 
а у Сесвегену, на његову имању, најмање месец дана! Чак 
је тамо написао и четири писма [ дела свога „Живота и при- 
кљученија“, два у Шклову, а два у Сесвегену. МИ тако не 
можемо да знамо да ли је Обрадовић предавао у Зорићевој 
школи, и због чега је у опште и дошао тамо. Изгледа да 
јесте, јер он изрично каже да му је генерал при одласку дао 
400 рубаља за шест месеци колико је обећао за целу годину,: 
то јест за целу годину рада у школи.“ 


1 Дела, стр. 92. 

2 Зорићева је школа доцније пресељена у Москву и претворена у 
1 московску војну гимназиј , и један од биографа Зорићевих (М. И. Меш- 
черски, „Руски Архив“ за 1879, П, стр. 37—65) вели да се тамо, у сали 
за примања налази портрет Зорићев и испод њега поменути рескрипт 
Павла |. Ако је у тој гимназији сачувана архива шкловске школе, онда 
у њој, без сумње, има врло много занимљивих података о Зорићу и о 
раду Доситејевом у њој, а вероватно су сачуване и Доситејеве немачке 
књиге, које му је Зорић при одласку откупио за школску библиотеку. 
Како сам ове податке о Зорићу нашао у Петрограду, не имајући времена 
да одем у Москву да обиђем ту гимназију, оставио сам то до бољих 
времена. 

Сем Обрадовића, изгледа да је било и других Срба на- 
ставника у Зорићевој школи. У исто време кад и Доситеја, 
позвао је за наставника математике и физике другог чувеног 
Србина у руској служби, Емануила Јанковића. Да ли се овај 
одазвао позиву, не зна се. Сем тога, на једном месту спомиње 
се да је био наставник, „егзерши офицерљ“, неки Лазић. 

За 19 година (1778—1797) школа је спремила за државну 
службу 268 људи. И ако је била војна школа, она је давала 
много општег образовања; нарочито је обраћана пажна на 
математику, вежбање у писменим саставима, на развиће укуса 
у музици, живопису, позоришту, игри (ритмици). Војно веж- 
бање било је свега двапут у недељи. 

Зорићева родитељска брига о питомцима није се огра- 
ничавала само на време док су се школовали; он своју 
„децу“ није напуштао и заборављао ни доцније: он се код 
царице заузимао да добију добра места, снабдевао их, при 
поласку, оделом, путним трошком, послугом, коњима и ко: 
лима. Како је велика била његова љубав спрам питомаца, 
најбоље се види из ове епизоде, по причању једног очевидца ' 

„По закључењу Јашког Мира [1791], кад су се сви жу- 
рили на одмор својим породицама, два официра, један мајор 
други капетан, а оба с крстовима Св. Ђорђа, оба без поро- 
дице, допутоваше у Шклов, место свога школовања. Зорић, 
дознавши за њихов долазак, по обичају пошаље к њима човека 
да их упита како су са здрављем и замоли их, ако томе ништа 
не смета, да код њега доручкују. Било је јутро, и у одређено 
време за скуп гостију послата су кола позваним официрима. 
Али они нису чекали за госте одређени час и екипаж. Обу- 
кавши парадну униформу, они се брзо упутише у замак у 
оно време кад Зорић, по обичају, прима молиоце. Мајор и 
капетан улазе у чекаоницу. Гостољубиви домаћин жури се 
к њима на сусрет, пријатна погледа и с ласкавим речима, али 
га јунаци претичу, говорећи узбуђено: „Добротворе наш! Ми 
немамо никог на свету ко би нам био ближе срцу од тебе; 
наши су другови отпутовали к својима, а ми к теби“. Ту они 
казаже своја имена и презимена, затим један од њих настави: 
„Ти си наставник наш и старалац наше среће... Прими нашу 
захвалност. Ти си имао призрења спрам нас сиротана, ти си нас 


1 Корсаковљ, ор. сб., стр. 93—94. 

васпитао. Због твога милосрђа могли смо се спремити за службу 
отаџбини. Теби смо за све обавезни, ти си нас научио да будемо · 
људи, ми те сматрамо оцем својим!“ Заплака се добричина Зорић. 
Загрливши и притиснувши на груди своје захвалне питомце, 
с погледом управљеним икони рече: „Премилостиви Боже! 
Како да ти се одужим за оваку радост, какву целог живота 
нисам осетио... Мени који сам без деце, Ти дарујеш децу, и 
још како достојну децу! Да, ви сте моја деца! Осећам како 
је пријатно бити оцем вашим и поносим се вама“. Рекавши 
то, Зорић их уведе к себи у унутрашње собе и остави да го- 
стују за све време њихова бављења у Шкловну. Сутра дан 
посла позив свима својим познаницима да изволе к њему на 
балове и маскараде, којима намерава да одпразнује долазак 
из армије своје деце Неколико дана, један за другим, тра: 
јале су свечаности, у којима су учествовали питомци његове 
школе. Показујући на мајора и капетана, Зорић их је износио 
као пример питомцима, као пример службе сшаријих својих 
синова, а њихове браће. С љубављу је гледао на кадете, који су 
се у гомили тискали око њега, и говорио је својим посетио- 
цима: „То су све моја деца!“ При поласку угошћених офи- 
цира у армију, Зорић се опростио с њима с правом роди- 
тељском нежношћу, обдаривши их поклонима, какве је само 
он могао измислити, а поврх тога дао им је и новаца за пут“. 

Као што је поменуто, Зорићева школа је 1797 претво- 
рена у државну, под главном управом његовом. По смрти ње- 
говој Павле [ назвао ју је, 22 новембра 1799, кадетским кор- 
пусом, а 16 марта 1800 године премештен је корпус у Гродно, 
јер је зграда била изгорела још за живота Зорићева. Доцније 
је премештен у Москву и претворен у московску војну гим: 
назију, која се опет сад зове |! кадетски корпус. 

Нестало је Зорића, премештена је његова школа и ни- 
чега није остало од оног сјаја и живота којим је Зорић хтео 
да се такмичи с Петроградом. Чувено место Шклов изгубило 
је сваку важност и почело нагло да опада. Платон, митро- 
полит московски, у своме „Путешествио вђ Клевљ“ 1804 го- 
дине вели: „Прошли смо кроз славно место Шклов, али га 
нисмо могли разгледати, само смо чули да би се гледањем 
таквих становника увредили и поглед и душа наша...“ Данас 
у Шклову нема ничега што би опомињало на Зорића и ње- 

гово време; од богатог, живог трговачког места, сад је то 
само једна бедна, прљава јеврејска варошица од 11.000 ста- 
новника. 

Упознавши се са животом и радом генерала Зорића, треба 
на крају да изнесемо карактеристику његову, у колико се она 
да видети из досад изложеног. Она се, у главном, неће много 
разликовати од суда о њему саме царице, Катарине |, који је 
записао њен секретар Храповицки 1793 године: „Може се 
рећи да је имао две душе: волео је добро, али је радио рђаво; 
био је храбар у борбама, али лично плашљивац. И крив је 
у афери грофова Зановића с лажним новчаницама“. Тај ца- 
ричин суд мора се ублажити, јер се оснива на њеном по: 
знавању Зорића из ранијих година. Према сведочанству са- 
временика, Зорић се није одликовао баш великом образова- 
ношћу и високом интелигенцијом, али био је лично храбар 
добар војник, и имао је племенито и добро срце. 


Милош С. Московљевић. 


О ЦРНОЈ ГОРИ. 
(4) 

Сви новчани заводи, изузевши Народну Банку, имају у 
својим правилима клаузулу о помирителном или примирител- 
ном суду. То је наш избрани суд састављен од по два акци- 
онара избраника сваке парничне стране, који бирају петог. 
Овај суд расправља све спорове међу акционарима и за- 
водима. 

Интерес се наплаћује 119 код Прве Никшићске Ште- 
дионице, а она плаћа 59, и 6%о на улоге; 11,5%/, код Подго- 
ричке Банке; 109, и 1 перпер без обзира на износ на име 
провизије код Црногорске Банке, а за текуће рачуне 80/;; 
исто тако код Народне Штедионице; 9%, код Народне Банке. 

Државна Хипотекарна Банка основана је законом о др- 
жавном зајму од 1911 године, са капиталом од 2500.000 пер- 
пера добивеним од зајма. Стављено је на расположење банци 
од те суме 752.165 перпера. У банчин капитал се имају унети 
и сума од продаје државних добара и сви фондови којима 
држава рукује. Задатак је овој банци да даје хипотекарне 

зајмове на подлогу непокретних добара у Црној Гори, да 
кредитира јавна административна тела и новчане заводе у 
Црној Гори. Она има право издавати заложнице на основици 
хипотекарних зајмова и обвезнице на основу зајмова јавним 
административним телима. Банка стоји под директним надзо- 
ром министра финансија и грађевина. Круна поставља управни 
одбор од 7 лица на 3 године. Управни одбор сваке године 
добија по два нова члана на место двојице који иступају. 
Хипотекарна Банка даје зајмове на слободна земљишта за 
подизање зграда у варошима до трећине процењене вредно- 
сти, тако исто и на сва пољопривредна земљишта ; до поло- 
вине процењене вредности даје на земљишта са зградама од 
тврдог материјала у варошима. Најдужи рок зајма је 30:/, 
година, најмањи зајам је 300 перпера. Њена хипотека може 
бити само на првом месту. Процену врше три процениоца 
општинског или капетанског суда, а заставни уговор — уго- 
вор о хипотеци — заводи се код обласног суда, који извр- 
шује и привилегије у погледу наплате дуга као и за остале 
новчане заводе. Банка је почела да ради 1 марта 1912 године, 
и до краја 1912 издала је 745.500 перпера у 772 зајма. 
Чист приход је 20.000, а интерес 79. 

Земљорадничке задруге почеле су се оснивати од 1908 
године, на начелу неограничене солидарне одговорности задру- 
гара без улога. Циљ им је помоћ пољопривреднику за пољо- 
привредне послове. Примају новац на штедњу и дају зајмове 
на јемства и на подлози ручне залоге, на рок од месец дана 
до две године, и то од 5 перпера до 300. Организација им 
је: управни, надзорни одбор, скупштина, секретар благајник. 
Има свега 29 задруга; највише у катунско-ријечкој области 
(11), затим у зетско·.брдској 9, приморско-црмничкој 8, мо- 
рачко-васојевићској 1, а у никшићској ниједна. Број задру- 
гара је око 1009; највећа је његушка (катунска-ријечка област) 
240 задругара, па [ дражевинска (иста област) са 120 задру- 
гара; све остале имају између 14 и 80 чланова. Укупни ка- 
питал свих ових задруга чини око 30.000 перпера, од којих 
сама његушка има 18.000. Ма да број задруга напредује 
(оснивање је ишло: 1908 — 1, 1909 — 5, 1910 — 4, 1911 — 12, 
1912 — 7) оне су врло слабо развијене, многе од њих само 
номинално постоје : ниједна никакве зајмове није закључивала, 

а 14 њих немају никаква капитала. Земљорадничке задруге 
немају никаквих повластица. 

Нема никаквих професионалних школа. Земљоделска 
школа је отварана у два маха, 1874 у Данилову Граду, кад 
је трајала годину дана и имала 18 ученика, и 1894, у Под- 
горици, кад је трајала до 1900, са 17 ученика. 

Привредне установе су ове: воћни расадници у мана: 
стиру Морачи, · Данилову Граду, Никшићу и Сотонићима (код 
Вира) са око 70.000 окалемљених и 60.000 некалемљених во- 
ћака; уз њих се налазе и лозни расадници са око 90.000 
окалемљених лоза, а исто тако и виногради на американској 
подлози са око 30.000 чокота. Досад је раздељено становни- 
штву око 100.000 воћака и 50.000 лоза. 

Сточарски завод постоји у Никшићу са око 120 грла коња 
(арапске и полуарапске расе), магараца (кипарске расе), говеди 
(виптајерске расе и пештерских), оваца (хороденки и пештер. 
ских), свиња (јоркширских). Уз сточарски завод је и живи- 
нарник. 

У саобраћајним средствима колски путови заузимају нај- 
важније место. Њима су везани ови градови: Цетиње, Ријека, 
Подгорица, Данилов Град, Никшић, Шавник, Грахово, Кола- 
шин, Андријевица, Вир, Бар, Улцињ. Дужина је њихова око 
200 км. Половина од ове мреже израђена је од 1903 године 
до данас. Линијски километар (5:/г м. ширине) стаје од 12 до 
18.000 перпера. У пројекту су путови Шавник— Жабљак, Ан: 
дријевица—Берани, Грахово—Требиње, Грахово—Рисањ. 

Тако звано Барско Друштво или Итало-Црногорско Дру- 
штво има по уговору од 1906 године концесију на петнаест 
година за подизање и експлоатацију пристаништа у Бару, 
за подизање и експлоатацију железнице Бар—Вир и Плав. 
ница— Данилов Град, за пловидбу по Скадарском Језеру. Од 
свих тих радова делимично су готови и предати саобраћају: 
(1909 године) барско пристаниште и пруга колосека 0:75 м. 
Бар—Вир око 25 км. Исто тако је успостављена и пловидба 
на Скадарском Језеру (Вир, Плавница, Скадар, Ријека). Ради 
бољег развића, пристаниште је оглашено за слободно и додат 
му је потребан простор за развиће једне нове вароши Бара. 
И лука и додата зона сматрају се као ванцаринска област. 
Држава гарантује 6%, интереса на уложен капитал, али нај. 
већа њена помоћ може бити 50000 перпера. Вишак у прихо- 

дима од тога интереса дели подједнако друштво и Црна Гора. 
Досад друштво није успело да реалише ни интерес. 
Међународни трговачки биланс стоји овако за периоду · 
од 1905 до 1910: 
У 1905 узвоз 4,200.000 извоз 1,700.000 перпера 


„1906 72 5:100:000 = 2 = 1.800:000 - 
12:1907 2. 6 300:о00 == 00:00 : 
1908. +. 7.100.000. ~ =. 2.100:000 3 
. 1909 _„ 6,200.000 _„ – 2,400.000 Е 
5 19105 '8:200:000 ~ 2752 3001000 - 


Увоз није растао само по вредности него и по количини. 
Од 37.500.000 перпера, колико је увезено за тих шест година, 
највише је увезено артикала за одело и накит (14.000 000), 
овим редом 1,900.000, 2,000.000, 2,700 000, 3,000 000, 2,100.000, 
3,200.000 ; за тим артикала за намирнице (14,000.000), овим 
редом 2,000.000, 2,100.000, 2,200000, 2,500.000, 2,400 000, 
2,800 000; на последњем су месту артикли за рад у опште 
(8 600.000), овим редом 700.000, 1,000.000, 1,400.000, 1,600.000, 
1,700.000, 8,700.000. У партији намирница прво место заузи- 


мају вртарски и пољски производи (“/)), затим колонијални ж 
производи (нешто више од 3/9); стоке је увезено 19.400 ко- Ј 
мада у вредности око 980 000 перпера. За ову периоду уве- У 
зено је око 28,000 000 кг. вртарских и пољских производа, 3 
и то поглавито кукуруза и пшенице за исхрану; најмање је 5 
увезено 1907 2,600 000, а највише 1910 године 6,300.000 кг. ЕУ 
У партији артикала за рад напредак је учињен углавном због Е 
радова италијанског друштва (монопол, железница, приста- % 
ништа, пловидба). За периоду до 1907 до 1910 године државе ЈЕ. 
увознице иду овим редом у 1907: Аустро-Угарска (4,800.000), “ 
Турска (690.000), Италија (580.000), Енглеска (150.000), Грчка | 
(27.000), Француска, Бемачка, Србија Русија; у 1908: Аустро- + 
Угарска (5,000.000), Турска 1,100 000), Италија (650.000), Ен- 4 
глеска (60.000), Француска (40000), Србија, Грчка, Немачка, ( 
Русија; у 1909: Аустро-Угарска (8,:00.000), Италија (1,400.000), 3 
Турска (950.000), Француска (320.000), Немачка (180.000) Ен- | 


глеска (178.000), Србија, Грчка, Русија; у 1910: Аустро-Угар- 
ска (4,200 000), Турска (1,400.000), Италија (1,300.000), Не- 
мачка (520.000), Енглеска (360 000), Француска (180 000), Ср: 
бија, Русија, Грчка. Србија је увезла у Црну Гору у 1907 
рсбе 15.000 перпера, у 1908 за 39.000, у 1909 за 35.000 у 

1910 за 48.000; највише је увезла књига, шљива и пекмеза. 
ракије, и увоз тих артикала се стално пење : остали су артикли: 
олово и бакар, жита, стока, вуна, дрво кудеља. Турска је 
увозила артикле све три партије, а највише намирница. Ита- 
лија исто тако. 

Од 12,200.000 перпера, колико је извезено од 1905 до 
1910 године, 4,500.000 долази на живу стоку и 2,000.000 на коже, 
дакле сточарство доноси -6,000.500. Вина се извезло за 2,000.500, 
маслиново уље 1,000.100. За 1908, 1909, 1910 године извезло се 
дувана на 1,600.000 перпера. Знатнији артикал за извоз је 
риба; за речену периоду извезло је око 300.000 перпера. Од 
крупне стоке у овој периоди извесено је на 13.000 коња у 
вредности 1,300.000 и 30.000 говеди у вредности 1,800.000 
перпера. Свиња се извезло на 24.000 у вредвости 280.000 пер- 
пера. Извоз стоке не показује рашћење. 

Пасивитет у трговачком билансу од 25,000.000 нашао је 
у неколико покрића у економском билансу. 

Новац се вратио у земљу путем државних зајмова. 

Даље, путем подигнутих кредита у иностранству од нов- 
чаних завода. Три новчана завода од свога постанка до краја 
1912 године кредитирана су од иностранства са 8,500.000 
перпера, Никшићска Штедионица 2,770.000, Подгоричка Банка 
3,590 000, Црногорска Банка 1,820.000. 

Од 1906 долази још једна чињеница у помоћ: увоз 
новца од „Американаца“, то јест од Црногораца који раде 
привремено у Америци. Од 1906 до 1912 они су послали 
преко новчаних завода 9,100.000 (овим редом по годинама: 
300.600, 1,200.000, 1,700.000, 1,800.000, 1,500 000, 2,000.000), а 
поштом 6,900.000 перпера (овим редом по годинама : 1,000.000, 
1,200.000, 2,000.000, 1,000.000, 700.000, 700.000, 300.000), свега 
16,000.000 перпера. 

Од кад је установљен аутомобилски саобраћај створена 
је једна нова грана народне привреде којом се уноси новац 
у земљу. Од друге половине марта до прве половине де- 
цембра 1910, као у првој години тога саобраћаја, било је на 
1.500 туриста из разних крајева света. 

Унутрашњи економски биланс упућује на ове појаве. 

Цветају новчани заводи. Никшићска Штедионица, Под- 
горичка Банка, Црногорска Банка уплаћују свој капитал за 


шест година, и у тој шестој години праве обрт: прва 110 

пута, друга 130 пута, трећа 220 пута. У 1911, кад имају дупло 
главнице, праве овакав обрт: прва 180 пута, друга 130, трећа 
19 пута. Свих 5 завода имају у 1911 укупно: уплаћене глав- 
нице 2,200.000, улога 2,300.000, страног кредита 1,200.000, 
свега 5,700.000, а укупан обрт 270,000.000 милиона, дакле 
45: пута више од укупног капитала. 

Однос капитала у заводима и слободног капитала ван за- 
вода ангажованог у радњама овакав је 1906 1,500.000 : 7,000.000, 
у 1909 4,600.000 : 8,000.000, у 1912 6,700.000 : 14,000.000- 

Задуживање публике код завода ишло је овако: у 1906 
дато је зајмова 1,300.000 на 5 800 места, у 1909 4,200.000 на 
13.500 места, у 1911 5,200.000 на 15.500 места. Просечни зајам 
био је у 1906 220, у 1909 300. а у 1911 320 перпера. Капи- 
тали давани испод руке и приватно под интерес ишчезли су, 
ушли су у заводе. Од 1,500 000 перпера, колико је порезано 
у 1906 на име капитала даваног под интерес. према 1,500.000 
капитала заводских, у 1909 се виђа 500.000, а у 1911 врло 
незнатна сума. У 1906 сваки је становник дуговао 12 динара 
у 1911 преко 20. 

Огромна већина ових задужења падају на сељака. Опа- 
сност од тога је умотрио и сам законодавац кад је обвезао 
државу да створи своју Хипотекарну Банку с тим да првен- 
ство на зајмове имају они који су већ дужни заводима (чл. 62 
Правилника). На позив Хипотекарне Банке јавило се око 4.500 
молилаца за зајам; она је могла да оствари само 772, и то а 
у суми за 69, мање од законског износа. Дала је највише 
зајмова од по 800 перпера — 129, најмање од 1.900 перпера 
— 0.4%. Највише је узела зетско-брдска област 409/,, нај-_ 
мање никшићска 20%,. Приморско-црмничка није се ни јав- 
љала за зајам. 






ТихомиР А. Попозић. 


1 Ова цифра је умањена билансима Народне Банке која је тек за- 
снована и ограниченом радњом Народне Штедионице. Стање прва три за- 
вода који су у јеку у 1911 ово је: главница 1,900.000, улога 2,050 000, 
кредит 1,200.000, обрт 260.000.000, дакле 52 пута. 

УШ 
Рим, 20 јуна. 

Јтеттегго а: тоаетига. 

Ову италијанску реченицу бацила је јутрос међу нас, као 
угарак, госпођа Берсина, предлажући да овај дан посветимо 
„живој вароши“ и, нарочито, јубиларној умјетничкој изложби. 
Рекох да је та реченица на нас дјеловала као угарак, јер се 
ми мушкарци десисмо листом пријатељи старудија, па некуд 
инстинктивно зазиремо од модернизма, нарочито од модерни- 
зма римског. Но не би куд ни камо: побеззе, и особито рог - 
1е552 обпре, те смо нас двојица — то јест Др. Папи и ја — 
без велике муке пристали да за један дан савладамо своје 
архаистичке симпатије и заплијемо струјом модернизма. Ко се 
тренутно (разумије се, безуспјешно) опирао предлогу, бјеше 
законити друг саме предлагачице, задрти археолог и заклети 
противник „трећег Рима“, као што неки писци називљу но- 
вији део вјечнога града. Разумије се: покушај опозиције при- 
јатеља Јосипа Берсе прође напразно, те уортачено „Старо- 
словје“ мораде да положи оружје пред елоквенцијом младо- 
сти и живота. 

Модерност града Рима није, у осталом, тако страшна и 
насртљива ствар да би пријатељи старина имали узрока да 
се од ње плаше. Поред свију адаптација које му изнудише 
неминовни захтијеви живота, фрим је у главном остао стара 
„От“, варош у којој — према ријечима Гетеовим — свак 
може да нађе „своју идеалну постојбину“. Аутомобили који 
улицама јуре, плакати о авијатичарској утакмици Париз—Рим, 
па ни сами концерти бечке „РатепсареПе“ на пијаци Анто- 
нинова стуба, не могу да пониште чар што га непримјетно 
око себе шири ово старо гнијездо љепоте и успомена, које 
нас заноси умјетничким богаством својих галерија, љепотом 
својих чесма, својих башта, својих жена, зеленилом својих ху- 
мака, па најзад — зашто нер — и самим жагором и шаре- 
нилом својих модерних улица. 

Истина је: путник који, попут средњевјековног хаџије, 
први пут допутује у Рим, у варош својих сањарија, чије се 
велико име толико година по његовој машти врзло, не може 

у први мах а да се малко не намргоди на очиглед неких „мо- 
дерности“ које су неспретно ужљебљене у стару варош и чине 
утисак паразитног израшћа. Али, с друге стране, смијемо ли 
римску опћину корити за то, што није хтјела да се ограничи ; 
само на то да од пријестолног града начини тек један ве- | 
лики музеј, или мајдан археологијских откопа» Правица је 


дакле захтијевала да се грађанима римским — којих има већ 5 
преко 600.000 — створе сви они увјети модерног живљења % 
који су данас становницима великих вароши свуда заједнички, Х 
те ако је то добрим дијелом и постигнуто, било би бесми- 5 
слено стога ударати у естетске ламентације. " 


Али кад смо модерним људима то право једном признали, ( 
ми смо се тим према њима ријешили сваког другог обзира, « 
те кад их у Риму затечемо као умјетнике творце који не раде ___ 
по невољи, већ очитим смјером да „стварају љепоту“, у том 6 
ћемо случају имати право да за себе тражимо потпуну сло- | 
боду критике и да, као свагда,0 њиховим дјелима говоримо ; 
без длаке на језику. 

А друкчије у Риму не смије се и не може да буде. Овдје 
се, као што сам већ једном нагласио, свака ствар просуђује 
„зиђ зресте аејегп ан 5“. Мјерило је по нужди високо, али томе 
нема лијеки. Захтјеви што их Рим, као умјетнички центар, 
ставља на савремене умјетнике који су вољни да у њему раде 
и своје радове предају јавности, необично су велики. Ти су 
захтијеви нарочито тешки за умјетнике који иду затим да 
одрже равновјесје између култа за велике мајсторе (значи: 
култа за умјетничке традиције из прошлости) и неких арти- 
стичких праваца новијег времена, који су врло опасни за људе 
без солидних естетичких начела и без опширног умјетничког 
образовања. 

Ова међународна изложба коју су смјестили у питомој до- 
лини УаПе Ошша, била је за мене у том погледу веома ин- 
структивна. Ја сам је данас у два маха разгледао, а намјеран 
сам да је, по могућности, посјетим још једгред. Рим је овдје, ; 
гдје се изложба налази, ишчезао испред наших очију, и то је Б 
за егзотичну архитектуру ове изложбе свакако једна добит. | 
Густа борова шумица заклонила је класичне силуете римских 
споменика, и ми смо овдје на домаку града, али га на хори- 
зонту не видимо. На источној је страни чувени Сазто Вогртћезе 
са својим Рафаелима, Берниниевим скулптурама из раније мла- 

дости, и фамозном статуом Наполеонове сестре Паулине, коју 
је Канова истесао из карарског мрамора. На западу дријема 
у шипражју љетниковац папе Јулија Ш, данас преобраћен у 
Етруријски Музеј. 

Готово сви културни народи послали су на ову изложбу 
све оно чиме су могли да се љепше пред свијетом прикажу. 
Али, за чудо дивно, канда су Италијани — између свих већих 
народа — релативно најслабије на њој представљени. Посје- 
тилац има утисак као да се овом изложбом прослављује, не пе- 
десета обљетница италијанске краљевине, већ педесета обљет- 
ница међународне умјетности. За нас Јужне Словене она има 
ту велику знаменитост, што се на њој један огранак Јужног 
Словенства, у павијону Краљевине Србије, први пут ухватио 
у коло са културним народима, као продуктор лијепих вје- 
штина. Срби и Хрвати, којима је у дио пало да заједничким 
напором тај први корак учине, нијесу овом приликом изни- 
јели пред европску публику све што је њихова млада умјет- 
ност пробраније створила; али као аформација једног новог 
госта за симпозијем свјетске умјетности, овај је први корак 
обиљежио један знаменит успјех. И треба одмах казати: томе 
успјеху су највише допринијела, по својој концепцији често 
настрана, али увијек снажно изражена дјела далматинског ва- 
јара Ивана Мештровића. 

Ја, додуше, нијесам пријатељ његовог умјетничког правца 
и његове естетике, али морам констатовати како овај умјет- 
ник наш сачињава главну атракцију павијона Краљевине Ср- 
бије, а можда и његов гагзоп а'етте. 

Ово буди напоменуто узгред. У даљем току овога писма 
казаћу вам, госпођо, о Мештровићу и што опширније. Готово 
све овеће нације подигле су, у огради изложбе, своје више 
мање простране павијоне. Но о томе што ће, како ли ће која 
што у њима изложити, као да нијесу биле међу собом сагла- 
сне. Поједине државе руководиле су се у томе сасвим разли- 
читим критеријем, и док је на пример Енглеска приредила 
неку врсту ретроспективне изложбе цјелокупне своје умјетно- 
сти, од краја ХУШ па до конца ХЈХ вијека, паунећи се на- 
рочито својим великим пејзажистима и /рерафаелишима, 
дотле су Французи изложили једну умјетничку прошлост која 
је не само врло блиска, но и прилично безначајна. Од нови- 
јих'и модернијих француских умјетника мало је који што по- 

слао, а од старијих изнијете су само ствари старије, као неки 
већ познати и чувени портрети од Карола Дирана и два та- 
кође славно позната портрета Беснарова. Од пластике, мало 
ствари, и то не махом првог квалитета. Од Родена, на при- 
мјер, само једно дјело ([е ЉМагсћешгт), и то не од најбољих. 
Напротив, Њемачка и Аустрија држале су се строже про- 
грама (ова изложба је требала, наиме, да буде нарочито из- 
ложба савремене умјетности), те су своје павијоне декорисале 
самим дјелима из новијег времена. Ту се, према томе, нађоше 
на окупу, уз Менцела и Лембаха, лијепи број савремених ње- 
мачких умјетника, међу којима (у павијону аустријском) не- 
миновни Климт, са својим фамозним живописом /7равде, пред 
којим се гледалачка публика снебива или напросто — смије. 
У павијону италијанском, који ће се сачувати и послије из- 
ложбе као стална умјетничка галерија, наилази посјетилац на 
неколико свијетлих имена сликара и вајара, али — чудновато 
ноиста! — изгледа да су најбољи између њих (Бистолфи, Ка- 
доника, итд., као по договору изостали. У одсјеку „за међу. 
народне госте“ овога павијона привлаче најваћу пажњу на 
себе шпањолски сликари Зулоага и Англада. 

Зулоага је данас, без поговора, један од најпопуларнијих 
сликара у Европи. Сличну популарност ужива још једино 
Швеђанин Андерс Зорн. Да ли је та репутација у пуној мјери 
и заслужена, то је друго питање. Да је овај Шпањолац прави 
виртуоз у цртачком и пиктуралном погледу, о том нема сумње; 
али су његовом гласу много допринијели и његови обилати 
уступци снобском догматизму владајућег модернизма. Његове 
фигуре су понекад у изразу напрегнуте до карикатуре, али 
су пуне драматског покрета и живота и, уз то, веома инте- 
ресантне као „сликарски флекови“. То су вам понајчешће 
вјешто удешене комбинације ступљених боја и гобленских 
тонова, које одају извјежбану руку и веома дотјерани укус. 
Са пластичне стране не показују ове слике, искрено рекавши, 
никаквих изванредних одлика; али су пуне темперамента и 
привлаче већ из даљине поглед на себе. Није могуће да се 
Зулоагине слике гледаоцу поткраду — већ свога формата 
ради. То су већим дијелом пространа платна, са по једном 
или више фигура у величини природној, које се живолазно 
истичу са празне површине, или крупно одскачу из мршавог 
пејзажа у позадини. Њих стога може врло лако да препозна 

и лајик, тим више што су и сами Зулоагини предмети обично 
узети из познатог националног репертоара што га је у сви- 
јету популаризовала литература и музика, а то је што и рећи: 
славне пустоловине Дон Кихошове, лака игра убаве Лармен- 
сише, итд. Сав тај мелодрамски свијет дјелује на посматрача 
тим сугестивније што су Зулоагине слике излежене у наро- 
читој сали и смјештене тако да им је осигуран сав декора- 
тивни ефекат, а да не морају да жртвују ни искре од своје 
ефективне вриједности. 

Што се тиче Зулоагина земљака Англаде, тај умјетник 
широкој публици много више се удвара својим модерни: 
стичким смјелостима, него ли солидним артистичким одликама, 
пошто цртежи и боје у његовим сликама прелазе границе 
сваког разбора и сваке нормалности. Изгледа.чисто као да 
је овај Шпањолац хтио да на римској изложби зацари „Бин“ 
наиме оно разуздано трагање за новим и настраним, оно ефе-' 
мерно јурење за раније непознатим гестима и облицима у 
умјетности, онај вајни култ еготизма и аривизма, који у но: 
вије вријеме заводи толике младе таленте и прождире толико 
драгоцјене енергије. 

Шпањолска има иначе своју посебну изложбу у нарочи- 
том, врло гиздавом павијону, у ком је сабрала цвијет своје 
модерне продукције. Ту се, изнад свега осталог, својим мно· 
гостраним талентом истиче Севиљанац Сороља (Јоадшп 50- 
тоћа у Вазнда), импресионист великог стила, пун финесе и 
истанчаиог укуса, у чијим живописама букти јара андалузиј- 
ског сунца, но који, на жалост, као да нн налази много сљед- 
беника у млађем нараштају шпањолских сликара, који као да 
су радији пливати у сивкастим водама Зулоагиним. Томе се 
ја не чудим ни најмање; га много је лакше сликати маглу, 
но јарко сунце и блиставу свјетлост. 


Сјем напоменутих, ту су још павијони Русије, Уједиње-. 


них Држава, Јапана, Белгије, Шведске и Угарске. Говорити, 
ма и у најкраћим потезима, о сваком поједином од њих, за 
то би, госпођо, требало изађи из оквира ових писама. За Ру- 
сију буди напоменуто још само то, да је у њезином дому 
вјешто приређена таква изложба руске умјетности која је 
кадра да пружи доста јасну и прегледну слику артистичког 
покрета велике словенске државе, почињући од старијих, кон- 
сервативнијих умјетника, па све до нових и најновијих. Но 

као да своју супериорност над свима осталима сјајно доку- 
ментује својим радовима Илија Рјепин и Валентин Сјеров, 
који су се овдје приказали читавим низом дјела у којима се 
огледају сталоженост и умјетничке врлине њихових твораца. 

Рјепин, старо мезимче европске публике, истакао се 
овога пута нарочито као портретист. Изврсне су му, између 
осталога, двије слике 7. Н. Толсшога, од којих потоња — 
из 1909 године — представља задњи снимак из природе про- 
слављеног руског писца. Од Рјепина је изложен и чувени жи- 
вопис ЉМладосш, једна опширна слика у којој је приказан 
млад руски официр што се са својом драгом узнио на вало- 
вима, тамо негде на сјеверном мору — симболу, ваљада, уста- 


ласаног живота — док се око њих мразеви топе, а огромне 
санте ударају једна о другу, подижући читаве ступове бијеле 
пјене. Сјеров — оглашени портретист — изложио је готово 


све саме портрете, међу којима се издваја нарочито портре 
кнегиње Орлове и чувене глумице Иде Рубинштајн. Уз ова 
два првака умјетника окупљају се остали представници раз- 
них праваца у руској умјетности, као што су на примјер 
сликари Маковски, Кустодијев, Вазнецов и, од млађих, Ко- 
леснитров и Тихов. 

Руска скулптура је на овој изложби кудикамо слабије 
представљена : неколико ситнијих ствари од Трубецкога, међу 
којима познати 7олсшој на коњу и модел чувеног споменика 
цару Александру П; затим један Роденов салик од Судби- 
њина и једна биста француског научника Бертлоа од Бернстама. 

Не очекујте од мене, госпођо, да вам ло реду говорим 
о умјетности осталих народа на овом међународном рочишту. 
Сам павијон енглески са својим Ренелдсима, својим Торне- 
рима, својим старим Хогартом и својим /7рерафаелишима, 
имао би чиме да испуни не једно ужурбано писмо, но читаву 
једну књигу. Ја ћу овдје да се укратко дотаклем чедног па: 
вијона Краљевине Србије, јер сам увјерен да ће вас то инте- 
ресовати мимо ишто, свакојако мимо све остало. Како сам 
поменуо у почетку, унутрашње обилежје овом павијону (не 
знам да ли сам га згодно назвао „чедним“) дао је, управо 
своју сигнатуру на њ ударио је Иван Мештровић. Он је ту 
сигнатуру ударио не само својим многоспомињаним Фраг- 
меншима косовског трама и својим Марком Краљевићем, у 
ком хтједе да оличи симбол нашег племена, већ је његова 

бизарна умјетност очито замахнула и градитеља самог пави- 
јона. Ова настрана зграда, својим асирским кубетом и својом 
мисирском декорацијом, дјелује на посматрача као упитни 
знак на који није лако одговорити. Киклопске Мештровићеве 
скулптуре, нарочито сфингови и кариатиде, у умјетниковој 
мисли намијењене будућем косовском храму, доказом су. бе- 
сумње, ванредне снаге и извјежбаности у третирању нагог 
тијела. Овај наш оригинални умјетник, што се тиче вајарске 
технике, успио је с правом да задиви и најбоље стране ко- 
леге. Мештровићеве фигуре одишу, доиста, необичном снагом 
и животом, али су оне уједно продукт и рјечито свједочан- 
ство једне естетике која се виолентно одмиче од грчке тра: 
диције и као да назире свој идеал у изражавању настраности 
и ружноће. Томе смјеру свом дао је, рекао бих, умјетник на- 
рочитог израза у голом коњаничком лику М рка Краљевића, 
бизарној концепцији, у којој се Мештровић радикално одма- 
као и од народног предања о Марку, те од познатог епског 
јунака начинио неку врсту фабулозног чудовишта, у којега 
је најхуманија ствар — шарац, којему се прилипски див попео 
на грбачу. Коњ је тај остао вјеран традицији, бар у предњем 
дијелу кипа, који у сво ој архаистичкој стилизацији подсјећа 
унеколико на хатове партенонских фриза; што се тиче самог 
јахача, тај је својом хотимице пренапрегнутом мускулатуром 
и својом смишљеном грдобом просто и просто зашао у људ- 
ску карикатуру и узео облик гротескнога. Народна фантазија 
"је у Марку замислила била неку врсту антропоморфног 
титана ; Мештровић је од њега начинио антропоморфног мед 
вједа, у коме као да је изражена гола снага; али гола снага, 
која је себи самој сврха, не даје још љепоте. Овдје се к томе 
намеће питање: зар да ду тој голој медвједини просјечни 
Србин уочи Марка, народног Сида Кампеадора, осветника би: 
једне раје, бећарину и за инат потурицуг Мени се чини посве 
тачно оно што је за ову Мештровићеву работу казао А. Г. 
Матош: „Учинивши Марка митским херојем, умјетник га је 
лишио свега онога што Марка чини Марком“. Лишио га је, 
нарочито, његове епске хуманости; јер овакав, каква га је 
представио Мештровић, овај наш национални јунак личи више 
киклопу, него ли човјеку. 

И нека ми преревни хвалиоци сваког, ма и најмањег удара 
Мештровићева паоца, не упишу у гријех, или чак у злобу, 

што у том погледу своје мишљење исказујем отворено. Нико. 
више од мене не уважава Мештровићев таленат, али — ма 
како о томе мислили „људи од више умјетничке културе“ 
који у нас репутације стварају — ја сам тврдо увјерен о овој 
основној уметничкој погодби: дјело које хоће да произведе 
адекватну естетичку импресију, треба да је прије свега до- 
стојно вјере, оно мора да је вјеровашнс не само у погледу 
укупне слике коју умјетник приказује, већ и у погледу поје- 
диности у њој. Јер, да би једна умјетничка радња на нас дје- 
ловала, потребно је изнад свега осталог да у њу вјерујемо. 
Овдје, напротив, имамо пред собом интерпретацију скроз и 
скроз произвољну, до крајности сецесијску, и која је у ди: 
ректној опреци са народним предањем и народном психом. 

То је једно. Затим долази друго питгње: питање естетично. 

Ја ћу радо признати да би неправедно било умјетност 
ограничити на само приказивање лијепога. Стари Грци, ма да 
су главном били идеалисти, створили су и у умјетност увели 
Киклопе, Харпије, Химере и тако даље, па чак и једног хро- 
мог бога. Али отуда не сљедује ипак да у умјетности ружно 
има право да стоји на једном нивоу са лијепим. Ружно има, 
напротив, у умјетности ·-смисла једино као интеграција ли- 
јепога. Погрјешка је мислити да оно може да стоји за себе, 
као самосталан предмет умјетничког стварања. Дисонанција, 
у музичком језику, значи уништење музике, не музика. Музи- 
чару је, до душе, слободно да се њоме послужи, али нипо- 
што произвољно, већ тамо гдје је то потребито, умјесно ; тамо 
гдје тупи звук, разливши се, може да допринесе триумфу 
какве више хармоније. • 

Узети одврашно као главни, или чак једини предмет свога 
стварања, као што је, примјера ради, учинио Мештровић у 
својој голој Сшарици — једној увелој и многобројним поро- 
ђајима унакаженој женској прилици — то је једна болесна 
идеја. У својој Канској свадби насликао је Павле Веронез, 
између осталога, једно дијете што је чучнуло и безазлено под 
собом мокри. Радећи се о споредној фигури и о акту једнога 
дјетета, нико, наравно, не нађе да том умјетниковом капрису 
што приговори. Али замислимо како би то друкчије изгледало, 
да је сликар у истоме акту приказао зрела човјека, те га још 
учинио главним или чак јединим лицем своје слике ! 

Рећи ћете можда, госпођо, да су ово застарјели естети- 

чки погледи и да у умјетности данас превлађује други укус, 
друга естетика: естетика техничког импресиониза и нео-роман- 
тичког лиризма. Дуго би међутим било о томе расправљати 
у једном оваквом писму. Једно се ипак може опазити и овдје. 
Ма колико да је импресионизам (који је, иначе, данас у пот- 
пуној ликвидацији) имао заслуга за напредак умјетничке тех- 
нике, он је опет зато неке душевне потребе оставио неподми 
рене. Импресионизам је с Курбеом (а у књижевности с Золом) 
сваку идеализацију сматрао као лаж, а видну, опипљиву при- 
роду као једину умјетникову музу. „Људским документима“ у 
литератури требале су да одговају „документарне боје“ у сли- 
карству. Али то не могаше да удовољи жељама оних којима 
није доста да се оно што је човечје око запазило, тачно 
ухвати и прикаже пером или кичицом, већ који теже и за 
другом врстом љепоте, за љепотом која иде преко отрцаног 
документа из природе. | 

То су, наиме, присталице традиције у умјетности и у ли- | 
тератури. Ти људи мисли — а ваљда се у томе не варају — 
да је у дјелима старих мајстора нашла израза љепота која се 
оснива на секуларној, миленарној култури. Импресионизам је 
себи ласкао да ће се тобож отрести њезине „тираније“, и 
створити сасвим нову умјетност, нову врсту љепоте. Ноу 
томе је била његова велика обмана. Његови први покретачи 
могли су се, у неку руку хвалити да су „открили свјетлост“, 
да су је открили чак и у бојама сцене; али је њихова погр- 
јешка била у томе што су тај напредак у Шехници подра- 
жавања сматрали као напредак у самој умјешносши. У самој 
ствари, свијет се убрзо увјерио како се новом процедуром 
могу да стварају исто онако лоше и безначајне слике, као 
год и ранијом техником. 

Што се тиче лиризма и, нарочито, насликаног и изваја- 
ног симболизма, за којим се неки модерни артисти толико 
заносе, и томе би се дало много штошта приговорити. По- 
водећи се за теоријама неких ултра-модернистичких естети- 
чара, који уче да „све што је живо и реално може, у извје- 
сним приликама, да постане лијепо“ (Опуац), било је умјет- 
ника, особито међу вајарима, који су умјетничку радионицу 
претворили у патолошку клинику. Они хтједоше, уз то, да 
њихова умјетност засегне у област метафизике и да почне да 
рјешава загонетке психичке, заборављајући при томе да је 

скулптура позвана да саздаје пробране облике љепоте (селек- 


товану природу), и ништа друго. Грчки вајари не имађаху. 


другог задатка, и оно што је поједине од њих међу собом 
диференцирало не бјеше нипошто различито схватање ко- 
начног смјера умјетности, већ једино њихов индувидуални ка- 
рактер, дакле оно што би се данас назвало лични темпера- 
менат појединаца. 

Признајући свакојако времену и модерној техници оно 
што им се признати мора, рекао бих, у опће говорећи, да се 
смјер умјетности данас мора да састоји у некој равнотежи из- 
међу његовања традиција из прошлости и разних умјетничких 
тежња садашњице. То је иначе канда увидио и сам Мештро- 
вић, ако ћемо да судимо по неким његовим радовима који не 
стоје ни у каквој вези с фрагментима видовданским и са ци- 
клусом Краљевића Марка, а таково је једно дјело Мештови- 
ћево Сјећање, најљепша и можда најинтензивнија студија го- 
лога коју је он у опће и створио. И у овој је радњи својој 
умјетник хтио да буде технички реалист, али је успут наишао 
на идеал и подлегао његову чару. Он, бунтовник, који би 
хтио да се одметне од старих мајстора, није се овима никад 
приближио у таквој мјери. 

Од осталих вајара у српском павијону, покрај Мештро- 
вића и његова ђака Томе Росандића, даровитог творца ре- 
љефних фигура народно-епског карактера у Марковој ротунди, 
који се у свему поводи за естетиком свога учитеља (Росан- 
дићева Грудна жена је, међутим, једна ужасна јаш!е де боп 
2008), истичу се надаље Ђорђе Јовановић са неколико врло 
спретно израђених фигура (Осшављена, Туга), и Симо Рок- 
сандић с једном врло агилном статуетом голог дјетета (Изне- 
нађење), која је сливена у бронзу и у неколико опомиње на 
импресионистички манир Руса Трубецкога. 

Бизарну представу о умјетности, која је нашла тако јака 
тумачења у пластици Мештровићевој, и која је углавном плод 
нездравих угледника из бечке Сецесије, пренијели су на поље 
сликарства његови више или мање даровити сатрудбеници: 
Мирко Рачки, Љуба Бабић и Томислав Кризман Овдје је сти- 
лизација на сваки начин умјеренија, народни јунак (Краљевић 
Марко) докопао се оружја и хаљина, у којима се више или мање 
води рачуна о мотивима народне ношње. Али, опет зато, у 
саставима гледалац назире нешто настрано и хетерогено, нешто, 

што управо руши појам оног јединства између форме и то: 
божње садржине, на којем треба да се оснива умјетничко 
дјело. „Плаха кретања, сирове боје, презирање перспективе 
на првом плану, све то скупа — рекао је за ове слике један 
италијански критичар: — одаје адоптацију учитељских карак- 
теристика кроз лични темпераменат његових ученика“. Од 
Рачкога и Кризмана има, у осталом, и других кудикамо бољих 
ствари у двјема дворанама које су намијењене сликарству. Но 
сликарство је, укупно узето, много слабије заступљено него 
пластика. Наши сликари су још млади, као год и њихов за- 
једнички народ. Они немају увијек оних одлика које обично 
карактеришу младост, то јест. искреност свјежину. Напротив, 
као да је већина њих заражена маном од које младост понај- 
чешће пати, а то је нагон за имитацијом туђега и онога што се 
сматра као деттшег ст. Шта више, понекад је та имитација тако 
очита, да се страни угледник може, тако рећи, да опипа руком. 

На сваки начин, међу млађим, српским и хрватским 
сликарима, који су узели учешћа у овој изложби, право је 
да буду споменути: Петар Почек, родом Црногорац, ученик 
талијанског сликара Морелиа, који своме учитељу служи на 
част; затим Марко Мурат и Јосип Лалић, приморци, на ма- 
хове врло срећни евокатори дубровачких сутона и његових 
блиставих обала; Михо Маринковић, такође приморац, у којега 
је кичица пуна симбола и фантастичке сугестије; Ст. Тодоро- 
вић и Урош Предић, сликари консервативнијег правца, но који 
опет часно заузимају своје мјесто у колу млађих и најмлађих. 

И овим сам, ако се не варам, са ове нашкг изложбице 
на римској изложби, споменуо главније. 

Кад бисте ме, госпођо, сада — након овог и одвећ су- 
морног приказа — упитали које је опће значење имала, или 
ће га имати, ова велика међународна умјетничка смотра, ја 
бих се нашао у неприлици да вам одговорим тачно. Свако- 
јако, особитих откровења на њој није учињено, нити их је ко 
очекивао; али су неки умјетници овом приликом дошли до 
јаче и шире афирмације своје индивидуалности. Једно се пи. 
тање овом приликом може ипак поставити: каквим ли слут- 
њама за будућност умјетности ова изложба даје повода, какве 
ли наде оправдава 2 


1 А Спаши: ЛО Расупопе зетбо. („Каззеспа Сопгетрогапеа“, 
гтшапо 191). 

Кад се узме на ум тежња многих данашњих умјетника, _ 
да напуштају традиције и руше сва правила која иду затим 
да ограниче произвољност умјетничког замишљања и умјет- 
иичког стварања, одговор на то питање постаје врло мучан. 
За оцјену извјесних модерних умјетника и умјетничких пра- 
ваца ништа, међутим, није тако значајно, као проучавање 
превртљива укуса у публици која те умјетнике мази, а до- 
некле им и правац даје. Сјем врло ријетких изузетака, данас 
уопће превлађује трка за новим и настраним, непрестано ми- 
јењање умјетничких смјерова и шврљање чак на десно, час ; 
на лијево ; час унапријед, час уназад. Дивизионизам, поен- ј 
шилизам, симболизам, тек што се ти разни правци бијаху 
излегли, а већ их нестаје са умјетничког зреника. Што ће 
доћи сутра и прексутра, то се још добро не зна. | 

Или ако се, у овај мах, може у опће што да зна, или - 
барем по биљезима да суди, оно треба констатовати како 
бољи и бољи умјетници поступно напуштају ултра-модерни- 
стичке теорије, те се враћају опет на старо. Након толико 
лутања и јалова јурења за новим и незнаним, умјетност се 
канда обзире за собом, упире очи у прошлост. То се повра- | 
ћање у крило традиције опажа не само међу умјетницима који 
стварају, но и публици која се за умјетност интересује. Ре- 
акција је, у осталом, сасвим природна данас, кад су дрски 
шарлатани и захукани снобови већ дотле догјерали својом 
рекламом, да „футуризам“ и „кубизам“ свијету приказују као 
озбиљне умјетничке правце. % 

Један велики француски писац који је уједно био и ве- ; 
лики умјетник, Теофил Готје, дошавши једаред — након 
многог тумарања по врзином колу романтике и дугогодиш- 
њег кокетовања са сјеверном митологијом — дошавши, рекох, 
једаред у Атину и угледавши пред собом класичне рушевине 
Партенона, викну као пред неким откровењем: „Глеш 508 
Јоце | Та уџе ди Рамћепоп та оцеп де та тајафе соапе!“ 

Надајмо се, госпођо, да се то исто догоди и многим данаш- 
њим умјетницима на домаку Вјечитог Рима, а пред рјечитим 
призором небројених, увијек младих његових умјетничких 
старина. Надајмо се, нарочито, да се то догоди даровитим гаји- 
тељима младе умјетности српске и хрватске. 

МАРКО ЦАР. 

СИТНИ ПРИЛОЗИ. 


Прилог ЗА Биографију Миљка Радоњића, КАРАЂОРЂЕВА МИНИ- 
СТРА СПОЉНИХ ПОСЛОВА. 


Миљко Радоњић, прешав у Србију, био је најпре писар, 
па је после одласка Југовића са Велике Школе заступио њега, 
предавајући историју света, немачки језик, и земљопис. У На- 
родној Библиотеци налази се један део предавања из Земљо- 
писа: опис Француске, њеног уређења, закона, обичаја, итд,, 
што ће по свој прилици бити извод из Радоњићевих преда: 
вања, која — ако су његова — могу му служити само на част. 
У Библиотекином каталогу наведено је, али ипак под знаком 
питања, да су то Соларићева предавања, што није могуће, 
јер Соларић није био професор у Београду. Радоњић је био 
професор од марта 1808—9, а затим је постао министар 1811. 
Кад је престао бити министар, вратио се понова за професора. 

И Л. Арсенијевић -Баталака у својој историји, и М. Ми- 
лићевић у своме „Поменику“ веле, да је Радоњић из руднич- 
ког округа. Али се из његове венчанице у Трсту види да је 
родом из Новог Сада, а у једном „свједочанству“ које му 
је издала трстанска општина, стоји да је родом из Карло- 
ваца. Радоњић је одмах после пропасти Србије 1813 године 
отишао у Трст, где с: понудио да буде учитељ, и родољу- 
бива трстанска општина поставила га је за другог учитеља 
са првом платом од 450 форината годишње, а после годину 
дана по новој погодби, али сем те плате имали су родитељи 
давати по једну форинту за приватно поучавање. Као што 
се види трстанска општина није била штедљива према својим 
учитељима, што јој још више подиже њен и иначе велики 
углед "у српском народу. 

Одлазећи често у Трст, ја сам увек са највећим задо- 
вољством одлазио у ту најугледнију и најбогатију српску оп- 
штину, и разгледао њену богату, и лепо уређену архиву, која 
је пуна драгоценог материјала, за културну и политичку исто- 
рију једног дела српског народа. Како је лепу, и велику улогу 
играла трстанска општина, и њени поједини виђени чланови, 
довољно је само напоменути, да је ту налазио потпоре До- 
ситеј Обрадовић, Павле Соларић. Вук Караџић добијао је 

сталну пенсију од општине, и то пре но што му је држава 
српска дала, а сем тога новчано је помаган Карађорђев уста-_ 
нак. И данас најлепшу цркву у српству имају Срби у Трсту. 

Знајући да је Миљко Радоњић био учитељ у Трсту, ја 
сам се обратио трстанској општини да ми она прикупи по- 
датке о њему, у колико их буде имало у њеној архиви. И 
њен вредни свештеник Г. Никифор Вукадиновић био је тако 
добар и предусретљив, те ми је послао писмо које овде при- 
лажем, заједно са уговором, венчаницом и сведоџбом о раз- 
решењу. 

] 
МногопоштовАНИ ГОСПОДИНЕ. 


Из сачуваних аката у старом Архиву наше општине који се 
односе на школу, о учитељу Михаилу Радонићу дознајемо ово: 

3 маја године 1814 Радонић је ступио у службу као учи: 
тељ наше школе по Уговору, чији тачни препис овдје при: 
лажем. Радоњић је био учитељ друге класе, пошто је школа 
била дворазредна. Учитељ прве класе био је Димитрије Вла: 
дислављевић (види уговоре његове са управитељима општине 
на талијанском језику под датумом од ! (13) маја 1812 и 26 
јула 1813). | 

О Радонићу нема даљих података, осим ако нећемо спо- 
менути акат надзорника за некатоличке школе у Трсту (Мт. 
сеп2о РЕтапш де Мезешћитп) од 9 маја 1817 у коме исти у 
име владе подјељује учитељима Димитрију Владисављевићу 
и Михаилу Радонићу признање за њихову ревност у настав- 


љању младежи грчко-илирске и у методу настављања којим 
су се служили. 


Радонић није много година учитељевао у Трсту, јер го- 
дине 1819 митрополит Стратимировић на молбу општине шаље 
јој за учитеља Јевтимира Поповића са писмом од 1 октобра. 
Поповић је и ступио на службу учитеља прве класе по Кон- 
шракшу од 1 новембра 1819. У даљим актима нема уопће по- 
датака о учитељима све до године 1830, које су године били: 
Јероним Поповић, учитељ прве класе, и Димитрије Владисав- 
љевић, учитељ друге класе. 

Из протокола пак вјенчаних ове општине види се да се 
Михаил Радонић вјенчао у Трсту 6 октобра 1829 са Ангели- 
ном, кћерком Драгутина Теодоровића. Овде прилажемо пре- 
пис из протокола. 

Ангелина то је она Анзолетица, Анцолета или Анђолета, 
коју Доситеј Обрадовић помиње у својим писмима Драги Тео- 
доровићу и његовој жени Софији (Дела Доситеја Обрадовића. 
Државно издање, стр. 551, 558 и 556). Рођена је 25 маја го- 
дине 1805, као што се види из протокола рођених ове општине, 

Са одличним поштовањем. 
свештеник Никифор ВУКАДИНОВИЋ. 


П 
УТО ВО Р. 


Данас под долупоставленнм числом јест помежду пле- 
менитим обшеством Триестинским Сербским от једне, и Г. 
Михаилом Радонич от друге стране, сљедујушчи учебни уго- 
вор учињен и утвержден : 

1. Прима се и обвезује се Г. Радонич јуности Сербској 
учашчејсја по сада поставленому расположенију науке и на- 
ставленија за втору классу назначена трудољубно, вјерно и 
ревностно преподавати, нраве себи вовјеренјих укрочавати, 
обхожденија управљати, једним словом о свем что се до 
просвјешченија и благообразованија њиова относи, настоја- 
вати и попеченије имати. 

2. Обвезује се исти Г. Радонич науке предписане јежед- 
невно — кромје Недјеље, праздников царских и четвертка — 
шест часов, сирјеч пре полдне от часа 8 до 1 а по полдне 
от часа 2 до 5, преподавати, и 
Е 3. Два испита јавна преко године — један при концу 
марта а други у почетку септембрија месеца — чинити, и 
после свакога испита по 10 а не више дана отмор или про- 
хлаждение школско дјеци допуститити. — А равним начиноми 

4. Племенито обшчество Сербско обвезује се от своје стране 
реченому Г. Радоничу за труд и настојаније његово ове прве 
године дати четир-сто петдесет флоренов сребром, а по 
истеченију тога времена како се у том сагласе. 

5. Кромје предречене плате опредјељава се истому Г. Ра- 
доничу от свакога ученика по један фиорин месечно у име 
особитога — приватнога — поученија, које родитељи имају 
свак за своје дјете давати. 

6. Обје стране дужне су себи взајмно на четир месеца 
предварително своје за будушчи год мњеније и намјереније 

Е 35 








546 Српски Књижевни ГЛАСНИК. 








изјавити, да и једна и друга страна за благовремено нуждне 
мјере предузети може. 
Тако закључено, и два равногласна уговора написана. 
У Триесту дне 3 маја 
1814 года Михаил РАДОНИЧ, 
учитељ вторе класе, 
Спотело Теодогоутећ 
М. Кипомтећ 


1 
ВЕНЧАНИЦА. 





аса 








Потарекраному в церкви оглашенију, « нљ је- 1829 
диному трепјалаславију, обрјепишусја, обручисја | Миа 
и венчасја гћенис Михаил Радонић родом из Но- октовриа 
вог Сада Жишел Триестински, невјестоју име- | дне бто 


нем Ангелина, Ошчерију Драгутина Теодоровића 
„килаеља триестин., Мца и дне под љеафом по- 
ставленнаго, чрез мене Јереа Петра Вучковића, 
капелана церкве свјатаго Христова Спиридона е 
Триестје, сушчија: Кум бисш им Матеји Драги- 
чевић родом из Боке Которске, Љитељ 'Трпестин“· 
ски, иже ш свидјетелстеует со мнију горје 
| помјанутим капеланом јако обое првобрачно сут. 




















МУ 
свЈЕДОЧанство. з 


Којима ми ниже потписани садашњи Главари Грчко- 
Илирическе Општине која се находи у слободном граду и при- 
станишту Трсту отпуштамо по својој слободној вољи ову 
нашу свједоџбу у хатар Г. Михаилу Радонићу, родом из Кар- 
ловаца у Срему, због заслуга које је стекао у току непрекид- 
них шест година, у својству професора при нашој народној 
славено-илирическој школи у овоме граду, који је васпитао 
у разним језицима многе младиће наше Нације који обећа- 
вају веома значајне успјехе, и да је он за то вријеме знао 
очувати свој врло поштен карактер, а да нам никада није 
дао ни најмањи повод у противном смислу. Оволико свједо- 
чимо у хатар чисте и праве истине са овим нашим свједо- 

чанством, снабдјевеним обичним печатом наше Општине еда 
би се њиме могао послужити свакуда у својим потребама. 
У Трсту 16. октобра 1819. 
Главари Грчко-илирическе 
овдашње општине 
(5.5.) ПЕТАР ТЕОДОРОВИЋ 
Михаил ВУЧЕТИЋ 
Александар РАЂЕНКОВИЋ. 


Износећи ове податке о Миљку Радоњићу, надам се да 
ће они макар мало попунити његову биографију. И као про- 
фесор Велике Школе, и као Карађорђев министар, Радоњић је 
заслужио да потомство више зна о њему. 


Довр. М. РУЖИЋ. 


КЊИЖЕВНИ ПРЕГЛЕД. 


Г. М. МУРКО О ЕПСКИМ ПЈЕСМАМА БОСАНСКИХ МУСЛИМАНА. 


Вепсћ! пђег етпе Вегејзипо уоп Могдауезфђозтеп ипа дег 
апотепхепдеп Сеђјеје хоп Ктоанеп ипа Ратанеп Ђећш Епог- 
зсћипо Чег МојЈкзер:к дег ђозтзасћеп Моћаттедапег, уоп Ргот. 
От. Машћлаз Митко. (5Игипозђепсћје дег К. Акадеппе дЧег М:5- 
зепзсћаНеп пп Улеп, РАИ -НЕЕ. КЈаззе, 173 Ва, 3 Ађћ.) Уулеп, 1913. 

Вепсћ! бег рћопоотарћзеће Ашпаћтеп ершзсћет, тег! 
тоћаштедатшзсћег МоЈкзџедег шп погауезШсћеп Возтшеп шт 
боштег 1912, хоп ПОг. Ма аз Митко. (Мт. ХХХ дег Вепстје 
дет Рћопоотатт-Агсћту5-Котии55оп Фег Кал. АКадеппе дег 
Ма5епзсћаНеп т Млеп). Млеп, 1912. (Погрешно мјесто 1913). 


Г. М. Мурко бавио се чешће проучавањем наше народне 
поезије и писао је о том неколико пута; о муслиманским 
епским пјесмама држао је прије четири године једно наро- 
чито предавање у Берлину и објавио га послије тога. (О њему 
је у овом часопису реферисао Г. А. Арнаутовић, књ. ХХП, 
стр. 387—390). У августу и септембру 1912 он је, помогнут 
од балканске комисије бечке академије, проучавао специјално 
по босанској Крајини и околним дијеловима Лике и Далма- 
ције епску поезију наших Муслимана, њен карактеристични 
крајишки дио. Оба ова извјештаја дају кратке реферате о 

том проучавању; посебно дјело са свим потребним научним 
апаратом биће објављено доцније у издањима балканске ко- 
мисије. 

Не имајући згоднијих веза у земљи Г. Мурко је прибав- 
љао своје експерте помоћу которских уреда и радио је с њима 
у већини случајева у њиховим просторијама, понекад чак и 


у присуству политичких чиновника. За нас је отуд лако пој- 


мљиво што се Г. Мурко није увијек могао да нађе са срп- 


ским пјевачима и што о њиховим пјесмама нема много бли- 


жих података. Да је народна епска поезија тога краја и у 
православног дијела нашег народа од нарочите важности и 
велике интересе показао је са два занимљива примјера Г. 
Петар Кочић. („Босанска Вила“ 1909, стр. 278, 280). И не само 
то. Хватајући народне пјесме, њихову мелодију и пратњу у 
фонограф, Г. Мурко је на једном мјесту осјетио сам како је 
присуство и наговарање престојника штетило присебности пје- 
вачевој. Ја бих то претпоставио и код плата 31, 832, гдје је 
невјероватни сргзмјер између диктованих и изговорених сти- 
хова непојмљив обичним тумачењем варирања. Збуњеност те- 
жака Османа Карабеговића пред апаратом и господом, међу 
којом је диктат писао један порезски чиновник, објашњава пот- 
пуно његову несигурност. Коликогод сам пута ја лично ра-: 
дећи на терену прилазио људима са чиновницима, или кад 
сам био у таквој функцији, стално сам осјећао извјесно неповје- 
рење и повученост и увијек сам постизавао мање него ми то 
успијева иначе. 

Почињући сабирање и проучавање наших пјесама са фо- 
нографом, Г. Мурко је отпочео први једну нову етапу у тим 
студијама и имао је већ на почетку релативно добре успјехе. 
Несумњиво је тачна његова утврђена констатација: „да су све 
наше епске пјесме, какве их у великом броју имамо штампане, 
биле у ствари само једном тако пјеване, односно диктоване“. 
Нема пјевача који ће једну исту епску пјесму два пута са- 
општити без икакве измјене, бар стилистичке. Међу тим, у схва- 
тању свих могућих одступања ја не бих никако могао до краја 
дијелити мишљење Г. Мурка, Кад један пјевач једну исту пје- 
сму, њене карактеристичне и важне и увијек сталне прве ри- 
јечи три пута различито саопштава, и то различито не само 
у реду ријечи или измјени епитета, него и по садржају, то онда 

значи, да он пјесму не зна сигурно или да је потпуно збуњен. 
(То је од оног пјевача Османа Карабеговића !): 


Бег Османбег рано подранио. 
Бег Османбег на бедем изиђе. 
Бег Османбег гледа низ Посавље. 


Та три почечка једне исте пјесме код једног истог пјевача 
апсолутно је немогуће схватити као просте варијанте; напро- 
тив, мени се чини, да су друга два стиха наставци првог, само 
је збуњени пјевач, можда услијед незгодног тражења да се 
пјесма понови, почео да мијеша. 


Како су у оба ова извјештаја дати само резултати вла- 
ститих опажања и проучавања, то су наравно изостала за сад 
пишчева детаљнија тумачења и разлагања извјесних питања 
која су потакнута баш у тој области у којој је он радио, као 
Лескиново тумачење мијешања дијелеката у муслиманским 
крајишким пјесмама. Због тога је у неким питањима незгодно 
казати дефинитиван суд и о извјесним пишчевим закључцима, 
јер не знамо свих његових разлога и података. Мени не из- 
гледа оправдана његова подјела муслиманских епских пјесама 
у два типа: крајишки и херцеговачки. Херцеговачке мусли- 
манске пјесме, у колико нијесу пренесене из Крајине и Сре- 
дишне Босне, нијесу ништа друкчије од српских јуначких 
пјесама, од којих имају дикцију, епитете, опште схватање радње 
и нарочито релативну краткоћу, осим по извјесном специфи- 
чно муслиманском моралу и лексикону. Босанске муслиман- 
ске пјесме, које се нарочито пјевају у Сарајеву и западно од 
долине ријеке Босне, особито у Крајини, имају у ствари свој 
круг јунака, свој морал, своје схватање радње, често чак и 
нешто своје технике. Осим стиха, језика и извјесне утврђене 
пјевачке технике, који указују на стваралачки утицај наше по- 
езије, све друго је у тим пјесмама прилично самостално. Кра: 
јишки тип Г. Мурка по мом схватању је карактеристични тип 
муслиманске поезије у Босни у опште. 


О животу народне поезије данас, о главном предмету 
ових својих студија, даје Г. Мурко неколико врло занимљи- 
вих података. У Хрватској и Лици народна пјесма ишчезава 
потпуно; слијепци, који се врло ријетко сретају између Сења 
и Карловца, пјевају мјесто уз гусле уз хармонику, а најслав- 
нији пјевач све Хрватске и Славоније пјева осим уз гусле још 

и уз виолину и гитару и у фрулу и окарину. Стихови које 


наводи од Миле Ходака, не изгледају ми сигурни. Или је_ 


можда Ходак лош пјевач, и навођење оваквих десетераца даје 
знак очите декаденције и расутости народне пјесме у тим 
крајевима 2 ; 


И говоре својему господарјуј. 
Да је коме стати па гледати билјој 
Чујеш мене млада генераловица. 


Пјесме се пјевају уз гусле са по двије струне, али изгледа да 
тај обичај није од велике старости, док муслимани и дјело- 
мично и православни и католички пјевачи пјевају и уз там- 
буру са двије металне жице. У Херцеговини је као опште 
правило да се уз гусле пјевају епске, а уз саз, шаргију лир- 
ске пјесме. 

Међу босанским муслиманима у Крајини налази се још 
приличан број пјевача; у цазинском котару има говото свако 
село по једног. Готово сви имају стално занимање, а пјевање 
им је узгредна зарада. Изненађење за Г. Мурка било је кад 
је нашао да и некоји бегови пјевају народне пјесме. У нас 
то раније није схватано као просјачки занат, а у Херцеговини 
још ни сада. Чувени јунак из херцеговачких устанака војвода 
и прота Богдан Зимоњић радо је и добро пјевао уз гуслеи 
у ширем друштву; тако се прича и за великог војводу Мирко 
Петровића, оца Краља Николе !. Ја сам толико пута слушао 
пјеваче уз гусле, али у Херцеговини нисам. осим слијепаца на- 
илазио никад, да су здрави људи своје пјевање наплаћивали, 
као што је случај у Босни. Примали су част, како се вели, 
„у нарави“, вино, каву, ракију, ручак или конак, ако су 
на путу. 

Врло су важна и занимљива саопштења о пјевачким учи- 
тељима у Крајини о онима што воле да пуне радњу и ките 
јунаке (један је говорио: „накити момка, коња, нећеш му за 
своје паре куповати“), док су други желили да се „схвати 
језгра“. Има и врло корисних података о пјевачима на бе- 
говским дворима, о некој врсти дворских пјевача. Не само 
да је Дед-ага Ченгић, син Смаил-агин, имао свог пјевача, него 
се то наводи и за Смаил-агу. („Босанска Вила“, 1908, стр. 168). 
Само држим, да још није тако сигурно да се „почетак пје- 
сама има тражити у феудалним круговима“. Напротив, прије 

изгледа да су феудални кругови примили пјесму и пјеваче 
као опробано средство за популаризацију. 

Што се тиче пјевања- народног десетерца било би од 
користи, да у свом дјелу Г. Мурко приложи ноте мелодије. 
У „Наставнику“ 1908, стр. 295—6, давши мелодију гусларског 
десетерца у Херцеговини, ја сам показао и падање деветог 
слога (који се често „гута“) и дизање десетог, да се изједначи 
с новим стихом. Г. Мурко наводи да пјевачи у Крајини гутају 
десети слог, а да му је је један херцеговачки пјевач говорио, 
„да они задњи слог десетерца бацају на почетак новог стиха“. 

У Крајини се у народној пјесми мање пјева о новијим 
догађајима. У петом деценију прошлог стољећа то је изгледа 
био обичај, бар у средњој Босни. Прије неколико дана дао 
ми је на преглед збирку покојног М. Шуњића директор 
овдашње фрањевачке гимназије Г. Др. Јулијан Јеленић, и у 
тој збирци, купљеној негдје око 1857 године, ја сам нашао 
једну, по свој прилици сарајевску, пјесму, која је пјевала ско- 
рашњи догађај: јунаштво једне нападнуте дјевојке. У Мо- 
стару је то чињено и доцније. Одмах иза грчко-турског 1897 
године пјевало се о Етхем-паши, како „књигу пише“ и по- 
лази славодобитно да до краја сатари Грке. У нас се у Хер- 
цеговини, у опште, наролна пјесма још прилично држи. У 
свеце чује се у Мостару готово увијек у каквој кафани за 
простији свијет или у механи како неко пјева уз гусле, уз врло 
пажљив аудиториј, док у Бањој Луци гоне пјеваче. 

У Далмацији се народна пјесма држи боље него у Хр- 
ватској; пјевачи су за плаћу слијепци и кљасти, док здрави 
људи пјевају ради забаве. Као далматински специјалитет су 
сљепице жене, које иду од мјеста до мјеста пјевајући народне 
пјесме. У Сарајеву је Ана Бугариновић знала до 100.000 на- 
родних стихова (највећи дио своје врло богате збирке има 
од ње Г. Н. Кашиковић), али јој певање није био занат. И 
у Далмацији су обичне гусле са двије струне и рјеђе тамбуре. 

Примјер како се пјесма расипа имамо овдје врло згодан. 
Г. Мурко је у Бихаћу забељежио пјесму: 

Пиће пију аге Сарајлије 
У Сарајву крајем жељезнице. 
То је позната и популарна сарајевска пјесма: 


Вино пију аге Сарајлије, 
На Илиџи покрај Жељезнице. 


ЕЦ 

Заборавило се да је Жељезница поток у Илиџи и притока 
Босне и онда се отворила слика како су аге засјеле негдје 
ваљда на жељезничкој станици, или украј пруге, не осјећа- 
јући, како то квари сав интимни утисак пјесме. Искварило 
се, даље, и име. Треба Бесарина Сара, не Басарина. 

Још једна примједба. Чардак није Отепхуас ћаиз, него 
љетњиковац или варошка кућа с отвореним доксатом. Не 
каже се сапјеваши пјесму (стр. 32) него спјеваши, или као у 
Херцеговини складишти. 

Занимљиви извјештаји Г. Мурка имају много нових по- 
датака и заслужују нарочиту пажњу. Има велик дио детаља 
и напомена које ми овдје нијесмо ближе наводиле, желећи да 
истакнемо само најважније у њима. Према свему судећи, ново 
дјело Г. Мурка биће биће стварна добит за проучавање наших 
народних пјесама. 


ВлАДИМИР_ ЋОРОВИЋ. 


ПОЗОРИШНИ ПРЕГЛЕД. 


ПРОУЧАВАЊЕ ДУША. 


Премијера „Оног старог“, од Жоржа де Порто-Риша, у 
Народном Позоришту. 


Необична драма о страдању једне несрећне супруге и 
раним патњама једног прерано зрелог дечка имала је значај 
открића за публику, која годинама прати чисто забаван фран- 
цуски репертоар. На позорницу су, у низу патетичних сцена, 
изнети нови облици живота и обележене неслућене компли- 
кације душе. Драма је дала истину која се од свакидашњег 
живота није очекивала. Душевне тајне су откриле недоглед- 
ност својих дубина, и свакидашњи живот је брижном гледа- 
оцу изложио трагику своје упрошћености. 


„Онај стари“ је велика драма емоције и мисли, велика 
поема љубави и љубавног јада. У њој се проучавају две болне 
душе, са озбиљношћу филозофа и великом аргументацијом о 
психолошком наслеђу бола. Драма садржи и читаву једну тео- 
рију о животу: фаталистичку теорију о неизбежности страдања 
на које природа осуђује човека, дајући му склоност ка болу. 

Цео комад представља једну дугу анализу, дуго рекон- 
струисање личности из психолошких елемената који сачиња- 
вају њихову природу. И сама фабула представља, у ствари, 
резултат те анализе, пошто се јавља као неизбежна после- 
дица онога што је у психологији личности пронађено. Драма 
је, због тога, можда мало дуга и недраматична, ако се као 
целина посматра; али недостатак техничке комбинације мо- 
дерних драма накнађују многи и многи драматични ставови 
о људској души, које она садржи. 

Драма се догађа у Визилу, недалеко од Гренобла, у 
кући штампара Мишела Фонтанеа, који се настанио у Визилу 
пошто се материјално упропастио у Паризу. У дому влада 
спокојство, после дугих немирних година. Док није потрошио 
новац којим је располагао, Мишел Фонтане је био рђав отац 
и недостојан муж; забављајући се у Паризу, он је заборав- 
љао и своју жену и свога сина, који су делили тугу у самоћи. 
Али је нужност догађаја, променивши место боравка, проме- 
нила и његове навике. У Визилу, Мишел се стварно попра- 
вио, не наилазећи на искушења, којима није могао да одоли 
у Паризу. 

То је задовољан човек који има много смелости, али 
мало осећања дужности. То је грешник који није лишен срца. 
Он не зна граница своме лакоумљу, али прати са саучешћем 


бол својих жртава. 


У часовима које је он проводио заборављајући на своје 
дужности, његова жена, очекујући његове позне доласке, васпи- 
тала је његовога сина у тузи и плачу. Материнска љубав је била 
за њу једино прибежиште у несрећи. У мало створење које 
јој је било друг у дугим часовима, када је мислила на ч0- 
века кога је волела силно, она је унела сву своју болну душу. 
И мали Августин је од ње наследио, као главну тенденцију 
свога бића, велики немир срца, нејасну потребу за љубављу, 
визију далеке љубавне среће. 

Породично спокојство, успостављено материјалним по- 
разом господина Фонтанеа, затекло је то необично дете као 
већ одраслог дечка. Кад драма почиње, Августин има ше- 
снаест година. Васпитан у тузи и самоћи, он је већ зрео мла- 
дић, посвећен, преко књига, у све тајне живота Главна скло- 
ност његовога бића почиње да се буди, али она још на- 
лази излива само у читању „Ромеа и Јулије“ и слушању 

музике Берлиозове. Његова мајка, својим опхођењем, које је 
више другарско него материнско, несвесно појачава његове 
душевне особине. 

Први чин драме излаже још увек спокојан живот поро- 
дице Фонтане. Али се у другом чину трагична прошлост по- 
чиње да буди, појавом једне доброћудне жене која у тихо 
визилско склониште уноси успомене на Париз. Госпођа Ален, 
враголаста Парижанка, која је у Паризу била познаница го- 
спође Фонтане, долази у Визил да прими наследство. Тереза, 
коју дугогодишњи бол, као будна стража, обавештава о опа- 
сностима које јој прете, унапред страхује од боравка те жене 
у Визилу. Она се труди, да госпођу Ален што више одстрани 
од куће. Али се њене жеље противе жељи малога Августина, 
чије цело биће слути у веселој жени своју дубоку сентимен- 
талну везу. Госпођа Ален остаје као гошћа у кући, и својом 
појавом буди у Мишелу Фонтанеу „оног старог“. 

За три нељеде њеног боравка, Мишел Фонтане, под ути- 
цајем веселости, постаје други човек. Једна по једна скрупула 
у њему се гаси, као некада. Уложивши сву безобзирност и 
смелост ранијих времена, он постаје љубазник госпође Ален, 
коју његов син почиње да воли. 

Тереза слути шта се догађа. Љубомора, коју у њој буди 
подозриво понашање њеног мужа, појачава њену проницљи- 
вост и изоштрава њено оштроумље. Она је толико уверена 
да је муж вара, да од њега самога лако изнуђава признање; 
али се, ипак, не усуђује да госпођу Ален изагна из куће, због 
привржености коју њен син према њој показује. Ради задо- 
вољства свога сина, који о госпођи Ален већ говори трагич-“ 
ним гласом, она пристаје да носи свој бол и даље, не слутећи 
да тиме гура свога сина у несрећу, у место да му прибави 
задовољство. Обдарен проницљивошћу своје мајке, Августин 
увиђа брзо да је његов отац љубазник жене коју он воли. 
Сузе његове мајке обавеслиле су га, прве, о томе. Несрећан, 
он се решава да умре, и одлази, пред непогоду, у планину, 
после једног дирљивог опроштаја са госпођом Ален. 

Докле се Августин вере по планини, Мишел и Тереза 
траже сигуран пут да Августина, који сумња, ослободе патње. 
Мишел треба да отпутује. Али за време тога последњег објаш- 
њења непогода, напољу, почиње да бесни. И под утицајем 
страшне буне елемената у природи, Мишела и Терезу обу- 

зима од један пут иста слутња: да је Августин отишао да 
умре. Идеја о опасности, у којој се налази његов син, осваја 
Мишелов дух све више. Од један пут, ток његових мисли, 
који је био упућен на последњи састанак са госпођом Ален, 
ремети се; његова резоновања, раније добро конструисана, 
бркају се. Мноштво ситних појединости, дотле незапажених, 
долази му у сећање. И самртан страх га хвата. 

У то, пред њих, престрављене, доносе Августиново тело. 
Очајан, Мишел покушава да се убије, и полази из куће с ре- 
чима: „Збогом, Тереза; никад више нећеш чути за мене“. 
Али га она задржава. „Не иди, каже она. Не могу“. 

Сви ти догађаји, који носе отисак најобичнијег живота, 
испричани су са необично јаком логичношћу и са ретко лепим 
песничким излагањем. У „Оном старом“ има неколико диа- 
лога, који се могу обројати у најлепше странице драмске 
књижевности. То су сцене између Мишела и Терезе у трећем 
чину, између Августина и Терезе у четвртом чину и из- 
међу Терезе и Мишела у петом чину. Сви они откривају 
високу песничку инспирацију и необично познавање људ- 
ске душе. 

Али поред свих тих лепота и дубина, „Онај стари“ није 
могао имати код нас успех који имају добро конструисани 
комади француског модерног репертоара. Да би такав ; спех 
могао имати, он је и сувише сложен и необичан. 

Начин, на који је драма писана, могао је донекле иза- 
звати и разочарење код великог дела публике. Сви њени чи- 
нови одигравају се на једном месту; у њој нема великог де- 
кора и бурних сцена, које одржавају публику у нервозном 
расположењу и страховању. Живот ту тече природно, без 
помоћи драмске теорије, и свака личност носи своју судбину. 
А поред тога, велика љубав, која се у њој прича, не појав- 
љује се у облицима које смо навикли да на позорници виђамо. 
То није фриволна љубав између човека и жене, која заузима 
тако важно место у савременој драмској индустрији: то је 
велика људска љубав, трагична љубав, са свима својим ком- 
пликацијама, пожртвовањем, себичношћу, сажаљењем. 

И облик и садржина драме морали су, сасвим природно, 
бити необични онима који у позориште иду ради забаве. У 
место да се, вештом комбинацијом појава, ствара драматична 
акција, у „Оном старом“ дивним језиком, ретким стилом, 

врши се једна дуга анализа осећања. И та сентиментална ана- 
лиза, која местимично замењује акцију својом драматичношћу, 
диже вео са тајни, разјашњава душе, и на крају комада, за- 
једно са једним свршеним догађајем, пружа целину једног 
трагичног живота. 

Далеко својим животом од средине у којој се драма до- 
гађа, ненавикнута на анализу осећања у свакодневном животу, 
наша публика није могла довољно заволети јелну трагедију 
тумачења душа, али је наслутила психолошку истину и осе: 
тила бол сентименталног страдања. 

Приказ је био брижљиво спреман, али није био до краја 
спремљен. Било је много нетачности и погрешних тумачења; 
било је произвољних скраћења. која ометају смисао. У глав- 
ном, одликовали су се Г. Гавриловић, који је у почетку био 
нешто мало несигуран, и Г-ђа Таборска, која је са много то: 
плине глумила преварену жену и несрећну мајку. 

Г-ца Бандићева је још увек само талентована почетница. 


Коста ЛУКОВИЋ. 


ПОЛИТИЧКИ ПРЕГЛЕД 


АРБАНАСКИ УПАДИ У СРБИЈУ. — БУГАРСКО-ТУРСКИ МИР. 


На конференцији амбасадора у Лондону руски амбасадор 
је рекао, кад је конференција закључила да се створи једна 
нова држава на Балкану, Албанија: „ни мање државе ни већих 
мука“, мислећи на све оне тешкоће и мене кроз које је про- 
лазило ово питање докле се дошло до познатог резултата. 
Француски амбасадор Камбон додао је одмах: „Ове тешкоће 
су мале према онима које ће тек доћи на Балкану због овога“. 
Кажу да је један трећи амбасадор тада рекао: „ако, ако, злу 
не требало!“ Почетком августа конференција амбасадора у 
Лондону завршиле је све своје послове о Албанији, а готово 
крајем истога месеца, Арбанаси су упали на територију Срби- 
јину, удружени са бугарским четницима и вођеним неким бу- 
гарским официрима. 

Напад на нашу границу и упад на нашу територију при- 
времена арбанашка влада и њени пријатељи су хтели да обја- 

сне као утанак Арбанаса на нашој територији, а доцније 
као један гранични догађај који је изазван са наше стране 
бављењем наших трупа на арбанаској територији и забраном 
приступа Арбанаса на српске тргове у Дебру и Ђаковици. 
Међутим, многим чињеницама је утврђено да је напад на срп- 
ску границу и упад у српску територију спреман још из ра- 
није и да је у томе најживљега удела имала баш валонска 
влада, нарочито њега два члана Хасан-беј и Иса Бољетинац. 
Податци о томе су врло значајни. Крајем месеца јуна српска 
влада је скренула пажњу кабинетима Сила на агитовања која 
се врше из Валоне, где се тада бавио познати убица Бориса 
Сарафова Јане Сандански. Сандански је водио преговоре са 
провизорном владом о организовању чета и упаду њихову 
на територију Србије. Докле је он те преговоре водио, дотле 
су на српско-арбанаској граници водила агитацију највиђенији 
Арнаути, призивајући виђеније Арнауте са српске територије и 
растурајући оружје и усмене прокламације. У другој половини 
августа Велике Силе су учиниле представку у Београду да се 
Арбанасима са арбанаске територије допусти слободан дола- 
зак на тргове у Ђаковицу и Дебру. Српска влада је дала на- 
редбу да се допусти слободан приступ Арбанасима у та два 
места ради трговине. Како су Велике Силе тражиле од Ср- 
бије да повуче своје трупе са арбанашке територије на којима 
су оне држале неке стратегијске тачке у интересу сигурности 
на српско-арбанској граници, Србија је наредила да се трупе 
повуку на десну обалу Црнога Дрима. Почетком септембра 
месеца већ се јављају озбиљни знаци да се упад спрема. Не- 
колико бугарских официра и војвода четничких налазе сеу 
Елбасану, ту опремају последње четнике, дели се храна, му- 
ниција и сад већ легендарне, балканске бомбе. Докле је Ср- 
бија скретала пажњу Сила на те припреме, дотле су већи 
упади били извођени. Арбанаси, под вођством официра, пре- 
лазе Црни Дрим, и од Љуме до Струге улазе на српску те- 
риторију, мећући све под нож и предајући огњу све хришћан- 
ске домове. После оваких упада, који су одбивени брзо пошто: 
је војска дошла, српска влада је била начисто да су они спре- 
мани на територији Арбаније и помоћу са стране, и у очи- 
гледној намери да Србијину снагу слабе и не допусте јој ко- 
рисно прикупљање. 

Нови догађаји ове врсте у Европи су чинили исти ути- 

сак и у Србији, али европски кабинети су одмах стали на 
становиште Лондонске Конференције. Другим речима признали 
су право Србији да са своје територије одагна арнаутске на- 
паснике, али да треба да поштује границу Арбаније онакву 
какву је амбасадорска конференција у Лондону одреди. Они 
су ово чинили да би предупредили могућне заплете, јер 
су творци Арбаније били у страху да Србија не науми да 
увећа своју територију поново на рачун Арбаније. Аустро 
угарски представник у Београду скренуо је, и ако у сасвим 
пријатељској форми, пажњу Србији на озбиљне последице 
једне војне акције противу Арбаније, ако би ова имала за 
сврху да мења одлуке лондонске конференције амбасадорг. 
Други представници Сила нису чинили никакве кораке ова- 
квога карактера. 

Србија је морала да, уз војничку експедицију ипак, ра: 
зуверава европске кабинете о томе да она неће нове заплете 
истичући нове територијалне захтеве. Она је дала изјаву да 
«она за тим не тежи, него да хоће само да силом истера упа- 
даче и енергично поврати ред на граници према Арбанији. 
Али, једновремено је с том изјавом дала и другу: да јој је 
потребна једна стратегијска граница према Арбанији, како не 
би у будуће имала оваквих догађаја. Како је граница коју 
је лондонска конференција амбасадора израдила, неодређена 
и изломљена, то ће међународној комисији за дефинитивно 
утврђивање те границе бити у задатку да ту граници повуче 
тако да се више не би могли садашњи догађаји понављати. 
Ако Европске Силе желе доиста мир, онда ће се и то питање 
лако регулисати у смислу у коме Србија тражи. 


Уговор о миру између Бугарске и Турске је сада свр- 
шен. Поред онога што је раније о границама уређено Турска 
и Бугарска су регулисале питање о амнестији и размени за- 
робљеника, јер је мноштво људи сада прешло под турску 
управу понова, а било заостало доста заробљеника у тре- 
нутку када су односи између Турака и Бугара дошли до за- 
тегнутости. Трошкови око издржавања заробљеника стављени 
су на терет држава које су заробљенике издржавали. У уго: 
вору је даље расправљено и питање о поданству поданика 
тиме што је остављен један рок од четири године досадаш- 
њим поданицима да бирају за турско или бугарско подан- 

ство. Даље је регулисано питање о бугарским црквеним оп- 


штинама и о турским сличним општинама на бази узајамности, 
тако да ће положај муслимана у Бугарској бити данас нешто 
бољи него до данас. Питање о црквеним имањима, задуж- 
бинама, (имања која су познати под именом вакуфска имања) 
у уговору су повољно решена за Турску, јер до сада су та 
питања чинила велике тешкоће. Уређено је у овоме уговору 
и питање које се тиче размене, куповине, продаје, уступања 


непокретнога имања у међувремену од октобра прошле го: 
дине до овога закључења уговора. Што се тиче жељезница, 


уговор је одредио да Бугарска лрими све обавезе, права, 
дужности које је Турска имала раније на делу који ће при- 
пасти Бугарској а својина је Друштва Источних Жељезница. 


Уз овај уговор, који није баш сасвим за Бугарску повољан, 
има два додатка у корист Бугарске. Турска влада је пока, 


зала готовост да у ономе делу Тракије који ће остати Бугар- 


ској дејствује на становништво да се оно потчини бугарској 


управи. На железници Мустафа - Паша—Једрене— Дедеагач 
режим остаје исти као и пре рата бугарско-турскога све донде 
докле Бугарска и Турска не саграде друге жељезничке путеве 
до Јегејскога Мора. Бугарска ће имати права за време мира, 
и докле не подигне ту жељезницу, — што мора бити најдаље 


у року од десет година — да превози старом жељезницом, као 


и Марицом, рекруте, трупе, оружје, муницију, храну и друго. 
Неколико још других протокола и чланова у овом уговору 
имају да регулишу трговачке односе између Турске и Бугар- 
ске, гранична питања, нека верска питања (о мешовитим бра- 
ковима, о насилноме турчењу или покрштавању). 

После закључења овога уговора односи између Турске 
и Бугарске су довени у нормалан ред. Могућно је да ће Бу- 
гари и Турци ради старих рачуна правити какве ефемерне 
заједничке конбинације противу својих суседа, али у трајност 
бугарскога и турскога пријатељства нико не може тврдо ве- 
ровати. Интереси та два народа су од увек били супротни, 
и они ће такви и остати. 


ИнострРАНИ. 





560 Српски Књижевни ГЛАСНИК. 








БАЊИ АЕ, 


КЊИЖЕВНОСТ. 


„Моје Зппра је“. — Г. Марко Цар публиковао је до 
сада три књиге „Мојих Симпатија“. Из те три књиге направ- 
љен је избор, и сада штампан у Задру. („Моје 5Зппранје“. 
Кпјеупе з1Ке 1 зшаје. Одађгапо Коло. Хадат, 1913). Издавач 
је задарска књижара Е. Шенфелда, која је узела на се да ла: 
тиницом изда известан број наших дела ћирилицом штампа 
них. У овој књизи Г. Цар је дао оно што му је најбоље у ње- 
говом критичком раду, студија о домаћим писцима нашим 
(Његош, Љ. П. Ненадовић, Медо Пуцић, Стјепан М. Љубиша, 
Змај Јован Јовановић, Војислав Илић, Милорад Митровић, 
Симо Мативуљ, Лаза К. Лазаревић, Никола Томазео, Љубо- 
мир Недић, Натко Нодило). У нарочитом предговору Г. Цар 
говори о овом издању и излишно полемише с неким уличким 
писцима које он једини удостојава пажње. Иначе, књига ће 
добро доћи оном делу нашега народа који чита латиницом. 
Добар је знак што је у последње време све већи број пре- 
штампавања са латинице на ћирилицу и са ћирилице на ла- 
тиницу. То казује да мисао народнога јединства није више 
једна лепа идеја неколицине људи но стварна потреба ширих 


слојева. УК 






























„Гедеон Јосиф ЈурИШИЋ“. — Г. Димитрије Руварац, у 
свом „Архиву“, штампао је расправу „Гедеон Јосиф Јури- 
шић, игуман, писац „Дечанског Првенца“. Ту своју расправу 
оштампао је у засебну брошуру. Г. Руварац је ту изнео за- 
нимљив живот и патриотски рад овог нашег калуђера из. 
прве половине Х]Х века, о коме се врло мало знало. 

К. 


„РУЧНИ РАД“. — Као 11 свеска социјално-педагошке би- 
блиотеке „Будућност“, изишла је књига „Ручни рад као под- 
лога хармонијског образовања и васпитања“. Писац је Роберт 
Сајдел, а преводилац Свет. Томић. Јасно и убедљиво излаже 
се у овој књизи смисао и потреба ручнога рада у школи, у 
школи онаквој каква треба да буде. М. 





РУМУНИЈА и Балканско Питање. (Га Коштатше ет Ја дџе- 
зНоп ЂаКатапе, оршпопз панопа!е5-ИЂега1ез, Викагез! 1913). — 
Неколико говора и чланака у којима су изражена мишљења __ 
румунске либералне партије. Та мишљења су позната, и имају 
карактер пропагаторско-националистички, и малко су наперена 
противу консерватора румунских. Ин. 





Власник, Богдан Поповић. — УРЕДНИК, ЈОВАН СКЕРЛИЋ, 




















ОЉА ЕС КОЛИ 


КЊИЖЕВНИ ГЛАСНИК. 


Књига ХХХ|, Број 8. — 16 ОКТОБАР 1913. 

Доктор Милутин Јовановић, председник суда у Митро- 
вици, био је прави господин. И по фигури и по души и у 
кући и на улиции у суду, и по образовању и по имању. 

Пун, али због своје висине ипак витак и окретан човек, 
највише четрдесет и неколико година стар, нарочито неког 
цезарског хода и држања, поносито усађене главе и отменог 
мирног. лика, кратко ошишане проседе косе и округло под- 
сечене још сасвим црне браде. Златне наочари су необично 
допуњавале пријатност његовог лица, и по мало кокетно се 
"усадиле на грбавом носу и пред крупним, дугуљастим, црним 
његовим очима. Лети увек у оделу од сирове свиле, а зими 
у. варошкој бунди која је стајала хиљадама круна. Али та 
пробраност у оделу није долазила отуд што би Јовановић био 
неки кицош, него отуд што се Милутин Јовановић друкчије 
____не би могао ни замислити. 

_____ Напротив, био јето не само веома озбиљан, него чак 
_ учен човек. Говорило се да својим друговима, бившим ђацима 
гласовите пиаристанске гимназије у Сегедину, пише на латин- 
ском језику писма одличне садржине, и, кад је добро распо- 
ложен, здрави својим гостима исто тако латински као и срп- 
ски. А на берлинском университету направио му је један про- 
_ фесор комплименат да говори немачки као Гете. Међутим, он 
36 

је највише волео природне науке, и дубоко у ноћ би седео 
и читао Дарвина, Бихнера, Хекла и Молешота, и знао о мо 
надама и монерама можда више него какав Хеклов ученик. _ 

Био је Јовановић чак помало и чудак, или бар своје 
врсте човек. Живео је повучено, долазио у додир са веома 
малим бројем људи, бавио се у слободним часовима понај- 
више код куће, књигама или децом, и, понекад, музиком. 
Јовановић је наиме био и одличан свирач, али је свирао, 
Бог зна из којих разлога, веома ретко, понајвише у вече, кад 
се и кућа и улица утиша, и свирао је увек самом себи. Кад би 
сео за свој грдно дугачки  Безендорфер, и, згрбивши тело и 
обривши главу, одсвирао коју симфонију или сонату, или за 
хармониумом који ораториум или реквием, то је било тако 
свирање да би се на прстима довлачили под прозоре, и у су- 
седству се данима говорило да је свирао господин Милутин 
Јовановић. 

У четвртој години брака остао је удовац, са двоје мале, 
мајушне дечице, Миланом и МИваном,.око којих се савио на 
један женски нежан и болећив начин, и предао се тим не- 
моћним ситним црвићима као права мајка, можда тако као 
ниједна мајка. Поред свих обичних средстава, напатио се 
много и тешко, нарочито кад би које дете занемогло, али му 
никада, ни у сну, ни у шали, ни у срџби, није долазило на ум 
да се по други пут жени. А да се неко нађе да му из да- 
лека спомене да ће то можда ипак доћи на ред, и да га по- 
саветује да је боље довести маћеху док су деца сасвим мала, 
ко би то смео учинити, ко би се усудио саветом или опоме- 
ном унети се у живот господина Милутина Јовановића ! 

Милану је било десет, а Ивану девет година, али су 
обојица свршавали четврти разред основне школе. Иван је, 
према очевој жељи да браћа остану заједно, пошао у школу 
годину дана раније. Било је то јако, здраво, одлично ра- 
звијено и веома бистро, а и веома лепо дете. Сушти отац, 
већ и по томе што је сваку арију одмах обема рукама од- 
свирао. Милан је, напротив, био бледо, нервозно дете своје 
мајке, њеног танког, уморно савитљивог господског стаса, и 
њених великих, сетних плавих очију. По памети је био много 
паметнији од паметног Ивана, имао ону понекад непријатну 
памет малокрвне, бледе деце. Три године је имао кад је сам, 
из новина, научио читати, и сасвим течно, наравно само штам- 

"паним словима, писати. Сам је проналазио како сат иде, како 
чекрк на шлепу диже робу, и како пушка пуца. А сада је 
радио рачунске задатке целој Митровици, и множио и делио 
у глави с таком тачношћу и брзином да је човеку мучно 
било слушати га и гледати набрано чело тога танушког ма- 
лишана. 

Отац их је обожавао, до неситости их волео и једно и 
друго; али би мали математичар. понекад, на тренутак, канда 
ипак потиснуо малог музичара у неки, такође врели буџак 
врелог очинског срца Милутина Јовановића. Од своја два 
синчића, чешће је спомињао старијег, са сузама у очима је 
знао причати о Милану, и ишао би тада често до очинске 
наивности. Многи пријатељи Јовановићеви морали су да чују 
како је Милан, у двадесетом месецу, кад су му пружили две 
чоколаде, тражио: дај пет, осам. И затим, кад једва навршио 
другу годину, и отац једном приликом наредио кочијашу да 
их провоза до Три Кључа, Милан му се окренуо с речма: 
„оце иде Лиан цетили куца“. 

С том децом, ето, живео је Јовановић, миран и задово- 
љан, и у сваком добру, а изгледао је да никад ништа поже- 
лети неће. Видело се на њему да сија и блиста од поноса и 
радости кад поведе за руку своје укусно и чисто одевене 
мушкарчиће, и, мало од шале мало од збиље, почне с њима 
да расправља морал или педагогију неке казне или неког по- 
ступка Господиновог, (учитеља ТУ разреда). Уживање је било 
гледати ускочоперене малишане, слушати брбљивог и живог 
Ивана како доказује да Милан ништа не види као што треба, 
а Милана опет, како мирно и с иронијом решава спор, да је 
то увек тако кад трећошколци иду у четврти разред. Алиу 
том тренутку опасне дрскости Миланове, отац би учинио пред“ 
лог да се иде на сладолед, у парк, тамо где музика свира, и 
браћа би се одједаред помирила, и скакућући тражила нај- 
краћи пут до посластичарнице, и тамо Иван, заборавивши на 
други шнит сладоледа, пречучао цело време уз циганског при- 
маша, а Милан се напревртао и напогађао слика из страних 
"илустрованих листова. А затим би се дигли, одшетали својој 
лепој, чистој и удобној кући, и наставили једноставни, тихи 
живот оца који је срећан у себи и у деци, и деце која су у 
оцу гледала звезду мудрости и доброте, и извор свакој по- 
мисли и жељи. Цела варош је са задовољством пратила живот 

те породице, и многи су завидели тој срећи, срећи без брига | 
и стрепњи, животу који је био испуњен племенитим ралом да 
се што боље развију та два мила детета, што су чинила ути-. 
сак свеже прекопане баштице у којој пе да никне најлепше _ 
цвеће. | ел 

Понекад ипак, и у интимнијем мушком друштву, а на- 
рочито међу женама, по подне, кад удари врућина, у сумраку 
иза затворених жалузија, кад је право уживање духнути мало 
злурадости и зле слутње на туђ мир и на туђу срећу, гово- . 
рило се и овако: 

— Све је то лепо и красно, али ћемо причекати да ви- 
димо шта ће бити до краја. Тешко је веровати да онакав 
човек неће једног дана раскрстити с гробом, и чудо би било 
да баш та деца никад не осете и не закукају што су остала 
сирочад без мајке. Да видимо, да видимо! Наравно, дај Боже 
да остане овако, и да Бог склони и сачува да се деси од 
чега се бојимо — задржавале би и утишавале жене своје ра- 
зигране језике. : 

Десило се затим, после извесног времена, у онај исти 
час можда кад су неке комшинице опет мало нагађале суд- 
бину Милутина Јовановића, седео је Јовановић сам у својој 
соби за рад, пушио једну цигарету за другом, гледао по соби 
као да нешто тражи, и немирно се премештао с једног краја 
канабета на други. Децу је послао с друговима и с васпита- 
чицом у виноград на цео дан; радио је он то и други пут, 
али, како је мало час сам у себи признао, први пут с наме- 
ром да остане сам, и да му не сметају. 

— Шта је то са мномг Нити сам лакомислен, ни неваљао, 
ни себичан човек. Како сам дошао до тога, у коме часу сам 
се заборавио, у чему је била слабост — размишљао је Јова- 
новић са страхом и немиром у очима и у покретима. | 

Пре кратког времена био је он на свадби неког свога 
пријатеља, негде дубоко у провинцији, и провео тамо на ба- 
нални, најобичнији сватовски начин два дана, у друштву које 
за њега, Милутина Јовановића, скоро да би се такође морало 
назвати баналним. И шта се десило. Упесзнао се том прили· 
ком са једном старијом девојком, која му се сад, на један 
неразумљив и несватљин начин везала за живот и утиснула 
у мисли. Била је то још лепа, нарочито необично лепог стаса 
девојка. Кћи из пострадале трговачке куће, одрасла је и жи- 

вела стално код двеју богато удатих старијих сестара, удо- 
вица без деце. Отуд јој ваљда, осим од лепога раста, неки 
нарочити став даме, и нека отменост у понашању и говору. 
Али шта то све значи за Милутина Јовановића! За човека 
који је живео у свету, у одличном друштву, човека са пре- 
| фињеним укусом, са пуно одабраних познанстава и дожив- 
| љаја, и са јединственом женом као што је била његова Аница. 
| Ипак, Јовановип је изгубио мир и равнотежу. А оданде 
| су стизале вести да је она просто помахнитала за њим, да 


Е плаче и моли пријатеље и познанике да је удаду за њега, а 
3 она пристаје на све, на све на свету. Слушкиња ће бити ње- 
| 


говој деци, а не мајка. 
4 А пријатељи, као обично кад се ужурбају да скроје неку 
| срећу, изгубили су из вида која је личност најважнија међу 
онима којима срећу кроје. Место на Милана и Ивана, они су 
| мислили на Јовановића и њу, и устрчали се и направили се 
- важнима да усреће човека који је доста срећан био и без 
тога, и који, осим тога, излази из живота, и да надокнаде 
срећу једној надувеној девојци, која се само зато није раније 
удала што скалу својих претензија није удешавала према очин- 
ском дому, него према бесу својих сестара, од којих се ипак 
ниједна није решила да у згодној прилици положи одгова- 
рајући мираз. 

Јовановић се одједаред тресну по челу, ђипи нестрпе- 

_Љљиво с дивана, и љутито се стаде шетата кроз све отво- 
рене собе. 

— Те ово те оно, те ја те она, те може те не може, — 
| глупости, подле и кукавичке глупости су то од мене! Нема 
Д ту ни могућности, ни компромиса, ни надања, ни начина, него 
М ту има једно једито питање: смем ли ја да се женим кад имам 
4 двоје одрасле деце која знају да им је мајка у гробу, и кад 
2 имам децу којима сам и мајка, и којима не треба још једна 
3 мајка. Друга мајка! Не заборави, Милутине Јовановићу, да 
друге мајке нема! То се зове маћеха, Милутине Јовановићу, 
маћеха се то зове, Миланова и Иванова маћеха! А знаш ли 
ти, Милутине, шта то значи» Запитај се шта је то маћеха! 
То је демон у јединству и љубави породице, то је зли дух 

који поткопава слогу оца и деце. То је ледени ветар из туђих 
крајева који гаси пламен домаћих интимности, то је мраз који 
_ убија топла породична сећања, то је дух зависти који ти са 

срца и са усана чупа реч милоште према рођеној деци! Ма- 
ћеха је хладни посматрач који на туђој деци види сваку те- 
лесну и унутрашњу ману, и трпи тамо где рођена мајка. 
срце стеже, и кажњава и мрзи тамо где мајка благосиља и 
прашта. Она и у деци изазива то хладно и непријатељско су- 
ђење о најрођенијима, и она је не једаред крива што деца 
с презирањем и пребацивањем проплачу над рођеним оцеми 
мајком. И што је, најстрашније реци, реци и то Милутине Јо- 
вановићу! Маћеха је скрнављење мајчиног гроба, јер својим 
грешним телом раздваја тела оца и деце! Маћеха је мило- 
сница своме мужу! Може ли му она бити жена кад његовој 
деци није мајка! И оно што њих двоје чине, то је онда блуд! 
Блуд је то пред одраслом децом која знају да што тај брак 
рађа то њима нису ни браћа ни сестре... 

Наслоњен на врата, с обема рукама на темену, мутна 
погледа и ознојена чела, мучио се Јовановић страшним, лу- 
дачким мукама, и као поплашен се трзао на сваки шум кола, 
осећајући једну махнуту жељу да му се деца што пре врате. 

— Зло дело је то и грех је то што сам ја спреман да 
учиним, јер ето, никако не смем пред децом да кажем шта 
сам наумио и куда сам пошао. Трзам се, бојим се, стидим се 
кад помислим како ће ме погледати мој Иван, и шта ће ми 
рећи мој Милан. И зар то није најпростији и најмоћнији доказ 
да је одвратна мисао коју мислим, да је гнусно дело које 
спремам. Зар то није довољно да раскрстим с том намером 
одмах, сада, до краја, за сва времена, и да као. душманина 
и зликовца дочекам свакога ко ми још једаред предложи да 
Милану и Ивану преполовим оца. 

И кад су у том тренутку зазврјала кола, Јовановић се 
у три корака сјурио низ степенице, и као луд човек, као да 
му их неко отима или не да, трзао је и чупао децу своју 
из кола, и једно на једно, друго на другој руци, носио их 
уз степенице говорећи им много и усплахирено невероватне 
и чудне речи, љубећи их грчевито, и кријући своју главу час 
на једним час на другим грудма љубљених својих дечака. 

Оба детета су опазила да њихов татица нешто није као 
обично, али нису то једнако примила и оценила. Иван је упо- 
требио необичну разнеженост очеву да излаже оправку неког 
трицикла који је за казну имао остати неоправљен, и изнудио _ 
му још неке ситнице, које у новцу, које у натури. Милан, 

напротив, скинуо се, увлачио се у себе, ћутао и посматрао 
оца раширених очију, и тек за вечером, и то одједаред, 
запитао : 

— А зашто, татице, теби ово све овако ради, показу- 
јући трзања у угловима уста. 

И кад још усред његове речи оцу поново заиграше 
уснице, и то јаче но мало час и неколико пута узастопце, и 
отац се наже детету да га загрли и умири, Милан цикну у 
плач, прекиде вечеру и себи и другима, и јецао је у очеву 
крилу све док није заспао. Држећи дете у наручју, и тресући 
забринуто главом над њим, мислио је Јовановић: 

— Данас се први пут десило да татица није умео јасно 
да протумачи ствар своме Милану, који све тако лако и тако 
брзо разуме и схвати. 

Те ноћи, пошто су деца поспала, Јовановић је продужио 
да шета кроз спаваће собе, дечју и своју, између којих су 
била извађена врата и делила их само чипкана гардина. Ви: 
дећи децу уз себе, мирну, у сну, који ништа не разбира и 
не подозрева, он је одједаред почео да савија свој проблем 
на ону многосмислену и грешну страну куда нагињу људи 
кад их опхрва страст, себичност или каприс крви, кад им се 
поколеба снага суђења и дисциплине, и кад се оглуше о своју 
душу, која увек само истину збори. 

— Ваљда, најзад, и ја још имам гласа у животу, ваљда 
човеку с децом није суђено да му се свака жеља прометне 
у жртву. Па онда, сви кажу да је она красна девојка, и, на- 
послетку, кад сам је ја заволео, ваљда нешто и мора бити 
на њој. Па онда, и цела моја кућа ће друкчије изгледати 
с госпођом на челу, а то ће за моју децу само добро бити. 
Моја деца, па да, они, зашто их она не би могла волети као 
и ја. — Лажеш, лажеш, Милутине Јовановићу ! Нити ти хоћеш 
да неко воли твоју децу као ти, нити их неко може волети 
као ти! Лажеш кад мислиш да друга. жена може постати па- 
сторчади мајка! Та деца су тако једно са својом рођеном 
мајком, да су мој Милан и Иван пре истоветни са оним тру- 
лим, распаднутим костуром, него што су једном жилицом 
везе деца моје друге жене. И како она онда може бити моја 
жена, кад сам ја рођени отац Миланов и Иванов! Па какво 
чудо ја то онда чиним! Ја се ипак спремам да постанем муж 
тој жени. То значи да ћу ја престати бити отац својој ро- 

ђеној деци! Шта је то, Господе Боже, шта ја то радим, где 
истина и правда, како ће се све то свршити!.. 

Али неколико дана касније, и затим све једнако, дола- 
зили су неки људи, и чак и неке госпође, доносили и читали 


нека писма, разговарали се нарочито живо и са нарочито 


мазним минама, и, некако су сви заборављали да питају за 
децу, и да потраже да их виде. А кроз неколико дана Јова- 
новић се спремио на пут. Пре но што ће поћи, узео је на 
крило своја два синчића, казао им је да путује чика-Сави, 
своме старијем брату, у Нови Сад, да ће им оданде донети 
нешто лепо, и, кад се врати, казаће им нешто ново. 

Милан, као струјом погођен, скочи оцу с крила, и, као 
да је само то још требао да чује па да све сазна, рече кратко: 

—- Знам. 

— Шта знаш, шта ти то знаш 2 збунио се очигледно Јо- 
вановић, и покушао да дохвати за руку свога синчића који 
се одмакао од очеве столице 

— Ти ћеш да се ожениш, говорио је мали дечак, гледа- 
јући у земљу, хладан и туђ, као да је неко тог тренутка секиром, 
раздвојио оца и сина, и огањ пропасти завитлао у кућу Ми- 
лутина Јовановића. 

— А ко је то теби казао, запита строгим тоном пого- 
ђени и застиђени Јовановић. 

— Татице, немој да грдиш Милана, сви млађи у кући, 
и деца у школи кажу: ваш се тата по други пут жени —- и 
Иван поче да криви уста, готов да се заплаче на те речи. 

Јовановић љутито скочи, пређе два три пута по соби! 
зазвони по путничку торбу, и опростивши се суво и кратко, без 
сваког даљег обавештавања и умиравања, седе на кола и оде. 

(Свршиће се.) 
Исидора СЕКУЛИЋЕВА. 


ОДО КИРА ЈНАМА 


Био некакав Тома Вараксин, столар од дваест пет го- 
дина, човек веома неугледан: лубања му велика, код слепих 
очију припљуснута, а према потиљку — дугуљаста; гломазан 
потиљак притезао је назад шишану главу. Тома је ишао по 

земљи, забацивши широки нос у вис — из далека је изгледало, 
да хоће као у неком заносу да викне неком: 

— Дед —- нек ме дарне, који сме! 

Али, чим бисте само погледали на његово расплинуто 
лице са великим устима и очима неодређене боје, вама би 
било јасно да то иде једно момче добродушно и чисто ра- 
досно збуњено нечим. 

Његов другар Алексије Сомов, такођер столар, рече је- 
даред Томи: 

— Их, брате, како ти је лице броћасто! Сасвим празно! 


. Што не прилепиш себи макар какве било обрве, јер ето на 


целом лицу само нос што ти штрчи, а и он ти је џебрачки 
срезан... 

— Право кажеш, — одобри му Тома, опипавши прстима 
горњу усну, -— лепоте лица ми малко недостаје, али зато 
Поља каже да су ми очи лепе ! 

— Не веруј: то она теби за то, да јој поручиш још једну 
флашу пива. 

Алексије је млађи од Томе за две године, али је — пет 
месеци седео у апсу, много је прочитао разних књига, и, кад 
није могао, или кад би се уленио да разуме свог друга, он 
би му говорио: 

— То је буржоаска предрасуда. Утопија. Треба знати 
историју културе. Ти класне противуречности не разумеш. 

Он је увео Тому у једну дружину, где је мали, куконо- 
сати друг Марк, машући рукама, налик на птичје ножице 
брзим говором причао о радничком покрету на западу. — 
Томи се одмах допале те приче, и, после неколико предавања, 
он је, стискујући на груди руку, умазану лаком, као у за- 


"носу говорио: 


— То ја разумем, Аљоша... То је збиља!... Постојава... 

Мршави, подмукли Сомов, зажмиривши зеленим очима 
и стискујући усне, питао би га: 

— Шта „постојава“ 2 

— Па ето та тежња ка сједињењу људи — то постоји! 
На прилику ја: мени је свеједно — а литија, а пожар, а свет 
на шеталишту — уопште, ако се где народ сабрао, мене тамо 
нешто неиздржљиво вуче! Народ! Па ето и црква — зашто ја 
волим да идем у цркву2 — зато, што је тамо сабор душа 


НИМ У ЦМ. 

— То ће ишчезнути ! — обећа му Алексије, смешећи се. 
— Док усвојиш идеју... 


Тома се удари у груди песницом, радосно кликнувши:“ 


— Ја сам њу усвојио! Ево је, ту ми је! Њу сам ја најпре 
и усвојио. Сад је она за мене као Божја Мати — свих жа- 
лосних радост... 

— Ти опет! 

— Не, чекај: дођите к мени сви, који сте утруђени и 
оптерећени — је л' тако Зар то није Она» 

— Ама то је Јеванђеље, човече божји! 


— Не мари ништа! Она је, ја тако разумевам, она је 


свуда једна и иста. Одеће су различите, цртежи — разни, 
али лик један! Она је мајка љубави! Је л тако 

Када се Алексије што љутио, његова горња усна дизала 
се у вис, оштар му је нос подрхтавао, а зелене му се зенице 
заокругљавале, као у какве птице. Сухим гласом, који је на 
вишим нотама трештао, и неким речима, које су цвркале, 
Алексије би подробно и убедљиво обавештавао друга да је 
он утопист, да у њему спава сталешка свест и да се он, 
можда, никад неће пробудити, јер се Тома васпитавао у кући 
неког. свештеника, где му је мати служила као куварица и 
где су му отровали душу буржоаским предрасудама и сује- 
верјима. | ~ 

— Аљоша! — убедљиво узвикиваше Тома. — Веруј Богу 
— ни најмање ме нису отровали! Сасвим обратно.. Ја још 
као мали, на пример, нисам ишао у цркву. Боже — но па 
зар бих ја теби лагао> То је тек доцније — ето, кад сам 
почео читати и уопште — но, нешто ме почело привлачити 


међу људе! Ту није црква, него, разумеш ли, спој душа! 


Идеја је ту. Јер о чем се ту води реч> Браћо — треба да вас 
је срамота, зар је могућно тако живети. Зар сте ви зверињег 
Уливање љубави и савести, Аљоша, то је ето главно, као што 
ја разумевам... Је л' тачно 

— Не, није тачно! — Алексије, љутећи се, све је већма 
кипео, на јабучицама му се јављаху црвена места, и Томи се 
често чинило да га он зврцка речима по носу, као картама, 
кад се игра на зврчке. 


Тома смућено ћуташе, тарући главу; овда, онда би кри- 
вачким гласом гледао да умири другара: 

— Ама ја, Аљоша, разумевам! Наравски — борба! Само 
се по себи разуме — ту се, братац — држи! 

Но, излазећи из тог тона, наједаред би почео убедљиво 
доказивати : 

— Јер ја, видиш ли, само у погледу човека: човек 


уопште — шта је онг уопште, шта је човекр Зар сам ја — 
длетор Јер ако те, рецимо, почну тесати, они онда по теби 
чекићем лупају — ето о чем ја говорим! Човек — није алат 
— је л такор Ал и опет: наравно — борба је! Немаш шта 
да причаш! Но -— то апостолско, та идеја, што је све- 
општа, васионско измирење, да на земљи буде — мир међу 
људима... 


Неки пут би Алексије, ућутавши се, дуго гледао у 
друга презриво избеченим очима и најзад би говорио, као 
да Томи уши одсеца : ; 

— Не, ти си глуп! — Замршена ти је глава... и то ти 
је за навек! 

А неки пут би му претио, хладно и освојно: 

— Ето причекај — за који дан ћемо почети читати исто- 
рију културе — видећеш! 

Тома је свагда скраћивао свој говор: неразумљиве речи 
су га увек чисто угњетавале, изазивајући поштовање према 
људима који су их говорили, и изазивајући код њега чудно- 
вата обличја : кад би ко рекао „утопија“ — она би се код њега 
оцртавала као рит пун обрежака, сав покривен неким шту- 
рим биљем, а поврх њега иде, пружајући руке у даљину, 
жена са лицем Богородичиним, сва у белом и, као увек, обу- 
чена у велику тугу материнску, — иде немо, са тихим сузама 
· на очима. Он је не једанпут слушао речи „религиозни култ“, 
и култура му се представљала као свечано богослужење, налик 
на ускршње јутрење. Мало по мало, њему се поче чинити да 
је та мудра наука кадра расплести све чворове замршених 
питања, довести у ред све мисли, прелити све шаренило боја 
живота једном уједначеном и пламеном светлошћу. Он гово- 
раше много, усхићено се гушећи речима, и увек гледајући 
право у лице сабеседниково мутним и чисто пијаним погле- 
дом. Свака нова мисао, која улазаше у његову свест, изази- 
ваше код Томе брзу бујицу речи — он махаше рукама, уме- 
рено и гласно кликујући: | 

— Дивота! Тако му то дође! Врло просто! 

С почетка га другови из његове дружине и радионице 
слушаху пажљиво, са љубопитством, али убрзо увидеше да 


је Тома просто једно причало, а туробни бравар Јегор РАНИ 


му не једаред саветоваше: 
— Одсеци полак језика, лармаџијо ! 


Али то није расхлађивало Вараксина — он је гледао на 
све пријатељски и неуморно жуборио, као пролетњи поток. 


Кад је дошао на прво предавање из историје културе, 
па видео да ће предавати нека мала, пуначка, плавоока 
госпођица, глатко очешљана, са бујном косом, он осети неку 
сетну недоумицу, и све време се трудио да не гледа у 
госпођицу. 

Но он ипак виде да се она збуњује, безуспешно се тру- 
дећи да да свом детињском лику озбиљан израз; говори брзо- 
плето, без везе, а кад је што запитају — лице јој се све 
врло зацрвени, а очи јој често, збуњено трепћу. Сва бела и 
чиста, она је изазивала код њега осећање сажаљења: 

— Види се да јој је први пут, — мислио је Тома, паж- 
љиво разгледајући таван, сив зид над њеном главом. Њему 
беше за чудо што она говори о муњама, облацима, о зала- 
ску сунца, о јунацима из народних песама, о грчким боговима 
— он није могао да ухвати везу у свему томе и, идући кући 
са Алексијем, — он му се жалио: 

— То, Аљоша, није испало како треба! Ту би, за такву 
ствар, требало метнути сасвим неког другог човека... онако 
солидног, чак — да је неки сед... па глас покрупан... па да 
се то чита као дванаест Еванђеља ! 

И Симов је био незадовољан, па је гунђао, љутито шиш- 
тећи носом: 

— Одредили жапче некакво! Као да је мени баш по- 
требно да знам ко је био Троглав Арапин... Знамо ми врло 


добро ко је он — него ти нама, братац, кажи, како да га. 


савладамо... 

— Боље да је просто узела ону дебелу књигу, па да 
нам је из ње читала! — говорилио је Тома, жалећи је. Али 
ускоро, заборавивши на госпођичин неуспех, он настави обич- 
ним тоном благодушног маштања“ — А лепо ти је то, брат- 
Аљоша, што ето долази у наше простачко и грубо друштво 
таква мала личност... Па како је тек лепо оно њено: — 

извол те... ево, шта ја знам, ако је по вољи да чујете! В-врло 
лепо! И тако, приањајући једно уз друго, и... 


_ — Ти си опет твоје бесмислице! — сурово га задржа 
Алексије. 

— А откуд је бесмислицар наваљиваше Тома, меко и 
умиљато: -— Ето, ти велиш — класа, сталеж. А, одкуд ти је 


она, на пример, класаг Одједаред рећи, једна добра и мила 
госпођица... Њој је тешко, савест јој не допушта, да живку 
окружењу људи, као што смо ми, те ето... 

— Ама кад ће већ једаред исцурити из тебе сав тај ко- 
мињак» — бунио се Сомов. –—– Каква савест Потреба — то 
ти је савест! Да имају неко друго место куд да иду — они 
би пошли где је лакше, а не код нас; не маштај, не варај 
самог себе ! 

Тома погледа низ улицу на огњене низове светиљака и 
запита: 

— Дакле ти мислиш, они то — што морају» 

— Па наравно... 

— Н-да2 — рече Вараксин, јако забацивши главу натраг. 
— Али ја не верујем ! · 

— Штог 

— А нашто им — да живе под морањег Јер кад ја 
радим фини намештај од црвеног дрвета па сам се на свој 
рад навикао — мени је дунђерски посао просто чак одвра- 
тан — је л' таког А они то сад као да диреке тешу... 

Алексије отпљуну и рече: 

— Нека их нека тешу... 

На другом читању, Томи се учини да у госпођичиним 
речима као да искршњавају и светлуцају некакве занимљиве 
мисли, које га у срце дирају, и кад она доврши, он је замоли: 

— Друже Лизо — молим вас за ту вашу књижицу до 


_ идућег пута — ако је могућно 


— Драге воље, — рече она и очигледно се нечем обрадова. 
Затим је Тома ишао у варош са њом и непрестано се 


_ чувао да је како не гурне лактом. Кад су се пењали уз брдо, 
"на њих су, са обе стране улице, тамним прозорима гледали мали 


кућерци на крају вароши. На врх улице горео је фењер, око 
њега дрхташе мутно-жут одсјај, а плава помрчина јесење ноћи 


_ беше пуна задаха од трулог дрвета и помија. 

Тома, кашљући и трудећи се да се изражава фино, пи. 
таше Лизу: 

— Ја дакле могу веровати да је у прастара времена ч0-. 
вечанство говорило једним језиком — је л тако 

— Да, аријски народи, — звучао му је у одговор тихи глас._ 

— И то је — већ доказано 2 

— Сасвим је доказано. 

— Дивота! То је — врло занимљиво... Тако да су се 
сви данас разједињени народи налазили у заједничкој служби 
јединству живота... Значи, и у прастара су времена имали сви 
једну заједничку идеју, да-а... 

Али речи му се некако с натегом склапале, и он је ми- 
слио не о прастарим временима, него о малој госпођици, која 
је журно ишла уз брдо на пола корака пред њим и малко 
с леве стране. Стиснута помрчином, она је изгледала још мања“ 
но што је била. Тома примети како се она сваки пут, при- 
лазећи каквом осветљеном прозору, сагнувши главу, трудила 
да што пре умакне са осветљеног простора. 

— Чудна и дивна ствар! — мислио је он, непрестано 
говорећи и чисто раздвајајући се. — Таква мала личност... 
без страха, у кругу туђих људи... ноћу, у месту од живота 
удаљеном... чудо... 

Да не би размахивао рукама, он их тури у џепове, — 
то му беше необично и везиваше га. 

— А ви се пијаних не бојите» — запита је он. 

Она му тихо и живо одговори: 

— Ах, не, врло их се бојим... Овде их има тако много... 


— Да, — рече Тома, уздахнувши, — пију веома без- 
утешно. Што је главно — живот тражи напуњења, а он — 
нема чим! То јест живот — у смислу душе... Вино пак, као 


што је познато, помаже фантазији... МИ не можеш га строго 
ни осуђивати : зар је човек узрок томе, што је приморан да 
живот подржава фантазијама2 

— Ја не осуђујем! — ускликну Лиза, успоравајући корак. | 
— Ја — разумем. Ви сте врло тачно казали — страшно тачно! 

То обрадова Тому — он се није сећао случаја, да би се 
когод слагао сњим. Па, извадивши руке из џепова, лупајући 
шаком по књизи под пазувом, он наново поче, са поверењем 
и убедљиво: 

— Кад би, видите ли, књиге биле приступачније, ве 

рујте, тада би била — друга ствар! Ако ћемо право да го- 
воримо — људи се не треба бојати, ја вас уверавам, они 
заслужују потпуну пажњу и сажаљење — у свом празном 


животу. Ствар је у том, што свега има врло мало, као што 
знате, и отуд су сви пакосни. Никаквих утеха, ни разонођења 
нема, сваки има само једну другарицу — голу судбину са 
страшним лицем сиротиње и порока, као што је речено у 
стиховима песниковим.. И онда, наравно, кад вама слични 
људи сиђу са свог врхунца у већој количини... онда ће то 
неминовно унети у живот садржину, достојну човека... 

Лиза пође још лакше, придржавајући једном руком сукњу, 
другом пређе преко лица и рече, уздахнувши: 

__— Да, да, то је истина. 

— Фјодор Григорјић, — настављао је Тома, прекида- 
јући је, — син свештеника, код кога је живела моја мајка, — 
врло је добро чељаде моја мајка! али је — већ преминула, — 
еле Фјодор Григорјић, који ће сад скоро чак професором 
постати, — говорио би понеки пут, препирући се са својим 
оцем: живети, то је — знати! ИМ врло проста ствар ! Ако ја 
живим, а не знам ко сам ја, где сам и зашто управо — какав 
вам је то живот 2 Просто дугогодишње задивљавање у експлоа- 
тацији разних тамних сила, проистичућих од човека и од 
предрасуда, њим истим створених — зар није тако 2 

— Живети то је — знати! — понови Лиза. — Сасвим 
тако... друже... ви значајно широко схватате... 

Тома се не сећаше, шта је он још говорио, али је он 
сад први пут у животу говорио тако много, смело и ватрено. 
Они се растадоше код капије једне велике куће од два спрата, 
са колонама на фасади, и Лиза, тресући његову руку, убед- 
љиво га је молила: 

— У четвртак и понедеоник — знатег Од седам сати у 
вече — ја сам код куће, чекаћу до девет — је л добро 

— Са највећим задовољством ! — клицао је Тома, уда- 
рајући ногом о тротоар. — Врло сам вам захвалан... Дивота! 

Целу ноћ до самог јутра он је ходао улицама, забацивши 
главу у виси у мислима састављајући ватрене, позивне го- 
воре о неопходности да се помогне и речју и делом оним 
људима, који још не поимају истоветност појмова: живети и 
знати. Њему је било врло добро: суро јесење небо као да 
се беше отворило над њим, и из дубоког плавог бездана па- 

даху, као какве звезде, звучне речи, слажући се саме собом 
у сјајне редове добрих и љубавних мисли о животу, о љу- 


дима, и те мисли поражаваху и самог Тому својом непобед- 


ном простотом, истином, снагом. 


У четвртак, он је седео у соби Лизиној, ништа не при- 
мећујући осим напрегнутог погледа плавих очију, које, — он 
је то видео, — хоће да разумеју његове речи. Гледао је у 
њихову дубину и говорио: | 

— То се онда дакле у фигури може рећи да је та идеја 


о победи светлости над тамом — небеског порекла 
— Да, ако хоћете, али ипак — нашто вам — небеског 
— Тако му некако најлепше изађе! Значи — коренита 


је идеја — сунце, које даје свему силу живота! То је значајно 
и потпуно тачно: ја сам јуче ишао изван вароши на Јарило, 
знате ли, — да гледам залазак сунца. Потпуно је просто и 
лако замислити све, како је написано: змај, мачеви, борба и 


победа над тамом. А затим –- рађење сунца у триумфалном | 


сјају. Рађања, управо, није било, него је била киша, но то 


ништа не значи. Ја сам много пута раније посматрао рађање 


сунца и неизоставно ћу опет да погледам, кад једаред буде 
лепо време. Неизоствно ! 

Он погледа око себе, и допаде му се чиста спретна со- 
бица са белом постељом у углу, девичански покривеном меком 
завесом помрчине. На столу пред Томом лежало је много 
књига, неке косо стајаху на полици, по зидовима су висиле 
познате му фотографије писаца и научењака, људи са дугом 
косом и мргодним лицима. Тарући дланове, пуне жуљева, на- 
топљене лаком, Тома се тихо смејаше и причаше. 


— Значајна ствар, друже; седим ја једаред, спустивши 


ноге, над провалијом, долази једно псето, такво, знате, на 
просјака налик. сво блатњаво, пуно чичка, седи му бркови на 
њушци. Гладно, старо, немило. Прилази ми, село до мене, па 
— и оно гледа, — а тамо, вид те, пламти црвено, жуто сунце, 
таква се нека плаветникаста обличја слажу, а сунчани их 
зраци час потиру, час опет потпаљују, реке теку златне — а 
нас двоје — човек и псето, — гледамо, знате ли. Ако ћемо 


право да говоримо, друже, па то још и није сасвим поуздано 


сазнато, шта је то — пас, на пример, и какав је његов 


однос и држање према сунцу» Можда и он... ја, наравно, не _ 

знам... то је тако, — фантазија, али — што не би и псето 
могло разумевати значај сунца, кад и оно осећа топлоту и 
зиму, и може да гледа у небо. Свиња, то је, наравно, друга 
ствар... Ја сам се, знате ли, чак нашалио: разумеш ли, рекох 
му, ко је прави творац живота, а2 А оно ме погледа онако са 
стране, косо и — одмаче се... сви су на земљи врло непо- 
верљиви и опрезни једно према другом... то је тако печално, 
кад човек помисли! Наравно, то је, можда, и глупо, но кад 
сам прочитао те две главе, ја сам — наједаред, знате ли, баш 


као тек тада први пут разумео — сунце! Сунце — то је за 
чудо просто ! 

— Ви сте две главе прочитали — зачу Тома. 

Питање му се учини строго. 

— Само две, — одговори он и због нечег опипа сто- 
лицу на којој је седео, — ми, знате ли, имамо много хитног 


посла: трговац Хлобистајев удаје кћер — узимају зета у кућу, 
па му оправљамо трпезарију... Хлобистајеву. Диван је намештај 
купио, чудесна, старинска израда... мат храстовина, знате ли... 

Он виде како се плаве очи девојкине уморено скрише, 
и то му одмах веза језик, испуни га смућеношћу. Не без уси- 
љавања над самим собом, Тома настави, збуњено се смешећи: 

— Можда ја много и сувишно говорим — ви то мени 
опростите, молим вас ! 

Госпођица ужурбано ускликну. 

— Ах, шта то говорите! Ви говорите тако занимљиво... 
о многом... Ја сам се само латила рада, за мене је врло 
важно да дознам психику људи... који... људи вашега реда. 

Тома наново сину, охрабри се и, машући рукама, запева, 
као птица на уранку: 

— Дозволите ми да вам кажем да су мени слични људи 
на форму мале дечице и — бојажљиви су, знате ли. Један 
с другим, на пример, ми занатлије, мало говоримо од срца... 
А сваки би, ипак, хтео ма шта да каже о себи... јер — човек, 
знате ли — њему је врло мало указивана љубав и милошта, 
па... кад још помислите да је сваки имао матер... и да је на. 
викнут на милошту, онда... онда му дође некуд врло рђаво... 

Он се заједно са столицом примаче малој домаћици — 
нешто пуче, паде на патос нека дебела књига. 

— Извините, —- рече Тома. — код вас је малко те- 
скобно! — Па спустивши глас, тајанствено настави: 

— Ја хоћу да вам кажем да је то чудновато тачно: 
није добро човеку живети саморану... Наравно, заједница ин- 
тереса свих радника — то ја разумем врло добро, али инте- 
реси још нису све: колико још другог чега лежи иза њих у 
души! Човек неизоставно хоће да изговори своју душу, да 
је покаже у потпуној, празничној одори, сву, у свој њеној 
величини... а човек је, међутим, — младо биће, као што 
знате! Не по годинама, наравно, него целим животом — зар 
ми одавно живимо Јел тако» И наједаред нико ништа 
неће да чује, и наједаред — усамљеност душе... немоћа и 
смрт мислима ! Ја против тога беседим ; заједница људска је 
неопходна, она мора бити — то је истина. Заједница инте- 
реса — лепо... али од куд самораност и неиздржљива туга 
неки пут Ето... 

— Не разумем сасвим о чему ви говорите, — рече Лиза, 
и глас јој понова зазвуча строго, учитељски суво. 

Тома погледа на њу смешећи се, она му, намрштивши 
обрве, одговори погледом врло оштрим, који наново расхлади 
његово узбуђење. Уздигнувши рамена, она пребаци курјук на 
груди и брзо мицаше прстима, уплећући црну трачицу у 
косу, и говораше неприродно крупно: 

— То је унеколико страшно чути. Признајући зајед- 
ницу интереса... 

— Ствар је у томе, видите ли, — примећивао је Тома, 
— да ако је један зрак — овде, други — тамо, онда — 
неће бити топлоте... потребно је стапање свих зракова уједно, 
ја л' таког 

— Но, добро, али шта ви називате зраком2... 

-– Душа моја и ваша, ето то су — зраци сунчани, го- 
ворећи у фигури... 

„Кад је Тома одлазио, њему се учини да је Лиза гле- 
дала на њега подозриво, гледајући да се држи у страни, и 
кад јој је он на растанку стиснуо руку, она је јако повуче 
к себи. | 

(Свршиће се.) 
Максим ГОРКИ. 

(С руског превео Ј. Максимовић.) 

СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(1) 


ТРЕЋА ПОЈАВА. 
Роксана, дружбеница, Сирано. 


4 РОКСАНА 
Идемо. Кломира нас звала. 
(Показује на врата преко пута). 
| Биће лепо друштво. 
| ДРУЖБЕНИЦА. 
(Забринуто). 
Ја бих живот дала 
4 Да је касно! 
| СирАНо. 
; (Роксани). 4 
| Није. Чека вас та луда» 
| (Стигли су пред Кломирина врата). 
| ДРУЖБЕНИЦА. 
, (Усхићено). | 
| | А !... Гле, звекир платном обвијен је свуда ! 
Х (Звекиру). 
| Обвили те, да ти метал сад не звечи, 
Да не буниш, лоло, њине слатке речи! 
(Подигне га врло пажљиво и закуца нежно. Врата се отварају). 


РОКСАНА. 
(Сирану, стојећи на прагу). 
Христијан нек' чека. Чудо да га нема2 


СирАНО. 
(Брзо, баш кад Роксана хоће да уђе у кућу). 
А!... 
(Роксана се осврне). 
О чему данас биће ваша тема» 
РОКСАНА. 
358 
СИРАНО. 
(Живо). 
О» 
РОКСАНА. 


Ал' ни речи! 

СирАНО. 
Молим ! 
РОКСАНА. 
Ни о чему! 
„Говорите смело“, ја ћу рећи њему, 
„О љубави, лепо, узвишено, много !“ 


СирРАНО. 
(Смешећи се). 


Да. 


Иретиј 


РОКСАНА. 


(ССИРАНО. 
Знам! 


РОКСАНА. 
Ни речи !... 

(Уђе и затвори врата за собом). 
СирАНО. 

(Поклонивши се). 

Чуваћу се строго! 

(Врата се опет отворе и Роксана промоли главу). 

РОКСАНА. 
Може да се спреми !... 


СирАНО. 
А, то не! 
РОКСАНА. 
Ни слова !... 
(Врата се затворе). 
СирАНО. 
(Зове). 
Христијане ! 


ЧЕТВРТА ПОЈАВА. 
СИРАНО, ХРИСТИЈАН. 


Сирано. 
Тебе чека слава нова! 
Ја знам све шта треба. Не изгледај глупо. 
Памћење прибери. Време нам је скупо. 
Хоћу да те учим. Хајд мо брзо к теби... 


ХРИСТИЈАН. 
Не | 

СирРАНО. 
Шта > 
ХРИСТИЈАН. 
Овде чекам! 


Сирано. 
Јеси ли при себи 2... 
Хајд да учиш... 
ХРИСТИЈАН. 
Нећу, ко у каквој школи, 
Да сричем и стрепим! Сад ме она воли! 
Зато нећу више мозак свој да морим! 
Хвала. Не бојим се. Сам ћу да говорим! 
СирАНО. 
Охо! 
ХРИСТИЈАН. 

Мислиш, ваљда, да још нисам свик'ор 
Видећеш да нисам ни ја глуп толико. 
Лекције су твоје оставиле трага. 

Сам ћу да говорим! Ваљда, до сто врага, 
Знам и ја да грлим!... 
(Спази Роксану која се враћа од Кломире). 
Ево ње! Не иди!... 
СирАНО. 


Сам говори ! 
(Изгуби се иза баштенског зида). 


ПЕТА појАВа. 
ХристијАН, РоксАНА, неколико од господе и прециоза, затим дружбеница. 


| РОКСАНА. 


(Излази из Кломирине куће. Опрашта се са групом која је прати. 
Реверанси и поздрави). 
Збогом ! 


ДРУЖБЕНИЦА. 
Баш ми се не свиди 
Што закасних ! 
(Оде у Роксанину кућу). 
РОКСАНА. 
(Клањајући се). 
Збогом! 
(Сви се клањају Роксани. Затим се опросте међусобно и оду на 
разне стране. Роксана спази Христијана). 

Ви сте !... 
(Приђе к њему). 
Ноћ је густа. 
Они су далеко. Нигде никог нема. 
Седимо! Ја слушам. Улица сва пуста. 
ХРИСТИЈАН. 

(Седне на клупу, поред ње. Пауза). 

Ја вас волим. 


РОКСАНА. 
(Заклопи очи). 


Лепо. Да чујем што више ! 
ХРИСТИЈАН. 
Ја те волим. 
РОКСАНА. 
Добро. А шта даље знате 


ХРИСТИЈАН. 
Ја вас... 
РОКСАНА. 
То је тема. Развите је! 
ХРИСТИЈАН. 
Јасте 
РОКСАНА. 
Знам већ! Затим 
ХРИСТИЈАН. 
Затим... више ми је стало 
Да л ме ви волите! 
РОКСАНА. 
| | Опишите мало 
Вашу љубав! 
ХРИСТИЈАН. 
Ја вас... 


РОКСАНА. 


О!... Скините вео 
Са љубави ваше! 


ХРИСТИЈАН. 


(Који се приближио Роксани и чисто прождире очима њен бели врат). 


Кад бих твој врат бео 
Загрлио сада !... 


РОКСАНА. 
Само даље, молим! · 


Ма А АДА зрачниј аи чина ин 
„ у! бе МЕЛ 3 | 5 

ХРИСТИЈАН. 
Ја те волим ! 
РОКСАНА. 
(Хоће да устане). 
Опет! 
ХРИСТИЈАН. 


(Задржи је, брзо). 
Не, ја те не волим! 


РОКСАНА. 
(Седне поново). 
Но, то је већ боље! 
ХРИСТИЈАН. 
Ја те обожавам ! 


РОКСАНА. 
(Устане и оде даље од њега). 
Об; 
ХРИСТИЈАН. 
Глупим !... 
РОКСАНА. Џ 
(Суво). 


У то се сама уверавам ! 
Глупост и ругобу мрзим преко мере! 


ХРИСТИЈАН. 
Али... 
РОКСАНА. 
Нека вам се речитост прибере ! 
ХРИСТИЈАН. 
Ја:.. 
РОКСАНА. 


Знам, волите ме. Збогом ! 
(Пође у кућу). 


ХРИСТИЈАН. 
Не, Роксана! 
Ја вас... 
РОКСАНА. 
(Отварајући врата да уђе). ; 
...обожавам! Нека, другог дана! 
Одлазите ! 
ХРИСТИЈАН. 
Али... 


(Роксана му затвори врата испред носа). 

СирАНО. 
(Који је мало пре невиђен ушао, скине шешир, иронично). 
Успеху се дивим !... 


ШЕСТА ПОЈАВА. 
ХРИСТИЈАН, СпрАНО, затим пажеви. 
ХРИСТИЈАН. 
Помози ! 


СИРАНО. 
Не. 
ХРИСТИЈАН. 
Знај да не могу да живим, 
Не врати ли ми се одмах љубав њена! 


СИРАНО. 
Како могу, врага, одмах, овог трена 7... 
Да учите речи треба сад почети! 
ХРИСТИЈАН. 
(Зграби га за руку). 


Погледај !... 
(Прозор на балкону осветли се). 


СИРАНО. 
(Узбуђено). 
Њен прозор !... 


ХРИСТИЈАН. 
(Вичући). 
Ах, ја ћу умрети... 


СираАно. 
Мир ! 
ХРИСТИЈАН. 
(Сасвим полако). 
Умрети !... 
СирАНО. 
Мрак је... 


ХРИСТИЈАН. 
Па... 


Сирано. 
Ићи ће лако... 
Одатле, бедниче, да се ниси мак о! 
А ја ћу се тамо под балконом скрити, 
И за све што треба шаптач ћу ти бити! 

ХРИСТИЈАН. 
Али... 
СирАНО. 
Мет! 
ПАЖЕВИ. 
(Појаве се у дну, Сирану). 
БјЕ. 
СИРАНО. 
Лакше ! 


(Даје им знак да говоре полако). 
ПРВИ ПАЖ. 
(Полугласно). 
Шта даље желите 2 
Приредисмо концерт ! 
СирАНО. 
(Тихо, брзо). 
За ћошак се скрите... 
(Првоме пажу). 
Ти онде... 
(Другоме пажу). 
Ти тамо. Будите на стражи. 
Ако ко наиђе, као знак нек' важи 


Један тон. 
Други ПАЖ. 
У дуру, ил. молуг 
СирАНО. 
На смену: 
Мол, иде ли човек, у дуру за жену. 
(Пажеви оду, сваки на један угао улице. — Христијану). 
Зови је! 
ХРИСТИЈАН. 
Роксана ! 
СирРАНО. 


(Узме неколико шљунака и баци кроз прозор од балкона). 
Ево бољег знака ! 


СЕДМА ПОЈАВА. 


РОКкСАНА, ХРИСТИЈАН, Сирано, који се сакрио испод балкона. 


РОКСАНА. 
(Отвори пола прозора). 
Ко јег 

ХРИСТИЈАН. 
Ја. 
РОКСАНА. 
Ко 


ХРИСТИЈАН. 
Тешко видите због мрака! 
Христијан ! | 
РОоксАНА. 
(С омаловажавањем). 
А, ви сте! 
ХРИСТИЈАН. 
Хоћу да продужим! 
г СИРАНО. 
(Испод балкона, Христајану). 
Тако. 
РОКкСАНА. | 
Данас морам да се на вас тужим. 
Празне су вам речи! 
ХРИСТИЈАН. 
Милост ! 


СирАНО. 
Мало тише. 


РОКСАНА. 
Одлазите ! Ви ме не волите више! 


ХРИСТИЈАН. 
(Коме сирано шапуће речи). 
Шта 7... Таква... оптужба 2... О, Господе Боже!.. 
Све више... вас волим... | 


РОКСАНА. 
(Која је већ хтела да затвори прозор). | 
Тако, то већ може! 
5 ХРИСТИЈАН. 
(Као горе). 
Љубав... љуљушкана... расла ми у души... 


Силна... да ми душу... хтеде да угуши... 


РОКСАНА. 
(Изиђе на балкон). 
Ал' да би се душа те љубави спасла, 1ањ 
Што је не удави, док је љубав расла> 

ХРИСТИЈАН. 
(Као горе) 


Хтеде... Ал' тек тада... тешкоћа се јави: 
Новорођенче је... било... Херкул прави... 
РОКСАНА. 


Лепо! 


ХРИСТИЈАН. 
(Као горе). 
У повоју... згази већ... две змије: 


Охолост... и Сумњу... 
РОКксСАНА. 


(Наслони се преко балкона). 
; А, то згорег није! — 


Ал' што су вам речи данас тако тромег 
Да болови какви машту вам вам не ломег 
СирАНО. 
(Гурне Христијана под балкон, и сам стане на његово место). 
Овако је тешко! Сам ћу напред стати !... 
РОКСАНА 
Што муцате тако, волела бих знати г 
СирАНО. 
(Полугласно, као Христијан). 

Ноћ је. Моје речи уво вам не виде ! 
РОКСАНА. 

Како моје речи! 
СирАнО. 
Њима лакше иде! 

У срце ми лете, па су боље среће: 

Уво вам је мало, моје срце веће !... 

Затим, ваше речи к мени доле беже, 

А моје се пењу: то је, госпо, теже! 
РОКСАНА. 

Али, та тешкоћа сад је мања нешто > 
Сирано. 

Јер већ научише да се пењу вешто ! 
РОКСАНА. 

Збиља, ја сам овде много на висини! 
Сирано. 

Да. Пао бих мртав, тако ми се чини, 

Да тврђа реч ваша у срце ме згоди! 


СРПСКИ КЊИЖЕВНИ !ЛАСНИК. 








РОКксСАНА. 
(Учини покрет). 
Сићи ћу тад! 
СирРАНО. 
(Жаво). 
Не, не! 
РОКСАНА. 


(Показује му клупу која је испод балкона). 
Ено клупе! Ходи! 


СирАНО. 
(Повуче се ушлашено у мрак). 
Мел: 
РОКСАНА. 
Не2... Зашто 2 
СираАНО. 


(Кога занос све више обузима), 
Кад смо већ овако сами... 


Шапућимо слатко у тами... 


РОКСАНА. 
У тамиг 
СирАНО. 
Да се не видимо много слађе пада! 
Ви видите дуги огртач где сада 
Кроз црнину ноћну ветрић заталаса, 
Ја хаљину летњу како се беласа: 
Ви сте зрачак један, а ја слика сени'!... 
Да знате шта значи овај тренут мени... 
Јер, ако сам каткад досад речит био... 
РОКСАНА. 
Често. 
Сирано. 
„Оно што сам у дну душе крио, 
Ја прећутах ! 
РОКСАНА. 
Зашто > 
СирАНО. 
Узрок томе јесу... 


Роксана. 
Шта то 








СиРАНО ДЕ БЕРЖЕРАК. 589 











СирАнО. 
..Ваше очи што ми ум занесу ! 
Ал' ме ово вече храбро напред гони 
Да први пут... 
РОКСАНА. 
Збиља, глас вам чудно звони>2 


СираАно. 
(Приближи се грозничаво). 


Да будем свој једном ја смем само ноћу, 
И зато ћу сада... 


(Застане збуњено). 
Ал' где самг Шта хоћуг 


Опростите, — не знам шта се збива ово... 
За мене је то све тако дивно... ново... 


РОКСАНА. 
Ново р 


СирАнНо. 
(Узалуд покушава да се прибере) 
Ново, јер се... досад.. увек плаших... 
Верујте... подсмеха... и туђих... и ваших... 


РОКСАНА. 
Подсмеха 2 Због чега>2 


СирАно. 
Ја узлећем, сневам, 
Ал' од стида срце духом заодевам ! 
Скидао бих звезде, али ме страх спречи: 
Да ме не исмеју, ја намештам речи ! 


РОКСАНА. 
Па то је баш лепо! 


СирАНО. 
Сад не к'о иначе! 


РОКСАНА. 
Чудим се! Шта треба те речи да значе» 


Сирано. 
Тоболац и стреле нека даље беже, 
Сад су нам потребне ствари више свеже! 
Не кап по кап што би Муза из свог врела, 
У напрстку златном, у душу на снела, — 
Из природне реке што бујицом лије, 
Нека душа наша до воље сад пије! 

РОКСАНА. 
А дух >... 
СиРАНО. 


Што сте ту још, он ми помоћ пружи. 

Ал' ће мирис овај што око нас кружи, 
Час и вече да се праве сласти лише, 
Ако говоримо ко што песник пише ! — 
Нека нам се поглед међу звезде вине, 
Све вештачко ће се са нас да расплине. 
Алхемијом нашом, слутња ме не вара, 
Прави осећај би постануо пара; 
У тој празној пари ја за душу стрепим, 
Да се и најлепше не учини лепим ! 

РОКСАНА. 
Ал' дух»... 

СирАНО. 


У љубави ја се њега гнушам, 
Ја радије тада срце своје слушам! 
А доћи ће, затим, и тај тренут свети, — 
Тешко оном који ту сласт не осети! — 
Кад у нама љубав отмена се јави, 
Да је духовита реч више скрнави! 


РОКСАНА. 
Е, лепо! И ми се надамо тој срећи: 
Какве речи ћете мени онда рећи 2 


(ССиРАНО. 


Све, све, све, све речи пред вас ћу да метем, 
У гомили, нећу у струк да их плетем: 

Ја те волим, луд сам, пун љубавних рана ! 
Срце ми сад личи на звоно, Роксана, 

Где је име твоје. Како дрхти оно, 

Твоје име звони, јер се љуља звоно! 

Све памтим, ситнице твоје мени годе: 
Лане, осмог маја, ти од куће оде 

С друкчијом фризуром него седмог маја! 
И као што други од сунчева сјаја 

У очима дуго златне пруге носе, 

И ја тад од сјаја твоје плаве косе 

Гледах на све стране само пеге плаве!... 

РОКСАНА. 


(Узбуђено). 


То је љубав... 


Сирано. 

Јесте, због љубави праве 
Такав осећај се сад у мени скрива. 
Љубав ми је страшна, ал не саможива ! 
Ах!... За твоју срећу ја бих дао своју, 
Ти не би ни знала за ту жртву моју. 
Да посматрам, скривен, мени ће да годи, 
Осмех среће коју моја жртва роди. — 
Ах!... Твој поглед сваки душу ми очара, 
У мени врлину, нову снагу ствара! 
Да ли ме разумеш 2 Да ли ћеш сад моћи 
Да осетиш душу што у овој ноћи 
Допире до тебе 2... Да л ме срећа куша»... 
Дивно вече:... Она моје речи слуша !... 
Надао се нисам никад таквој срећи! 
Сад могу, Роксана, мирно у гроб лећи !... 
То су моје речи, то су дражи њине, 
Што сад она, к'о лист, дрхти од милине ! 
Јасте, ви дрхтите усред плавих грана, — 
Ах, ти дрхтиш!... А ја осећам, Роксана, 
То дрхтање слатко како са висина 
Силази полако низ гране јасмина!... 


(Пољуби страсно врх од једне гране што виси). 





РОКСАНА. 
Да, ја дрхтим, плачем и тонем у страсти! 
Волим те, твоја сам... 
СирАНО. 
Ах, божанска сласти ! 
Нек' умрем !... Мој занос у њу се сад прели! 
Ја желим... 


ХРИСТИЈАН. 
(Испод балкона). 
Пољубац! 
РОКСАНА. 
(Тргне се и мало повуче натраг). 
"Шта 
СирАНО. 


015 

РОКСАНА. 
Шта сте хтели > 


СирАНО. 
Далија“ 


(Полако Христијану). 
Лакше мало. Немој као с неба! 
ХРИСТИЈАН. 
Ганута је, сад се користити треба ! 


СирАНО. 
(Роксани). 


Јесте... желео бих... Али, шта сам хтео... 
Признајем да бејах и сувише смео! 


РОКСАНА. 
(Мало разочарана). 


Шта2 Зар вам до жеље није више стало 
Сирано. 

Ништа ми на свету не би слађе пало ! 

Али не!... Из мене луде жеље лете... 


ХРИСТИЈАН. 
(Сирану, вукући га за огртач). 
Што 2 
СирАНО. 


(Полако Христијану). 
х Мир, Христијане ! 
РОКСАНА. 
(Нагне се преко балкона). 
Нешто шапућете 2... 
СирАНО. 

(Тргне се). 

Да, — стрепим да жеља скупо ме не стане, 

Зато шапнух себи: мируј, Христијане ! 
(Чују се теорбе). 

Неко иде! 
(Роксана затвори прозор. Сирано ослушкује теорбе, од којих једна 

свира веселу, а друга тужну арију). 
Мол» — Дург — До ђавола, ко је» 
• 

Човек или жена2... А!... Калуђер то је! 

(Улази један калуђер, из реда капуцинаца, са лампом у руци, иде 
од куће до куће и гледа у врата). 
(Наставиће се.) 
Едмон РОСТАН. 

(С француског превео Милан Димовић). 

ЛЕГИЈА. 


У свакој планини има свога змаја, 


И виле бродарке покрај свију река, 
На сваком раскршћу по један краљ чека, 
И старински напев пољима без краја. 


Све за сунцем, као народи што селе 

Она пође путем куд су прошли стари, 

С невидљивом звездом у оку што жарк, 

С њином страшном речи на врх усне вреле. 


Заставе вихоре мраком као клетве; 
Далеки путници иду друг за другом 
У поља где некад цар вођаше плугом 
И наше царице певале уз жетве. 


Свуд по јазбинама скривени су звери, 
И по заседама скривени крвници, 

И на тамницама под локотом двери, 
У срцима јоште притајени клинци. 


А унуци иду куд су прошли деди, 
На истом камену оштрили су маче; 
И страшну легију, и од гнева јаче 
Води сјај далеке царске приповеди. 


Пролазе заставе путишта далека; 

Сутра ће да севну сабље отроване.,.. 

Но легија где ће најпосле да станер 

На сваком раскршћу по један краљ чека. 


Ј. ДУЧИЋ. 


38 

ВАЗЕ ДАР 


И уста пророка и мишце јунака 
Напише се снагом твоје свете капи, 
Сад кроз срца наша иду крупни слапи 
Твојих светлих струја и огњених зрака. 


Свој хлеб и ловоре залили смо тобом; 
Молитва и химна, обе су те пуне; 
Пуна су те наша трзања и струне; 
Као млечни пути сјајиш једним добом. 


"Узели смо гордо у своје трофеје 
Све твоје ватрене заставе и маче, 
Опленили твоје смарагде што зраче, 
И твоје матице развели у леје. 


Овде се бораху претци с потомцима; 
' Лавови од туча мотре живе лаве; 

Ми смо победници безмерни над свима — 
Две твоје обале две су наше славе. 


Текла си из царске легенде, а сада 
Робујеш у причи о нама, и груби 
Сен наших легија сад на тебе пада; 
· Све твоје ветрове носимо у труби. 


Ј. Дучић. 


ПРЕ НЕГО ХЛАДНА ЗОРА СВАНЕ... 


У тамној ноћи у тишини 

Кад мирно спава све у мени, 
Кад трепте звезде на висини, 
Мој драги душе, из сна прени! 


Крени се хитро миром ноћи, 
Обиђи наше прошле дане; 
Обиђи све их у самоћи, 
Пре него хладна зора сване. 

Обиђи младост: чини ми се 

Да дете једно над њом плаче, 
Да тужне врбе над њом висе — 
Мрачно јој небо већма мраче. 


Обиђи прошле снове, наде, 
Што не доспеше своме смеру; 
Обиђи прошле боле, јаде, 

И уздрману стару веру... 


О, има ноћи има дана, 

Кад су ми груди празне, болне, 
Кад сколи зима са свих страна 
И мрачне мисли неумолне. 


И тада волим прошле дане, 
И прошлу љубав тада сневам. 
И њима снова дижем сане 

И њима своју душу згревам. 


„ 


О, крен' се, душе, миром ноћи 
Обиђи наше прошле дане. 
Обиђи све их у самоћи, 

Пре него хладна зора сване. 


ЈЂуБ. ДАМЊАНОВИЋ. 


МАТЕРИНЕ ОЧИ. 


Ни младо сунце пролећњега дана 

Кад зором блисне врх планина снежни, 
Ни добре бајке из детињства рана, 
Нису ми драге као поглед нежни, 
Очију твојих, мила моја мати! 


Из сјаја њина топлога и мила 
Испредају се у дугачком низу 
Сва срећа, снови, што си икад снила. 
И све је Богу то ту тако близу, 
У оку твоме, мила моја мати! 
38% 

Оне су ко црква у пустоме крају, 
Около које брда, шуме, стоје 

И којој се многе стазе беласају; 
Благослов ко она нуде очи твоје, 
Милошту, љубав. О ви, добре очи, 


Ви сузом својом утирете сузе, 

А туга ваша тугу чеда диже; 

А где животу судба радост узе, 

Ту љубав ваша са жртвама стиже 
И вером светом свог великог храма. 


У вама ја сам најпре сунце зглед'о, 
Познао љубав и доброту Бога. 
Душа је моја ваша нежно чедо 
Немирна, сетна и чежњива много. — 
У вама ја сам најпре сунце зглед о... 


ЈЂуБ. ДАМЈАНОВИЋ. 





СРПСКА ОМЛАДИНА И ХРВАТИ. 


У Скерлићевој књизи о српској „Омладини и њеној књи- 
жевности“ (Београд, 1906) има толико нових података и по- 
гледа на омладински рад и прије 1848 године и послије, да 
ће за Србе можда тек овдје-ондје који нови податак из какве 
архиве моћи доћи. Али то главнога суда неће моћи да ми- 
јења. Што се тиче Хрватске, колико је она тому омладин- 
скому пословању помагала, имаде у Скерлића мало података. 
Главних пошљедица тога рада налазимо у послу Гајеву и у 
1848 години. Што је послије долазило у Хрватској, мање је 
истицано. У тешким моментима за Србе у Хрватској једва да 
се из књиге разбира као пошљедица омладинскога рада. А 
ипак је рад Омладине веома много утјецао не толико на књи- 
жевне прилике у Хрватској, колико на читави развој нашега 
народнога живота. Прије него пријеђем на саму Омладину и 
на пошљедице њезина рада у седамдесетим годинама прошлога 
столећа споменућу неке свјетлије моменте из живота Хрват- 
ске, који су се збивали у јавности. 

Не треба да се спомиње Штросмајер са својим радом. 
То је опћено познато како је велики владика ђаковачки, 
узгојен у духу хрватскога илирства, све до у сврху свога жи- 
вота радио и мислио. Владичина снага била је толика да је 
он за собом повлачио готово све елементе који су што ми- 
слили и имали право да одлучују судбином свога народа. 
Једна је значајна згода за хрватске прилике из мјесеца маја 
1866, кад је хрватски сабор хтио да оцу илирства и пре- 
породитељу Хрватске Гају даде помоћи. У том су сабору 
сједјели и љути ексклузивни Хрвати као Антун Старчевић, 
Драг. Акурти, Урпани, Барчић, Миховил Павлиновић и други, 
па Левин Раух, Јосиповић, Штросмајер, Рачки, Вицко Милић. 
Читав сабор се обратио у потписаној прокламацији од свих 
заступника с молбом и на српску књажевску владу да и она 
Хрвату дође у помоћ с каквим прилогом. Ово је можда је- 
динствени чин у хрватској повјести кад је сва Хрватска, без 
обзира на радикални чисти хрватски правац, замолила помоћи 
од Србије. 

Догађаји иза 1866 мало промијенише курс. Горе сам 
истакнуо најзнаменитије људе у Хрватској из различитих струја. 
Да је на пример Левин Раух био истога мишљења 1866 с Ива- 
ном Мажуранићем и владиком Штросмајером, то се види из 
потписа списа, којим се апелира на „наш народ“, којему је 
Гај израдио све, а напосе слогу међу словенском браћом. 
Пред српском владом се позива сабор на заслуге Гајеве, које 
је имао уопће за Јужно Славенство, а и за Србију. 

С оваквим се мишљењем улазило у 1868 годину, кад је 
дошло до уређивања односа између Угарске и Хрватске, што 
се ресултира у такозваној „Нагодби“, која је донијела првога 
нагодбенога бана, онога Левина Рауха, који је потписао с дру: 
гим заступницима онај спис из 1866 на српско министарство. 

У Вертајмеровој књизи о грофу Јулију Андраши (Мел. 
пештег: Отаћ Јићиз Апдгаззу), читају се већ извјештаји из 
1867 да је хрватска опозиција била подупирана из Београда 
да затеже у преговорима с Маџарима (1, 366). У Хрватској 
су се прилике све више заоштравале. Хрвати и Срби јаким 
дијелом остадоше под истом снагом под који су били и 1866, 
а још и давно прије. Радикални Хрвати на челу са Старче- 
вићем истицаху све више чисто хрватство, а присталице владе 

Раухове почеше све више да одступају од оних принципа 
који су их још 1866 водили у погледу народнога јединства. 
У ово баш доба догодише се крупне ствари у Европи. | 
Српска Омладина, гледајући што су постигли Мађари, питаше 
себе зашто не би и Срби могли да проведу оно, што су 
други народи учинили. „Шта се чека Што се не полази! Омла- 
дини изгледа — вели Скерлић у „Омладини“ стр. 223—224 — 
да је српска свест продрла у све крајеве и у све слојеве, да 
је дело легалне пропаганде и мирног продирања у духовима 
извршено. Најмањи знак тога буђења народне свести њима 
изгледа као да је све зрело и готово. Ено и католици се по- 
чињу осећати као Срби!“ И премда је омладина била против 
руске управе, а тражила слободу за руски народ онако како 
се слобода развијала у других народа, ипак је за односе те 
Омладине и Хрвата вриједила уза српску и руска ријеч, како 
се то види у Вертајмерову дјелу (1, 376). Српској либералној 
Омладини бијаше на челу у политичком погледу Светозар 
Милетић. У Новом Саду је нетко написао мемоаре с даном 
од 10 јунија 1870. Мз тих записака вади Вертајмер (1, 407), 
да је народна либерална странка у Хрватској ишла раме о 
раме с Милетићевим националним Србима, којима бијаше 
идеалом великосрпско краљество, а састављале би га ове 
земље : Србија, Црна Гора, Босна, Херцеговина, Албанија, Бу- 
гарска, Хрватска, Славонија, Далмација и негдашња војничка 
Крајина. Барун Левин Раух у своме извјештају на грофа Ан- 
драшија од 13 априла 1870, као хрватски бан, извјешћиваше 
да су Срби имали ковани новац, на којем је била на једној 
страни слика Милетићева, а на другој да су биле означене 
све оне земље које би имале саставити великосрпско цар- 
ство. (Вертајмер 1, 407). Генерал Криж извјешћиваше свога 
министра Куна (Кићп) из Земуна да ће у случају немира, 
које очекује вођ Омладине Милетић у Крајини, и млака срп- 
ска влада као и Русија, коју су омладинци позивали на сло- 
венски и либерални посао, притећи Јужним Словенима у помоћ. 
За разумијевање оваких извјештаја треба да се спомене 
ово. Неки Срби омладинци гледаху да се некако удруже по 
мишљењу Лиге Мира и Слободе у Паризу. Владимир Јова- 
новић, један од омладинаца, издаваше у Женеви „Српску Сло- 
боду“. Он је проповиједао да српска Омладина нема искљу- 
чиво националан идеал, „да она гледа даље преко уског и 

себичног национализма: „она се бори против свију предра- 
суда, она износи на видело потребу. слоге међу народима, 
који се подижу из својих развалина; она потврђује да ће се 
међународно братство славним успехом крунисати““. (Скер- 
лић „Омладина“, стр. 247). 

Ако се мало замислимо у онај извештај баруна бана 
Рауха, па ако узмемо што је француска Лига за балканске 
народе мислила, онда га разумијемо. Француска Лига је — 
по Скерлићу, стр. 249 — жељела Балкану и његовим народима 


да постану „јаки и независни народи“. „Ту се тражи /оду- 
навски Савез, стара идеја изгнанством опамећенога Кошута“. 
„Без сваке сумње ова ће држава бити демократична ; — то 


обећава дух ових народа. Ваља их оставити себи самима“. 
Ако споменем да је Јужно Славенство имало и међу млађим 
хрватским нараштајем да буде неком основком за идеје које 
је Омладина ширила, па да је јужнославенска мисао добила 
видљива знака у Југословенској Академији у Загребу, везе 
душевне би се могле наћи. Овако је било у схватању сло- 
боде младежи 

Што се тиче вјере, позната је она ријеч још из илир- 
ских времена крјом се куне тко поради вјере на својега 
режи брата. Ово је у Хрватској остало и у јужнославенској 
ери, то јест у шездесетим и седамдесетим годинама. Српска 
Омладина (да говорим са Скерлићем, стр. 262) бијаше ђак До- 
ситејеве школе. Вјера не може да дијели један народ и да га 
поради вјере ослабљује. „Пред чињеницом да је добра по- 
ловина народа католичке и мухамеданске вере, Омладина је 
сматрала као нужно и политички истицати идеал верске снош- 
љивости, па чак и верске немарности“. 

Не бих се усудио да утврдим да је утјецање Срба у 
вјерском погледу било јако на Хрвате. Али једно ваља да се 
истакне. Омладина српска, како јг то Скерлић у потанко- 
стима извео, није марила за свештенство, колико га уопће 
није осуђивала. У седамдесетим годинама није ни хрватска 
омладина, колико ју је водио Антун Старчевић, вољела по: 
пова. Дапаче из те омладине, а највише од самога Старче- 
вића, било је најжешћих навала на попове, а напосе на би- 
скупа Штросмајера. Ударало се веома жестоко. Новине које 
су издавали људи, који су се купили политички око Старче- 
вића, напосе „Хрват“, удараше тако оштро уопће на свећен- 

ство, да се та жестина потпуно слаже с оним нападгајима 
које су српски омладинци износили на калуђере и попове. 
Само је у разлогу тих нападаја разлике. Омладина је била у 
Срба, како до сад већ видјесмо, задојена духом политике, 
која има Јужно Славенство и читав Балкан учинити слобод- 
ним. Хрвати су тражили разлога политичким својим недаћима 
у политици коју је водио Штросмајер. За њега не може. 
нитко рећи да је био клерикалац, јер је он био управо у 
ватиканском збору изашао као један од вођа онога антикле- 
рикализма, који је у ватиканским закључцима добио нове 
снаге за свој жирот. Нападаји на оваква вођа свештенства 
потјецали су баш одатле што је он, како је познато, ако не 
директно, а оно свакако надиректно био присталица оних 
идеја за Јужно Славенство, које су заступали српски омла- 
динци, а оштро их је истицала француска Лига Слободе. 
Други су били против водства клера, јер да је он одвисан 
од туђега утјецања. (Зеом!С: „ЗТагсемјс“, стр. 248—950). 

У Хрватској је било незадовољства послије 1868 године, 
кад је преко воље народа утаначен уговор с Угарском. Тому 
је незадовољству и сам Штросмајер давао изражаја. Он је 
био вођ оне струје у Хрватској која је оснивала своју бу- 
дућност на везама са Славенством. Што чвршће везе међу 
славенском браћом, — то вођаше и Штросмајера и Рачкога и 
све оне који су се скупљали око њих. Јер је ту било много 
свећенства, сксклузивно хрватство се размахало, па је много 
јаче ударало и на попове него ли на оне који су директно 
створили данашњи однос Хрватске с Угарском. Док је у Срба 
Омладина устајала и на црквену и на државну бирокрацију, 
дотле је на Хрватској страни главни ударац имао бити задан 
црквеној бирокрацији — али само у Хрватској. Политичка 
бирокрација није у Старчевићу имала онога противника ка- 
квог је имала на српској страни. 

У овако несређеним приликама паде бан Раух, јер га 
држаху да је одвише погибељан противник циљевима које 
је маџарска влада имала за Хрватску. Док су политички кру- 
гови 1871 спремили тако звани септембарски манифест (27-1Х), 
и тиме је дали још више грађе неповјерењу у народ озго, 
догодила се Кватерникова буна у Раковици 8 октобра. Главни 
су помагачи Кватернику били Срби граничари. Буна се јадно 
свршила, а оно што је Хоенвартово министарство у Аустрији 

имало да проведе, све је пало у воду, будући да су Маџари 
и Нијемци имали тобоже у рукама доказа да Кватерник мора 
да је у вези с Француском. Андраши хтједе да му руку до- 
пану списи, који би посјведочавали да је Кватерникова буна 
била од иностраних утјецаја потакнута. А како је Андраши 
писао тадашњему бану Бедековићу 17 октобра 1871, имали 
би руски и српски изасланици, напосе они од омладинаца, да 
шире незадовољство и буну међу граничарима. У вези с тим 
омладинцима имала је бити хрватска странка, којој је на челу 
био Штросмајер. Дапаче знала су послаништва и то да су 
српски поданици Анкујучић и Вленковић, који да је био пен- 
сионисани руски часник, спремали у Хрватској побуну! Верт- 
ајмер, из којега вадим ове подетке 1, 583), не држи доказаним 
да су ови људи то све извели; он држи, да су Чеси кумовали 
овој несрећи у Раковици, а могли су то лакше што су чешке 
редакције новина биле у живим везама не само с министар- 
ством, већ и са Србима омладинцима, па и с Хрватима. 

Није се питало да ли су све тврдње оправдане или нису; 
није се испитивало како стоји српска Омладина према ру- 
ским односима и према руским приликама, — не у књижев- 
ности — јер их је она осуђивала. Маџарска дипломација је 
под водством Андрашија тврдо вјеровала да Срби омладинци 
и Хрвати послије Раковице нису друго већ поклоници Москве, 
„клика Москве“, како их је назвао поузданик грофа Андра- 
шија Орци, 21 октобра 1871. Падом Хоенвартова министар- 
ства, које је директно срушио Кватерник, нестало је оне 
снаге штоно су је имали у монархији Славени, а по томеи 
Хрвати са Србима у Хрватској. Дуализам се у монархији 
учврстио, а Хрватима је остало да с тиме рачунају и да своје 
прилике уређују. 

Како бих хтио да изведем своју задаћу и да прикажем 
односе Хрвата са српском Омладином, нећу да причам о 
догађајима у Хрватској како су се они даље развијали. Главно 
треба још да се знаде ово. Исти правац маџарске политике 
спрам Хрвата се задржао. У Хрватској се јављало — по чијој 
жељи, не знам — људи, који су на основци „урота“ радили 
на опрекама и на истицањима ствари за које се послије до: 
казало, да нису биле истините Али се политика развијала 
поп заклопцем, а не јавно. Хрвати су некако добили мало 
ревидирану нагодбу од Маџара, и да им се покаже склоно- 

сти, постаде баном један од присташа странке коју је водио 
Штросмајер. Био је то пјесник „Ченгић-аге“ Иван Мажуранић 
(1873). Народни редови су се мало расклимали. Штросмајер 
није више онако утјецао· како прије тога на прилике у Хр 
ватској. Људи су се надали да ће бан који је носио за сво- 
јом капом мисли из 1848 године, који је у „Ченгићу“ и „Осману“ 
и у толиким другим пригодама. истакнуо да је друго вјера, 
а друго народност, да ће тај бан свјетлије дане донијети и 
Хрватској. Можда би Мажуранићево бановање било далеко 
повољније, кад не би падало у доба таквих европских дога- 
ђаја, који су особито око бацили на Хрватску. Под Мажура- 
нићем се догодише ствари у Хрватској којих од њега није 
нитко прије могао да очекује. Неки његови чини доказе у 
јаку везу се српском, Омладином, јили се бар, тако морају 
да узму. | | 

Скерлићева књига говори о раду Омладине до 1871 го- 
дине. Њезино даље дјеловање биж изводио из ових Скер- 
лићевих ставова (292—83): „Омладински покрет стао се још 
од краја шездесетих година прожимати новим позитивистич- 
ким и социјалним идејама, које ће преобладати седамдесетих 
година. Обе струје су ишле једно време упоредо, док се нису 
стале раздвајати и најзад сукобиле. На тај начин омладинска 
епоха у исти мах је и наставак панслависличких идеја четр- 
десетих година и почетак позитивистичко · социјалистичких 
идеја седамдесетих година“. 

Нећу да гсворим о пословима, који су се изводили у 
Хрватској под бановањем Бана Бедековића, већ хоћу да истак- 


нем моменте који су знаменито утјецали на Хрватску под. 


Мажуранићем. Српска Омладина са својим социјалистичким 
смјером имала је јака удјела на томе. 

Турска је са својом управом у Босни и Херцеговини 
изазивала немире. Срби дакако да нису мирно гледали што 
се све тамо догађа. А кнез Милан Обреновић бијаше директно 
окривљен у европским круговима да не може национали“ 
стичкој српској струји стати на пут. Њемачки цар је говорио 
да је Милан премлад и неискусан, па да не може бити го- 
сподаром ситуације у Београду, поготово у часу кад су ду- 
хови захватали у сфере које да се њих нису тицале. Калај 
је као београдски посланик извјешћивао да су у Београду 
и у Србији међу студентима и сељацима почеле да претежу, 

комунистичне и антидинастичне идејг, уз које да су приста- - 


јали и државници као министар Ристић! Сава Грујић би- 
јаше један од највиђенијих репрезентаната револуционарнога 
српскога удружења за српску републику, која би имала дове- 
сти до „Велике и Слободне Свесловенске Федерације“ и дати 
израза за „једну и нераздељену општу словенску снагу“. (Скер- 
лић : „Св. Марковић“, стр. 78). Не само то. Министар извањих 
послова Андраши разлагаше у аудијенцији код свога цара да 
је српска влада у тијесним везама с Омладином, коју воде Срби 
из Угарске, на челу с Милетићем. Милетић је с Омладином 
имао јаких веза с Крајином ; подупирали су их српски часници, 
а напосе пуковник Орешковић. Министар Ристић, по мишљењу 
аустријскога министра, бијаше онај који ће немире у Босни 
и Херцеговини подупирати. По мишљењу тадашњих кругова 
Омладина је тако далеко све довела, да се гроф Андраши 
није уфао да у близини немира босанских од 1875—6 остави 
коју хрватску или српску регименту. По списима се види, да 
је незадовољство морало бити доста велико, само се не зна 
тко је то незадовољство водио. 

Омладинци су, како се из овога разбира, љуто дирнули 
у дипломате. Они су својим настојањима потакли рјешење 
босанскога питања. Без сумње је програм Омладине био по- 
знат дипломацији. Кад је прокламовано, да се мали народи 
у Аустрији, сједине „с другом својом браћом, која живе ван 
Аустро Угарске“, да се међу Србима и Хрватима има прокла: 
мовати народно јединство, а с Бугарима и осталим балкан- 
ским народима савез, кад је — по мишљењу Светозара Мар- 
ковића, које је он прспаговао писмом — задаћа српског 
народа у томе да свој излазак уреди револуцијом на бал- 
канском полуострву, револуцијом, „која би се завршила уни- 
штењем свију држава што данас смећу, да ти народи не могу 
да се сједине као слободни људи и равноправни радници“ — 
кад се у свему томе говорило, није чудо. да је Андраши у 
свом разлагању 17 августа 1875 пред краљем био онако не- 
повјерљив спрам Хрвата и Срба у Монархијиг Савезно уре- 
ђење Србије, а не државно јединство, које ће довести до фе- 
дерације на Балкану, „и још даље ако се узму у рачун наши 
суседи преко Саве и Дунава“ — то бијаше основа бар за 
један дио људи који су хтјели да Србију реорганизују. За 
то је Андраши по упутама Калајевим и био у страху да се 

ове мисли не пренесу у монархију; за то је и долазило у 
Хрватској до неких потхвата, који се нису могли да доведу 
у склад с људима, који су их проводили. (Исп. Скерлић: „Св. 
Марковић“, стр. 199—205, ЖМепћетег: Апдгаззу, ПЦ, стр. 250 
и даље). 

Од 1875 године почеше да се плету велике ствари. По 
извјештају грофа Андрашија од 17 августа руски министар је 
спољних послова Горчаков предлагао аутономију за Босну и 
Херцеговину. И о ове двије провинције водио се бој између 
руске и аустријске дипломације. Већ је 1856 године Радецки 
набацио питање Босне као аустријско питање. 1875 је то пи- 
тање за немира у Херцеговини и Босни постало живахније. 
Генерал Родић је свјетовао у Бечу да цар и краљ Фрањо 
Јосип пође у Далмацију. И то је прихваћено. Њемачки су 
кругови генералу Родићу приписивали су велику славенску тен: 
денцију. Сам Бизмарк је држао тај царев пут веома погибељ- 
ним. По извјештајима што их је Вертајмер приопћио (ПИ, 254 и 
даље) била је војннчка ствар читав пут у Далмацију. На путу. 
у Далмацији је већ цар и краљ рекао Родићу да ће му по: 
вјерити заповједништво војске кад провале у Босну. 

Не дирам у друге послове, јер би ме то предалеко од- 
вело. Али треба да се овдје истакне ово. Министар спољних 
послова Андраши није био истога мишљења којега је био 
његов владар. По Андрашију су морали Турци као господари 
остати у Босни штс дуже. Ако не би могли провести рефо- 
рама које ће се од тражити, да се задовољи раји, онда ће 
монархија на њихово мјесто кушати да дође и заштити хриш- 
ћански свијет. Како се чини, било је довољно људи који су 
водили о овим провинцијама бригу и који су извјешћивали 
тко је што у Босни радио. Андраши је себи поставио циљем 
да нитко други ван монархије — ако Турској не би успјело 
— не смије дирати у ове крајеве и незадовољницима пома- 
гати. Андрашију се радило о томе да херцеговачки устанак 
буде смирен, а код тога да не утјечу нити Србија нити Црна 
Гора. (Мепћетег, П, 261. 

У монархији је било увјерење да Омладина из Србије, 
и колико је било могуће, и из монархије подупире устанак. 
„Црвена књига“ (Коћђисћ) има на стр. 104 (1875) упуту да 
је српски кнез Милан у Скупштини немоћан, јер да је рад 
Омладине надјачао све и да је она довела Србију већ до 

тога да се спрема на провалу у турске земље. Да ли је тако 
било или није, ја не знам, али да је то мишљење имало сво- 
јих пошљедица у Хрватској, то је сигурно. У јуну 1876 за- 
тражила је Србија од Турске да са одржањем своје врховне 
власти одступи Босну. Инсургенти у Босни прогласише кнеза 
Милана својим господаром. а они из Херцеговине кнеза Николу. 

У оваким приликама је лошло под баном Мажуранићем 
да прогони Срба у Хрватској и Славонији. Сијело је било у 
Пакрацу, а захватило је и Бјеловар. Осим тога су затворили 
у Угарској Светозара Милетића и друге виђеније Србе 

Како се почело да рјешава босанско питање у великој 
дипломацији, како је дошло ло руско-аустријскога споразума 
у Рајхштату, није чудо да је било све предузето да не дође 
"на југу монархије до каквих исказа, а у несређеним хрват- 
ским страначким приликама, бан Мажуранић учини оно што 
му се заповједило. Види се то из одговора владина органа 
на једну Суботићеву интерпелацију у хрватском сабору. „Сви- 
јетлому бану се је из неслужбена, али поуздана извора доја- 
вило — рече предстојник Деренчин — да имаде у Пакрацу 
људи који нису задовољни начином којим се у нашој земљи 
изражавају симпатије напрама браћи која се у нашем сусјед. 
ству боре“ итд. („зађогак! Опемтшик“ 1875—1878, зб. 352) Од 
неслужбене стране се јављало да има Срба који су добили 
рубаља из Русије, а из Србије оружја. 

Нећу даље да се упуштам у тадашње прилике, јер су 
оне, и ако с једностраном тенденцијом, приказане у књижици М. 
Србинића „Узајамност јужнијих Словена“, Загреб, 1891. Према 
овом ће разлагању бити јасно како је држање хрватске владе 
било пошљедицом извањих прилика. У тадашњој политици 
одлучивало је мишљење да се из босанске буне не смије допу- 
стити да се међу Далмацијом, Хрватском и Славонијом створе 
аутономне славенске државе, како је то било замишљано од 
српске Омладине. По том ће се разумјети зашто су се од- 
носи Хрвата и Срба знаменито промијенили у седамдесетим 
годинама према односима шездесетих година. М хрватска 
омладина, рачунајући да Босна има припасти Хрватској, (види 
М. Павлиновић: „Разговор о Славенству“, 1876) постала је ексклу- 
зивном хрватском, налазећи упориште у ексклузивном хрват:· 
ству Старчевића. Осим тога је било гласова који су упозо- 
равали да би којекаквим омладинским настојањима могло 

доћи, да се и Далмација откине од свога склопа, па да за то 
требаше предузети све мјере, које ће то спријечити. (Исп. 
Вертхајмер, Ш, 123, 158, 167, 188). Хрватска је ту на удару; 
у њој треба да се послови онако уреде како до тога не би 
двшло. У томе лежи онда појава да су се односи спрам 
Омладине и њезина рада под притиском ових отајних гласова 
онако развили, да их јавност у први мах није разумјела. 

Српска Омладина стварала је своју литература. И Хр- 
ватска је добивала својих пјесника. ИМ хрватски се дух наци-. 
онализма почео да буди. Само је то нешто касније било у 
нас. Истом је код Харамбашића долазило до онога што су 
Срби двадесетак гонина прије имали. Али веза с Омладином 
са стране Хрвата није било. У српској Омладини као соци- 
јалистичко-анархистичкој творби био је и један Хрват. Што 
је он радио, то се не зна. Послије догађаја из 1876 и 1878 раз- 
махује се омладински покрет и у Хрватској — али против 
омладинских идеја, како су се оне развиле под Милетићем и 
његовим друговима. 


Загреб. Ђ. Шурмин. 


АНА ОБРЕНОВИЋЕВА. 


Прво женско име у новој књижевности Србије, у спе- 
цијалној србијанској литератури, јесте Ана Обреновићева. Пре 
ње, почетком Х/Х века, зна се свега још за две списатељке 
нове српске књижевности. То су „госпожа Евсшахија ош 
Арсич, рождена Цинчич“, која је издала две „полезне“ књи- 
жице за народ, и Јулијана Радивојевићка, која је 1829, из- 
дала алманах „Талију“. Оне обе, по рођењу и по раду, при- 
падају српској прекосавској књижевности. 

„Сијателна господична“ Ана Обреновићева, „ружа од. 
Истока“, како је називана доцније, била је дакле прва срби- 
јанска књижевница. Она је била кћи Јеврема Обреновића, а 
синовица кнеза Милоша. Рођена у доба када су Обреновићи 
били у пуној својој слави, та прва принцеза Нове Србије била 
је предмет општег дивљења, Лепа и интелигентна, она је не- 
сумњиво била боље васпитана од Милошевих кћери, које су 

још „носиле антерије и шалваре“.: Сачувана је једна гравира 
из тога времена, на којој је, доста добро, насликана млада и 
лепа девојка, обучена по прописима тадање европске моде, 
са кринолином и јаким „деколте“ Лепотица седи за једним 
старинским „рлапс а даиеџе“, у салону чији се намештај не слаже 
много са појмовима које ми данас имамо о унутрашњем жи- 
воту у дворовима првих Обреновића. То је слика Ане Обре- 
новићеве. Непознати уметник свакако је имао машту већу 
него што је било потребно, али слика је ипак интересантна. 
Јер Ана Обреновићева је доиста имала извесну европску спо- 
љашњост. 

Она је била у своје време врло слављена. Њој су по- 
свећиване читаве поеме. Данило Младеновић, правник, посве- 
ћује јој, 1834, читаву књижицу стихова. Он са патосом кличе: 
А ти, о Саф, певачице снажна! 

Песмом што твојом питомиш зверињу. 


Подпламти дух Алцеа, пјевни, 
Нек разгрми славу списатељке. 


Исидор Стојановић јој прориче: 


Сербија мати у теби ће стећи 


0. 


(0 Боже, даруј!) Аспазију своју. 
Сократе која и Алцибијаде 
Питазе родуг 


Теодор Павловић, исто тако, слави тај 


„„крин дивоте... 
Ироја крвљу из питане земље.з 


Па и сам Јован Суботић, славом увенчани Суботић, просла- 
вио је србијанску „другињу муза“.' А Антун Михановић, песник 
хрватски и први аустријски дипломат на српскоме двору, 
који је у својим зрелим годинама упознао шеснаестогодишњу 
ћерку Јеврема Обреновића, имао је злу судбину да према њој 
осети љубав која га је унесрећила за много година." 


~ 

1 Др. Мих. Гавриловић, Милош Обреновић, књ. П. Београд, 1909. 
Стр. 707. 

2 Лешопис Матице Српске, књ. 38, стр. 64. 

3 Летопис Матице Српске, књ. 49, стр. 66. 

4 Д. Тирол, Уранија за 1837, стр. 227. 

5 Рт. Вгапко РОгесћзјег, Атрит Моћатоте, „Нгуајако Којо“, 1910, 
стр. 16—17. 

Ана Обреновићева родила се 20 марта 1821 године, у 
Шапцу. Она је била четврто дете од пет кћери и једнога сина 
Јеврема Обреновића. Још као сасвим мала добила је за „васпи- 
таче“ Димитрија Тирола и његову жену Христину, којима је 
Јеврем Обреновић био поверио васпитање своје деце. Тирол, 
један од најобразованијих тадањих јавних радника српских, 
који је међу првима радио на стварању књижевности у Србији, 
умео је да својој младој и даровитој питомици пружи добро 
васпитање и да јој отвори вољу ка књижевности. И, као што 
је записано на једноме месту, она. „најбоља дјевојка међу 
тадањим Српкињама... прими све спољне знаке европске обра- 
зованости и поста необично сујетна“.! 

Образовање које је добила Ана Обреновићева релативно 
није било мало. Јеврем Обреновић, релативно најобразованији 
од своје браће, трудио се да своју децу што боље васпита. Зна 
се да је он први покушавао да у Србији заводи модерне уста- 
нове. Он лично води један скоро европски живот. Његов двор 
— како вели Јоаким Вујић — „симетријом, архитектуром и кра- 
сотом превасходи све конаке и дворове по Србији“. У њему 
има и соба намештених модерно и отмено. Доброћудни Јоа- 
ким Вујић, говорећи о томе, није се. могао уздржати, а да 
одушевљено не дода:. „После кад сам ово очима мојим раз- 
гледао, помислио сам, да ни сам Фиршт Естерхази, нити пак 
Фиршт Грежалкович, нити барон Орци, или какав му буди 
маџарски магнат, не могу имати лепша собна украшенија, 
како овај наш сербски магнат, високородни г. Јефрем“. Један 
други савременик, безимени писац кратких биографија чла- 
нова Обреновићеве породице, потврђује то исто: „Он [Јеврем 
Обреновић] је... први у земљи кућу по европејском начину 
сазидао, наместио и по европејском начину живео; боље 
башче засадио; европејску ношњу сам примио и војску на 
исти начин уредио; воену свирку устројио; он је први евро- 
пејске лекаре [Перини, Ромита, Куниберт, и другиј држао; 
учитеље и васпитатеље за своју депу имао, своје кћери стране 
језике, музику и тако даље учити дао...“3 Он за своје кћери 


1 Нил Попов: Србија и Русија, књ. 1. Београд, 1870. Стр. 323. 


г Јоаким Вујић, Пушешеставије по Сербији, ~њ. П. Издање Српске 
Књижевне Задруге. Београд 1902. Стр. 95. 


3 Обреновићи, кратко начертанић жатил чланова ове квижеске по- 
родице. — Беч, 1852. Стр. 36. 

набавља клавир, први у Србији, и доводи им нарочитог учи- 
теља за музику, Јосифа Шлезингера, „Јевреја“, како је кратко 
и просто називан у државним актима, и који је доцније био 
капелник прве српске војне музике. 1829 године Јеврем Обре- 
новић морао је да се брани пред кнезом Милошем од опту- 
жаба у којима се говорило како се он, „држећи кнежине, 
скеле, мукаде и панађуре, новаца нагутао, а сад службу само 
зато оставио да учи децу свирању“. Тим поводом „господар 
Јеврем“ пише кнезу Милошу: „Моје јединствено намереније 
јест децу ову дати научити женскоме рукодјеланију, у чему 
се непрестано упражњавају. Истина да има један човек, бивши 
Јевреј, а сада католик, који је у више отмени домова у Це- 
сарији децу учио ударати у гитар и клавир; у ове инштрументе 
учи ударати нашу децу, када се од други послова своји уморе, 
ради одморка, и то у собама да се звук ови инструмената 
напоље чути не може, нити су се икада деца чаршиска на 
звук овај сабирала, нити су ји момци разгонили“.! 


У његовој кући постоји библиотека, и Јоаким Вујић, који 
је бележио све што је видео, оставља и о томе интересантну 
белешку: „У овој канцеларији видео сам равно и неке чуже- 
страни језика књиге, као што је конверсационс лексикон на 
немецком језику, у 14 части; после следују сочиненија Ла- 
фонтена, Коопера, Скота, Шилера и прочи други немецки спи- 
сатеља, измежду који видио сам и моје Новејше Земљеопи- 
саније и проче друге књиге“.“ И Ђорђе Магарашевић, познати 
српски списатељ са почетка Х1Х века, дао је један интере- 
сантан податак о библиотеци Јеврема Обреновића. Он је за- 
писао да је Јеврем Обреновић држао стране листове: „Озјег- 
тејсћазсћег Веођасћјег“ и „АПсетејпе 2ХеПипо“, и да је имао и 
српских књижевних дела (романе Милована Видаковића, и др.). 


Француз Ами Буе, савременик који је пропутовао цело 
тадање Балканско Полуострво и врло добро познавао поли- 
тичке и друштвене прилике на њему, у својој познатој књизи 
„Европска Турска“, говорећи о Србији, такође истиче кућу 
Јеврема Обреновића. Између његове деце, он се нарочито 
зауставља на Ани Обреновићевој, и оцртава је овом симпа- 


) Дросавна Артива, кут. Јеврема Обреровића за годину 1826—1830. 
Датум: 25 август 1829. 
2 Јоаким Вујић, Пушешествије по Сербији, П, стр. 96. 

тичном реченицом: „Трећа [кћиј, по имену Анка или Анета, 
није још удата и сједињава са својом врло пријатном спо- 
љашношћу преимућства духа, образованости и пријатнога 
талента“.! 

И није било чудновато што је „прослављена звездана 
србска Анка“, како је, у једноме писму Вуку Караџићу, на- 
зива владика Платон Атанацковић, са васпитањем које је до- 
била од свога учитеља Тирола примила и љубав ка књижев- 
ности. Већ 1834, кад јој било тек тринаест година, она је, 
у „Забавнику“ Димитрија Давидовића, дала своје прве књи- 
жевне прилоге. То су биле с немачког преведене „нравоучи- 
телне повјести“: „Елеонора Шебрејка“ и „Огледало супруже- 
ске љубави и верности“. Затим, у илућим „Забавницима“ и 
у Тироловој „Уранији“ за 1838, Ана Обреновићева је дала 
читав ник таквих преведених приповедака: „Красан пример 
доброчинства и благодарности“, „Аљина од ликова платна“, 
„Дрзновено избавленије у Марбургу“, „Господи, реци да се 
овај камен у хлеб претвори“, „Грлице“, „Богати Индијанци“, 
и тако даље. Карактеристично је, и то треба истаћи, да је 
она, свакако под утицајем Антуна Михановића, сарађивала и 
на Гајевој „Папс!“ за 1836, под потписом „Илиркиња из Ср- 
бије“. 1836 године она је издала и једну збирку тих својих 
приповедака, са насловом „Нравоучителне повести“. У томе 
се састоји цео њен књижевни рад. Ма колико да је безнача- 
јан и без икакве књижевне вредности, он је ипак био дово- 
љан да јој стекне сву славу коју је имала. 

Кад је 1838, за првог аустријског конзула у Србији, 
дошао Антун Михановић, писац хрватске химне, Ана Обре- 
новићева била је већ чувена. Отац њен, раније кнез шабачке, 
ваљевске и београдске нахије и настањен у Шапцу, „од го- 
дине 1882 био је губернатор београдски“, и стално је живео 
у Београду. У његовој кући и око његове кћери скупљало 
се оно мало људи у Београду који су се занимали књижев- 
ношћу. Из тога круга је, 1837, потекла и Тиролова „Ура- 
нија“, и било је сасвим природно да и Михановић, човек 
од пера, приђе томе друштву. 

Само, тај избор није био по њега срећан. Ма да је своме 
новом послу приступио са извесним одушевљењем, он није 


' Апл Воце, Гге Еиторсљвсће Титкег, ХМлеп 1889. П Ва. 5. 157. 

стекао симпатије српскога кнеза. На крају свога поздравнога 
говора он је кнезу Милошу упутио неколико топлих речи. 
„Ја сам Хрват — рекао је — и радујем се и охолим се тиме 
што сам постављен за првог царског конзула у средини тога 
храброга народа, и у ону славну земљу, које је крв, језики 
слава мени сродно, и код јединитог нашег књаза илирскога 
племена“. Могло се очекивати да ће национална сродност 
приближити и спријатељити та два човека. Тога није било. 
Михановић је имао једно прилично охоло понашање, а затим 
он је можда био сувише Аустријанац да би се могао допа- 
сти опрезноме и неповерљивоме кнезу Милошу. Али на њи- 
хово међусобно непријатељство утицало је нарочито то што 
се Михановић спријатељио са кућом Јеврема Обреновићи. 
Тада су Јеврем Обреновић и друштво које је било око њега 
— ту је доцније био и енглески посланик Хоџес — пред- 
стављали извесну опозицију кнезу Милошу, и Михановићево 
приступање томе друштву учинило га је сталним непријате- 
љем кнежевим. 

То непријатељство било је Михановићу двоструко не- 
пријатно. Пре свега, оно му је врло отежавало службу, а 
затим оно је нанело један удар његовим осећањима. Антун 
Михановић није остао равнодушан при сусрету са Аном Обре- 
новићевом. Ма да је он био човек у годинама, она је у њему 
изазвала врло лирска расположења. Из тога је постала права 
и велика љубав, и у сонету „Виђење“, објављеном у Тироло- 
вој „Уранији“ за 1838, он је дао читаву изјаву. Он опева 
њену лепоту, која је 


' 


„.не за љубит — за молит! 


и завршава стиховима: 


Кад би красна витка проходила, . 
Те благим усма нашки говорила, 
Тај струк и ход и глас не позна прије; 


Осупњен ја замукну и проблједо“, 
Као душе моје сунце да загледо ; 
Анђео, што је не знам, ак' то није! 


1 рт, В. Огесћзјег, Атфит Маћатотс, стр. 16—18. 
Др. Бартол Куниберт, Српски устинак и прва владавина Ми- 
лоша Обреновића. 1804—1830. Београд, 1901, стр. 491—497. 
2 Новине Србске, од 1836, бр. 35 и 36. 

Девојка, са своје стране, није остала равнодушна. Михановић, 
имајући уза се Тирола и његову жену, запроси код Јеврема 
Обреновића руку његове кћери. Овај томе није био проти: 
ван, али је за то требало добити допуштење и од кнеза Ми- 
лоша. Наравно, код њега се није успело. Он се користио том 
приликом да се освети, и није пристао да се његова сино- 
вица уда за Михановића, изговарајући се како не жели да 
му се девојке из породице удају за аустријске поданике. Ра- 


зуме се да је то био само празан изговор, јер је доцније у _ 


истоме питању кнез Милош самога себе порекао. 

Цела та ствар је за Антуна Михаловића била врло не- 
пријатна. Он је доиста волео младу српску списатељку, и 
успомена на ту љубав мучила га је још за дуго. Осим тога, 
тај догађај учинио је да прикривена мржња према кнезу Ми- 
лошу пређе у отворено непријатељство. Односи између њих 
бивали су све затегнутији, док се најзад нису сасвим преки- 
нули. 1839 године, на лични захтев кнеза Милоша, Аустрија 
је морала да повуче свога конзула, и Михановић је отишао 
из Србије, разочаран и несрећан Много доцније, он је, у спо- 
мен те своје љубави, испевао топлу песму, „Камена дјева“: 

Дјева седи покрај мора 
На камену студеном, 


Тихо гледа у даљину 
И очима сузнима. 


Гледа, уздише и чека драгог, али он је мртав и дева се од 
туге скаменила.! 

Са Михановићевим одласком отишла је и срећа Ане 
Обреновићеве. Она је остала да размишља о лепим прошлим 
данима и да очекује своју судбину. Књижевношћу се није 
више бавила, и убрзо су почели да је заборављају. Доцније, 
1842 године, удала се за Александра Константиновића, сеоског 
спахију из Баната. „Тај брак био је без среће. Кад јој је муж 
умро, Ана Константиновићка живела је, са ћерком, на двору 
кнеза Михајла, да ту најзад и трагично заврши. 

Заборављена и готово непозната, погинула је, заједно 
са кнезом Михајлом, у Кушутњеку, 29 маја 1868. Листови су 
њену смрт обележили сувим и хладним: „Са пресветлим књазом 
погинула је и његова братучеда Г-ђа Анка Константиновићка“. 


5 Рт. Вг. Пгесћајег, Атђит Моћатос, стр. 21. 

О њој као о правој књижевници не може бити речи. 
Неколико преведених приповедака, сасвим у духу безначајне 
моралишуће литературе тога времена, не могу данас оправ- 
дати славу коју је она некада имала. Она је интересантна 
само као прва србијанска списатељка и као једна од првих 
српских образованих жена. Време у коме је радила и глас 
који је имала сачуваће јој име. 

Али оно што њену појаву чини трајно симпатичном јесте 
њен живот. Она је била лепа, интелигентна и добро образо- 
вана, имала је један интересантан љубавни роман, доживела 
је ретку славу, дочекала удовичке дане и умрла трагич- 
ном смрћу. 

За нас, она је живела колико и њена срећа. Њен прави 
живот имао је шеснаест година. 


Милан В. Богдановић. 


ЕСТЕТИЧКА ПИСМА ИЗ РИМА. 


1Х 
Рим, 24 јуна. 


У својим ранијим екскурзијама римским требао сам више 
пута да посјетим манастир Светог Онуфрија, на Јаникулу, и 
и у њему Тасову гробницу, али ми је та жеља до данас 
остала увијек неиспуњена. У манастиру том, покрај смртних 
остатака Тасових, хране се још и неке друге успомене на пјесни- 
ков живот и његов боравак у томе тихом збјежишту. Стога 
се ријеших да тај давнашњи завјет испуним, и ја сам то ју: 
трос учинио у таким атмосферским приликама какве сеу 
ово жарко доба године могу само зажељети. Прошле ноћи 
пала је обилата киша, те у зраку влада пријатна свјежина. 
Млако сунце које се опет јавило послије кише, весело бли- 
јешти са умивеног неба и просипље на све стране своју на- 
ранчасту свјетлост. Доручкујући пред Сајје Агадпо и гледа- 
јући како се свијет око мене роји и жустро одмиче, мислио 
сам у себи: ово ти је нешто налик на приморско прољеће, 
кад се човјек осјећа навалице весео и расположен, јер је ра- 
дост и весеље у зраку, јер га на ведре мисли упућује насме- 

јана природа и оно јарко сунце што људе позивље на рад 
и уживање. 


Па ипак не могу казати да сам, у души својој, био 


расположен на весеље. Бог ће знати зашто, али мени ово 
сунце, овај свјежи и мирисави зрак, овај чисти небески свод, 
не бијаху некуд по ћуди. Био бих волио да је вријеме на- 
пуштено — што ти ја знамг — да духне вјетар, да удари 
киша, да у зраку стане бијеснити — еле да је отприлике 
вријеме онако као што је то, по памћењу људи, било на 
први дан априла мјесеца 1595. Тога је дана, ако не лаже 
предање, у Риму сипало као из кабла, а небо хоћаше да се 
проломи од грмљавине. И док је у зраку тако бијеснило, 
пред манастир Св. Онуфрија дојурише тешка кардиналска 
кола, што се тешком муком бијаху успентрала уз јаникулски 
бријег. Игуман и калуђери, мнијући јамачно да некакав замо- 
рени хаџија тражи да се заклони од невјере, истрчаше ли- 
стом у манастирски тријем. Из кола међутим искочи пјесник 
Ослобођеног Јерусалима, погурен прије рока и времена, са- 
трвен, под јесен живота, завишћу незналица и неблагодар- 
ношћу великаша. 

Позван под старе дане у Рим, да прими лавор-вијенац 
на Капитолу, пјесник „милосрдног оружја“ бијаше оболио на 
путу, те му једва дотече времена да се склони у овај римски 
манастир и у њему остави своје измучене кости. 

Како већ поменух, бијаше тек настало прољеће. Али при- 
рода удараше у несташлук, као да је хтела да се освети опа- 
ким људима, који бијаху довели до скончања првог пјесника 
свога вијека. Сиромах Тасо! Ступајући у живот, бијаше на- 
ишао одмах на двије велике биједе; још као мален дјечко 
би предан на одгој језуитама, који му млађано срце укочише 
свакојаким стегама; кашње, у својој десетој години, мораде 
да се одвоји од матере, коју љубљаше изнад свега на сви- 
јету. У шеснаестој години, као слушалац права у Падови, 
написа своје пјесничко првенче („Риналда“), а на измаку два- 
десете — већ славан и чувен — допутова у Ферару да се 
представи естанском двору, који је тада био на гласу ради 
боравка Ариостова на њему. Лијеп, духовит, прави витез по 


роду и израсту, млади пјесник задоби одмах за се двор и 


дворане; но као да га највећма завољеше госпођица Леонора 
и госпођица Лукреција, рођене сестре војводе Алфонза, које 

су на Естанском двору истом истом засјале биле као двије 
мајске руже. 

Ове красне и одличне двије принцезе заузеше истакнуто 
мјесто у његовим лирским пјесмама, које су тако њежне! На 
естанском двору з»тече пјесника тужни глас о очиној смрти 
то га љуто уцвијели и он хтједе од јада да свисне. Након 
подуже болести и разних недаћа, пресели се у Француску, 
да се отуд поново врати у Ферару и сав посвети књижевном 
раду. Убрзо издаде Аминшу, слађану идилу која је с краја 
на крај прожета љубављу и поезијом, и која се неколико 
вечери приказивала у дворском позоришту, заносећи старом 
младо, племените даме и отмјене кавалере, и проносећи славу 
пјесникову с краја на крај Италије. Годину дана по томе до- 
врши Тасо задње пјевање свог Јерусалима, на којему ради- 
јаше, припадом, од своје раније младости. Младе кнегињице, 
којима га је на махове читао, као што сам вели, гп зесге: 5, 
навалише на њ да своје дјело преда јавности. Али се он оти- 
маше, поводећи се (сиромах пјесник!) за приватном крити- 
ком неких педантних пријатеља, који га буњаху свакојаким 
примједбама и захтијеваху ништа мање него да писац из свога 
спјева избаци и Софронију и Армиду и Клоринду и Ерми- 
нију. Силвие Антонијан, један од тих потајних савјетника, 
упућиваше пјесника да под сваку цијену угоди поповима, а 
нипошто свјетовњацима. Зло по нас, да их је Тасо послушао! 

Пјесник се, напротив, ослони радије на савјете и на... 
лијепе очи Леонорине, која га некако баш у то доба поведе 
са собом на ладовање, у богати и осамљени дворац „Сопзап- 
дон“, гдјено скупа проведоше, као што причају неки Тасови 
биографи, једанаест дана у пријатној самоћи. 

Све је то, разумије се, љутило дворске улизице и су- 
ревњиве надрикњиге, којима је Ферара у тај мах киптила. 
Њима су Тасови стихови глушили уши, а његови љубавни 
успјеси ужасно им кварили снове, те се најзад договоре да 
га опањкају пред владаоцем и у његовим очима оцрне. И 
тако против злосрећног пјесника буде скована читава урота. 
Злуради душмани поткупљују његове невјерне слуге, отварају 
кришом његова писма, увлаче се ноћу у пјесникову собу да 
му претражују списе и преписују рукописе. Најзад ће га чак 
тужити и Светој Инквизицији. Пјесник, раздраган већ од при- 
роде, постаде страшно мрзовољан и заједљив. Жали се јавно 

на своје прогонитеље, трудећи се да покида њихове замке и 
да им осујети смицалице, док га најзад један од њих не на: 
паде из потаје и о длаци не остави мртва на мјесту. Тасо по- 
тражи заштите код кнеза владаоца, али се бездушни Алфонзо 
покри ушима. | 

Тада пјесник одлучи да се уклони из Фераре, те је за 
неко вријеме путовао пјешке по Италији. Али попут лептира 
што се врти око пламена, док на њему не спали крила, тако 
се и он на концу враћа на старо своје падалиште, у Ферару. 
Ту ће, ни крив ни дужан, допасти тамнице и седам година 
робовати, тобоже као сумахнут. 

Кад га пустише на слободу, нико не могаше да у њему 
препозна једра витеза, о којега се некад отимаху ферарске 
љепотице и дворска господа. Сви га сада избјегаваху, као 
човјека окужена. Неко вријеме је поново тумарао од немила 
до недрага, не налазећи нигдје правог мира, и кад га напо- 
сљетку — усљед посредовања не знам којег високог прелата 
— позваше овдје у Рим да га пристојно заклоне и, по ста- 
ринском обичају, окруне ловор-вијенцем на Капитолу, ојађени 
пјесник бијаше постао пука сјена себе самога. У очи самог 
дана кад је требао да буде рехабилитован и јавно овјенчан 
пјесничким вијенцем, допаде, као што видјесмо, у манастир 
Св. Онуфрија, и ту издахну дана 25 априла 1595, године, 
дочекавши смрт као искуп од мука, као конац свога витеш- 
ког страдања. 

Ове сјетне успомене јатимице наилазиле су на моје под- 
јарено памћење, док сам пред манастирском калијом чекао 
да ми брат вратар отвори врата. Некуд навалице осјећао сам 
потребу да прикупим своје успомене, да се саберем и спре- 
мим, како ћу живљи утисах добити ступајући у самртну собу 
Тасову, у којој је ствар још на свом мјесту и све онако како 
је то пјесник за собом оставио. 

Ушавши у манастир, не нађох у њему живе душе, сјем 
фратара, па ипак ми се чинило као да под ступовљем у дво- 
ришту назирем читаву поворку бијелих сјенки, што се ту сја- 
тиле да мртва пјесника дворе; чинило ми се као да очима 
гледам оне дивне женске главе које бијаху подстакле на пје-_ 
вање заљубљеног пјесника и послужиле као модел дивним 
творевинама његове маште. 

Имајући тако пред умним учима сав тај фантастични 

свијет, успех се на први спрат да обиђем Тасову ћелију. Тек 
што фратар раствори преда мном узана ћелијска врата, а 
мени се учини као да пјесника, у позадини, гледам пред собом 
жива — тако је сугестивна слика на дувару, која га прика- 
зује у ритарском одијелу, с мачем о бедру. Веле да тај салик 
не наличи пјеснику; свеједно илузија је међутим потпуна. 
У једној стакленој кутији показују ми дивит којим се, тобоже, 
Тасо служио; затим мало ручно огледалце, један изношен 
појас и, ако добро памтим. једно мало распеће. Наоколо су 
поређане високе дрвене столице. Мој пратилац показа ми ону 
на којој је пјесник. тобоже, понајрадије сједио. Сјем тога, 
тамо и амо по дуварима, извјесена су, у малим старинским 
оквирићима, нека рукописна Тасова писма, међу којима је 
најинтересантније оно што је пјесник, на умору, написао своме 
пријатељу Костантинију, и које би заслуживало да га сваки 
посјетилац овог манастира препише, или научи на изуст. Ево 
једног уломка из тога писма : - 

„Шта ће да рекне мој добри господин Антоније. кад 
чује да је његов Тасо умро А, како се мени чини, за то 
неће још много требати, пошто већ осјећам како се примиче 
крај мога живота, и ја ево изнемогох до гроба, сатрвен не- 
милом болешћу која ме за собом повлачи као дрво низ ри- 
јеку. Нема више смисла да се жалим на своју худу судбину 
(нећу ни да помињем неблагодарност људи) која је најзад 
одржала нада мном савршену побједу, ше ме ево шаље у 
гроб просјака, и то у часу кад сам се могао надати да ми тру- 
дови неће проћи напразно, захваљујући лијепом гласу што 
ле овом нашем вијеку, успркос онима који шо не желе, при- 
пасши од мојих списа. 

„Довезао сам се у овај манастир не само зато што су 
ми љекари особито препоручили његов положај и чистоту 
зрака, но и зато још што сам вољан да са овог узвишеног 
мјеста започнем (разговарајући с овом побожном браћом) 
свој разговор с небом. Молите се Богу за ме, који сам васу 
животу толико љубио и поштовао.,.“ 

Кад ове болне ријечи прочиташ, срце ти се'и нехотице 
стегне, а очи испуне сузама. Једна собица у којој је пјесник 
своје задње часове провео, дође ти некако јадовита, те у 
души осјећаш неку неизмјерну тугу, читаву пустош. Ништа. 
вило људског живота сине ти напрасно у свој мизерности 

својој. У тим часовима душа се повлачи трепетљиво у се, 
цијело биће обузме нам зебња нека, и човјек би само да му 


је на домаку мило чедо — жена коју љуби — па да је стегне_ 


на своје груди и, чујући откуцаје сродна срца, сам себе увјери 
да није сам на свијету. 
Из ове ћелије, освећене тугом једнога генија, сађох у 
манастирску црквицу, у којој је сахрањено неколико славних 
људи, међу којима чувени болоњски сликар Ханибал Караћи 
и гласовити полиглот, кардинал Менофанти. Али се посјети- 
лац на те прослављене људе једва обзире; њега привлачи у 
овој цркви само једна ствар: излизана плоча на десној страни 
улаза, која каже да су на том мјесту Тасове кости лежале 
све до 1852 године, кад их одатле пренијеше у неспретну 
гробницу која је пјеснику подигнута у суседној-капели. Пије 1Х, 
по чијем је налогу тај нови споменик подигнут, руководио 
се без сумње племенитом намјером ; али ако је намјера била 
племенита, она није у истој мјери и срећна била, јер за умјет- 
ника, за пјесника и мисаоног човјека, она стара, једноставна 
спомен-плоча, имађаше много више смисла но овај модерни 
споменик са својом неукусном статуом. Пред оном старом, 
испуклом плочом, у своје вријеме, пролио је сузу жалобницу 
један други велики страдалник, Јаков Леопарди, и то му је, 
вели, била прва и последња радост коју је у Риму осјетио. 
Њему та надгробна плоча у скромној манастирској црквици 
бијаше дража но икакав маузолеј, јер се у његовим очима 
тим јаче истицао контраст између моралне величине пјесни- 
кове и дивне чедности њихове раке. Упоређујући ову смјерну, 
голу плочу са огромним и богатим споменицима толиких рим- 
ских величина ; велики пјесник бдла и разочарања сјетно пе 
опазити: „Човјека обузима осјећање неког огорченог задо- 
вољства, кад помисли да је ова узвишена сиротиња опет 
кадра да заинтересује и одушеви благодарно потомствб, док 
раскошни сјај гробних споменика којима је Рим натрпан, не 
може да нас загрије за сумњиве величине што у њима леже, 
а којима нико за име не пита, или ако и пита, оно пита је- 
дино ради споменика у којима вјечни сам борави“. 
Напустивши манастирску црквицу, изидосмо на пространу 
терасу одакле је пјесник, за свог кратког боравка, могао да 
посматра један од најљепших призора под капом небеском, 
призор вјечнога Рима са небројеним црквама и звоницима, 

с његовим триумфалним капијама и дивот-стубовима, са ста- 
рим Тибром и Апијским друмом, што се отегао у недоглед 
између два реда гробова. Исповиједам да је — у мојим очима 
барем — мало који поглед у стању да човјека занесе и уједно 
испуни сјетом као овај величанствени панорам римски, наро- 
чито ако га посматрамо у часу кад нам нека сјетна мисао ум 
и срце заноси. Рим је. јамачно, најприкладније уточиште за 
пострадале духове. Нигдје као у овој историјској вароши не 
осјећа човјек бескрајно ништавило људских предузећа. Није, 
према томе, никакво чудо што разочарана срца и страшћу 
изломљене душе у њој траже заклона, ка' оно ти у вароши 
која човјека може да утјеши у свакој невољи, јер је и сама 
сваку невољу претурила. 

А ја сам, госпођо, данас — кад се сав културни свијет 
с Римом такмичи да заслужену пошту ода оснивачима ита- 
лијанске слободе — ја сам данас неизмјерно срећан што ми 
је у дио пало да у вашој милостивој успомени освјежим слику 
последњег барда хришћанских епопеја, пјесника који је опје- 
вао „милосрдно оружје“ крстоносних витезова, који је пјевао 
љубав и тугу, и који спада у оне ријетке пјесничке великане 
којима се свијет диви, а човјечанство поноси 

Торквато Тасо, дивна пјесничка душа, оличава другу по- 
ловину ХМ! вијека италијанског, као што Ариосто оличава 
прву. Католичка реакција, кобна превласт језуита и, наро- 
чито, дворски зрак у ком је проживио бољи дио свога ви- 
јека, могаше донекле да утоле пламен његова генија; али он 
вјечно живи у успомени човјечанства, којему је утјехе пру- 
жио својом умилном пјесмом. А тирани и завидљивци који су 
га за живота кињили, ако се данас понекад и спомињу, то 
бива једино заради њега, жртве њихове; спомињу се зато што 
су имали част да с њиме опће, и бездушност да га немило 
прогоне. МАРКО ЦАР. 

кућу и лијепи посјед мојих предака, који се данас налази у 
рукама њекога Нијемца, зажелим да завирим у њихово ро- 

дословље, те одлучим да га саставим, јер сам чуо од свог 


пок. оца, да су нам сви преци рођени овдје. И успио сам. · 


Саставио сам потпуно родословље и дотјерао га до год. 1710. 


Наравно да сам се интересовао и за своје знатније претке, 


као, за Павла Соларића, књижевника. ИМ не мало сам се за- 
чудио, кад видјех у Матици да година његова рођења није 
идентична са оном годином, која је, као таква, забиљежена 
свуда у књижевности. По дужности својој јавио сам то заин- 
тересованима, и то Г. Др. Ј. Скерлићу, и дао му прави дан 
рођења пок. Павла Соларића, књижевника. На молбу истога 
господина ево доносим и потпун препис из матице крштених 
о рођењу истога претка: 

„1719 Јулија 27, родисја отроча пола мужеска јего же 
отец Николај Соларич, јереј, Мати же Сарра, жителије Писа- 
нице. Крестисја и Миром Светим помазасја чрез јереја Василија 
Пуришича — [Послије је име Василија Пуришића превучено 
тинтом, а озго написано:] Теодора Омулича, пароха трешнј. 
ја затим је по реду даље писано :] и данно бист имја младенцу 
Павл, кум јему бист Јосиф Берзин, Лат., из Герћевца, жител 
јулиа 30-ог љета, јако же горје“. 

Павла је крстио у ствари Теодор Омулић, али је крштење 
увео у матицу мјесни капелан Василије Пуришић; па, вичан 
да пише своје име као функционар, потписао се и овдје — 
у забуни. По рукопису се пак познаје, да је горњи исправак 
учинио мјесни парох писанички, Никола Соларић, отац Павлов. 

Павле, књижевник, био је унук Павла, званога Пауна, 
капетана, а по Др. Н. Андрићу, војводе, једнога од оне тро- 
јице браће, што су се по предању доселили овамо из Босне: 
два као војводе, а трећи као свештеник. Име другога брата, 
војводе, није познато по матицама, а потом мора да је био 
он најстарији, те је умро прије године 1792, од које године 
почињу овдашње матице умрлих. Трећи брат, свештеник, та- 
кође није познат мени по имену, али ће бити да се звао 


Стефан или Григорије. Првога спомиње Владимир Красић у. 


„Манастиру Лепавини“ око 1755, а други се спомиње у једном 
писму пакрачкога епископа, Атанасија Живковића, од 26]4. 
1775, гдје га препоручује патријарху да би био добар за 
конзисторијалног биљежника. | 
Врло бих радо знао има ли гдје још Соларића. Чуо сам 
од пријатеља да у Србији има не додуше Соларића, него 

к Соларевића, но можда је то ипак иста лоза. Наше крсно име 


јест: св. Михаило Арханђео. Био бих захвалан ономе прија- 
тељу који би о томе што знао, па да ми то и дојави. 


Велика Писаница. 
Михаило СОЛАРИЋ. 


ПОЗОРИШНИ ПРЕГЛЕД. 


КРАЉЕВА ЈЕСЕН, од Милутина Бојића. — Стана БЈУЧИЋА, 
од Милана БЕГОВИЋА 


Само су случајно Краљева Јесен, историјска слика у 
једном чину и у стиховима, и Стана Бјучића, драма из мало- 
варошког живота и у дијалекту, стгле заједно на позоришну 
листу последње премиере Народног Позоришта. Иначе међу 
њима нема ничега заједничког. Једна је нов покушај у нашој 
драмској књижевности и први рад за позорницу једног младог 
лирског песника, и по томе двоструко занимљива. Друга је 
старији рад и већ напуштен правац познатог позоришног 
писца и зрелог књижевника. Зато је мање значајна. Стана 
Бјучића, натуралистичка драма, друга пишчева драма играна 

| код нас после давно изнесене ЏУепиз огсттх, не даје слику 
Г. Беговића какав је он данас. Много истинитије, а и срећније, 
био би писац Сшане представљен којом од његових лаких 
елегантних бурлеска и драмских каприса, пуних Мисеовског 
духа, грације и слободе, као што су /јерошово рањенс срце, 
Менуеш и понајпре изврсна Бискупова синовица. Последња 
премиера Народног позоришта, Стана Бјучића, могла је бити 
претпостављена овим малим скицама, усамљеним у својој 
врсти у нашој књижевности, једино из чисто позоришних 
обзира, обзира трупе и могућности извођења. 


| Г. Бојић је напротив имао сасвим срећан позоришни 
почетак у Краљевој Јесени, историјској слици из доба краља 
Милутина. У лепим, звучним стиховима, вешто здруженим 
сликовима, не одвећ усиљеним нити баналним, дао је две три 
· лепе тираде, умео је да стегне диалоге, да прошара скоком 
3 сликова ћаскање гомиле, успео је скоро сасвим у логичном 
з спајању сцена и није ретко показао да уме да објасни једну 

душу. Дао је, најзад, и поред претрпаности и тежња да много 
појединости и кретања унесе, ипак оно што је најтеже: општи 
лирски тон, боју „Краљеве јесени“ — оно што је хтео у главном. 


Јер Краљева Јесен није патриотска драма, није ни исто- 
ријски драмски одломак, него душевна, лирска садржина 
једног тренутка у историји. Г. Бојић није почео да пише за 
позорницу са каквом правилном историјском драмом у пет 
чинова, са заплетом, са догађајима, у лепим стиховима. Он 
је остао доследан својој генерацији лиричара, најмлађој нашој: · 
разувереној, естетичарској. Краљева Јесен даје само тешку, 
загушљиву атмосферу двора једног престарелог, средњеве- 
ковног краља. Милутин је варварин укрућен у византијски 
брокат, рушевина, разнежени космати словенски див, грозни- 
чави љубавник полу-девица, источњачки тиранин који слепи 
своје синове, неурачунљив старац, играчка туђе воље. Таквог 
је хтео писац да види најбезобзирнијег Немањића. Тај крај 
једне велике душе, та скрхана силуета и све оно што у њој 
има болешљивог, чудног, страсног, пропалог, скоро смешног, 
волео је да изабере. Његов однос спрам Симониде објашњава 
још боље пишчеве тежње. Стихови Милутинови дају тај немир, 
непоузданост, празнину у души, колебање последњих трену- 
така једне енергије на издисају. За то је нашао неколико 
лепих стихова (као онај: „Бела си као снег на косама мојим“). 


Могли смо очекивати да ће бити донекле отисака једне 
драме коју воле млади и коју погађате. Г. Бојићев Милутин 
подсећа, само из далека и у неким цртама, а нарочито у 
сцени са Симонидом, на Ирода у Вајлдовој „Саломи“. Симо- 
дини стихови у великој сцени са Данилом понели су више 
тих трагова, али су обе личности створене сасвим различно, 
по односу спрам Данила. 


Симонида је у осталом мање успела и мање нова. Она је 
мање и објашњена и њено ступање долази недовољно спрем- 
љено, нарочито њен изненадни излив љубави спрам Стевана, 
али су њени стихови лепо и вешто везани сликовима, кре- 
тани су изразним ритмом и пуни музике. То исто важи и за 
тираду калуђера, Епипепсе опзе Милутиновог двора, Данила 
са стиховима пуним смисла и лепоте слике, као што су: 


За трпезом пуном, ми смо увек гладни. 
Ми деца таштине, гладни среће мремо. и т. д. 

Г. Бојић је са овим својим покушајем први унео у драму и 
пренео на позорницу, резултате наше савремене лирске по- 
езије, њен савитљив, богат и пун боје стих, који су израдили 
његови претходници. Са тим би се могло унети више књи- 
жевности на позорницу и повратити у живот озлоглашена 
српска историјска драма. Са мало школе у техници, у увођењу 
личности, у спремању ефеката (на пример необјашњена песма 
калуђера на крају!) у економији детаља, Г. Бојић може дати 
убрзо лепу историјску драму у стиху. 


Стана Бјучића је сасвим други случај: она је готова, 
правилна драма искусног писца и позоришног човека, при- 
јатна и пуна покрета, без оних тешко сварљивих и досадних 
фотографских подражавања стварности, без погрешке консек- 
ветног натурализма немачких натуралиста из Холцовог и Хаупт- 
маноновог доба, на које ипак највише подсећа, — на грађу 
и душевну садржину „Розе Бернд“ на пример. И Стана је 
кћи скромног сиротог човека, заведена једног дана без љу- 
бави, попуштајући живцима, у несвести здравог, неумитног 
нагона, и стављена ван друштва, пропадајући све дубље, гу- 
бећи све моралне ослонце који су јој још остали, одриче се 
среће јер је недостојна, укаљана продајом свог тела. Она је 
у тренутку видела своју пропаст, онда кад је не знајући за 
смрт свог ванбрачног детета, играла „по свом властитом срцу, 
по оном малом мртвом тилу“, и онда се очајно, јуначки отрже 
од сна могућног душевног исцелења. 

_Али у „Стани“ све је изнесено врло лако, неусиљено, 
вешто. Садашња публика већ нигде не воли натурализам, 
наша га никад није могла примити, али је Г. Беговићева 
драма из маловарошког живота, са ванбрачном децом, неми- 
лосрдном, ниском средином, ситним душама, скромним огра- 
ниченим психама и целим прибором натурализма заобишла 
тешкоћу и врло вешто пружила гледаоцима драму с предме- 
том од кога би се сваки позоришни посетилац уплашио. 

То је највише заслуга пишчевог непосредног посматрања 
средине. „Стана Бјучићева“ нема тешку, црну боју радничког 
или сељачког света руских и немачких драма тог књижевног 
програма. Она даје веселе, скоро лакоумне наше људе, При- 
морце. Неколико комичних типова, као успели Анџело, оне 
девојке и матере са „бала“, Бепина и други дају живота, 

комике и опкољавају трагедију Станину шареним, живахним 
жубором својих дијалога. Г. Беговић је хтео да буде нату- 
ралиста, али није био подјармљен ни заведен ниједним узором. 

Драма има лак, жив ход и вешто је склопљена, осим 
другог чина, где се отац, син и подводач неприродно састају 
у кући девојчиној и не изгледа да то опажају. Први чин 
као излагање и трећи са оном вештом, скоро карикатуралном 
сликом средине врло су успели и били су сасвим лако прим- 
љени од гледалаца. То је друга драма ове врсте, са драмом 
Гђе Милчиновић „Без Среће“, која успева код нас. Поуз-_ 
дана рука драматичара и искусног познаваоца позорнице 
умела је да натури публици једну врсту која она не може 
иначе да воли. 

Тако су ове обе успеле изворне премиере дале једно 
лепо вече, са више књижевне отмености него што је то, на 
жалост, случај са већином наших изворних премиера. 


Милан ПРЕДИЋ 


ПОЛИТИЧКИ ПРЕГЛЕД 


АЛБАНИЈА, СРБИЈА И АУСТРО·- УГАРСКА. — ГРЧКО ТУРСКИ 
ПРЕГОВОРИ. — БУГАРСКЕ ИЛУЗИЈЕ. 


Намера српске владе да, пошто је одбила арбанаске на- 
падаче, издејствује код Великих Сила исправку своје државне 
границе према Арбанији, није се могла остварити. Пре него 
је влада и предузела потребне кораке, наишла је на одлучан 
отпор Аустро-Угарске. 

Влада српска је ставила Силама до знања да ће морати 
задржати на арбанској територији, после свршенога посла 
_ око протеривања Арбанаса преко границе, извесне тачке, по- 
требве да обезбеди становништву сигурност а држави сносан 
мир. Ова изјава изазвала је одмах узбуну у Аустро-Угарској, 
која је одмах поставила цело питање на другу основу. Ау- 
стро- Угарска је устала у одбрану одлуке Лондоске Конфе- 
ренције Амбасадора, коју Србија није намеравала непошто- 
вати, и тражила је да зна хоће ли Србија напустити арбана- 
шку територију, изјавивши да она сматра да је Лондонска 
Конференција Амбасадора дефинитивно утврдила границу из- 

међу Србије и Арбаније. Кад је од српске стране одговорено 
да Србија мора гледати да обезбеди своје границе од напада 
задржавајући извесне стратегијске тачке све донде докле ме- 
ђународна комисија, — која се, међутим, састала 10 октобра, 
— не утврди границу, онда је Аустро-Угарска упутила Ср- 
бији једну ноту у којој је тражено од ње да своју војску 
повуче у року од осам дана на границу коју је утврдила 
Лондонска Конференција. Влада Краљевине Србије је онда 
дала овај одговор: 

„Кад су Арбанаси у масама нагрнули из Албаније на 
српску територију, попалили српска села, поубијали мирно 
становништво и потисли наше посаде, предузете су са српске 
стране мере да се непријатељ сузбије са српскога земљишта. 
Том приликом српска Влада. и ако је својим досадашњим 
поступцима била вољна да докаже да поштује савете и од- 
луке Великих Сила, изјавила је у неколико махова да ће се 
и у овоме случају српске трупе ограничити на одбрану срп- 
ске територије а неће ићи да чини никаква нова освајања 
туђих земљишта. У исто време је изјављено са српске стране, 
да, ако српске трупе и пређу на територију Албаније и тамо 
поседну стратегијске положаје, да ће и то бити само привре- 


мено и да ће се оне отуда повући чим арбанаску границу 


буде обележила интернационална комисија и ред заведен, 
тако да српска територија буде ван опасности од нових на- 
пада. Те изјаве краљевске Владе одговарале су потпуно и 
саветима Великих Сила и јасно показале мирољубиво и ко: 
ректно држање Србије у овоме питању. Ако је Влада Србије 
и имала намеру да, у пријатељскоме духу и у интересу стал- 
нога мира, код Великих Сила учини корак за ректификацију 
своје границе према Албанији, то је само један доказ више 
да је Србија на коректан и пријатељски начин хтела решити 
једно питање колико у њеном властитом интересу, толико и 
у интересу саме Албаније. Србија је, дакле, својим држањем 
дала довољно доказа да нема намеру самовласно и насилним 
путем мењати одлуке Великих Сила. Међутим, ова намера 
српске Владе, која ни у колико не би оштетила ничије инте- 
ресе, није још ни извршена а већ се јавља приговор од стране 
Аустро-Угарске Монархије. Аустро-Угарска је, незадовољна 
овим декларацијама српске Владе, и ултиматумом захтевала 
да се српске трупе повуку на границу утврђену на Конфе- 
40 

ренцији Амбасадора у Лондону у року од осам дана, са на: 
поменом да ће, у противноме случају, предузети мере које 
ће остварити тај њен захтев. Српска Влада, после овога изне- 
наднога корака, доследна својој политици помирљивости и 
у жељи да поново да доказа свога коректнога и мирољуби- 
вога држања, наредила је српским трупама да се повуку на 
границу коју је одредила Конференција Амбасадора у Лон- 
дону, остављајући одговорност за то онима који мисле да 
се таквим начином утврђује европско уверење о миру“. 

Аустро-Угарску су у овоме кораку помагале Немачка и 
Италија, а Силе Тројнога Споразума су пријатељски саветбо- 
вале Србији да повуче војску са територије Албаније. Корак 
Аустро-Угарске владе је изненадио све кабинете. И ако је 
Аустро-Угарска тако рећи створила Арбанију и у њој нашла 
своје животне интересе, ипак су били изненађени у европ- 
ским престоницама њеним кораком, предузетима без нарочи- 
тога овлашћења. У таквоме постулању назирали су једну 
опасну праксу, која може у будућности непрекидно дово- 
дити европски мир у питање. Како међународна комисија за 
Албанију, која има да изврши дефинитивно ограничавање из- 
међу Србије и Албаније, није почела свој рад, то ће сигурно 
сада и њени чланови имати нова. упутства, шира пуномоћија, 
како би резултати њиховога рада могли бити стварни и дати 
што сигурнијих гарантија да се у будуће неће доводити европ- 
ски мир у питање. 

Међународна контролна комисија која представља данас 
суверену власт у Албанији, која има да сагради државни брод 
Албаније и да га пусти на воду, састала се у Валони. Изгледа 
да први почетци нису баш добри; јавиле су се неке несугла- 
сице око именсвања најважнијих чиновника. У осталом, ко- 
мисија ће имати и друге тешкоће и унутра и споља; унутра 
ће бити увек Аустро-Угарска и Италија, које ће тражити на- 
чело једнакости свуда; споља у образовању жандармерије, 
финансијске управе, војске, разоружавања, и тако даље. Данас 
се може рећи да међународна комисија нема још фактичке 
власти у рукама. Ту власт нема ни провизорна влада у Ва- 
лони. Може се рећи да само у једноме делу северне Арба- 
није има права власти; њу има само Есад-паша, који је обра- 
зовао владу, изабрао сенат и почео управљати по његову 
начину. С избором кнеза за Албанију није се још ништа учи- 

нило. Кнез од Вида, који је у први мах као пристао да буде 
владар ове државе на хартији, двоуми се. Савети које добија 
готово од свуда такви су да он са тешком муком може да се 
прими владарскога достојанства у земљи где за сада влада 
анархија под заштитом Сила. 


Између Грчке и Турске воде се преговори о дефинитив- 
номе миру. Ови преговори се понављају по четврти пут (!ед- 
ном у Лондону, једном у Цариграду, једном у Атини и сад 
опет у Атини). Овога пута Турска има захтеве који су пре. 
терани, захтеве о којима у прва три пута није никако гово- 
рила. Ти су захтеви, како смо раније поменули, у питању о 
поданству, о вакуфима. О питању о поданству донета је по- 
вољна одлука. Али питање о џамијским, верским баштинама, 
остаје још увек отворено. Судећи по неким знацима, Турска 
намерно одуговлачи споразум и решење овога питања због 
тога што у Цариграду има једна струја која би хтела рато- 
вати са Грчком и у томе рату повратити на дневни ред пи- 
тање о острвима у Беломе Мору. Међутим и грчки краљ се 
налази на ново освојеној грчкој територији спремајући се за 
одбрану Кавале и целог Нишепапд-а на које и Бугари жељно 
погледају. 


Између Србије и Турске нису још регулисани односи. 
Тако исто нису ни између Бугарске и Србије, ни између Грчке 
и Бугарске редовни односи успостављени. Међу члановима 
бивше Маћедонске Револуционарне Организације у Софији 
опажа се кретање које иде за тим да се сада, на територији 
западне Србије, изазове неред помоћу оружаних чета. Испод 
руке бугарска Влада помаже овај покрет, увек са намером да 
Европи покаже како у новим крајевима Србије не може бити 
мира докле год се не учини ревизија Букурешкога Уговора. 
Напори бугарске Владе у Цариграду и Букурешту иду затим 
да обезбеде сурадњу, или бар неутралност, на случај да она 
предузме нове авантуре на Балкану, што је, у осталом, увек 
могућно докле је садашња Влада на управи Бугарске. 


ИностРАНИ. 

Поред осталих потребних књига, за време наших ратова 
појавиле су се и две граматике српског језика за Немце. За 
то се и раније осећала потреба, а после ратова много више. 
Прво се, прошле године, појавила „Српска Граматика“ у издању 
Одзсћеп, од Др. В. Ћоровића, али је она више научна, систе- 
матска граматика. Друга је горе наведена, по познатој методи 
ФСазреу- Обо-5ацег. По издавачу и самој методи и могли бисмо 
бити спокојни за успешно изучавање српског језика код Не- 
маца. Али је довољно ма где отворити прву од наведених 
књига па да се изгуби сва радост због појаве и српске гра- 
матике у том издању. 


Овде се о поменутим књигама неће говорити опширно, 
стручно, с научног и педагошког гледишта, јер ово није 
стручан лист, већ ће се те стране само унеколико додирнути, 
а више ће се говорити о њима као о културно-књижевној 
појави. Па и о свима се неће подједнако говорити, већ, 
углавном, само о првој (друга јој је само допуна), јер нас 
се она највише тиче, а трећа је прост превод руског, фран- 
цуског, или енглеског издања. Ту нема готово ничега пиш- 
чевог, сем превсда, који није увек добар, нарочито су му ре- 
ченице врло често несрпске; поред тога, пишчева објашњења су 
много пута нетачна и непотпуна. На пример, „1ећ уегде сејођ!“ 
преводи само са „ја сам хваљен“, и ако то није увек што и 
„хвале ме“; говорећи о прелазним и непрелазним глаголима 
у немачком, само узгред, под текстом, напомиње да се неки 
непрелазни глаголи мењају са ћађеп, и наводи само пет при- 
мера, а не вели какви су ти глаголи по значењу. Како је 
некритично и ненаучно радио и ту граматику види се, на 
пример, из овог примера. Говори о гласовима, па ставља 
наслов Просша слова, а испод тога вели: „Прости самоглас- 

ници су: а,е, 1 0, џи, р и од њих изведени: а, 6, 1; сва 
остала слова су прости консонанти“. Тај још не разликује 
слова од гласова ! 

Задржаћемо се, дакле, више на његовој „Српској Грама- 
тици“. Својом обрадом она се прилично разликује од немачке, 
али не и својом вредношћу, већ само начином обраде. Писац 
није могао укалупити српски језик у оне обрасце који су 
удешени за немачки језик, већ је био принуђен радити само- 
сталније, али је баш гу показао с једне стране сву неспрему 
и незнање самог српског језика, а с друге стране лакомисле- 
ност, несавесност и дрскост с којима се прихватио послова за 
које није дорастао. Он је сматрао да је довољно метнути 
звучне и невероватне титуле испод свога имена на насловном 
листу, па да свако поверује у његову ученост, а за могућне 
омашке да се заклони за леба Даничића, Новаковића и неког 
немачког професора. Заборавио је да ће књига доћи до руке 
и неком Србину, а не само странцима, које такође може пре- 


__ варити само у почетку, а кад нешто мало науче српски, ако 


га из ове књиге уопште могу научити, и сами ће наћи силне 
погрешке. 

И ако је за ову књигу било потребно више самостал- 
ности, ни овде није сам много дао: обрасце за деклинације 
и конјугације узео је из Новаковића, са истим примерима, а 
реченице за поједина вежбања и лекције из других сличних 
граматика, или их мало прекројио; његове оригиналне рече- 
нице не одликују се баш великом бистрином и стално се врте 
око наше Краљевске Породице или самог писца. Најзад што 
је узимао из туђих граматика, није тако велики грех: од 
писца граматике не може се ни тражити нека оригиналност, 
већ једино спрема и савесност, али ни тога нема, што ћу 
замало и доказати. 

Своје знање и савесност имао је да покаже у објашњењу 
појединих правила српског језика, како би их Немци што 
боље разумели. Али је он просто редом преносио поједине 
обрасце и правила из српских граматика, без обзира да ли 
ће их Немци тако моћи разумети, ма и преведене, на при: 
мер правило о подели речи на слогове. Доносио је многа 


_ правила која су сасвим непотребна Немцима, а многе ствари 


није хтео да за њих друкчије објасни него што је то потребно 


_ за Србе. Али је најгоре то што је износио разна правила из 

српског језика, а сам се доцније њих не држи. У том погледу 
најгоре је с акцентима. Готово кроз целу књигу обележавао 
је акценте речи, али непотпуно и нетачно. И ако у почетку 
говори о разним српским акцентима и о месту где могу ста- 
јати, доцније се, у тексту, па и обрасцима, тих правила не 
држи, већ обележава немогућне акценте, и већином употреб- 
љава само,“ и, а некад ниједан. Из безброј других при- 
мера, ево само неколико : рђа, говорим (стално), јатаган, укра- 
шава, служавка, пословица, играчка, трговца, икона, допада, 
путовати и тако даље. Отворите гдегод хоћете књигу, па ћете 
наћи тако накарадно акцентоване речи. Нигде не обележава 
нити говори о квантитету неакцентованих слогова, то јест о ду- 
жини после акцента, иако је то врло карактеристична особина 
српског језика, која је везана за значење; код њега нема раз- 
лике између села, села и села, дуга и дуга и тако даље. Можда 
ће неко помислити да је довољно за обележавање два акцента, 
један за дуге, други за кратке слогове; али је тако миш- 
љење нетачно; кад се изучава један језик, он се мора изу- 
чавати у целини; као што се не могу учити само једна или 
две деклинације, него све, тако се исто морају научити сви 
акценти, а не само два, па ма колико то било тешко. Бар 
писац граматике мора изнети све битне особине језика, а 
ученику стоји до воље хоће ли их научити, или не. 

Он стално пише хрђав, и умрео, и ако је баш тај при- 
мер навео за самогласно р; даље, цареви, од деше множина 
дешеша, око и ухо по њему се мењају као сшвар (а сеп. р!. 
очију, ушију 2); код њега има и овака реченица: закон бога. 
Изговор сугласника којих нема у немачком није описао, а 
ако јесте, то нетачно, тако на пример, према његовом објаш- 
њењу љ и ћ се потпуно једнако изговарају. Говорећи о ди- 
јалектима, нетачно и непотпуно, вели да „источни“ дијалект 
заузима само један део Старе Србије. Презенс прави од ин- 
финитивне основе, кад се одбије наставак — ти а додаду 
лични наставци; примери: певам, читам, имам и слично, на 
— им: говорим. Исти пример наводи и за остале глаголске 
облике и то је све о промени глагола; нигде ни једне речи 
о конјугацијама! С колико пажње ради показују ови примери: 
Аорист означује тренутну, а имперфект трајну радњу, на при- 
мер: сести и седети, а не вели како гласе та времена од тих 
глагола (стр. 36). Даље, на 41 страни вели да се будуће време 

добија од помоћног глагола бишши и инфинитива глагола који 
се мења, а наводи пример за то „ја ћу певати“.! Или, ево шта 
на пример вели о заменици свој на 50 страни: „Ађе: маћгепа 
себе шђега!, мо еше Кискђедећипос за паде, сезе ћ уегдеп 
паи55, Бтацесћ! даз ђезитапхетсепде Ригуоп свој ттеће гезећ 21 
метдеп, уепп Фе Кискђемећипо аш! деп Ргопопша дег егзјеп 
ипа хуенеп Регзоп згаШ паде! (аиззег тоепп азе !егтетеп Ретзопеп. 
дав Зибјек; ридеп), зопдегп мој, твој, наш, ваш, њихов изу. 
(Курсив је његов). „Време ми не допушта да наведем све ин- 
тересантне примере, које сам онако летимице покупио. Како 
неозбиљно ради свој посао, показује и то што се често срета 
енглеска реч ог уместо немачке одет, на пример „помагајте 
(ог помозите)“. То је или непажња, или парадира са знањем 
енглеског. 


У првом делу граматике, док уз поједине граматичке 
категорије иду кратке, вештачке реченице, уз сваку лекцију 
су пописане речи, а у другом делу, где су место реченица 
читави чланци, нема никаквих речи, нити су ушле у речник 
тамо позади употребљене речи. А то се да просто објаснити: 
вежбања је преписао готова, с пописаним речима, из других 
граматика, а чланке је узео из српских читанака, па је тре- 
бало повадити из њих речи и унети у речник, а то га је мр- 
зело, или није умео да их преведе. Поред свега осталог, 
књига кипти шгампарским погрешкама, а некад је тешко по- 
годити да ли су његове или штампарске. Још би се могле и 
опростити да их је мање и да су само у тексту, али их често 
има много баш у самим обрасцима, и ако их је просто пре- 
писао, и у примерима који треба да потврде неко правило. 
Па како ће ти да науче српски ! 

И ако је овде наведен само један сићушан део од недо- 
статака ове књиге, ипак и са овим надам се да писцу неће 
помоћи ни звучне титуле ни заклањање за крупне ауторитете, 
да се провуче некажњено. Он се без икаквих скрупула при- 
мио да напише ове књиге, сматрајући да ће свако поверовати 
у вредност његових „књига“, кад само прочита на насловном 
листу да их је написао „Војислав М. Петровић, В. А., свршени [2] 


# Рје Видиле дез КЕибигшиз 156 ере зећг еппасће Засће. Бје сезећјеће 
аиагећ Уогзеффипе дег Епфимогпеп Аез ВИТА билам уог деп [11 
п15 дез ЂеггеНепдеп Уегђилов. 

студент филозофије, професор модерних језика у Тће Јтег- 
панопа! Соггезропдепсе Зсћоо! (Гопдоп), члан Краљ. Британ- 
ске државне испитне комисије и тако даље“. Ако би пак ко 
и нашао неку омашку, ту су Миклошић, Даничић и Новако- 
вић, које је марљиво простудирао, и ено вам Г. Г. Ч. Мија- 
товића и Ст. Новаковића, који су му обилате сазете давали 
и чијим се познанством он размеће. 

За карактеристику овог „научника“ навешћемо још неке 
појединости из ових књига. Тако, „Српску Граматику“ посветио 
је Г. Ст. Новаковићу, а немачку престолонаследнику Алек- 
сандру. На крају „Српске Граматике“ има неколико писама, за 
пробу писања. ИМ ако не стоји коме су упућена и ко их је 
писао, ипак се за већину види да су њему упућена, као од- 
говори, и то једно од К. Јиречка, једно од Ч. Мијатовића, 
једно из Крезоа, од неког нашег политичара, који му даје 
тражени савет да се још не уписује ни у једну странку; једно 
је од неког нашег дипломата на страни, а једно од неког из- 
возника из Београда о продаји јаја у Лондону. 

Можда ће неком изгледати да је овај наш приказ су- 
више личан, да много нападамо самог писца. Писац је овде 
мало свога дао, па и то је рђаво, што је делимично и пока- 
зано. И ако је у својим књигама дао мало свога, то јест себе 
самог, ипак се познаје као да је фотографисан, као из нај- 
личније лирске песме он провирује из ових граматика. А то 
што се види, изнето је и жигосано. Јер, за упропашћење туђе 
својине казни се, а он, из материјалне користи и ради своје 
рекламе, унакарађивао је српски језик, нашу општу својину, и 
обмањивао свет лошим граматикама. 

Српски народ имао је и раније којекаквих авантуриста, 
већином политичких, као графова, претендената, онда кад смо 
географски и политички били мало познати у свету. Саду 
том погледу боље стојимо, али су нам књижевност и наука 
још мало познати, зато се сад појављују књижевни и научни 
авантуристи. Тако, пре неку годину један млад човек, Србин, 
прочуо се у Француској као велики драмски писац, а од 
скора се по свету размеће велики научењак Г. Војислав М. 
Петровић. У почетку смо поменули како су нам сад потребни 
добри представници и на научном и књижевном пољу у Европи 
а сад морамо завршити овај приказ са: Сачувај нас, Боже, 
оваких представника ! Мос а. 

Гоиг5 Гесег, тетђте де Ми, ргојеззешт ап СоПесе де 
Егапсе: Зегђез, Стоагег е Ви! сагез. Ешдез ћазјопаџе5, 


рошаџез е: Шегатез. Рапз. Јеап Маоппецуе ећ Н5, еф- 
(ешт5. 1913. 


Г. Луј Леже, члан Француског Института и професор на 
Колеж де Франс, најстарији међу француским славистима, 
јавио се сада актуелном књигом „Срби, Хрвати и Бугари“. 
То управо није једно дело него збирка историјско-филолошких 
и књижевних чланака о Јужним Словенима. Цела књига нема 
већих научних претензија: она обавештава француске читаоце 
о новом свету на Југо- Истоку Европе. У предговору Г. Леже 
вели: „Пошто смо дуго време мало знали или неозбиљно 
узимали народе који су предмет огледа у овој књизи, они су 
се сами наметли пажњи Европе. Има већ скоро пола века 
како сам ја почео да их проучавам, да говорим њихове језике, 
да читам њихове песнике и њихове публицисте, да живим 
њиховим животом, да истичем улогу коју су они играли у 
историји цивилизације, да указујем на њихове државнике, 
њихове писце, њихове јунаке, њихове добротворе. Ја сам се 
трудио без престанка да покажем у мојим предавањима и у 
мојим књигама да Јужни Словени нису уљези у европском 
животу, да нису — као што се некада веровало — пасивно 
оруђе ове или оне стране амбиције, но да имају право и 
дужност да поново заузму место које су некада заузимали 


на огњишту европске цивилизације. Скорашњи догађаји дали 
су ми потпуно за право“. 


У књизи су ови чланци: „Порекло српскога народа“, 
„Историчар Србије: Г. Константин Јиречек“ (поводом његове 
„Историје Срба“), „Један српски претенденат у ХУП веку: 
Гроф Ђорђе Бранковић“ (на основу књиге Г. Др. Јована Ра- 
довића), „Српско-хрватска књижевност“, „Ђорђе из Есклаво- 
није, каноник катедрале у Туру“, „Интелектуална култура у 
Босни и Херцеговини од ХГ до ХУШ века“ (на основу књиге 
Г. Др. Драгутина Прохаске), „ЈЂудевит „Гај и Млиризам“, 
„Духовна обнова српског народа: Јован Рајић и Доситеј 
Обрадовић“ (према књизи Г. Јована Скерлића „Српска књи- 
жевност у ХУШ веку“) „Молиер у Дубровнику“, „Ускоци“, 
„Национална поема Црне Горе“ („Горски Вијенац“), „Га била 
од Меримеа“, „Бискуп Штросмајер“, „Старо бугарско право“, 
„Стогодишњица бугарске књижевности : владика Софроније“, 

„Бугарски историчар Пајсије“, „Модерна Бугарска“, „Краљ 
Фердинанд“, „Излет у Софију“. 

Као што се види Србо-Хрватима дат је већи део. Само, 
у наслову требало је да стоји Зегђо-Сгоајез, (а не Зегђез ет 
Стоа!ез). Иначе Г. Леже није ни овога пута прикривао своје 
познато и одвећ пристрасно бугарофилство, чији разлози, 
доста наивно изнети, јасно се виде у последњим главама. 
Његовој књизи могле би се учинити многе и доста крупне 
примедбе, и у погледу метода рада и у погледу материјалне 
тачности. Али када се има на уму како се у Западној Европи, 
па и у Француској, наше ствари знају мало, и у колико се 
знају, знају се погрешно, ми морамо бити захвални Г Лежеу 
што нас је и оволико и овако представио страном свету. Он је 
био један од првих људи који су, са знањем словенских језика, 
почели обавештавати дотле сасвим необавештену француску 
публику о Словенском Југу. После њега су дошли други и. 
млађи, као Г. Г. Емил Оман, Албер Мале и Гастон Гравје, 
који су те послове боље упутили и који их сада модерније 
и боље раде. Али дужност је наша да се сећамо пријатеља 
из првога часа, чак и онда када имамо разлога да им чинимо 
замерке. Х. 


Оепета! Нетг, де Гат епе Напсалз: 5иг /е !ћеа ге де 
ја сцегге де5з Ва!Капз5. Моп јоштпа! де гоше (17 по- 
уешђге - 15 дЧесетђге 1912). Ауес 9 Шизбтанопз ег шпе сапе 
ћог5 (ехје. Вегоег-Геугашћ, еднешт5. Раш5, 1913. 


Француски артиљеријски генерал Хер, за време при- 
мирја крајем 1912, обишао је један део балканскога ратишта. 
Месец дана провео је он прво у Скопљу и Куманову, потом 
у Цариграду и на Чаталџи. Он је хтео као стручњак да на 
лицу места види један модеран рат, нарочито га је занимала 
модерна артиљерија на послу. Своја техничка опажања пу- 
бликовао је он у засебној стручној књизи: „Балкански рат. 
Неке поуке о употреби артиљерије“ (Га Сцепе дез ВајКап5. 
Оиејацез епзејопетелћ зит Гетрјо1 де | амшШепе). Књига о 
којој је овде реч јесте његов дневник, какав је био писан, 


без икаквих књижевних претенсија. То је просто „путни днев- 
ник једног туристе и једног војника“. 


Очевидно је да генерал Хер тешко рукује пером, и ње. 
гова књига одаје човека коме писање није навика. Али нас 











ОЦЕНЕ И ПРИКАЗЕ. 685 








не интересује његова литература, но његово стручно и меро- 
давно мишљење о српској војсци и о српским ратним опера- 
цијама. И његов суд о нама је врло повољан, местимично 
ласкав. 

Када је стигао у Београд 8 новембра, после битољске 
публике, њега зачуђава достојанствена мирноћа Београда. 
„Мирноћа све те публике не може се испричати“. „Мислио 
сам да ћу наћи хучну варош, народ са јужњачким нагонима, 
упечатљив, занесен успехом. Ја сам, на против, у додиру са 
спокојним људима, свесним снаге коју им је открила победа, 
али који изгледају да неће да злоупотребљавају ту победу“. 
Пада му у очи „савршен ред“. Гледајући из вагона од Ниша 
и Врање пут којим је прошла Прва Армија, он чини ову при- 
медбу. „Количина енергије утрошена да се постигне такав 
резултат, ужасна је. То је, по моме мишљењу, право чудо од 
снаге, и уводи ме у добро расположење за војску која је 
умела да га оствари“. Француски хирурзи у Скопљу казују 
му да су српски рањеници на бојном пољу врло добро пре- 
вијани. Официри у Скопљу имају добро држање. Војска која 
пролази чини добар утисак. „Видевши је у тако изврсном 
стању, човек тешко може да схвати да су ти људи стално 
бивуаковали, од почетка рата, под непрестаним кишама. Та 
отпорност може се објаснити само чистотом крви и трезве- 
ношћу“. „Та српска раса је чудесно отпорна“. Присуствовао 
је вежбању извесних трупа, трупа другога позива, и вели да 
вежбање у месту показује невичност, али да је вежбање на 
терену боље. „Ма како било, те су трупе остале победиоци; 
ти успеси могу се приписати само вредности официра и нижих 
чинова, организацији, дисциплини, издржљивости, трезвености 
трупа“. Као особине српске војске он истиче: „дисциплину, 
насртљивост у борби (је тогдап,) и патриотизам“. Генерал 
Хер нарочито истиче трезвеност српскога војника. „За време 
свога краткога бављења у Србији и Маћедонији, ја нисам 
видео ниједног пијаницу“. У Цариграду, гледајући турске 
трупе, вели: „Каква разлика према реду и дисциплини срп- 
ских маршева!“ О Бугарима чини овакву констатацију: „Бу- 
гарин је бруталан, свестан своје снаге. Он има срце скороје- 
вића (рагуепц), и пун је презирања према слабом“. „Ја нећу 
говорити о Бугарима, које не познајем и за које немам са 
дашњу занетост, јер су се на Чаталџи показали врло испод 

своје репутације. Али Срби, које сам упознао и које ценим, 
показали су какви се напори могу тражити од једног младог 
народа, надахнутог племенитим осећањима, који је под вод- 
ством енергичних вођа. Србија је припремала и заслужила 
своје успехе“. И цела књига се свршује овим речима : „Ја за- 
вршујем желећи српском народу, као и његовој младој и већ 
славној војсци, награду коју заслужују његове озбиљне гра- 
ђанске и војничке врлине“. Д: 


БОВ А А У 


КЊИЖЕВНОСТ. 


Књиге Г. Дачиа. — У издању „Народних Новина“ изишло 
је друго издање збирке популарних приповедака из народног 
живота „Како моји живе“, коју је наградила Српска Краљев- 
ска Академија и о којој је било раније говора у „Српском 
Књижевном Гласнику“. У књизи су девет приповедака писа- 
них течно, стилом разумљивим за широке народне кругове 
и са дискретном дидактичном намером. (80, 112, цена 060). 

Ратови које је водила Србија у прошлој и овој години 
инспирисали су читаву једну ратну књижевност. Да не поми- 
њемо многобројне песнике, читав је низ писаца — првокла- 
сних и другог и трећег реда — који су писали ратну прозу. 
Г. Иво Ћипико је писао фељтоне по дневним листовима, Г-ца 
М. Јанковић, Г. Милан Прибићевић, Г. Милутин Јовановић и 
Г. Вељко Петровић су дали ратне приповетке за читаоце овог 
часописа; изишла је збирка у којој су и новинари писали 
одушевљено и топло („Рат 1912“ и збирка Г. Јаше Томића 
„Рат у Албанији и око Скадра“); Г. Милорад Павловић издао 
је ратне анегдоте „Из рата“; Г. Др. Никола Вучетић је издао 
збирку „За Српство“ која је садржавала симпатичне мемо- 
аре једног лекара који своју мисао схвата као апостолство. 
И тако даље. 5 

Сад се јавља и збирка Г. Живојина Дачића. У укусном 
излању изишле су његове „белешке из нашег последњег рата“ 
„С Брегалнице и Вардара“ (80, 91, цена 1 динар). Прожив- 
љује се живот Треће Армије кад се чита ова збирка и човек 
се диви српском војнику кад Г. Дачић пише о онима што 
својим костима омеђише Нову Србију чијој успомени су и 
посвећени редови ове лепе књижице. А. 

Песме Г. Давида ПИЈАДА — Читаоци из бољих часописа 
срели су се каткад са именом Г. Пијада. Он се, свакако, по 
једној француској досетљивој речи, „чеше о талент и наслања 

на невештину“, али, пре, није без разлога написао стих: „Пе- 
сник ја сам, ал без нада“. Чему да се нада онај ко ради слика и 
метра измишља речи као што су: туга жиће рови; нешто 
црно јапи ; очи злоћне; пашно срце; ја пијан жеље смрсим 
и тако даље, и тако даље. Још мање наде може имати онај 
ко напише и овакве стихове: 


— У камину ватра тужно зановеша... 

— Ја дршћем и цвокоћем од студи... 

— Врела ми глава ужасно бучи... 

- Вали... кљлаше... тело твоје |т,ј. песникове драге!... 
— Како дојке бујне 

Набубреле шкрипе... 

— Љубим је |т.ј. Ануј око главе, 

По таанком белом носу. 


Низ таквих стихова би се могао исписати; нити су ови на: 


ведени најпробранији представници; има их горих још: 
“ 


Очи ти се нешто тако чудно цакле... 


Нити су то једини недостатци ових песама које су посвећене 
госпођама и госпођицама А, Б, В .. (све до Ш), „плавојкама“, 
Влахињама, Рускињама и тако даље. Једно је „поезија“, спо- 
мен-књига младих маловарошких девојака где се бележи 
„песма за успомену“, а друго збирка с којом се излази пред 
читаоце. Г. Пијаде то није знао. А. 


„Куманово“. — О ратним догађајима 1912—1913 писано 
је до сада врло много, али мало је од тих написа који имају 
већу вредност. Једна од добрих књига те врсте која заслу- 
жује да буде забележена јесу белешке Г. Јанићија Поповића, 
српског учитеља у Куманову, „Куманово пре и за време рата 
1912 године“. Г. Поповић је био међу оним народним прва- 
цима из Куманова и околине, које су Турци пред рат затво: 
рили, и које је победничка војска српска ослободила историјског 
11 октобра. Он верно прича те доживљаје и осећања своја 
и својих другова, и живо слика како је изгледала Кумановска 
Битка из кумановских апсана. Те странице, писане просто и 
без претензија, иду у „преживљену литературу“, и имају дах 
истине и величине догађаја. Поједине епизоде, као она кад 
су заточеници из апсане чули први српски топ пред Кума- 
новом, њихово страховање да их Турци при бежању не по- 
бију, тренутак када се из даљине чула песма српских војника 
и када је у апсану продро српски наредник — све те дра- 
матичне и истините епизоде читају се са великим интересо- 
вањем. Г. Поповић је своје доживљаје испричао просто и 
природно, али са ведрином, у добром расположењу, са искре- 
ним патриотизмом, и врло читко и пријатно. То је једна лепа 
књига која заслужује да се чита и која је добар непосредан 
исписан докуменат о последњем рату. Л 

„Српско-Турски Рат“. — У Београду, у издању књижаре 
М. Стајића, изишла је књига „Српско-Турски Рат у 1912—1913 
години. Из аутентичних извора. Књига прва. Од 5—15 окто- 
бра 1912“. (80, стр. 127; са 3 карте; цена 2 динара). Писац, 
који се крије под именом Маг5, очевидно је војно лице, које 
је имало службене везе с ратним операцијама. Излагање је 
стручно, местимично сасвим техничко. Средиште интереса ове 
војне књиге јесте Кумановска Битка. . М. 


ШЕСТА СВЕСКА „Писци и Књиге“. —- Изишла је из штампе 
МГ свеска „Писци и Књиге“, од Г. Јована Скерлића. У овој 
„најновијој свесци налазе се ове књижевне студије и оцене: 
„Милорад П. Шапчанин“, „Др. Анте Старчевић“, „Генерал 
Симеон Зорић“, „Нови омладински листови и наш нови на- 
раштај“, „Никола Велимировић“, „Нови песници“ (Милан М. 
Ракић, Алекса Шантић, Вељко Петровић, Сима Пандуровић). 

: М. 


„Рапазпја згроКоћгуазкл пастопахат“. — 
Књижара Г. Трбојевића, на Ријеци, издала је латиницом два 
овећа чланка из „Српског Књижевнот Гласника“ од Г. Јована 
Скерлића, један о Др. Анте Старчевићу, други о новим омла- 
динским листовима и нашем новом нараштају. Књига, која из- 
носи 65 страна и стаје 80. филира, носи наслов „Данашњи 
српскохрватски национализам“. Писац је написао и нарочити 
предговор за ово издање латиницом. К. 


СПОМЕНИЦА СТОГОДИШЊИЦЕ РОЂЕЊА Петра П ПЕТРОВИЋА 
Његоша. — Г. Марко Драговић објавио је на Цетињу једну 
књигу „У спомен стогодишњице рођења митрополита и госпо- 
дара црногорскога Петра [1 Петровића: Његоша (1813—1913)“. 
У оскудици кориснијих и паметнијих прилога, које је о Ње- 
гошу могао да даде један црногорски књижевник, ми овака 
дјела морамо два пута више да осудимо. Мјесто да нам даде 
нових података о црногорским догађајима и јунацима, којима 
се Његош бавио; мјесто, да се потруди да прибере нове 
грађе о Његошу самом (списак његове библиотеке, његова 
писма, његова путовања и тако даље), Г. М. Драговић је дао 
једну оскудну биографију на 11 страница и неколико већ десе- 
тинама пута навођених биљежака страних путника. Прештампао 
је, осим тога, без икакве потребе Суботићево посмртно слово 
Његошу и три-четири Његошеве пјесме не давши о њима 
никаквих ближих података, ни уводних напомена, него само 
неколико емфатичних фраза, које ништа не значе. 

Вл ће 

БУКУРЕШКА КОНФЕРЕНЦИЈА. — Из београдског „Одјека“ 
одштампани су у засебну књигу протоколи Букурешке Кон- 

" ференције и Уговор о миру. Тачан превод и објављивање 
ових докумената од актуелног интереса била је стварна по- 
треба. Цена је књизи 0:50 динара (1913, 120, 94 страна). 
Н 


Из нове АРБАНИЈЕ (Мапе Атепе Егецп у. Додп : Ап5 
дет пецеп А!ђап:еп. Рошзсће ипа Ки шит-ујомзсће 
5и2теп, Млеп, КоПег С-ле). — Опет једна нова књига; сад 
од једне даме, која је по Албанији више пута путовала. 
У низу скица приказани су: цео покрет Арбанаса за ства- 
рање једне засебне области; историја догађаја из прошле 
године, у којој се сретамо са сад историјским личностима 
Арбаније; и цео културни и политички живот Арбанаса, који 
готово ничим не одговара животу и опхођењу ни данашњих 
најзапуштенијих народа у Европи. Ова књига је доста 
добар извор за познавање овога народа, који је први корак 
свога независнога постојања употребио да нападне свога нај- 
ближега суседа, Србе. Силуете подмуклих и наивних чланова 
валонске провизорне владе добро су погођене. Исто тако 
умотрене су карактерне црте целога народа, које су истина 
необичне и несимпатичне, али и разумљиве код народа који 
је живео далеко од сваке културе, који културу није хтео, 
и противу које се борио најенергичније. ЈУМИ 


ДРУШТВА И УСТАНОВЕ. 


КОЛАРЧЕВА ЗАДУЖбинА. — 6 октобра се навршило три- 
десет и пет година од смрти великог добротвора Илије М. 
Коларца, који је завештао све своје имање оснивању једног 
књижевног фонда и подизању Университета. Као и обично, 
и ове годинг је истакнут тај дан парастосом добротвору и 
читањем извештаја о раду његове Задужбине у прошлој за- 
дужбинској години, од 1 октобра 1912 до 1 октобра ове године. 
| Из тог извештаја, који је написао Г. Момчило Иванић, 
пословођ и члан Коларчевог Одбора, вадимо ове занимљиве 
податке. - 

И поред тога што је сва наша делатност била посве- 
ћена рату и што је свеколика пажња била обраћена ратним 
догађајима, Одбор је успео да рад Задужбине постигне по: 
вољне резултате. Нарочито је Фонд за књижевност показао 
леп успех. Ове године примљено је седам дела за издања 
Задужбине. (Раније године примљена су само два дела). Сви 
примљени радови су од велике вредности и од неисказаног 
интереса. Ретке су задужбинске године које су оволико плодне 
и пуне књига оваквог очевидног значаја по умно и морално 
напредовање читалаца. 

Прва од тих књига јесте сјајна „Историја Русије“ од 
чувеног француског историка Алфреда Рамбоа, у преводу 

Г. Стевана Ловчевића. Дело велике ерудиције, савестан оп- 
ширан научнички рад, информативни извор, али и стилски 


лепо, данимљиво и јасно, писана, ова историја треба и науч- 


нику и ширим круговима наше публике. — Поводом превода 
ове књиге о историји највећег словенског племена, у циљу 
да помогне словенску узајамност, Одбор је одлучио да распише 
стечај за преводе историја и осталих словенских народа. 

Одбор је, даље, донео одлуку да штампа „Историју нове 
српске књижевности“ од Г. Др. Јована Скерлића. То ће бити 
потпуно илустровано издање дела из којег је прошле године 
изишло скраћено издање, управо извод. 

Задужбина ће издати, затим, „Народну Педагогију“, од 
Г. Јована Миодраговића, који је у овом свом проучавању 
народне психологије прикупио и средио обилну грађу из 
усмених извора и писане књижевности. Исто тако и „Џју Џицу“ 
од Ирвинга Ханкока у преводу с руског од Стевана Милиће- 
вића. Преводилац, стари српски журналиста, као и његов ре- 
ферент Г. Стеван. Тодоровић, академик, истичу хигијенску 
преокупацију овог дела. 

Рат је омео штампање ових издања на време. Ипак су 
две књиге већ штампане: „Царство лажне образованости“, 
петнаест дидактичних причица из народног живота, од Сре- 
тена Динића и „Аграрна политика“, од Евгена Филиповића, 
у преводу Г. Г. Милорада Зебића и Данила Данића, дело 
професора на Бечком Универзитету које расправља за нас 
крајње актуелна питања. 

Од нарочитог интереса биће седма књига, приповетка 
Г. Стојана Новаковића „Калуђер и хајдук“. Та „приповетка о 
последњим данима Србије у ХУ веку“ у ствари је „културна 
историја српског Средњег Века“ дата у забавном облику. 
Наша просвета, вера и физичко брањење с једне стране и 
полумесец с друге стране стали су једно према другом као 
два хрвача од којих један мора бити оборен. Наслов ове 
приповетке, коју чекамо са живим нестрпљењем, говори име 
победника у тој борби. 

У извештају се види и новчано стање Задужбине. Цело. 
купна имовина износи сада 3.224888,92 динара (852.000 у 
непокретностима, а остала два и по милиона у готовини и 
хартијама од вредности). Од тога Фонд за књижевност има 
247.027,31 а остала сума, скоро три милиона, припада Фонду 
за Университет. 

На крају, само једна примедба. Зашто се извештај по- 
словође и биланс издају у овако пуко сиромашној књижицир 
И да није извештај овако занимљив какав је дао Г. Иванић, 
требало би га дати и технички достојно Задужбине. 


А. А. 





Власник, Богдан Поповић. — УРЕДНИК, ЈОВАН СКЕРЛИЋ. 

КОР ЗИОК И 


КЊИЖЕВНИ ГЛАСНИК. 


Књига ХХХ[, БРОЈ 9. — 1 НОВЕМБАР 1913. 


ЈЕ ЛИ МОРАЛО ТАКО БИТИ 2 
(Крај). 

Од брата се вратио брзо. Ни тамо га канда нису доче- 
кали ни с разумевањем ни с одобравањем, и у њему се све 
више развијала нека готово пакосна заблуда да му деца криво 
чине, и да га због деце неправедно осуђују, и, кад је стигао 
кући, понашао се према њима хладно, скоро неочински. 

У кући је све слегало раменима. Чудо се направило. 
Породица, која је до јуче била узор љубави и слоге, у којој 
је певала срећа од зоре до мрака, сада се поделила у два непри- 
јатељска табора, и између оца и деце пролази утвара несреће 
и слома. Раздвајали се, у боловима се цепали једно од дру- 
гог рођени отац од рођене деце, и нестајала је радост из те 
ведре куће као што отиче вода из напукнуте чаше. 

Једне вечери, отац се приближи опет својим дечацима, 
започне с њима неки разговор и шалу, и одједаред им поче 
говорити како ће скоро ићи по нову маму, како ће онда све 
друкчије и лепше бити, и стаде им показивати неке скупо- 
цене наките, претрпане дивним драгим камењем, из којих су 
сипали и блистали зраци као укрштена плава и зелена копља. 


Деца, која су дотле тупо и без интереса, и не приљу- 
бивши се ниједно оцу, слушала његове речи, сада се прима- 
коше да виде шта је то сјајно и богато што отац по столу ређа. 

41 

— Ала је то дивно, ја никад тако лепо нисам видио. А 
је ли то много новаца коштало 2 

— Много, Милане, тата је изабрао најлепше што је било. 

— А коме ћеш то да даш»> 

На те Миланове речи Јовановић скочи као разјарена 
звер, и продера се на дете тако љутитим и бесним тоном, 
да је Милан пребледио као крпа: 


— Ваљда нисам спремио за црну циганку, него за своју 
жену и вашу матер –- и силно намрштен, с стегнутих пе- 


сница укопа се као џин пред оном заплашеном, сићушном 
дечицом. 


Иван је сав дрхтао, гушио јецање као дете коме су за- 
претили да плаче, и полагано, као да се краде, примицао се | 
Милану да се код брата заклони и спасе. А Милан, туђи 
хладан, какав се начинио последњих дана, гледао је оцу право 
у очи, и том чудном детету се на очиглед слагале црне мр- 
штине по челу и око уста, а у очима његовим, упртим у оца 
као да се од њега опраштају, исписало се нешто што је стра- 
ховито одјекнуло у срцу очевом, и смлавило гордог Милу. 
тина Јовановића. 

Јовановић је утекао из собе, и три дана се без речи 
разговора ручавало и вечеравало, долазило и одлазило. 

Неколико дана пред полазак на венчање, кућа је опет 
оживела. Али не од Милана и Ивана. Бог те пита ко све није 
ушао и изишао, ручао и вечерао у то време код Милутина 
Јовановића! Сем тога, радило се и дању и ноћу, довлачили 
се неки нови намештаји, мењао се распоред соба, куцало се 
и лупало од тавана до подрума, чистило и рибало гдегод је 
крпа и метла могла да се провуче, и сандуцима се доносила 
најбоља роба у јелу и пићу. 

Дан пре но што ће се свати кренути, стигла је неве- 
стина најстарија сестра, као да се нађе око деце, а у истини 
да изврши још неке, како кажу, деликатне промене. Да из- 
врши оне богомрске и богохулне, оне сатански гнусне и сви- 
репе, оне зликовачки крваве ствари које се састоје у скидању, 
сакривању и уништавању мајчиних слика, и у премештању 


дечјих постељица из очеве близине. 


А земља се не стреса, сунце се не мрачи, и завеса се 
не цепа, кад ђаволи усијаним кљештама, и вештице отровним 

ноктима чупају и деле једну кост и једно месо, кад се на 
крстове дижу и клинцима прикивају мала, невина деца! 

Свати су полазили рано ујутру, и Јовановић се опраштао 
од деце у постељи. Иван је стезао оца око врата, љубио га, 
и плакао неке чудне јауке, и говорио неке неразумљиве речи. 
ЧОтац му је пољупце и загрљаје враћао, али га није, као пре, 
запитао: „кажи, чедо, татици шта ти је тешко“. Милан је до: 
чекао оца седећи у кревету, с надувеним неиспаваним очима, 
сувих, врелих ручица и преломљена срца. Пољубио га је не- 
колико пута у обадве руке и запитао: кад ћеш доћи 

— Прекосутра у вече, брзим возом. Буди добар, сине, 
и лепо да дочекаш тату и нову маму. 

Тада се из Миланових малих груди залети врисак какав 
ваљда још никад није испратио младожењу на венчање: 

— Бежи, бежи, дај ми стару моју маму, стару моју маму 
хоћу — и тресао је главицом и јастуке, и гребао својим згр- 
ченим прстићима зидове и постељско рубље. | 

Тако је пошао на свадбу господин Милутин Јовановић. 

То је било последње спавање Миланово и Иваново уз 
татичину собу. Нова тета је скинула гардину, дала опет умет- 
нути врата, а дечји кревети су изнесени у собу до фрајле. 
Милан и Иван провлачили се кроз кућу ћутљиви и мирни, 
добри као деца која ће скоро да умру. Све су посматрали, 
али ништа нису питали, ником нису сметали, склањали се 
с пута, и понајвише су седели у кујни, где их је разонођа- 
вала вика и разговор жена и људи који су кували, месили, 
трчкарали, једно другом наргђивали, шалили се и свађали. 

Прексутра дан је сва кућа блистала, у трпезарији дивно 
постављен сто, млађи у паради, и све препуно цвећа и украса. 
Дошла је затим и дечја кума са својом ћерком. Кума да 
остане и дочека сватове, а млада кумица да одведе Милана 
и Ивана, код њих да вечерају и спавају, а сутра да дођу да 
се виде с татом и мамом. Кума је, пред полазак, провела 
децу кроз све собе, и нудила их да понесу што им се нај- 
боље допада од слаткиша или хладних јела, а дечаци, др- 
жећи се непрестано за руке, посматрали су све тако оштро 
као да то за цео век ваља запамтити, и пошли су куминој 
кући не поневши ниједну од понуђених посластица. 

Код куме су доста добро вечерали, а после је кумица 
покушала да се с њима мало позабави, али то некако није 

41% 


644 Српски Књижевни ГЛАСНИК. 








ишло, и деца су наскоро легла. Иван је брзо заспао, а Милан 
се превртао, силом жмурио, устајао до Иванова кревета и 
кумичиних врата, и двапута се преко ноћ молио Богу. Ујутро 
се дигао раније но обично, и сишао у башту где је дочекао 
брата. После доручка, опет су отишли у башту, и, како им 
нико није нарочиту пажњу обраћао, одједаред, око девет сата, 
Милан узе Ивана за руку: 

— Хајдемо. | 

Иван, свикао у последње време да не пита и не говори, 
пође без речи. 

Дођоше до очеве куће и уђоше. Све отворено, разва: 
шарено, негде још светли електрика, негде догоревају иска- 
пане свеће, мирише вино, леже на све стране колачи и бон- 
бони, оклембесило се спарушено цвеће, отопили се и цуре 
кргмови, на све стране размакнуте столице и изгажени сро- 
зани ћилими, и греје сунце, и зује муве, и нигде живе душе. 
Мора да је до белог дана трајало весеље, и сада све попа- 
дало и поспало. 

— Ала је вашар, Милане; хајде, ја ћу да изиђем, шаптао 
је Иван. 

А Милан, вукући брата за руку, прелазио је брзо из. 
собе у собу, најзад у бившу дечју спаваћу собу и пред ново 
уметнута врата. Отшкринуто. Нико се не миче. Милан пође, 
тргне се, застане, коракне опет и погледа, једаред, и још 
једаред. Па онда нагло зграби за руку Ивана, који је за њим 
стајао, и безобзирце и преплашеним трком се сјури преко 
степеница, на улицу, до ћошка, и чак у другој улици се зау- 
стави, знојавом руком стегнувши још јаче Иванову руку, а 
другом руком се држећи за груди, тамо где је мало његово 
срце морало оштро куцати, јер је Милан задувано дисао и 
чисто тражио ваздух. 

Иван, јадно дете, трзан из чуда у покор, и из једне 
сцене у другу, није знао да ли да што пита, да ли да опет 
ћути. Ипак заусти да нешто каже. 

— Ћути, ћути, Иване, хајде брзо код куме, и да кажемо 
да смо се шетали по пијаци, и ником да ниси нипошто рекао 
да смо ишли кући. 

После подне, око четири сата, кума их обуче у свечано 
одело, и пошље их оцу и новој мами, казујући им надугачко 
шта да раде и како да се понашају. 

Милан је бирао споредне улице, и ни десет речи није 
проговорио с братом док се нису успели до самог предсобља. 
Тада. као по договору, застадоше обојица и погледаше се. 

— Ја се бојим, Милане. 

— Што се бојиш. Стани само мало, тако ми лупа срце. 

Милан загрли Ивана око врата, и тако дођоше до трпе- 
зарије, и, без куцања, као што су пре улазили, отворише 
врата. 

У наслоњачи је испружено седела једна одиста лепа, 
стасита жена, у лакој, раскошној домаћој хаљини и с кокет- 
ном чипканом капицом на глави. На наслону те исте фотеље 
седео је Јовановић, заривен у врат и у косу те жене, грлећи 
је обема рукама. 

Настао је гренутак пун мука и бола. 

Деца скинула капице и унезверено застала код врата, 
отац и његова жена размотавају се из загрљаја, она се при- 
бира да што брже уђе у ситуацију коју није желела, а њему 
једно за другим прелета црвен стида и немира преко лица. 

Најзад прискочише обоје дечацима, понудише их да 
седну, запиткиваше их да ли хоће да ужинају, да свирају, да 
разгледају играчке што су им с пута донели. Иван се мало 
откравио, пришуњао се оцу и узео га за руку. А Милан стоји, 
гледа, и дави се тешким неким гутљајима од отрова и ватре. 

Једнако нуђени, грицнули су најзад обојица у неки слат- 
киш, па оставили, нису хтели да свирају, играчке су до душе 
биле лепе и разноврсне, али машта дечака била је на другом 
месту, разговор се све више затезао, и ниједаред нико није 
изустио реч мама. Кад се малишани машили капица да пођу, 
Јовановић је опет преживео мучан тренутак. Он би их задр- 
жао, али ова жена дрхће од жеље да остану сами, и за њу 
је питање среће да јој муж сада не буде отац. 

И Милан и Иван сиђоше опет низ степенице очинске 
очинске куће, где је престала да се разлеже вика и смеј малих 
господичића који су пре тога били највећи господари те куће. 

Сутра дан нису долазили, али пред вече се кума јавила 
телефоном да не зна шта ће с децом, ништа не једу, неће 
да се играју, и моле да их неко води на који дан чика-Сави 
у Нови Сад. Јовановић се наљутио, али шта је знао чинити, 
нашавши се између деце кују је одбио и у туђу кућу скло- 
нио, и жене која, најзад, није ничему крива, и не може се 

од ње тражити да трпи ћуди деце које морају проћи. Попу- 
стио је. Али ко да их води» Па, наравно, он. Та да, али она, 
жена, како ће њу сада оставитиг МИ остаде на том да ће их 
васпитачица отпратити Кући нису долазили пре поласка. Оцу 
се чинило да је тако боље, а нова мама их није тражила. Јо- 
вановић се одвезао са стварима по њих, и отпратио их на 
станицу. 

У кући Милутина Јовановића настао је дакле мир, тешки 
онај мир испражњених кућа где овлада један мирис и једна 
боја, боја пустиње и мирис туђих суза. Јовановић је неко- 
лико пута сневао пољану пуну снега, и у сред пољане усам- 
љени грм, и неколико пута је осетио да старији човек занос 
свој од данас плаћа миром и срећом својом од сутра. 


А из Новог Сада већ неколико дана никаквих вести. 
Онда Јовановић депешом потражи брата, и запита га шта је 
с децом. 

„Милан није добро. Бојимо се несреће, јер у вароши има 
случајева шарлаха. Сава“. 


Првим возом је Јовановић отпутовао брату, и нашао је 
свога Милана у грозници, у бунилу, одељеног и затвореног 
у крило куће са својом стрина-Лелом. 


Милан није дошао к себи ни кад је отац јекнуо, ни кад 
се срушио пред постељом, ни кад је ударао главом о даску 
кревета, ни кад је почео крваво да се оптужује и куне. Милан 
је бунцао о браци, своме брату од стрица, медицинару, 0 
разапетом језику жапчевом под стаклом да се види како крв 
кружи, наређивао је да тата донесе много „марон гласе“, јер 
ту има пуно деце, и од времена на време спомињао: гимна- 
зија, тата, Иван, ту, чика-Сава.... А затим, кад би му позлило, 
колутао се и бацао по кревету као да га неко удара или 
плаши, претрзао се у слабинама као да му се тело на двоје 
чупа, и јечао је тако тужно и болно, да се Јовановић ужа- 
савао и кидао као полудео човек. 


До ујутру, он је остарио и поружнао се да га је тешко 
било познати, а иза наочари су зјапила два празна погледа 
као две отворене ране. 


Целога тога дана мучио се Милан као и пређашњег, 
стално у заносу. Тек у ноћ, око десет сата, дошао је к себи. 
Оца је одмах познао, али због велике малаксалости и пред“ 

смртне апатије дочекао га је и без радости и без суза. Само 
га је загрлио, и увукао му главицу под браду. 

— Хоћеш кући, мали мој Милане, чедо моје драгог 

— Шта ћу тамо, кад не смем више да спавам код тебе 
— шапутао је Милан, гладећи оца руком по затиљку; а оцу 
се тресла глава, и дрхтало му је снажно тело као гранчица 
шиба или стручак траве. 

— То је само за дан-два тако било, мали мој Милане, 
опет ћеш ти код твог тате сповати, је ли, душо, је ли... А 
шта си оно спомињао чику и Ивана и гимназију, јеси што 
хтео, кажи тати шта си хтео. 

— Татице — и Милан поче колико игда могаше да 
стеже оца својим већ мртвим ручицама — татице слатки, 
молим те, Иван ће сад бити готов с ТУ разредом, нека дође 
код чика-Саве, и нека ту иде у гимназију, све, целу гимна- 
зију, с чика-Савином децом. Иван њих тако воли, свих осам 
разреда нека ту иде у школу, молим те — и Милан бризну у плач. 

— Добро. сине, хоћу ја, чедо, све што ти кажеш, само 
се смири, болестан си, немој плакати, душо татина! 

Још десетак минута је разговарао с оцем, све мање, све 
тише, а тада је поново заклопио очи, почео да се трза, које- 
шта да говори, и тешко и испрекидано да дише као да му 
крвопија каква дави и цеди слабачке груди, и смирио се, 
мали Милан тек пред зору, кад је умро. 


Пре три недеље дана, возио се жељезничком пругом 
господин Милутин Јовановић у рузмаринима, с чутурама и 
сватима, и уз своју нову жену. И сада се у сремским букви- 
цима враголасто сакривало сунце, и сада се на пропланцима 
стидљиво перутала бела брезова стабла. Али сада је истом 
том пругом пролазио кукавни Милутин Јовановић, несрећан 
и сам, и носио у белом металном сандуку малог свог Милана 
старој његовој мами. 

Исидора СЕКУЛИЋЕВА. 

БУНАРА ЈАР 
(Крај.) 

И наново скоро сву ноћ ходаше по празним улицама 
успаване вароши, будећи стражаре, који дремаху код капија, 
и изазивајући пажњу општинских ноћних стражара. 

Сећао се својих речи и незадовољно се мрштио, видећи 
да је говорио збуњено и сплетено, не о ономе што је хтео 
да каже и не онако, како је желео. 

— Е, гле, молим те само! — мислио је он. —– Кад сам 
ишао к њој — све ми је тако лепо сложено лежало у глави.. 
Али други пут ћу ја то већ боље спремити... 

И застаде, сетивши се да му Лиза није рекла кад јој опет 
може доћи. 

— Заборавила! Врло сам много говорио. 

А после ју је опет пратио ноћу до куће и целим путем 
ју је обасипао својим усхићеним говорима, причао јој је, не 
опажајући то ни сам, мале тајне своје пробуђене душе, не 
примећујући да га она слуша ћутећи, да одговара на ње- 
гова питања врло кратко и да га — већ не позива к себи, 
у малу топлу собицу. 

— Па ви сте — романтик! ускликну она некако један“ 
пут са осећањем, налик на сажаљавање према човеку; и, 
гледајући му у лице, замаха главом у знак неодобравања. 


Тому збуни реч која подсећаше на романе и на љубав, он 
се тихо засмеја, а Лиза настави: | 

— Како је то чудновато! Уопште — ја, наравно, разу- 
мем романтизам, али... 

Она је говорила дуго и поучно, а Тома не разумеде 
њених речи. 

Једаред јој он радосно рече: 

— Ми смо данас много урадили... 

— Мир — расејано понови она, погледавши га постранце, 
и насмехну се, али он брзо заборави тај осмех. 

И мало по мало за њега постаде потреба да види Лизу 
— њене очи ствараху код њега пријатну опијеност и, дошапта- 
вајући му нове речи, распламћиваху некакве плаховите, на: 
рочите мисли. Гледајући је опкољену збивеним венцем од 
"радника, који пажљиво и задубљено слушаху њен тих, убед- 

-љив глас; видећи, како у собној полутами титрају, као мали 
голубови, њене беле руке, како јој се мичу загасите обрве 
над плавим очима и како непрекидно дрхте, цветају, румене 
јој усне, Тома је мислио: 

— Идеја... Свима тужнима радост... 

И њему је излазио пред очи поток пун свеже воде, 
који говорљиво трчи с брда у долину, измучену сушом, — 
у долину, где стоје дрвета, огрезла у прашини, невесело опу- 
стивши тешко, завело лишће, а поток живе воде пробија 
се до њихових жила. 

Падаше му на памет дивна прича о девојчици што је 
била залутала у шуми — па сад ето наишла на пећину па- 
туљака и поверљиво седи посред њих, пуна жеље добра свему 
што живи. 

Неки пут би Лиза, узбуђена оним о чем је говорила, 
· узнемирено замуцкивала, не могући да нађе подесне речи, и 
очи би јој брижно трчале по лицима људи — у тим тренут- 
цима се Тома напрезао, уздржавајући дисање; он је желео 


да јој добаци речи, што јој недостају и — то беше мучно за 
њега — он се чак знојио од напрезања. 

— Аљоша! — говорио је он Сомову, размахујући ру- 
кама. -— Каква је то значајна и чудна ствар, кад ето тако 


чист човек прилази људима — та она је скоро дете, ар — па 
им говори — „дозволите, све то није тако, све је нетачно, од 
вас је скривено оно што је главно — идеја сједињења света 
је скривена!“ Дивно! Ништа друго, него — скаска, а7 

Алексије га гледаше постранце и испод очију, и гово- 
раше му подсмешљиво и заједљиво: 

= Пази да се не истопиш: направиће се блато. 

— 'Ајд, окани ми се, особењаче! Та ти и сам... та и ти 
верујеш, осећаш... 

Сомов је кривио усне и, чисто као одгурујући свог дру· 
гара, љутито га поучавао: 

— Боље би ти било, да мало више слушаш, а мање да 
брбљаш. И да се не упушташ да објашњаваш људима оно 
што не разумеш. Погледај само — свет те не гледа баш нај- 
„љубазније : сметаш, брате, својим разговором... 

— Сметамр — зачуди се Тома Вараксин. 

· Једаред га заболи зуб, он се својски заузе да задржи 
«бол, турајући у шупљину фату, натопљену шпиритним лаком, 

купи чак и креозота, који је држао за штетан, али бол не 
попусти, и он не могаде поћи на предавање. | 

Касно у вече, Сомов, намрштен, незадовољан, врати се 
с предавања у радионицу, одазва Тому у угао и строго га 
запита : - 

— О чем си ти то прекјуче говорио с Лизом7 

— Јар Па тако... о свему... а штог 

Алексије, искрививши усне, погледа га постранце и, јако 
повукавши дим из цигарете, опет га запита: 

— Ти си се канда на самоћу жалио 2 Е 

— Жалиор Ни најмање! То сам ја просто уопште, дошло: 
ми под реч... 

— Требао би да пазиш на речи... 

— Јеси л је ти пратио вечерас» 

— Но, да. 

— Па шта ти је о мени говорила» — запита Тома, гла- 
дећи се по отеченом образу. | 

— То исто што ти и ја говорим: празна ти је тиква... 

— Не, збиља > 

Разгледајући задимљен крај од цигарете, Сомов подруг- 
љиво рече: 

— Слободно веруј! Баш тако је казала. 


— То није ништа! — ускликну Тома, и учини му се 
да га чак зуб мање боли. — Ја ћу јој доказати... 

— Ево шта је, — рече Алексије, смешкајући се и раз- 
бацајући ногом столарске шушке на патосу, — да ти дам 


један савет... или просто да ти испричам један случај, — 
мени се десио. Док сам био у затвору, видео сам једареду 
шетњи девојку интелигентну, па се и ја тако исто наједаред 
зацопах. 

— Ама шта ти тор -— зачуђено ускликну Тома. 

Али Алексије, мрштећи се и сам, баш као да је и њега 
зуб заболео, настављаше, не гледајући у другара: | 

— Па сам се разговарао са њом куцкањем у зид ноћу, 
и све такве ствари... и ја сам о самоћи говорио и.. испаде 
брате, некако врло незгодно... | 

— Ама шта ти то, Аљоша! — тихо прошапута Тома, раз- 
махнувши рукама. — Што ти то... зар сам се ја заљубио“ 
Откуд ти тор 

— Но, но, не врдај репом. Боље батали све то, за 


времена... 

— То је — којешта, Аљоша! — рече Тома, стискујући 
руку на срце и осећајући да оно бије за чудо брзо, баш као 
да се уплашило од нечега и обрадовало. — Господе Боже 


мој... но, од куд до врагаг Чудновато, бога ми! Ни поми- 
слио нисам... шта је» Од куд то може битиг Премда, на- 
равски, ако се узме, да се она одлучила да иде с нама, онда 
но, па штаг Врло просто, ако ћемо право да говоримо! Да 
кажемо тако: нека се човек, као грумичак соли, раствори у 
пресној нашој средини, па нека засити... 

Попушивши цигарету, Сомов брижљиво изгњечи опушак 
прстима, осврну се, зазвижда кроз зубе — а Тома, приме 
тивши да другар неће да га слуша, уздахну и изјави: 

— Зуб ми, ђаво да га носи, јако смета, боли ме... 

— Да те само још што не заболи, пази! — упозори га 
Алексије, сакривши очи испод трепавица, и наједаред поче 
говорити новим за Тому гласом: 

— Ево шта, ако ћемо до краја да говоримо... премда 
ја нисам мајстор за то... Кажу за тебе да си ти — збуњен 
човек, па и ја ти то велим... а тако му и дође — неки пут 
ти тако лупеташ, да Бог сачува! Али ипак ја, брате, тебе 
увек чујем... то јест слушам... 

Он је седео на тезги, погуривши се; његова рамена, лак- 
тови и колена штрчаху на све стране као оштри углови, и 
изгледало је да је он на брзу руку склепан од неједнаких ко- 
мада дрвета. Гладећи руком праву, загаситу косу, он понај. 
лак и тихо настављаше: 

— Допада ми се што си ти такав као неко дете: што 
знаш, у то и верујеш... 

— Аљоша — то ти је врло правилно! — повика Тома, 
надносећи се над њега. -— Сећаш ли се, казивао сам ти, Фјо- 
дора Григорјићаг Он баш тако и тврди: отац њему вели: 
вера! А он — и под њу је, вели, подметнуто неко знање; 
без знања су, вели, макаква тумачења живота немогућна... 

— Но, ти то, братац, батали! — посаветова му Сомов. 
— Не разумем ти ја то... 

— Не, ти разумеј, та врло је просто! Пре свега је — 
знање, а после — вера! Оно је мати вере, оно њу рађа, по- 


мисли само, како ћеш веровати, ако не знаш... Друг Марк 


Зи 

и Василије — они просто не верују на основу знања, отуд у 
се и изражавају против вере уопште... 8: 

Сомов га погледа тужним и подругљивим погледом и 
изговори, помахујући главом: 

— Тешко је с тобом! Нагутао си се којекаквих бесми- : 
слица и никад се, очевидно, нећеш искобељати из њих... Ево | 
шта ја хоћу да кажем — жао ми те је! Јеси л' разумео» И 
саветујем ти: Лизе се окани ! 

Тома Вараксин се нерадо засмеја, зажмиривши очима, 
баш као мачак, кад га помилију. 7 

— Не, ја ћу сад већ до краја доћи, до потпуног, ако је Ј 
тако! Ја ћу да је питам... то је, брате, значајно. Главно је — 4 
шта ће она казати, ар | 

— А о чем ћеш ти то њу питати» — суво се обавешта- 
вао Алексије. 

— Уопште ћу је питати о потпуном јединству. Реч и 
дело — да ли су јој једног 

Сомов извади цигарицу, дрхтећом руком тури је у уста, 
али не оним крајем којим треба. Одгризавши зубима поква- 
шено место, он га испљуну и бацивши цигарету на под, 
запита : 

— Волиш ли ти њуг Говори ! 

Тада Тома без размишљања одговори. 

— Па наравно, још како... То јест, да ти ниси казао — 
ја се, можда, још не бих сам сетио... но, а сад ми је — јасно! 


м 
« 
. 


Кад говорим са њом — мени је тако добро и лако, као да 
сам, збиља, дете... јест, Бога ми! 
— Збогом! — рече Алексије, нагло му пруживши руку, 


и пође к вратима... Али зауставивши се у дубини радионице, 
таман и мален, он запита не одвећ гласно: 
— Ти си то, шмокљане, можда баш сад и измислио > 


— Шта тор 
— Та ето ту твоју љубав» 
— Јеси чудан! — ускликну Тома. — Па ти си и сам 


казао... баш си чудан! Ја то нисам измислио, него просто 
нисам још умео сам да појмим... а ти си ми... 

— И ја сам будала! — рече Сомов, удаљујући се. 

Од узбуђења и мучног немирног маштања о будућем ви- 
ђењу са Лизом, Тома заборави на зубобољу, поче корачати 
по радионици, шуштећи столарским струготинама. На зиду 

је чкиљила и чађила лампа, једва осветљавајући жуте пруге 
дасака над главом и код зидова, кудраву рпу струготина у 
углу, мало тело једног шегрта, бачено поврх њих, тамне 
тезге, криве ноге од столица, дрво затуткалисано и јако 
стегнуто. 

— Дивота ! — мишљаше Вараксин, снажно тарући рукама. 

Њему излажаше пред очи слика простог, милог живота 
са малом, паметном и срдачном женом, која све разуме, може 
да одговори на сва питања. Око ње — све своји људи, дру- 


гови, а и она је — своја, крвно свој човек. 
— Д-дивота ! 
А затим — прогонство, то ће већ сигурно бити, про: 


гонство ! Негде далеко, у малом сеоцету, које је снег до кро- 
вова завејао и које се изгубило у тавним и до неба високим 
шумама — он седи са њом и учи. По зидовима, на полицама 
дебеле, солидне књиге, — у њима је казано о свему, и њих 
двоје мислено прелазе од једне к другој, по сјајним путевима 
човечанске мисли. Тамо иза прозора — залеђена тишина, бео 
снег је обукао земљу перјаном бундом, а земља је покривена 
сниским кубетом северног неба. У соби топло, чисто, спретно, 
ватра у пећи трепти јарко жутим пламеним језицима, тихо ска- 
кућу по зидовима сенке, а у малом креветцу — још један дивна 
човечић, рођен на борбу за јединство свих људи на свету у 
једну породицу пријатеља, радника и твораца. На зимском 
небу хладнога краја играју се црвени заласци сунца, подсе- 
ћајући на давна времена, кад су се родиле прве мисли људске, 
кад се родила у живот непобедна идеја триумфа светлости, 
која сједињује све људе.. 

Тома Вараксин није волео чекати дуго: у недељу обуче 
он свој најбољи капут, коме се један скут некуд био отегао 
дужи од другог, а јака се увек пењала на потиљак, обуче 
кошуљу са уштирканим грудима и рукавима, са којих је 
требало маказама срезати окрзане ивице, привеза плаву 
пошу са црвеним бобицама, издиже рамена што је могао 
више, и — пође к Лизи. 

Ведар зимски дан блистао је у накиту од иња, у кади- 
феној снежној одори — снажећи у грудима Томиним радосну 
одлуку, дошаптавајући му сјајне, чисте речи. Беле маљаве 
телеграфске жице отегле се у ваздуху тако лепо и право до. 
оне улице, где је живела девојка, коју је Тома већ не једаред, 

без и најмање сенке сумње, називао у мислима својом неве- 
стом и женом. Леп је био дан, радостан, пун светлости, пун 
бљеска од сребрних искрица. | 

— Ах... то сте ви! — рече Лиза, отворивши му врата 
од своје собе. 

— Јесте л сад дошли кући, или одлазите2 — запита 
је Тома, смешећи се и снажно јој стиснувши руку. 

— Одлазим, — рече она, намрштивши се и дуну на 
прсте, машући њима пред лицем. На глави јој је била капица 
од мачје коже, на левој руци рукавица. 

— Но, ја вас дуго нећу задржати! — обећа јој Тома, 
седајући у зимском капуту на столицу и лупајући капом по 
колену. 

— Ви сте данас некако нарочито сјајан и свечанг — 
запита га Лиза, лако прелазећи плавим очима по његовој 
појави. 

Он не одговори одједаред, осматрајући је љубавно и 
и пажљиво, онако малу, округлу и румену као јабучица. 

— Луткица: — севну му кроз главу. 

Она је ходала по соби од врата до прозора, лупкајући 
о под потпетицама: погледа кроз прозор, затим на госта, 
обрве јој задрхте, па се, гегајући се, полако креће ка вра- 
тима. Њему се учини да јој је данас лице строжије и бриж- 
није, него обично. 


— Можда — осећа! помисли он. 
— Одмах ћу вам објаснити, што сам тако светао, — 
рече Тома гласно и понуди је: — Седите, молим вас. 


Она смаче раменима и нерадо, или неодлучно седе 
према њему. 


= 51 0је 

Тома се наже према њој, пружи руку са жутим нок- 
тима, офарбанима политуром, па поче говорити тихим гласом, 
меко и умиљато : 


— Знате ли, друже Лизо, ја хоћу, да вам кажем једну 


реч! — Он се мало диже, узмахну руком, указујући напред, 
и освојно ускликну: До краја! 
— А шта тор — запита Лиза, смешећи се. 


— Објаснићу вам: плови лађа по реци полако — тихим 
темпом — не знајући где је река довољно дубока за пло- 

видбу, али ево, ствар се разјашњује — „средњи ход!“ виче 
капетан у машину, а после, кад већ нема више сумње, да је 
пут добар, он, капетан, командује: — „до краја“ — „пуном 
паром !“ 


Лиза збуњено и неодлучно отвори очи и ћуташе, гриц- 
кајући усне ситним, белим зубима. 


— Нисте разумели7 — запита Тома, примичући јој се. 

— Н-не! Ко вам је то — капетан > 

— Капетан» Ви! И ја... ми смо обоје капетани свога 
живота — ви и ја! Нама припада право да командујемо 
својом судбом — је л' тако 

— Па дабогме, али — у чем је ствар» — ускликну де- 


војка, смејући се. 

Тома јој пружи руке и понови чисто откинутим гласом: 

— До краја, друже! Ви знате нас мене и све, — хо- 
дите к нама, с нама до потпуног јединства. 

Лаза устаде, њему се учини да јој преко лица пређе 
сенка и збриса јој румен са образа, угаси јој јасни сјај у очима. 

— Не разумем! — говорила је она, подигавши рамена. 
— Па то се само по себи разуме... наравно, ја сам са вама... 
кад већ... зашто ви то говоритег У чем је ствар 

Тома узе њене руке својим рапавим длановима и тре- 
сући их, скоро је викао: 

— Само се по себи разуме! — Дивота, друже! Ја сам 
знао... Наравно, ви — ви ћете поћи! 

— Куда» — бојазно запита она, истрзајући своје прсте. 
— Немојте викати, јер ја не живим овде сама... Куда да идемр 

Њен глас звучао је љутито и малко гневно. Тома 
осети то и брже боље објасни: 

— За мене да пођете, ја вам предлажем! „До краја!“ 
Знате ли шта ће и какав ће бити наш живот, друже! 

Стојећи пред њом, расецајући ваздух рукама, он поче 
сликати одавно смишљене слике заједничког живота, рада, 
слике живота у прогонству; говораше и непрестано снижаваше 
глас, јер му се чинило да се Лиза чисто топи, да бива све 
тања, нижа и да се одмиче од њега. 

— Господе, каква глупост! — зачу он пригушен, увре- 
ђен усклик. — Какво просташтво! 

Томи се учини да му неко неприметно прискочи и да 


у. 

му затвори уста тако јако, да му у грудима наједаред за- 
стаде срце, и би му немогућно дисати. 

— Како вас није срамота, Томо! — чуо се љутит, тих 
глас. — Та то је страшно, чујте! То је гадност... зар ви то 
не видите» Ох, како то није лепо, Боже мој, како није лепо! 

Њему се чинило да девојка одлази у зид, да се крије 
у портретима, а лице јој постаје тако суро, мртво, као на 
оним фотографијама око њене главе и над њом. Она је чуп- 
кала себе за косу једном руком, а другом гурала ваздух 
испред себе и, једнако скраћујући, говораше тихо али оштро: 

— Па зар вас није срамота видети у мени само женско... 

Тома поче мрмљати, ширећи руке: 

— А што»... Па ја то не жену. . него уопште... као људи, 
ја и ви... | 

— Па какво је то задругарство! — питала је она. — 
Па како ћу ја од сада гледати на васг... Зашто сте ме увре- 
дили, зашто 2 


Тома се није сећао како је он отишао из мале собе са 
мноштвом фотографија на зидовима, и не сећаше се како се 
опростио са Лизом, какве су јој биле последње речи — она 
се била сасвим истопила у маси сурових учитељских фото- 
графија на зиду, постаде слична њима, те је, као и они, ули- 
вала у човека хладно, строго поштовање. 

Ишао је улицама, ништа не видећи, осим некаквих маг- 
ловитих котурова пред очима, набијао капу на главу и 
премишљао, усредсређено, упорно и тужно: 

— А што — глупости» И што да ме је срамота» Про- 
сташтворг Жена. Па шта је женар Зар је то што важно, тог 
Ако су кад две душе у једној идеји... па шта онда, ако је 
жена» И што баш — гадост > 

И он је наново набијао капу на уши: глава му је зебла, 
као да је била пуна леда, и то осећање студени било је тако 


оштро, да га је срце тиштало, баш као да се малочас гушио 
од нечега. 


Сарањивали су војника. Четири задружна солдата у мун- 
дирима, равномерно и широко корачајући, носили су сандук, и 
он се лепо, тако правилно, љуљушкао на хладном ваздуху. 
Напред је ишао добошар, вешто ударао маљицама по хлад- 

ној кожи и расипао у ваздуху ситну, задобијајућу арију. По- 
зади корачаше читав вод с пушкама на раменима ; главе вој- 
ника беху повезане црним наушницима, и сви они канда су 
били рањени дубоким ранама 

А са стране поред сандука трчаше, с подавијеним репом, 
мало суро псетанце, и када је добошар престајао да бубња 
погребну ноту, оно би му притрчавало, а кад би његове ма- 
љице опет почеле да треште — псетанце бојажљиво и тужно 
поцикиваше, одскочивши у страну. 

Тома Вараксин са великим усиљавањем скиде капу, на- 
слони се леђима на плот, гледаше на чудновате војнике, 
дрхташе од зиме, која му испуњаваше груди и мишљаше, баш 
као да пита некога: 

— А што да је срамота» 


Максим ГОРКИ. 


(С руског превео Ј. Максимовић.) 


СИРАНО ДЕ БЕРЖЕРАК. 
ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
> (12) 


(ОСМА ПОЈАВА. 
Спрано, ХРИСТИЈАН, калуђер. 


СирРАНО. 
(Калуђеру). 
Да л' се то Диоген нови приближава 2 
КАЛУЂЕР. 
Станује ли овде... 
ХРИСТИЈАН. 
(Љутито). 
Бестрага му глава ! 
КАЛУЂЕР. 
Госпођица Робен... 
ХРИСТИЈАН. 
Штагпег... 
СирАНО. 


(Показујући му једну побочну улицу). 
Десно 





ЈУ У МАРИ 7. 

КАЛУЂЕР. 
Хвала! 
Бог нека вам спасе душу свију зала! 
(Оде). 
СирАно. | 


(Вичући за калуђером). 
Желим сваку срећу! 
(Врати се Христијану). 


ДЕВЕТА ПОЈАВА. 
Сирано, ХРИСТИЈАН. 
'ХРИСТИЈАН. 
Пољубац изради!... 
СИРАНО. 
Не! 
ХРИСТИЈАН. . 
Пре или после... 


СИРАНО. 
Да, живи у нади! 
Доћи ће час кад ће плаве брке твоје 
С руменом јој усном пољупци да споје! 
(Више за себе). 
Волео бих више... 
(Прозор се опет отвори. Христијан се сакрије испод балкона). 


ДЕСЕТА ПОЈАВА. 
Сирано, ХрИСТИЈАН, РОКСАНА. 


РОКСАНА. 
(Изиђе на балкон). 
Христијане, ви стег 
Рен јеко 
СирАно. 
Пољупцу. Ако досад нисте, 
Што вам усна не би сласт ту данас стекла» 
Не бојте се, ма се мало и опекла! 
Кол ко пута смех вам неосетно стане, 
И уздах наиђе, па и суза кане! 
Један корак даље! Ни он није тежи, 
Јер између суза и пољупца лежи 
Један дрхтај само !... 


РОКСАНА. 
Ћутите ! 


| 

|| 

| 

СирАНО. 
Шта мари 2... 
| Пољубац |... Ал' шта је то у самој ствари 2 
Е Један ближи завет, једно обећање 
| Одређено више, нечујно признање 
| Које усне само још јаче оснаже; 
'д Тајна што се усни, место уву, каже; 
Тренутак вечности, шум пчелина лета; 
Причешће што има мирис свежег цвета; 
Начин како да се душа мало кусне, 
Ил' срце удане на врху од усне !... 
РОКСАНА. 
Ћутите ! 


СирАНО. 


Пољубац отмен је толико, 
Да лорду, што беше срећнији но ико, 
Краљица Француске. госпо, један даде ! 


РОКСАНА. 
; Па > 
СирАНО. 
(Узбуђено). 
Као Букингем, немо сносим јаде ! 
Краљице, мој бол је силан, неизмеран !... 
К'о Букингем, ја сам несрећан и веран... 
4 РОКСАНА. 
И леп тако! 
Сирано. 


(Долазећи к себи, на страну). 
И леп, то сам с ума смео!... 


РОКСАНА. 
Пењите се! Тај цвет паде вам у део... 







СИрАНО. 
(Гура Христијана према балкону). 
Хајде! 
РОКСАНА. 
Тај дах срца... 
Сирано. 
Пењи се! 

РОКСАНА. | 
Та срећа... 
СИРАНО. 
Пењи се! 
ХРИСТИЈАН. 
(Оклева). 


Треба ми сад прибраност већа! 


РОКСАНА. 
Тај тренут вечности... 


СирАНО. 
(Гура Христијана). 
Та пењи се, стоко!... 
(Христијан, преко клупе, бршљана и камења у заду, успужа се на 
балкон). 
ХРИСТИЈАН. 
Ах !... Роксана !... 
(Загрли је и пољуби). 
СирАНО. 
- Авај!... То боли дубоко !.,. 
Пољубац!... ЈЉубави дивна свечаности |! 
Ја сам убог Лазар док се он сад гости!... 
Али, дођох и ја ту до мрве које: 
Она му на усни љуби речи моје!.. 
(Чују се теорбе). 
Мол, — дур, — калуђер је! 
(Као да тога часа долази из даљине, виче гласно). 
Еи 
РОКСАНА. 
Ко то сад вичер 
СирАНО. 
Ја. Христијан где јер 
ХРИСТИЈАН. 
(Јако зачуђен). 
Гле, Сирано! 


РОКСАНА. 
Стриче! 
Ево ме! 
(Нестане је с балкона. У дну позорнице појави се калуђер). 
ХРИСТИЈАН. 
(Спази га). 
Зар опет! 


(Оде за Роксаном). 

ЈЕДАНАЕСТА ПОЈАВА. 
Сирано, ХрРИСТИЈАН. Роксана, калуђер, Рагно. 


КАЛУЂЕР. 
Овде мора да је! 
Магдалена Робен... 
СирАНО. 
Ро-ленр 


КАЛУЂЕР. 
Бен, бен! 
РОКСАНА. 
(Појави се на прагу од куће, у пратњи Рагноа који носи лампу, и 
Христијана). 
Шта јер 
КАЛУЂЕР. 
Писмо... 
ХРИСТИЈАН. 
Шта 2 
КАЛУЂЕР. 
(Роксани). 
Ту нека света ствар се крије. 
Писмо је од једног... 


РОКСАНА. 
(Христијану). 
Графа Гиша! 
ХРИСТИЈАН. 
Чије 2 
Зар сме... 
РОксАНА. 


Неће дуго! Нек' те то не плаши! 
(Отвори писмо). 


Ја те волим, па ма... 
(При светлости од лампе коју држи Рагно, чита полако писмо, 
за себе). 
„Госпођице, 


Наши 
„Добоши већ бију; мој пук је при путу: 
„Ал', скривен у једном манастирском куту, 
„Ја остајем, преко датог обећања. 
„По човеку који о том и не сања, ; 
„Јер је прост к'о овца, да ћу доћи, јављам. 

„Осмех усне ваше још не заборављам : 
„Да га опет видим, све више ме мами! 
„Уклоните сваког и будите сами. 
„Опростите смелост коју љубав шаље 
„Оном који јесте ваш... и тако даље...“ 
(Калуђеру). 
Оче, ево шта у писму стоји. Чујте: 
(Сви јој приђу ближе. Она чита гласно). 
„Госпођице, 
Ма и тешке да су, штујте 
„Жеље кардинала, јер су оне свете. 
„Да везе на ваше лепе руке мете, 
„Шаљем калуђера, умна, поуздана; 
„Нек' вас ноћас тајно, ма сред вашег стана, 
„Венча... 
(Преврне лист). 

„с Христијаном. То кардинал жели. 
„Пристаните! Ја знам да не бисте хтели, 
„Али, у тој беди нек' вас крепи вера 
„Да и небо само, поред калуђера, 

„За ту жртву вашу свој благослов шаље. 
„Остајем покоран ваш... и тако даље...“ 


КАЛУЂЕР. 
(Очи му засветле). 
Красан човек !... Нек' му Бог срећу подари! — 
Кажем ја да пише неке свете ствари! 


РОКСАНА. 
(Полако Христијану). 
Је ли да ја писма читам врло вешто 2 


ХРИСТИЈАН. 
Хм! 
РОКсСАНА. 
(Гласно, у очајању). 
Страшно!... 
КАЛУЂЕР. 


(Сирану, упревши лампу у њега), 
Ви сте тајр 


ХРИСТИЈАН. 
Ја сам! 

КАЛУЂЕР. 
(Обрне лампу према Христијану и, угледавши његову лепоту, као 
да се у њему пробуди нека сумња). 
Ал'... 


РОКСАНА. 
(Живо). 
Још нешто: 


„за манастир дајте сто пистола њему“. 


КАЛУЂЕР. 
Красан човек ! 
(Роксави). 
Дакле > 
РОКСАНА. 


(У очајању). 
Пристајем у свему ! 
(Док Рагно отвара калуђеру врата и Христијан га нуди да уђе 
унутра, Роксана шапне Сирану). 
Задржите Гиша, може нас затећи, 


Док ми... 


СИРАНО. 


Знам већ! 


(Калуђеру). 
Да ли знате тачно рећи 


Трајање венчања > 


КАЛУЂЕР. 
Око четврт сата. 


СирАНО. 
(Гура их у кућу). 
Пожурите ! 
РОкСАНА. 
(Христијану). 
Ходи!... 
(Сви уђу). 


ДВАНАЕСТА ПОЈАВА. 
Сирано, сам, 


Сирано. 
Како испред врата 
Да задржим Гиша>... А!... Ево мог плана... 
(Скочи на клупу и, преко зида, пужа се на балкон. У томе тре- 
нутку теорбе стану тужно да свирају). 
Човек !... 

(Чује се језив тремоло). 
О!... Још какав!... 

(Стане на балкон, набије шешир на очи, скине мач, увије се добро · 

у огртач, нагне се преко балкона и гледа). 
Сад још једна грана... 

(Опкорачи ограду од балкона, привуче дугачку грану једног дрвета 
које је високо над баштенским зидом, и обеси се чврсто обема рукама, 
готов да скочи доле). 

Скочићу пред њега, нек' се изненади! 


(Наставиће се.) 


Едмон РОСТАН. 
(С француског превео Милан Димовић). 


„ТОВК5 ЕВОКМЕА“. 


Овдје гдје се орли с вјетровима боре 
И ледењак сја се изнад мрачних јаза, 
С ебеновим вратма с круном од топаза 
Моја кула стрши на врхунцу горе. 


Крај ње нигде нема траве, грмља, врутка... 
Стоји сама, тиха — и с висине гледа, 
Гдје је са свих страна стиска обруч леда 
У тврд насип кружи блистава бјелутка. 


Она не зна што су путници и гости; 
Не зна за смијех људи и за пјану буку; 
Ништа још не такну, осим мојих руку, 
Б'јелих јој зидова од слонове кости. 


Саздана у царству снјегова и бура. 

Она не зна за плач и за лажне јаде; 
Откад овдје стоји, јоште јој не стаде 
Људска нога блатна на праг од биљура. 


Стоји моја кула сјајна, тиха, сама, 
Хиљаду већ љета горе на врхунцу; 
Нетом зора сване, отварам је сунцу, 
Да ме плам прожеже, да ме мине тама. 

Једем плод што кити сунчева дрвета, 

Пијем свјетлост зв језда, лазур у груд ливам; 
И том храном питан ув'јек већи бивам 

Горе на врхунцу хиљаду већ љета. 


А сред ноћи, кад у доцу магла ври, 
Ебенова врата отварам олуји; 

Тад се на ме дижу с вјетрином што хуји, 
Стари горски дуси и дивови сви. 


Ја се с њима рвем сред хуке и тмине: 
Сада трупло дижем, сад ме пета тлачи... 
И том борбом кр јепљен постајем све јачи 
Тисућу већ љета на бИлу планине. 


То је рај што чара л јепе дане моје; 

Такве су ми славне вечери и ноћи... 

— Кад ћу, кад ћу једном јак и добар моћи 

Да мед људе сиђем из те куле своје 2 
Владимир НАЗОР. 


ВЕЋА ВР. 


Капље сјају... Слатко плаче свака грана, 
Док се прамен магле вуче кроз дрвета 

Ја све гледам воћку, што сред баште цвјета, 
Па ме спомен хвата мојих младих дана. 


К мени сада опет ко змије из честе 
Гмижу црне слутње, сумња чете целе, 
Ох, ви сање златне, мисли моје б'јеле, 

С дрвца жића мога тко вас оте> гдје стег 


..Вјетар у врт бану. Фијука и хрипа. 

Баца се на трешњу, б'јеле цв јетке коси, 

Па на крилу мрзлом до цесте их носи, 

Па их руком хитром у блато просипа. 
Владимир НАЗОР. 

ОНИ а О ЕООЕ 


— из БЕОГРАДА. — 


Зашто сам те срео, лепа бледа жено, 

Сад, кад младост слатка оставља ме скоро 
Кад у срцу задњи над је давно свено, 

Кад блудим кроз живот безвољно и споро.... 


У вихору једном што хоће да смрви 
Поколење цело, ми пружисмо руке 
Једно другом, — и тад у врелој ми крви 
Дрхтну сваки атом док сам слушо звуке 


Чаробног ти гласа. И ја, ком је срећа 
Доделила часе да пред Смрћу стојим, 
Задрхто сам — ко и твоја бела плећа 
Кад их лако такнух тад рукама својим. 


Ја ћу поћи опет, да се никад више 
Не сретнем са тобом у заносној ноћи, 
Када месец лије своје златне кише 
И плене ме чудне твога ока моћи. 


Ја ћу поћи тамо где Смрт пустош сеје 
Носећи у души тебе витку, бледу, — 

И док с неба јужног златно сунце греје, 
И колоне суре у дугоме реду 


У смрт иду вољно, — ту. уз песму труба 
Док трепере зраци на сабљама голим, — 
Ја ћу пасти крвав, блед, стиснутих зуба 

И са једном мишљу: да те вечно волим... 


Фебруара 1913. 
Милутин ЈОВАНОВИЋ. 


ПЕСМА МРТВИХ. 


— са ВЛАСИНЕ. — 


Наша млада тела рат је сејо редом: 
Крај убогих села и планинском гредом ; — 
Наше гробље дуг је ред вардарских њива 
И тракијска раван бескрајна и сива. 











ПЕСМА МРТВИХ. 





Ми смо пали скромно у једноме низу 
Светлих дана, који собом оркан носе: 
Крваву је сунце облачило ризу 

Кад би зрна врела почела да косе. 


И сад нам је добро: јер чујемо хуку 
Коњаника врх нас, топова и кара; 
Чим заброди сунце у високом луку, 
Тад допире до нас једна песма стара: 


Песма слатке Славе, крваве Слободе, — 
Из челичних цеви она силно звони; — 
Крваво на нашем гробљу коло воде 
Нове чете наше, страшни батаљони. 


Ал' кад поноћ падне крвавим ограшјем, 
И месец обасја попале јунаке 
Растурене пољем и тавним јелашјем, — 
Наше с' гробље буди, отварају раке. 


И ми устајемо: — дугачке колоне 
Незнаних и мртвих мирном ноћи језде, — 
Тихо и нечујно наше речи звоне, 

Гледају нас само доброћудне звезде. 


Прелећемо изнад пукова и чета, 

Не види нас будно стражарево око; — 
Гледамо где сјаје шуме бајонета 
Сложених у купе, крај којих високо 


Блиста копље наше заставе свилене: 
Немо је поздравља поворка мртваца, 
Палих под њом и рад сјајне части њене, 
На пољу где крв се до колена гаца. 


И јездимо даље нечујно ко ждрали 
Док не сагледамо Меравине вале, 

И кровове црне наших кућа мали' 

У родноме крају, — где кандила пале 


За нас што од дома далеко смо пали... 
ИМ у ноћи редом облећемо тада 

Мила места где смо ко дечаци мали 
Живели без бриге, чувајући стада. 

Мртва наша срца у ноћи оживе: 
Ми љубимо жељно своја мала чеда, 
Њина топла уста, сочна к'о оливе; 
Загрлимо љубе, на којима беда 


И туга свој траг су утисли по лицу... 
И кад светлост јутра блесне са видика 
Ми журимо опет у братску гробницу : 
Да слушамо врх нас хуку коњаника 


И потмули јецај нових рањеника. 
Јула 1913. 


Милутин ЈОВАНОВИЋ, 


КИЈЕВСКА АКАДЕМИЈА И СРБИ. 


Српске везе с Русијом до Петра Великога нису ни биле 
толико ретке, колико су биле једнолике. Учени Срби ишли 
су, особито од ХУ века у Русију, обнављали суу њој „татар- 
шчином“ запуштено образовање и учили Русе да је =ихова 
дужност бранити православље и ослобађати Словене од тур- 
скога јарма. Неки од тих остајали су у Русији, а неки су се 
с милостињом враћали у своје измучене земље. Од великога 
цара добивају раније још неодређене политичке везе Срба 
с Русијом много јасније контуре, а у књижевним везама ме- 
њају се улоге сасвим. Срби постају од ранијих учитеља уче- 
ници и не задовољавају се само тиме да појединце иду у 
Русију и тамо стичу знање неразводњено и неосумњичено 
унијатским римским тежњама, него моле од Русе учитеље, који 
ће им помоћи штитити српско православље и учити Србе нау- 
кама, не отуђујући их у исти мах, као што су радили странци, 
од њихове вере. 


Коликогод је досад публиковано извора и израђено 
расправа о тим одношајима Срба с Русијом, ипак су нам 
многе стране тога питања или сасвим тамне, или су још не- 
довољном светлошћу расветљене. Да се пак скупи и слије 

у једну целину све што су у том џослу Руси и Срби урадили, 
била би слика тих одношаја много јаснија и расправљање а 
овом предмету много поучније, али наши и руски истражи- 
вачи иду већином различним путевима, често и не знајући 
једни за друге, и зато се и поред много расуте енергије још 
релативно мало знаде о нашим везама с Русијом, а још мање 
о утицају рускога доба просвећености на наш ХУШ век. За- 
ходан пут којим је, у исто време, западњачка просвећеност већ 
преко Кијева долазила међу Србе није ваљано испитан и ми 
зато с великом радошћу поздрављамо сваки нов прилог да 
се разјасни почетак и средина нашега ХУШ века, који се без 
познавања веза с Русијом и нарочитом Кијевском Академи- 
јом никако не даду разумети. Леп број дотичних руских до- 
кумената и расправа, који се нас много и директно тичу, 
пропуштено је код нас и споменути, а камо ли да су они 
оцењени, њихове погрешке исправљене, а добри резултати 
додали оном што ми из раније о том знадосмо. Да немамо 
један изузетак. 

Поред старе књиге Булгакова „Истор!и К!ев. Духов. Ака- 
демји (1843) и нове Д. Вишњевскога, „Клевскал Академ! л вђ 
первоћ полов. ХУШ стол.“ (1903), других дела и импозантнога 
броја добрих расправа публикованих већином у „Трудима“ 
исте академије — за које је сасвим неразумљиво да су код нас 
остали неопажени и неупотребљени — издаје #. И. Пешров 
збирку: „Акт и документн отслашџеса кљ исторли Клевскоћ 
Академ!и“, од који је пред нама друго оделење и део трећега 
(год. 1721—1808). 

Није нам намера овде исписивати све што се налази у 
овим документима, а тиче се дирестно или индиректно Срба, 
јер би за то требало много више простора него што ми 
с њим овде располажемо. Исто тако нећемо скопчавати у овој 
збирци издане споменике с израније познатим, него ћемо само 
на њих упозорити, да се не отму оку онога који се буде тим 
добом и предметом специјално бавио. А и за свакога, уопће, 
кога занима не само на само наш ХУШ век, него проучавање 
српске жеђи за науком и развитак данашње српске културе, 
биће од користи да знаде ово. Занимљиво је да Петар Ве- 
лики када тражи учитеље за Србе (11 октобра, 1722) не вели 
куда ће их слати, јер је слутио да у подивљале крајеве на 
турској граници нико не би ишао, него вели даму требају. 

учитељи за „нфђкуо страну“ (Актм н документи“, Ц, |, 1, 
стр. 122-3). Познато је како је његова опрезност била оправ- 


дана, јер кад се дознало куда је цар рад слати учитеље, | 


једва се нашао М. Суворов да се крене међу Србе. Његови 
ученици уништили су у српском друштву и оно мало пове- 
рења спрам неправославне науке што га је било и нису више 
никаквој књизи веровали осим руској. Зато и гледају, преко 
руског бечког посланика, а и иначе, да доспеју до Русије и 
да у Кијевској Академији овде стечено знање рашире и удубе. 
У првој половини ХУШ века била је она доиста, и поред 
застарелог начина рада, једна особита школа, у којој се споро, 
али темељно долазило до лепога и кориснога знања. Чини 
се само да је Србима много сметало што су као момци и 
чак као зрели људи ишли у Кијево и тешко памтили оне 
гомиле схоластичких дефиниција, које је само добар и млад 
мозак брзо и без велике штете могао у се примити. Тако се 
за једнога Србина из Угарске вели (1736) да је жељан 
науке, али му смета што давно више није младић ((ага а5 
аппошт) (0. с. П, 1, ч. стр. 27). Од тога се дакле није било 
богзна чему надати, а ни од многих других који нису могли 
издржати дуг низ разреда, него су се задовољавали тиме 
да проведу у Академији две или три године. Који би пак 
доспео до реторике био је сав срећан и остављао школу 
с чврстим уверењем да је учен човек. Целу је међутим школу 
свршио, изгледа, први од Срба, Дионисије Новаковић, каснији 
будимски владика, који је 1737 године забележен у највишој 
класи, богословији, и то с нотом: „Ученл изрладнаго“ (0. С. 
Њ, ч. стр. 88). И остали Далматинци мора бити да су ве: 
ћином дуже од других Срба остајали у Русији, јер им је 
требало чврстина знања и добре спреме у борби с насртљи- 
вим римским клирои, који је баш највише досађивао нашин 
Далматинцима. Како пак треба бранити православље том се 
доиста дало најбоље научити у Јужној Русији, која је раније 
морала и сама издржати толике досаде римских прозелита. 
Издавач ове збирке мисли, да је до половине ХУШ века било 
српских ђака најмање 25 у Академији и од тих их је само 
неколико школу сасвим завршило (0. с. П, 1, ч. стр. 271, 
и даље). Како се пак у то доба у Академији учило и живело 
знадемо из ових докумената и особито из сачуваног настав- 
ног плана ,за 1752 године (0. с. Ц, |, стр. 75 и даље). Није 

ваљда потребно ни спомињати да су Руси учитељи копирали 
— колико се то могло -— и овај наставни план и дисципли- 
нарни ред у Карловцима у руским школама, те како се њи- 
ховим ђацима у Кијеву није било тешко привићи, и с те 
стране није било никаквих тешкоћа да наставе школовање 
у Русији. Па ипак, од половине ХУШ века опада број 
српских студената у Кијевској Академији, и то, чини се, нагло. 
Разлоге је томе доста, а најважнији су ово. Од сеобе Срба 
у Русију аустријске власти не само да нерадо гледају шко- 
ловање Срба у Кијеву, него раде око тога да одлажење у 
Русију на школе Србима сасвим спрече. У томе им је неуви- 
ђавна руска дипломација ишла много на руку. Бечки, наиме, 
руски посланик Бестужев Рјумин дао се залудити, те је ве- 
ровао како је митрополит Павле Ненадовић потајно примио 
унију и зато му је у његовим везама с руским Св. Синодом 
на сваком кораку сметао (0 с. Ц, П, стр. 85 и даље). Па бар 
да се на том задржао и само митрополита омрзнуо, али није, 
него је изазивао и сумњу против свих Срба што су долазили 
у Русију, да су потајни унијати и световао да се најопрез- 
није с њима опћи. Због тога Срби не само да нису могли 
више добијати из Русије црквене књиге и друге милостиње, 
него су их тешко и у школе примали и свуда их с непове- 
рењем сретали. На те смушене и неистините обеде са стране 
руске дицломације одговорио је поносити Павле Ненадовић 
с пркосом, па није ни он више мољакао помоћи и милостиње 
из Русије, нити је тамо ђаке упућивао. Међу кијевским ђа- 
цима се, истина, и од тада нађе по где које српско име, али 
то су већином Срби из Нове Србије. 

За положај пак у Русији и живот ових Срба има у овој 
збирци две три врло занимљиве појединости, који су кадри 
много шта расветлити што нам до сада није било сасвим 
јасно. Познато је наиме, већ одавно, како су рђаво Козаци 
дочекали српске досељенике и каквом су их мржњом мрзили, 
а сад поуздано знадемо да ни иначе Руси нису били спрам 
Срба одвише љубазни. Жена генерала Хорваша тужила се 
још 4 јануара 1752, генерал-гевалтигеру С. Пучкову: „что 
здђшнје подолљскје обмватели и мнопе студенти немалое 
посмђателљство имђ чинатђ и сђ великимђ поруганеемђ назн- 
вартђ какђ ихљ служацихђ такђ и ундерљ-офицерскихљ женљ 
цмиганками, потому что онђ имћотђ на головђ уборљ, булав- 

ками иглама с великим главама које дрхћу заткнутоп, и 
будто бин пршљхали сода булавками торговатљ“ (0. с. ПЦ. |. 
стр. 103). Како су Срби враћали жао за срамоту другима, то 
не знамо, али су се студенти Академије с њима врло рђаво 
проводили. Српски војници, „гусар“, често су их и много 
били, бацали су их из њихових станова, ако су им се само 
ти свиђали, разметали су се по ђачким собама као да су њи- 
хове рођене и још су им горим претили, ако им се у чем 
било успротиве. Нису, истина, ни иначе студенти с војницима 
лепо живели, него су пијани и обесни једни другима пако- 
стили и због својих сукоба властима досађивали, али, чини 
се, да су баш најчешће биле ђачке туче са Србима. Да се 
Србима у Русији није ни иначе могло на добру завидети, 
види се и из једнога занимљивога акта генерала Хорваша 
од 30 септембра 1754 (0. с. П. П. стр. 147 и др.). У њему моли 
генерал Сенат да изради царичину одлуку како би се Срби 
што сврше школе у Русији ту и задржали. Он пак обећава 
да ће им дати достојан положај и пристојне части у Новој 
Србији, боље него што им обећава владика Висарион који 
их мами натраг кући. А зашто то није генералу по вољир 
Зато што је хтео задржати и образованих Срба у Русији и 
још више због, да ови не би световали свакога Србина с којим 
се састану, да нипошто не иде у Русију. Зато је на ово одлу- 
чено и Србима јављено: „что они и вљ Росстскон Имперли 
по усмотренџо состолвн ихљ сљ респектомђљ содержанм бмтђ 
имћотђ“ (0. с. П. П. стр. 148), ипак су они већином остављали 
Русију. И тако се код нас дознало, како је српским исеље- 
ницима у Русији и како их Козаци исто онако мрзе као и 
сви овдашњи Несрби. 

Тако је исељавање силом и приликама спречавано пре- 
стајало, а одилажење у Русију на школегбило све ређе и ређе. 
Да би му и једини повод одстранили бринули су се аустријски 
власти око оснивања школа и штампарија те тако отимали 
Србима и једини још изговор да морају ићи у Русију. У осталом 
и углед је Кијевске Академије тада нагло опадао, јер није 
била кадра задржати ону брзину развијања и способност при- 
лагођавања новим временима који су имале школе од ње 
млађе. Академија је постајала све више чиста теолошка школа, 
и ко је желео стећи потребно знање за внсоке школе није 
могао у њој остати, јер му га она није могла дати. Занимљиво 

је, да су девет Црногораца године 1757 дошли у Академију да 
се школују, али су издржали само годину дана, а за тим су 
премештени у војничку школу (0. с. [. 1 стр. 63), где су без 
сумње бољи успех и већу вољу за останак показали. Бежање 
из Академије није ни иначе у то доба никаква реткост и сви који 
нису били ради учити богословију склањају се и траже гимна- 
зије и друге сличне школе. Такав је глас Академија тада и 
код Срба имала, и само је траже они који су желели учити 
теолошке науке. Последњи међу Србима који се у овој збирци 
спомиње, Марко Релић, моли, 23 марта 1798, да га приме у 
Академију и отворено вели да код нас овде нема богословија 
где би могао учити, него је дошао у Русију „ллиа сего един- 
ственнаго предмљта“ (0. с. Ш. 1. стр. 88). Кад је Стратими- 
ровић основао у Карловцима богословију, онда је билои 
због тога непотребно ићи у Русију, и међу студентима Ки- 
јевске Академије нађе се од тада само случајно по који Србин. 

Пре него што завршимо. морамо нагласити да у овој 
збирци има осим споменутих још докумената који се много 
тичу српскога историчара, особито литерарнога. Има наиме 
овде описа свечаности с одама, који су Србима биле узор; 
даље, има спискова професорских и ђачких библиотека, које 
је врло поучно читати, да се види одакле су и Срби ђаци 
црпли своје знање. Целе пак студије нису им овде штампане, 
али ја не могу а да не кажем да можемо знати и шта су 
учили у првој четвртини ХУШ века по сачуваним у Гргетегу 
преписима студија Дионисија Новаковића, а за касније време 
по Рајићевим теолошким делима. Чудо је да се ни овде у 
документима Рајићево име не спомиње ни као ђака, ни иначе. 
Има само једна мала белешка где се вели, да је преко г. 
Рубана поклонио 1764 године књижници „бурси“ неку књигу. 
По овом би се дало поуздано закључити да се и он, као и многи 
други сиромаси у Академији, школовао бедно и сиротињски, 
живећи у „бурси“ (сиротињском Бачком дому), која му је поред 
свега тога остала у лепој успомени, и он је се са захвал- 


ношћу сећао. 
Никола РАДОЈЧИЋ. 

Рим, 30 јуна. 

Бисте ли, госпођо, вјеровали Богу» У овом грандиозном, 
али већ прилично ужагреном Риму, ја се често обзирем мишљу 
на оне красне децембарске вечери што сам их, уз здјелицу 
теја, проводио у вашем салону, док је у старом камину. од 
ружичаста гранита ватра весело пуцкарала, ширећи по соби 
пријатно расположење и пријатну топлоту. Сјећате ли сер 
Разговарали смо понајвише о литератури и умјетности, па- 
лећи оне танке црногорске цигарете са позлаћеним вршком 
и посматрајући како се модрикасти колутићи духанског дима 
у зраку бркају са мирисавом паром топлога чаја. Око нас 
је, међутим, свака ствар опомињала на предмет о којему го: 
ворасмо: на литературу и умјетност. Мени је у овај мах до- 
вољно да зажмем очи, па да се смјеста преда мном створи 
она ваша огромна „етрле-сопзоје“ са златним зрцалом и 
мраморном плочом, на којој су поређани разни портрети у 
оквирићима од плиша, и онај репати стари гласовир са црве- 
ним чирацима пред раствореним Шопеном. Треба да се човјек 
неко вријеме потуца по гостионицама у туђем свијету, па да 
осјети сву цијену, сав интимни чар једног таког ушетеиџг-а. 
Све што га у такој средини окружује, одише поезијом и 
шири неки парфем одличности. Велим све: и онај стари под 
од мозаика, и онај велики округао сто у средини, и лагано 
исплавели фотеји, и онај монументални сахат са златним 
кадраном, што се кас ступац узбарјачио у ћошку и чини 
утисак као да је истом добјегао из каква музеја! 

Као што видите, госпођо, ја се сјећам свега. Сјећам се, 
нарочито, ваших духовитих глоса на извесне „дуброва- 
чке поеме“, за које ви налазасте да су, у суштини, онако 
исто дубровачке, као што су оперетске „гејше“ у Лотиевим 
романима (гејше са папирним хризантемима у гаравој, залиц- 
каној коси) у суштини Јапанке. Да красног ли ћеретања ! У 
самој ствари говорасте, госпођо, непрестано ви. Ја сам дотле, 
очаран звонким таласом вашега гласа, понајвише ћутао, 
уживајући у вашем чаврљању, и то све дотле док вам се 


не додија говорити, или док вам какав шаљиви „арегсц“ 

одједном не голицне фантазију, те вас не натјера да прснете 
у смијех. 

Сјећате ли се2... Што се мене тиче, увијек ћу се сјећати 
паметних и скроз женских опазака, што их једнога вечера 
учинисте чувеној Крајцеровој Сонаши. Све што сте том при- 
ликом казали за Толстоја као моралиста, вриједи, у осталом, 
и за Толстоја као критичара и филозофа умјетности. Толико 
у својим старачким погледима о жени и љубави, колико у 
својим идејама о умјетности, велики руски писац био је, фак- 
тички. одвећ апсолутан, одвећ екстреман, одвећ парадоксалан. 

Ја сам се о томе. ово дана, још једаред увјерио, чита- 
јући његову књигу Шша је умјешност 2 Прошавши покрај 
једне антикварнице у Ига Сопао:, запазим у излогу, између 
осталих старудија, један још нерасјечен примјерак те много 
спомињане књиге, која ми дослаје бијаше позната само по 
ексцерптима. — Хајде, рекох, да је набавиш и проштијеш; 
римски је тшеџ за такву лектиру као наручен. 

И тако ћу се тога дана успети к Пинчу, носећи под па- 


"зухом свог Толстоја. Али ме је при читању те књиге чекало 


велико изненађење. Толстој, противник модерне, како је он 
крсти, „сензуалне умјетности“, ишчаурио се у њој као савр- 
шени анархист, хулитељ и анатемизатор умјетности у опће. 
Кад сам дочитао задњу страницу, остао сам напросто убезек- 
нут. Ко има правор — рекох у себи: — Толстој или исто- 
ријаг Нарогушени моралист или читав људски род, који се 
није још сит нагледао и наслушао умјетничних дјела из 
прошлости и садашњице, и који непрестано тражи да му 
пјесници, приповједачи, сликари и музичари живот заслађују 
новим творевинама своје умјешности и свога генија 

Толстојева књига је мјестимице тако логички насртљива, 
да би читалац — кад би уопће могао пристати на њезине 
премисе —- морао, из досљедности, да јој усвоји и све кон- 
секвенције. А то би било врло жалосно. 

За срећу, произвољност једног дијела тих премиса тако 


_је очита, да се сама натурује пажњи и најповршнијег чи- 


таоца. Ма колико иначе волио и уважавао писца, ма колико 
се дивио сјајним дјелима којима је овај руски великан 060- 
гатио лијепу књижевност, човјек не може опет зато да се 


отме неком осјећању мрзовоље и уједно пиетета према гени- 

јалном умјетнику, који се, у напону стварања, заплео у замке 
мистицизма и средњевјековне аскезе. 


МРТВИ 


Изгледа чисто као да за њега умјетност нема историје. 


У његовој књизи је модерној умјетности намијењена она 
иста социјална задаћа, коју је умјетност вршила у најдрев- 
нијој старини. За њега би пјесник и данас требао да је неки 
небом задахнути свештеник, пророк. Но то је једна илузија 
у коју су понекад могли упадати само — пјесници. У самој 
ствари, пјесници не морају да су стручни људи ни као исто- 
рици, ни као критичари умјетности. Деси ли се ипак да по- 
неки умјетник (дакле и пјесник) обрати своју пажњу и таквом 
предмету, он мора прије свега да је сам собом начисто е се 
латио посла који је сасвим различит од посла пјесникова, 
сликарева или музичарева. Лав Николајевић — човјек супе- 
риоран — увидио је то одмах, и зато је управо и настојао 
да се као критичар наоружа свом могућом диалектиком. На 
жалост, он се у расправу упустио с једном основном маном; 
он је наиме имао у џепу већ готов одговор на питање које 
бјеше поставио на чело своје расправе. 

Толстој се дакле упитао: Шта је умјешност72 Затим 
је часком застао и рекао: Да видимо, прије свега, шта су о 
томе, у току времена, казали разни критичари и филозофи, 
разни научници и „људи од заната“. Опкладио бих се да су 
о предмету написали гомилу бесмислица и свакојаких контра- 
дикција. Сви су они очевидно бенетали, јер их не вођаше 
спасоносна мисао религиозног осјећања, мисао на којој се 
оснива моја рођена, толстојевска, доктрина. 

И он стаде низати разне дефиниције умјетности, почи- 
њући од Баумгартена, оснивача естетике, па до Гијог, Кра- 
лика, Спенсера и Тена. По његову мишљењу, колико људи 
толико. . заблуда. Велики руски писац не помишљаше међутим 
ни за час да би те многе дефиниције могле бити уједно и 
тачне и нетачне, јер да свака поједина од њих посматра 
умјетност са свога посебног гледишта, дајући рељефа само 
оној страни проблема која одговара личним погледима од- 
носнога писца. 

„Након сто и педесет година дискутовања и препирања 
о значењу ријечи „љепота“, ми се — узвикује триумфално 
Толстој — налазимо и данас пред истом загонетком“. 

Загонетком> Па нека буде. У природи има толико за- 

гонетака, толико потајних сила, чија нам је суштина и данас 
непозната, али нам то опет не смета да се тим силама слу. 
жимо и да их упогтребљавамо у своју корист. 

Него то и јесте оно што највише љути Толстоја. Њему 
је криво што се у модерном друштву, како он мисли, на зло 
употребљава умјетност. Што се њега тиче, он би се најра- 
дије повратио на становиште Сократово и Платоново, на ста- 
новиште будистичких филозофа, који су умјетност хтјели ла 
проскрибују из људске задруге, као што данас раде Муха: 
медовци и као што је некад рад био да учини чувени вођа 
хрватских праваша, Анте Старчевић. 

Или, тачније рекавши, Толстој није зато да се умјетност 
проскрибује у опће; он би хтио да из друштва проскрибује 
само једну врсту умјетности: умјетност која његује љепоту 
и приказује људске страсти. По његову схватању, умјетност 
би требала да постане нешто налик на ону илустровану ли- 
тературу која је, у протестантским земљама, намијењена за 
пропаганду и прозелитизам. Оваква каква је данас — завр- 
шује писац — умјетност не само да не користи људскоме 
напретку, него му је управо од највеће сметње. „Људи који 
имају у виду срећу и добробит човјечанства, треба да свима 
силама пораде да се истријеби модерна умјетност, која је 
највеће људско зло. Упитајте ма којег правог Хришћанина, 
да ли би вољан био прегорјети и оно мало истинске умјет- 
ности што се данас гаји, тек да се људство ослободи од бича 
лажне умјетности, и тај ће вам Хришћанин, као Платон и 
црквени оци, без оклијевања одговорити: Боље је не имати 
никакве умјетности, него ли живјети под пагубним утјецајем 
умјетности коју имамо данас“. 

И пазите добро: реченица „коју имамо данас“ не озна- 
чује, у пишчевој замисли, тек само умјетничку продукцију 
данашњег дана, већ она циља и на сва она естетичка начела 
којима се човјечанство руководи у оцјењивању умјетности 
свих времена. Наше умјетничке предилекције, по рускоме 
писцу, ствар су махом конвенционална. Грчки трагичари, Данте, 
Рафзило, Бах, сматрају се генијама зато што је тако утврђено 
у почетку. У самој ствари, има ли ишта неспретније од гатки 
на којима су основана позоришна дјела грчких писаца из 
старине, нарочито комедије Аристофановег А Шекспирг А 
Милтон» А Микеланђело> Зар овај потоњи, са својим Вјечним 





678 Српски Књижевни Гласник. 


Судом, није управо апсурданг Традиционално величање из- 
вјесних дјела створило је умјешничку заразу, којему жртвом 
пада небројена гомила имитатора. 

Тешко је, заправо, ићи мирно за трагом ове усплахи- 
рене дискусије, која често застрањује у инциденталне распра- 
вице, дајући једнаку важност малим и великим чињеницама, 
а која сваку ствар подређује религиозној и моралној идеји, 
не водећи никаква рачуна о томе да је душевни живот ч0- 
вјечанства веома сложена ствар, и да је тај живот, у сваком 
случају, резултантна једне секуларне и миленарне културе 
која је људима, тако рећи, прешла у крв. 

Разлажући тако, није никакво чудо што је писац дошао 
до закључка да умјетност, ако хоће да има смисла за живот 
„треба да удовољи потребама ширих народних гомила које 
живе у нормалним приликама, а нипошто да се поводи за 
фантазијама привилегованих људи који се крећу у срединама 
абнормалним“. Још се мање треба чудити што нам Толстој, 
као једине здраве обрасце модерне приповједачке умјетности, 
препоручује Игове Јаднике, Биједне људе од Достојевскога, 
романе Дикенсове, Чича-Томину колшбу од госпође Бичер- 
Сто и Адама Бида од Ђорђа Елиота. 

Ма да су поједина од ових дјела од неоспорне вријед- 
ности, ипак једностраност и екцесивност оваког избора и 
оваког разлагања удара у очи; а кад велим екцесивност, 
држим да је моја критика умјерена. Срећом својом, а још 
већма срећом нашом, књижевну репутацију Лава Толстоја 
неће имати да бране и чувају једино његове књиге социјал- 
ног и вјерског карактера, а најмање ће то бити задаћа овог 
његовог дјела о умјетности. Успркос томе што их се под крај 
живота свог одрицао, романи Раш ш Мир и Ана Карењина, 
па покрај свију парадоксалних страница у њој, и сама Арај- 
церова Сонаша, сматраће се увијек као драгоцјено благо свјет- 
ске књижевности. Из благодарности за та мајсторска дјела, 
потомство ће писцу радо опростити што је под старост волио 
да кокетује са улогом пророка, а не хтио да се ограничи на 
то да и надаље буде јединствен, недостижан умјетник. 

Један римски новинар, с којим сам јуче о Толстојевој 
књизи измјенио неколико идеја, учинио је дубоку опаску да 
је та књига „достојна била да је опровргне један Ренан“. 
Примједба је врло умјесна, јер се диатриба рускога писца 

никога толико не не тиче, колико баш чувеног француског 
филозофа који се толико заносио љепотом — и то не само 
љепотом Платонових Диалога и класичних рушевина на 
Акрополису. Ренан је оваплоћење љепоте гледао нарочито у 
живом женскињу. У својој књизи о Марку Аврелију отишао 
је он у свом култу „вјечитог женскиња“ тако далеко да је 
оштро жигосао Хришћанство зато што је вјечито зазирало 
од женске стране и женске љепоте. Сав Средњи Вијек хришћан- 
ски био је заражен том глупом прерасудом. У том је — вели 
Ренан — Хришћанство било очито на кривом путу. „Са гле- 
дишта перфектне филозофије, љепота не само да није ствар 
ташта и опасна, него је она управо дар божји, као годи 
кријепкост. Она вриједи сама собом колико и крјепкост; у 
женској глави која је лијепа огледа се једно лице божанстве- 
ног смјера, један од циљева божјих, као што је друго ње- 
гово лице нашло израза у генијалном човјеку иу узоритој 
жени... Жена која своју љепоту негује, врши једну дужност; 
она негује једну вјештину, најњежнију од свију вјештина“.' 

Исписао сам овдје ове ријечи Ренанове, јер ми се учи- 
нише врло подесне да утуку адвокатску доктрину нагоми- 
лану у књизи Шта је умјешносш 27, која се најзад своди на 
осуду љепоте, у којој писац назире еманацију женскиња и 
заводљиве женске пути. 


Човјек овдје и нехотице мора да се опомене Крајцерове 
Сонаше, у којој је Толстој попријеко осудио љубав, чак иу 
самом браку. Јунак његова романа, Позднишев, примјењујући 
на своју закониту жену ријечи Евангелиста, вели: Ко жену 
с пожудом погледа, учинио је шим самим акшом пола пре- 
љубе. Чудноват, додуше, начин умовања, који руши из те- 
меља ону красну платонску ријеч, која вели да је објекат 
љубави генерација и множење у љеџпоши! 

Међутим пресуду о томе који је од двају филозофа -- 
да ли Ренан или Толстој — био ближи истини судећи о ље- 
поти и женскињу; пресуду о томе ја, милостива госпођо, пре- 
пуштам вама, у увјерењу да сам парницу повјерио добрим 
рукама. Не сумњам да ћете се ви у том погледу, до краја 
сложити са оном младом Гркињом из Коринта, коју ће инди- 


1 Б. Вепап, Матс-Аитеде ећ да јиг ди топае атћдаие, сћ. ХХХ, р 554. 

скретан стојик неки једном упитати зашто јој је драго беско- 
рисно цвијеће. : 

— Драго ми је, одврати Коринћанка, зато што је лијепо 
и што лијепо мирише! 


ХЛ 
Рим, 2 јула. 

Бити одвећ чаврљав а, напоредо с тим, не имати до- 
вољно обзира за естетичке симпатије својих благородних 
прија, то је — изгледа — једна велика мана у епистоларном 
стилу ! Ви ми, госпођо, приговарате да сам у својим архаи- 
стичким предилекцијама сувише једностран, и некуд малици: 
озно додајете да бих морао настојати да куд и камо „модер- 
низујем своју душу“. 

Модернизовати душу! Крупан је то посао за човјека 
узорана, као што је ваш полуматори дописник. Али, „голубка“ 
— рекао би Макарије Дјевушкин! -— „множно ли ошо до- 
стигашљг“ Може ли се то постићи» Кад је човјек превалио 
узлазну страну животног бријега, врло је мучна ствар исправ- 
љати боре на изношеној този својих душевних навика. И онда, 
ко би данас могао тачно одредити појам модерностиг Мени 
је, на примјер, позната једна отмјена госпођа — једна ужа 
моја земљакиња, настањена у Бечу — која највећи израз мо- 
дерности назире у свом староликом кућњем намјештају и у 
својој фризури а га Вотшсеш; фризури, наиме, коју је у по. . 
тоње вријеме у моду увела чувена играчица СКо де Мегоаде, 
и која има свакако ту заслугу што се показала веома поде- 
сна да својим нашироко рашчешљаним, око слијепих очију 
сведеним золуфима, заклања оно што младе љепотице тако 
радо крију од сувише испитљивих очију —: одвећ наглашена 
увета. Писаћи сто у те моје земљакиње, који ме је својим 
скулптованим храстовим ножицама опомињао на покућанство 
домова помпејанских, бијаше увијек натрпан књигама модер- 
них писаца — таман, госпођо, као и онај округли стб у вашој 
„салочи“, с том разликом само што су модерне књиге на 


староликом столу моје бечке земљакиње биле већим дијелом 
нерасјечене. 


Ја сам тој, иначе врло љубазној дами, одлазио чешће 
на сијело. Морало је бити некако под крај 1900 године, у 


' Познато лице Ф. М. Достојевскога, у роману Биједни Буди. 

вријеме дакле, кад је у Бечу најжешће бијеснила сецесија. 
На тим састанцима — у којима узимаху учешћа и неки при- 
морски умјетници настањени у Бечу — било је често говора 
о новим правцима у умјетности, и фраза која је у разговору 
најчешће навирала на уста, бјеше „модерно осјећање“, за које 
госпођа Л. наша домаћица, тврђаше да га треба узгајати 
свима средствима што их модерна умјетност и модерна лите- 
ратура нуде образованом човјеку. Еле, као год што је данас 


мода показивати разумијевања за разне физичке спортове, 


тако је онда у бољем друштву доликовало имати смисла за 
„модерну“ и њезина откровења у царству љепоте. 

Једног вечера ће се тако, у нашем кругу, повести раз- 
говор о управо тих дана изашлој књизи неког младог ње- 
мачког естетичара: Де тодете Зеефе 

Као што видите, госпођо, та књига се бавила таман 
предметом којему бих ја, по вашим ријечима, требао данас 
да поклоним своју пажњу. 

Госпођа Л. не бијаше, разумије се, још доспјела да то 
ново дјело прочита, али на основу неких цитата, што их би: 
јаше нашла у једном фејтону Хермана Бара, она о мла- 
доме писцу говораше као о неком откровењу, бгзмало као 
о неком месији модерне естетике. 

За мало, па се о том занимљивом предмету распреде, 
као што то већ обично бива, читава дискусија. 

У неки ће мах један од гостију — један даровити наш 
сликар, који је у кругу својих зналаца познат био и као 
човјек веома проницава духа и сталожена укуса — упасти 
у ријеч: 

— Господо моја, знате ли ви шта, по неким данашњим 
психолозима, значи имати модерну душуг То значи напросто: 
имати душу која осјећа... странпутице. Ви ћете, ваљдг, упи- 
тати како ја то замишљам: „осјећати странпутице“. — Ево 
како: ако хоћете да сте модерни, а ви треба да осјећате 
увијек... заобилазно. Срца која осјећају правце, то су срца 
која су се преживјела. Античка мудрост — мудрост праве 
црте — то је проста успомена из живота наших дједова. 
Али ако своју душу навикнете да редовно мимоилази оно 
„што се само каже“, ви ћете заобилазним путем ући у ону 
сферу осјећања и појмова, коју вјештаци називају „модерном“. 

Међу гостима госпође Л, нарочито у женској страни, 

настаде велико ишчуђавање. Домаћица се промешкољи на 
столици и живахно упаде: 

— Господине, то што кажете, биће можда духовито, али 
је до краја парадоксално. Изволите, молим вас, своје ријечи 
објаснити каквим примјером. ла 

— С драге воље, госпођо. Кад неко дакле туђим манама 4 
кроз прсте гледа, а туђе врлине узноси, то је сасвим банално, 
старомодно; али кад се неко диви туђим манама, а извишњава 
или чак сажаљава туђе врлине, то је, обратно, сасвим мо- 
дерно. Избјегавати у животу непријатне утиске и ићи у потјеру 
за импресијама угодним, то је, што рекао Француз, тгеих јец. 
Али ако се будете клонили од пријатних импресија и тражили | 
само утиске непријатне, то ће бити знак очите модерности. Е | 
Кад се неко нечему Шек онда диви кад је дотичну ствар ; 
схватио и од ње адекватан утисак добио, то може да буде 
строго логично, али модерно није никако. Модерно је. на- 
против, кад се човјек клања и у екстазу пада пред загонет- У: 
кама (умјетничким или књижевним); кад се диви ономе што 5 
му је апсолутно недокучиво. Волети јарко сунце, мирис свје- 
жих ружа и једро испољавање живота, то су чувства и нагони 
који одају људе и душе старога кроја. Али ко је кадар да 
ужива у језивом полумраку, у увеоцима природе и живота, 
у ономе, једном ријечи, што је нејасно и неодређено — то 
је тек човјек који може рећи да је одњеговао модерну душу! 

На лицу госпође Л указаше се биљези очите мрзовоље; 
она одврати с једва притајеном љутњом у гласу: 

— Види се, господине, да сте прочитали Дорџана Греја 
и да то ни од кога не кријете. Изгледа доиста, као да вам 
се у овом тренутку призиру досјетке Вајлдова парадоксалног 
јунака, Лорда Хенрика — које ви, наравно, примјењујете нао- 
пачке. Но, увјерена сам да се ова господа неће повести за 
вашим ријечима! Прије него ли пристану уз вашу злобну 
сатиру модерности, они ће се свакако потрудити да сами 
прочитају дјело о коме је ријеч. Није ли тако, поштована 
господо 2... 

Као сви остали гости, тако се и ја — из учтивости — 
поклоних домаћици у повлад; али вам, уважена пријатељице: 
морам искрено рећи да јој савјета нијесам прихватио, ма да 
је дотична књига носила ознаку трећег, или чак четвртог 
издања. Чудновато, али данас нијесу нипошто ријетке књиге 

'3 које не имадоше првога издања!.. Ко зна Можда је и то 
, неки знак модерности 

Ово моје данашње писмо, или боље, овај Логз Ф'оештуте 
у њему, нека вам, госпођо, објасни зашто ме ваш савјет о 
_„модернизовању душе“ није могао да одушеви. Но немојте, 
опет зато да изводите отуда какве спаке закључке о мом 
тобожњем анти модернизму. Ја од модерних умјетничких тежња 
не одбацујем све у гомили; ја се буним једино против мо: 
дернистичког сектарства и његове ексклузивности. А дау 
томе немам криво, показује најбоље случај што сам га синоћ 
доживио на једној конференцији у овдјешњем друштву Аз50- 
стаглопе Агпзиса Тгетпагопа!е. 

Имао је да држи једно предавање много спомињани 
итало-француски поет Маринети, велики понтифик „футу- 
ризма“ у литератури и умјетности. 

Говорник је започео своју бесједу објашњујући публици 
како ће данашње сликарство у скорој будућности да постане 
апсолутно немогуће. Код све то веће ужурбаности модерног 
живота, непомичност насликаних фигура постаће један ана- 
.„хронизам. Човјечје око хтјеће да осјећа боје, као што се 
осјећају тренутне импресије; комбинованим бојама неће тре- 
бати одређених облика, па да им се схвати тачно значење; 
сликарска дјела, то ће бити као неке луминозне еманације, 
као неки бојадисани гасови, ит.Д, итд. 

Ма овом основу и оваким рјечником је пророк футу- 
ризма развио даље своју тему пред забленутом публиком, 
коју су сачињавали неколико нсвинара, велики број студе- 
ната и некоје госпође. 

Но кад се бесједник малко у говору занио и стао да 
слушаоце увјерава како и умјетност треба да доживи своју 
1793 годину, те како би ватром и сјекиром требало уни- 
штити сву старију артистичку продукцију, као што је „стари 
режим“ уништен гиљотином, слушаоци изгубише стрпљење и, 
разгњевљени, ударише у писку и дерњаву којој не беше краја. 

Неколико футуристичких младенаца хтједоше да реаги- 


у рају, али се њихови аплаузи изгубише у опћој ларми и ци- 
6 јукању. 
. Резултат овог шаљивог соареа био је за мене тај, да 


. сам се читава два сата врпољио на столици, и на крају понио 
са собом увјерење како тај развикани футуризам није друго 

он једна подгријана чорбе, у коју је ушло много паприке и 
знатна доза шарлатанства. Неки старији умјетници са стране, 


који су присуствовали предавању, побјегоше, у неки мах, 


чисто згрожени. 

Ово су вам, љубезна, моје задње римске импресије. Ако, 
с ваше стране, имате што лијепо да ми јавите, пожурите се 
с писмом. Ја ћу овдје бити још десетак дана, затим одлазим 
у Напољ. Хтио бих да вам штогод кажем о својим задњим 
екскурзијама по граду, али је ово писмо већ натрпано које- 
чиме, па бих морао да своје утиске биљежим стилом посве 
„телеграфским“. Нека остане за други пут, 

Збогом, пријатељице драга. Кажите ми што радите, и 
кад ми пишете, распричајте се на дуго. 


Марко Мар. 


ЧИТАЊЕ КРИТИЧАРА. 


Постоји једно велико питање, Треба ли, заједно са до- 
брим писцима читати и оне који су о њима говорили или 
говоре» Треба ли читати критичаре2 њи. 

Ја сам мишљења да треба, врло умерено истина, али 
сам тога мишљања. 

Шта је критичар» То је пријатељ који са вама разго- 
вара о вашој лектири, пошто је то и његова лектира или му 
је пак то некада била. Па да ли је то лице бескорисно, да 
ли је оно мрско2 Без сумње не; у домаћем животу ви тра- 
жите такво лице. Ви осећате да вас оно подстиче на раз- 
мишљање да у вама обнавља сензације и импресије које сте 
као читалац имали, да усвајањем или одбијањем ваших миш- 
љења оно чини да ви њих прегледате, при чему се без сумње 
ваш укус дотерује и усавршава; да вам он, упућивањем на 
нову лектиру, отвара нове земље на које сте нејасно или и 
никако: помишљали, а које могу бити велике лепоте или и 
черобне необичности. 

На послетку ви сте задовољни пријатељем који са вама 
разговара о вашој и својој лектири. Он је по каткад оштар; 


1 Т/атђ де Пте. Рама, Насфћее. 1912. 


рит Борне и 


и за! је 


пат Њу 

каткад се много диви и пријатељ је свих; некад је он, према 
вашем укусу, сувише наклоњен прошлости, или је пак човек 
кога много привлаче новине и човек који свакога јутра 
открива по које ново велико дело а заборавља оно које је 
јуче открио; то је каткад човек који има само памћења и 
који наводи скоро без избора, и ви налазите да је он једно. 
лик ; каткад то је човек који, говорећи о другима, помишља 
нарочито на себе и који у духу писаца налази само згодну 
прилику да се диви своме духу. Али, ма какви били његови 
недостатци, ви га увек волите по мало: читалац воли онога 
који чита и који му говори о лектири, и, услед потребе ин- 
телектуалних поверавања, додаје и прима, долази дотле да не 
може бити без њега. 

Критичар је управо тај пријатељ кога ви имате, а кога 
замењује ако га немате. 

Имате право што волите критичара. 

Али, овде се поставља право питање: кад треба читати 
критичаре У ком тренутку» Да ли да читате критичара који 
говори о Корнеју пре но што читате самога Корнеја, или 
пошто сте Корнеја прочитали» У томе је тежиште питања. 

Ја сам више пута рекао: критичар је човек који вам 
служи да једног писца читате са извесне тачке гледишта и 
у извесним духовним диспозицијама које вам он даје Ако је 
то истина, чувајмо се! Не значи ли то... да не треба иикако 
читати критичаре 2 

Тако бар изгледа; јер, на послетку, оно што је за мене 
као читаоца важно (управо то је и мој задатак) јесте, да 
имам лични утисак, значи да имам импресију која је моја 
сопствена, значи да потпуно лично будем узбуђен Корнејем, 
а не према импресији ког другог лица. Тачка гледишта на 
коју ће ме критичар поставити јесте његова; диспозиција 
духа у коју ће ме он метнути његова је. Тако да читати кри- 
тичара пре писца значи спречити себе да сами разумемо 
писца; значи приморати себе да писца слушамо једним већ 
припремљеним ухом, ухом које је тако рећи други начинио; 
значи радити да себе онемогућимо непосредну емоцију, а то 
је радити да себе онеспособимо за уживање. Лепа би то ко: 
рист била! 

Додајте да ћу се услед извесне лености или, ако хо- 
ћете, услед закона мањега напора, убрзо задовољити тиме 

да знам шта о писцима мисле најугледнији критичари, не чи- 


тајући никад саме писце; најпре то је — ако узмемо бирати. 


своје критичаре — најкраће; затим, опширно су критичари 
рашчистили градиво и наводима које они узимају од свога 
писца, дају ми очевидно оно што је најбоље, а то ми може 
бити довољно; а после, и ово је важно, пошто. кад читам 
писца после критичара, треба да претрпим угицај критичара 
и да читам у духовној диспозицији у коју би ме он метнуо; 
и пошто, кад писца читам после критичара, треба да имам 
исту импресију коју бих имао кад бих читао самога крити- 
чара, онда уштеђујем времена кад читам само критичара. 

Стога је Ренан врло добро казао да ће доћи време 
кад ће читање писаца бити замењено читањем књижевних 
историчара. Изгледа чак да му није било криво кад је то казао. 

Има много истине у тим примедбама и, да узгред кажем, 
због тога сам ја. и ако присталица читања самих писаца, 
често из свег срца одобравао опширним критичарима. „Како! 
Овај пише две свеске о Гринцези од Клева; овај опет пет 
свезака о Жан-Жак Русоу! У толико боље ! 

— Каког У толико боље» 

— Без сумње! Читалац ће наћи да је краће читати 
самога Русоа !“ 

Међутим треба да се разумемо. Потребно је да најпре 
поставимо разлику између књижевног историчара и критичара 
у правом смислу речи. 

Књижевни историчар треба да буде безличан што је 
више могуће; требало би да он то буде апсолутно. Он треба 
само да обавештава. Он нема да каже какав је утисак учинио 
на њега један писац; он има да каже само какав је утисак 
учинио писац на своје савременике. Он треба да обележи 
општи дух једнога времена према свему ономе што он зна 
из историје; књижевни и уметнички дух тога времена, што 
је већ мало различно, према свему ономе што он зна из исто- 
рије књижевности и историје уметности; треба да процени 
утицаје који су могли деловати на писца, што је у осталом 
немогуће, али због тога и интересантно; да се бави форма- 
цијом његова духа према лектири за коју би се могло знати 
да је имао, према његовој преписци, према извештајима које 
су о њему оставили његови савременици; да испита опште, 
националне, локалне и домаће прилике у којима је писац 


МР и а ПА и Зла 


4 





ЧИТАЊЕ КРИТИЧАРА 687 











писао свако од својих дела; да тражи, што је такође један 
начин да се писац дефинише, утицај који је он вршио, т.ј. 
којима се допао, одбијања која је он произвео, т.ј. којима се 
није допао. То је само један мали део рада књижевног исто- 
ричара, али и он даје довољну идеју о томе раду. 

Оно што књижевни историчар не сме да чини, то је 
да суди; он не сме да суди ни догматички, на име према 
принципима, нити, још мање импресионистички, на име према 
осећањима која је он имао. Сасвим је јасно да би он пот- 
пуно изишао из своје улоге историчара ако би то чинио. Он 
би у том случају радио историју књижевности онако како је 
у ХУГ и ХУП веку рађена политичка историја, када је исто- 
ричар судио краљевима и великим историјским личностима, 
хвалио их или кудио, бунио се против њих онако како би 
то учинила каква покрајина, или их обасипао цвећем као при 
каквом свечаном уласку у варош; на послетку управљао је 
целом историјом и сводио је да буде морална придика. 

Књижевни историчар не треба више да се тиме служи 
као год ни политички историчар. Он треба да познаје само 
чињенице као и односе између чињенице и да са њима 
упознаје друге. Читалац не треба да зна ни како он суди, 
ни да ли суди; нити како осећа, ни да ли осећа. 

Критичар, на против, почиње онде где књижевни исто 
ричар завршује, или боље он је на једном сасвим друкчем 
геометријском плану но књижевни историчар. Оно што се од 
критичара тражи јесте баш његово мишљење о неком писцу 
или о каквом делу, његово мишљење, па било да се оно са: 
стоји из принципа или из емоција; оно што се од њега тражи 
није карта једне земље, него путни утисци; оно што се њему 
каже јесте: „Ви сте се сусрели са Г. Корнејем; какав је 
утисак учинио он на вас» Да ли се он слаже са вашим оп- 
штим мислима о књижевности и вештини писања, или је пак 
њима противан, и, према томе, да ли сте му потпуно одо- 
брили, или га строго осудилиг Ако сте пак претежно или и 
једино човек од осећања, од емоције, какве је емоције Г. 
Корнеј побудио код вас, на који је начин ваша душа реаги: 
рала кад се сусрела са његовом: задовољно, или болно, 
или слабо; шта је било са вашим осећањем у разговору или 
при додиру са Г. Корнејем 2 





688 Српски Књижевни ГЛАСНИК. 


— Ама ви ме питате скоро толико исто о мени колико 
о Корнеју 2 

— Сасвим !“ 

Ето, то је кригичар. Скоро је сушта противност књи- 
жевном историчару; у најмању руку они су тако различни, 
да оно што, сасвим оправдано, тражимо од једног јесте оно 
што не тражимо и што не треба да тражимо од другог, а 
супротност је тачна. 

Потребно је било задржати се на овоме, јер се тек 
од скора схватила велика разлика која постоји између књи- 
жевног историчара и критичара; јер и до последњих година 
прошлога века књижевни историчари су мислили да им је 
задатак да критикују, као и обратно; јер је та и та историја 
књижевности, од Низара на пример, потпуно критичко дело 
а као историја књижевности и не постоји, тако да писац није 
учинио ништа шта је требао да ради, а учинио је, изврсно 
у осталом, оно што никако није требао да чини; тако да 
његова књига, сасвим пропала као историја књижевности, 
остаје потпуно као збирка критичких чланака. 

Пошто смо учинили ову разлику, и ако ви њу примате, 
вратимо се на наше питање: кад треба читати критичара» 

То управо зависи од тога да се зна да ли је он књи- 
жевни историчар, према дефивицији коју смо ми дали о књи: 
жевном историчару, или је критичар, према дефиницији коју 
смо о критичару дали. Ако је књижевни историчар треба га 
читати пре писца, а ако је критичар не треба га никад чи- 
тати пре. Ако је књижевни историчар он ће вам дати сва 
обавештења која су вам корисна, и од којих су вам нека 
неопходно потребна, као: о свету у коме је писац живео, 0 
људима о којима је он говорио, о свему ономе што је писца 
учинило то што је он био (његов геније остављамо на страну); 
он ће вас увести код писца; даће вам сва обавештења без 
којих ви не бисте ништа скоро разумели од писца. Доказали 
смо дакле, да књижеваог историчара треба читати пре писца 
коме хоћете да се одате. Увод у дубље разумевање Корнеја 
јесте историја Корнејева времена, цела историја Корнејева 
времена, а напосе историја француске књижевности од 
1600 до 1660 године. 

Што се критичара тиче, ту је велика разлика. Сасвим 
је тачно да ће вам он више шкодити но корастити ако га 

читате пре писца с којим желите ступити у везу. Читајући 
писца, ви се нећете моћи ослободити критичарева становишта, 
да би добили непосредну импресију, или ћете то тешко моћи 
учинити; критичар ће бити као заклон између писца и вас. 
Ви желите знати какав ће утисак на вас учинити Монтењ, 
али ви не знате да ли оно што вам се у духу јавља при чи- 
тању Монтења долази одиста од Монтења или од Низара; 
желели сте знати своје душевно стање модификовано Монте: 
њем, док ви знате за модификацију учињену можда Монте- 
њем, али припремљену Низаром; ви видите нешто у себи 
што је од Монтења, Низара и вас; ту се налази један члан 
више; читати Монтења не значи читати га кроз Низара, тра 
жећи ту инстинктивно и силом налазећи не толико Монте: 
њеве мисли колико мисли које је Монтењ улио Низару; да 
одиста читате Монтења, оно што се зове читати, потребно 
је да најпре потпуно заборавити Низара. 

Ако је то тако, по себи се разуме да не треба почињати 
читањем критичара. 

— Онда, читајмо књижевног историчара пре, а крити- 
чара никико ! 

— Зашто» Читајмо књижевног историчара пре, а кри- 
тичара после. После, то је врло доцканг Никако. Критичар 
треба да вас позове да поново прочитате своју лектиру или 
да поново о њој размишљате. То је права критичарева улога. 
Критичар припрема, као што сам раније казао, не да се у 
извесној диспозицији и са извесног становишта чита: у чему 
би он био од штете; он припрема да се са извесног стано- 
вишта и у извесној диспозицији поново прочита: у чему је 
он користан. 

Узмимо онај ранији пример пријатеља с којим ви разго. 
варате о књижевности. Ви сте читали последњи роман; он 
вам је оставис извесну импресију; сретате се с пријатељем; 
и он је тај роман читао; књига је на њега учинила сасвим 
други утисак; ви дискутујете, дајете своје разлоге, он своје; 
ви износите једну појединост коју он није приметио, он вам 
указује на неку појединост која вам се измакла; потом од 
лазите својој кући са једином мишљу да књигу поново про- 
читате, или бар да је у памети прегледате; на један или 
други начин ви је поново читате, ви је поново прегледате, 


али под једним другим углом. Томе је узрок ваш пријатељ, 

Ето критичареве улоге и ето случаја кад критичар не може 
бити од штете, макар то био и рђав критичар, јер он само 
подстиче ревизију; а може бити од велике користи, јер је _ 
подстиче. 

Ја сам неколико година живео у друштву људи веома. 
интелигентних, јако књижевно образованих, са много укуса, и 
веома одлучних, који су стално говорили о новим делима. 
Ја сам та дела скоро увек читао пре но што би они о њима 
говорили и са веома живим интересом слушао сам ту го- 
споду. Њихове мало одсечне одлуке и њихови сумарни по. 
гледи, које ја никако нисам очекивао, чудили су ме и пружали 
ми много размишљање. Враћао сам се кући увек са истин- 
ском потребом да поново прочитам књигу о којој је гово- 
рено и да своје импресије упоредим са њиховим. То ми је 
било од велике користи; после ревизије ја нисам био увек 
њихова мишљења ; ја чак нисам никад био тог мишљења; али 
сам поново прочитао са једним новим духом, а то је значајно. 
Ја њима много дугујем. 

Истина, после извесног времена они су ми престали 
бити од користи, јер сам приметио да од свих књига о ко- 
јима су говорили нису они никад ни једне стране прочитали, 
што ми је одмах објаснило јасноћу њихових одлука и ори- 
гиналност њихових погледа; они нису читали, имали су опште 
идеје, идеје у напред смишљене, и судили су са висине и не 
трпећи примедбе; они су вршили дефиницију великог кри-. 
тичара. 

Али узмите: да су они осталим својим особинама додали 
и слабост да читају књиге о којима су говорили, њихове од- 
луке биле би мање одсечне и њихова разматрања мање ори- 
гинална; они би били критичари средњега реда, али би њихов 
утицај на мање био исти и дуже би се вршио; ја бих, после 
њихових разговора, прочитавао са једним новим духом. 

То је благодат критичарева. Критичар је узрок што чи- 
талац чита са размишљањем, пошто је већ читао са потпуним 
предавањем ствари; критичар је узрок што читалац врши 
лектиру у ширем пољу мисли; критичар је узрок што чита 
лац чита писца у троје или четворо, пошто га је најпре читао 
на само; не треба неограничено ширити тај круг и као уве- 


ћавати слушаоницу око писца; али, у згодном тренутку, треба 
прекинути читање насамо. 

Јер би то дуго трајало. Ако ви без припита будете по- 
ново читали писца кога сте лично, ако смем да се тако из- 
разим, читали, ви ћете при поновном читању имати исте им- 
пресије које сте имали и при првом читању; те су импресије 
оставиле своје „трагове“, како Малбранш каже; ви фатално 
преоравате исту бразду. 

Потребно је да у извесном тренутку — у комег у ономе 
кад приметите монотонију у својим сензацијама — помислите 
и питате се: „Шта о томе мисли тај и тај г“ Кад будете знали 
шта о томе он мисли, ви ћете бити спремни за један нов пут; 
не, за исти, али са другим начином гледања. Лекари позивају 
неког свог колегу на саветовање не зато што немају вере у 
себе, не зато што мисле да је колега вештији од њих — они 
то никад не мисле —, него из страха, да, услед утицаја који 
у нама одржава прва импресија или прва идеја, не буду 
остали при погрешној диагностици. Они мењају ваздух. 

Дакле, не читати никад критичара каквог писца пре но 
што би читали самога писца; једног писца поново читати тек 
пошто прочитате једног или више критичара тога писца: у 
томе је, мислим, добра метода читања и поновног читања. 

С друге стране, скоро је неопходно потребно читати 
књижевног историчара пре писца; али није нужно читати 
књижевног историчара пошто се писац прочита; то је само 
некад од нешто користи, да се провери нека сагласност, а 
понајчешће да се сетимо каквог обавештења које нам је 
историчар изнео а које смо заборавили. 

У данашње доба постоји мала незгода у томе што су, 
све до данас, сви књижевни историчари, без изузетка, мислим, 
хтели да у исто време буду и критичари, критичари и у самим 
својим историјским делима, те према томе, ако их читамо пре 
писца како би и требало, они врше онај рђав утицај који 
се врши кад се критичар чита пре писца. 

Незгода је, истина, доста озбиљна. Ње ће нестати. Књи- 
жевни историчари ће се навићи да буду само историчари, као 
што ће се критичари навићи да буду само критичари, или 
боље, књижевни историчар ће се навићи да буде само књи- 
жевни историчар у историјском делу, а да у критичком делу 
буде само критичар; они се већ навикавају на то, и одлично 
успевају. 

Остаје једно доста озбиљно питање. Ако је све тако како 
44» 

сам ја изнео, како се у настави треба служити критичаримар 
По мом мишљењу треба ученицима дати књижевне истори- 
чаре који не-критикују — а пошто данас сви то чине, онда, 
до новог стања ствари, оне који то најмање чине — и наре- 
дити им да их читају пре писаца; или пак треба ученицима 
држати предавања из историје књижевности, као што се држе 
предавања из историје, и умолити их да читају само оне 
писце о којима би већ било говора у тим предавањима. 

Ствари ће се, у осталом, уредити доста добро саме по. 
себи, пошто ће предавања из историје књижевности позвати 
дете да чита писца чије би му име пало у очи у току пре- 
давања. Ја говорим о већини деце која су, иу Француској. 
доста послушна. : 

Неки ће пак предавањима из историје књижевности бити 
подстакнути да читају писце о којима се још није говорило 
или о којима се неће ни говорити. Како је, у шестом разреду 
гимназије, изазвао у мени љубопитство својим задатком из 
француског језика један мој друг, кога ја иначе нисам по- 
знавао, јер је био из другог пансиона, отишао сам, после неког 
времена, њему и упитао га шта ради: „Од неког времена, 
рече ми, много се бавим филозофијом“. Идуће године он се 
без сумње бавио латинским и француским књижевницима. 

Али, већина ученика ће, природно, читати писце на које 
ће им предавања из историје књижевности или дати им књи 
жевни историчари обратити пажњу. 

— Али прави критичари 

— Ништа ме не буни као то питање. Кад сам ја учио 
нама нису давали никаквог критичара. Ја сам Сент-Бева читао 
тек у двадесет трећој години. Давали су нам историје књи._ 
жевности, које су, истина, како сам већ казао, биле пуне кри- 
тика, али које су ипак биле претежно историје књижевности. 
При изради каквог задатка професор те историје књижевно: 
сти допуњавао би са неколико обавештења која се односе на 
дати задатак. Он би нам, на пример, оцртао два мала пор- 
трета Садолеа и Еразма кад би нам дао да израдимо писмо 
које Еразмо упућује Садолеу. То је све. По себи се разуме 
да ми нисмо ни речи прочитали ни од Еразма ни од Садо- 
леа. Шта је могао бити наш задатак 2 Неколико општих места 
из морала или књижевности са неколико анегдотских поједино- 
сти које смо брижљиво прикупили из уста свога професора. 

То је било врло празно. Наше „историјске расправе“ 
нису биле такве, јер смо ми више знали политичке историје 
него историје књижевности; ми нисмо читали Еразма, али 
смо познавали по мало Хенрика ТУ, Луја ХМ, Тирена и 
Кондеа. 

Око 1880 призната је ништавност те методе и њених 
резултата; ученицима су дати критичари; у предавања из 
историје књижевности уношено је и одвише критике; зада- 
ване су им расправе о стоицизму код Монтења и чистоти и 
елеганцији језика код Молиера; и тада је било горе. 

Било је горе због тога што су деца, неспособна да чи- 
тају Монтења и Молиера, а нарочито да их читају као кри- 
тичари, те да би могла имати личне мисли, своје мисли о 
Молиерову и Монтењову духу, — уносила у своје задатке 
само одломке, по некад јасно одвојене, од Сент Бева, Бри: 
нетјера, Лентилака. Жалосна штурост тих задатака није ни 
мало уступала жалосној детињарији задатака из 1865, ако 
чак није и јасније падала у очи. 

Па шта да се ради» Енергично, научнички неки кажу: 
„Од детета тражити само његово лично мишљење, само до- 
бијену импресију о којој је он морао себи дати рачуна и 
коју је морао примити, читајући /е5 Реттез заџат!ез, Вгпап- 
тсиз или ГАГЕ де сопјегег. Неговати личност а не угушивати 
је под личностима других, не приморавати је да абдицира, 
да би уступила место каквој позајмљеној личности: ето, ето 
шта се има радити, и ништа друго“. 

Заиста, ја се потпуно слажем с тим. Само, тиме се тако 
ограничава поље школских задатака, да би се свело на 
скоро ништа. То значи ово: немојте ништа казати ученику 
о Сиду, не допуштајте му да ишта чита о Сиду, дајте му да 
прочита то дело и потом га питајте, шта он о њему мисли. 
А ученик ће одговорити да му се оно много допало и да је 
врло лепо. Будите уверени да је лагао ако буде што друго 
одговорио; то значи да је читао каквог Сент Бева или Лен- 
тилака да ту нађе „идеје“. 

У основи школски задатак ће бити увек одсјај, изузима: 
"_јући извесне цртице, каква опажања у појединости, зашто ће 
дужност професора бити да их уочи, да обрати пажњу и 
брижљиво их истгкне, да би на томе честитао ученику. Од 
детета ће бити добро уређена композиција, јасан и можда 

већ вешт распоред мисли, и мање-више израђен стил, и само 


према томе треба увек оцењивати детињи задатак. На лич- 
ност, оригиналност, не рачунајте. 

Она ће доћи много доцније, и то код врло мало, бес- 
крајно мало њих. Ко има личностр Ретки су они који њу 
имају. Нико скоро није личност. А у шеснаестој години нико 
није личност. Само према извесним знацима по неко пока- 
зује или даје наду да ће бити личност. 

Шта више, тај лов за личношћу, похвалан по себи, може 
бити недостатак код професора. Има професора који само 
тражи да све своје ученике приближи једном признатом типу 
здравог разума, правилности духа и здравог укуса. То је 
најопштији тип професора. Има професора који из тежње, 
зацело веома похвалне, да тражи и развије личност, са дир- 
љивом добром вољом, сматра просте знаке бизарности или 
несташности као знаке личности која се још колеба и тражи, 
али која се може да развије. Такав је онај, можда легендаран, 
професор, који је био очаран учеником Крулбарбом који је 
држао похвално слово Св. Вартоломеју: „Он нема права, 
казао сам му већ, нема права; али је индивидуалан. Да! Да! 
Он је индивидуалан“. О таквом једном професору говорио 
је његов колега: „Ето Флигенфангера где још истражује 
лажни дух“. 

Не, треба се задовољити основом расправе која обично 
неће имати ничег оригиналног, која ће задржати мање више 
вештих позајмица и мисли о којима се мање више добро 
промислило — и још добрим распоредом делова и здравом, 
каткад пријатним стилом. Ето шта све можемо тражити од 
једног врло доброг ученика последњег разреда гимназије. 

Према томег Према томе, ја сам, што се наставе тиче, 
готово принуђен да напустим свој велики принцип: да се не 
читају критичари пре текстова. Ја допуштам да, заједно са 
текстовима, ученици гимназија читају критичаре, да би могли 
„радити своје задатке“, да би се спремали за испите, да би 
своме духу дали једну општу културу, врло површну, али, 
на послетку, општу културу. 

Али, ја брзо предузимам свој принцип да им кажем: што 
се бар великих писаца тиче, за чија најглавнија дела имате 
времена да их прочитате, читајте увек најпре писца, а крити- 

чара само после тога, само пошто сте о писцу створили једну 
своју мисао, па ма каква она била. 

Осим тога, чим изађете из гимназије изгубите потпуно, 
изгубите енергично ту навику да скоро заједно, скоро поме- 
шано читате текстове и критичаре, а нарочито навику да 
читате критичаре а не писце. Та навика по себи је кобна; 
она прави глупаке; у књижевним стварима она прави људе 
који су сасвим слични људима у политици који цитирају уводне 
чланке својих новина; она прави људе-одблеске; она прави 
људе који су месеци; не треба тежити за тим да будемо 
сунце, али не треба да будемо ни као месец. 

Има два васпитања: прво, које се добија у гимназији; 
друго које сваки сам себи даје; прво је неопходно потребно, 
али је само друго од вредности. У првом, читајте критичаре 
скоро у исто време кад и писце, увек са обазривошћу коју 
сам изнео. У другом, читајте критичара неког писца само да 
бисте поново читали самога писца; иначе, ви не бисте никад 
ушли у друго васпитање, увек бисте остали у првом. 


Емил ФАГЕ. 
(Превео е француског С. 8.) 


СИТНИ ПРИЛОЗИ 


„ХАСАНАГИНИЦА“ НА СЛОВЕНАЧКОМ. 


Позната песма о Хасанагиници, која је прва од српских 
народних песама била преведена на неколико страних језика, 
била је и једна међу првим српским народним песмама које 
су угледале света на словеначком језику. Први преводи из 
наше народне поезије, 16 лирских песама, изишли су 1831 
године у алманаху „Кгапјзка Сђенса“, а превод „Хасанаги- 
нице“ изишао је годину дана доцније у истоме алманаху и 
од истога преводиоца. „Хасанагиница“, која је у преводу до- 
била име „Азап-Аопка“, и ако није била први превод из це- 
локупне српске поезије, била је ипак прва дужа преведена 
песма којој је Караџић давао места међу јуначким песмама, 
и ако то није била. 

Поред уредника и издавача „Кгапјаке СђеНсе“ Миха 
Кастелеца (1796—1868), најглавнији сарадници су били ПГ. 

Фрања Прешерн (1800—1849), Пг. Јакоб Зупан (1785 – 1852), 
Блаж Поточник (1799—1872), Јанез Циглер (1792—1869) и 
Јожеф Жемља (1805—1843) Зупан је, свршивши латинске 
школе у Хрватској, постао свештеник, а ускоро, положивши 
докторат богословије, био подуже времена професор у Љуб- 
љани. Човек немирна духа, који је био плодан песник свога 
доба и вредни скупљач народних умотворина, жучно је уче- 
ствовао не само у политичким препиркама већ и у полемикама 
око језика и правописа, те је због тога био приморан да се 
уклони из Љубљане и последње дане провео јеу Целовцу 
где је и умро. Он је био један од оних одушевљених и ак- 
тивних родољуба и словенофила каквих је доста било и међу 
Словенцима у доба четрдесетих година ХТХ века и, увиђајући 
да је словеначки народ мали, он је нагињао српско-хрватском 
зближавању и први почео преводити српске народне песме 
на словеначки језик. Зупан је, поред повећег броја ориги- 
налних песама, дао у „Кгапјзкој Сђећс!“ без потписа и 27 
превода српских народних песама и на тај начин, не само да 
је први ближе упознао Словенце са српском народном пое- 
зијом, већ је, повећавши интересовање и за словеначке на: 
родне песме, изазвао, поред других, читав низ песника који 
су почели певати под утицајем народне поезије и на чијим 
се песмама дају очигледно приметити трагови и српске на- 


родне поезије. Али, нас овде интересују само преводи „Ха- 
санагинице“. 


„ЖЖалосну посну племените Асан-агинице“ унео је Вук 
Караџић у своју „Малу простонародну славено-сербску пес- 
нарицу“ (Беч, 1814 стр. 113—116) са напоменом да је саоп- 
штава онако како ју је забележио Алберто Фортис 17174 го- 
дине. Када је доцније дао 1 књигу „Народних Српских Пје- 
сама“ (Липиска, 1824) он је није унео „док не би ли ђе како 
чуо од каква Крајишника или Далматинца“. Зупану су биле 
познате све дотадање збирке Караџићеве, и „Хасанагиницу“ 
је превео из „Мале песнарице“, јер је Караџић до тога доба 
само ту саопштио. Затим, сам превод, интерпункција, одва- 
јање строфа на исти начин и повише ситних појединости 
служе нам за доказ овога тврђења. Почетак, на пример, 
преведен је скоро од речи до речи: 

„Кај зе ђе у гол бат 2ејеп 2 
АН зпег јег ал! з0о Тађцаје 2 

Ако ЂИ ћа зпее, ЂЕ ЂИ 26 зКорпе1. 
Одебе Ћи ђ4 Тађпаје. 

ХМ! пе =пес (0, п15о 11 Јађџаје, 
Атпрак Зофбог Ата Азап Ага“. 


Исто тако су доста течно преведени стихови: 
„Кадаг је од гап ти ђИо ђоје, 
Је рогос! зуој; хуез! 2601: 
„Хе росакај те п ђе ће, 
Хе по 155], пе п годи лојил !“ 


Поред стихова који су врло слични са оригиналом (Пе 
рппезе5 дојоо рокпуајо — Да понесеш дуго покривало, и 
слични), има их који су нешто слободније преведени, као 
на пример: 

„Тат 12721 пезтИјепо гапјеп“ 
„Гди он лежи од лђутие рана“. 


„Угаћ 51 Још 2 Ппе ргеујзоке“. 
„Да врат ломи куле низ прозоре“. 


„Таш па шезћо аФи5о тћаје, 
У14и 2ајоз па 5тође зудје“. 

„И упут се с душом разставила 
Од жалости гледалоћ' спроте“. 


Сем тога, по негде је нека реч слободније преведена 
(здраво — згеспо; сердце — Фиц5а), али мисао је увек, као и 
у ранијим примерима, тачно схваћена и у главном добро пре- 
несена. Стихови нису нигде испуштени или развијени и су- 
више слободно преведени. Зупан је умео и овде, каоиу 
другим преводима, да сачува српски десетерац, и стихови 
му се, поред местимичних тежих места, дају ипак лако читати. 

„Ктапјзка СбеНса“ је убрзо растурена и у другом издању 
Ш „Бикитсе“ (КјибЏапа, 1849), које От. Франц Симоничић и 
не помиње у својој „ВЊНоотанј!“, изишла је и „Азап-Аотка“ 
онако исто као и у првом издању само новијом ортографијом. 
Зупан је несумњиво знао да је Караџић дао нешто поправ: 
љену „Хасанагиницу“ („Српске Народне Пјесме“, Беч 1846 стр. 
527 —533), али он није хтео ништа поправљати свој превод. 
Када је 1883 покренута „Магодпа ВЊ-Ногека“, онда су као 
прве свеске те библиотеке, а у редакцији Рајка Перушека 
изишле све свеске „Кгапјаке СђеНсе“. Онда је ту Зупанов 
превод „Хасанагинице“ угледао по трећи пут света. 

Зупановим преводима био је отворен пут српској на- 
родној поезији у словеначкој књижевности. Поред старијих, 
који су под утицајем илирских и панславистичкик идеја били 
још више заинтересовани за српску народну поезију, и ђаци. 
старијих гимназиских разреда почињу читати српске народне 
песме, преводити их и имитовати им. Један од тих младих 
људи, Фран Цегнар (1828—1892), који је почео певати као 
ђак УП разреда гимназије у Блајвајзовим „Момтата“, као 
двадесетогодишњи младић, почев од 1848, даје, поред других 
превода, и низ превода из српске народне поезије. Он је 
један од оних словеначких песника шездесетих година на 
чијим се песмама, нарочито из првог доба деловања, даје на 
први поглед запазити велики утицај српске народне поезије 
како у духу певања тако и на спољашњем облику. 

Фран Цегнар дао је, поред повећег броја других пре- 
вода, и „Азап-Аоптсц“ у „ОТазшки зТоуепзКеса з1оузфуа“ (1804) 
Антона Јанежића. Он је превео онакву какву је Караџ ћ дао 
поправљену 1846, у ствари исти текст са малим изменама, јер 
је узалудна била Караџићева мука да је сам чује у народу 
и забележи. Цегнаров превод не само да је течнији, него је 
ближе српском оригиналу и по правилности стиха и по је- 
зику. Почетни стихови: 


„Кај зе ђе па лејеп сог1: 

АП зпег, а! Тађпдоу1 : 

ра з0о зпегћ, ЊШ ђЕ зКорпеп, 

Гађидоу  ЂШ офењећ; 

Мао зпег, шао Јађпдоћ, 

Атпрак 5абог Асе-Азап-Асе“. 
Или ; 

„Ко [0 ут Аса-Азап-Аста 

Ра рокПсе ођа чтпка зуоја: 

Ројба К тет зет, 5гофка тоја ! 

Кедаг песе узшШ 5е уајџ 

аза шајка, зегсе окашпејо!“ 
не само да су тачан превод од речи до речи, већ су десе 
терци правилни и лаки скоро као на српском језику. 

Када је Цегнар доцније издао збирку својих изабраних 
оригиналних песама и превода (Резт!, Сејоуес 1860), онда је, 
поред неколико чешких, руских и три немачке песме, дао, 
и то на првом месту 26 превода српских народних песама. 

У броју тих песама налази се и „Азап-Аоптса“, али нешто 
измењена и поправљена да би се добили бољи и правилнији 
десетерци, пошто је први превод већ био тачан. Док се први 
пут пазило више на тачност превода од речи до речи дотле 
се, при другом издању, пазило на правилност стиха и да се 
језиком што више приближи оригиналу. 

Цегнаров превод „Хасанагинице“ несумњиво је бољи од 
Зупановог. Али, треба додати, да је Зупан дао превод још 
1832 године, управо у доба када су постављени темељи нове 
и праве словеначке књижевности и када код Словенаца нису 
била пречишћена питања ни о књижевном језику ни о пра- 
вопису. Цегнар је, међутим, дао свој превод двадесетак го- 
дина доцније када су бар елементарне тешкоће биле укло- 
њене, када се о српској књижевности много више знало и 
писало и по тексту који је, ако не много, ипак нешто био 
поправљен и разумљивији за превођење. 

„Хасанагиница“ је, дакле, у два маха преведена на сло- 
веначки језик, а објављена пет пута. 


У ЕТ 


ПОЗОРИШНИ ПРЕГЛЕД. 


БРАЋА КАРАМАЗОВИ. ПО РОМАНУ ДОСТОЈЕВСКОГ ИЗРАДИЛИ 
Жак Копо и Жан КРУЕ. 


Руски роман на француској позорници; огромна и пре- 
пуна свеска Достојевског у пет кратких чинова; Руси како 
их разумеју два Парижанина, велике загонетке живота, кри- 
тика вере, болесне душе, цела Толстојева и Достојевскова 
Русија — у неколико глумаца! Јунаци из великих руских 
романа стегнути у позоришне особе, да искажу сву своју 
душу, изнесу сву своју судбину између три позоришна зида, 
излазећи на врата од платна, водећи одмерено дуге диалоге, 
говорећи гласно оно што само потајно узнемирује душу! 
Психолошки натурализам руског Деветнаестог Века осветљен 
оздо, рампом ! 

То сте, без сумње, узвикнули кад сте чули за ову драму 
прерађену по роману писца „Злочина и Казне“. То је, у 

осталом, прва реч критичара за сваку драму извучену из 
романа. Да је драма ослабила или извитоперила роман из 
ког је извађена постало је једно „опште место“ у критици. 
Неуспеси драматизовања „Дон Кихота“, „Мињона“, „Пиквика“ 
и свих романа до Игове „Богородичине Цркве“, коју је пре- 
радила, удајући Есмералду за Фабуса, Госпођа Бирхпфајфер 
још за укус наше стара-мајке, сав тај позоришни репертоар 
који не представља често ништа више до књижевнички не- 
поштено искоришћавање туђега, заслужује да добија унапред 
критику која је постала већ општа предрасуда. 

Роман, заиста, много више може да да читаоцу, и ми те 
драме не волимо. Та предрасуда не греши често, управо 
никада сасвим. Роман испита целу душу до њених најскри- | 
венијих кутова, изнесе јунака са свих страна, у разним свет- 5 
лостима, у односу на много лица, целу повест његову и све - 
око њега. Роман износи све шаренило живота. Јунака романа 
познате боље, бавите се њиме дуже, поверљивије говорите 
с њим. Ви га још и можете да замислите како хоћете, и то 
онако како га можете волети. Код великих руских романа, 
као што су „Ана Карењина“, „Рат и Мир“, „Злочин и казна“, 
„Браћа Карамазови“, има још и то да се ви с јунацима њиним 
бави:ге по неколико дана и у тој дружби постанете њини 
добри познаници, изаберете једног у коме видите себе и све 
што сте и ви некад осећали или почели да осећате. Ово 
нарозито док сте сасвим млади, док не научите себе самог 
и не ограничите обим своје душе. Ко није волео Пјера, кнеза 
Андреју, ЈБовина, Кити и цео онај широки руски живот и 
свет у коме вам је изгледало да је свако ваш пријатељ који 
вам је поверио све. 

Романи Достојевског су тако претрпани трагичним суд 
бинама, анализом бедних, болесних, поремећених, тако пуни 
оне нарочите тешке атмосфере безверја, сумње и греха, да 
је немогуће замислити драму која би цео тај свет бола који 
у роману дрхће и стрепи могла свести у тврде калупе пра- 
вилних чинова. Па не само да драма не би могла дати сву 
душевну садржину, да би морала свести широко оцртане 
карактере на главне црте, учинити да се преливи изгубе, да 
Мића буде познати симпатични развратник, Иван Јаго, Гру- 
шењка јавна жена покајница, да се руски типови Достојев- 
ског сведу и упросте у драмске схеме. Драма чини још и 

тај грех што воли а и мора да покаже видљив догађај, 
призор, а он, међутим, често није прави велики догађај, јер 
је важно оно што се догоди у души, што писац каже, може 
бити, у једној реченици психолошке анализе, једној мисли 
свог јунака, једној сумњи. Једна мисао није драмски прекрет. 
Он се мора представити покретом. призором, опипљиво, видно. 
Гледалац драме је размажена особа: њему треба све јасно 
показати, док он угодно седи. Он не размишља и не тражи 
као читалац романа, налази се осим тога у гомили, осећа се 
као део гомиле, и следствено на нижем ступњу. 

Али прерађивачи романа у драме имају неких својих за: 
слуга, ако бар донекле успеју да унесу најглавније из ро- 
мана у драму. Они оживљују писца, чије име шири позоришна 
реклама, они донекле натерују гледаоца да оде у виши књи- 
жевни свет, јер се романи мало читају у наше практично 
доба, кад је питање о драмском укусу париске и наше ве. 
лике публике, они имају и ту заслугу да одмењују у репор- 
тоару производе драмских трговаца на велико, Кајавеа и 
Флера, Шентана, Ауернхајмера и њима сличних. Ако се узме 
у обзир ово, може им се и у име књижевности опростити 
грех и ако од романа великог болесног човека направе 
нешто што се приближује мелодрами, зато што се задржава 
на убиствима, тајанственим сценама и љубавним сплеткама. 

Писци драме „Браћа Карамазови“, један критичар и један 
глумац, унели су заиста доста из романа од онога што га 
чини Достојевсковим делом. Његови јунаци нису у главном 
изгубили своју боју. Они су покушали да смело задрже гле- 
даоце на подужим дијалозима које су саставили из разних 
глава романа, да би дали душевну анализу бар у скраћеном, 
народном издању. 

Тако донекле Мића, Иван, Фјодор и други остају ство.· 
рења Достојевског. Ипак, немогуће није се могло учинити. 
Битност романа се премешта неосетљиво и утисак се мења. 
Нас више не занима да идемо што дубље у душе, него то 
ко ће победити, да ли Мића или Мван. Неумитно, драма, 
која је радња, преноси тежиште на развитак догађаја. Ево 
шта се у драми може видети: Мића и Иван се свађају са 
оцем око поделе имања њине мајке. Отац, Фјодор је поква- 
рен, себичан, развратник и задржава новце да би набављао 
љубазнице, нарочито Грушењку, пропалу девојку, заведену 

и напуштену некад од пољака Мусјаловића. Грушењку воли 
и Мића, управо мисли да воли, зато што је он сам пропао · 
и осећа да нема душевне снаге да буде раван Катарини, која 
га воли одкад јој је дао једну суму новаца да избави част 
њеног оца. М Мића би волео узвишену Катарину, али је она 
поносита, горда. Он тражи преданости, праву жену, као што 
мисли да је Грушењка, душу која нема охолости. Он је сам 
поносит, плаховит, али слаб да одоли наслеђеним пороцима. 
Он се зато бори са Катарином, осећајући да је за њега не- 
сношљива висина на којој она покушава с њим да остане, и 
најпосле је напусти, увреди, и, осећајући да се њој противи 
ако се спушта све дубље у блато, хоће да оде са Грушењ- 
ком. Чувши да ова треба да посети старог грешника, њихо- 
вог оца, науми да га он убије, да му узме новац, врати Ка- 
тарини њен који му је она поверила а он потрошио, пође 
да га убије али га предухитри ванбрачни син Фјодора и 
једне идиоткиње, Смерђаков, који убије Фјодора, али учини да 
сумња падне на Димитрија. Он буде осуђен и оде у Сибир, 
радостан што ће исцелити своју душу, Карамазовљеву душу, 

Њега прати у Сибир најмлађи брат Аљоша, манастир- 
ски ђак, једини здрави члан породице, који ће покајати њене 
грехе у страдању за другог. Са њим иде и Грушењка која 
је познала сву величину Мићине разорене душе и као Соња 
Расколника прати Мићу на пут искушења да му помогне да 
понесе свој крст. 

Једини остају Иван и Катарина. — Њих двоје писац не 
воли. За њих нема спаса. Они немају доброте. Иван је каои 
Мића разривен пожудама и отрован крвљу свог оца, али он 
не уме да жели пропаст, да сагори и да се исцели. У њему 
отров потпуно ради, његова памет се бори, али је нагон Ка- 
рамазова у њему још јачи. То га боли и он се отима од њега. 
Ипак најјаче што је остаје у њему: жеља за уживањем, за жи- 
вотом. Нем, ћутљив, он не говори ништа отворено, али су 
његове мисли оваплоћене у епилептичном Смерђакаву, који 
га разуме и подражава му, и у својој наказној души увели- 
чава до разбојника. Смерђаков је убио Фјодора кад је осе- 
тио да Мван то потајно жели. На крају, кад је Катарина при- 
бегла њему, он дознаје све од Смерђакова, који је, слично 
донекле Расколникову, учинио дело не знајући ни сам јасно 
зашто, под притиском судбоносних и нејасних похота Кара- 

мазова. Најгаднији члан породице, који је добио сав гад Ка. 
рамазова у део, обеси се. Иван полуди, видевши у Смерђа- 
кову самог себе, ђавола који је у њему, јасне и до крајно- 
сти изведене тежње његовог ја, тамну сенку његове душе. 

Поред свега елемента чисто руског, идеја о религији, о 
чишћењу душе патњом, о величини бола и страдања, о не- 
моћи бедних кривичних природа, роман и донекле драма 
остављају јак утисак својом радњом У том сукобу жеља, 
сличних али помешаних са различним другим потребама душе 
и идеалима код појединих чланова Карамазове породице има 
трагичне линије. Овај сукоб је тежиште драме, и она има ипак 
великих лепота. Много је остало нејасно. Публика ће много 
видети и објаснити као „руска душа“. Тако на пример кла- 
њање оца Зосиме пред Димитријем (као Расколников поклон 
пред Соњом: сба романа се понављају у многоме). Смер: 
ђаков најгоре пролази, личи по мало на његовог друга Ква- 
зимода у познатој преради Игова романа. Нарочито, драма 
овлаш прелази преко његове одлуке да се убије. Не износи 
његов бол што не може да се одржи јак у греху, што се 
осећа неспособним за живот. Он хоће да Иван живи оним 
животом о коме је сањала његова кратка, сапета душа. То 
је узбудљива трагична лепота последњег разговора њих дво- 
јице, а колико је то у драми јасног 

И онда остаје ипак трагика жеља и слабости као драмски 
садржај. Драма је ипак понела из романа уздахе, узвике бола, 
грчење бедних душа, мучење савести у сумњама. Особе драме 
сачувале су главан покрет судбином оптерећених трагичних 
природа и боју романа, у коме се раздеране душе вуку, 
остављајући болан траг. Донекле, и нејасно, осећа се и онај 
притисак озго, тучани свод о који се крваве главе. У Ивану 


"има стрепње Хамлетове. У Мићи има нечег од Магбета, који 


осећа да натраг не може. Последњи чин досеже до Шек- 
спирске јачине. Прерађивачи су успели да од драгоцених 
парчади великог романа саграде нешто што личи на узви- 
шену трагичну зграду. У сваком случају „Браћа Карамазови“ 
као драма имају више смисла и мање књижевна греха него 
„Земља“ и „Маљ“, прерађени од Золиних романа, чији је 
натурализам сав спољан, у збиру података, а ретка душевна 
боја у описима. Представа „Земље“ и „Маља“ су смешно 
необјашњено кретање простака, пијаница и болесних радника, 

марионета у крпама. Прерађивачима је помогла у њином при- 


личном успеху и велика надмоћност руског психолошког на- 


турализма. Достојевски им је дао готове, јасне, одређене 
душе. Њихова заслуга је што су им донекле сачували обим, 
разноликост и ширину. Они су успели да их много не окрње 


провлачећи их кроз тесан ходник драме. 
Милан ПРЕДИЋ. 


УМЕТНИЧКИ ПРЕГЛЕД 


КонцЕРТ ЈУРА ТКАЛЧИЋ. 


Пред многобројном публиком, дочекан аплаузом, свирао 
је први пут у Београду, 14 октобра 1913 године у Народном 
Позоришту, млади хрватски челист Г. Јуро Ткалчић. Београд, — 
пун широких југословенских осећања, увек готов да покаже 
добру вољу да прими сваки корак који значи прогрес југо· 
словенске националне културе, од неколико година на овамо 
систематски васпитан да за југословенски национализам под- 
носи и жртве, а не само одушевљењем докаже да му је та 
идеја драга, — Београд је овога пута тапшао не само за то 
што је Г. Ткалчић Хрват него и што је уметник. 

Његова уметност је у првом реду наша, и као наша 
интересантна и за шири слој публике европских центара. За 
његову уметност то је срећа, јер Г. Ткалчић, далеко од тога 
да подлегне утицају људи који су се развијали под много 
повољнијим условима и у посве другој средини, развијајући 
се очувао је можда најсимпатичнији део своје уметничке ин- 
дивидуалности: своју душу, југословенску душу. То се осе- 
тило не само у репродуктивној него и у продуктивној умет- 
ности његовој. И ако не по основном тону исте: „Елегија“ од 
Фореа и „Успаванка“ Г. Ткалчића, обе су сродне по душевној 
експресији. МИ колика разлика у изразу. „Елегија“, иначе ван- 
редна композиција коју је уметник интерпретирао са пуном 
снагом свога гудала, ширином тона уједначеном и јасном, 
гест је префињене и танане културе Европљанина; „Успа: 
ванка“, непосредно лепа, што је у осталом и свака Успа- 
ванка, израз је друге душе, друкчије танане, друкчије одга- 

јене, под другим сунцем и другом атмосфером и ако је Г. 
Ткалчић, давно већ напустио свој Загреб и живи у Паризу. 

Отуда је појмљиво да је тон, преимућство Словена, 
својственији уметности Г. Ткалчића него техника. Јер наша 
душа не може да поднесе окове технике, технике ради него 
средством технике разрађује своју урођену песму, шароке 
тонове своје националне сете, и бола и туге, занемарујући, 
инстинктивно, сваки спољни ефект виртуозне технике. Кон- 
церт у О дит-у од Јозефа Хајдна најбоље је свиран у Адаоло, 
исто као и Макс Брухова „Ауе Мапа“, мада је и АПеото 
Модегајо и последње АПеото, имало успелих места у техници 
пасажа, брзога контрапункта и, класичарима омиљених, ско- 
кова велике раздаљине. Екзактна школа кроз коју је Г. Ткалчић 
прошао учинила је да је интонација била увек безпрекорна. 
Да се Г. Ткалчић зна користити и техничким ефектима до- 
казала је и Мазурка недавно умрлога мајстора целокупне 
савремене културе виолончела, Давида Попера, Голтермано- 
вога наследника. Лакоћу Напдасејепк-а показао је у Давидов- 
љевом „Водоскоку“, који је по музичкој вредности и своме 
површно-салонском стилу далеко заостајао иза осталих пиеса 
програма, а бриљантност, коју уметници сматрају за неоп- 
ходно потребну у програмима и резервишу јој ма и једно 
једино месташце, и онда када им она није ни урођена ни 
прирођена, наш млади певач широке кантилене је дао у Сен 
Сансовом „АПеото арразчопа!јо“. „Зегбпаде де Ргегго!“, друга 
композиција која је из пера Г. Ткалчића била на програму, 
има пун тон стила који је од 4' Атђгозро па преко 5уепдзеп-а 
и Птаје култивисан и развијан као озбиљнији салонски стил. 
Г. Ткалчић је успео да сачува грацију те врсте, мада је, по 
моме личном мишљењу, могао да се послужи лепшим и ори- 
гиналним мотивом наше народне музике у зенепза -у, а не 
већ давно и са правом заборављеном песмом: „Знаш, неверо“... 

За мене лично најинтересантнија тачка програма била 
је Соната у Едиг-у од старога мајстора Бенедета Марчело 
(1686—1739), адвоката и композитора, ученика Гаспариниа и 
Лотиа, који је, као и сви његови савременици, са пуно лепога 
успеха обрађивао Сапош тшадпсајезсће ед апе рег сатета а 
9, а 3, а 4 уос! сонате (за виолончело ор 1, клавир ор 2, 
флауту ор 3) а нарочито вишегласну вокалну музику: тали- 


јанске парафразе 50 првих псалама од Биролама Асканио 
45 





МАСЕ А, на 

Ђустинианиа: Езпо роенсо-аппопсо 8 свезака. Морам да 
признам да је Г. Ткалчић његову Сонату свирао као добар 
уметник, који пак није хтео да зађе у историју и потруди се 
да под историјском прашином пронађе кристално чист стил. 
ове музике која тражи другу технику од оне потребне за 
интерпретацију Брухове Ауе Мапа, другу од Поперове Ма- 
зурке а са свим друге од Давидовог Водоскока или Сен Сан- 
совог АПеоста арразчопајо. Али и ту је успео да у прелу- 
дирајућим Гаото, АПеста и Ргез[о-а, да донекле бар импресију 
стила кога није било. А штета је што Г. Ткалчић, који је 
на нас као челиста учинио леп утисак није се потрудио да 
и као стилист изнуди призниња. 

На клавиру пратио га је његов брат Г. Иван Ткалчић, 
са пуно правога смисла да се потчини вољи солисте, мучећи 
се да лепе особине пианисте којима располаже покаже на 
инструменту који је био рушевина од клавира и сметао да 
се ужива у оној мери у којој се могло те вечери уживати. 


МилојЕ МИЛОЈЕВИЋ. 


ПОЛИТИЧКИ ПРЕГЛЕД 


НЕРЕШЕНА ПИТАЊА. 


Ослобођење Хришћана испод турскога јарма ишло је 
доста брзо од онога дана када су Турци потиснути од Беча. 
Требало је, истина, неколико етапа док се није дошло до да- 
нашње етапе, коју су балкански народи у независним државама 
својом снагом обележили. Свако повлачење Турака с европске 
територије ка њиховој колевци имало је велику реперкусију, 
потресало је по неколико година европски мир. Ето, рат је 
свршен још у децембру прошле године са Турском, а данас 
стоје отворена још многа питања. Та питања изгледају по 
себи проста, и никако таква да могу забрињавати, а у ствари 
она непрестано дају повода да се. страхује од нових заплета 
и потреса. Зна се како се споро свршава питање о уласку 
Бугарске у суверена права над Тракијом добивечом новим 
цариградским уговором. Видимо како се повлаче неколика 
проста питања између Грчке и Турке, питања која су била 
расправљена у Лондону и Цариграду и двапут у Атини, 

питања која се увек расправљају после рата и готово никад 
не доводе до новога рата. Зна се како питање с јужним гра- 
ницама Арбаније данас стоји. Познато је да питање о остр- 
вима није још свршено, и ако о томе стоји одлука амбасадора 
у Лондону. Једно од таквих питања је било и питање о се- 
верно-источној граници Албаније. 

Поред ових политичких питања, која су или природна 
последица балканскога рата из октобра прошле године, или 
резултата политичких тежњи и изукрштаних многобројних 
интереса, — од вајкада били врло много изукрштаних и 
заплетених у центру Балканскога Полуострва, — има и 
других питања. Та друга питања имају везе са међународном 
трговином, саобраћајем и утакмицом Великих Сила. Ту су 
питања о трговини, о индустрији, о жељезницама, о путевима, 
о пристаништима, о рудама, о разноврсним концесијама, ит,д. 
које је само источњачка администрација умела замрсити. И, 
не треба се варати, та питања су врло важна и деликатна и 
можда компликованија него што се обично мисли. Балканске 
државе, мале, неуједињене, још неспремне за борбу противу 
економскога завојевавања, морају се енергично бранити да 
не прођу као на Берлинском Конгресу. Капиталисти европски, 
које су уложиле велики новац у разна предузећа, новац који 
је доносио одличну ренту, морају се старати да тај новац и 
даље доноси приходе, и ако је турско господарство проме- 
њено. Досадашњи главни извозници за Балкан морају опет 
обезбеђивати својој трговини и индустрији исту ону прођу 
коју су имали и за доба Турске као балканске државе, тако исто 
имаће између себе, сем политичких спорова и економских, 
и тд. У реду Сила које имају најживљега интересовања за 
ред ових питања јесу Аустро-Угарска и Француска ; прва као 
држава чија је индустрија на Балкану до сада имала прво 
место, друга као држава која има највише уложених капи- 
тала на Балкану. Аустро-Угарска мора настојавати да одржи 
своје место и ранг међу извозницима, а Француска своју 
досадању клиентелу. Аустро-Угарска ће сада бити само у 
много тежем положају од Француске — Француска је данас 
изван конкуренције у погледу богатства свога новчанога тр- 
жишта — Аустро-Угарска је још сигурно јака, али она има 
поред других два врло велика такмаца, и то баш своја два 
савезника, Немачку и Италију. Немачка је нарочито опасан 
45% 

такмац аустроугарској индустрији и трговини на Балкану. 
Нема изгледа да ће у будућности бити попуштања са немачке _ 
стране, свеже су у успомени речи немачкога цара које је 
летос изговорио у Хамбургу: „ко је непријатељ трговцу, и 
мој је непријатељ“. У споразуму између Аустро-Угарске и Ита- 
лије о Арбанији који је Висконти Веноста закључио пре не- 
колико година биће да је за Албанију предвиђена слободна 
утакмица и отворена врата. 

Ова друга питања међународне трговине И међународ- 
нога саобраћаја морају се. регулисати путем нових трговачких 
уговора, жељезничких споразума, и т. д. М зато ће пред- 
стојати склапање нових трговинских уговора, или ревизија 
старих трговинских уговора са балканским државама. И како 
је аустро-угарска монархија најживље интересована то ће, по 
свој прилици, она прва почети радити на томе послу. Није 
вероватно да ће се чекати на 1917 годину, кадаје крај де- 
сетогодишњем року трајања многих трговинских уговора међу 
државама централне Европе, која од 1892 године има свој 
нарочити систем трговинске политике, чији су ресултати 
врло спорни. 

У односима између Србије и Аустро-Угарске доминирала 
су у последње време три главна питања. Прво о уређењу 
границе између Албаније и Србије, друго о новоме трговин- 
скоме уговору, треће о жељезницама. У интересу мира из- 
међу Албаније и Србије, Србија је тежила за тим да се гра- 
ница коју је обележила лондонска конференција амбасадора, 
поправи, Аустро-Угарска је заступала гледиште да се та гра- 
ница не може мењати ни у коме случају. Трговински уговор 
између Србије и Аустро-Угарске од 1910 године сматрају ау- 
стро-угарски привредници као неповољан и траже да се ре- 
видира, предпостављајући уговор од 1908 године, чије су 
одредбе повољније за аустро-угарску индустрију. Српска на- 
родна привреда не каже да је уговор од 1910 године добар, 
али би пристала да се измени под погодбом да за оно што 
даде добије одговарајуће концесије. Питање о жељезницама 
има два интереса за Аустро-Угарску; један је да се вежу бо- 
санске железнице са српским, а други да онај део пруге 
Источних Жељезница који је Србија добила од Турске, остане 
и даље у експлоатацији Друштва Источних Жељезница. Ср- 
бија нема ништа противу веза са босанским жељезницама, 

али у питању о експлоатацији Источних Жељезница на њеној 
територији није истога мишљења. 

Кад се Србија спремала, после одбијенога настртаја ар- 
банашких нападача на српску територију, да замоли Силе 
потписнице Лондонске Одлуке да створе између Србије и 
Албаније такву границу која би служила као стварна база 
за даље мирно развијање међусобних њихових одношаја, 
Аустро-Угарска је једним оштрим и наглим кораком спречила 
то. Србија је после тога корака оставила Силама да нађу 
јемства да се спрече у будуће арбански упади на њену те- 
риторију и, колико оне то не постигну, мораће Србија сама 
предузети мере на својој територији за одбрану од упада. 

Између Грчке и Турске још није постигнут споразум 
за сва питања на новој територији. Преговори се још воде 
о седам питања, о којима ће доцније и са Србијом Турска 
расправљати. У питањима о поданству Турска рачуна да је 
право опције лица рођених на новој грчкој територији а која 
станују на турској територији још спорно. Што се тиче пи- 
тања о приватним имањима, Грчка признаје права својине 
свима мусломанима, али не признаје правну личност сељачким 
и варошким имањима, јер то право им није ни Турска при- 
знавала пре рата. У питању о чифлуцима Турска предлаже 
да се никакав ага не може натерати да прода своју земљу 
кметовима и да се однос ага и чипчија не може никако под 
данашњим околностима изменити, сем једним законом за целу 
Грчку. Грчка не пристаје на то. За питање о вакуфским има- 
њима споразум је постигнут тако да се турска гробља сма- 
трају као вакуфска својина, да се вакуфски десетак укида, 
да се остала имања експропришу, стим да се Грчка старао 
издржавању о верским и доброчиним установама. Грчка при- 
стаје да муслиманској вероисповести чини највеће олакшице, 
а у пет разних градова да сагради о државном трошку џа- 
мије и установи школу за шеријатске судове, да призна му. 
слиманске општине као правне личности. Муфтијско питање, 
које је увек највише интересовало Турке, Грчка рачуна да 
реши тако да муфтије буду јавни изабрани чиновници, а 
реис-ил-улема да буде један од три кандидата које све муф- 
тије у Грчкој изаберу, а којега би краљ указом потврдио. 
Именовање реис-ил-улеме саопштавано би било преко грчкога 
посланства Шеик-ул-исламу у Цариграду који му издаје по- 

вељу и право да издаје фетву. Сем верских прерогатива 
реис-ил-улема имао би право да доноси решења о брачним | 
пословима међу муслиманима, о бракоразводним парницама, 
о издржавању, старатељству, наследству, и т.д. 

ИностРАНИ. 


ОЦЕНЕ И ПРИКАЗИ. 


Срби и БугаРИ у Балканском САВЕЗУ И У МЕЂУСОБНОМ 
РАТУ. (Са пет карата у тексту) од А. Белића, проф. Универ- 
зитета. Издање књижаре С. Б. Цвијановића, Београд, 1918. 


Од слома турске војске на вардарском и тракијском во- 
јишту до нерасудног напада бугарске војске на Србију 17 
јуна 1913, са српске стране учињено је све што се могло, 
ради отклањања рата, да се што тачније представи основаност 
српског становишта у питању о подели заједнички завоје- 
ване турске територије. 

Г. Белић, у брошури „Срби и Бугари“ — првобитно на ру- 
ском језику — покушао је да, како са чисто научног, тако и 
политичко-економског становишта утврди тачност српских по- 
гледа у питању о подели Македоније. У прва два одељка своје 
опсежне књиге писац је изнео политичке принципе којима се 
имају руководити српски државници при одређивању граница 
према Бугурској. Набрајао је све економске и политичке разлоге 
који говоре у прилог додељивања вардарске долине Србији. 
Истакао је опасност која би стално претила животним интере- 
сима Србије, на случај да граничи са новоствореном албанском 
државом. Споменуо је главне историјске етнографске и на- 
ционалне разлоге који оправдавају српске захтеве за одржање 
вардарске долине. Најзад, народна част и значај српских по- 
беда на вардарском бојишту императивно су налагали Србији 
да главни део територије, који је освојила њена војска за- 
држи као свој коначни посед. 6 

Уверен у велику корисност Балканског Савеза за све 
балканске народе, Г. Белић се истиче као његов бранилац 
и посвећује један посебан одељак потреби његовог одржа- 
вања. Имајући у виду даљи културни рад свих балканских 

народа, писац сасвим умесно вели: „Балкански је Савез скло- 
пљен ради изгнања Турака из Европе; он представља само 
почетак правих споразума међу малим балканским државама“. 
Крвави јунски дани дуж Брегалнице помели су и одложили 
на неодређено време склапање тих нових споразума. 

У завршном, четвртом, одељку, који обухвата добру по- 
ловину књиге, Г. Белић је изнео чисто научне разлоге — исто- 
ријско-етнографске — у прилог одбране своје тезе у српско- 
бугарском спору односно поделе спорне територије. Позната 
је разноликост мишљења слависта и филолога других народ- 
ности о језику македонских Словена, познати су и фантастични 
статистички податци многих „научних“ испитивача о бројном 
стању становништва, као и школа и других културних уста- 
нова у негдашњој Македонији. Најзад, постоји и читава збирка 
етнографских карата, које разноврсношћу националних боја 
најочигледније подсећају на несигурност и разноликост ми- 
шљења њихових твораца. Расправљајући сва ова многострука 
језиковна, етничка и историјска питања и дајући упоредни 
преглед из даље прошлости о српском и бугарском утицају 
у спорним пределима, писац је несумњиво, поред Г. Цвијића, 
пружио најубедљивије научне разлоге о основаности српских 
захтева на спорну територију. С обзиром на време када је Г. 
Белаћ објавио свој рад, ова његова научна излагања о про- 
шлости македонског становништва од великог су значаја. 

Услед одвећ слабе обавештености већег дела руског 
јавног мишљења, необаваштености која поглавито долази због 
наше сопствене кривице, о политичким приликама у Србији 
у опште и о улози српског племена у великој словенској за- 
једници, сви смо били сведоци оних тешких оптужаба, које 
су подизане у многим редакцијама угледних руских листова 
против политике званичне Србије, а често и против целог 
српског народа. У свим тим оптужбама Србија је унапред 
оглашавана за главног кривца на случај да се изазове ору- 
жани сукоб између ње и Бугарске. 

Својим чисто научним радом Г. Белић је успео да у 
знатној мери ослаби, па и одстрани, не само погрешна ми- 
шљења о прошлости, већ и тешке оптужбе које су подизане 
противу рада Србије у садашњости. Г. Белић је нарочито 
с довољно одлучности отклонио од Србије оптужбе двају 
њених великих противника: Бугарске Краљевске Академије 

Наука и П. Миљукова, вође руске кадетске странке. Пошто 
је констатовао неоснованост оптужаба Бугарске Академије 
Наука против рада званичне Србије, писац је у целини саоп- 
штио и одговор Српске Краљевске Академије упућен Бугарској 
Академији, као и спроводно писмо њеног секретара Г. Љ. 
Стојановића. На тај начин он је дао могућности читаоцима 
да упореде оба документа двају највиших представника науке 
у Београду и Софији и да објективно донесу свој судо њи- 
ховим научним погледима у једном спорном питању. ; 

Благодарећи своме врло видном положају који заузима 
у руским либералним политичким и парламентарним круго- 
вима, као и своме такође угледном положају у парламентарним 
круговима западне Европе, посебице у Француској, Г. П. Ми- 
љуков, својим тешким оптужбама против Србије, претио је 
да нанесе осетне штете интересима српског племена и да унесе 
пометњу у српско-руске одношаје. Опровргавајући заблуде 
Г. Миљукова, Г. Белић је, и ако местимице тоном полемичким, 
припомогао да се идеје Г. Миљукова о држању Србије у 
балканском рату отпочну примати у самој политичкој орга- 
низацији, чији је он највиднији члан, с доста великом резервом. 

Српско издање писац је увећао једним посебним одељком 
„Срби и Бугари у међусобном рату“. Овај одељак писан је 
у доба, када се оружјем у руци решавало : да ли ће победити 
начело српског народа, који се борио за одбрану својих жси- 
вошниг интереса, или начело Бугарске, која је на вероломан 
начин повела рат против својих савезника, да би обезбедила 
дефинитивну тпревласа Бугарској на Балкану. Сасвим је 
природно што је и Г. Белић, под утицајем опште осуде Бу- 
гара за њихов мучки напад на Србију, био, у својим оценама 
о бугарским варварствима, врло строг. Осуђујући свирепости 
бугарских официра и војника, писац се донекле удаљио од 
научних проматрања и заузео више становиште борбеног 
публициста. 

Грешком бугарских државника изазван је други балкански 
рат. Он је собом донео много жртава на обе стране и задао 
доста осетан удар општој словенској ствари. Србија је морала 
тај рат примити. У противном случају — да је Бугарска оства- 
рила своје планове које је имала пре рата — настало би тешко 
питање: да ли би се, у будуће, управљало судбином српског 
племена у Софији или у Београду. Рат је завршен и желети 

је да се минули догађаји поступно предају историји. А бу- 
гарским увиђавним политичким круговима неће требати много 
труда па да се увере о великој сличности између поступака 
њихових одговорних државника према Србији у години 1913, 
са поступцима српских руководних политичара према Бугарској 
године 1885. Ова сличност и обострано стечено искуство 
можда ће моћи да послуже као најпоузданије мерило за истра- 
живање путева рада и међусобних одношаја у будућности. 


М. Ђ. МилојЕВиИЋ. 


БОРА ИСК Е. 


КЊИЖЕВНОСТ. 


„Чланци и студије“. — У колекцији „Културни проблеми“ 
изишли су „Чланци и Студије“ Г. Др. Бранислава Петроније- 
вића. У књизи су шест раније штампаних састава: „О снуи 
прорицању из снова“, „О становницима на планетама“, „Тол- 
стојева теорија уметности“, „О вредности живота“, „Платон“, 
„Фридрих Ниче и Лу Саломе“. „Од шест комада штампаних 
у овој првој свесци, вели се у поговору, само чланак „О 
вредности живота“ захтева стручно образовање и велику 
пажњу при читању. Осталих пет написани су тако да их 
може разумети сваки образован читалац“. 





„СРБИЈА У СЛИЦИ И РЕЧИ“. — Г. Т. Радивојевић, професор 
Државне Трговачке Академије у Београду, дао је, у издању 
књижаре Г. Кона, „Србију у слици и речи“, (књига [: „При- 
родне лепоте и историјске знаменитости“. У 96 чланака са 
194 слика у тексту. Београд, 1913; 80, стр. У; 352). То је 
илустрована „географско-историјска читанка о Србији“, коју 
испуњавају чланци разних писаца. Од тих писаца неки су од 
вредности и заслужују да уђу у једну такву читанку, други 
су слаби, или непознати, којима није место у једној оваквој 
књизи. Та неједнака књижевна вредност састава одузима од 
вредности овој књизи, која је, у опште говорећи, добро за- 
мишљена и развијена. Она ће корисно доћи ђацима, којима 
је у првом реду намењена као штиво уз земљопис Србије, и 
широј публици српској. Писац спрема и другу књигу ове 
своје „земљописне читанке“, у којој ће се говорити Ц насе 

љима и становништву у Србији. 





Г. Б. Ђ. Нушић код ХРВАТА. — Г. Б. Ђ. Нушић је можда 
највише читан српски писац код хрватског дела нашега на- 

рода. Овде је забележено да је Матица Хрватска издала 
лањске године једну књигу његових хуморески. Загребачка 
„Нитопз!спа Кпружиса“ обратила је Г. Нушићу нарочита 
пажњу и обилно га издавала. У 11 броју те књижнице изишла 
је Нушићева хумореска „Купалишне панталоне“, у 15—16: 
„Министарско прасе“ и „Полаженик“, у 23—24: „Попис пу- 
чанства“. Роман „Општинско дете“ изишао је у целини за- 
себно. Поред тога иста књижница донела је и 4 свеске „Ни- 
тогезк!“ Нушићевих (бр. 27, 37, 44—46, 57—59). У тексту 
су чињене незнатне измене, локални београдски изрази за- 
мењени су хрватској публици разумљивијим загребачким из- 
разима. 

„Медји гапјепош згр5кот ђгасош“. — У овом ча- 
сопису раније је била забележена лепа књига словеначког ле- 
кара Др. Ивана Оражена, у којој је писац, са пуно братских 
симпатија, забележио своје утиске о српским рањеницима. Ту 
књигу преведену на наш језик издала је латиницом ријечка 
књижара Г. Трбојевића. Књига је имала заслужен успех, и 
сада је изишло и друго издање. Н. 





ХРВАТИ и МАЂАРИ. — Г. Фердо Шишић објавио је у из- 
дању Далматинске Матице своја два предавања држана у 
Спљету ове године. Прво говори о односима Хрвата и Ма- 
ђара од 1790 до 1873 године, од доба потпуног слома цен- 
тралистичке политике Јосифа Џ. Тада су Хрвати нарочито 
тежили, да уреде своје односе према Угарској, с којом су 
хтели да остану као јак елеменат према евентуалним бечким 
намерама, али тад су избиле и њихове прве борбе с Мађа- 
рима, нарочито у питању језика. 1873 године важна је по том 
што је у њој санкционисана ревидирана хрватско-угарска на- 
годба од 18968 године. Друго предавање износи историјат 
ријечког питања од 1776, кад је Ријека одлуком Марије Те- 
резије припојена Хрватској, до 1870, кад је дошла под 
управу централне угарске владе. Ова занимљива предавања 
излажу врло јасно два од најважнијих хрватско-угарских пи- 
тања, чији је историјат нашој публици мало познат. 

ЈЕ 


Нлустица. — Има већ више година, откако Г. Димитрије 
Руварац и Г. Радослав М. Грујић воде једну оштру и неплодну 
полемику начином којим се иначе не служи у науци. Неколико 
чланака у „Бранковом Колу“ и неколико посебних брошура 
чине једну малу библиографију узајамних ниподаштавања. 
И питање о Наустици (првим знањима свештеничким која 
су учена науст, на памет) употребљено је да се поводом 
њега заметне без икакве нарочите потребе једна нова поле- 

мика. Стварно разлагање о том предмету, у које су обојица 
унели поштеног тражења, корисно је с обе стране. и дало 
се као такво много скромније, много темељније и с више 
добре воље потпуно привести крају. 17 


„ЛИКВИДАЦИЈА МОРАТОРИУМА“. — Г. Др. Велимир М. Бај- 
кић написао је актуелну и корисну књигу „Ликвидација мо- 
раториума“, уз коју иде пројекат закона о ликвидацији мо- 
раториума и таблица продужених рокова плаћања. Цена књизи 
је 1'50 динара. К. 


' 


„АГРАРНА ПОЛИТИКА“. — У издању Задужбине И. М. Ко- 
ларца, а у преводу Г. Г Милорада Зебића и Данила Р. Да- 
нића, изишло је познато дело бечког университетског профе 
сора Евгена Филиповића „Аграрна политика“ (Београд, 1913, 
89, стр. 219; 3 дин.). 

ЈЕДНА ЧЕШКА КЊИГА О СрБији. — Г. Ченек Слепанек пу- 
бликовао је, у Чешком Броду, своју опсежну и документо- 
вану политичко-привредну студију о данашњој Србији: „згђ- 
зко од ргусћо роузјаш 1804 до апезт дођу“. Нарочити пред- 
говор написао је Г. Коста Стојановић. У засебним поглављима 
писац излаже српску прошлост и стварање данашње Србије, 
развитак политичких странака и економски напредак у Ср: 
бији, заустављајући се нарочито на новијим и најновијим до- 
гађајима. Г. Слепанек је свој посао радио са великом пажњом, 
и дао је чешкој публици најпотпунију и најбољу студију о 
данашњој Србији. Н. 

Оно Мепгаћ: Зетђлепз Егто1се 1п ВаЈКапкпесе, 
Уулеп, 1913. — Ова привредно-социјална расправица преведена 
је на српски језик и штампана у „Трговинском Гласнику“. 
Интересантна је све донде докле не почне говорити о бал- 
канскоме спору између Срба и Бугара. Чим је писац прешао 
на тај спор, одмах се изгубио. То је природно кад се учи из 
књига и новина, и то не увек најбољих, један тако деликатан 
спор као што је био онај између нас и Бугара. Г. Најрат је 
у журби много ствари и лоста нетачнога унео, тако да му 
је други део расправе изишао с брда с дола. 5: 

Н. 





УМА УБ ООН а 
„НЕРОНОВА СВЕТКОВИНА“. — Изгледа да настаје Обнова 
хорске музике у великом стилу Огромни развитак инстру- 
менталне музике од класичара на овамо, специфично-роман- 
тичарска љубав за мале облике, коју тако јасно кстиче Шуман, 
и широка концепција вагнеровске музичке драме, сметала је 

да се велики ансамбл концертног хора са оркестром развије 
са пуним правом и онако како може и треба. Савремени _ 
композитори почели су тек да му поклањају пуну пажњу. 
Данас има хорских дела из пера: Штрауса, Хаузегера, Де- 
лиуса, Пјернеа, Георга Шумана, Хуга Волфа, Фрица Нефа, 
Бентека, Шилингса, Браилеа и других, која чистотом стила 
и прикладношћу за концертну салу, по садржини и умет- 
ничкој обради својој, престављају једну уметничку врсту од 
будућности. 

Једно дело те врсте је и „Неронова свечана песма“, речи 
В. Ига, коју је за тенор-соло, хор, оркестар и оргуље од мин- 
хенског професора удесио Фридрих Клозеа. Клозе, Брукнеров 
ђак, један од оних модерниста који дају само дела од вредности, 
због чега се не јавља баш тако често, успео је да својом 
музиком да снаге и боје Иговим стиховима, и тиме је створио 
дело од трајне вредности. Огромна градација од првога мирног 
тренутка у Вечном Граду па до невероватне слике Рима у 
пламену и његове катастрофе, и узвика „Смрт Хришћанима“ 
изведена је онако како се и могло очекивати од компози- 
тора драмске синфоније „Млзебил“ и синфонијске поеме 
„Живот је сан“. Европска критика има за ово дело само 
лепе речи. Да има хора и оркестра у Београду, добит би 
била извести га и код нас. Овако треба да послужи за сту: 
дију нашим композиторима. Изишло је у издању С. Е. Каћт 
Масћ!ојоет, Гетр2о. М. М. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Академија Природниг 
Наука имала је скуп 26 марта 1913.: 1. Рад Г. Др. Паје Ра- 
досављевића: „Илустрована историја биологије“, којим је кон- 
курисао за награду Пере Ј. Јанковића, дат је на оцену ГЛ. 
Јовану М. Жујовићу и Др. Ивану Ђаји. 2. Рад Г. Др. Милу- 
тина Миланковића: „О распореду сунчане радиације на по- 
вршини земље“ дат је на оцену Г.Г. Др. Михаилу Петровићу 
и Др. Богдану Гавриловићу. 3. Примљен је предлог Г. Јована 
М. Жујовића да Академија предузме геолошко испитивање 
бившег Новопазарског Санџака и изради прегледне геолошке 
карте, с тим да старање око извршења овога посла узму на 
себе Г.Г. Јован М. Жујовић, Сава Урошевић и Др. Светолик 
Радовановић. 


Академија Друштвенис Наука имала је састанак 26 
марта 1913. 1. Приказана је расправа Г. Љубомира Стојановића: 
„О хронологији у старим српским записима и натписима“, 
која ће се штампати у Гласу. 2. Приказана је Студија о срп- 
ској дипломатици, УМ]. Промулгација, од Г. Др. Станоја Стано- 
јевића, која ће се штампати у Гласу. 3. Приказана је расправа 
Г. Др. Драгољуба М. Павловића: „Покрет у Босни и у Ал- 

бинији против рефорама султана Махмеда !!“, која ће се штам- 
пати као засебно издање Академије. 4. Према реферату Г. 
Јована Н. Томића о „Записима, рукописима и штампаним 
књигама у ризници Цетињског Манастира“, од Марка Драго- 
вића, одлучено је да се придруже записима које је Г. Љу- 
бомир Стојановић спремио за штампање у ТУ књизи Зборника 
записа и натписа. 5. Рад Г. М. Трпковића: „Православна 
пасхалија и провергвање датума“ дат је на оцену ГГ. Љу- 
бомиру Стојановићу и Др. Станоју Станојевићу. 

Академија Природниг Наука имала је састанак 29 априла 
1913.: 1. Приказана је расправа Г. Др. Михаила Петровића: 
„Интерполација — интеграција помоћу једне класе одређених 
интеграла“, која ће се штампати у Гласу 2. Приказана је 
расправа Г. П. С. Павловића: „Пећински пуж, Гапена Зеттса 
п. зрес. из Западне Србије“, која ће се штампати у Гласу 
д. Расправа Г. Др. Ивана Ђаје: „Утицај убацивања гли- 
козе у вене за млечни шећер“ дата је на оцену Г. Сими М. 
Лозанићу. 4. !'рема реферату Г.Г. Јована М. Жујовића и Др. 
Ивана Ђаје одлучено је да се раду Др. Паје Радосављевића 
„Илустрована историја биологије“ може дати награда из фонда 
Пере Ј. Јанковића. 5. Према реферату П. С. Павловића прим- 
љина је за Глас расправа Г. Др. Славка Шећерова: „О ек- 
спериментално произведеним двоструким, троструким и мно- 
гоструким пипцима код пужева, специално код барског пужа 
Киппеа згаопа 5“. 

Академија Природнихг Наука имала је састанак 5 јуна 
1913.: 1. Према реферату Г.Г. Др. Михаила Петровића и Др. 
Богдана Гавриловића примљена је за Глас расправа Г. Др. 
Милутина Миланковића: „О распореду сунчеве радиације на 
површини земље“. 2. Према реферату Г. Симе М. Лозанића 
примљена је за Глас расправа Г. Др. Ивана Ђаје: „Утицај уба- 
цивања гликозе и сахарине у вене на млечни шећер“. 3. Према 
реферату ГГ. Др. Михаила Петровића и Др. Богдана Гаври- 
ловића примљен је за „Споменик“ рад Г. Др. Свет. Ристића: 
„Један претеча Еуклидовим геометријама“. 


Академија Друштвениг Наука имала је састанак 2 јуна 
1913.: 1. Према реферату Г. Л. Нидерла примљена је за Глас 
расправа Г. Др. Милоја Васића: „Кађење у егејско-милском 
култу“. 2. Приказана је расправа Г.-. Др. Јована Радонића:: 
„О деспоту Јовану Оливеру и жени Ани Марији“ која ће се 
штампати у Гласу. 3. Према реферату Г. Др. Станоја Стано- 
јевића одлучено је да се штампа као помоћна књига рад Г. М. 
Трпковића : „Православна пасхалија и проверавање датума“, 
пошто се изврше извесне измене. 5. Приказана је студија о 
српској дипломатици, УП Интервенција (петиција), УШ Експо- 
зиција, од Г. Др. Станоја Станојевића, која ће се штампати у 
Гласу. 5. Приказан је рад Г.Г. Гершића: „Царински савези“, 
који ће се штампати као засебно чздање о трошку једног фонда. 

Академија Друпшлавениг Наука имала је састанак 1] 
октобра 1913. 1. Приказано је дело Г. Др. Владана Ђорђе- 
вића: „Црна Гора и Русија 1784—1814“, па је одлучено: да · 
се дело штампа као засебно издање, а документи у зборнику 
за историју, језик и књижевност. 2. Расправа Г. Др. Душана 
Пантелића : „Аустријски покушаји за освојење Београда 1787— 
1788“, дата је на оцену Г. Др. Драгољубу М. Павловићу. 3. 
Приказана је студија о српској дипломатици, „1Х Санкција и 
тема“. од Г. Др. Станоја Станојевића, која ће се штампати у 
Гласу. %. Прочитан је реферат Г. К. Јиречека о расправи Г. 
Др. Драг. М. Анастасијевића: „Отац Немањин“, па је одлу- 
чено да се не штампа да се не би развила излишна полемика. 
5. Приказана је расправа Г. Јована Н. Томића: „Поход Турака 
на Црну Гору 1712 (Царев Лаз)“, која ће се штампати у Гласу. 

Председналиливо Ажадемтије имало је састанак 7 октобра 
1913. на коме су приказани радови за овогодишњу Стамен- 
ковићеву награду, и то : Сава Илић: Пастирске поуке о вериим 
духовном сину ; 2: Рад и марљивост ; М. Б. : „Троглава неман“; 
Мих. : „О најбољем и најсрећнијем животу“ ; Млоцд: „Народни 
разговори“; Милан Матић: „Приче и поуке“ ; Д. Н. П: „Наука 
о здрављу“; Влад. Т. Спасојевић: „Кроз призму времена“; 
Ж.О Дачић: „Да нам буде боље“ ; и 2: „О моралу и истини“. 
Списи су дати на оцену ГЛГ. Момчилу Иванићу, Др. Брани- 
славу Петронијевићу и Милану Гролу. 

Академија Умешносши имала је састанак 15 октобра 
1913, на коме је учињен распоред народних песама које ће. 
пријављени уметници илустровати 


Академија Филозофскижг Наука имала је састанак 16 
октобра 1913. : Расправа Г. Андре Гавриловића: „Копитар и 
Вук у борби за књижевни препорођај српски“, дата је на 
оцену Г. Др. А. Белићу. 2. Рад Г. Др. Драг. Н. Анастасије- 
вића: „Из грчког архива хиландарског“ дат је на оцену Г. 
Стојану Новаковићу. 3. Према реферату Г Др. А. Белића штам- 
паће се у Гласу расправа Г. Др. В. Чајкановића: „О атон- 
ском кодексу грчких пословица са једним новим Есхиловим 
фрагментом“. | Мр: 


ГОДИШЊА СКУПШТИНА СРПСКЕ КЊИЖЕВНЕ ЗАДРУДГЕ. — Под 
председништвом Г. Стојана Новаковића, одржала је, 20 окто- 
бра, Српска Књижевна Задруга своју двадесету годишњу 
скупштину. 

У исцрпном извештају, Управни Одбор изнео је рад За- 
друге од последње скупштине, држане пре две године, до 
овогодишње. У делу о књижевном раду, тајник Г. П. Поповић 
објаснио је и изложио идеје које су водиле Задругу при из- 
бору књига за прошлогодишње коло. То излагање о делима 
М. Шапчанина, Г-ђе Ј. Димитријевић, Де Вињиа, хрватских 

приповедача, Његоша, Демостена и Маколеа, штампано у 
последњем броју службеног листа „Српска Књижевна Задруга“, 
пружа интерес једног концизног есеја. — Поводом мотиви- 
сања о издању Маколеових Огледа, забележена су три списа 
поуке која су остала у комбинацији за идућа кола: Стара 
српска црквена артиектура од Г. Андре Стефановића, Бо- 
марше, књижевна студија Г. Б. Поповића, и Историја Умеш- 
носши од Соломона Ренака. 

Због прошлогодишњег ратовања, није се могла сазвати 
скупштина, али Управни Одбор није зауставио књижевни рад. 
Он је спремио овогодишње коло |, које је — објашњиво кад 
се имају на уму околности за време и после рата — задоц- 
нило према ранијим излажењима, али ће ипак изићи у току 
ове године. Поједине његове књиге су одабране ретком ве- 
штином и оно је комбиновано, сходно Задругиној сврси, не- 
обично згодно да занима и користи; у њему су три романа, 
једна књига новела, књига стихова и два поучна дела чији 
наслови стоје тако лепо један поред другога: Нова Србија 
и Савремена Хрвашска. Цело коло је овако састављено : 

|. Руђин, роман И. С Тургењева, у преводу Г-ђице Зорке 
Велимировићеве, с уводом Г. Јаше Продановића; 2. Хајдук 
Станко, роман Јанка Веселиновића, у редакцији и с предго- 
вором Г. Јеремије Живановића ; 3. Васа Рештекш, роман Ја- 
кова Игњатовића, у редакцији и с предговором Г. Др. Јована 
Скерлића; 4. Атшалија, трагедија Ж. Расина, у преводу у стиху 
Г. Симе Пандуровића, с предговором Г. Миодрага Ибровца; 
о. Лука Ларас, новела Д. Викеласа, у преводу, с предговором 
и коментаром Г. Др. Драгутина Анастасијевића; 6. Нова Ср: 
бија, од Г. Др. Јевте Дедијера; 7. Савремена Хрватска, од 
Г. Милана Марјановића. 

Прегледни извештај благајника Г. Х. Лилера о руковању 
Српском Књижевном Задругом и имовном стању њеном пружа 
ове занимљиве податке. Прошлогодишње коло, штампано у 
11.000 примерака није могло бити растурено у оном броју 
коликом се надало кад је одлучивано — према растурању 
прошлих кола — да се штампа у толико примерака; ратне 
прилике су учиниле да је одзив за четвртину мањи него по- 
следњих година. Па ипак, и поред тога што су и Задругини 
чиновници, и њени повереници, и њени чланови били на војној 
дужности, растурено је 7.500 комплета. Треба да се растуре 
још 2000 па да се покрију трошкови. —- Стални капитал ре- 
ализован је са 113.820:35 динара, а, са сумом за отплату кућњег 
дуга, износи 147.037:50. Обртни капитал (магацин књига, на- 
мештај, на дугу) износи 59.117:97. Годишњи буџет предвиђен 
је сумом од 76.600 динара. 

Скупштина је изрекла своје признање тројици повере- 
ника који су за три године уписали преко 150 утемељача и 


720 Српски КњЊижЕВНИ ГЛАСНИК. 





примила за добротворе шесторицу који су још више учинили 
за ширење корисне и лепе Задругине књиге. 

Поводом предлога двојице задругара (ГГ. Д. Ђокића и 
М. Ристића) да се Управи одреди хонорар за седнице, истакао 
је члан Управног Одбора Г. Др. Ј. Скерлић предлог који је 
хитнији и значајнији: да се повећају хонорари писцима чија 
дела уђу у Задругина издања. Тајник Г. Поповић је прихватио 
и такође образложио предлог; за њ су били и остали говор- 
ници, Г.Г. Живан Живановић, Х. Лилер, Јован Томић, Г. 
Јовановић, Миодраг Ристић, Јеремија Живановић. Резултат 
претресања, у којем су навођени занимљиви аргументи о слабом 
хонорисању у Задрузи (научни рад Г. Решетара; необично 
успели превод „Вереника“; романи млађих писаца који доби- 
јају од приватних издавача три пут више него од Задруге, 
и то за далеко малобројније издање; превод „Уједињене Ита- 
лије“ платила Задруга 300 динара, а други издавач три пут 
више) био је тај да је ове године сума одређена за хонораре 
повећана од 95.400 на 8.000 динара, а донета је одлука да идућа 
скупштина одреди редовну већу стопу хонорисања. 


Председник Матице Хрватске Г. Отон Кучера и пред- 
ставник Друштва Хрватских Књижевника Г. М. Шеноа донели 
су на тај састанак поздрав, честитку и жеље хрватског дела 
нашег једног племена. Топли, незадржани поздравни пљесак 
био је речит одговор на братске поруке. Својим присуством 
подсећали су ови представници на узајамност која се све 
више развија између двеју српско-хрватских матица. А сав 
ток скупштинског рада говорио је о резултатима које је Срп- 
ска Књижевна Задруга постигла, нарочито за последњих шест- 
седам година, после једне веће кризе у којој је била. Сав 
рад је био израз склада између разноврсних жеља чланова 
из Управног Одбора и чланова ван њега, и израз лепог по- 
мирења потреба и планова са стварношћу. Цела скупштина 
оставила је утисак једне потврде успеха којима обилује За- 
другино дело последњих година и једног доказа о старању 
да се никад не застане у усавршавању. АЕ 





Власник, Богдан Поповић. — УРЕДНИК, ЈОВАН СКЕРЛИЋ. 

Књига ХХХ[, БРОЈ 10. — 16 НОВЕМБАР 1913. 


ПОД ЈЕДНИМ ШЉЕМЕНОМ. 


1 


У суседству Каназира, у кући старога Лазе, необична 
је врева, јер се спрема пир. Жени му се најмлађи син, Сако. 
Смакли су гојну крмачу и посолили је. Младе невјесте мијесе 
колаче а стари домаћин обилази од краја на крај да све иде 
у реду. И ред је био од увијек у његовој кући. Ту се још 
поштује старјешинство, дјеца га слушају и не гледају криво 
један на другога. Сви живе у великој прадједовској кући. 
Од троје синова два су се оженила и нијесу ни преошитили 
лежаје. Двије цуре су се удале и однијеле прћију по адету. 
Шесторо унучића му се примају уз кољена и називљу га 
слатким именом: дједа. Кућа му пјева и благослов кипи. Је- 
дина му је још брига био Сако, па ево ће и ову да претури. 
Свак му у село завиђа, и он зна да имају и зашто: јер је 
срећан, или боље, јер свак говори да је срећан. Тако је ми- 
слио и он, тако би мислио и сад, да нема дана у којима га 
спопане нека језива, тајна, црна слутња што њиме треса као 
силан вјетар крошњатим, древним храстом. Тад му се скуп- 
љају густе, сиједе обрве у повије, и тада он пали из дуге 
луле, одбијајући густе димове. 

Он воли понајвише најмлађега сина, а то друга два 
брата, ако не гледају зла ока, види се, мучно подносе. Он 

то види на њима, ма колико се правили невјештим пред 
њиме. Он види то и боли га, у толико више што разумије. 
да је некако сам крив. Него опет зато не би марио да му сам 
Сако не задаје бриге. Добар је као крух, него чудан; у неке 
дане мучаљив и замишљен. Тада се клони браће и снаха, па 
и њега старога, који га воли више но очњи вид. Па и то 
је што неће да ради као што су му браћа. Стари би желио 
да му је довео невјесту из познате куће, прћијашицу, а Сако 
се занео негдје тамо, у треће село; не зна јој се рода ни 
племена. Чуо је само да је Нака, нова невјеста, лијепа и да. 
су се о њу отимали понајбољи момци из њезиног села, но 
она не хтједе ни за кога, откад се Сако у њу загледао. 
А отада се Сако и већма смркнуо, а без којег разлога. Оста- 
вио сваки посао и ништа но што се нагизда, оде од куће за 
рана и врати се касно. Знало се у кући куд он то иде, но 
нико му не рече ни речи, већ су сви само чекали, па је стари 
једва дочекао кад се напокон изјавио. 

Било је то једне недјеље, прије службе божје. Присту- 
пио му руци, а сјаји му му се лице на ведар дан. 

— Знаш, ћако, ја сам се кб загледа!... — Нешто га је 
мучило да рече даље, преблиједио мало и оборио очи, а Лази 
дрхће срце; сад би скочио и загрлио сина, па опет хоће да 
се држи и једва смрска: 

— Па нек је с благословом ! 

Сако се тад као осмјелио: — Није из нашега села... Је 
ли ти криво, ћакор 

Но стари не издржа више: — Само да си ти задо- 
вољан! — Сузе га пропануле и загрлио сина. 

Но кад је за вечером најавио синовима и невјестама 
вијест, они сви то дочекаше као наручено и ништа не ре- 
коше, већ се покуњише. Њега то заболи, јер је разумио 
зашто им није право, и као слутећи хтио је да им нешта 
рече: како би била права штета и грехота да завиде брату, 
јер он, сиромах старац, њих све подједнако воли, него је ра- 
зумио да то не би ништа помогло и да би им се још више 
замјерио. МИ тако не рече ништа, али се од оног дана у кући 
свак промијенио, и нестаде весеља. Свак се брижно чувао да 
се састане с њиме, па и сам Сако. И он осјети у срцу пу- 
стош а у глави нешто тешко, тешко, као да му је сва кућа 
сјела на њу. Најтеже му је било што га се и Сако клонио. 

Ма рашта он. кад би му дао крви испод врата» Дуге ноћи је 
о томе мислио. Него, кад би устајао, црне мисли су разбје- 
гавале као јутарња магла о сунцу, и нада да ће, у најпо- 
тоње, све бити добро, помаљаше се опет у његовој души, 
особито кад би видио да је Сако нешто ведрији. 

Сако је у задње вријеме био прионуо уз рад. Устајао 
је први и свуда уносио руке, па је све текло као никад прије. 
Стогови су ницали у авлији, пред кућом, на њиви, на ли- 
вадама. У вечер, кад су се тешка, волујска кола, натоварена, 
враћала кући са далеких сјенокоса, тромом шкрипом колеса, 
и високо, на њима, на сијену, зајапурене, ознојене, сједиле 
невјесте, њему би срце заиграло и пјевао је и задиркивао не- 
вјесте. 

И опет је било шале око огњишта, па се стари умирио 
и мислио да ће поготово бити добро кад се Сако ожени. 
Пир је имао да буде о Св. Аранђелу, него Сако изненади 
оца једног дана. | 

— Како би било, ћако, да се сврши о Преображењу 2 Ста- 
рога зачуди та новост, али кад види да му се син помрачио 
у лицу, рече: 

— Па кад има бити, свеједно, било прије или послије. 


Него га тад салети опет она слутња, она зебња пред 
нечим нејасним, али чега се бојао да ће наједанпут доћи, ко 
тешка крупа у неке љетње вреле поподневе. Њему се је 
Сако видио чудан. Он није био као друга два брата; био је 
као племенита, али слаба воћка у пољу једрог, високог класја. 
Класје се понавља, рађа обилато, а воћка ко хоће и неће, док 
напречац не пресачне. То га је болило и у неке се љутио 
на Саку. Онда кад је премишљао, баш зато што се одвајао 
од друге браће, био му је милији. Његово очево срце наги- 
њало је више њему, јер је знао да је у њега срце чисто као 
у голуба, док је знао да је у срцу осталих његових синова 
црв зависти и пожуде, па гледају како би га омразили њему, 
да му откину и себи додају. Него су знали да их он, стари, 
познаје у души, па зато су од њега одвраћали поглед, и зато 
су ћутали. 

Као избављење од свега тога, виђао је долазак младе 
невјесте, па му је баш било мило што је Сако ускорио. Можда 
и он види све то и разумије његову бригу, па кад доведе 

младу женицу, биће као и друга браћа, с њима ће се добро 
слагати, и све ће бити добро и мирно. 

И зато је он прионуо да гледа и пази како се све 
спрема за тај дан, и зато је била у кући та необична врева 
и трка. 


П 


Кад је Нака дошла у кућу, као да је ушла с њоме топла, 
сунчана зрака и све обасјала. Премда је омотала малену главу 
великом извезеном марамом, премда је навукла бјечве и тешке 
ишаране клашње, још мање се видела глава у којој су 
сјале крупне очи, црне ко угаљ, још мање ноге у зеленим 
опанчицама. Била је још право дијете. Како је била собом 
добра, лијепо је складовала са јетрвама и послушавала шуре. 
Стари Лазо је заволи као да му је од срца отпала. ИМ њему 
се је као обистинило оно што му је срце желило: да буде све 
у миру и љубави. Јест, све је кренуло на добро, све је било 
ко прије, све... осим Сака. 

Првих дана је Сако био највеселији. Грлио је свакога, 
пазио на све, дозивао, миловао младу женицу, приступао 
њему старому сваки час да га пита што би била његова жеља 
за овај или онај посао, а то само тако да му разигра срце. 
А Лазо је то разумијевао и био срећан. Но наједанпут се 
Сако смркну, поста мучаљив. Устајаше са вечере прије дру- 
гих, изилазио би на поље, и кад су већ сви били почели, 
дошуњао би се ко лупеж до постеље, гдје га је, будна, дрх- 
ћући као преплашена птица, чекала млада жена. Што је ста- 
рога још више чудило било је то што је Сако и према Наки 
био као и прека осталима, па и гори. Само би је ријетко кад 
ословио, и то само да је, ма с чега, прекори, а да није имао 
никаква разлога, јер је била свуда прва и сваког се посла 
лаћала. Она је ћутала и трудила се како ће боље, дрхћући 
кад би само чула бат његових корака. 

Чудили су се и други кућани, а понајвећма невјесте. 
Њима се Нака у почетку хвалила како јој је добро код Сака, 
како је милује а она њега воли више но очи у глави. Али је 
послије ућутала; нека јој сјена пала по младом, лијепом лицу, 
и пред њима је обарала очи. На њихова припитивања она је 
само уздисала, док не би ударила у плач. Чудиле су се не: 
вјесте, а у једну и веселиле. Па ето та ријетка птица, то чудо 

из трећега села, као свако друго, за три дана! Ваљда је нешто 
тешко скривила Саки, кад је он тако запушта. Та зашто не 
занемарују њих ЊИХОВИ мужеви 

И оне су ћукале између себе и нагађале што би могло 
да буде. Него што су се више мучиле да одгонетну тајну, то 
су мање долазиле крају. Највише је злобила Деса, жена ста- 
ријега брата, Јована; млађа, Стоја, не налазећи у Наке ни- 
каква зла, само се чудила 

Нака је често из краја слушала њихове разговоре и ра- 
зумје како је Деса мрзи, и од тога се запрепасти и још више 
повуче у себе. 

У зимње вечери, кад је лијегала сама, она је слушала 
шаптање јетрва с њиховим мужевима, и Десин, злобни, оштри 
глас што јој се ругао, уједао ју је за срце, док је чекала 
кад ће доћи Сако, у увјек новој нади да се промијенио, 
да ће је, као у прве дане, назвати својом милом женицом, 
загрлити, помиловати. А кад би он дошао и не прословио 
слова, кад би легао и за час захркао, она би се надвирила 
над њим слушајући његово неједнако хркање, не би ли од 
тога разумјела што се у његовој глави збива. Дуго би тако 
стала, док неби понижена, ојађена, не размијевајући, завукла 
главу под биљац и гушила се у сузама. Она је из дана у 
дан венула. Њезини једри, румени образи спадоше и пробли- 
једише; очи, дубоко утекле у главу, изгубише сјај, а црна 
уста под њима још више истицаше бледило лица. И она 
сама разумје да ће овако погинути, осушити се као млада 
бреза, коју ишчупаше из земље гдје је никла и пресадише у 
другу земљу гдје није могла да ухвати корена. Њој би жао 
њезиног младог живота. Чему је заволила Сака, чему је оста- 
вила рођено село, па за то да погине, а кад би имала зашто! 
Хтјела је да живи. 

И једног се дана осмјели те прије но ће јој муж у поље, 
она га устави у авлији, пошто је огледала има ли кога. За- 
плаканих очију свије му руке око врата: 

— Сако, за име Божје, што је то с тобом» Шта сам ти 
скривилаг — Он је погледа, набра чело, макне устима, и док 
се она сва загледа у њ, чекајући живот или смрт из његових 
уста, он је отисну од себе не рекавши ништа. 

Она остаде ту понижена, заплакана, не знајући што би. 
Не,.. не! Тако није могла даље. Поћи ће к својима, оставити 

мужа. Њезино лице било је за миловање, а не за сузе. Била 
је још премлада за то. Нека говори свијет што хоће. Стари 
отац ће је примити опет у кућу... Замисли се и у то осјети 
да јој се нешто макло у утроби. Вал крви јој удари у лице. 
Ах, није могла! Ето, осјећа под срцем његово дијете. Она ће 
му казати. Воли да је и убије него да је онако јадна. 

И сачека га кад се, пред вече, повратио из поља. Баци 
се на земљу, обујми му кољена и зајеца: 6 

— Сако, преклињем те оним што под срцем носим, погле- 
дај ме, не убиј!... 

Као да је гром праснуо крај њега, он одскочи и викну: 

— Не спомињи!... Па као да су га виле однијеле, улети 
у кућу. : 

Њој се мало не преврну свијет. Расколачи очи и није 
могла ни да проплаче. Тек кад је дошла Стоја и нешто јој 
рекла, па је стала миловати по рашчешљаној коси, удари у 
плач, тресући се као млада бреза на великом вјетру. 

Него у то бану од некуда Стојин муж, Стеван и рече жени: 

— Не плети се ти .у туђе посла... нек' свак мисли о себи! 
Па и Стоја оде од ње. 

Тад увиди да ће јој у оној кући бити горак хлеб до 
задњега часа. Старији шура, Јован, кад год би је срео на 
само, погледао би је на чудан начин и неразумљив осмјех му 
набираше уста. То је добро видела, као што је опазила да 
је Деса гледа љутито кад прође мимо ње и да нешто шушка 
са женама на бунару, кад би пошла на воду, па све гледају 
на необичан начин у њу, а кад им дође близу, све у мук. 

А кад је једном чула да се спомиње име једног момка 
из рођеног села, пукне јој пред очима, и што тад виде 
бјеше црње од свега што јој се до тада било десило. 

Јест, њу је прије Сака просио тај момак, њој нешто и 
у роду и с њиме се и састајала док се није загледала у 
Сака и рад њега одбила оног момка с којим се познавала. 
из дјетињег доба, кад су скупа ишли на пашу. Ако сеи 
послије тога састајала с оним момком, то је било случајно, _ 
а ни за какво зло. Да га је волила, била би и пошла за 
њега, та ко јој је браниор То је знао и Сако, јер му је све 
испричала, и он јој ништа не рече Истина, састајала се и 
послије вјенчања, јер је долазио почешће да је види, али је 
то било само да се распита за своје и да по коме искаже 

како јој је добро, да њезини дочују како је њој код Сака, 
јер нијесу били задовољни да је за њега пошла. Па виђала 
се с њима и у вароши и по сајмовима, али је то било само 
ради пријатељског разговора. Па како је ико могао да што 
посумњар Тај момак је био добра душа и није ништа зла 
помислио. Кашње, кад ју је Сако стао запуштати, она се 
и чешће разговарала, а то да се ма коме изјада, јер јој је 
било мучно оно дуго ћутање, оно гушење бола у себи, који 
бјеше прејак за њезине слабе силе. 


Највише се чудила како јој Сако није никад рекао ри- 
јечи, док јој је сада било јасно да се црна сумња завукла у 
његово срце и да га гризе као црв. Та његова сумња биће 
смрт и њој и њему, јер ма шта сад чинила, ма шта гово: 
рила, прекасно је било да му је ишчупа. Та мисао ју је му- 
чила више него мисао да ће погинути. Знала је да је до 
смрти још чека многа горка. И да јој није било жао дјетета, 
сама би себи судила. 


У (Свршиће се.) 
адар. 
РикаРД Николић. 


ДВЕ ЖЕНЕ БРИШКОГ ГРАЂАНИНА. 


За време Обнове живео је у Брижу један богат грађа- 
нин кога нису могли разгалити весели пирови где су се ње- 
гови земљаци забављали, једући много и збијајући шале. Он 
би могао уживати у стрељању, које је изврсно знао, да није 
сматрао као ствар врло обичну да му се диве грађанске то- 
рокуше. А изгледа да му је и жена постала мало досадна, ма 
да је била верна и свежа. Као што се види из њене слике, 
она је била мала девојчица с Мемлингових слика, сва пре- 
дана оном што се налази у скромном кругу уредног живота, 
и сасвим неспособна да разуме залудничења и претераности, 
што би једино могло задовољити овог нерадног меланхоличара. 
Он намисли да путује у Свету Земљу, да почини славна дела, 
а и да се разоноди. 

Снови нам се никад не испуњују; Фламанац није отишао 
даље од Италије, јер једна жена, која је била тип талијан- 

ске лепоте, и која му се због тога учинила јединствена, за- 
држа на својим обнаженим грудима четвртасту главу овог 
туђинца. Она је била љубазница Лоренца де Медичи, и, само | 
једне ноћи, љубазница младог Пика дела Мирандола. Видео сам 
њихове портрете, које је потом она пренела у Фландрију. Они 
се налазе у Анверсу, у дому Плантен. Лоренцо де Медичи је 
крупан и прљав као учитељ цртања, а Ла Мирандол има 
чисто и ледено лице једног отменог и неспретног Јеврејина 
интелектуалца. 

Намирисана и обучена у свилу, ова Клоринда читала је 
своме љубавнику Ариоста, чији неусиљен сјај увећавао је још 
њену сластвену грацију, и сета младог човека, који је до тада 
била склон мргођењу, постаде занесена туга. 

Кад су потрошили свој новац, па чак и накит, Флама- 
нац, који није могао поднети мисао да ће она једног дана 
бити далеко од њега, остарела и бедна, замоли је да га прати 
у Фландрију, где ће живети у изобиљу. 

Клоринда, учећи свог милог варварина да воли све лепе 
ствари, одучила се да их сама воли. Једино би је болело да 
се растави од свог пријатеља. Она пристаде на изгнанство. 
Али у колико се њихов пут приближавао крају, они су били 
жалоснији, јер је природа постајала оскуднија, а настајала је 
и зима. 

Кад су стигли на домак Брижу, они осетише, и једном 
друго, да, прелазећи овај последњи простор, завршавају део 
свог живота који је био њихова младост. Поља су била смрз- 
нута под слабим подневним сунцем, које је зрачило са олов- 
ног неба. Срце у странкиње се стеже, јер се плашила да ће 
је он волети мање него своју венчану жену, и да ће је оте- 
рати. Међутим, он, видевши поново прве слике којима су му 
се у детињству напајале очи, ражали се при помисли да ће 
умрети једног дана. 

Тако стигоше до Розерског Кеја, и налактише се над 
малим језером које запљускује ниске куће од гигаља, овде- 
онде обојене жутом иловачом. Његов грозничав мирис под- 
сети их на рајску Венецију. Гледали су ово меланхолично 
огледало, окружено бегинском травом што расте по старом 
камењу, и мисли су им отицале са овом хладном водом, и 
губиле се под мрачним сводовима. Небо је било тако близу 
свих ових малих кровова, фантастично изрезаних, да је изгле- 

дало да га додирује звоник са Богородичине Цркве. Тада, 
без сумње каб и данас, Кафана код Краве надносила је над 
воду своју пријатну и скромну терасу, наслоњену на танке 
стубове. А можда су, као што сам и ја чуо, и тада свирали 
тужну свирку на Рибарском Тргу. 

Он се окрете њој, свој уздрхталој, и рече јој: 

— Враћајући се с вама у ово место које сам оставио 
пре но што сам вас познао, хоћу да вам кажем искрено, 
моја драга, колико вам дугујем. Ви сте били врло добри 
према мени, који сам био права дивљак, и ја вам имам много 
да захвалим. 

Она је била тако узбуђена, и ма да је увек опажала 
врло оштроумно све што је било и најмање смешно, очи јој 
се сад наводнише сузама. ИМ она му одговори: 

— Не знам како је то, пријатељу, али ви који сте по 
каткад тако опори, и, да вам право кажем, мало груби, на: 
лазите покадкад ствари тако нежне да се нико не може рав- 
нати с вама. И будите уверени да нико на свету не постоји 
за ме, осем вас. | 

И они се пољубише, не као љубавници него као брат 
и сестра, који осећају да су истог рода толико да би лако 
умрли један за другог, свако са уверењем да његов прави 
живот није у њему самом него у другом. 


У томе стигоше до Фламанчеве куће, и ту се његова 
жена искрено обрадова његову повратку. И, ма да се, ви- 
девши ово поверење, сажалио због неправде коју јој је нанео, 
осећао је свирепо колико мора да пати његова лепа при- 
јатељица, која их је посматрала удаљена на неколико корака. 
Он их представи једну другој: 

— Драга жено, загрлите ову странкињу, јер је она нај- 
већа срећа мога живота. То је неверница коју сам преобра- 
тио у праву веру приликом свог крсташког похода, и довео 
сам је зато да се не би у моме одсуству повратила својим 
идолима. 

Тада пуче глас по Брижу да је благородни хаџија пре- 
обратио у праву веру једну неверницу, и да ју је довео са 
собом, и сав народ му приреди гозбу где је он седео у зачељу, 
посадивши с десне стране туђинку а с леве своју жену. Ужи- 
вао је много гледајући како се диве сјајној лепоти његове 

драгане, али су ипак и једно и друго били замишљени, због 
чега су их сви сматрали за свеце. 

Кад искуца час да се иде на починак, његсва жена, која 
је, плачући за време његова крсташког похода, изгубила 
много од своје веселости, рече му озбиљно: 

— Ја сам, господару, много увела, и одвикла сам се 
од уживања; немојте ми доћи у ложницу, него ја ћу слу- 
жити ону којој сте ви даровали Рај, и повешћу је са собом 
преко ноћ. ; 

Клоринда је била ужаснута при помисли да ће спавати 
сама док ће онај кога је обожавала бити у наручју своје 
жене: и зато је дочекала ово решење сва пресрећна. Он по- 
може и једној и другој да се свуку, а затим сам лежеу 
другу постељу у истој соби. 

Тако су живили сви троје, и често, у дугој фландриј- 
ској зими, како је хладноћа била оштра, једна или друга ње- 
гова жена долазила је да му прави друштво, 

Бриж је варош закриљена дрвећом; он се огледа у ка- 
налима, и по њему без престанка дува свеж северац и звоне 
звона. Али кад су посматрали лабуде како без шума дотичу 
кеј, они су се сећали како Венеција има на својим лагунима 
концерте и страсне жене. И једно и друго волели су да ноћ 
обавије тамом одвећ танану лепоту фламанске уметности, и 
да се у њој назире само величанствени полет архитектон: 
ских маса. На великој пијаци, кад је у сутону упрошћени 
звоник изгледао као племићска кула флорентинска, Клоринда 
је мислила на неустрашиве људе који живе тамо долеу 
чврстим замцима, сличним један другом, и који су је први 
стисли у своја млада наручја, док се он сећао како су му на 
широким плочама тосканских улица збркане ствари узбуђи- 
вале душу. - | 

И они нису могли, без болног заноса, да се сећају сво: 
јих дана проведених у Италији. Не зато што је та прошлост, 
укупно узевши, била пријатнија од лаганих шетњи што су 
сад правили по магли Северног Мора, од вечери које су про“ 
водила иза окана с металним одблесцима у Гушчјој улици, 
него зато што им је у карактеру било да се нису могли по- 
мирити са просечношћу, док се међутим, Фламанкиња задо- 
вољавала тиме што би им зготовила добар ручак, или кад 
би добро загрејала кућу. 

Фламанац је умро од срчане мане, а његове две жене 
— тако су их звали у Брижу — будиле су сажаљење код 
__ свију; али, ма да је супруга давала јаке доказе, њен бол није 
| био ни из близа онакав као бол невернице, која је сада гу- 
била оног који ју је упознао са истином. 
| Ова лепа особа ступи у искупилачки ред калуђерица, 
| које народ назива „Црвеним Сестрама“, зато што су обученеу 
____ кошуље и чарапе од црвене свиле. Она казни себе обавија- 
____њем свога лепог тела само свилом, да би на тај начин испа- 
штала уживања која је некад познала, изван наручја свог по- 
____којника. При сваком њеном кораку, шуштање свиле подсећало 
ју је на њене страховите грехове. 
Говорили су како је хтела да умре прва, да би још не- 
колико тренутака лежала у гробу сама с њим. 
| Друга жена живела је врло дуго у бегинском манастиру, 
где се била повукла. Отишао сам тамо да тражим њину успо- 
мену. Ништа не може боље него ове благе, нежне речи „бе- 
гински манастир“ да изазове слику оног језера по коме се 
ваљају алге, оне оголеле врбе, оно млако сунце које убла- 
жава црвенило цигала, лак дах морског поветарца, сребрна- 
сти звук звона и суморност оног забаченог места где је она 
наставила свој бедан живот, који је увек био само полу-жи- 
вот. Преко ових ниских кућа ништа не допире у ово пусто 
место, ни гласи страсти, ни хука јавног мишљења. Шта је 
она икад дознала од све љубави и таштина које испуњавају 
свет 2 Ништа се није развило у њеној души што би било сло- 
женије него што је у бегинском дворишту, неправилном четво- 
роуглу, покривеном травом, које пресецају уске стазе, и ода- 
кле се уздижу, као ускршње врбе, високе витке тополе. 
Њена последња старичка жеља била је да је сахране 
крај ногу обеју покајника, и то није зачудило никог, јер су 
их сматрали за блажене. Хтела је да начине њен кип од 
бронзе, и да га поставе на гроб, место верног пса који се 
обично тамо намешта. Али се ова скромност учинила прете- 
рана и противна породичном достојанству; и сада се видеу 
цркви све троје поређани једно поред другог, као да су равни, 
и држећи свако заставицу на којој су записане побожне речи 
што је она изабрала: „Марта, Марта, зашто се узбуђујеш» 
Марија је изабрала бољи пут“. 
Што се тиче мене, ја се буним против овог пренебрега- 

вања њене праведне жеље, противим се овом увредљивом из- 
Једначавању, које ју је уздигло против ње саме. И нека цео 
свет хвали простодушне беднике, све Мемлинге и све смирене 
врлине, ја узносим талијанску красоту, страст која не дрема 
и која има покрете страсти: ја узносим активну страст. 

Нека она која је рођена да служи тш -_ : до века кра 
ногу својих племенитих господара. Бог не би одредио да живи 
у Фландрији једну душу способну да буде Венецијанка. Нека 
се мала Фламанкиња задовољи тиме што је поштују! Ми во: 
лимо и уважавамо само милу искупилачку калуђерицу, и ако 
се узбудим у бегинском манастиру, ја се онда, са дна про- 
сечности, обраћам још живље лепотама нежне и уметничке 
страсти. 


Морис БАРЕС. 
(С француског превела П. Л.). 


СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
А (19) 
ТРИНАЕСТА ПОЈАВА. 


Спрано, Гиш. 


Гиш. 
(Долази, под маском, пипајући по мраку). 
Тај проклети калцан шта сад ваздан ради! 


СирРАНО. 


Ако ми глас позна2... 
(Пусти грану једном руком и чини по ваздуху као да окреће кључ 
у брави). 
Крр!... Крр!... Само смело! 


(Свечано). 
Позајми ми акцент, родно моје село! 


Гиш. 

(Посматра кућу). 

Једва нађох пут што води њеном стану. 

(Хоће да уђе у кућу. Сирано скочи с балкона, држећи се чврсто за 
грану, која се савије и спусти Сирана између капије и Гиша; као да је 
пао са велике висине, опружи се по земљи, и онесресне. Гиш устукне 
натраг). 


До ђавола !... Шта јег 

(Кад је погледао горе, грана се већ била дигла. Види само небо, 
и не разуме од свега ништа). 


Откуд овај бану2 
СИРАНО. 
(Усправи се, са извесним акцентом). 
С месеца! 


Гиш. 
С ме.. 


СирАНО. 
(Као да сања). 


Сати 
Гиш. 
Луд је, ил' ме проба ! 
СирАНО. 
Која је то земљаг Данг Годишње доба» 
Гиш. 
Ал... 
СирАНО. 
С месеца падох... 
Гиш. 
Али... 
СирРАНО. 
Из далека, 
Са ужасним треском, као бомба нека! 
Гиш. 
Али, Господине... 


СирРАНО. 
(Устане, страшним гласом). 
Као бомба права! 
Гиш. 
(У стукне). 
Верујем вам!... 
(Више за себе). 
Овом није чиста глава! 


СирАНО. 
(Пође к њему). 


Није метафора, ја сам збиља пао! 


Гиш. 
Али, Господине... 

СирАНО. 
Ко би тачно знао 
Колико сам свега провео на путу! 
Можда сто година, можда у минуту 
Слетех с оне кугле, боје шафранове ! 
Гиш. 
(Слеже раменима). 
Пустите ме... 
СирАНО. 
(Препречи му пут). - - 
Где самр Како ли се зове 
Овај крај и место, где сам пао сада, 
Као аеролит што са неба пада 


Гиш. 
До врага!... 
СирАно. 
Не крите ништа сад од мене! — 
Падајући брзо преко васелене, 
Ја не бирах место! Је л то земља која, 
Или месец, где ме свуче тежа мојаг 
Гиш. 
Али, Господине... 
| Сирано. 
(Са узвиком ужаса, од кога Гиш поново устукне). 
Ха !... Господе Боже !... 
У овој су земљи људи црне коже ! 


Гиш. 
(Ухвати се за лице). 


Шта» 


СирАНО. 
(Са емфатичним страхом). 
Урођеници»,., Алгир, дакле 
Гиш, 
(Сети се да има маску на лицу). 
Није. 
Због маске... 
Сирано. 
(Као да се мало умирио). 
Тад падох усред Венеције 2 
Ил Ђенове> | 

Гиш. 
(Хоће да иде). 
Мене једна дама чека ! 
СирАнО. 
(Потпуно умпрен). 
Е, онда је Париз!... 
Гиш. 


(Смеје се против воље). 
Смешна хуља нека! 


СирАНО. 
А, ви се смејете 7 


Гиш. 
Да, али сад доста! 


СирАНО. 
> (Ужагрених очију). 
То је Париз, дакле!... 
(Потпуно задовољан сагне се и, смејући се, брише прашину са себе) 
= На мени још оста 
Од етера мало... То није ствар лака 
Путовати дуго! 
(Дува, као да хоће да отера једну длаку са капута). 
Ево, једна длака 
| На мом огртачу од неке комете... 
| (Тресе мамузе). 
Мамузе ми пуне песка са планете... 
(Трља очи). 
Од звезданог праха гледати не могу... 


Гиш. 
(Ван себе). 


Ал'... 
| - __СИРАНО. 
| (У тренутку кад Гиш хоће да га обиђе, испружи ногу пред њега 
| као да би хтео да му покаже нешто на њој. Гиш застане). 
| Велики Медвед шчепа ме за ногу. 
Одатле на Рака наиђем на путу. 
И, знајући добро штипаљку му љуту, 
Ја, бежећи, паднем баш у Теразије! 
Измерим се... 
(Брзо препречи пут Гишу и ухвати га за дугме од капута). 
Да ми когод нос разбије, 
Млеко би потекло... 

Гиш. 
Млеко 7... 


Сирано. 
С Пута Млечног !... 


Гиш. 
Гром и пак !... 


СИРАНО. 


Не, ја идем с неба вечног... 
(Прекрсти руке). 


Замислите само, усред мога пута, 

Спазих где Сириус са турбаном лута! 
(Поверљиаво). 

Знате, Мали Медвед још је зуба слабих. 
(Смејући се). 

У пролазу с Лире једну струну зграбих! 
(Поносито). 

Написаћу књигу у којој ћу редом 

Изнети све борбе с невољом и бедом. 

Звезде које успех у огртач скрити, 

У тој мојој књизи звездице ће бити |... 


· Гиш. 
Али ја бих... 
СирАно. 
Вама радозналост буди... 
Гиш. 
Страшно !... 
СирАНО. 


„да ли има на тој тикви људи, 
И како је месец саграђен, од чега 2 


Гиш. 
(Виче). 
Не! Ја бих.. 
СирАно. 
"Ил' како ја доспех до њега 2 
Нађох пута !... 


Гиш. 
(Више као за себе). 


Нека учена будала ! 

СирАНО. 


(Гордо). 

Мени лично мисо на памет је пала ! 
(Са подцењивањем). 

Не треба ми оро Региомонтана, 

Ни голуб Архитин ! 


Гиш. 
Добро, има дана... 


СираАно. 
(Пође за Гишом који је, најзад, успео да обиђе Сирана и упутио 
се према капији од Роксанине куће). 
Да могу кроз ваздух себи пут просећи, 
Шест средстава нађох ! 


Гиш. 
(Окрене се и застане). 


Шест 


СирАНО. 


Да» 


Могу лећи 

У јутру, на сунце, скинувши одело 

И покривши најпре своје голо тело 

С росним бочицама, штогод могу више: 
Сунце сише росу, ал и мене сише! 

| Гиш. 
(Изненађен, учини корак ближе Сирану). 
Гле!... Једно ! 


(Са извесном лакоћом). 


Сирано. 
(Узмиче, да би Гиша што више удаљио од Роксанине куће.) 
И ово друго средство вреди: 
Кад се у ковчегу густ ваздух разреди, 
Са огледалима, као ватра врелим, 
Могу да полетим кудагод зажелим ! 


Гиш. 
(Учини још један корак). 
То су два! 
СИирАНО. 
(Све више узмиче). 
| И треће, к'о човек од струке, 
На једном челичном скакавцу, без муке, 
41 


738 Српски Књижевни ГлАСНИК. | ша 





Могу да се винем у небеса сама, 
Ношен силном снагом шалитрина плама! 


Гиш. 
(Иде за Сираном, не слутећи ништа, и броји на прстима). 
Три! 
Сирано. 


Сешћу на куглу, пуну густог дима: 
Дим се с куглом пење, и ја летим с њима! 


Гиш. 
(Као горе, све више запањен). 
Четир! 
СирАНО. 


Феб ужива у волујској сржи: 
Премажем се! Феб ме, срж сишући, држи! 


Гиш. 
(Убезекнут). 


Пет! 
СирРАНО. 
(Постепено је, причајући, одвукао Гиша готово на другу страну, 
близу једне клупе). 
И, најзад, шести начин мога лета: 
Кад бацим у ваздух парче од магнета, 
За плочу од гвожђа стегнув се што боље, 
Могу да се пењем тад до миле воље: 
Бацајући магнет брзо напред, значи 
Да и плоча лети, јер је он привлачи! 
Гиш. 
Шест!... Изврсна средства!.. Од тих шест система 
Који изабрасте> 





“ 


Сарано. 
Тога овде нема! 
Ја изабрах седми! 
Гиш, 
Седми Гром и пако! 
СираАно. 
Њега погодити није, богме, лако! 
Гиш. 
Истину да признам, ово ме занима! 

Сирано. 
(Чини тајанствене покрете, подражавајући шум морских таласа). 
жрђ “Ху |. 
Гиш. 
Но 
ј и СирАНО. 
Знате лир 


Гиш. 
Још не! 


Сирано. 
То је плима !... 
Купах се у мору. Улучивши згоду, 
У часу кад месец привуче сву воду, 
Ја испружим главу, јер влакна задрже 
Много воде. Сместа, колко могу брже, 
Полетим кроз ваздух, ко анђео неки. 
Летео сам такоу простор далеки, 
Сасвим право, дуго, слатко, без по јада, 
Кад осетих удар!... Тада... 
Гиш. 
(Сав занесен, седне на клупу). 
Тада г 
СирАНО. 
Тада... 
(Својим природним гласом). 5 
Има четврт! Више нећу да вас трудим: 
Венчање је прошло !... 
Гиш. 
(Скочи). 
Још ћу да излудим! 
| "Рај глас“... 
(Врата од куће отворе се. Појаве се лакеји са упаљеним свећњацима. 
-Сирано подагне обод од шешира). 
Нос!... Сирано... 


Ч СИРАНО. 


(Поклонивши се). 
Глас и нос Сирана! 


— Сад баш венчаше се! 
Гиш. 
Ко 
41% 

(Осврне се. Слика: иза лакеја иду Роксана и Христајан, руку под 
руку. Калуђер их прати, смешећи се задовољно. Рагно носи буктињу. 
Напослетку дружбеница Роксанина, гледајући зачуђено шта се збива, у | 


ноћном огртачу). Б 
оже !... 


ЧЕТРНАЕСТА ПОЈАВА. 
Исти, Роксана, Христијан, калуђер, Рагно, лакеји, дружбеница. 


Гиш. Е 
Роксана!... 


(Познавши Христијана, љутито). 


Он... 


(Поклони се Роксани, с дивљењем). 
Баш вешто! 


(Сирану). 
Ви сте, збиља, од заната: 


Прича би вам могла испред рајских врата 
Свеца да задржи! Ја вам тврдим смело 
Да ће књига ваша бити славно дело ! 
СиРАНО. ; 
(Поклонивши се). 
Каква част! 
| КАЛУЂЕР. 
(Гишу, показујући на Роксану и Христијана и од задовољства гла- 


дећи своју велику сету браду). 
Диван пар ваша рука здружи! 


Гиш, 
(Погледа га намрштено). 
Да. 
(Роксани). 
Нек' вам муж руку за растанак пружи! 
РОКСАНА. 
Шта > 
Гиш. 


(Христијану). 

Пук се тек креће. Можете га стићи! 

РОКСАНА. 
У рат 
Гиш. 

У рат! | 

РОКСАНА. 
Зар ће и кадети ићир 

Гиш. 
Да. 
. (Извади оно писмо које је пре тога оставио у џеп, и преда га 
Христијану). 
Носите налог. Ево сад и мене! 
РОКСАНА. 
(Загрли Христијана). 
Боже!... 
Гиш. 


(Сирану, заједљиво). 
Још је рано до ноћи свадбене! 


СИРАНО. 
(За себе). 
Мисли да ми тиме нешто напркоси! 
ХРИСТИЈАН. 
(Роксани). 


Још један пољубац! 


СирАНО. 
(Христијану). 8 
Брже налог носи! 


ХРИСТИЈАН. 
(Загрли Роксану). 


Зар њу да оставимр... О, да страшних мука! 
5 (Спрану). 
Ти не слутиш... 
СирАНО. 
(Хоће да отргне Христијана). 
Знам већ. 
(Из даљине чују се добоши како ударају један марш). 
Гиш. 
(Који је отишао у дно позорнице). 
Ено мога пука 
Где полази! 
РОКСАНА. 
(Сирану, држећи чврсто Христијана кога Сирано непрестано поку- 


шава да отргне). 
Вама сад га поверавам. 


| Кад га ви чувате, ја без бриге спавам. 
5: Обећајте ! 

Сирано. 
зЕ Ја ћу увек над њим бдити. 
Али... 

РОКСАНА. 
Обећајте да ће мудар бити! 
СирАНО. 
Покушаћу. Али... 


РОксАНА. 


(Као горе). - 
Кад јаче замрази, 


Да се чува зиме! 
СирРАНО. У 
Мораће да пази. 


Али... 
РОКСАНА. 
|Као горе). ~ 
Да је веран! 
СИРАНО. 
За то се не бојим. 
Али... 
-- РОКСАНА. 
(Као горе). | 
И да пише ! 
СирРАНО. 
(Одлучно). 


За то — добар стојим!.. 
(Завеса.) 


(Наставиће се.) 
Едмон РОСТАН. 
(С француског превео Милан Димовић). 


КРШТЕЊЕ КВ АЕ 


(Из ЕПИНИКИЈСКИХ ПЈЕСАМА „Косово ОсВвЕЋЕНО“). 


На високоме куку, над Вардара ждријелом, 
Златокрила је вила инокосница сјела; 

И чешља златним чешљем прозрачном руком бјелом 
Плетеницу што пада, кб јадици, са чела. 


Према њој сури орд, на хриди с друге стргне, 
Од крви крила чисти и канџама и кљуном; 
Ил' оштри кљун о шкропу и нокте окресане. 
Руку је од јунака ту сакрио за жбуном... 








: 
[4 
~ 
| 

У ждр јелу Вардар шуми и бучи, кб олуја; 
Крвљу и лешевима темеље гори бије. 
Струја му сукрвицом одасвуда набуја: 

Кб голем румен змају прам Егеју се вије. 


Силени врући ветри, у вртлогу се б'јесну, 

У коштац ухватише и мрсе вили косе, 

Чупају златна крила; ужаса поју пјесму; 

И вили власе с перјем низ мутни Вардар носе. 


»О силни вјетри, зашто ломите моја крила, 
Чупате златне власер Који вас бијес мучиг 
Која вас пр јека сила у ршум ту завила2 

С којих вам страна мржња по урвинама бучи»“ 


„Ми смо кб горке р'јеке, одасвуд што се купе: 
Извор нам уздах љуба, сестара, дјеце, мајка; 
На разбојима сукоб, бјес људске мржње тупе; 
Бездушност насилника, похлепа, подла хајка; 


И сл'јепе неке силе... Ил ми смо сами сл јепи, 
Не видећ свога врела.. Кб види вјетру врелор 
Гони нас неки бијес прадавни и свирепи, 
Заторник свега... а све опет је њег'во дјело... 


Са ц'јелога Балкана, с Анатолије 6'једне 

Набујаше нам силе, из сваког села, града: 
Кб прашину у битци витламо људе једне; 
Наша су црна крила препуна сваког јада; 


Воњају људском, коњском непокоџаном стрвљу, 
Ко гавранова крила. Градове, села руше. 
Болести кужне носе. Румене р'јеке крвљу. 
Пожари за нам шума и усјева се пуше...“ 


„Прођите! — рече вила — и ваздух прочистите. 


Гоните кужне воње с Балкана к мутну југу; 
Да овдје сунце грије: ал спремни похитите, 
Када вас зовнем другу да отпрхнете кугу... 

Вардаре, дал се сјећаш ти Душанова лова 2 
Веселе царске хајке по твојим обалама7... 

Враћа се Немањића преславно доба снова... 
Побједни рик топова ждр јелом се твојим слама... 


Вардаре мутни, хитро таласе рујне гони, 

Да српском крвљу крстиш вале Егејског Мора... 
Солуну старом приче о прошлости ромдни,.. 
Већ б'јели орли ето врх његвих круже гора...“ 


А. ТРЕСИЋ ПАВИЧИЋ, 


ПОСЛЕ ПОБЕДА. 


Отварам срце, и из њега кличем: 
Господе, што нам оваплоти снове, 
Прими захвалност, моју и мог рода 
И дај нам крила за полете нове! 


Сањам на јави и сновима пловим, 
До српског југа, Вардара и Струме, 
Дивно је сада у међама новим, 

Где лимун цвета и маслине шуме. 


На Грачаници крст поносно сјаји 
Царево Скопље радошћу одише, 
А у Прилепу протопоп Недељко 
Краљевић Марку ситну књигу пише 


„Устани, Чедо, достао си среће, 
И старе боле за навек сахрани; 
Обеси ђорду о јуначко плеће 

И буздованом са града размани 


„Нека полети до Јадрана плави“, 
Као што чете нашег рода лете 

И задњу уру нека им објави 
Васкрса светог и Слободе свете“. 


Милорад М. ПЕТРОВИЋ. 








~ 
(а 
4: 
~ 

ХИМНА ЉУБАМА. 


Ви, што у црнини стискате бурно на груди 
руком свој најљепши сан ко велику ружу што жуди, 


мотрећи мрачине грдне раздрте косовске ноћи, 
шапћући топло и жално: „хоће ли, хоће ли доћи г... 


„„Бурму он злаћану даде, и оде у јесен сиву, 
поносно расипљућ' огањ и сличан змајићу живу...“ 


И ви што као блиједе статуе, у ноћној тмини, 
надвите саме над собом, непомично у тишини, 


остављене с језом плача уз бијело раме, 
слушате под срцем глас живота новог, а саме 


сузе вам лицем лију, а душа љуто пишта,... 
докле гаврани врани с незнаних разбојишта 


над вама проносе мртве руке и очи јунака, 
и ноћ се црна леди с њиховог језивог грака! 


И ви што на пустом прагу, чувајућ сирото сљеме, 
поднимљено к'о сфинге загонетне и нијеме, 


чекате, чекате ваздан; док вам у борама скута 
нејачад крије главе од плача загрцнута, 


убаве дјетињске главе с увојцима што стр јепе, 
што миришу на мека паперја птичади л јепе; 


и док коњ крвав пред двор без господара стиже, 
с њиском жалосним копа, за собом гледа, и стриже ! 


Дигните суморне главе! Слушајте тутњаву моћну 
побједа наших и славе наше, што налик на ноћну 


виорину с Косова освећенога јури, 
проносећ, собом њисак Маркова Шарца, што жури 

новим мегданима, новим славама; проносећ' плиме 
поносних снова наших ; проносећ олујне риме 


кликтања Мора кад Мајци Великој скуте љубљаше; 
проносећ' сјемење тешко будућности големе наше ! 


Дигните мислена чела; и као Питије пламном 
Господу Пјесме подане благословите са мном! 


„благословена крв најтоплија нашијех душа 
топлих, што проливена и распрскана пјенуша 


грдно од двију Ријека до шумних Мора двају ! 
Благословени врисци што нам у гроцима стају; 


и благословена тужна кукњава дјеце нам босе, 
и бол с ког грдисмо лица и русе мрсисмо косе, 


и чемер жалбе наше садање и будуће! 
Благословено све ради сузе једне, но вруће, 





Једне, но срећне, што Мајка проли не кротећи срце |“ — 
Благословите, Тужне, тражећи премиле мрце 


своје по разбојима, по горама, крај мора сиња, 
уз ритам живог млијека што вам у груд ма ромиња ! 


Љубе, благосиља с вама љубав, Будућност, Љепота 
побједе наше што вриште за нама пуне сопота! 


Трудне, благослов ваш је благослов Огња свевласног, 
Обнове вјечне, Живота врелог и неугасног ! 


Сијачице, ријечи ваше су сјемење штедро: 
за сваком светом стопом вашом узраста једро 


класје, пуно божанског плода за жетве нове, 
за наша вознесења и триумфе и обнове ! 


Неимарке, од тешких стихија ваших болова 
храм се сред Косова диже с хиљаду чврстих сводова ! 

О, Свештенице храма славе и величине 
наше, огрните ризу признања и топлине. 


Знамен вам ударам данас на чела вјечан и пламен; 
уђите у Храм ко Вјечност неприкосновен и стамен ! 


Докле пјесме и ритми моји ко вјетрине мамне 
зал'јећу се у косе ваше топле и тамне, 


и ко са заставом црном вијају с њима и машу, 
поздрављајући Вјечност и Браћу Бесмртну нашу ! 


Мирко КОРОЛИЈА 


РЕШЕЊЕ ПРОБЛЕМА ТРИЈУ ТЕЛА. 


Основни проблем Небеске Механике састоји се, као што 
се зна, у томе да се, знајући стање сунчаног система (поло- 
жаје и брзине тела што га састављају) у једноме датом тре- 
нутку (почетне погодбе при кретању система), одреди рачу- 
ном стање система у једноме, ма коме, тренутку у току ње- 
говог кретања. Проблем је знатно упрошћен тиме што се, за 
главни циљ Небеске Механике, тела могу сматрати као мате- 
ријалне тачке у којима су концентрисане масе тих тела. Ма: 
тематичка основица за његово решење нађена је у Њутновом 
закону универсалне гравитације, према коме се материјалне 
тачке, две и две, међу собом привлаче тако да је привлачна 
сила у свакоме тренутку пропорционална масама тих тачака, 
а обрнуто пропорционална квадрату њиховог међусобног ра- 
стојања Са таквом основицом проблем постаје математички 
потпуно одређен и јавља се у овоме облику: проучити кре- 
тање једнога система од п материјалних тачака које се међу- 
собно привлаче по Њутновом закону гравитације (Ироблем 
п шела. 


За п==2 решење је проблема врло просто, и оно је одмах 
нађено још од оних који су га били и поставили. Матема- 
тичка анализа показује да се у томе случају релативна пу- 
тања једне тачке око друге своди на један конични пресек, 
чија се жижа налази у тој другој тачки; положај тачака на 

тим путањама и њихове брзине могу се израчунати за сваки 


дати тренутак. 

Међутим за п веће од 2 показало се одмах да проблем 
задаје несавладљивих тешкоћа. М сам најпростији такав слу- 
чај: проблем трију шела, који је, због занемарљивости јед- 
них маса у сунчаном систему наспрам других, и због незнат- 
них утицаја врло удаљених маса, баш од највећег интереса 
за практичне циљеве у Небеској Механици, за коју би био 
велики напредак кад би се могао потпуно проучити утицај 
ма и само двеју препондерантних маса на трећу посматрану, 
масу, остао је у току векова нерешљив. На њему су, почевши 
од Њутна, највећи математичари: Ајлер, Лаплас, Лагранж, 
Поасон, Гаус, Јакоби, Бертран, Поенкаре и други окушавали 
снагу, али се нису његовом тачном и потпуном решењу ни 
приближили, Са једнога по једног од проблема са репутаци- 
јом да су веома тешки или несавладљиви, скидана је копрена 
која им је заклањала решење; један по један од њих попу- 
њавао је празна места у регистру онога до чега је допрло 
људско сазнање; али проблем трију тела остајао је увек не- 
помичан и неприступан ни најмоћнијим средствима матема- 
тичке анализе. 

Немогућно је овде улазити у дубље појединости раз- 
лога који су проблем чинили несавладљивим. Они не леже 
у немогућности да се проблем стави у једначине, који је 
посао већ давно и давно потпуно свршен; они су у томе 
што је из тих једначина немогућно одредити тачне вредности 
оних непознатих које се траже, а чије познавање, као функ- 
ција времена, дефинише стање система у коме се хоће тре- 
нутку. Математички казано : немогућно је експлицитно и тачно 
интрегалити диференциалне једначине на које је проблем 
сведен, а које су таквог облика и структуре да су све до- 
садашње методе за интеграцију немоћне да из њих извуку 
потребне интеграле у којима се састоји решење проблема 
трију тела, а који би дефинисали координате тачака као 
функције времена. Та немогућност, међутим, не лежи у самој 
природи ствари; интеграли постоје, само су они скривени у 
диференцијалним једначинама проблема, и рачунски елементи 
и операције, којима се данас располаже, нису довољно гене- 
рални да би се могли применити и на једначине проблема 
трију тела и њиховим комбинацијама у ограниченом броју 








РЕШЕЊЕ ПРОБЛЕМА ТРИЈУ ТЕЛА. 149 





немогућно је изразити те интеграле у тачном и експлицитном 
облику, Факт је, од прилике, сличне врсте оној које је и елемен- 
тарни факт : да се логаритам једнога целог броја не може изра- 
зити, ни израчунати, помоћу ограниченог броја елементарних 
рачунских операција са целим бројевима (сабирања, одуз имања, 
множења, дељења, степеновања и кореновања); тај логаритам, 
међутим, постоји и до њега доводи једна од најпростијих 
трансцедентних рачунских операција. Тако исто и немогућ- 
ност интеграције диференцијалних једначина проблема трију 
тела ваља схватити као немогућност да се данашњим рачун- 
ским инструментом извуче из једначине оно што се тражи, 
а да проналазак каквога новога рачунског елемента, какве 
нове рачунске операције, о каквима се за сад и не слути, 
може у часу учинити проблем потпуно решљивим. 

У томе погледу тачно експлицитно решење проблема 
трију тела није много одмакло од онога места на коме је 
стајало пре толико деценија. Али је за то учињено великих 
напредака у другим правцима, којима је, или бачена нова 
светлост на природу и тешкоће проблема, или су се успеле 
задовољити бар извесне практичне потребе за астрономска 
израчунавања. 

Тако, нађено је партикуларних решења проблема трију 
тела, то јест потпуних решења проблема за поједине наро- 
чите специјалне случајеве. Лагранж је, на пример, потпуно 
проучио случај кад су растојања трију тачака непрестано у 
константној међусобној пропорцији за све време кретања, и 
нашао да се у томе специјалном случају такве три тачке не- 
престано налазе на теменима једнога равностраног троугла, 
или да су непрестано на једној правој линији, према томе 
какве су почетне погодбе при кретању. 

Поенкаре је за врло генералне случајеве проблема нашао 
тако звана дерџодична и асимшошна решења. Периодична 
решења истичу на видик периодичност међусобних положаја 
тачака у кретању, то јест факт да се тачке по истеку јед. 
нога сталног, одређеног размака времена увек нађу у једноме 
истом међусобном положају. Асимтотна решења показују да 
се путање тачака, по истеку једнога довољно дугог размака 
времена, све више и више приближују оним путањама које 
су одређене периодичним решењима проблема. Од интереса 
је навести, да у општем случају, поред свега тога што је 


790 Српски Књижевни Гласвик. 





егзистенција периодичних решења несумњива, она ни до данас 
није потпуно доказана. Сам Поенкаре, пред крај свога жи- 
вота, учинио је један покушај да то докаже, али је у њего. 
вом доказу остало празнина, које ће се, можда, ускоро по- 
пунити. 

Трагајући у другим правцима, поједини математичари су 
успели истаћи на видик неколике негативне резултате, који 
бацају светлост на аналитичку природу општега и потпуног 
решења проблема трију тела. За практичне астрономске по 
-требе, као и у опште у свима проблемима Небеске Меха- 
нике, у којима се, бар у првој апроксимацији може задово- 
-љити и са познавањем кретања за време једнога ограниченог 
размака времена, постоје разноврсне приближне методе, које 
са практички довољном прецизношћу дају све количине, по- 
-требне за познавање кретања, као функције времена. Те ко- 
личине у данашњој Небеској Механици добијају се у облику 
тригонометријских бескрајних редова, у којима време фигу- 
рише под знаком синуса или косинуса и који конвергирају 
за све вредности времена у једноме ограниченом размаку 
времена, но ипак довољно пространом за данашња обична 
практична астрономска приближна израчунавања. 

Међутим, ти редови са ограниченом ковергенцијом, као 
и све што је до сад нађено у проблему трију тела, не допу- 
штају предвиђање појединости кретања у једноме дугоме 
размаку времена, а још мање допуштају то предвиђање за 
"сваки дати тренутак, док време поступно расти од — оо до 
-- со. Они се не могу сматрати као математичко решење про- 
блема, у коме се тражи да се координате, што дефинишу ме- 
ђусобне положаје трију тела, изразе као експлицитне функције 
времена, које би одређивале те координате за вечита времена 
то јест за све могућне реалне вредности времена. Ти тригоно- 
метријски редови имају се сматрати само као провизорна 
приближна решења, којима се астрономи, у недостатку тачног 
ги потпуног решења, могу само привремено задовољити. Сви 
покушаји да се координате трију материјалних тачака изразе 
као функције времена, у облику редова који би конвергирали 
за све могуће вредности времена, остајали с безуспешни. 
Једна од главних сметња за формацију таквих редова помоћу 
средстава које пружа данашња математичка анализа јесте 
„неизвесност, која се никако није могла отклонити, у погледу 

могућности судара двеју од те три материјалне тачке, или 
свих трију у једанпут, и у погледу пертурбација које би судар 
унео у кретање система. Математички казано: нису се могли 
предвидети тренутци судара, који би извесно имали бити син- 
гуларитети функција што одређују координате трију тачака, 
нити се могла сазнати аналитичка природа тих сингуларитета 
за функцију на коју се односе А зна се у математичкој ана- 
лизи, да облик реда, у који се може развити једна функција 
за све вредности независно променљиве количине, зависи на 
првом месту од аналитичке природе њених сингуларитета. 

После великих напора Поенкареових да се приближи ре- 
шењу, који су истина, расветлили поједине тачке у томе вековном 
аналитичком проблему, али ипак нису довели циљу што се има 
пред очима, проблем се трију тела, и у овоме погледу у коме је 
овде реч, то јест схваћен као проблем изражавања међусобних 
положаја посматраних трију материјалних тачака помоћу бе- 
скрајних редова, конвергентних за све реалне вредности времена, 
почео сматрати као нерешљив помоћу средстава којима распо- 


„лаже данашња математичка анализа. Један од најкомпентент- 


нијих познавалаца тога питања, француски математичар и 
директор париске опсерваторије Тисран, у своме великом делу 
„Месатдие сејезје“ (оте ТУ) тврди на пример ово: „тачно ре- 
шење проблема трију тела није се још од Лагранжа, помакло 
напред и може се тврдити да је оно и немогућно“. Под тач- 
ним решењем проблема Тисран је погразумевао онакво ре: 
шење о каквом је овде реч, то јест експлицитно решење по-. 
моћу бескрајних редова конвергентних и употребљивих за све 
реалне вредности времена. На тај начин створено уверење о 
нерешљивости проблема данашњим рачунским инструментом 
и учинило је да су га се математичари у последње време 
нерадо прихватили и да је он одбијао чак и оне који су по 
области свога рада и математичкој ерудицији били најпозва- 
нији да се о њему баве. 


~ 
ж » 


Тако је стајала ствар до пре неколико месеца, кад се 
десио један неочекивани случај, коме тешко да има равна у 
историји наука и који је целу ствар од једанпут и из основа 
изменуо. Прелиставајући један, не баш тако познати и врло 
мало распрострањени, математички часопис („Асја Зостејан5 

5степпагшт Репшсае“, публикацију Финскога друштва за науку 
у Хелзингфорсу) француски матемгтичар и професор на Сор- 
бони Емил Пикар, пуким случајем, запази у њему једну матема- 
тичку расправу, која му одмах привуче пажњу и пред којом за- 
стаде изненађен. У тој расправи, која је још од 1906 године, 
Пикар је, на своје велико изненађење, нашао на још 1906 го- 
дине решен проблем трију тела, чије је решење, свршено 
обичним средствима математичке анализе, у томе маломе ча- 
сопису стајало за толико година скривено, а о чему нико, 
осим самога аутора расправе, није ни слутио. Аутор је расправе 
Сундман, астроном опсерваторије у Хелзингфорсу, до пре не- 
колико месеци потпуно непознат у круговима истраживача на 
пољу математике. Своје решење проблема саопштио је први 
пут 17 децембра 1906, а затим 18 јануара 1909 године Фин- 
скоме Научном Друштву, и на томе је ствар и остала све док 
поменутим случајем није дошло до сазнања Пикара, чијом је 
иницијативом одмах изашла у ширу јавност. Саопштивши одмах 
Сундманово решење париској Академији Наука, и учинивти 
да сам аутор понова и у дубљим појединостима изложи своје 
рачуне, овога пута у великоме и угледном математичком ча- 
сопису „Асја таћетапнса“ (6. ХХХУ), Пикар је учинио да ре- 
шење проблема, које је могло још годинама лежати незапа- 
жено у маломе финском часопису, добије најширу публика- 
цију и допре до сазнања оних који су позвани да се о њему 
баве и који би, незнајући да је престала потреба трагати више 
у томе правцу, узалуд и од сада трошили на то своје снаге. 

Овде ће у најкраћим потезима бити изложени главни 
моменти Сундмановог решења проблема трију тела, и то, 
разуме се, само у толико у колико га је могућно ослободити 
чисто математичке одеће и аналитичких формула у којима се 
оно поглавито и састоји, а којима није место у оваквоме јед- 
ном прегледу. 

Поенкаре је показао 1886 године, у најопштијем слу- 
чају тога проблема, без икаквих претпоставака о релативним 
величинама маса које се међусобно привлаче, (али претпо- 
постављајући само то да никако нема судара у систему), да 
се координате трију тачака могу. израчунати у облику бескрај- 
них редова, уређених по степенима једне извесне количине, 
која зависи од времена, и која расти — 1 до + 1 за време док 
време расти од — со до + со. Редови су конвергентни и били 

би употребљиви за све могуће реалне вредности времена. 
Али, оно што им потире сваку вредност, чинећи им немогућ- 
ном употребу у аналитичким спекулацијама или практичним 
израчунавањима, био је факт да се ничим не може гаранто- 
вати за немогућност судара нити се могу тачно или приближно 
предвиђати тренутци кад судар може наступити. Осим тога, 
баш и да се могу предвиђати тренутци судара, судар двеју 
или свих трију маса у систиму уноси у кретање пертурбације 
које се помоћу Поенкареових редова нису могле предвиђати, 
и од таквог једног тренутка ти редови сасвим губе своју упо- 
требљивост и сам свој смисао. То је и навело Поенкареа да, 
излажући своје рачуне, изјави да и сам не верује да ће ње- 
гови редови моћи бити од користи у Небеској Механици. 

Главна ствар у Сундмановим истраживањима била је пре 
свега питање о могућности судара и затим тражење бескрај- 
них редова за израчунавање координата трију тачака за ве- 
чита времена, то јест, тражење таквих редова који не би гу- 
били свој смисао и своју употребљивост ни после судара, па 
било да је број судара ограничен или неограничен. 

У погледу питања о могућности судара, Сундман је 
нашао, да изузимајући само један врло специјалан случај, о 
коме практички не треба ни рачуна водити, судар је свих 
трију тачака одједном у опште немогућан. Али су за то мо- 
гућни делимични судари између двеју маса и такви су баш 
судари били оно пред чиме се застајало у свима досадашњим 
истраживањима о проблему о коме је реч, а што је дало по- 
вода горњој Поенкареовој изјави. Сундман, међутим, није 
застао пред том препоном. Имајући пред очима факт, познат 
у данашњој општој теорији функција, о тако званом анали- 
тичком продужавању функција, према коме сингуларитети 
функција, кад им се зна аналитичка природа, нису никаква 
сметња за ширење области у којој функција има смисла, 
Сундман је поставио себи за задатак да примени методе мо- 
дерне теорије функција и теорије диференцијалних једначина 
на одређивање улоге, коју моменат судара, сматран као син- 
гуларитет интеграла тих једначина, игра према овим интегра- 
лима, сматраним као фунције времена. Резултат истраживања, 
које је са потпуним успехом до краја извео, био је тај, да 
поменути моменти играју према интегралима проблема улоге 
алгебарских критичких сингуларитета трећега реда. Помоћу 

тога основног резултата, до кога је одиста било врло тешко 
доћи, а који одједном отклања све препоне пред којима се 
дотле морало стати, било је сад лако, данашњим аналитичким 
методама, формирати бескрајне редове у облику којих ће се 
изразити интеграли проблема, то јест, девет координата трију 
материјалних тачака у проблему, и који ће бити употребљиви 
за све реалне вредности времена. Сундман је то одмах и 
урадио, и редови, које је он на тај начин нашао за изража- 
вање координата тачака у проблему, потпуно задовољавају 
све оно што се тражило од тачног решења проблема трију 
тела у смислу у коме се оно данас тражи: они дају свих 
девет координата трију материјалних тачака шго се међу- 
субно привлаче по Њутновом закону, у облику бескрајних 
редова, уређених по степенима једне количине која се и сама 
мења у току времена по једноме познатом закону ; редови су 
конвергентни за све реалне вредности времена и према томе 
употребљиви за изражавање тих координата за вечита вре- 
мена, па ма какве биле почетне погодбе при кретању. 

Тиме је први пут добио своје решење један од великих 
проблема Природне Философије, који је у току више од два 
века задржавао и највеће математичаре, у коме су узалуд 
окушавана и најмоћнија средства математичке анализе и за 
који је већ изгледао да ће морати чекати можда још који 
век, док се не нађе какав нов аналитички инструменат, о 
коме се данас не може ни слутити, па да и он од овога до- 
бије своје решење. И као што се више пута дешавало у 
сличним приликама, сад, кад се има решење проблема и кад 
су познате појединости начина на који су савладане до сад 
несавладљиве тешкоће у њему, видело се да поједини мате- 
матичари, који су пре Сундмана покушавали решити исти. 
проблем, нису били баш тако далеко од решења. да су већ 
наилазили на неке од Сундманових основних резултата, али 
да или им нису тачно схватили улогу коју су ови били поз- 
вани да играју у дефинитивном решењу проблема, или се 
дешавало да ни један од тих Сундманових претходника није 
имао све те резултате у један пут, а да ови, изоловани од 
других и сваки за себе, нису били у стању довршити про- 
блем. Сад се на пример, зна да је немачком математичару 
Вајерштрасу био познат факт (или да га је бар наслутио) да 
тренутак судара игра улогу алгебарског критичког сингула- 

ритета трећег реда; то се види тек сада из једнога приват- 
ног Вајерштрасовог писма писаног 1889 године шведском 
математичару Митаг-Лефлеру, а публикованог тек на неко- 
лико година после Сундманове публикације о проблему трију 
тела; Вајерштрас у томе писму, на једноме месту где додирује 
то питање, узгред помиње поменути факт, који је основица 
Сундмановом решењу, али оставивши га без доказа. Са друге 
стране, кад се редови, у облику којих Сундман решава про- 
блем, упореде са онима на које је у својом истраживањима 
наишао Поенкаре 1886 године, о којима је напред било речи 
и у чији велики интерес за Небеску Механику, као што је 
поменуто, није ни он сам веровао, види се да су врло слич- 
ног облика и да је Поенкаре, и не слутећи о томе, био близу 
правог решења. Од последњег, дефинитивног корака ка ре- 
шењу проблема задржао га је поменути факт : да се не може 
гарантовавати за немогућност судара и да се ништа не може 
казати о томе на који би начин нађени редови били изме- 
њени после судара, чија се ни могућност ни немогућност није 
могла предвиђати. Као што је напред наведено, Сундман је 
успео да отклони обе те тешкоће и одмах се тиме користио 
да решење проблема приведе крају. 

Да ли је Сундмановим решењем проблем трију тела 
исцрпен и скинут са дневног реда у Небеској Механици и 
математичкој анализи Да ли је то решење последња реч 
која се о њему имала рећи и после које би била беспослица 
трагати више у томе правпуг Свакако да то неће бити и да 
је далеко од тога. Сундманови бескрајни редови имају за себе 
једну, са гледишта чисте математичке анализе, ненадмашно 
добру страну: конвергенцију за све реалне вредности вре- 
мена, што се у чистој Математици сматра за савршенство. 
Али њима недостаје нешто што је од интереса и важности 
како за математичку анализу, тако и за конкретне потребе 
Небеске Механике. Познато је у анализи колико су редови, 
уређени по степенима једне променљиве количине, мало по- 
десни за проучавање тока функције коју они представљају, 
а нарочито за проучавање квантитативних и квалитативних 
појединости тих функција, као што су: периодичност, симе- 
трије, асимтотне вредности, осцилаторни какактер и промене 
осцилаторних амплитуда и т. д. Осим тога, показало се да 


је немогућно из тих редова извести она партикуларна решења 

проблема, која су још раније нађена, нити се они могу ма 
у колико упростити хипотезом, која је остварена у доста 
великом броју спепијалнијих конкретних проблема Небеске 
Механике: да је једна од трију маса веома мала наспрам 
осталих двеју или да је једна од њих јако препондерантна. 
Очевидно је да је све што се до данас зна о проблему трију 
тела, садржано већ у Сундмановом решењу, пошто је ово 
опште и не претпоставља никакве специјалне погодбе; али 
од самога тога факта, па до могућности да се он истакне 
на видик из самих Сундманових редова, читава је провала. 
Тај велики недостатак немају, међутим, обични тригономе- 
тријски редови, у облику којих се данас приближно израчу- 
навају тражене количине у Небеској Механици, и у којима 
се, поред свеколике њихове несавршености, дивергенције и 
ограничене употребљивости, саме собом истичу на видик по- 
менуте квалитативне и квантитативне појединости, партику- 
ларна решења за поједине специјалне случајеве, упрошћена 
због незнатности појединих маса, и т. д. Остаје, дакле, отво- 
рено једно широко поље за тражење нових решења, која би 
такође имала бити карактерисана неограониченом конверген- 
цијом, а не би имала поменуте недостатке Сундмановог решења. 

При свем том, и у свакоме случају, Сундманово решење 
проблема трију тела представља са гледишта чисте матема- 
тичке анализе, по својој генералности и неограниченој кон- 
вергенцији, једно савршенство, и оно је у томе погледу до 
данас једино такво решење проблема. Са тога гледишта, оно 
несумњиво чини епоху у историји тога проблема, јер је оно 
у исто време и једино решење, за које се може тврдити да 
обухвата ток појаве за вечита времена. 

Мих. ПЕТРОВИЋ. 


ИСТОЧНО ИЛИ ЈУЖНО НАРЕЧЈЕ2: 


У првој половини Х1Х века у српско-хрватском народу, 
који је дотле живео покрајински поцепан, јавио се снажан 
покрет ка уједначавању и јединству. Велики успех у томе правцу 
био је што су локалне књижевности ишчезле и што се кул- 


1 Предавање у Друштву за Српски Језик и Књижевност, 4 но- 
вембра 1913. 

турни и књижевни живот нашега народа усредсредио око два 
средишта : Београда (у први мах Новога Сада) и Загреба. На- 
рочито је било од значаја што су и Срби и Хрвати дошли до јед- 
ног књижевног језика. Али остало је још јазова између оба дела 
наша народа: постоји пре свега тешко премостива, и за наш 
народ фатална подвојеност на три супротне вере, затим остале 
су још две азбуке, латиница и ћирилица, и, најзад, два наречја 
којима се у књижевности служи, источно и јужно. 

Народно јединство иде својим природним током, и тај 
процес изједначавања, и ако спорији но што би требало да 
буде, не може се ничим зауставити. Напредак иде по самој 
природи ствари, и свакога дана долазе нова питања на ре- 
шавање и чине се нови кораци у напред. Једно од таквих 
питања које је сасвим сазрело, и које се практички почело 
решавати пре но што је теоријски потпуно претресено, јесте 
питање: којим наречјем треба писати у српско-хрватској књи- 
жевности, јужним, јекавским, или источним, екавским. 

На то питање покушаће се, са чисто практичне и књи- 
жевне тачке гледишта, дати одговор у овоме предавању. 


| 
КАКО ЈЕ ЈУЖНО НАРЕЧЈЕ УШЛО У КЊИЖЕВНОСТ. 


Два најстарија наречја српско-хрватска јесу екавско и 
икавско, источно и западно. Источним наречјем писани су 
споменици старе српске књижевности, згпадним наречјем пи- 
сане су старе приморске књижевности, и то је био језик на- 
родне хрватске цркве. Јужно наречје, јекавско, најмлађе је. 
Оно се јавља од ХЕМ века, у југо-западним крајевима нашим. 
Оно се шири од како су почеле јаке емиграције тих планин- 
ских крајева на север и на исток, и прешло је у северну и 
западну Босну, северну Далмације, Лику и Крбаву, у западну 
Србију. У књижевности оно се јавља доста касно. Грамати- 
чар Бартол Кашић, у свом Римском Ритуалу, 1640, износи 
и особине босанских, далматинских и дубровачког говора. 
Лексиколог Микаља (1649) истиче босански говор, и сам пише 
јекавски са извесним примесама икавског наречја. Арделио 
дела Бела, у своме речнику (1728) пише јекавски, такође са 
извесним примесама икавским.: Познији дубровачки писци, 


1 А. Белић: О Вуковим погледима на српске дијалекше и књи 
ожжевни језик (из ОХХХИТ књиге „Гласа Српске Краљевске Академије“). 
Београд, 1910. Стр. 130-131. 

дотле икавци, почињу од ХУП века писати јекавски. Један од 
Палмотићевих биографа прича како је он ради језика наро: 
чито ишао у Босну. Гундулић је јекавски песник. | 

Иначе, у ХУШ и првој десетини ХЛХ века у српско- 
хрватском народу пише се или екавски или икавски. Књи- 
жевност босанска ХУП и ХУШ века је знатним делом екавска, 
књижевност славонска у ХУШ веку, мала буњевачка књи- 
жевност у ХУШ веку, писане су икавски. Књижевност хрват- 
ских кајкаваца од ХУШ века, књижевност Срба у Угарској 
од ХУШ века, писане су екавски, како се и говорило у тим 
крајевима. | 

Специјално у новој српској књижевности влада источно 
наречје. Изузетци су ретки. Доситеј Обрадовић, рођен у чисто 
екавском крају, и који је можда више но ико учинио да екав- 
ско наречје преовлада у српкој књижевности, како се дуже 
време, баш у почетку свога књижевнога рада бавио, у Северној 
и Јужној Далмацији (1761—1765, 1769—1771), почео је писати 
јужним наречјем. Први његов књижевни рад, Буквица, писан на 
далманском Косову, 1765, за Јелену, кћер попа Аврама Симића, 
на јужном је наречју, не увек доследном. Исто тако и Хри- 
стопшшћа, писана у Плавну 1770. Али то је само по изузетку 
и код Доситеја Обрадовића и у целој ондашњој српској књи- 
жевности. У почетку Х1Х века сви српски писци, у колико 
их је било, пишу источним наречјем. 

Од тога правила почиње одступати Вук Караџић. Он 
не само да извојева себи право да се изузетно у српској 
књижевности служи јужним наречјим, но то локално наречје 
диже на висину књижевног наречја, које примају сви Хр: 
вати и један добар део Срба. То је ванредан пример шта све 
може да учини јака воља и борбена снага једнога човека. 
Рођеном у Западној Србији, у једној породици досељеној из 
Херцеговине, Караџићу је јужно наречје било матерње. И од 
почетка свога књижевнога рада он се служи њиме. Само, у 
првом почетку његова рада показује се извесно колебање. 
У првим својим писмима Копитару пише мешовито, и јужно- 
источним наречјем. У писму од 6 маја 1814 поред облика по 
јужном наречју пише и: цело, песнарица, разумети, девојка, 
одело. У писму од 20 маја 1814 има: овде, уверен, човек, 
утекао, цели, мера, пролеће. Карактеристично је за његову 
несигурност у том погледу што у писму Копитару од 6 маја 

1814, дајући му упуства како да штампа његову Малу просто 
народњу славено-сербску песнарицу вели : „в прочем код други 
писмена гди стоји %, онди метните 2, на пример, взра, довопка, 
посна, а не вђра, дђвопка, пђена“. Неколико дана после тога, 
20 маја, шаљући му за штампу своју рецензију о Видаковићеву 
Усамлђномљ ТОноши, пише Копитару обратно: „ја би рекао 
да не оставите гди 2 на место %, јер се реценсија за цели 
народ прави, пак може бити коме противно..,.“! 

Почевши да се служи јужним наречјем, Каргџић не мисли 
да оно треба да буде главно и искључиво у српској књижев- 
ности. Све што тражи тада, то је равноправност за сва три на- 
речја. У предговору Малој простонародњеоц славено-сербскот 
песнарици вели: 

„Овде може бити да ће се коме особито смијешно видити што 
ја пишем: лијепо, бијело, снијег, свијет, ријеч, и пр. Но ја молим 
свакога коме се ово не допадне, нека ми опрости. Ја знам да у сла- 
венским књигама стоји лепо, бело, снег, реч, свет, а Сербљи по 
Срему, по Бачкој, по Бањату и по Сербији ољго Дунава и око Саве 
говоре: лепо, бело, снег, свет. Али Сербљи по Хорватској, по Дал- 
мацији, по Босни, по Херцеговини, по Црној Гори и по Сербији до 
Ваљева и до Карановца сви говоро: лијепо, бијело, свијет, ријеч, 
лијек, ријека и пр. Које је сад од озога трога најљепше и најбоље, 
то би тешко било решити, јербо би то сваки доказивао да је оно 
које је он из детињства навикао, а само у себи може бити да је све 
троје једнако. А ја сам овде овако лисао из два узрока: једно што 
сам овако из уста моје мајке чуо и из детињства навикао, пак ми 
и сад љепше него и једно и друго у устима звечи; а друго, што се 
овако говори онде гди сам ја ове песне слушао“. 


И сама његова прва књига није доследно писана јекав- 
ски. Књига је писана у главном јекавски, али су екавизми мно- 
гобројни. Тако у посвети налази се: дело, вечно, бедан, 
редак, уверио; у „предсловију“: место, песна, дело, посмевати 
се, бедан, натерати, отерати, седећи, певати, намерење, уве- 
рити се, умео, хотео, време, утеха, река, и тако даље. Тек доц- 
није он ће почети писати доследно и искључиво јекавски. 

Караџићево писање јужним, дотле у српској књижевности 


_ неупотребљаваним наречјем, није се допало ондашњим српским 


писцима, који су били из екавских крајева и који су већ имали 
традицију да је екавско наречје књижевно наречје српско. 
Милован Видаковић није хтео ни да чује да се пише као што 


1 Вукова Преписка, 1, 131-132, 136-137. 

„бабе у Ерцеговини и Шијачкој говоре“. Караџићев пријатељ 
Лукијан Мушицки говорио му је да не треба да пише јужним 
наречјем: „Волите Сријемцом пркосити и са тим и литера- 
тури шкодити“. Када је Караџић 1817 по своме уредио неко 
лико бројева Новина Сербскихљ, писао му је Мушицки: „Оче- 
видан је по њима вукизам Гдешто може проћи, а гдешто 
Сремци, Бачвани и Банаћани, који су по већој чести читатељи 
Србски Новина, најзнатније муштерије — нипошто трпити не 
могу“. Мушицки га моли да се окане херцеговачког диалекта: 
„Верујте да со тим врло одвраћате, читатеље од читања и 
от најбољи совјета ваши". И мени је, да искрено кажем, мрско 
постало“.: Јоаким Вујић се недотупавно подсмевао том „херо- 
шијачком језику“. Један од Караџићевих противника са ко- 
јима је полемисао, и који је писао под псевдонимом Благоја 
Штипкаловића, 1821, напада јужно наречје, којим „Ерцеговци 
и босански Турци по крчмама беседе“, и саветује Караџићу: 
„Не развлачи језик као да су ти уста већа него у свију дру- 
гих Србаља. Иди у Ерцеговину где таке вилице као што су 
твоје имају... 

И поред тих критика и напада, Караџић је остајао при 
своме, служећи се и даље јужним наречјем. Шта више, он је 
у то бивао све убеђенији и давао све нове и нове разлоге. 
У предговору Србског Рјечника, 1818, он пише: „Мени се 
ниједно ово нарјечије не чини љепше ни милије од другога, 
него су ми сва три једнака. А ову сам књигу зато писао ер- 
цеговачки: а) што се тако говори онђе ђе сам се ја родио, 
и тако сам најприје од мајке и оца научио говорити; 6) да 
виде Сријемци и Бачвани и Банаћани како њиова браћа и 
по оним земљама говоре: зашто се до сад о том ништа није 
писало“.3 1821 у полемичком чланку Пеколико ријечи мојим 
овогодишњим рецензентима, Караџић пише: 

„Србаља нема мање који говоре ерцеговачким нарјечјем него 
оније' који говоре сремачким и ресавским. У народним нашим пје- 
смама, које су једино и вјечно благо и украшеније литературе 
наше, пјева се и данашњи дан усред Бачке и Сријема, као и усред 
Браничева и Ресаве: бијело, лијепо, дијете, цвијет, и т. д. Какогођ 


1 Вукова Преписка, П књ., стр. 261; П. 203. 

2 Скупљени граматички и полемички списи Вука Стшеф. Кара- 
цџића. Књ. П (Београд, 1894—1895), стр. 125. 

8 Скупљени граматички им полемички списи, П, 22. 

што у Сријему ријетко може се наћи који човјек кога се ђед или 
пређед није доселио из Србије, тако се у Србији ријетко може који 
наћи кога се стари нијесу доселили нз Ерцеговине... Ерцеговачким 
нарјечијем ја сам први почео писати, али нијесам казао још ни- 
коме (нити сам мислим) да је сремачко и бачванско нарјечје руж- 
није од ерцеговачкога, нити сам кога Сријемца или Бачванина по- 
вудио да пише ерцеговачки, него сам још говорио да пише сваки 
нарјечјем предјела свога у коме се родио и узрастао...“1 


У првом периоду свога рада Караџић пише јужним на: 
речјем, али се готово правда и извињава, не шражи да је- 
кавско наречје искључиво преовлада, но се задовољава да му 
се призна право грађанства у српској књижевности. Он је 
· шада био за равноправност свију српских наречја. Али доцније, 
пошто је победа остала на његовој страни, он иде корак 
даље, и одлучно тражи да јужно наречје постане искљу“ 
чиво књижевно наречје српско. То своје ново гледиште он је 
потпуно изразио и образложио у својој књизи: Вука Стеф. 
Караџића и Саве Текелије Писма високопреосвештеноме 20- 
сподину Плашону Атанацковићу, православноме владици бу- 
димскоме, о сршсксме Правопису, са особитијем додацима 
(Беч, 1845). Полазећи са гледишта да најчистији народни 
говор треба узети за књижевни језик, он се изјашњава про: 
тив источнога говора у Срему, Банату и Бачкој, а за јужно 
наречје, онакво какво се говори у Херцеговини. 

„Што сам до сад све околишио, овдје ђу израјеком да кажем: 
да се у свему народу нашему нигдје не говора српски тако ружно 

и покварено као у Сријему, у Бачкој и у Банату... А гдје се говори 

најбоље: Ево и на то одговора. Српски се говори најчистије р нај- 

правилније у Херцеговини и у Босни... У данашњој Србији што се 
год даље од Саве и од Дунава иде к југу, све се чистије и пра- 
вилније и на херцеговачко нарјечије наличније говори српски...“ 

(Стр. 85—86. 

Херцеговачко наречје, то је идеалан српски језик, и њега 
треба усвојити за опште српско. 


„А кад бисмо се договарали које би нарјечије било најпри- 
личније да га у писању књига сви примимо, ја бих рекао: 060, 
јужно. Оно од запада у Сријему допире до Вуковара и уз Дунаво 
готово до Будима, а од југа у Србији готово до Бијограда... Осим 
тога главнога узрока могу се споменути још и ови: 1) да су го- 
тово све наше пјесме у њему постале; 2) да се ни у једноме дру- 
гом нарјечију гдјекоје ријечи различнога значења словима не могу 


1 Исто, књ ШЏ, стр. 138 и 184. 

разлнковате, као н. п. сједим (1ећ зиле) и сиједим (1ећ уегде стап), 

запјевалљи (апгапкеп 21 5тсеп) и запијевалим (мећасеп), тако 

отапјевалац п оптијевалаи, попјевалац и попијевалпи, и Т. д.; 3) 

оно је најближе и славенскоме нарјечију, од којега многи вичу да 

се не треба удаљавати; а 4) оно је нарјечије и у дубровачкијех 
списгтеља, и тако се само чрез њега можемо ујединити с нашом 
браћом римскога закона, која с радошћу нама руке пружају...“ 

(Стр. 19—20). 

У половини Х1Х века Караџић је извојевао готову пот- 
пуну победу својих идеја. Међу осталим његовим идејама 
остаје и идеја о херцеговачком наречју као књижевном наречју 
не само код Срба но и код Хрвата. 28 марта 1850, у Бечу, 
углавили су књижевни договор ови југословенски писци: 
Иван Кукуљевић, Димитрије Деметар, Иван Мажуранић, Вук 
Ст. Караџић, Винко Пацел, Фрањо Миклошић, Стјепан Пеја- 
ковић, Ђуро Даничић. Поред два Србина, Караџића и Да- 
ничића, и једног Словенца, Миклошића, остало су били Хр- 
вати. У томе књижевном договору, који је изишао у 76 броју 
Магодтћ Моота Људевита Гаја, пошло се од гледишта: „да 
један народ треба једну књижевност да има“. Између оста- 
лога, ту се углавило и ово: 

„Једногласно смо признали да је најправије и најбоље при- 
мити јужно нарјечје да буде књижевно, и то а) зато што највише 
народа тако говори; ђ) што је оно најближе старому словенском 
језику, а по томе и свијема осталијем језицима славенскијем ; с) што 
су готово све народне пјесме у њему пјеване; 4) што је сва стара 
дубровачка књижевност у њему списана; е) што највише књижев- 
ника и источвога и западнога вјерозакона већ тако пише (само 
што сви не пазе на сва правила). По том смо се сложили да се на 
онијем мјестима гдје су по овоме нарјечју два слога (силаба) пише 
ије, а гдје је један слог, ондје да се пише је или е или и, како 
гдје треба, н. пр. бијело, бјелина, мрежа, донио. А да би свак 
лакше могао сазнати гдје су по овому нарјечју два слога, гдје ли 
један и гдје треба писати је, гдје ли е, гдје ли и, замолили смо 
сви остали Г. Вука Стеф. Караџића да би написао о томе главна 
правила која су доље приложена“. 


У пет тачака Караџић је дао у прилогу та помоћна 
правила. 

„Кад помислимо да сваки књижевник закона источнога зна 

или да мора знати гдје би по славенскоме језику ваљало писати 

Ђ, а тако сваки књижевник закона леточнога зна или да мора знати 

гдје би по дојакошњему писању многијех ваљало писати 6, а уз то 


1 Скупљени граматички ц полемички списи, Ш, стр. 299—808. 

сви знају или да морају знати с какијнм се гласом која ријеч у 

народу изговара, онда се слободно може рећи да свакп одмах без 

икакога учења може знати не само како се која ријеч по јужноме 

нарјечју изговара, него и у онијем ријечима гдје се 5 или с изго- 

вара као ије, на којему је слову и какав акценат...“ 

Од српских листова једино је београдска Џ/умадинка 
(1850, бр. 13) донела Караџићева правила о употреби јуж- 
нога наречја. 


Од шездесетих година прошлога века Караџићеве идеје 
о језику и правопису постају владајуће у књижевности и 
јавном животу код Срба и Хрвата. Његов правопис постаје 
званичан правопис код Срба, народни језик постаје књижевни 
језик. Библија, и Стари и Нови Завет, преведена је тим на: 
речјем, и тако се још и данас штампа. Хрвати сасвим усва- 
јају јужно наречје. Код Срба јавља се тежња да јужно на. 
речје постане књижевно. 


Ширењу јужнога наречја код Срба много припомаже и 
та случајна чињеница што су два главна српска песника че- 
трдесетих година, П. П. Његош и Симо Милутиновић, један 
Црногорац а други Босанац, били из крајева јужнога наречја 
и што су њиме писали. Млади писци који су се груписали 
око Вука Караџића, интегрални „Вуковци“, усвајају јужно 
наречје. Јоксим Новић Оточанин, песник некада слављене Ла- 
зарице (1847), у толико је лакше усвојио јужно наречје што 
је и сам био из Лике. Јован Сундечић, Медо Пуцић, Матија 
Бан, далматински песници, такође пишу матерњим јужним на- 
речјем. Главни помагач Караџићев, Ђуро Даничић, који ће 
дати научну основицу и аргументацију његовим идејама, био 
је родом из Новога Сада, али у свом „вукизму“, како би 
рекао Лукијан Мушицки, поставио је себи за циљ да постане 
што већма Херцеговац. Од Ђорђа Поповића, како му је било 
право име, постао је, према народним песмама, Ђуро Дани- 
чић; као ђак почео је носити херцеговачко одело, говорити 
и писати јужним наречјем, и тим наречјем служиће се у сво: 
јим списима. Забележена је анегдота како је пред 1848 Дани- 
чић, у херцеговачком оделу, упао у уредништво Србскогљ 
Народногљ Листа у Пешти, и чистим јужним наречјем осло- 
вио уредника Теодора Павловића. Разговор између уредника 
и псевдо-Херцеговца водио се о приликама у Херцеговини. 
При растанку Павловић запита свога посетиоца: „одакле сте 


764 Српски Књижевни Гласник. 


ви родом р“. Даничић одговори: „из Новога Сада“. Забезекнут 
Павловић љутито му добаци: „Е, па што се онда бебучете >“! 
Јован Илић, родом Београђанин, прве своје стихове, Гесме 
(1854), штампао је источним наречјем; поставши фанатичан 
Вуковац, поневши фес као и његов узор, он је почео писати 
јужним наречјем, Ластшири (1866) и Дахире (1891) писани су. 
чистим јужним наречјем; Бранко Радичевић, који се учио 
српском језику у Караџићевом Српском Рјечнику и у његовим 
збиркама народних песама, често се служио и јекавским обли- 
цима, његова песма Ајдук« (1843) и спев А/дуков гроб (1849) 
написани су јекавски. Змај Јован Јовановић, рођен Новосађа- 
нин, у старости написао је јужним наречјем своје књиге ими- 
тација народних песама: Снохватшице (1895, 1900) и Девесиље 
(1900). Код Ђуре Јакшића, родом Банаћанина, опажају се је- 
кавизми („Гром је ријеч којим збориш хола...“ „Ти који се при: 
јеваром црном...“ ит. д.). У омладинском покрету била је струја 
да се прихвати јужно наречје, јер оно изгледа већма народско 
и српско, исто онако као што је тада изгледало да треба но- 
сити народно одело. У Матици за 1867 предлаже се „Омла- 
дини што ће се скоро скупити у Београду“: „јужни нам говор 
ваља примити за књижевни“. Стојан Новаковић почео је пи- 
сати јужним наречјем, и тако писао још 1868 у Вили и 
1869 у Машици. Мита Ракић 1868 преводио је у Машици 
Бихнера јужним наречјем; Милован ЂЊ. Глишић родом Ва- 
љевац, почео је у Зори за 1869 писати јужним; 1870 Бео- 
грађанин Љубомир Недић преводио је 1871 јужним наречјем 
Кукова путовања по свијету; Јаков Игњатовић је 1874 издао 
јужним наречјем писану прву књигу својих Дјела. Г. ЈЉубо- 
мир Ковачевић свој чланак ЛМеколико хронолошких испра“ 
вака у српској историји, који је изишао у Х књизи Годиш- 
њице Николе Чуџића за 1878, штампао је јужним наречјем. 
Лазе К. Лазаревића приповетка Гколска икона у дубровачком 
З/олтси изишла је штампана јужним наречјем и тако унета у 
Шест приповедака (1886). ИУ доцније било је писаца из северо- 
источних крајева наших који су писали јужним наречјем. Ти- 
хомир Остојић је деведесетих година писао јужним наречјем. 
Јован Живановић још и данас тако пише. Последњи од пи- 


1 Јавор, 1886, стр. 100. 











Источно или ЈУЖНО НАРЕЧЈЕ 2 765 





саца из северо-источних крајева који је покушао да образложи 
писање јужним наречјем био је Драгиша Станојевић. Он је Ари- 
остовог Бијесног Роланда превео у главном јекавски. Узтај пре- 
вод дао је занимљиву књижицу /170г0овор Бесном Роланду (1898). 
Ту он вели: „Најчистији, најзвучнији, најмузичнији, једном речи 
најлепши српски говор разлеже се по Херцеговини. Ту сељак 
овчар говори академски, ћосћ-зетђтзсћ...“. „Сви Срби треба само 
херцеговачким говором да пишу своје Џесме. Он је лепши, мекши, 
оштрији, силнији, музичнији од ресавскога“. Али, у прози: „сви 
Срби треба да пишу само ресавски“. Херцеговачки је тежак 
и њиме се врло често погрешно пише. Ресавски говор је „про- 
стији и лакши...“ „Његова простота и лакоћа биће му моћно 
оруђе у борби за опстанак. Простији језички облици побеђују 
заплетеније. Београд је престоница Србије, и сви Срби треба 
да пишу онако како пише Београд...“ И Станојевић, завр- 
шује, ето „зашто се еп Ариостов у стиху зове Бијесни Ро: 
ландо, а у овом поговору Бесни Роландо...“ У самом спеву, 
"Станојевић је еклектичар, узима како му треба ради стиха, 
има и јужнога и источнога изговора, за њега је то „сасвим 
допуштена Псеппа ровпса“. 

Последњи од важнијих екавских писаца који су писали 
и јужним наречјем био је Стеван Сремац. Своје историјске 
приповетке Из књига сшаросшавних, хотећи да им да свечан 
поетски стил, писао је јужним наречјем. 


Али, поред свих тих појединачних случајева, јужно на- 
речје није преовладало у северо-источним крајевима српскога 
народа. Парадоксално је, али стоји чињеница: да је код Хрвата, 
где је велика већина икаваца и екаваца, јужно наречје сасвим 
освојило у књижевности; док код Срба, где је толико велики 
број јекаваца, није могло у књижевности освојити земљиште, 
и до данас је остало једно покрајинско наречје. Источно на: 
речје не само да се одржало у крајевима у којима се говори, 
но поставши књижевно наречје српске књижевности, показује 
јасну и јаку тенденцију да истисне јужно наречје и постане 
опште наречје целе српске књижевности. 

Латентна борба између та два наречја постоји, и данас 
се може поставити питање: које наречје треба примити, источно 
или јужно. 

П 
РАЗЛОЗИ КОЈИ ГОВОРЕ ЗА И ПРОТИВ ЈУЖНОГ НАРЕЧЈА. 


Разлози које Вук Караџић даје за јужно наречје ови су: 

1) Разлог који сам Караџић назива главним : јужно на 
речје је нејраспрострањеније. Границе тога наречја он је у не- 
колико махова одредио. 1814 вели да јужном наречју „при- 
надлеже сви Сербљи који живе по Херцеговини, по Босни 
(како греческога, тако и мухамендаскога вјероисповједнија, 
по Церној Гори, по Далмацији, по: Хрватској, озго до Мачве, 
до Ваљева и до Карановца“.: 1845, да би поткрепио своју 
тезу, он још проширује границе јужног наречја: „оно од за- 
пада у Сријему допире до Вуковара и уз Дунаво готово до 
Будима, а од југа у Србији готово до Бијограда...“= 


Као што је и иначе често радио, Караџић је овде одвећ 
подупро своје разлоге и претерао у своме тврђењу. Када је 
то писао он није знао за широке области источнога наречја, 
које се простиру ка истоку, југу и југо-истоку, и које се почело 
проучавати тек око 1880 године (Милан Ђ. Милићевић, 1876; 
Јован Живановић, 1882; Велимир Карић, 1887). Сва Босна и 
Херцеговина не говоре јужним наречјем, но знатним делом, 
у муслиманском и католичком делу народа, икавски. Далма- 
ција не говори сва јекавски, но у северном приморју и на 
острвима икавски. У Хрватској има много икаваца; у правој 
Хрватској, око Загреба и Вараждина, говори се екавски. У 
Србији само један мали део говори јекавски: данашњи ужички 
округ цео, и делови чачанског, рудничког, ваљевског и по- 
дринског. Караџић је налазио на трагове јекавизма и у се- 
веро-источним, екавским крајевима, уопштавао те појединачне 
и усамљене случајеве, и апсолутно нетачно тврдио да се 
јужно наречје говори до Београда, па чак и до Будима. Томе 
хотимичном и произвољном проширавању области јужнога 
наречја треба још додати и намерно прећуткивање ширине 
области источног и западног, екавског и икавског наречја. По- 
знате су границе данашњих наречја српско-хрватских, и треба 
само бацити поглед на диалектолошку карту Г. Александра 


1 „Примјетба“ на крају Писменице сербскога зезика, Беч, 1814. 


2 Вука Стеф. Караџића и Саве Текелије писма високопреосве- 
илаеноме господину Џлатпону Атапацковићу... Стр. 19. 

Белића и опазити одмах колико је Караџић хотимично и не: 
тачно проширио границе јужнога наречја. 

2) Гошово све нарбдне Песме постале су на јужном 
наречју. То је делимично тачно, јер има доста народних пе- 
сама на екавском и икавском наречју, за које Караџић, у 
почетку тога рада на скупљању није ни знао, нарочито му 
није било познато народно благо у искључиво екавским кра- 
јевима, у Старој Србији и Маћедонији. Затим, тај разлог тек је 
другога реда. Он је мсгао бити нарочито и пресудно важан 
за Караџића, који је у народним песмама гледао „једино и 
вјечно украшеније литературе наше“, и могао је имати вели- 
ког значаја за онај нараштај који је био сав васпитан у 
романтичарском култу народне поезије. Данас, када се писана 
књижевност наша развила и има високих уметничких дела, 
када се не мисли више да су народне песме почетна и за- 
вршна тачка душевног живота народног, данас тај разлог 
није довољан да уобичајено наречје народних песама буде 
књижевно наречје целе српско-хрватске књижевности. 

3) „..ни у једном другом нарјечију ријечи разлимнога зна: 
чења словима [сеј не могу разликоваши, као на пример сједим 
(ксћ зихе) и сиједим (1сћ уетде отап) задјевати (апјапсеп 21 
зпоеп) и задијева ши (ећКасеп), тако ош еваши и,ошпијеватши, 


_ попјевати и попијеваши, ит. д.“ Разлог је сасвим усиљен, јер 


смисао речи не види се само по њиховој засебној физиономији но 
и по смислу у реченици. Пре свега, различан смисао може се 
обележити акцентом: седеши и седеши, запеваши и запбваши. У 
свима језицима, па и у нашем, велики је број облика и речи који 
истоветно гласе а разно значење имају. У целој реченици 
и у склопу мисли никада нема опасности да се побрка смисао 
речи. Ни у јужном наречју не може да се споља обележи 
разлика код речи разнога значења који се подједнако пишу: 
море (са једним истим акцентом има три смисла: море! усклик; 
море, тате; море, треће лице множине садашњега времена од 
глагола морити); коса (у три смисла); глагол бити (помоћни 
глагол, у смислу постојати, и у смислу тући), пилавити (у 
смислу боје, и у смислу плавити обалу). Исто онако као што 
није потребно нарочитим ознакама обележавати смисао тих 
речи које подједнако гласе и у јужном наречју, није наро- 
чито потребно јекавизмом обележавати разне смисле речи: 
седаши, попеваши, запеваши, ошпеваши, и Т. дД. 

4) „Јужни говор је најближи и словенском нарјечију, 
од којега многи вичу да се не шреба удаљаваши“. Караџић 
наводи тај разлог без много убеђења, више као једно туђе 
мишљење („многи вичу...“), на које сам много не полаже. И оди- 
ста, ако је било човека који није имао права да наведе тај раз- 
лог то је био Караџић, које је из азбуке избацио знатан број 
непознатих словенских слова. и увео из латинице 7, која је сво- 
јим фонетичким правописом још више одвајао српски језик 
од словенског језика, и који је стално тврдио да су словен- 
ски језик и српски језик два разна језика који имају да живе 
својим засебним животом. Колико је Караџић био нелогичан 
са самим собом наводећи тај разлог, још боље се види из 
овога. Пишући правила за јужно наречје, он који се стално 
борио за ослобођење од црквено-словенског језика, почео је 
тражити од писаца да знају црквено-словенску ортографију! 
„Најприје се мора помислити, вели он, да сваки наш књи- 
жевник закона грчкога зна гдје по славенском језику ваља 
писати 5...“ Са разлогом, поводом тога тврђења, пише Г. 
Белић: „Дакле, да би знао' писати својим књижавним јези- 
ком, који је у исто време и народни, велики део књижевнкка 
треба прво да научи како се словенски пишу неке речи! 
Како је тај захтев удаљен од простога правила: „пиши као 
што говориш!““. Усиљавајући се да пошто пото нађе што 
више разлога за јужно наречје, Караџић је дошао да пориче 
самога себе, да прихвата: тврђења својих противника „славјан- 
ствујушчих“ етимологичара и да од српских писаца тражи 
знање црквеног језика ! 

о) Јужно наречје је „и у дубровачкијех списашеља, и 
шако само чрез њега можемо ујединиши с нашом браћом 
римскога закона, која с радошћу нама руке пружају. Ми сви 
ваља да се трудимо дотле да дотјерамо да нам језик у књи- 
гама буде једнак...“ Тврђење делимично тачно, у целини не- 
тачно. У свакоме случају као разлог се не може одржати. 
Од „наше браће римскога закона“ само су, иначе малобројни, 
Дубровчани од ХУП века писали јужним говором (и то не сви), 
докле су писци из Северне Далмације, Босне и Славоније пи- 
сали готово редовно икавски, а писци из кајкавске Хрватске пи- 
сали екавски. У доба када је Караџић писао ове редове дубрсо- 
вачка књижевност била је мртва, а „наша браћа римскога за- 
кона“, тадашњи Илирци, писали су екавски ! Караџићев раз- 

лог окреће се противу њега самога: ако се хтело јединство 
са католичким делом нашег народа, требало је усвајати 
источно наречје којим се тада писало у Загребу. 

6) Поред тих пет разлога, Караџић је имао још један раз- 
лог, који није изрично навео: како су му југозападни кра: 
јеви изгледали етнички свежији и чистији, већма српски, он 
је јужно наречје сматрао за право, непокварено и чисто срџ- 
ско наречје. Усвајање јужнога наречја било је сасвим у ло- 
гици његове основне романтичарске идеје: што ближе к про- 
стом народу! Једна од његових главних идеја, у опште, била 
је национално и књижевно истаћи језгро српског народа на 
Балкану, балканско Српство у ондашњим турским провин- 
цијама, на супрот периферијском Српству у Јужној Угарској 
и Срему, где је тада било усредсређен духовни живот срп- 
ски. Народну поезију југо-западних крајева он је стављао 
на супрот уметничкој књижевности угарских Срба, писаној 
рђавим језиком и без довољно националне подлоге. Сукоб 
Вука Караџића са ондашњим српским писцима био је у ствари 
сукоб између балканског и угарског Српства. На Србе у Угар- 
ској, нарочито по варошима, Караџић је гледао као на изопа- 
чен, недовољно националан део народа, и бојао се да ти „учени 
Србљи“ не покваре новостворену Србију. То што је мислио тек 
је отворено казао 1845 године: „Што сам до сада све околи- 
шио, овдје ћу изријеком да кажем: да се у свему народу на- 
шему нигдје не говори српски тако ружно и покварено као 
у Сријему, у Бачкој и у Банату. ИМ што је год мјесто веће 
и има у себи више господе и књижевника, то се у њему го- 
вори горе; тако сељаци говоре тоље боље од варошана, а 


· слуге од господара. Ја сам напоменуо на страни 18 како је 


кварење језика прешло и у Србају, и ако му се каквијем 
мудријем књижевнијем уредбама не стане на пут, отићи ће, 
као куга, по свему народу нашему“. С друге стране: „српски 
се говори најчистије и најправилније у Херцеговини и Босни“: 
И логично, према тако изложеном стању ствари, треба при- 
мити то чистије, већма српско, херцеговачко наречје. 

Да је Караџић овај разлог уврстио у листу својих раз- 
лога, то би му био један од најјачих. Али и њему би се могло 


1 Вука Стшеф. Караџића и Саве Текелије писма високопреосве- 
штаенему господину Платону Атаанацковићу... Стр. 85. 

учинити ова примедба. Караџић, који је у својој аргумента- 
цији врло често ствари упрошћавао онолико колико је то 
њему било потребно, поставио је питање тако као да је реч 
само о наречјима која се говоре у Херцеговини и у Јужној 
Угарској. У Срему, Банату и Бачкој језик, нарочито у оно 
доба, јако се кварио, и источно наречје српско којим се говорило 
у Јужној Угарској одиста је било много изгубило од своје 
чистоте. Али Караџић мудро прелази да се то источно на: 
речје говорило и говори врло чисто и врло српски у Србији, 
у Шумадији, у ваљевском округу, у Мачви. Херцеговачки говор 
био је одиста врло чист српски говор, али исто тако чисто 
српски говорило се и по селима целе северо-западне Србије. 
Дакле, са гледишта чистоте језика, источно наречје имало је 
исто толико права колико и јужно. 

7) Најзад, за јужно наречје има још један разлог који Ка- 
раџић није наводио, а које су доцније наводили они који су 
били за њ: то је његова благогласност. Одиста, јужне наречје 
својим обиљем самогласника и умекшаваним 0, фи лу 7, ћиљ, 
има нечега јужњачки меког и подсећа на талијански. Као са- 
ливени изгледају они стихови у прекрасној народној песми 
Стари Вујадин. 

Кад су били бијелу Лијевну, 
Угледаше проклето Лијевно, 
Ђе у њему бијели се кула... 

Има талијанске мекоте у песми народној Пајљешши цвијеш 

на море: 

Тужила се жута дуња на море 

„Ја сам цвијет на овај свијет најљешши... 

То зачула невјерена ђевојка: 

„Не фали се, некошена ливадо, 

„Ја сам цвијет на овај свијет најљепши... 
Али, за поезију, јужно наречје има и једну озбиљну ману: речи 
су сувише развучене, са више слогова но што је у источном, и 
зато песник не може да пише довољно сажето. У колико је 
у томе погледу, источно наречје погодније за поезију, биће 
више речи мало ниже. 


Од свију наведених разлога ниједан не изгледа довољно 
јак и убедљив да јужно наречје, са искључењем других, треба 
да постане књижевно наречје српско хрватске књижевности. 


ћ 3 
У Ј. СКЕРЛИЋ. 

ХП 
Рам, 4 јула. 
Кад сам 1891 године први пут ступио у дворану ватиканске 
__ Пинакотеке, гдје су на вјечиту славу италијанске умјетности 
__ изложена велика три ремек-дјела папинског музеја, наиме Ра- 
фаелово /Треображење и Госпа од Фулиња, и Причешће Светог 
Јеронима од Доминикина, било зар стога што сам те бе- 
смртне слике посматрао кроз призму књишких сугестија, или 
што сам се збиља налазио под хипнозом великог сликара Бо- 
городичина, тек сва се моја пажња елементарном силом окрете 
сликама Рафаеловим. Напротив, /Тричешће Св. Јеронима учини 
на ме утисак већма моралне, но сликарске природе; утисак 
од прилике, као да ми је наједаред објављен читав један 
поем вјере и људског самопријегора. 

Мени онда, морам признати, не бијаше још изближе 
познат живот великог Далматинца којега је римска црква 
уврстила у своје светитеље и у своје мудраце, али сам, по: 
сматрајући овај живопис, имао импресију као да гледам икону 

__ која је некуд одвојила од обичних декоративних слика па: 
ганскога „Чинквечента“, те која, успркос своме мистичком 
предмету, дира човјека у најинтимније жице, дјелујући на 
___њега као узвишена пјесма — пјесма љубави и пожртвовања. 
Касније, читајући Јеронимов живот од Тјериа.: изиђе ми ова 
Доминикова слика пред очи као неко откровење, и ја сам 
___тек онда могао да у потпуности схватим живи нагласак ху- 
___маности што се извија из ње. 

Јер, у истини, жива људска симпатија, незадржљива, 
управо нагонска хуманост нека била је карактерна црта овога 
великог поборника Исусове вјере, који се вољно подвргавао 
___сваком одрицању. и свима тјескобама испосничког живота, 
___ноу којему су се цијела вијека бориле двије супротне струје: 

с једне стране инстинкт живота и са њим скопчана љубав 
ка божјем створу, а с друге стране принцип вјерске аскезе, 
који му налагаше да у себи, и у ближњему свом, узбија де- 
монске нагоне пути и сваку тежњу ка радости и животу. Та 
_му је унутрашња зантиномија горчила живот до последњег 


Ма _____= = . 





1 Затт! Јетоте, раг Атбдее Тћеггу. Рагј5, Реттп еБ С-је, 1891. 

часа, доводећи га час у разна искушења, а час га опет ба- 
цајући у бригу ради тобожње непокорности вјерским наре- 
ђењима и дајбуди угроженог спаса неумрле душе. 

Али овог изванредног човјека треба, госпођо, себи пред“ 
ставити у напону живота; њега ваља замислити млада, ли- 
јепа, имућна, с главом пуном наснова и срцем које кипти 
страстима. Кад се Јероним први пут домаче Рима, западно 
царство бијаше таман утонуло у валове историје, а на ка- 
тарци Петрове лађе лепршао се истом развијени крсташ. 
Млади приморац бијаше дошао у Рим да се изобрази и да 
уједно потражи пријатна разонођења; као многе друге младе 
људе тога доба, и њега бјеше привукао сјај и оглашеност 
пријестонице свијета, јединствене Роме. Испрва се момче при- 
љежно посвећује учењу; затим га велика варош повлачи у 
вртлог свога страственог живота. Јероним хоће да проучава 
живот у самом животу. С бујном приролом и врелом фанта- 
зијом, као што је његова, а у заношљивој атмосфери бли- 
ставе вароши, збива се оно што је у таком случају неминовно: 
да би до краја схватио велике филозофе и велике пјеснике 
Хеладе и Рима, требало је да млади „варварин“ своје васпи- 
тање зачини сладострашћем, да га зачини мудрим и као понор 
дубоким пољупцима лијепих Римљанки. 

Но и њему, као многом веселом „јуноши“ тога времена, 
бијаше судба одредила да се убрзо нађе на путу од Дамаска; 
и њему бијаше суђено да подлегне тајанственом чару нове 
вјере, која је у тај мах триумфално продирала из својих под- 
земних збјежишта, ширећи кроз гомиле науку о таштини свију 
људских предузећа и о вјечној правди која људе чека с ону 
страну гроба. Струји тој бијаше мучно одољети, те се и Је- 
роним убрзо придружи сљедбеницима новог вјеровања. Да 
би се опрео напастима и покидао чаровне везе што га вези- 
ваху за блудну варош, млади катекумен отиде најприје у Га- 
лију, па онда у Аквилеју, да тобоже окаје своје гријехе и 
доврши науке. Но не потраја дуго и младеначки бијес преоте 
мах и надби у њему све остале побуде, те га у извјесном 
часу видимо како се враћа у Рим, да поново загризе у за- 
брањено воће, те да се, мало времена затим, изнова отргне 
од напаснице-вароши и побјегне главом без обзира, да- 
леко, далеко, чак у Колхидске пустаре, гдје ће се пуне че: 
тири године морити постом, учећи мудре књиге и кротећи 

своју бијесну нарав. Доцније ће Јероним своје пустињачко 
живовање дивно описати у чувеној посланици посестрими 
Евстахији, и то таким нагласком јада, тако страшним болом 
у души, да је чисто мучно изрећи да ли из њега проговара 
човјек који је радостан, или човјек који је жалостан што се 
посветио штуром и јадовигом испосничком животу. 

Хтио сам, учтива пријатељице, да вам у овом писму го 
ворим о Јерониму, јер сам увјерен да га и ви — попут ве- 
ћине наших земљака — познајете тек по чувењу, а то значи 
слабо или никако, док би право било да му особито женска 
страна завири у зелику душу. Посветивши се Богу и молитви, 
млади аскет бијаше се, заправо, одрекао женскиња, али је 
он, у својој души, био опет најсрдачније одан женској страни, 
и то у најљепшем и најплеменитијем смислу ријечи. Тим се 
једино може да објасни она његова незадржљива тежња за 
катихизацијом женске пастве, и она његова, чисто страствена, 
"брига да управља женским савјестима и да је непрестано у 
усменом и писменом односу са женскима. Јероним се чисто 
разњежава кад о њима говори, и као да их редом сматра 
као неке „сестре и рођаке“. А колико су му оне за то биле 
харне, то се најбоље увиђа из дугог списка његових јара- 
ница и милостивих тјешилица у овој долини суза. Паула, Ев- 
стахија, Блесила, Меланија, Марцелина, Албина, Фабиола, — 
то су само некоје од Јеронимових прија, или боље, сестара 
у Христу; и те племените душе заузеше непропадно мјесто 
у његовим посланицама, које су прожете тако жарким човје- 
кољубљем и тако искреном љубављу к истини. Да ли се пак 
у том његовом интересовању за женскињем крио и какав по- 
тајни, дајбуди атавистички култ онога што је Гете назвао 
„Фаз ето жмефисће“, то вам, госпођо, не бих знао рећи. Фа- 
кат је међутим да је Јероним женској страни био искрено и 
племенито одан, и да је тој оданости својој вјеран остао до 
самртног часа, ма да се често пута због тога излагао жаокама 
свјетске злобе и морао да се брани од оговарања и недо- 
стојних подвала. 

Његови противници (а има их, како сте ваљда слушали, 
моћних и жестоких) обиједише га више пута да се са женском 
страном, нарочито са госпобама из бољега друштва, састаје 
У нечисте сврхе. „Зашто си, вељаху му, Јерониме, тако рад 
__ да поучаваш женскадију, а на мушкарце се једва обзиреш»“ 

А Јероним њима: „Кад би мушки долазили к мени да им 
тумазим Свето Писмо, не бих, вјерујте ми, марио да поучавам 
женске“. 

Француски биограф далматинског свеца, историк Тјери, 
прича много што шта о унутрашњим борбама које су великом 
богословцу, у непреспатим ноћима пустињачким, горчиле смрт- 
ним животом. По његовом властитом причању, двије супротне 
струје као да се вјечито отимаху о превласт у његовој души: 
струја свјетовна и струја небеска. „Док сам се Богу молио 
— вели на једном мјесту — и постом своје тијело кињио, 
моје руке и нехотице су сизале за књигама Цицероновим. 
Небројено пута, пошто бих цијелу ноћ провео у екстази, ро- 
нећи сузе над својим слабостима, узео бих пред зору да 
читам Плаута“. 

Да би се отео напасти, Јероним уклања од себе све 
књиге свјетовне, чита навалице пророке, мрцвари своје ти- 
јело бичем и свакојаким тјескобама. Узаман. Мисао његова 
лети непрестано омиљеним класицима. Најзад, једне ноћи, 
сни се пустињаку да је отишао Богу на истину. Ступивши 
пред вјечнога Судију, Јероним пада на кољена, не осуђујући 
се да дигне очи к пријестољу Свевишњега, које се блисташе 
у мору од свјетлости. Бог ће га тад упитати које је вјеро- 
исповиједи, на што му он одговори да је хришћанин. „Лажеш 
— упада вјечни Судац — ти си, Јерониме, цицероновац, а не 
хришћанин, јер тамо гдје су човјекове мисли, ту је и ње- 
гово срце“.: | 

Па ипак је Вјечни Отац морао најзад Јеронима поми- 
ловати и његове добре намјере признати. Он је, нарочито, 
морао уважити његов побожни и пожртвовни рад у Пале- 
стини, гдје је заједно са сестрама Паулом и Евстахијом провео 
двадесет година свога живота, зидајући цркве, манастире и 
побожна склоништа за хришћанске хаџије што се ту окуп- 
љаху око гроба Спаситељева. 


О смрти своје по Богу сестре Пауле написа Јероним 
једно тјешитељно писмо кћери јој Евстахији, из којега његов 
француски биограф наводи ове дирљиве ретке: Ошишла је 
Богу на исшину Побожна и у исшини свеша сестра Паула, 
дана 26 јануара, у ушорак, шачно о заходу сунца. Сахра- 

нисмо је на 28 исшога мјесеца, за конзулсшва Августа и 
Аристинова. Живјела је светим животом пеш година у Риму, 
а двадесет година у Вишлејему. Свега је на земљи провела 
педесет и шесш година, осам мјесеца и двадесет дана. 

Сатрт болом већма него ли теретом година, истраја Је- 
роним још пуне двије године у својој ојађеној самоћи, не 
дајући о себи никаква жива знака. Тијело његово бијаше 
дошло прозрачно и у такој мјери ослабило, да је изгледао 
као живи костур — еле онакав каква га приказује Домини- 
киново /Јричешће у Ватикану. Најзад, освитом дана 30 сеп 
тембра 420 године, умрије након 62 године патничког живота, 
од којих бијаше провео добар дио у Витлејему. 

Кад сам јутрос, оставивши Ватиканску пинакотеку, оти: 
шао к цркви Зала Мата Маргетоте на Есквилину, гдје су 
пренесени били, да вјечни сан бораве. земни остатци Јерони- 
мови, ја сам, госпођо, под још свјежим утиском Доминики- 
нова ремек-дјела, дуго времена шврљао по сјајној базилици, 
премишљајући о овом божјем угоднику који се цијела вијека 
напрезао да у себи умртви оно што човјека највећма обла- 
горођава и изједначује са божанством: љубав ка божјем 
створу. 

Срећом, та његова напрезања прођоше напразно; велики 
овај светац наше крви! остао је човјек чак и под светитељ- 
ским колутом. Па и кад не би имао никаквих других заслуга, 
он би већ тога ради имао право на нашу благодарну сим- 
патију, нарочито на симпатију наше убаве друге на земљи, 
коју је он толико задужио. 


ХШ 
Рим, 6 јула. 

Ви ћете, племенита пријатељице. можда казати да је 
дослије, у овим писмима, било и сувише историјских ексху- 
мација, и да би ваш дописник требао да сјети свога обећања: 
да вам казује своје импресије из Вјечнога Града. Не пори- 
чем, госпођо, да је било и скакања у страну, али се у Риму 
једва може да о чем говори, једва о чем да размишља, а 


1 Пред римским великашима Св. Јероним, кажу, извињавао је своју 
опору искреност тиме што је Сио родом Далматинац: „Рагсе шћ!, 40- 
купе, аша Пајтаба зшп!“ 

да то не стоји у некој вези са прошлошћу — тако је она 
овдје жива и, у неку руку, насртљива! Човјек којему сам у 
задњем писму покушао да оцртам моралну силуету, оличава, 
заправо, један тренут оне велике римске и опће људске 
прошлости, која је мени толико драга, али сам ја, вјерујте 
ми, говорећи вам о Јерониму, већма него ли црквеног оца 
имао у виду великог земљака. Па онда, не заборавите, молим 
вас, да је мојој козерији дала повода једна импресија умјет- 
ничка: чувена слика Доминикинова. Како било да било, ја 
сам увјерен да се ви, госпођо, прича из давнине не плашите 
зато што су оне, више или мање, зачињене ерудицијом. Раз- 
говарајући с вама о књижевности и умјетности, мени се више 
пута учинило као да се за вашим ријечима крије мисаона 
душа што из потаје мотри суптилну игру духа која међу 
собом везује минула времена, као карике јединственог ланца. 
Што ја дакле у овим писмима често посежем за књигом исто- 
рије, то не значи опет да се ја, као друштвен човјек, пред 
вама заборављам и да престајем бити учтив. Кад бих се тога 
бојао, ја у вама не бих гледао ону изабрану душу којој је у 
животу контраст, као што су магнету потребити супротни 
полови. Вама је, госпођо, умјетност драга изнад свега оста- 
лог, и ја вас ради тога хвалим: али умјетност не обухвата 
сав живот, и она, према томе, не може да апсорбује све ваше 
мисли. Умјетност, на крају крајева, не обухвата ни сву љепоту. 

Кад се добро промотри, ове наше умјетничке екскурзије 
по вјечноме граду своде се, у суштини, на неку врсту еста- 
тичких ексхумација — ексхумација по црквама и музејима, 
или, у пренесеном смилу, по великом гробљу историје утмјет- 
ности. Што је пак то гробље, као што га назва Вогие, „једно 
гробље из којега се рађа живот“, то спада на други лист. 

Ако дакле може да буде говора о ексхумацијама, ја сам 
нешто слично томе данас предузео у цркви Зала Мата 
депа Ушота, која сама по себи није богзна како знаменита, 
но у коју путници обично свраћају ради Берниниевог чуве- 
ног вајарског посла: Свеша Тереза у екстази. 

Доручкујући јутрос са скулптором Д. — једним својим 
ужим земљаком који живи у Фиоренцији, а сад се овде за- 
текао ради изложбе -— и говорећи нешто о талијанској пла- 
стици ХУП и ХУШ вијека, ми ћемо се, тако, дотаћи и Бер- 
ниниа, чији је умјетнички праваџ, као што знате, у Европи 

предњачио све до појаве Кановине. Говорећи о Берниниевим 
радовима који су у Риму, мој пријатељ спомену и чувену 
групу Св. Терезе, додавши да је то, по његову суђењу, нај- 
боље дјело овог у маниру огрезлог умјетника, којега су по: 
времени снобови упоређивали са Микеланђелом. „Ствар ми 
је — рекох — позната по чувењу, али то дјело нијесам, бој 
се, још очима гледао“. — Е, онда треба свакако да ту праз- 
нину попуниш“ — поврну Д., и надостави: „Црква Св. Ма- 
рије деПћа Ушопа је сасвим близу, на мало корачаји одавде, 
те ако ти је по вољи, могли бисмо тај мали хаџилук учи- 
нити заједно. Видјећеш нешто, што заслужује да се види; 
нешто што се ријетко може да види у једној хришћанској 
богомољи !“ 

Ми се у тај мах налазасмо у улици Уели Зебетбге, не- 
далеко од министарства финансија, те за мало часака сти- 
госмо пред цркву свете Марије Побједнице, гдје сам имао 
прилику да се увјерим о потпуној оправданости горе наве: 
дених ријечи свога пријатеља скулптора. 

Четврта капела с лијеве стране од црквеног улаза, то 
је капела богу угодне Свете Терезе Исусове. Млада светица 
је изнемогла негдје у пустињи, па се срушила на храпаву, 
голу ледину, и чисто премире. Лијева рука и лијева нога, 
_ дивно моделисане, извирују испод тешке колудричке хаљине. 
Заморене очи са спуштеним вјеђама и напола растворена 
уста, из којих се блистају бијели зуби, дају овој женској 
глави такав један израз сладостраствене клонулости, да би 
човјек промислио е пред собом гледа не светицу која сања 
о Богу, но гријешно чедо које премире од љубави. Чак и 
анђео смрти“ који се наднио над њу и обореном стријелом 
пријети светичиним грудима, много је више налик на неког 
покрштеног Купидона, но на крилатог улака из рајских сфера. 
Гледалац се у чуду пита: каква је то побожна сцена и којим 
је путем та паганска скулптура над један хришћански олтар 
доспјела 2 

Јер, ма како се њена ефективна намјена тумачила, нема 
сумње да је овом радњом својом умјетник имао прије у виду 
да илуструје какву новелу свога ужег земљака Кастиа, но да 
у њој симболише живот чувене шпањолске светице. Потајни 
узроци с којих је ово убаво створење изнемогло и канда од 
Е: сласти премрло, немају, јамачно никакве везе са хришђанско- 

католичком мистиком. Жена коју пред собом гледамо нема. 4 
ништа од светице у екстази; она нас, насупрот, опомиње на 
заљубљено женскиње које је изгубило свијест под ипнозом 
чарних очију свога драгога. - 

Чудновато је само како је тако једно дјело могло да се 
годинама сматра као алегоријски израз религиозног осјећања. 
Невјероватно, али су људи у овом заводљивом, страшћу про- 
жетом вајарском послу, дуго времена гледали оваплоћену 
идеју мистичког заноса и религиозне екстазе! Да о сличној 
заблуди људској немамо један класичан примјер у /јесми. 
над пјесмама — тој страственој лирици која је залутала у 
Свето Писмо — ми бисмо тако што могли једва да вјерујемо. 
Факат је међутим да су побожне душе кроза сав предњи 
Вијек своја срца кријепиле том заношљивом пјесмом. Но, на: 
страно тумачење те јеврејске песме може донекле да се 
објасни, јер су ријечи напосљетку ријечи, те им се смисао. 
може кадшто н да изврће. Уз то су звуци, којима се у Пјесма. 
над пјесмама испољава љубав, наивни и безазлени као и 
сама природа, те није чудо што се они могоше да снађу у 
улози једне мистичне алегорије. Али у овој Берниниевој све- 
тици узалуд бисмо тражили наивност и безазленост Сулам- 
кину. Слатки гријех чврсто се угнијездио у њезином срцу; 
она то добро зна, па опет нема снаге да му се одупре; шта 
више, рекло би се да она у њему ужива и да је чак срећна 
што од њега премире. 

Ипак не би рећи да је — и у самој прошлости — сав 
свијет једнако мислио о симболу који се, тобоже, у овој би- 
зарној скулптури крије. Судећи по ријечима једног гласо- 
витог француског путника из ХУШ вијека (Ре Вгоззез, Гегез 
бстаез а Јаше, П, 78), јасно се види да је већ онда било 
људи који су о „светости“ ове чудновате светице имали своје 
посебно мишљење, У своме оригиналном путопису вели овај 
духовити Француз о Берниниевој думни ово: „Бе езе дапз. | 
зоп ћаби де Сагтеше (Света Тереза је припадала реду шпан- 
ских кармелитки из ХУМГ вијека) Тоше ратсе, [готђап! а ]а геп- 
уетзе, ја Боцсће епш'оцуетје, Је5 уеих тошташ5 ег ргезаие 
етте5; еЏе пеп реш! риз; Гапсе 5'арргосће ФеЏе, епаш еп 
ташт ип дага допе 1 1а тепасе Флип ап пап! ег ип реџ таи“. 

ИМ каустични писац додаје малициозно : 

„591 сезе Гашоцг фФмп, је [е соппа: 5; оп еп об 1с1-ђаз 
ташгјез сор:ез Ф'аргез паге!“ 

Напосљетку, како год се мислило о идеји која је руко- 
водила умјетника, једно је свакако несумњиво: ово је дјело 
за Берниниев стил веома карактеристично. Ту се, прије свега 
види његова незадржљива тежња ка патетичном и, у неку 
руку. мелодрамском ; затим несразмјерна важност што је умјет- 
ник поклања одијелу, скулптованој драперији. У ангичкој пла- 
стици хаљине су увијек подређене живим облицима тијела, 
што с: за њима крију, док овдје умјетник хоће да нам по- 
каже своју вјештину у набирању скутова и у мудром размје- 
штању по њима свјетлости и сјене. 

То је, рекао бих, очевидно и запиње за око и лаицима. 
Па ипак, госпођо, мени изгледа глупо што овдје налазим за 
потребно да и толико замјерам дјелу које је, са више погледа, 
једно ремек-дјело. Ако вас икада пут опет овамо нанесе, по. 
сјетите свакако ову цркву и нагледајте се ове радње. Ја ћу 
за овај мах ла савладам свој ентузиазам, те ћу све оно, што 
бих о њој исао да кажем, дискретно прећутати; али једно 
не могу. Не могу да прећутим љепоту којом је моделисана 
рука и нога у ове јединствене светице. Рекао би човјек, под 
млијечном кожом струји живот, а мекоћа којом су, у опће 
израђене голе партије ове дивне жене, дозивље ти нехотице 
у памет адмиративни поклик пјесника Суламке у УП глави 
Пјесме над пјесмама: „Како су лијепе ноге твоје без обуће, 
кћери кнежевска! Саставци су бедара твојих као гривне, дјело 
руку умјетничких!“ 

Већ сам поменуо како ова црква, сама по себи, нема 
никакве. знаменитости. У архитектонском погледу она је, до- 
иста, једно скромно здање, нарочито у овој вароши, која оби- 
лује дивот црквама. Та опет, Света Марија „ПРеПа Ушопа“ 
има своју малу историју; у њој се, наиме, све до пожара 
1883 године хранила слика Матере Божје, коју је ћесар ау- 
стријски Фердинанд Хабсбуршки поклонио овоме храму у знак 
благодарности за побједу над чешким протестантима код Би- 
јеле Горе (1620). Отуда цркви и, односно, икони назив: Свеша 
Марија Побједница. Мкону је 1838 уништио пожар, али 
један живопис у црквеној апсиди, који је у новије доба из- 
рађен, показује триумфални улазак царске војске у столни 
Праг Према томе, дакле, ова скромна римска црква има та- 

кође своју знаменитост, мада се та знаменитост везује за једну 
голему катастрофу чешкога народа. Она је, наиме, одрећена 
била да слави успомену Бијеле Горе, или, другим ријечима, 
успомену чешкога Косова! 

Ово данашње моје писмо требало је, госпођо, да вам 
донесе и малко полемике, јер сам дужан да предусретем 
неке ваше опаске о мојој „претјераној љубави за хладну 
љепоту класичну“. Нарочито бих волио био да учиним неке 
примједбе вашем погледу 0 „љепоти експресивној“, која је, 
велите, „више моралне, него ли материјалне суштине“, 

Али би о томе требало расправљати надуго. 

Ја ћу вам, духовита пријатељице, за овај мах рећи само 
једно: морална љепота, у умјетности, не да се замислити без 
материјалног, формалног руха. ЈЉепота је за мене видљиво, 
тако рећи, опипљиво божанство, небо које је сишло на земљу. 
Примјера ради, неке вијугасте црте у женском тијелу, крој 
неких устију, израз неких очију, могу кадшто да ме испуне 
ненадном радошћу која траје по више часова. Спомињем ове 
импресије из живе природе, јер сам увјерен да у природи 
нема ништа љепше од складне црте у којој се развија тијело 
младог женскиња. 

Да сам сликар (а увијек ћу жалити што ми судба, умје- 
сто пера, није турила у руке макар и најотрцанију кичицу), 
ја бих своја платна пунио самим нимфама и мадонама. Смртно 
женскиње сликао бих само онда, кад је лијепо. У ту цијену 
— у цијену љепоте — опростио бих многој Евиној кћери што 
се родила без езрг-а. Јер ја мислим, госпођо, да је лијепа 
женска глава увијек духовита; она је духовита већ по томе 
што је лијепа. Деси ли се пак да је у извјесном случају ље- 
пота потенцирана и ванредним особинама духа, срца и фан- 
тазије, онда се такој жени може дозволити да се заноси чак 
и за љепотом која је „више морална, него ли материјалне 
суштине“. а 

Надам се, госпођо, да ове моје јеретичке погледе о љепоти 
не ћете хтјети да опровргавате у вашем најскоријем писму: 
то би значило саму себе тући по прстима. 

Не идем даље, јер, као што видите, полемички полет 
могао би лако да ме гурне на земљиште практичних демон- 
страција. Не идем даље и са тога још, што имам да вам 
саопћим једну занимљиву новост: сутра полазим у Напољ 

скупа са својим пријатељем Др. Папием Ви сте сигурно 
чули за овог нашег одличног земљака. Веселе нарави и веома 
углачаног укуса, Др. Папи је оно што се каже: ип ћотте 
анпаћје ап рји5 ћаш! дерте. Против сваког атавистичког пра- 
вила, рекло би се да је овај пучки изданак у ћифтински и 
бирократски Дубровник наших дана пресадио једну клицу 
оног пробраног духа којим су снабдјевени били славно упо- 
којени Госпари његова родног града. Ми идемо, као што 
рехох, у Напољ, да проведемо који дан у сноснијој темпера- 
тури, коју ћемо до потребе потражити на отоцима оног бо- 
жанственог залијева, или можда у убавом Соренту. 

Мом наредном писму надајте се, дакле, из Напоља, или 
евентуално са острва Каприје, гдје ћемо се (по свој прилици) 
превести чим стигнемо у Напољ. Дотле, та сћеге, будите ми 
здраво и молите се моћним боговима Магтае Огаестае да 
нам на путу буду милостиви. 

(Свршиће се). 
МаРКО ЦАР. 


КЊИЖЕВНИ ПРЕГЛЕД. 


О уУглЕедању на Христа. Превод с латинског од Јелене 
Марковић. Издање Архијерејског Сабора, Београд, 1911. 


Данас је недеља. Кад почињем данас писати о овој 
књизи, ја бих се заклео да је у овоме часу држе у рукама 
не хиљаде него десетине, стотине хиљада побожних хриш- 
ћана у Берлину и Лондону, у Бостону и Њујорку, у Римуи 
Калифорнији, у Аустралији и на осталим континентима. Данас 
је дан празновања, но и дан уживања. Читаће се много Бо- 
качи и Зола, и Вајлд и Куприн, и сви остали, многобројни 
песници телесне страсти и лепоте, но — ако цените вред- 
ност песника баш и по броју читалаца — и песник духовне 
страсти и лепоте, анонимни аутор „Ре тиабопе Син“, неће 
изостати ни за стопу иза најчитанијих у свету. Можда ће их 
и претећи; но то нећу да тврдим. За мене је главно да песма 
духу увек још држи баланс песми телу. И ја мирно спавам, 
у сазнању да свет још увек има довољно здравља за опста- 

нак. Шта су се узбунили маловерни > Виде неправду и вичу: 
пропаде свет! Виде смрт једног човека и досађују с јадико- 
вањем: пропаде свет! Виде пропаст једнога народа и алар- 
мирају: зар не видите, пропаде свет! Међутим сви се гробови 
та земљи лепо заравњују и на њима цвета ново цвеће. Све се 


неправде на земљи лече или правдом или заборавом, и ме-- 


лжанизам васионе продужује непогрешно да се окреће и свира. 
„Лелујајући се на таласима живота маловерни пиште: пото- 
нусмо! Где ћете потонути, маловерни, кад се већ налазите 
на днуг Они који се носе по врху, могу потонути. А ви сте 
већ потонули, на дну сте, чим сте постали маловерни. За то: 
или умирите или дижите се, јер број ваш је тако велики, и 
тако нагло из дана у дан расте да ћете пореметити равно- 
тежу света, и свет ће у истини пропасти. Од смрти не прети 
опасност свету — смрт долази увек по своје и у своје време 
— но од маловерства, од бледе болесне вере. 

Ко је маловеранг Свак ко осећа досаду од самоће; ко 
не може ни за тренут без „друштва“ ; ко није осетио никад 
сласт од друговања са душом својом и са душом света. Бе- 
жање од себе! Проучавање живота вазда на другима! То је 
обична појава код наших савременика. Наши савременици живе 
посредним животом. Ништа се нису научили од Сократа. 
„Познај себе“, то је девиза непосредног живота. Ни од стоика 
се ништа нису научили. Божанствени стоици! Они су тра- 
жили срећу у познању и трпљењу. Ако и нису нашли срећу, 
бар су живели непосредним животом; стајали су на прагу 
«среће. Нису били несрећни. Нису били маловерни. Они су 
своју веру називали сазнањем. Хришћанство је допунило Со- 
крагта и загрејало стоике. „Познај и жртвуј себе“ ! То је про- 


ширена девиза хришћанска. Хришћанство је нозвало сазнање _ 


вером и трпљење потребом. Тиме је оно оживело скелет 
стоички и загрејало његову укочену хладноћу. 
Непосредност душевног живота искључује маловерство. 
Ко непосредно општи са својом душом, ко се пашти да своју 
фушу проучи, култивише и осветли, тај брзо долази у додир 
с вечним животом и вечном лепотом. За тога овај свет има 
мало вредности и мало привлачности. Но за тога је овај свет 
један жртвеник, на коме се он драговољно жртвује. Онај ко 
жебе тако дубоко презире као аутор „Угледања на Христа“, 

и ко друге учи себе презирати, не жртвује ништа кад жр. 
твује свој живот. Ево његових речи: 
„Онај ко себе добро познаје, презире сам себе,. (стр. 7.) 
„Највише и најкорисније знање је тачно познавање и прези- 
рање самога себе (стр. 9). 
„Орашино, научи да спушаш: научи да се покораваш, земљо 
“и блалао (кетга еб Шпиз)“, и да се спустиш под ноге свакоме (стр. 137). 


„Треба да научиш презирати себе искрено, ако хоћеш да по- 
бедиш месо и крв“ (стр. 136'. 


То је дакле гл:вно: Победиши месо п крв, ради духа. 
Човек је сам себи најстрашнији непријатељ. Отуда, човек ће 
победити све остале непријатеље своје лако и брзо само ако 
је себе победио. „Јер се спољашњи непријатељ много брже 
победи, кад се човек не бори сам са собом“ (стр. 136). 

. Мисао је јасна. Победа над собом за аутора је полазна 
тачка у духовном усавршавању. 

Другу етапу у том усавршавању чини борба са спо- 
љашњим, чулним светом. Само онај ко победи себе и свет 
око себе може се приближити Богу. О аџат спо (#тапзи сопа 
типа: ! узвикује аутор. Слава света пролази брзо као дим, 
као роса, као убор на тихој води. Слава и радост света 
онако су исто смртне и пропадљиве као месо и крв. „Ако 
хоћеш да осетиш праву радост и обилну утеху, презири све 
светске ствари, одбаци све земаљске радости“ (стр. 135). 

__Људи величају природу и не знају мере том величању. Ме- 
ђутим природа се противи милости и духу. О томе говори 
_ глава 54 у Ш књизи. Природа је представљена у најживљим 
бојама као носилац и иницијатор зла. 
„Природа је пуна лукавства; она привлачи, изненађује, за- 
води, она никад не тежи другоме до само себи... 
„Природи је одвратно умрети, она неће да буде притиснута, 
побеђена, савладана, и не потчањава се радо... 
„Природа ради за себе саму... 
„Природа љуби славу и почасти.. 
- „Природи љуби леност и одмор... 


„Природа грамзи за земаљским благом, радује се свакој кори- 
сти, жали сваки губитак, и гневи се на најмању увреду“. Ит,дД.ит.Д. 


| Дакле, природа је нешто што треба презрети и победити. 
| Само победиоци дижу се Богу, побеђенима Бог се спушта. 


· с робовима. Немају искуства сни који говоре: ми можемо 

бити слуге чулима и слуге божје. Нека покушају; видеће 
Бога као слепци сунце. Служба Богу субординира себи сваку 
другу службу. А служити Богу може онај ко се ослободио. 
службе себи и ропства свету. Господарске и херојске при- 
роде, које овај живот обвија леденим хладом, греју се на 
божанском огњу. Кад се тај огањ претура из руку у руке, 
он охладни, и кад стигне до последњег озеблог, он има само 
назив огња а температуру леда. Господарске и херојске зрну 
роде непосредно се греју на божанскоме огњу. 
„Нека ми не говори ни Мојсеј, нити који други пророк; него 
ми говори ти, Господе Боже мој; ти, који си светлост свих прирока. 


и дух који их је надахњавао. Ти можеш сам, без њих, прожети 
душу моју својом истином; а без тебе они ништа не би могли. 


„Они разлажу, али тн откриваш смисао. 
„Они објашњавају тајну, али ти ломиш печат који је скрива. 
„Они објављују твоје заповести, али ти помажеш да се 
оне врше. 
„Они показују пут, али ти дајеш снаге да се по њему ходп... 
„Они залевају, али ти дајеш плодност... 
„Зато нека ми не говори Мојсеј, него ти, Господе Боже мој, 
вечна истино, говори ми! (стр. 10/—108). 
Ово није проза, но страсна поезија, достојна Св. Павла или 
Августина. Мисао о посредовању између Бога и људи овде 
је јако оштећена. Великом духу то посредовање је непотребно. 
За велики дух је непосредност најважнија ствар, 


Но нашто тако строго господарство над собом и над 
природом. Ради службе, — ради службе Богу. „О мила и 
слатка службо Богу, у којој човек налази праву слободу и 
светост! (Стр. 131.) О отаја ећ шеипда Ре! зегуниз! Велика 
је част и велика слава теби служити и ради тебе све пре- 
зрети (ф). „Све што имам, све што могу посветити твојој 
служби, твоје је“. (130). Да би се Богу служило морају се 
закопати многе симпатије, морају се напустити моги госпо- 
дари. Јер Бог не дели власт ни с ким. „Ко се одвоји од. 
својих познаника и пријатеља, томе ће се приближити Бог 
са светим анђелима“ (44). Срце је људско малено да би могло 
у себе сместити две велике љубави: према небу и према 
земљи. Кад љуби небо, мрзи земљу; кад љуби земљу, не 
мари за небо. Љубав према земљи и земаљскоме означава 

немир, љубав према небу и небескоме означава мир. „Мир 
свој у Богу тражи“ саветује Мудрац, аутор дела. Мира не 
може никад имати роб; мира може имати само слободан 
човек. Јер роб је зависан од онога што над њим господари 
и што свакога часа може узбуркати његов мир; слободан 
човек само може имати мир чију глатку површину ништа не 
узбуркава. А слободан је онај „ко ништа на земљи не жели“ 
(177). Ко ништа на земљи не жели, тога жеље узлећу на небо, 
к Богу. „И докле год се човек духом тако не уздигне, док 
се не одвоји од свих створења и потпуно не сједини с Богом, 
дотле све што зна и све што има мало вреди“ (поп езћ таот 
ропдеп5, 177) Треба се свега одрећи, да би се све добило. 
Јер Бог има све. Треба заборавити на све, да би се Творац 
могао наћи. Треба се и себе одрећи, да би се задобила права 
слобода, која није нигде у свету но само у Ономе који је 
створио свет. Треба презрети мишљење људи и само Пра- 
ведног Судију призивати у помоћ. Светско задовољство, свет- 
ска слава и ученост, — све је то таштина пред оним ко је 
познао и заволео Највишег. Тражиш ли мир Он је једино 
у Богу. Тражиш ли срећу» Она је једино у Богу. Или стал- 
ност, или вечност, или утеху» Све је то у Богу, и само у Богу. 

Љубав. 

Трпљење. 

Рад. 

„Љубав је велика ствар, добро изнад свију добара“. 
Маспа гез ез! атог! (194). Мисли о смрти сваки дан, јер кад 
будеш мислио о смрти нећеш имати љубави према овоме 
свету, који је сав плен смрти. Мисли о беди људској, једноме 
делу неизмерне беде светске, и туга ће испунити твоју душу. 
Овај свет само може изазвати тугу и жаљење; Бог је једини 
предмет љубави. 

Трпљење. 

„Спремај се за трпљење више него за утеху“ (91). 
„Буди захвалан кад ти се даје и стрпљив кад ти св оду- 

зима“ (93). 

„Ако крст свој нерадо носиш, увећаћеш терет његов (99). 
„Хтео или не, једнога дана се мораш одвојити од свега“ (82). 

Тако вели мудрац. И још вели да је невоља корисна, 
и да је мука неопходна. Но треба до краја све поднети и све 
отрпети. Човек и није дошао у овај живот да господари но 


да служи. 

Рад. 
„Не долази се до одмора без рада, ни до победе без борбе“ (149). 

Само аутор не препоручује рад ради спољашњег добра, 
ради културе и угодности. Не; он препоручује рад као по- 
требу духовну. Радом се јача и дух; не само тело. Радом се 
срце облагорођава и уздиже. 

Охолост је таштина. 

Самољубље је таштина. 

Таштина је и сва светска мудрост и сва светска срећа. 
Препоручује се скрушеност срца и покорност вољи Божјој. 
И најзад, једна молитва: 

(да ФепЊаз, теа ушћа), страх ме обузме и ником поникнем !“ (272). 


Није то све. То су само поједине мисли, и то не најка- 
рактеристичније и најбоље, Тешко је ове и изабрати и из- 
двојити, исто као и код Сенеке и Паскала. Кад човек отвори 
књигу с намером да прочита само неколике мисли прочита 
читаве главе. Као и све збирке великих мисли тако и ова 
дражи на читање. То су збирке језгра без љуске. Код других 
књижевних производа мора се дуго љуска одвијати док се 
до језгре дође. Људи или дуго размишљају и онда записују 
само резултате свога размишљања или истовремено разми- 
шљају и пишу. Кратко а дубоко, дуго а плитко. О малој 
свесци Епиктетових мисли написали су коментатори читаве 
томове размишљања. Сентенције индијске надуване су и ра- 
ширене код Шопенхауера и Хартмана, зато у овом облику 
слабије фрапирају него у оном. Као сентенције оне су по- 
стале религија, као Шопенхауер и Хортман оне су постале 
филозофска литература. 

Тома Кемписки, највише слућени аутор дела „Угледање 
на Христа“, био би творац једне нове религије, да је живео 
пре Христа и стоика. Фанатик у вери, радикалан без и нај- 
мање концесија, с херојском тежњом и борбом да се.уздигне 
до највишега и најбољега, са страшћу која је готова да са- 
горе земљу и осветли небо, Кемписки није имао само једну 
потребну особину оснивача религија. — демократизам. Чак 
и Буда је био више демократ него он, да не говоримо о 
другима. И Буда је имао своје ученике, своје „друштво“. 
Кемписки је аристократ и са аристократском себичношћу. 

Себе усавршити, себе уздићи, себе ослободити. На себи ра- 
дити целога века. Сва самопонижења, о којима он говори, 


срачуната су с духовном себичношћу: понизити се телесно 
да би се уздигло духовно. То је себичност обратна обичној 
телесној себичности. Човек с овом последњом врстом себич- 
ности жртвује телу и дух и срце; човек с духовном себич- 
ношћу жртвује сав материјални свет величини свога духа. 
Тамо тело узурпира права духа, овде дух презире права тела. 
Тамо је тело тамница духа, овде је дух мучитељ тела. 

У томе своме аристократизму духовноме Кемпаски стоји 
ближе стоицизму него хришћанству. Сенека и Марко Авре- 
лије више би себе нашли у овоме делу него Христос и апо- 
стол Павле. У овоме делу налази се цела стоичка и половина 
хришћанске етике. Себе усавршити, себе уздићи и себе осло- 
бодити, — то је цео стоички морал. Хришћански морал зах- 
тева још толико, на име: усавршавање. уздизање и ослобо- 
ђење и својих ближњих. Љубављу према Богу горели су и 
стоици. Но Христос истиче и љубав према ближњим. Који је 
од стоика положио живот свој за ближње своје Кад је пак 
реч о хришћанским апостолима, онда је приличније питање: 
који од ових није положио живот свој за ближње своје 2 

Зашто се у ово и делу не говори о царству Божјемг 
То је врло карактеристично. Христос се најчешће и најра- 
дије на тој теми задржавао. А човек који пише „Угледање 
на Христа“ ту тему и не помиње. Заштор Зато што њему 
није стало до царства, до друшшва, но до једног човека, 
аскета и усамљеника. Њему је стало до себе и Бога, то јест 
до свога духа и његовог творца. И до целога себе није му 
стало, пошто он тело не узима у обзир, сем у негативном 
смислу. Он не признаје царство Божје у минералном, ни у 
биљном, ни у животињском свету. Он га не тражи ни у иде- 
алним социјалним односима, ни у поправљеној и успостав- 
љеној правди и љубави на земљи. Цело Царство он види 
само у Цару. Царство Божје је у Богу. Ако жели то цар- 
ство, жели Бога. И ко је лицем окренут томе царству мора 
бити леђима окренут сваком другом Земаљско царство је 
царство мрака, бола и пролазности. Писац не допушта ни 
најмању материализацију царства Божјега. Она је за њега 
у Бога и донекле унутра у човеку. „Царство Божје унутра 

Једна меланхолична, монашка мудрост, једнострана, искљу- 
чива, фанатична. Усамљеност је мати меланхолије. Има ме. 
ланхолије и у еванђелској мудрости, но радост и друштве- 
ност преовлађује. Отуда „Угледања на Христа“ не исцрпљује 
потпуно угледање на Христа. Једно само правда једностра- 
ност овог дела: оно није ни писано за сав свет но баш за 
оне који су се заветовали напустити свет и посветити се Богу. 

Писано је за монахе. МИ кад се та околност не губи из 
вида, онда се тек може правилно оценити ово дело. С тог 
гледишта оно је јединствено, без иједне замерке, Само би 
се наслов могао исправити, овако; „угледање монаха на Хри- 
ста“. М тад би садржина потпуно одговарала наслову. 

Но ово дело очаравало. је и очарава и оне људе који 
се далеко од манастира и монашке самоће рађају и умиру, 
који падају и дижу се, и пузе по блату, и отимају се око 
првих места за гозбеним столом овога света. У чему лежи 
та чар> 

1. У миру, нађеном, окушаном и непоколебљивом миру, 
чија се лековитост осећа на свакој страни овога дела. 

2. У огромности и изузетности подузећа. Научити се, 
обогатити се, лепо оденути се, добро нахранити се, зародити 
се и окућити се, то су ситна и обична подузећа људи. Но 
решити се на тако стрмо пењање уз високу планину, чији је 
дух Бог и чије је подножје бездан, то је и огромно и изузетно. 

3. У интимном познавању душе. Као кроз микроскоп 
посматра читалац нејасне и мрачне тежње своје, своје соп- 
ствене душе, и види све јасно и опредељено. Аутор, могло 
би се готово рећи, зна све. Познавши себе, он је познао и 
тебе и мене. Као хиромант он ти набраја све оно што си ти 
држао да само ти знаш; и још више: он даје форму ономе 
што је код тебе било хаотично, он даје име ономе што ти 
ниси умео да крстиш. 

Књига која не стари. Она вреди много за патнике и стра- 
далнике, за болесне и старе, и изневерене и разочаране, за 
презрене и за умируће. За срећне она не вреди ништа. Крв 
и страст не може дочитати ниједну страну ове књиге. Но она 
може да буде најмилији пријатељ онима којима је смрт на- 
говестила свој долазак кроз болест и страдање. 

А таквих је доста у Србији. Таквима је добро дошао 
превод овога дела. Православни га могу читати с коришћу 

као и католици и калвинисти. Дело ово је ван конфесија. 
Оно је пре свега и изнад свега стоичко. Оно сугерира јаку 
веру. Оно подиже маловерне и доводи у сумњу неверујуће. 
Но главно је: оно улева страх и утеху, страх од тешког и 
усамљеног пута који оно предлаже, и утеху од Бога, уте- 
шитеља свих неутешних на земљи. 


Поред свуколике хвале преводиоцу за труд што је се 
ово класично дело западне побожности појавило и на срп: 
ском језику, не може се не зажалити што превод није често 
ни тамо буквално тачан где је то и могао и требао бити. 
Но пошто је дело већ растурено, те ће се Госпођи Марковић 
дати прилика да приреди и друго издање, то се надамо да 
ће она тада многа места у своме преводу више приближити 
оригиналу. То ће бити у толико лакше што Госпођа Мар- 
ковић преводи не са превода него са оригинала, и што је 
доказала већим делом да може да преводи и пажљиво и бук 
вално, налазећи често у нашем језику веома подесних израза 
и веома гипких фраза за текст оригинала. У колико је једно 
дело славније, у толико је потребно пажљивије и буквалније 
га преводити. А ово дело има толико славе, да један део увек 


даје и својим преводиоцима. 
Николај ВЕЛИМИРОВИЋ 


УМЕТНИЧКИ ПРЕГЛЕД. 


КОНЦЕРАТ ГОСПОЂИЦЕ Лоле ТЕЗИ У НАРОДНОМ ПОЗОРИШТУ 12 но: 
ВЕМБРА 1913 ГОДИНЕ. 


Госпођица Тези дошла нам је из Европе. Сама та чи- 
њеница не би много значила да нам Госпођица није донела 
и најласкавије критике о својој уметности. Јер ми, на средо- 
краћи између Запада и Истока, уживамо код просечних, и 
испод просечног нивоа, европских уметника репутацију на- 
рода који хоће да плати, али који не уме да одвоји лепо од 
ружнога, уметничко од неуметничкога, уметнички здраво од 
уметнички болеснога. Отуда је код нас навраћала маса „умет- 
ника“ којима је главни циљ био слава у Цариграду и орден 
заслужен у „Јилдизу“. Они су, уз пут, свратили, прошли и 

изгубили се, без трага, исто тако као што о њима нема трага 
ни у аналима историје концертне сале у Европи. Зато за 
нас више не мора да значи ништа напомена да тај и тај 
уметник живи у том и том центру европске културе и да 
ужива велику репутацију створену свесним и здравим умет- 
ничким делањем. Не, зато већ што су они који су мислили 
у Београду „опсенити простоту“ једанпут свега дошли, иску- 
сили, даље, да су се преварили у предиспазицији о нашем 
културном ниво-у и наставили пут дубље доле на наше по- 
луострво, да га заврше у Цариграду. 

Госпођица Тези је и раније била код нас и опет нам је 
дошла. Не зато што нас не цени него зато што нас цени 
и што у својој уметности има једно искуство и једно савр- 
шенство које важи и које јој се признаје — са пуним правом 
признаје, и у Европи и у нас. Ми смо само донекле у не- 
згоди када треба да формирамо наш суд о њој, јер критике 
које нам је донела често су више нешто него и сам пане- 
гирик. Не сложити се са мишљењем критичара из „Ге Кери- 
ђисап“-а који каже: да је потребно бирати нарочити речник 
да би се могле изрећи све похвале које је млада уметница 
заслужила може да изгледа чудно. Али нема те похвале данас 
ни за Мартоа, ни Изаи:а, ни Печникова, и Бурместера, која се 
до сада разгранатим речником не би могла изказати. А по- 
хвале које заслужује Госпођица Тези, тек не могу бити веће 
од оних за Мартоа на пример или оних за њене професоре 
Розеа и Жак Тибоа. Далеко је од мене свака намера да 
њену уметност упоређујем са уметношћу других, већ и због 
тога што је у њој толико позитивних страна које су довољне 
да нас заинтересују и створе чак врло добар суд о њој, него 
ово наведох да упозорим на панегирик. 

Госпођица Тези је уметница, неоспорна уметница. М 
оно што њему уметност чини више него симпатичном, то је 
неусиљена природност. Природност њене уметности је у гра- 
ницама њене женске природе. М тежња да се из те природе 
не изађе, да се од гипког и нежног потеза женске руке не 
изради одрешити потез мушкарца, сачувала је Госпођицу Тези 
од афектираности. ИМ када прави музички темперамент иза- 
зове гестове јачих размера нама су они пријатни, јер су здрави. 
А Госпођица Тези има пуно темперамента. И није требало 
да узме Хубајеву „Нејте Кан“ па да нас о томе убеди. Двор- 

жакова „Балада“ је за њен темперамент значила више него 
мађарскога Сарасате каприциозна композиција, која површном 
концепцијом и скроз лажним и диа5! националним ритмом 
директно одбија. Ја имам једно осећање и оно се стално по- 
јачава: да уметници на гудачким инструментима веома греше 
истичући тежњу за бравуром и техником. То сам и раније 
напоменуо пишући о врло добром виолончелисти Г. Ткал- 
чићу, то сад још више истичем. Кјујова „Ориенталка“, додата, 
Госекова „Гавота“ и Апдапше Менделсоновога Концерта дубљи 
су ефект учинили на публику од Паганинијевих вратоломија 
и „Неге Ка “-них површности. А техничка извежбаност 
ставља се на програм искључиво ефекта ради. Међу тим 
појам о ефекту данас је посве други. И он је најбоље истак- 
нут можда у модерним концертним композицијама за соло 
инструменте са оркестром. Макс Шилингс је свој а топ кон- 
церт за виолину и оркестар израдио са потпуно изведеном 
тежњом да техника добија свој музикални у опште, а не само 
музичко-ритмички смисао. Феликс Бербер је успео свирајући 
га да изазове френетичан аплауз. Исти је аплауз доживео и 
концертмајстер Анер свирајући виолински концерт Карла 
Блаиле-а, који је заснован на истом принципу: да је техника, 
као једина уметничка потреба изгубила значај и служи само 
као педагошко средство да се постигне сигурност потребна за 
здраву и апсолутно музикалну интерпретацију. И њу у томе 
смислу данас форсира сам Евген Д' Албер. 

Г-ђица Тези је још далеко од тога убеђења и отуда је 
на њеном програму истакнута тежња да се технички технике 
ради музицира. Паганинијев О диг Концерат — једна, ја на: 
помињем са потпуном оградом, за мене једна од најнепријат- 
нијих композиција, пре ће уморити него задовољити публику. 
Убеђен сам да би техника, којом Госпођица довољно распо- 
лаже, стављена у службу Годаровог Концерта допринела 
више ефекту него при интерпретацији овога фамозног дела 
из пера једног чаробника на виолини. и 

Не бих да улазим дубље у састав програма, али морам 
да напоменем да је Госпођица погрешила што нам на при- 
мер место тога концерта није дала Цезар Франкову Сонату 
за виолину и клавир. У опште цео програм је — са најма- 
њим изузетком, склопљен са виртуозне тачке гледишта; а 
Госпођица је уметник највише и првенствено, а виртуоз, ја би 

рекао, много много мање. Њена виртуозност није могла да 
победи ни при интерпретацији последњега АПеото тоно у 
уасе Менделсоновога Концерта ни у Паганинијевој компози“ 
цији, али је њена умешност пожњела правн успех у првом 
ставу Менделсоновог Концерта који, на специалан начин тех- 
нички тежак, увек даје нове проблеме који се морају не вир- 
тоузно него помоћу ње чисто уметничко музички решавати. 

И када мој завршни суд о лепој уметности Госпођице _ 
Тези одступи донекле од судова које нам је донела из Европе, 
то ће значити да је за рекламу лепо понети у Београд и ми- 
шљења европских критичара, али да та мишљења не могу да 
сугерирају нама једно убеђење које се заснива једино на на- 
шем личном искуству. Према томе општа напомена да Г-ђица 
Тези располаже правим музичким талентом и добрим способ- 
ностима за виолинску уметност потпуно је тачна. Ја дода- 
јем још да је та њена уметност, врло симпатична са апсо- 
лутне неусиљености и лепоте женског уметничког здравља. 
ИМ тим делом своје уметности Г-ђица Тези ми је причинила 
пуно задовољства. Не слажем се да је Г-ђица Тези у равној 
мери и виртуоз. А доказ ми је за то: завршни став Мендел- 
соновога Концерта и Паганинијев О дит. Концерт. Ипак је 
Госпођица показала врло добру школу и приличну техничку 
гипкост која јој је помогла да интерпретација музикално-тех- 
нички тешкога дела програма потпуно успе. 

Аплауз који је Госпођица добила заслужила је потпуно 
умешница Лола Тези, а не Лола Тези виртуоз. А тиме у да- 
нашње дане ће и сама Госпођица Тези бити потпуно за- 
довољна. 

Из српске литературе Госпођица је свирала Симфонијску 
фантазију за виолину и оркестар од Г. Стевана К. Христића. 
Г. Христић не може само да буде задовољан што му је Госпо- 
ђица изводила композицију него мора јој бити и захвалан што 
му је својом интерпретацијом „Фантазије“ учинила лепу услугу. 

Оркестар Краљеве Гарде, који се споро, али ипак по- 
пуњава, добро је пратио благодарећи окретности капелника 
Г. Биничког, који је са лепом сигурношћу давао целини и 
боју и ритам. На клавиру је пратила Г ђа Бинички разумно 
и са способношћу да помогне солисти и са њиме да живу 
контуру музичке садржине композиције. 

МилојЕ МИЛОЈЕВИЋ. 

ПОЛИТИЧКИ ПРЕГЛЕД 


У БУГАРСКОЈ. — ГРЧКО-ТУРСКИ СПОРАЗУМ. — | РАЗГРАНИЧАВАЊЕ 
АЛБАНИЈЕ 


Истражујући који су прави кривци за последње бугар- 
ске поразе, данашња владајућа странка и странка прошле 
владе у Бугарској, дошле су до врло тешких узајамних опту- 
жаба. Странке Др. Данева и Ив. Ев. Гешова оптужују по- 
моћника врховнога команданта генерала Савова, а Др. Гене- 
дијев шеф Стамбуловиста и министар иностраних дела, опту- 
жује Др. Данева. Др. Данев публикује две наредбе генерала 
Савова, заступника врховнога команданта, приснога пријатеља 
Др. Генадијева, које је овај упутио без знања владе војсци. 
Прва наредба од 15 јуна ове године гласи „Команданту ТУ 
армије у Радовићу: Да наше ћутање на напад Срба не би ути: 
цало неповољнЈ на наше трупе, и да непријатељ не буде смео, 
наређујем вам да најжешће нападнете непријатеља на целој 
линији, не откривајући сву своју снагу и не улазећи у непре- 
кидну борбу. Стараћете се да заузмете и утврдите се у Кри- 
волаку, на десној обали Брегалнице на коти број 350, на Бо- 
гословцу, и на коти број 550 код села Шахада на Овчем Пољу 
и близу села Добрена. Отворите ватру пред вече и ноћу, и 
у заклону помрчине извршите напад свом силином и на целој 
линији. Напад има да се изврши 16 јуна“. — Друга наредба 
је од 17 јуна и гласи: „Командантима војске, последњом на: 
редбом наређено је команди ТУ армије да продужи своје на: 
предовање, а другој да се концентрише на линији одређеној 
за напад Солуна, а пошто доврши операције код Цајези. Ко- 
манданти војске треба да имају на уму да се наше операције 
противу Срба и Грка врше без званичне објаве рата, и да се 
то чини из ових важних разлога: 1) да се што више подигне 
морал наших трупа и да их научимо да наше бивше савез- 
нике сматрају као непријатеље; 2) да, под претњом да ћемо 
објавити рат међу савезницима, натерамо руске политичаре да 
пожуре са решењем питања и да се избегне одуговлачење; 3) 
да силним ударцима нагнамо наше савезнике да буду помир. 
љивији; 4) да пошто ми тражимо земљиште које они сада 
држе, силом оружја заузмемо нове територије, што ћемо моћи 

свршити докле Силе не учине крај нашим војним операцијама. 
А, како се интервенција Сила може очекивати свакога часа 
морате радити живо и брзо. Четврта Армија ће се старати да 
заузме, пошто пото, Велес, чије ће заузимање имати велику 
политичку важност. По себи се разуме да ће требати пред. 
ходно заузети линију Султан-Тепе, Кратово, Св. Никола. Друга 
Армија кад доврши своју концентрацију добиће наредбу, ако 
допусте операције ТУ Армије, да нападне Солун. У томе слу- 
чају биће појачана са две или три бригаде. Ако се зауму сек- 
ције железнице Криволак—Ђевђелија и Ђевђелија, треба се 
одмах чврсто укопати и јаким одељењима чувати шанчеве. 
На тај начин ће бити обезбеђена окупација обе обале Вардара“. 

Др. Генадијев је у своме партијскоме говору опет овако 
оптуживао бивше бугарске министре Гешова и Данева. „Бу- 
гарска катастрофа почиње одмах после битке код Лиле- 
Бургаса. Гешов није хтео да прими предложени мир после 
Лиле-Бургаса, јер су му рекли да је отворен пут за Цари: 
град, јер су га новине могле напасти што није продужио рат, 
јер су Грци били против примирја, јер су услови за мир били 
готови тек после битке на Чаталџи. Ја сам после Лиле-Бур- 
гаске битке саветовао Даневу да закључи и без Грчке мир, 
јер су Турци нудили Солун и целу Маћедонију. Данев није 
пристајао, јер су Турци тражили за себе Једрене. Да су Ге- 
шов и Генадијев пристали да потпишу мир после Луле-Бур“ 
гаса, Румунија се не би умешала у ствари, и Бугарска не би 
ништа изгубила. Из Лондона Др. Данев је телеграфисао ! ја: 
нуара 1913 Гешову: „ево недељу дана како избегавам да се 
састанем с румунским делегатима; стидим се да им кажем да ни- 
сам добио још упутства, и ако и даље будете ћутали, опасност 
је велика. Треба се на нешто одлучити“. Два дана доцније 
Гешов телеграфише да пристаје на неке уступке. Само ти 
уступци које су биле довољне пре недељу дана нису више 
задовољавали Румуне. А кад Данев саопштава да се ситуа- 
ција погоршава, Гешов му телеграфише да шаље краће теле- 
граме. — Гешов је посматрао ствари као обичан партизан, а 
не као државник. Петроградска Конференција је уступила Си- 
листрију Румунима, али како рат међу савезницима постаје 
неизбежним, Румунија тражи нове уступке; на то није дат ни- 
какав одговор, и ако је бугарски посланик у Букурешту нава- 
љивао да се пристане. Он телеграфише: „тренутци су озбиљни; 

пошљите ми упуства“; на то није добио одговора. Румунија 
тражи све више, али Влада не даје одговора. На два дана 
само пре него што ће Румуни прећи преко Дунава, могли су бити 
заустављени, али из Софије ни тада никаква гласа. Из Петро 
града Бопчев, бугарски посланик, телеграфише да препору- 
чују бугарској влади да се споразуме са Румунијом, јер ће њена 
војска ући у Бугарску и узети шта хоће и натераће Бугарску 
да уступи Маћедонију Србима. Данев је на влади, али ни он 
ништа не предузима. А, кад су Румуни ушли у Бугарску, он 
даје пуномоћство Русији да преговара са Румунима и прима 
све што траже“. 

После овога доћи ће на ред и друга открића, која ће 
ускоро и румунска Зелена Књига допунити. 


После ултиматума Аустро-Угарске Србији ради повла- 
чења војске са територије арбанашке, Аустро-Угарска и Ита- 
лија упутиле су Грчкој једну колективну ноту у облику 
мемоара, готово у свему једнакога. У ноти се изјављује да 
је међународна комисија за разграничавање јужне границе у 
Епиру наилази на велике сметње једино због држања народа 
на спорноме земљишту и то због агитација Грка. Обе владе 
изјављују да су дале упутства својим представницима у ме 
ђународној комисији да сматрају као арбанашка сва она села 
у којима би били спречени да се од становника увере какве 
су народности. Аустро-Угарска и Италија, каже се даљеу 
ноту, остаће и даље при одлуци Лондонске Конференције у 
погледу на време и трајање рада међународне комисије. Дру- 
гим речима, Аустро-Угарска и Италија неће пристатати да се 
дан за евакуисање, 31 децембар, промени, чак ако и послови 
међународне комисије за разграничавање не буду завршени 
30 новембра. Римска влада је одлучно на томе становишту 
да 31 децембра морају бити евакуисане не само територије 
које су већ одређене Албанији него и оне које су спорне. — 
На ту ноту грчка влада је одговорила вербалном нотом да 
су се аустро-угарски и талијански представници у међународ- 
ној комисији обраћали ради утврђивања народноснога обе- 
лежја села на старице, што не одговара ни у чему одлу- 
кама Лондонске Конференције. Грчка влада пориче свако 
учешће у утицају на народ на спорноме земљишту, и опту- 


жује аустро-угарског и талијанског представника да они под- 

леже утицају својих пратилаца, који су највећи албански аги- 
татори. После овога корака Италије и Аустро-Угарске послови 
међународне комисије ишли су редовније. У Паризу и Пе- 
трограду и Лондону узели су целу ствар мало озбиљније, по- 
казујући намеру да се у Лондову поново састане Конферен- 
ција Амбасадора ради ових питања. Предлог Енглеске да се не 
узима увек етнографски него географски и економски прин- 
цип при утврђивању граница између Грчке и Албаније. као 
да ће упутити на прав пут цело питање о јужној граници 
Албаније. 


Између Грчке и Турске постигнут је најзад споразум о 
питањима отвореним и неуређеним после Лондонскога Мира. 
И тако ће сви уговори и конвенције које су важиле пре рата 
остати и даље у важности за обе државе. Лица која имају 
свој домицил на новој грчкој територији постаће грчки по- 
даници, ако за три године не прими отоманско поданство и 
напусте Грчку. Приватна лица сачуваће право својине и даље 
на новој грчкој територији, а могу бити само путем експро- 
пријације лишени права уз праведну накнаду. Добра султан- 
ска и царске породице биће очувана и поштована, а за друга 
приватна добра, нарочито обележена, донеће одлуку Хашки 
Суд. Овај исти Суд ће имати да одлучи на чији ће терет пасти 
издржавање заробљених војника; за официре ће се платити 
оштета. Хашки Суд ће одлучити за повраћај узапћених бро- 
дова и штета које су настале због тога. Питање о муфтијама 
и о надлежности његовој за суђење је окончано; џамијска 
имања ће бити очувана, а џамије, текије, медресе издржаваће 
грчка влада, ако се не би могле саме издржавати. 

Грчко-турски споразум је постигнут захваљујући највише 
интервенцији Румуније у Цариграду. Румунија је отворено 
изјавила у Цариграду да неће допустити нити ревизију Буку- 
решкога Уговора нити какве нове заплете на Балкану. Њен_ 
министар унутрашњих дела, Јонеску, отпутовао је у Атину 
одмах, и ствар је брзо била закључена. На овај начин дога- 
ђаји су још јаче приближили Грчку, Румунију и Србију. Мо- 
гућно је да ће оне у будуће, у свима питањима која се тичу 
Балкана, јављати се заједно, од прилике онако као и силе Трој. 
нога Споразума, да очувају и мир и равнотежу. 

ИНОСТРАНИ. 

БРЕ РЕЧИ -КРЕ. 


КЊИЖЕВНОСТ. 


„Магоад Кој! пазтаје“. — У издању књижаре Г. Д 
Трбојевића на Ријеци изишла је врло интересантна и врло 
актуална књига Г. Милана Марјановића: „Магод Кој! пазтјаје“. 
Читаоци „Српског Књижевног Гласника“ имали су задовољ- 
ство да на овом месту виде лепе интелектуалне особине Г. 
Марјановића, његове широке национално-културне идеје и ретку 
способност за историјске синтезе. У овој књизи Г. Марјано- 
__вић баца општи поглед на историјски развој, садашње стање 
и тенденције за будућност српско-хрватског народа, „Народа 
који настаје“. Књига је пуна нових и примамљивих идеја. И 
ако мала обимом, она је богата садржином, знатно одскаче 
од публицистичких послова, и иде у филозофију наше наци- 
оналне историје. Сваки мисаони човек у нашом народу тре- 
бао би да прочита ову у сваком погледу одличну и значајну 
књигу. с: 





ШаљивЕ, КРАТКЕ СРПСКЕ НАРОДНЕ ПРИПОВЕТКЕ. — У низу 
„Књига за народ“ што их издаје Матица Српска у Новом 
Саду из Задужбине Петра Коњевића изишао је до сад при: 
личан број збирки народних приповедака, песама и посло- 
вица. Као четрдесет седма „Књига за народ“ недавно је изишла 
опет једна збирка народних приповедака под насловом „Ша. 
љиве, кратке српске народне приповијетке, изабрао и средио 
Владимир Ћоровић“ (Велика Кикида, штампарија С. Милен- 
ковића, 1918, страна 31), која садржи само одабране припо: 
ветуе из зборника приповедака Вука Караџића, Вука Врче- 
вићл, Светозара Бојића, Луке Грђића- Бјелокосића. Петра 
Стојачића, Вукова „Српског Рјечника“ и часописа „Босанске 
Виле“ и „Караџића“. При одабирању Г. Ћоровић је обратио 
нарочиту пажњу да у збирци не буду „етички недостојне 
ствари“, којих има врло много у нашим народним шаљивим 
приповеткама, да нг буду ствари локалне и у дијалекту, те 
да су многима нејасне, и да не буду ни за кога увредљиве. 
Збирка због тога, истина, „не оставља пуни утисак народног 
хумора“ наших народних приповедака, гли је таква да је могу 
читати и деца и да су свакоме јасне и пријатне; а то јеи 
смисао књига за народну масу. Г. Ћоровићева књига је права 
књига за народ, са паметно изабргним и одлично сређеним 
материјалом. И ако се о свима „Књигама за народ“ из Ко- 
њевићеве Задужбине не може рећи исто што и о овој ва: 
љаној књизи Г. Ћоровића, ипак је велика штета што оне мало 
улазе у народ, нарочито у крајеве јужно од Саве и Дунава. 

17. 

„ ТАРТАРЕН ТАРАСКОНАЦ“. — Славни „Тартарен Тараско- 
нац“, који је у Српској Књижевној Задрузи изишао у лепом 
преводу Г. Душана Ђокића, сада се прештампава „латиницом 
у свескама загребачке „Нштопз спе ВрћНотеке“. Н. 


„Сви У Балканском Рату“. — Обилна ратна литература 
о догађајима у прошлој и претпрошлој години добила је 
једно од најбољих дела. Г. А. Кучбах, добар познавалац при- 
лика на Балканском Полуострву, учесник у Херцеговачком 
Устанку, провевши време наших ратова у близини ратишта 
или и у штабу наших армија, написао је досад најбољу и _ 
најпотпуниу историју нашег ратовања са Турцима и Буга- _ 
рима. (Пје Зеђеп т ВаКапкпес 1912-1913 ипад шп Кпесе 
сесеп Фе Вшсатеп. 80, 150 Зенеп, о нишоањ, Ги Мег- 
Јаозћапа шоа, М. 3:20). 

Књига Г. Кучбаха је једна од оних студија које свему 
дају праву вредност. У њој нема тежње да се пише лепо, 
топло, егзалтовано, да се прави стил; све је писано мирно 
као што се излажу историјске истине, и све је чињеница, 
податак, доказ. Отуда дело Г. Кучбаха даје утисак рада, ка- 
квим су испуњене оне историје које не знају за други смер 
до за тачност и верност. Али је управо то и најпријатније, 
што се из таквог дела похвала сама уздиже и што писац 
такве књиге указује, у предговору, на врлине једног народа 
који је поред петвековног сужанства сачувао народност, језик, 
веру и обичаје, и наглашује неправду коју европски народи 
чине Србима кад их не дочекују с поверењем и прече им пут. 

Г. Кучбах изазива својом историјом све значајне тре- 
нутке у нашим ратовима. Он износи појединост или цео до- 
гађај; осврће се на политички, финансијски, стратегијски, 
расни и етнографски момент; наглашава најпримитивније и 
најсложеније узроке; не заборавља везу климата и времена 
са напредовањем трупа; картама, сликама и скицама тумачи 
своје написане редове — све то је од живог утиска и од 
јасног, прегледног представљања. 7: 

Ако иједна друга књига, ова књига, чија сложена кон. __ 
цепција предмета и јасно излагање изазива поштовање, треба 
да се свакако преведе. 


де НЕ Е' 


ПрЕВОДИ из ШопЕНХАУЕРА. — До пред крај деведесетих 
година прошлог века био је Артур Шопенхауер код нас го- 
тово непознат. Тек са почетком данашњице упознају се и 
наши читаоци са „тајанственим створењем из Франкфурта на 
Мајни“. Нарочито се преводи из његовог последњег, најпо- 
пуларнијег дела из „Парерга и Паралипомена“ (УБАШЧЕА ипа 
Ратапрошепа, Мепе рћПозорћјзсће 5сћпеп“). 1 

У последње време интерес за поједине писце омиљене _ 








о бљечењаћ Де 
„е | 

у нашој прошлости обнавља се; тако је са многим руским 
романсијерима, тако и са Шопенхауером. 

У Сарајеву је изишао у преводу Г. П. Д. Вукића део 
„О части“ (Издање И. Ђурђевића, 89. 50, 0:60). Шопенхауер 
истиче три врсте части: грађанску, службену и сексуалну част, 
и задржава се дуже и на „роп! а ћоппец:“, на средњевеков- 
ној витешкој части, против чије извештачености живо устаје, 
позивајући филозофију да изменом идеја уништи њену по: 
следицу, двобој, који насиљем а не разлогом брани част. 

У издавању београдске књижаре Г. С. Цвијановића изи: 
шле су две свеске превода, једна из поменутог дела: „О же. 
нама“ (изишла су два издања), друга, из „Света као воља и 
представа“, „Метафизика полне љубави“. Обе су у преводу 
Г. М. Вујаклије. 

Теорија Артура Шопенхауера о жени и о љубави по- 
зната је и код нас. „Филозоф столећа“ је жену сматрао де- 
тињастим, лакомисленим. кратковидим, створењем, које има 
ум тачно одмерен, оскудан; он је жене називао „родом ни: 
ског раста, уских плећа, широких кукова и кратких ногу“. 
Како да се не чита таква књига! Читалац воли свирепа и 
одсечна тврђења. Отуда ће свакако убрзо доћи и друго 
издање „Метафизике полне љубави“. И у њему је теорија која 
најсвирепије решава питање о љубави и баца на њ најимпре- 
сивније црнило безилузије. Сва љубав је, по Шопенхауеру, 
ван оних који су у њој; она је условљена само вољом природе 
која хоће одржање врсте, и ми смо најобичнија средства 
те воље. 

У једној белешци се не може тумачити или оспоравати 
читав филозофски систем, али се може истаћи корисност упо: 
знавања са њиме. У доба кад се код нас још увек мислиши 
сматра за нерентабилан посао. ове књижице — ма колико да 
су врло рђави преводи — добродошле су, јер покрећу и на- 
терују на размишљање. у. 

Елен КЕЈ У СРПСКОМ ПРЕВОДУ. — Једна од најпознатијих 
теоретичарки данашње популарне шведске социологије, Елен 
Кеј, коју су врло много преводили на све европске језике, 
није била досад код нас превођена. Први пут сад излази на 
српском једно њезино дело. Г. Милорад Антоновић превео је 
њену мисионарску књижицу „Млади Нараштај“ [89, 117; 1'50 
динарај. 

Као и у другим својим списима, Елен Кеј, проучава у 
„Младом нараштају“ промену која се за неколико последњих 
деценија јавила у човечанском менталитету иу друштвеној 
заједници, и тражи, као и низ северних писаца, критичара, 
социолога и моралиста, организацију друштва и лично делање 
сходно том процесу људске свести. 

Кеј је једна од великих и фанатичних поборница сло- 

боде. и њене књиге, „Љубав и Етика“ на пример, писане су 
одушевљено, убедљиво и топло, те су имале судбину књига 
чије нове, друкче мисли су се гутале и које су изазивале 
бурна интересовања о себи у свакој страној књижевности. 
Нарочито су их млади и демократи лепо дочекивали, ширили 
их, и преувеличавали њихов значај. Међутим, највећа вред- 
ност њеног дела јесте у срећном помирењу савременог раз- 
вића и традиционалног схватања. Она је. по једној срећној 
фигури, проповедала слободу, али слободу која има стеге 
— не онакве као што су гвоздене стеге које спречавају да 
се старо дрво не распадне, него онакве каква је лика која 
везује младо дрво. 

И „Млади Нараштај“ има ту врлину. Елен Кеј указује 
младима да су у једној од чаробних епоха пролећа, у доба 
прелома, и да ће лутати и наилазити на разочарења, али да 
не смеју уступати испред њих. Нека раде што више на личној 
култури ; друштвена делатност сад, обрнуто оном што је било 
раније, заузима више места него индивидуално израђивање, 
а ово последње је важније и за јединку и за заједницу. Више 
самоће, мање површне заједнице, ако се неће да се после из- 
весног времена осети унутрашња празнина. У том тежењу за 
све већом вредношћу живота, нарочито сањати о миру И 
Елен Кеј, као и Анатол Франс, сматра утописте за оне који 
су створили данашње друштво и који ће створити лепшу за- 
једницу. Омладина треба да у своје приемчиве душе унесе 
сан и мисао о миру. Ми их нећемо остварити, али ћемо по- 
бедити преко оних који још нису рођени, као што су мртви 
победили преко нас. Нове мајке могу највише учинити да се 
тежи миру, који значи културни рад и подизање класа са по- 
следњих духовних степеница. | 

Млади нараштаји неће изгубити читањем ове књижице 
која подиже, саветује и одушевљава. А. А. 


Српско-хРВАТСКИ разговори. — У познатој Гешеновој 
збирци изишле су до сада дне ручне књиге за учење српско- 
хрватскога језика: „ЗетђоКгоа заће Отаттан К“ и „Зетокгоа!- 
зсћез Гезеђисћ ти О1оззат“. Писац обе књиге је Г. Др. Вла- 
димир Ћоровић. Од истога писца изишла је сада, у истој 
збирци практична књига српско-хрватских и немачких раз- 
говора „ЗеђокКгтоанасћ-дешвзсћез Дезргасћођисћ“. М. 





Власник. Богдан Поповић. — УРЕДНИК, ЈОВАН СКЕРЛИЋ. 











С РОК И 
КЊИЖЕВНИ ГЛАСНИК. · 
Књига ХХХТ, вколз 11 и 12. — 1 и 16 ДЕЦЕМБАР 1913. 


ПОД ЈЕДНИМ ШЉЕМЕНОМ. 
(Крај.) 
1 
Све је било мртво у оној кући гдје су прије одзвањали 
смијех и вика. Жене су ћутке обављале кућне послове, људи 
ћутке одлазили на радњу; а у вечер, за столом свак гледао 
преда се и ко на силу изговарао оно мало што је било од при- 
јеке потребе, толико да се староме не замјере. Од неко доба 
Нака није ни чекала на вечеру, већ би легла прије. Од оне 
румене,; јаке жене остала је била само сјена. Само што су 
јој се очи сјале неким чудним сјајем, од којега као да је 
изгарала. Она је хтела да. пред сваким крије своју жалост. 


Него баш: зато као да су је други то више тражили да је 


муче, жељни да продру у ону тајну што је била узбунила 
све у кући. - о 

Два старија брата нијесу ни ријечи измијењивали са 
Саком, а он се туђио од свакога, па и од самог оца. У вечер 


· би чекао да свак легне, а у јутро је први устајао. М њему 


се, на сувом, избледјелом лицу видио да му је мучно. 

Све је то најтеже поднашао стари Лазо. Она црна слутња 
што га је тресла прије свадбе, као да га је погодила. Дого- 
дило се најгоре чему се могао да нада. Само кад би при 


" томе остало! И та неизвјесност га је још већма морила, него 

да је знао да ће му кућа пропасти у црну земљу. Осјећао је 
да се надвио црн облак над његовом кућом и пријети. 

И тражећи узалуд узрок свему злу, устављао се на мисли 
која га је једино могла да распути: је ли томе чуду крива 
Нака2... Да... зашто у њу свак тако чудно гледа, зашто се 
она клони свакога, преза, не приступа никоме, ни њему, ста- 
роме; да није одиста кривар Та мисао му се наметала као 
ослобођење од оне црне језиве слутње. Него би му у таке 
часе ницала пред очи миловидна, послушна, плаха Нака, 
и он је себе кињио што је и за час ишта могао да по- 
сумња о њој. 

Не, не она није крива! Ма да ко је тад кривр Зашто 
се је све наопако окренуло 

Он није знао да одговори, или боље, било му је тешко. 
На саму помисао су га пролазили хладни трнци. Његова 
слутња није била ни зашта. Тако је морало бити, баш каои 
на њиви. У једроме, здравоме житу никнуо је коров и жито, 
ето, да изгине. Било је свима превише добро и то није могло 
да потраје. Нека тајна, зла сила хоће да му се освети што 
је за толико година био срећан. у 

Него највише га је жалостило што нико у кући није 
хтио да се одупре тој сили. Напротив, као да је свак при- 
стао да јој помогне и да ускори пропаст. Сви су, сви у кући 
криви томе, највише два старија сина. Сад је видио добро у 
њиховим срцима: гори су него што је његово меко, очево 
срце и могло да наслути. Сваки се од њих мислио само о себи 
и ни бриге их за брата. Не воле они њега, чак мрзе га, и 
како би радо дочекали да му се зло деси, јер знају да би то 
њега, старога, убило, а то би најрадије дочекали. 

Видио је и чуо. Паде ријеч, смијех, поглед, само да још 
више оцрне Наку пред њим, а у очима најстаријег сина про- 
читао је нечисту, грабежљиву жељу јастреба за голубом. Чуо 
је у његовим шкрипим, муцаним ријечима паклену, гадну 
страст. Разумио је напокон да је у свима жеља да им се он, 
кукаван старац, макне с пута, јер то се свима изгледало као 
ослобођење. 


Цу 


И Деса је примијетила како се њезином човјеку отимају 
очи за Наком, и омрзе још више на њу, па је презала не ће 

ли их затећи. Пазила је кад ће Нака на воду или за благом, 
и остављала кућни посао да се устопице краде за њом. Тако 
је једном затече с оним момком. Како је била подалеко није 
могла да чује њиховог разговора, али је видила да Нака 
плаче, јер је отирала очи рукавом од кошуље, док је момак 
оборио очи и копао ногом земљу, у неприлици. То је још 
више увјери да је било истина што је нагађала, па отрча 
кући да рече Стоји. 

Нака се била изјадала, и кад је све казала, би јој лакше, 
но кад је онај момак стаде наговарати да одбјегне мужа она 
заклима главом: 

— Не могу, не... него ти немој више долазити. Мени како 
буде, а ти... само да знаш да сам праведна — и ко Бог! 

Замоли га напосљетку да не рече ништа њезином да 
се не би чудо излегло. 

Ако је презала Деса, није мировао Јован. Прохтје му се 
младе жене и помисли да му неће бити тешко, кад је већ 
пошла низ стрмо. Гледао је не би ли се нашао с њоме гдје 
на само, и како је знао да га жена уходи, ишао би странпу- 
тицама да је не сретне. Тако је било и оног дана. И он је 
видио Наку гдје се разговара с оним момком, и и кад види 
да му је жена пошла правцем куће, и како се момак опро: 
стио с Наком, он удвоји кораке да је стигне. Кад га Нака 
види, претрну, јер је разумјела да ју је видио, па од забуне 
и стида остаде као прикована. А њему удари пламен у лице 
јер га она њезина забуна, оно бледило на лицу још више 
раздражи. Из очију му сијеваше дивљи сјај нечисте жеље и 
муцавим, промуклим гласом рече: 

— О Нако... а шта ти тур 

Његов глас одјекну у њеном преплашеном срцу „као 
змијино сиктање, и она се трже. Јован јој није никада до 
тада био рекао добре ријечи, и њој пуче пред очима што је 
од ње хтио. Скупи слабе силе, подиже заплакане очи и обори 
их одмах, јер се преплаши од његовог онакаженог, живо- 
тињског лица, па тихим, мирним гласом рече: 

— Јоване, остави се мене, тако ти жалости; жалосна 
и кукава ли сам! 

Он се чудно насмија и припрети јој да ће је исећи, но 
у њој тад узавре крв. Љутња и јад је учинише смјелом и 
"она се маши ножа коричаша што је носила привезана за тка- 

ницу, па викне, одступив два три корака: — Не дирај ме, јер 
ће се приповиједат ! 

Он уступи, проблиједи мало, развуче велика уста на жи- 
вотињски осмјех, па промуца. 

— Добро... добро; с другим хоћеш, а са мном нећеш! — 
и оде полагно, осврћући се. 

Сад јој је њој све било чисто. И погледе озбиљне и пита- 
јуће млађег шуре, и Десине пуне мржње разумјеваше сада. 
Ни Стоја, добра Стоја није била више с њоме као прије. Ах, 
и то је сад разумијевала, повјеровало је и Стоја! 


М 


Што се више примицало вријеме кад ће се Нака опро- 
стити бремена, све то више је Сако био мрк. 

Једне ноћи, док је спавала, навали је тући шакама, а 
кад му она само рече: 

— Убићеш своје дијете, онда побијесни, те она утече у 
кокошињак. 

Отада није ни лијегала у кревет, већ спавала у коко- 
шињаку. Свак је то брижно крио од старога Лазе да не буде 
веће бруке, а за Наку није никоме било стало, осим СТтоји.. 
Не, она није могла да гледа како се јадница мучи и једне је. 
вечери устави: 

— Нако, убићеш се тако! 

Нака погледа у њу као у своје спасење и чекаше из. 
њених уста једну само ријеч; за друго није марила. Стоја ра- 
зумје, али не рече ништа а: обори главу, а тад се (ла стаде 
трести: 

— И ти... и ти — јецала је, и на све Стојине молбе не хтједе 
доћи у ватрену кућу. 

Сако ко да више није марио ни за Наку ни за кућу. 
Запустио посвема рад. Ишао је у варош; а у вечер, кад би се. 
вратио, у једног комшије распикуће засјео би, па с њиме пио· 
и играо се карата са друга два позната сеоска неваљалца. 
Само кад би затекао Наку у авлији или у кући, стао би је 
тући, и како се она није бранила нити од њега бјежала, не 
би свршио док не би допала Стоја и истргла је из његових 
руку. Једног пута извуче је једва живу испод његових ногу. 
Крв јој је ишла на уста, а образи позеленили. Тад се Стоја. 
стиче од своје жалости и викне : 














— Убићеш је тако ! 

— То и хоћу! — мрдну он, послије другог премишљања, 

— Ма зашто је мориш, зашто — рече Стоја кроз плач. 
што јој бјеше навалио иа дна срца. 

— А ти, зашто је браниш 2 — окоси се он, и погледа мрко, 
Она није знала да нађе одговора и остане спуштених руку, 
пригнув главу пред њим као грешница, а он, да га није уста- 
вила, био би убио Наку на мртво, па од љутње изгреба сам 
себи прса. 

Те вечери није дошао на вечеру ни на спавање, а Стоја 
је цијелу ноћ бдјела уз Наку у кокошињаку и додавала јој 
воде, да јој устави кашаљ и крв што јој је ишла на уста. 


~ 


М 


Стари Лазо дознао је све. Забољело га је љуто, али га 
је највише забринуло што се, уза сва наговјештања, обисти- 
нило ипак најгоре. Пекло га је што се говорило са сваке 
стране и њему се на силу наметало, но што је његово срце 
одбијало са свим снагама: не, није била истина. Нака је била 
чиста као онај препадани, непогажени снијег на планини. И 
кад би налакћен на перду од огњишта, сам премишљао о 
томе, долазило му је да полуди. Али, ако није крива, зашто 
се не брани; зашто не виче то свакоме, па и Саки, у очи; 
зашто ћути! Можда не може, или неће! 

Али баш зато што није знала или није хтјела, баш зато 
се на њу љутио! Што је дошла у моју кућуг — јадиковао је 
очајно и чупао сиједе, ријетке власи. — Крива је што пушта 
да се њезино, Сакино и моје име потеже по блату, да је муж 
убија, шура напастује. Но тада би му дошло пред очи оно 
изморено, скоро девојачко Накино тијело, упала зеленхаста 
лица са грозничавим, заплаканим очима, и тад га је нешто 
тако љуто за срце уједало да су му сузе саме на очи на- 
вирале. 

— О, ово ће мене у гроб свалити, ово ће ми кућу из 


темеља оборити. — То га је највећма болило. Обезумише ње- 


гови синови. Ту је сва несрећа; и срце му се кидало од јада 
што су сами себи јаму копали. Најжалије му је било Саке. 
Мора да га силно пече, кад и од њега бјежи. 

Глихи, нијеми бол га је притиснуо. Није марио више ни 
да вечера с дјецом. Није могао да у њих гледа, јер им је на 

лицима читао све гадне жеље, које су узалуд настојали да 
пред њим сакрију. Стоја му је доносила ручак на таван, гдје · 
је дуга јутра и поподневи сједио сам, размишљајући. 

Често се сам са собом разговарао и смијао као луда... 
То је било особито кад се сјећаше како је био силан и по- 
носан што му све село завиди. О, што неби дао да није имао 
дјеце, да је био сушта потреба, бескућник ! 

У топлије дане би сјео под једним крошњатим храстом, 
пред кућом и тамо му је Стоја носила ручак. Он јој се био 
привикао. Видио је да није зла, као Деса, и разумио је да је 
и њој жао Наке, њега, Сака и свијех... По кад би се пропи- 


„тао: — А како она несрећницаг —- Стоја је обично одгова- 
Ррала уздахом, по гдјекад би рекла и коју самилосну ријеч: „а 
ено је мало жива — или — нема од ње већ кости и кожа“. 


Стари би тад отрао сузу што му се омицаше низ наровано, 
исушено лице, скоро љут што га је Стоја задесила да је бо- 
лећива срца. 

То га је још више мучило, но ипак је имао неке горке 
насладе у мучењу само себе, кад није знао да нађе другог 
излаза оној тјескоби, оном јаду без узвика. 


Једног дана, кад му донесе по обичају ручак, Стоја, 
умјесто да пође, стаде за њим мотајући у рукама нешто ве- 
зива. Он наслути да се је нешто особито догодило. 


— Што би, Стојог — упита, а дрхтао му је глас. 

Стоја порумени. 

— Ма шта» 

— Ноћас је родила... мушко! 

Стари остаде с кашиком у руци, отворених уста. 

Стоја настави: — У кокошињаку... к'о живинче, прости 
Боже! Чула сам је стењат', па сам дотрчала и подигла дијете и 
дала га комшиници која има своје од силе... А њу сам опре- 
мила у свој кревет. 

— А Сако, Стојо, шта је Сакомг 

— Не зна још! 

— Да сазнаде, Стојо, чувај је.. Бог с нами! Могло би 
бити зла! 

— Чувам је, — рече тихим гласом Стоја и расплака се, 
клече пред њим, а он положи суву, коштуњаву руку, што је 

дрхтала, на њезину главу и тронутим гласом изусти: — Бог 
ти платио! 

МН 


Кад Сако чује да му је жена родила, побјесне. Тражио 
је њу, дијете, вичући да ће њу заклати, а дијете удавити. 
Стоја је била сакрила и Наку у комшинице, премда се ова 
отимала и говорила: — Пусти, Стојо, нек' ме убије, кад су 
и онако мени избројени дани! 

Него мало потраја Саково бјеснило. Његов поглед се 
укочи. уста онијемише. Само је био блијед као воштаница. 
Час би, сјев код ватре, турио главу у руке, час устајао и 
ходао гори доли по авлији. И Јован и Стеван бјеху мрки и 
забринуги. Пекла их је савјест, јер и они почеше сумњати о 
Накиној кривици. Било се догодило нешто чему се они ни- 
јесу ни из далека надали. 

Напокон им би жао Саке. Та био им је рођени брат. 
Јован хтједе да га ободри, разведри и ослови га, но Сако га 
погледа на начин да га га је прошла воља сваког тјешења. 

Сако је почео све по мање да долази кући. Изјутра би 
обишао поља а у вечер бивао код комшије, и играо и пио, 
највише пио да заборави. 

Нака, чим је Стоја позове кући, не хтједе никако да 
легне у кревет, већ се завуче у кокошињик. Она није на 
друго мислила но на дијете. Хтела је да га доји, али није 
имала млијека. Од дана у дан је гинула. Јабучице јој се изви- 
јаху на сухом, зеленкастом лицу и мало румениле. Очи су до. 
горевале. Слутила је да јој се примиче крај. Једне ноћи про- 
буди је сух кашаљ, крв јој навали на уста и тад разумје да је 
дошао час да се опрости више онога живота, оних мука. За 
час јој би тешко. Зашто да тако млада умре, кад се могла 
науживати миловања ! 

Тешке је сузе пропануше. Сад. јој је било жао што је 
ћутала и поднашала мирно мужевљеве ударце, Десино ру- 
гање и Јованово вријеђање. Зашто је то све поднијелаг Је 
ли зато да умре као живинче у кокошињаку, затс да јој успо- 
мена остане срамотна код људиг О, да јој је сад рећи сва- 
ком, прво Саки, да је она поштена, а они наопаки! Него, 
кад мало помисли, би јој свеједно. Што је марила што ће 
ко по њезиној смрти мислити, кад није марила за живота! 


' 

Него се тада сјети дјетета што је родила у сузама и смртним 
мукама, и тад се у њој све узбуни. ; 
Неће да умре тако, не! Њезина успомена имала је ј да 
буде света њезином сину, па и Саки. Кости би јој се у гробу 
превртале, кад би је они имали да спомињу по грдилу. Све, 
све хтјела је да рече, прије но ће за навијек да онијеми. 
Хтједе да устане, али није имала снаге. А морала је, морала 


"да проговори: Погледа правцем ватрене куће. Врата су била 


притворена и ватра је горила. Битће Стоја, помисли, чека 
на Саку. А он сједи код комшије и утапа у вино жалост, 
коју је сам створио. Хтјела ј је да рече Стоји све... ићи ће к њој... 

она ће јој повјеровати. | 

Четвороношке се стаде вући по земљи, влажној од ве- . 
черње росе, и дође до врата и руком их маче. Него је у то 
сподаде несвјестица. Крикну слабо и клону. 

Стоја је сједела код ватре, у тешким мислима. Она је 
сваке вечери чекала тако Саку, од страха да не би што из- 
вршио на Наки. Кад зачу крик и да је нешто шушнуло, 
скочи са троноге сједалице, повири на врата, и видје. 

— Ти... ти, о Господе, Нако... да није мртва ! 

Попаде је под пазуха и унесе у кућу, па положи крај 
ватре. Дохвати дрвену здјелу с водом и мало квасине, па је 
стаде прскати по лицу. Нака отвори очи, погледа и кад видје 
Стоју над собом, бризну у плач. У грудима је стаде ропац, 
а у грлу ју је давио сух кашаљ. Стоја јој принесе здјелу 
к устима. Нака гутну, и мало се примири. Придигну сеи 
слабим гласом, на прекиде, гледајући упорно помућеним очима 
у Стоју, муцаше... 

— Стојо... тако ми мајчиног млијека.... кунем ти се... оно 
је његово. дијете... његово... Стојо... Сто... 

Кашаљ навали, крв удари на уста, глава, клону. 

— Нако... Нако... мртва је! 

Стоја полети као избезумјела напоље. Плачући, ламајући 
рукама, дотрча комшијиној кући. Отвори врата, уђе у ватрену · 
кућу гдје је Сако, пијан, играо са три друга. Дохвати га за 
руку, клону на колена и кроз плач повика: 

— Сако, за име божје, дођи! Ено... мртва је... а пра- 
ведна. Среће ми, младости ми... чујеш ли, Сако! 

Он је погледа у чуду. Пређе руком преко чела. 

— Ма шта велиш: 

— Велиш погинула... Убио си је... Убили смо је! 
Тад се у њему зби нешто чудно. Скочи се, док су га 
другови гледали запрепашћени, издигне Стоју, стисне је за 


мишицу да је вриснула од бола. 


„ — Велиш: праведна... а 2 
— К'о Бог ! 
=— Велиш... мртва» 
— Крај ватре... куку! — Није могла даље, јер се давила 
у сузама. 


Он је отури, полети на врата, као вјетар долети кућним 
вратима, повири, видје. Врисну. Сагну се, прими у руке ону 
малу, милу главу и остане онако непомично. 

— Стојо, је ли... праведна, велиш ! 

— Младости ми... среће ми! јецала је Стоја. 

Тад заплака и он, што није никада. 

— А ја је ето убих... убио ме Бог !... 


Задар. 
РИКАРД Николић. 


ПОШТА ЈЕДНОГ ПЕСНИКА. 


Мој драги пријатељ дочекао ме је са обичном усрдношћу 
и посади ме крај свога великог стола за рад, пуног књига и 
листова, растурених као и његова коса. Али се некако јетко 
трже, кад га запитах на шта је мислио у тренутку кад сам 
ушао. Па ми мало зловољно рече: 

— Мислио сам како ћу написати једну малу расправицу 


"0 „Галатеју писања“. Је ли ти ипак пало.на памет да би така 


књига била врло кориснаг Погледај ову дописну карту што 
сам је добио од. једног непознатог. Испунио је сав празан 
простор, па је преко редова написао друге редове, затим још 
четири реда која се укрштавају са оним попречним, и тако 
начинио збрку речи, да би човеку требало пола дана да их 
дешифрује! 

· Затим извади испод новина једно писмо, и настави: 

— А погледај овог другог разбојника, који ми пише чи- 
таве. четири стране као да је кокош чепркала, на којим се више 


__не види бело од хартије. И један.и други траже од мене услугу! 


О " ји 
~ шоу ~ _- 61 „3 

Може ли се замислити дрскију безобразностг М оваква ти 
је безобразност сад у моди, јер га чине свакодневно и особе 
које се сматрају за добро васпитане. Мораш признати да човек 
треба да има образ као орахово дрво, па захтевати да ја са 
овим њиховим шкрабањима имам оно свето стрпљење које 
они нису имали да пишу читко. Заиста, мислим да су хиљаде 
људи покварили вид варварским рукописом својих ближњих. 
Не можеш замислити како ме љуте. 


И, узев писмо и карту, поцепа их на комадиће и баци 


у корпу. 

— Одобрено, — рекох ја. 

Он ме погледа, па ће ми рећи смешећи се: 

— Ниси искрен. Ти си анђео стрпљења. Ја знам да ти 
читаш и писма која се не могу прочитати. 

-— Није истина, — одвратих; али кад би и била... моје 
је занимање сасвим различито од твога. Што се тиче књи- 
жевнога гласа, ја сам прост племић, а ти си кнез. Ја немам 
иста права као ти, па па се служим корпом. Оно што је код 
тебе дело оправданога нестрпљења, код мене би било дело. 
гордости, којој нема извињења. 

Прекинуо ме је; али му ја не дадох да дође до речи. 

— Уштеди одговор, јер га нагађам. Ти знаш да ти се 
ја дивим, али ти не ласкам. Ја знам да те је твоја слава као 
писца романа који прозире у срца и лирског песника утеши- 
теља уцвељених, начинила епистоларним нишаном модерне 
Италије, на који се највише пуца. А знам, по своме слабом 
искуству, да је и киша поштанске прозе, која пада на писце, 
мешавина од цвећа, прашине, бисера и мува. Ти имаш више 
него ико права да се браниш од мува и прашине, јер више 
него ико други заслужујеш бисер и цвеће. Али немаш права 
да се љутиш, јер, најзад, од поште мораш имати више задо- 
вољства него досаде. Па, кажи ми право: зар ниси научио 
познавати свет, онако како га познајеш, чак и по писмима 
која су ти досађивала» Зар те нису занимала и многа она 
која нису заслуживала одговора 2 Ја ти завидим на том благу 
од „људских докумената“, који мора да су ти послана у „ко- 
верту“ са све четири стране ветра. ; 

— Ах, ако ми говориш о људским документима! — по- 
вика мој пријатељ, разведривши се одједном. — Да, имам 
несравњиву збирку. Ето: баш јуче, један ми је стигао са крај- 

њег југа Италије: четири стране од једног младића, који 
очајава што је изненадно спрам њега охладнила нека госпо- 
ђица којој се удвара, па моли мене — „мајстора у вештини 
дирања срдаца“ — да му пошљем концепт писма. које ће му 
повратити љубав оног анђела „који је сад већ потребан ње- 
говом животу“. 

— Јон тећег, — приметих. 

— И завршава са речима: — „Али учините брзо“. И ра- 
зуме се: за оне године! Али такве врсте имао сам их још 
лепших. Писмо од једног старог господина, који ме моли да 
пишем — „као што ја знам написати“ — једном поручнику, 
и да га натерам да одржи обећање дато једној његовој се- 
стричини коју је онај залудио. па оставио; разуме се, да му 
пишем под сввјим именом. Можеш ли замислити какво би 
лице начинио неверни поручник кад би примио моје писмог 
А да ти кажем да су ми писали неки сељаци, молећи ме да 
једним писмом приволим неког непознатог поседника, да им 
врати неки повећи дуг; да сам примио писама — која су 
опремљена на пошту са стотину обзира и опасности — од 
робијаша, који ме моле да напишем молбеницу краљу да их 
помилује; писама из луднице, и у једном од њих ставља ми се 
на душу да препоручим неким посланицима један баснословни 
пројекат реформе порезе, и да их натерам. да тај пројекат 
натуре Влади „под претњом“ — сећам се фразе јер је не- 
исплатива — „неумитног опструизма“> — Потражи у машти 
и чудновата писма: биће тешко да ћеш наћи неку врсту 
чији образац ја нисам примио. Али по неку врсту не би могао 
замислити. На пример: да има грађана, који, сматрајући да 
сам ја неки књижар, траже ми „каталог мога стоваришта“ и 
„рабат“ који ћу им учинити за неке књиге; да неки препро- 
давци књига, нашавши да у једном мојем делу недостаје један 
лист, пишу ми карту и траже га, препоручујући ми да се 
мало боље бринем о прошивању својих дела... Не може човек 
· замислити за колико је још света, писац, издавач, склапач, 
прошивач, разашиљач једна иста ствар. А би ли веровао да 
ме неке мајке, не оне из народа, него из имућнијег гра- 
ђанства, и то баш из вароши у којој живим, питају пи- 
смом колико би тражио да им, скраћеним методом, спремим 
ћерке за пријемни испит за учитељску школу А почуј још 
и ову, од прошле недеље: удовица неког сеоског апотекара, 

која ме моли да држим јавно предавање, за плату, „са сло-. 
бодним избором теме“, да би могла подићи „скроман споме-. 
ник“ своме мужу. | бе - 

— Ово последње, — рекох му, — чини ми се најјаче. 
„Али је била добит што си имао слободан избор тема; могао 
си држати предавање о фармацеутици. Продужи, молим те, · 
ово ме бескрајно занима. Бићеш примио писама о: књижевној 
„поруџибини“. Испабирчи на том пољу, док ти.ја попуним 
једну цигарету. ; и | 

— Писама о књижевној „поруџбини“2 Та у томе је бо. 
гата жетва. Чувам их у засебним . корицама, да се осве- 
жим у тужним часовима. Већином су то писма у којим ме 
моле да им напишем песме за свадбу или за имендан. Једно 
сам примио пре неколико дана, у којем ми се, да би ми 
покренули надахнуће, даје опис невестин: раст осредњи, 
коса плава али нагиње на смеђу, али чисто плаве... а има и 
розе! зепршт, у којем се каже: „Свакако пре прве среде, пре- 


поручујем вам“. — Један други, није одавно, послао ми је 
сасвим готову песму у почаст неком свом стрицу ког су име- 
новали каваљером, и пише ми: — додајте, одузмите, избри- 


шите, преиначите, по својој вољи, још сад одобравам, сваку 
ствар“. — Не може човек бити ширих рукава. По неко тако 
писмо даје ми на знање да мој труд неће бити без награде. 
Разумеш» Могао бих лепо с времена на време зарадити свој 
петодинарац. А да ти и не говорим о посмртним натписима, 
о диалозима за школске свечаности, о здравицама на банке. 
тима. А не говорим ти ни о бујици рукописа да прочитам, 
сваке врсте и сваке мере, почев од мале збирке сонета, па 
до. друштвеног романа од пет стотина страна, о трубама и 
сноповима хартије да ти памет стане, пропраћеним писмима. 
невероватним. Пре неколико година, примио сам једну огромну. 
свеску од гувернанте неког банкара, која ми је у спроводном 
писму говорила: — „Досадило ми је служити: осећам да сам 
"рођена за друго; решила сам се. да се одам на књижевност“. ,. 
И тражила је од мене да јој прочитам њен рад, да јој 
нађем издавача, да напишем. предговор, да држим прву ко 
ректуру и да препоручим новинама. Пресвети Боже милостиви! · 
И да знаш каквих ми је безобразности написала та јетка. 
„Коломбина“ што сам јој одговорио да то не могу „узети 
на себе“. Али молиоци за предговор нарочито су фамилија · 

у којој се налази најзанимљивијих типова. Навешћу ти само 
један, који ми је тражио предговор за једну његову комедију. 
Ти знаш да у мојим списатељским грудима има неизлечива 
драмска рана. Учтиво сам му одговорио, у тренутку излива 
срца, да се не разумем у позоришту, да сам у целом свом 
"животу једном био толико дрзак да покушам, и да сам учи- 
нио будалаштину и доживео незабораван фиаско, који ће ми 
бити прави стид и грижа савести док год уживим, и да се 
због тога, пошто сам за навек изгубио право да судим о туђим 
комедијама, и да прочитавши дело, изјављујем му само своја че- 
ститања. Дакле, после три месеца, примам штампану комедију, 
са својим писмом штампаним онако како је, са „дрскошћу“, 
са „будалаштином“ „срамотом“ и „грижом савести“. Дозво- 
лићеш да би овакав ударац заслужио метак из пушке... 

Кад чух ово не могах се задржати а да не прснем у 
смех; видећи пријатеља да се љути, да бих га умирио, по- 
журих се да му кажем, да се тако нешто и мени догодило. 
Али он беше већ у другом реду мисли. Па ће ми рећи мирно: 

— Али, што је најсмешније, у неким писмима је чудно- 
вато пишчево непознавање личности којој се обраћа, и коју 
такође зове славним, као да је то неки славни у књижевност 
арапској или персијској. Добијам писма пуна хвале, али адре: 
сована са неким крсним именом које није моје, па и са по- 
родичним именом нагрђеним. Знаш да има један народни 
сенатор мој имењак, неки богат поседник с југа, против. 
ник мојих политичких идеја, које сам и ја јасно изложио 
у својим публикацијама. Дакле, многи ме држе за тог дру. 
гог, те почињу писма са: „Угледни господине Сенаторе“ —, 
и хвале ми чак и политичке принципе мога имењака и оштре 
опомене које он чини демократском министарству. Није ми 
било још четрдесет година, а многи су држали да сам већ 

једном ногом у гробу, па су ми писали фраза као ове — 
„жао ми је што досађујем вашој поштованој старости... Са 


свим поштовањем спрам ваше часне седине...“ — А кад су 
: то биле госпође, признајем ти, било ми је криво. Један бе- 
43 зобразник пре месец дана назва ме је: — „часна старино“ — 


и тражи од мене услугу! А они што ми пишу исказујући ми 
своје заносно дивљење због романа... који није мој! Али ни 
"по “јада: ови су бопа јтае. Они који ми чине да пуцам од 
јела, то су оне претворне наивчине, који, само да им пошљем 

књигу која се свуд налази, пишу ми: — Коме бих се могао 
обратити да добијем то и то ваше делор Залуду сам га тра- 
жио по свима књижарницама... — Сироти! Кажу чак и да 
им је непознато име издавача. Најлепше је да по некад не 
знају и натпис дела, па ме питају, наговештујући садржину. 
По некад паднем у искушење да им одговорим да сам и сам 
заборавио. И забележи, да се по начину писања ових књи- 
жевних просјака, који овако детињски лажу, скоро увек види 
да су имућан свет. Веруј ми, њиховим меденим писмима прет- 
постављам писма од простака и безобразника. 
— Зар примаш и такаг ти који 


сипаш учтивости тако широку реку: 


— Да. Али не изопачавај Дантеа говорећи лажи. При: 
мам. Али разумејмо се. Ко пише така писма зове их просто 
„отвореним. М у ствари многа јесу отворена. Ах, то су дивни 
типови! Занимљиви људи, који ми напишу читаве четири 
стране да ми докажу да сам употребио тај и тај израз који 
није талијански, или ми хвале неко дело, а другом веле: — 
„Са овим, дозволите ми да будем отворен, нисам могао до- 
терати ни до половине“ — па ми крвнички искасапе и оно 
мало што су прочитали; а други, тражећи ми мишљење о 
неком њиховом раду, започињу писмо говорећи: „Надам се 
да ви нисте горд егоист као што су неки други писци, који 
одговарају простачким ћутањем онима...“ -— ; и све таки слатки 
почетци. Па има их који ме простачки изгрде што се још 
нисам дотакнуо тог и тог питања или одбранио тај и тај 
спор, који су сасвим туђи мојим студијама и сасвим далеко 
од поља моје вештине. Примио сам писама од „заштитника 
животиња“ са речима: „Дозволите да вам се каже да је сра- 
мота што ви нисте никад написали ни речи...“ — Ипак, и 
између писама у којим ме опомињу и прекоревају примам 
доброћудних и учтивих; то морам казати у част свога ближ- 
њег. Примио сам их неколико, и добијам их сваки час, од 
попова, који ми предбацују за неке слободније изразе, или 
опомињу разлажући ми и држећи ми проповед да се вратим 
у крило Цркве; на нека сам така писма, добра и усрдна, 
која су ме потресла, и одговорио. Има један сеоски поп, 
који од пре дваестак година с времена на време учини по- 
жушај, увек са истом благошћу и неуморном надом. Хоћеш 

ли ми веровати да сам га заволео7г М вероваћеш ми такође 
да ми је чисто жао што немам кад да му одговорим, да се 
извиним, да му објасним, да поправим погрешна мишљења 
и рђаве предрасуде. Али има света који мисли да ја немам 
никаква посла; чудновати типови који воле ребусе и зако- 
нетке. „на скокове“, па не знајући како ће да утуку време, 
предлажу ми да с њима удесим повремено дописивање, „да 
мењамо наше мисли“, и започну са уводом од осам страна 
биографских исповести, да заврше са: „Дописујмо се, госпо- 
дине, чесшо и на дуго, и са свом искреношћу“. — Кад до- 
бијеш овако писмо једнога дана, кад си претрпан пословима, _ 
кад те боли глава и кад си мртав уморан, онда је то једно 
уживање 


Које разумети не може онај који га не искуси. 


Видиш да сам и ја читао Дантеа. Тад га запитах о једној на- 
рочитој врсти писама, из којих сам мислио да је већином 
поцрпао оно живо и обилно милосрђе спрам људске беде, 
које струји у већем делу његових лирских песама. Његов од- 
говор беше какав сам предвиђао. Истина је да је за многе 
несрећнике који се налазе у страшном тренутку живота, и 
који су узалуд тражили помоћи око себе, њихов омиљени 
писац, па био он и непознат и врло далеко, за њих последња 
нада, последња котва спаса, ка којој пружају руке. Да; примио 
је и он писама од невољника, који или га мољаху за неко- 
лико хиљада динара да попуне празнину у каси при очеки- 
ваном и неминовном прегледу, што би била њихова срамота 
и пропаст. Добио је писама пуних молбе и преклињања од 
сиротих матера које траже новаца да плате школску таксу 
за сина, без које, после толикогодишњих жртава, мораће да 
напусти школовање и отићи на занат. Примио је писма очај- 
ничких од младића, који му изјављиваху своју очајничку ре- 
шеност да ће се убити, ако им не пошље неку стоту, која 
ће их спасти од глади за оно време док не нађу какву службу, 
ма какав посао, ма и најнижи и најтегобнији. — Сећање на 
нека таква писма — рече ми — за мене је утеха, јер је ве- 
зано са једним добрим делом ; сећање на нека друга побу- 
ђује ми грижу свирепог егоизма ; са успоменом на нека ожив- 
љава се у мени мучна сумња, немирна неверица, која ме је 
обузела чим сам их почео читати: да нису можда оно што 

ми је искуство показало, то јест да су: веште преваре, ре- 
чите лажи боспосличара, покварених људи без достојанства, 
препредењака којим је занат писмена прошња. И у тој сумњи 
која ме стаје већег умног напрезања него икоји уметнички 
рад; напрезања да у писмима, наоштривши све своје анали- 
тичке способности, пронађем израз, реч извештачену, која из- 
даје претворну муку спокојне душе, да разликујем у извеш- 
таченостима форме, оне које су последица рђавог укуса и 
оскудне образованости, а не поуздан знак недостојања искре- 
ности, од оних које су мане речитости вештачке а не осе- 
ћане; па кад се тако напрегнем а не постигнем да се зау- 
ставим на једној идеји, моје радно јутро је изгубљено, не 
успевам више да заједно саставим два појма, утвара непозна- 
тог молиоца стоји ми чосовима онде крај стола, и понавља: — 
Веруј ми, не варам те, помози ми — или ме гледа са сарка- 
стичким смехом, као да вели: — Ево човека од срца, хипо- 
крита без милосрђа као и сви други; док не бацим перо и 
побегнем од муке као неки преступник... 

·_ Да га наведем на веселији предмет рекох. 

— Мислим -— рекох му — да ти твоја „Дечја невмаривна 
доноси многа дечја писма. 

Пријатељ се сав засја у лице, и рече ми врло живо: 

— Многа, и то су ми најдража; она су једини узрок да. 
сам задовољан што сам написао ону књигу песама, са којом сам 
онако мало задовољан са уметничке стране, и ако је постигла 
толику срећу. Кад примим какво писмо са адресом писаном 
"крупним и неједнаким словима, по којим познам ђачку руку, 
обрадујем се, и пре него што га прочитам. Многи су напи-- 
сали, разуме се, под диктандом тате или маме ; али шта ћеше 
мила су ми и та, јер помислим да је прва помисао да ми 
пише зачела у малишановој памети. А има их каја су тако 
наивно усрдна, пуна тако малих погрешака, са савршецима 


тако љупким и оригиналним, да уживам и прочитам их по. 
двапут. Ова сва чувам. То су једина на која вазда одгова- 


рам. Примио сам писама која су ми натерала сузе на очи, 
писана кришом од деце злостављене у породици, која од мене 
траже утехе; примао сам их од деце која ме моле за моје 
мишљење о неком школском задатку, на који им је учите- 
љица, по њиховом мишљењу, дала недовољну оцену; доби- 
јао сам писама од дечака: затворених у домовима за по- 

правку, који ми изјављују своје кајање и одлуку да ће бити 
добра и поштена. Многи прилепе на лист своју малу слику, 
изрезану око главе из какве фографије. Међу својим харти- 
јама имам збирку главица ових малих непознатих пријатеља, 
које често загледам једну по једну. Па ми се догоде чуд- 
новати случаји. „Дечја песмарица“, као што већ знаш, од 


"пре је двадесет година. Дакле понекад ми дође у походе 


какав брадати господин или елегантна госпођа, који пошто 
ми кажу своје име, које ми је сасвим ново, запитају ме сме- 


шећи се. — Зар ме се не сећатер Пре толико и толико го- 
дина, кад сам био у основној школи, писао сам вам тако и 
тако писмо, на које сте ви одговорили... одговорили... — и под- 


несу ми пред очи неко моје пожутело писмо, које ме наје: 
данпут подсети на негдашњег дечка или на девојчицу; а по 
неки би додао: — Ви сте ми послали пољубац; допуштате 
ли да вам га вратим» — Сад су ми она најслађе задовољство 
у мом животу. 


Затим ми рече, метнув ми руку на раме: — И најслађа 
су и у твоме, знам за извесно. 


— Не могу казати најслађа, — одговорих; — али су 
једина. 


— Не, — одврати ми он. — Ммаш зацело и оно што 
ти дају писма младића који са одушевљењем пристулају жи- 
воту и уметности, и који излију своју душу са првим писцем 
кога су случајно интимније упознали него друге, мислећи да 
је искрено дивљење у њега она неодољива њихова потреба 
да се диве и да воле. Како су ми мила она писма, и ако ја 
више не налазим никаква задовољства у поносу! Не, Боже 
мој; ја знам добро да ће зрелија памет оне младиће начи- 
нити много неприступачнијим, да ће они окренути на другог 
своје поштовање и своју симпатију, да ће се можда смејати 
својој данашњој наклоности, да ће мој рад строго критико- 
вати, и да ће ме може бити заборавити. Али шта сметар Ја 
опет волим њихова писма. Волим их што у њима налазим 
наивна и лака одушевљења моје младости, исте изразе, исте 
речи, које сам онда писао писцима које сам био заволео, па 
се подмладим на топлоти њихова заноса. Стога скоро увек 
им одговарам са живахношћу песника њихових година и са 
осећањем очинске благости. 

— Само младићима одговараш2 запитах га. — Знам те, 
па ти не верујем. · . | Х 

— Не: одговарам свима онима за које мислим да су. 
искрени. А није их мало, и ако су године и мене начиниле 
по мало скептичним. Има писама која не могу лагати, која су 
тако свеже и мирисно цвеће нежности, тако искрена и утешна 
откривења племенитости људског срца, тако јасни, тако гласни 
узвици љубави и доброте, да их ја опет прочитам, па би их 
и пољубио; и довољно је једно овако писмо, па да ме раз- 
ведри за цео дан. Свима њима пишем. И одговарам на усрдна 
писма, која су писале просте руке и која исказују осећања 
симпатије простим речима; одговарам странцима који ми 
пишу на своме језику, дечјим стилом, нежне речи за моју 
отаџбину, говорећи ми да сматрају Италију као ипа палопе 
јтајеПа и да су читали соптоНо денно: моје стихове; одго- 
варам свима оним својим земљацима, из далеких крајева, који 
су усамљени, па ми пишу да је по нека моја песма стигла 
донде као ласта из отаџбине и донела им часак радости. Сви 
ови непознати су ми пријатељи са којима се чешће занимам и 
које призивам у неутешним часовима. Можда, као год што 
се они варају сматрајући мене бољим него што сам, варам 
се и ја судећи о њиховој души по изразу неког пролазног 
осећања доброте и усрдности. Али волим да се заносим, и у 
толико су ми драже ове илузије јер, остајући они за мене 
непознати, ја их не могу изгубити, и сачуваће увек изгледи 
дејство стварности у мојој дужи. Они су за мене невидљиво 
човечанство, чији чујем само глас ослабљен даљином, али који 
ме ипак одржава у доброме складу, у пркос свакодневним 
разочарењима. са човечанством чија лица видим и осећам 
ударце. Сваког јутра кад се пробудим, моја најмилија мисао 
је ова: — Можда ће ми данас стићи са неке стране глас од 
неког пријатеља или пријатељице непознате, поздрав од неког 
брата, пољубац од неког детета, благослов од неког старца. 
тужна и умилна реч од неког несрећника; и њихова реч биће 
надахнуће мога рада и радост мога дана. Ето, то ми чини да 
још волим живот: није више љубав, нити амбиција, нити 
светска уживања: него је то. 


1 Требало би: ппа палмопе зогеПа (братски народ) и соп тобо 4- 
јебфо (са великим уживањем), а овако би изишло: „сестрински народ“ и 
„са великим преступом“. Прим. ПРЕВОД. 

На једанпут, изменивши лице и глас, и загледавши се у 
мене са осмехом, рече ми: 

— Али ти, лукави обешењаче, и да се не сетим, навио 
си ме као салонски „вергл“, а о себи ниси ни дахнуо. Редом 
ћемо, драги пријатељу. Сад мораш свирати ти. 

Али ја нисам свирао, нити свирам. И нема тога који неће 
разумети, да би, после свирања мога пријатеља, моје свирање 
било сасвим излишно. 

Едмондо де Амичис. 
(С талијанског превео Т. К.) 


СИРАНО ДЕ БЕРЖЕРАК. 


ХЕРОЈСКА КОМЕДИЈА У ПЕТ ЧИНОВА, У СТИХОВИМА. 
(14) 
ЧЕТВРТИ ЧИН. 
ГАСКОЊСКИ КАДЕТИ. 
Место на коме логорује чета Карбона де Кастел-Жалуа, при оп- 


сади Араса. 

У дну, грудобран преко целе позорнице. С оне стране виде се раван 
хоризонт и поље покривено опсадним справама. У даљини, зидови Араса 
чији врхови кућа, као силуете, дижу се према небу. 

Шатори; разбацано огужје; добоши, ит.д. Свиће. Мутно јутро. 


Страже у размаку. Ватре. 
Кадети спавају, увијени у огртаче. Карбон де Кастел-Жалу и Ле 


Бре будни су. Обојица бледи и врло мршави. Напред, међу осталима, Хри- 
стијан спава, такође увијен у огртач. Лице му осветљава ватра. Тишина. 


ПРВА ПОЈАВА. 
ХристИЈАН, КАРБОН ДЕ КАСТЕЛ Жалу, ЛЕ БрЕ, кадети, затим СирАНО. 
Ле Бре. 
Грозно ! 
КАРБОН. 
Крај!... 

Ле БрЕ. 

До врага! 


КАРБОН. 


(Даје знак Ле Бреу да говори тише). 
Пст! Сваки још спава! 


Псуј лагано! 


52% 

(Кадетима). 
Лези!... 
(Ле Бреу). 
Сан их засићава ! 
Ле БРЕ. 
Богме, будноме је то утеха худа! 
„Да ужасне глади ! 
(У даљини чују се неколико пуцња). 
КАРБОН. 
Та пуцњава луда!... 
Сваки час ми децу из сна слатког диже ! 
(Кадетима). - 
Лези !... 
(Кадети полежу. Чују се поново пуцњи, само ближе). 


ЈЕДАН КАДЕТ. 


 (Узнемирено). 


До ђавола ! 


КАРБОН. 
То Сирано стиже! 
(Кадети који су дигли главе, спусте их поново). 
(СТРАЖАР. 
(Иза грудобрана). 
Ко је» 
СиРАНОВ ГЛАС. 
Ја, Бержерак ! 
СТРАЖАР. 
(Истрчи на грудобран). 
Ко > 
СирАно. 
(Појави се на врху грудобрана). 
Бержерак, лудо ! 
(Сиђе доле. Ле Бре појури му у сусрет, сав узнемирен). 
Ле БРЕ. 
О, Господе Боже! Зар опет> 
СирАНО. 
(Даје му знак да не буди кадете). 
Пет ! 
ЛЕ БрЕ. 
Чудо 
Да већ ниси рањен > 
СирАНО. 
Ти знаш да ме они 
Редовно промаше ! 





ЛЕ Бре. 
Мало смешно звони 
Да због једног писма теби игра глава ! 
СИРАНО. 
(Застане испред Христијана). 
Обећах да пише! 


(Посматра Христијана). 
Како је блед. Спава. 


Да зна јадна мала како га глад мори... 
Ал' је леп још! 


Ле БРЕ. 
(Сирану). 
; Лези ! 
СирАНО. 
'" (Љутито). 


Ле Бре, не-говори ! 
Где се ја провлачим, ту стражаре Шпанци 
Који ноћ проводе стално у лијанци. 


ЛЕ Бре. 

Онда нам бар штогод од јела донеси. 
СирРАНО. 

Смета ми. — Данас ће нешто да се деси. 


Овако не може још дуго да траје. 
Или ћемо јести, ил' умрети... 


Ле БРЕ. 
Шта је 
СирАНО. 
Не знам... Видећете |... Данас се прелама... 
КАРБОН. 
Опсадници гладни! Да страшнога срама! 
Ле БрЕ. 


Збиља, ова наша опсада је глупа, 
Јер свуд око наших опсадничких трупа 
Инфант од Шпаније постројио чете... 
СирАНО. 
Сад треба да неко њему замку мете! 
Ле БРЕ. 
Мани шалу! 
Сирано. . 
Охо! 

Ле БРЕ. 
Већ објасни ово: 
Што због једног писма... : 
(Сирано се упути према једном' шатору). 
Куд» 
СирАНО. 
"Да пишем ново ! 
(Загрне платно и уђе унутра). 


ДРУГА ПОЈАВА. 


Исти, без СирАНА. 


(Све више свиће. Ружичаста светлост. Варош Арас сија се на хори- 
зонту, као позлаћена од сунца. Чује се топовски пуцањ, затим одмах, 
с леве стране, врло далеко, лупање добоша. Други добоши лупају такође, 
час даље, час ближе, час одмах иза грудобрана, као да пролазе кроз цео 
логор, и губе се десно. Кадети се буде. Жагор. Из даљине чују се разне 
команде официра). : 

КАРБОН. 

(С уздахом). 

Морам да их будим!... Еј!... Устај!.. 

(Кадети се мичу у својим огртачима и протежу се). 


Већ свиће:!... 
Њихов први узвик знам о чему биће! 
ЈЕДАН КАДЕТ. 


(Усправи се седећи). 
Гладан сам! 


ДРУГИ КАДЕТ. 
Умрећу ! 
Сви 
О 
КАРБОН. 
Устај!. Шта могу! 
ТРЕЋИ КАДЕТ. 
Једва дижем руку! 
ЧЕТВРТИ КАДЕТ. 
Једва мичем ногу! 
ПРВИ КАДЕТ. 


(Огледа се на оклопу). 
Ваздух је несварљив, језик ми сав бео! 


ДрРУГИ КАДЕТ. у 
Грб баронски даћу, кад бих сад што јео! 





СиРАНО ДЕ БЕРЖЕРАК. 





ЈЕДАН ДРУГИ. 

Богме, ако ми се сад у овој беди 

Мало стомачнога сока не нацеди, 

Ја ћу, као Ахил, под шатор се скрити! 
ЈЕДАН ДРУГИ, 

Да, хлеба ! 
. _ КАРБОН. 

' (Оде до шатсра у који је ушао Сирано, полугласно). 
Сирано! 


Остали КАДЕТИ. 
ОД Бене 


КАРБОН. 
(На улазу од шатора, полугласно). 
Ти их засити! 
Да се развеселе, баци им реч коју! 
Ти то знаш! 
ДрРУГИ КАДЕТ. 
(Дотрчи првоме који жваће нешто). 
Шта жваћешг 
ПРВИ КАДЕТ. 
Кучину у лоју, 
Којом се топ маже! Умрећу од глади! 
А дивљачи овде нема лека ради! 
ЈЕДАН КАДЕТ. 
(Улази). 
Пецао сам рибу! 
ДРУГИ КАДЕТ. 


(Такође улази). 
Лових на све стране! 


Сви. 
(Скоче и опколе ову двојицу). 
Шта нам доноситег Шаранег Фазанег 


Дајте брже! 
ЛОВАЦ. 
Врапца! 
РИБАР. 
Кесегу ! 
Сви. 


(Очајно). “ 


О, Боже! 

КАРБОН 
Помози, Сирано! Даље се не може! 


(Већ је потпуно свануло). 


ТРЕЋА ПОЈАВА. 
Исти, Сирано. 
Сирано. 


(Изађе из шатора, миран; за увом му стоји, перо, у руци књига). 


Шта је»... 


(Тишина. Првом кадету). 
Што се тако гегаш, друже старир. 


КАДЕТ. 
Не знам, по табану све ме нешто жмари!... 
| СираАНо. 
Шта ли је тог 
КАДЕТ. 
Стомак! 
Сирано. у 
Мене тако исто! 
КАДЕТ. 
Да ли те савија> 
СирАНО. 


Не, већ диже чисто! 


Други КАДЕТ. 
Ја сам страшно гладан! 


СирАНО. | 


Бар ћеш јести боље! 


__ТРЕЋИ_КАДЕТ. 
Мене у цревима ко да нешто коље! 
Све крче! 
. СирАНО. __ | 
Послужи место добошара!. 
ЧЕТВРТИ КАДЕТ. 
Мени ко да нека граја уши пара! 
СираАно. 
То је празан трбух, лажеш да су уши! 
Пети КАДЕТ. 
Мене силна глад већ само што не сруши! 
Штогод у зејтину... 

СирАНО. 
(Скине му капу и баци у руку). 
"Ево ти салате! 


Шести КАДЕТ. 
Шта ће да се ждере> 
СирРАНО. 
(Баци му књигу коју држи у руца). 
Илијада, брате ! 
СЕДМИ КАДЕТ. 
А Ришелје сит је ручкова, ужина! 


СирАНО. 
Да.ти пошље дивљач 2 


КАДЕТ. 
Што да не!.. И вина! 


Сирано. 
Бургоњца, # уоџ р]еазе 
| КАДЕТ. 
По ком калуђеру ! 
СирАНО. 
(Иронично). 
О, преосвећени ! 
Осми КАДЕТ. Е 
Глад већ пређе меру ! 
Сирлно. 
Ти глогиње једи ! 
ПРВИ КАДЕТ. 
(Слеже раменима). 
Увек игра речи! 
Сирано. 
Ништа ме у томе не може да спречи! 
И ја бих желео да једне вечери, 
Ружичастим сјајем док небо трепери, 
Умрем с речју што би згодно дошла тада! — 
О! Умрети славно!... Душа ми је рада 
Да остави груди што су прободене 
Мачем противника, ал' достојног мене! 
Са мачем у срцу да паднем ја желим, 
"И са лепом речју на уснама врелим ! 

СВИ КАДЕТИ. 
Хлеба! 


СирАно. 
(Прекрсти руке). | 
Стомак само шта ће да вам свари 2... 
— Еј, Бертранду, свирче и пастиру стари, 
Из те кожне торбе фрулу своју вади, 
Па тим гладницама, које муче јади, 
Свирај старе песме њиног завичаја, 
Где са душом њином сваки звук се спаја, 
Где је свака нота дах сестринских груди, 
И где сваки глас им сладак спомен буди! 
Свирај, нека песма једна другу стиже, 
Лагано и тужно, к'о дим што се диже 
С крова кућа њиних; нек' се у њој скрива 
Музика што сећа на драж њиних њива!... 
(Старац седне и вади своју фрулу). 
Нек' се данас твоја бојна фрула сети, 
Док ти хитра рука преко рупа лети, 
Да је најпре била само трска проста, 
И да тек касније мрк абонос поста; 
И, док тихи звуци твоје песме звоне, 
Нек у мирну младост душа њена тоне!... 
(Старац почне да свира народне мелодије из Лангедока). 
Слушајте, Гаскоњци!... У његовој руци 
Сад се не разлежу ратоборни звуци! 
Није то јек боја што нам душу дира, 
То је фрула наших планинских пастира !... 
Слушајте га... То су поља, шуме, лузи, 
Пастир који свира у срећи и тузи, 
ЈЉуљушкање слатко што пружа Дордоња, — 
Слушајте, Гаскоњци: све је то Гаскоња !... 5 


(Кадети оборили главе. Као да сањају. Крадом бришу сузе, неки 3 
крајем од огртача). | 4 

КАРБОН. 
(Сирану, полако). 
Па 'они већ плачу! 


СирРАНО. 


__Ал' од носталгије !... 
Бол отмен, моралан... То више глад није !... 

Видиш како песма тешки терет скину, 
Те сад лепша чежња пуни душу њину! 
КАРБОН. 
Ал' ако остане она мека таког 
Сирано. 
(Учини знак једном добошару да приђе ближе), 
Не брини! Хероји разбуде се лако! 
Довољно је само,.. 
(Учини покрет. Добошар залупа). 


Сви. 
(Скоче и појуре за оружје). 
Шта је... Шта се збива 2... 


| СирАНО. 
(Смеши се). у 
Видиш како громко сваки се одзива ! 


Оде чежња, љубав, песма што се чула... 
. Све однесе" добош што изазва фрула ! 


ЈЕДАН КАДЕТ. 
(Погледавши у дно позорнице). 
А!.. Гиш иде! 


Сви КАДЕТИ. 


Ут 
СИРАНО. 


(Мумлају). 


(Смешећи се). 
То је дочек прави! 


ЈЕДАН КАДЕТ. 
Досадан је! 
ДРУГИ КАДЕТ. 
Ал' га крута јака дави 
На опреми ратној! 
ТРЕЋИ КАДЕТ. 
К'о кад се обвије 
Гвожђе платном! 
Четврти КАДЕТ. 
Можда какву рану крије 


Пети КАДЕТ. 
Улизица дворска! 
ШЕСТИ КАДЕТ. 
Достојан ујака! 

| КАРБОН. 
Гаскоњац је! 


ПРВИ КАДЕТ. 
"Сумњам, нигде једног знака! 
Гаскоњци су луде. Нико није гори 
Од мудра Гаскоњца ! 
Ле БРЕ. 
Блед је. 


ДРУГИ КАДЕТ. 
| Глад га мори... 
Ал' пошто му оклоп сав од злата чиста, 
И стомачни грч му к'о на сунцу блиста! 
СирАНО. 

(Живо). 

Ни трага од патње! Нек' се пуши, — карта... 

(Сви брзо поседају и стану да играју карте, неки на добошу, неки 
на земљи, а неки на огртачима који су прострти по земљи, и запале 
своје дугачке луле). 

А ја ћу, међутим, да читам Декарта. 
(Пета се горе-доле и чита књижицу коју је извадио из џепа. — 


Пауза. — Гиш улази. Сви изгледају као удубљени у игру и задовољни. 
Гиш је врло блед. Упути се Карбону). ; 


(Наставиће се.) 
Едмон РОСТАН. _ 
(С француског превео Милан Димовић). 


БРЕГАЛНИЦА. 


Опраћемо тобом очи нашој деци, 

И чело пророка у тренути судње, 
Реко, која поста у мачева звеци 
Светлом међом измеђ истине и блудње. 


Као варница си избила из мача; 

И свој пут просекла између два доба; 
И дигла све огње из свог сјајног дроба, 
Да би један народ знао да корача. 

Водо вапијућих у великој ноћи, 

Осветљеним путем сада иде племе, 
На рукама пуним победничке моћи 
Носи своје родно небо као слеме. 


Света реко где се огледнула слава, 
Омађијан народ спустио је на те, 

С побожношћу жреца и поносом лава, 
Своје беле орле и своје пенате. 


Твој луч севну да се ужди ореола; 

И носиш, до јуче непозната ником, 

Све сунчане мреже и звездана кола; 

И вриш под огњиштем и под жртвеником. 


Као твоје ждрело што не зна да скрене, 
И међе су срца неменљиве, преке: 

Наша душа има боју наше стене, 

И наша крв тече куд и наше реке. 


Ј. Дучић. 


МЕЂУ ЗВЈЕЗДАМА. 


Ил' се небо спусти на врела и гнјезда, 
Ил' ме сила нека дигну изнад гора: 

У талас урдних етирскога мора 

Па сву ноћ корачам по пучини зв језда. 


Газим Мл'јечним Путем. Св јетле сфере тону 
Океана тамна на дно коловрата. 

Ја сад мрежу бацам у дубину ону 

Па је дижем пуну пламена и злата. 


Небо с пр'јетњом гледа. — „Ој ви зв језде сјајне, 
Узаман сам дуго од вас помоћ чек'о: 

Блиставо вам поље, пуно хладне тајне, 

Свеђ нам оста пусто, јалово, далеко. 

Волове ћу Јасне у Плуг упрегнути, 

Да те њиве· орем... Онда на нас све ће, С 
Кад се Веље Биће опет к нам упути, 

С усјева небеских падат сјеме среће“. 


Тако кличем. — Пљуштећ низ стубе се плаве 
Као киша златна зв језде просипају, 
А к'о будне страже изнад моје главе 
Чупаве и пламне репатице сјају. 
ВладиМиР НАЗОР. 


ПОЛОМЉЕНИ ПЛУГОВИ. 


Гдје стег... Вашу пјесму још не чујем с луке 
А то, дјецо, љуто боли ме и вређа... 

Све једнако мотрем испод сухе руке 

Нећети ли доћи са далеких међа... 


» Орању је доба... У плавоме небу 


Молитва се чује ластавица рани“... 
Старати се требао насушњем хљебу, 
А ја сам орон'о... Ко ће да нас храни... 


Момчило, Милојко, Мргуде, мој диве, 
Хоћете ли старе узорати њиве 2... 
Хоћете ли жњети ко што лани жњесте 2... 


Вај, плугови ваши поломљени стоје... 

С болом, на тјемена унучади своје 

Суху руку спуштам..:. Моја дјецо, гдје сте2... 
Алекса ШАНТИЋ. 


БАСНА О ЖИВОТУ. 


У једном куту небеснога шара 

Још од постања столи Разбој вити. 
Ту Господ седи вечно, Живот ствара. 
И чунак стално пролета кроз нити 

Од Зла и Добра, од меда и жучи. 
И анђели Му носе танку пређу 
Од славе, јада, памука и тучи, 
Јаковну, слабу, јаснију и блеђу, 


Са једне хрпе, големе к'о гора. 

У основицу, честу 'или ретку, 

По неку жицу сваког Свога створа. 
Уткива Господ ткиву у почетку. 


У сваком ткиву има шара битна. 

Две нигде нису једнаке нит' исте: 

У неком једна, нејасна и ситна, 

У неком — пуно, све крупне и чисте... 


4 Кад Господ хтеде живот мој да отка, 
Преосташе Му неколика пасма. 
И поче ткати. Основа и потка 
За ново ткање беху ретке сасма. 


И жице ретке, сваког часа беже. — 
„Хеј! Мало пређе!“ — анђелима рече. 
Принесоше Му пауксве мреже 

И модри сутон у јесење вече. 


Бог, задовољан, стаде живље ткати. 
И танко ткиво све то више расте. — 
„И овде ваља неку шалу дати“. — 
Донесоше Му тужну писку ласте. 


И утка Господ у сутон и мреже 
Ол ластавице лаке љуте јаде. 
3 И када ткиво, по свршетку, леже, 
(; Он среза живот, и мени га даде.. 


У телу моме живи страшни паук 

Што сише мозак, срж и крвцу свежу; 

У души — сутон, и у њему јаук: — 

То пишти ласта, спутана у мрежу... 

(4 Велимир Ј. Рајић. 

ТАНАТОПСА: 


Зи. 

Ономе који, у својој љубави према Природи, 

Саосећа са њеним видљивим облицима, Она говори 

На разне начине; — за његове ведрије часове 

Она има глас весеља и осмејак 

И речитост лепоте; а поткрада се тихо 

У његова суморнија расположења, с мелемом 

Благог саучешћа, које крадомице тупи 

Њихову оштрицу, пре но што је човек и осети. Кад мисли 
О последњем горком часу наиђу као отрован дах 

На твоју душу, и пред очи ти изиђу суморна привиђења 
Мрачне агоније, и мртвачко одело, и покров, 

И ледена помрчина, и уска кућа, | 

Те уздркћеш и осетиш да ти је у срцу тешко — 

А ти изиђи, под ведро небо, и ослухни | 

Наук природе, који са свих страна — 

Са земље и њених вода, и из дубина ваздушних — 
Долази као притајен глас: — 


„Још који дан, и тебе 
Сунце које све види неће више никада видети 
На целом путу свом; нити ће и у хладној земљи 
У коју твоје бледо обличје спустише с много суза, 
Нити у загрљају морском, остати 
Твоја слика. Земља, која те је одхранила, потражиће натраг 
Твоје тело, да га поново у земљу раствори; 
И, изгубивши све трагове људске, предавши натраг 
Своје лично биће, поћи ћеш 
Да се за навек измешаш са елементима, 
Да будеш брат неосетљивој стени 
И тромој грудви, коју тежак равнодушно 
Преврће својим ралом, и гази. Храст ће 
Разгранати своје корене, и проћи кроза те. 


„Али у своје вечно боравиште 
Ти нећеш поћи сам; нити је могућно пожелети 
Сјајнију постељу. Ти ћеш лежати 


' В. Српски Књижевни Гласник, од 1 децембра 1911. 

С патријарсима првих времена — с краљевима, 
Силнима овога света — с мудрима, добрима, 
Лепима — и са седим пророцима минулих векова, — 
Сви у једној огромној гробници. Брда, 
С њиховим каменим ребрима и стара као сунце, — долине 
Које се међу њима пружају у сањивој тишини; 
Старе, велике шуме — реке које теку 
Величанственим током, и потоци који жуборећи 
Росе зелене ливаде; и свуда унаоколо разливена 
Старога Океана сива и меланхолична пучина — 
Све су то само узвишене декорације 
Велике гробнице човекове. Оно златно сунце, 
Планете, сва она бескрајна јата небеска, 
Сјају над тужном домовином смрти 
У тихом току векова. Све што гази 
По земљи само је једна прегршт према поколењима 
Која почивају у њеним грудима... Вини се 
Истоку, продри у Барканску! пустињу, 
Залутај у непрегледне шуме 
Кроз које се ваља Орегон, и не чује другога звука 
До свога властитог пљускања — и ту ћеш наћи мртве; 
И милиони у тим пустињама, откако се први пут 
Е Крену поворка столећа, положили су их 
У њихов последњи сан — Мртви ту царују сами. 
Тако ћеш и ти починути; — а шта ће бити ако се уклониш 
Од живих, у тишини, и ниједан пријатељ 
· Не примети твој одлазак» Све што дише 
Поделиће твоју судбину. Весели ће се смејати 
Кад ти одеш, суморна гомила брижних 
Мучно ће газити даље, и сваки ће као и пре јурити 
За својом омиљеном химером; али ће сви они оставити 
Своје весеље и своје послове, и доћи ће 
И наместиће своју постељу крај твоје. Док дуга река 
| Векова полако протиче, синови човекови — 
2: Младић у пролећу свога живота, и онај који се 
Налази у пуној снази година, жена и девојка, 
Одојче неуко говору, и седи старци — 


1 Барка — стара Киренаика, доскорашња турска провинција у Се- 
5 верној Африци, између велике Сирте и Масира. 
| 53 








834 Српски Књижевни ГЛАСНИК. 





Биће покупљени један по један поред тебе 
Од оних који ће, кад дође ред, и сами поћи за њима. 


„Тако живи, да кад ти дође позив да се придружиш 
Безбројном каравану који мили 
Ка оном тајанственом царству у коме ће свак заузети 
Своју клет у немим дворанама смрти — 
Не пођеш као роб у мајдану кад падне ноћ, 
Потеран бичем у тамницу, но — окрепљен и умирен 
Непоколебљивом вером — да пођеш своме гробу 
Као човек који хаљине свога одра увија 
Око себе, и леже да снива пријатне снове“. 


Виљем Кулен БРАЈЕНТ. 
(Превео с енглеског Б. П.) 


ПРОСЈАКОВА СМРТ. 


(Из „га Сћапзоп а4ез спвпих“). 


Тај старац, рутав као зец, који иде просећи свој леб, ра- 
мајући и тетурајући се, 

Где иде2 Одакле долази 2 Шта то мари!! За случајем који 
га носи, он иде од врата до врата. 5 

Једна нога боса, друга без обуће, на својој дугој тојаги, 
он прелази више но друмска кола. | 

Он у полу-сну гута миље, по путевима са дугим репом, 
који иду ка плавим брежуљцима, | 

Тамо, тамо, у ту даљину, која се измиче свакога јутра 
и која у вече није достигнута. 

Он изгледа као да без одмора и починка гону какав не- 
могућан сан, увек, увек док се не скрха. 

Тада, поред друма, умире, а нико руку не пружа теме 
човеку без сутрашњице. ; 

Прострт на леђа у трави, он гледа охоло небо са зве. 
здама у снопљу, | | 

Ах, тамо горе, тамо можда. његова нада одагна циљ који 
је увек измицао ! | 

Ах, тамо горе, тамо је можда ковчег ка коме је тај ста- 
рац управљао свој вечити ход! 

Када је недељом пребројавао пред црквеним вратима 
своје бројанице, тамо горе ишло је његово срце! 

И без сумње тај скиталац једним скоком полетеће тамо 
горе, и тај тренутак мора да му изгледа добар! 

Не, не! Искривљен као стара врба, тај роб воли своју 
тамницу, и неће да се да смрти у руке! 

Он се бори, урла као луд, извија слабине, врти врат, и 
пољупцима гризе земљу. 

Он ни најмање не жели небо, и у својој неугашеној жеђи 
он још хоће да пије од живота. 

На голој земљи која му је мртвачка постеља, он се сећа 
да је имао добрих часака у животу, 

Да је као мало дете спавао на салашу поред огњишта 
у колеби; 

Да је потом на зеленим стазама проводио целе дане бе- 
рући цвеће са дивљих ружа; | 

Да је у месецу мају, месецу перуника, често хватао око 
паса лепе девојке беле пути; 

Да се случај увек побринуо да му сачува један топао 
кутак у пластовима сена: 

Да је из пуних чаша пио ладно вино, тако слатко када 
клизи кроз грло, и сркао добру масну чорбу, 

И да је њему намеренику, њему незнанцу, њему ту- 
ђину, свако давао да једе; 

И да су људи добра срца, па отварају сиромаху своје 
штале, и дају му места за својим столом; 

И да нигде, чак ни на небу, бедници нису боље но 
на земљи. 

Сиромах старац отима се да би видео још једну зору, 
и неће да иде на онај други свет који не зна. 

И живот је тако велико добро, да тај старац, тај про- 
сјак, то псето, жали за свим, он који није имао ништа ! 


Жан РишпПЕнН. 
(С француског превео М. М.). 


ДЕВОЈЧИЦА КОЈА КАШЉЕ. 


(Из „га Сћапзоп адез сивих“). 


Иглице ладнога ветра забадају се као у јастуче у њен 
мали нос и прстиће. На белом тротоару које је то тамно и 


дрхтаво створење што јеца 2 

Бедно дете! Погледајте. Кашаљ, учестаним ударима, 
тресе је. А ладан ветар који је уједа, меће руже смрти на 
њене бледе образе. | 

ЈЉубичице су мање плаве но ивице њених усана, но ко-_ 
лути испод њених очију, које су исисали плави пољупци 
грознице. 

Кашљи! Кашљи! Још! Час као да се чује чекић у ко- 
вачници; час јасније кркљање као да труба труби у њеним 
грудима. 

· Кашљи! Кашљи! Кашљи! Још! Ох! тврди и мукли звук 


као да се руга! Та широка и дубока труба као да звони 
повечерје за оне који нестају. 


Кашљи! То је продирни крик тешког утопљеника који 
нестаје под воденом пеном. Кашљи! То звони тако далеко, 
тако далеко, као посмртно звоно које се гаси у магли. 


Кашљи ! Кашљи! Још једанпут! М њена глава клону на 
врату, као што ладан ветар гаси буктињу у ноћи. И за мир 
у гробу она је готова. 


Она ће се венчати још вечерас, без цвећа, без кади. 
оница, без свирке, раније но што је мислила, за мраз, старог 
вереника грудобољних. 


Жан РишпеЕн. 
(С француског превео М. М.) 


ЕПИТАФ МА ЗА КОГА. 


(Из „га Сћапзоп дез гпвевпх“). 


Нико не зна зашто се тај човек родио, и зашто је умрог _ 
Нису га знали. Го је дошао на свет, и отишао је из света 
како је дошао. 


Веселост, брига, нада, страх, једно за другим, били|суђу 
његовом срцу. Његове-усне нису знале ни за смеј ни загтужбу. 
У оку му је била искреност и подсмех. 


Јео је, пио, спавао ; затим, туробан, опет је спавао, пио 


и јео; и свакога дана је била иста ствар, иста ствар да — 
се мења. 

Чинио је добро, и видео да је то химера; чинио је зло, 
и зло га остави без гриже савести. Имао је пријатеља, тре- 
нутна пријатељства! И непријатеља, али они су помрли. 

Волео је. За једном љубављу дошла је и друга, и још 
неколико. На све то дошла је одвратност да се посади. И 
тај човек прошао је као што пролази живот: уђите, изиђите, 
и потом лаку ноћ! 

Жан РишпПЕН. 
(С француског превео М. М). 


УЗРОЦИ ПРОПАСТИ ТУРСКОГ ЦАРСТВА. 


Да ли је турско царство у Европи пропало услед по- 
раза код Лозенграда и Луле-Бургаса с једне, и код Куманова 
и Битоља с друге странег Да ли се то држава Сулејмана 
Величанственог срушила у једној ненадној катастрофи која 
је оставила дубок утисак и потресла душу гледалаца као 
каква велика светска трагедија2 

Обично се говори, у новинама и књигама за народ, као 
и у делима привидно научним, о једној отоманској царевини 
која би, почињући од Османа, најстаријег поглавице свога 
племена, ишла без прекида до Абдул-Хамида, сужња свога 
властитог народа, и до доброг старог Султана Махмуда, који, 
без успеха, преклиње Пророка да пошље свој благослов на 
његове последње војнике. То царство је, каже се, основало 
1354 и учврстило 1458 једно освајачко племе које је имало 
јасно углављене политичке појмове и савршено војничко уре- 
бење, под поглавицама запојеним тежњом да завладају Тра- 
кијом, Балканом, Источном Европом, целим светом, и на од- 
лучан позив, на фанатичан подстрек свештенства које је ста- 
вило у дужност тој војсци мусломана да извојује победу, 
огњем и мачем, идеји Ислама над идејом Христовом, полуме- 


· сецу над крстом. 


1 Предавање које је Г. Н. Јорга, професор Университета у Букурешту, 
члан Румунске Академије и дописни члан Српске Краљевске Акаде- 
мије, држао у Београду, 11 новембра 1913. Предавање је изишло у Бу- 
курешту, на француском, под насловом „Гез сап5ез де Ја сага орће де 
"Етрте Оботап“. Прим. ПРЕВОД. 

Врло је згодно представљати ствари на тај начин, али 
то не значи да је то и тачно. 


1 


Ослободимо се од свих својих модерних предрасуда, 
свих својих интереса, свих својих успомена, свих својих ју- 
черашњих болова, и потражимо истину у причама савреме- 
ника, у често дотериваним, ретким споменима отоманских 
хроника и у занимљивим и, пуним живота страницама визан- 
тијским. 

Ту ћемо видети нешто сасвим друго на место те журне 
трке за победом кроз крвава разбојишта и градове сатрвене 
у варварском бесу. 

Ту ћемо видети дело неумољиве судбине, неминовног 
удеса, оне вишње правде која, и ако својом привидношћу 
вара кратковиде посматраче, осигурава победу онима који, 
будући здрави и прости, долазе у згодан час да обнове, да 
подмладе свет. 


Туранско племе, помичући се често на Запад због уну- 
трашњег комешања о коме знамо мало што поуздано, осно- 
вало је, у ХГ веку, на мало-азијском и софијском земљишту, 
селџучко царство. Треба ли то царство сматрати као тур- 
ску народну установуг Свакојако не. То је била једна од 
оних држава с општим обележјем господарства над разним 
народима, каквих је било у Азији још од времена Асираца, 
Калдејаца и Медо-Персијанаца. Азијатски дух био је дакле, 
у ствари, победио нови римски дух у Цариграду. 

То царство се ускоро исцепкало, измрвило при првом 
судару с оним Татарима Џингис-кановим, који су и сами 
представљали једну новију најезду туранску. То показује 
потпуну слабост његовог моралног живота, који није био ни 
верски, ни народни. 


Тада је у Малој Азији било неколико емирстава. Је ли 


Османово емирство било најјаче, најзгодније положено, оно 


коме се могла прорећи најсјајнија будућност» Ни најмање. 
На против, то је било емирство које је, будући последње 
основано, имало мању снагу, незгоднији положај, и ако је 
било близу Цариграда, на оној мало гостопримној црномор- 








из И АОЊАЈЋ - 

ској обали, и нико није могао слутити да ће унук Османов 
бити краљ, његов праунук цар Ориента. 

Баш својој малој важносши оно је и имало да захвали 
за ше огромне успехе. Балканско Полуострво било је од пре 
неког времена поприште на коме су готово свакодневно биле 
битку незадовољене царске хришћанске тежње. Византијско 
царство било је раздробљено и две дуге унутрашње борбе 
довршиле су његов распад: рат старог Андроника против 
његовог истоименог унука и рат Јована МГ Контакузена про- 
тив његовог усвојеника Јована У Палеолога. С друге стране, 
бугарско царство спремало се за онај расцеп који је од Трнова 
и Видина начинио две супарничке престонице. А, што се тиче 
Срба, ново царство Стевана Душана јавило се и сувише касно 
да би могло променити судбу народа који га је основао, као 
и судбу европског југо-истока. Оно је морало пропасти баш 
због горостасности напора који га је створио. 


У тим ратовима, ваљало је прибегавати најамницима, и, 
као што је природно, тражили су се они који су јевтиније 
коштали, који су имали мање тежње и представљали слабију 
опасност. Од једног Момчила, једног Добротића, направљени 
су били високи доглавници, обласне поглавице, деспоти, што је 
исто као да су за време Тридесетогодишњег Рата прогласили за 
надвојводу старешину какве ратничке руље. Они су постајали 
опасни са своје моћи и са своје разметљивости. Турци су били 
погоднији. 

Позваше Турке из Смирне, алису они имали бродовље 
а могла сеу њих родити и жеља за влашћу. Уз то су и сувише 
тражили. Дивље пустахије који су били својина Османова и 
његове породице, Османлије, били су ближе и задовољавали 
су се сасвим малим. Кад их позваше, они дођоше; кад их 
отпустише, они одоше. Али Кантакузен дође на мисао да више 
не троши на њихов пут. Он их задржа и одреди за ових не- 
колико хиљада варвара стално логориште, у Цимпу, поред 
Галипољског мореуза. Већ су се двојица од поглавица те 
_ ратничке руље, отац и син, били ородили с царевима, и врло 
је смешно видети колико је бојажљив изгледао у Цариграду 
на свадбеном пиру убоги син једног бедног емира! 

__ Ускоро се деси велики земљотрес који поруши бедеме 
трачких вароши. Османлије су могле да одмах преместе свој 

логор усред градова. Престрављена гомила сељака бегунаца 
нагрнула је била, као у новембру 1912, у незаштићени Ца- 
риград, који је могао освојити. Они то не учинише. Нису 
били нимало властољубиви. 


Али им је требало јести, и они су имали само један 
занат, који су били донели из Азије: да пресрећу и пљачкају 
караване. Наставили су га и у Европи. Он их одведе, двама 
великим трговачким путевима, у Солун и у Једрене. 

Хришћани хтедоше да их отерају. Маћедонски Срби бише 
побеђени на обалама Марице и Војуше. Бугари су се скла- 
њали по готову без борбе. Цариград је дрхтао у својим бе- 
демима. Било би лако основати Царевину. 


У толико лакше што је народ стењао под теретом цар- 
ских намета и силно мрзео феудализам, који је још више оте- 
жавао, нарочито код Срба, његово тешко стање. Као некад 
Сирци спрам Арабљана, као, на другој страни, становници 
римских провинција спрам Германаца, они су радо примали 
власт која је тражила мање а давала више, правду просту и 
сигурну, обезбеђен мир, заштиту сироте раје од чиновничког 
кињења — све то у размену за уобичајени десетак и за харач. 

Приморани да дођу у Европу, да се у њој насшане, 
Турци су били сад приморани да оснују царевину. 


П 


Али нису имали за то никаквих средстава. Све на свету 
може се скрпити на брзу руку, зли никад цивилизован човек, 
с духовном снагом коју му дају старе културне традиције. 
Турци су имали енергију, успех, чудну срећу. Али мисао о 
држави постојала је код њих толико исто мало колико годи 
средства да је приведу у дело. Док је Цариград имао све што 
иде уз једну савршену државу: дивну престоницу, сјајан двор, 
читав низ достојанственика, све војничке титуле за целу вој- 
ску, инвентар државне имаовине, Ризницу у којој је недосто- 
јао само новац, и рпе старог свечаног одела некадањих ће- 
сара, и док му није ништа недостојало сем земље, Османлије 
су имале пространу земљу. али нису имале ништа од онога 
што иде уз државни живот. | 

То је требало надокнадити. Кад би руља црвенокожих 

Индијанаца успела да загосподари у наше време Канадом или 
Здруженим Државама, она би морала, да би могла њима 
управљати, задржати облике живота побеђених и употребити 
те исте побеђене да управљају у тим облицима. То су учи- 
ниле и Османлије. 

Оне су најпре покушале с наметањем врховне власти 


над постојећим државама, које су све задржале. Те државе су 


имале само да признају своју потчињеност, што је за Турке 
било важније но и сам харач и војничка помоћ, која тим по- 
бедницима није ништа требала. С великим поштовањем до- 
чекивао се у логору нових господара цар византијски, по- 
ступало се као са старијом браћом са царским поглавицама 
Срба и Бугара. И једна слаба веза вазалства била је довољна 
да поласка њиховим још сасвим примитивним властољубивим 
тежњама. 


Али ови владари били су навикли да се међусобно туку 
без престанка. У турском емиру који је пристајао да не из- 
влачи крајње последице из своје победе, они видеше због 
тог само једног новог суседа према коме су мислили да могу 
себи допустити да се понашају на исти начин. Отуда је било 
буна противу мусломанског свевласника који је такође био 
ушао у балкански ред. То је имало за последицу пораз удру- 
жене српске снаге, на Косову, пропаст Бугарске, чије су обе 
престонице биле заузете и поседнуте, крај и саме Византиј- 
ске Царевине. Требало је тада заменити ишчезле државе новом 
царевином, која никад није носила назив народа или земље, 
макар како да је расла титула њеног поглавице: емир, Сул. 
тан, Падишах, Кан. С гледишта турског, то је било само на: 
следство Османово, лична својина његових наследника. 


Али, и покрај тог нижег схватања политичког уређења, 
ваљало је да држава постоји, да се њоме влада и управља, 
и за то је било само једно једино решење, које се наметнуло 
тим невољним освајачима који су силом околности били до- 
ведени на то да оснују једну царевину чији су се терет осећали 
неспособнима да понесу. Ваљало се обратити побеђенима, 
присвојити њихове особине разума и енергије, преузети врлине 


њиховог племена. 

Турци дакле бише склоњени у прикрајак. У политичком 
животу, био је само један који је морао припадати њиховом 
племену: Султан. Други су долазили сви од покорених на- 
рода, на које је сад био дошао ред да покоре себи ову др- 
жаву подигнуту на развалинама њихових темеља. Војска је 
била састављена од јаничара, хришћанске деце покупљене по 
селима од царских харачлија; и доста често поверавали су 
им радосно и с надом ове дечаке који су могли доспети до 
првих места у отоманском свету -— покушавало се чак да се 
поткупе ради тога државни службеници; — затим од спахија, 
који су награђивани поклонима у земљи за своје војничке 
услуге и који су могли припадати мусломанима као годи 
хришћанима, — а, у осталом, раса, укрштена везама са же- 
нама побеђених, губила је у сваком новом поколењу од своје 
првобитне чистоте. Сви достојанственици у држави која је 
била својина Султанова морали су бити његови робови, и, да 
би то постали, чистокрвни Турци нису имали иикаквога пута 
и начина, док су ти путеви били отворени хришћанима, који 
су улазили у тај виши свет, било као државни питомци, ва- 
спитани у њеним школама и у кућама азијских, Турака, било 
кео ратни заробљеници, било као поклони од Татара или као 
прости отпадници од вере који су драговољно дошли "з цар- 
ских области. 


Одрећи се вере био је готово више формалан услов да 
би се могла добити служба. Потурице, нема збора, нису биле 
примерно побожни људи, који су преврнули вером из искре- 
ног убеђења. Многи међу њима задржавали су симпатије за 
своју прву веру, и чак су их јавно показивали помажући своје 
родитеље, оснивајући задужбине у корист свог родног места, 
и чак заштићујући хришћанску цркву, као што је то чинио 
онај Мухамед Соколи, Соколовић, који је обновио Пећску Па- 
тријаршију и поставио јој на чело два своја рођака, Мака- 
рија и Антонија. 

На тај начин, покорена племена су управљала и владала 
Царевином, и бранила је од непријатеља, неколико векгва. 
Једно за другим, инициатива и стварна управа прешле су са 
грчког племена, које их је имало у ХУ веку, на Србе, којима 
су допале у ХМГ веку, и на Албанце, који су наследили Србе 
у другој половини тог истог века. Грци и Срби позајмили су 

били држави чак и свој језик: јер су се званична акта писала 
на грчком, затим на словенском, од прилике до године 1550. 


Ш 

Али један народ може сачувати и развити своје особине 
једино на свом националном тлу и у строго опредељеним гра: 
ницама своје историјске мисије. Иначе ће избацити само по- 
једине веште, енергичне, способне и славољубиве људе, који 
ће све те особине употребити на своја лична задовољства, што 
ће убрзо донети општу квареж. 

Осим тога, дуги тешки ратови, честе смртне казне на 
двору на коме су цветала потказивања и сплетке, остав- 
љали су великих празнина у редовима. Једно по једно, пле- 
мена су се истрошила и нису више давали свој удео Царе- 
вини, која никако није имала мира, благодарећи самим сво- 
јим основним начелима, и која га чак није ни могла имати. 


С друге стране, хришћани су били у положају да су 
могли живети и сами за се, и та чињеница постајала је све 
очигледнија. Не само да се Турци нису постарали да укину 
цркве које су били затекли, већ, приморани да упросте што 
је могуће више администрацију и навикнути да бркају појам 
народа са појмом вере, они су покушали да је још боље 
уреде. Никад цариградски патриарх није имао толику власт, 
ни световну ни духовну, колику су му је дали нови госпо- 
дари над целим грчким народом, рум милеш Никад његов 
утицај није био тако потпун над правоверним Словенима. 

И дворови румунских дунавских кнежева пружали су 
уточиште и кариеру, и, ако она није била онако сјајна као у 
Стамболу, могла је бити сигурнија. Уз то је положај бојара 
био наследан, док звања турских великодостојника нису 
остављала наследницима ни почасти, ни новаца. 


Не треба заборавити ни велики трговачки полет који су 
ти хришћани, а нарочито Грци, показали од половине ХМ 
века. Пошто су сад потомци царске породице, као Кантаку- 
зени, могли да постану богати трговци, моћни капиталисти, 
пошто су могли да употребе свој утицај да играју велику 
политичку улогу, као што је то био случај са Михаилом Кан: 
такузеном под Сулејманом и Селимом П, тежња, потребна 
славољубивцима, да мењају веру, постојала је све слабија. 

У осталом, ускоро се добила могућност да се буде члан 
духовног суда, да се узме учешћа у политичком животу, да 
се одлучује о судбини царевине а да се не изговара формула 
којом се неко одриче хришћанства. Фанариоти, који нису 
били Грци по народној тежњи, већ чланови отоманске оли- 
гархије који су задржали своју хришћанску веру и који су 
говорили грчки језик, били су, захваљујући свом успеху који 
је све више растао, разлог више да се смањи број по: 
турица. 


Ко је њих могао да замени Турско племе дало је само 
јаничаре у доба пропадања. Регрутујући се међу слободним 
елементима цариградског олоша, они су се клонили рата, 
који су жељно тражили њихови претходници, и нису се ми- 
цали из хришћанских села. Без икакве културне и политичке 
припреме, то племе не би било у стању да прихвати место 
које је- било приморано, због своје неспособности, да уступи 
другима још у време освојења. 


М 


Тако се створио један сталеж наследних чиновника, ефен- 
дије. То су били површно образовани људи неспособни за 
рад, који су се задовољавали тиме да протоколишу и експло- 
атишу у своју корист политички живот који нису били до- 
расли да обнове. 

Царевина је, у ствари, била завршила своје још онда 
кад је свршена њена освајачка сила. Једна привремена др: 
жава живела је једино благодарећи трпљивости суседа који 
се нису могли споразумети због своје превелике похлепности; 
трговачки интереси Енглеске, која се старала да не изгуби 
сигурну пијацу у једној земљи која није кадра да има на- 
ционалан економски живот, категорију купаца који нису могли 
мислити на личну делагност у области индустрије, припо- 
могли су да се одржи једно међународно уређење које више 
није имало никаквога разлога да постоји, пошто није пред- 
стављало ни културну надмоћност, ни плодоносан рад једног 
народа коме се прашта за његово господарство. Порази који 
су се низали, брз губитак области, потпуно неповерење које 
се обелодањавало у опорој акцији стране дипломатије, ди- 
зање хришћанских народа који су, почев од Кара-Ђорђева 

устанка, хтели одсад да живе сами за се, показали су јасно 
ефендијама ХУШ и ХЛХ века, који су само запремали места 
задовољавајући се тиме да немарно упражњавају дугу ру- 
тину, опасност што грози њиховој држави. Они су ипак по- 
мислили да надмоћност победилаца долази од облика њихо- 
вог војног и политичког уређења и да се, на супрот њему, 
може истаћи журно угледање на те исте облике. 


Међутим, све се на свету може увести и усвојити, само 
не политичка цивилизација, која има свој корен у целом, сто: 
летном животу читавог једног народа. Позајмити само спољне 
ствари значи додати једном очигледном пропадању још коб- 
нију заслепљеност за његове последице. Међутим, та за- 
блуда руководила је једно за другим племенити патриотизам 
Селима Ш, кога је убио његов пораз, Махмуда П, кога је са- 
трло очајање што је изгубио своју битку, твораца Танзимата, 
Решида, Алиа, Фуада, који су сва тројица пали на попришту, 
изнемогли, Мидата. који је држао да човек постаје млад и 
јак огрнувши уставни ћурак, двојице младих официра који су 

уображавали, сутра дан по Ресну, да су свргли с престола 
_ Абдул-Хамида да би на његово место подигли, у лицу питомог 
и побожног кнеза Решида, новога Сулејмана Величанственог. 

Друго је нешто требало радити. Постаје се јачим покат- 
кад освајајући, али тако исто и знајући одрећи се власти у 
згодном тренутку. Напустити народности којима се није могло 
завладати била је дужност коју нису испунили. И нарочито, 
нису испунили дужност да подигну на развалинама једног све- 
општег царства које се преживело, један народ, онај који је 
имао најстарије право у држави, да би саградили на његовој 
снази и за његове интересе једну Турску која ће, једва једном, 
бити национална, и која ће задржати само азијске провинције, 
заједничке по вери. 


ж 
ж ~ 


Има ли међу онима што стоје на челу данашњој Турској 
довољно одважних људи да истакну, на супрот јавном мњењу, 
које се још није ослободило својих самообмана, ту сигурну 
свест о једном скромном народном идеалуг 

Они би могли да се поуче на примеру Срба. Подигнута 
на темељу чисто народном, на темељу једне савршене сеоске 

демократије, турска провинција од 1804, коју су од угњетача 
браниле устаничке чете, развила се до тог тог степена културне, 
војничке и политичке снаге да, сутра дан по победи, с по- 
уздањем може сањати о потпуном испуњењу свога политич- 
ког идеала. 


Н. Јорга. 
(Превео с фравцускога Н. Н.) 


АЛФРЕД РУСЕЛ УОЛЕС. 


Код нас је готово неопажена прошла вест да је 7 но- 
вембра ове године умро такмац Дарвинов, чувени Алфред Русел 
Уолес (МаЏасе), у својој 91 години. 

Ретко је наћи у свету два тако велика човека, који су 
били такмаци један другом, а да буду тако скромни и паж- 
љиви један спрам другог као што су били Дарвин и Уолес. 
Сваки је од њих независно изнео своје идеје, стварајући једну 
исту теорију, а при том неотимајући се о првенство, и не во 
дећи борбу један противу другог, као што то бива у већини 
случајева. 

У својој аутобиографији Дарвин спомиње како му је 
1856 Лајел саветовао да своје назоре опширно изнесе, што 
је он и учинио, али је то било три и четири пута више но што 
је доцније изнето у „Постању видова“, и сви ти планови беху 
срушени, кад је лети 1858, добио од Уолеса његову расправу 
„О тежњи варијетета“ — јер је та расправа износила исту 
теорију коју је и он изнео. Уолес је био изјавио жељу да 
ако је Дарвин повољно оцени. преда Лајелу на преглед. 

„Прилике — вели даље Дарвин — под којима сам при- 
стао на молбу Лајела и Хукера, да се један извод из мог ру- 
кописа, са писмом на Аса Греја, датираним 5 септембра 1857, 
изда заједно са Уолесовом расправом, саопштени су у часо- 
пису Линеовог друштва 1858 стр. 45. Испрва то нисам хтео 
никако дозволити, пошто сам мислио да ће Г. Уолес мој по- 
ступак сматрати као неправедан, јер ја тада још не знађах 
како је он великодушна и благородна срца. Извод из мог ру- 
кописа, као и писмо Аса Греју било је спремљено за јавност, 
али обоје је било рђаво написано. При свем том наши зајед- 

нички радови побудили су врло мало пажње, и једина објав- 
љена приметба о њима, — у колико се сећам, — била је од 
проф. Наџоћбоп-а у Дублину, чија се оцена сводила на то: 
да све што је у њима ново то је лажно, а што је тачно то је 
старо. — То је доказ, како је потребно сваку нову мисао 
опширно разрадити, ако се хоће да скрене на њу јавна пажња“. 
(Кеђеп ипа Впеје уоп Сћапез Пагип, [ Ва., стр. 75—76). 

А Уолес опет у предговору своје књиге „Прилози ка 
теорији природног одабирања (стр. 4 и 5) вели: „Ја сам це- 
лог века осећао најискреније задовољство, и осећам још, што 
је Г. Дарвин пре мене на том послу био, и што није на мени 
остао Покушај да пишем „Постанак видова“. Ја сам одавна 
оценио своју сопствену снагу, и знам врло добро да она није 
дорасла за тај задатак. Много способнији људи но што сам ја, 
признаће да ја немам оног неуморног стрпљења; ни оног 
довољног физијолошког знања; ни оног оштроумља у изна- 
лажењу, и вештине у постављању експеримената; ни онај 
задовољавајући, а у исто време. убедљив, и критички стил 
излагања; особине које у својем хармоничном споју пред“ 
стављају Дарвина као човека, који, може бити од свију до 
сад живећих људи, најспособнији је да велико дело које је 
започео и доврши“. 

На ово ласкаву оцену, Дарвин у писму од 20 априла 1870, 
овако му одговара: „Сад сам добио вашу књигу и прочитао 
предговор. Ја нисам никад, или бар ниједан човек није никад 
већу похвалу добио, него што је ваша. Желео бих да је пот- 
пуно заслужујем. Ваша скромност, и ваша часност, одавна ми 
је позната. Ја се надам да ћете бити задовољни, кад поми- 
слите — а мало је ствари у мом животу причињавало ми тако 
велико задовољство — да ми нисмо осећали један спрам дру- 
гог ника«ве суревњивости, при свем том што смо у извесном 
смислу такмаци. Држим дато могу о себи са сигурношћу ка- 
зати, као што сам апсолутно сигуран да је то и за вас тачно“. 

А колико је Дарвин ценио, уважавао, и волео Уолеса, 
доказао је својим заузимањем да Уолес — који нити је имао 
какву службу, нити је био имућног стања — добије од државе 
пензију. Ту његову замисао прихватили су његови научни дру- 
гови и пријатељи и успели су. Сам Гледстон похитао је дао 
томе извести Дарвина, који је био усхићен том вешћу. 


1 Геђеп пипа Вмеје, књига 3. стр. 118. 

И одиста ова два великана имају много сличног, обојица 
су претерано скромни, имају огромно стрпљење у прибирању 
факата, и објашњавању, као и ванредан дар посматрања. А при 
том обојица су готово самоуци. | 

Уолес је рођен у Озћ-у 8 јануара 1823. Основне школе 
посећивао је у Хертворду. Од 15 до 21 године спремао се 
код свога старијега брата за геометра и инжињера, изучава- 
јући притом и ботанику. Затим је био учитељ, бавећи се ску- 
пљањем инсеката. 1848 укрца се на лађу и оде у Јужну Аме- 
рику, где је остао четири године у долинама око Амазонске 
реке, али се 1852 морао вратити у Енглеску услед грознице 
коју је добио. Но при повратку деси му се несрећа да се усред 
океана запали лађа, и сви путници једва су се спасли на чам-. 
цима. Том приликом пропала му је сва његова велика збирка 
живих животиња, рукописа и скица. Лутајући на чамцима де- 
сет дана по мору, једва наиђу на једну лађу, која их спасеи 
врати у Енглеску октобра 1852 године. Резултат тога пута 
било је дело: „Пут по Амазонској реци и Рио Негру“; и 
„Палме амазонске реке“, Али већ после две године, 1854, 
креће се понова на пут, на коме остаје осам година до 1862, 
крстарећи по малајском архипелагу, од полуострова Малаке 
па до Нове Гвинеје. На том путовању он је дошао до резул- 
тата, који су га прославили и ставили у један ред са Дарвином. 
Тада је он у фебруару 1858 написао чланак: „Како варитети 
теже да одступе од свог првобитног (исконског) типа“, и као 
што смо напред споменули, пошље ту расправу Дарвину, који 
га заједно са својим изводом пошље Линеовом Друштву, те 
тако обе расправе буду публиковане исте године. Дарвинова 
1 јула 1858, а Уолесова изишла је у „Јоштпа! о! (ће Ргосеефпоз 
оће Џппаеап Зосјеђу“, августа исте године. Идеју о постанку 
видова природним одабирањем изразио је још 1855 у једном 
чланку, којег је написао у Сараваку на Борнеу, под насловом 
„О закону који утиче на постање нових видова“. Ова је ра- 
справа изишла је у Аппајз апа Масампе о Машга! Шагогу“, 
свеска за септембар 1855 године. 

Путујући по малајском архипелагу, Уолес је дошао до 
још једног важног закључка: да се малајски архипелаг дели 
у две групе острова, и то: западна група, због животињског 
света који се у тој групи находи, припада Ориенту, а источна 
група са истих разлога треба да се рачуна у аустралијско копно. 

Овај изналазак није само од географске вредности, већ и од 
великог значаја за упоредну зоологију, што је у исто време 
и доказ оштроумља Уолесовог. Због тога је пут између Бор- 
нео—бБали и Целебес —Ломбок прозват Уолесов пут. 

Главније своје расправе, (има их десет), скупио је доцније 
(1870 г.) и издао под насловом: „Прилози ка теорији природ- 
ног олабирања“. Једна од тих расправа, која говори „О ин: 
стинкту код човека и животиња“, била је са свим нова, нигде 
нештампана. Али док је Дарвин под закон развића подвеои 
човека, Уолес је томе био противан, и издвајао је човека од 
животиња, извесно под утицајем спиритизма, чему је био — 
нарочиту под старост — јако наклоњен. Он је чак и писао о 
спиритизму, као и о народној економији, што све није било 
од велике и трајне вредности што су их имали расправе из 
природних наука, где је стекао лепо име једног савесног н 
вредног испитивача природног. Утонув у спиритистичке са- 
њарије, Уолес се није више ни појављивао у научном свету. 
И тек смрт његова подсетила је људе од науке на великог 
такмаца Дарвиновог. 

ДоОБрослав М. РуЖИЋ: 


СТОГОДИШЊИЦА КЛОДА БЕРНАРА. 


Клод Бернар био је физиолог; данас, његово име оли 
чава физиологију какву нам је оставило последње столеће. 

Славни француски физиолог није био од оних научника 
које су породична традиција и зарана откривене наслеђене 
способности, упутиле без околишања одређеном пољу рада, на 
коме су се доцније одликовали. Рођен од родитеља бургоњ- 
ских винодеља, пре сто година, (12 јула 1813), у Сан-Жулиану, 
Бернар је први пут дошао у додир са науком поставши апо- 
текарским помоћником у Лиону, и одмах је посумњао у њену 
исправност нашавши се у храму емпиризма и видевши свога 
ученога газду где чува све остатке лекова, за справљање те- 
ријаке, лека састављена по рецепту случаја а непроменљиве 
лековите моћи. Његове мисли су, у осталом, ишле тада на 
другу страну, — ка позоришту. После извесна успеха неким 
водвилом на једној лионској позорници, Клод Бернар се креће 

око 1834 године за Париз, са једном трагедијом у пет чинова, 
Шарл УТ, у своме пртљагу. Препоручен Сан-Марк Жирар- 
дану, Клод Бернар му однесе своју трагедију. Резултат је био 
да је критичар саветовао Бернара да се мане литературе и 
да се лати каква кориснија занимања. Никада искрен савет 
није учинио веће услуге науци. Остављајући своје драмске 
амбиције, Клод Бернар почиње изучавати медецину. 1839 по- 
стаје интерн у Но(е!-Плеп, случајем у служби човека тада већ 
истакнута својим радовима на физиолошкој науци а чије је 
име данас везано за многа физиолошка открића. Реч јео Ма- 
жандиу. „Клод Бернар и Мажанди, вели Ренан, били су у неку 
руку створени да би се састали, допунили и наставили. Ма- 
жанди, оригиналан учитељ, антисистематичар у доба када је 
медецина живела о системима, један од оснивача експеримен- 
талне методе, привуче свога интерна што му га је случај дао, 
ка физиологији и реши о његову позиву, узевши га за пре- 
паратора својих предавања медецине у Колеж де Франс (1841)“. 
Убрзо затим, Клод Бернар се јавља својим првим радом, који се 
односи на анатомију и физиологију согдае Тутрат, о коме 
ћемо даље проговорити, а којим се отвара низ многобројних 
открића што их је Клод Бернар учинио за тридесет и четири 
године свога делања на физиолошкој науци. 






с 5 ЕЈ 

Изложити рад Клода Бернара на експерименталној физио- 
логији, значило би дотаћи се свих физиолошких питања која 
су била претресана до пред крај прошлога века. Не мислимо 
то предузети, већ ћемо само изложити у мало речи неколика 
открића која стоје у првоме реду по важности своје природе, која 
су крунисање метода које је Клод Бернар препоручивао и која 
највише доприносе његовој научној физиономији. Приступамо 
одмах излагању експерименталних проналазака Клода Бернара 
— који је био и филозоф и творац доктрина — стога, што је он 
био пре свега велики проналазач факата који се односе на 
механизам живога, неуморан испитивач живота, продирући у 
њ са свих страна, сличан оним експлораторима који су претре- 
сали океане у свим правцима, тражећи нова копна. У тим својим 
предузећима Клод Бернар је наоружан беспрекорним оруђем, 
које је дало доказа своје вредности, а које се зове: ексџери- 
меншална метода. Њоме Клод Бернар рукује као прави вир- 

туоз. Нико није као он знао дићи на такву висину експеримен- 


-талну методу у физиологији и медецини. Никала нико можда, у 


тим наукама, није поред високог ума толику важност дао оку 
и руци. С тога поред његових дела у којима су његова от- 
крића добила филозофска, израза, налазимо и Лекције из опе- 
рашивне физиологије, у којима се налазе разна практична упут- 
ства за експерименталну технику, и из којих се види како је 
сам Клод Бернар сматрао вешту руку у експерименталној науци, 


-од помоћи разуму. 


Несумњиво је да је живошињска гликогенеза, по саврше- 
ној експерименталној техници стављеној у њену изучавању у 


"службу тачна и доследна резоновања, као и по необичној фи- 


зиолошкој важности својој, највећи проналазак Клода Бернара, 
који би сам био довољан зајемчити му часно место у физио- 
лошкој науци. 

Пре Клода Бернара мислило, се да се шећер, који је врло 
распрострањен у биљном свету, налази у крви човека и жи- 
вотиња само у анормалним приликама, као на пример у ше: 
ћерној болести, а да га у нормалној крви нема. Клод Бернар 
утврђује да се шећер налази редовно у нормалној крви, и то 
у сталном проценту упорно независну од врсте хране; тај се 
проценат одржава чак и до смрти животиња које гладују. Само 
у неким патолошким случајевима крв може не садржавати ше- 


"ћера. Према томе, присутност шећера у крви, или глицемија, 


постаје једна физиолошка чињеница, а не изузетна или пато- 
лошка као што се пре мислило. Отуда Клод Бернар развија и 
овом приликом схватање које му је увек било драго: да пато- 
лошко стање није нешто ново без везе са физиолошким ста-: 
њем, већ да се оно састоји просто у извесној измени или изо- 
пачености одређених физиолошких функција. „Клиника и фи- 
зиологија, вели Клод Бернар, не могу никада бити у неслози: 
постоји само једна биолошка наука или наука о животу, која 
подразумева нормално и болесно стање“. У овоме посебноме 
случају, пошто је утврђено да је шећер нормалан саставан део 
крви, да је дакле глицемија физиолошка појава, то шећерна 
болест неће бити ништа друго до поремећена глицемија. И 
заиста, довољно је ову повећати вештачким начином те да се 


„изазове прелаз шећера у мокраћу, што је најважнија чиње- 
ница у шећерној болести. 


Рекли смо да је Клод Бернар утврдио да је глицемија 

независна од хране. Значи да је тешко претпоставити да крв- 
ни шећер води своје порекло из шећера хране. Из једнога 
низа лепих огледа Клод Бернар долази до открића гликоген- 
ске функције јетре, што је најсјајнија глава његових изучавања 
животињске гликогенезе. Не само биљке већ и животиње су 
у стању производити шећер. Потребни шећер за одржавање 
сталне глицемије градиће организам, кад се налази шећера у 
храни, на "рачун других тела, али ће одржати нормалну гли- 
цемију. Та гликогенска функција организма припада јетри. 
Та нова схватања нису примљена у своје доба без извесна 
устезања. Духови су толико били прожети идејом да само биљ- 
номе свету припада моћ органских синтеза, а да животињски 
организам само разорава оно што је биљни организам сагра- 
дио, да је производња шећера у животиња изгледала неверо- 
ватна ствар. Данас нико не помишља да је пориче, и живо- 
тињска гликогенеза стоји међу најбоље утврђеним текови- 
нама физиологије. Њу је Клод Бернар утврдио низом ве- 
штих и убедљивих огледа. Тражећи шећер упоредно у крви 
која иде јетри, т. ј. у крви портне вене којом пролази сав шећер 
који је у цреву абсорбован, и у крви која напушта јетру, Клод 
Бернар је констатовао да за време варења обеда који је са- 
државао шећера у изобиљу, крв која иде јетри садржи више 
шећера од крви која напушта јетру; док, за време физиоло- 
шког поста на против, крв која напушта јетру садржи више 
шећера од портне крви. Одакле закључак да јетра уступа ше- 
ћера организму када животиња пости, а да за време варења. 
задржава шећер који јој нагло придолази, не престајући изда-- 
вати организму потребну му количину. Јетра нам се указује, 
према томе, као регулатор глицемије, што објашњава сталност 
ове последње. Клод Бернар је не само пронашао гликоген- 
ску функцију јетре, већ ју је и дубоко проучио, тако, да оно 
што знамо данас о том предмету већим је делом дело Клода 
Бернара. И са хемијске стране Клод Бернар није оставио пи 
тање недирнуто, показавши да се шећерна резерва јетре на- | 
лази у облику једне врсте скроба, слична биљном скробу или 
штирку, који се може под утицајем фермената лако претво- 
рити у шећер, из кога је разлога назван гликоген. Схватајући 
увек ствари у широком обиму и прожет идејом да су велике 
физиолошке функције опште за разноврсне живе створове, 
Клод Бернар доказује експерименталним путем општу распро- | 

страњеност животињске гликогенезе, почевши од човека до 
најнижих створова. 

После гликогенезе долази други проналазак Клода Бернара 
који стоји готово на истој висини. То су вазомошорни живци. 
Прибор за крвоток стоји под утицајем живчаног система 
Крвни судови, артерије и вене, сматране су пасивним ела- 
стичким цевима, сличне цевима од каучука. Клод Бернар је 
утврдио да су и крвни судови као и срце под утицајем жив: 
чаног система, да и они примају живце, и да ови утичу на 
њихов калибар. Надражај једних живаца производи смањи: 
вање калибра крвних судова, надражај других производи њи- 
хово ширење. Под утицајем првих, орган или кожа побледе, 
температура њихова спадне, а мања их количина крви испира. 
Под утицајем других, резултат је обрнут. Бледило страха јесте 
пример активности живаца који смањују калибар крвних су- 
дова лица. а руменило стида пример утицаја супротних жи- 
ваца. Утицај вазомоторних живаца, на нашу кожу свакоме је 
познат; али они не регулишу само њене крвне судове већ 
и свих унутрашњих органа. Њихова физиолошка важност 
врло је велика; довољно је имати на уму да регулишу проти- 
цање крви према физиолошкој потреби органа, па према томе 
и његову исхрану, да утичу на температуру површних органа 
и на крвни притисак у артеријама. 

За улогу панкреаса у варењу, име Клода Бернара везано 
је за свагда открићем утицаја панкреаснога сока на варење 
масних тела. ђ 

Механизам утицаја надражаја согаае Тутрат: на лучење 
пљувачке, испитао је Клод Бернар врло брижљиво, давши леп 
пример анализе једне сложене физиолошке појаве. Утврдио 
је да се надражај согаае, живца који иде у пљувачну жљезду, 
преноси непосредно на жљездане ћелије и изазива њихово 
лучење ; да је према томе согаа #утрат: „лучећи“ живац, а 
да ширење крвних судова жљезде, које њен надражај иза. 
зива, није узрок лучења. 

У радове првога реда спадају и изучавања која се од- 
носе на живошињску топлоту, анесшезике, спиналан живац, 
цревни сок, курар (отров особеног физиолошког утицаја, којим 
нека америчка племена трују своје стреле), а која можемо 
само споменути, оставивши непоменута многобројна остала 
проматрања која се односе на све одељке физиологије. 


854 Српски КЊижЕВНИ ГЛАСНИК. 





х 


> > 


Филозофско дело Клода Бернара обухвата у ствари два. 
велика схватања. Прво живошно јединсшво, на коме је осно- 
вао општу физиологију, друго је: експерименшална меде- 
цина, по коме медецина мора бити научна, употребљавајући 
методе осталих егзактних наука и почивајући на детерминизму 
појава. Поред тога, Клод Бернар је био и законодавац експе- 
рименшалне методе, одредивши њену суштину и давши пра- 
вила којих се треба држати при њеној употреби. 

Пре свега, филозофско дело Клода Бернара има једну 
особину коју треба одмах истаћи: велика јасност идеја и њи. 
хово тачно излагање, не злоупотребљавајући никада речи, не 
тражећи никада да' помоћу речи да привидну одређеност нео- 
дређеним схватањима. 

Не треба очекивати да ће се у филозофском делу Клод 
Бернара наићи на сјајне теорије које често стоје на слабач-_ 
ким ногама хипотезе. „Клод-Бернардизам“ не постоји; његово 
је име везано за многу справу и справицу и разна тодиг 
оретапа: који се свакодневно употребљују у физиолошким 
лабораторијама, али није везано ни за какву смелу теорију. 
Читајући данас његово дело које носи назив: О појавама жи- 
воша које су заједничке живошињама и биљкама, читалац 
се пита да ли је живошно јединсшво теорија, или факат који 
би сваки лако открио; толико је теорија животног јединства 
саграђена на чврстој основи факата из којих се сама намеће 
духу. У опште, идеје Клода Бернара толико су се наметнуле 
духу у току времена да су данас неке постале баналностима. 
Међутим, требало је много проницавости и моћи широкога 
схватања да би се открила заједничка животна основа жи- 
вотиња и биљака. На први поглед не само да се та зајед- 
ничка основа не опажа, него се животиње и биљке указују 
супротнога правца у своме делању. Доста се понављало. 
да биљке граде а да животиње разоравају, да прве узимају 
угљен-диоксид а избацују кисеоник, док су друге седиште 
обрнуте гасовите измене. Тој дуалистичкој теорији Клод Бер- 
нер ставља на супрот теорију живошног јединсшва, показу- 
јући да су разлике између два животна царства, како мор- 
фолошке тако и физиолошке, само површне а не у основи 
самих појава, и да се из разноликости испољавања жи- 
вота даје размрсити заједничка основа. Органско грађење и 

разоравање јесу особине живе материје у опште. И живо- 
вотиње и биљке седишта су истовременог разоравања и 
обнављања, тако да се њихов опстанак може сматрати не- 
прекидном алтернативом грађења и распадања, или живота 
и смрти. „Нема живота без смрти; нема смрти без живота“ 
вели Клод Бернар у поменутом делу. А на другом месту 
афористички: „Живети значи умирати“. Органске синтезе не 
припадају искључиво биљноме свету: сигурно је да крава 
·не налази масло свога млека у трави коју пасе, као год што 
угојена гуска није нашла своју маст у кукурузу којим је кљу- 
кана. Што пак зелене биљке могу вршити синтезе органских 
тела пошавши од минералних елемената, док животиње нису 
то у стању чинити, узрок не лежи у некој разлици жи- 
вотне основе. већ у томе што зелене биљке имају једну по- 
себну функцију коју животиње немају, која је један епифе- 
номен и која се може лако издвојити: довољно је ставити 
зелену биљку у мрак па да се хлорофилна функција обустави 
и да се заједничка животна основа укаже. И разлика у енер- 
гетичном погледу између биљака и животиња (видети: „Енер- 
гија у биологији“. Књижевни Гласник. 16 јул, 1913), ишчезава 
према томе са хлорофилном функцијом. 


Утврдивши јединство живота, Клод Бернар није ништа 
друго учинио до створио обшту физиологију. Не постоји на- 
рочита физиологија човека и разних животиња; и ако сви 
механизми нису истоветни у свих живих створова, заједнички 
су принципи ту. С тога не треба мислити да експериментални 
резултати добивени на једној животињској врсти немају опште 

физиолошке важности. Физиологија је једна за све живе ство- 
рове, са разликом статистичких података и посебних механи- 
зама. Експериментатор ће се обраћати овој или оној врсти 
живих створова, према већој способности коју му из ма кога 
разлога пружа за функцију коју испитује. Колико је то схва- 
тање тачно види се по томе што уџбеници који данас носе 
назив Људске физиологије најмање садрже резултата доби- 
вених на човеку, а материјал што садрже добрим је делом 
онај исти што налазимо под другим називима: Упоредне фи: 


зпологије. Животињске физиологије, Физиологије нижих ЖИ- 
вошиња, и Тт. д. 


Своје идеје о експерименталној методи и о научној ме 
децини изложио је Клод Бернар сјајно у своме делу: Увод 

у изучавање експерименшалне медецине, које је из научне 
књижевност прешло у општу филозофску књижевност ХЕХ 
века. Наслов не одговара потпуно садржају дела; узрок 


треба вероватно тражити у томе што је главне идеје у томе 


делу развијене, Клод Бернар излагао у Колеж де Франс 
где је заузимао катедру експерименшалне медецине, и што је 
желео видети своје идеје о експерименталној методи приме- 
њене нарочито на медецину. Увод у експерименталну меде- 


цину јесте најсјајнија књига до данас написана о експеримен- · 


талној методи у опште и њеној примени на изучавање живих 
створова. У њој је посматрано : суштина експерименталне ме- 
тоде, начини на које наш дух објашњава откривена факта, за- 
блуде у које се може упасти. Та књига јесте у исто доба и 


законик и вођа за примену тог нежног оруђа које се зове експе- 


риментална метода, оруђе којега се треба у толико пре чувати 
што нам изгледа да можемо сви њиме руковати урођеном 
поузданошћу. Овакву књигу о експерименталној методи мо- 
_гао је написати само човек који ју је са таквим успехом, као 
што је случај за Клода Бернара, лично примењивао. Она треба 
да буде ручна књига свих оних којима је оруђе рада експе- 
риментална метода. Данас, када поред тако званих егзактних 
наука имамо експерименталну социологију и када "истори- 
чари и књижевни критичари траже научни детерминизам по- 
јава које су предмети њихових студија, дело Клода Бернара 
не припада више само природњацима и лекарима, већ свима 
онима који у ма којој грани сазнања траже истину. Вредност 
тога дела повећана је свима особинама Клода Бернара писца: 
наиме, јасност и отменост стила. Ево неколико главних мисли 
које су развијане у Уводу у експерименшалну медецину. 
Факат је основа резоновању и изнад свега: „Када је фа- 
кат на који се наиђе у опреци са једном владајућом теоријом, 
треба примити факат а напустити теорију, па ма она, брањена 
великим именима, била од свих призната“. Далеко од тога да 
одбацује хипотезу и теорију као непотребне, као што је чи- 
нио његов учитељ Мажанди, Клод Бернар их сматра неопходно 
потребним, да би подстакле на проналажење факата и дале 
извесан правац експериментисању: „Када се не зна шта се 
тражи, не схвата се шта се проналази“. Али хипотезу увек 
сматрати само оруђем напереним у томе циљу, а ако је откри- 
вена факта потврђују, покушати са свих страна помоћу фа: 

' ката оборити је, „јер су наше идеје само оруђе разума које нам 
"служи за продирање у феномена; треба их мењати кад су испу- 
ниле своју улогу, као што мењамо отупео скалпел који нам 
је подуже служио.“ Експериментатор мора сачувати потпуну 
независност духа и не презати од огледа који су нелогични 
по владајућим теоријама, јер су проналасци управо непред- 
виђени односи које теорија није обухватила, јер би иначе били 
предвиђени. Не мислећи уздизати незнање, Клод Бернар сма- 
тра човека коме теорије нису познате у бољим погодбама за 
експериментисање, од ерудита који није сачувао слободу духа. 
Пошто у природним наукама нема аксиома као у математици, 
према којима математичар нема више слободе духа, то све 


" истине, па и најбоље утврђене, ипак су у наукама живота ре- 


фјативне истине, како принципи од којих полазимо тако и зак- 
ључци до којих долазимо. С тога експериментатор не треба 
да буде никада без филозофске сумње, коју не треба помешати 
са скептицизмом : „Јер је скептичар онај који не верује у на- 
уку, а који верује у себе; верује толико у себе да сме порицати 
науку а тврдити да није подчињена утврђеним и одређеним 
законима. Онај који сумња прави је научник, он сумња само 
у себе и у своја тумачења, али верује у науку; он признаје 
и у експерименталним наукама један критеријум или један 
научни принцип који су апсолутни. Тај принцип јесте дешер- 
минизам појава...“ 

Детерминизам у физиологији и медецини јесте ствар на 
коју је Клод Бернар највише настојавао у својим филозофским 
делима. Разумљиво је зашто је то чинио: када за појаве у 


физиологији и медецини строг детерминизам не би био од 


вредности, тада ни физиологија ни медецина не би биле науке. 
Данас је баналност тврдити да су појаве којима су седиште 
живи створови, последице одређених узрока, да исти узроци 
изазивају у истим погодбама исте последице, а да циљ не може 
заузети место узрока. Исто је тако јасно да је размршивање де- 
"терминизма појава у живих створова, ствар необично тешка због 
сложености те узрочности, али да је тодједина разлика између 
ње и узрочности појава у физици и хемији. Данас нико не 
верује да се свим појавама у биологији није могла ухва- 
титн узрочност с тога што се оне покоравају фантазији неке 
животне силе која је изван домашаја закона. Да таквих „фан- 
"тазија“ има често у појавама живота, знају добро сви они који 

су експериментисали на животу; али су оне само доказ сло- 


жености узрочности појава, чије чиниоце не можемо увек 
ухватити. А 

Једна од великих заслуга Клода Бернара јесте, да је 
прогласио да научни детермилизам мора бити основа на којој 
ће се градити медецинска наука. Да у то доба то није била 
опште призната ствар, може нам послужити овај пример: 
тврдећи у једноме предавању држану 1845 године, да се 


различни резултати добивени од два експериментатора, истоме _ 


предмету, објашњавају тиме што се оба експериментатора нису 
ставила у исте огледне погодбе, Клод Бернар је тиме изазвао 
примедбу једног професора на медецинском факултету, позна- 
тог хирурга, у којој се огледа схватање којегје тада владало у 
медецини: — „Велите да су резултати огледа у физиологији, 
истоветни; ја то поричем. Тај би закључак био истинит за 
мртву природу, али не може бити истинит за живу природу. 
Свакога пута када се живот умеша у појаве, можете бити у 
истоветним погодбама, резултати могу бити различни“. Ако 
ово данас нико не би смео тврдити, у томе има заслуге и Клод 
Бернар, који је замишљао медецину правом експерименталном 
науком, са научним детерминизмом у основи и тесно везаном 
за физиологију. Познавати нормално функционисање јесте по 
Клоду Бернару прва погодба за схватање поремећеног функ- 
ционисања. На медецину применити методе којима се служи 
физиологија, тражити тачну узрочност патолошких појава. На 
истој основи је замишљао и терапеутику, давши сјајне при- 
мере свога схватања, студијама физиолошког утицаја неких 
отрова. 

Да су та схватања тачна признаће сви они који не мисле 
порицати медецини место међу наукама. Ако се пак медецина 
не развија сасвим онако како је Клод Бернар желео, узрок 
је, вероватно, тај, што је медецина пре свега вештина лечења. 
Излечити и то што пре, то ће увек бити најпривлачнија мета 
медецине. Серотерапија је пошла од научних тековина Па- 
стера и постала је емпирична. Проналазак једног новог се- 
рума непознатог састава, који на необјашњив начин лечи 
болест неодређеног узрока, није, док се не објасни, никаква 
научна тековина. Међутим, зар медецина у томе не' види 
с правом једну сјајну победу и остварење једнога од својих 
циљева. Али се не треба варати; ако медецина, удаљивши се 

од научнога стожера, може око њега учинити богату жетву на 
пољу емпиризма, раскинувши везу којом је за њ везана, 
могла би се изгубити у тмини, — мањ да у своме лутању 
наиђе на други, којим ће заменити први. 


После свега што смо изложили о делу Клода Бернара 
и ако је далеко од тога да да о њему потпун појам, ипак је 
довољно да бисмо могли сматрати излишним питање: да ли 
је имао Клод Бернар утицаја на развитак физиолошке науке. 
Његов савременик Вулпиан, рекао је: „Клод Бернар био је 
учитељ свих физиолога свога доба“, хтевши тиме истаћи ути- 
цај који је Клод Бернар још за свога живота имао на ево- 
луцију физиологије. Али оно што хоћемо овде напоменути 
јесте, да је тај утицај извршио не само као изузетан рад- 
ник при грађењу физиолошке зграде, већ и давши овој место 
које данас заузима. Физиологија је пре сматрана помоћном 
науком без своје аутономије. Она је била растргнута између 
анатомије и медецине. Прва ју је сматрала себи подређеном, 
јер су морфолози мислили да грађа органа довољно објаш- 
њава и његову функцију, а медецина ју је сматрала помоћ. 
ном науком као и физику и хемију. не тражећи у физиоло- 
гији објашњења патологије. Настава физиологије била је по- 
верена медецинским факултетима и катедрама анатомије на 
научним факултетима. Клод Бернар проглашује независност 
физиологије: Рћузгогта пес апсма тедфстее, геа хстепиа 
рег 5е, и захтева да јој се да места међу другим наукама где 
би се могла слободно развијати, неподчињена и не осврћући 
се на практичне прилике којих би била кадра. После открића 
гликогенске функције, створена је за Клода Бернара (1854) 
„прва катедра физиологије на Факултету Наука у Паризу; та 
нова катедра доби име: Кашедра опште физпологије, садр- 
жавајући у своме имену једно схватање драго ономе за кога 
је била основана. И тако Клор Бернар, — коме је у осталом 
катедра медецинског факултета била неприступачна пошто 
је одбијен на професорском испиту (1844) — виде зарана 
физиологију у оквиру који јој је желео. Али жарка жеља која 
му се за живота није испунила да види јесте, око себе једну 
добро снабдевену лабораторију која би му пружала сва сред- 
ства потребна његову генију. У његовим предавањима наилази. 
се често на одјек те његове жудње; завидео је својим иностра- 

ним колегама, који су били у бољим приликама од њега. У 
једно извесно време могло се мислити да ће се и та његова 
жеља остварити: Наполеон Ш му је обећао суму од 400.000 
франака за грађење једног модернога физиолошкога завода; 
али од обећане суме добио је само 40.000 франака. 

Какав је силан подстрек дао Клор Бернар настави фи- 
лиологије види се и по томе што данас у Паризу има не 
мање од десеш катедара физиологнје и физиолошке хемије. 
Његов се утицај на развој физкологије извршио и посредно · 
преко његових ученика, који су постали сви знатни раденици 
на физиолошкој науци. Пол Бер, Ранвие, Маласе, Греан, 
Дастр, д Арсонвал, Мора, били су сви његови ученици. · 


У 
БЕЗ 


Поред пресуднога утицаја што је Клод Бернар имао на 
физиологију, његов утицај и на савремену мисао јесте неоспо-_ 
ран. Тиме Клод Бернар спада у оне ретке научнике чији се 
утицај зрачио далеко преко њихове науке. Зацело он није 
био први који је врхом скалпела потражио тајне живота и 
који је у животу тражио законе физике и хемије. И други, 
и не незнатни, пошли су пре њега тим путем. Али за ширу пу- 
блику, Клод Бернар је оличавао ту нову науку. Као год што 
је неколико векова раније, публика напреднијих мисли видела 
у дисековању људских лешева, израз еманциповања духа, 
тако је на неки начин, половином прошлога века утицао на 
ту публику овај човек чија рука продире не више у лешине,. 
већу живот који подрхтава под његовим ножем, који иде тра- 
гом тананог живца, изучава тиху агонију органа издвојених из 
тела, своди живот на механизме, а ове на физику и хемију. 
Вероватно је да није увек схватана права величина његова 
дела, већ више спољашност, али његов утицај на савремену 
мисао није тим мањи. 

Јасност његове филозофије приступачне и ширем кругу 
људи, његове особине вулгаризатора које се огледају у научној 
хроници коју је водио у Реоџе де; Пеих Мопае5, сасвим — 
изузетна моћ и отменост његова говора којим је привлачио 
многобројне слушаоце на Сорбону, у Колеж де Франс и Му- 
зеум, све су то чињенице које објашњавају утицај који је 
„имао на своје доба. 4 

Утичући на савремену мисао, Клод Бернар је утицао и 

на књижевност тога доба. У детерминизму књижевног по- 
крета који се појавио половином прошлога века, књижевни 
историчари стављају поред имена Дарвина, Тена и Ренана, 
име Клода Бернара 

Ничега интересантнијега од тог правца којим се упутила 
француска књижевност. Ствара се нова школа чији се чланови 
називају дриродњацима — (натуралисти) и који на књижевност 
примењују методе природних наука, или бар изјављују да 
то чине. Као да су вођени прецептима Бернарова Увода у 
експерименшалну медецину, они посматрају живот — можда 
доста једнострано — и бележе га, тежећи при томе да буду 
што објективнији. Приповедачи имају нарочиту наклоност ка 
оцртавању друштвених рана и патолошких стања. Неразум- 
љиво је како је књнжевност неко доба могла бити просто хипно- 
тисана природним наукама и медецином. У неким стварима 
опажа се управо непосредан утицај Клода Бернара. Натуралисти 
изјављују да написати роман значи извршити један оглед онако 
као у експерименталним наукама. Најревноснији натуралисти 
иду по болницама и изучавају живчане болести, а сви прелиста- 
вају уџбенике медецине и физиологије. Само што није прогла- 
шено да романописац натуралиста мора бити доктор медецине. 
Књижевност се за неко доба просто шета између болнице и 
лабораторије. Вођа те школе даје низу својих натуралистичних 
романа општи назив: Природна историја једне породице... а 
„природна историја“ има француски од прилике значење које 
је Панчић дао речи јестасшвеница. Исти натуралистични пи 
сац предухитрује природне науке свога времена, налазећи за- 
коне наслеђа у генеалогији својих јунака. Штета што није зиао 
за менделизам, те законе који дозвољавају данас да се мате- 
матичком поузданошћу утврди шаренило особина потомака из 
особина предака... 

Нисмо могли другаче, а да не поменемо тај чудновати ути- 
цај Клода Бернара на књижевност, — патање које у осталом 
нисмо у стању расправљати, — да би се видело како су се ње- 
гове идеје далеко инфилтровале, чаки онамо где он свакако 

није држао да им има места. 
+ СЦе 

Клод Бернар је умро 10 фебруара 1878, чувен у целоме 

свету, поштован, окружен многобројним оданим ученицима од 

којих су неки већ били учитељи, окружен почастима. Члан Ака- 
демије Наука (1854), сенатор царства, доживотни председник 
Биолошкога Друштва, 1869 би изабран за члана Француске _ 
Академије на место Флуренса, место које су после њега зау- 


зимали Ргнан, Бертло и Анри Поанкаре. 
Иван БАЈА. 


ИСТОЧНО ИЛИ ЈУЖНО НАРЕЧЈЕ2 

(Крај). 
|| 
РАЗЛОЗИ ЗА ИСТОЧНО НАРЕЧЈЕ. 


Српски списатељи из почетка Х/Х века, готово сви из 
Јужне Угарске, писали су источним наречјем, и то наречје је 
је тада искључиво владало у српској књижевности. Кад је 
Вук Караџић почео писати јужним наречјем, оно је њима из. 
гледало простачко и били су му противни. Али своме про: | 
тивљењу јужном наречју они нису давали ниједан озбиљан 
разлог. Они су имали за себе изиз, традицију, навику да сами 
пишу источним наречјем, и то им је било довољно. Први од 
српских писаца. који је са разлозима и озбиљно устао у од: 
брану источнога наречја противу јужнога. био је Др. Јован 
Стејић. У По свесци Гласника Друшшва Србске Словесносши, 
1849, он је написао документован и јак чланак Езмкословне 
примтшибе на предговорф Г. Вука Стеф. Карацшћа кљ пре. 
воду Новогљљ Завђша, и то је можда и најбоља критика Ка. 
раџићева рада која се јавила у српској књижевности. 

Стејић тврди да је „сремско-србијско наречје“ „лепше. 
благогласније од тога ерцеговачког, и да ће се оно, а не ово 
за језик наше књижевности остати...“ Стејић за то своје тако 
одсудно тврђење даје ове разлоге: 

1) „Сремско, или боље рећи вишине народа србског, на- 
речије говори већа част нашега народа, а имено она која живи __ 
у србском Књажевству, осим подрински крајева изнад Лоз- 
нице и поред ови лежећег не пространог предела све к босан.. 
ско-ерцеговачкој граници; после у Срему, који је средоточни 
крај србски земаља; затим у Банату и у Бачкој, а најпосле _ 
даље у Мађарској, у Славонији, а и у Хрватској, и овде и онде 

готово свуда гди се нашинци, који се Србима називају, налазе. 
Најправилније и најчистије пак говори се овим наречијем у 
Србији у посавским и подунавским крајевима од Дрине до Мо- 
раве, и у целој средини њеној, коју су пре Шумадијом звали, 
па јошт и даље до у крушевачке и чачанске крајеве; а на оној 


страни у целом лепом Срему, у Граници банатској, у слобод- 


ним Диштриктима и у Бачкој, наравно туда осим у варошима, 
и то само оним, обично већим, гдису Србљи с инародцима 


толико помешани да и ови числом надилазе. Да је у овим 


земљама најгушће наш народ насељен, и по тиме да њега ту 
највише има, то, мислим, никоме не треба доказивати. А „ви- 
шина“ кажу „решава“, па јошт тим више, кад је и претежнија 
умност на њеној страни.“ 

Дакле: источним наречјем говори већи џи кулшурнији део 
српскога народа. 

2) „Осим тога што је ово наречије већој чести правога 
србскога народа обичније и милије, јоште је оно на сваки на- 
чин и благогласније од наречија (Вуковски) ерцеговачког. Ово 
веће благогласије ја највише налазим у томе што се у њему 
писмо % онде гди се од словенског у србски глас претвара 
као прости самогласник е (или кадшто као и), дакле и сваки 
слог с овим писменом просто и једноставно, без затезања и 
без различитога извијања, изговара; што се, покрај тога, и 
сугласници у њему само по вештественим правилима или по 
својству свега србскога језика, а не по наречној различности 
мењају и претварају, и што се у њему рапаво х изоставља или 
другим, највише меким и за србско уво пријатније звечућим 
сугласницима и самогласницима замењава.“ У јужном наречју је 
оно „прекомерно п/енђ готово ачење и сведочба да уму који се 
овим језиком изражава није млого за скупим временом стало...“ 
И пошто је навео известан број добро пробраних примера, 
Стејић се пита: „За које наречије морало би се више правило 
учитиг Које је наречје уву пријатније, наравно питам: за уво 
„Њњежније“ и за оно које није пристрасно заузето за све што 
се чује тамо „ђе се оно родило“ 2“ 

Дакле: источно наречје је благогласније, просшије, лакше. 

3) „Ово „сремско“ наречије било је базис писменогза је- 
зика и у стара наша времена, као што се сваки о томе могао 
уверити коме су познате писмене наше древности, на пр. за- 
коник цара Душана, царске дипломе, хронике, и т. п. У новој 

пак нашој књижевности и писмености од како је Доситеј срб- 

· ском начинио, управо ово „сремско“ наречије нашега „народ“ 
нога језика“ влада. Слободнија и изображенија част народа, 
која за књижевство мари и потпомаже га, и ред учени људи 
који књиге пишу, ако неколицину из њега изузмем, сав овим. 
наречијем говори; оно се дакле више негује и неговати мора. 
Књижевство је наше да тако кажем, већ лепо и'ногом пошло 
и збори нам сваки дан овим наречијем; његови су нам дакле 
звуци већ мили и обични постали и зато се ја надам да ће 
се оно за књижевни наш језик и одсад одржати засад и уна- 
предак.“ 

Дакле: источно наречје има за се шрадицију и опшшију 
упошребу, оно је језик и старе српске писменосши и. нове српи- 
ске књижевносши | 

Питање о источном и јужном наречју узгред је додир. 
нуо и Г. Стојан Новаковић, у својој посланици Српска Кра“ 
љевска Академија и неговање језика српског, која је објављена 
1888 у Гласу Српске Краљевске Академије (стр. 54—71). Он 
ту тврди да питање источнога или јужнога наречја има да се 
подвргне ревизији. „Гдекоји од разлога, на које се позивао Вук, 
нису одржали вредност коју су имали у његовим очима“. Источни 
говор је старији, он има традицију за се, његов изговор гласа 
Ђ, најближи је изговору у старом словенском; тако изговарају и 
југоисточни крајеви наши, она словенска „племена која су на. 
прекретници између Срба и Бугара, а која су положајем места, 
трговачким и културним везама и комуникацијама, позвана да. 
уђу у народну заједницу с нама, у којој су се и у старо време“ 
налазила. (У томе је једна културно-национална мисија Србије, 
која ће без сумње исто тако бити мила и нашим племенима на 
западу“). Област источног говора много је већи но што је __ 
Караџић тврдио. У области источнога говора постала је нова — 
српска држава, источни говор постао је књижевни језик срп- 
ски, „За лексичко образовање народног књижевног језика, за. 5. 
стил, за акценат, тај је говор неоспорно имао одсуднога ути- 
цаја, и то се може опазити и у писаца који јужним говором 
пишу, јер је јасно да се лексички састав и стил садашњега 
народнога књижевнога језика није образовао у обласги јуж- _ 
нога но у области источнога говора“. Јужно наречје је тешко, 
јер је изговор гласа % везан за акценат и променљиве појаве 
јотовања. „Остаће разлог да је јужни говор најкарактеристич-- 

нији и најоригиналнији говор српскога језика. Али се неће 
посведочити ни да је ни најстарији, ни најподеснији, ни најпро- 
стији“. Г. Новаковић не тврди да је источни говор и најпо- 
деснији, и најпростији, али мисли да би се могла оба језика 
„једнако држати у потпуној равноправности.“ На крају кра- 
јева, разлике између оба говора су незнатне, и треба оставити 
времену да оно само реши тај спор. „Време ће показати хоће 
ли ће се моћи један од њих извести изнад другога и хоће ли 
моћи који од њих надвладати... Оставимо и даље неспречен, 
слободан ток природноме развитку, нека он покаже животне 
моћи и културне упливе који су се до сад у двоструком правцу 
обележили“. 


У питању источнога и јужнога наречја после тога се 
мало дискутовало. Сасвим паметно, оставило се времену да 
оно то питање реши. И данас, готово после сто година од 
како је Вук Караџић почео писати јужним наречјем, има све 
више и све јачих разлога који говоре да источно, екавско, на- 


_речје, треба да постане књижевно наречје српско-хрватско. 


Ти разлози су, у главноме ови: 

1) Бројем већи џш кулшуром јачи део српско-хрвашског 
народа говори исшочним наречјем. Тим наречјем говори се 
у целој Србији, без ужичког округа и делимично чачанског, 
рудничког, ваљевског и подринског; у Старој Србији, сем 
старог Новопазарског Санџака; у целој Маћедонији; у целој 
Војводини, са изузетком католичких „Буњеваца“ и „Шокаца“; 
у северо-западној Хрватској, и код кајкаваца и, делом, код чака- 
ваца. Како су и Словенци екавци, шим наречјем говори се на 
Словенском Југу од Триглава па до Солуна. Тим језиком говоре 
и Срби и Хрвати и Словенци, и интерес је народног јединства 
и између Хрвата и Срба, и између Србо-Хрвата н Словенаца, 
да се усвоји најопштије и заједничко источно наречје. У Вој: 
водини, Хрватској и Србији култура је најразвијенија, главни 
наши центри Београд, Загреб, Нови Сад, Карловци, у екав- 
ским су крајевима, и из њих се култура шири и у остале мање 
просвећене и мање напредне нашег крајеве. 

2) Екавско наречје је било књижевно наречје и раније 
ши данас. Стара српска писменост била је екавска, исто тако 
хрватске књижевности и кајкавска и илирска ; нова српска књи- 
жевност била је екавска од свога почетка, и остала је и данас 

екавска у највећем и најважнијем свом делу. Специјално у 
српској књижевности велика већина и оних који пишу и оних 
који читају на екавској је страни, и три четвртине српских 
књига и листова штампа се источним наречјем. 

3) Источно наречје је простије, једноставније, лакше; 
њиме без икаквих шешкоћа могу ппсаши и јекавци и икавци. 
Главни разлог који говори против јужног наречја јесте што 
је оно доста сложено, недоследно и тешко за оне којима 
није матерње. Пре свега јужно наречје није уједначено. 1839 
године у Одговору Јовану Хаџићу, Караџић вели да је он 
почео писати по херцеговачки, а сада чини по дубровачки, 
за који би се могло рећи „да је варошки, господски, · говор 
јужнога наречја“. Караџић је 1850 написао Главна правила 
за јужно наречје. То су емпирична правила, без научне под. . 
логе и утврђености. Остављајући на страну многе остале не- 
доследности и изузетке јужног наречја, Караџић је навео 
ових пет тачака: 1) Где се у истини и у западном е или и 
изговара оштро (), или само полако без икакога акцента“, 
онде се у јужном изговара је (сјеница и увјерити). 2) Када 
после д, л, н и ш дође је, онда се изговара 7, љ, њ, ћ (ђед, 
љето, њедра, ћерати). Тако је у Херцеговини и Црној Гори, 
док „у Дубровнику и у Босни — особито по варошима“ 
не врши се умекшавање тих сугласника (дјед, лјето, нје- 
дра, ит.д.). Караџић вели: „за ово могло би се рећи да је гра- 
ђански или господски говор јужнога наречја, који ми велимо 
да би требало узети за књижевни језик у свему народу на- 
шему“. 3) После гласа р, % се и у јужном наречју изговара 
е (пред, преко, претопити, срећа, врећа, ждребета, јастребови). 
Караџић вели да је у Тршићу чуо и: рјечит, грјешник, али у 
Дубровнику Херцеговини и у Црној Гори вели се: грешник. 
4) „Гдје се у источном и у западном нарјечју на овијем сло- 
товима глас отежа (са знацима “ или '), ондје се свуда изго- 
" вара као ије (дијете, сијено, бијело, лијеп, нијесам, ријеч, итгд.). 
5) „Пред самогласнијем словима и пред ј (по славенском пред 
а и 10), изговара се као и, (вијати, сијати, смијати се, Био- 
град, изио, видио, ит,д.). 6) Најзад, ије се изговара и у декли- 
нацији придева и присвојних и показних заменица (добријех, | 
нашијех, овијех људи; добријем, нашијем, овијем људима)“. 

| Како да се један човек из источних и западних крајева 
нађе у том лавиринтур Како да лако и тачно пресуди да ли 

своје е и џ има да изговора ије, је, или 2 2 „Кад помислимо вели 
Караџић да сваки књижевник закона источнога зна или да мора 
знати гдје би по славенском језику ваљало писати 5, а тако 
сваки књижевник закона западнога да зна, или да мора знати 
гдје би по дојакошњему писању многијех ваљало писати г, а 
уз то сви да знају или да морају знати с какијем се гласом 
која ријеч у народу изговара“, онда ће сваки „одмах без 


'икакога учења“ моћи писати јужним наречјем. Дакле, да би 


се писало јужним наречјем, ваља знати словенски и разуме- 
вати се у акцентуцацији! А како ће деца учити по школома, 
како ће се мало школовани и слабо писмени људи наћиу 
том лабиринту. Караџић на то не одговара, јер за њега постоје 
само „књижевници“. 


Караџићева /лавна правила за јужно наречје помажу 
врло мало људима којима је источно и западно наречје матерње; 
она само показују како је тешко писати тим наречјем онима 
који га нису примили из матерњих уста. Ко да се нађе лакоу 
овим случајевима: ријеч — рјечит (или речит) — рећи; бијело — 
бјељи — Биоград; наслиједити — насљедник — нашљедник; — 
услијед — ушљед; лијеп — љепши; цвијет — цвјетови; дијете — 


детета — дјеца (или ђеца); вријеме — времена; Сријемац — 


сремачки; ждријебе — ждребећи;  јастријеб -— јастребови; 
хтјети — хтјео, или тео или хтио; слијеп — ослијепити, ошље- 
пити; послије — пошљедње; пријевара —- преваран, и т. д. 
Зашто се каже: кадгођ, кудгођ, када ту није било 7, као и 
речима у костијер, панцијер, кондијерг Зашто сам Караџић 
пише: затјецати, пролијевати, разлијевати, када ту није било 52 


Чак и људи која су из јужних крајева не знају како у 
појединим случајевима треба писати: е или ије, је. „Као нај- 
новији по постању, везан за акценат и за појаве јотовања, 
развијене где на један где на други начин, говор је тај тако 
пун тегоба за писање и изговор, да се без устезања може 
казати: да се осим Вука и Ђ. Даничића још једва који писац 
може показати који је тим говором писао потпуно доследно 
и без икакве погрешке“. Сам Караџић пише 1817: Лијевач, 


'а доцније Левач. У Босни и Херцеговини врло често се говори 


и пише: свјештеник. Писци из јужних крајева често исто тако 


1 Стојан Новаковић: Српска Краљевска Академија и неговање 


језика српског, Х Глас, стр. 66. 

погрешно кажу заклијешва и болијест. Лист који је недавно 
изилазио у Мостару звао се Мали Пријеглед; часопис који. 
сада у Сарајеву излази зове се Греглед. Када су такве тешкоће 
за људе из јужних крајева, лако је појмити како је тешко. 
њиме говорити и писати људима из источних и западних кра- 
јева. Класичан је случај са вјечером Љубомира П. Ненадовића. 
У Лешопису Матице Сриске (књ. 198) један писац написао 
је до њекле,а неки Карловчани пишу: њешшо, њеко... м тако _ 
даље. Ништа комичније но „јужно наречје“ којим су писана | 
званична документа и објаве у Босни и Херцеговини ! 


Ван сваке сумње је да је јужно наречје врло сложено и 
тешко, и да се у њему тешко разазнају и они којима је ма- 
терње. Један човек из источних и западних крајева код сваке 
речи треба да поставља проблем: треба ли да своје е или шџ 
изговара ије, или је, или 2, или џи. За човека из јужних или запад 
них крајева врло је лако: просто место свога ије, /е и џш треба 
да изговара е. Ван сваке сумње, исшочно наречје је најпро- 
стије, најуједначеније и најлакше за примање људима од 
остала два наречја. Сам Караџић је то признао у предго- 
вору 1 издања Србског Рјечника. „Између ови нарјечија мени 
се чини да се наједначије изговарају ријечи у ресавскоме.,.“: 


4) Источно наречје најзгодније је за поезију. Обиљем 
самогласника (ије место е) и умекшавањем сугласника ад, н, 
л, шу, њ, љић) јужно наречје је мекше и благогласније. 
Али у накнаду за то, источно наречје има нешто оштрије, јаче, 
енергичније. Нарочито речи у источном наречју су знатно: 
краће, и у везаном слогу, у поезији, може са њиме више рећи. 
Данашња поезија тежи да са што више речи каже што више 
ствари, и због тога је сва збијенија и концизнија. Код нас се 
то опажа у толико више што су наше речи махом веће од 
два слога, једносложних речи је мален број, и када се у стиху, у 
јужном наречју, од једнога слога прави два, или од два три, од 
три четири, то озбиљно смета песнику. И зато се види у поетској 
пракси данашње српске књижевности овај појав: песници из 
јужних крајева, да би имали што мањи број слогова и лакше 
савлађивали метричке тешкоће које долазе од расплинутог јуж- 
ног наречја, или шарају своје строфе силним апострофима, или, 
«се поред јекавских облика служе по потреби екавским, или, 


1 Скупљени грамалаични и полемични списи, П, стр. 22. 

просто на просто, радикално решавају то питање и пишу источ- 
ним наречјем. Песници из југозападних крајева, ради стиха, 
врло често пишу: вр јеме, бр'јеме, мр'јемо, рјека, ждр'јело, 
бл јед, сл'јеп, гн јездо, ит.д., што даје тврдо и непријатно на- 
гомилавање сугласника, и чиме се потпуно одузима јужном 


_ наречју разлог благогласности. (Изговорити, на пример: бл'јед 


и ждр јело!) Пример Јована Дучића нарочито је карактери- 
стичан. Прва његова збирка, /јјесме, која је изишла у Мо- 
стару 1901, сва је написана јужним наречјем. 1908 Српска Књи- 
жевна Задруга је издала његове ГТесме, пренесене источним на- 
речјем, али са још остатака јужнога. Али има песама у којима 
је остало помешано и јужно и источно, и то по свој прилици ради 
стиха. Тако на пример у песми У сумраку има бледи, река, а и 
бијела; у песми Чекање: река, месечина, али и вријеме; у песми 
Моја иосезија има: сено, снева, одело, али и нечистијем; У 
песми Крај мора : век, седи, и: веселијем и прије; у Далма- 
цији: беше и крвавијем; у Дубровачком мадригалу: млешач- 
ком и крије; у песми Сапушници : вечно и несвесно, и своји- 
јем, ит. д. У последњим песмама, Дучић пише чисто источ- 
ним наречјем, осетивши, као у виртуоз у стиху, да се њиме 
лакше пише и може више рећи. И сам Алекса Шантић, који 


пише ванредним јекавским наречјем, каткада ради стиха по- 


служи се и екавским облицима. Обратно оном што је пред- 
лагао Драгиша Станојевић, песници ће бити први који ће, у 


интересу технике стиха, усвојити источно наречје. 


5) Исшочно наречје је експансивно, оно има силу сшвари 
уза се, оно само собом побеђује п потискује јужно наречје. 
Сам тај разлог је довољан, јер у борби наречја не побеђује 
оно које је најлепше но оно којим се говори у политички 
и културно надмоћнијим крајевима. Такав случај је био у 
Француској, Немачкој, Италији, Русији, где су дијалекти из 
севернијих крајева, који су имали политичку и културну над 
моћност, потисли остале диалекте, и постали опште књи- 
жевни. И ако су Вук Караџић и његова непосредна школа 
успели да јужно наречје подигну до висине књижевног на- 
речја, и ако је у један мах, шездесетих година, претила 
опасност да источно наречје буде потиснуто из књижевности, 
ипак се ово одржало, и последњих година све више отима 
маха. Оно је остало владајуће код Срба у Јужној Угарској, 
у Срему, и у Србији. Икавци који се у Срему и Бачкој 

налазе, не само да примају многобројне екавизме, но и сами 
постају екавци; такав случај бива са католичким „Шокцима“ у · 
Срему и „Буњевцима“ у Бачкој. У Србији, екавско наречје, 
којим се служи у државној администрацији, у школи, у војсци, 
у новинарству и књижевности, моћно потискује јужно наречје. . 
Писци из области других наречја усвајају источно наречје. 
Такав је раније био случај са Матијом Баном и Др. Јосифом 
Панчићем, тако у новије доба са Симом Матавуљем, Љубоми- 
ром Стојановићем, Доброславом Ружићем, Јованом Дучићем, 
Милутином Ускоковићем. У самој Србији, у народу, још осам- | 
десетих година прошлога века, запажено је да „јужни говор 
попушта и почиње се мешати с источним“. У Ужицу и Чачку 
све више се говори екавски; говорити јекавски грађанима и · 
школованим људима изгледа сељачки. Источно наречје је. 
брже, краће, пословније; као што је рекао један човек из. 
источних крајева: „ја немам времена да говорим јужним на- 
речјем“. На селима исти појав,. до душе мање брз и општи. 
Село Сјеча Ријека у срезу црногорском округа ужичкога ста- 
рији мештани називају Сјеча Ријека, млађи, испод четрде- 
сет година, који су прошли кроз школу и касарну, кажу: 
Сеча Река. У рудничком округу може се лако констатовати 
узмицање јужнога наречја пред источним. У Вуковом Јадру 
јужни говор се губи, у самом Тршићу само старији још го- 
воре јужним говором. 

Та појав у Србији се опажа у народној маси: у другим 
крајевима нашега народа то се даје опазити код образованих 
људи и код писаца. У Босни и Херцеговини има писаца који 
пишу правилним јекавским наречјем, тако Алекса Шантић, 
Светозар Ћоровић, Петар Кочић. Али из истих крајева има 
писаца који су сасвим напустили јужно наречје и пишу искљу- 
чиво источним, тако Јован Дучић и Димитрије Митриновић. 
Омладински лист Српска Омладина, који је 1912 покренут у 
Сарајеву, донео је у свом 1 броју чланак Стил, дијалекаш,. 
иншерпункција, од једног младог хергеговачког писца, Петра 
Слијепчевића. Међу осталим, ту се предлаже да се као опште 
књижевно наречје усвоји распростањенији, лакши „саврше- 
нији источни дијалекат“, чиме ће се учинити корак ближе ка. 


1 Стојан Новаковић: Српска Краљевска Акаде. маја, и несоеН 
језика српског, Глас, Х, стр. 60. 

народном јединству. Један од најпозванијих стручњака, Г. 
Др. Милан Решетар, професор университета у Бечу, који је 
нарочито изучавао питање српско-хрватских дијалеката, иначе 
по рођењу јекавац, писао је недавно у словеначком часопису 
Уеда: „Прије би се могло постићи да Србохрвати западних 
крајева, који пишу јекавски, за вољу Словенаца и Србохрва 
тима источних крајева прихвате екавски изговор, чиме би 
се српско-хрватски књижевни језик знатно приближио сло- 
венском“.! | 

Такви гласови чују се не само са српске но и са хрват- 
ске стране. Као што је познато, у Загребу се говори екавски, 
загребачки писци који са великим трудом пишу јекавски, међу 
собом говоре екавски, и морају да чине напоре да говоре теш- 
ком јекавштином. Усвојити источно наречје значило би за њих 
једну олакшицу. И гласови у том смислу почињу се јављати 
и са хрватске стране. У 5 броју загребачког часописа 2оопо 
за 1911 изишао је чланак Игоа ћо-зтрзке Кпјгеош! јеге. 
„Нити је латиница специфичко хрватско писмо, нити је екав- 
штина специфичио српско, пак не би требало да се код тога 
појаве икакове осјетљивости, или да буде какових посебних 
обзира. А нарочито што се тиче екавштине треба да се сје- 
тимо да њиме говори највећи дио народа и хрватскога и 
српскога, јер су осим највећег дијела источнијех Срба екавци 
и кајкавци и велик дио чакаваца Хрвата, а и знатан дио 
Словенаца. Икавштина није никада била јачи литерарни језик, 


_а јекавштином се служи мањи дио народа. Колико ијекав- 


штина прави неприлика само правопису у Хрвата, а колико 
смета у поезији код стварања стихова, то ће знати најбоље 
наши пјесници. Екавштина је у томе много једноставнија и 
љепша за пјеснички изражај“. У поменутом одговору на Уе- 
Фата, анкету, један Далматинац, јекавац, Др. Никола Звонимир 
Бјеловучић пише: „Да ли је ијекавштина најзгоднија, то је 
друго питање. Срби су екавци, Словенци исто тако, и хрват- 
ски Загорцу су екавци („цена на цело лето...“, „ово лепо 
бело дете“), ијекавштина је у Херцеговини и у дубровачком 
територију. Потпуном јекавштином говоре само два града: 
Дубровник и Мостар“. 


1 Оадоротг па „Уефто“ аткећо о јидохгађепхкет рртахатји (Уеда, · 
1913, св. 4—5, стр. 379). 
2 реда, 1918, ев. 4—5. стр. 389. 


872 Српски Књижевни Гласник. 





Ти гласови нису усамљени, и данас је знатан броји 
српских и хрватских писаца који тако мисле. Када би се пра- 
вио плебисцит међу српским и хрватским писцима, несумњиво 
је да би велику већину добило источно наречје. 


ж 
ж 


Овде је наведен довољан број разлога, и види се зашто 
се не може јужно наречје које је унео Вук Караџић усвојити 
као опште књижевно српско-хрватско наречје. Оно је мање 
распрострањено, њиме се говори у мање напредним крајевима 
нашим; оно је сложено, недоследно итешко за писање онима 
који га нису од матере научили. Нико у источним крајевима 
и не помишља на усвајања јужнога наречја. Данас је јасно да 
источно наречје има много јаче разлоге за себе, као наречје 
којим говори већи и културнији део нашега народа; оно је 
простије, једноставније, и једном човеку из јужних и западних 
крајева њиме је лакше писати и говорити. То наречје има за се 
време и силу ствари, сваки дан ради за њега, и оно се само 
собом, по сили ствари, шири и побеђује. 

То је природан процес који се не може зауставити. А 
пре а после источно наречје постаће опште наречје српско- 
хрватско, као што је извесно да ће кроз тридесет, четрдесет 
или педесет година када српско-хрватски народ буде нацио- 
нално обезбеђен, као што је био случај код православних Ру- 
муна, латиница постати општа књижевна азбука.! Зато што за. 


1 Идеја да Срби треба да пишу латаницом, изложена је у Шабач- 
ком Гласнику, 1885, бр. 7; потом је исту идеју заступао Г. Боривоје 
Поповић у Звезди за 1912, св. П, стр. 119. Г. Поповић је ту писао: 

„Ја се ни мало не устежем одмах рећи да сам за један правопис, 
и то за лашиницу. Прво због тога, што тим правописом и иначе пише 
већи део нашега народа. Друго зато, што и ћирилица није ни српска ни 
чисто словенска, него је' грчкога порекла. И треће, латиница је правопис 
који ће олакшати улаз нашега језика у књижевну заједницу целога кул- 
турнога света. Нека се због тога ништа не брину предани поборници пра- 
вославља и одушевљени заточници национализма. У почетку би било 
· критике због новачења и незгоде због прелаза у нове начине, као што 
су Вук и његове присталице имали незгоде н смеле, отпорне борбе за 
своје реформе. Још не треба заборавити да су данас погледи о свему 
напреднији. Али, о овоме другом приликом опширније, и само о томе. 
Ово, за овај мах, само узгред, у колико и то иде у склад са општим 
смером културне заједнице Срба и Хрвата“. Да би се још боље осетило 
колике има широкогрудости са српске стране, треба поменути да је Г. 
Боривоје Поповић посланик националистичке — националне — странке. 

крајњу победу источнога наречја само време ради, и што је 
његова победа сигурна, зато не треба наглити и присиљавати. 
Широка толеранција је ту врло потребна,! јер оба наречја 
која се споре о првенство у ствари мало се разликују. 
можда је било најбоље оно што је Др. Јован Стејић предлагао 
1849, а чега се Јован Суботић држао још 1881: да треба за- 
држати слово %, па нека га изговара како је ко научио пи, 
је или е. 

Али у сваком случају, у интересу не само књижевнога 
но и народнога јединства, ваљало је данас, на сто година од 
како је то питање кренуто у српској књижевности, претрести 
све разлоге који говоре за и против источног и јужнога на 
речја, и указати на очевидну и природну тенденцију да источно 
наречје преовлада у српско-хрватској књижевности. 


Ј. СКЕРЛИЋ. 


ЕСТЕТИЧКА ПИСМА ИЗ РИМА. 


ХМ 
Рим, 10 јула. 


„Златно доба Аугустово тек што бијаше минуло; по- 
бједник код Акциума и његов први министар, поштени Агрипа, 
бијаху већ сишли у гроб; Рим је дрхтао од њихових грозних 
нашљедника Тиберија и Сејана. Небројено жртава попа- 
доше, док се та два крвожедна тирана дочепаше неограни- 
чене власти...“ 

- Овим ријечима које ће вам јамачно изгледати као увод 
у неко мрачно поглавље римске историје, хтио сам јутрос, по 
доручку, да започнем један збијен опис римских прилика у 
првом вијеку наше ере, за владања првих ћесара, кад је, тако 
рећи, цијело људство дрхтало у шаци једног јединог човјека. 
Но тек што се горе исписане ријечи бијаху склизле из мојега 
пера, а оно упаде у моју собу пријатељ Јосиф Берса, до- 
вевши са собом једног новог приморског хаџију — зајед 


1 Док Србски Књижевни Гласник доноси радове својих сарадника 
_ који пишу јужним наречјем онако како су писани, дотле бзалтететик 
штампа радове својих београдских сарадника јужним наречјем, без обзира 
што се метрика песама губи и што се цео карактер радова изокреће. 

ничког нам пријатеља Др. Десницу, адвоката из Задра — 


који бијаше истом допутовао из Болоње. То је, разумије се, 


потисло махом у закутак моје историографске прохтијеве, и 
ми узесмо. смјеста да кројимо програм за своје јутрошње 
опхођење. Али је на концу свршило тиме да смо се, као 
прави далматински Тартарени, толкко занијели у ћеретању, 
да нам је пред ручак дотекло једва времена да посјетимо: 
базилику Светог Јована Латеранског, на истог имена бријегу. 

Но ја нећу да вам о тој посјети говорим, а да прије 
не задовољим вашу оправдану радозналост, објаснивши вам 
зашто сам још увијек у Риму, док сте ово моје писмо, према 
некидашњем обећању, требали да примите из Напоља. 

Догодила се, госпођо, ненадна. 

Кад смо у прошли четвртак одлучили да путујемо у 
Напољ, ми не имађасмо ни појма о томе да у лијепој Парте- 
нотиној вароши бијесни колера; јер, на жалост, италијанска 
штампа као да о тој јавној биједи марљиво „чува тајну“, и 
страни путници, који у овој земљи тражи разонођења, дознају 
о здравственим приликама тек онолико, колико подносе ин- 


тереси јавног промета, угрожени успјех разних изложаба и — 


га5# пог [еаз; — интереси талијанских ТОСТАСНАЧАЦАЕ а то 
значи да не дознају ништа. 

Не могу вам рећи како нам је тешко пало што смо зачас 
приморани били да се одречемо Напоља; али по приватним 


вијестима које су нам одовуд стигле, дознали смо да је по-. 


сљедних дана. колера у оном граду покосила много живота. 

Наши лијепи планови о ладовању у оној дивној напољ- 
ској околици, која је у старо римско доба била начичкана 
љетниковцима поносите Роме, морају дакле да се у овај мах 
изјалове; али, што рекла латинска пословица, намјера која је 
одгођена, није зато опет напуштена. Опоа абегшт, поп апјег- 
фит. Ми смо своју напољску шетњу дакле одложити на згод 


није вријеме, а изглед је да нам жеља неће остати пуста, јер 


је нама, чешћим хаџијама римским, Напољ увијек на дохвату.. 

Да бисмо остали на окупу и учинили по вољи новом 
другу, великом пријатељу италијанске умјетности, који је же- 
_лио да своја обилажења започне са великим римским базили- 


кама, ми смо, како рекох, јутрос посјетили цркву Светог Јована __ 
Латеранског, а то значи прву по историјској знаменитости цркву 
у цијелом свијету: оттишт есстеггапши (Јтбе5 е! Отбгз тагет ег 

сарш«. Ова црква сувереном пантифику даје наслов епископ- 
ски, и у њој су, током стољећа, држани разни црквени сабори 
које је забиљежила историја. 

До ове базилике дизао се некада стари папински двор, 
и уза њ манастир један с болницом — читава дакле насео- 
бина религиозног карактера. Овдје су, наиме, папе становале 
све до свога ексода у заточење авињонско 

Да окаје своје страшне гријехе, римски ћесар Констан- 
тин, крвник своје вјерне љубе, свога таста, свога рођеног сина 
и својих првих доглавника. ускочи под крај живота у хришан- 
ство. У својој неофитској ревности — у коју је, разумије се, 
улазило и доста рачуна политичког — насели Константин Вјечну 
Варош небројеним хришћанским храмовима, међу којима је овај 
. Свети Јован био најзнаменитији. Читаву тисућу година уздр- 
жала се ова црква у свом првобитном облику, док је у ХМ ви- 
јеку не уништи пожар. То је било доба велике декаденције 
папсгва, кад су Петрови насљедници пребивали у Авињону и 
кад је Вјелита Варош, по ријечима једног историчара,! „ли- 
чила већма разбојничкој пећини, но људској постојбини“. 

Кад се папски двор поново пресели у Рим, светим оцима 
је прва брига била да што љепше и сјајнијг обнове своју 
базилику. Кад је озидаше, они су је током времена толико 
„уљепшавали и допуњавали“, да је у њезиној архитектури мо: 
рало да нестане сваког јединства. То се примјећује на први 
поглед, посматрајући цркву с лица. Па ипак, фасада овог чу: 
веног храма, са својим двоспратним портиком и својом челном 
балаустрадом (која је искићена статуама) није опет без неке 
своје љепоте. Неки је путници ен, чак и самој фа- 
сади Светога Петра Ватиканског. 


Послије цркве, обишли смо чувену Константинову крсти- 
оницу, затим тако зване „Свете Степенице“ (5саја запја) и. 
најзад Латерански Музеј, који овдје иначе називљу и Мизес 
Стеротато по имену његова оснивача папе Гргура ХМ. У овом 
музеју је смјештена знаменита једна колекција историјских и 
умјетничких предмета из старине. Дјела су та страном у мра. 
мору, страном у мозаику, погдјекоје од бронза, а долазе ве 
ћином од откопа који су чињени под папинском владом до- 
1870 године Од свега осталога издваја се у тој збирци једна 


1 Отетогоу 5. 

отмјена грчка статуа из краја ТУ стаљећа пре Христа иско- 
пана 1888 године у околици римској, а у којој вјештаци пре- 
познаше обличне црте Софоклове. Да ли је ово дјело, као 
портре, достојно вјере, то вам, госпођо, не бих знао рећи; али 
се јасно види да је дјело рађено у декоративне сврхе, с намје- 
ром то јест да пјесника свечано представља у јавности. А 
пошто је Софокле, по причању савременика му, био човјек 
лијеп (тако лијеп да је у раној младости, за повратка грчких 
ратника из Саламине, нађен достојним да се појави гб голцат 
међу атлетима који су имали да забављају побједничку вој- 
ску), то нас мушка љепота и израз складне достојанствено- 
сти, што се огледа у овој статуи, не чуди ни најмање. То је, 
доиста, оваплоћена снага у љепоти, човјек идеалан зато што 
је отменији, племенитији од човјека реалног, каква га — чак 
и у његовим пробраним облицима — видимо у животу истин- 
ском. Атињани су Софокла вољели; они га називаху „атичком 
пчелом“. Гледајући му овај камени лик, нама данас бива јасно 
зашто је бодљикави Аристофан, кад оно хтједе да се очеше 
о Еврипида, повукао на сриједу „беспријекорног“ Софокла. 

Послије подне отишли смо у цркву Св. Петра „п ул. 
си5“, да пред статуом Микелаиђелова Мојсија освјежимо у 
својој души утисак грандпознога у умешносши. То је она 
црква у којој су, према причању Љубомира П. Ненадовића, 
Владици Раду нудили да љуби „часне вериге“,: но пјесник 
не хтједе да их целива, рекавши: „Црногорци не љубе ланце!“. 

Микеланђелово ремек-дјело — буди речено без икакве 
емфазе — и овога ме је пута задивило. Није нужно да вам 
ту радњу италијанског див-умјетника описујем ријечима. Наш 
друг Др. Десница, који се очито родио са већом предиспо- _ 
зицијом да његује љепоту него ли правне науке и „умјетност 
„форумску“, остао је неколико тренутака убезекнут, а кад је 
најзад проговорио, рече: „Е, то је заиста човјек, који се раз- 
говарао с Богом!“ 

Но с Богом творцем морао се кадшто разговарати и 
творац Мојсијев, јер је само од њега — свемогућега — могао 
да дозна тајну и научи вјештину којом се удише живот у 
хладну иловачу, или боље, у хладну стијену. Ова статуа је, 


' Ланац којим је, тобоже, Свети Петар био свезан у Иродовој там- 
ници у Јерусалиму. у 





Ко“ и 

као год и онај неизмјерни „Репзегозо“ у медицејској капели 
у Фиоренцији, највећа екстринсекација „Микеланђелова дли- 
јета. Његов скулптурни геније постигао је овдје крајњи сту- 
пањ савршености и оваплоћеног хоћења. 

Ово је, пријатељице драга, задње писмо које вам пишем 
из Рима, одавде ћу, по свој прилици, отпутовати сутра, да 
се вратим кући, те ћу тако опет оставити ову чаробну варош 
и неколико симпатичних пријатеља у њој. Отуда ми иначе 
навалице пишу да је моје „присуство нужно“ и да се, према 
томе, пожурим натраг. Ах, та вјечита „нужда“, како ми је 
крвава постала са својим бруталним „дозивањем к себи“ и 
својим непрестаним опомињањем на опору стварност живота! 

Придржавајући се једног старог обичаја свог на путу, ја 
сам јуче и данас хтио да, једном опроштајном шетњом по граду, 
поново завирим у неке цркве и галерије, за обилажење којих 
ми овога пута не дотече времена, или које сам, овом прили- 
ком, могао да разгледам тек површно. На жалост, много је 
тога остало, с чега ће ме на повратку гристи побуњена савјест; 
али шта је то мјесец дана провести у овом јединственом граду, 


„гдје би човјек имао чиме да се занима читав људски вијекр 


Ја сам, дакле, с неким тешким осјећањем у души, ишао 
да се опраштам од старих базилика, од величанствених жи- 
вописа, од примитивних мозаика. Отишао сам да кажем „збо- 
гом остај“ Петровој Цркви, Берниниевој Колонади, и оној 
Сикстинској Капели, чији се драгоцјени афресци за увијек 
смјестише у моју машту, ма да се одричем наде да ћу икада 
моћи да искажем ријечима оно што сам пред њима осјећао у 
души. Опростио сам се од Јаникулског бријега, од зеленог 
Пинча, од убаве Уша Мед: што их красе господски шедр- 
вани, дивне статуе и успомене пуне чара и поезије ; опростио 
сам се са свим оним што је и овог пута, као свагда, сачиња- 
вало слатку пићу, главни предмет мојих римских сензација: 
с Форумом, с Капиталом, са императорским дивот-капијама, 
с Апијским Друмом, са џиновским Колизејом. Све што само 
тим споменицима, и овом приликом и раније, знао да кажем. 
— све је то само један мали знак благодарности за истинско, 
за големо добро, што га те величанствене старине учинише 
мојој души! 

Посматрајући сада, на поласку, са жељезничког воза, 
римску кампању што се меланхонично губи у даљини и тре. 

пери у благом смирају, ја се рапидном синтезом обзирем ми- · 
шљу на велике духове који су у свечаној прози и у крилатим 
стиховима величали подвиге и узносили славу божице Роме, 
и тек у овоме часу — гледајући у своју рођену прошлост, која 
је малко и ваша прошлост — мени, госпођо, постаје до краја 
разумљив страствени поклик пјесника римских Елегија : „Сви- 
јет си један, доиста. о божице Роме; али без љубави нити би 
свијет био свијет, нити би Рома била Рома“: | 


Етпе Меј; хуаг ЂЕЕ ди, о Кот; адосћ оћпе Фе Шеђе 
Мате Фе Меј тлећЕ Меј, маге депп КВот апећ тећЕ Кот ! 


МаРКО ЦАР. 


ТОЛСТОЈ О „РАТУ И МИРУ“. 


Међу многобројним чланцима и засебним књигама, у 
којима лични познаници Толстојеви и идејно блиски му људи 
"саопштавају своја сећања на јаснопољанског уметника-фило- 
зофа, врло важно место заузимају и успомене И. Тенерома: 
„Живе Речи“. Будући Толстоју идејно врло близак и мио 
човек, он је често имао прилике упуштати се са Толстојем у 
дуготрајне разговоре о смислу и крајњим циљевима живота 
и књижевности. Једном приликом му Толстој исказиваше 
своје погледе на своје уметничко делање. 

— Ја не кокетујем, ја вам говорим потпуну истину, — 
говорио је Толстој Тенерому, — да ја искрено сматрам та 
"моја дела као слаба и мало значајна. Уметничке ствари мени 
лако полазе за руком, и то вам је за мене то исто, као кад 
се пливач, препливавши велико растојање и уморивши се од 
посла, окреће на леђа па лежи, предавши се игри водеи 
ветра. Он се одмара и забавља. Право пливање за мене, у 
које сам се ја пустио још од дечачких година, то је — рад 
религиозне мисли, и сви моји састави који су служили раз- 
јашњењу и расветљавању тога рада. То је мој посао, — 
посао, пун напрезања и огромног трошења духовних сила, 
и, тек пошто се уморим, ја се овда-онда окрећем на леђа, 
па се предајем игри уметничких обличја, и, забављајући се, 
пишем романе, повести и приповетке, а нарочито из живота _ 
"нашега круга (руског племства). Ја се брчкам у тој стихији, 

и могу ли ја сад нарочито ценити и високо стављати то своје 
брчкање по води 2 Ја то још упоређујем и са осећањем. жене, 
која је много рађала и која је опкољена великом породицом. 
Чудновата ствар, али она деца коју је она лако родила, 
не користе се нарочитом њеном љубављу и милоштом, а она 
деца чије је рађање било праћено нарочитим мукама, наме: 
штањем штипаљки, послепорођајним болестима и тако даље, 
— ту децу она пази и чува као мало воде на длану, та су 
јој деца мила, и сва материнска милошта и сва топлота њених 
осећања падају њима у део. То, што је она због њих била 
на ивици смрти, — то ју је баш и привезало за њих. 

Исто то и ја осећам, и не поричем, можда су нека од 
мојих уметничких дела и добра, али ја нисам очаран њима, и 
свагда видим у њима такве недостатке, због којих, верујте ми, 
неки пут црвеним, али је већ касно поправити их. 

Ето, на пример, ту скоро, читајући коректуру за ново 
издање „Рата и Мира“, ја сам био просто поражен једном врло 
нескладном сценом, на коју сам наишао у последњем тому тога 
романа. Сећате ли се, кад се Николај Ростов моли да му Бог 
удеси да се ожени са богатом кнегињицом Маријом и да се 
све заглади у погледу остављене заручнице Соње, сиромашне 
рођаке, за коју га веже реч и давнашње осећање љубави. 
Он остави лулу у угао, и, ставши пред иконом, поче се мо- 
лити Богу тако, како се давно није молио. 

Наједаред улази Лаврушка, његов посилни, и даје му два 
писма, једно од матере, а друго од Соње. Он брзо отвара 
прво писмо од Соње и, на своје чуђење, чита да га Соња 
ослобођава од дате речи и дозвољава му да се ожени другом. 

| Ја се добро сећам, како сам писао тај призор. Мени се 
чинило да је тако ефектније. Али, написавши то и прочитавши 
још једаред, ја увидех да је ствар малко незгодна, те почех · 
поправљати, почех објашњавати, зашто се то десило. И изиђе, 

· наравно, још нескладније. Ја измислих заплетен и рђаво сле- 
пљен призор са Наташом и Соњом у гостионици Тројичког 
Манастира, кад Соња дознаде да ће Наташа опет бити не- 
_веста Андријина, те да се дакле Николај неће моћи оженити се- 

__ стром Андријином, кнегињицом Маријом. И тек тада се Соња на- 

_ правила тобож великодушна, па написала Николају своје одри- 

__ цање,— као вели, и тако се њом нећеш оженити, ја ћу пред тво: 

___јим очима одрасти велика, па ћу те још боље за себе привезати. 


| 

И писмо Соњино дође баш у тренутку његове молитве. _ 
То се, наравно, још и може допустити у каквој скасци, али 
нипошто не у роману који треба да одговара свакидашњој 
ИСТИНИ. 

Затим је сва та историја са женидбом некако нарочито 
скрпљена. Гледајте само. Ростови беже из Москве, они су на 
путу, живе на биваку, Николај је официр у дејствујућој ар- 
мији, учествује у озбиљним борбама, а мати му зато време 
не доспева да мисли ни о чем другом, него како би то било 
добро кад би се њен Никољињка оженио богатом кнегињицом, 
код које је он случајно свратио за време извиђања неприја- 
теља (рекогносцирања). Је л' те да није добро сашивеноР 

А осим тога још је и само богатство кнегињице Бол- 
конске „на врби свирала“. Где је оно > Старинско породично 
село „разорено, друго им заузели Французи, остатци од по- 
кућства и имања једва некако извезени, и сама невеста живи 
сад у Вороњежу; о каквом имању се ту може мислити И 
зар је могућно допустити да ће мати мучити милу Соњу и при- 
моравати је, да се одрече Николаја у онако страшно време, 
кад она уз то још није уверена ни да ли је жив заручник 
Никољињка, и да можда не лежи са француским куршумом 
у грудима негде под каквим брдом» Несклапно. И само 
стога, што је сва та нескладност посута и зачињена светла- 
цима не баш Бог зна какве психологије и зачињена опажа- 
њима над преживљавањима душе, људи су читали и читају 
ту ствар и не примећују до крајности неуспео рад, и још се 
усхићују и заносе „генијалним аутором“ „Рата и Мира“. Ох 
ти славослови, ти књижевни трубачи! Све се гуше — грцају 
од пустих похвала! А ја бих, верујте, сву ту епизоду изба-_ 
цио, али ме мрзи да све изнова почињем, јер знам, да кад 
дарнеш на једном месту, неизоставно ћеш повући конце и 
из других места, те ћеш морати све наново радити. Те тако 
не хтедох поправљати. Кад је гатка, нека је гатка — срећан“ 
јој пут... : 

Лав Николајевић поче корачати крупним корацима по 
соби, и, затуривши руке на леђа, настављао је: 

— Али мене неки пут баца у бригу и друго нешто, и 
ја хватам себе на једној досадној и за моје срце болној 


мисли. Ако је то истина, да ја пишем не за славу и корист, 
него за Бога и за благу вест људима, онда зашто не слу- 

шати глас људи и зашто не говорити с њима у оној форми, 
која им је разумљивија и пријатнија > Јер деци се даје млеко 
и мекана храна, а мисао, исказана у уметничким фигурама, 
то ја управо као то млеко и та мека храна. Јер ја сам сеи 
сам пре хранио тиме и, тек кад сам дошао у духовно доба 
живота, мало сам се извештио у раду и, добивши јаке зубе, 
почео сам гристи тврду храну умовања и сувих излагања. 

И зар то није гордост од моје стране и брижљиво скри- 
вана сујета, кад ја однекуд хоћу да дајем људима баш ту 
тврду храну, ту трушницу више философије и префињеног 
проницања умомг Нате, изволте, тобож, гризите то па гле- 
дајте и дивите се, како сам ја порастао, и какви су ми јаки 
зуби, како могу да гризем чак и такве двопеке! Ја то себи 
говорим и видим да се збиља код мене у старости десио 
прелом, и ја почињем све јаче и јаче да волим и да се на- 
викавам на чланчиће и на размишљања, него на причеи 
песничка обличја. Да ја можда не грешим 2 

То је ето за мене било питање, и тим опасније што. 
има људи којима се баш допада тај мој чврсти и окорели 
рад. ИМ они воле мене и кад пишем и кад говорим, али све 
у тону афоризама и сентенција до полемике и спорова са 
фарисејима и иродијадама наших дана. М ја се бојим да 


"упаднем у тај бездан.. 


Пада ми на памет и још једна мисао. Задубљујући се у 
свој рад са отвореном, непристрасном искреношћу, ја сам 
почео опажати у својим списима понављање већ једаред ре: 
ченог. Мени се чини само да је добро исказати своју стару 
мисао још и с једне нове стране, и ја седам за рад, па пишем 
нов чланак, или нову приповетку. И ето ту сад видим 
разлику у форми. Мисао, изражена у фигури, у уметничком 
обличју, као капља која пада на камен, на крају крајева ће 


"га издубити, пробити. И у самој капљи и у падању њеном 


постоји живот, игра светлости, снага, и ако капља згодно 
пада на једно исто место, — судба камена је унапред ре- 
шена. Огромна неман људске равнодушности и духовне оту- 
пелости буде скроз продубена и пробијена и она — попу- 


шта. А понављање старе мисли, изражене у размишљању, 


философирању, то је — рецкање старим зарђалим ексером 


по стаклету. Стакло не може да се расече, а клин страхо- 
"вито шкрипи и цичи, и само раздражава уво. 


~ 


26 

И ја разумем то непријатељско држање многих према 
мојим чланцима. Они просто имају акустичну нетрпљивост. 
Мисао, изражена једаред крепко, силно, па макар и у облику 
размишљања и поклича, сече стакло људских срдаца, као дија- 
манат, тихо, али дубоко, и под мајсторсвом руком шкрбо- 
тине спадају, неравни крајеви се заравњују, а из стакла се 
изрезује оно што нам је требало. А понављање једне исте. 
мисли у једној истој форми — то вем је већ стари зарђани 
"клин, а не дијаманат, и отуд он само шкрипи и цичи, а не 
"сече, нити поравњује. Ја и сам то осећам, и није ми баш при- 
јатно. Али мени је лакше гледати то, него се оканути тога. 
У осталом, ма како радио и ма шта радио, само да ми је да 
радим за Њега и у дубокој искрености духа, — па ће све 
бити добро, и рад ће увек бити дијамантски. Он зна, како 


"ће то удесити. 
И. ТЕНЕРОМО 
(С руског превео Ј. М.). 


КЊИЖЕВНИ ПРЕГЛЕД. 


СРПСКА КЊИЖЕВНА ЗАДРУГА У 19192 години./! 


У својој тежњи да међу писцима недавне прошлости иза- 
бере оне који још могу имати вредности и интересе за да- 
нашње читаоце, Српска Књижевна Задруга се ове године за- 
уставила на Милораду П. Шапчанину, први пут. Шапчанинов 
рад на књижевности доста је обилат и разноврстан. За више 
од тридесет година, овај писац је дао, сем превода, повећу 
збирку лирских песама, два епска спева, неколико историј- 


1 У свом двадесет првом колу Српска Књижевна Задруга дала је 
ове књиге: 1. Сањало, роман Милорада П. Шапчанина, у редакцији пи 
с предговором Др. Јована Скерлића; — 2. Нове, роман Јелене Диматри- 
јевић; — 3. Антологија повијиг срватскихг приповјебача, св. 1, у ре- 
дакцаји и с предговором Др. Бранка Дрекслера; — +. Робовање и вели- 
чина војничког позива, од Алфреда де Вињија, у прегоду Душана Ђокића 
с предговором Миодрага Ибровца; — 5. Мање пјесме Петра Петроваћа 
Његоша, у редакцији и с предговором Др. Милана Решетара; — 6. Демо- 
сшенове деседе, у преводу, с предговором и коментаром Др. Јована Туро- 
мана; — 7. Огледи Томе Бабингтона Маколеа, у преводу Боже Кнеже- 
вића и Владимира Савића. | 

ских драма, нешто мање комедија, два романа и близу три- 
десет приповедака и новела. Нека су од тих дела сасвим 
слаба, а добар део је у духу тадашњег времена, нити се она 
чим било издижу над другим делима истог доба; данас су 
она заборављена или су на путу да то буду, и то је оправ- 
дано. Шапчанин је писац другог и трећег реда, од оних који 
нису ни по таленту јаки, нити по напорима да даду све круп- 
нија и замашнија дела; код таквих писаца најчешћи је слу- 
чај да, пошто су задовољили публику којој су се обраћали 
и за коју су били дорасли, убрзо изгубе интерес код нове пу- 
блике и претрпе бродолом са својим делима. Али и код тих 
писаца дешава се да се и после бродолома спасе по једно 
дело трајне вредности. Данијел Дефо написао је масу дела, 
и од свију испливао је после бродолома само Робинсон. Опат 
Прево написао је такође пуно дела, и после свих несрећа 
одржала се само Манона Леско. У малом, и са потребним и 
појмљивим ограничењем, то је случај са Шапчаниновим Са- 
њалом. Кад сва дела Шапчанинова буду заборављена, Сањало, 
који је и у своје време био јаче примећен, остаће још. Не- 
ћемо да кажемо да се на Сањалу не познаје донекле пи- 
сац Хомољске лепошице. Напротив, Шапчанинов дух и идеје 
исти су овде као и другим његовим причама, и мале неве 
штине и наивности опажају се у појединостима и у це- 
лини овог дела: ту су, на пример симпатични јунаци (Гргур) 
увек беспрекорни, на неким местима има плитког морали- 
· сања, извесне фигуре (Милан, Илија, нарочито овај послед- 
њи) рађене су врло несигурно да не кажемо недоследно. 
Али, с друге стране, срећним стицајем околности, у Са- 
њалу су Шапчанинове мане у многом сакривене, а његове 
„врлине нарочито искачу на видик. Да ли зато што се ту 
описују ђачки живот и стара времена, која се, како изгледа, 
многим успоменама везују за самога писца и оно што је ње- 
гов нараштај највише волео ; или зато што је Шапчанин писао 
„ово дело с вишом књижевном амбицијом, тек Сањало је ње- 
"гово најбоље дело. Ту се једна пријатна љубавна идила, услед 
„сликања бурних времена словенских покрета и општег наци- 
оналног одушевљења, диже до величине правог романа. Ту 
су пејзажи добри, главне фигуре тачне и ако у главном кон- 
"венционалне; ту је на стил пажено; и нарочито једна осо- 
бина задивљује: изобиље живописнога елемента. Све те осо- 

бине више издижу писца Сањала, и као да није. пуки случај 
што је наш најбољи приповедач Л. К. Лазаревић своје нај- 
боље приповетке посветио баш Шапчанину. Уз издање идеи 
лепи есеј Г. Јована Скерлића, каји тачно и пуно оцењује цео 
Шапчанинов књижевни рад. | 

Са Новима Г-ђе Јелене Димитријевић Српска Књижевна 
Задруга даје нов роман. Роман у нас рђаво стоји. Од пет 
главних књижевних родова који се у нас негују, три стоје 
врло добро: приповетка, песма и критика; два, која су врло 
важна и тешка, драма и роман, рђаво стоје. Да се и ова два 
рода подигну на ступањ осталих, потребно је — уз остале 
околности, наравно; у првом реду, уз околност да се прави 
и јаки таленти одаду на неговање романа и драме — да по- 
једине књижевне установе поклоне нарочиту пажњу тим ро- 
довима, да их стављају на углед писцима, да их упућују све 
више на њих, да изазивају сталан и интенсиван рад на њима. 
За роман, на пример, — о драми остављамо да се брине нај- 
пре Позориште — нека се ангажује Српска Књижевна 32- 
друга. Нека Задруга тражи свим средствима — позивом, са- 
ветом, вишим хонораром, стечајем, наруџбвином — да јој 
данашњи књижевници сваке године даду по један нов роман, 
па ће за десет година бити десет романа, и у њима десет 
пристојних покушаја обраде разних тема, десет нових листова 
из живота или историје који дотле у роману нису били испи- 
сани, десет нових“ угледа и подстицаја у том правцу. Онда 
ће се ваљда родити прави роман, и развити овај род као _ 
што су и остали развијени. Кад се Л. К. Лазаревић јавио са_ 
својим приповеткама и дао образац, читав низ приповедача, 
све бољих од бољега, јавио се за њим; надајмо се да ће се 
и за роман јавити какав Лазаревић. Овим идејама вођена, 
Српска Књижевна Задруга је дала Нове од Г-ђе Јелене Ди- 
митријевић. Г-ђа Димитријевић већ дужи низ година ради на 
књижевности, на песми и приповеци, с похвалном и врло при- 
метном тежњом да увек даје све боља дела. У истој тежњи, она 
је овога пута дала роман, први њен роман као и прво њено дело 
у издањима Задругиним. Она је узела предмет из турског жи- 
вота, који је тако честа тема и инспирација био за њене песме и 
приповетке ; предмет је, специално, из света Младо-Туркиња, 
из света нових. Она тај живот зна, ван сумње, и нама се, обичним 
читаоцима, чини да на свакој страни књиге наилазимо на све- 

дочанства тога познавања; ту су описи турске свадбе, ха: 
ремског весеља, обичаја о рамазану, и сто других појединости 
које делимично дају књизи карактер фолклорног романа. Сем 
те локалне боје, које има много у роману, сам роман по себи, 
главнина његова, има више врло добрих ствари. Замисливши 
га без целог ориенталног колорита, роман је овај историја 
једног несрећног брака који почиње правом идилом а свр. 
шава са убодима ножем и смрћу, — предмет један који се 
досад у нашем роману није јављао, и ако је један од првих 
које наш друштвени живот намеће романсијеру. Тај је пред. 
мет у главном врло добро рађен. Увод је нешто спори 
тежак, и прве главе су нешто празне и незанимљиве, али 
убрзо, од првог, лепо израђеног, састанка Џемала и Фатме, 
(глава Ш), па на даље, радња постаје све живља, и роман 
тачан, реалан, занимљив. Има местимичне немотивисаности и 
несигурне психологије — није јасно на пример што Џемал 
вређа Фатму ружним речима (ХП глава); пијанство није до- 
вољно извињење за то — као и остатка неке јаче осећај- 
ности, — има је мање него у првој, рукописној редакцији 
пишчевој — али је тачно, реално, природно и сликање ме- 
дених месеца младенаца, и прво пијанство младога Џемала, 
и Фатмина душевна стања услед тога, и даље фазе те не- 
срећне историје, Фатмино бежање, Џемалово кајање, извесна 
места у дневнику, и друго; цео главни ток романа је такав. 
Надамо се да ће широка публика наћи у овом потребне за- 
нимљивости и интереса, а они који се брину о јачању наше 
књижевности свакако ће у њему угледати један од озбиљних 
марљивих, предано рађених покушаја на стварању нашег 
новог романа. 

Као хрватску књигу овога кола Српска Књижевна За- 
друга је дала Аншологију новијих хрвашских приповједача. 
Управа је сама желела такву антологију, и предала је на 
избор и редакцију Г. Бранку Дрекслеру. Г. Дрекслер је добар 
познавалац данашње хрватске књижевности, и саставио је 
антологију од првих данашњих хрватских приповедача, ру- 
ководећи се првенствено мерилом лепоте приповедака а после 
и обзирима друге врсте (приповетке не смеју бити сувише 
дуге, оне треба да сликају разне покрајине, и тако даље). 
Тако је у Антологију ушао Владимир Назор, један од нај- 
јачих данашњих хрватских књижевника, са својом лепом и 

посетичном легендом о Дивићграду. Јосип Козарац, познат 
задругарима по Мршвим капшталима, ушао је сад са инте- 
ресантном, логично и вешто вођеном Оправом, која од по- 
четка заинтересује читаоца и интенсивно држи његов интерес 
до краја. Вјенцеслав Новак, познат задругарима по 7Тишу 
Дорчићу, ушао је сад са својом нежном и ако махом од ста-. 
ринских ефеката састављеном Пршицом о Божићу. Доста ја- 
чине има у натуралистички изведеном Кукавцу Ивана Козарца. 
Интересантна је али и нешто мутна приповетка 7ко је крив 
Јура Турића. Интересантне су, по своме правцу и тражењу 
новога, и приповетка старијег и цењеног писца Јанка Леско- 
вара Послије несреће, и приповетке новијих: Вјешар Андрије 
Милчиновића, Идила Мата Лисичара и Дуга Динка Шимуно- 
вића; ми се интересујемо за такозвану модерну, и ако је не 
волимо кад прелази у област књишке и неискрене литературе. 
На страну то, Српска Књижевна Задруга, издавши ову књигу, 
дала је неколико лепих или  интересантиих приповедака да- 
нашњих хрватских писаца. Тиме је упознала задругаре са да- 
нашњим стањем једне врсте хрватске књижевности, а том 
јесте циљ хрватским књигама у њеним издањима. Да би упо- 
знавање било потпуно, Г. Дрекслер је уз издање дао и бри- 
жљиво рађени увод у којем су сва потребна обавештења и 
оцене о писцима. : 
У нашој преводној књижевности, која се са свих страна 
обилато негује, има чудних празнина. Има писаца великиха 
потпуно приступачних нашој публици, чак и занимљивих за 
њу, који код нас или нимало нису превођени, или су врло мало 
и сасвим недовољно. Један од њих је Алфред де Вињи, један 
од најсјајнијих и најдубљих француских писаца. Задруга је · 
сад издала његово Робовање џ величину војничког позива у 
врло добром преводу Г. Д. Ђокића, али ванредни писац Сен- 
Мара и Стела заслужује да још више уђе у издања њена, 
ако, због појмљивих тешкоћа, не би могао ући са својом ве- 
личанственом поезијом. Његово Робовање и величита згодно 
долазе нашој публици баш у тренутку кад је и сама имала 
да осети сву величину и беду војничког позива; њен интерес 
за ово дело биће тиме свакако појачан. Чак и уводне главе 
пред појединим новелама, у којима су рефлексије о војничком _ 
позиву и које обично читаоци с досадом прелазе или просто 
прескачу да би што пре дошли до онога што је занимљиво, 

— имаће у овом тренутку више интереса него иначе, и многи 
ће читалац осетити колико су оне дубок философски комен- 
тар новелама које следе. А саме новеле биће, ван сумње, лепо 
примљене. Ко да се не узбуди читајући Лорешу7 „Кад се 
први пут појавила, Лореша је расплакала све читаоце“, каже 
Г. М. Ибровац у свом добро рађеном и информативном уводу. 
Кад једанпут прочита Живот и смрш капешана Реноа, ко ће 
заборавити ону јајну сцену између Наполеона и папе, која 
је сама довољна да обесмрти једнога писцаг Па и остале 
сцене исте новеле, као и оне Венсенског вечера и свију, — 
све је то ванредно сликано, живо, драматично, без реторике, 
тако да ствар сама за се говори. А из свега још избија једна 
колосална философија разочарања и стојицизма, која је цео 
де Вињи, и која ће својом суморношћу и дубином, и кад не 
буде потпуно схваћена, силно утицати на свакога, као штоим 
Хамлеш дубоко узбуди и оне који му не схватају све психо- 
лошке тананости. 
Књигу стихова представљају овога пута Мање пјесме [1. 
П. Његоша. Ако икојега српског писца треба Српска Књи- 
жевна Задруга да изда целокупног, треба зацело Његоша, 
овог несумњиво највећег песника српског. Задруга је досад 
издала само његова Шћепана Малог и сад ове Мање пјесме. 
Те песме Његош није никад уједно штампао. Неке од њих 
издавао је у збирчицама — те су збирке Пусшињак цешињ“ 
ски, Лијек јарости турске, Кула Ђуршшића Неке је издавао 
оделито — то су Србин Србима на части захваљује, Ода 
Фердинанду !, Три дана у Тријесту. Неке је штампао по књи- 
жевним листовима, забавницима, календарима (С. Н. Лист, 
Голубица, Грлица идр.). Неке су, још за живота његова иза- 
„шле у књигама С. Милутиновића, А. Попова и др. Остало је 
посмртнина његова. Њу су, по сећању, бележили његови би- 
ографи: Љ. П. Ненадовић, М. Медаковић, В. Врчевић: или 
су их учени људи налазили у хартијама његовим и туђим, те 
штампали по појединим листовима. Већи део свих ових пе- 
сама прештампала је „Народна Библиотека“ Браће Јовано- 
вића 1885 године ; издање је то у оно доба било добро дошло, 
али за данашње доба критичких издања оно је посве рђаво, 
као што је и посве неугледно. Што није ту ушло, штампао је 
П. А. Лавров у својој руској књизи о Његошу 1887; не ни 
он све, пошто све у његово доба није било познато. Овога 

пута Српска Књижевна Задруга је дала све те песме, и Г. Ре- 
шетар, којем је она поверила редакцију. имао је незахвалан 
посао да све те песме, које су у четрдесет разних књига и 
часописа штампане, покупи, са првим издањима и рукописима 
испореди, и критички изда, додавши и потпуну библиографију 
Његошевих дела; он је то с финим разумевањем и пуном са: 
весношћу израдио. Да би и техничка страна одговарала бриж- · 
љивости издања, Задруга је дала факсимиловане снимке на- 
словних листова оригиналних издања. Овим издањем подмирена 
је једна од најпречих потреба у издавању Његоша; њим јеи 
школа добила као што је нарочито добила и наша покрајин- 
ска публика Црне Горе и Приморја. После издања Мањих ије- 
сама, биће лако са издавањем осталих дела Његошевих, која 
у Задрузи чекају на ред (сва могу стати у две свеске). То су 
Горски вијенац и Слободијада у чијим досадашњим издањима 
нису узети у обзир и рукописи песникови или из његова вре- 
мена; затим, Луча микрокозма, и, најзад, нешто прозе, која 
никад није угледала света у издањима његовим. Кад се ово 
издање изведе, имаћемо целокупна дела Његошева у потпуно 
критичном и сасвим пристојном издању. То ће издање, доц- 
није, припремити даља, елегантнија, можда и илустрована, за 
која ће вероватно у врло блиском времену настати потреба. 
Ми смо се овде задржали само на издању књиге, не говорећи 
о њеној вредности. Сматрали смо да је данас Његошева слава 
и величина тако утврђена да нема потребе нарочито је дока- 
зивати. Ако нам се примети да Мање-пјесме немају ону вред“ 
ност коју има Горски Вијенац, ми ћемо најпре рећи да се код 
великих песника, из пуно разлога а не само из пијетета, из- 
даје све што је њихово; а после, указаћемо на следеће песме 
које се немају чега ради застидети пред Горским Вијенцем, 
пошто су оне, рођене махом у истој инспирацији у којој и он, 
припремале пут к њему или му позајмиле што од своје ја- 
чине. То су: Дрногорац к свемогућему Богу, Сабљи бесмртш: 
нога Карађорђија, Нелажни знак памеши праху народољунца, 
Плач на смрш Павла Петровића Његоша, Три дана у Три- 
јесшу, Мисао; Филозоф, астроном п појета; Сјени А. Пу- 
шкина, М. Медаковићу, Поздрав роду, Љ. Штуру, „Спровод 
праху С. Милушиновића, Рим, Полазак Помпеја, ЈЉ. 11. Не- 
надовићу, Поздрав штиту Србобрана, Ноћ скупља вијека и др. 
Књига Његошева долази још као нека јубиларна књига у очи 

стогодишњице његова рођења, ако је уопште било потребно 
књигом светковати ову стогодишњицу у којој су мачем оства: 
рени најлепши снови овог нашег великог родољуба. 

Српска Књижевна Задруга одавна није дала ни једно дело 
класичне римске и грчке књижевности, и свега се једанпут на 
њу осврнула — и добоо тад учинила — давши Енејиду Вирги- 
лијеву. Не значи то да она ову књижевност не цени довољно, 
него само да сматра да модерној публици треба давати више 
ствари из модерних књижевности него; из старих. С времена 
на време, потребно је ипак сетити се и класичне књижевности. 
Овога пута дате су Беседе Демостенове. Демостен је врло чу- 
вено име. Његове Беседе фигуришу у свима листама најбољих 
светских дела која се за читање препоручују ; тако у оној листи 
Лобокове књиге Задовољсшва у животу, коју задругари•по- 
знају. Његову Беседу за венац оценио је познати енглески 
беседник лорд Хенри Брум као „највећу беседу највећег бе- 
седника“. То је доста похвала да се оправда зашто је Задруга 


"издала Демостенове Олиншске беседе, Филипике и Беседу за 


венац. Како ће читаоци ову књигу примити, то је питање које 
бисмо ми, у интересу њихову, волели да се повољно реши. 
Ми се, у осталом. надамо да је ова књига потребна онима 
које позив или прилике упућују да се вежбају или усаврша- 
вају у беседништву. Код широке публике надамо се да пријем 


такође неће бити рђав. Демостен, с почетка, можда не занима 


довољно читаоца : он није лак, ни одмах јасан ономе коме при- 
лике његове нису боље познате, али је природно да он занима 
све више што се читалац више у њега удубљује. Кад наши 
читаоци буду схватили да је положај Демостенове домовине 
често налик на положај'/наше, они ће много место из његових 


- Филипика не само разумети него и заволети и памтити. У 


његовој Беседи за венац, која је иначе ситна по "своме по- 
реклу, наћиће такође много лепих изрека, мисли, компарација, 
и осетиће вешту композицију и груписање аргумената. Ми смо 
за ову књигу Демостенову узели готов превод Г. Туромана, 
старог позкаваоца класичних језика и књижевности, који се 
стално занима превођењем и изучавањем великог беседника, 


пуних педесет година, почевши још од 1863 године, кад је, 


као ђак, штампао прве одломке Беседе за венац у Преодници. 
Са поуком овога пута није ишло лако. Неколико изврсних 
дела узето је у комбинацију : најпре: Сшара сриска црквена 


пун 

архишекшура од Г. Андре Стевановића ; затим Бомарше, књи- 
жевна студија Г. Богдана Поповића ; после, Историја умет- 
носши од Саломона Ренака, и, најзад, Стара Србија, посмртне 
белешке Светислава' Симића. Све су те комбинације пропале, 
прве три за ово коло, а четврто за свагда, пошто су се Си- 
мићеве белешке, нешто изгубљене а нешто неизрађене, пока- 
зале недовољне да се из њих састави пуна књига. Тада се 
управа зауставила на Меколију, једном од најбољих светских 
есејиста и најсјајнијих стилиста, који је једна од њених најачих 
симпатија, а од којега није ништа издала. Са својим дубоким 
познавањем предмета о којем пише, са својим тачним и ви- 
соким идејама о поезији, историји и науци, са својим неверо- 
ватним даром развијања идеја и аргумената, са својим сјајним 
стилистичким особинама, Меколи ће, једком преведен, бити 
не само занимљив и драг читаоцима, него и од особито бла- 
готворна утицаја на развијање наше „науке о књижевности и 
историје, које сваким даном све више симпатија стичу у нашој 
публици. Он је у нас врло мало превођен, као што је о њему 
мало и писано, а била би врло лепа књижевна амбиција за 
познаваоце енглеске књижевности да се с преданошћу и ра-: 
зумевањем одалу превођењу његових најглавнијих есеја; так- 
вог би преводиоца Задруга оберучке дочекала. Чекајући на 
то, управа је изабрала два најпознатија и одлична есеја Ме- 
колијева, о Милтону и лорду Бекону, и дала их у преводу 
Боже Кнежевића (Кнежевић је превео почетак есеја о Бекону) 
и Г. Владимира Савића; уводни есеј о Меколију и ближа обја: 
шњења оставила је за даље издавање овога писца. Она зна 
да је тај увод потребан, и да је без детаљних објашњења теже 
пратити историско разлагање нарочито у есеју о Бекону,. као 
што зна и друге незгоде овога издања, али она може само да 
жали што је била у немогућности да ствар боље изведе. И 
поред тога, држимо да ће читалац ипак моћи с интересом чи- 
тати ове Огледе. Има доста великих и лепих партија књиге 
— скоро цео есеј о Милтону; а у есеју о Бекону, партије о 
Бекону и Есексу, о Бекону као чувару државног печата, 0 
осуди Беконовој, и друге — у којима ће читалац познати ле: 
поту и вештину Меколијева сликања. 


ПАВЛЕ. Поповић. 

ИЗМЕЂУ ВОДВИЛА И КОМЕДИЈЕ: „У новој кожи“, од Етјена « 
Реја. Гостовање француске дружине Г. Гастона Дибоска и 
Г-ђе Жане Роли: „Лепеза“ од Кајавеа и Флера; „Клацкавица“ 
од Мориса Донеја, „Из љубави“, од Леона Гандијо; „Леон- 
тинини мужеви“, од Каписа. | 
Немачка књижевна драма: „Електра“, од Хуга од Хоф- 
манстала; „Код зеленог папагаја“, од Артура Шницлера. 


Водвил, искрен, отворен, изгубио је публику, и код нас 
и у Француској. Њега су протерали у најнижа позоришта и 
у унутрашњост. Наши савремени гледаоци воле да им се 
пружи нешто што личи на студију, мало психологије и друш- 
твене слике, али хоће и да се смеју. Треба погодити сре- 
дину: не дати потпуно Лабиша, али не бити ни као Анри 
Бек. Најбоље је бити жив, богат изненађењем : лепо почастити 
гледаоца, свима заплетима, ситуацијама и досеткама, али овде 
онде, у монологу, у неколико парадокса, пустити га нека 
мисли да је нашао један тип из живота или критику друштва 
у коме живи. Сарду је донекле дао ту средину у „Присним 
пријатељима“, „Маторим момцима“ на пример» али је та врста, 
водвил-комедија, усавршена и служи као узор у много тро: 
шеним производима куће Флер-Кајаве. Такав је комад „Љубав 
бди“ „Буриданов магарац“, „Тата“, „Лепеза“, и тако даље. 
„У новој кожи“ изгледа да је као неко почетничко дело 
тих писаца: мало сиромашније, мало невештије, простије и 
тврђе. Новине су, уосталом већ објавиле сарадњу Етјена 
Реја са својим учитељима: чувена кућа узима помоћника који 
се добро показао на послу. Изгледа да почетник хоће да 
упрости врсту, да је сведе на извесну класичну простоту. Де 
Флер и де Кајаве, осим у „Буридановом магарцу“ иу „При- 
мрози“ — нарочито солидније израђен производ протурен као 
јака реклама у кућу Молиерову —, увек су зачињени мноштвом 
епизода и кипте досеткама које су често и само духовитост 
за духовитост, а не једна врста психологије у парадоксима. 
Зато комад Етјена Реја највише личи на „Буридановог ма- 
| гарца“, чија је он само једна варианта, али се служи у сред 
| ствима другог опште успелог комада, „Љубав бди“, и добрим 
___ старим средствима класичне комедије. 

Прича је проста. Жермена воли свог мужа, али је он 
вара, ма да је више воли од макоје љубазнице, јер не може 
друкчије. Свака жена која му се приближи мора да га по- 
ремети у његовим чврстим одлукама о новом животу без пу- 
столовина, као ону добру Г-ђу Бернен у „Лепези“ де Флера 
и де Кајавеа, која тражи свој огртач и налази увек на новог 
љубазника. Франсоа оставља Г-ђу Дироа и објављује Жаку, 
— а то је овде Ернест из „Љубав бди“, — да је други човек. 
Долазак Лисиенин га поремети и он опет зове Жака да му 
исте речи каже, — класично средство комике у понављању 
истог, — и први чин се свршава тиме што је Жермена опет 
преварена. Франсоа има изглед симпатичног сметењака као 
и Жорж Булен. То је један тип кога воли комедија-вод- 
вил. Нико не би веровао да Франсоа има своју теорију, па- 
радоксалну наравно, као што је то обично у овој врсти. Али 
писац од сметеног лутка прави одједном свесног освајача 
жена са једном теоријом о користи прељубе у браку по 
којој „кад човеку досаде љубазнице он се радије враћа у по- 
родично гнездо и уноси у њега нове топлине“. „Да човек 
потпуно ужива у срећи не сме да је буде достојан“ каже 
Франсоа, да заврши излагање својих погледа на брак. 

Ви знате да то комично разлагање вреди само по себи, 
по својој комици, и не верујете да је потребно објашњење 
карактера и догађаја, јер је у другом чину свако цртањ= ти- 
пова заборављено. Франсоа, Жермена, Жак, његова жена 
Марта и Лисиена грле се узајамно, оснивају нове прељубе, 
затичу један другог, трче, укрштају се, вичу, туку се и вод- 
виљ је у пуном јеку. Лисиена уђе на прстима и пољуби 
Франсоа с леђа. Он је назове именом своје жене и она га 
удари по лицу, и то се понови кад Жермена заиста пољуби 
мужа и он јој протепа „мила моја Лисиена“ (класично сред“ 
ство комике у несрећно примењеном искуству). Кад га за- 
текне одмах затим и са Мартом, она науми да му се освети 
на начин Жаклинин у „Љубав бди“. Само је овде професор 
историје бесомучни спортсман, толико исто немогућ као за- 
водник. Требало је пристати на невероватно, да би се добило 
што више комике: чист водвилски захтев. 

У трећем чину, врло слабом због понављања исте сцене 
за Жаком и са Мартом, Франсоа и Жермена се мире на исти 
начин као што Жаклина прилази свом мужу у „Љубав бди“ 

и Мишелина Жоржу Булену у „Буридановом магарцу“. Оне 
су нарочити тип заљубљене и невеште жене која је мила са 
своје наивности, не уме да се освети и тако остане лако ко- 
мична и симпатична, сасвим у тону који пристаје уз смех 
какав изазива ова врста. 

Тако смо видели да је у „У новој кожи“ донекле љу- 
базна, лака комедија, као „Љубав бди“ и карикатура једног 
карактера као „Буриданов магарац“. Нешто што је разли- 
кује, то је извесна простота у развијању и љубав за класична 
средства. комике, што је, опет више приближује водвилу. 

„Лепеза“ де Флера и де Кајавеа има изглед комедије 
карактера обрађене на обичан начин ових писаца. Они нас 
забављају, поред многих других ствари, човеком који се 
слабо брани од жене, и зато је смешан. Франсоа Треву је 
некад волео Жизелу и на известан слабо објашњен начин, 
отприлике зато што се бојго њене кокетерије, напустио је, 
да је опет случајно нађе у једном друштву. И он је симпа- 
тичан и смешан, јер је неспретан и по мало будала. Најзад 
кад призна своју љубав тиме што хоће да иде на двобој 
због ње, он се њоме жени, али на самом крају чина остаје 
у смешном положају кад се симбол Жизелине кокетерије, 
лепеза, неочекивано појави опет у њеним рукама. Овај комад 
је сасвим у тону осталих комада ових писаца, слабост му је 
у многим споредним интригама и у томе што су писци по. 
кушали да изнесу неколико карактера, у чему не успевају и 
постају само досадни. Франсоа Треву остаје поред свих ко. 
ментара писаца и доброћудног „резонера“ Гарена пре вод- 
вилска лутка него карактер комедије. 

Трупа Г-на Дибоска и Г-ђе Роли је остала при овој 
врсти у свом репертоару. Једини изузетак чини комад Леона 
Гандијо, „Из љубави“. „Клацкавица“ од Мориса Донеја је 
такође љубазна комедија, али без икакве максиме и са мање 
привидности психолошке студије. Комика је у положају жене 
и љубазнице: обе се налазе на клацкавици, то јест час је 


„једна горе час друга. У комаду нема многога:' четири чина, 


који значе четири промене положаја жене и љубазнице, са. 
држе најобичније догађаје. То је отприлике разрађен принцип 
из комада Етјена Реја: кад се љубазница досади иде се 
к жени са више нежности и обратно. Комад је писан, за Па- 
рижане, као весела анегдота причана у друштву, из које се 

издваја лака сатира на живот који га воде, једно комично по- 
ређење. Донеј је и овде као и у својим драмама љубави и 
друштвеним уздржљив, прост у својим средствима, презави | 
лако и неосетно преко свога предмета. 

Отприлике та лакоћа и несвршеност израде одлика су 
плодног писца Алфреда Каписа, познатог и код нас („Две 
Школе“, „Пустолов“). „Леонтини мужеви“, „Новац или живот“, 
„Срећа“, „Две школе“, „Брињол и његова кћи“ — и осталих два- 
десет комада тог писца остављају општи утисак доброћудне, 
лако иронично обојене причице, која не значи ништа, или скоро 
ништа. У њима се говори опет о Парижанима и париском жи- 
воту, с нешто претеривања у сликању, али које није злобно и 
не иде до карикатуре. Савременици Каписови не изгледају да 
су потпуно јасни писцу, управо он највише воли да покаже 
да они не знају зашто нешто чине и да су смешни зато што 
су сувише Парижани, то јест са свима њиним слабостима 
и предрасудама. Он показује једно парче живота и мисли да 
је он врло сложен, пометен, без друштвених типова, јер је 
демократија изравнала разлике, и без особитих карактера, јер 
је васпитање уједначило све људе „Наше време није погодно 
за фотографско снимање, каже он у једној расправи, јер се 
сувише креће“. Зато га он износи као човек који се одрекао 
да га разуме и следствено да у њему истакне обележене ти- 
пове, појача општу главну црту. Он то чини само донекле и 
то у обрнутом смислу : његови типови су свакидашњи до крај- 
ности, карикатуре свакидашњости. Као такав писац он је ја- 
сан, љубазан, ироничан без злобе, само понекад духовит у 
смислу Тристана Бернара, де Кајавеа и де Флера, или Пјера. 
Вебера, али најчешће духовит на отменији начин, дискретно 
и ненамерно. Већина његових духовитих речи су део једне фи- 
лозофије која изгледа да излази из његових комедија, а та нас 
филозофија учи томе да су савремени Парижани играчка чуд- 
ног париског живота и да кад је тај живот такав не треба се 
одупирати његовим ћудима, нити озбиљно узимати незгоде у 
које он доводи. Може бити “да ово није никаква филозофија, 
али Капис потпуно доследно остаје њој веран. Његови комади 
улазе такође у врсту водвила-комедија, без шаренила заплета 
и са више психолошке могућности но комади де Флера и де 
Кајавеа. „Пустолов“, који је игран код нас, и „Два човека“ 

чине два неуспела покушаја који се одвајају од Каписовог 
начина. | 

У комаду „Леонтинини мужеви“ износи се један приви- 
дан парадокс тог оптимизма. Дибоа се развео са женом, али 
му она задаје више посла после развода него пре. Они су се, 
као прави Каписови јунаци, развели мирно и остају и даље 
пријатељи. То пријатељство доводи Дибоа ипак дотле да он 
побегне од ње у унутрашњост. Али је тамо нађе као бароницу 
Жамбјер, спасава је од поновног развода у једној сцени по: 
лицијског констатовања неверства у којој он има улогу ко- 
месара, жени се бароновом нећаком настојавањем своје жене. 
И оба пара живе даље један поред другог: муж помирен са 
женом помоћу првог мужа своје жене и овај сам ожењен помоћу 
своје прве жене, јер се ничему не треба чудити и све треба 
равнодушно примити од нашег друштва. | 

Капис нема велику публику ни у Паризу ни на страни. 
Ово друго је поглуно појмљиво. МИ париским гледаоцима ње- 
гови комади изгледају недовољни, слабији по приликамл за 
смех, по израђености типова, јачини сатире. Он је комеди- 
ограф једног сувише ограниченог света, а његов поглед на 
свет поред своје умерености и опортунизма изгледа ипак изве- 
штачен баш у тој природности. Он даје анегдоту и само у. 
толико је сликар тог времена и тог друштва. Неки су нашли 
да се париско друштво амери«анизује, и да тако ново доба 
долази у опреку са предањима и омогућава драмске случа- 
јеве. Други су појачали плаховитост савремених нагона и 
жеља, пронашли узбудљиве нове црте душевног живота какав 
се развија данас, или му дали поетску чар, или објаснили као 
зачетке великих и крупних промена савременог човека Поред 
извесне декаденције и песничке боје Батаја, нежности и осет- 
љивости Донеја, озбиљности Буржеа, Хервијеа и Лаведана, 
Капис у драми има изглед дилетанта. Он и не ласка много 
новом Парижанину : пред тежњама, обзирима и осећањима ње- 
говим понаша се као искуснији, разуверенији човек: чини 
покрет руком који треба да значи: све то није у ствари бог 
зна како озбиљно. Као сликар тог друштва он му не ласка 


и зато што не изгледа ни да је задобивен новим типом нити 


да се плаши много од нових психа Он је доброћудно, 
учтиво ћаскало са улице и из салона. Код нас и за сваку 


_ туђу публику скоро је немогућ. 


~ << 

Леон Гандијо је написао у своме комаду „Из Љубави“ 
(Мет5 ГТАтоцт) једну дирљиво, искрено изнесену анегдоту из 
уметничког света у Паризу, која се као „Чергарски Живот“ 
почиње весело, у друштву кафана на Монмартру, и свршава 
озбиљном љубављу и смрћу. Жак Мартел, сликар са почетком 
славе и благостања, заволи Бланшу, „манкена“ кројачких са- 
„лона и улаже онолико осећања колико имају обично ти од- 
носи сликара са радницама. Али доцније, кад га Бланша напу- 
сти јер се он хтео оженити имућном девојком, осети да га је 
она волела озбиљније, поквари женидбу, али изгуби Бланшу. 
Кад је после нађе удату за богатог човека, отмену и улеп- 
шану чарима госпође из света, он не може да је заборави и 
осети да је мора виђати сваког дана, да без ње неће моћи 
радити ни живети. Трећи и четврти чин су та борба између 
увређене и охладнеле жене и човека који се каје. То је болан 
пут ка љубави. Бланша га одбије, јер не може да вређа чо- 
века који је њу подигао из блата, не верује више да љубав 
"вреди више од обезбеђеног, удобног живота. Сломијен, без 
енергије, већ морфиноман и пропали сликарски глас, Жак се 
на крају лепог четвртог чина упућује језеру у Булоњској 
Шуми, за које му је чувар, несрећан остављен човек као и 


· он, рекао да је дубоко. Механичко понављајући рече: при 


„обали скоро нема воде, али је на средини врло дубоко“ по- 
лази да се убије. Маргарита Готје јача је од Дивала и Мими 
је преживела Родолфа. | 

„Из Љубави“ или боље, „Пут Љубави“ је написан 
просто, без великог разметања љубавне топлине и очајања, 
са извесним изгледом искрености и непосредног посматрања. 
То је био у репертоару Г. Дибоска и Г-ђе Роли најсимпа- 
тичнији комад. | 

Зато су француски глумци Г-ђа Роли и Г. Гастон Ди- _ 
бокс најмање успели у овом комаду где је било потребно. 
имати искреног нагласка. Било је осетно да не могу до до- 
сегну до његове јачине израза, до те књижевне висине. 

Г-ђа Роли је са својом скривеном, отменијом игром била 
пре за то способна. Г. Дибоск је у главном и најуспешнији 
глумац за Кајаве-Флера и њима сличних. Он је израђен, увек 
има на расположењу потребан покрет тела и лица, има брзине 
у игри, неусиљености и таман толико израза у мимици ко- 
лико драмски јунаци ових комада имају душевне истиности: 

Оно што он уме да створи по својој спољашњости, боји гласа 
и темпераменту, то је управо тај тип донекле неспретног, уме- 
рено комичног јунака „Лепезе“, „Клацкавице“ и Каписове ко- 
медије. За те улоге је нарочито потребна вештина говора. 
Треба умети лако прелетети преко досетке, не подвући је, јер 
је она често досетка писца на рачун личности у толико више 
успела што се гледаоцу чини да је приметио сам у размиш- 
љању особе као неку глупост. Та досетка је нешто што блесне 
с времена на време у диалогу, што се залепрша на крају ре- 
ченице, изврне наопако мисао, која је почела као паметна. 
Шарена хаљина Полишинела треба нехотице да се за тренут 
појави под салонском одећом. а тако је обучен тип Парижа- 
нина водвила-комедије Као Каписов Адолф Дибоа, Франсоа 
Треву Флер-Кајавеа и Ибер Донејев умео је вешто да носи ту 
двоструку одећу булеварских беспосличара. 

Много мање му је пристајала артистичкн везана кравата 
сликара са Монмартра који је волео као Рудолф и Арман Ди- 
вал. У улози Жака Мартела је Г. Дибоск био недовољан, осим 
може бити у последњем чину. Иначе је као сваки глумац ви- 
чан занату технички био увек добар, али је остао без уверења. 
Извесно је да глумци на гостовању воле да играју улоге које 
не играју код куће, (то им је општа слабост), и да је то мењање 
врсте улога у двојном гостовању као што је ово Г-ђе Ролии 
Г. Дибоска још пре могућно. И Г-ђа Роли није била увек јед- 
нака. Тако је њена кокета у „Лепези“ и париска радница у 
„Из љубави“ била боља но остале две улоге. Лака сентимен- 
талност јој више приличи него распусни тип обичне париске 
жене са булевара. Улога Бланше у комаду Леона Гандијо, 
коју је она прва и створила, била јој је најлогоднија. 

Остали чланови трупе су почетници са мање или више 
дара и по неки старији глумци, који су се којекако извлачили 
с разном срећом. Као обично, они су били пробрани тако да 
могу учтиво изостати далеко иза главног лица и по игри и по 
— спољашности. Чини ми се да је за ова два наша госта тај избор 
био мало сувише брижљиво изведен, као за глумце који већ 


по својој врсти ни сами не дају велике драмске гестове. У 


њиној игри било је нечега дирљивог, јер се њима у гостова- 
њима дешава као и вођама, и чешће но овима, да играју улоге 
које нису за њих, до којих се пропињу, о којима су они са- 


њали и сад их с очајањем хватају. Они дају, ако није сви- 

репо учинити ово поређење, утисак мале, вредне пудлице која 
свесрдно лаје пред великим вратима. Зато је јадни „кабо“ 
дирљив. Он по некад да који искрен тон и унесе више душе, 
неспретније но „звезде“ трупе, али симпатично. Треба му пље- 
скати, и добра публика, као што је наша, има право што то 
чини понекад. 


Са Хофмансталом и Шницлером смо далеко од драмских 
трговаца и епизодиста. Први је изврсни, може бити најбољи 
немачки песник међу живима. У сваком случају нико није по: 
стигао његову савршеност стиха, мелодичност, сугестиван ри- 
там, његов стил пун боје и значаја. Он има у највећем степену 
оно чему су тежили симболисти око „Листића за уметност“, 
књижевног листа с којим је почео симболизам у Немачкој, а 
то је вештина да се осете најтањи преливи сензација, и да 
се сложе у музичку целину. Његова мала књижица песама 
је најбоље што је дала немачка лирика од деведесетих го- 
дина прошлог века до данас. 

„Електра“ нема ничега заједничког до исту митску причу 
са трагедијом Софокловом. Она је шта више сушта против- 
ност стилу античке драме „Електре“ од тог писца. Служећи се 
терминима Ничеовим, она је дионизијски стилизована, док је 
Софоклова аполински. Песник је писао за савременог човека, 
различног од античке душе, страног предањима, неспособног 
да види онако и све оно у јунацима трагедије што је видео 
и осећао Атињанин. Треба дати исти утисак али се мора го- 
ворити новим језиком. Хофманстал преводи у језик разумљив 
за своје савременике, он даје уд исак трагедије. Он тежи да по- 
тресе живце до ступања докле је ишао верски лиризам античког 
гледаоца. Главно је дати ту врсту сензације и у тој јачини. 

Зато је Софоклова трагедија јако измењена. Све што је 
споредно, што нас не занима јер не разумемо и не осећамо, 
отпало је. Остала је само једна страст и једна катострофа. 
Нема говора о Еринијама, јер их се ми не бојимо, ни о жрт- 
вама које се носе на гроб очев, јер за њих ми немамо неж- 
ности, ни о епизодама из живота Агамемновог, јер то његову 
величину пред нашим очима не уздиже. Искуство савременог 
драмског писца учинило је још неке измене. У грчком ори:. 
гиналу неизвесност о Оресту не постоји за гледаоца, јер се 
Орест одмах јавља. Тако је требало објаснити комад, али је. 

утисак његове појаве доцније и жудња Електрина изгубила, 
Кад се брат нађе са сестром разговор протиче четврт часа по 
укусу старе драме у диалогу са по једним стихом, класична 
сцена непознавања, у коме Орест неће да се каже сестри. Орест 
јој даје урну са пепелом за који каже да је од покојног брата, 
и Електра у четрдесет или педесет стихова нариче за братом 
као што приличи доброј !ркињи и што је чинило симпатич- 
ном савременицима. Нова „Електра“ није пиктурално грчка, 
или је то ретко. 


Хофмансталова трагедија је управо само један дуг мо 
нолог Електрин, у коме се њена страст за осветом развија. 
Та страст је употребљена као музички мотив. Остала лица су 
вешто намештени контрасти или допуне. У томе је велика 
уметност Хофмансталова и велико дејство појединог стиха и 
целе драме. Њу треба осетити као музички спев, пустити као 
и у музици да се живци таласају за тоновима. Као „Салома“ 
Оскара Уајлда, „Електра“ је зналачки склопљена у син от ита 
целину савременог стила, пуној сложених, чудних и бруталних 
средстава. 

После безначајног увода: слушкиње које ћаскају око бу- 
нара, Електрина мржња се полако подиже, развија, грана у 
страшне снове освете, у хистеричне прохтеве, у визију мука 
у које би хтела да види мајку, убицу свога оца. Њене речи 
говоре о крви, о убијању људи и животиња, о страшној жрт- 
веној гомили телеса, преко којих ће она „краљевски играти“ 
као осветница. Она је прљава, суха, без нагона, сажежена ва- 
тром освете, надчовечански ступањ мржње, дионизијска хисте- 
рија мржње. . 

...као из крчага 

преврнутих крвца ће потећи 

из тела твојих везаних убица. 

Као крчази мраморни ће бити 

убица твојих обнажена тела. 
Клитемнестра није хладна достојанствена краљица као код 
Софокла и има краљевског, трагичног величанства што го- 
вори максиме о свету, мстини и животу. Она је болесна, под- 
була, пати од несанице, поглуно стварна. Писац је назначио 
болест и био тачан у психичкој анализи. Да би у нама про- 
будила гађење од ругобе трулежи, да је осетимо као такву, 
мора бити одређена. Она има халуцинације и губи се јер са- 

вест, дуго мучење сликом убиства, оставља празнину, страшну 
рупу у свести: 

Од једном не знам рече ли то данас 

што мене гони да дрхћем од гнева, 

да л данас рече или негда давно. 

Тако од једном свест ми ишчезава 

и не знам више ни ко сам ни шта сам. 


То је психолошки јако и пуно дејства. 

Она је постала слаботиња, азијски крволок и мекушац, 
сличан Ироду у „Саломи“. Клитемнестра улази са звуцима 
ланца за који су везане дивље животиње, носи скерлетне одеће 
са много камења и украса. Тако она у стилу допуњује Електру, 
чија је бесомучна страст примитивно дионизијска. Ова је кип 
архаичке скулптуре, чудне и тврде; Клитемнестра је египат- 
ска богиња од слонове кости урешена смарагдима и топазима. 
То су слике које писац хоће да изазове тренутно, с времена 
на време, то је онај други, скривени опис који он даје, да 
упути сензацију куда хоће. 

Контраст је Хризотемида. Она је свежина, природа, бела 
јасна мрља, јасан, леп тон. Она хоће само да буде жена, да 
„има дечицу своју“, да побегне одатле, из камена и из се- 
стриног сухог загрљаја. Она је таква по Електриним речима: 

Допусти ми само 
да пипнем твоје мишице. Како су 
хладне и снажне... 

Образима својим 


осећам маље са митића твојих : 
ти си ко воћка која тек сазрева. 


Хризотемида је код Софокла само паметна обична де: 
војка, опрезна, и саветује опрезност Електри. Хофманстал је 
унео с њом девицу, слабост, нежност. Као и код случаја са 
краљицом, његова особа је реална, потпуно дата, психички и 
физички. Она је као таква била „потреба контрапункта“ у 
симфонији сензација: Електра је грли и каже: 

По твоме телу снага струји тако, | 
К'о вода хладна што из стене тене; — 


И косом твојом снага тече силно 
на плећа снажна. 






На крају, пред катастрофу, та уметност слагања стања 
душе, природних и истинитих, најбоље се огледа. Кад је 

Елвктра чула да јој је брат погинуо и да је сестра неће по- 
моћи, после јаке сцене и проклетства, хоће да „сврши сама 
дело“, мирна је, тиха и укочена. Странац, — Орест — долази 
и тон диалога је раван. Она је чак снисходљива спрам непо- 
знатог и само се један узвик туге за братом диже. Али слутња 
се већ појавила: „Страх ме је“, каже она. Бешумна појава 
старог слуге који је познао Ореста и само прешао преко по: 
зорнице утишава још сцену, али напиње чекање нечег што 
се приближује, док страшан акорд високих тонова не про. 
дере ваздух: „Оресте!“. И кад'је жеља испуњена, после ве- 
ликог крика, долази слабост. Електра тужи за оним што је 
изгубила, и ти су стихови можда најлепши у драми. 
Склони се само ја се стидим тебе... 

Моја је коса била тако дивна 

да би пред њоме уздрхтали људи — 

пред овом косом што је данас тако 

прљава, ружна, понижена грозно. 


И још безброј примера лепих речи и тачности осећања. 
После свршеног дела. Хризотемида јасно кличе, двориште се 
пуни жагора, а она је сломљена под теретом среће изврше 
ног дела: 

Океан огромни 
двадесет пута и већи и јачи, 


сваки ми делић океан покрива 
беснилом својим. Не могу се дићи! 


Један грч: она игра као баханткиња освете и пада доле 
док Хризотемида зове брата, и драма се сврши тишином, 
танким, нежним Хризотемидиним „Оресте! Оресте!“, после 
буре догађаја, убистава, дивљих гестова: великог бубња и 


контра-баса у нашем музичком поређењу. 


Комад је као што видите једно осећање подигнуто до ви- 
сине на којој боле нерви. Иза свега се диже основа античка, 
управо архаичка. јако стилизован декор. На супрот Метер. 
линку, Хомфанстал даје само то: књижевну слику, сензацију 
прошлости, пастиш великог стила, превод дионизијске Грчке 
за нерве савременика Вагнера, импресионистичких сликара, 
симболиста. Његова поезија је у најлепшем смислу епигонска. 
Пуни реминисценција на савремену оперу, сликаре и из кла- 
сичне књижевности и Ничеа, ми треба да осетимо архаистичку 
и азијску чудно узбудљиву душу, да уживамо у суровости 

великих барбарских инстинката, као грубу површину архаичког | 
барељефа кад прелазимо дланом преко њега, да му'осетимо 
чулом сву драж старине. 

Мање уметности и поезије садржи Шницлеров комад 


„Код зеленог папагаја“. Он је само једна зглегорија, без икак- _ 


вог историјског сликања једног времена. Мешавина ствар- 
ности и привидности у којој се састоји живот, између којих 
он лебди, то је поетска идеја ове епизоде из доба пада Ба- 
стиље. Идеја је мало драмска и врло је сумњиво да је много 
гледалаца њу могло да вид испод шарених догађаја. Кри- 
вица је и до писца који је морао да усиљава личносте да 
би нагласио своју мисао, тако да великоу публици није остало 
ни да ужива у идеји ни у историјској епизоди. 
| Милан ПРЕДИЋ. 


УМЕРНИЧКИ ПРЕРАДЕ ЈЕ 


ЗА НАШУ УМЕТНИЧКУ КУЛТУРУ. 


Поред свега што српскохрватска ликовна уметност броји 
неколико генерација и сликара и вајарг, ми не можемо да 
говоримо о нашој уметничкој култури. За уметничку кул- 
туру није доста само имати уметнике, него треба знати што 
више се користити њиховим делима; треба увидети праву 
вредност уметника и омогућити њихово успешно деловање у 
нелиој средини. Треба, речју, створити једну нашу уметничку 
средину. Да се то постигне, потребно је концентрисати рад 
свих најбољих наших, српскохрватских и југословенских умет- 
ника. Досад су наши најбољи уметници (Влахо Буковац, Паја 
Јовановић, Иван Грохар) били без икакве везе с нашом кул- 
турном средином. Они су живели и зарађивали на страни, 
долазећи к нама, као гости, гдекојим својим делом. Влахо 
Буковац је, додуше, покушао да у Загребу створи и уметнички _ 
центар, али, с једне стране ради слабе спреме ондашњих за- 
гребачких уметника, а с друге из разумљивих политичких 
разлога, није могао успети. Данас најбољи хрватски уметници | 
(Мирко Рачки, Емануел Видовић, Целестин Медовић, Љуба 


Бабић, Владимир Бецић, Бранко Петровић) живе на страни, _ 


имајући са Загребом врло слабу везу. 

Као ни у Загребу, тако се ни у Љубљани није могао 
учинити центар југословенске уметности. Највећи словеначки 
сликари (Ажбе, Грохар) живели су посве повучено од своје 
метрополе. 

У Београду, пак, није се могло доћи до резултата, јер 
се са меровадне стране уметности посвећивала сразмерно врло 
мала, готово никаква пажња. Док у Загребу уметници ужи- 


_ вају државне уметничке атељее, док влада троши око по ми- 


лиона круна годишње на уметност (издржавање Обртничке 
и Уметничке Школе, поруџбине, потпоре), у Београду могу 
да живе умегници једино као — наставници цртања! Ради 
тога, никакво чудо да су најбољи уметници присиљени жи- 
вети и зарађивати на страни. 

Колико пати Београд што у њему не делују најбољи 
наши, и југословенски, уметници види се најбоље по његовој 
архитектури. Када би Београд био уметничка средина, када 
би било уметничкога разумевања и васпитања, било би заиста 
немдгуће да се граде тако неукусне, понекад варварске куће. 
Нова зграда на Теразијама чија је фасада обложена плочама 
неукусних боја, најбољи је пример за то. О грхитектури бБео- 
града води се врло мало рачуна. Како Београд, као југосло- 
венски центар, добива све већу важност, треба настојати да 
његова архитектура не буде последња у Југословенству, као 
што је данас. Београдска архитектура изгледа да назадује. 
После Университета, Двора. Управе Фондова и Београдске 
Задруге, архитектура нове Скупштиве и новога Двора значи, 
без сумње, велики назадак, Док, на пример, Управа Фондова 
својим складним пропорцијама одаје архитекта великога знања 


"и способности, нови Двор, и у целини и у детаљима показује 


ауторово дилетантско схватање. Најновија београдска архи- 
тектура јасно доказује како је неопходно нужно да се у Бео- 
граду организује заједнички рад свих способних. Није ли 
националан грех допустити да се уметношћу једнога Јосифа 
Плечника, архитекта високих европских квалитета, користе 
странци, а архитектуру центра Југословенства оставити на 
милост и немилост неуким дилетантима2 Ваљана архитектура, 
заједно с уметничким обртом (занатом), највише придоноси 
уметничком образовању. И архитектура и уметнички обрт 
највише су у вези с нашим практичним потребама. Уметничке 
фасаде кућа, естетичка архитектура улица, хармонично уре- 

ђени тргови и паркови. просто и укусно опремљени домови, 
највише ће васпитати наш укус и уметничко осећање. Докле- 
год не будемо имали у својој средини најбоље уметнике, док 
се не будемо њиховим радом упознали код куће, док не бу- 
демо могли да васпитамо свој укус на домаћој архитектури, 
сликарству и вајарству, неће се моћи говорити о нашој 
уметничкој култури. 


»% 


Пре кратког времена основан је, иницијативом неколи- 
цине уметника и научника, Одбор за Организацију Умеш- 
ничкиг Послова Србије и Југословенсшва. Његов задатак је 
подизање и унапређење југословенске уметничке културе са 
центром у Београду. Како је за такву организацију потребно 
сложно деловање свих способних српских и југословенских 
уметника, Одбор је изабрао за чланове уметнике из свих 
главних група без разлике. Одбору је покровитељ Њ. Краљ. 
Височанство Престолонаследник Александар, а почасни пред- 
седници Г.Г. Богдан Подовић, Андра Стефановић, Јован 
Цвијић, Иван Мештровић и Јосиф Плечник. 

Рад и циљ Одбора карактерисани су речима његова 
програма: „После историјског дела Српске Војске, убеђени 
смо да мора следовати национално ојачање и препорођај Ју- 
гословенства, изнад свега у култури, а посебно у уметности. 
Историјски разлог Србије и Југосдовенства мора бити надмоћ 
његове културе на Балкану“. Затим образложени: „Србо- 
хрвати са Словенцима мораће да произведу истоветну само. 
никлу југословенску културу, која ће у највећем и завршном _ 
свом моменту морати да надвлада и обујми и полусловенску 
културу Бугара. Уметност Југословенства, као једна од нај- 
виших манифестација културе Србохрвата и Словенаца са 
Бугарима, мораће да буде хармонија и организованост нај- 
бољих духовних блага свих југословенских племена, сазда- 
вања нове и велике цивилизације Словенства на Балкану. 
После јунаштва и победа Српске Војске, југословенском кул- 
туром национализму остаје рад достојан првобитне Србијине 
државне и народне снаге. Једино ће висока уметност, и ве: 
лика култура у опште, оспособити Југословенство за културно 
владање Балканом и оживотворавање Словенске Мисли на 
Балкану“. 

Одбор је у реченом штампаном програму који се са- 
стоји из десеш шачака изложио све наше најпрече уметничке 
потребе. За унапређење уметничке културе, без сумње је од 
највеће важности оснивање Високе Школе Ликовних Умет- 
ности. На школи треба да се, уз сликарство и вајарство, 
посвећује особита пажња архитектури и уметничком обрту. 
Она мора да буде у најужој вези са радионицама свих обрт- 
ничких и декоративних струка. Посебно треба уредити модерну 
ливницу и одељења за графику и за производњу текстила (ћи- 
лимови, везови, костими). „Висока Школа Ликовних Уметности, 
уређена према сувременим културним захтевима, унапређиваће 
и умешничку индустрију националнога карактера и, у облику 
примењене уметности, распростирати је по осталом Словенству 
и културном Западу“. 

Од опште је важности тачка која говори о проширењу 
умешничке насшаве на Университету и на средњим школама. 
„На нашем Университету треба основати две самосталне ка- 
тедре. Једну за Естетику и Науку о Уметности. другу за Исто. 
рију Српске и Југословенске Уметности. Обе са што потпуније 
опремљеним семинарима и библиотекама. Уметничку наставу 
на средњим школама треба из основа реформирати. Учитељи 
цртања морају имати образовање виших уметничких школа. 
Добри уметнички педагози највише ће придонети уметничком 
разумевању наше интелигенције, која је данас уметнички слабо 


_ образована. У све средње школе треба увести предавање о 


историји уметности с обраћањем нарочите пажње на југосло- 
венску уметност. Најглавнија уметничка дела треба ђацима 
приказати помоћу добрих фотографија и диапозитива“. 
Ради што јачег утицања на уметничко образовање ширих 
слојева, Одбор препоручује заснивање Југословенске Модерне 
Галерије и Музеја сликарских копија и садрених одлива. 
„Треба подићи зграду за уметничка дела модернога и рани- 
јега вајарства и сликарства. Галерија треба да посвећује осо- 
биту пажњу делима модерних иностранских, словенских и 
југословенских сликара и вајара. Сва боља дела која су данас 
раштркана по разним српским, хрватским и словеначким инсти- 
туцијама и музејима, треба скупити у југословенску Модерну 
Галерију. Галеријом треба да руководи стручно образовани 
директор, који ће бити кадар просуђивати дела високим есте- 
тичким мерилом“. И Галерија и Музеј, са копијама и одливима 

главних уметничких дела од старине до данас, били би у свези 


са Високом Школом Ликовних Уметности, затим са уметничком 


наставом на Университету и на средњим школама. 

По уметничко васпитање од не мале је користи и уна- 
пређење дозоришне декорашивне умешносшт. „Како је позо- 
риште у великој мери кадро да естетички делује на публику, 
Одборова је дужност да утиче на уметничку опрему позори- 
шних дела. Да би се што лакше дошло до оригиналнога на- 
" шега стила у режији и декорацији драма, оперета и опера, 
потребно је однеговати наше сликаре, и послати их у ино- 
странство, да се специјално образују у сценографској струци. 
Пошто је модерна руска сценографија најбоља које данас има, 
и најближа нама словенским карактером, питомце за сцено- 
графију требаће слати на изучавање у Русију“. 

У програму је Одбора и подизање Мештровићева Ви- 


довданскога Храма. „Узвишена лепотом балканска и сло-. 


венска уметност Ивана Мештровића, оличена у Видовданском 
Храму, представља националну религију Југословенства и мо- 
рално-историјско враћање дуга Југословенства и Модерног Бал- 
кана култури човечанства. Видовдански Храм је југословенска 
или српска национална уметност и представља Српство или 
Југословенство, — историјско и легендарно као и цели и за. 
вршено, будуће и право, — гледано душом кроз митос срп- 


скога предања. Представљајући организованост и хармонич-. 


. ност свега највишег и најбољег, најближег Југословенству у 
архитектури и пластици, и саздавши поврх тога у поновно 
оживотворење највећих архитектонских и пластичких лепота, 
још посебно и душу Југословенства и Балкана, Видовдански 
Храм ће бити споменик, док буде цивилизације човечанства 
"Словенској Мисли на Балканском Полуострву“. Како је жеља 
Одбора подизање југословенске националне уметности. Одбо- 
рова је дужност да припреми општи дух за остварење Видов- 
данскога Храма. „Мештровићева уметност представља српску 
националну религију и највишу уметност Балкана, а Видов- 


дански Храм је синтеза свих југословенских културних на-. 


стојања“. • 
Како се види, Одборов програм обухвата поред најоснов- 

нијих уметничких потреба и подизање Видовданскога Храма. 
Да би се што брже унапредила наше уметничка култура, 

Одбор препоручује концентрисање најбољих југословенских 

уметника. Уметничку продукцију треба потпомоћи грађењем 


државних Уметничких Атељеа и Уметничкога Павиљона у Бе- 


ограду. Треба приређивати српске, југословенске и иностранске 
изложбе у Београду, а српске и југословенске у иностранству. 
Одбор жели да буде стручно саветодавно тело Г. Министру 
Просвете, кадгод овом то затреба, у свим Србијиним и југо- 
словенским уметничким пословима. „У споразуму са Одбором 
расписивали би се стечаји за све државне поруџбине које зг- 
сецају у област сликарства, вајарства и архитектуре, особито 


конкурси за јавне репрезентативне грађевине, за регулацију 
градова и њихових делова. Пошто новоослобођени крајеви 


обилују старим споменицима, који су не само од историјског 
него и од уметничког значења, Одбор је убеђен у потребу 
закона о чувању и рестаурирању споменика“. 


~ , 


Одбор за Организацију Уметничких Послова Србије и 
Југословенства, у споразуму са својим почасним председни- 
цима Г.Г. Богданом Поповићем, Јованом Цвијићем и Андром 
Стефановићем, упутио је Господину Министру Просвете једну 
Представку у којој се образлаже потреба оснивања Високе 
Школе Ликовних Уметности и, у исто време, упозорава на 
велику и националну и економску важност уметничке инду 
стрије оригиналнога карактера. Да буде што више користи 
од рада свих способних српских и југословенских уметн'ка, 
Одбор наглашава да треба њихово деловање концентрисати 
у једној широко заснованој уметничкој школи у Београду. 
Ова школа, да би могла што јаче утицати ка стварање наше 
уметничке културе, мораће највише унапређивати архитектуру 
и уметнички обрт. Овакве школе су, у другој половини прош- 
лога века, препородиле уметничку културу у највећих народа. 
Чувени Готфрид Семпер, основавши у Лондону, одмах после 
прве светске изложбе 1851, познати Саут-Кенсингтонски Музеј, 
обратио је пажњу на важност уметничко обртничких школа, 
којима се једино може доћи до оригиналне архитектуре и 
примењене уметности. Енглески прерафаелитски сликари, ра- 
дећи на струковвим школама, постигли су велике резултате 
у свим гранама уметничкога обрта. У Немачкој се последње 
две деценије преко школа, музеја и изложаба неуморно ради 
на подизању националне уметничке културе. Немачка је сво- 

јом изврсном организацијом уметничко-обртничких школа по- 
стигла је, да је на међународној изложби, у Брислу 1910, ње. · 
зина уметничка индустрија надмашила и енглеску и францу: 
ску. Немачка примењена уметност данас је по своме квали- 
тету и оригиналности прва у Европи. 

У представци се, надаље, констатује како су све наше 
обртничке струке далеко застале од сувременога схватања. 
Наши декоративни сликари и вајари, клесари, дрворесци, сто- 
лари и бравари обично се образују код домаћих мајстора који 
су у свом послу консервативни и несамостални. Пошто су 
код свих европских народа уметници препородили све обртни- 
чке струке, „треба подићи у Београду модерно уређену школу 
на којој би деловали наши најспособвији уметници“. Уз обрт- 
ничке и декоративне струке ваља највише унапређивати архи- 
тектуру. Она се у нас од свих уметности најмање схвата. 
Наше јавне, репрезентативне и приватне зграде граде, у нај. 
више случајева, слабо образовани архитекти и неукусни пре- 
дузимачи. „Најбоље зграде у Београду или имају обележје 
архитектуре из прве половине прошлога века, када су се 
лажно копирали историски стилови, или су лоша имитација 
преживелога сецесијскога стила. Треба само проћи београд- 
ским улицама да се одмах уочи оскудица укуса и нелогичност 
које су тамо посејали необразовани и неспособни градитељи“. 
У Београду се граде, уз многе приватне куће, и велике па- 
лате и монументалне грађевине на које се и милиони троше. 
Монуметалне грађевине, краљевска палата, парламенат, позо- 
риште, университет, понос су у народа и града у којем се 
налазе; оне су по својој архитектонској важности трајни до- 
кументи културе, „Лепе и уметнички замишљене зграде једне 
улице или трга најбоље ће изазвати интерес и разумевање. 
Док не буде у нас домаћих архитеката уметника, треба за 
све репрезектативне грађевине расписати југословенске и све- 
словенске стечаје“. Тако су и велики народи Запада употреб- 
љавали за своје монументалне грађевине, у оскудици домаћих, 
често и стране уметнике. Докле год у нашим школама не 
буде добрпх уметничких педагога, док се наша публика не. 
буде одушевљавала за уметност, док куће наших улица не 
буду укусне и европске, неће се никако моћи говорити о 
нашој уметничкој култури. Европска и естетичка архитектура 
нашега Београда најбоље ће нам одгојити домаће таленте, 

док ће неукусна и варварска, каква је данас, убити и по: 
следњу мрву урођенога нам осећања за уметност. 

У представци се даље опширно говори о значењу на- 
шега народнога предања. Сви реформатори европске архи- 
тектуре и уметничкога обрта служили су се мотивима из ста- 
рога домаћега предања које обилује декоративном снагом и 
самониклошћу. Орнаментално благо на везиву, ткиву и пред- 
метима сељачких кућа постало је неисцрпно врело не само 
за архитекте него и за декоративне уметнике. Модерни умет- 
ници из народних мотива и орнамената створили су наци- 
оналну архитектуру и уметнички обрт. Како западни народи 
немају одвише богато народно предање, разумљиво је да су 
уметници брзв исцрпли сва врела. И француски и немачки 
реформашори и умешници једнодушно признају да је сло. 
венско предање најбогашије џи у народним орнаменшима и 
у музичким мошивима. Стручњаци тврде да музички мотиви 
из Старе Србије и Маћедоније, по својој снази и оригинал- 
ности, наговешћују будућност музике. Познати немачки науч- 
ник, Јозеф Лукс, доказује да југословенски народи имају 
непресушно врело орнаменшалне умешносши која ће сшво- 
риши умешнички обрш и архишекшуру будућносши. Европ- 
ски уметници, упознавши наше богато народно предање, по- 
чеше се све више служите нашим мотивима. Гласовити бечки 
архитект. Јозеф Хофман познат је по целој Европи једино 
својим собама (теепецт-има) на које примењује чисте /уго- 
словенске орнаменте. 

„Када нам инострански уметници и стручњаци признају 
неисцрпво благо народнога предања и проричу будућност и 
у архитектури и у уметничком обрту ; када се властитим нашим 
мотивима служе инострански уметници, ми бисмо морали 
сматрати својом националном чашћу и дужношћу да се 
сами користимо огромним машеријалом нашега предања“. 
Када Француз или Немац употребљава наше мотиве, он је 
кадар познати само њихову спољашњу страну, а у њихову 
суштину може продрети једино наш уметник, човек наше, 
народне душе. Наша народна поезија не би могла никада 
надахнути једнога францускога или немачкога вајара, као што 
је надахнула нашега Мештровића који јој је једини могао 
дати у скулптури самоникли дубоки израз. Тако ће једино 
наш човек и у архитектури и у уметничком обрту и у му 

зици створити на основу народних мотива нови оригинални 
стил. „Да се дође до нашега. српскога, стила потребно је 
европски однеговати домаће таленте који ће бити кадри ства- 
рити у народном духу У нас је покушао Драгутин Инкио- 
стри да ствара нови, српски, стил. Немајући нужне спреме ни 
европског схватања, он је декорисао фасаде и различите де- 
лове београдске лоше архитектуре орнаментиком за коју је 
тврдио да има основ народног: предањи. Међутим, његова 
орнаментика имала је за основ мотиве преживеле тако зване _ 
сецесије, у које је он невешто уплитао по кадкад и чисте 
народне мотиве“. Да се што јаче спречи овакво криво схва- 
тање стварања нашега стила, треба што пре подићи једну 
уметничко-обртничку школу и поставити јој на чело спо- 
собнога архитекта. У Лондону, Перизу, Минхену, Берлину, 
Бечу, Прагу, Кракову, и другим уметничким средиштама, 
опажа се и у архитектури и у уметничком обрту заједничко 
деловање јаких појединаца које је редовно сједињено на умет- 
ничко обртничким школама. Пошто у самој Србији нема до 
вољно способних домаћих уметника, оправдано је да се позову 
југословенски и словенски, који ће бити кадри да европски 
и у словенском духу одгоје наше генерације. Када у нас буде 
европски одгојенога подмлатка, лакше ће се доћи и до на- 
ционалне уметности. Треба увидети потребу европеизирања. 

У представци се, најзад, осуђује копирање старих ви- 
зантијских облика: „Погрешно би било мислити да копирати 
и примењивати старе византијске и остале историске облике 
на профане и репрезентативне грађевине значи стварати је- 
дини пут којим би се могло доћи до новога, српскога стила. 
Стил једне архитектуре бива карактерисан више њезиним кон- 
ститутивним елементима него ли декоративним. За наше старе 
визаншијске цркве не може се рећи да су грађене у спшлу 
који би шмао специфично српски каракшер. Тако звана срп 
ско-византијска архитектура наших средњевековних задужбина 
не може да буде једина база за будући наш архитектонски 
стил, јер није искључиво наша национална креација“. 

Као што је споменуто, Одбор за организацију Уметнич- 
лих Послова сматра оснивање Високе Школе Ликових Умет- 
ности као једну од најпречих културних потреба. Да се оваква 
школа може остварити, Одбор је уверен о потреби кон- 
центрисања свих способних југословенских уметника (сликара, 

вајара, архитеката) Како је за школу потребан један архитект 
који ће руководити свим обртничким и декоративним радио- 
ницама, Одбор је убеђен да је за ову задаћу најспособнији 
словеначки архитект Г. Јосиф Плечник. У нас, додуше, има 
добрих и способних домаћих архитеката, али њихова се де- 
латност ограничава једино на подизање зграда, док се при- 
мењеном уметношћу никако не баве. Пошто је школи баш 
уметнички обрт. (особито прављење намештаја и соба), једна 
од главних задаћа. глкола се никако не може замислити без 
архитекта са спремом и праксом у примењеној уметности. 
Г. Плечник доказао је многогодишњим деловањем у Бечу 
своје велике способности. На основу својих успелих радова, 
он је пре неколико година именован за професора архитек: 
туре и примењене уметности на Уметничко Обртничкој Школи 
у Прагу. У представци Г. Министру изражена је жеља да се 
Г. Плечник што пре ангажује за наше уметничке послове. 
Одбор држи да је неопходно нужно позвати га у Београд и 
поверити му организацију школе, пошто је он за такву за: 
даћу данас најспособнији у Југословенству. и пошто се ни- 
један странац његових способности, не би хтео примити орга- 
низације школе у Београду. 

Како ће за школу требати већи број наставника, особито 
за примењену уметност, у представци се упозорава да треба 
одмах сразмерним стипендијама омогућити усавршавање у ино- 
странству свим нашим млађим талентима из Србије и оста- 
лих југословенских земаља, и одредити им да се специјалишу 
у једној од струка примењене уметности на школама у Не- 
мачкој. Исто тако треба захтевати од свих сликара и вајара 
који су као стипендисти већ на страни, да се образују у јед- 
ној од струка уметничкога обрта. У представци се најзад, 
истиче како је нужно да се одмах уреде у Београду и у осло- 
бођеним крајевима најважније радионице за продукцију са· 
гова, за разбарство и за златарство 

Пошто су изнете у кратким цртама најпрече потребе за 
стварање и подизање наше уметничке културе, Одбор чврсто 
верује да ће Г. Министар уложити своје моћи за велику 
обнову југословенске уметности посредством претварања Ср- 
бије у културни Пијемонат Српства и Југословенства, а Бео- 


града у уметничку метрополу Балкана. 
Коста СТРАЈНИЋ. 

Обележје доба које је на помолу у нас изражено је у 
живој тежњи да се раскине са сумњивим традицијама које су 
до сада владале и пође другим путем, новим, који су про- 
крчили народи срећнији од нас, путем који је одвео до пра- 
вога циља. Сума тих тежња данас се више огледа у вољи 
да се тим путем пође него у способности да се тим путем иде. 
Отуда се дешава да читави реформни програми који се пред 


лажу и изводе немају здраву основу и не могу да послуже 


циљу коме се тежи. Многе истине се не знају, и са тога раз- 
лога многе заблуде још владају. Па и оне истине које су 
познате, из разних разлога не говоре се. Не говоре се, јеру 
средини као нашој пуној воље за радом, тешко је наћи чо- 
века који ради а није убеђен да право ради. У нас се већ 
сам рад сматра за особиту врлину и резултати рада — ако 
представљају и минус — не узимају се у обзир из чистог раз- 
лога што је главно радити. Међутим у срединама прекаље- 
ним и формираним рад значи снагу која је употребљена да 
би се постигли позитивни резултати. У таквим срединама, 
које су „лево од Дунава и Саве“ утврђене су извесне истине 
које није на одмет, шта више потребно је, рећи по који пут 
и у нашој средини, јер од тога може бити само користи. 


Једна од тих истина је и убеђење: да драмски певач, био 


он сериозан, буфо или лирски, мора да буде и добар глумац. 


И ја мислим да се не би ни један од истакнутих драмских пе- 
вача од данас, ни од оних из скоре прошлости, могао имено- 
вати, а да се не потврди да је имао, поред чисто певачко- 
техничких способности којима је побеђивао, и глумачких осо- 
бина које су снагом својом доприносиле пуном и израђеном 
уметничком ефекту. А сагласност између певачко-техничког 
савршенства и здравог инстикта за глуму, између глумачког 
и певачког темперамента једном речи, неопходан је услов за 
дубоко проживљену и уметнички здраву интерпретацију. Па 
чак и ако би недостајало коме довољно подједнаке снаге за 
оба дела ове бинске уметности ни у ком случају не би успех 
могао да буде прави ако је недостатак у глумачкој способно- 
сти. Одличан певач, а лош глумац пропада. Ми имамо при- 
мера и међу Србима певачима. Тенориста Јуришић, на при- 
мер. Одличан глумац а врло добар певач тешко да би могао 

„имати мање успеха, или много мање успеха, од одличног 
глумца-певача. Јер сва сугестија којом се уметник служи више 
је у мимском делу његове уметности него у вокално-технич- 
коме. Певач у оба правца способан ствара уметнички стил, 
прво стил у опште, па затим стил у свима његовим ниансама. 
Његов широк интелект обухвата сав појам уметности и убед- 
љиво га другом говори. Доб.р уметник мора да буде општи 
стилист. МИ чињеница да се данас може говорити о разним 
певачко-драмским школама, дакле о разним певачима стили- 
стама, не мења ништо у горњој поставци. Јер то је дошло 
са многобројношћу дела у музичко-драмској литератури. Она 
је у развитку своме, у свима својим подврстама, достигла 
стилску изразитост која тражи специалисане певаче-глумце. 
Уметник, способан да дубоко зарони у своју уметност, умеће 
да нађе у тој разноврсности онај стил који му је најближи 
и развиће га, не на уштрб других, него на корист опште умет- 
ности. М ако он остане специалист који не тражи интерпре- 
тације и других стилова, то не значи да он за то нема и не 
мора да има способности, него да је литерарна многобројност 
довољна да задовољи његове личне и стилистичке и чисто 
уметни 'ке прохтеве. Осим тога немогуће је наћи и времена 
које би се целокупној музичко-драмској литерарној продук: 
цији могло посветити. И због тога немогуће је савладати је 
пи имати је сву у своме репертоару. Тако су се данас одво- 
јиле певачке школе: вагнеровог, штраусовог, импресионистич- 
ког, национално-музички-лраматичног, конверзационог, као и 
европског и екзотичног веристичког стила. Певачи тих школа 
ако су прави уметници и не теже другоме жанру, другом 
стилу. За то се данас код великих певача не може говорити 
о свестраности ни, са обзиром на њу, о разноврсности репер- 
тоара. Што у осталом није ни потребно. Свестране уметнике 
певаче имају само провинциалне бине; и тај не ласкави епи- 
тет дају им директори из чисто трговачких разлога. А њи- 
хова просечна уметничка способност, на њихову срећу, смета 
им да у томе признању виде не част него деградацију. Такви 
„уметници“ не могу једног дана бити добри у улози Сигфрида 
да сутра исто тако задовоље као креатори Бајаца или Маанрика. 
Они не могу данас добро интерпретирати каварадосијеву 
улогу да сутра даду израза Тристану. Певач који мисли да 


““ _је добар и Шкарпија и Хаген и Граф Луна и Орест није 

певач-уметник. Добра Изолда не ће битии добра Хо-хо-Сан. 
Електра никад добра Агата, ни Салома успела Сантуца. Јер 
тај певач нема способност да поштује уметност, и због тога 
је и не познаје. А тананост појединих стилских особина данас 
је толика, да је лотребан пун интелекат и солидно знање па 
да се постигне прави и жељени успех. Тиме располаже прави 
уметник, и за то данас не може бити говора о разноврсности 
репертоара правих уметника-певача. 

Ја мислим да ћу поновити речи једне огромне већине 
наше интелигентне публике, ако кажем да је у томе погледу 
и наше Народно Позориште једна провинциална бина. Ми 
немамо у музичко-драмском делу нашег глумачког персонала, 
у декоративном стилу и у музичарском ансамблу ни ситнијих 
а потребних чињеница, а камо ли да се можемо похвалити 
успесима који не само да се граниче него да су потпуно у 
границама горњег убеђења. Правда захтева, и ја то са наро. 
читим нагласком истичем, да се напомене да за то најмању 
кривицу сносе музичари који та питања решавају. Али при- 
знати се мора да се осећа воља да се донекле бар, и у томе 
правцу више уради. Та воља је нашем Народном Позоришту 
донела несумњиве користи. Да ли је та корист једнака са ко: 
ришћу коју је публика извукла, друго је питање о коме ће 
другом приликом бити речи; за сада је довољно констатовати 
да је корист од неговање музичко-драмске уметности за По: 
зориште несумњива, и са тога разлога да је потребно уло- 
жити сву вољу да се васпостави равнотежа између користи 
и саме уметничке интерпретације која се публици пружа. Јер 
само узајамна корист имаће за резултат једну здраву основу 
за будући уметнички прогрес који добрим делом зависи и 
од предусретљивости нашег Народног Позоришта. А не може 
нам се спорити право да и јавно тражимо да се учини све 
да се до здраве основе дође, тим пре што ће онда и за саму 
установу бити још и више користи од неговања музичко: 
драмске уметности. | 

Да је Управа Народног Позоришта стекла исто уве- 
рење које је горе изнесено види се из намере да ангажује 
Г-ђицу Марију Котнауер. Да ће Управа и даље још отићи 
можемо да верујемо, јер не може бити да не увиђа и за себе 
лично користи од тога рада. За сада се може потврдити да је 
избор који је учињен ангажманом Г-ђице Котнауер врло добар. 

Г.ђица Котнауер је глумица-певачица. И све особине ко- 
јима располаже опазиле су се тек друге вечери, јер улога коју 
је имала у „Виларовим Драгонима“ прво није за њу, не одго- 
вара њеном темпераменту, друго имала је у тој опери да пева 
у ансамблу и са Г-ђом Спасић, која је, без нарочитих обзира 
и воље да се удуби у смисао ансамбла, и најбезначајније пар- 
тијице певала пуним гласом са очевидном намером да буде 
„озго“. То је толико упадало у очи да је под том околношћу 
и сама гошћа осећала се нелагодно и често морала да при- 
бегне форсирању да би донекле могла бар главна линија, на- 
рочито у терцету пред пустињаковим станом, да се истакне и 
целина сачува свој смисао. Отуда се не само не може гово- 
рити о успеху Г-ђице Котнауер у „Виларовим Драгонима“, него 
се не може уопште о успеху говорити, мада се капелник Г. Би- 
нички очито трудио да одржи у целини једну радњу и 
једно музицирање раздешено негостољубљем Г ђе Спасић. 

А „Ђамиле“2 Под велом бескрајно лепе музике Жоржа 
Бизеа одиграла се први пут заиста лепо и у нашем Театру, 
безначајна и сетна историја несрећне заљубљене робињице и 
најзал побеђеног Харуна. Г-ђица Котнауер успела је да нас 
убеди да је не само певачица која има посве здрав орган раз- 
вијен, и ако не потпуно (нарочито око прелома гласа), али 
ипак толико да је у стању да да сваки израз који добра глу- 
мица Котнауер хоће; него да је и уметница која несумњиво 
има и будућности коју ће добити симпатичном непретенцио- 
зношћу која бије из сваког геста симпатичног и приступачног. 
Њено прво виђење са Харуном — док овај сања, глумачки 
дискретно, мимички пуно нежне топлине и лишено свега сен- 
суалнога, како је то до сада приказивано у нашем Позоришту, 
задобило је на мах, симпатије. И од тога немога тренутка до 
врло лепо градиране песме о тренутку растанка који настаје, 
отпеване заиста живим изразом и сигурном интонацијом која 
осваја, симпатије су расле да победе у последњем дуету из- 
међу ње и Харуна. У благом сумраку нилскога вечера, које 
| је могло још боље да створи илузију, да је више технике у 
| осветљењу бине, Ђамиле је очарала Харуна, и са тоном који 
је имао не само снаге него и лепоте она је довршила дело 
које је наумила. Њено присуство је учинило да и остале со- 
листе у ансамблу (терцет) добију полета и да радња у целини 


и у детаљима добије ток који је, са малим изузетком, те ве- 

чери први пут текао онако како је то Бизе желео. Да је само 
декор дискретнији и Нил природнији да је мање видика а 
више верно ориенталској навици за претрпавањем намештајем 
намештена соба а не тераса, Харупова — ја се сећам декора- 
ције коју је у Минхену био дао режисер Вирк, и оквир музике 
и радње би одговарао успеху који је, благодарећи највише 
Г-ђици Котнауер, био у музичко-техничком делу те вечери. 

Тај успех значи да Г-ђица Котнауер треба да постане 
наша и да ће, када се више развије и стекне још више сло- 
боде коју је, за чудо, и ако први пут глуми, имала у врло 
великој мери, бити од врло лепе користи. Јер уме да пева, 
и ако је на српском језику певала, и. јер је добра глумица. 

Осим ње допринела је успеху и игра Г-ђице Зуле де 
Бонза. Г-ђица је са лепим гестовима, са дискретном сенсуал- 
ношћу и ненаметљивом слободом покрета, одиграна пред Ха- 
руном и гостима арапску игру, комад пун крви и ритма. И 
када је привукла се клечећи до Харуна и спустила своју главу 

пред њим, изгледала је као рањена тица. 

Уметничка игра код нас није ни у првом стадиуму. Г-ђа 
Врбанић, која је као аматер, и као аматер добро, играла до 
сада арапску игру у Бамиле не може да потврди супротно 
горњем наводу. За то је за нашу публику био читав дожив- 
љај гостовање Г-ђице Зуле де Бонза, мимске играчице Ко: 
мичне Опере у Паризу, у „Ђамиле“ и дан ранијеу сопстве- 
ном вечеру. 6 

Г-ђица је играчица од интелекта који са пуно тананих. 
нианса регулише грацију њенога тела. И у колико је могуће 
гестом само интерпретирати музику, може се рећи да је 
Г-ђица обе вечери потпуно успела. Она се креће лако као 
сен. Њене гипке руке вибрирају живахношћу целокупног осе: 
ћања које је гони да игра. У Менделсоновој песми без речи 
и Шубертовом „Мотеп! тизтса!“ две композиције најчешће“ 
игром интерпретиране, она је била лепота која је никла међу 
цвећем обавијена велом од тананог мириса и прозрачна и 
једва чујна у покрету. Веберов „Позив на игру“ највише ми Е 
се допао. Њен гест је ту донекле био материалисан и као 
оживљен међу живим бићима у раскошном салону. Бизеов. 

„Фламенко“ био је израз темпераментне обести а Та Тортајада | | 
или Сахарет. Ајслерове: „Розез рјазНацез“ имале су и музички | ~. 
и кореографски површног салонског стила. Стила је било и У 

у „Египатској игри“ највише. Г ђица је успела да изазове 
је које изазивају рељефи на саркофазима. Најдубљи ути- 
сак, и ако смишљен за ширу публику, и зато не силно умет- 

__нички саживљен, учинила је игра Шопеновог „Погребног 

марша“. Њено тело је гестом изразило бол који слама и наду 

која уздиже. 

Обе вечери за диригентским пултом седео је Г. Стеван 
___К. Христић. 
| Милоје МИЛОЈЕВИЋ. 
| 


НАУЧНИ ПРЕГЛЕД. 


ДАНАШЊИ НАЦИОНАЛИЗАМ.! 


___лааиџе гегпа опаје рошг Ја Чебгепзе ди Ого: 
(вез Репр1е5. Сатет; тепзџе!5. 1912—1913. Рапз5: Зере де 
ја Глопе: 21, тце Мазсопћ, УП. 

. __ Раш Резјагап5: Рон апе сеггапсеге е Ого: | дез 
Репр1е5. Рап5, 19131 


| , . 
ФА У другој половини Х/Х века изгледало је да политички 
___и социјални проблеми потискују у страну националии проблем, 

и у унутрашњим борбама, политичким и социјалним, национа- 

_ лизам је био идеја од спореднога значаја. Од почетка ХХ века 
у Па авеј у Европи су се из основа промениле. У великој борби 
| | коју нације воде за опстанак, у општој државној и национал- 
|- 


; 


ној несигурности и у предосећању једне велике међународне 
"борбе, народи стављају на прво место свој животни интерес. 
"своју националну особеност, и Европа је ушла у период оштрих 
националних борби какве су биле пред 1848 годину. 

За велике народе брину бригу њихове организоване и 
_ силне државе, које своје право „држе на врху свога мача“ 
__Мали и угњетени народи морају се позивати на право и ЗАДА Л 
__и на осећања која још нису изумрла у данашњем добу бру- 
УУ талне силе. Слободни и правдољубиви духови у напредним 
земљама удружују се да стану у заштиту погажених народ- 


| 


~ 

ности, којих у Европи није мали број. Једно од таквих удру- 
жења јесте Међународна Лига за одбрану Права Народа 
(лоце ш(егпаНопаје рошг Ја дегепзе ди Отон дез Рецрје5), која 
је основана у Паризу јула месеца 1912, и која има на челу, 
као председника, Г. Ернеста Дениса, професора париског Уни 
верситета, познатог француског историчара и осведоченог и 
драгоценог пријатеља српско-хрватског народа. 

Главне идеје Лиге ово су. Она поставља себи за циљ да 
„организује међународно јавно мњење“, како би се „дала пот- 
пора отпору народа повређених у њиховом праву“. Тих на- 
рода у Европи има много, и они су или под изузетним зако- 
нима, или су им формална права погажена. или им се насилно 
истребљава језик и њихова култура. Модерни дух, који је 
изишао из француске и американске традиције ХУШ века, | 
осуђују то гажење једног од најосновнијих човечанских права. 
„Самовоља влада, збрка власти, које су апсорбоване у поли- 
цијској власти, такозвано право завојевања, цео систем „држав- 
ног разлога“ који допушта да је један човек у рукама другога 
човека — то је, у нашим очима, осуђен анахронизам“. Идеал 
је: да је у свету буде што мање поданика и што више сло- 
бодних грађана. Х 

Лига се не ставља на гледиште једног напионалног инте- - 
реса, нема у напред створеног непријатељства ни против једне 
народности. Она не устаје против националнога самољубља, 
и зна врло добро да у тренутцима опасности национално осе- 
ћање може узети и страстан и искључив облик. Али Лига ће 
се борити против свију гоњења права ма у којој земљи се 
дешавала и ма којим се разлозима покривала. Јер, у вртогла- 
вици завојевања и дојучерашњи угњетени лако постају угње- 
тачи. „У разним народима ми видимо чланове човечанства. Сваки 
од њих, нарочитим обликом своје културе, својим етничким 
или историјским карактером, па и једино својом вољом да буде 
оригинална особеност, даје — или у стању је да да — свој 
прилог општем благу људске цивилизације. Спречавати или 
кочити нормално развијање једне од тих људских група, то. 
значи одузимати од опште човечанске имаовине један део који 
може бити незамењив. Систематско угњетавање нама изгледа 
као злочин против будућности“. : 

У борби за одбрану гажених права народа, јавно миш. 
љење у цивилизованим земљама је озбиљна сила. Кривци врло | 5 

често покушавају да угушивањем речи или фалсификовањем 
истине заведу јавно мњење. Али оснивање појединих лига, 
организовање митинга, потписчвање петиција, покретање на- 
рочитих листова — све то показује да јавно мњење живи, да 
се креће и да утиче. Но све те манифестације су усамљене 
и пролазне, без међусобне везе оне нису од онаквих после- 
дица од каквих би могле и требале да буду. Ту растурену 
силу треба прикупити, ваља организовати јавно мњење као 
једну велику и трајну моралну силу наше цивилизације. 

Лиге хоће да прикупи људе који тако мисле. Обавешта- 
вајући их о свему што се дешава, отклањајући неспоразуме, 
пратећи живот европских нарола, бележећи свако насиље и 
неправду, Лига ће радити на стварању јавнога мњења код 
свију цивилизованих народа. „ИМ ако нисмо сународници, ми 
се, у једном извесном смислу, сматрамо као суграђани. Та за- 
једничка титула нас везује, она нам даје достојанство које 
осећамо, и у. прилици налаже нам и жртве“. Једном речју: циљ 
је Лиге: „организовати међународно јавно мњење објективним 
изучавањем и излагањем жалби и тражбина појединих народа 
повређених у њиховим правима“. 

Ради тога, Лига ће кренути један месечни орган за оба- 
вештавања, издавати разне публикације, отворити биро за оба- 
вештења који ће бити на услузи свима члановима, приређивати 
зборове, предавања и међународне конгресе, оснивати слична 
удружења у разним земљама, хватати и одржавати везе из- 
међу појединаца и удружења који су у тим идејама. 

Лига је покренула свој месечни билтен, који потпуно од- 
говара њеном програму. Са разних тачака Европе ту се чују 
гласови притиснутих народкости. Билтен је пун документова- 
них чланака о народносним борбама у целој Европи, и даје 
пуну слику ширине и оштрине данашње националне борбе. 
За нас је од нарочитог интереса држање Лиге у Балканском 
Рату. У „Објашњењима“, у 1—2 броју билтена, (новембар- 


децембар 1912) баца се поглед на балканске догађаје, „да би 


се суочила начела са активним стварностима живота“. 
„Сјајне победе четири балканске државе не доказују само 
да су топови и пушке једина средства угњетених, и да треба сили 
оставити да реши сва међународна питања... Победа савезника 
просто значи да материјална сила, у облику броја, оружања 
и органнизације, најбржи је начин зг решавање питања. Када 

је та сила у служби права, ми се томе радујемо. Јер ми не осу- 
ђујемо угњетене народе што против сила стављају силу и што 
вешто избирају свој тренутак акције. Али ми хоћемо нарочито 
да подвучемо ону знатну потпору коју је спољној сили дало 
осећање права. Мисли ли се да би се Бугари, Срби и Грци 
тукли онако као што су се тукли, да нису имали убеђење да 
крхају неподношљив јарам који је притискивао његову браћуг 


„Тај рат очевидно показује важност националних траж- · 


бина... Ниједним уговором не може се уредити једно међу- 
народно питање, када је право једнога народа. повређено. 
Старе неправде имају свој живот: оне раде и кипе, до дана 
када, на наивно чуђење дипломата „реалистичке школе“, не 
дође експлозија...“ 


ж 


Основна схватања и идеје ове Лиге исказао је један од 
њених потпредседника, Пол Дежарден, познат писац који је 
узео видна учешћа у последњим покретима за етичку кул- 
туру. На годишњем банкету Лиге, 7 јула 1913, у Паризу, он 
је у једном дужем говору изнео теорију нео-национализма. 

Има два схватања национализма, једно старо роман- 
тично, и друго ново, реално и демократско. Око 1848 веро- 
вало се у „братство народа“, у „ослобођење народности“, у свет- 
ски мир. Адам Мицкијевич је 1848 основао у Паризу, у „Пре: 
стоници борбене демократије“, лист „Трибуну Народа“, са 
циљем: „ломљење окова угњетених народа“, — али све је то 
свршено Наполеоном Ш и крвавим добом великих ратова од 
1854 до 1871. Тај стари национализам, из кога је изишло баш 


обратно ономе што је очекивано, данас не може да стоји. 


То националистичко осећање је ретроспективно; оно тежи 
ка прошлости, каквој старој историји, коју је модерна исто- 
рија порушила. Сан једнога пријатеља „малих народности“ 
био би: шарено, распарчано човечанство, чији би сваки делић 
био засебан свет, без везе са другима. А тај сан иде на су- 


прот стварном ходу историје, која, у модерном времену, иде 


ка стварању великих држава, и, може бити, још ширим фе- 
дерацијама. Националисти на тај начин одишу жаљењем за 


оним што је било; њихово лице окренуто је ка реакцији. 


Отуда њихов вечити уздах. 


„На против, ми се стављамо на гледиште модерних људи. 


4548 

Наша жеља није враћање ка Средњем Веку. Мала људска 
груписања, затворена, повлашћена, која би се стварала, на 
пример, у корист аристократског Пољака, због његове славне 
прошлости, његове поезије, његовог дубоког срца, његовог 
живописног одела, али на штету Рутена, Литванца, Јевре- 
јина, којима се не би признала једнака права — таква љулд- 
ска груписања нама се не свиђају. Оно што нама треба, 
то је да међу нашим сувременицима порасте број грађана. 
Тиме растемо и ми сами... Насиља „државног разлога“ неће 
нас поколебати. Ми се због њих нећемо вајкати као Псалмо- 
вац, као Мицкијевич, као Ламне. Она су у нашим очима ар- 
хаизми, старо гвожђе које се повлачи... Будућност је за нас. 
"Сваки напредак разума нас помзже...“ 

Разлика између националиста старе школе, поборника 
„начела народности“, и нових, реалних и модерних национа- 
листа, поборника „начела народа“ у овом је. „Начело народно. 
«сти је за њих „један принцип“, нешто објективно. То је илу- 
зија“. Идеја народности није принцип „права народа“. Осећање 
народности је жива ствар, једна жива сила, саставни део 
душе једног модерног човека, ствар његове слободе савести и 
права личнога опредељивања. Место „принципа народности“ 
треба истаћи право народа. Право једнога народа, то је право 
које је у свести тога народа, право које је он створио, не у фра 
зама, но у начину живота, у јавним и приватним односима, 
право у коме се он развио и у коме се само осећа слобод- 
ним. Један народ не трпи у апстракцији, у апстрактном на- 
ционалном праву, но у стварном праву, у стварним одно 
_сима, били они административни, судски, школски, прквени, 
порески. Један народ је гажен не као једна матафизичка це: 
лина но као скуп грађана који нису једнаки пред законима 
једне исте земље. Политичка и аутономистичка слобода је 
•конкретан облик националнога права. 

Како изгледају на практици та начела Пример Балкан- 
ског Рата нека то покаже. 

„Када су четири савезне државе објавиле рат Турцима, 
код нас је пре свега било запрепашћење ; затим, после првих 
сјајних победа, одушевљење. Они наши пријатељи који имају 
епску машту, поздрављали су их из далека, нарочито Бугаре, 
који су тада изгледали најцивилизованији, а у исти мах и нај 
јуначнији међу њима“. Да ли је на Балкану било само питање 

националнога права. Срби су одмах у почетку тражили излаз. 
на море — „оправдан напор, извесно, и сурово и неправедно 
било је угушити га“, — алито показује да у тражењу слободе 
за потлачених било је и економских потреба и тражбина. Ет- 
нички принцип није довољан да објасни све што се на Балкану 
дешава. Расе, религије и језици су измешани, и како да се нађе 
у томе хаосу2 „Постоји једна Србија која себе тражи; старе 
јуначке традиције, оживљаване опорим трењима са суседима 
гурале су стару нацију српску да се сједињује и спаја. Али 
оно што је створило право Срба, то није та рђаво позната 
историја, прошлост, но њихова садашња воља, у којој старе 
успомене су само једна од побуда. Претпоставимо да један 
научењак почне оспоревати Косовску Епопеју, то неће ништа_ 
сметати српском пргву. Чињеница која значи јесте у томе што 
Срби хоће да верују у ту историју; то је једна чињеница све- 
сти. „Националност“ улази у сферу права као нешто чисто 
субјективно. Нека покушају правници са Конференције Амба- 
садора да је дефинишу споља! Видеће се, у вероватном по- 
бацају покушаја фабриковања Албаније да се не прави једна 
нација на основу језика, религије, нарави, ит. д., но да за то 
треба интимне жеље и воље“. 

И не само у земљама још неразвијеним, као што су бал- 
канске земље, но и у далеко већим и старијим државама, не- 
могуће је решавати спорна национална питања на основу 
„националног права“, које је апстрактно, релативно, растег- 
љиво, но само на основу демокрашског права, права народа, 
права које сваки народ има да се сам опредељује; да сам бира 
себи форму државне управе, законе, веру, обичаје, да живи _ 
како сам налази за најбоље и најкорисније, а то садржи у себи ~ 
све особине плебисцита. Х. 


ПОЛИТИЧКИ ПРЕГЛЕД 





СТАЊЕ У БУГАРСКОЈ. — Источне ЖЕЛЕЗНИЦЕ. 


Бугарска катастрофа изазива још трзавица. У самој Бус ц ; 
гарској су се наставила предвиђана разрачунавања, која су 
у толико жешћа што су расписани законодавни избори за 
Народно Собрање. Сви државници сматрају да треба казати по- _ 


а лаика 





нешто о догађајима који су довели Бугарску до Букурешта 
и до Цариграда. Они који су на влади данас имају да кажу 
више него остали; они који су били пре њих исто тако. И 
ако се данашња влада Др. В. Радосављева јавља више у 
улози тужиоца, а влада Д-р Данева и Гешова у улози ту- 


жених. ипак и једна и друга се туже на некога трећега. Из 


онога што они говоре на зборовима и пишу у новинама из- 
лази да има само један кривац, а то је краљ Фердинанд. 
Да ли са правом или без права, све се своди на то да је он 
дао наредбу да се ноћу 17 јуна енергично нападну Срби и 
Грци на целоме фронту. Одбрана да су сви политички људи 
и виши официри у Бугарској били за рат са Србијом, није 
се примила, јер се одговара да нису сви били за рат. Паи 
они који су за рат били дали су своја мишљења да је бу- 
гарска војска боља од српске и грчке, али не и мишљење 
да треба ратовати. Ова размирица није свршена и она ће 
довести досистине о томе историјском рату. 

Одлазак бугарскога краља Фердинанда у Мурањиу 
Беч, на дуже бављење, дао је маха да се у Бугарској подигне 
јавна оптужба противу њега за несрећни бугарско-грчко-српски 
рат и да се тим поводом вјло много говори и пише о ње- 
говој абдикацији, па и абдикацији његове династије. Краљ 
бугарски се вратио у Бугарској, и није вероватно да ће ускоро 
абдицирати. Нема сумње да је његов положј сасвим тежак и 
да у Бугарској предстоје врло велике унутрашње кризе, али 
не треба заборавити и друге ствари. Прво, да је тај исти 
краљ, у другој једној прилици, онда када је у Бугарској био 
господар Стефан Стамболов, врло вешто помогао да сеи 
Стамболов и његов крајње реакционарни режим сруше у Бу- 
гарској. Друго, да Бугарин није никада био револуционар за 
унутрашње преврате. Може се рећи да има неке разлике из- 
међу некадашњега Бугарина и данашњега, али она није то- 
лико велика. Данашњи Бугарин, који је ишао у рат, жео 
успехе и повлачио се после тога рата испред Срба, Гркаи 
Турака, морго је више мислити 0 себи и о својој држави, а на- 


· рочито о онима који су га довели до последњих неуспеха. 


Али тај Бугарин је опасан колико за краља толико и за по- 
литичке вође бугарске партије. Сродничке везе и положај 
у Аустро-Угарској биће од велике користи за краља Ферди- 
нанда, који је изгубио поверење у Петрограду и код осталих 


и „ 
па "рам о за 

балканских народа сем код Арбанаса. Краљ Фердинан, чије 
амбиције и сујете немају границе, умеће још да се бори са 
„својим курјацима“, како он из милоште пред странцима 
зове своје поданике. У тој његовој борби је једна велика 
сметња партија стамболовистичка, која је под вођством Др. 
Генадијева учинила до сада највише штете бугарској ствари, 
и ако јој је намера била сасвим чиста. Докле је тај немирни 
човек у Министарству Спољних Послова, докле он руководи 
судбином Бугарске, дотле је и она и њен данашњи краљ у 
највећој опасностима, а са њима и балкански мир. 
Унутрашња изборна борба у Бугарској, која је почела 
добијати и обележје „за и противу Русије“, изазвала је пу- 
бликацију српско-бугарскога уговора о савезу, и уговора 
грчки-бугарскога о савезу. Како је први уговор садржавао 
и један члан о томе да је Бугарска дужна огласити Аустро: 
Угарској рат и помоћи Србији са 200.000 војника ако Аустро- 
Угарска нападне Србију или уђе у Новопазарски «Санџак, то 
је у европској штампи изазвана дискусија. Управо, само је 
бечка штампа дискутовала о тој ствари и нашли за потребно 
да каже : да је Русија спремала против Аустро-Угарске систем 
словенског савеза, и да је објављивање тајнога уговора о са- 
везу између Србије и Бугарске, који је имао само дефансивни 
карактер, извршила Србија. Улога Русије о склапању савеза 
између Србије и Бугарске је одређена била интересима по- 
литике коју Русија, некада више некада мање, доследнб из- 
води на Балкану, а који се састоји у заштити словенскога еле- 
мента. Што се тиче Србије, она је склапала савез чисто дефан- 
сивнога карактера, а доследно својој политици уједињења. Ср- 
бија није према монархији могла имати другу политику, после 
догађаја за последњих година. Србија није објавила овај уго- 
вор, и ако он њој иде више у прилог него Бугарима. Објав- - 
љени текст српско-бугарскога уговора о савезу је аутентичан, 
и по форми његовој и по праву ргбзбапсе, који су у њему, 
види се да је превођен са бугарскога оригинала. Публико- 
вањем текста грчко-бугарскога уговора о савезу, који је исто 
тако аутентичан, а који није био познат у целости ни Бео- 
граду ни Петрограду, најбоље се утврђује одакле је и зашто 
је цео текст публикован. Публиковање ових текстова је нај- 
несимпатичнија епизода у последњој балканској кризи. 








Између Турске и Грчке су успостављени редовни односи 
чим су размењене ратификације о атинскоме уговору. Између 
Србије и Турске воде се данас преговори о уговору који би 
имао да поврати редовне односе између њих. Ти преговори 
иду доста брзо, јер и интереси обеју држава су да се што 
пре заврше, а и нема таквих питања која би их врло много 
раздвајала. У ове преговоре умешала се и аустроугарска ди- 
пломатија ради питања о делу железница које се налазе на 
нашој територији. Она је тражила од Порте да у уговор 
између Србије и Турске уђе једна одредба, оовим железни- 
цама. По тој одредби требала би Србија: да призна она иста 
права која је Друштво Источних Железница по уговорима 
имало од Турске; да одмах уступи на руковање сву железничку 
пругу којом управља од октобра месеца прошле године; да 
се на међународну финансијску комисију у Паризу пренесу 
сва потраживања Друштва Источних Железница. Србија неће 
пристати да слична одредба улази у њен уговор са Турском; 
али ће примити да уђе она иста одредба коју је примила и 
Грчка. то јест да се сва спорна питања о правима, обавезама 
и накнади штете буду расправљена у Паризу на међународној 
финансијској конференцији. Држање Србије у овоме питању 
је непрестано исто, то јест она сматра да су и политички и 
војнички и економски разлози за то да железнице на новој 
територији буду у рукама државним. Ако се да Друштву 
Источних Железница добра цена за откуп експлоатације онога 
дела пруге на који ови полажу право, а и ако му се исплати 
и праведна накнада штете за све време откако том пругом 
управља српска држава, Друштво Источних Железница би 
било довољно награђено. У овоме питању се увек истицало 
да аустро-угарска монархија жели да очува те железнице у 
рукама аустро-угарскога капитала зато што би на тај начин 
био аустријској и Угарској роби био обезбеђен пут до Со- 
луна. Мначе, казивало се, ако пређу те железнице у руке 
Србије, онда ће тај пут бити затворен. Овако разлагање није 
тачно. Пут аустријској и угарској трговини на Солун преко 


Србије није никада био затворен ; а противно је било то јест 


да је српској трговини био затворен пут преко Пеште и Беча. 
Аустро-Угарска има обезбеђени пут кроз Србију такозваном 
четворном железничком конвенцијом од 1883 године, којом 
је и тарифска политика донекле уређена у њену корист. У 

Аустро-Угарској заборављају често да пут од Беча и Пеште 
до Солуна преко Босне није најкраћи; он је чак и дужи за 
неких 200 км. Тамо се не сећају да је од Беча и од Пеште 
до Саве само железница нормалнога колосека, а од Сарајева 
до Увца железница ускога колосека. Још се заборавља и то 
да од Увца до Косовске Митровице није још саграђена пруга, 
м да је то грађење у рукама српске државе. Поред тих, пуно 
је и других разлога да Србија за време мира. никада не 
ускрати редован и обилат саобраћај на својој територији. 
Због схватања аустријских капиталиста, ово питање може да 
буде повод за озбиљни сукоб између српске државе и Дру- 
штва Источних Железница. Сукоб се може избећи; а од на: 
чина којима се то постићи може најважнији је онај који је 
нађен у Паризу. Садашње Друштво Источних Железница имало 
би се претворити у густро-српско-француско. а цео капитал 
да буде у подједнаким деловима распоређен у Србији, Фран- 
цуској и Аустроугарској. 
ИНОСТРАНИ. 


ОЦЕНЕ И ПРИКАЗИ. 


Ајашп де Репеппшп: 40 јошг5 де спегте дап5 1е5 
Ва!кап5. Га Сатрасгпе зегђођшсаге еп ји Пе! 1913. 
Троллетше едашоп. Рап5. Пбгаше Сћаре1о!. 1914. (3 Н. 50). 


О Балканском Рату постоји већ цела једна литература. 
Писали су и позвани и непозвани, и стручњаци и лаици, много 
"чешће непозвани и лаици, обично новинарски дописници. У 
тој обилној литератури мало је дела од више и трајне вредности, 
која су писали људи од посла и очевидци самога рата. Један 
од тих ретких квалификованих очевидаца Балканскога Рата, 
јесте француски генералштабни капетан Ален де Пененрен, 
који је, као ратни дописник париске „Илустрације“, биони у 
бугарској, и у турској, и у црногорској, и у српској, и у ру- 
мунској војсци. Са изузетком грчке војске, он познаје све 
балканске војске, био је са њима у рату, зна их какве суна 
делу, упоређивао их је као врло квалификован стручњак,и 
његово сведочанство и мишљење има изузетно велику вред. 

ност. Свему томе треба додати да је Пененбрен писао као 
потпуно независан човек, који није тражио ни ордене ни но- 
ваца, што врло често раде извесне новинарске сецикесе са 
Запада. Извесно је да је суд Алена де Пененрена најближи 
објективној оцени догађаја коју тек историја има да да. 

Он је у ову књигу унео проширене и попуњене, обилно 
илустроване, своје дописе слате угледном париском часопису. У 
првој глави он приказује српско-бугарски спор око уговора, 
дајући за право Србима, и износи организацију српске војске 
и њен распоред пред борбу. У П глави описује свој долазак 
у Београд и Скопље и прве утиске које му је већ започети 
рат дао. У Ш глави прича свој одлазак у главни стан Прве 
Армије, код престолонаследника Александра; том приликом 
ишао је на Дренак, где је Шумадијска Дивизија извојевала 
можда решавајући борбу у целом рату, и на Црни Врх. У 


ЈУ глави дао је општи опис историјске битке на Брегалници, · 


и то је до сада најбоље најпотпуније и најстручније излагање 
те велике осмодневнс битке, која је била највећа и најкрва. 
вија у целом рату, и после које је остало на бојном пољу, 
и са једне и са друге стране, на 60.000 мртвих и рањених. 
У М глави описује свој излазак на фронт, где су се биле по- 
следње борбе, код Цедилова и око Криве Паланке. Пошто 
је у МГ глави говорио о закљученом приморју, о скопским 
болницама, и. према накнадним извештајима, о крвавим бор- 
"бама око Царева Села, где су Срби сваки километар напре- 
довања плаћали са 1000 мртвих и рањених, Пененрен у 
МП глави слика румунску војску у Бугарској, а у УШ, по- 
следњој, глави даје закључак. 

У целој књизи од највећега је интереса закључак. Ту 


је један одличан и потпуно незаинтересован стручњак дао 
општи и упоредни суд о српској војци. 


Ка 
РЕДА 


„Не мислим не признавати ваљаност и енергију коју су 
грчке дивизије показале, на супрот оном ироничном предубе- 
ђењу које се имало о њима, али ја мислим да су прави војни 
победиоци, а не политички, у овоме раду били Србија и 
њена војска“. 

„Сигурно, од свих војски које сам ја видео како се боре 
већ десет месеца на Балкану, српска војске ми изгледа нај- 
достшојнија похвале... Материјал која је саставља, људско месо 
која је сачињава, војник једном речју, очевидко је од врел- 

ности првога реда. Исто онако сељак и тврд по темпераменту 
и по карактеру као бугарски војник, српски војник је не- 
оспорно много виши од бугарског војника својим особинама | 
срца и својим моралним врлинама. Е- 

„Не значи то да је српски карактер сама благост и допад- · 
љивост. Али, својом напреднијом културом, Србин остаје сим- 
патичнији, ближи нама но Бугарин. Прост војник по природи 
је доста весео и поверљив. Његова умереност у јелу и пићу. 
је крајња и често му је била од веома велике помоћи, јери 
ако је рана дељена у доста нормалним условима, колико пута, 
што је неизбежно у свакоме рату, видели смо војника да се 
задовољавају оскудним комадом леба и незнатном количином. 
меса. Морам да кажем да је то било изузетно“. (Стр. 2883—235), 

Исти тај суд Ален Пененрен је изрекао и пред румун- 
ским министром Таке Јонеском, који га је питао шта мисли 
о српској војсци. „Српска војска, одговорио је француски офи- 
цир, 18 моме мишљењу је најозбиљнија и најлепша војска на 
Балкану. Ја не познајем румунску војску, Господине Мини- 
стре, али могу говорити о осталим војскама на Балканском 
Полуострву, у толико независније и у толико боље што сам их 
пратио у борбама. Од исте грубе и примитивне материје од. 35 
које је Бугарин, Србин, са исто толико издржљивости у трп-- 3 
љењу и храбрости, пред смрћу, има над Бугарином једно огромно: | 
преимућство: он је, у пуном добром смислу речи, цивилизо- 
вано биће, финији, интелигентнији, погоднији за маневрисање 
но његов противник. Србин има исто толико храбрости и буј- 
ности. То није Монгол но Словенин. На организацији трупа 
опажа се то више духовно стање. Организација је безмерно 
боље схваћена. Што се тиче команде, изгледи ми да јеим она 
показала исту надмоћност...“ (стр. 196—197). 

Ален де Пененрен критички прегледа сав рад српске „а 
ске, и чини извесне критике, које, ако ништа друго, доказују 
његову независност у суђењу. Он пребацује Србима „известан | 
врло ориенталски немар“, који их у најозбиљнијим тренутцима 
доводи у „потпуну неосетљивост према ономе што се дешава.“ 
У битци на Брегалници изгубљен је сваки додир са бугарским 
левим крилом. После Брегалнице, тога „сјајног покрета гневи 
беса“, којим су Бугари силно одбачени назад, Срби су се зауста- 
вили су се, очекујући Грке да се ка Џумаји примакну бугарској 
граници; пред крај рата наступило је извесно очекивање, мала | 

салост и жеља да се што пре сврши Пененрен нарочито осуђује 
неактивност Треће Армије. Он се неколико пута враћа на ту 
идеју, упорно и каткада опоро. Изгледа да ту у њему говори 
ратни дописник, који би хтео да својим очима види битку у вели- 
ком стилу, и генералштабни официр, коме је стало да види како 
изгледа борба између две модерне војске у планинском пре- 
делу. Он се не ставља на српско гледиште. После Брегалнице, 
Срби су знали да оно што могу добити да је добијено, да 
и освојење Софије неће Србији донети ни стопе од старе бу- 
гарске теритарије, да у часу када је Бугарска дипломатски 
капитулирала и кад је мир био питање неколико дана, било 
би и лудо и злочиначки жртвовати још 30.000 људи, да би је 
се задовољила празна сујета публике и да би страни ратни 
дописници имали материјала за сензационе дописе, а страни 
генералштабни официри имали слику велике планинске војне. 
Што се нас Срба тиче, ми више волимо да нам Г. Ален де 
Пененрен пребацује нашу пасивност после Брегалнице но да 
још 30000 наших вредних и храбрих сељака, честитих оцева 
породица, оставило кости око Ћустендила. 

Пененрен, потом, прелази на поједине црте и дела српске 
војске. „Српска дисциплина је врло чврста иу осталом свуди 
добро одржавана, али јако прожета добротом и благошћу. 
Нигде ја нисам видео официра шако блиског шрупи, чак ни 
у Француској. Целина је очевидно састављала једно силно 
тело, снажно склопљено и са лепом душом“ (стр. 238—239). 

У српској команди писац види у главном француске идеје 
и методе. Војвода Путник је „човек од одлуке у погодним тре- 
нутцима“. Генерал Мишић је „човек врло радан, врло саве- 
стан“. „Официр који је, неоспорно, представљао у главном 
стану српском најпотпунији тип шефа од брзе и сигурне од- 
луке био је пуковник Живко Павловић, шеф операционог оде: 
љења. Јасна и мирна духа, он је предосећао бугарски напад, 
и од краја маја [нови календарј, извршио концентрацију од 
6 јуна, затим на крају месеца јуна концентрацију дуж Брегал- 
'нице, ставивши српску војску у могућност не само да се брани, 
него, сачињавајући компактну масу, и у могућности да по по- 
треби и напада. Од њега долазе заповести кретања ка северу, 
које су тако брзо извршене од 9 до 15 јула...“ 

Првој Армији био је на челу престолонаследник Алек- 
сандар. „„То је младић“, говорило са климајући главом и са мало 

скептицизма. Има да се види да тај младић, чак и неискусан, 
али који је прекаљен као што изгледа, није безмерно више 
зпедео но стари генерали као они који су му служили као 
елуч атори. Престолонаследник Александар ми је увек 

згледао обдарен изврсним особинама, жив, окретан, интели- 
гентан, знатно ревностан у раду, и у разговору је давао знаке 
зрелости у суђењу, која изненађује и која није обична код мла- 
дих људи његова доба.“ 

Пошто је учинио критику, Пененрен овако оцењује српску 
војску као целину и поједине њене родове. „Српска војска и 
њени команданти су показали не само издржљивост која је 
изнад сваке похвале, но и снагу, страховишу офансивну спо- 
собносш, која се не може спорити, сшварну надмоћност над 
толико хваљеном бугарском војском. То је зато што Срби 
нису само ђаци, као што су Бугари, но знају створити нешто, 
имају, једном речју, идеје, што је потпуно недостајало њи- 
ховим противницима у другом делу Балканскога Рата. 

„Када сам, прошле године, још у месецу децембру, на- 
писао ову реченицу: „Бугари су само ђаци, и можда на увек 
добри ђеци“ дигла се велика вика противу мене, не само у 
Бугарској, но чак у Француској, где ми се замерало што скидам 
ауреолу славе коју је, наивно, цела штампа била ставила на 
победничку нацију. На жалост, ја сам говорио на основу 
ствари које сам видео и проверио и имао сам оправдану 
претензију да за то тврђење имам извесних разлога. Ток до: 
гађаја добро је доказао оно што је тада још стајало под 
сумњом, и оно што је тада изгледало горе но парадокс, чак 
и бласфемија, сада је постало еванђелска истина. 

„Потпуно је немогуће замислити ишта луђе но што је по- 
четна раштрканост Бугара у почетку другог балканскот рата; а 
ништа паметније, на против, но што је било прикупљање 
Срба на очевидно најкритичној тачци, са обзиром на општи 
положај њихових непријатеља. Ја нећу овде да се враћам на 
детаљну критику операција, коју сам већ учинио у току прет- 
ходних глава. Ограничујући се да сажаљевам изнезнадно 
заустављање сваке идеје офансиве пошто је довршена концен- 
трзција дуж бугарске границе, ја ипак признајем да средње 
решење које је усвојила српска команда може се бранити 
оним најпотпунијим осећањем да је најпаметније ићи у битку 
тек пошто се све силе прикупе. Али за то време, зна се каква 

се некорисна жртвовања људских живота морала чинити, какве 
је напоре још требало чинити, и све то без другога циља 
до чекати Грке или примирје“. 

Вредност појединих родова српске војске ова је. „Пеша- 
дија, крепка, отпорна, добро извежбана, извесно је међу свима 
војскама које сам видео на Балкану, најпогоднија за рат. 
Умерена у јелу и пећу, сељачка, апсолутно чудесне отпорне 
снаге у умору и у оскудици, српска пешадија је поред тога, 
као што сам казао, интелигентнија, погоднија за маневри- 
сање но бугарска пешадија. Пуцање је паметно вођено. У 
току дугих часова у шанчевима, где се на одстојање од 800 
до 1000 метара са обе стране пуцало из пушака, са српске 
стране један човек једва да би испалио један или два шар- 
жера, нишанећи увек мирно и без журбе, и желећи да има по- 
годак за сваки метак, Одсуство нервозности код људи, њи- 
хова мирноћа и лепа присебност допуштали су, при јуришима, 


да никако и не пуцају, што сматрам за врло корисно, јер, 


на крају крајева једна пешадија напада, и онда иде напред, 
или пуца а не наступа, дакле не напада... 
„Та пешадија, врло згодна за маршовање, исто је таква 


била је и у радовима сваке врсте, нарочито у пољском утвр- 


ђивању. Радови српске пешадије били су праве тврђаве у 
маломе, на којима сам више пута могао констатовати духо- 
витости њихових распореда...“ 

Наступање се вршило у ланцу и у скоковима, под за- 
штитом артиљерије. Заједничка сарадња пешадије и артиле- 
рије била је потпуно изведена. Недостатак је што при напа 
дима није било густине нападних маса, што је ланац био одвећ 
растурен, што није бело резерве и елемената из друге линије. 

Артиљерија и коњица заслужују сваку похвалу. Инжи- 
њерија. се примерно показала. Снабдевање војске ишло је 
добро; санитетска служба исто тако. _ 

„Онаква каква је, са својим недостатцима и лепим врли- 
нама, српска војска ми изгледа знатно виша од свију војски 
које сам видео на маневрисању и у борби за последњих десет 
месеци рата на Балканском Полуострву“. „Српска војска је 
најзрелија, најхомогенија, најнепосредније потпуна војска у 
потпуном смислу речи, коју сам је икада сусрео. Равнотежа 
између трупе и официрског кора осигурава јој врло велику 


надмоћност над осталим војскама, као што је на пример тур. 
59" 


932 Српски Књижевни Гласник. 








ска војска, где је слично стање ствари потпуно непознато. И 
у бугарској војсци официр је близу трупи, али целина је без- 
мерно мање гипка, мање интелигентна, мање погодна за ма- 
неврисање но што је код Срба. Сељачки дух и издржљивост у 
невољи и у трпљењу подједнаки су и код једних код других; 
а тога је очевидно мање код размекшалих и дегенерисаних 
Турака, који немају више ништа од старих ратника некада 
тако славних, од којих је дрхтао Исток и који су у два маха 
затресли зидине Беча. — Румунски војник је, на против, доста 
тврд, доста отпоран у оскудици и у уморима. Он је показао 
лепу издржљивост у огрсмним маршевима које је морао учи- 
ниси. Влах, а још више Молдавац, од доброг је војничког 
материјала, навикнут на опорости зиме и лета у мучном жи- 
воту на дунавским висоравнима, где, везан за земљу, неу- 
морно живи сеоским животом. Највећа мана румунске војске 
јесте очевидно њен недостатак социјалне равнотеже. Војска, 
која је жива слика нације, састављена је од спахијскога робља, 
илота, са једне стране, и племића и велике господе са друге 
стране... 1913 године, у почетку ХХ века, у једној земљи која 
представља најчистију цивилизацију на Истоку, у земљи која 
не допушта да је назову балканском, као да је та реч сино- 
ним варварства, чудно је, запрепашћује видети једну такву 
ствар. Велике тешкоће из прошлости, потреба веће правич- 
ности у раздеоби добара, што брже доношење аграрних за- 
кона, донеће можда решење једнога стања које ће без тога 
одвести Румунију у врло крваву револуцију...“ 

И Ален де Пененрен, закључујући своја излагања, истиче 
равномерну ваљаност свега код Срба, и хвали нарочито ин. 
телигенцију и дух иницијативе. „На супрот ономе што сам 
писао о Бугарима, могао бих рећи да су Срби добри ђаци, 
нешто више боље но добри ђаци, јер и сами знају стварати и 
имају особеност“. | М М. 


СРБИ У РАТУ СА ЦАРЕМ ФЕРДИНАНДОМ, ОД ђенерала Е. И. 
Мартинова, с руског превео С. П. Бошковић. Издавач књи- 
жарница Геце Кона. Београд 1913. Цена 1'50 дин. 


Од првих дана стварања српске државе почетком прош- 
лог века. српски национални радници налазили су моралне и 
материјалне потпоре како у званичној Русији, тако и у ши- 

роким слојевима руског друштва. Букурешким Уговором (маја 
1812) Русија је положила прве основе будуће самосталне срп: 
ске државе. Ове симпатије Русије пратиле су Србију све до 
великог Источног Рата 1877—78 године. У доба када је руска 
војска безуспешно месецима држала у опсади Плевну, импера: 
тор Александар ! позвао је и Србију да одмах поново ступи у 
рат. „Не заборавите да кажете кнезу, разумејте ме добро, рекао 
је цар српском поверенику у руском главном стану. пуков- 
нику Катарџији, да ако Србија не пређе границу у року од 
дванаест дана, она је изгубљена и њена народна будућност 
за свагда компромитована“. Српска влада није се одмах ода- 
звала овом категоричком позиву монарха моћне словенске 
царевине. Тада настаје други период у одношајима између 
Србије и Русије. То је период неспоразума између двеју сло- 
венских држава. Сан Стефански и Берлински Уговор, Српско- 
Бугарски Рат, многи покушаји Великих Сила да се заведу 
реформе у ·вилајетима Европске Турске, показивали су ла 
Русија, с малим изузетком, не показује према Србији оно 
интересовање које је показивала до 1877. За све то време 
Србија преживљује врло тешке дане, налази се у мучним 
финансијским приликама и стално у неизвесном међународном 
положају, многи српски политичари и публицисти окривљују 
у првом реду Русију као главног кривца за тешки удес срп- 
ског племена. 

Неспоразум је у толико више растао што се у Русији 
велики број интелигенције одушевљавао Сан-Стефанском 
Бугарском, чак и после свих разочарења која су доживели 
многи виђени Руси приликом њиховог бављења у Бугарској. 
Тако је неприметно створено неповерење између већег дела 
руских и српских просвећенијих кругова. Неповерење, а често 
и мржња према свему што је руско, владало је понаособ у 
оним српским круговима који су посве површно познавали 
руске политичке и друштвене прилике. Међутим широке масе 
нашег народа, упућиване неком врстом урођеног нагона, вазда 
су остајале непоколебљиви приврженици велике руске ца- 
ревине. 

Руско друштво није изражавало нарочито негодовање 
према Србији. Но самим фактом што се указивала сва пажња 
бугарском народу, утвђивала се равнодушност према српском. 

Овој дугогодишњој кризи у српско-руским одношајима, 

која је нанела велике штете српском племену, а посредно и 


општој словенској заједници, учињен је крај пре десет година. | 


Тада је, променом система унутрашње управе, у Србији успо- 
стављена и нова спољашња политика. Одношаји старог до- 
брог пријатељства између Петрограда и Београда од тада 
оживљују поступно, али стално. | 

Велики Балкански Рат, као и други Српско-Бугарски Рат, 
коначно су учврстили узајамно поверење између Руса и Срба. 
Многи виђени руски политичари и публицисти без устезања 
устају у одбрану српских интереса. Генерал Мартинов је један 
"од тих оданих заступника српског народа. Он изражава те 
своје симпатије према нашем племену у једној обичној и про- 
стој форми. Његова књига нема великих литерарних нити как- 
вих научних претензија. Она има само да послужи као добар 
сведок руском друштву да на Србију: не треба више гледати 
старим наочарима. 

Ради упознавања са садашњих прилика у Србији, Г. Мар- 
тинов је употребио најумеснији метод. Он је пробавио извесно 
време у нашој средини и сам собом створио суд о нашим по- 
литичким и војничким приликама. ! 

Као војник од заната, он даје врло ласкаву оцену о нашој 
војсци и њеној храбрости и физичкој издржљивости. Таквим 
проучавањем наших прилика, као и прилика у Бугарској, даје 
се могућност ширим руским круговима да створе упоредан суд. 
о респективним правима и дужностима оба словенска народа 
и на Балкану и у крилу опште словенске заједнице. 

Садашњи српско бугарски неспоразуми несумњиво су про“ 
лазне природе. Сви реални политичари у Београду и Софији, 
као и сви радници на неговању и одржавању опште словен- 
ске солидарности, дужни су да их смотрено и поступно откла- 
њају, како интереси свег Словенства од њих не би трпели штете. 
Г. Мартинов, упознавајући руско друштво са приликама у Ср- 
бији, исплатио је свој дуг према тим општим интересима. 

Г. Бошковић је учинио услугу српској читалачкој публици 
дајући превод књиге Г. Мартинова. М. Ђ. М. 





ШВЕДСКИ ПРЕВОД „ГоРСКОГ ВИЈЕНЦА“ од АЛФРЕДА ЈЕНСЕНА 
Моптјепеотов Атекгап5. Туа зудз!. ћјанеф тег. оуег5. ау АШед_ 
Јепзеп. (Стокхолм, 1913): 


Што ми, невични шведском језику, можемо да кажемо 


» 
















пЗ УМЕ дрниннрвај 

о преводу „Горског Вијенца“ од Г. Алфреда Јенсена, сводило 
би се на ово. 

· Издање је врло елегантно. једино елегантно међу свима да- 
нашњим туђим и — на срамоту нашу — српским издањима 
овога спева, најлепше међу њима, ван сваке сумње. То је 
један велики кварт, на чисто белој и лепоја дебљој хартији, 
са крупним гармондом у тексту (коментар је у петиту) са 
лепим проредима, са врло широким маргинама које изван- 
редно лепо изгледају. Насловни лист је елегантан а с про- 
стим распоредом, корице су тврде, и једна лака бела хартија 
покрива их и затвара, као омотач. Крупна црвена слова ме- 


„шају се с црнима на насловном листу и корицама. Мач један, 


доле нешто повијен црн, у једном црвеном венцу — све врло 
лако и овлаш а лепо опртано — стоји као украс наслова и 
символ спева који се издаје. Књига је штампана у Готенбургу, 
а издата је на трошак самога Г. Јенсена, ито доиста служи 
на част и Г. Јенсену и штампарији. Тако Шведи издају наше 
песнике. Кад ли ће, Боже, код нас изићи овакво издање Гор 
ског Вијенца 2 

. Што ми, даље, — преврђући листове у књизи чији језик 
не разумемо, — можемо ла кажемо о оном што је у књизи 
неће, наравно, бити богато у примедбама. На наслову — мало 
чудно — нема имена Његошева. Иза наслова је кратак по- 
слован предговор. За њим је овећи увод с насловом Пешар 


· Петровић Његош. Подељен је у четири главе, које обухва- 
тају : потребне напомене о Црној Гори, биографију владичину, 


преглед његова рада у опште. оцену Горског Вијенца и ње- 
гових превода. То је све један мали есеј о Његошу и ње- 
говој поезији; ту су и пробе његових песама, које је Јенсен 
превео на шведски: неколики стихови из Шћепана Малог, 
и из песама Заробљени Црногорац од виле, Ловћену, Философ, 
астроном џ Ппоеша, Полазак Помџеје, Младост, Пушовање 
у Тријесту. Иза увода иде генеалошка таблица дома Петро- 
вића, па посвета Праху оца Србије. Затим долази листа лица 
у спеву. Добро је што је Г. Јенсен, на тој листи и иначе, 
задржао као титуле лицима исте речи које су у ориги- 
налу: владика, кнез, и т. д, не преводећи их на шведски; 
мађарски преводилац Горског Вијенца превео је име владике 
Данила са „Паппо Разрбк“, што је од врло комичног ефекта. 
На листи лица није забележено име Вука Марковића, које 

је Његош сам пропустио, па у многим издањима иста по- 
грешка поновљена, али је, чим је грешка примећена, у но- 
вија Г. Решетарова издања то име одмах унесено. Сад долази · 
текст, сам превод, с коментаром у напоменама. Секретар 
Шведске Академије Д-р К. Д. Вирсен назива превод „лепим“ 
и додаје да се „одликује верношћу, ерудицијом и укусом“. 
По другом. компетентном мишљењу, у које смо и ми склони 
веровати, „овај превод, како у поетском — сетимо се да 
је Г. Јенсен и песник — тако и у филолошком поледу нај- 
бољи је од свих досадашњих“ ; познато је да су извесни пре- 
води Горског Вијенца, немачки и словеначки на пример, 
одлични. Коментар је обилат, и ако мањи од Г. Решетарова, 
што је појамно пошто је то коментар преводу а не издању. 
(Он се махом тиче историје, географије, фолклора. У њему 
се, као и у предговору и уводу, сусрећемо са именима свију 
који су се бавили тумачењем Његошева спева; ту су ГЛГ. 
Јагић, Решетар, Вуловић, Стојановић, Скерлић, Костић, Вук- 
чевић, Георгијевић и други. 

У истој књизи са Горским Вијенцем штампан је и превод 
Смапл-аге. Опширан увод о Мажуранићу и његову спеву, 
обилат коментар и јамачно исте вредности превод, каракте- 
ришу и овај рад Јенсенов као и онај први. 


Павле Поповић. 
А. 3. Носовљ. Кђ антРОПОЛОГПИ СЕРБОВЂ КОРОЛЕВСТВА. С. 
Петербургђ, 1913. Отд. оттискљ из ТУ т. Ежегодника Русскаго 
Антропологическаго Обтцества при СПБ. Университетђф, страна 
123—150). 


Ми нисмо увек срећни кад нам се странци мешају у на- 
ционалне науке. Има у томе и часних изузетака, али у нај- 
више случајева они не раде добро. То пак ништа не смета 
да страни свет о многим стварима о нама зна само по њима. 
Са антропологијом Срба у Србији, за коју још сами нисмо 
ништа дал:', стојимо у том погледу најгоре. Још пре три 
године пишући на овоме месту: оцену на чланак Г. Евжена 
Питара о антрополошком проучавању Срба у Краљевини, 
истакао сам потпуну оскудицу у науци о физичком бићу у 
Срба, па сам том приликом констатовао и то колико је био 





. 4 
1 „Срнски Књижевни Гласник“ од 16 октобра 1910, страна 615—618. 

"оскудан и како непотпун и рђаво изабран материјал на основу 
кога је Г. Питар изводио своје резултате, о којима се већ 
данас у науци води рачун. Данас овде бележим још једну, 
истина бољу ствар у погледу количине и избора материјала, 
али ипак непотпуну и недовољну за сваку научну употребу. 

По поруци Руског Антрополошког Друштва при Петро- 
градском Универзитету бавио се Г. Носов у Србији преко 
лета 1911 и 1912 године прикупљањем антрополошких мера, 
и резултате свога рада саопштио је у чланку који сам горе 
исписао. Г. Носов је узео највише мера од мушких особа. 
Од 195 особа је 187 мушких, а само 8 женских. Највише је 
мера од сељака — 930, од којих су 77%о били прави сељаци, 
а остали су или занатлије или су других занимања; од људи 
виших професија измерио је свега 79. По окрузима је изме- 
рено: из Београдског 23 особе, Подринског — 8, Ваљевског 
— 4, Крагујевачког — 9, Смедеревског — 23, Пожаревачког 
— 19, Моравског — 11, Крушевачког — 4, Рудничког — 11, Ча- 
чанског —- 12, Ужичког — 28, Нишког — 13, Врањског — 27, 
Пиротског — 3. Мерење и обрада добивеног градива извршени 
су по познатој системи Париске Лабораторије и међународном 
споразуму, који је усвојен и у Географском и Антрополошком 
Институту Петроградског Универчитета. 

У чланку је вођен рачун о мерама добивеним од му- 
шких особа које су имале 21—40 година. Резултати су ме- 
_рења у овоме: Срби су највећим делом средњег састава — 
68,3%/о, слабог су 2290, и јаког — 9,7%. — Боја косе им је 
највише тамна — 62,7. за тим кестењасте 33,5%/;, па отворена 
3,89. — Боја очију: прелазна 56,49, тамна 23,7%је и отворена 
19,9%/. — Однос боје косе према боји очију показује такође 
преовлађивање средњег — 72,49, између тамне — 23,8%/, и све- 
тле 3,8%/, боје. — Средњи је раст свију особа 1713 т. (нај- 
мањи 1,572 т., највећи 1,913 т.) са 55,379) високога раста 
(преко 1.700 т. — Индекс главе показује краткоглавост 
(средњи индекс 84,68), при чему је већина брахицефална 
(65,75%/ ); суббрахинефала је мање (23,53%/)) а мезоцефала и 
долихоцефала је врло мало (тек око 10%,). — Лубања је ниска 
— хамецефална (са индексом 69,69). — Лице је широко (са 
индексом 101,53). Осим овога изнесене су још мере: вилице, 
носа, уста, очне дупље, ушију, трупа, удова и различити те- 
"лесни односи. 

После овога изнео је Г. Носов са свим сумарно, главне 
цифре добивене мерењем 8 женских особа од 14—46 година, 
но те мере и он сам сматра за недовољне за какве било 
тачне закључке. | 


Завршујући своја излагања Г. Носов закључује, да Срби 
у Краљевини, на основу његових мерења, припадају јадран- 
ској раси, тамне косе, високог раста и кратке главе. 


Податци које је прикупио Г. Носов нису без интереса, 
јер су потпунији од свију које смо до сад имали о Србима 
у Краљевини. Они су потпунији и у погледу мушких особа 
и у погледу мера које су узете у обзир. да се антрополошке 
одлике Српског Народа истакну. Због тога су они у најпот- 
пунији прилог антропологији Срба у Краљевини. Али они су 
у исто време само то и ништа више, далеко од тога да се 
на основу њих праве научни закључци, какве је покушао 
Г. Носов. Антропологија је још врло еластична и несигурна 
наука, те јој се закључци морају правити врло обазриво и 
· на далеко широј основици. Материјал који је прибрао Г. 
Носов није довољан за све, за што га је он употребљава 0. 
Он је тешко довољан да да и просечне мере за народ Србије, 
јер је за целу њезину територију било потребно много више 
материјала. Он је овако дао само прилог за то. Он је недовољан 
да се на основу њега може одредити место Српскоме Народу, 
и ако је можда Г. Носов својим мерењем и случајно погодио 
то место. Најмање је пак довољан да се на основу њега могу 
правити поређења антрополошких особина народа поједи них 
огруга, која нисам сматрао за потребно ни да поменем, јер: 
шта могу казати три особе из Пиротског Округа, по чети ри 
из Крушевачког и Ваљевског. осам из Подринског,-девет из 
Крагујевачког, а да и не помињем што из неких округа и 
нема податакар За поређење телесних особина народа по 
окрузима потребно је много више података, но што су и 
највећи подаци по окрузима код Г. Носова. Колико вреди 
оперисање са мало података ја сам показао говорећи о раду 
Г. Патара. Да сам тада имао право најбоље утврђује Г. Н сссв. 
који је све резултате Г. Питара оборио новим бројевима 


1 Док је Г. Питар нашао средњу висини Срба 1,655 м., дотле јеона 
код Г. Носова 1,713 м.; док је код Г. Питара средњи индекс главе <0,58 
код Г. Носова је 84. 68, и тако таље. 


, 

Иста судбина чека и овај посао Г. Носова. Штета је само 
што ће ови радови са својим податцима ући у научну лите: 
ратуру, одакле их је после тешко изгнати. 

Све дотле докле се ми сами не почнемо антрополошко 


проучавање нашега народа, онако и снолико колико је науци 


потребно, ми ћемо имати ту судбину да нам се са стране 
удељују непотпуни прилози који се искључују а науци мало 
користе. МАРА А 


НОВА ТАЛИЈАНСКА ЗзБИркаА СРПСКИХ И ХРВАТСКИХ НАРОДНИХ ПЕСАМА. 


Сапгћ роротаг! зегђт!е сгоа«!, (гадон еа аппо- 
јан да Ргето Казапатес. 1 шо уепејо 41 атН отансће. Мепела 
1913. (т 169 а! рао. Х + 156.) 


У Италији, као и у свему цивилизованоме свету, последњи 
историјски догађаји на Балкану у великој су мери појачали 
интересовање за младе балканске народе и њихову културу. 
Тао интересовање талијанске публике задовољавао је велики 
број новинарских и часописних чланака и известан број бро- 
шура. Од књига, пак, које су за време ове бурне периоде 
од 1912—1913 године изишле у Италији и које се тичу нас 
Срба, вреди споменути нарочито две збирке на талијански 
преведених наших народних песама. Прва књига је просто 
прештампавање, у засебну књигу. свих оних „илирских“ на- 
родних песама, које је Николо Томазео ставио поред тоскан: 
ских, корсиканских и грчких народних песама и публиковао 
у Венецији у 20 свезака (од по 80 страна) од 1841 до 1843 
године. Тај прозни превод наше народне поезије довољно 
је познат. и на његовом поновном прештампавању нећемо се 
задржавати. 

Друга збирка, чији наслов горе исписасмо, у стиху јеи 
дугујемо је Г. Петру Касандрићу, уреднику задарске полу- 
званичне „Зтое Раптанпзке“ и писцу ваљане књиге „О Дал- 
матинском Новинарству“.“ 

Ни ова збирка — бар што се тиче већег броја у њој са- 


1 Сап! роројам тозсап!, согзћ, Шијећ, стес!, гасеоји е Шизбгаш да 
Хессо1о Тоштавео. Уеледа, С1го1. Тавво 1841—45, Газе. Т—ХХ то 80. „Илир- 
ске“ народне песме заузимају ХУП—ХХ свеске. 

2 1 (погпанато Ратајо да! 1849 21 1960. Арршт(е 41 Рлегго Казап- 
фие. Дага, Збађ. З!р. Еди. Бр. Атбаје, 1859. 1п 160 41 рас. 185. 

држаних народних песама — не излази сада први пут пред 
талијанске читаоце Пре без мало тридесет година, Г. Касанд- 
рић је у Задру штампао збирку неколиких наших народних 
песама у талијанском стиху преведених.: Ту су биле: !. „Зи- 
дање Скадра“ (17 ЕФ4Нсалопе а! Зсодта). 2. „Кнежева вечера“ . 
(Ка Сепа Фф Гагаго). 3. „Цар Лазар и Царица Милица“ (Ња- 
гато е Миша). 4. „Марко Краљевић и Муса Кесеџија“ (Магсо 
е Миза 1! тајапаппо). 5. „Марко укида свадбарину“ (Магсо 
арђонзсе Та 'агла пилаје). 6. „Маркова смрт“ (Га топе а 
Магсо). 7. „Женидба Максима Црнојевића“ (Се погхе а! Ма5- 
зипо де' Меп). 8. „Женидба Милића барјактара“ (Ке погге 
та! Мпоје 1 аШете). 9. „Јово и Марија“ (Јоуо е Мапа). 10. 
„Асанагиница“ (Га зроза Фф! Аззапо Ага) и 1!. „Свеци благо 
дијеле“ (1 Зап! 5: рагшзсопо 1 рогјеп). 

Књижица је садржала кратак предговор, у коме је пре- 
водилац, укратко, изложио о версификацији српских народних 
песама. Иза прве, треће, шесте, седме и десете од набројаних 
песама, налазило се по неколико историјских објашњења. На 
задњим корицама, најзад, преводилац је објављивао скоро 
штампање свога превода неколиких хрватских народних еп- 
ских песама и једне своје студије о српско-хрватској епској 
поезији.“ 

У овој збирци из 1913 године налазимо исте те песме 
и још седам нових и то: „Писмо Муратово“ (1' ји тагопе), 
„Косанчић уходи Турску војску“ (Е" Озје Штса), „Смрт мајке 
Југовића“ (Га тшадге де! поуе его), „Цар Дукљанин и крститељ 
Јован“ (Рлоседапо е Стоуапш Ваш зга), „Радосав Сиверинаци_ 
Влатко Удински“ (Кадозауо), „Попијевка од Свилојевића“ (5у1-_ 
Гојеуо) и „Султана Гроздана и Влашић Млађен“ (СОгогдапа е 
М!адепо). Последње су три бугарштице, као што се из на-. 
слова види. | 

Задржавши свих једанаест песама из збирке од 1884, 
Г. Касандрић их није пустио у нову збирку без извесних из 
мена. Некима је наслов променио („Бахато е Миша“ постаје 
„Ба согпаја ф! Соззоуо“, и тако даље), поједине песме је 


: Сапц роројаг! ерје! зетђ!. Хегатопе те са а; Рлеђто Казапате Лага, 
5. Атбаје 1884. јп 169 41 раг. ХГ-- 216. 
% Колико је нама познато, Г. Касандрић није остварио ту своју 
намеру. 

скупио и образовао три циклуса: Сто 41! Соззууо, Сто а 
Магсо Ктајјемс и Аппсће Тео сепде ген р1озе. Најзад, многа пре- 
ведена места је преиначио и превод учинио течнијим. На 
пример у „Кнежевој вечери“ стихови: 


С десне стране старог Југ Богдана. 
И до њега девет Југовића; 

А с лијеве Вука Бранковића, 

И осталу сву господу редом. ; 


преведени су у збирци од 1884 са: 


аПа дезга [е' зедеге ПЦ уесећо 
Глодајо Јиво, ед а 1 Чассапћо 

1 5101 поуе Пеп Јикоу1а1: 
Втапком1де Глро а тапса, е тбогпо 
па Ганга Зјепома Фзрозве. 


а у новој збирци са: 

| ... а ја дЧезфга Јиго Глодаћо 
И уесћагдо со зпо1 поуе Пећ. 
а зиизгга роп Гаро 41 Вгапсо 
е рој | ата зјепопа рег стадо. 


" Овако допуњена и иправљена, ова збирка Г. Касандрића 
спада међу најуспелије талијанске преводе наших народних 
песама. Три ствари су се стекле да Г. Касандрићев превод 
испадне одличан: подједнако дубоко познавање оба језика, 
јак смисао за народну, а нарочито епску поезију и факт што 
је Г. Касандрић и сам помало песник.: Као многи Далматинац, 
он има згоду већине њихових земљака да му талијански буде 
исто толико матерњи колико и српски. Том интимном позна- 
вању талијанског језика он је доцније придодао и брижљиву 
класичну културу талијанску, која је тако еминентно епска. 
Његови покушаји у поезији дали су му извесну рутину у 
прављењу стихова, те га је то све укупно добро припремило 
за преводилачки посао коме се савесно одао и који му је 
одлично пошао за руком. 

Превод је необично веран. Г. Касандрић је до виртуо- 
зности подигао вештину адекватног и скрупулозног прено- 
шења стиха из српског у талијански. Можемо отворити где 
хоћемо укусно опремљену књижицу и свугде ћемо се изне- 


1 Рлебто Казапате „Ргите Вие,“ Лага, Уба е Јапсоује, 1880, 12 
169 4! раг. 35. 

надити апсолутноме поклапању превода са оригиналом. Узи- 
мам овај пример: оу # 


„Снао моја љубо Дамњанова, „О пма ппога, зроза 41 Раппапо, 
Што нам вришти Дамњавом зеленко: _ р: Папмап регеће Тлепа 1 Јеагдо ' 
Нл' је гладан шенице белице, На 41 стапо ћапсоћпо Тате, 

Ил" је жедан воде са Звечана .3“ од ћа зеге 4 асапа да Зуесјапо : 


Места која нам се чине потешким за тачан превод, Г. 
Касандрић преводи са лакоћом која задивљава. Стихове: 
.„ „Сви сватови ником поникоше 


И у прву земљу погледаше 
Ја од чуда лијепе ђевојке... 


преводи верно са: 


„„КесПпато П саро 1 ратапши, 
о осећ! ап бетга Пззего дауапи 
ад поп [ба] рогбепјо а: ђејегла .. 


Поред тачности, превод се одликује великом, и ако не 
апсолутном течношћу. Ево два речита примера: 


40] Бога нам, царице Милице! О зоугапа Ма, рег П1о! 

Ми смо јутрос од Косова равна, реп уепат да Созвоуо зватапе: 
Виђели смо двије силне војске; 1 дие [ог езегте ; уедетто, 
Војске су се јуче удаоиле. је сеоогб тег! 5'ајгопеаго, 

'Обадва су цара погинула ..; атђедџе рептопо 1 зоугат...; 
Што би, слуго у пољу Косову: рт. 5 сатро а Созвоуо сће аууеппег 
Ђе погибе славни кнеже Лазо: доуе садде Кахаго И глог1050: 
Ђе погибе стари Југ Богдане : доуе садде Јиго Глодаћој 

Ђе погибе девет Југовића доуе 1 Пен зпој зоп сади 

Ђе погибе Милош војевода: доуе садде 1 сопдошег МПоззе > 
Ђе погибе Вуче Бранковићу: _ адоуе садде аг' Тлре 41 Вгапког 
Ђе погибе Бановић Страхиња : доуе садде а: 5егајепа И Вапо: 


Јако и разумно. осећање Г. Касандрића за народну епску 
поезију учинио је да су све чари српскога текста вешто и 
потпуно пренесене. Наивност, непосредност, простота, епски 
замах и опширност, све је то потпуно свеже пресађено у та- 
лијанске стихове. Г. Касандрић се није повео за неким ра- 
нијим талијанским преводиоцима наших народних песама, 
који су те песме скраћивали, преиначавали, избацујући епска. 
понављања и варирајући често понављане епитете. Он сеи. 


ту показао као човек од укуса и обдарен јаким смислом за 
народну поезију. Балет: 


му» 











ОЦЕНЕ и Прикази. 943 


Оно што нарочито ваља истаћи код превода Г. Касан- 
___дрића, то је његова велика умешност да психички садржај и 
емоционалне особине српскога текста пренесе неизмењене. 
ЧОн има осећање мере и уме да сажме фразу тако да она, од- 
говарајући концизној српској фрази, оставља исти утисак који 
и оригинал. Томе доприноси много и његов богат речник 
из кога: он узима баш ону реч или обрт који пристоји. „Зи- 
. дање Скадра“, на пример, оставља у истој мери силан утисак 
4 нечега кобног, језовитог и неминовног као и српски текст. 

Исто је то и са песмама „Цар Лазар и царица Милица“, 
___„Смрт мајке Југовића“ и другим. Уверења ради исписујемо не- 


колико примера тога уметничког преношења: 


„Ал говори слуга Милутине: 


„Скин ме, госпо, за коња витеза, 


Умиј мене студеном водицом 


ПИ залиј ме црвенијем вином, 


"Тешке су ме ране освојале...“ 


или стихови: 


"Тада слуга поче казивати: 
„Сви осташе, госпо, у Косову. 


"Ђе погибе славни кнез Лазаре, 


Ту су многа копља изломљена, 
Изломљгна и српска и турска, 
Али више српска него турска, 


Бранећ', госпо, свога госпогара, 
Господара сл»вног кнез Лазара. 


„А Југ ти је, госпо, погинуо 

'У почетку, у боју првоме. 
Погибе ти осам Југовића, 

"Ђе брат брата издати не шћеде 
Докле гође једап тецијаше; 
„Још остаде Бошко Југовићу, 
Крсташ му се по Косову вија, 
„Још разгони Турке на буљуке 


"Као соко тица голубове...“ 


...„Ма Тауећа 1 хегуо Мишпо: 
„Већ, да! ргоде соттог та зсепа, 
соп тезе! асапа Јахуап!, тадоппа, 
е па зШа 1 ђосса уп уегпишћо. 
т ћаппо упео Је [егне стаут,. “ 


А паггаге ргезе П зегуо аПога: 
„Ојаесјоп би а Соззохо, тадоппа._ 
Поуе П ргепсе слоглозо садде 

ТУ! копо. тобће Јапсје пигапте 

тојбе Тапеје зегћсће е тећезеће: 
та рш зетђе зоп еће боигеће, питапје 
ја даНепдег, допла, И 5јепог [ого, 
Балаго, ПН зохгапо 210г1050. 

Т'г ретћо Јисо, пла з1епога, 

а! ргпе о пе 10 зеотто ргто. 
5оп рели обо Пеп зпо!: 

пп Тгабе о Габго ађђапдопаге 

поп уојеуа, Ппеће пп 501 гипаве. 
Кезћа 5010 апсог Возко 41 Јисо, 
зуепфоја реј сатро И зио згепдагдо, 
е а дгарреш зрегде апсога 1 Тигећј, 
соте Тајео зЕогто 41 сојотаб;,..“ 


Дивни стихови из „Женидбе Милића барјактара“ 


„Ој пунице, ђевојачка, мајко, 
Или си је од злата салила: 
Или си је од сребра сковала: 
Или сп је од сунца отела: 
Или ти је Бог од срца дао“...“ 


4 
| 
[ 

претварајући се у талијанске, пренели су собом сву на- 
ивну чар: 

„Оојсе. тадге де ]1а зроза та, 

а тил, Јава |ћај би тогзе 1п ого, 

о по агсеп(јо Пло Тамогађа, 

о гарба а! гоје [ојеогап(е, 

о ђетшепо 1 сте! Те Та сопсегхе 2“ 


Исто се то може рећи и за ове стихове, из исте песме 
„Чарна горо, не буди јој страшна ! 
Црна земљо, не буди јој тешка ! 
Вита јело пусти широм гране, 
Начини ми заручници лада; 
Кукавице, рано је не буди, 
Нека с миром у земљи почива...“ 


који су овако преведени: 


„беуа Товса, поп Рппрашјгте; 
песта [егга, поп еззегје отауе, 
зпеПо ађеје, збепа! 1пбогпо 1 гап, 
зрапа! 1 гех70 ви Ја зроза та, 
поп Фезбатја, о спсшо, зп Гађа, 
регеће 11 расе зоббо фетга рог“. 


Као што се из горњих примера види, Г. Касандрић је 
наше народне песме превео у оригиналном метру, десетерцу. 
Исто тако су и три бугарштице („Радосав Сиверинац“, „По- 
пијевка од Свилојевића“ и „Гроздана и Млађен“) преведене 
у њиховом оригиналном метру. 


Узимајући десетерац за свој преводни стих, он се — 
као што и сам у предговору збирке вели — угледао на Ге- 
теа, Г-ђу Талфи и Капера који су у оригиналном метру пре- 
вели неке наше песме на немачки. То подузеће Г. Касандрића _ 
било је доста смело, јер се за декаметар у талијанској пое- 
зији готово и не зна. Тај метар није за талијанско верси- 
фиковање и кад је и бивао употребљиван, то је било само 
узгредно. Кјабрера, Томазео, Кардући, Д' Анунцијо понекад 
су се њиме служили, и то готово једино зато да би показали 
своју версификаторску вештину. Природно је да је Г. Касан- 
дрић, у томе погледу, наилазио на велике тешкоће од којих 
је многа и многа остала несавладана. Поред свега тога може 
се рећи да је и у погледу версификације Г. Касандрић при- 
лично успео. Он се старао да рктмични ход нашег десе- 

терца пренесе што је могуће тачније. Често му је то испа- 
дало мајсторски за руком: 


Милош ти је госпо, погинуо,.., 
И Т. Д. 


е МПоззе 4 рег;, тадоппа, 
де Ја !тедда ЗИпга а Та зрода, 
дохе то; Тигећа зоп садић... 


Или: Ја каква је пура .Љепосава ! 
кроз мараму засија јој лице, 
сватовима очи засјениле... 


Сот' е ђеПа ]ја зоаув зрога ! 
(га 1е ђепде 1е ђршо 1а Тассла 
57 сће #ћ то ађђатђаснан... 


Напор Г. Касандрића у томе метричком прилагођавању 
достојан је највећег признања. 


Завршавајући овај приказ дужност нам је да укажемо 
на једну незгоду Г. Касандрићева превода, коју је по сваку 
цену ваљало избећи. То је честа употреба „опкорачавања“ 
('епјатђетеп, које наша народна поезијане трпи. Места као : 


ра 1опбап Ја зеогзего Је ппоге 

е а теопгага тоззего. — Ргогпррего 
ју Јатеп  аПог Је поуе уедоуе, 

ја зтећло22 гпррего 1 поув огјап!... 


Или: Веге уто Миза 4 Ађапја 
ша бауегпа а Збашрши; ројеће зао 
Га. 41 уто, бг о Ттезе а Фте,..: 
и још друга нелагодно утичу после онако лепо и складно 
преведених стихова. 
Но, крај свега тога, ми понављамо, Г. Петар Касандрић је 
један од највернијих и најумешнијих талијанских преводилаца 


наше народне поезије. 
ВитоР ПАВЛОВИЋ. 


Те Сћетш1п де [ег де Васдад ап ро!п де иџе 
родие, есопот! пе е! Ппапстег, оп ГЕхрапзгон де 
РГ Аретагтпе еп Отетг, рат Меехапаге Ј/исћ, досјешт еп 5степсе5 
сотатегсјајез. Вгихећез—Гетрле, 1918. 

Последња три деценија, поред отвореног питања о будућ- 
ности Европске Турске, постепено се стварало питање о (5: 


дућности Азијске Турске. 
: 60 


_ 

Лондонским и Букурешким Уговором о миру питање о 
Европској Турској, једно од најважнијих сувремених политич- 
ких питања, скоро је коначно решено. Од тада, у склопу 
међународних питања, питање о Азијској Турској спонтано по- 
стаје актуалније. У решавању проблема Европске Турске ан- 
гажовани су били у првом реду животни интереси мањих бал- 
канских држава, а тек у другом економски и политички интереси 
Великих Сила. Од даљег развоја прилика у Азијској Гурској 
зависиће опстанак турске царевине. У Азијској Турској не по- 
стоје у оној мери укрштени племенски и верски интереси ста- 
новништва, у којој су постојали у Европској. Азијска Турска 
представља поглавито један велики економски објекат, чијим 
се огромним богатством желе користити све Велике Силе. По- 
жуда сваке од њих да присвоји за своје грађане што више 
корисних послова, изазива узајамно супарништво. Та борба 
економских повластица, које собом повлаче и политичке, оли- 
чава у суштини садашњи азијско-турски проблем. 


Када је Бизмарк 1876 године свечано изјавио да Источно 
Питање не представља вредност костију једног његовог По- 
меранца, није ни слутио како ће та изјава остати у историји 
као класичан пример да, у међународној политици, и тако 
велики умови као што је био његов, често до невероватности 
показују неспособност предвиђања развоја будућих политичких 
догађаја. Једва је прошла једна деценија после ове Бисмаркове 
изјаве, а Немачка је већ у велико почела правити планове за 
свој будући рад у Азијској Турској. 

На своме путу у Анатолији, Месопотамији, Сирији и Ара- 
бији, Немачка је наишла на рад много старијег датума других | 
Великих Сила, напосе Енглеске, Француске и Русије. Да би 
омогућила својим држављанима успехе у њиховим финансијско 
економским предузећима у Малој Азији, Немачка је узела на 
се да, путем повластица, тамо створи прво саобраћајна сред- 
ства и приграби у своје руке најважније саобраћајне артерије. 
За извођење ових својих планова Немачка се користила својим 
повлашћеним положајем у Цариграду. Она је тај положај за- 
добила окретним радом своје дипломатије. Млади султан Аб- 
дул Хамид није био задовољан резултатима Берлинског Кон- 
греса. Он је сматрао да су за онакав исход ствари на Конгресу, 
поред Русије, биле одговорне Енглеска и Аустро-Угарс ка 

Француска још није била опорављена, да би могла имати пре- 
суднији утицај у светској политици. Тада је Абдул-Хамиду из- 
гледало да Немачка најмање може бити опасна по његову 
царевину. Како се с друге стране у то време већ осећало су- 
парништво Енглеске, Француске и Русије у Малој Азији, он 
је веровао да ће, фаворизујући Немачку, лакше одржавати 
своју власт, користећи се супарништвом ових Великих Сила. 
Он је тамо применио исте политичке методе као и у Европ- 
ској Турској. Неки знаци наслућују да ће Отоманско Царство 
и тамо пожњети исте успехе... 

Прве важније економске повластице добијају добро ор- 
ганизоване немачке новчане установе 1887 и 1888 године. Но тек 
после пута Виљема Пу Света Места и после његове изјаве о 
непоколебљивом пријатељству према мусломанском свету, не: 
мачки капиталисти успели су да добију концесије за многа 
важна трговинско-економска предузећа. 

Једно од ових немачких предузећа, о коме се тако много 
расправља у европским политичко-финансијским круговима, 
јесте предузеће за грађење Багдадске Жељезнице. Уговор о 
грађењу ове жељезнице потписан је 23 децембра 1898. 

У својој темељно написаној књизи о Багдадској Жеелез- 
ници, Г. Др. Александар Илић, један наш интелигентан Србин 
Маћедонац, успео је да врло прегледно изнесе економске, фи- 
нансијске и политичке планове Немачке, Велике Британије, 
Русије и Француске у Малој Азији. 

Писац је дао и кратак историјски преглед о развоју же- 
љезничког питања у Турској. Он сматра да је жељезничко пи- 
тање природна последица Хати Хумајуна од 1856 и више 
спонтано дело самих турских државника. Међутим, Турска је 
отпочела подизање железница ускоро после Париског Кон- 
греса поглавито по савету Енглеске, која је желела да се по- 
строје прво стратегијске железнице ради одбране од Русије. 
Тиме се објашњава грађење железнице од Варне до Рушчука, 
коју писац не спомиње. То је једна од најстаријих железница 
(1864), коју је саградило једно енглеско акционарско друштво. 
— У колико је немачки утицај јачао у Цариграду, у толико 
су и планови Немачке о њеној „епроџтк“ добијали све 
одређенији облик. Од 1887—88 године Немачка почиње усред 
сређивати своју колонијалну политику на територији „Болесног 


Човека.“ 

Немачка је била силом околности упућена на ту страну, 
пошто скоро више није било „земље без господара“ на 
европском, нити осталим континентима. 

Као што Г. Илић умесно примећује, Немачка је, поред еко- 
номских интереса, имала и посебне националне интересе, да ви- 
шак (свога становништва упућује у Турску, а не у Сједињене 
Американске Државе, где је од 1840 године емигрирало више 
од 5.000.000 Немаца, од којих се већи део претопио у Англо- 
Саксонце. Међутим, немачки живаљ је на далеко вишем кул- 
турном ступњу од муслиманског. Према томе, те опасности 
не може бити за немачку емиграцију у Малу Азију. 

Своју колонијалну политику у Турској Немачка изводи 
средством својих јакик новчаних установа. „Оешзсће Вапк“ 
стоји на челу свију осталих банака. Према ономе како је то 
писац добро оцртао немачке банке, индустријска, пловидбена 
и трговинска удружења имају не само за циљ да омогућавају 
дивиденду акционарима, зећ ове установе, а у првом реду 
банке, врше врло значајну културну и посебно националну 
мисију. 

Као главни предузимач за грађење Багдадске Железнице 
„Немачка Банка“ допринела је да берлинска влада у свима 
питањима економско-политичког значаја у Малој Азији остане 
на равној нози с осталим заинтересованим Силама. 

Питање о Трансмесопотамијској Железници и о желез- 
ници коју жели Русија подићи преко извесних делова Турске · 
и Персије, довели су до познатог Потсдамског Састанка ру- 
ског и немачког цара (марта 1911). На том састанку дошло 
се до споразума, који је потписан у Петрограду 19 септем- 
бра 1913. А питање о спровођењу Багдадске Жељезнице до 
Персијског Залива довело је било до озбиљне заоштрености 
одношаја између Енглеске и Немачке. 

У питању Багдадске Железнице између Енглеске и Не: 
мачке постигнут је споразум, који није задовољио извесне наде 
немачких финансјера и политичара. 

Немачка ипак има пуно разлога да не клоне у својој мало- 
азијској колонијалној политици. Једна од тајни успеха њене 
колонијалне политике почива, кгко је то Г. Илић, умесно приме- 
тио, јесте у смелости немачких финансјера и банкара. Немачке 
банке иду као предходнице у државној колонијалној политици. 
Оне се подухватају, на свој ризик, највећих предузећа. На тај 

начин, оне отварају и у многом обезбеђују пут трговцима ин- 
дустријалцима и радницима у њиховим колонијалним посло- 
вима. Благодарећи овом систему рада, Немачка је успела да 
радикално поправи свој трговински саобраћај с Турском. 
Увоз Немачке у Турску 1887 износио је 60, од целокупног 
увоза, а 1910 достиже 219. 

Француски капиталисти придржавају се свог другог си- 
стема. Они врло нерадо улазе у предузећа која излажу уло- 
жени капитал ризику. Они се задовољавају пласирањем свога 
капитала у сигурне послове. Француска је уложила у Турској 
око четири пута више капитала (две и по милијарде) од Не- 
мачке. При свем том, њен увоз у Турску стално опада. Од 
189/, 1887 године спао је 1910 на 119 од целокупног увоза. 

Само предузеће грађења Багдадске Железнице обећава 
према пишчевим податцима, у ближој будућности, огромне 
користи немачким предузећима и колонистима. Немачка већ 
заузима једно од првих места међу државама увозници- 
ма у Турску. Када се буду израдиле главне и споредне 
линије у Малој Азији, када се буде у Месопотамији извр- 
шила потребна дренажа извесних мочарних предела, она ће 
представљати нову житницу света, местимице плоднију од 
Египта. Према оцени немачких испитивача, требало би више 
од петнаест милиона немачких колониста, да би се непре- 
гледна поља дуж Тигра и Еуфрата могла сувремено обра- 
ђивати. Само у Месопотамији има преко четрдесет милиона 
хектара земље за обрађивање, више него што има цела 
Француска. 

Какав ће ток у будуће узети питање Азијске Турске, од 
веома је великог значаја за европску, а посебно за балкан- 


"ску политику. 


Вишак људства и индустријске производње Немачке Ца- 
ревине мора тражити вангранична тржишта. У колико Не 
мачка успе да та тржишта нађе изван европског континента, 
поглавито изван Балканског Полуострва, и у колико буде 
заузета у својој колонијалној политици. у толико ће бити 
више изгледа за одржавање мира у Европи и пружиће се 
више могућности малим балканским државама да се слободно 


· културно развијају, а привредно и војно јачају. Са тих раз. 


лога књига Г. Изића заслужује пажњу и наших читалаца. 
Осим ових политичких разлога, студија Г. Илића има 

за нас значаја и са гледишта економског. Проучавањем при- 
лика у Азијској Турској, ми ћемо извесно наћи могућности да 
на тамошњим тржиштима обезбедимо извоз нашој брашнар- 
ској индустрији, као и индустријским прерађевинама кудеље, 
вуне, лана, мака дувана и друго. Исто тако и извоз стоке и 
"сточних производа на малоазијска тржишта имаће у будуће 
свакако више услова за успех него што их је до сад било. 


у М. Ђ. М. 
Б РАДАР Ба 
КЊИЖЕВНОСТ. 
„КАЛУЂЕР И ХАЈДУК“. — МИ ако је историјска традиција 


код Срба тако жива и јака, ипак српска књижевност нема 
добрих историјских романа. Када се упореде последњи исто 
ријски романи, на пример Г. Андре Гавриловића, са нашим 
најранијим историјским романима, кас на пример са романима 
Милована Видаковића, не осећа се напредак. За последњих 
пола века чињено је неколико покушаја, али увек без већега 
успеха. 

Г. Стојан Новаковић, чија духовна свежина и радна снага 
остају увек за дивљење, осећајући ту празнину у српској књи-. 
жевности, дао је једну велику историјску „приповетку о по- 
следњим данима Србије у ХУ веку“, која је под насловом 
„Калуђер и Хајдук“ изишла у издању Задужбине И. М. Ко- 
ларца. (Београд, 1918; 85, стр. 296). То је прерађена и знатно 
допуњена пишчеда приповетка „Калуђер“, која је 1865 изишла 
у „Вили“. У предговору Г. Новаковић овако објашњава свој 
најновији књижевни посао: „Читаоцима се на овим листовима 
пружа приповетка коју није писао приповедач од посла. Писцу 
је жеља била да читаоцима пружи опис живота српскога на- 
рода у средњем веку у што свестранијем облику. И облик 
приповетке учинио му се за тај посао најподеснији. Тим путем 
се овде у облику приповетке износи дело студије...“ Као што 
се види из преговора и самога дела, то је мање документо- 
ван историјски роман а више културно-историјска студија у 
приступачнијој и популарнијој књижевној форми. Г. Нова: 
ковић, који се нарочито и са познатим успехом бавио проуча- 
вањем српске културе у Средњем Веку, и који, по свој при- 
лици, има од свих наших сувременика најпунију и истини 
најближу визију тога ишчезлога доба, био је најпозванији за 
један овакав посао. Књига се чита са интересом и са ко- 
ришћу, и један српски читалац пошто прочита ову верну 
реконституцију наше прошлости, имаће широку представу 

како су наши стири живели у „тешким и усилним време- 
нима“ ХУ века. Једном данашњем српском читаоцу намеће се 
поређење између ове приповетке и историјског дела Г. Чедо- 
миља Мијатовића „Ђурађ Бранковић“, које има за предмет 
исто доба српске историје. По учињеном поређењу, изишло 
би да :е Г. Новаковић као приповедач био ближи истини но 
Г. Мијатовић као историчар. Л. 


„НИгуа 1 5г61 — Хрватски писац Јаков Царић 
држао је 1912, у хрватском просветном друштву „ЈЂудевит 
Гај“ у Дубровнику, предавање о „Хрватима и Србима“. То 
предавање, које је прерадио и попунио, штампао је у за: 
себну књижицу, под насловом: „Нтан : 541. ЕПојозко- ЈНе- 
тапи гагсоуо:“. (Дубровник, 1913). Писац је узео да говори 
о теми ванредно важној и занимљивој, и актуалнијој но икада. 


Поједина његова тврђења су спорна, има и несумњивих ма- _ 


теријалних нетачности, али основне идеје и закључци, сама 
целина, потпуно су тачни и имају се примати како са хрват- 


ске тако и са српске стране. Ова врло национална и истинска 


родољубива књижица је вов појав новога духа који све више 
хвата маха у оба дела нашега народа. Писац је својој књи- 


жици дао име „разговор“, и то у ствари и јесте. Велика научна _ 


дискусија о сличностима и разликама, заједничким и посеб- 
ним особинама Хрвата и Срба, има тек да се води. Али како 
догађаји јуре, ми немамо времена да то спорно питање ре- 
шавамо у филолошким, историјским и књижевним дискуси- 
јама, но имамо да радимо на самој ствари, на што интимни- 
јем везивању Српства и Хрватства. стварању једног Србо- 
хрватства, као што су то млађи нараштаји реално и практички 
схватили и стали изводити. 
Издања СРПСКЕ КРАЉЕВСКЕ Академије. — Изишла су из 
штампе, овогодишња издања Српске Краљевске Академије: 
„Глас“, „Споменик“, Српски Етнографски Зборник“, „Збор- 
ник за историју. језик и књижевност српскога народа“. (Нису 


· заступљени „Годишњак“, „Српски Дијалектолошки Зборник“ 


и посебна издања). 

У „Гласу“ првог разреда су прилози Г.Г. Симе Лоза- 
нића, Др. В. К. Петковића, Др. М. 3. Јовичића и Др. Н. Ко- 
шанина. У „Гласу“ другог разреда су радови Гл. Стојана 
Новаковића, Јована Томићо. Др. Станоја Станојевића и Дра- 
гутина Костића („Тајно писање у јужнословенским ћирилов- 
ским споменицима“) У „Споменику“ су прилози за политичку 
и културну историју од ГЛГ. Стојана Новаковића, Љубомира 
Ковачевића и једног од најплоднијих истраживача наше цр- 
квене и државне прошлости. Г. Радослава Грујића, који је 
дао документа за осам интересантних тема о патри!арсима, 
митрополитима и покретима нашег народа у ХУШ веку. — 

У „Зборнику за историју језик и књижевност“ штампани су 
„Исписи из Бечких државних архива“ од Г. Др. Владана Ђор- 
ђевићи. Исписи се тичу односа између Црне Горе и Аустрије. 
 — У „Етнографском Зборнику“ је девета књига „Насеља 
српских земаља“ које излазе под уредништвом Г. Др. Ј. Цви- 
јића. Дата је граћа о Заглавку, Боци и Рађевини и Јадру; у 
тексту и ван њега има 60 скица. А ЕТ 





„јапко Ропс Като“. — Г. Владимир Черина издао 
је на Ријеци своју овећу, добро писану монографију „Јапко 
Ропс Катоу“, у којој је топло и исцрпно приказао живот и 
рат једнога интересантнога писца најмлађега књижевног на: 
раштаја. МИ личност која је предмет ове књиге, и писац који 
ју је писао, заслужују пуну цажњу као карактеристични пред- 
ставници „најмлађе, немирне, неспокојне, бунтовне и апшене, 
прогањане, па свијетом у потрази за културом и слободом 
растурене Хрватске“. Н. 

„ПролЕтњЕ Воде“. — Једна од карактеристичких појава 
данашње српске књижевности, то је да у њој понова улазе у 
моду руски писци. Нарочито је тај случај са Тургењевом, 
једним од оних истинских великих писаца који никада не 
старе. Пошто је више од тридесет година владао и у српској 
књижевности, Тургењев по други пут осваја српску читалачку 
публику. Само са ову последњу годину четири његове ствари 
понова су преведене на српски („Пролетње Воде“, „Фауст“, 
„Прва љубав“, „Руђин“). „Пролетње Воде“, које су у овом ча- 
сопису изилазиле у лепом преводу Г-ђе Олге Којић-Глушчевић, 
сада изилазе у засебној књизи, као 4 свеска „Модерне Би- 
блиотеке“, Г. С. Б. Цвијановић. То је први пут да овај пре- 
красни роман изилази на српском у засебној књизи. 





„ЖАН-Жак Русо И ПРИРОДНО ВАСПИТАЊЕ“. — Земунска 
књижара „Напредак“, као 7 свеску своје збирке „Културни 
проблеми“, дала је дело француског педагога Габриела Ком- 
переа „Жак-Жак Русо и природно васпитање“, у преводу 
Г-ђе Јелисавете С Марковић. О тој књизи и о том преводу 
било је већ речи у овом часопису. Та књига је изишла прво 
у Београду 1911, и како се није растурила, књижара „На: 
предак“ је узела, дала јој нове корице и изнела на пијацу 
као нову! Такве послове радили су до сада само антиквари 
на Зеленом Венцу у Београду. К. 





„ТРИ ЉуБави“. — Матилда Серао једна је од релативно 
најпознатијих талијанских писаца код нас. Сада је у Београду 
изишао превод њене новеле „Три љубави“. Преводилац је 
Г. Ђ. Стефановић. Цена је књизи 1:50 дин. а, 

„ЦРВЕНИ кКРИН“, -– Анатол Франс, пре десетак година 
готово сасвим непознат код нас, почео је да осваја и наш 
читалачки свет. „Модерна Библиотека“ Г. Св. Б. Цвијановића, 
која се одликује добрим књижевним избором, продужује 
успешно своје изилажење. Као 5 свеска изишао је врло по- 
знати роман „Црвени Крин“, један од најбољих дела славног 
писца, из првог гериода његова књижевна рада. Преводи 
лац је Г. Радивоје Караџић. 


„ФОпо уа4152“ у сРПСКОМ ПРЕВОДУ. — Светски попу- 
ларни роман Хенрика Сјенкијевича, који је до сада код нас 
неколико гута превођен, али у подлисцима дневних листова, 
сада је изишао у целини, у засебној књизи. Преводилац је 
Г. Лазар Р. Кнежевић, који са лепим успехом преводи са 
пољскога, и чији преводи се одликују добрим српским јези- 
ком. Издавач је Свесловенска Књижара у Београду. Књизи, 
која је повезана и има 645 страна, цена је 6 динара. Н. 


„МаксимеЕ“ Ла Рошфукоа. — Славни француски мора. 
лист Ла Рошфуко почео се преводити код нас још у првој 
половини Х/Х века. И од тога доба стално, по часописима, а 
нарочито по листовима, превођене су његове оштроумне и горке 
максиме. Сада су његове „Максиме“ изишле преведене у за- 
себној књизи (1914; 80 стр. 86; издање Г. С. Б Цвијановића; 
1'20 динара). Преводилац је Г. Др. Милутин Ускоковић. У 


"овој малој књизи има више филозофије, познавање људи и 


животног искуства но у другим дебелим свескама, и она и 
код нас заслужује што више и што пажљивијих читалаца. 
Ер: 


Прилог НЕМАЧКОЈ Филологији. — У немачком стручном 
часопису „Вентаве 2иг Сезсћасће Чег деасћеп зргасће ипа 
ГМега ит“. (38 књ., св. 1—2) који изилаз,.ру Хале, штампан је 
рад Г. Др. Милоша Тривунца „2иг Апззјоззипо Чез зсћуа- 
сћеп Е !т ђбашзсћеп дез 11. ипа 12. Јаћтћипдем“. _Д. 





Чланци и књиге о Балканском Рату код Словенаца. — Већ 
је у „Српском Књижевном Гласнику“ било речи о брошури 
Др. Оражена „Мед татјепти зтђакти ђган“ Сад је на сло- 
веначком језику изишла друга књига о српском рату, и то 
од Г. Милана Плуша „Ро такедопзкот бој си“. Писац је 
стално као новинар ишао са српском војском до Битоља, те 
је као очевидац догађаја описао са великом пластиком, 0со: 
бито последњи део (Прилип, Битољ). — У Марибору (на не: 
мачко-словенској граници у Штирској) изишао је „Мапђогзк! 
ЗТоуепз. Каједаг“ (за годину 1914). Овде је у добро преглед 

ном чланку Јосип Вуга описао „Балкан и Југословене“; ту 
писац показује тачно схватање „југословенства“. Исти Г. Вуга 
превео је у „Каледару“ приповетку .Ујапа“. — Фантазијом 
латио се балканских догађаја тајник Матице Словеначке, ува- 
"жени славеначки књижевник Милан Пугељ. У белетристичном 
листу „Словану“ (Х[) саопштио је цртицу „МШ газш Каког. 
ђоп шт зштеке“ (призор у једној српској болници, где разгова- 
рају рањеници. један Србин и један Словенац, како би расли 
да су удружени). Г. Мелик у истоме листу обрадио је мотив 
из бугарско-руских одношаја („17 вропипке Кпјтсе пазћ бга!геу“). 
— Марко Стојан (књижевник Владимир Левстик) саопштава 
у „ЗТоепзкот Пизкоуапот Тефшки“ роман са Балкана „За 
слободу и љубав“. — Старогорски (Иван Вук) издао је књигу 
приповедака и цргица о страхотама рата, под насловом „Ји- 
пак зођоде“. Као што се види, велики балкански догађаји 82- 
таласали су словеначку публицистику и делимице и лепу књигу. 
Наравно, да белетристици недостаје непосредност утисака. 
Љубљана Др. Фран МлЕШИЋ. 





„ДНЕВНИК ОПСАДЕ ЈЕДРЕНА“. — Густав Сирили (Дбизауе 
Сини), једренски дописник париског „Ма п“-а, преживео је 
целу једренску опсаду. Како је 1871 издржао и опсаду Па- 
риза, то му је била друга опсада коју је видео. Своје „утиске 
једног опсађеног“ објавио је у засебној књизи, која носи на- 
слов: „Јоштпа! ди чесге 4'Апдппорје“ (Рапз, Шташе Сћа- 
ре1ог, 1913; 2:50 Н.). Из дана у дан он је ту бележио све · 
што је видео, и, поред свега претеранога туркофилства, те 
белешке имају вредност једнога документа... Међу осталим 
стварима, да забележимо две. 26 октобра. када је српска 
војска ишла већ на Битољ, командант Једрена Мехмед Шукри: 
паша објављује, међу осталим, становништву и ово: „Наша 
западна војска продужује да задаје српској војсци велике 
ударе. Један одпегасрпске коњице потпуно је уништен. Ве- 
лика количина оружја. са 4 непријатељске заставе, пала је 
у наше руке“. (Стр. 76). Описујући вандализам који су бу- 
гарске трупе учиниле ушавши у Једрене, писац додаје: „Не 
могу а да не поменем лепо држање српских трупа које су 
ушле у варош; оно је чудновато другаче но држање бугар- 
ских трупа. Достојанство, учтивост, пристојно држање срп- 
ских официра приметило је цело једренско становништво, и 
то им је донело опште симпатије“ (стр. 161). М. 





(О ТУРСКОМ ПОРАЗУ. — Париска књижара Сћарејо! издала 
је ове године брошуру генерала Пала (Раја: „Кез РтеШти- 
палтев ди дезазће де5 Тигс5“. Врло општа разлагања, без ичега 
новога, о првом делу Балканског Рата. Писцу су главни из- 
вори: турски емигрант у Паризу генерал Шериф-паша, који 
о последњем рату пише искључиво са своје антимладотурске 

тачке гледишта, и фантастични бечки дописник и хотелски 
стратег Вагнер, прослављен својим измишљањима битака које 
се никада нису биле. Н. 


Виљем Кулен Брајент. — Песник чију Танашопсу доносимо 
| у данашњем броју, један је од најзнатнијих песника енглеске 
Америке. Рођен је 1794, умро је 1878. -— Танашопсу је обја- 
вио у својој двадесет првој години, али је скоро сигурно да 
је написао две или три године раније. То је редак, ако не 
| јединствен пример да песник у тзко младим годинама испева 
тако савршену и тако зрелу и тако оригиналну песму. „Други 
у млади људи су писали добре стихове исто тако рано, али ни- 
један није у тим годинама написао песму која би имала тако 

трајан и тако висок утицај на књижевност једне земље“. 

У Танашоџси је Брајент одмах погодио тон који ће 
остати карактеристичан за његово песништво. Љубав према 
природи, „саосећање са њеним видљивим облицима“, поји- 
мање науке коју нам природа даје, висока и мудра филозо- 
фија која је последица тога појимања, племенита и либерална 
морална начела, којима се Брајент руководио и у свом жи- 
воту, приватном и јавном, — то су главне црте његовога 
песништва за време целог његовог живота. „Друид наших 
шума, просвештеник Природин“ — тако га назива један аме- 
рички песник и критичар. Друго име којим су га још често 
звали, било је: „први грађанин републике“; кад је умро, његова 
је смрт у свима редовима друштвеним сматрано као народн 
несрећа. | 

| Превод који доносимо превод је у прози; али је сваком 
стиху дат засебан ред. 

„Танатопса“ значи „посматрање смрти“, „размишљање 
о смрти“. БЊ 

РА И. 
"УМЕТНОСТ. : 
Српски Певачки Савез. — Од новијег доба опажа се жив 
покрет у јавном животу српскога народа у ДустроУгарској. 
| · (сећа се буђење умртвљених народних енергија, тежња за 
Е прикупљањем и развијањем бољих народних снага, жудња за 
- стварањем лепших друштвених облика, освајање духа соли- 
| дарностн, нарочито међу будућим народом, међу омлади- 
ном. О том новом покрета има много знакова. Такав је један 
знак и оснивање Савеза Срба Певача. 
Године 1911, на позив Српске Црквене Певачке Дружине 
у Сомбору, оне исте која је ономлани на утакмици српских 
певачких друштава у Београду одликованв од српског Краља 
првом наградом, орденом Св. Саве М степена, заснован је у 
тој години Савез Српских Певачких Друштава са седиштем у 
Сомбору. Савез се већ на првим корацима у живот и рад при. 

казује српским свету као једна озбиљна српска установа. Осни- 
вање српских певачких друштава пада у оно доба, када је 
духовни и друштвени живот овостраних Срба стајао под ути- 
цајем омладинских идеја и тежња. Од тог доба па до данас 
основано је око 100 певачких друштава. Та друштва које 
са већим, а које са мањим успехом, вршила су високо на- 
ционалну мисију. Но живећи свако за себе, стојећи усамљено, 
њихов је значај био више локалан. Њихов национално-кул- 
турни утицај простирао се на једно место и његову најближу 
околину. Новоосновани Савез налази тежиште свога рада у 
што живљем агитовању код певачких друштава да се она упи- 
сују за чланове Савеза. Путем свога гласила и честим допи- 
сивањем са Савезним нечлановима, Савез у том послу пости- 
зава лепе и брзе успехе. За сразмерно кратко време, за непуне 
три године, место 19. колико је у почетку било, Савез данас 
броји 43 редовна члана. Он духовно уједињује све српске 
покрајине, на које се као тело простире У њему су заступ- 
љена певачка друштва из Угарске. Хрватске, и Босне и Хер- 
цеговине. Има ту друштава са периферија српске областн, као 
из Вршца, Темишвара, Ријеке. Има их најстаријих, најзаслуж- 
нијих и материјално најјачих. Савез тежи, да у све чланове 
своје, а особито у слабије, унесе нов, модернији, већма срп- 
ски и словенски дух. Даље, Савез дела и у другом правцу. Ра- 
списом награде за најбољу српску хорску композицију изазива 
стварање неколиких бољих српских музичких дела. После тога 
он издаје прву свеску својих партитура, у коју улазе 16 дотле 
необјављених корских композиција за мешовите и мушке 360- 
рове од старијих и млађих наших музичара, и тако својим 
члановима пружа бесплатно добар материјал за певање за више 
година. То Савезно издање заузима, и садржином и спољаш- . 
њим обликом, једно од првих места у српској музичкој лите- 
ратури. Већ из овога се види, да је Савез на висини свога за. 
датка, и да постаје знача;ан национално-културни фактор. Сад · 
пак Савез чини један у: : корак у напред. Са својом сакуп- 

љеном војском од Миа хиљаду певача излази први пут као 
целина пред форум јавности. Догодине, на православне Ду- 
хове, приређује у Сомбору први слет Срба певача. 


Од сувремених народа пак ваљда ниједан нема тако из- 
разито практичан поглед на музику као немачка нација. Немци 
су се на пољу вокалне народне музике организовали као ни 
један народ под небом. Они су постигли рекорд у организа- 
цији певача. Разни немачки певачки Випд-ови, од којих нај- 
јачи, Швапски Певачки Савез, броји 18 000 певача, уједињени 
су у величанствени свеопшти немачки 5апрегфипа, који броји 
близу 200 000 певача Тај Запсетђипа приредио је лане у Нирн- 
бергу свој УШ певачки слет, у којем су учествовали певачи 
из Аустрије, Букурешта, Цариграда, па чаки из Чикага. Ту 
су на окупу 42000 немачких певача свечано манифестовали 

народно јединство. У тако чврстој организацији збијени не- 
мачки певачи чине једну велику силу, којој је гвоздени немачки 
канцелар Бизмарк, признао, да је она „испевала политичко је- 
динство немачког народа“. И Срби певачи, сви и свуда, и они 
у слободној Србији и они у Црној Гори иу Аустрији и у 
Америци, треба да оснивају у сваком већем месту певачка дру- 
штва и да се удружују у своје певачке савезе. Код нас, држим, 
неће то тешко ићи, можда лакше него код Немаца. Срби су 
склони к задругарству. При том Србин по својој живахној 
природи, воли песму. 

Савез Српских Певачких Друштава, као што поменусмо, 
чини први покушај са својим догодишњим певачким слетом. 
За овим првим слетом, доћи ће, од времена на време, други, 
трећи слет, сваки пут у другом средишту српскога живља. 
За овим покрајинским српским певачким слетовима, следо- 
ваће своопшти српски слетови, а за овима свесловенски. Ето 
перспективе рада Савеза Српских Певачких Друштава ! На до: 
годишњем слету у Сомбору поједина друштва неће само по: 
лагати испит из технике певања пред широм публиком. На 
њој се неће само показати снага и лепота српске песме, када 
се у нарочитој, акустички подигнутој арени, она захори из 
тисуће и више грла одушевљених певача, него ће се постићи 
нешто више, што се не да у перо ухватиги, и што ће се осе 
тити у срцима оних који буду дошли на певачку славу. 


Сомбор. Милутин ГАВРИЛОВИЋ. 


КОНцЦЕРАТ Г-ЂИЦЕ ЈЕЛЕНЕ Докић у Љувљани. — 26 окто: 
бра концертовала је у Љубљани Г-ђица Јелена Докић, српска 
пианисткињв. Концерат се давао у врло угледној словеначкој 
„Глазбеној Матици“, којој је хоровоћа Г. Матија Хубад. На 
истом концерту певао још и оперску <ач из, Загреба Г. Вушко- 
вић, те је према томе концерат био управ југословзаски. 

Критике које су о српској пианисткињи изишле у љубљан- 
ским новинама, врло су похвалне. Дневник „Пап“ пише: „Го- 
спођица Докић показала се првог реда уметнигом. Све што се 
о њој писало, истинито је; додати бисмо могли још цео сла 
вопев. Публика била је очарана. Било је красно вече.“ „З10- 
уепзку Магод“ пише: „Г-ђица Докићева несумњиво сведочи да 
се много врбовала, и својим школовањем постигла похвалне 
успехе... Не може се лако наћи место које с потребном еле- 
ганцијом није савладала. Композиције што их је свирала, изи- 
скују од пианиста највише захтеве.“ — Службени немачки лист 
„Гапрђасћег ХеНипо“ истиче: да је Г-ђица Докићева пизнисткиња 
одличних својстава; њезина техника је на високом степену. 
Већ њезин програм сведочи о висини њезина уметничка схва- 
тања, и изабрани комади спадају међу најбоље клавирске ли- 
тературе уоште. Уметница влада својим инсрументом и у 
најтежим пасажима. Њезино свирање није женско, чак је 

пуно и јако у звуцима, где аутор то изискује и где Г-ђица До- 
кићева то држи естетски умесним. Г-ђица није наиме само си: 
гурна свирачица, већ зна и с финим осећањем и укусом да 
тумачи... Једноставна и чедна у својем наступу, ишчезава 
са својом чистом осећајућом душом у комаду који хоће 
да да. Докићева је изразит племенит клавирски таленат са 
одличном школом. — Дневник „2Лагтја“ пише: „Веома лепа 
техника Г-ђице Докићеве изражава се напосе у лакоћи сви- 
рања. Гледалац ужива гледајући окретност прстију, који играју 
по диркама, а и снагу ових прстију.“ Лист предсказује Г-ђици 
лепу музичку будућност. 

Ти одзиви сведоче да је Г-ђица Докић код нас постигла 
велики успех. Што смо навели из новина, то није можда само 
глас новина, које често ствари приказују по личном нахођењу 
својих редактора, већ ови извештаји одговарају истинитом 
суду, као што смо га могли чути свуда и у приватним дру- 
штвима, напосе и од самог Г. Хубада. 

Успех Г-ђице Докићеве у толико је већи, што је то било 
први пут да је једна Српкиња изишла пред публику у Љу- 
бљани. Словенци су се могли осведочити какав је напредак 
учинила музичка уметност у Београду. Уз то од велике је 
важности што су се тиме основале нове зезе између културне 
Љубљане и културног Београда. 


Љубљана. Др. Фран ИлЕШИћЋ. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА — Академија Природних 
Наука имала је састанак 9 новембра 1913: 1. Приказане су 
и за „Глас“ примљене расправа Г. Др. Јована Цвијићн: „Ле- · 
дено добау Проклетијама и суседним планинама“ и „Глаци- 
јација дробњачких језера и резултати о глацијацији и глаци- 
јалној ерозији“. 2. Ре /, ава Г. Др. Младена Берића: „Разма- 
трање • конвергенцији и дивергенцији редова“ дата је на 
оцену Г.Г. Др. Михаилу Петровићу и Др. Богдану Гавриловићу. 

Целокупна Академија имала је скуп 10 новемара 1913. 
Г. Др. Никола Јорга, професор Университета у Букурешту 
и дописни члан Српске Краљевске Академије, користио се 
приликом доношења у Београд Карађорђевог звона, које је 
за Тополску цркву изливено 1811 године, да одржи у нашој 
Академију једно предавање о српско-румунским односима у 
прошлости. Због њега је и сазват овај скуп, на коме је Г. 
Јорга у збијеним цртама изложио српско-румунске односе у 
прошлости. 


Академија Филозофских Наука имала је скуп !! но- 
вембра 1913. 1. Према реферату Г. Стојана Новаковића штам- 
паће се у „Споменику“ Исписи из грчкога архива хиландар- 
ског, од Г. Др. Драгутина Анастасијевића. 2. Према рефорату Г. 
Др. Александра Белића није могао бити примље спис Г. Андре 

Гавриловића: „Копитар и Вук у борби за књижевни препо- 
рођај српски“. 3. Збирка записа и натписа од Г. Др. Владимира 
Ћоровића придружена је осталоме материјалу за нову књигу 
записа и натписа, коју уређује Г. Љубомир Стојановић. 4. Пре- 
ма реферату Г. Др. Тихомира Остојића штампаће се оглед срп 
ске музичке библиографије, од Г. Владимира Ђорђевића, али 
када се претходно попуне празнине које су у реферату наве- 
дене. 5. Грађа о Давидовићевим „Новинама Српским“ и ње- 
говој штампарији штампаће се у „Споменику“ или у засебном 
издању. 

Председништво је имало скуп 11 новембра 1913. 1. Упут: 
ства Г. Др. Тихомира Р. Ђорђевића о скупљању градива о 
занатима и еснафима у српским земљама штампаће у 1000 
примерака џепног формата. 2. Примљен је к знању запасник 
састанка Одбора Мариновићеве Задужбине, по коме Одбор 
није наградио ни један спис. 

Академија Природних Наука имала је састанак 25 но- 
вембра 1913. 1. Приказана је за „Глас“ расправа Г.' Др. Ми- 
лорада 3. Јовичића; „Појава кобалта у Србији“. 2. Прика- 
зане су за „Глас“ расправе Г. Др. Михаила Петровића : „Ква- 
дратура помоћу курвиметра“, „Елементарна релација између 
правих и кривих дужи“ и „Једна врста инваријаната кривих 
линија дефинисаних диферевцијалним једначинама“. 3. Према 
реферату Г. Г. Јована М. Жујовића и Петра С. Павловића 


"штампаће се у „Гласу“ расправа Г. Др. Славка Шећерова: 


„Слопа-е имезнпан5 [.,“. 4. Према реферату Г.Г. Др. Михаила 
Петровића и Др. Богдана Гавриловића штампаће се у „Гласу“ 
расправа Г Др. Младена Берића: „Разматрање о конверген: 


_цији и дивергенцији редова“ | 


> _ Академија Друшшвених Наука имала је састанак 2 де- 
цембра 1913. Приказане су за „Глас“ Студије о српској ди 
пломатици, од Г. Др. Станоја Станојсаића: Х!. Короборација, 
ХП. Апрекација. ХШ. Потпис, ХМ Жанолотија, ХМ. Писар, 
ХМ. Печат. 2. Расправа Г. Др. Мјомчила Нинчића; ,„АГрарно- 
правни положај српског тежака од Турцима. 1. део. Од тур. 
ског освојења до краја 18 веках“ дата је на сцену Г. Стојану 
Новаковићу. 3. Према реферату Г. Др. Драгољуба М. Павло- 
вића штампаће се у „Гласу“ расправа Г. Др. Душана Панте- 
лића : „Аустријски покушаји за освојење Београда 1787—1788“ 
4. Књига Г. Љубише П. Љубишића: „Шеста година српског 
устанка“, која је поднета на расписани стечај Министра Про- 
свете и Црквених Послова, препоручена је Министарству по 


_ реферату Г. Др. Драгољуба М. Павловића. 5. Приказана је 


за „Глас“ расправа Г. Јована Н. Томића : „Црногорски митро- , 


полит Василије и емиграција Црногораца у Русију 1754—1757“. 

Председништво Академије имало је састанак 3 децембра 
1913, на коме је донело одлуку о расписаним наградама из За- 
дужбине Димитрија Стаменковића. Према рефератима Г.Г. Мом- 

чила Иванића, Др. Бранислава Петронијевића и Милана Грола о 
свима поднетим списима за награду, председништво је награ- 
дило са по 1000 динара у. злату спис Живојина О. Дачића: 
„Да нам буде боље. Народна читанка“ и превод Г. Влад. 
Спасојевића Вагнеровог дела „Кроз призму времена“. 


У А 





И ТУДА, 


В. Ф. Милер. — 5 новембра ове године умро је знаме- 
нити руски етнограф Всеволод Фјодорович Милер, марљиви 
испитивач и познавалац руског народног епског песништва 
и главни представник московске етнографске школе. Син пе: 
сника Ф. Б. Милера, родио се у Москви 1846 године. У по- 
четку је био чист лингвист, и још као гимназист почео 
је изучавати санскрит, и као професор университета преда- 
вао је упоредну граматику, санскрит и стару историју источних 
народа. Био је добар познавалавац иранских, кавкаских и 
јеврејског језика. Али је одмах по свршетку университета 
почео проучавати народно песништво, и то прво литавско. 
Још од 1884 године био је стално председник Дашковског 
етнографског музеја. 

Доцније је, проучавајући народно. песништво, све више 
почео да се бави руским језиком и књижевношћу, тако да је 
од 1892 године сасвим напустио санскрит, па је предавао 
руски језик и књижевност. Отада је написао врло велики број 
расправа и чланака о руском епском песништву, који су ра- 
стурени по разним руским, чешким и немачким часописима, . 
"или засебно штампани. Знајући многе источне језике, он се 
није задовољио, као дотадашњи етнографи, смелим претпо- 
ставкама, већ је компаративно проучавао листове руске ин- 
дијске иранске, кавкаске, финске, грчке, те је пронашао мо. 
тиве кногрх руских народних песама у источним или запад- 
ним књижевностима, и оуднуто. У тај трудни посао он је 
ушао потлуно спреман, са великим филолошким знањем, што 
је неопходно/ потребно за проучавање народног епа; зато 
њему и припада највећа заслуга што је руско народно епско 
песништво доста обрађено, далеко боље него руски језик. И. 
ако су свити радови строго научни и уско сцецијални, ипак су 
писани са стилом и врло разумљиво. Поред осталог писао је 
двапуг и о југословенским народним песмама: 1877 написао 
је „Примедбе поводом Верковића збирке“, а у „Вјестнику Евро- 
пе“ за исту годину „О Верковићевим народним песмама“. Од 
1889 године издавао је часопис „Етнографски Преглед“, око 
којега је, као и у музеју, скупио читаву чету младих људи, који 
су се преко лета растурали по целој Русији ради проучавања 
народног живота и поезије. М. С. 





Власник. Богдан Поповић. — УРЕДНИК, Јован СКЕРЛИЋ. 

